
“U  Crkvi  Božjoj  sve  pripada  ljubavi, 
sve  leži  u  ljubavi,  sve  je  za  ljubav  i 
sve  je  ljubav.  ” 

Sv.  Franjo  Saleški 


Glasoviti  talijanski  televizijski  propovjednik  i  duhovni  pisac  kapucin  o. 
Raniero  Cantalamessa  kaže.”  Kad  bi  se  po  nesreći  izgubio  ili  bio  uništen 
cijeli  tekst  Biblije,  ali  kad  bi  ostao  sačuvan  jedan  redak  -  ‘Bog  je  tako  lju¬ 
bio  svijet  daje  dao  svoga  Sina  Jedinorođenca  da  nijedan  koji  u  njega  vjeru¬ 
je  ne  propadne,  nego  da  ima  život  vječni’  (Iv  3,16)  -  bila  bi  spašena  cijela 
Biblija,  jer  cijela  je  Biblija  u  tim  riječima.” 

O  toj  Božjoj  ljubavi  napisao  je  crkveni  naučitelj  i  ženevski  biskup  sv. 
Franjo  Saleški  (1567.-1622.)  svoje  remek-djelo  “Rasprava  o  Božjoj 
ljubavi”,  poznatije  pod  naslovom  “Teotim”  u  kojem  je  Svetac,  kako  tvrde 
najbolji  poznavatelji  njegove  duhovnosti,  nadmašio  sama  sebe.  Ovo  djelo, 
objavljeno  prvi  put  1616.  godine,  prevođeno  na  brojne  jezike,  ni  danas  nije 
izgubilo  ništa  od  svoje  suvremenosti  i  duhovne  snage. 

U  godini  završetka  proslave  150.  obljetnice  zagrebačke  nadbiskupije  i 
hrvatsko-slavonske  crkvene  pokrajine,  u  godini  srebrnog  jubileja  pontifika- 
ta  pape  Ivana  Pavla  II,  u  godini  imenovanja  današnjeg  zagrebačkog  nad¬ 
biskupa  Josipa  Bozanića  kardinalom  i  135.  godini  svoga  postojanja,  HKD 
Sv.  Jeronima  predaje  “Teotima”  hrvatskim  čitateljima  u  prijevodu  pok.  dr. 
Jurja  Paše.  Zahvaljujem  od  srca  časnim  sestrama  Reda  od  Pohoda  BDM  i 
HKD  Sv.  Jeronima  da  ovo  kapitalno  djelo  sv.  Franje  Saleškog  bude  obja¬ 
vljeno  u  spomen  blagopokojnom  biskupu  Josipu  Lachu,  našem  zajed¬ 
ničkom  dobročinitelju,  koji  je  umro  prije  dvadeset  godina,  12.  rujna  1983. 

Biskup  Lach  bio  je  izvrstan  poznavatelj  duhovnog  nauka  sv.  Franje 
Saleškog  i  vjerni  nasljedovatelj  njegovih  kreposti.  Upoznavši  u  Ljubljani 
sestre  Reda  od  Pohoda  BDM  koji  je  1610.  godine  osnovao  upravo  Franjo 
Saleški  zajedno  sa  sv.  Ivanom  Franciskom  Fremiot  de  Chantal  (1572.- 
1641),  doveo  ih  je,  uz  pristanak  nadbiskupa  bi.  Alojzija  Stepinca,  u 
Hrvatsku  i  smjestio  uz  kapelu  Corpus  Domini  na  zagrebačkoj  Trešnjevki 
(Mošćenička  ul.  3),  gdje  i  danas  imaju  samostan.  Do  kraja  svog  života  za 
njih  se  brinuo,  pa  ga  sestre  od  Pohoda  s  pravom  nazivaju  svojim  duhovnim 

ocem  u  Hrvatskoj.  (Red  od  Pohoda  BDM  prima  u  svoje  samostane  ne  samo 
djevojke  nego  i  udovice.) 

Biskup  Lach  bio  je  također  član  radnik,  član  Upšravnog  odbora  i  bla¬ 
gajnik  Svetojeronimskog  društva  i  naš  vjerni  prijatelj. 

Osnivajući  1868.  godine  HKD  Sv.  Jeronima,  prvi  zagrebački  nadbiskup 
kardinal  Haulik  dao  mu  je  u  zadatak  da  objavljuje  i  u  hrvatski  narod  širi 
dobre  knjige  po  pristupačnoj  cijeni.  Vjerno  želji  svog  velikog  utemeljite¬ 
lja,  naše  Svetoj eronimsko  društvo,  zajedno  sa  sestrama  Reda  od  Pohoda 
Marijina,  predaje  čitateljima  “Raspravu  o  Božjoj  ljubavi”  crkvenog 
naučitelja  sv.  Franje  Saleškog. 


U  Zagrebu,  12.  rujna  2003.  Dr.  Stanislav  Vitković, 

na  20.  obljetnicu  smrti  tajnik  HKD  sv.  Jeronima 

biskupa  Lacha 

Predgovor  izdavača 


Rasprava  o  Božjoj  ljubavi  je  remek-djelo  sv.  Franje 
Saleškoga. 

Kada  je  1608.  izašao  Uvod  u  pobožni  život,  pronio  se 
šapat  cijelim  kršćanskim  svijetom.  Kralj  Henrik  IV,  koji  nije  bio 
tuđ  mislima  te  knjige,  priznao  je,  da  je  ona  premašila  njegovo  oče¬ 
kivanje.  Nuncij  Svete  Stolice  u  Kelnu,  koji  je  imao  postati  papa 
Aleksandar  VII,  isticao  je  da  je  bezbroj  puta  čitao  tu  knjigu  s  ne¬ 
smanjenim  zadovoljstvom.  Engleski  kralj  Jakob  I,  iako  anglikanac, 
sprijateljio  se  s  knjigom  i  zaželio  je  osobno  se  upoznati  s  piscem. 
Napokon  general  kartuzijanaca  savjetovao  je  svetome  biskupu,  da 
više  ništa  ne  piše,  uvjeren,  da  njegovo  pero  neće  moći  više  napisati 
ništa  drugo,  što  bi  se  dalo  usporediti  s  ovim  djelom. 

On  se  prevario.  Sv.  Franjo  Saleški  je  nadmašio  samoga  sebe,  kad 
je  1616.  objelodanio  Raspravu  o  Božjoj  ljubavi. 

Prvi  svezak  toga  djela  je  pokazao,  da  se  život  pobožnosti  može 
spojiti  sa  životom!  u  svijetu.  Drugi  svezak  se  uzdiže  do  najuzvišeni- 
jih  i  najdirljivijih  vrhunaca  razmatranja.  To  je  potpuni  pregled  in¬ 
timnih  odnosa  duše  s  Bogom.  To  je  prava  efektivna  teologija,  koja 
se  može  jednako  preporučiti,  kako  osobama  koje  žive  u  svijetu,  tako 
i  onima  koje  su  zatvorene  u  samostanu. 

U  najkraćim  crtama  prikazan  sadržaj  toga  djela  daje  nam  do¬ 
voljno  jasnu  predodžbu  o  njemu. 

U  knjizi  koja  nas  uvodi  u  čitavo  djelo  sv.  Franjo  Saleški  anali¬ 
zira  naše  intelektualne  sposobnosti  i  prikazuje  ljubav  kao  savršen¬ 
stvo  duha,  a  ljubav  kojoj  je  cilj  Bog  kao  savršenstvo  ljubavi.  Pro¬ 
učavajući  potom  sastavne  dijelove  toga  jedinstva  između  Boga  i 
duše  on  govori  o  tome,  kako  nastaje  nebesko  rađanje  božanske  lju¬ 
bavi  i  prati  je  sve  do  njezina  vrhovna  rascvata  u  rajskoj  slavi  i  bla¬ 
ženstvu.  Iza  toga  svetac  niže  opasnosti,  koje  prijete  toj  ljubavi  u 
nama,  kao  i  uzroke  radi  kojih  ona  propada  te  im  suprotstavlja  vjež¬ 
be,  koje  su  kadre  da  je  sačuvaju  i  povećaju.  U  daljemu  toku  rasprave 
on  luči  različite  vrste  ljubavi,  koju  mi  možemo  imati  prema  Bogu 
i  pokazuje,  kakve  posljedice  prema  Bogu  i  prema  bližnjemu  povlači 
sa  sobom  zapovijed  ljubavi,  koja  je  zapisana  u  evanđelju.  Svoje  izla¬ 
ganje  svetac  zaključuje  tvrdnjom,  da  je  ljubav  prema  Bogu  uzviše- 

nija  od  svih  savršenstava  i  kreposti.  Na  kraju  on  podaje  nekoliko 
savjeta,  kako  treba  u  duši  poticati  tu  svetu  ljubav,  da  ona  napreduje 
i  postaje  sve  veća  i  veća. 

Na  prvi  pogled  izgleda,  da  tako  ozbiljna  i  duboka  tema  odgovara 
samo  misaonim  duhovima,  koji  su  naučeni  na  meditiranje  o  nadna¬ 
ravnim  stvarima.  Međutim  nema  sumnje,  da  je  sv.  utemeljitej  Po¬ 
hoda,  dok  je  razlagao  tu  temu,  u  prvome  redu  mislio'  na  svoje  drage 
redovnice,  s  kojima  se  je  neumorno  i  trajno  dopisivao.  U  njegovim 
Pismima  nalazi  se  vrlo  mnogo  misli,  kojima  je  on  dao  mjesto  i 
u  svojoj  knjizi. 

No  ženevski  je  biskup  živio  u  svijetu.  I  on  od  svojih  pouka  nije 
mogao  isključiti  tako  brojne  duše,  koje  žive  u  dužnostima  obitelji 
ili  koje  su  vezane  drugim  svagdašnjim  društvenim  dužnostima.  On 
je  svakako  htio  da  postane  pristupačan  svima  i  radi  toga  je  oblik 
njegove  Rasprave  još  značajniji  negoli  njezin  sadržaj. 

Osobe,  koje  su  svojirp  učenjem  stekle  vještinu  u  ovakvoj  lektiri, 
divit  će  se  neiscrpivoj  plodnosti,  po  kojoj  se  u  ovoj  Raspravi  mistič¬ 
ke  misli  pojavljuju  jedna  za  drugom  i  po  kojoj  one  opet  ostaju 
među  sobom  povezane  kao  karike  jednoga  te  istoga  lanca.  Oni,  koji 
još  nisu  nimalo  pripravljeni  na  štivo  ove  vrste,  iznenadit  će  se  nad 
rasipničkom  šarolikošću,  kojom  je  svetac  iznio  i  protumačio  te  iste 
misli. 

Pisac  kao  da  je  upućen  u  sve.  Kao  da  mu  nije  tuđa  nijedna 
struka.  Poznaje  ih  sve.  Sveto  Pismo,  patrologija,  crkvena  i  svjetovna 
povijest,  i  stara  i  nova,  mitologija,  prirodopis,  fizičke  nauke,  jeziko¬ 
slovlje  i  tako  dalje  redom.  Svakoga  časa  ta  sva  znanja  dolaze  pod 
njegovo  pero  i  sva  su  mu  ona  dobro  poznata.  Veći  dio  toga  znanja 
valja  svakako  pripisati  njegovim  slavnim  učiteljima  i  sveučilištima 
onoga  vremena,  ali  na  kraju  svega  valja  ovo  svečevo  djelo  proma¬ 
trati  kao  ključno  djelo  jednoga  od  najodličnijih  ljudi  svojega  vre¬ 
mena. 

A  što  da  kažemo  o  njegovu  stilu?  On  je  nadasve  bogat,  skladan 
i  pravilan.  Neprekidno  pribjegava  mašti,  ali  mu  radi  toga  stvarno 
opažanje  ništa  ne  trpi.  Tako  na  primjer  unatoč  previše  biranim  anti¬ 
tezama  i  očitoj  kićenosti  nekih  mjesta  čitanje  teče  glatko  i  često 
upravo  zanosi. 

Imade  li  Išta  dražesnije  od  usporedbe  pčele,  koja  obirući  cvijeće 
skuplja  med  i  duše,  koja  meditirajući  oblijeće  različita  otajstva  svete 
vjere? 

»Pčelica  u  proljeće  leprša  amo  tamo  od  cvijeta  do  cvijeta,  ali  ne 
nasumce,  već  s  razlogom,  ne  samo  zato  da  se  razveseli  gledajući  ve¬ 
selo  šarenilo  krajolika,  već  da  skupi  med«  . . .  (Šesta  knjiga,  sedma 
glava.) 

Lako  bi  nam  bilo  citirati  stotine  takvih  odlomaka.  Čitalac  će  se 
i  sam  na  njima  s  užitkom  zaustaviti. 

Na  svakoj  stranici  nailazimo  na  fine  i  nježne  riječi,  na  deminu¬ 
tive,  koji  su  puni  izraza,  na  francuski  jezik  drugoga  doba,  za  koji  ne 
možemo,  a  da  ne  žalimo,  što  ga  je  potpuno  nestalo.  Nema  sumnje, 
da  su  pisci  stoljeća  Ljudevita  XIV  još  dugo  gospodarili  našom  pro¬ 
zom  i  našom  poezijom.  Oni  su  im  davali  jasnoću  rasporeda  i  širinu 
oblika,  na  kojima  nam  drugi  narodi  zavide.  No  pisci,  koji  su  se  držali 
nivoa  toga  stila  i  koji  su  se  ravnali  prema  njegovoj  uzici,  žrtvovali 
su  dražesnu  naivnost,  slikovite  obrate,  žive  slike  i  raskošne  izraze, 
kojima  je  šesnaesto  stoljeće  oživljavalo  svoja  djela  i  kojima  je  naš 
jezik  osiguravao  sebi  potpuno  drukčiju  izvornost. 

Sv.  Franjo  Saleški  se  može  smatrati  jednim  od  najzanimljivijih 
pisaca  toga  prelaznoga  doba. 

Nismo  se  držali  ovlaštenima,  da  što  mu  drago  preinačujemo  u 
njegovoj  knjizi,  osim  možda  pravopis,  koji  bi  na  nekim  mjestima 
našim  čitateljima  ispao  previše  čudan.  Mi  smo  štoviše  zadržali  neke 
odlomke,  koji  su  uzorak  velike  prostodušnosti  i  koji  odišu  slobodom, 
koja  danas  više  nije  u  modi.  Čestite  duše  koje  će  jedine  uživati,  čita¬ 
jući  našega  svetoga  pisca,  tumačit  će  ga  istom  prostodušnošću  i  bit 
će  istoga  mišljenja  kao  i  on. 

Bilješke  smo  stavili  na  dno  strane,  sada,  da  bismo  olakšali  razu¬ 
mijevanje  nekih  obrata  i  izraza,  koji  su  danas  odviše  zastarjeli,  sada, 
da  bismo  protumačili  povijesne  ili  znanstvene  činjenice,  koje  su  da¬ 
nas  manje  poznate. 

Ovo  je  novo  izdanje  popravljeno  prema  starijim  izdanjima,  a 
osobito  prema  izdanju,  što  ga  je  priredio  Sebastijan  Hure  u  Parizu 
1647. 


Izdavač 

Posvetna  molitva 


Presveta  Majko  Božja,  posudo  neusporedivoga  izabranja,  iza- 
branja  vrhovne  ljubavi,  ti  si  najljubaznija,  najdraža  i  najljubljenija 
od  svih  stvorova.  Ljubav  nebeskoga  Oca  odvijeka  je  sve  svoje 
uživanje  našla  u  tebi.  Jer,  ona  je  tvoje  prečisto  srce  odredila  za 
savršenost  svete  ljubavi,  tako  da  ćeš  ti  jednoga  dana  ljubiti  nje¬ 
gova  jedinog  Sina  majčinkom  ljubavlju,  kojoj  nema  ravne  i  kao  što 
ga  on  vječno  ljubi  očinskom  ljubavlju,  kakve  više  nema.  O  Isuse, 
moj  Spasitelju!  Kome  bih  ja  mogao  bolje  posvetiti  riječi  tvoje  lju¬ 
bavi  nego  preljubljenome  srcu  one,  koju  tvoja  duša  najviše  ljubi? 

Ali,  o  najslavnija  Majko!  Tko  može  baciti  svoje  oči  na  tvoje 
veličanstvo,  a  da  na  tvojoj  desnoj  strani  ne  vidi  onoga,  kojega  je 
tvoj  Sin,  tebi  za  ljubav,  tako  često  štovao  kao  oca,  budući  da  vas 
je  združio  nebeskom  vezom  potpuno  djevičanskoga  braka  te  je  on 
bio  tvoja  pomoć  i  potpora  u  dužnosti  upravljanja  i  odgajanja  nje- 
gqvoga  božanskog  dječaštva?  O,  veliki  sveti  Josipe!  Ti,  nadasve 
ljubljeni  mužu  Majke  vrlo  ljubljenoga,  koliko  puta  si  ti  na  svojim 
rukama  nosio  ljubav  neba  i  zemlje.  Koliko  puta  se  tvoja  duša,  ra- 
žarena  slatkim  zagrljajima  i  poljupcima  toga  božanskoga  Djeteta, 
rastapala  od  radosti,  dok  je  ono  nježno  šaputalo  u  tvoje  uši  — 
o,  Bože,  koliko  milje  —  da  si  ti  njegov  veliki  prijatelj  i  njegov  pre¬ 
dragi,  ljubljeni  otac. 

Nekada  su  u  starom  jeruzalemskom  hramu  gorjele  svjetiljke, 
usađene  u  cvijeće  zlatnih  ljiljana.  3  Kr  7.49.  O  Marijo  i  Josipe,  paru 
bez  para,  sveti  ljiljani  neusporedive  ljepote,  kojima  se  naslađuje 
Vrlo  Ljubljeni  i  kojima  on  naslađuje  sve  one,  koje  ljubi!  Ah!  Mogu 
li  se  imalo  nadati,  da  će  ovo  djelo  ljubavi  uspjeti  rasvijetliti  i  upa¬ 
liti  djecu  svjetla!  U  toj  želji  kamo  ga  mogu  smjestiti  bolje  nego 
medu  vas  ljiljane?  Među  one  ljiljane,  na  kojima  su  se  sunce  pravde, 
sjaj  i  nevinost  vječnoga  svjetla  nenadmašivo  veselili  tako  da  su  na 
vama  očitovali  slasti  neizrecive  ljubavi  svojega  srca  prema  nama. 

O  predraga  Majko  Predragoga!  O  predragi  mužu  predrage, 
prostrt  pred  vaše  noge,  koje  su  nosile  mojega  Spasitelja,  ja  vama 
posvećujem  i  predajem  ovo  malo  djelo  ljubavi!  U  ime  srca  vašega 
slatkoga  Isusa,  koji  je  kralj  srdaca  i  kojemu  se  vaša  srca  klanjaju, 
ja  vas  zaklinjem,  raspalite  moju  dušu  i  duše  svih  onih,  koji  budu 
čitali  ovo  djelo  svojim  svemoćnim  zagovorom  kod  Duha  Svetoga 
tako,  da  od  danas  kao  žrtvu  njegovoj  božanskoj  dobroti  prinosimo 
svu  svoju  ljubav,  da  živimo,  umremo  i  ponovno  zauvijek  živimo 
u  plamenu  one  nebeske  vatre,  koju  je  Naš  Gospodin,  vaš  sin, 
toliko  želio  zapaliti  u  našim  srcima,  da  u  tu  svrhu  nije  prestao  ra¬ 
diti  ni  čeznuti  sve  do  svoje  smrti  na  križu. 

ŽIVIO  ISUS! 


Predgovor 


Duh  sveti  uči,  da  su  usta  božanske  zaručnice,  to  jest  Crkve  kao 
skrlet  i  kao  saće,  iz  kojega  teče  med.  Pj.  nad  pj.  4.  11.  Radi  toga  svaki 
čovjek  treba  da  zna,  da  je  nauka  koju  ona  propovijeda  sveta  lju¬ 
bav,  koja  je  svojim  rumenilom  crvenija  od  skrleta  radi  krvi  zaruč¬ 
nika  koja  joj  daje  žar.  Ta  je  nauka  slađa  od  meda  radi  miline  Pre¬ 
dragoga,  'koji  je  ispunja  slastima. 

Kada  je  taj  božanski  zaručnik  odredio,  da  otpočne  naviještanje 
njegova  zakona,  on  je  na  skup  učenika,  koje  je  bio  izabrao  u  tu 
svrhu,  bacio  silu  vatrenih  jezika.  Na  taj  način  on  je  jasno 
pokazao,  da  propovijedanje  evanđelja  mora  težiti  raspaljivanju  sr¬ 
daca. 

Promatrajte  lijepe  golubove  u  zrakama  sunca.  Vidjet  ćete,  da  se 
njihovo  perje  prelijeva  u  različitim  bojama,  već  prema  tome,  kako 
vi  mijenjate  položaj,  s  kojega  ih  promatrate.  Jer  njihovo  je  perje 
tako  udešeno,  da  savršeno  prima  sjaj  sunca,  koji  se  tada  miješa  s 
perjem  i  izaziva  na  njemu  mnoštvo  odraza  svjetla.  Ti  odrazi  sa  svoje 
strane  stvaraju  mnoštvo  finih  nijansa  i  mlijena  boja.  Te  su  boje  tako 
ugodne  oku,  da  njihova  ljepota  premašuje  sve  boje  i  sav  sjaj  naj¬ 
ljepšega  dragoga  kamenja.  Te  boje  tako  blistaju  i  tako  su  nježno 
pozlaćene,  da  ih  njihovo  zlato  čini  još  življe  obojenima. 

Promatrajući  tu  pojavu  kraljevski  je  prorok  govorio  Izraelcima: 

»Smirivši  se  u  svojim  krajevima,  vi  ste  kao  golubica,  kojoj  su 
krila  posrebrena,  a  perje  joj  se  zlatni«.  Ps  67.14. 

Nema  sumnje,  da  je  Crkva  ukrašena  raznolikošću  sjajnih  po¬ 
uka,  propovijedi,  rasprava  i  pobožnih  knjiga.  Sve  su  one  izvanredno 
lijepe  i  ljupke  svačijem  pogledu.  Ta  u  njima  se  divno  miješaju  zrake 
sunca  pravde,  koje  ono  rasipa  svojom  božanskom  mudrošću,  s  jezi¬ 
cima  pastira,  koji  su  njezino  perje  i  koji  čine  tako  bogato  perje  te 
mističke  golubice.  Ali  u  svoj  raznolikosti  boja  nauke,  koju  ona  na- 
viješta,  posvuda  se  primjećuje  sjajno  zlato  svete  ljubavi,  koje  se  tako 
divno  ističe.  Jer  ono  svojim  neusporedivim  sjajem  pozlaćuje  svu 
nauku  svetih  i  uzdiže  je  iznad  svake  druge  nauke. 

Ta  u  svetoj  Crkvi  sve  pripada  ljubavi,  sve  leži  u  ljubavi,  sve  je 
za  ljubav  i  sve  je  iz  ljubavi. 

Ali  kao  što  mi  dobro  znamo,  da  sva  svjetlost  dana  potječe  od 
sunca,  a  ipak  obično  kažemo,  da  sunce  ne  svijetli,  osim  kada  ga  mi 
nezasjenjeno  gledamo  na  nebu  i  kada  ono  baca  svoje  zrake  na  od¬ 
ređeno  mjesto,  tako  isto,  makar  da  sva  kršćanska  nauka  potječe  od 

svete  ljubavi,  zato  mi  ipak  ne  častimo  svu  teološku  nauku  bez  raz¬ 
like  naslovom  te  božanske  ljubavi,  već  samo  one  njezine  dijelove, 
koji  na  poseban  način  promatraju  podrijetlo,  narav,  svojstva  i  dje¬ 
lovanje  te  svete  ljubavi. 

Istina  je  sad,  da  je  mnogo  pisaca  divno  obradilo  taj  predmet. 
Među  njima  se  napose  ističu  stari  crkveni  oci,  koji  su  s  tako  velikom 
ljubavlju  služili  Bogu  i  koji  su  prema  tome  isto  tako  božanski  go¬ 
vorili  i  pisali  o  njegovoj  ljubavi.  O,  kako  je  ugodno  i  blaženo  slušati 
sv.  Pavla,  kada  govorio  stvarima  neba!  Ta  on  ih  je  naučio  u  samome 
nebu.  S  kakvim  užitkom  slušamo,  kada  o  svojoj  svetoj  radosti  go¬ 
vore  duše  koje  su  se  hranile  u  krilu  Božje  ljubavi!  Radi  toga  su 
najbolje  pisali  o  Božjoj  ljubavi  oni  skolastici,  koju  su  se  najviše  odli¬ 
kovali  u  pobožnosti.  Sv.  Toma  Akvinski  napisao  je  raspravu,  koja 
je  dostojna  njega.  Sv.  Bonaventura  i  sv.  Dionizije  Kartuzijanac  na¬ 
pisali  su  više  sjajnih  rasprava,  pod  različitim  naslovima.  Sikst  Sijen- 
ski  ovako  govori  o  Ivanu  Gersonu,  kancelaru  pariškoga  sveučilišta: 
»On  je  izvrsno  govorio  o  pedeset  vlastitosti  Božje  ljubavi,  koje  je  on 
izveo  iz  različitih  mjesta  Pjesme  nad  pjesmama.  Čini  se,  da  je  on 
jedini  toliko  cijenio  poticaje  Božje  ljubavi.  Samo  se  po  sebi  razumi¬ 
je,  da  je  on  bio  čovjek  izvanredno  učen,  razborit  i  svet.« 

Da  bi  pokazao,  kako  ova  vrsta  djela  nastaje  prije  iz  pobožnosti 
onih,  koji  ljube  nego  iz  učenosti  onih  koji  su  mudri,  Duh  Sveti  je 
htio,  da  je  više  žena  stvorilo  prava  čudesa  na  tome  polju.  Ta  tko  je 
ikada  bolje  pisao  o  nebeskim  čežnjama  svete  ljubavi  nego  sveta  Ka¬ 
tarina  Genovska,  sveta  Angela  Polinjska,  sveta  Katarina  Sijenska 
i  sveta  Matilda? 

I  u  ovo  naše  doba  mnogi  su  pisali  o  'istoj  temi.  Ja  nisam  stigao 
pojedinačno  pročitati  njihove  knjige,  već  sam  ih  samo  tu  i  tamo  pre¬ 
gledao,  da  vidim,  imade  li  još  mjesta  za  ovu  moju  knjigu. 

O.  Ljudevit  Granadski,  veliki  učiitelj  pobožnosti  uvrstio  jć  Ras¬ 
pravu  o  Božjoj  ljubavi  u  svoj  Dnevnik.  Djelo  odaje 
dobra  pisca  i  zaslužuje  preporuku.  Diego  Stella,  iz  reda  sv.  Franje 
napisao  je  drugo  takvo  djelo,  vrlo  snažno  i  korisno  za  molitvu.  Kri- 
stof  od  Fonseke,  redovnik  augustinac  objelodanio  je  još  veće  djelo 
i  u  njemu  napisao  različite  lijepe  stvari.  O.  Ljudevit  Richeome,  isu¬ 
sovac  izdao  je  knjigu  pod  naslovom  Umjetnost  ljubiti  Bo¬ 
ga  putem  stvorova.  Taj  pisac  je  i  osobno  i  u  svojim  knji¬ 
gama  toliko  drag,  da  ne  može  biti  nikakve  sumnje,  da  će  on  to  još 
više  biti,  kad  piše  o  samoj  ljubavi.  O.  Ivan  od  Isusa  Marija,  'iz  reda 
bosonogih  karmelićana  napisao  je  knjigu  koja  također  nosi  naslov 
Umjetnost  ljubiti  Boga  i  koja  je  vrlo  cijenjena.  Veliki  i 
slavni  kardinal  Bellarmin  nedavno  je  dao  u  svijet  knjižicu,  kojoj  je 
ime:  S  t  e  p  e  n  i  c  e  kojima  se  pomoću  stvorova  penje¬ 
mo  Bogu.  Knjiga  može  biti  samo  divna,  jer  potječe  od  vrlo  mudre 
ruke  i  od  vrlo  pobožne  duše,  koja  je  vrlo  mnogo  i  učeno  napisala  za 

dobro  Crkve.  Ne  ću  ništa  reći  o  Poticaju  na  krepost,  toj 
rijeci  govorništva,  koja  mnoštvom  i  raziičnošću  svojih  govora  i  div¬ 
nih  spisa  teče  cijelom  Francuskom.  Uska  duhovna  srodnost,  koju  je 
moja  duša  sklopila  s  njegovom,  kada  je  on  polaganjem  mojih  ruku 
primio  sveti  biljeg  biskupskoga  reda  na  sreću  biskupije  Belley  i  na 
čast  Crkve,  a  kojoj  se  kasnije  pridružilo  više  od  tisuću  drugih  veza 
iskrenoga  prijateljstva,  koje  nas  spajaju  kao  braću,  ne  dopušta  mi, 
da  govorim  u  prilog  njegovih  djela,  među  kojima  je  taj  Poticaj  na 
Božju  ljubav  bio  prvi  polet  neusporedivoga  obilja  duha,  kojemu  se 
kod  njega  svi  dive. 

Spomenimo  nadalje  veliku  i  veličanstvenu  Palaču,  koju  je  u 
slavu  Božje  ljubavi  sagradio  O.  Lovro  Pariški,  propovjednik  kapu- 
cinskoga  reda.  Kada  ona  bude  dovršena,  bit  će  izvrstan  priručnik 
nauke  o  Božjoj  ljubavi.  Napokon  sveta  Tereza  od  Isusa  tako  je  sjajno 
opisala  sveta  uzbuđenja  ljubavi  u  svima  knjigama,  koje  nam  je  osta¬ 
vila.  Upravo  smo  ushićeni  kada  vidimo  toliku  rječitost  u  tolikoj  po¬ 
niznosti,  toliku  jakost  duha  u  tako  velikoj  prostodušnosti.  Na  mu¬ 
drosti  njezina  neznanja  tako  jasno  iskače  neznalačka  mudrost  tolikih 
književnika  i  učenjaka,  koji,  pošto  su  se  naučno  toliko  namučili, 
ostaju  posramljeni,  kada  vide,  da  ništa  ne  razumiju  od  onoga,  što  je 
ona  tako  divno  napisala  o  preživljavanju  svete  ljubavi.  Na  taj  način 
Bog  podiže  prijestolje  svoje  kreposti  nad  poprištem  naše  slabosti 
služeći  se  slabima  da  posrami  moćne.  1  Kor  1.  27. 

Ova  Rasprava,  koju  ti  dajem  u  ruke,  dragi  moj  čitaoče,  samo 
izdaleka  slijedi  te  sjajne  knjige  i  nema  nikakve  nade,  da  bi  ih  mogla 
dostići.  Ja  se  ipak  pouzdajem,  u  ime  obađviju  od  nebeske  ljubavi 
raspaljenih  srdaca,  kojima  je  posvećujem,  da  ćeš  ti  u  njoj  naći  neku 
korist  i  da  ćeš  isto  tako  pročitati  mnogo  valjanih  razmatranja,  koje 
ti  ne  bli  bilo  lako  nigdje  drugdje  pronaći.  Naprotiv,  ti  ćeš  u  drugim 
knjigama  naći  puno  lijepih  stvari,  kojih  ovdje  nema.  Mislim  štoviše, 
da  ja  ne  'idem  za  onom  istom  svrhom,  za  kojom  idu  i  drugi,  osim  u 
općenitim  crtama,  ukoliko  svi  mli  težimo  proslavi  svete  ljubavi.  No, 
o  tome  će  te  uvjeriti  samo  čitanje  ove  knjige. 

Ja  sam  nastojao  jednostavno  i  bezazleno,  neusiljeno  i  nekićeno 
prikazati  povijest  postanka,  razvitka  i  propadanja  Božje  ljubavi  kao 
i  njezina  djela  ii  svojstva,  njezine  prednosti  i  izvrsnosti.  Nađeš  li  ti 
u  njoj  osim  toga  i  štošta  drugo  to  su  samo  širenja,  koja  su  neizbježna, 
kada  netko,  kao  ja,  mora  pisati  rastresen  na  Više  strana.  No  i  unatoč 
tome,  ja  držim,  da  će  ti  sve  poslužiti  na  korist.  I  sama  priroda,  naj- 
razboritija  radnica,  kao  da  počinja  mudru  nepažnju  te  rađajući  gro¬ 
žđe  dopušta  da  u  isto  vrijeme  niče  ne  samo  grožđe  već  i  prekobrojno 
lišće  i  zališn'i  pupovi.  Malo  imade  loza,  koje  se,  u  svoje  vrijeme,  ne 
moraju  očistiti  i  obrezati. 

Više  puta  se  prema  piscima  nastupa  previše  oštro,  da  ne  kažemo 
surovo.  Prenaglo  se  izmišljaju  osude,  koje  se  bacaju  protiv  njih  i 
vrlo  često  s  više  drzovitosti  nego  što  su  orii  pokazali  nerazboritosti, 
kada  su  se  žurili  da  objelodane  svoja  djela.  Naglost  u  izricanju  su¬ 
dova  uvelike  ugrožava  kako  savjest  sudaca,  tako  nevinost  optuženih. 
Mnogi  pišu  ludosti,  a  mnogi  neukusno  i  glupo  prigovaraju  i  kude. 
Blagost  čitalaca  stvara  čitanje  ugodnim  i  korisnim.  Hoću,  da  mi  bu¬ 
deš  što  skloniji,  dragi  moj  čitaoče.  I  u  to  ime  želim  ti  ovdje  obrazlo¬ 
žiti  nekoliko  glavnih  točaka,  koje  bi  te  inače,  nasumce  uzete,  mogle 
oneraspoložiti  ili  čak  naljutiti. 

Jedni  će  zaključiti,  da  sam  ja  rekao  previše  i  da  nije  bilo  po¬ 
trebno  pojedine  teme  raščinjati  do  korijena.  Ali  ja  mislim,  da  je  bo¬ 
žanska  ljubav  biljka  slična  onoj,  koju  zovemo  kravojac  ili  anđelika. 
Njezin  korijen  nije  ništa  manje  mirisan  i  ljekovit  od  stabljike  i  lišća. 
Četiri  prve  knjige  i  nekoliko  poglavlja  drugih  knjiga  moći  će,  bez 
sumnje,  po  volji  ispustiti  sve  one  duše,  koje  ne  traže  drugo,  osim 
vršenje  svete  ljubavi.  Međutim  i  njima  će  ta  sva  poglavlja  biti  na 
veliku  korist,  budu  11  ih  samo  pobožno  čitale.  Drugi  će  možda  za¬ 
mjeriti,  što  ova  moja  rasprava  ne  sadrži  sve  izvode  i  dodatke,  koji 
pripadaju  raspravi  o  nebeskoj  ljubavi.  Na  svaki  način  ja  sam  se  oba¬ 
zirao  na  stanje  i  uvjete  duha  našega  stoljeća.  I  ja  sam  bio  dužan  to 
učiniti.  Vrlo  je  važno  pripaziti  na  to,  u  koje  doba  je  autor  pisao. 

Po  koji  puta  ja  citiram  Sveto  Pismo  drugim  riječima  od  onih, 
koje  se  upotrebljavaju  u  redovitim  izdanjima.  Blagi  Bože,  dragi  moj 
čitaoče,  ne  čirii  mi  krivo  misleći,  da  ja  želim  odstupiti  od  tih  izdanja. 
Ni  govora.  Ta  ja  znam,  da  je  ta  izdanja  po  svetom  tridentskom  sa¬ 
boru  potvrdio  Duh  Sveti  i  da  je  naša  dužnost,  da  se,  od  toga  časa, 
držimo  njihova  teksta.  Ja  i  upotrebljavam  druge  prijevode  samo 
zato,  da  potvrdim  onaj  upotrebni  prijevod,  jer  moji  prijevodi  tumače 
i  potkrepljuju  ovaj  u  njegovu  pravom  smislu  i  značenju.  Tako  na 
primjer  riječi,  koje  nebeski  zaručnik  govori  svojoj  zaručnici:  »Ti  si 
ranila  moje  srce«  uvelike  objašnjuje  drugi  prijevod:  »Ti  si  mi  zani¬ 
jela  srce«  ili  »ti  si  ugrabila  moje  srce  i  očarala  ga«.  Pj  nad  pj.  4.  9. 
Ono  što  Naš  Gospodin  veli:  »Blaženi  siromašni  duhom«  sjajno  pro¬ 
širuje,  pojačava  i  objašnjuje  grčki  tekst:  »Blaženi  oni,  koji  prose  u 
duhu«.  Mt  5.  3. 

Svetoga  psalmistu  ja  sam  često  citirao  u  stihovima,  da  razvese¬ 
lim  tvoj  duh.  Ja  sam  imao  pri  ruci  izvrstan  prijevod  Philippe  des 
Portesa,  tironskoga  opata,  ali  sam  opet  napustio  njegove  stihove  ni¬ 
pošto  ne  misleći,  da  ću  ja  sam  skovati  bolje  stihove  od  toga  slavnoga 
pjesnika.  Ta  to  bi  bilo  i  te  kako  drsko  od  mene,  budući  da  ja  nisam 
nikada  ma  n'i  samo  pomislio,  da  pišem  tako  kao  on,  a  sada  bih,  eto, 
želio  u  tome  uspjeti  u  dobi  i  u  staležu  mojega  života,  koji  bi  me  ob¬ 
vezivali,  da  od  toga  odustanem  i  u  slučaju,  da  sam  se  ikada  prije 
bavio  takvim  poslom.  No  na  nekim  mjestima,  koja  se  mogu  razum- 

jeti  na  više  načina,  ja  nisam  slijedio  njegove  stihove,  jer  nisam  htio 
slijediti  njihov  smisao.  Uzmimo  na  primjer  psalam  132.  On  je  latin¬ 
sku  riječ  preveo  kao  rojte  na  haljini,  a  ja  sam  je  više  volio  razumjeti 
kao  ogrlicu.  Zato  sam  ja  izabrao  prijevod,  koji  sam  smatrao  točnijim. 

Ja  ne  pišem  ništa,  što  nisam  naučio  od  drugih.  Ipak  bilo  bi  mi 
nemoguće,  da  se  u  pojedinostima  sjetim  svega,  što  sam  primio  od 
drugih.  No,  dragi  moj  čitaoče,  mogu  te  odmah  uvjeriti,  da  smatram 
svojom  dužnošću  izreći  zasluženu  pohvalu  svakom  onom  piscu,  od 
kojega  sam  preuzeo  veća  i  važnija  mjesta.  I  da  ti  odmah  otjeram 
svaku  sumnju,  koja  bi  ti  u  tome  pogledu  mogla  pasti  na  pamet  glede 
moje  iskrenosti,  upozoravam  te,  da  je  trinaesto  poglavlje  sedme  knji¬ 
ge  izvadak  iz  propovijedi,  koju  sam  na  blagdan  Velike  gospe  1602. 
održao  u  crkvi  sv.  Ivana  na  obali  u  Parizu. 

Ja  nisam  uvijek  označio  redoslijed  poglavlja,  ali,  pripaziš  li  ti 
malo,  lako  ćeš  pronaći  povezanost  među  njima.  U  tome,  kao  i  u  sva¬ 
kom  drugom  pogledu  ja  sam  se  mnogo  brinuo,  da  štedim  svoje  vri¬ 
jeme  i  tvoju  strpljivost. 

Kada  mi  je  bila  tiskana  knjiga  Uvod  u  pobožni  život 
vijenski  nadbiskup  Petar  de  Villans  bio  je  tako  ljubezan,  da  mi  je 
napisao  svoje  mišljenje  o  toj  knjizi.  Ono  je  bilo  tako  povoljno  i  za 
knjigu  i  za  mene,  da  se  ja  ne  usudim  ponoviti  ga.  On  me  je  poticao, 
da  što  je  više  moguće,  upotrebim  sve  svoje  slobodno  vrijeme  na  sli¬ 
čan  posao.  Među  ostalim  dobrim  savjetima,  kojima  me  je  obdario, 
preporučio  mi  je,  da,  kolikogod  to  predmet  dopušta,  čuvam  kratkoću 
poglavlja.  Jer,  tako  on  veli,  kada  putnici  znadu,  da  je  lijep  vrt  od 
njihova  puta  udaljen  samo  dvadeset  —  dvadeset  i  pet  koraka,  oni  će 
rado  skrenuti  sa  svojega  puta,  da  ga  pogledaju.  A  to  oni  neće  učiniti 
znajući,  da  je  on  mnogo  dalje  od  puta.  Isto  tako  oni  koji  znadu,  da 
svršetak  poglavlja  nije  jako  daleko  od  njegova  početka,  rado  će  se 
odlučiti,  da  ga  pročitaju.  No  oni  to  neće  učiniti,  kakogod  mio  i  drag 
bio  sadržaj,  budu  li  trebali  puno  vremena  za  čitanje.  Imao  sam  dakle 
pravo,  kada  sam  u  tome  slijedio  svoju  vlastitu  sklonost,  jer  je  ona 
bila  draga  tome  velikom  čovjeku,  koji  je  bio  jedan  od  najsvetijih 
prelata  i  najučenijih  bogoslova,  što  ih  je  imala  Crkva  u  naše  doba 
i  koji  je,  kad  me  je  počastio  svojim  listom,  bio  najstariji  od  svih  pro¬ 
fesora  pariškoga  fakulteta. 

Nedavno  me  je  jedan  veliki  sluga  Božji  obavijestio,  da  je  naslov, 
u  kojemu  sam  ja  Uvod  u  pobožni  život  uputio  Filoteji, 
mnoge  ljude  spriječio,  da  je  nisu  pročitali,  jer  su  smatrali,  da  nije 
dostojno  muškarca  čitati  pouke,  koje  su  upućene  ženi.  Ja  se  čudim, 
da  ima  muškaraca,  koji,  u  želji  da  se  pokažu  muškarcima,  uistinu  se 
tako  nemuškarački  vladaju.  Sudi  i  sam,  dragi  moj  čitaoče,  nije  li 
pobožnost  jednako  za  muškarce  kao  i  za  žene.  I  ne  treba  li  s  jedna¬ 
kom  pažnjom  i  jednakim  poštovanjem  čitati  drugu  poslanicu  sv.  Iva¬ 
na,  koju  je  upravio  svetoj  .matroni  Elekti,  kao  i  treću,  koju  je  po- 

svetio  Kaju.  A  tako  isto  bismo  morali  tisuće  i  tisuće  pisama  i  sjajnih 
rasprava,  koje  su  napisali  stari  oci  Crkve,  držati  nekorisnima  za  mu¬ 
škarce,  jer  su  ih  oni  napisali  i  upravili  svetim  ženama  onoga  doba. 
A  osim  toga  imenom  Filoteja  ja  jednostavno  zovem  dušu,  koja  teži 
za  pobožnošću.  A  dušu  imaju  muškarci  isto  tako  kao  i  žene. 

Uza  sve  to  ovaj  put  ja  sam  htio  nasljedovati  velikoga  apostola, 
koji  se  smatrao  dužnikom  sviju.  Rim  1.  14.  U  ovoj  Raspravi 
promijenio  sam  adresu  i  govorim  Teotamu.  Pa  nađe  li  se  možda  među 
ženama  takvih,  koje  neće  htjeti  čitati  ove  pouke,  jer  su  upućene  mu¬ 
škarcu  —  a  tu  bi  upornost  kod  njih  bilo  lako  shvatiti  —  ja  ih  molim, 
da  misle  na  to,  da  je  Teotim,  kojemu  ja  govorim  čovječji  duh,  koji 
želi  napredovati  u  svetoj  ljubavi,  duh,  koji  jednako  pripada  ženama 
kao  i  muškarcima. 

Ova  je  dakle  Rasprava  napisana  zato,  da  pomogne  duši,  koja  je 
već  pobožna,  da  je  pouči,  kako  će  ona  dalje  napredovati  u  svojoj 
nakani.  Morao  sam  radi  toga  napisati  više  stvari,  koje  su  obično 
manje  poznate  i  koje  će  radi  toga  izgledati  manje  važne.  Uvijek  je 
malo  teže  istraživati  dubine  nauke  i  malo  imade  ronilaca,  koji  hoće 
i  znadu  skupljati  biserje  i  drugo  dragocjeno  kamenje  u  utrobi  oce¬ 
anskih  dubina.  No,  amogneš  li  ti  iskrene  hrabrosti,  da  se  zadubeš  u 
ovo  djelo,  dogodit  će  ti  se  ono  isto,  što  se  događa  i  roniocima.  Kako 
nas  izvještava  Plinije  u  svojemu  glasovitom  djelu  Historia  naturalis 
2.  42.,  što  dublje  ronioci  prodru  u  morske  bezdane,  to  jasnije  u  njima 
vide  svjetlo  sunca.  Tako  ćeš  i  ti  na  najtežim  mjestima  ove  knjige 
naći  dragu  i  prijateljsku  jasnoću. 

Razumije  se  samo  po  sebi,  da  ja  nisam  htio  slijediti  one,  koji 
preziru  ovu  ili  onu  knjigu,  jer  da  ona  tobože  raspravlja  o  previsokom 
životu  savršenosti.  Ali  ni  ja  sam  nisam  htio  raspravljati  o  tome  pre¬ 
visokom  životu  savršenosti,  jer  niti  ja  mogu  kuditi  takve  pisce,  niti 
se  suglasiti  s  kudiocima  nauke,  koju  ja  ne  razumijem. 

Ja  sam  dodirnuo  mnoštvo  bogoslovskih  problema,  ali  nisam 
imao  ni  najmanju  nakanu,  da  se  prepirem.  Ja  sam  jednostavno  izla¬ 
gao.  Pri  tome  sam  manje  iznosio  ono,  što  sam  nekoć  slušao  na  jav¬ 
nim  Taspravama,  a  više  ono,  što  sam  u  službi  duša  i  u  mojemu  pro¬ 
povjedničkom  iskustvu  kroz  pune  dvadeset  i  četiri  godine  upoznao 
kao  najpodesnije  za  slavu  evanđelja  i  svete  Crkve. 

Osim  toga  mnoge  ugledne  osobe  s  različitih  strana  upozorile  su 
me,  da  naokolo  kolaju  neke  knjige,  koje  nose  samo  prva  slova  imena 
njihovih  pisaca,  a  koja  su  ista  kao  i  moja.  To  je  neke  od  njih  navelo 
na  pomisao,  da  su  te  knjige  izašle  iz  mojih  ruku.  Mnogi  od  njih  su 
se  sablaznili,  jer  su  pomislili,  da  sam  ja  napustio  svoju  jednostavnost 
i  da  sam  napuhao  svoj  stil  kićenim  riječima,  a  moje  raspravljanje  da 
vrvi  svjetovnim  poimanjem,  moji  pojmovi  visokom  rjeoltošću,  koja 
često  prelazi  u  kočoperenje  i  prenemaganje. 

Radi  toga,  dragi  moj  čitaoče,  ja  ću  ti  reći,  da  meni  ide  kao  oni¬ 
ma,  koji  bruse  ili  režu  drago  kamenje.  Kod  napete  pažnje,  koju  traže 
najsitnije  crte  njihova  preciznoga  rada  njihove  se  oči  umore.  Stoga 
oni  vrlo  rado  drže  pred  očima  kakav  lijepi  smaragd,  od  vremena  do 
vremena  bacaju  na  nj  pogled,  ne  bi  li  na  njegovu  zelenilu  uspjeli  opo¬ 
raviti  i  za  daljnji  rad  osposobiti  svoje  oči,  koje  su  im  oslabile.  Na  isti 
način  u  mnoštvu  poslova,  koje  moja  služba  bez  prekida  nosi  sa  so¬ 
bom,  ja  uvijek  rado  bacam  na  papir  po  koju  raspravu  pobožnosti  i 
kada  mogu,  tada  ih  promatram,  da  na  njima  odmorim  i  olakšam 
svoj  duh. 

Unatoč  tome,  moje  zvanje  nije,  da  budem  pisac.  To  mi  ne  dopu¬ 
štaju  ni  tromost  mojega  duha,  ni  uvjeti  mojega  života,  koji  od  mene 
traže,  da  dolazim  u  dodir  s  mnogim  ljudima  i  da  im  služim.  To  je 
razlog,  da  sam  ja  vrlo  malo  napisao  i  još  manje  objelodanio.  Sluša¬ 
jući  savjet  i  volju  svojih  prijatelja  ja  ti  to  velim  za  to,  da  ne  pridaješ 
hvalu  zbog  tuđega  rada  onome,  koji  je  ne  zaslužuje  ni  za  svoj  vlastiti 
rad. 

Devetnaest  je  tome  godina,  što  sam  ja  živio  u  Thononu,  malom 
gradu  na  ženevskom  jezeru,  koji  se  malo  po  malo  sav  obratio  na 
katpličku  vjeru.  Svećenik  suparnik,  vikao  je  na  sve  strane,  da  članak 
vjere  katoličke  Crkve  o  stvarnoj  prisutnosti  Spasiteljeva  Tijela  u 
presvetoj  Euharistiji  narušava  sirpbol  i  analogiju  vjere.  Ta  to  je  bilo 
najkomotnije  služiti  se  riječju  analogija.  Prvo  ispadneš  itekako  pa¬ 
metan,  a  drugo  slušaoci  ne  razumiju  pri  tome  ništa.  Radi  toga  su  mi 
ostali  katolički  propovjednici,  s  kojima  sam  ja  tamo  bio,  povjerili, 
da  napišem  raspravicu,  kojom  ću  pobiti  tu  umišljenost.  Ja  sam  na¬ 
pisao  ono,  što  mi  se  učinilo  najprikladnijim.  Izradio  sam  kratko  raz¬ 
matranje  o  simbolu  apostola,  u  kojemu  sam  izložio  istinu,  koju  na¬ 
učava  katolička  Crkva.  Svi  su  primjerci  toga  razmatranja  bili  po- 
razdijeljeni  u  ovoj  biskupiji  tako  da  ja  sada  više  nemam  nijednoga. 

Uskoro  iza  toga  stigao  je  s  onu  stranu  Alpa  vojvoda  savojski 
Karlo  Emanuel.  Posjetivši  gradove  Chablaix,  Gaillard  i  Ternier,  koji 
se  nalaze  u  okolici  Ženeve,  uvjerio  se,  da  su  oni  na  pola  pripravni 
ponovno  primiti  katoličku  vjeru,  koja  im  je  nažalost  uslijed  ratova 
i  pobuna  bila  oteta  prije  sedamdeset  godina.  Tada  je  donio  odluku, 
da  se  u  te  sve  župe  ponovno  uvede  katolički  život,  a  krivovjerje  da 
se  dokine.  Toj  odluci  stajale  su  na  putu  mnoge  zapreke.  Jedna  od 
njih  je  bila  ono  što  se  naziva  državni  interes,  a  druga  činjenica,  da 
su  se  neki,  još  uvijek  nedovoljno  poučeni  u  katoličkoj  vjeri,  opirali 
tome  plemenitom  pothvatu.  Prvu  poteškoću  vojvoda  je  svladao  ne¬ 
pobjedivom  odlučnošću  svoje  revnosti  za  svetu  vjeru,  a  drugu  izvan¬ 
rednom  blagošću  i  velikom  razboritošću.  On  je  sazvao  najvažnije  i 
naj tvrdoglavije  protivnike  'i  govorio  im  je  toliko  dirljivom  rječitošću 
i  tako  uvjerljivim  prijateljstvom,  da  su  oni,  malone  svi,  bili  svladani 
blagom  snagom  njegove  očinske  ljubavi  prema  njima  i  da  su  oružje 

svoje  tvrdokornosti  položili  pred  njegove  noge,  a  svoje  duše  predali 
u  ruke  svete  Crkve. 

Dragi  čitaoče,  molim  te,  dopusti  mi,  da  kažem  još  koju  usputnu 
riječ. 

Može  se  pohvaliti  mnogo  divnih  djela  toga  velikoga  kneza.  Medu 
ostalim  ističem  njegovu  izvanrednu  hrabrost  i  vojničko  znanje,  ko¬ 
jima  se  divila  upravo  cijela  Evropa.  Ja  se  samo  ne  mogu  nikada  do¬ 
sta  navescllti  ponovnom  uspostavljanju  svete  vjere  u  ona  tri  grada, 
koja  sam  čas  prije  spomenuo.  Ja  sam  tada  na  tome  knezu  vidio  to¬ 
liko  crta  pobožnosti,  povezanih  s  velikom  raznolikošću  djela  razbo¬ 
ritosti,  ustrajnosti,  velikodušnosti,  pravednosti,  dobroćudnosti  i  skro¬ 
mnosti  te  mi  se  učinilo,  da  na  toj  jednoj  osobi  kao  na  minijaturnoj 
slici  gledam  sve  ono,  što  se  ikada  hvalilo  na  knezovima,  koji  su  nekoć 
najžarče  služili  slavi  Boga  i  Crkve. 

Poprište  je  bilo  malo,  ali  djela  su  bila  velika.  I  kao  što  onaj 
umjetnik  staroga  vijeka  nije  bio  nikada  toliko  cijenjen,  koliko  kada 
je  načinio  brodić  od  slonove  kosti  s  cjelokupnom  posadom  i  opre¬ 
mom,  a  to  sve  u  tolikoj  minijaturi,  da  su  sve  zajedno  pokrila  krila 
jedne  jedine  pčele,  tako  i  ja  cijenim  više  djela  toga  velikoga  kneza, 
koja  je  on  učinio  u  tome  malom  kutu  svojih  država,  nego  mnoštvo 
djela  mnogo  većega  sjaja,  koja  mnogi  uzdižu  do  neba. 

Tom  zgodom  su  na  svima  prilazima  i  na  javnim  trgovima  tih 
gradova  ponovno  podignuta  pobjedonosna  znamenja  svetoga  Križa. 
To  je  učinjeno  i  u  Ennemassu  kod  Ženeve.  Bila  je  priređena  velika 
svečanost.  Ali  tada  je  neki  kalvinski  propovjednik  sastavio  pogrdni 
mali  spis  protiv  štovanja  svetoga  Križa.  Spis  je  vrvio  žestokim  i 
otrovnim  uvredama  i  klevetama.  Smatralo  se  potrebnim,  da  na  to 
bude  odgovoreno.  Mons.  Klaudije  de  Granier,  moj  predšasnik  na  bis¬ 
kupskoj  stolici  u  Ženevi,  muž  blažene  uspomene,  vlašću  koju  je  imao 
nada  mnom  ne  samo  kao  moj  biskup  već  i  kao  svet  sluga  Božji  za¬ 
dužio  me  je,  da  ja  to  ličinim.  Ja  sam  napisao  taj  odgovor  i  dao  mu 
naslov  »Obrana  zastave  Križa«.  Posvetio  sam  ga  vojvodi, 
u  jednu  ruku,  da  mu  zasvjedočim  svoju  odanost,  a  u  drugu  ruku,  da 
mu  na  neki  način  zahvalim  za  svu  onu  brigu,  koju  je  pokazao  za 
svetu  Crkvu  u  spomenutim  mjestima. 

Ta  je  obrana  ponovno  tiskana  pod  zvučnim  naslovom  »P  anto¬ 
logija  ili  riznica  Križa«.  Na  takav  naslov  ja  nisam  nikada 
ni  pomislio.  Ta  niti  sam  ja  učenjak,  niti  imam  vremena,  niti  pam¬ 
ćenja  da  skupim  tako  mnogo  dragocjenih  misli  u  jednu  knjigu  i  da 
bi  ona  mogla  nositi  naslov  kao  što  je  Riznica  ili  Pantolo- 
g  i  j  a.  Ni  jedan  ni  drugi  naslov  nije  po  mojoj  volji.  Obadva  su  toliko 
naduti  i  bombastični,  da  me  tjeraju  na  gnušanje. 

»Graditelj  je  takva  budala,  da  je  izgubio  pamet 

Pa  je  načinio  veća  vrata  neg  sva  četiri  sprata«! 

S  najvećim  sjajem  obavljao  se  1602.  u  Parizu,  dok  sam  ja  bora¬ 
vio  u  njemu,  pokop  plemenitoga  kneza  Filipa  Emanuela  Lotarinš- 
koga,  vojvode  od  Mercoeura.  On  se  istaknuo  tolikim  junačkim  dje¬ 
lima  protiv  Turaka  u  Madžarskoj,  da  je  njegova  uspomena  zaslužila 
da  bude  čašćena  u  svemu  kršćanskom  svijetu.  No  najviše  od  svih 
učinila  je  njegova  udovica  Marija  Luksemburška,  koja  je,  sa  svoje 
strane,  poduzela  sve,  što  su  joj  nadahnuli  hrabrost  i  ljubav  prema 
pokojniku,  da  njegov  pogreb  ispadne  što  svečanije.  A  budući  da  su 
moj  otac,  djed  i  pradjed  bili  odgojeni  kao  paževi  na  dvoru  slavnih 
knezova  od  Martiguesa,  njezinih  otaca  i  praotaca,  ona  je  i  mene  ra¬ 
čunala  kao  nasljednoga  podanika  svoje  kuće.  Radi  toga  je  ona  iza¬ 
brala  mene  kao  nadgrobnoga  govornika  na  toj  tako  velikoj  sveča¬ 
nosti.  Bilo  je  prisutno  ne  samo  više  kardinala  i  prelata,  nego  i  mnogo 
knezova  i  kneginja,  maršala  Francuske,  vitezovi  i  cijeli  dvor  parla¬ 
menta.  Napisao  sam  dakle  govor  i  izrekao  sam  ga  pred  tako  velikim 
i  svečanim  skupom  u  pariškoj  katedrali.  U  njemu  su  bila  izbrojena 
sva  junačka  djela  pokojnoga  kneza  i  kneginja  udovica  je  željela,  da 
ja  taj  govor  objelodanim  tiskom.  Ja  sam  na  to  pristao.  Ta  njezina  je 
želja  bila  za  mene  zapovijed.  Posvetio  sam  to  djelo  vojvotkinji  od 
Vendoima,  koja  je,  još  dok  je  bila  mlada  i  neudata,  već  pokazivala 
očite  znakove  visoke  kreposti  i  pobožnosti,  koji  danas  blistaju  na 
njoj  i  čine  je  dostojnom  roda  i  odgoja  tako  pobožne  i  kreposne  majke. 

U  isto  vrijeme,  dok  se  taj  govor  tiskao,  dobio  sam  vijest,  da  sam 
imenovan  biskupom.  Odmah  sam  se  vratio  ovamo,  da  primim  bis¬ 
kupsko  posvećenje  i  da  nastupim  službu.  Uskoro  bi  iznesen  prijed¬ 
log,  da  je  potrebno  upozoriti  ispovjednike  na  nekoliko  važnih  točaka. 
U  tu  svrhu  ja  sam  napisao  »Dvadeset  i  pet  opomena«.  Dao  sam  ih 
odmah  tiskati,  da  mogu  lakše  kolati  među  onima,  kojima  sam  ih  na¬ 
mijenio.  Od  toga  časa  ta  je  knjižica  doživjela  više  izdanja  u  razli¬ 
čitim  mjestima. 

Tri  ili  četiri  godine  kasnije  ja  sam  objelodanio  Uvod  u  po¬ 
božni  život.  U  predgovoru  te  knjige  ja  sam  upozorio,  kojom 
prilikom  i  u  koju  svrhu  sam  je  napisao.  O  njoj  ti,  dragi  moj  čitaoče, 
ne  trebam  ništa  drugo  kazati,  osim  da  je  ona  bila  općenito  vrlo  li¬ 
jepo  i  toplo  dočekana.  Cak  su  joj  i  najdostojniji  biskupi  i  najučeniji 
bogoslovi  izrazili  srdačnu  dobrodošlicu.  Usprkos  tome  nije  ostala  po¬ 
šteđena  od  oštre  kritike.  Neki  su  je  ne  samo  kudili,  već  su  je  javno 
izvrgli  grubom  ruglu  radi  toga,  što  ja  velim  Filoteji,  da  je  ples  sam 
po  sebi  indiferentan  čin  i  da  se  u  svrhu  odmora  mogu  zbijati  šale. 

Budući  da  ja  poznam  te  kritičare,  moram  pohvaliti  njihovu  na¬ 
mjeru,  za  koju  držim,  da  je  bila  dobra.  No,  pri  svemu  tome,  oni  su 
morali  bolje  pripaziti  na  to,  da  je  prva  moja  tvrdnja  uzeta  iz  opće¬ 
nito  poznate  i  istinite  nauke  najsvetijih  i  najmudrijih  bogoslova  i 
drugo,  da  sam  ja  pisao  za  ljude,  koji  žive  u  svijetu,  štoviše,  i  na  dvo¬ 
rovima.  Osim  toga  ja  sa  svom  brižljivošću  utuvljujem  istinu,  da  se 

u  plesu  sakriva  velika  pogibelj.  A  što  se  tiče  druge  tvrdnje,  to  jest 
njezine  riječi  »quolibet«,  koja  znači  prostu,  lošu  šalu,  moji  kritičari 
mogli  bi  uzeti  u  obzir,  da  ona  ne  potječe  od  mene,  već  od  toga  div¬ 
noga  kralja,  koji  se  zove  Ljudevit  Sveti  i  koji  je  dostojan  i  pouzdan 
učitelj  u  umjetnosti,  kako  na  najbolji  način  dvorske  ljude  uvoditi 
u  pobožni  život.  Jer,  ja  držim,  da  su  oni  o  svemu  tome  razmislili,  nji¬ 
hova  ljubav  d  njihova  uviđavnost  ne  bi  nikada  bile  dopustile  njiho¬ 
voj  revnosti,  pa  ne  znam  koliko  ona  bila  snažna  i  stroga,  da  svoju 
srdžbu  zavitlaju  protiv  mene. 

Na  ovome  mjestu,  dragi  moj  čitaoče,  molim,  da  budeš  blag  i  lju¬ 
bazan,  kada  budeš  čitao  ovu  moju  Raspravu.  Uvjeriš  li  se,  da  je 
njezin  stil  nešto  različan  od  onoga,  kojim  sam  se  služio,  kada  sam 
pisao  Filoteju  —  ja  držim,  da  će  biti  vrlo  mala  razlika  —  a  obadva 
da  se  i  te  kako  razlikuju  od  onoga  stila,  u  kojemu  je  napisana  O  b- 
rana  Križa,  tada  imaj  na  pameti,  da  se  u  devetnaest  godiina 
mnogo  toga  nauči,  a  mnogo  toga  zaboravi,  da  je  drukčiji  jezik  u 
ratu,  a  drukčiji  u  miru  i  da  se  na  jedan  način  govori  mladom  nauč¬ 
niku,  a  na  drugi  način  starim  kalfama. 

Izvan  svake  je  sumnje,  da  ja  ovdje  govorim  dušama,  poodmak- 
lim  u  pobožnosti.  Jer  moram  ti  saopćiti,  da  mi  u  ovome  gradu  ima- 
demo  Kongregaciju  djevojaka  i  udovica,  koje  su  se  povukle  iz  svijeta 
te,  pod  zaštitom  Majke  Božje,  jednodušno  provode  zajednički  život 
u  službi  Bogu.  Njihova  čistoća  i  pobožnost  često  su  mi  poklonile  dar 
velike  utjehe.  Stoga  sam  se  i  ja  brinuo,  da  im  uzvratim  također  ra¬ 
došću.  U  to  ime  ja  sam  im  često  naviještao  riječ  Božju,  sad  u  javnfm 
propovijedima,  sad  u  duhovnim  razgovorima.  Pri  tome  je  uvijek  bilo 
nazočno  više  redovnika  i  drugih  nadasve  pobožnih  osoba.  U  njihovoj 
prisutnosti  valjalo  mi  je  puno  puta  raspredati  o  najnježnijim  čuv¬ 
stvima  pobožnosti,  koja  su  nadmašivala  ono,  što  sam  rekao  u  F  i  1  o- 
t  e  j  i. 

Znatan  dio  onoga,  što  ja  ovdje  predajem  javnosti,  dugujem  up¬ 
ravo  toj  blaženoj  zajednici.  Majka  i  predstojnica  te  zajednice  Ivana 
de  Chantal  je  znala,  da  ja  pišem  o  tome  predmetu,  ali  joj  je  bilo 
poznato  i  to,  da  ću  ja  tu  knjigu  teško  istjerati  na  svjetlo  dana,  ako 
mi  Bog  na  poseban  način  ne  pritekne  u  pomoć  i  ako  ne  budem,  bez 
prekida,  potican  i  sokoljen.  Zato  je  ona  tu  svu  brigu  preuzela  na 
sebe.  Sama  je  u  tu  svrhu  molila  i  drugima  dala  da  mole.  Ona  me 
je  neprestano  sveto  molila,  da  skupim  sve  moje  slobodne  trenutke, 
koji  se  mogu  naći  u  hitnji  i  stisci  mojih  dužnosti  i  da  ih  upotrebim 
za  objelodanjenje  ove  knjige.  I  budući  da  mi  je  Bog  tu  dušu  dao  na 
utjehu,  ona  nije  imala  malu  moć,  da  tom  zgodom  bodri  moju  dušu. 
Uistinu,  ja  sam  već  dugo  vremena  smjerao  pisati  o  Božjoj  ljubavi, 
ali  ono  što  sam  tada  imao  na  umu,  ne  da  se  usporediti  s  on!:m,  što 
mi  je  pomogla  izvesti  ova  prilika.  Nasljeđujući  naše  stare  ja  ti  o  toj 
prilici  govorim  potpuno  iskreno  i  tako  reći  naivno,  da  znaš,  da  sam 

mogao  pisati!  samo,  kad  su  mi  dopuštali  vrijeme  i  služba  i  da  budeš 
još  blaži  i  prijateljskiji  prema  meni.  Među  poganima  se  govorilo,  da 
Fidija  nije  ništa  tako  savršeno  slikao  i  klesao  kao  bogove,  a  Apelu, 
da  nije  ništa  uspjelo  tako  kao  njegov  Aleksandar  Veliki.  Ne  uspijeva 
uvijek  sve  jednako  dobro.  Zapnem  li  ja  tu  i  tamo  u  ovoj  mojoj  Ras¬ 
pravi,  molim  te,  dragi  moj  čitaoče,  ne  daj  se  smesti.  Neka  tvoja  do¬ 
brota  samo  nastavi  čitanje.  Bog  će  ti  ga  blagosloviti. 

Da  ti  izmolim  blagoslov,  ja  sam  ovo  djelo  posvetio  Majci  Ljubavi 
i  Ocu  Ljubavi,  kao  što  sam  Uvod  u  pobožni  život  posvetio 
Božanskome  Djetetu,  koje  je  Spasitelj  svih  onih  koji  ljube  i  ljubav 
svih  onih  koji  su  se  spasili. 

Žene,  koje  su  zdrave  i  jake  te  lako  rađaju  djecu,  redovito  iza¬ 
biru  sebi  kumove  iizmeđu  svojih  zemaljskih  prijatelja.  Ali  kada  su 
one  slabe  i  bolesne  i  njihovo  rađanje  postaje  teško  i  opasno,  one 
zazivaju  nebeske  svece  i  zavjetuju  se,  ako  sretno  rode,  da  će  svo¬ 
jemu  djetetu  uzeti  za  kuma  kojega  siromaha  ili  koju  svetu  osobu 
tako  te  će  ga  taj  kum  držati  kod  sakramenta  svetoga  krsta  u  ime  sv. 
Josipa,  sv.  Franje  Asiškoga,  sv.  Franje  Paulskoga,  sv.  Nikole  ili  ko¬ 
jega  drugoga  sveca,  kojti  može  izmoliti  kod  Boga  sretan  porod,  živo 
i  zdravo  dijete. 

Tako  i  ja,  dragi  moj  čitaoče,  prije  nego  sam  postao  biskup,  imao 
sam  više  vremena,  a  manje  straha  za  pisanje,  te  sam  sva  svoja  mala 
djela  posvećivao  zemaljskim  knezovima.  A  sada,  kad  sam  sav  satr- 
ven  poslovima  moje  službe  i  kada  imam  tisuću  poteškoća  da  pišem, 
ja  sve  svoje  radove  posvećujem  nebeskim  knezovlima.  Molim  ih,  neka 
mi  oni  izmole  potrebno  svjetlo  i  znanje,  tako  da,  po  Božjoj  volji,  sve 
moje  knjige  rode  dobrim  plodovima  i  budu  na  korist  mnogima. 

Bog  te  blagoslovio,  dragi  moj  čitaoče,  i  obogatio  te  svojom  sve¬ 
tom  ljubavlju! 

Od  sveg  srca,  svaki  čas,  sva  moja  djela,  diječi  i  spise  ja  podla- 
žem  sudu  svete,  katoličke,  apostolske  rimske  Crkve,  znajući,  da  je 
ona  stup  i  temelj  istine,  1  Tim  3.15.,  i  da  ona  ne  može  u  njoj  ni  po¬ 
griješiti,  ni  iznemoći,  da  nitko  ne  može  imati  Boga  za  Oca,  koji!  nema 
tu  Crkvu  za  Majku. 

Annecy,  na  blagdan  velikih  apostola  sv.  Petra  i  Pavla,  prvaka 
žarke  ljubavi,  1616. 


BLAGOSLOVLJEN  BUDI  BOG! 

PRVA  KNJIGA 

Uvod  u  cijelu  raspravu 


PRVA  GLAVA 


RADI  LJEPOTE  LJUDSKE  NARAVI  BOG  JE  PREDAO  VOLJI 
VLAST  NAD  SVIMA  SPOSOBNOSTIMA  DUŠE' 


Jedinstvo,  načinjeno  od  različnosti,  stvara  red.  Red  ima  za  po¬ 
sljedicu  i  skladnost  i  mjeru.  A  ta  skladnost  u  stvarima,  koje  su  cjelo¬ 
vite  i  svršene,  rađa  ljepotu.  Vojska  je  lijepa,  kada  je  sastavljena  od 
svih  svojih  različitih  dijelova,  koji  su  svrstani  u  red  tako,  da  je  sva 
njihova  razlika  svedena  na  onaj  odnos,  kojim  ti  svi  dijelovi  limadu 
služiti  jednome  cilju,  to  jest  da  svi,  i  najrazličitiji  dijelovi,  budu 
samo  jedna  jedina  vojska.  Da  glazba  bude  lijepa,  nije  potrebno  sa¬ 
mo,  da  pojedini  glasovi  budu  čisti,  jasni  i  različiti.  Onii  moraju  biti 
tako  povezani  jedni  s  drugima,  da  iz  te  veze  nastaje  pravi  sklad  i 
blagoglasje.  A  sredstvo  za  tu  svrhu  jest  jedinstvo,  koje  se  nalazi  u 
različnosti  i  različnost,  koja  se  nalazi  u  jedinstvu  glasova  tako  da  se 
to  bez  razloga  ne  zove  diskorcjantni  akord,  neskladan  sklad  ili  možda 
još  bolje  akordantni  disakord,  skladan  nesklad. 

Veliki  sveti  Dionižije,  a  za  njim  također  anđeoski  sveti  Toma 
Akvinski  sjajno  uče,  da  ljepota  i  dobrota,  kakogod  i  kolikogod  ima- 
du  neku  sličnost  među  sobom,  ipak  nisu  jedno  te  isto.  Jer  dobro 
je  ono,  što  se  sviđa  želji  i  volji,  a  lijepo  je  ono,  što  se  sviđa  razumu 
i  spoznaji.  Ili  drugim  riječima:  dobro  je  ono,  što  nas  veseli,  kada 
se  nalazi  u  našemu  posjedu,  a  lijepo  je  ono,  što  nam  se  sviđa,  kada 
mi  to  spoznamo.  To  je  razlog,  zašto  mi,  pravo  govoreći,  tjelesnu  lje¬ 
potu  pridajemo  predmetima  samo  u  ova  dva  smisla,  to  jest  samo 
onima,  koji  su  nam  najpoznatiji  i  onima,  koji  nam  najviše  pomažu 
shvać.anju.  A  to  su  vid  ii  sluh.  Radi  toga  mi  nikada  ne  govorimo  o 
lijepim  mirisima  ili  o  lijepim  okusima,  nego  samo  o  lijepim  glaso¬ 
vima  i  o  lijepim  bojama. 

Prema  tome,  lijepo  se  zove  lijepim  zato,  jer  njegova  spoznaja 
razveseljuje.  Zato  je  potrebno,  da  odim  jedinstva  u  različitosti  je¬ 
dne  jedinstvene  cjeline,  osim  reda  i  sklada  svih  njegovih  dijelova 
posjeduje  još  mnogo  sjaja  i  jasnoće,  da  bude  spoznatljivo  i  vidljivo. 
Da  budu  lijepi,  glasovi  moraju  biti  jasni  i  čisti,  govori  moraju  biti 
razumljivi,  a  boje  svjetle  i  sjajne.  Tmica,  tama,  mrak,  noć  su  ružni 
i  čine  ružnima  sve  stvari,  jer  u  njima  se  ne  može  ništa  raspoznati 
rt:  upoznati,  u  njima  ne  vidimo  ni  red,  ni  različitost,  ni  jedinstvo, 
ni  skladnost.  To  i  jest  navelo  Svetoga  Dionizija,  da  je  napisao  u 

svojoj  knjizi:  De  divlnis  nominibus,  cap.  IV:  »Bog  kao  vrhovna 
ljepota  je  začetnik  lijepe  pristalosti  i  skladnosti,  lijepe  sjajnosti,  lije¬ 
pe  dražesti  i  čari,  koje  se  nalaze  u  svima  stvarima,  jer  se  njegova 
ljepota  kao  svjetlo  razlijeva  u  svima  stvarima  i  svojim  zrakama  sjaji 
u  njima  tako,  da  one  sve  od  njega  postaju  lijepe.  Želeu',  u  njima  usa¬ 
diti  ljepotu  on  ih  obdaruje  skladom,  ljepotom  i  dražešću«. 

Svakako,  moj  Teotime,  ljepota  nema  nikakva  učinka,  ona  je 
beskorisna  i  mrtva,  ako  je  ne  oživljuje  jasnoća  i  sjaj  i  ako  joj  ne 
podaju  djelotvornu  moć.  Zato  mi  zovemo  živima  sve  one  boje,  koje 
imadu  svjetla  i  sjaja. 

A  što  se  tiče  živih  bića,  njihova  ljepota  nije  savršena,  ako  ne 
posjeduje  draž  ili  ljupkost,  koja,  osim  skladnosti  pojedinih  dijelova, 
od  koje  nastaje  ljepota,  podaje  još  skladnost  pokreta,  držanja  tijela 
i  njegovih  čina.  Ova  je  potonja  skladnost  duša  i  život  ljepote  živih 
bića. 

Tako  mi  u  ljepoti  našega  Boga,  koja  svojom  beskrajnom  jasno¬ 
ćom  nadmašuje  sve,  gledamo  jedinstvo  biti  ili  naravi  u  različitosti 
osoba,  kojemu  se  jedinstvu  pridružuje  neshvatljiv  sklad  svih  savr¬ 
šenosti,  čina  i  pokreta  u  najpotpunijem  smislu  riječi.  Sve  su  te  savr¬ 
šenosti,  čini  i  pokreti  na  najsavršeniji  način  ujedinjeni  i  tako  reći 
među  sobom  povezani  tako,  da  tvore  jedinstvenu  i  najjednostavniju 
savršenost  Božjega  čina  ili  Božjega  akta,  koji  je  Bog  sam,  Bog,  koji 
se  ne  može  mijenjati  riitii  promijeniti,  o  čemu  ćemo  govoriti  kasnije, 
u  drugoj  knjizi  i  u  drugoj  glavi. 

Kad  je  dakle  Bog  htio,  da  sve  stvari  učini  dobrima  i  lijepima, 
on  je  mnoge  i  različite  stvari  sveo  na  savršeno  jedinstvo  đ  da  tako 
kažemo  on  ih  je  svrstao  u  jedno  carstvo.  Na  taj  način  sve  one  po¬ 
mažu  i  podržavaju  jedne  druge,  a  opet  sve  zajedno  u  Bogu  nalaze 
svojega  vrhovnoga  vladara.  Sve  dijelove  on  je  sveo  u  jedno  tijelo 
i  stavio  ih  pod  jednu  glavu.  Od  više  osoba  on  tvori  jednu  obitelj,  od 
više  obitelji  grad,  od  više  gradova  pokrajinu,  a  od  više  pokrajina 
kraljevstvo,  a  cijelo  to  kraljevstvo  on  podređuje  samo  jednome 
kralju. 

Na  taj  način  je,  dragi  moj  Teotime,  od  bezbrojnoga  mnoštva 
i  bezbrojnih  različitosti  čina,  kretnji,  čuvstava,  sklonosti,  običaja, 
strasti,  sposobnosti  i  svojstava,  koja  se  nalaze  u  čovjeku.  Bog  stvo¬ 
rio  naravno  carstvo,  koje  stoji  o  volji,  koja  zapovijeda  i  vlada  nad 
svime,  što  postoji  u  tome  malom  svijetu.  Nama  izgleda,  kao  da  je 
Bog  rekao  volji  ono  isto,  što  je  faraon  rekao  Josipu:  »Ti  ćeš  gospo¬ 
dariti  mojom  kućom,  sav  će  se  narod  pokoravati  zapovijedima,  koje 
će  izlaziti  iz  tvojih  usta.  Bez  tvoje  zapovijedi  nitko  se  ne  će  ni  mak¬ 
nuti«.  1  Mojs.  41.  40 — 44. 

Tu  vlast  vrši  volja  na  zaista  vrlo  različite  načine. 

DRUGA  GLAVA 


NA  RAZLIČITE  NAČINE  VOLJA  VLADA 
NAD  MOĆIMA  DUŠE 

Otac  obitelji  upravlja  svojom  ženom,  djecom  i  svojim  slugama 
tako,  da  oni  slušaju  njegove  odredbe  i  njegove  zapovijedi,  kojima 
su  se  oni  dužni  pokoravati,  'lako  bi  mogli  ne  izvršiti  ih.  Ima  li  on 
kmetove  i  robove,  njima  on  vlada  silom,  kojoj  se  oni  ne  mogu  opri¬ 
jeti.  Svojim  konjima,  volovima,  mazgama  on  rukuje  vještinom:  sad 
ih  veže,  sad  zauzdava,  sad  podbada,  sad  zatvara,  sad  pušta  slobod¬ 
nima. 

Očito,  naša  volja  vlada  nad  sposobnošću  našega  vanjskoga  kre¬ 
tanja  tako,  kao  da  vlada  nad  kmetom  lili  robom.  Jer,  dok  izvana  ne 
naiđe  na  zapreku,  ta  sposobnost  uvijek  posluša  ono,  Što  joj  volja 
odredi.  Po  svojoj  volji,  sasvim  dragovoljno,  bez  ikakva  opiranja, 
mi  otvaramo  i  zatvaramo  usta,  mičemo  jezikom,  rukama,  nogama, 
očima  i  svima  dijelovima  tijela,  u  kojima  se  nalazi  sposobnost  toga 
kretanja. 

Ali  što  se  ti'.če  naših  osjetila  i  naše  sposobnosti,  da  se  hranimo, 
rastemo  i  razmnažamo  se,  njima  mi  ne  možemo' tako  lako  vladati.  U 
tu  svrhu  potrebno  nam  je  služiti  se  vještinom  i  umjetnošću.  Pozo¬ 
vemo  li  roba,  on  će  doći,  rečemo  li  mu  da  stane,  on  će  stati.  Među¬ 
tim  takvu  poslušnost  ne  možemo  očekivati  od  kopca  i  od  sokola. 
Želimo  li,  da  on  doleti  natrag,  moramo  mu  pokazati;  mamac,  ili  že¬ 
limo  li  ga  umiriti,  moramo  mu  netaknuti  kapicu.  Kažemo  li  slugi: 
okreni  se  lijevo  ili  okreni  se  desno,  on  će  to  izvršiti.  Alt  da  tako 
okrenemo  konja,  moramo  se  poslužiti  uzdom. 

Ne  treba,  Teotime,  očima  zapovijedati,  da  ne  gledaju,  ušima  da 
ne  slušaju,  rukama,  da  ne  diraju,  želucu  da  ne  probavlja,  tijelu,  da 
ne  raste,  jer  te  sve  sposobnosti  nemaju  razuma  i  prema  tome  nisu 
kadre  n):  slušati.  Nitko  ne  može  ni  jedan  lakat  dodati  svojemu  rastu. 
Mt  6.27.  Rahela  je  htjela  imati  djecu,  ali  joj  nije  bilo  dano.  1  Mojs 
30.1.  Mi  često  jedemo,  a  da  nas  se  ne  prima,  da  ne  rastemo.  Tko  želi 
vladati  svojim  sposobnostima,  mora  se  poslužiti  vještinom  ili  umješ¬ 
nošću.  Kada  liječnik  izdaje  odredbe  za  zdravlje  dojenčeta  u  koH- 
jevci,  on  njemu  osobno  ne  određuje  ništa,  već  govori  njegovoj  majci, 
da  učini  ovo  ali  ono  ili  štoviše  određuje,  da  ona  sama  jede  ovo  ili 
ono  i  da  ona  sama  uzme  ovaj  ili  onaj  lijek.  Svojstva  hrane  ili  lijeka 
prelaze  u  majčino  mlijeko,  a  mlijekom  u  tijelo  dojenčeta.  Na  taj 
način  liječnikova  volja  uspijeva  postići  zdravlje  kod  toga  malog 
bolesnika,  dok  on  o  tome  ne  može  ni  sanjati.  Razumije  se  samo 
po  sebi,  da  ne  treba  izdavati  odredbe  o  uzdržavanju  od  jela  i  pila, 

odredbe  o  postu  i  trijeznosti  jednjaku  i  želucu.  Treba  zapovijedati 
rukama,  da  ne  prinose  jelo  ni  pilo  ustima,  osim  u  određenoj  mjerf.. 
Treba  sposobnosti,  koja  proizvodi  1  stvara  oduzimati  ili  davati  pred¬ 
mete,  jela  i  pila,  koja  je  jačaju,  prema  mjeri,  koju  zahtijeva  razum. 
Treba  sposobnosti,  koja  proizvodi  i  stvara  oduzimati  ili  davati  pred- 
jest  zatvoriti  ih,  hoćemo  li,  da  one  ne  gledaju.  Takvim  mudrolijama 
i  smicalicama  dovest  ćemo  ih  na  ono,  Sto  želi  volja. 

Ti,  Teotime,  znaš,  da  Naš  Gospodin  uči,  da  ima  eunuha,  koji  su 
to  radi  kraljestva  nebeskoga,  Mt  19.12,  to  jest,  koji  nisu  eunusi  radi 
tjelesne  nesposobnosti,  već  radi  vještine,  kojom  se  služi  njihova 
volja,  da  ih  zadrži  u  svetoj  uzdržljivosti. 

Ludost  je  zapovijedati  konju,  da  se  ne  deblja,  da  ne  raste,  da 
se  ne  rita.  Kanimo  li  to  sve  postići,  odmaknimo  mu  jasle!  Nema  ni¬ 
kakva  smisla  zapovijedati  mu.  Nataknimo  mu  uzde  i  ukrotili  smo 
ga  isti  čas. 

Što  više,  volja  ima  vlast  nad  razumom  i  pamćenjem.  Jer  od  više 
stvari,  koje  razum  može  poimati  ili  kojih  se  pamćenje  može  sjećati, 
volja  određuje  one  predmete,  oko  kojih  ona  želi  da  se  trudi  ili  one, 
kojima  želli  da  se  zabavlja.  Istina  jest,  da  volja  ne  može  njima  bara¬ 
tati,  ni  tako  ih  neograničeno  vijati  amo  tamo,  kao  što  može  jezikom, 
rukama  i  nogama.  Razlog  tome  jesu  sjetilne  sposobnosti,  a  među 
njima  osobito  mašta.  One  se  ne  pokoravaju  tako  brzo  i  tako  nepre- 
varljivo  volji.  A  pamćenje  i  mašta  trebaju  sjetilne  sposobnosti,  jer 
bez  njl'-h  ne  mogu  razviti  svoju  djelatnost.  Usprkos  tome  volja  ih 
pomiče  amo  tamo,  kako  joj  se  sviđa,  služi  se  njima  i  ne  služi,  pri¬ 
mjenjuje  ih  i  ne  primjenjuje. 

Razumije  se,  da  joj  to  ne  uspijeva  sto  po  sto  sigurno  i  neizo¬ 
stavno.  Vjetrenjasta  i  prevrtljiva  mašta  mnogo  puta  ih  odvede  na 
drugu  stranu,  zabavivS:  ih  drugdje.  Zato  apostol  i  uzvikuje:  »Ne  či¬ 
nim  dobro,  koje  hoću,  nego  činim  zlo,  koje  ne  ću.«  Rim  7.19.  I  mi 
sami  moramo  se  često  tužiti  radi  misli,  koje  nam  dolaze  na  pamet, 
ne  radi  dobra,  koje  ljubimo,  već  radi  zla,  koje  mrzimo. 


TREĆA  GLAVA 

KAKO  VOLJA  VLADA  SJETILNIM  2ELJAMA 

Prema  tome,  Teotime,  volja  vlada  pamćenjem,  razumom  i  ma¬ 
štom  ne  silom  već  svojim  autoritetom.  Ali  te  moći  ne  slušaju  je 
uvijek  neminovno  i  stopostotno,  isto  tako  kao  što  ni  djeca  ni  sluge 
ne  slušaju  uvijek  oca  obitelji  bez  prigovora  i  bez  pogovora.  Tako  je 
isto  i  sa  sjetilnim  željama,  koje  se  kod  nas  gresraika,  kako  veli  sv. 


32 


Augustin,  De  civit.  1.  XXIV,  c.  V,  zovu  požuda,  koja  ostaje  podložna 
volji  i  duhu,  kao  što  je  žena  podložna  svojemu  mužu.  Kao  što  je 
ženi  rečeno:  »I  ti  ćeš  se  opet  povratiti  svojemu  mužu  i  on  će  biti 
tvoj  gospodar«,  1  Mojs  3.16.,  tako  je  rečeno  i  Kainu,  da  će  se  nje¬ 
gova  požuda  vratiti  njemu  i  daće  on  gospodariti  njome.  1  Mojs  4.7. 
A  vratiti  se  čovjeku  ne  znači  ništa  drugo,  nego  podložiti  mu  se  i 
podčiniti  mu  se. 

»O,  čovječe,  veli  sv.  Bernard,  Govori,  Peta  korizmena  propovi¬ 
jed,  »u  tvojoj  je  moći,  ako  samo  ti  to  hoćeš,  da  tvojega  neprijatelja 
učiniiš  tvojim  slugom.  Tada  će  ti  sve  polaziti  na  dobro.  Tvoja  će  po¬ 
žuda  biti  pod  tvojom  vlašću.  Ti  ćeš  njome  gospodariti.  Tvoj  nepri¬ 
jatelj  može  u  tebi  pobuditi  uzbuđenje  napasti,  ali  ti  možeš,  ako 
hoćeš,  odobriti  ili  odbiti  pristanak.  PKstaneš  li  na  to,  da  te  požuda 
vodi  u  grijeh,  tada  ćeš  ti  biti  pod  njezinom  vlašću  i  ona  će  vladati 
tobom,  jer  tkogod  čini  grijeh,  on  je  rob  grijeha.  Iv  8.34.  Ali  prtje 
nego  učiniš  grijeh,  dok  grijeh  nije  još  dobio  tvoj  pristanak  i  dok  se 
on  još  ne  nalazi  u  tvojemu  pristanku,  nego  je  još  samo  u  tvojemu 
čuvstvu,  to  jest  on  je  još  uvijek  samo  u  tvojoj  požudi,  a  ne  u  tvo¬ 
joj  volji,  tvoja  požuda  je  pod  tvojom  vlašću  i  ti  vladaš  njome«. 

Prije  nego  je  car  izabran,  on  je  podložan  izbornicima,  koji  vla¬ 
daju  nad  njim  i  imadu  vlast  ili  izabrati  ga  na  carsko  dostojanstvo 
ili  ga  odbaciti.  Ali  kad  je  on  jedamput  od  njih  izabran  i  uzvišen 
na  carsko  prijestolje,  tada  su  oni  pod  njegovom  vlašću  i  on  vlada 
nad  njima.  Prije  nego  volja  pristane  na  požudu,  ona  vlada  njome. 
Ali  poslije  pristanka  ona  postaje  njezina  robinja. 

Jednom  riječju,  ta  sjetilna  požuda  je  uistinu  podanik,  koji  se 
uvijek  buni,  podiže  ustanke  i  nikada  ne  pristaje  da  bude  miran.  Mo¬ 
ramo  bezuvjetno  priznati,  da  je  ne  možemo  nikada  tako  pokoriti, 
da  više  ne  ustaje  protiv  razuma,  da  ne  navaljuje  na  nj  i  ne  udara 
po  njemu.  No  unatoč  tome  volja  je  toliko  iznad  nje,  da  je  može  uvi¬ 
jek,  kad  hoće,  tako  reći  progutati,  poremetiti  njezine  račune,  sru¬ 
šiti  njezine  planove  i  konačno  je  posve  suzbiti.  Ta  mi  je  ametice 
pobjeđujemo,  dok  samo  ne  pristajemo  na  njezina  prišaptavanja.  Ne 
možemo  spriječiti  požudu,  da  ona  ne  začne  grijeh,  ali  je  svakako 
možemo  spriječiti,  da  ga  rodi  :i  dovrši.  Jak  1.15. 

Ta  sjetilna  požuda  imade  dvanaest  uzbuđenja,  pomoću  kojih 
ona,  kao  pomoću  dvanaest  pobunjenih  kapetana,  diže  bunu  u  čo¬ 
vjeku.  I  jer  ona  obično  uznemiruju  dušu  :i  uzbuđuju  tijelo,  zovemo 
ih,  prema  nazivima,  koji  su  usvojeni  od  Sv.  Augustina,  duševni  po¬ 
remećaji,  ukoliko  uznemiruju  dušu  i  strasti,  ukoliko  uzbuđuju  tijelo. 
Svi  oni  smjeraju  ili  na  dobro  ili  na  zlo.  Dobro  utoliko,  jer  ga  žele 
steći,  a  zlo  zato,  jer  ga  žele  izbjeći. 

Ono,  što  je  dobro  samo  po  Sebi,  to  jest  dobro  promatrano  u  svo¬ 
joj  naravnoj  dobroti  pobuđuje  ljubav,  koja  je  prva  i  glavna  strast. 
Dobro,  koje  nam  se  ukazuje  kao  odsutno  i  daleko,  tizaziva  u  nama 

želju.  Držimo  li,  da  ćemo  uspjeti  ispuniti  tu  želju,  u  nama  se  rađa 
nada.  Mislimo  li,  da  nam  je  ne  će  biti  moguće  postići,  hvata  nas 
zdvojnost.  Kada  dobro  stvarno  posjedujemo,  ono  nas  napunja  ra¬ 
došću. 

Sa  zlom  je  sasvim  obratno.  Ćim  ga  upoznamo,  smjesta  ga  mrzi¬ 
mo.  Ako  nije  još  tu,  mi  bježimo  pred  n|im.  Mislimo  li,  da  mu  ne 
možemo  izbjeći,  mi  ga  se  bojimo.  Držimo  li,  da  ćemo  mu  izbjeći,  mi 
se  hrabrimo  i  usmjeljujemo.  A  vidimo  li,  da  je  ono  tu,  mi  se  žalo¬ 
stimo,  napunjujemo  gnjevom  i  srdito  hitamo,  da  odbijemo  i  otjeramo 
zlo  ili  barem,  da  mu  se  osvetimo.  Ne  možemo  li  to  postići,  ostajemo 
žalosni.  Jesmo  li  ga  odbacili  i  osvetili  mu  se,  osjećamo  zadovolj¬ 
stvo  i  smirenje,  to  jest  pobjedničku  radost.  Jer  kao  što  posjedovanje 
dobra  razveseljuje  srce,  tako  pobjeda  nad  zlom  podiže  hrabrost. 

Nad  svom  tom  vojskom  sjetilnlih  strasti  stoji  carstvo  volje.  Kao 
car  volja  vlada  njima,  odbacuje  njihova  prišaptavanja,  odbija  nji¬ 
hove  napadaje,  sprečava  da  postignu  ono,  što  žele  i  u  najmanju 
ruku*  žestoko  im  uskraćuje  svoj  pristanak,  bez  kojega  joj  one  ne 
mogu  škoditi.  Jer  takvim  odbijanjem  one  ostaju  pobijeđene,  a  s 
vremenom  napokon  do  nogu  potučene,  sasvim  iznemogle  i  oslablje¬ 
ne,  potpuno  pokorene,  ako  i  ne  baš  sasvim  mrtve,  a  ono  svakako 
prigušene  i  umrtvljene. 

To  mnoštvo  strasti,  dragi  moj  Teotime,  ostaje  u  duši  čovje¬ 
kovoj  cijeli  život.  Njihova  prisutnost  mora  nas  poticati,  da  nepre¬ 
kidno  vježbamo  svoju  volju  u  kreposti  i  duhovnoj  hrabrosti.  Radi 
toga  su  uvelike  imali  krivo  stoici,  koji  su  nijekali,  da  se  strasti  na¬ 
laze  i  u  čovjeku,  koji  je  mudar.  No  zato,  koliko  su  više  oni  to  nije¬ 
kali  riječima,  toliko  su  to  više  dokazivali  djelima.  Sv.  Augustin  pri¬ 
povijeda  o  tome  ovu  dražesnu  povijest.  Aulus  Gelijus  se  ukrcao  na 
brod  s  još  jednim  čuvenim  stoikom.  Tada  se  podigne  užasna  bura. 
Stoik  se  neizrecivo  prestrašio,  problijedio  je  kao  pepeo,  stao  se 
upravo  vidljivo  tresti  tako,  da  su  to  svi  oni,  koji  su  bili  na  brodu, 
opazili  i  smatrali  čudnim,  jer  su  se  i  oni  nalazili  u  istoj  opasnosti. 
Napokon  se  more  posve  umirilo.  Pogibelj  je  u  cijelosti  prošla  i  si¬ 
gurnost,  u  kojoj  su  sada  uživali  pružala  je  svima  slobodu  da  malo 
popričaju,  čak  i  da  se  jedni  s  drugima  našale.  Neki  istočnjački  sla- 
dostrasnik  ismijavajući  stoika  predbacio  mu  je,  kako  se  uplašio, 
kako  je  problijedio  i  posivio,  dok  je  on  naprotiv  ostao  miran  i  ne- 
prestrašen.  Na  to  mu  je  stoik  uzvratio  riječima,  kojima  je  Aristip, 
filozof  iz  Sokratove  škole,  odgovorio  čovjeku,  koji  ga  je  boenuo 
istim  prigovorom  radi  sličnoga  događaja.  Bezuvjetno,  rekao  mu  je, 
ti  si  imao  pravo,  da  se  nisi  uznemirio  za  dušu  nevaljaloga  smetenjaka, 
ali  ja  bih  bio  imao  krivo,  da  se  nisam  prestrašio  radi  gubitka  Ari- 
stipove  duše.  De  civit.  Del  9.4. 

Najljepša  je  strana  u  toj  povijesti  činjenica,  da  ju  je  pripovije¬ 
dao  sam  Aulus  Gelijus,  svjedok  očevidac.  Naravno,  što  se  tiče  sto- 

ikova  odgovora,  više  odskače  njegova  duhovitost,  nego  ispravnost 
njegova  shvaćanja.  Budući  da  on  navodi  plačidruga  svojega  straha, 
to  on  sa  svjedočanstvom  dvojice  besprijekornih  svjedoka  dokazuje, 
da  su  stoici  bili  obuzeti  strahom,  i  to  strahom,  koji  ostavlja  svoje 
tragove  na  očima,  na  licu,  uopće  na  cijelom  vladanju.  I  taj  je  strah 
dakle  na  svaki  način  strast. 

Neizreciva  je  ludost  htjeti  biti  mudar  mudrošću,  koja  je  nemo¬ 
guća.  Crkva  je,  razumije  se,  osudila  ludost  takve  mudrosti,  koju  su 
u  davna  vremena  htjeli  uvesti  umišljeni  pustinjaci.  Protiv  njih  tuži 
se  Sveto  Pismo,  a  posebice  veliki  apostol,  kada  govore:  »Ta,  mi  u 
našemu  tijelu  imademo  zakon,  koji  se  bori  protliv  zakona  našega 
duha«.  Rim  7.23. 

A  veliki  sveti  Augustin  kaže:  »Među  nama  kršćanima  po  nauci 
Svetoga  Pisma  kao  i  po  drugoj  svetoj  nauci  građani  Svete  Božje 
Države  po  Božjoj  volji  živeći  na  ovoj  zemlji  kao  da  hodočaste  njo¬ 
me,  boje  se,  čeznu  i  uzdišu,  žaloste  se  i  vesele  se.«  De  Civit.  Dei  14.9. 
Jest!  Čak  i  sam  suveren  kralj  te  države  bojao  se,  čeznuo  je,  žalo¬ 
stio  se  i  veselio  se.  Žalostio  se  sve  dotle,  da  je  plakao,  problijedio, 
tresao  se  i  krvlju  znojio,  iako  u  njemu  ta  uzbuđenja  nisu  bile  strastf. 
jednake  našima.  Radi  toga  sv.  Jeronim  i  po  njemu  mnogi  drugi  bo¬ 
goslovi,  iz  poštovanja  prema  osobi,  koja  ih  je  trpjela,  nisu  se  usu¬ 
dili  nazvati  ih  limenom  strasti.  Mt  5.28  i  26.37,  već  su  im  dali  ime  od 
milja  »propassiones«.  Time  su  oni  htjeli  reći,  da  su  sjetilna  uzbuđe¬ 
nja  kod  Našega  Gospodina  zamjenjivala  strasti,  kojih  on  nije  imao. 
Ta  uzbuđenja  nisu  bila  strasti  i  on  nije  od  njih  ništa  trpio  ni  patio 
osim  onoga,  što  mu  se  činilo  dobro  i  što  mu  se  sviđalo.  On  je  vla¬ 
dao  njima  i  savijao  ih  po  svojoj  volji,  što  mi  grešnici  ne  činimo.  Mi 
trpimo  i  patimo  zbog  njih,  jer  se  ona  kod  nas  javljaju  kao  nered 
i  nasilje.  Muče  nas  i  protiv  naše  volje.  Često  nanose  veliku  štetu 
zdravlju  i  blagostanju  naše  duše.  Mi  se  moramo  puno  i  teško  boriti 
s  njima. 


ČETVRTA  GLAVA 

LJUBAV  ZAPOVIJEDA  SVIM  ČUVSTVIMA  I  SVIM 
STRASTIMA.  ŠTOVIŠE  ONA  ZAPOVIJEDA  I  VOLJI,  IAKO 
VOLJA  IMADE  VLAST  NAD  NJOM 

Ljubav  je  prvo  sviđanje  ili  zadovoljstvo,  koje  mi  osjećamo  pre¬ 
ma  dobru.  Mi  ćemo  o  tome  kasnije  još  opširno  govoriti  i  uvjeriti  se, 
da  ljubav  na  svaki  način  prethodi  želji.  Jer,  uistinu,  što  drugo  že¬ 
limo,  ako  ne  ono,  što  ljubimo?  Ljubav  prethodili  uživanju.  Ta,  kako 

bismo  mogli  uživati  u  nekoj  stvari,  ako  je  ne  bismo  ljubili?  Ljubav 
prethodi  i  nadi.  Jer,  nadamo  se  samo  onome,  što  ljubimo.  Ljubav 
prethodi  i  mržnji.  Jer,  mi  mrzimo  zlo  samo  za  volju  ljubavi;,  koju 
imamo  prema  dobru.  Zlo  i  nije  zlo  nego  samo  zato,  jer  je  suprotno 
dobru. 

Tako  ti,  dragi  moj  Teotime,  moramo  reći  i  o  svima  drugim  čuv¬ 
stvima  i  strastima,  jer  sva  ona  proizlaze  iz  ljubavi;  kao  iz  svojega 
izvora  i  korijena. 

Radi  toga  su  i  sva  druga  čuvstva  i  sve  druge  strasti  dobre  ili 
zle,  grešne  ili  kreposne,  već  prema  tome,  je  li  ljubav  od  koje  one 
potječu  dobra  ili  zla.  Ona  svoja  svojstva  prenosi  na  njiih  u  tolikoj 
mjeri,  da  one  ne  izgledaju  ništa  drugo  doli  sama  ljubav.  Sv.  Augu- 
stin,  De  civit.  Dei  14.7  i  9,  sva  čuvstva  i  sve  strasti  svodi  na  broj 
četiri,  kao  što  su  tp  učinili  Boedije,  De  consolatione  philosophiae  1.7, 
Ciceron,  Tusc.  disput.  3.11  i  4.6.,  Vergilije,  Aeneida  6.733.  i  većina 
antičkih  mislilaca.  On  piše:  »Kada  ljubav  teži  za  tim,  da  posjeduje 
ono,  što  ljubi,  ona  se  zove  žudnja  ili  želja.  Kada  ona  to  ima  i  posje¬ 
duje,  ona  se  zove  radost.  Kada  bježi  pred  onim,  što  joj  se  suprot¬ 
stavlja,  zove  se  strah.  Kada  joj  se  to,  čega  se  boji  dogodi  i  ona  to 
osjeća,  ona  se  zove  žalost.  Radi  toga  su  sve  nabrojene  strasti  zle, 
ako  je  ljubav  zla,  odnosno  dobre,  ako  je  ljubav  dobra. 

»Građani  Božje  države«,  nastavlja  sv.  Augustin,  »boje  se,  žele, 
žaloste  se  i  vesele.  A  jer  je  njihova  ljubav  u  redu,  to  su  i  Sva  nji¬ 
hova  čuvstva  u  redu.  Kršćanska  nauka  podlaže  duh  Bogu,  da  ga  on 
vodi  i  pomaže,  a  duhu  podlaže  sve  strasti,  da  ih  on  zauzda  i  ublaži 
tako,  da  se  one  preobrate  i  služe  pravednosti  i  kreposti.«  De  civit. 
Dei  9.5,  Dobra  volja  je  dobra  ljubav.  Zla  volja  je  zla  ljubav.  Ili 
drugim  riječima,  dragi  moj  Teotime,  ljubav  toliko  snažno  vlada  vo¬ 
ljom,  da  od  nje  stvara  ono,  što  je  ona  sama. 

Žena  obično  mijenja  svoj  značaj  u  onaj  muževljev  i  postaje  ple¬ 
menita,  ako  je  on  plemenit,  kraljica  ako  je  on  kralj,  vojvotkinja, 
ako  je  on  vojvoda.  Tako  isto  i  volja  mijenja. svojstvo  prema  ljubavi, 
koja  njome  vlada.  Ako  je  ljubav  tjelesna,  to  je  ii  volja  tjelesna.  Ako 
je  ljubav  duh,  to  je  i  volja  duh.  Tako  je  isto  i  sa  svima  drugim  čuv¬ 
stvima:  želje,  radosti,  nade,  strahovanja,  žalosti.  Sve  su  to  djeca 
rođena  iz  odnosa  vlasti,  koju  ljubav  ima  nad  voljom,  to  jest  ta  sva 
čuvstva  dobivaju  ono  svojstvo,-  koje  ima  ljubav.  Ukratko,  moj  Te¬ 
otime,  volju  ne  pokreće  ništa  drugo,  osim  njezina  čuvstva,  među 
kojima  ljubav  kao  prvi  pokretač  i  kao  prvo  čuvstvo  daje  prvt  po¬ 
kret  svima  ostalima  i  postaje  uzrok  svih  drugih  pokreta  duše. 

Ali  iz  svega  toga  ipak  nipošto  ne  slijedi,  da  volja,  ne  vlada  više 
nad  ljubavlju.  Ta  volja  ljubi  samo  onda,  kada  hoće  ljubiti  i  od  više 
ljubavi,  koje  joj  se  nude,  ona  se  priljubljuje  onoj,  koja  joj  se  čini  do¬ 
bra.  Inače,  ne  bi  bilo  ni  zabranjene,  ni  zapovjeđene  ljubavi. 

Stoga  je  voija  gospodarica  nad  ljubavima.  Ona  je  kao  gospojica 
nad  onima,  koji  nju  traže  i  od  kojih  ona  može  izabrati  onoga,  kojega 
hoće.  No  odmah  poslije  vjenčanja  ona  gubi  svoju  slobodu  i  od  gos¬ 
podarice  postaje  podložna  moći  muža,  postavši  tako  zarobljenica 
onoga,  kojega  je  ona  zarobila.  Isto  tako  i  volja,  koja  je  izabrala  lju¬ 
bav  po  svojoj  volji,  nakon  toga,  što  je  jednu  od  njih  prigrlila,  po¬ 
staje  njezina  podanica.  Kao  što  žena  postaje  podložna  mužu,  kojega 
je  izabrala,  dok  on  živi  a  kada  on  umre,  ona  ponovno  zadobiva  svoju 
prijašnju  slobodu,  da  se  opet  uda  za  drugoga,  tako  i  ljubav,  sve  dok 
živi  u  volji,  vlada  njome  i  ostaje  podložna  njezinim  pokretima.  Pa 
kada  ta  ljubav  umre,  volja  će  nakon  toga  moći  opet  uzeti  drugu 
ljubav.  Međutim  postoji  u  volji  sloboda,  koja  se  ne  nalazi  ni  u  jed¬ 
noj  udatoj  ženi.  Volja  može  odbaciti  svoju  ljubav,,  kad  god  to  hoće. 
Treba  jedino  svoj  razum  usmjeriti  na  motive,  koji.  joj  tu  ljubav 
mogu  ogaditi  i  stvoriti  odluku,  da  uzme  drugi  predmet  svoje  ljubavi. 

Stoga,  hoćemo  li,  da  u  nama  živi  i  vlada-  ljubav  prema  Bogu, 
tada  moramo  umanjiti  u  sebi  svoje  sebeljublje.  Ne  možemo  li  ga 
sasvim  uništiti,  to  ga  u  najmanju  ruku  možemo  oslabiti.  Tada,  ako 
će  ono  i  živjeti  u  nama,  ali  ne  će  vladati.  A  možemo  isto  tako  učiniti 
i  okrenuto:  ostaviti  svetu  ljubav  i  prikloniti  se  stvorovima.  To  je  ru¬ 
žan  preljub,  koji  nebeski  zaručnik  tako  često  predbacuje  grešhicima. 


PETA  GLAVA 
POKRETI  VOLJE 

U  duhovnom  i  razumnom  htijenju  koje  zovemo  volja  nema  ni¬ 
šta  manje  pokreta  nego  i  u  sjetiilnom  ili  osjetnom  teženju.  Jedino 
one  pokrete  zovemo  afektima  ili  poticajima  volje,  a  ove  potonje 
strastima. 

Filozofi  i  pogani  ljubili  su  na  svoj  način  Boga,  svoje  republike, 
krepost  i  znanost.  Oni  su  mrzili  opačinu,  nadali  su  se  častima,  oča¬ 
javali  su,  da  ne  mogu  izbjeći  smrti  i  kleveti.  Željeli  su  znati,  hoće 
ii  poslije  smrti  biti  sretni  i  blaženi:.  Sokolili  su  se,  da  nadvladaju  po¬ 
teškoće,  bez  kojih  nije  nitko,  koji  se  dao  na  put  kreposti.  Bojali  su 
se  prigovaranja  i  ukora,  izbjegli  su  mnogim  pogreškama,  osvetili  su 
javnu  nepravdu,  prezirali  su  tirane.  Pri  svemu  tome  oni  nisu  tražili 
nikakav  osobni  interes. 

Svi  ti  pokreti,  afekti  i  poticaji  volje  nalazili  su  svoj  postanak 
u  razumnom  dijelu  ljudske  naravi,  budući  da  osjetila  kao  takva, 
prema  tome  i  sjetilna  teženja  nisu  sposobna  da  se  posvete  takvim 
điljevima  i  da  se  žrtvuju  za  njih.  Ti  su  dakle  pokreti  bile  pobude 

duhovnoga  ili  razumnoga  teženja,  a  nikako  nisu  bili  plod  strasti 
sjetilnoga  teženja. 

Koliko  puta  osjetimo  strasti  u  sj etilnom  teženju  ili  pohoti  i 
svjesni  smo,  da  su  one  protivne  pobudama,  koje  mi  u  isto  vitjeme 
osjećamo  u  razumnom  teženju  ili  u  volji.  Sv.  Jeronim  pripovijeda  o 
mladiću,  koji  je  bez  predomišljanja  odrezao  sebi  jezik  i  ispljunuo 
ga  u  lice  onoj  zloj  ženi,  koja  ga  je  raspaljivala  na  putenost. 

Nije  li  on  time  zasvjedočio,  da  u  volji  imade  afekt  krajnjega 
gađenja,  koji  je  suprotan  strasti  onoga  užitka,  koji  mu  je,  nema 
sumnje,  dala  osjetiti  požuda  i  sjetilna  želja?  Koliko  se  puta  tresemo 
od  straha  pred  opasnostima,  kojima  nas  izvrgava  naša  volja  i  ko¬ 
jima  nas  prepušta  na  milost  i  ne  milost?  Koliko  puta  mrzimo  po¬ 
hote,  u  kojima  užt'.va  naša  sjetilna  želja,  jer  mi  ljubimo  duhovna 
dobra,  koja  su  njoj  mrska.  U  tome  se  sastoji  rat,  koji  mi  svaki  dan 
osjećamo  između  duha  i  tijela,  između  našega  vanjskoga  čovjeka, 
koji  ovisi  o  sjetilima  i  našega  unutrašnjega  čovjeka,  koji  ovisi  o  ra¬ 
zumu,  između  staroga  Adama,  koji  slijedi  požude  svoje  Eve  i  novoga 
Adama,  koji  slijedi  nebesku  mudrost  i  sveti  razum. 

Kako  piše  sveti  Augustin,  De  civitate  Dei  liber  XIV,  caput  VIII, 
stoici  su  nijekali,  da  mudar  čovjek  može  imati  strasti.  Međutim,  oni 
su  ipak,  kako  se  čini,  priznavali,  da  i  mudar  čovjek  imade  poticaje 
ili  afekte,  koje  su  oni  nazivali  eupatijama,  to  jest  dobrim  strastima 
ili  kako  je  Ciceron  više  volio  reći  postojanost.  Jer  oni  su  govorili, 
da  mudar  čovjek  ne  teži  strastveno  ni  za  čim,  već  on  samo  hoće  .i 
želi,  da  on  uopće  ne  pozna  strastveno  veselje,  već  samo  unutrašnju 
radost,  da  on  uopće  nema  straha,  već  samo  brigu  za  budućnost  i 
opreznost.  Na  taj  način  dakle  njih  ne  pokreće  ništa  drugo  nego  samo 
razum,  i  to  po  pravilima  razuma. 

U  to  ime  oni  su  iznad  svega  nijekali,  da  mudar  čovjek  može  biti 
žalostan,  jer  žalost  se  odnosi  samo  na  prldošlo  zlo,  a  mudru  čovjeku 
kao  takvu  ništa  se  zlo  ne  događa.  Njihovo  je  pravilo  glasilo,  da 
svatko  vrijeđa  sam  sebe,  da  se  svatko  ogrešuje  sam  prema  samome 
sebi. 

Dragi  moj  Teotime,  oni  nisu  imali  krivo,  kada  su  htjeli,  da  se  u 
razumnom  dijelu  čovjeka  nalaze  samo  eupatije  ili  dobre  strasti.  Ali 
oni  su  imali  krivo,  kada  su  govorili,  da  u  sjetilnom  dijelu  čovjeka 
nema  strasti  i  da  žalost  ne  može  dirati  srce  razumna  čovjeka.  Jer 
ne  samo  to,  što  su  oni  sami  bili  uzbuđeni  .:  zbunjeni,  kako  smo  to 
čas  prije  rekli,  nego  bi  nas  u  tome  slučaju  mudrost  lišavala  milo¬ 
srđa,  koje  nije  ništa  drugo  nego  kreposna  žalost,  koja  se  rađa  u  na¬ 
šim  srcima,  da  nas  potakne  na  želju  i  odluku,  kojima  pomažemo 
bližnjemu  tako,  da  ga  izvučemo  iz  zla,  koje  on  trpi.  Stoga  se  i  dogo¬ 
dilo,  da  najveći  poštenjak  među  svima  poganima  Epiktet  nije  po¬ 
šao  za  tom  zabludom,  da  se  u  mudra  čovjeka  uopće  ne  rađaju  stra¬ 
sti.  To  svjedoči  i  sam  sveti  Augustin,  De  civitate  Dei  9. ,4.  i  5,  koji 

ujedno  lijepo  obrazlaže,  kako  razmimoilaženje  stoika  s  drugim  filo¬ 
zofima  u  tome  predmetu  nije  bilo  ništa  drugo  do  puka  prepirka  u 
riječima,  naprosto  jezično  natezanje. 

Ti  pokreti,  koje  mi  osjećamo  u  našemu  razumnom  dijelu  više 
su  ili  manje  plemeniti  i  duhovni,  prema  tome  imaju  Ii  više  ili  ma¬ 
nje  uzvišene  svoje  objekte  ili  nalaze  li  se  u  više  ili  manje  odličnom 
stupnju  duha.  Jer  mnogi  pokreti  nastaju  u  nama,  kada  govorimo  o 
stvarima  kako  ih  sjetilno  doživljujemo  i  stičemo  o  njima  vlastito 
iskustvo.  Drugi  se  stvaraju,  kada  govorimo  o  predmetima  ljudske 
znanosti.  Treći  dolaze  na  vidjelo,  kada  se  povede  riječ  o  istinama 
vjere  i  četvrti  se  napokon  rađaju  iz  jednostavnoga  čuvstva,  koje 
duša  osjeća,  kada  se  priklanja  istini  i  volji  Božjoj  i  kada  pristaje 
uz  njih. 

Prve  pokrete  zovemo  naravnim  afektima,  jer  gdje  je 
taj  čovjek,  koji  po  naravi  ne  želi  biti  zdrav,  koji  ne  želi  sva  ona 
sredstva,  koja  su  potrebna,  da  se  dobro  hranimo  i  da  se  lijepo  obu- 
čemo,  da  na  kraju  vodimo  ugodne  i  drage  razgovore.  Drug.i  su  po¬ 
kreti  razumni  afekti,  jer  se  svi  oni  temelje  na  duhovnoj  spo¬ 
znaji  razuma,  koja  potiče  našu  volju,  da  traži  mir  srca,  ćudoredne 
kreposti,  pravu  Čast,  filozofsko  razmišljanje  o  vječnim  stvarima.  Tre¬ 
ću  vrstu  afekata  sačinjavaju  oni  afekti,  koje  zovemo'  kršćanski- 
m  a.  Oni  nastaju  iz  govora,  koji  su  proistekli  iz  nauke  Našega  Gos¬ 
podina,  koji  nas  uči  ljubiti  dragovoljno  siromaštvo,  savršenu  čistoću, 
nebeski  sjaj. 

Afekti  najvišega  stupnja  zovu  se  božanski  i  nadnaravni,  jer  ih 
sam  Bog  širi  u  našemu  duhu,  jer  se  odnose  na  Boga  i  teže  k  njemu, 
bez  posredovanja  ikakva  govora  ili  poticaja,  bez  ikakvoga  naravnoga 
nadahnuća.  To  ćemo  mi  lako  shvatiti,  kada  budemo  malo  kasnije  go¬ 
vorili  o  smirivanjima  i  proćućivanjima,  koja  se  zbivaju  u  svetištu 
duše. 

U  glavnom  postoje  tri  takva  nadnaravna  afekta:  ljubav  duha 
prema  ljepotama  otajstava  vjere,  ljubav  prema  neprocjenjivoj  vri¬ 
jednosti  dobara,  koja  su  nam  obećana  u  drugome  životu  i  ljubav 
prema  duhovnoj  dobroti  presvetoga  i  vječnogia  Boga. 


Šesta  glava 

BOŽJA  LJUBAV  PREVLAĐUJE  SVE  DRUGE  LJUBAVI 

Volja  vlada  svima  drugim  sposobnostima  ljudskoga  duha,  ali 
njome  vlada  njezina  ljubav,  koja  je  čini  takvom,  kakva  ona  jest. 
Među  svima  drugim  ljubavima  Božja  ljubav  nosi  žezlo.  Vlast  da 

ona  tako  suvereno  vlada,  nerazdruživo  je  povezana  s  njom,  priro¬ 
đena  je  njezinoj  naravi,  tako  da  čim  ona  prestane  biti  suverena  gos¬ 
podarica,  ona  odmah  i  umire. 

Izmael  nije  uopće  imao  nikakva  dijela  u  baštini  s  Izakom. 
Gal.  4.30.  Ezav  je  bio  određen,  da  služi  svojemu  mlađemu  bratu. 
Rim  9.13.  Josipu  su  se  klanjala  ne  samo  njegova  braća,  već  i  njegov 
otac  pa  štoviše  i  sama  njegova  majka  u  osobi  Benjamina,  kako  je 
on  to  bio  predvidio  u  snovima  svoje  mladosti.  1  Mojs  37.  6 — 10.  To 
je  nesumnjivo  otajstvo,  zašto  su  mlađa  braća  odnijela  takvu  pred¬ 
nost  nad  svojom  starijom  braćom. 

Božanska  ljubav  je  svakako  najmlađa  ljubav  među  svima  lju¬ 
bavima  ljudskoga  srca,  jer,  kako  veli  Apostol,  prvo  je  ono, 
što  je  tjelesno,  a  zatim  je  ono,  što  je  duhovno. 
1  Kor  15.46.  Ali  ta  kasnije  rođena  ljubav  nasljeđuje  svu  vlast.  Sebe- 
ljublje,  kao  nekada  Ezav,  dobiva  zadaću,  da  služi  njoj.  Ne  samo  da 
joj  se  klanjaju  i  postaju  joj  podložni  svi  drugi  pokreti  duše,  kao 
njezina  braća,  već  to  isto  rade  ,i  sami  razum  i  volja,  koji  joj  nado¬ 
mještaju  i  oca  i  majku.  Sve  se  podređuje  toj  nebeskoj  ljubavi,  jer 
ona  hoće  da  bude  uvijek  ili  kralj  ili 'ništa.  Ta,  ona  ne  može  živjeti, 
a  da  ne  vlada,  a  ne  može  vladati,  ako  ne  vlada  neograničeno. 

Izak,  Jakob  i  Josip  bili  su  sinovi  milosti,  jer  su  njihove  majke 
Sara,  Rebeka  i  Rahela  po  svojoj  naravi  bile  nerotkinje.  Oni  su  za¬ 
četi  nebeskom  dobrotom  i  milošću.  Zato  su  oni  i  postavljeni  za  gos¬ 
podare  svoje  braće.  Prema  tome  i  sveta  ljubav  je  čudesno  dijete,  jer 
ljudska  je  volja  ne  može  začeti,  ako  je  Duh  Sveti  ne  razlije  u  na¬ 
šemu  srcu.  Tako  je  dakle  ona  nadnaravna  ljubav  i  kao  takva  ona 
mora  biti  na  čelu  svima  drugim  ljubavima  i  vladati  njima  pa  čak  i 
razumom  i  voljom. 

Istina  je,  da  u  duši  ima  i  drugih  nadnaravnih  pokreta  kao  što 
su  na  primjer  strah,  pobožnost,  jakost,  nada.  Ta  i  Ezav  i  Benjamin 
bili  su  nadnaravni  sinovi  Rahele  i  Rebeke.  Božanska  ljubav  je  gos¬ 
podarica,  nasljednica  i  vladarica,  kao  što  su  bili  i  sinovi  obećanja, 
jer  i  ona  je  dijete  obećanja.  Ta  njij  je  pebo  obećalo  čovjeku  u  nje¬ 
govu  korist.  Spasenje  je  obećano  vjeri,  priređeno  je  ufanju,  ali  ne  će 
biti  dano  nikome  drugome,  osim  jedinoj  ljubavi.  Vjera  pokazuje  put 
u  obećanu  zemlju  kao  stup  oblaka  i  vatre,  to  jest  svjetlo  i  tama. 
Ufanje  nas  hrani  svojom  slatkom  manom.  Ali  samo  ljubav  nas  uvodi 
u  obećanu  zemlju.  Slična  zavjetnome  kovčegu  ona  nam  osigurava 
prijelaz  preko  Jordana,  to  jest  preko  suda.  Ona  će  ostati  usred  na¬ 
roda  i  u  nebeskoj  zemlji,  koja  je  obećana  pravim  Izraelcima,-  gdje 
više  nije  potrebno  ni  da  nam  stup  vjere  bude  vođa  ni  da  nam  ufanje 
hrani  dušu. 

Sveta  ljubav  odabire  svoje  prebivalište'u  najvišem  i  najodlučni¬ 
jem  području  duha.  Tu  ona  prinosi  svoje  zahvalnice  i  svoje  žrtve 
Bogu,  kao  što  je  prinio  svoju  žrtvu,  1  Mojs  22.2,  i  kao  što  je  na  brdu 

Kalvariji  Naš  Gospodin  žrtvovao  samoga  sebe.  Ona  to  čini  zato,  da 
je  s  tako  visoka  mjesta  čuje  i  posluša  sav  njezin  narod,  to  jest  sve 
duševne  sposobnosti  i  ljubavi,  kojima  ona  vlada  blagošću,  kojoj  ne¬ 
ma  premca.  Jer  ljubav  nema  ni  robijaša  ni  robova.  Ona  stavlja  sve 
pod  svoju  poslušnost  snagom  izvanredne  ljupkoće  i  dražesti  tako  da, 
iako  ništa  nije  tako  jako  kao  ljubav,  ipak  nije  ništa  tako  ljubazno 
i  milo  kao  njezina  sila. 

Kreposti  su  u  duši  zato,  da  uređuju  i  usklađuju  njezine  pokrete, 
a  ljubav,  koja  je  prva  od  svih  kreposti,  sve  ih  vodi  i  ravna  njima, 
ne  samo  zato,  jer  je  prva  u  svima  vrstama  stvari  i  jer  služi  kao  pra¬ 
vilo  i  mjera  svima  drugima,  nego  i  stoga,  jer  je  Bog  stvorio  čovjeka 
na  svoju  sliku  i  priliku  pa  prema  tome  hoće  da,  kako  u  njemu,  tako 
isto  i  u  čovjeku  sve  bude  uređeno  i  raspoređeno  u  ljubavi  i  za  ljubav. 


SEDMA  GLAVA 
OPĆENIT  OPIS  LJUBAVI 

Volja  ima  tako  veliku  podudarnost  s  dobrom,  da,  čim  ga  samo 
spazi,  odmah  se  okreće  k  njemu,  ,da  uživa  u  njemu,  kao  u  svojemu 
najdražem  predmetu.  Ona  je  ta'ko  usko  povezana  s  njime,  da  se  ne 
može  odrediti  njezina  narav  drukčije  nego  da  se  najprije  odredi, 
u  kojemu  se  odnosu  ona  nalazi  prema  njemu.  A  isto  tako  ne  može 
se  odrediti  ni  narav  dobra,  osim  po  vezi,  koju  ono  .ima  s  voljom. 

Ta,  molim  te,  Teotime,  što  je  dobro?  Nije  li  dobro  ono,  što  svat¬ 
ko  želi?  A  što  je  volja,  ako  ne  sposobnost,  koja  vuče  i  tjera  čovjeka, 
da  teži  dobru  ili  onome,  što  ona  smatra  dobrom? 

Kada  volja  dakle,  razumije  se,  uz  pomoć  razuma,  koji  joj  ga 
predstavlja,  opazi  i  osjeti  dobro,  ona  odmah  osjeti  iznenadnu  radost 
i  drag  užitak  u  tome  susretu.  Taj  susret  je  uzbuđuje  i  potiče,  iako 
polako,  ali  zato  snažno,  prema  tome  ljubljenom  predmetu,  da  se  sje¬ 
dini  s  njime.  Da  postigne  to  jedinstvo,  ona  se  trudi  da  pronađe  naj¬ 
prikladniji  put  tome  cilju. 

Volja  dakle  imade  vrlo  veliku  srodnost  s  dobrom.  Ta  srodnost 
izaziva  užitak,  koji  volja  osjeća,  kada  spazi  i  osjeti  dobro.  Taj  užitak 
uzbuđuje  volju  i  tjera  je  prema  dobru.  To  kretanje  teži  za  jedin¬ 
stvom  i  napokon  volja,  koja  se  uzbudila  i  pokrenula,  koja  teži  za  je¬ 
dinstvom,  traži  sva  sredstva,  koja  su  potrebna,  da  do  njega  dođe. 

Svakako,  općenito  govoreći,  ljubav  obuhvaća  to  sve  zajedno. 
Ona  je  kao  lijepo  drvo,  koje  ima  korijen  —  srodnost  volje  s  dobrom. 
Njihovo  podnožje  je  sviđanje,  njihovo  deblo  je  kretanje,  put  k  đo- 

bru.  Traženje,  trud  i  drugo  nastojanje  su  grane,  njegova  krošnja. 
Jedinstvo  s  njime  i  užitak  u  njemu  jest  plod. 

Na  taj  način  dakle  izgleda  kao  da  je  ljubav  sastavljena  iz  pet 
glavnih  dijelova.  U  te  glavne  dijelove  uključeno  je  mnoštvo  drugih 
manjih  komada,  kako  ćemo  to  vidjeti  kasnije  u  toku  ovoga  našega 
raspravljanja. 

Uzmimo  na  primjer  ponašanje  bezosjećajne  i  nesvjesne  ljubavi 
između  magneta  i  željeza,  jer  ona  je  prava  slika  osjećajne  i  svjesne 
ljubavi,  o  kojoj  mi  govorimo.  Željezo  ima  takvu  srodnost  s  magne¬ 
tom,  da  čim  osjeti  njegovu  snagu,  ono  se  odmah  okreće  prema  nje¬ 
mu.  Ono  odjednom  počinje  micati  se,  tresti  se  u  kratkim  trzajima. 
Time  ono  pokazuje  zadovoljstvo,  koje  osjeća.  U  tome  zadovoljstvu 
ono  prilazi  bliže,  kreće  se  prema  magnetu,  tražeći  sve  što  je  mo¬ 
guće,  da  se  s  njime  sjedini.  Ne  vidimo  li  u  tome  primjeru  sve  dijelo¬ 
ve  žive  ljubavi,  koju  tako  lijepo  predstavljaju  ovi  neživi  metali? 

Sviđanje,  zadovoljstvo,  dragi  Teotime,  kretanje  i  strujanje  volje 
onoj  stvari,  koju  ona  ljubi,  je  svakako  na  kraju  krajeva  ljubav  u 
pravom  smislu  riječi.  Pa  ipak,  sviđanje  i  zadovoljstvo  su  samo  poče¬ 
tak  ljubavi.  A  kretanje,  strujanje,  primicanje  srca,  koje  proizlazi 
iz  sviđanja  i  zadovoljstva  već  je  prava  pravcata  ljubav  u  svojoj  biti. 
Iako  i  jedno  i  drugo  možemo  nazvati  ljubav,  činimo  to  u  različitom 
smislu.  Jer  kao  što  svitanje  dana  možemo  također  nazvati  dan,  tako 
i  ovo  prvo  sviđanje  i  zadovoljstvo  srca  u  ljubljenoj  stvari  možemo 
također  nazvati  ljubav,  jer  to  je  prvo  osjećanje  i  proćućivanje  lju¬ 
bavi.  No  kao  što  se  zapravo  uzima,  da  je  dan  vrijeme  poslije  svitanja 
pa  do  zalaska  sunca,  tako  se  i  bit  prave  ljubavi  sastoji  u  kretanju  i 
primicanju  srca,  koje  slijedi  neposredno  poslije  sviđanja  i  zadovolj¬ 
stva,  a  svršava  u  sjedinjenju. 

Jednom  riječju  sviđanje  je  prvo  uzdrma vanje  ili  prvo  pomica¬ 
nje,  koje  dobro  proizvodi  u  volji,  a  iza  toga  pomicanja  slijedi  kre¬ 
tanje  i  strujanje,  kojim  se  volja  približuje  i  primiče  ljubljenom 
predmetu.  I  to  je  u  pravom  i  strogom  smislu  riječi  ljubav. 

Recimo  to  ovako:  dobro  grabi,  hvata  i  veže  srce  time,  što  se 
sviđa.  Ali  ljubavlju  ono  ga  privlači,  vodi  i  dovodi  k  sebi.  Time  što 
se  sviđa  ono  ga  tjera  da  izađe  iz  sebe,  a  ljubavlju  ga  tjera,  da  se 
daje  na  put,  da  poduzima  putovanje.  Sviđanje  je  buđenje  srca,  a 
ljubav  je  čin,  djelo.  Sviđanje  ga  potiče,  da  se  digne,  a  ljubav  ga  po¬ 
kreće,  da  putuje.  Onim,  što  se  sviđa,  srce  širi  svoja  krila,  a  ljubav 
je  njegov  lijet.  Jasno  i  točno  govoreći  ljubav  nije  ništa  drugo,  nego 
pomicanje  i  strujanje  približavanja  srca  dobru. 

Više  velikih  bogoslova  je  držalo,  da  ljubav  nije  ništa  drugo,  nego 
samo  sviđanje.  Naoko,  oni  su  u  tome  imali  uvelike  pravo.  Jer  lju¬ 
bav  počinje  svoje  kretanje  iz  sviđanja,  koje  srce  osjeća  u  prvome 
susretu  s  dobrom.  Ali  zatim  prvo  sviđanje  prelazi  u  drugo,  koje  srce 
doživljuje,  kada  se  sjedini  s  ljubljenim  bićem.  No  ne  samo  to.  Svoje 

trajanje  ljubav  zahvaljuje  sviđanju  i  ona  može  živjeti  samo  od 
njega,  jer  ono  je  njezina  majka  i  njezina  hrana.  Odatle  se  i  događa, 
da  čim  prestane  sviđanje,  prestane  i  ljubav,  I  kao  što  se  pčela  rađa 
u  medu,  živi  od  meda  i  leti  samo  zbog  meda,  tako  se  i  ljubav  rađa 
u  sviđanju,  održava  se  po  sviđanju  i  teži  sviđanju.  Sila  teže  potresa 
stvar'i,  stavlja  ih  u  pokret  i  zaustavlja  ih.  Sila  teže,  koju  ima  kamen, 
uzrok  je,  da  se  on  uzdrma  i  makne,  ona  ga  vuče  da  pada  nizbrdo  u 
dubinu,  čim  se  samo  odstrane  zapreke,  koje  mu  to  prije  nisu  dopu¬ 
štale.  Ista  sila  teže  tjera  ga,  da  nastavi  svoje  pomicanje  prema  do¬ 
lje.  Ista  sila  teža  tjera  ga,  da  se  zaustavi  i  umiri,  kada  stigne  na  svoje 
mjesto. 

Tako  je  i  sa  sviđanjem.  Ono  potresa  volju.  Ono  je  stavlja  u  po¬ 
kret  i  miče.  Ono  je  smiruje,  kada  se  ona  sjedini  sa  stvari  ili  s  bićem, 
koje  ljubi.  Kretanje  ljubavi  prema  tome  tako  je  ovisno  o  sviđanju 
u  svojemu  postanku,  u  svojemu  trajanju  i  u  svojemu  svršetku.  Ona 
ostaje  uvijek  nerastavljivo  vezana  s  njime.  Stoga  nije  nikakvo  čudo, 
što  su  ti  veliki  mislioci  smatrali  da  su  ljubav  i  sviđanje  jedno  te  isto. 
Premda  stoji  istina,  da  je  ljubav  prava  strast  duše,  ona  ne  može 
biti  jednostavno  sviđanje,  nego  ona  je  gibanje,  koje  potječe  od  njega. 

To  gibanje  dakle,  prouzrokovano  od  sviđanja,  traje  sve  do  sje¬ 
dinjenja  ili  do  posjedovanja.  Kada  ono  dalje  teži  za  nazočnim  do¬ 
brom,  nije  mu  potrebno  ništa  drugo,  nego  gurnuti  srce,  tjerati  ga, 
priljubiti  se  i  sjediniti  se  s  ljubljenim  bićem  ili  predmetom  tako  da 
se  ono  u  tome  posjedovanju  raduje  i  uživa.  Prema  tome  ljubav  zo¬ 
vemo  sviđanje,  jer  tek  što  se  ona  rodila  iz  prvoga  sviđanja,  ona  već 
svršava  u  drugom  sviđanju,  kada  se  sjedinjuje  sa  svojim  nazočnim 
ljubljenim  bićem  ili  predmetom.  No  kada  je  dobro,  prema  kojemu 
se  srce  okreće,  priklanja  i  uzbuđuje  daleko,  odsutno  ili  se  nalazi 
u  budućnosti  tako  da  se  sjedinjenje  ne  može  izvršiti  na  tako  savr¬ 
šen  način,  kako  se  želi,  tada  se  gibanje  ljubavi,  kojim  srce  teži,  pri- 
bližuje  se  odsutnom  predmetu  i  uzdiše  za  njim,  u  strogom  smislu 
riječi,  zove  želja.  Jer,  želja  nije  ništa  drugo  nego  čežnja,  strast  ili 
pohota  za  stvarima  koje  nemamo,  a  koje  kanimo  imati. 

Imade  još  nekih  gibanja  ljubavi,  kojima  želimo  stvari,  koje  ne 
očekujemo  i  za  kojima  ne  težimo,  kao  kada  kažemo  na  primjer:  »Sto 
nisam  sada  u  raju!  Da  sam  bar  kralj!  Da  Bog  da,  da  budem  mlađi! 
Da  nisam  nikada  sagriješio!  I  druge  tome  slične  stvari!  To  su  doduše 
također  želje,  ali  to  su  nesavršene  želje.  Izgleda  mi,  da  bismo  ih, 
strogo  govoreći,  mogli  zvati  poluželje.  I  uistinu  takve  želje  nikada 
ni  ne  izražavamo  kao  prave  želje,  jer  kada  izražavamo  svoje  pra¬ 
ve  želje,  mi  kažemo:  »Ja  želim«,  a  kada  izražavamo  svoje  nesavrše¬ 
ne  želje,  mi  kažemo:  »Kako  bih  želio,  kako  bih  htio!«  Mi  možemo 
lijepo  reći:  »Želio  bih  biti  mlad«,  ali  mi  ne  kažemo:  »Želim  biti 
mlad«,  jer  to  nije  moguće. 

Takav  nerealan  pokret  ljubavi  zove  se  nesavršena  želja  ili  kako 
to  kažu  bogoslovi  »velleitas«.  To  znači  početak  volje,  voljica,  željica, 
prohtjev,  koji  tek  što  se  začeo,  odmah  je  i  umro.  Ne  ide  dalje,  ne 
nastavlja  se,  nema  nikakvih  posljedica.  Volja  vidi,  da  ne  može  doseći 
taj  predmet,  jer,  ili  je  to  naprosto  nemoguće  ili  je  krajnje  teško 
pa  volja  zaustavlja  svoje  gibanje  i  svršava  tamo  gdje  je  i  počela.  Kao 
da  hoće  reći:  »To  dobro  koje  ja  vidim,  ali  koje  ne  mogu  zahtijevati, 
uistinu  mi  je  vrlo  ugodno.  Ja  ga  ne  mogu  ni  htjeti,  ni  nadati  mu  se. 
A  kada  bih  ga  mogao  htjeti  i  kada  bih  mogao  nadati  mu  se,  ja  bih 
ga  od  srca  rado  želio  i  htio!« 

Ukratko,  te  željice  ili  nepotpune  želje  nisu  ništa  drugo  nego  sit¬ 
na  ljubav,  kojoj  možemo  dati  najnižu  ocjenu,  jer  da  ni  ne  pomišlja 
na  neko  pravo,  duši  se  sviđa  dobro,  koje  ona  poznaje,  ali  budući  da 
ga  uistinu  ne  može  željeti,  ona  ispovijeda,  da  bi  ga  ona  rado  že¬ 
ljela  i  da  je  ono  zaista  poželjno. 

To  još  nije  ni  sve,  Teotime!  Imade  još  i  drugih  želja  i  željica, 
koje  su  još  nesavršenije  od  onih,  o  kojima  smo  taj  čas  govorili.  Nji¬ 
hovo  se  gibanje  ne  zaustavlja  nemogućnošću  ili  krajnjom  teškoćom. 
Razlog  toga  zaustavljanja  jest  naprosto  nespojivost,  koja  postoji 
između  njih  i  drugih  želja  ili  volja,  koje  su  znatno  snažnije  i  jače. 
Uzmimo  na  primjer  bolesnik  želi  jesti  bundeve  i  dinje.  Imade  ih  na 
raspolaganju,  koliko  ga  je  volja,  ali  on  uh  ipak  ne  će  jesti,  jer  se 
boji,  da  ne  pogorša  svoju  bolest.  Jer,  tko  ne  vidi  dvije  želje  u  tome 
čovjeku?  Jedna  je,  da'  jede  bundeve  i  dinje,  a  druga  je,  da  ozdravi. 
Ova  druga  želja  da  ozdravi  je  veća  i  ona  uguši  i  zadavi  onu  prvu  že¬ 
lju  tako  da  ona  ostane  bez  ikakva  učinka.  Jefta,  Knj.  sud.  11.30, 
željaše  sačuvati  svoju  kćer  na  životu,  ali  jer  je  to  bilo  nespojivo  sa 
željom,  da  izvrši  svoj  zavjet  on  je  htio  ono,  što  nije  želio,  to  jest 
žrtvovati  svoju  kćer,  a  želio  je  ono,  što  nije  htio,  to  jest  da  je  sa¬ 
čuva  na  životu. 

Pilat,  Iv  19.22,  i  Herod,  Mk  6.26,  su  željeli  osloboditi  prvi  Spa¬ 
sitelja,  a  drugi  njegova  preteču.  Ali  jer  su  te  želje  bile  nespojive, 
prva  sa  željom,  da  se  svidi  Židovima  i  caru,  a  druga,  da  se  svidi  He- 
rodijadi  i  njezinoj  kćeri,  to  su  bile  puste  i  prazne  želje.  Ukoliko  su 
manje  drage  stvari  koje  su  nespojive  s  onim  što  želimo,  toliko  su  te 
želje  nesavršenije,  jer  budu  zaustavljene  i  ugušene  tako  slabim  pro- 
tuželjama.  Tako  je  Herodova  želja,  da  ne  daje  ubiti  Ivana,  bila  ne- 
savršenija  od  Pilatove  želje,  da  oslobodi  Našega  Gospodina.  Jer  ovaj 
se  bojao  klevete  i  srdžbe  naroda  i  cara,  a  onaj,  da  ne  ražalosti  samo 
jednu  jedinu  ženu. 

Takve  želje,  koje  budu  zaustavljene  ne  radi  nemogućnosti  da 
budu  izvršene,  već  radi  njihove  nespojivosti  s  mnogo  jačim  želja¬ 
ma,  zovemo  doduše  željama,  ali  to  su  ugušene  ili  besmislene  želje. 
Za  želje  nemogućih  stvari  mi  velimo:  »Ja  želim,  ali  ne  mogu«!  A  za 
želje  mogućih  stvari  mi  velimo:  »Ja  želim,  ali  ne  ću!« 

OSMA  GLAVA 


KOJA  SRODNOST  IZAZIVA  LJUBAV 

Mi  velimo,  da  oko  vidi,  da  uho  čuje,  da  jezik  govori,  da  razum 
prosuđuje,  da  pamćenje  pamti  i  da  volja  ljubi.  Ali  mi  isto  tako  do¬ 
bro  znamo,  da,  pravo  govoreći,  pomoću  različitih  sposobnosti  i  razli¬ 
čitih  organa,  cijeli  čovjek  vrši  tu  svu  raznolikost  radnji.  Isto  tako 
dakle  je  cijeli  čovjek  onaj,  koji  svojom  sposobnošću,  da  ljubi,  koju 
nazivamo  voljom,  teži  za  dobrom  i  nalazi  u  njemu  zadovoljstvo  i  uži¬ 
tak.  Isto  tako  taj  cijeli  čovjek  ima  tu  veliku  srodnost  s  dobrom,  koja 
je  izvor  i  početak  ljubavi. 

Prema  tome  krivo  su  mislili  oni  koji  su  mislili,  da  je  sličnost 
jedina  srodnost,  koja  budi  ljubav. 

Ta  tko  na  primjer  ne  zna,  da  i  najrazboritiji  starci  tako  nježno 
i  tako  iskreno  ljube  malu  djecu,  a,  za  uzvrat,  budu  ljubljeni  od  te 
iste  male  djece?  Tko  ne  zna,  da  učenjaci  ljube  one,  koji  nemaju 
znanja,  samo  dok  su  ovi  poučljivi  i  željni  da  prime  znanje?  Tko  ne 
zna,  da  liječnici  ljube  svoje  bolesnike  i  obrnuto,  da  bolesnici  ljube 
svoje  liječnike? 

Ili  opet  da  uzmemo  koji  primjer  ili  dokaz  za  sliku  ljubavi,  koji 
nalazimo  u  neživom  svijetu?  Kakva  sličnost  vuče  željezo  magnetu? 
Nema  li  magnet  više  sličnosti  s  drugim  magnetom  ili  s  nekim  dru¬ 
gim  kamenom,  nego  sa  željezom,  koje  potječe  od  sasvim  druge  vrste? 
Oni  dakle,  koji  tvrde,  da  se  sva  srodnost  svodi  na  sličnost,  uvjera¬ 
vaju  nas,  da  željezo  privlači  željezo,  a  magnet  da  privlači  magnet. 
Ali  ipak  oni  nam  ne  znaju  rastumačiti,  zašto  magnet  snažnije  vuče 
željezo,  nego  što  željezo  vuče  željezo.  Nadalje,  molim  vas  lijepo,  ka¬ 
kva  sličnost  postoji  između  vapna  i  vode  ili  još  bolje  između  vode 
i  spužve?  Pa  ipak,  i  vapno  i  spužva  piju  vodu  krajnjom  pohlepnošću 
i  pokazuju  prema  njoj,  da  tako  kažemo,  bezosjećajnu,  ali  izvanredno 
veliku  ljubav. 

Eto,  isto  tako  stoji  i  s  ljudskom  ljubavlju.  Ta,  koliko  puta  ona 
plane  kudikamo  žešće  između  osoba  sasvim  suprotnih  svojstava  nego 
između  onih,  koje  su  i  te  kako  nalik  jedna  drugoj? 

Srodnost  dakle,  koja  prouzrokuje  ljubav,  ne  sastoji  se  uvijek  u 
sličnosti,  nego  u  razmjeru,  u  odnosu,  u  podudaranju,  u  odgovaranju 
ljubljene  osobe  ili  stvari  onome  koji  ljubi.  Onaj  koji  ljubi  i  onaj 
koji  je  ljubljen,  jedan  drugome  odgovaraju,  jedno  drugome,  pristaju 
i  jedno  s  drugim  stvaraju  harmoniju  ili  sklad.  Jer  nipošto  nije  raz¬ 
log,  da  bolesnik  ljubi  liječnika,  sličnost,  koja  vlada  među  njima. 
Razlog  je  to,  što  znanje  liječnika  odgovara  potrebi  bolesnika.  Jedan 
treba  pomoć,  drugi  mu  je  može  pružiti.  Tako  isto  i  liječnik  ljubi  bo- 

lesnika  i  učenjak  svojega  učenika,  jer  na  njima  mogu  svoje  znanje 
pokazati  na  djelu.  Starci  ne  ljube  djecu  iz  simpatije,  nego  radi  toga, 
jer  krajnja  jednostavnost,  slabost  .1  nježnost  djece  podiže  i  jarčim 
svjetlom  obasjava  mudrost  i  sigurnost  staraca.  To  nije  sličnost,  nego 
nesličnost.  Ali  takva  nesličnost,  takva  različnost  je  prijatna  i  draga. 
Obrnuto  opet  djeca  ljube  starce,  jer  se  ponovno  i  ponovno  osvjedo- 
čavaju,  da  se  starci  za  njih  brinu  i  da  se  njima  zabavljaju.  Osim 
toga  nekim  tajnim  sjetilom  djeca  uviđaju,  da  im  je  potrebno,  da  ih 
stariji  vode. 

Glazbeni  zvukovi  nastaju  od  mnogih  nejednakih  glasova,  koji 
ce  među  sobom  nalaze  u  takvom  odnosu,  da  njihova  cjelina  stvara 
skladan  zvuk. 

Raznolikost  dragoga  kamenja  i  cvijeća  stvara  ugodan  i  mio  sa¬ 
stav  nakita  i  vijenaca. 

Isto  tako  ni  ljubav  ne  nastaje  uvijek  iz  simpatije  i  sličnosti  dviju 
osoba,  nego  iz  činjenice,  da  one  jedna  drugoj  odgovaraju  i  svojim 
odnosima  jedna  drugoj  tako  pristaju,  da,  kada  se  spoje  ili  sjedine, 
njihovo  im  jedinstvo  samo  po  sebi  daje  veću  savršenost  i  omogućuje 
im,  da  postanu  bolji. 

Glava  nije  nikako  nalik  tijelu,  ni  pesnica  laktu  pa  ipak  oni  tako 
dobro  odgovaraju  jedni  drugima,  pristaju  i  pripadaju  zajedno,  da 
međusobnim  jedinstvom  sjajno,  služe  svojemu  savršenstvu  i  svojemu 
obavljanju  službe.  Kada  bi  svaki  pojedini  od  tih  dijelova  imao  svoju 
vlastitu  dušu,  one  bi  se  savršeno  ljubile,  i  to  ne  radi  svoje  sličnosti 
i  simpatičnosti,  jer  su  one  potpuno  odsutne,  već  radi  toga,  jer  one 
jedna  drugoj  odgovaraju,  podudaraju  se,  upotpunjuju  se  i  služe  uza¬ 
jamnom  usavršavanju. 

Radi  toga  se  često  međusobno  ljube  tugaljivci  i  veseljaci,  žestoki 
i  blagi,  jer  oni  jedni  na  druge  vrše  utjecaj,  kojim  se  njihove  ćudi 
upotpunjuju,  usavršavaju  i  ublažuju. 

Pridruži  li  se  ovoj  međusobnoj  podudarnosti  i  suglasnosti,  ovo¬ 
me  međusobnom  odgovaranju  i  srodnosti  k  tome  još  i  sličnost,  tada 
se,  nema  nikakve  sumnje,  rađa  još  snažniija  ljubav.  Jer  sličnost  je 
prava  slika  jedinstva.  Pa  kada  se  dvoje  sjedini  radi  toga,  jer  jedno  i 
drugo  odgovaraju  istome  cilju,  tada  nam  se  čini,  da  je  to  više  jedin¬ 
stvo  nego  sjedinjenje. 

Podesnost  dakle  ili  srodnost,  kojom  ljubljena  stvar  odgovara 
onome,  koji  ljubi,  prvo  je  vrelo  ljubavi.  To  odgovaranje  nije  ništa 
drugo  nego  međusobni  odnos,  koji  čini  stvari  prikladnima,  da  se  sje¬ 
dine  sa  svrhom,  da  jedna  drugoj  preda  po  koju  svoju  savršenost.  To 
ćemo  još  bolje  razumjeti,  koliko  više  bude  kročilo  naprijed  ovo  naše 
raspravljanje. 

DEVETA  GLAVA 


LJUBAV  TEŽI  SJEDINJENJU 

Veliki  kralj  Salamon  divno  opisuje  ljubav  Spasitelja  i  pobožne 
duše. 

Taj  opis  čitamo  u  božanskom  djelu,  koje  se  rad;  svoje  čudesne 
miline  zove  Pjesma  nad  pjesmama.  Salamon  nas  potpuno  mirno  i 
polako  uzdiže  u  promatranju  te  duhovne  ljubavi,  koja  postoji  i  živi 
između  Boga  i  nas,  kada  pokreti  naših  srdaca  odgovaraju  nadahnu¬ 
ćima  njegova  božanskoga  veličanstva  i  kada  se  s  njima  podudaraju. 
Da  prikaže  tu  ljubav,  Salamon  trajno  upotrebljava  sliku  čistoga  pa¬ 
stira  i  nevine,  stidljive  pastirice. 

Salamon  pušta  pastiricu,  da  prva  govori.  Ona  je  na  neki  način 
iznenađena  od  ljubavi  i  svoj  zanos  ona  izražava  riječima:  »Neka 
me  poljubi  poljupcem  svojih  usta!  «  Pj  nad  pj.  1.1. 

Vidiš  li,  dragi  Teotime,  kako  duša,  prikazana  u  osobi  te  pasti¬ 
rice,  u  prvoj  svojoj  želji,  koju  izriče,  traži  čisto  sjedinjenje  sa  svojim 
zaručnikom.  Ta  što  drugo  ona  ispovijeda  tim  usklikom  nego  da  je 
to  jedini  cilj,  kojemu  ona  teži  i  za  kojim  ona  uzdiše.  Jer,  molim  te 
lijepo,  što  drugo  želi  da  rekne  taj  prvi  uzdah:  »Neka  me.  poljubi 
poljupcem  svojih  usta?« 

Oduvijek  se,  kao  po  prirođenom  instinktu,  poljubac  upotreblja¬ 
vao,  da  se  njime  izrazi  savršena  ljubav,  to  jest  sjedinjenje  srdaca. 
I  to  nije  bez  razloga.  Naše  strasti  i  sjetilne  pokrete,  koje  naše  duše 
imadu  zajedničke  sa  životinjama,  mi  dajemo  na  javu  tako,  da  ih 
pokazujemo  na  očima,  na  obrvama,  na  čelu  i  uopće  na  cijelome  licu. 
»Čovjeka  se  poznaje  po  licu«,  veli  Sveto  Pismo.  Crkv.  19.  26.  A  Ari¬ 
stotel,  tumačeći,  zašto  se  kod  velikih  ljudi  obično  ne  slika  ništa 
drugo  nego  samo  lice  veli:  »To  je  zato,  jer  naše  lice  pokazuje,  tko 
smo!«  Probi.  36.  1. 

Unatoč  tome  naše  razmišljanje  i  naše  misli  ne  izlaze  same  od 
sebe  iz  glave.  One  su  plod  duhovnoga  dijela  naših  duša,  koji  zovemo 
razum  i  kojim  se  mi  razlikujemo  od  životinja.  Njih  mi  očitujemo 
jedino  riječima  i  dosljedno  prema  tome  ustima.  Iskaliti  svoju  dušu, 
otkriti  srce  ne  znači  ništa  drugo  nego  govoriti:  »Izlijevajte 
svoje  srce  pred  Bogom«  pjeva  psalmist.  Ps  61.  9.  A  to 
znači:  riječima  izgovorite  i  izrazite  čuvstva  svojega  srca!  Pa  kada 
je  pobožna  majka  Samuelova  izgovarala  svoje  molitve,  iako  je  ona 
to  radila  tako  tiho  i  polako,  da  se  jedva  primjećivalo  kretanje  nje¬ 
zinih  usnica,  ona  je  ipak  rekla:  »Ja  sam  izlila  svoju  dušu  pred  Bo¬ 
gom!«  1  Sam  1.  13 — 15. 

Isto  se  tako  meće  usnica  na  usnicu,  kada  se  ljubi,  da  se  time 
posvjedoči  želja,  kojom  se  hoće  međusobno  izliti  dušu  u  dušu,  sje¬ 
diniti  ih  u  savršeno  sjedinjenje. 

Radi  toga  je  od  pamtivijeka  poljubac  bio  znak  ljubavi  i  srdač¬ 
nosti.  Takvo  je  svojstvo  on  imao  i  među  najsvetijima  ljudima  na 
svijetu.  Štoviše,  i  kod  samih  prvih  kršćana'  poljubac  je  bio  općenito 
uobičajen,  kako  nam  to  svjedoči  veliki  sveti  Pavao,  kada  piše  Rim¬ 
ljanima  i  Korinćartima:  »Pozdravite  jedni  druge  sve¬ 
tim  poljupcem!«  Rim  16.  16,  1  Kor  16.  20  i  2  Kor  13.  12.  A 
mnogi  misle,  da  se  izdajnik  Juda  kod  hvatanja  Našega  Gospodina 
zato  poslužio  poljupcem,  kao  znakom,  po  kojemu  će  neprijatelji  pre¬ 
poznati  Gospodina,  jer  je  taj  isti  božanski  Spasitelj  redovito  cjelivao 
svoje  učenike,  kada  se  susretao  s  njima.  Još  više!  Ne  samo  da  je 
Spasitelj  cjelivao  svoje  učenike,  nego  je  isto  tako  cjelivao  i  sitnu 
djecu,  kada  ju  je  pun  ljubavi  dizao  na  svoje  ruke.  Mk  10.  6.  Tako 
je  on  to  učinio  i  s  onim  djetetom,  koje  mu  je  poslužilo  kao  povod  i 
primjer,  da  svoje  učenike  svečano  pozove  na  ljubav  prema  bližnje¬ 
mu.  Mt  18.  1  — :  10,  Mk  9.  35.  Kako  izvještava  biskup  Jansenije,  da 
je  to  dijete  bio  sveti  Marcijal.  (Jansenije,  Komentar  evanđelja  sve¬ 
toga  Marka.)  Na  taj  način  je  dakle  poljubac  živi  znak  sjedinjenja 
srdaca.  Zato  zaručnica,  koja  je  sva  prožeta  željom  i  čežnjom,  da  se 
sjedini  sa  svojim  predragim,  uzdiše:  »Neka  me  poljubi  poljupcem 
svojih  usta!«  Kao  da  time  kani  reći:  toliko  mojih  uzdisaja  i  toliko 
mojih  plamenih  strelica,  koje  moja  ljubav  bez  prestanka  baca,  neće 
nikada  postići  ono,  za  čime  gine  moja  duša.  Ka'ko  dugo  već  trčim  i 
letim!  Neću  li  nikada  stići  nagradi,  za  kojom  čeznem,  a  ta  nagrada 
je,  da  se  od  srca  k  srcu,  od  duše  k  duši  sjedinim  s  mojim  Bogom, 
s  mojim  zaručnikom,  s  mojim  životom?  Kada  ću  ja  moju  dušu  izliti 
u  njegovo  srce?  Kada  će  on  izliti  svoje  srce  u  moju  dušu  i  kada  će¬ 
mo,  tako  blaženo  sjedinjeni,  nerazdvojivi  živjeti  zanavijek? 

Kada  Duh  Sveti  želi  istaći  savršenu  ljubav,  on  tada  malone  uvi¬ 
jek  upotrebljava  riječi  sjedinjenja,  spajanja  i  stapanja.  »A  mno¬ 
štvo  vjernika«,  'veli  sveti  Lulk a,  »bilo  je  jedno  srce  i 
jedna  duša«.  Dap  4.32.  U  svojoj  velikosvećeniičkoj  molitvi  na 
Posljednjoj  večeri  Naš  Gospodin  je  molio,  da  svi  budu  jedno,  kao 
što  si,  Oče,  u  meni  i  ja  u  tebi!«  Iv  17.21.  Sv.  Pavao  nas  opominje,  da 
se  trudimo,  kako  ćemo  sačuvati  jedinstvo  duha  u  jedinstvu  mira.  Ef 
4.3.  To  jedinstvo  srca,  duše  i  duha  znači  onu  savršenu  ljubav,  koja 
više  duša  stapa  u  jednu.  Tako  čitamo,  da  je  Jonatanova  duša  bila 
stopljena  s  Davidovom  dušom,  to  jest,  kako  Sveto  Pismo  dodaje, 
Jonatan  je  ljubio  Davida  kao  svoju  vlastitu  dušu.  1  Sam  18.1. 

Veliki  apostol  Francuske  sveti  Dlonizije  Areopagita  izričući 
kako  svoju  vlastitu  misao,  tako  isto  i  mišljenje  svojega  svetoga  uči¬ 
telja  Hijeroteja  piše:  »U  jednome  jedinom  poglavlju  »O  Božjim  ime¬ 
nima«  ja  držim,  da  stotinu  puta  piše,  da  ljubav  sve  sjedinjuje,  sve 


48 


spaja,  sve  povezuje,  sve  skuplja  i  sve  stapa  u  jedno  jedinstvo«.  G1  4. 
Sveti  Grgur  Nazijanški,  Govori  43.20,  i  sveti  Augustin,  Isp.  4.6.,  pišu, 
da  su  njihovi  prijatelji  jedna  duša  s  njima.  A  Aristotel  je  već  u  svoje 
doba  uzakonio  ovakav  način  govora:  »Kada  mi«,  veli  on,  »želimo 
reći,  koliko  ljubimo  svoje  prijatelje,  tada  mi  kažemo:  »Duša  mojega 
prijatelja  i  moja  duša  samo  su  jedna  duša«. 

Mržnja  nas  rastavlja,  ljubav  nas  spaja.  Svrha  ljubavi  nije  dakle 
ništa  drugo  nego  sjedinjenje  onoga  koji  ljubi  s  onim  što  ljubi. 


DESETA  GLAVA 

SJEDINJENJE  ZA  KOJIM  LJUBAV  ČEZNE 
DUHOVNE  JE  NARAVI 

Potrebno  je  međutim  pripaziti  na  to,  da  ima  naravnih  sjedinje¬ 
nja,  koja  se  temelje  na  sličnosti,  krvnoj  srodnosti  kao  i  na  odnosu 
uzroka  i  učinka.  Imade  i  drugih  sjedinjenja,  koja,  kada  nisu  dana 
po  naravi,  možemo  nazvati  dragovoljna.  Jer,  kakogod  i  ona  odgova¬ 
raju  naravi,  ona  ipak  svoj  opstanak  zahvaljuju  našoj  volji.  Tako  na 
primjer  dobročinstva  nesumnjivo  povezuju  onoga  'koji  ih  čini  i  onoga 
koji  ih  prima.  Na  sličan  način  sjedinjuju  razgovori,  društvo  i  drugi 
činioci. 

Osniva  li  se  sjedinjenje  .na  naravi,  ono  rađa  ljubav,  a  ljubav 
koju  ono  rađa  vodi  nas  novom  naravnom  sjedinjenju,  koje  produb¬ 
ljuje  ono  prvo  naravno  sjedinjenje.  Tako  su  na  primjer  otac  i  sin, 
majka  i  kći  ili  dva  brata  naravno  sjedinjeni  vezom  iste  krvi,  tako 
da  ta  veza  potiče  to  sjedinjenje  na  ljubav,  a  ta  ljubav  opet  sa  svoje 
strane  vodi  ih  u  sjedinjenje  volje  i  duha.  To  novo  sjedinjenje  može 
se  nazvati  dragovoljnim  utoliko,  što  je  njegov  temelj  narav,  ali  sama 
ljubav  je  ipak  promišljena  i  dragovoljno  odlučena.  U  tima  ljubavi¬ 
ma,  koje  nastaju  od  naravnih  sjedinjenja,  ne  treba  uopće  tražiti  ni¬ 
kakvu  drugu  podudarnost  osim  toga  istoga  sjedinjenja.  Time  samim 
sjedinjenjem  narav  pretječe  volju  i  tjera  je  da  odobri,  ljubi  i  usa¬ 
vršava  ono  sjedinjenje,  što  ga  je  ona  već  stvorila. 

Dragovoljna  sjedinjenja  opet  sa  svoje  strane  uistinu  dolaze  po¬ 
slije  ljubavi.  Drugim  riječima  ona  pretpostavljaju  ljubav.  A  ipak 
ona  su  uzrok  te  ljubavi,  ona  su  njezin  cilj  i  . njezina  jedina  želja.  Kao 
što  dakle  ljubav  teži  za  sjedinjenjem,  tako  opet  sjedinjenje  često 
proširuje  i  povećava  ljubav.  Ljubav  traži  sastanak,  razgovor,  a  sa¬ 
stanak  i  razgovor  često  hrane  i  povećavaju  ljubav.  Ljubav  želi  brač- 

no  sjedinjenje,  a,  za  uzvrat,  to  sjedinjenje  čuva  i  proširuje  ljubav. 

Istina  je  dakle,  da  ljubav  u  svakome  pogledu  čezne  za  sjedinje¬ 
njem. 

Ali  za  kakvom  vrstom  sjedinjenja  ona  teži?  Nisi  li  opažio,  Teo- 
time,  da  u  Pjesmi  nad  pjesmama  sveta  zaručnica  izražava  želju,  da 
ce  poljupcem  sjedini  sa  svojim  zaručnikom?  Ne  vidiš  li,  da  je  polju¬ 
bac  slika  duhovnoga  sjedinjenja,  koje  se  postizava  međusobnim  izli¬ 
jevanjem  duša?  Svakako,  ljubi  cijeli  čovjek,  ali  on  ljubi  svojom  vo¬ 
ljom.  Odatle  slijedi,  da  je  cilj  njegove  ljubavi  iste  naravi  kao  i  nje¬ 
gova  volja.  A  njegova  volja  je  duhovna.  Radi  toga  i 
sjedinjenje,  za  kojim  njegova  ljubav  teži,  je  ta¬ 
kođer  duhovno.  To  utoliko  više,  što  srce,  sjedište  i  izvor  lju¬ 
bavi,  sjedinjenjem  s  tjelesnim  stvarima  ne  samo  što  ne  bi  bilo  ni¬ 
malo  usavršeno,  nego  bi  naprotiv  bilo  još  i  poniženo. 

Moramo  reći  i  to,  dragi  Teotime,  da  u  čovjeku  imade  neka  vrsta 
strasti,  koje,  kao  što  imela  raste  na  drveću  u  svojstvu  nametnika, 
tako  se  ‘i  one  rađaju  u  ljubavi  i  oko  ljubavi.  Ali  te  strasti  nisu  ni 
ljubav  ni  dijelovi  ljubavi.  One  su  samo  divlje  izrasline  i  izdanci, 
nametnici  ljubavi.  Prema  tome  ne  samo  da  one  nisu  korisne,  da  ne 
služe  očuvanju  i  usavršavanju  ljubavi,  nego  joj  naprotiv  uvelike 
škode,  oslabljuju  je  i  na  kraju  krajeva,  ako  ih  se  ne  odreže,  posve 
je  upropaštavaju  i  uništavaju.  Evo  kako  i  zašto! 

Što  je  veći  broj  djelatnosti,  u  kojima  $e  upošljava  naša  duša  — 
svejedno,  bile  te  djelatnosti  iste  ili  različite  vrste  —  toliko  ih  ona 
manje  snažno  i  manje  savršeno  vrši.  Budući  da  je  ona  ograničena, 
to  je  i  moć  njezine  djelatnosti  ograničena.  Pa,  kada  se  njezina  dje¬ 
latnost  upošljava  u  više  različitih  operacija,  nužno  je,  da  svaka  od 
tih  djelatnosti  bude  manja  1  slabija.  To  je  razlog,  da  ljudi,  koji  se 
bave  s  više  stvari,  manje  pažnje  posvećuju  svakoj  pojedinoj  od  njih. 
Nije  moguće  točno  promatrati  crte  jednoga  lica  i  u  isto  vrijeme  slu¬ 
šati  glazbu  divne  simfonije  i  biti  usredotočen  na  boju  i  stas  nekoga 
predmeta.  Ne  možemo  svakoj  od  tih  djelatnosti  posvetiti  jednaku 
pažnju.  Što  više  djelatnosti,  to  manje  pažnje.  Govorimo  li  s  ljubav¬ 
lju  i  zanosom  o  jednoj  stvari,  tada  ne  možemo  u  isti  čas  svoju  pažnju 
prikovati  na  drugu  stvar  i  u  njoj  se  koncentrirati. 

Ja  doduše  znam,  da  se  za  Cezara  i  za  Origena  pripovijeda,  Plin. 
Hlst.  Nat.  7 — 25,  kako  su  oni  mogli  svoju  pažnju  obratiti  većemu 
broju  različitih  predmeta.  Međutim  svatko  će  priznati,  da  je  ta  paž¬ 
nja  bila  toliko  manja  za  svaki  od  tih  pojedinih  predmeta,  koliko  se 
većemu  broju  njih  posvećivala. 

Velika  je  dakle  razlika  između  više  vidjeti,  čuti  i  znati  i  b  o- 
1  j  e  vidjeti,  čuti  i  znati.  Jer,  tko  vidi  manje,  vidi  bolje,  a  tko  vidi 
više,  ne  vidi  tako  dobro.  Rijetko  se  događa,  da  oni,  koji  znadu  mno¬ 
go,  znadu  i  dobro  sve  ono  što  znadu.  Jer  sposobnost  i  moć  znanja 
rasprostranjena  na  više  poznavanje  više  stvari,  manje  je  snažna  i 

sigurna,  nego  kada  je  usredotočena  na  jedan  jedini  predmet.  Isto  se 
događa  i  sa  silama  ljubavi.  Troši  li  duša  svoje  ljubavne  sile  na  raz¬ 
ličite  vrste  djelatnosti,  nužno  je,  da  njezina,  tako  razdijeljena  i  ras- 
parčana  djelatnost,  bude  manje  jaka  i  manje  savršena.  Takvim  po¬ 
stupkom  ona  se  razmrska  i  razdrobi. 

Postoje  tri  vrste  ljubavnih  djelatnosti:  du¬ 
hovne,  razumne  i  sjetilne. 

Kada  ljubav  pušta,  da  njezina  snaga  teče  kanalom  svih  ovih 
triju  djelatnosti,  ona  je  bezuvjetno  mnogo  šira,  ali  je  manje  usredo¬ 
točena.  A  kada  ona  teče  samo  jednom  od  te  tri  vrste  djelatnosti,  ona 
jest  doduše  uža,  ali  je  zato 'kudikamo  usredotočenija.  Ne  osvjedoču- 
jemo  li  se  na  vlastitom  iskustvu,  da  vatra,  ta  slika  ljubavi,  prisiljena 
da  izlazi  samo  na  jedan  otvor  topovske  cijevi,  sukne  strahovitom 
snagom.  Ta  snaga  bi  bila  neusporedivo  slabija,  kada  bi  topovska  ci¬ 
jev  imala  dva,  tri  i  više  otvora. 

Dodajmo  k  tome  još  i  ovo! 

Ljubav  je  čin  naše  volje.  I  volja  hoće,  da  taj  čin  bude  ne  samo 
plemenit  i  velikodušan,  nego  isto  tako  jak,  snažan  i  energičan.  U  tu 
svrhu  ona  mora  svu  svoju  moć  i  snagu  zadržati  u  granicama  duhov¬ 
nih  djelatnosti.  Jer  onaj  koji  bi  htio  ljubav  protegnuti  na  djelatnosti 
sjetllnoga  dijela  naše  duše,  u  istoj  bi  mjeri  oslabio  duhovne  djelatno¬ 
sti,  u  kojima  ipak  stoji  bit  i  srž  ljubavi. 

Filozofi  staroga  vijeka  priznavali  su,  da  postoje  dvije  vrste 
ekstaze:  jedna,  koja  nas  uznosi  više  od  nas  samih  i  druga,  koja 
nas  strovaljuje  niže  od  nas  samih.  Kao  da  su  oni  time  htjeli  reći,  da 
se  čovjekova  narav  nalazi  između  anđela  i  životinja  i  da  je  svojim 
razumnim  dijelom  sudionica  anđeoske  naravi,  a  svojim  sjetilnim 
dijelom,  da  je  sudionica  životinjske  naravi.  Ali,  u  čovjekovoj  ruci 
stoji  odluka,  hoće  li  se  on  svojim  načinom  života  i  trajnim  vježba¬ 
njem  samoga  sebe  oteti  tome  međustanju  i  uzdići  se  iznad  njega.  Jer, 
koliko  će  se  on  više  predavati  intelektualnim  djelatnostima  i  koliko 
će  se  više  vježbati  u  njima,  toliko  će  više  on  postajati  sličan  anđe¬ 
lima  nego  životinjama.  Naprotiv,  prepušta  li  se  on  više  sjetilnim 
djelatnostima,  on  se  spušta  još  niže  od  svojega  međustanja  i  sve  više 
se  približuje  stanju  životinja. 

Budući  da  ekstaza  nije  ništa  drugo  nego  istupanje  iz  samoga 
sebe  uzdizanje  iznad  samoga  sebe  ili  padanje  ispod  samoga  sebe, 
to  je  čovjek  u  ekstazi,  kada  istupa  iz  sebe  u  jednome  ili  drugom 
smjeru,  uzdiže  li  se  iznad  sebe  ili  spušta  li  se  ispod  sebe. 

Oni  dakle,  koji,  taknuti  božanskim  i  duhovnim  nasladama,  pu¬ 
štaju  da  im  takva  čuvstva  obuzmu  srce,  zaista  su  se  uzdigli  izvan  i 
iznad  samih  sebe,  to  jest  iznad  stanja  svoje  naravi.  Svojim  blaženim 
i  svake  želje  dostojnim  uzdizanjem  oni  stupaju  u  više,  plemenitije 

i  uzvišenije  stanje.  Djelatnošću  svoje  duše  oni  su  isto  toliko  anđeli, 
koliko  su  sućanstvom  sv.oje  naravi  ljudi.  I  prema  tome  možemo  ih 
zvati  ili  ljudskim  anđelima  ili  anđeoskim  ljudima. 

Naprotiv  oni,  koje  su  primamile  sjetilne  slasti,  prepuštaju  svoje 
duše  njihovu  užitku  i  time  silaze  sa  svojega  međustanja  u  još  niže 
stanje  od  nerazumnih  životinja.  Oni  zaslužuju,  da  ih,  po  njihovim 
djelatnostima,  zovemo  životinje,  iako  su  po  svojoj  naravi  ljudi.  To 
su  nesretnici,  koji  izlaze  iz  samih  sebe  jedino  u  tu  svrhu,  da  se  sruše 
u  stanje,  koje  leži  neizrecivo  niže  od  njihova  naravnoga  stanja. 

Što  je  dakle  veća  ekstaza,  bilo  da  je  visoko  iznad  nas,  bilo  da  je 
duboko  pod  nama,  toliko  više  ona  priječi  našu  dušu,  da  se  vrati  sa¬ 
moj  sebi  i  da  vrši  djelatnosti,  koje  sp  protivne  ekstazi,  u  kojoj  se 
ona  nalazi.  Radi  toga  anđeoski  ljudi,  koji  su  zaneseni  u  Bogu  ili  u 
nebeskim  stvarima,  sve  vrijeme  dok  traje  njihov  zanos,  gube  upo¬ 
trebu  i  svijest  svojih  sjetila,  gube  moć  kretanja  kao  i  sposobnost 
svih  vanjskih  djelatnosti.  Jer,  da  njihova  duša  uzmogne  što  potpu¬ 
nije  i  što  usredotočeni  je  posvetiti  svoju  moć  i  svoju  djelatnost  teme 
božanskom  predmetu,  ona  ih  povlači  iz  svih  drugih  svojih  sposob¬ 
nosti  i  gomila  ih,  da  tako  kažemo  na  jednu  hrpu,  da  ih  upotrijebi 
samo  na  jednome  mjestu.  Ona  ih  pribire  i  zgrće  sa- svih  strana,  da 
ih  upravi  jedino  na  Boga. 

Tako  je  isto  i  s  ljudima  životinjama.  Kada  ih  ugrabi  sj etilna 
pohota  uopće,  a  posebice  sve  ono  što  se  tim  imenom  općenito  naziva, 
oni  također  gube  svijest  i  upotrebu  pameti  i  razuma.  Jer,  njihova 
bijedna  duša  ide  za  tim,  da  što  dublje  uroni  u  svoj  životinjski  objekt 
i  zato  se  ona  otkida  od  duhovnih  djelatnosti.  Sve  njih  ona  ostavlja, 
samo  da  potpuno  zagnjuri  i  utone  u  čisto  životinjskim  djelatnostima! 
Prvi  na  mistički  način  nasljeduju  Iliju,  koji  je  na  vatrenim  kolima 
uznesen  u  visine  i  okružen  anđelima,  4  Kr  2.11,  a  drugi  nasljeduju 
Nabuhodonosara,  koji  se  sasvim  poživinčio  i  koji  je  bio  sličan  div¬ 
ljim  zvijerima.  Dan  4.30. 

Iz  ovoga  što  smo  rekli,  slijedi,  da  duša  u  tolikoj  mjeri 
slabi  u  svojoj  djelatnosti  u  višoj  1  j  ubaVi,  u  ko¬ 
lik  o  j '  s  e  m j  eri  podaje  djelatnostiu  sjetilnoj  lju¬ 
bavi,  koja  je  vuče  ispod  same  sebe.  Prava  dakle  i  bitna  ljubav,  to 
jest  ona,  koja  jedina  zaslužuje  to  ime,  sjedinjenjem,  za  kojim  teži 
sjetilna  ljubav,  niti  se  jača  niti  održava  na  životu,  već  se  njime  samo 
slabi,  rasipa  i  potpuno  uništava. 

Jobovi  su  volovi  orali  zemlju,  dok  su  besposlene  magarice  pasle 
oko  njih  i  jele  travu,  koja  je  bila  namijenjena  marljivim  volovima. 
Job  1.14.  Tako  je  i  kod  nas.  Dok  duhovni  dio  naše  duše  radi  i  bori  se 
za  kreposnu  i  časnu  ljubav,  za  ovaj  ili  onaj  predmet  koji  je  nje  do¬ 
stojan,  dotle  se  često  događa,  da  sjetila  i  sposobnosti  nižega  dijela 
naše  naravi  teže  sjedinjenju,  koje  njima  odgovara,  njih  hrani  kao 

njihova  paša,  premda  sjedinjenje  zaslužuju  jedino  srce  i  duh,  koji 
jedini  mogu  roditi  pravu  i  čistu  ljubav. 

Elizej  je  odbio  sve  darove:  zlato,  srebro,  namještaj,  koje  mu  je 
nudio  Sirac  Naman,  kada  ga  je  ovaj  ozdravio.  Ali  nevjerni  Elizejev 
sluga  Gijezi  potrčavši  za  Namanom,  protiv  volje  svojega  gospodara, 
tražio  je  i  uzeo  sve  ono,  što  je  ovaj  bio  odbio.  4.  Kr  5.14.  Tako  i  du¬ 
hovna  i  srdačna  ljubav,  koja  je  sigurno  ili  bi  bar  trebala  biti  gospo¬ 
darica  u  našoj  duši,  odbija  sve  vrste  sjetilnih  sjedinjenja  i  zadovo¬ 
ljava.  se  jednostavnom  dobrohotnošću.  Ali  moći  sjetilnoga  dijela 
duše,  koje  služe  ili  bi  bar  morale  služiti  duhu,  traže,  mole  i  uzimlju 
ono,  što  je  razum  odbio.  Da  ni  ne  dobiju  od  njega  odobrenje,  one  se 
trude  da  dođu  do  ropskoga  sjedinjenja,  koje  ih  sramoti  i  obeščašćuje. 
One,  jednako  kao  i  Gijezi  obeščašćuju  čistoću  gospodareve  namjere, 
koja  je  duh.  I  u  istoj  mjeri,  u  kojoj  se  duša  podaje  takvim  surovim 
i  sjetilnim  sjedinjenjima,  ona  se  odbija  i  odvraća  od  finih,  tankoćut¬ 
nih  duhovnih  i  srdačnih  sjedinjenja. 

Vidiš  dakle,  dragi  moj  Teotime,  da  ta  sjedinjenja,  koja  se  teme¬ 
lje  na  životinjskim  strastima  i  tjelesnom  sviđanju,  ne  samo  da  ni¬ 
malo  ne  služe  rađanju  i  očuvanju  ljubavi,  već  su  joj  uvelike  škod¬ 
ljiva  i  krajnje  je  oslabljuju. 

Kada  je  rodoskvrnitelj  Amnon  ginuo  i  umirao  od  ljubavi  za  Ta- 
marom  i  kada  je  počinio  sjetilno  i  surovo  nasilno  sjedinjenje,  prava 
ljubav  toliko  je  iščezla  iz  njegova  srca,  da  on  više  nije  mogao  ni  vi¬ 
djeti  Tamaru,  nedostojno  ju  je  izbacio  napolje  te  je  tako  okrutno 
povrijedio  zakon  ljubavi,  kao  što  je  bio  besramno  povrijedio  i  zakon 
krvi.  2  Sam  13.  1 — 19. 

Stavimo  li  zajedno  različite  mirodijske  biljke:  bosiljak,  ružma¬ 
rin,  mažuranu,  hizop,  klinčac,  cimet,  muškat,  citronu  i  mošus  i  osta¬ 
vimo  li  ih  cijele,  pomiješane  one  će  svakako  dati  vrlo  ugodan  zajed¬ 
nički  miris,  ali  taj  će  zajednički  miris  daleko  zaostajati  za  onim, 
koji  bi  dala  tekućina,  kada  bismo  je  iz  njih  destilirali.  Miomirisi  tih 
biljaka  kudikamo  se  sjajnije  miješaju  i  osjećaju,  kada  se  one  liše 
svojih  stabljika  i  kada  se  spoje  u  jedan  jedini  savršeni  miris,  koji 
neusporedivo  jače  djeluje  na  njuh,  nego  kada  one  ostanu  cijele  i 
kada  u  njima  ostane  voda,  koja  je  pomiješana  s  njihovim  mirisima 

Tako  se  isto  može  naći  i  ljubav  pomiješana  u  sjedinjenju  sjetil¬ 
nih  moći  zajedno  s  duhovnim  moćima.  Ali  takva  ljubav  neće  biti 
nikada  tako  sjajna  ni  savršena  kao  ona  ljubav,  u  kojoj  su  duh  i 
srce  potpuno  odijeljeni  od  svojih  tjelesnih  ljubavi,  u  kojoj  su  oni 
sami  među  sobom  spojeni  tako  da  gaje  čistu  duhovnu  ljubav.  Jer 
miomiris  takve  ljubavi  ne  samo  da  je  miliji  i  plemenitiji,  nego  je  i 
življi  i  djelotvorniji  i  postojaniji. 

Dakako  imade  ljudi  tako  surovoga,  niskoga  i  ružnoga  duha,  koji 
procjenjuju  vrijednost  ljubavi  kao  što  procjenjuju  vrijednost  koma¬ 
da  zlata,  koji  su  toliko  bolji  i  vredniji,  koliko  su  veći  i  teži.  Ta,  oni 

misle,  da  je  životinjski  surova  ljubav  jača,  jer  je  žešća  i  pomamnija, 
da  je  postojanija,  jer  je  grublja  i  zemaljska,  da  je  veća,  jer  je  osjet- 
nija  i  divljija. 

Istina  je  na  suprotnoj  strani!  Ljubav  je  nalik  vatri,  koja  daje 
toliko  sjajniji  i  ljepši  plamen,  koliko  je  izvrsnije  njezino  gorivo. 
Osim  toga  tu  vatru  neće  nitko  bolje  ugasiti  nego  onaj  koji  na  nju 
saspe  zemlju  i  njome  je  uguši.  Tako  je  i  s  ljubavlju.  Ta,  što  je  pred¬ 
met  ljubavi  uzvišeniji  i  duhovniji,  to  je  i  njezino  čuvstvo  življe,  jače 
i  trajnije.  I  ništa  nije  lakše,  nego  razoriti  ljubav  na  taj  način,  da  se 
ona  ponizi  na  zemaljska  i  prosta  sjedinjenja. 

Između  duhovnih  i  sjetilnih  užitaka,  kako  veli  sv.  Grgur,  Hom. 
in  evang.  cap.  1,  postoji  ta  razlika,  da  tjelesni  pobuđuju  želju  prije 
nego  ih  posjedujemo,  a  odvratnost,  kada  ih  imamo.  Duhovni  užici 
naprotiv  pobuđuju  odvratnost  prije  nego  ih  posjedujemo,  a  slast 
kada  ih  imamo.. 

Čisto  sjetilna  ljubav,  koja  teži  za  tim,  da  životinjskim  sjedinje¬ 
njem  s  ljubljenim  bićem  upotpuni  i  usavrši  svoje  zadovoljstvo,  do¬ 
lazi  do  spoznaje,  da  ga,  naprotiv,  uništava,  čim  svrši  sjedinjenje.  Čim 
njega  nestane,  sjetilna  ljubav  osjeća  gađenje.  To  je  navelo  velikoga 
filozofa  Aristotela,  Aristotel,  Probi.  4.6.,  da  kaže,  da  gotovo  svaka 
životinja  poslije  tjelesnoga  užitka,  za  kojim  je  najžarče  i  najsilovi¬ 
tije  čuznula,  ostaje  žalosna,  sumorna  i  začuđena.  Ona  postaje  slična 
trgovcu,  koji  je  kanio  steći  veliki  dobitak  pa  se  ne  samo  prevario  u 
svojim  nadama,  nego  se  još  osim  toga  zapleo  i  u  velike  nepredvi¬ 
đene  gubitke. 

Suprotno  od  toga  duhovna  ljubav  nalazi  u  sjedinjenju  s  ljublje¬ 
nim  bićem  više  zadovoljstva,  nego  li  se  i  nadala.  Ona  u  njemu  usa- 
vršuje  svoju  radost,  sve  više  i  više  uživa  u  njemu.  Sjedinjujući  se 
s  njime  ona  produžuje  tu  radost  i  trajno  se  s  njime  nanovo  i  nanovo 
sjedinjuje. 


JEDANAESTA  GLAVA 

U  DUSI  POSTOJE  DVIJE  ČESTI.  I  TO  KAKO 

Mi  imademo  samo  jednu  dušu,  dragi  Teotime.  I  ona  je  nedjelji¬ 
va.'  Ali  u  toj  duši  postoje  različiti  stupnjevi  savršeno¬ 
sti.  Jer  duša  je  živa.  Ona  osjeća,  ona  rezonira,  ona  umuje  i  zaklju¬ 
čuje.  Osim  toga  prema  tim  različitim  stupnjevima  savršenosti  ona 
posjeduje  različita  svojstva  i  različite  sklonosti,  koja  je  sad  tjeraju 
da  bježi  od  sjedinjenja  sa  stvarima,  a  sad  je  opet  sile,  da  se  s  njima 
sjedini. 

Spomenimo  nekoliko  pravila. 

Prvo:  čokot  vinove  loze  na  primjer,  da  tako  kažemo  ljubi  masli¬ 
novo  stablo,  dok  naprotiv  mrzi  kupus  i  izbjegava  ga,  čak  i  jedan 
drugome  škode.  Tako  isto  vidimo,  da  od  naravi  postoji  odvratnost 
između  čovjeka  i  zmije.  Ta  odvratnost  dopire  tako. daleko,  da  već 
cigla  jedna  pljuvačka  čovjeka  koji  je  natašte  može  ubiti  zmiju.  Plin, 
Hist.  nat.  7.2.  Nasuprot  tome  čovjek  i  ovca  imadu  tako  veliku  sklo¬ 
nost  jedno  prema  drugome  i  rado  borave  jedno  uz  drugo.  Ta  sklo¬ 
nost  ili  ta  odvratnost  ne  proizlazi  ni  iz  kakve  spoznaje,  da  između 
jednoga  i  drugoga  postoji  škodljivost  onoga,  koji  je  odvratan  ili  ko¬ 
risnost  onoga,  koji  je  simpatičan.  Ona  potječe  iz  sakrivenoga  i  taj¬ 
noga  svojstva,  koje  proizvodi  tu  neprimjetljivu  odvratnost  ili  anti¬ 
patiju,  kao  i  sviđanje  ili  simpatiju. 

Drugo:  Mi  imademo  u  sebi  sjetilni  nagon,  koji  nas  tjera,  bilo  da 
tražimo  neke  stvari,  koje  su  nam  poznate  po  našoj  sjetilnoj  spoznaji, 
koju  imademo  o  njima,  bilo  da  bježimo  od  njih.  To  je  ista  pojava 
kao  i  kod  životinja,  od  kojih  jedne  instinktivno  teže  za  ovom,  a  druge 
za  onom  stvari,  već  prema  tome,  osjećaju  li  je  one  za  sebe  škodlji¬ 
vom  ili  korisnom.  U  tome  nagonu  leži  ili  iz  njega  proizlazi  ljubav, 
koju  mi  nazivamo  sjetilnom  ili  životinjskom,  koja,  pravo  govoreći, 
ne  bi  se  ni  trebala  nazivati  ljubavlju,  već  naprosto  nagon. 

Treće:  utoliko  ukoliko  smo  razumna  stvorenja,  mi  imademo  vo¬ 
lju,  koja  nas  tjera  da  tražimo  dobro,  koje  mi  svojim  razmišljanjem 
spoznajemo  kao  dobro  ili  ga  takvim  procjenjujemo. 

Na  temelju  toga  mi  u  našoj  duši,  utoliko  ukoliko  je  ona  razum¬ 
na,  očito  opažamo  dva  stupnja  savršenosti.  Veliki  sv.  Augustin,  Ko- 
ment.  Ps  145,  paragraf  5,  a  poslije  njega  svi  drugi  crkveni  učenjaci 
zovu  ta  dva  stupnja  dvije  česti  duše:  jedna  čest  niža  i  druga  čest 
viša.  Niža  je  od  njih  ona,  koja  umuje  i  koja  stvara  zaključke  prema 
onome,  što  spoznaje  svojim  sjetilima  i  što  njima  stiče  vlastitim  isku¬ 
stvom.  Viša  je  naprotiv  ona  čest,  koja  umuje  i  stvara  zaključke  pre¬ 
ma  intelektualnoj  spoznaji,  koja  se  ne  temelji  na  iskustvu  sjetila 
nego  na  rasuđivanju  i  umovanju  duha. 

Ta  viša  čest  duše  i  jest  općenito  nazivana  duhom  i  duhovnom 
stranom  duše,  dok  se  ona  niža  čest  duše  obično  zove  čuvstvo  ili 
ljudski  razum. 

Ta  viša  čest  duše  može  raspredati  svoja  razmišljanja  rasvijet¬ 
ljena  od  strane  dviju  vrsta  svjetla.  Prva  vrsta  svjetla  jest  narav- 
n  o  svjetlo,  pomoću  kojega  rade  filozofi  i  učenjaci.  Druga  je  vrsta 
svjetla  nadnaravno  svjetlo,  pomoću  kojega  rade  bogoslovi  i 
svi  kršćani,  kada  uzimlju  za  temelj  svojega  razmišljanja  vjeru  i 
Božju  riječ  ili  objavu.  Na  poseban  način  slijede  nadnaravno  svjetlo 
oni,  čiji  je  duh  vođen  posebnim  rasvjetljenjima,  nadahnućima  i  ne¬ 
beskim  pobudama.  Zato  sv.  Augustin  i  tumači,  da  je  viša  čest  duše 
ona,  kojom  mi  priznajemo  vječni  zakon  i  trudimo  se,  da  ga  vršimo. 
Koment.  Ps  145,  paragraf  5. 

Kada  se  cijela  njegova  obitelj  našla  u  krajnjoj  nuždi,  Jakob  je 
dopustio,  da  najmlađi  njegov  sin  Benjamin,  zajedno  sa  svom  svojom 
braćom,  ode  u  Egipat.  Kako  izvještava  Sveto  Pismo,  1  Mojs.  43.6-14, 
on  je1  to  učinio  protiv  svoje  volje.  U  tome  on  očituje  dvije  volje. 
Jednu  nižu,  po  kojoj  se  on  žalostio,  da  šalje  Benjamina  od  sebe,  a 
drugu  višu,  po  kojoj  se  on  ipak  odlučio,  da  ga  pošalje.  Jer  razmiš¬ 
ljanje,  po  kojemu  se  on  žalostio  da  ga  pošalje,  bilo  je  osnovano  na 
radosti,  koju  je  on  osjećao,  kada  ga  je  imao  kraj  sebe  i  na  žalosti, 
koju  je  u  njegovoj  duši  prouzrokovao  Benjaminov  odlazak.  A  to  su 
oćutljivi  i  iskustveni  temelji.  Zato  odluka  da  ga  pošalje  daleko  od 
sebe  osnovana  je  na  razlogu,  koji  je  nametalo  stanje  cijele  njegove 
obitelji,  briga  za  njezinu  budućnost  i  štoviše  prijeteća  oskudica,  od 
koje  je  već  trpjela. 

Abraham  je  također  prema  nižoj  česti  svoje  duše  izgovorio  onu 
riječ,  koja  pokazuje  neku  vrstu  nepovjerenja  prema  navještenju  an¬ 
đela,  koji  mu  javlja,  da  će  dobiti  sina.  Na  tu  vijest  Abraham  je  od¬ 
govorio  anđelu:  »Misliš  li  ti,  da  čovjek,  'koji  ima  stotinu  godina, 
može  još  dobiti  sina?«  1  Mojs  17.17.  Unatoč  tome  Abraham  je  ipak 
u  svojoj  višoj  česti  duše  vjerovao  u  Boga  i  ta  mu  je  vjera  bila 
uračunata  u  pravednost.  1  Mojs  15.16.  Po  svojoj  nižoj  česti  on  je  bio 
svakako  zbunjen  i  zaprepašten,  kada  mu  je  Bog  zapovjedio,  da  žrt¬ 
vuje  svojega  sina,  ali  po  svojoj  višoj  česti  on  se  ipak  hrabro  odlučio, 
da  ga  žrtvuje. 

Svaki  dan  ihi  se  svojim  vlastitim  iskustvom  uvjeravamo,  da  u 
nama  postoji  više  oprečnih  volja.  Kad  otac  šalje  svojega  sina  na  kra¬ 
ljevski  dvor  ili  u  škole,  on  ne  može  zatomiti  svoje  suze,  kada  se  od 
njega  rastaje,  lime  on  pokazuje,  da  se  njegova  niža  čest  protivi  ra¬ 
stanku,  dok  viša  čest  njegove  duše  želi  odlazak  sina;  jer  drži,  da  je 
on  u  interesu  njegova  uzdržanja  i  napredovanja  u  životu.  Isto  še 
tako  događa  i  s  ocem  i  s  majkom,  koji  sporazumno  i  dragovoljno 
udaju  svoju  kćer.  Pa  ipak,  kada  joj  podjeljuju  svoj  roditeljski  bla¬ 
goslov,  oni  se  ne  mogu  suzdržati  od  suza.  To  znači,  viša  čest  duše 
pristaje  na  odlazak  i  odobrava  ga,  dok  mu  se  niža  čest  odupire. 

Time  mi  ipak  ne  tvrdimo,  da  čovjek  imade  dvije'  duše  ili  dvije 
naravi,  kako  su  krivovjerno  naučavali  manihejci.  »Ne«,  veli  šv  Augu- 
stin,  Isp.  8.  10.  Kada  je  volja  namamljena  različitim  čarima  i  dra¬ 
žima,  kada  je  uzbuđena  različitim  razlozima,  koji  je  vuku  na  oba¬ 
dvije  strane,  izgleda  nam,  kao  da  je  ona  podijeljena  u  samoj  sebi. 
Ali  to  samo  tako  dugo,  dok  se  ona,  po  svojoj  slobodi,  ne  odluči  i  ne 
odabere  jednu  ili  drugu  stranu.  Taj  čas  nadvladava  jača  volja  i  nosi 
pobjedu.  Potom  ostaje  još  u  duši  samo  neugodno  osjećanje,  koje  je 
rodila  borba,  a  koje  zovemo  »raspoloženje  protiv  srca«. 

U  tome  pogledu  divan  je  primjer  našega  Spasitelja.  Razmatra¬ 
mo  li  taj  primjer,  ne  će  nam  više  preostati  nikakve  sumnje,  da  po¬ 
stoji  razlika  između  više  i  niže  česti  duše.  Jer  tko  od  bogoslova  ne 

zna,  da  je  on  od  prvoga  trena  svojega  začeća  u  djevičinom  krilu  bla¬ 
žene  Djevice  Marije  bio  savršeno  božanski  blažen!  Pa  ipak,  u  isto 
vrijeme  on  je  bio  podložan  žalostima,  bolima,  strahovanjima  srca. 
Valja  reći  i  to,  da  on  nije  trpio  samo  tijelom  pa  čak  ni  samo  dušom, 
ukoliko  je  ona  podložna  sjetilima,  ili  što  je  isto  što  i  sjetilima. 
Ta,  on  je  sam  posvjedočio,  da  još,  prije  svake  vanjske  muke,  dok 
još  nije  ni  vidio  oko  sebe  svoje  neprijatelje  i  svoje  krvnike,  osjeća, 
kako  mu  je  duša  žalosna  do  smrti.  Mt  26.38.  Nakon  toga  je  on  počeo 
moliti,  da  kalež  njegove  muke  bude  odnesen  od  njega,  to  jest  da  on 
bude  izuzet  od  njega.  Time  je  on  jasno  izrazio  volju  niže  česti  svoje 
duše.  Ta  se  dala  na  razmišljanje  o  žalosnim  i  bolnim  pojedinostima 
muke,  koja  predstoji  i  koja  je  bila  tako  živo  nacrtana  u  njegovoj 
mašti.  To  razmišljanje  dovelo  ga  je  na  vrlo  razuman  zaključak,  da 
izbjegne  tu  muku  i  da  se  što  više  udalji  od  nje.  U  tu  svrhu  on  upu¬ 
ćuje  živu  molitvu  svojemu  nebeskomu  Ocu. 

Po  tome  se  očigledno  vidi,  da  niža  čest  duše  nije  isto,  što  i  nje¬ 
zin  sjetilni  stupanj,  niti  je  niža  volja  isto,  što  i  sjetilna  želja.  Ta,  ni 
sjetilna  želja,  ni  duša  na  svojemu  sjetilnom  stupnju  nisu  kadre  iz¬ 
reći  niti  jednu  molbu,  niti  jednu  molitvu.  Pogotovo  one  nisu  kadre 
govoriti  Bogu,  osobi,  koju  sjetila  ne  mogu  doseći  i  o  kojoj  ne  mogu 
ništa  reći  želji.  I  molba  i  molitva  su  čini  razumne  sposobnosti. 

Na  taj  način  je  dakle  sam  Spasitelj,  služeći  se  nižom  česti  svoje 
duše,-  na  temelju  nje  i  na  temelju  razmišljanja,  koja  je  ona  učinila, 
posvjedočio,  da  je  njegova  volja  bila  sklona  tome,  da  izbjegne  muke 
i  boli.  Ali  odmah  neposredno  po  tom  on  je  pokazao,  da  ima  i  višu 
čest  duše.  Po  njoj  je  on  nepokolebljivo  prianjao  uz  vječnu  volju  ne¬ 
beskoga  Oca  i  uz  odluku,  koju  je  nebeski  Otac  donio.‘Po  njoj  je  on 
dragovoljno  prihvatio  smrt.  Bez  obzira  na  Odvratnost,  koju  je  očito¬ 
vala  njegova  niža  čest  razuma,  on  je  rekao:  »Ali  ne  moja,  Oče,  nego 
neka  bude  tvoja  volja!«  Lk  22.42.  Kada  je  on  rekao  »moja  volja«,  on 
je  govorio  o'svojoj  volji  prema  nižoj  česti  duše.  A  jer  je  on  to  rekao 
slobodno,  dokazao  je,  da  ima  isto  tako  i  višu  volju. 


DVANAESTA  GLAVA 

U  TIMA  DVJEMA  ČESTIMA  DUŠE  POSTOJE  ČETIRI 
RAZLIČITA  STUPNJA  RAZUMA 

Salamonov  je  hram  u  Jeruzalemu  imao  tri  predvorja.  Prvo  je 
bilo  za  pogane  i  strance,  koji  su  došli  u  Jeruzalem,  da  se  poklone  i 
pomole  Bogu.  Drugo  je  bilo  za  Izraelce,  kako  za  muškarce  tako  i  za 

žene,  jer  u  Salamonovo  doba  još  nije  postala  rastava  spolova.  Treće 
je  napokon  služilo  svećenicima  i  levitima.  Osim  svih  tih  triju  pred¬ 
vorja  hrama  postojalo  je  još  u  hramu  i  svetište  ili  svetinja  nad  sve¬ 
tinjama,  u  koju  je  imao  pristup  samo  veliki  svećenik,  i  to  samo  je¬ 
dan  put  na  godinu. 

Naš  razum  ili  još  bolje  reći  naša  duša,  utoliko  ukoliko  je  ona 
razumna,  pravi  je  hram  Svevišnjega,  u  kojemu  on  prebiva  na  pot¬ 
puno  izuzetan  način.  »Tražio  sam  te  izvan  sebe«,  piše  sv.  Augustin, 
Isp.  10.27,  »ali  te  nisam  nigdje  našao,  jer  ti  si  bio  u  meni!« 

I  u  tome  mističnome  hramu  postoje  tri  predvorja.  To  su  tr;  stup¬ 
nja  razuma.  Na  prvome  stupnju  razuma  mi  razmišljamo  i  sudimo  po 
iskustvu  naših  sjetila.  Na  drugome  stupnju  razuma  mi 
razmišljamo  i  sudimo  po  načelima  ljudskih  znanosti  i  na  trećem 
stupnju  po  vjeri  ili  objavi.  I  konačno  povrh  svih  tih  triju  stupnjeva 
imade  još  jedan  najuzvišeniji  i  najviši  vrhunac  ljudskoga  razuma  i 
duhovnih  sposobnosti.  Taj. vrhunac  nije  vođen  ni  nadahnućem  raz¬ 
mišljanja,  ni  pronicljivošću  razuma,  već  jednostavnim  zrenjem  ra¬ 
zuma  i  jednostavnim  osjećanjem  volje.  U  njima  se  smiruje  duh  i 
podvrgava  se  istini  i  Božjoj  volji. 

Ta  najviša  točka  i  najviši  vrhunac  naše  duše,  taj  vrhovni  rt  na¬ 
šega  duha  mi  priprosto  prikazujemo  kao  svetište  ili  kao  svetu  kuću. 
Činimo  to  iz  više  razloga. 

Prvo.  U  svetištu  nema  uopće  nikakvih  prozora,  da  bi  kroz  njih 
prod'iralo  svjetlo.  Tako  ni  na  ovom  stupnju  duh  ne  prima  nikakvo 
rasvjetljenje  putem  razmišljanja  ili  zaključivanja. 

Drugo.  Sve  svjetlo  ulazi  u  svetište  kroz  vrata.  Ni  na  ovom  stup¬ 
nju  duha  ništa  ne  ulazi  u  nj,  osim  po  vjeri,  koja,  kao  da  svijetli  svb- 
jim  zrakama,  rađa  u  njemu  i  vid  i  čuvstvo  ljepote  i  dobrote  od  Bož¬ 
jega  zadovoljstva  i  ljubavi. 

Treće.  U  svetište  nije  ulazio  nitko,  osim  velikoga  svećenika.  Isto 
tako  kada  se  duša  nalazi  na  tome  vrhuncu,  u  nju  nema  pristupa  ni¬ 
kakvo  razmatranje.  Ona  osjeća  samo  veliko,  opće  i  vrhovno  čuvstvo, 
da  Božju  volju  valja  nadasve  ljubiti,  prihvatiti  i  prigrliti  ne  samo 
u  ovom  ili  u  onom  slučaju,  već  općenito  za  sve  stvari  i  ne  samo  opće¬ 
nito  za  sve  stvari,  već  i  u  svakome  pojedinom  slučaju  napose. 

Četvrto.  Kada  je  veliki  svećenik  ušao  u  svetište,  on  je  još  više 
zamračio  i  ono  malo  svjetla,  što  je  dolazilo  kroz  vrata.  On  je  bacao 
tako  mnogo  tamjana  u  svoju  kadionicu,  da  je  gust  oblak  dima  pri¬ 
gušivao  i  ono  nekoliko  zraka  svjetla,  koje  su  dolazile  kroz  vrata.  Je¬ 
dnako  je  i  na  ovom  najvišem  stupnju  duše  sav  njezin  vid  na  neki 
način  zamračen  odricanjem  i  predanjem  duše  Bogu.  Ona  nije  toliko 
željna  promatrati  i  gledati  ljepotu  istine  i  istinu  ljepote,  koje  joj  se 
ukazuju,  koliko  više  čezne  za  tim,  da  ih  obuhvati  i  zagrli  i  da  im  se 
klanja.  Možemo  reći,  da  duša  želi  gotovo  zatvoriti  oči,  čim  je  samo 
počela  gledati  uzvišenost  i  dostojanstvo  Božje  volje,  tako  da  je  više 

ni  ne  promatra,  već  da  je  samo  snažno  i  potpuno  prihvaća,  da  pot¬ 
puno  uživa  u  njoj,  s  njom  se  beskrajno  sjedinjuje  i  njoj  se  zauvijek 
podlaže. 

Peto.  Napokon  u  svetištu  se  nalazio  zavjetni  kovčeg.  Uz  njega 
su  tu  još  bile  i  Ploče  zakona.  Zatim  se  u  zlatnom  vrču  nalazila  mana. 
I  na  kraju  se  u  svetištu  čuvao  također  i  Aronov  štap,  koji  je  jedne 
noći  procvao  i  urodio.  Hebr  9.4. 

Tako  se  i  na  najvišem  vrhuncu  duše  nalazi: 

Prvo,  svjetlo  vjere,  koje  predstavlja  mana,  sakrivena  u  zlatno¬ 
me  vrču.  Time  svjetlom  vjere  mi  pristajemo  uz  istine  vjere,  koje 
inače  ne  razumijemo. 

Drugo.  Nalazi  se  dragocjeno  ufanje,  koje  predstavlja  procvala  i 
oplođena  Aronova  palica,  a  kojim  mi  očekujemo  dobra,  koja  ne  vi¬ 
dimo. 

Treće.  Dražest  Božje  ljubavi  predstavljaju  Božje  zapovijedi,  u 
kojima  je  ona  i  sadržana.  Njome  ma  pristajemo  na  sjedinjenje  na¬ 
šega  duha  s  Božjim  duhom,  koji  mi  tako  reći  ni  ne  osjećamo. 

Istina  je  naime,  da  vjera,  ufanje  i  ljubav  svoje  božansko  djelo¬ 
vanje  proširuju  zapravo  na  sve  sposobnosti  duše,  kako  na  one  ra¬ 
zumne,  tako  i  na  one  nerazumne,  to  jest  sjetilne,  jer  ih  podlažu  svo¬ 
joj  pravednoj  vlasti  i  ograničuju  ih  na  nju.  Ali  ipak,  njihovo  osobito 
sjedište,  njihov  pravi  naravni  boravak  jest  u  ovome  najvišem  vr¬ 
huncu  duše.  jOdatle  se  one  kao  iz  blaženoga  izvora  žive  vode  putem 
različitih  potočića  i  žljebića  izlijevaju  ha  sve  dijelove  unutrašnjih 
sposobnosti. 

Na  taj  način,  moj  Teotime,  u  gornjemu  dijelu  razuma  postoje 
dva  stupnja.  Na  prvome  od  njih  vrši  se  razmišljanje,  koje  ovisi  o 
vjeri  i  o  nadnaravnom  svjetlu.  Na  drugome  stupnju  duša  se  jedno¬ 
stavno  prepušta  vjeri,  ufanju  i  ljubavi. 

Duša  sv.  Pavla  osjećala  se  tjerana  od  dviju  različitih  želja.  Jed¬ 
na  je  od  njih  bila,  da  se  odijeli  od  svojega  tijela,  da  bude  s  Kristom 
u  nebu,  a  druga  je  bila,  da  ostane  na  ovome  svijetu  i  da  služi  obra«- 
ćenju  naroda.  Fil.  1,23-24.  Nema  sumnje,  da  sud  jedna  i  druga  želja 
potjecale  iz  višega  dijela  duše,  jer  su  i  jedna  i  druga  proizlazile  iz 
ljubavi.  Ali  ipak,  odluka,  da  slijedi  drugu  želju  nije  bila  plod  raz¬ 
mišljanja,  nego  je  potekla  i  šiknula  iz  jednostavnoga  gledanja  i  osje¬ 
ćanja  Učiteljeve  volje.  Ta  isključivo  njoj  jedinoj  predao  se  taj  veliki 
sluga  Božji  najvišim  vrhuncem  svoje  duše,  bez  obzira  na  sve  prigo¬ 
vore,  koje  bi  moglo  suprotstaviti  razmišljanje. 

Ako  se  dakle  vjera,  ufanje  i  ljubav  stvaraju  ili  rađaju  ovim 
svetim  predanjem  na  najvišem  vrhuncu  duše,  kako  se  može  na  ni¬ 
žem  stupnju  duše  razvijati  razmišljanje,  koje  ovisi  o  svjetlu  vjere? 

To  se  događa  na  sličan  način  kao  i  kod  ostalih  ljudskih  postu¬ 
paka.  Mi  vidimo,  da  odvjetnici  drže  velike  govore  o  djelima  i  pra¬ 
vima  svojih  štićenika.  Parlament  ili  senat  s  visoka  svojom  odlukom 

ili  presudom  rješavaju  sve  poteškoće.  No  i  nakon  toga,  što  su  odluke 
i  presude  donesene,  odvjetnici  i  slušaoci  dalje  raspravljaju  o  razlo¬ 
zima,  koji  su  utjecali  na  parlament  ili  senat. 

Tako  isto,  dragi  Teotime,  kada  razmišljanje,  a  iznad  svega  mi¬ 
lost  Božja  uvjere  vrhunac  duše,  da  se  preda  i  da,  kao  po  nekom  za- 
ključju  ili  odluci,  donese  čin  vjere,  razum  ne  prestaje  i  dalje  razmi¬ 
šljati  o  toj  istoj  vjeri,  koja  je  već  rođena.  On  želi  da  ispita  pobude 
i  razloge,  koji  su  je  rodili.  Međutim  rasprave  bogoslova  vode  se  na 
branilačkom  podiju  i  sudačkim  sjedištima  više  česti  duše,  a  predanje 
se  zbiva  gore  više,  na  sjedištu  i  sudištu  najvišega  vrhunca  duše. 

Ja  sam  htio  ta  četiri  različita  stupnja  razuma  podrobno  i  iscrpno 
protumačiti,  jer  je  njihovo  razumijevanje  uvelike  potrebno  za  razu¬ 
mijevanje  svih  rasprava  i  spisa  o  duhovnim  stvarima. 


TRINAESTA  GLAVA 
RAZLIČITE  VRSTE  LJUBAVI 

1.  Ljubav  se  dijeli  na  dvije  vrste.  Jedna  se  od  njih  zove  1  j  u- 
bav  dobrohotnosti,  a  druga  se  zove  ljubav  pohote. 
Ljubav  pohote  je  ona  ljubav,  kojom  mi  ljubiiho  neku  stvar  iz  raz¬ 
loga  koristi,  koju  od  nje  očekujemo.  A  ljubav  dobrohotnosti  je  ona 
ljubav,  kojom  mi  ljubimo  neku  stvar  radi  dobra,  koje  njoj  želimo. 
Jer  što  je  drugo  ljubav  dobrohotnosti  prema  nekoj  osobi,  nego  da 
joj  želimo  dobro? 

2.  Ako  onaj,  kojemu  mi  želimo  dobro,  već  posjeduje  i  uživa 
dobro,  naša  se  dobrohotnost  tada  sastoji  u  tome,  da  mi  uživamo 
i  zadovoljni  smo  zbog  toga,  što  ga  on  već  posjeduje  i  uživa.  Tako 
se  rađa  ljubav  zadovoljstva,  sviđanja  i  uživanja,  koja  nije  ništa 
drugo  nego  čin  volje,  kojim  se  ona  sjedinjuješ  izjednačuje  s  užit¬ 
kom,  zadovoljstvom  i  dobrom  drugoga.  No,  ako  onaj,  kojemu  mi  ho¬ 
ćemo  dobro,  još  ga  nema,  mi  mu  ga  želimo.  Prema  tome  ta  ,se  lju¬ 
bav  zove  »ljubav  želje«. 

3.  Kada  ljubav  dobrohotnosti  ostane  bezuzvratna  od  strane 
ljubljene  osobe,  tada  se  ona  zove  ljubav  jednostavne  dobrohotnosti. 
A  kada  ona  teče  u  uzajamnom  uzvraćanju,  tada  ona  dobiva  ime 
prijateljstvo.  Uzajamno  se  uzvraćanje  sastoji  od  tri  točke:  prijatelji 
se  međusobno  ljube,  znadu  da  se  međusobno  ljube  i  podržavaju 
zajedničke  dodire  i  veze,  dijele  prijateljstvo  i  prisnost. 

4.  Ljubimo  li  jednostavno  prijatelja,  a  da  ga  ne  pretpostavljamo 
drugima,  to  je  jednostavno  prijateljstvo.  Ljubimo  li  ga  tako,  da  ga 
pretpostavljamo  drugima,  tada  se  to  prijateljstvo  zove  »izabrana 

ljubav«,  kao  da  bismo  htjeli  reći,  da  smo  ga  iz  ljubavi  izabrali.  Jer 
između  više  prijatelja,  koje  mi  ljubimo,  mi  smo  izabrali  toga,  ko¬ 
jega  pretpostavljamo  drugima. 

5.  Kada  naše  pretpostavljanje  jednoga  prijatelja  nije  posebno 
istaknuto  prema  drugim  prijateljima,  ono  se  zove  »jednostavna  iza¬ 
brana  ljubav«.  Ali  kada  naprotiv  jednoga  prijatelja  očito  i  izrazito 
pretpostavljamo  drugima  takvim  prijateljima,  tada  je  to  »prijatelj¬ 
stvo  izuzetne  lj ubavi«. 

6.  Kada  je  poštovanje  i  pretpostavljanje,  koje  mi  iskazujemo 
prijatelju  tako  veliko,  da  mu  nema  ravna,  da  ono  ne  dopušta  uopće 
nii  najmanju  mogućnost  uspoređivati  ga  ili  mjeriti  s  drugima,  tada 
se  to  prijateljstvo  zove  »svenadmašna  ljubav«. 

Pa  kada  je  svenadmašnost  toga  prijateljstva  izvan  svake  uspo¬ 
redbe  i  izvan  svakoga  omjera,  iznad  svakoga  drugoga  prijateljstva, 
tada  je  to  neusporediva,  najviša  i  vrhovna  ljubav.  Jednom  riječju, 
to  je  ljubav,  koju  dugujemo  jedinome  Bogu.  I  uistinu  francuska 
riječ  »cher«,  latinski  »carus«  i  jezično  znači  osobito  štovanje,  prida¬ 
vanje  posebne  cijene  i  vrijednosti.  Zato  i  jest  riječ  »caritas«  ostala 
u  upotrebi,  da  označi  na j uzvišeni j,u  i  najvišu  ljubav,  to  jest  Božju 
ljubav.  Taj  isti  pojam  uključuje  u  sebi  i  riječ  »adoratio«.  Ona  znači 
klanjanje,  koja  pripada  najvišemu  biću,  Bogu.  Ona  znači  ljubav 
prema  Bogu.  Ona  je  vrhovna,  najviša  i  najuzvišenija  ljubav. 


ČETRNAESTA  GLAVA 

KARITAS  VALJA  PREVODITI  RIJEČJU  LJUBAV 

Origen  je  na  jednome  mjestu  napisao,  Homil  II  dn  Cant,  da  je 
po  njegovu  mišljenju  Sveto  Pismo  htjelo  spriječiti,  da  izaraz  »ljubav« 
slabim  duhovima  ne  bi  dao  povoda  za  lošu  misao,  kao  da  ljubav 
znači  tjelesnu  strast,  a  ne  duhovno  uzbuđenje  duše.  U  tu  svrhu 
ono  je  izbjeglo  riječ  ljubav,  a  služilo  se  riječima:  caritas  i  dilectio, 
koje  su  mnogo  časnije  i  pristojnije. 

Sveti  Augustin  naprotiv*  De  civitate,  Lfib  XIV,  cap.  XLVII,  koji 
je  bolje  proučio  upotrebu  riječi  u  Svetom  Pismu,  glasno  i  jasno  do¬ 
kazuje,  da  riječ  ljubav  nije  ništa  manje  sveta  od  riječi  dilectio.  Po 
više  puta  su  i  jedna  i  druga  riječ  upotrebljene  zato,  da  se  njima 
označi  sveta  ljubav,  ali  i  zato,  da  se  njima  označi  i  razvratna  strast. 
U  tu  svrhu  on  citira  nekoliko  odlomaka  iz  Svetoga  Pisma. 

Napokon  veliki  sveti  Dionizije,  Lib.  de  Div.  nom.  c.  4,  koji  umije 
tako  dobro  protumačiti  božanske  riječi  i  božanska  imena,  vrlo  uspje¬ 
šno  brani  riječ  ljubav.  On  uči,  da  su  bogoslovi,  to  jest  apostoli  i 

njihovi  prvi  učenici  —  jer  taj  svetac  nije  poznavao  uopće  nikakvih 
drugih  bogoslova  —  išli  za  tim,  da  odstrane  zloupotrebe  prostoga 
naroda  i  da  ukrote  njegovu  maštu,  koja  je  riječ  ljubav  uzimala  u 
svjetovnom  i  tjelesnom  smislu  i  u  tu  su  svrhu  za  božanske  stvari 
radije  upotrebljavali  riječ  ljubav  nego  riječ  »dilectio«.  Oni  su  bili 
uvjereni,  da  se  i  riječ  »amor«  i  riječ  »dilectio«  upotrebljuju  za  jednu 
te  istu  stvar.  A  nekima  se  Između  njih  činilo,  da  riječ  ljubav  — 
amor  bolje  pristaje  Bogu  i  da  ona  više  kaže  nego  riječ  »dilectio«. 
U  tome  smislu  je  božanstveni  Ignacije  izrično  napisao:  »Moja  je  lju¬ 
bav  —  amor  raspeta!« 

Kao  što  su  dakle  ti  stari  bogoslqvi  riječ  »ljubav — amor«  upotreb¬ 
ljavali  za  Boga  i  božanske  stvari,  zato,  da  bi  od  nje  otjerali  dah 
bludnosti,  koji  je  u  mašti  toga  svijeta  bio  vezan  uz  nju,  tako  su  oni, 
da  iziraze  ljudska  čuvstva  i  uzbuđenja,  usvojili  običaj  da  upotreb¬ 
ljavaju  riječ  dilectio  kao  izuzetu  od  svake  sumnje  nečasnosti. 

Kako  pripovijeda  sveti  Dionizije,  jedan  je  od  njih  rekao:  »Tvoja 
je  ljubav — dilectio  ušla  u  moju  dušu  kao  ljubav  prema  ženama!« 

Napokon,  spomenimo  još  i  to,  da  riječ  ljubav  —  amor  u  latin¬ 
skom  jezi'ku  izražava  više  žara,  djelatnosti  i  uspješnosti  nego  riječ 
dilectio.  Radi  toga  riječ  »dilectio«  u  latinskom  jeziku  znači  mnogo 
manje  nego  amor.  Dokaz  u  prilog  te  tvrdnje  je.  i  sam  veliki  rimski 
govornik  Oicero.  U  jednom  od  svojih  listova  on  piše:  »Klodije  gaji 
za  mene  »dilectionem«,  a  da  to  još  ljepše  kažem,  on  me  ljubi,  on 
gaji  za  mene  »amorem«. 

Prema  tome  s  pravom  riječ  ljubav  —  amor,  kao  izvrsnija  i  uzvi- 
šenija  dana  karitasu,  to  jest  ljubavi  prema  Bogu,  kao  prvom  i  naj- 
uzviženijem  predmetu  svih  ljubavi.  To  i  jest  razlog,  da  sam  ja  ovo 
malo  djelo,  u  kojemu  kanim  govoriti-više  o  činima  ljubavi  nego  o 
habitusu  ljubavi  nazvao:  Rasprava  o  Božjoj  ljubavi. 


PETNAESTA  GLAVA 

O  PODUDARNOSTI  IZMEĐU  BOGA  I  ČOVJEKA 

Čim  čovjek  počne  malo  pažljivije  misliti  na  Boga,  već  njegovo 
srce  osjeća  poznato  slatko  uzbuđenje,  koje  svjedoči,  da  je  Bog  Bog 
ljudskoga  srca.  I  nikada  naš  razum  ne  osjeća  veće  zadovoljstvo  nego 
kada  misli  na  Boga.  Ta  najmanje  znanje  o  njemu,  kao  što  veli  knez 
filozofa  Aristotel,  De  part.  anim.  1.5,  vrijedi  više  nego  najveće  zna¬ 
nje  o  drugim  stvarima.  Jer,  kao  što  je  najslabija  zraka  sunca  jasnija 
nego  najjača  mjeseca  i  zvijezda,  tako  ona  sadrži  više  svjetla  nego 
mjesec  i  zvijezde  zajedno. 

Čim  neka  nesreća  prestraši  naše  srce,  ono  se  odmah  utječe  Bogu 
i  time  priznaje,  da  i  kada  se  sve  zlo  uroti  protiv  njega,  on  mu  jedini 
ostaje  dobar  i  kada  se  nalazi  u  pogibli,  on  ga  jedini,  kao  njegovo 
vrhovno  dobro,  može  zaštititi  i  spasiti. 

To  zadovoljstvo,  taj  užitak,  to  pouzdanje,  koje  ljudsko  srce  po 
svojoj  naravi  osjeća  u  Bogu,  sigurno  imade  svoj  korijen  jedino  u 
podudarnosti,  koja  postoji  između  Božje  dobrote  i  naše  duše.  Ta  je 
podudarnost  velika  ali  skrivena.  To  je  podudarnost,  koju  svatko 
poznaje,  a  koju  malo  tko  razumije.  To  je  podudarnost,  koju  ne  mo¬ 
žemo  poricati,  ali  koju  ne  možemo  dokučiti. 

Mi  smo  stvoreni  na  sliku  i  priliku  Božju.  1  Mojs  1.26.  A  što 
drugo  to  znači,  ako  ne  to,  da  i  naša  duša  imade  vrlo  veliku  podu¬ 
darnost  s  božanskim  veličanstvom. 

Naša  je  duša  duhovna,  nedjeljiva,  besmrtna.  Ona  spoznaje  i 
shvaća.  Ona  hoće,  ima  volju.  Ona  je  sposobna  slobodno  suditi,  raz¬ 
mišljati,  znati,  govoriti.  Ona  može  posjedovati  kreposti.  I  u  tome  je 
ona  slična  Bogu.  Ona  prebiva  u  cijelomu  svojem  tijelu.  Cijela  živi 
u  svakom  njegovom  dijelu,  kao  što  je  sav  Bog  u  cijelom  svijetu  i 
6av  u  svakom  dijelu  svijeta. 

Čovjek  je  svjestan  samoga  sebe  i  ljubi  samoga  sebe  činima,  koje 
stvaraju  i  očituju  ‘kako  njegov  razum  tako  i  njegova  volja.  Kako 
ti  čini  proizlaze  iz  razuma  i  iz  volje,  oni  se  razlikuju  jedan  od  dru¬ 
goga.  No  i  unatoč  toj  razlici  oni  ipak  ostaju  neodjeljivo  sjedi¬ 
njeni  u  dtiši  i  u  sposobnostima,  iz  kojih  proizlaze.  Tako  isto  i  Sin 
proizlazi  od  Oca,  kao  izraz  njegove  spoznaje,  a  Duh  Sveti  kao  izra¬ 
žena  ljubav  i  plod  Oca  i  Sina.  Jedna  i  druga  Osoba  se  'razlikuje 
mpđu  sobom,  kao  što  se  razlikuje  i  od  Oca.  No  unatoč  tome  one  su 
nerastavljive,  a  ipak  sjedinjene,  tako  da  sačinjayaju  jedno,  jedino, 
jedinstveno,  jednostavno  i  iznad  svega  nedjeljivo  božanstvo. 

Postoji  dalkle  neosporna  podudarnost  u  sličnosti  između  Boga 
i  čovjeka.  Postoji  još  i  više.  Postoji  neusporediva  sukladnost  između 
Boga  i  čovjeka,  i  to  u  tome  smislu,  da  se  oni  na  divan  način  upot¬ 
punjuju  tako,  da  se  međusobno  usavršuju. 

Ne  može  biti  govora  o  tome,  da  bi  Bog  mogao  primiti  ikakvu 
savršenost  od  čovjeka.  Ali  kao  što  se  čovjek  može  usavršiti  jedino 
božanskom  dobrotom,  tako  božanska  dobrota  može  svoju  savršenost, 
osim  na  samoj  sebi,  vršiti  jedino  na  našoj  ljudskoj  naravi.  Jedan 
imade'  veliku  potrebu  i  veliku  sposobnost  da  primi  dobro,  a  drugi 
posjeduje  veliko  obilje  i  veliku  sklonost,  da  to  dobro  dijeli. 

Nestašici  i  siromaštvu  ništa  nije  bolje  došlo  nego  širokogrudno 
i  darežljivo  izobilje.  A  bogatom  i  darežljivom  izobilju  dobra  ništa 
nije  draže  nego  uboga  nestašica  i  bijedno  siromaštvo.  I  što  je  veće 

izobilje  dobra,  to  je  jača  njegova  želja,  da  se  razlije,  da  se  dade 
drugima.  A  što  je  siromah  potrebniji,  to  je  više  željan  da  primi,  slič¬ 
no  kao  što  prazan  sud  formalno  teži  za  tim,  da  bude  napunjen. 

O  sretna  li  i  poželjna  susreta  izobilja  i  siromaštva!  Jedva  bi  se 
dalo  reći,  tko  uživa  veće  zadovoljstvo:  izobilje  dobra,  koje  se  razli¬ 
jeva  i  predaje  ili  siromaštvo  i  oskudica,  kojima  je  potrebno  primiti 
i  prihvatiti  da  naš  Gospodin  nije  rekao:  »Mnogo  je  blaženije  davati 
negoli  primati!«  Dap  20.35. 

Prema  tome,  gdje  ima  više  blaženstva,  ima  više  zadovoljstva. 
Božanska  dobrota  ima  više  zadovoljstva  da  daje  svoje  milosti  nego 
mi  da  ih  primamo. 

Majke  imadu  ponekad  toliko  izobilje  mlijeka,  da  ne  mogu  izdr¬ 
žati,  a  da  ga  ne  dadu  nekom  djetetu.  I  što  pohlepnije  dijete  vuče, 
to  mu  dojkinja  još  žarče  lije  mlijeko.  Dijete  siše  gonjeno  svojom 
oskudicom,  a  majka  ga  doji  tjerana  svojim  obiljem. 

Sveta  zaručnica  u  Pjesmi  nad  pjesmama  željaše  sveti  poljubac 
sjedinjenja.  U  tu  svrhu  ona  je  govorila:  »O,  da  me  hoće  poljubiti  po¬ 
ljupcem  svojih  usta!«  Pj  nad  pj  1.1.  No,  postoji  li  dosta  podudarnosti 
predraga  predragoga  između  tebe  i  zaručnika,  da  ti  stigneš  do  toga 
sjedinjenja,  koje  želiš?  Da,  veli  ona.  »Daj  mi  taj  poljubac  sjedinjenja, 
predragi  prijatelju  moje  duše.  Ta  tvoje  su  grudi  slađe  od  vina,  mi- 
risnije  od  najizvrsnijih  mirisa«.  Tm  2.  Mlado  vino  vrije  i  grije  se 
snagom  svoje  vlastite  dobrote  tako  da  nema  dosta  mjesta  u  bačva¬ 
ma.  Ali  tvoje  su  grudi  još  bolje  od  vina.  One  bez  prekida  sve  novim 
naporima  pritištu  same  sebe  tjerajući  mlijeko,  jer  su  ga  prepune 
i  kao  da  traže,  kako  da  se  olakšaju.  Kao  da  traže,  kako  će  privući 
djecu  tvojega  srca,  da  dođu  da  ih  šišaju,  one  šire  miris  privlačniji 
od  najdragocjenijih  mirisa. 

Na  isti  način,  dragi  Teotime,  naše  siromaštvo  treba  božansko 
izobilje.  Ono  ga  treba  radi  oskudice  i  potrebe.  A  božansko  izobilje 
treba  naše  siromaštvo  jedino  radi  svoje  izvanredne  savršenosti  i  do¬ 
brote.  Njegova  dobrota  ne  postaje  savršenija  time,  što  se  predaje 
nama,  jer  ona  izlijevajući  se  i  .šireći  izvan  sebe,  ne  stiče  ništa  novo. 
Naprotiv,  ona  daje.  Nego  naša  bi  bijeda  i  nevolja  trpjela  trajnu 
oskudicu,  kada  joj  božansko  izobilje  dobrote  ne  bi  priteklo  u  pomoć. 

Naša  duša  dakle  uviđajući,  da  je  ništa  ne  može  savršeno  zado¬ 
voljiti  i  da  njezin  obujam  ne  može  biti  ispunjen  ničim  od  onoga 
što  postoji  na  svijetu,  uviđajući,  da  njezin  razum  beskonačno  teži 
za  tim,  da  znade  sve  više  i  više,  da  njezina  volja  imade  nezasitljivu 
želju  da  ljubi  i  da  nalazi  dobro  i  da,  prema  tome,  'ima  potpuno  pravo 
da  uzvikne:  »Ne!  Nisam  ja  stvorena  za  ovaj  svijet.  Imade  vrhovno 
dobro,  o  kojemu  ja  ovisim,  imade  beskrajan  umjetnik,  koji  je  u  moju 
dušu  utisnuo  tu  neutaživu  želju  za  znanjem,  tu  težnju,  koja  se  ne 
može  zasititi.  Radi  toga  ja  moram  čeznuti  za  njim,  ja  se  moram 

naprezati  i  dizati  prema  njemu,  da  dosegnem  njegovu  dobrotu,  da 
se  sjedinim  s  njime.  Ja  pripadam  njoj.  Ja  sam  njezina. 

To  je  naša  podudarnost  s  Bogom. 


Šesnaesta  glava 

MI  NAGINJEMO  TOME  DA  BOGA  LJUBIMO  VISE  OD  SVIH 

DRUGIH  STVARI 

Kada  bi  postojali  ljudi,  koji  bi  posjedovali  onu  prvobitnu  sve¬ 
tost  i  pravednost,  u  kojoj  se  nalazio  Adam  kada  je  bio  stvoren,  oni 
bi  ne  samo  bili  skloni  tome,  da  ljube  Boga  više  nego  sve  druge 
stvari,  nego  bi  po  svojoj  naravi  tu  svoju  sklonost  mogli  provesti  u 
djelo.  Oni  bi  to  mogli  izvršiti,  makar  da  oni  nemali  nikakve  druge 
Božje  pomoći,  osim  one  koju  on  daje  svakome  stvorenju,  da  ono 
može  činiti  ona  djela,  koja  su  mu  primjerena. 

Ta  božanski  Stvoritelj  i  gospodar  naravi  pomaže  i  pruža  svoju 
jaku  ruku  vatri,  da  ona  plamsa  u  vis,  vodi  da  teče  prema  moru, 
zemlji  daše  sliježe  i  da  ostaje  mimo  ležati,  gdje  je  legla.  Tako  je  on 
isto  u  čovječje  srce  zasadio  posebnu  naravnu  sklonost,  da  čovjek 
ljubi  ne  samo  ono,  što  je  općenito  dobro,  već  da  na  poseban  način 
ljubi,  i  to  više  od  svih  drugih  stvari  njegovu  božansku  dobrotu, 
koja  je  bolja  i  dostojnija  ljubavi  nego  sve  druge  stvari.  Ljupkost 
njegova  vrhovnoga  Promisla  zahtijevala  je,  da  on  tima  sretnim  lju¬ 
dima,  koji  bi  bili  slični  Adamu,  kako  smo  rekli,  podijeli  onu  pomoć, 
koja  je  potrebna,  da  se  ta  sklonost  provede  u  djelo  i  da  se  ostvaruje. 

Ta  pomoć  se  može  s  jedne  strane  nazvati  naravnom,  jer  odgo¬ 
vara  naravi  i  teži  fc  ljubavi  Boga,  koji  je  stvoritelj  i  vrhovni  gos¬ 
podar  naravi.  S  druge  strane  ta  je  pomoć  nadnaravna,  jer  ona  ne 
odgovara  običnoj  ljudskoj  naravi,  nego  naravi,  koja  je  ukrašena, 
obogaćena  i  počašćena  prvobitnom  pravednošću.  A  ta  nadnaravna 
vrsnoća  potječe  od  posebne  Božje  povlastice. 

Unatoč  tome  ljubav  prema  Bogu  iznad  svega,  koju  čovjek  može 
ostvarivati  jedino  na  temelju  te  pomoći,  može  se  ipak  nazivati  na¬ 
ravnom,  jer  kreposni  čini  dobivaju  svoje  ime  od  svojih  predmeta 
i  od  svojih  motiva.  A  ta  ljubav,  o  kojoj  govorimo,  teži  isključivo 
k  Bogu,  kojega  prepoznaje  i  priznaje  već  sam  naravan  razum  i  koji 
je  prema  tome,  na  temelju  sarrfe  naravne  sklonosti  i  naravne  težnje, 
dostojan  ljubavi  i  štovanja  više  od  svih  drugih  stvari. 

Premda  je  naša  ljudska  narav  izgubila  prvobitnu  svetost  i  pra¬ 
vednost,  koju  je  posjedovao  prvi  čovjek,  kada  je  bio  stvoren,  premda 
je  naša  ljudska  narav  grijehom  uvelike  pokvarena,  ipak  nam  je 

ostala  ona  sveta  sklonost,  da  Boga  ljubimo  iznad  svih  drugih  stvari 
kao  i  ono  naravno  svjetlo  razuma,  koje  nam  omogućuje,  da  upozna¬ 
mo  njegovu  vrhovnu  dobrotu,  po  kojoj  je  on  dostojniji  ljubavi  od 
svih  drugih  stvari.  Jer  nemoguće  je,  da  ćovjek  koji  pozorno  misli  na 
Boga  pa  makar  i  samo  svojim  čisto  naravnim  razmišljanjem  ra¬ 
zuma,  ne  osjeti  sveti  polet  ljubavi,  koji  u  dubini  našega  srca  iza¬ 
ziva  skrivena  sklonost  naše  naravi.  Čim  razum  uoči  ili  zamijeti  taj 
prvi  i  vrhovni  predmet,  volja  odmah  od  njega  poprimi  i  preuzme 
od  njega  tu  obavijest  i  osjeti  se  potaknuta,  da  uživa  u  njemu. 

Među  jarebicama  često  se  događa,  da  jedne  drugima  ukradu 
jaja  i  da  ih  izlegu.  One  to  valjda  čine  zato,  jer  ili  žele  biti  majkama 
ili  jer  im  glupost  ne  dozvoljava  da  prepoznaju  svoja  vlastita  jaja. 
I  gle  čuda.  Imademo  za  nj  dosta  dokaza.  Jarebica  koja  se  izlegla  i 
othranila  pod  krilima  tuđe  jarebice,  čim  počuje  glas  svoje  prave 
majke,  koja  je  iznesla  jaje,  iz,  kojega  se  ona  izlegla,  srtijesta  ostavlja 
jarebicu  kradljivicu,  vraća  se  svojoj  pravoj  majci  i  stavlja  se  pod 
njezinu  zaštitu.  Ona  slijedi  onaj  unutrašnji  Skriveni  zov  naravi, 'koji 
bi  ostao  sakriven,  koji  bi  zaspao  u  dubini  naravi,  da  nije  onoga  su¬ 
sreta  sa  svojim  predmetom,  koji  kao  da  ga  odmah  budi  i  otkriva  mu 
ono,  što  on  sam  po  sebi  ne  bi  otkrio.  Taj  susret  pogađa  svoj  hitac 
i  tjera  jarebičin  nagon,  da  se  vrati  svojoj  prvoj  dužnosti. 

Tako  ti  je  to,  dragi  moj  Teotime,  i  s  našim  srcem.  Koliko  god 
se  ono  izleglo,  othranilo  i  odgojilo' među  tjelesnim,  niskim  i  prolaz¬ 
nim  stvarima,  da  tako  kažemo,  pod  okriljem  naravi,  ipak  na  prvi 
pogled,  kojim  ono  ugleda  Boga  ili  na  prvu  spoznaju,  koju  ono  stekne 
o  njemu,  njegova  naravna  i  prvobitna  sklonost  da  ljubi  Boga,  koja 
je  bila  uspavana  i  neprimjetljiva,  na  mjestu  se  budi.  Ona  postaje 
slična  iskri,  ‘koja  kao  da  je  iskočila  ispod  pepela  i  razbuktala  se  u 
velik  snažan  plamen.  Tako  ta  mala  iskra,  čim  takne  našu  volju,  od¬ 
mah  je  upali  i  daje  joj  zanos,  kojim  se  ona  uzvija  prema  vrhovnoj 
ljubavi,  koju  dugujemo  vrhovnom  i  prvom  Začetniku  svih  stvari. 


SEDAMNAESTA  GLAVA 

PO  SVOJOJ  NARAVI  MI  NISMO  KADRI  LJUBITI  BOGA 
VISE  OD  SVIH  DRUGIH  STVARI 

Orlovi  imadu  jako  srce  i  vrlo  mnogo  snage,  da  lete  u  visine.  Uza 
sve  to  oni  imadu  neusporedivo  jači  vid  nego  lijet.  Čuju  mnogo  brže 
i  njihov  pogled  dopire  daleko  dalje  nego  njihova  krila.  Tako  isto  i 
naš  duh,  prožet  naravnom  svetom  sklonošću  prema  Bogu,  imade  ku- 


66 


dikamo  više  jasnoće  u  razumu,  da  vidi  koliko  je  Bog  dostojan  lju¬ 
bavi,  nego  što  volja  imade  snage,  da  ga  ljubi.  Jer  grijeh  je  mnogo 
više  oslabio  ljudsku  volju,  nego  što  je  pomračio  razum. 

Nema  sumnje,  otpor  senzualnoga  nagona,  koji  mi  zovemo  po¬ 
žuda,  zaista  smućuje  razum.  Ali  njegova  pobuna  i  zavodljivost  upe¬ 
rene  su  protiv  volje,  koju  senzualni  nagon  napada  u  prvom  redu. 
Radi  toga  siromašna  volja,  koja  je  već  i  tako  sama  po  sebi  potpuno 
slaba,  uznemirivana  neprekidnim  napadajima,  koje  protiv  nje  po- 
duzimlje  požuda,  ne  može  tako  brzo  napredovati  na  putu  Božje 
ljubavi,  kako  joj  nadahnjuju  razum  i  naravna  sklonost,  da  bi  trebala 
činiti. 

Avaj!  Dragi  moj  Teotime!  Kako, li  su  nam  divna  svjedočanstva 
ne  samo  velike  i  jake  spoznaje  Boga,  već  isto  tako  snažne  sklonosti 
prema  njemu  ostavili  oni  veliki  poganski  filozofi,  kao  što  su  na  pri¬ 
mjer:  Sokrat,  Platon,  Trismegist,  Aristotel,  Hipokrat,  Epiktet,  Se- 
neka  i  drugi. 

Sokrat,  koji  zaslužuje  najviše  pohvale,  jasno  je  spoznavao  je¬ 
dinstvo  Boga  i  toliko  je  imao  sklonosti  da  ga  ljubi,  da  su,  kako  nam 
svjedoči  sveti  Augustin,  De  civ.  Dei  8.3.,  mnogi  smatrali,  da  je  on 
poučavao  ljude  u  moralnoj  filozofiji  jedino  zato,  da  očisti  njihove 
duhove  u  svrhu,  da  mogu  bolje  ponirati  u  vrhovno  dobro,  koje  je 
jedan  i  jedini  Bog.  A  što  se  tiče  Platona,  u  svojoj  slavnoj  definiciji 
filozofije  i  filozofa,  on  potpuno  jasno  izjavljuje,  da  filozofirati  ne 
znači  ništa  drugo  doli  ljubiti  Boga  i  da  filozof  nije  ništa  drugo  doli 
čovjek,  koji  ljubi  Boga.  Augustin,  De  civ.  Dei,  8.3.  A  što  istom  da  ka¬ 
žemo  o  velikom  Aristotelu  koji  tako  uspjelo  dokazuje  Božje  jedin¬ 
stvo  i  koji  na  tri  mjesta  «  toliko  poštovanja  o  njemu  govori? 

Nego,  o  veliki  vječni  Bože!  Ti  svi  veliki  duhovi,  koji  su  imali 
tako  jasnu  spoznaju  o  Bogu,  koji  su  imali  toliku  želju  da  ga  ljube, 
nisu  imali  snage  ni  hrabrosti,  da  ga  uistinu  ljube.  Putem  vid¬ 
ljivih  stvorova  oni  su  upoznavali  nevidljive 
karakteristike  Boga.  Oni  su  postali  svjesni  njegove  vječ¬ 
ne  moći,  njegova  vječnoga  božanstva  i  kako  veli  veliki  Apostol, 
»radi  toga  oni  ne  mogu  biti  ispričani,  jer  oni  su  upoznali  Boga,  a 
unatoč  tome  nisu  ga  ipak  slavili  kao  Boga,  nisu  mu  zahvaljivali«. 
Rim  1.  20 — 21.  Oni  su  ga  doduše  na  neki  način  slavili.  Ta  davali  su 
mu  imena  vrhovne  časti,  ali  nisu  ga  slavili,  kako  ga  je  trebalo  sla¬ 
viti.  Drugim  riječima,  nisu  ga  slavili  više  od  svih  drugih  stvari,  jer 
nisu  imali  hrabrosti  da  ruše  idolopoklonstvo.  Na  taj  način  oni  su, 
ostajući  vezani  uz  idole,  nepravedno  zasužnjivali  is¬ 
tinu,  Rim  1.18,  držeći  je  kao  zatočenika  u  svojemu  srcu.  Spozna- 
vali  su  je,  ali  je  nisu  izvršavali.  Time  su  oni  svoju  čast  i  lažnu  udob¬ 
nost  svojega  života  pretpostavljali  časti,  koju  su  dugovali  Bogu.  Time 
su  se  oni  izgubili  u  »svojim  taštim  mislima«. 

Teotime  moj,  nije  li  tako  žalosno  slušati,  kako,  prema  opisi¬ 
vanju  Platonovom,  Obrana  Sokratova,  Fedon,  Augustin,  De  civit.  Dei 
8.12,  umirući  Sokrat  govori  bogovima,  kao  da  bi  ih  bilo  mno¬ 
štvo.  Tako  govori  on,  koji  je  vrlo  dobro  znao,  da  ih  nema  više  nego 
samo  jedan.  Nije  li  vrijedno  sažaljenja,  kada  Platon  naređuje,  da  se 
žrtvuje  mnoštvu  bogova  kad  je  tako  dobro  spoznavao  i  znao  istinu, 
da  je  samo  jedan  Bog.  Ondje  8.23  i  24.  Nije  li  jadno  i  žalosno,  kada 
Merkur  Trismegistos  kukavički  jadikuje  i  plače  nad  nestajanjem 
idolopoklonstva,  kada  to  čini  on,  koji  je  na  toliko  mjesta  tako  sjajno 
govorio  o  Bogu? 

Ali  više  od  svih  ja  se  čudim  dragom  dobričini  Epiktetu,  čije 
govore  i  mudre  izreke  sada  s  lakoćom  i  užitkom  čitamo  na  francu¬ 
skom  jeziku,  jer  nam  ih  je  nedavno  sjajno  prevelo  učeno  i  estetsko 
pero  O.  Ivana  od  sv.  Franje,  cistercitskoga  provincijala.  S  koliko 
sažaljenja  čitam  toga  sjajnoga  filozofa,  gdje  toliko  puta  govori  o 
Bogu  s  toliko  smisla,  mudrosti  i  revnosti,  da  bismo  ga  mpgli  držati 
za  kršćanina,  uronjena  u  sveto  i  duboko  razmatranje,  a  ipak  od  zgo¬ 
de  do  zgode  na  toliko  mjesta  govori  o  bogovima  kao  pravi  pravcati 
poganin!  Zašto  dakle  taj  poštenjak,  koji  je  tako  dobro  poznavao 
jednoga  Boga  i  koji  je  imao  tako  fin  osjećaj  njegove  dobrote,  nije 
imao  sveti  ljubomor  za  njegovu  čast,  da  ne  ševrda  i  ne  mijenja 
svoje  nazore  u  pitanju  tako  velike  važnosti? 

Ukratko,  dragi  moj  Teotime,  smijemo  reći,  da  je  naša  slaba  na¬ 
rav,  ranjena  i  oslabljena  grijehom,  nalik  stablima  palme,  koja  smo 
mi  presadili  k  nama  i  koja  kod  nas  donose  doduše  neke  plodove,  ali 
više  bijedne  pokušaje  plodova  nego  prave  plodove.  Slatke,  zrele  i 
tečne  plodove  ta  stabla  donose  jedino  u  toplijim  zemljama.  Tako  je 
i  s  našim  ljudskim  srcem.  Ono  doduše  po  svojoj  naravi  donosi  neke 
plodove  ljubavi  prema  Bogu,  ali  to  je  tek  »zeleno,  kiselo  voće«.  Da 
bi  naše  srce  dospjelo  do  toga,  da  ljubi  Boga  više  od  svih  drugih 
stvari,  što  je  jedino  prava  i  zrela  ljubav,  koju  dugujemo  toj  vrhov¬ 
noj  dobroti,  ono  mora  postati  onom  vrstom  srdaca,  koja  su  prožeta 
i  ražarena  nebeskom  milošću  i  koja  su  u  stanju  svete  ljubavi. 

Ta  mala,  nesavršena  ljubav,  koju  ljudska  narav  rađa  sama  po 
sebi,  nije  ništa  drugo  nego  htijenje  bez  volje,  volja  koja  bi  htjela,  a 
ipak  ne  će,  jalova  volja,  koja  ne  rađa  nikakve  istinske  učinke,  para- 
litička  volja.  Iv.  5.7.  To  je  volja,  koja  vidi  pred  sobom  spasonosni 
ribnjak,  ali  nema  snage,  da  se  baci  u  nj.  Na  kraju  ta  volja  je  nedo¬ 
nošče  dobre  volje,  koja  nema  života  velikodušne  snage,  koja  se  traži, 
da  Boga  uistinu  pretpostavimo  svima  drugim  stvarima,  da  ga  lju¬ 
bimo  više  od  svih  drugih  stvari.  To  je  volja,  o  kojoj  apostol  govori 
kao  grešnik  i  izvikuje:  »Jer  htjeti  imam  u  sebi,  ali  činiti  dobro  ne 
nalazim!«  Rim  7.18. 

OSAMNAESTA  GLAVA 


NARAVNA  SKLONOST  KOJOM  LJUBIMO  BOGA 
NIJE  NEKORISNA 

Nameće  se  pitanje,  čemu  nam  ta  naravna  sklonost,  da  ljubimo 
Boga  više  od  svih  drugih  stvari,  ako  mi  tu  sklonost  ne  možemo  uisti¬ 
nu  sami  po  sebi  ostvariti?  Nije  li  ta  naša  narav  besmislena,  ako  nas 
potiče  na  ljubav,  koju  nam  ona  ne  može  dati?  Zašto  pobuđuje  u  na¬ 
ma  žeđu  za  tako  skupocjenom  vodom,  kad  nam  ne  može  dati,  da  se 
napijemo  te  vode  i  da  utažimo  žeđu? 

Ah!  Moj  Teotime!  Kako  je  velika  Božja  dobrota  prema  nama! 
Vjerolomnost  i  izdajstvo,  koje  smo,  mi  učinili  protiv  njega  nanoseći 
mu  tako  neizrecivu  uvredu  svakako  su  zaslužile,  da  nas  on  liši  svih 
znakova  svoje  dobrote  i  svoje  naklonosti,  koje  je  on  dokazao  prema 
našoj  naravi,  kad  je  u  nju  utisnuo  svjetlo  svojega  božanskoga  lica 
i  'kad  je  našim  srcima  darovao  radost,  da  se  osjete  sklona  prema 
ljubavi  Božje  dobrote.  Ps  47.  I  sami  anđeli  gledajući  toga  paloga  čo¬ 
vjeka  morali  bi  osjetiti  samilost  i  uskliknuli:  »Je  li  to  taj  stvor  sa¬ 
vršene  ljepote,  je  li  to  slava  zemlje?«  Tuž  2.15. 

Međutim  beskonačna  Božja  dobroćudnost  i  blagost  nije  mogla 
biti  tako  neumitno  stroga  prema  djelu  svojih  ruku.  Ona  je  vidjela, 
da  smo  mi  tijelo,  vjetar  koji  leti,  prolazi  i  ne  vraća  se  više.  Ps  77.39. 
Radi  toga  Božje  milosrđe  nije  htjelo,  da  nas  sasvim  uništi,  niti  da 
nam  posve  oduzme  znak  milosti,  koju  smo  izgubili.  Jer  kada  ga  mi 
gledamo  i  kada  u  sebi  osjećamo,  kako  smo  s  njime  povezani  i  kako 
nas  naše  srce  tjera,  da  ga  ljubimo,  mi  se  trudimo,  da  to  činimo  tako, 
da  nam  nitko  ne  može  s  pravom  reći:  »Tko  će  nam  pokazati,  što  je 
dobro?«  Ps  4.6. 

Ne  možemo  li  doduše  svojom  naravnom  sklonošću  doprijeti  do 
te  sreće,  da  ljubimo  Boga  kako  valja,  svejedno,  upotrebljavamo  li  je 
vjerno,  blagost  Božje  dobrote  dat  će  nam  svoju  pomoć,  kojom  ćemo 
moći  kročiti  naprijed.  Odgovorimo  li  toj  prvoj  pomoći  očinska  Božja 
dobrota  opskrbit  će  nas  i  drugom,  većom  pomoći  i  sa  svojom  bla- 
gošću  vodit  će  nas  iz  dobra  u  bolje,  sve  do  savršene  ljubavi,  kojoj 
nas  tjera  naša  naravna  sklonost.  Nema  nikakve  sumnje,  da  Božja 
dobrota  onome,  koji  je  vjeran  u  malom,  Mt  25.21,  i  koji  radi  ono, 
što  je  u  njegovoj  moći,  nikada  ne  uskraćuje  svoju  pomoć,  koja  ga 
vodi  sve  dalje  i  dalje. 

Sklonost  dakle  da  ljubimo  Boga  više  od  svih  stvari,  koju  mi 
po  svojoj  naravi  nosimo  u  sebi,  nije  uzalud  u  našim  srcima.  Bog  se 
njome  služi  kao  držalom,  koje  mu  pomaže,  da  nas  svom  svojom 

blagošću  hvata  i  vuče  sve  bliže  k  sebi.  Time  držalom  Božja  dobrota 
na  neki  način  drži  naša  srca  vezana,  kao  što  se  drže  vezane  male  pti¬ 
ce  i  tom  uzicom  ona  nas  može  povući,  kad  god  se  njezinom  milosrđu 
svidi,  da  nam  se  smiluje.  A  što  se  nas  tiče,  nama  je  ona  uvijek  znak 
i  sjećanje  našega  prvoga  Podrijetla  i  Stvoritelja.  Ta  ona  nas  potiče 
na  ljubav  prema  njemu,  obzirno  nas  upozoravajući,  da  mi  pripa¬ 
damo  njegovoj  božanskoj  dobroti. 

Ponekad  knezovi  običavaju  uhvaćenim  jelenima  objesiti  o  vrat 
ogrlicu  sa  svojim  grbovima,  a  potom  ih  opet  pustiti  u  šumu  na  slo¬ 
bodu.  Time  oni  žele  reći,  da  svaki  onaj,  koji  sretne  takva  jelena, 
zna,  da  ga  je  uhvatio  onaj  knez,  čiji  grb  on  nosi  i  da  taj  jelen  još 
uvijek  pripada  njemu.  Na  taj  način,  kap  što  neki  povjesničari  tvrde, 
prepoznata  je  krajnja  starost  jelena,  kojega  su  uhvatili  tri  stotine 
godina  poslije  smrti  Cezara.  Jelen  je  naime  nosio  ogrlicu,  na  kojoj 
se  nalazilo  Cezarovo  geslo  i  riječi:  »Cezar  me  je  pustio  na  slobodu«. 

Tako  isto  časna  i  čestita  Sklonost,  koju  je  Bog  stavio  u  naše 
duše,  pokazuje  kako  našim  prijateljima  tako  i  našim  neprijateljima, 
da  smo  mi  ne  samo  bili  vlasništvo  našega  Stvoritelja,  nego  da  nas  je 
on  pustio  na  slobodu  naše  slobodne  volje,  da  mi  unatoč  tome  i  dalje 
pripadamo  njemu  i  da  je  on  sebi  pridržao  pravo,  kad  god  se  to  nje¬ 
govom  svetom  i  blagom  Promislu  svidi,  da  nas  povuče  k  sebi  i  da 
nas  spasi. 

Radi  toga,  eto,  veliki  kralj  prorok  naziva  tu  sklonost  ne  samo 
»svjetlo«,  ps  4.7.,  jer  nam  ona  pokazuje  cilj,  kojemu  moramo  ići, 
nego  i  »radost  i  veselje«,  jer  nas  ona  tješi  u  našemu  lutanju.  Ona 
nam  daje  nadu,  da  onaj,  koji  nam  je  utisnuo  i  ostavio  taj  divan  žig 
našega  podrijetla,  još  uvijek  kani  i  želi  da  nas  dovede  tome  cilju. 
Jedini  je  uvjet,  da  budemo  tako  sretni  te  se  prepustimo  njegovoj 
božanskoj  dobroti,  da  nas  ona  uhvati  i  vodi. 


KRAJ  PRVE  KNJIGE 

DRUGA  KNJIGA 

Povijest  nebeskoga  podrijetla  i  rođenja 
Božanske  ljubavi 


PRVA  GLAVA 


RAZLIČITE  SAVRŠENOSTI  SU  SAMO  JEDNA  JEDINA 
SAVRŠENOST  KOJA  JE  BESKRAJNA 

Kada  vidimo,  da  je  sunce  pri  svojemu  rađanju  crveno  i  da  ono 
odmah  po  tom  postaje  crno,  duboko  ili  upalo  ili  opet,  kada  vidimo, 
da  je  ono  pri  svojemu  zalazu  blijedo,  olovne  boje  ili  mršavo,  mi  ve¬ 
limo:  »Bit  će  kiše«. 

Dragi  Teotime!  Sunce  nije  ni  crveno,  ni  crno,  ni  blijedo,  ni  sivo, 
ni  zeleno.  To  veliko  svjetlilo  nije  uopće  podvrgnuto  tim  preokretima 
i  promjenama  boja.  Njegova  jedina  boja  je  presjajno  i  neprekidno 
jednako  svjetlo,  koje  se  nikada  ne  mijenja.  Jedino  Božjim  čudom 
moglo  bi  se  na  njemu  nešto  promijeniti.  Ali  mi  govorimo  na  taj  na¬ 
čin  zato,  jer  nam  se  pričinja,  da  jest  tako.  Raznolikost  para,  koje  se 
postavljaju  između  sunca  i  naših  očiju  prikazuje  nam  sunce  na  raz¬ 
ličite  načine. 

Tako  isto  mi  sudimo  i  o  Bogu.  Ne  sudimo  ga  po  onome,  što  on 
jest  sam  u  sebi,  već  ga  sudimo  po  njegovim  djelima,  na  temelju  ko¬ 
jih  ga  mi  gledamo  i  promatramo.  Prema  različitim  našim  promatra¬ 
njima  mi  ga  nazivamo  različitim  imenima,  kao  da  bi  se  u  njemu  na¬ 
lazilo  mnoštvo  različitih  savršenosti  i  izvrsnosti. 

Promatramo  li  ga  kao  suca,  koji  kažnjava  zle  ljude,  zovemo  ga 
pravednim.  Promatramo  li  ga  kao  osloboditelja  grešnika  iz  njihove 
bijede,  zovemo  ga  milosrdnim.  Promatramo  li  ga  kao  stvoritelja  svih 
stvari  i  kao  velikoga  čudotvorca,  tada  ga  zovemo  svemogućim.  Pro¬ 
matramo  li  ga  ,kako  on,  na  vlas  točno,  izvršava  svoja  obećanja,  zo¬ 
vemo  ga  istinitim.  Promišljamo  li  o  tome,  kako  on  sve  stvari  čini 
savršeno  skladno  i  logično,  zovemo  ga  mudrim.  I  tako  redom,  već 
prema  raznolikosti  njegovih  djela,  mi  mu  pripisujemo  veliku  razno¬ 
likost  savršenosti. 

Međutim  u  Bogu  nema  nikakve  raznolikosti  ni  razlike  u  kojoj 
mu  drago  od  savršenosti.  On  je  sav  i  cijeli  jedna  jedina,  potpuno  je¬ 
dnostavna  i  potpuno  jedinstvena  savršenost.  Jer  sve  što  je  u  njemu, 
samo  je  on  sam.  A  sve  savršenosti,  za  koje  mi  govorimo,  da  su  u  nje¬ 
mu  u  velikoj  raznolikosti,  samo  su  najjednostavnije  i  najčistije  je¬ 
dinstvo.  Sunce  nema  nijedne  od  tolikih  boja,  koje  mu  mi  pripisu¬ 
jemo.  Ono  je  samo  jedno  jedino  najsjajnije  svjetlo,  koje  je  iznad 
svih  boja  i  koje  jedino  omogućava,  da  vidimo  sve  druge  boje.  Tako 

ni  Bog  nema  nijednu  od  savršenosti,  koje  mi  zamišljamo.  On  je  samo 
jedna  jedina  sjajnost  i  izvrsnost,  koja  je  iznad  svih  savršenosti  i  koja 
daje  savršenost  svemu  onome,  što  je  savršeno. 

Nijedan  stvor,  ni  ljudski,  ni  anđeoski  nije  kadar  dati  pravo  ime 
toj  najčistijoj  sjajnosti,  koja  u  svojemu  jedinstvenomu  jedinstvu 
obuhvaća,  štoviše  nadmašuje  sve  savršenosti.  Radi  toga  je  i  napisano 
u  knjizi  Otkrivenja,  da  »Naš  Gospodin  ima  ime,  koje  nitko  ne  zna, 
nego  on  sam.  Otkr.  19.12.  Jer  on  jedini  savršeno  zna  svoju  beskrajnu 
savršenost.  To  je  razlog,  da  su  stari  mislili,  da  nitko  nije  pravi  bo¬ 
goslov,  nego  Bog  sam  i  prema  tome,  da  nitko  ne  može  u  cijelosti 
upoznati  veličinu  njegove  beskonačne  božanske  savršenosti  i  doslje¬ 
dno  tome  ni  izraziti  je  riječima,  nego  on  sam. 

Kad  je  Samsonov  otac  pitao  Boga  za  njegovo  ime,  on  mu  je  na 
usta  anđela  odgovorio:  »Zašto  ti  želiš  znati  moje  ime,  koje  je  divno«? 
Izaija  9.6,  42.8,  51.15.  Jer  16.21.  Kao  da  je  htio  reći:  stvorovi  se  mogu 
diviti  mojemu  imenu,  ali  ga  ne  mogu  izgovarati.  Njemu  se  valja 
klanjati  ali  razumjeti  ga  mogu  jedino  ja,  jer  jedini  ja  mogu  izgovo¬ 
riti  svoje  vlastito  ime  i  njime  iskreno  i  istinito  izraziti  moju  izvrs¬ 
nost. 

Naš  je  duh  previše  slab,  da  rodi  misao,  koja  bi  mogla  predočiti 
tako  beskrajnu  izvrsnost,  koja  u  svojoj  najjednostavnijoj  i  najjedin- 
stvenijoj  savršenosti  potpuno  jasno  i  savršeno  obuhvaća  sve  druge 
savršenosti,  i  to  na  tako  beskrajno  uzvišen  i  savršen  način,  da  to 
naš  duh  ne  može  shvatiti. 

Radi  toga,  hoćemo  li  na  neki  način  govoriti  o  Bogu,  mi  se  mo¬ 
ramo  poslužiti  mnoštvom  imena.  Tako  mi  kažemo:  Bog  je  dobar, 
mudar,  svemogući,  istinit,  pravedan,  svet,  beskonačan,  besmrtan,  ne¬ 
vidljiv  itd.  I  to  je  sve  istina,  jer  Bog  jest  to  sve.  To  znači,  on  jest  to 
na  tako  čist,  uzvišen  i  sjajan  način,  da  u  najjednostavnijoj  svojoj 
božanskoj  savršenosti  posjeduje  svu  puninu,  krepost,  snagu  i  izvrs¬ 
nost  sve  savršenosti. 

Mana  je  bilo  jedinstveno  jelo.  Ona  je  sadržavala  u  sebi  okus  i 
hranivost  svih  drugih  jela.  Ljudi,  koji  su  se  njome  hranili,  mogli  su 
■reći,  da  ima  okus  citrone,  dinje,  lubenice,  grožđa,  šljive  i  kruške.  Ali 
mnogo  više  bi  se  približili  istini,  da  su  rekli,  da  ona  nije  imala  te 
sve  okuse,  nego  da  je  imala  jedan  jedini,  koji  je  svojstven  njoj,  ai 
koji  je  ipak  u  jednoj  jedinoj  cjelini  sadržavao  sve  ono,  što  je  moglo 
biti  ugodno  i  poželjno  u  svoj  raznovrsnosti  drugih  okusa. 

Ili  uzmimo  još  jedan  drugi  primjer.  Biljka  đodecatheos,  koja 
prema  izvještaju  Plinija,  Hist.  nat.  25.4,  spada  u  obitelj  primulacea, 
a  zove  se  tako  po  svojih  dvanaest  cvjetova,  raspoređenih  u  obliku 
štita,  liječi  sve  bolesti.  A  nije  ni  rabarbara,  ni  sena,  ni  ruža,  ni  be- 
tonija,  ni  ijedna  druga  biljka.  Ona  je  jedina,  jednostavna  biljka, 
koja  u  svojoj  jedinstvenoj  jednostavnosti  i  savršenosti  sadrži  toliko 
ljekarničke  sile,  koliko  svi  drugi  lijekovi  zajedno. 

O  bezdane  Božjih  savršenosti!  Kako  li  si  divan!  U  jednoj  jedi¬ 
noj  savršenosti  posjeduješ  uzvišenost  svih  drugih  savršenosti,  i  to 
na  tako  uzvišen  način,  da  to  nitko  ne  može  razumjeti  ni  dokučiti, 
osim  ti  sam. 

»Mi  ćemo  o  njemu  mnogo  toga  reći«,  izjavljuje  Sveto  Pismo,  »a 
ipak  nam  nedostaju  riječi  za  cjelovit  i  potpun  izraz.  Možemo  ukratko 
reći:  on  je  jednostavno  sve.  Slavimo  li  ga,  što  nam  to  vrijedi?  Ta 
Svemogući  je  uzvišen  daleko  iznad  svih  svojih  djela.  Blagoslivajmo 
i  uzvisujmo  Gospodina  koliko  samo  možemo,  jer  on  nadilazi  svaku 
hvalu.  Skupimo  samo  sve  svoje  snage,  kada  ga  hvalimo  i  nemojmo 
se  nikada  umoriti,  jer  ga  nikada  nećemo  dokučiti,  ni  shvatiti.  Prop. 
43.27-34. 

Ne,  moj  Teotime,  nikada  mi  ne  možemo  shvatiti  Boga,  jer  on  je, 
kako  veli  sv.  Ivan,  »veći  nego  je  naše  srce«.  1  Iv  3.20. 

Pa  ipak,  »sve  što  diše,  neka  hvali  Gospodina«!  Ps  150.6.  Neka 
mu  daje  najljepša  imena,  što  ih  može  izmisliti.  A  najveća  hvala, 
koju  mu  mi  možemo  dati,  neka  bude  naša  ispovijed,  da  on  ne  može 
biti  nikada  dosta  hvaljen.  A  najuzvišenije  ime,  koje  mu  mi  možemo 
dati,  neka  bude  naša  izjava,  da  je  njegovo  ime  iznad  svakoga  dru¬ 
gog  imena  i  da  smo  mi  nesposobni  dati  mu  ime,  koje  bi  bilo  dostojno 
njega. 


DRUGA  GLAVA 

U  BOGU  POSTOJI  SAMO  JEDAN  JEDINI  ClN  KOJI  JE 
NJEGOVO  VLASTITO  BOŽANSTVO 

Mi  posjedujemo  vrlo  velik  broj  različitih  sposobnosti  i  navika. 
One  rađaju  isto  tako  veliku  raznolikost  čina,  a  ti  čini  neizrecivo 
mnoštvo  djela. 

Jer  tako  su  različite  naše  prirođene  sposobnosti,  koje  imademo 
zato  da  gledamo,  slušamo,  kušamo,  tičemo,  krećemo  se,  hranimo  se, 
shvaćamo,  hoćemo,  osjećamo  kao  i  naše  stečene  navike,  da  govorimo, 
hodamo,  igramo  se,  pjevamo,  šivamo,  skačemo,  plivamo  itd.  A  isto 
su  tako  različiti  čini  i  djela,  koja  proizlaze  iz  tih  sposobnosti  i  navika. 

Nasuprot,  kod  Boga  je  to  sve  sasvim  drukčije.  Ta,  u  njemu  po¬ 
stoji  samo  jedna  jedina,  nadasve  jednostavna,  beskrajna  savršenost 
i  u  toj  savršenosti  samo  jedan  jedini  i  potpuno  čisti  čin.  Ili  da  ka¬ 
žemo  svetije  i  pametnije:  Bog  je  samo  jedna  jedina,  nadasve  jedin¬ 
stvena  i  jedinstveno  suverena  savršenost  i  ta  savršenost  je  samo  je- 

dan  jedini,  nadasve  jednostavan  i  nadasve  čist  čin.  On  nije  ništa 
drugo  nego  njegov  vlastiti  božanski  bitak.  Kao  takav  on  je  nepre¬ 
kidan  i  vječan. 

Mi,  slabi  stvorovi,  međutim  govorimo  o  Božjim  činima,  kao  da 
bi  se  svaki  dan  radilo  o  njihovom  ne  znam  kako  velikom  broju  i 
velikoj  raznolikosti,  iako  znamo,  da  je  sasvim  drukčije.  Ali,  dragi 
moj  Teotime,  mi  moramo  tako  raditi,  jer  nas  na  to  sili  naša  slabdst. 
Mi  naime  ne  možemo  govoriti  drugo,  osim  ono,  što  razumijemo.  A 
naše  se  razumijevanje  ravna  prema  uobičajenom  toku  stvari  i  do¬ 
gađaja  oko  nas.  A  po  tome  naravnom  toku  stvari  i  događaja  u  pra¬ 
vilu  iza  različitih  čina  slijede  različita  djela.  Pa  kada  mi  vidimo  to¬ 
liko  mnoštvo  različitih  stvorenih  stvari,  kada  vidimo  beskrajno 
mnoštvo  djela  božanske  svemogućnosti,  čini  nam  se,  da  ta  raznoli¬ 
kost  učinaka  potječe  od  isto  tolike  različnosti  čina.  I  po  tome  mi 
govorimo  onako,  kako  smo  već  naučeni  da  govorimo  u  svagdašnjem 
životu  o  poimanju  i  shvaćanju  stvari.  Tako  je  nama  najlakše,  a  time 
mi  ne  vrijeđamo  istinu.  Jer  kod  Boga,  istina,  nema  mnoštva  djelat¬ 
nosti,  nego  je  samo  jedan  jedini  čin,  koji  je  samo  božanstvo.  No  taj 
je  jedan  jedini  čin  toliko  savršen,  da  on,  na  najuzvišeniji  način,  obu¬ 
hvaća  i  uključuje  u  sebi  silu  i  djelatnost  svih  čina,  koji  nam  se  čine 
potrebnima  za  raznolikost  učinaka,  koje  mi  vidimo. 

Bog  je  izgovorio  samo  jednu  jedinu  riječ  i  njezinom  snagom  u 
tren  oka  stvoreni  su  sunce,  mjesec  i  neizmjerno  mnoštvo  zvijezda, 
sa  svom  njihovom  različitošću  svjetla  i  jasnoće,  gibanja  i  utjecaja. 

»On  zapovijedi  i  stvoriše  se«.  Ps  148.5. 

Jedna  jedina  Božja  riječ  napunila  je  zrak  pticama,  more  riba¬ 
ma,  proizvela  je  iz  zemlje  sve  biljke  i  napučila  je  životinjama,  što 
ih  mi  gledamo. 

Autor  Svetoga  Pisma  prilagodio  se  našemu  načinu  shvaćanja  te 
pripovijeda,  da  je  Bog  u  dane  stvaranja  češće  ponovio  tu  svemoguću 
riječ:  »Neka  bude«!  Gen  1.  Uistinu,  hoćemo  li  pravo  reći,  to  je  bila 
jedna  jedina  riječ.  Stoga  je  kralj  pjesnik  David  i  zove  dah  ili  dašak 
Božjih  usta.  Ps  32.6.  To  znači,  ona  je  jedan  jedini  čin  njegove  bes¬ 
krajne  volje,  koji  tako  moćno  razlijeva  svoju  snagu  u  raznolikost 
stvorenih  stvari  tako,  da  ih  mi  shvaćamo  kao  da  bi  bile  umnožene 
i  umnogostručene  u  toliko  različitih  izdanja,  u  koliko  ih  mi  vidimo 
u  njihovim  učincima,  iako  je  to  sve  uistinu  samo  jedan  jedini  i  pot¬ 
puno  jednostavan  čin. 

Radi  toga  sv.  Ivan  Zlatousti  i  primjećuje,  da  je  slavni  sveti  Ivan 
jednom  jedinom  riječju  izrazio  ono,  za  što  je  Mojsije,  kada  je  opisi¬ 
vao  stvaranje- svijeta,  upotrijebio  mnogo  riječi.  Sv.  Ivan  jednostavno 
veli:  »Šve  je  po  njoj  postalo«,  Iv  1.3,  to  jest  po  toj  vječnoj  Riječi, 
koja'  je  sam  Sin  Božji. 

Ta  dakle  riječ,  dragi  moj  Teotime,  koja  je  jedna  jedina  i  koja 
j$  potpuno  jednostavna  rađa  svu  raznolikost  stvari.  Kakogod  je  sa¬ 
ma  nepromjenljiva,  ona  stvara  sve  dobre  promjene  i  napokon  kako¬ 
god  se  ona  nikada  ne  prekida  u  svojoj  vječnosti,  to  ona  podaje  svima 
stvarima  njihov  red,  redoslijed,  susljednost,  promjenu,  stupanj  i 
doba. 

Zamislimo,  molim  te,  na  jednoj  strani  slikara,  koji  radi  sliku 
rođenja  Našega  Spasitelja  —  a  ja  pišem  ovo  upravo  u  dane,  koji  su 
posvećeni  tome  svetom  otajstvu.  Nema  sumnje,  taj  će  slikar  morati 
povući  rukom  tisuće  i  tisuće  poteza  kistom,  trebat  će  ne  samo  dane, 
tjedne  i  mjesece  da  dotjera  tu  sliku,  već  prema  raznolikosti  osoba 
i  stvari,  koje  želi  prikazati  na  slici.  Na  drugoj  strani  pogledajmo 
bakroresca,  koji  polaže  svoj  list  na  bakrenu  ploču,  na  kojoj  je  izrez- 
bario  to  isto  otajstvo  rođenja  Našega  Spasitelja.  Jednim  jedinim  pri¬ 
tiskom  tijeska  on  će  dovršiti  svoje  djelo.  On  će  izvući  divnu  sliku, 
koja  će  na  vrlo  drag  način  prikazivati  sve  ono,  što  je  potrebno,  da 
sebi  dočaramo  rođenje  Našega  Gospodina.  Iako  on  nije  načinio 
nego  samo  jedan  jedini  potez,  njegova  će  slika  ipak  prikazivati  velik 
broj  osoba  i  različitih  drugih  predmeta,  koji  će  se  dobro  isticati  i 
razlikovati,  svaki  na  svojemu  mjestu,  u  svojoj  službi,  u  svojoj  uda¬ 
ljenosti,  u  svojoj  veličini1,  u  svojoj  važnosti.  I  onaj,  koji  nije  upućen 
u  tajnu  toga  umijeća,  bit  će  sav  izvan  sebe  u  čudu,  gledajući  kako  iz 
jednoga  jedinog  čina  izlazi  tolika  raznolikost  učinaka. 

Tako  ti  isto,  dragi  moj  Teotime,  priroda,  slično  slikaru  umnaža 
i  čini  raznolikima  svoja  djela.  Ona  to  čini  uvijek  i  svagdje,  kadgod 
i  gdjegod  to  od  nje  zahtijevaju  njezine  potrebe,  koje  su  vrlo  razli¬ 
čite.  U  tu  svrhu  potrebno  joj  je  mnogo  vremena,  jer  samo  dugim 
vremenom  može  ona  izvršiti  velika  djela.  A  Bog,  kao  onaj  bakro- 
rezac,  jednim  jedinim  činom  svoje  svemoguće  volje  dao  je  život  svoj 
raznolikosti  stvorenja,  koja  su  bila,  koja  jesu  i  koja  će  biti.  Iz  svoje 
vječne  misli,  kao  iz  dobro  izrezbarene  ploče,  izvadio  je  on  tu  divnu 
raznolikost  osoba  i  drugih  stvari,  koje  slijede  jedne  za  drugima  u 
epohama,  stoljećima,  svaka  u  onome  poretku,  koji  je  taj  čas  po¬ 
treban. 

To  apsolutno  jedinstvo  božanskoga  čina  u  potpunoj  je  suprot¬ 
nosti  sa  svakom  zbrkom  i  svakim  neredom,  ali  ne  s  različitošću  i 
raznolikošću.  Naprotiv,  to  apsolutno  božansko  jedinstvo  upotrebljava 
različitost  i  raznolikost  u  tu  svrhu,  da  iz  njih  satke  ljepotu.  Bog  na¬ 
ime  sve  razlike  i  raznolikosti  svodi  na  određeni  razmjer,  a  razmjer 
u  red,  a  red  u  jedinstvo  svijeta,  koje  obuhvaća  sve,  što  je  stvoreno, 
bilo  vidljivo  ili  nevidljivo,  a  što  sve  zajedno  zovemo  svemir.  Da  se 
označi  svemir,  stvorena  je  latinska  riječ  »universum«,  valjda  upravo 
zato,  jer  se  sva  različnost  svodi  na  jedinstvo.  Ta  riječ  »universum« 
sastavljena  je  od  »unicus«  i  »diversus«,  to  jest  jedan  i  različan,  to 
jest  jedinstvo  s  različnošću  i  različnost  s  jedinstvom. 

Sve  u  svemu  da  ukratkb  ponovimo,  možemo  reći:  apsolutno  Bo¬ 
žje  jedinstvo  prouzrokuje  raznolikost  svih  stvari.  Njegova  trajna 
vječnost  prouzrokuje  mijenu  svih  stvari.  Savršenost  toga  jedinstva, 
koja  se  uzdiže  iznad  svih  razlika  i  raznolikosti,  krije  u  sebi  moć  da 
podjeljuje  svu  raznolikost  stvorenim  savršenostima  i  da  ih  rađa.  O 
tome  nam  svjedoči  i  samo  Sveto  Pismo.  U  njemu  čitamo,  da  je  Bog 
na  početku  stvaranja  govorio:  »Neka  budu  svjetlila  na  nebeskom 
svodu  i  neka  ona  razdvajaju  dan  od  noći,  neka  ona  budu  znak  vre¬ 
menima,  danima  i  godinama«.  Post.  1.14. 

I  dandanas  još  mi  gledamo  tu  neprekidnu  promjenu,  taj  redo¬ 
slijed  vremena  i  godišnjih  doba,  koji  će  trajati  do  svršetka  svijeta. 
Ta,  napisano  je:  »Zapovijedi  i  stvoriše  se.  Postavi  ih  za  svagda  i  za 
vijek  vijeka.  Dade  naredbu,  koja  neće  proći«.  Ps  148,  5.6. 

Prema  tome  sama  vječna  volja  njegova  božanskoga  veličanstva! 
proteže  svoju  moć  od  vijeka  do  vijeka  i  tako  u  sve  vijeke  vijekova 
na  sve,  što  je  bilo,  što  jest  i  što  će  biti  dovijeka.  I  nijedno  biće  ne 
dobiva  život  drugim  putem,  osim  tim  jednim,  jedinim  i  jedinstve¬ 
nim,  vrlo  jednostavnim  i  vječnim  činom  Boga,  kojemu  neka  bude 
slava  i  čast  uvijeke.  Amen.  1  Tim  1.17. 


TREĆA  GLAVA 

OPĆENITO  O  BOŽJOJ  PROMISLI 

Dragi  Teotime,  Bogu  nije  potrebno  više  čina,  jer  jedan  jedini 
božanski  čin  njegove  svemoguće  volje  dostaje  da  proizvede  svu  raz¬ 
nolikost  njegovih  djela.  Taj  njegov  jedan  čin  je  neizmjerno  savršen. 
Mi  smrtnici  naprotiv  moramo  o  tome  govoriti  na  onaj  način,  koji.  je 
pristupačan  i  razumljiv  našoj  ograničenoj  mogućnosti  shvaćanja. 

Kada  namjeravamo  govoriti  o  Božjoj.  Promisli,  promotrimo  naj¬ 
prije  kraljevstvo  velikoga  kralja  Salamona.  Ono  je  savršeni  uzorak 
dobre  vladavine. 

Taj  velik'i  kralj  po  nebeskom  je  nadahnuću  znao,  da  se  država 
odnosi  prema  religiji,  kao  što  se  tijelo  odnosi  prema  duši,  a  vjera 
prema  državi  kao  duša  prema  tijelu.  Radi  toga  je  on  odredio,  koje 
su  sve  ustanove  potrebne,  da  se  ddbro  utemelji  kako  religija  tako  i 
država.  Da  učvrsti  religiju,  on  je  odredio,  da  se  sagradi  hram.  Taj 
je  imao  biti  toliko  i  toliko  metara  dugačak,  toliko  širok,  toliko  visok. 
Trebao  je  zatim  imati  toliko  predvorja  ili  'trijemova,  toliko  trgova 
pred  hramom,  toliko  prozora  i  toliko  svih  drugih  pojedinosti,  koje 


78 


pripadaju  hramu.  Poslije  toga  je  on  izračunao,  koliko  treba  biti  sve¬ 
ćenika,  koji  će  prinositi  žrtve  u  hramu,  koliko  pjevača  i  koliko  dru¬ 
gih  službenika  u  hramu. 

Da  položi  dobre  temelje  državi,  Salamon  je  zapovijedio,  da  se 
sagradi  kraljevska  palača  i  kraljevski  dvor.  U  tu  svrhu  on  je  odre¬ 
dio,  da  se  imenuje  toliko  i  toliko  upravitelja  na  dvoru,  toliko  dvor¬ 
skih  dostojanstvenika  i  toliko  dvorjanika.  Za  čuvanje  pravde  uveo 
je  suce  i  druge  upravne  činovnike,  koji  će  biti  na  službu  narodu.  Da 
osigura  vanjski  mir  kraljevstva  kao  i  da  utvrdi  unutrašnji  javni  red 
i  počinak,  on  osnuje  jak  ratni  aparat.  U  tu  svrhu  predvidio  je  dvije 
stotine  i  pedeset  časnika  različitih  stupnjeva,  zatim  četrdeset  tisuća 
konja  i  svu  tu  veliku  spregu,  koju  nabraja  kako  Sveto  Pismo,  tako 
i  svjetovni  povjesničari.  3  Kr  4  i  5. 

Kada  je  tako  u  sebi  promislio  i  procijenio  sve  glavne  točke,  koje 
su  potrebne  za  kraljevstvo,  prešao  je  na  čin  promisla.  U  svojemu 
duhu  on  je  izvršio  proračun  svega  onoga,  što  je  potrebno,  da  se  sa¬ 
gradi  hram,  da  se  izdržavaju  toliki  svećenici  i  činovnici  hrama,  toliki 
kraljevski  ministri  i  magistrati,  toliko  vojni  časnici  i  drugi  namje¬ 
štenici.  U  tu  svrhu  on  je  odlučio,  da  pošalje  u  Hiram  ljude,  koji  će 
kupiti  potrebno  drvo,  da  stupi  u  trgovačke  poslove  s  Peruom  i  Ofi- 
rom.  Riječju,  poduzeo  je  sve  podesne  mjere,  da  pripremi  sve  stvari, 
koje  se  traže  za  dobar  početak  i  dobro  vođenje  njegova  pothvata. 

Ali,  ni  to  sve  mu  nije  bilo  dosta,  dragi  Teotime.  Načinivši  plan 
i  razmislivši  u  sebi,  koja  su  sredstva  najbolja,  da  ga  ostvari,  on  je 
prešao  na  djelo.  Kako  je  bio  predvidio,  imenovao  je  sve  činovnike 
i  dobrom  vladom  osigurao  je  sve  ono,  što  je  potrebno  za  njezino 
održavanje  i  za  izvršavanje  njezinih  dužnosti.  Mudrim  poznavanjem 
umjetnosti  dobroga  vladanja  on  je  proveo  u  djelo  sve  što  je  bio  na¬ 
umio  u  samom  sebi  o  stvaranju  različitih  službi.  Dobrom  vladom, 
kojom  se  služio,  on  je  ostvario  svu  svoju  promisao.  Njegova  umjet¬ 
nost  vladanja,  koja  se  sastojala  ponajprije  u  planu,  rasporedu  i 
predviđanju,  provedena  je  u  djelo  imenovanjem  dobrih  činovnika, 
dobrom  vladonl  i  upravom. 

Ali  nema  smisla  odredba  bez  izvršenja,  u  ovom  slučaju  bez  po¬ 
stavljanja  službenika  i  činovnika.  A  isto  je  tako  uzaludno  postaviti 
službenike  i  činovnike,  ako  se  ne  upotrijebe  sve  mjere  promisla, 
koje  vode  računa  o  svemu  onome,  što  je  potrebno  za  njihovo  uzdr¬ 
žavanje.  Tako  njihovo  uzdržavanje,  koje  provodi  dobra  vladavina, 
nije  ništa  drugo  nego  u  djelo  provedena  promisao.  Radi  toga  su  ne 
samo  plan  nego  i  postavljanje  službenika  i  činovnika  i  dobra  vlada¬ 
vina  Salamonova  dobili  ime  promisao.  Isto  tako  i  mi  za  svakoga  čo¬ 
vjeka,  kojim  nečim  dobro  vlada  ili  upravlja  kažemo,  da  posjeduje 
promisao. 

Dragi  Teotime,  mi  govorimo  o  božanskim  stvarima  prema  doj¬ 
movima,  koje  smo  stekli  promatrajući  ljudske  stvari.  I  prema  tome 
mi  sada  kažemo,  da  je  Bog  posjedovao  vječnu  i  vrlo  savršenu  spo¬ 
znaju  umijeća,  kako  da  stvori  svijet  na  svoju  slavu. 

Prije  svih  drugih  stvari  u  svojemu  božanskom  umu  on  je  pred¬ 
vidio  sve  glavne  stvorove  svemira,  od  kojih  je  on  htio,  da  mu  na 
poseban  način  iskazuju  čast.  U  prvom  redu  on  je  predvidio  anđele 
i  ljudsku  narav,  to  jest  najodličnija  bića,  koja  će  ga  slaviti  —  anđele 
i  ljude.  U  red  anđela  on  je  stavio  raznolikost  vlasti  i  poglavarstava, 
kako  nam  svjedoči  Sveto  Pismo  i  crkveni  oci.  Isto  tako  on  je  među 
ljudima  dao  mjesta  onoj  raznolikosti,  kojoj  smo  mi  sami  svjedoci. 
Zatim  u  toj  istoj  vječnosti  on  je  predvidio  i  u  samom  sebi  rasporedio 
sva  sredstva,  koja  su  potrebna  ljudima  i  anđelima,  da  postignu  onaj 
cilj,  za  koji  ih  je  on  odredio.  Svima  tim  činima  svojega  uma  on  je 
izvršio  djelo  svoje  Promisli. 

I  nije  se  zaustavio  samo  na  planovima,  već  je  proveo  u  djelo 
svoj  naum  i  svoje  predviđanje  u  duhu.  On  je  uistinu  stvorio  anđele 
i  ljude.  I  da  do  kraja  ostvari  svoju  Promisao,  on  je  svojim  upravlja¬ 
njem  namaknuo  i  još  uvijek  namiče  sve  ono,  što  je  razumnim  stvo¬ 
rovima  potrebno,  da  postignu  nebesko  blaženstvo. 

Drugim  riječima  ukratko  rečeno:  vrhovna  Promisao  nije  ništa 
drugo  doli  onaj  čin,  kojim  Bog  želi  anđelima  i  ljudima  namaknuti 
ona  sredstva  koja  su  im  potrebna  ili  korisna,  da  dođu  do  cilja.  A 
budući  da  su  ta  sredstva  različitih  VTsta,  mi  dajemo  Božjemu  Pro- 
mislu  različita  imena.  Velimo,  da  postoji  naravna  i  nadnaravna  Pro¬ 
misao,  a  ova  opet,  da  može  biti  bilo  općenita,  bilo  posebna,  bilo 
osobna. 

Budući  da  ću  te  ja,  dragi  moj  Teotime,  kasnije  poticati,  da  svoju 
volju  prepustiš  Božjoj  Promisli,  želim  ti  sada,  dok  još  raspravljam 
o  njoj,  reći  koju  riječ 'O  naravnoj  Promisli. 

Kad  je  Bog  htio  opskrbiti  čovjeka  naravnim  sredstvima,  koja 
su  mu  potrebna,  da  daje  slavu  njegovoj  božanskoj  dobroti,  on  je 
njemu  na  korist  stvorio  sve  druge  životinje  i  biljke.  A  da  opskrbi 
druge  životinje  i  biljke,  on  je  stvorio  različite  vrste  tla,  različita  go¬ 
dišnja  doba,  izvore,  vjetrove,  kiše.  A  zatim;  kako  za  čovjeka,  tako  za 
sve  druge  stvari,  koje  stoje  njemu  na  službu,  on  je  stvorio  elemente, 
nebo  i  zvijezde.  Divnim  redom  je  ustanovio,  da  gotovo  svi  stvorovi 
služe  jedni  drugima.  Tako  na  primjer  konji  nose  nas,  a  mi  njih  ti¬ 
marimo.  Ovce  nas  hrane  i  oblače,  a  mi  njih  vodimo  na  pašu.  Zemlja 
isparuje  u  zrak  vodu,  a  zrak  vraća  zemlji  kišu.  Ruka  služi  nozi,  a 
noga  nosi  ruku. 

Oh,  s  koliko  strasti  ljubavi  prema  toj  najvišoj  mudrosti  mora 
biti  ponesen  onaj,  koji  promatra  sav  taj  opći  međusobni  i  uzajamni 
odnos,  kojim  stvorovi  odgovaraju  i  služe  jedni  drugima.  On  mora 

uskliknuli:  »Tvoja  Promisao,  o  veliki,  vječni  Bože,  upravlja  svima 
stvarima«.  Mudr  14.3. 

Sv.  Bazilije  i  sv.  Ambrozije  u  svojim  djelima  o  Šestodnevnom 
stvaranju  svijeta,  blaženi  Ljudevit  Grenadski  u  svojemu  Uvodu  u 
vjerovanje  i  Ljudevit  Richeomme,  isusovac  u  više  svojih  asketskih 
djela  dadoše  mnogo  poticaja  izabranim  dušama,  da  se  okoriste  raz¬ 
mišljanjima  o  tome  predmetu. 

Tako  dakle,  dragi  moj  Teotime,  ta  božanska  Promisao  obuhvaća 
sve,  vlada  svime  i  sve  svodi  na  svoju  slavu.  Unatoč  tome  imade, 
istina,  nepredviđenih  događaja  i  neočekivanih  zgoda.  No  to  je  sve 
nepredviđeno  i  neočekivano  samo  za  nas.  Za  Božju  Promisao  to  je 
sve,  nema  nikakve  sumnje,  potpuno  određeno  i  sigurno,  jer  ona  sve 
predviđa  i  određuje  za  opće  dobro  cijeloga  svemira.  Ti  nepredviđeni 
događaji  nastaju  sticajem  više  uzroka,  od  kojih  nijedan  po  svojoj 
naravi  nije  povezan  s  drugim  tako,  da  svaki  od  njih  rađa  svoj  vla¬ 
stiti  učinak.  Međutim  kada  iz  njihova  sudara  proizađe  učinak  pot¬ 
puno  druge  naravi,  vidimo,  da  su  u  njemu  sudjelovali  ti  različiti 
uzroci,  koje  mi  nismo  mogli  predvidjeti. 

Uzmimo  jedan  primjer.  Bilo  je  razloga,  da  pjesnik  Eshil  bude 
kažnjen  radi  svojega  praznovjerja.  Od  vrača  on  je  čuo,  da  će  umri¬ 
jeti  satrt  od  ruševina  kuće,  koja  će  se  na  nj  strovaliti.  Radi  toga  on 
je  cijeli  taj  dan  boravio  na  otvorenom  polju,  da  na  taj  način  izbjegne 
nesreću.  Tu  je  stajao  na  miru,  gole  glave.  Nad  tim  poljem  letio  je 
sokol,  koji  je  u  svojim  pandžama  držao  kornjaču.  Ćelava  gola  glava 
učinila  mu  se  vrhom  litice  i  on  spusti  svoju  kornjaču,  da  padne  rav¬ 
no  na  tu  golu  ćelavu  glavu.  Eshil  umre  na  mjestu,  satrt  od  debele 
kore  kornjačine  kuće.  Plin.  Hist.  nat.  1.10. 

To  je  svakako  bio  nepredviđeni  događaj.  Jer  Eshil  nije  otišao  u 
polje,  da  tamo  umire,  već  naprotiv,  da  izbjegne  smrti.  Ni  sokol  nije 
išao  za  tim,  da  razbije  glavu  pjesnika,  već  je  kanio  razbiti  kućicu 
kornjače,  da  bi  zatim  mogao  pojesti  njezino  meso.  Dogodilo  se  pro¬ 
tivno.  Kornjača  je  ostala  živa,  Eshil  je  poginuo.  Nama  se  to  čini  pot¬ 
puno  neočekivan  slučaj.  Ali  s  gledišta  Promisli,  "koja  je  promatrala 
odozgo  i  koja  je  vidjela  sticaj  uzroka,  bilo  je  to  djelo  pravde,  kojim 
je  kažnjeno  praznovjerje  toga  čovjeka. 

Isto  su  tako  doživljaji  egipatskoga.  Josipa  čudesni,  kako  u  svo¬ 
joj  raznolikosti,  tako  i  u  promjenljivosti  sreće  od  jedne  krajnosti  do 
druge.  Njegova  braća  su  ga  prodala  želeći  ga  na  taj  način  lišiti  ži¬ 
vota.  Kako  li  su  se  tada  začudila,  kada  su  ga  u  Egiptu  ugledala,  gdje 
je  postao  zamjenik  kralja!  Braća  su  tada  drhtala  od  straha,  da  će  im 
se  brat  sada  osvetiti.  Naprotiv  neizrecivo  su  se  obradovala,  kad  im 
je  postalo  jasno,  da  on  više  ne  misli  na  nepravdu,  koju  su  mu  braća 
učinila.  Kako  ih  je  umirio  i  utješio,  kada  im  je  izjavio:  »Nisam  ja 
došao  ovamo  vašim  spletkama.  Mene  je  tu  dovela  Božja  Promisao. 

Vi  ste  imali  zle  namjere  sa  mnom,  ali  je  Bog  sve  njih  okrenuo  na 
dobro«.  Post  50.20. 

Vidiš,  dragi  moj  Teotime,  ono,  što  bi  svijet  zvao  srećom  ili  slu¬ 
čajnim  događajem,  Josip  to  naziva  planom  Božje  Promisli,  koja  rav¬ 
na  svima  stvarima  i  stavlja  ih  u  svoju  službu. 

Tako  stvar  stoji  sa  svime  što  se  događa  na  svijetu.  Nisu  od  toga 
izuzete  ni  nakaze  i  čudovišta.  Njihovo  rađanje  povećava  divljenje 
za  sve  ono,  što  je  savršeno  i  dotjerano,  podiže  cijenu  svemu  tome, 
izaziva  filozofiranje  i  rađa  mnogu  tu  dobru  misao.  One  su  kao  sjene 
na  slici,  koj®  uliepšavaju  sliku  i  podaju  joj  život. 


ČETVRTA  GLAVA 

NADNARAVNA  BOŽJA  PROMISAO  PREMA  RAZUMNIM 

STVOROVIMA 

Sve  što  je  Bog  stvorio,  određeno  je  za  spas  anđela  i  ljudi.  Po¬ 
gledajmo  sada  red  njegove  Promisli  prema  tim  razumnim  stvoro¬ 
vima.  Recimo  sve  ono,  što  smo  u  stanju  otkriti  na  temelju  prouča¬ 
vanja  Svetoga  Pisma  i  nauke  starih  crkvenih  otaca  i  bogoslova  i  što 
nam  naša  ograničena  moć  dopušta  shvatiti  i  opisati. 

Od  vijeka  Bog  spoznaje,  da  u  njegovoj  moći  stoji  stvaranje  bez¬ 
brojnoga  mnoštva  stvorova  različitih  savršenosti  i  sposobnosti,  ko¬ 
jima  se  on  može  saopćiti.  Između  svih  načina,  kojima  se  on  može 
saopćiti,  on  jasno  vidi,  da  nema  ništa  uzvišenije,  nego  se  sjediniti  sa 
stvorenom  naravi  tako,  da  ova  postane  kao  ucijepljena  i  utjelovljena 
u  božanstvo,  to  jest  da  postane  s  njime  jedna  jedina  osoba. 

Radi  toga  beskrajna  Božja  dobrota,  koja  sama  od  sebe  i  sama 
po  sebi  teži  i  sili  za  tim,  da  se  saopći,  odlučila  je  da  stvori  takvo 
sjedinjenje  sa  stvorom.  Od  vijeka  postoji  u  Bogu  suštinsko  saopće¬ 
nje,  kojim  Otac  sve  svoje  beskrajno  i  nedjeljivo  božanstvo  saopćuje 
svojemu  Sinu  rađajući  ga,  a  Otac  i  Sin  zatim  zajedno  saopćuju  svoje 
jedno  božanstvo  Duhu  Svetomu,  koji  izlazi  od  Oca  i  Sina.  Na  isti 
način  ta  božanska  blagost  bila  je  savršeno  saopćena  izvan  sebe  stvo¬ 
ru  tako,  da  su  stvorena  narav  i  božanstvo  sačuvali  svaki  svoje  vlasti¬ 
tosti,  a  ipak  su  postali  toliko  sjedinjeni,  da  su  postali  samo  jedna 
jedina  osoba. 

Između  svih  stvorova,  koje  je  božanska  svemogućnost  mogla 
stvoriti,  svidjelo  joj  se,  da  izabere  onu  istu  ljudsku  narav,  koja  će 
biti  sjedinjena  s  osobom  Božjega  Sina.  Toj  je  naravi  božanska  sve- 

mogućnost  dodijelila  tu  neusporedivu  čast,  da  bude  osobno  sjedi¬ 
njena  s  njezinim  božanskim  veličanstvom,  da  u  sve  vijeke  uživa  bo- 
žansko  bogatstvo  njezine  beskrajne  slave. 

Budući  da  je  božanska  Promisao  svetu  ljudsku  narav  našega 
Spasitelja  izabrala  za  to  blaženstvo,  ona  je  odlučila,  da  svoju  dob¬ 
rotu  ne  ograniči  samo  na  osobu  svojega  preljubljenoga  Sina,  već  da 
je  njemu  za  ljubav  proširi  na  mnogo  drugih  stvorova.  Od  mnoštva 
bezbrojnih  mogućih  stvorova,  koje  je  ona  mogla  stvoriti,  ona  je  od¬ 
lučila  stvoriti  ljude  i  anđele,  da  oni  služe  kao  pratnja  njegovu  Sinu, 
da  učestvuju  u  njegovim  milostima  i  u  njegovoj  slavi,  da  mu  se  kla¬ 
njaju  i  da  ga  veličaju  u  sve  vijeke. 

Bog  je  vidio,  da  može  stvoriti  više  različitih  načina  ljudske  na¬ 
ravi  svojega  Sina,  po  kojima  bi  on  postao  pravi  čovjek.  Tako  na 
primjer  on  ga  je  mogao  stvoriti  iz  ništa,  stvorivši  iz  ništa  ne  samo 
njegovo  tijelo  već  i  njegovu  dušu.  Ili  je  opet  mogao  stvoriti  njegovo 
tijelo  iz  materije,  koja  je  prije  postojala,  kao  što  je  učinio  kod  Ada¬ 
ma  i  Eve.  Mogao  ga  je  dati  na  svijet  redovitim  rođenjem  od  muža 
i  žene  ili  napokon  izvanrednim  rođenjem  od  žene  bez  muža. 

Na  kraju  Bog  se  odlučio  za  ovaj  posljednji  način.  I  između  svih 
žena,  koje  je  on  mogao  izabrati  u  tu  svrhu,  on  je  izabrao  blaženu 
djevicu  Mariju,  našu  Gospu.  Po  njoj  će  Spasitelj  naših  duša  postati 
ne  samo  čovjek,  nego  i  dijete  ljudskoga  roda. 

Povrh  toga  Božja  je  Promisao  odlučila,  da  radi  Našega  Spasi¬ 
telja  stvori  sve  ostale  stvari,  kako  naravne  tako  i  nadnaravne.  Na 
taj  način  će  mu  moći  služiti  i  anđeli  i  ljudi  i  time  postati  dionici 
njegove  slave.  Nadalje  Bog  je  htio,  da  kako  anđeli  ta'ko  i  ljudi,  koje 
je  on  stvorio,  budu  nadareni  slobodnom  voljom,  tako  da  imaju  pot¬ 
punu  slobodu  izabrati  dobro  ili  zlo.  Pri  tome  on  im  je  htio  posvje¬ 
dočiti,  da  su  s  njegve  strane  određeni  za  blaženstvo  i  slavu  i  zato  ih 
je  sve  stvorio  u  izvornoj  svetosti  i  pravednosti,  koja  nije  ništa  drugo, 
nego  slatka  i  blažena  ljubav,  koja  im  je  davala  volju,  napajala  ih  je 
i  vodila  vječnoj  sreći. 

Ali  budući  da  je  božanska  mudrost  odlučila  tu  izvornu  ljubav 
tako  pomiješati  s  voljom  stvorova,  da  ljubav  ne  bi  ni  najmanje  pri¬ 
siljavala  volju,  nego  bi  joj  puštala  potpunu  slobodu,  ona  je  predvi¬ 
djela,  da  jedan  dio  anđela,  svakako  manji  dio  njih,  svojom  slobod¬ 
nom  voljom  napusti  tu  svetu  ljubav  i  naravno,  uslijed  toga,  izgubi 
vječnu  slavu. 

Anđeoska  narav  nije  mogla  počiniti  taj  grijeh  na  drugi  način, 
osim  naročitom  zloćom,  kojoj  nije  prethodila  nikakva  napast  ni  po¬ 
buda,  koje  bi  je  mogle  ispričati.  S  druge  strane  kudikamo  veći  dio 
anđela  ostao  je  vjeran  u  službi  Spasitelja.  Radi  toga  je  Bog,  koji  je 
tako  obilno  očitovao  svoje  milosrđe  u  planu  stvaranja  anđela,  htio 
isto  tako  proslaviti  svoju  pravednost  i  u  žestini  svoje  ozlojeđenosti 
i  odvratnosti  prema  počinjenoj  zloći,  odlučio  je,  da  zauvijek  ostavi 

tu  tužnu  i  nesretnu  četu  izdajničkih  duhova,  koji  su  u  bjesnilu  svoje 
pobune  tako  ružno  i  sramotno  ostavili  njega. 

Isto  je  tako  Bog  unaprijed  znao,  da  će  prvi  čovjek  zloupotrebiti 
svoju  slobodu  i  iznevjerivši  milost,  da  će  izgubiti  i  svoje  nebesko 
blaženstvo.  Ali  on  nije  htio  tako  strogo  postupiti  s  ljudima  kao  što 
je  postupio  s  anđelima. 

Ta,  ljudska  narav  je  bila  ta,  od  koje  je  on  odlučio  blažen  njezin 
dio  uzeti,  da  ga  sjedini  sa  svojim  božanstvom.  On  je  znao,  da  je  ta 
narav  slaba,  slična  vjetru,  koji  prolazi  i  ne  vraća  se  više,  to  jest  ne¬ 
staje,  dok  hoda.  Ps  77.39. 

On  je  k  tome  uzeo  u  obzir  nenadani  napadaj,  koji  je  na  prvoga 
čovjeka  izvršio  podmukli  Đavao,  kao  i  veličinu  napasti,  u  kojoj  je 
prvi  čovjek  podlegao.  Njemu  je  zatim  bilo  jasno,  da  će  krivnjom 
jednoga  samoga  čovjeka  propasti  sav  ljudski  rod.  Iz  tih  razloga  sa- 
žalila  mu  se  naša  narav  i  on  je  odlučio  pomilovati  je. 

No  da  blagost  njegova  milosrđa  bude  okrunjena  ljepotom  nje¬ 
gove  pravednosti,  on  je  odlučio  spasiti  čovjeka  putem  otkupljenja  u 
strogom  smislu  riječi.  To  otkupljenje  mogao  je  izvršiti  samo  njegov 
Sin.  Radi  toga  je  odredio,  da  njegov  Sin  otkupi  ljude,  ali  ne  samo 
jednim  činom  svoje  ljubavi  —  iako  bi  taj  jedan  čin  bio  dosta  da  ot¬ 
kupi  bezbrojne  milijune  svjetova  —  nego  bezbrojnim  djelima  lju¬ 
bavi  i  bolnih  trpljenja,  koja  će  on  ■učiniti  i  pretrpjeti  cijeli  svoj  život 
sve  do  smrti,  i  to  do  smrti  na  križu.  Fil.  2.8.  Jer,  on  ga  je  odredio  za 
smrt  na  križu  zato,  jer  je  htio,  da  na  taj  način  najprije  njega  učini 
dionikom  naših  muka  i'  nevolja,  a  zatim  da  nas  učini  dionicima  nje¬ 
gova  vječnoga  blaženstva. 

Tim  putem  je  Bog  pokazao  bogatstva  svoje  dobrote.  Rim  2.4,  9. 
23.  Jer  ovo  je  njegovo  otkupljenje  bogato,  obilno  i  preobilno,  veli¬ 
čanstveno  i  divno,  izvanredno  i  prekomjerno.  Ono  nam  je  pribavilo 
i  nanovo  osvojilo  šva  sredstva,  koja  su  potrebna,  da  postignemo  ne¬ 
besko  blaženstvo  tako,  da  se  nikada  nitko  neće  moći  žaliti,  da  za  nj 
nije  bilo  Božjega  milosrđa. 


PETA  GLAVA 

NEBESKA  PROMISAO  OBDARILA  JE  LJUDE  VRLO 
OBILNIM  OTKUPLJENJEM 

Dragi  moj  Teotime;  kada  govorimo,  da  je  Bog  najprije  vidio  i 
htio  ovo,  a  zatim,  da  je  vidio  i  htio  ono,  drugima  riječima,  da  se  on 
držao  redoslijeda  u  činima  svoje  volje,  tada  mi  to  razumijemo  na 
način,  kako  smo  izložili  u  jednoj  od  prijašnjih  glava.  Vidi  Druga 

glava.  To  znači  dakle,  da  se  to  sve  dogodilo  u  jednom  jedinom  i  na¬ 
dasve  jednostavnom  činu.  No  unatoč  tome,  i  u  tome  božanskom  činu 
nisu:  redoslijed,  razlika  i  zavisnost  stvari  ništa  manje  sačuvani,  nego 
da  u  Božjem  umu  i  u  Božjoj  volji  imade  više  različitih  čina. 

Međutim,  svaka  dobro  uređena  volja,  koja  se  odlučuje  na  više 
različitih  predmeta,  koji  su  jednako  prisutni,  više  i  prije  svega  ljubi 
onaj  predmet,  koji  je  najdostojniji.  Iz  toga  nužno  slijedi,  da  je  bo¬ 
žanska  Promisao,  praveći  svoj  plan  i  nacrt  svega  onoga,  što  će  stvo¬ 
riti,  na  prvome  mjestu  htjela  i  ljubila,  cijeneći  više  ono  što  je  uzvi- 
šenije,  najdostojniji  predmet  svoje  ljubavi  —  Našega  Spasitelja.  A 
poslije  njega  ona  je  redom  ljubila  druge  stvorove,  već  prema  stupnju 
i  mjeri  kojima  oni  pripadaju  njezinoj  službi,  časti  i  nebeskome  bla¬ 
ženstvu. 

Prema  tome  sve  je  bilo  stvoreno  za  toga  božanskoga  čovjeka. 
Zato  je  on  i  nazvan:  »Prvorođeni  prije  svakoga  stvorenja«.  Kol  1.15. 
Njega  je  božansko  veličanstvo  posjedovalo  na  početku  svojih  putova, 
prije  nego  je  stvorilo  ijednu  jedinu  stvar.  Posl  8.22.  Jer  on  je  bio 
stvoren  na  početku,  prije  svih  vijekova.  Crkv.  24.9.  »Jer  u  njemu  je 
sve  stvoreno,  što  je  na  nebu  i  na  zemlji,  vidljivo  i  nevidljivo,  ili  pri¬ 
jestolja,  ili  gospodstva,  ili  poglavarstva,  ili  vlasti.  Sve  je  po  njemu 
i  za  njega  stvoreno.  I  on  je  prije  svega  i  sve  postoji  u  njemu  .  On 
je  glava  Crkve  da  bude  on  u  svemu  prvi«.  Kol  1.16-18. 

Vinograd  se  sadi  prije  svega  radi  ploda.  Prema  tome  plod  je 
ono,  što  prvo  želimo  i  za  čim  u  prvom  redu  čeznemo.  Ništa  ne  smeta, 
što  se  lišće  i  cvat  ukazuju  prvi.  Tako  je  i  božanski  Spasitelj  bio  prvi 
u  Božjoj  nakani  i  u  onom  vječnom  planu,  po  kojemu  je  Božja  Pro¬ 
misao  stvorila  sve  stvorove. 

I  radi  toga,  jer  je  bio  predviđen  taj  nadasve  željeni  plod,  bio  je 
zasađen  vinograd  svemira  i  bio  je  određen  redoslijed  mnogih  gene¬ 
racija  koje  su  kao  lišće  i  cvat  morale  doći  prije  njega.  One  su  bile 
kao  preteče  i  kao  prikladna  priprava,  da  izađe  grožđe,  koje  toliko 
hvali  sveta  zaručnica  u  Pjesmi  nad  pjesmama  i  čija  tekućina  razve- 
seljuje  i  Boga  i  ljude.  Pj  nad  pj  1.13. 

Tko  dakle,  dragi  moj  Teotime,  može  sada  sumnjati  u  obilnost 
plodova  spasenja,  kad  imamo  tako  velikoga  Spasitelja,  kad  smo  s 
obzirom  na  nj  stvoreni  i  kad  smo  njegovim  zaslugama  otkupljeni? 
Jer  on  je  umro  za  sve,  jer  su  svi  bili  mrtvi.  2  Kor  5.14.  Njegovo  mi¬ 
losrđe,  da  otkupi  ljudski  rod,  bilo  je-  mnogo  spasonosnije,  nego  je 
Adamova  bijeda  bila  otrovna,  da  ga  upropasti.  Izgledalo  bi,  kao  da 
je  Adamov  grijeh  nadvladao  Božju  dobrotu.  Sasvim  suprotno!  On 

ju  je  samo  izazvao  i  obodrio.  Pogled  na  njezina  neprijatelja,  na  gri¬ 
jeh,  samo  ju  je  ojačao  i  povećao  njezinu  borbenu  snagu  u  prisutnosti 
neprijatelja.  Kao  da  se  je  prenula  i  kao  da  je  skupila  sve  svoje  snage 
sa  željom  da  pobijedi,  ona  je  postigla,  da  izobiluje  milost  tamo,  gdje 
je  obilovao  grijeh.  Rim  5,20.  Radi  toga  sveta  Crkva,  zadivljena  u 
svetom  zanosu,  kliče  na  Veliku  subotu:  »O  griješe  Adama,  uistinu 
potreban,  koji  si  bio  izbrisan  smrću  Isusa  Krista!  O  sretna  krivnjo, 
koja  zavrijedi  takva  i  tolikoga  Otkupitelja«!  Pjesma:  Neka  već 
klikne! 

Zaista,  dragi  moj  Teotime,  s  pravom  možemo  reći,  kao  i  onaj 
stari  Grk:  »Mi  bismo  bili  propali,  da  nismo  bili  propali!  »To  znači, 
naš  gubitak  poslužio  nam  je  na  korist.  Jer  ljudska  je  narav  primila 
više  milosti  otkupljenjem  božanskoga  Spasitelja,  nego  bi  ih  ikada 
bila  primila  nevinošću  Adama,  da  je  on  ustrajao  u  njoj. 

Istina  je,  da  je  i  unutar  same  milosti  svojega  milosrđa  Božja 
Promisao  ostavila  u  čovjeku  velike  znakove  svoje  strogosti,  kao  što 
cu  na  primjer  nužnost  umiranja,  bolesti,  trpljenja,  naporan  rad,  po¬ 
buna  sjetilnosti.  Pa  ipak,  unatoč  tome  božanska  ljubav  nadilazi  te 
sve  bijede  i  muke  i  nalazi  užita'k  u  tome,  da  sve  njih  obrati  u  naj¬ 
veću  korist  svih  onih,  koji  nju  ljube.  Rim  8.28.  Ona  daje,  da  se  iz 
trpljenja  i  muke  rađa  strpljivost,  iz  nužnosti,  kojom  se  mora  umri¬ 
jeti  prezir  smrti,  iz  nasrtaja  požude  tisuću  pobjeda. 

Kada  duga  takne  trn  aspalatus,  on  postaje  mirisniji  nego  ljiljan. 
(Ovom  tvrdnjom  pisac  nišani  na  pučku  predaju,  koja  je  vladala  u 
ono  doba).  Tako  isto  i  kada  otkupljenje  našega  Spasitelja  takne  naše 
bijede  i  nevolje  pretvara  ih  u  daleko  korisnije  i  ljubaznije,  nego  bi 
to  ikada  bila  izvorna  nevinost.  Jer,  sam  Spasitelj  veli,  da  će  u  nebu 
biti  veća  radost  za  jednoga  jedinog  grešnika,  koji  čini  pokoru,  ne¬ 
goli  za  devedeset  i  devet  pravednika,  kojima  ne  treba  pokore.  Lk 
15.7.  Prema  tome  dakle  stanje  otkupljenja  vrijedi  stotinu  puta  više 
nego  stanje  nevinosti. 

Svakako,  poškropljeni  krvlju  našega  Gospodina,  koja  je  pala  na 
nas  iz  hisopa  žrtve  na  križu,  mi  smo  iznova  vraćeni  u  bjelinu,  koja 
je  neusporedivo  sjajnija  od  snježne  bjeline  izvorne  nevinosti.  Ps  50. 
9.  Poput  Namana  mi  izlazimo  iz  rijeke  spasenja  čistiji,  nego  da  ni¬ 
smo  nikada  bili  gubavi.  4  Kr  5.14. 

Tako  dakle,  kako  je  božansko  veličanstvo  nama  naredilo  da  či¬ 
nimo,  t'ako  ni  ono  nije  bilo  pobijeđeno  zlom,  nego  je  ono  pobijedilo 
zlo  dobrom.  Rim  12.21.  Jer,  kao  sveto  i  blago  ulje,  njegovo  milosrđe 
stoji  iznad  suda,  Jak  2.13.,  a  njegova  milovanja  premašila  su  sva 
njegova  djela.  Ps  144.9. 

ŠESTA  GLAVA 


NEKOLIKO  POSEBNIH  MILOSTI  KOJE  JE  BOŽANSKA 
PROMISAO  POKLONILA  LJUDIMA  U  OTKUPLJENJU 

Nema  sumnje,  da  Bog  na  neizrecivo  divan  način  pokazuje  ne¬ 
shvatljivo  bogatstvo  svoje  svemoći  u  toj  tako  velikoj  raznolikosti 
stvari,  koje  vidimo  u  prirodi.  Ali  još  veličanstvenije  on  objavljuje 
beskonačna  bogatstva  svoje  dobrote  u  raznolikosti  dobara,  kojoj 
nema  ravne,  a  koju  mi  prepoznajemo  u  milosti.  Jer,  dragi  moj  Teo- 
time,  u  svetom  preobilju  svojega  milosrđa,  on  se  nije  zadovoljio  sa¬ 
mo  time,  da  svojemu  narodu,  to  jest  cijelomu  ljudskom  rodu  pošalje 
Spasitelja,  da  pošalje  opće  spasenje,  po  kojemu  se  svatko  može  spa¬ 
siti.  Ne!  On  to  spasenje  podaje  ljudima  na  toliko  različitih  načina, 
da  u  svoj  toj  raznolikosti  nanovo  sja  njegova  božanska  darežljivost, 
da  u  svoj  toj  raznolikosti  ona  ispada  još  ljepša. 

Tako  je  on  u  svojoj  darežljivosti  i  raznolikosti  u-  prvome  redu 
za  svoju  svetu  majku  odredio  povlasticu,  koja  je  dostojna  ljubavi 
Sina.  Budući  da  je  on  premudar,  svemoguć,  predobar  priličilo  je,  da 
pripravi  sebi  majku  po  svojoj  volji.  Radi  toga  je  on  htio,  da  njegovo 
otkupljenje  bude  primijenjeno  na  nju  kao  unaprijed  zaštitno  sred¬ 
stvo'  tako,  da  rijeka  grijeha,  koja  se  valjala  od  pokoljenja  na  poko¬ 
ljenje  uopće  ne  zahvati  nju.  Ona  je  bila  otkupljena  na  svoj  uzvišeni 
način.  Kada  je  bujica  izvornoga  grijeha  prijetila,  da  svojim  nesret¬ 
nim  valovima  zapljusne  tu  Našu  Dragu  Gospođu  onom  istom  silo- 
vitošću  kojom  zapljuskuje  sve  druge  kćeri  Adamove,  kada  je  već 
stigla  do  nje,  najednom  se  zaustavila  i  nije  išla  dalje,  kao  što  je  ne* 
koć  učinio  Jordan  u  vrijeme  Jozuino.  Joz  3.16.  17.  I  to  iz  istoga  po¬ 
štivanja  prema  prijelazu  zavjetnoga  kovčega.  A  izvorni  grijeh  je 
zaustavio  svoje  vode  iz  štovanja  i  iz  straha  pred  pravim  šatorom  vje¬ 
čnoga  zavjeta. 

Na  taj  način  je  dakle  Bog  od  svoje  slavne  majke  odvratio  svako 
ropstvo.  Ps  125.1.  On  joj  je  poklonio  sreću  dvaju  stanja  ljudske  na¬ 
ravi.  Prvo,  ona  je  posjedovala  nevinost,  koju  je  prvi  Adam  izgubio, 
a  drugo,  ona  je  na  uzvišen  način  uživala  u  otkupljenju,  koje  joj  je 
pribavio  drugi  Adam.  Posljedica  toga  je  bila,  da  se  ona  kao  vrt,  koji 
je  izabran  da  donosi  plod  života,  sva  rascvala  u  cvatu  savršenosti 
svih  vrsta.  Taj  Sin  vječne  ljubavi  ukrasio  je  svoju  Majku  zlatnom 
haljinom,  izvezenom  i  optočenom  u  sjajnim,  najrazličitijim  varija¬ 
cijama  tako,  da  je  ona  postala  kraljica  s  njegove  desne  strane,  to 
jest  prva  od  svih  izabranika,  koji  će  ikada  uživati  slast,  da  budu  s 
desne  strane  Boga.  Ps  15.  11,  Ps  44.10. 

Tako  je  ta  sveta  Majka,  sva  bez  izuzetka  stavljena  u  službu 
svojega  Sina,  bila  otkupljena  od  njega  ne  samo  od  osude  vječnoga 
prokletstva,  nego  i  od  svake  pogibli  osude  vječnoga  prokletstva.  On 
joj  je  k  tome  osigurao  milost,  štoviše  puninu  milosti,  tako  da  je  ona 
hodala  kao  sjajna  zorž,  koja  od  svojega  svitanja  neprekidno  raste 
u  svojoj  jasnoći,  dok  ne  postigne  jarko  svjetlo  punoga  dana. 

O,  divnoga  li  Otkupljenja!  Remek  djelo  Otkupitelja  i  prvo  od 
svih  otkupljenja,  kojima  je  ikada  sin  uistinu  sinovskoga  srca  pretekao 
svoju  majku  dobročinstvima  svoje  ljubavi.  Ps  20.4.  Ta  on  ju.  je  sa¬ 
čuvao  ne  samo  od  grijeha  kao  anđele,  nego  i  od  svake  pogibli  da 
griješi,  od  svakoga  nemara  i  oklijevanja  u  vršenju  svete  ljubavi. 
Radi  toga  on  svečano  uvjerava,  da  je,  između  svih  razumnih  stvo¬ 
rova,  koje  je  on  izabrao,  ta  majka  »njegova  jedina  golubica,  njegova 
sva  savršena,  njegova  draga  i  predraga,  kojoj  nema  primjera,  kojoj 
nema  usporedbe«.  Pj  nad  pj  6.8. 

Bog  je  također  odredio  još  neke  druge  naročite  povlastice  za 
mali  broj  ljudi,  koje  htio  očuvati  od  opasnosti,  da  budu  osuđeni.  To 
je  sigurno  za  Ivana  Krstitelja,  a  vrlo  je  vjerojatno  za  Jeremiju  i  za 
još  neke  druge.  Njih  je  Božja  Promisao  takla  već  u  utrobi  njihove 
majke  i  već  od  toga  časa  osigurala  im,  da  ostanu  trajno  u  njegovoj 
milosti,  da  ostanu  čvrsti  u  njegovoj  ljubavi,  iako  još  uvijek  podložni 
nemarnostima  i  lakim  grijesima,  koji  su  suprotni  savršenosti  ljubavi, 
ali  ne  samoj  ljubavi. 

Te  su  duše,  u  usporedbi  s  drugima,  slične  kraljicama,  koje  su 
uvijek  okrunjene  svetom  ljubavlju.  One  u  svojoj  ljubavi  prema  Spa¬ 
sitelju  dolaze  odmah  poslije  njegove  presvete  Majke,  koja  je  kra¬ 
ljica  nad  kraljicama.  Ta,  ona  je  kraljica,  koja  je  okrunjena  ne  samo 
ljubavlju,  već  savršenošću  ljubavi  i,  što  je  još  više,  ona  je  okrunjena 
od  svojega  vlastitoga  Sina,  koji  je  najuzvišeniji  predmet  ljubavi,  jer 
djeca  su  krune  svojih  očeva  i  svojih  majki. 

Imade  još  i  drugih  duša,  za  koje  je  Bog  odredio,  da  ih  neko  vri¬ 
jeme  pusti  izložene,  ne  doduše  pogibli,  da  izgube  spasenje,  nego  mo¬ 
gućnosti,  da  izgube  njegovu  ljubav.  Štoviše,  on  je  dopustio,  da  su  te 
duše  uistinu  izgubile  njegovu  ljubav.  On  im  je  nije  osigurao  za  cijeli 
život,  već  samo  za  svršetak  života  i  za  određeno  vrijeme  prije  toga. 

Takve  su  duše  bile:  David,  apostoli,  Marija  Magdalena  i  mnogi 
drugi,  koji  su  neko  vrijeme  ostali  bez  Božje  ljubavi.  No  napokon, 
kada  su  se  jednom  obratili,  oni  su  bili  utvrđeni  u  milosti  sve  do  svoje 
smrti.  Mada  su  oni  i  tada  bili  podložni  nekim  nesavršenostima,  bili 
su  ipak  izuzeti  od  svakoga  smrtnoga  grijeha  i  prema  tome  od  pogi¬ 
bli,  da  izgube  Božju  ljubav. 

Oni  su  bili  kao  svete  i  drage  prijateljice  nebeskoga  zaručnika, 
ukrašene  svadbenim  ruhom  svoje  svete  ljubavi.  Međutim,  pri  tome 
one  ipak  nisu  bile  okrunjene,  jer  kruna  je  ukras,  koji  pripada  glavi, 
to  jest  prvom  i  najodličnijem  dijelu  čovjeka. 

Budući  da  je  prvi  dio  života  duša  toga  kova  bio  podvrgnut  lju¬ 
bavi  zemaljskih  stvari,  one  ne  mogu  nositi  krunu  nebeske  ljubavi. 
Za  njih  je  dosta,  da  nose  ruho,  koje  ih  ovlašćuje  na  gozbu  s  nebes¬ 
kim  zaručnikom,  koje  im  daje  pravo,  da  budu  vječno  blažene  s 
njime. 


SEDMA  GLAVA 

KAKO  JE  DIVNA  BOŽJA  PROMISAO  U  SVOJ 

RAZNOLIKOSTI  MILOSTI  KOJE  DIJELI  LJUDIMA 

Božja  je  Promisao  dakle  pokazala  neusporedivu  naklonost  pre¬ 
ma  kraljici  kraljica,  prema  Majci  lijepe  ljubavi.  Eccl.  24.24.  Ta  je 
naklonost  bila  jedinstvena  i  nadasve  savršena.  Ali  ona  je  također 
imala  u  pripravnosti  posebne  naklonosti  i  za  druge  duše.  Opet  po¬ 
slije  svega  toga  ta  vrhovna  božanska  dobrota  razlila  je  obilje  milo¬ 
sti  i  blagoslova  na  sav  ljudski  rod  i  na  anđele.  Blagodati  toga  obilja 
uživali  su  svi.  Ono  se  zatim  razlilo  na  sve  ljude,  kao  kiša  koja  nosi 
darove  rasta  i  ploda  i  dobrima  i  zlima.  Mt  5.45.  Ono  je  obasjalo  sve, 
kao  svjetlo,  koje  obasjava  svakoga  čovjeka,  koji  dolazi  na  ovaj  svi¬ 
jet.  Iv  1.9.  Svi  su  dobili  svoj  dio,  kao  ono  od  sjemena,  koje  pada  ne 
samo  na  dobru  zemlju,  već  i  na  put  i  među  trnje  i  kamenje.  Mt  13. 
3-8.  Nitko  se  prema  tome  ne  može  ispričati  pred  Otkupiteljem,  Rim 
1.20.,  ako  on  to  prebogato  otkupljenje  nije  upotrijebio  za  svoj  spas. 

Tako  se  je  dakle,  dragi  moj  Teotime,  bogata  punina  milosti  raz¬ 
lila  na  sav  ljudski  rod.  U  tome  smo  mi  svi  jednaki,  što  je  bogato 
obilje  blagoslova  ponuđeno  svima  nama.  Pa  ipak,  raznovrsnost  tih 
milosti  je  tako  velika,  da  je  nemoguće  reći,  što  je  divnije:  ili  veličina 
svih  milosti  u  tako  velikoj  raznovrsnosti  ili  tolika  raznovrsnost  u 
tolikoj  veličini. 

Tko  bi  mogao  osporavati  tvrdnju,  da  kršćanima  stoje  na  raspo¬ 
laganje  veća  i  jača  sredstva  spasenja  nego  poganima?  Ili,  da  među 
kršćajiima  imade  ljudi  i  gradova,  u  kojima  njihovi  pastiri  svojom 
sposobnošću  postizavaju  više  plodova,  nego  na  drugim  mjestima? 

Nitko  dakle  ne  može  nijekati,  da  su  ta  vanjska  sredstva  poseb¬ 
na  naklonost  Božje  Promisli.  Niti  tko  može  sumnjati,  da  ona  prido¬ 
nose  spasenju  i  usavršavanju  duša.  Ta,  to  bi  bila  nezahvalnost  prema 
Božjoj  dobroti.  To  bi  bilo  protuslovlje  iskustvu,  koje  pokazuje,  da 
tamo  gdje  obiluju  njegova  vanjska  sredstva,  redovito,  bolje  uspije¬ 
vaju  i  rađaju  većim  učinkom  i  njegova  unutrašnja  sredstva  milosti. 

Sigurno  je,  da  nećemo  nikada  i  nigdje  naći  dva  čovjeka,  koji  bi 
bili  potpuno  slični  po  svojim  naravnim  darovima.  Isto  tako  nećemo 
naći  dva  čovjeka,  koji  bi  bili  potpuno  jednaki  po  svojim  nadnarav¬ 
nim  darovima. 

Anđeli  su  također  primili  milost  prema  različitosti  svoje  naravi 
i  svoje  službe,  kako  nas  uvjeravaju  veliki  sveti  Augustin,  De  civitate 
Dei  11,9.16  i  12.9  i  anđeoski  sveti  Toma,  I,  62.6.  Svi  su  dakle  anđeli 
različite  vrste  ili  barem  imadu  različita  svojstva  i  različite  službe, 
jer  se  razlikuju  jedni  od  drugih.  Prema  tome,  koliko  imade  anđela, 
toliko  imade  različitih  milosti. 

Što  se  tiče  ljudi,  nema  sumnje,  da  se  njima  daje  milost  prema 
različitosti  njihovih  naravnih  darova.  Unatoč  tome  smijemo  ipak 
reći,  da  Božja  dobrota  nalazi  zadovoljstvo  ili,  da  tako  kažemo,  ona 
se  upravo  naslađuje  u  stvaranju  milosti.  Ona  ih  stvara  raznoliko  u 
beskrajnim  vrstama,  oblicima  i  načinima.  I  ta  raznolikost  odrazuje 
sjaj  njegova  otkupljenja  i  milosrđa.  Na  blagdan  svakoga  ispovjeda- 
oca  i  biskupa  Crkva  pjeva  o.  tome  sjaju:  »I  nije  se  našao  nijedan, 
koji  bi  bio  ravan  njemu«.  Eccli  44.20. 

I  kao  što  na  nebu  »nitko  ne  zna  novo  ime,  osim  onaj  koji  ga 
prima«  Otkr.  2.17.,  jer  svaki  svetac  prima  ime,  koje  je  određeno 
samo  za  nj,  prema  novom  stanju  i  novom  stupnju  vječnoga  blažen¬ 
stva  koje  je  primio,  tako  i  na  zemlji  svaki  čovjek  prima  milost,  koja 
je  vlastita  samo  njemu,  tako  da  se  sve  milosti  razlikuju  među  so¬ 
bom. 

Radi  toga  i  naš  Gospodin  uspoređuje  svoju  milost  s  biserima, 
Mt  13.45,  koji  se  inače,  kako  piše  Plinije,  H.  n.  1.9,  zovu  i  jedinstvo, 
jer  je  svaki  od  njih  toliko  jedinstven  sam  za  sebe,  svaki  imade 
svoja  vlastita  svojstva,  tako  da  se  nikada  ne  nađu  dva,  koja  bi  bila 
među  sobom  potpuno  slična.  I  kao  što  se  svaka  zvijezda  razlikuje 
od  druge  svojom  jasnoćom,  1  Kor  15.41.,  tako  će  i  ljudi  biti  različiti 
jedni  od  drugih  u  svojemu  vječnom  blaženstvu.  A  to  je  očevidan 
znak,  da  su  oni  takvi  bili  i  u  stanju  milosti. 

Ta  raznolikost  u  milosti  ili  ta  milost  u  raznolikosti  stvara  izvan¬ 
redno  svetu  ljepotu  i  izvanredno  divan  sklad,  u  kojemu  uživa  sav 
sveti  grad  nebeski  Jeruzalem. 

Pa  ipak,  moramo  se  dobro  čuvati,  da  nikada  ne  ispitujemo,  zašto 
je  apsolutna  Mudrost  podijelila  milost  radije  jednome  nego  dru¬ 
gome,  niti  zašto  je  ona  više  voljela,  da  njezine  milosti  obiluju  na 
ovome  mjestu  nego  na  drugome.  Ne!  Moj  Teotime,  nikada  ne  do¬ 
pusti  sebi  tu  vrstu  znatiželje!  Jer  svaki  od  nas  imade  dovoljno,  što¬ 
više  obilno  svega  onoga,  što  je  potrebno,  da  postigne  svoj  spas. 
Kakav  razlog  dakle  može  imati  čovjek  da  jadikuje,  što  se  Bogu  svi¬ 
djelo,  da  svoje  milosti  dijeli  bogatije  jednome  nego  drugome? 

Ne  bismo  li  se  nasmijali  onome,  kome  bi  palo  na  pamet,  da  ide 
ispitivati,  zašto  je  Bog  stvorio  dinje  veće  nego  jagode  ili  ljiljane 

u  njihovu  rastu  više  nego  ljubice?  Ili  opet,  zašto  ružmarin  nije 
ruža?  Zašto  karanfil  nije  neven?  Zašto  je  paun  lijepšl  nego  šišmiš? 
Zašto  je  smokva  slatka,  a  citrona  kisela?  Kakva  su  to  pitanja,  rekli 
bismo  mu.  Siromašni  čovječe,  ta,  upravo  ljepota  svijeta  zahtijeva 
raznolikost.  Radi  toga  je  potrebno,  da  stvari  imadu  različite,  ali  ne¬ 
jednake  savršenosti  i  da  jedne  ne  budu  ono  isto,  što  su  i  druge. 
Moraju  dakle  biti  jedne  male,  druge  velike,  jedne  kisele,  druge 
slatke,  jedne  ljepše,  druge  manje  lijepe. 

Tako  je  to  isto  i  u  nadnaravnim  stvarima.  Svaki  čovjek  ima 
svoju  vlastitu  milost,  jedan  ovako,  drugi  onako,  veli  Duh  Sveti. 
1  Kor  7.7.  Bila  bi  dakle  drzovitost,  kada  bi  netko  pošao  istraživati, 
zašto  sv.  Pavao  nije  imao  milost,  koju  je  imao  sv.  Petar.  Ili,  zašto 
sv.  Petar  nije  imao  milost  sv.  Pavla?  Ili  zašto  sv.  Antun  nije  bio 
sv.  Atanazije,  zašto  sv.  Atanazije  nije  bio  sv.  Jeronim?  Jer  na  ta 
sva  pitanja  mogli  bismo  dati  samo  jedan  odgovor:  Crkva  je  vrt 
iskićen  cvjetovima  bez  kraja  i  broja.  Prema  tome,  jasno  je,  da  u 
njoj  mora  biti  različitih  veličina,  različitih  boja,  različitih  mirisa, 
ukratko,  različitih  ljepota  i  savršenosti.  Uza  sve  to,  svi  oni  imadu 
svoju  vrijednost,  svoju  ljupkost,  svoj  sjaj  i  svoj  raskoš  boja.  Osim 
toga  u  skupu  svoje  raznolikosti  svi  oni  ipak  čine  izvanredno  ugodnu 
savršenost  ljepote. 


OSMA  GLAVA 

KOLIKO  BOG  ŽELI  DA  GA  MI  LJUBIMO 

Otkupljenje  našega  Spasitelja  primjenjuje  se  na  nas  na  toliko 
različitih  načina,  koliko  ima  duša.  Unatoč  tome,  ljubav  ostaje  uni¬ 
verzalno  sredstvo  našega  spasenja.  Ona  je  svuda  umiješana  i  bez 
nje  ništa  ne  može  biti  spasonosno.  Mi  ćemo  još  o  tome  govoriti  na 
drugome  mjestu.  V.  Deseta  knjiga,  prva  glava  i  Jedanaesta  knjiga. 

Na  vratima  zemaljskoga  raja  bio  je  postavljen  kerub  sa  svojim 
blistavim  mačem,  Post  3.24,  da  nas  nauči,  da  nitko  ne  može  ući  u 
nebeski  raj,  tko  nije  proboden  mačem  ljubavi.  Radi  toga,  dragi  moj 
Teotime,  slatki  naš  Isus,  koji  nas  je  otkupio  svojom  krvlju,  neiz¬ 
mjerno  želi,  da  ga  mi  ljubimo  i  da  tako  budemo  vječno  spašeni.  A 
želi,  da  budemo  spašeni  zato,  da  ga  vječno  ljubimo.  Prema  tome, 
njegova  ljubav  teži  za  našim  spasenjem,  a  naše  spasenje  za  njego¬ 
vom  ljubavlju. 

»Čuj«,  veli  on,  »ja  sam  došao,  da  donesem  vatru  na  svijet  i  što 
drugo  želim,  nego  da  se  ona  zapali«.  Lk  12.49.  I  da  nam  još  življe 
protumači  žar  te  svoje  želje,  on  traži  od  nas  tu  ljubav  ovim  divnim 

riječima:  »Ljubi  Gospodina  Boga  svojega  svim  srcem  svojim,  svom 
dušom  svojom  i  svom  pameću  svojom.  To  je  prva  i  najveća  zapo¬ 
vijed«!  Mt  23.37.38. 

Divni  Bože  naš,  dragi  moj  Teotime!  S  kolikom  ljubavlju  božan- 
sko  srce  čezne  za  našom  ljubavlju!  Nije  li  bilo  već  dosta,  što  nam 
je  dopustilo,  da  ga  ljubimo,  kao  što  je  Laban  dopustio  Jakobu  da 
ljubi  njegovu  lijepu  Rahelu,  Post  29.  18 — 19  i  da  je  zavrijedi  dobiti 
svojom  službom.  Ali  ne!  Njemu  to  nije  bilo  dosta.  Osim  toga  on 
nam  izrično  objavljuje  svoju  strastvenu  ljubav  prema  nama  i  za¬ 
povijeda  nam,  da  ga  ljubimo  svom  svojom  snagom.  Kao  da  nam  je 
time  htio  reći,  da  ni  ponor  koji  postoji  između  njegova  veličanstva 
i  naše  bijede,  ponor,  koji  čini  beskrajnu  razliku  i  nejednakost  iz¬ 
među  njega  i  nas,  kao  ni  jedna  druga  izlika  ne  mogu  nas  odvratiti, 
da  ga  ne  ljubimo. 

Time  on  jasno  svjedoči,  dragi  moj  Teotime,  da  nam  nije  uza¬ 
lud  dao  naravnu  sklonost,  da  ga  ljubimo.  Jer,  ona  ne  smije  ostati 
besposlena.  Stoga  nam  on  izdaje  ovu  općenitu  zapovijed,  da  tu  sklo¬ 
nost  provedemo  u  djelo.  I  nijednoga  čovjeka,  koji  živi,  on  ne  pušta, 
a  da  mu  u  izobilju  ne  stavi  na  raspolaganje  sva  sredstva,  koja  su 
mu  potrebna  u  tu  svrhu.  Toliko  je  njemu  stalo  do  toga,  da  se  ta  nje¬ 
gova  zapovijed  izvrši. 

Toplo  sunce  svojom  životvornom  toplinom  dotiče  sve  stvari  i 
kao  sveopći  ljubavnik  nižih  stvari  na  zemlji  ono  im  daje  snagu, 
koja  im  je  potrebna,  da  proizvedu  svoje  plodove.  Na  isti  način  bo¬ 
žanska  dobrota  oživljuje  sve  duše  i  potiče  sva  srca,  da  je  ljube. 
Nijedan  čovjek  ne  može  uteći  njezinu  žaru.  Ps  18.7. 

Evo  kako  to  divno  prikazuje  mudri  Salamon!  Vječna  mudrost 
propovijeda  otvoreno  i  javno.  Njezin  glas  odjekuje  na  trgovima.  Ona 
zove  i  doziva  sve  narode.  Ona  ori  na  vratima  gradova  i  govori:  »Do 
kada  će  to  trajati,  dječice,  da  ćete  vi  ljubiti  ono,  što  je  dječje?  Do 
kada  će  to  trajati,  da  će  razbješnjeli  ljudi  željeti  ono,  što  im  škodi, 
a  ludi  mrziti  mudrost?  Obratite  se,  vratite  se  k  meni  na  ovu  opo¬ 
menu!  Evo,  ja  ću  vam  otkriti  svoj'  duh,  ja  ću  vam  objaviti  svoje 
riječi«!  Posl  1.20  i  d. 

I  ta  ista  božanska  mudrost  nastavlja  na  usta  proroka  Ezekijela: 
»Neka  nitko  ne  kaže:  ja  se  gušim  u  grijesima,  kako  dakle  mogu  po¬ 
novno  oživjeti!  Ne!  Ne!  Jer,  gle  što  govori  Gospodin:  »Ja  živim  i 
tako  živ  ja  bio,  ne  ću  smrti  grešnika,  već  hoću  da  še  odvrati  od  svo¬ 
jega  puta  i  da  živi«.  Ezek  33.10.  Kod  Boga  dakle  živjeti  znači  isto, 
što  i  ljubiti.  »Tko  ne  ljubi,  ostaje  u  smrti.  1  Iv  3.14. 

Uviđaš  li  dakle,  Teotime,  da  Bog  čezne  za  tim,  da  ga  mi  lju¬ 
bimo? 

Ali  njemu  ni  to  nije  dosta,  da  na  taj  način  javno  objavljuje 
svoju  beskonačnu  čežnju,  da  želi  biti  ljubljen  tako,  da  se  svaki  čo¬ 
vjek  može  odazvati  njegovu  ljubavnom  pozivu.  On  čini  još  više. 
On  ide  čak  od  vrata  do  vrata  i  kuca  izjavljujući  pri  tome,  da  će 
svratiti  k  svakome,  koji  otvori  i  da  će  s  njime  večerati,  Otkr  3.20., 
to  jest  obasipati  ga  svakom  vrstom  dobrohotnosti. 

A  što  drugo  to  sve  znači,  Teotime,  ako  ne,  da  nam  Bog  ne  daje 
samo  u  dostatnoj  mjeri  sredstva,  koja  su  nam  potrebna  da  ga  lju¬ 
bimo  i  ljubeći  njega  da  sebe  spasimo,  nego  da  je  to  bogato,  široko 
i  raskošno  izobilje,  takvo  kakvo  moramo  očekivati  od  tako  velike 
dobrote,  kao  što  je  njegova. 

Veliki  apostol  govori  tvrdokornom  grešniku:  »Prezireš  li  ti  bo¬ 
gatstva  dobrote,  strpljivost  i  velikodušnost  Boga?  Zar  ti  ne  znaš, 
da  te  Božja  dobrota  želi  dovesti  do  pokore?  Ali  ti  tvojom  tvrdoćom 
i  tvojim  okorjelim  srcem  gomilaš  na  se  srdžbu  u  dan  srdžbe.  Rim 
2.  4 — 5.  Dragi  moj  Teotime,  Bog  se  ne  služi  samo  mnoštvom  običnih 
sredstava,  da  obrati  okorjele  grešnike,  nego  u  tu  svrhu  posiže  za 
bogatstvima  svoje  dobrote. 

Kao  što  vidiš,  moj  Teotime,  apostol  ovdje  suprostavlja  bogat¬ 
stva  Božje  dobrote  riznici  zlobe  okorjela  srca.  On  veli,  da  je  zlo  srce 
tako  bogato  u  opačini,  da  prezire  čak  i  bogatstva  one  božanske  do¬ 
brote,  kojom  ga  Bog  želi  privući  na  obraćenje.  Pripazi  dobro,  da 
okorjeli  grešnik  ne  prezire  jednostavno  bogatstva  Božje  dobrote, 
nego  bogatstva,  koja  vabe  na  pokoru.  A  ta  se  bogatstva  ne  mogu 
nekažnjeno  prezirati. 

Naravno,  ta  bogata,  obilna  i  prepuna  punina  sredstava,  koja 
Bog  pruža  grešnicima,  da  ih  potakne  na  ljubav  prema  sebi,  spomi¬ 
nju  se  gotovo  posvuda  u  Svetom  Pismu.  Ta  pogledaj  samo  toga  bo¬ 
žanskoga  zaljubljenika  na  vratima:  nesamo  da  kuca,  on  tu  stoji, 
čeka  i  ponovno  kuca.  On  zove  dušu:  »Ded,  ustaj,  draga  moja,  po¬ 
žuri  se«.  On  stavlja  svoju  ruku  na  ključanicu  i  kuša,  ne  da  li  se  ona 
otvoriti.  Pj  nad  pj  2.10  i  5.4.  Ako  on  propovijeda  javno  na  trgo¬ 
vima,  to  nije  jednostavno  propovijedanje.  On  govori  iz  svega  grla, 
govori  ponovno,  govori  neprekidno.  Posl  1.20.  Kada  povikuje  i  po¬ 
ziva  na  obraćenje,  čini  mu  se,  kao  da  nije  nikada  dosta  i  on  opet 
ponavlja  i  ponavlja:  »Obrati  se,  obrati,  čini  pokoru,  vrati  se  k  meni 

1  živi!  Zašto  da  umreš  ti,  dome  Izraelov«?  Ezek  18.  30 — 32. 

Ukratko,  naš  božanski  Spasitelj  ne  zaboravlja  ništa,  da  pokaže, 
kako  njegovo  milosrđe  nadilazi  sva  njegova  djela,  da  je  njegovo 
milosrđe  iznad  njegova  suda,  Ps  144.9,  da  je  njegovo  otkupljenje 
obilno,  Ps  129.7  i  da  je  njegova  ljubav  beskrajna.  Ili  kako  veli  apo¬ 
stol,  da  je  on  bogat  u  milosrđu,  Ef  2.4.  i  da,  prema  tome,  on  hoće 
da  svi  ljudi  budu  spašeni,  1  Tim  2.4.  i  da  nitko  ne  propadne, 

2  Petr  3.9. 

VJEČNA  BOŽJA  LJUBAV  SVOJOM  POBUDOM 
PREDUSREČE  NASA  SRCA  DA  GA  LJUBIMO 

»Ja  sam  te  ljubio  vječnom  ljubavlju  i  radi  toga,  imajući  milo¬ 
srđe  i  sažaljenje  za  te,  ja  sam  te  privukao  k  sebi  i  ja  ću  te  izgraditi 
i  ti  ćeš  biti  izgrađena,  djevice  Izraela.  Jerem  2.3. 

To  su  Božje  riječi.  Njima  on  obećava,  da  će  Spasitelj,  kada  dođe 
na  svijet,  izgraditi  novo  kraljevstvo,  svoju  Crkvu  i  da  će  ona  biti 
njegova  zaručnica  djevica,  prava  Izraelka  u  duhovnome  smislu. 
Iv  1.47. 

Kako  vidiš,  dragi  moj  Teotime,  on  nas  nije  spasio  ni  zbog  kakve 
zasluge  djela,  koja  bismo  mi  bili  učinili,  već  jedino  iz  čistoga  svoje¬ 
ga  milosrđa.  Tit  3.5.  Ta  stara,  točnije  rečeno,  ta  vječna  ljubav  ponu¬ 
kala  je  njegovu  božansku  Promisao,  da  nas  privuče  k  sebi.  Da  nas 
nije  privukao  Otac,  nikada  mi  ne  bismo  došli  k  Sinu,  našemu  Spa¬ 
sitelju,  a  prema  tome  ni  k  spasenju.  Iv  6.44. 

Aristotel,  dragi  moj  Teotime,  govori  o  pticama,  koje  on  naziva 
»apodi«  ili  bez  nogu.  One  imaiju  izvanredno  kratke  noge  i  njihova 
stopala  nemaju  nikakve  snage.  Tako  se  one  ne  mogu  njima  služiti. 
Žive  kao  da  ih  ni  nemaju.  Kada  se  one  jedanput  spuste  na  zemlju, 
one  ostaju  ležati  na  njoj  kao  zalijepljene  za  nju,  jer  nisu  sposobne 
uzletjeti.  Budući  da  se  ne  mogu  služiti  nogama,  one  nemaju  sred¬ 
stva,  kojim  bi  se  otisnule  od  zemlje  i  digle  u  zrak.  Radi  toga  one 
ostaju  čučati  na  zemlji  i  pogibaju  na  mjestu.  Spasiti  ih  može  jedino 
povoljan  vjetar,  kada  priteče  u  pomoć  njihovoj  nemoći.  Svojim 
udarcima  o  zemlju  on  ih  zahvati  i  digne,  kao  što  to  on  čini  i  s  mno¬ 
gim  drugim  predmetima.  Odgovarajući  udarcima  vjetra  one  se  po¬ 
činju  služiti  krilima,  prihvaćaju  prvi  poticaj  i  prvi  polet,  koji  im 
daje  vjetar.  Potom  vjetar  i  dalje  nastavlja  davati  svoju  pomoć  te  ih 
tjera  da  lete  sve  više  i  sve  dalje.  , 

Dragi  Teotime,  anđeli  su  kao  ptiqe,  koje  zbog  njihove  ljepote 
i  rijetkosti  nazivamo  »rajskim  pticama«.  Te  ptice  nitko  još  nije 
vidio  na  zemlji,  osim  mrtve.  Čim  su  ti  nebeski  duhovi  napustili  bo¬ 
žansku  ljubav  i  prepustili  se  sebičnosti  svoje  ljubavi,  isti  čas  su  se 
kao  mrtvi  strovalili  u  pakao  i  tamno  su  bili  pokopani.  Jer  kao  što 
smrt  ljude  zauvijek  rastavlja  od  ovoga  smrtnoga  života,  tako  je  pad 
anđele  zauvijek  rastavio  od  vječnoga  života. 

Mi  ljudi  smo  više  nalik  na  apode.  Jer,  dogodi  li  nam  se  nesreća, 
da  uvrijedimo  ljubav  Božju  i  s  visina  njezine  milosti  padnemo  na 
zemlju  i  privežemo  se  uz  stvorove,  mi  uistinu  umiremo,  ali  ne  pot¬ 
punom  smrću.  Nama  još  uvijek  preostaje  neznatna  mogućnost  kre- 

tanja  i  osim  toga  ostaju  nam  noge,  to  jest  ostaje  nam  nekoliko  sla¬ 
bih  čuvstava,  pomoću  kojih  mi  možemo  činiti  sitne  pokušaje,  da 
ljubimo  Boga.  Ali  to  je  sve  ipak  tako  malo  i  tako  slabo,  da  mi  sami 
od  sebe  ne  možemo  otrgnuti  naše  srce  od  grijeha,  niti  se  više  mo¬ 
žemo  vinuti  u  visine  svete  ljubavi,  koju  smo,  jadni  kako  smo,  dra¬ 
govoljno  i  izdajnički  napustili. 

Nema  sumnje,  da  smo  zaslužili,  da  nas  Bog  ostavi,  kada  smo  mi 
tako  izdajnički  ostavili  njega.  Ali  njegova  vječna  ljubav  ne  dopušta 
njegovoj  pravednosti,  da  se  često  posluži  tom  kaznom.  Naprotiv! 
Njegova  ljubav  probudi  u  njemu  sažaljenje,  koje  ga  tjera  na  to,  da 
nas  izvuče  iz  naše  nesreće.  To  on  čini  tako,  da  pošalje  povoljan  vje¬ 
tar  svojega  svetoga  nadahnuća.  To  nadahnuće  blagom  silom  ulazi 
u  naše  srce,  prožme  ga  i  ispuni.  Na  kraju  ga  gane,  uzdigne  naše 
misli  i  potjera  naša  čuvstva  u  visine  božanske  ljubavi. 

Taj  prvi  pokret  i  polet,  koji  Bog  poklanja  našim  srcima,  želeći 
ih  potaći  na  ono,  što  je  za  njih  dobro,  zbiva  se  doduše  u  nama,  ali 
ne  po  nama.  Jer  on  dolazi  iznenada,  prije  nego  smo  mi  na  nj  i  mi¬ 
slili,  prije  nego  smo  mi  i  mogli  na  nj  misliti.  Sami  od  sebe  i  sami 
po  sebi  nismo  mi  kadri  pomisliti  ni  jednu  jedinu  stvar,  koja  se  tiče 
našega  spasenja.  Sve  ono,  što  mi  možemo  u  tome  pogledu  učiniti, 
dolazi  od  Boga,  2  Kor  3.5.,  koji  nas  nije  samo  ljubio  prije  nego  smo 
mi  ljubili  njega,  nego  nas  je  ljubio,  da  budemo  rođeni  i  da  posta¬ 
nemo  sveti.  Ef  1.4.  Radi  toga  on  nas  još  i  danas  pretiče  i  predusreće 
blagoslovima  svoje  očinske  dobrote.  On  potiče  naš  duh,  da  nas  na¬ 
tjera  na  sveto  pokajanje  i  obraćenje. 

Molim  te,  dragi  Teotime,  promatraj  siromašnoga  prvaka  apo¬ 
stola,  kako  je,  one  žalosne  noći  za  vrijeme  muke  svojega  Spasitelja, 
sav  bio  utrnuo  u  svojemu  grijehu.  Nije  ni  pomislio,  da  se  kaje  za 
svoj  grijeh,  kao  da  nikada  nije  ni  čuo  za  svojega  božanskoga  Spasi¬ 
telja.  Kao  jedan  od  onih  kržljavih  apoda  ležao  je  na  zemlji  i  ne  bi 
se  bio  nikada  pridignuo,  da  ga  pjevanje  pijetla,  koji  je  bio  oruđe 
božanske  Promisli,  nije  udarilo  u  uši  i  da  u  isto  vrijeme  dobri  Spa¬ 
sitelj  nije  bacio  na  nj  svoj  spasonosni  pogled  kao  strelicu  ljubavi 
i  probo  njime  kameno  srce.  Istom  tada  je  iz  njegovih  očiju  procu- 
rilo  toliko  vode,  kao  ono  iz  one  stijene  u  pustinji,  koju  je  nekoć 
udario  Mojsije  svojim  štapom. 

Promatraj  i  opet  toga  istoga  apostola  u  drugoj  prilici  njegova 
života.  Tom  zgodom  on  spava  u  Herodovoj  tamnici,  vezan  dvjema 
lancima.  Utamničen  je  kao  mučenik.  Ali  usprkos  tome,  on  je  i  ovdje 
slika  siromašnoga  čovjeka,  koji  spava  u  svojemu  grijehu,  koji  je  za¬ 
točenik  i  rob  Sotone.  Jao!  Tko  će  ga  spasiti?  Anđeo  silazi  s  neba, 
udara  u  bok  toga  velikoga  zatočenika,  budi  ga  i  traži  od  njega,  da 
ustane.  Dap  12.6. 

Isto  tako  i  nadahnuće  i  poticaj  dolaze  s  neba.  Možemo  reći,  da 
su  oni  nalik  anđelu,  koji  udara  ravno  u  srce  siromašnoga  grešnika 
i  tjera  ga,  da  se  digne  iz  svojega  grijeha. 

Nije  li  dakle  istina,  dragi  moj  Teotime,-  da  se  to  prvo  čuvstvo 
i  taj  prvi  udarac,  koje  duša  osjeti,  kada  je  Bog  pretekne  svojom 
ljubavlju,  probudi  i  potakne,  da  ostavi  grijeh  i  da  se  vrati  k  iijemu, 
rađaju  doduše  u  nama  i  za  nas,  ali  ne  po  nama?  Ne  vrijedi  li  to  isto 
nesamo  za  to  čuvstvo  i  za  taj  udarac,  već  i  za  svaki  dobar  poticaj, 
koji  nastaje  u  nama  i  za  nas?  Mi  se  probudimo,  ali  mi  se  ne  probu¬ 
dimo  sami  od  sebe.  Nas  je  probudilo  Božje  rasvjetljenje,  Božje  na¬ 
dahnuće,  a  da  nas  je  moglo  probuditi,  ono  nas  je  potreslo  i  pro- 
drmalo. 

»Ja  sam  spavala«,  veli  pobožna  zaručnica,  »a  moj  zaručnik,  to 
jest  moje  srce  je  bdjelo.«  Pj.  nad  pj.  5.2.  »Evo,  ovdje  je  onaj,  koji 
mene  budi  zovući  me  imenom  naše  ljubavi,  a  ja  po  glasu  dobro  po¬ 
znam,  da  je  to  on«. 

Iznenada  i  neočekivano  Bog  nas  zove  i  budi.  U  tu  svrhu  on  se 
služi  svojim  svetim  nadahnućem.  Na  samom  tom  početku  božanske 
milosti  mi  sami  ne  činimo  ništa.  Mi  jedino  osjećamo  drmanje,  koje 
Bog  izvodi  u  nama,  kako  to  kaže  sv.  Bernard.  Zapamtimo:  to  Bog 
djeluje  u  nama,  ali  bez  nas. 


DESETA  GLAVA 

MI  CESTO  ODBIJAMO  NADAHNUĆE 
I  USKRAĆUJEMO  BOGU  SVOJU  LJUBAV 

»Jao  tebi,  Korozaine!  Jao  tebi,  Betsaido!  Ta,  da  su  se  u  Tiru 
i  Sidonu  dogodila  čudesa,  koja  su  se  dogodila  u  vama,  već  bi  odavna 
u  kostrijeti  i  pepelu  činili  pokoru«!  Mt  11.21.  To  su  riječi  samoga 
Spasitelja  Isusa  Krista. 

Znaj  dakle,  dragi  Teotime,  molim  te  lijepo,  da  su  stanovnici 
Korozaina  i  Betsaide  bili  dobro  poučeni  u  pravoj  vjeri  i  da  su  pri¬ 
mili  tako  velike  milosti,  da  bi  one  bile  obratile  i  same  pogane.  Uza 
sve  to  oni  su  ostali  tvrdokorni.  Nisu  se  htjeli  okoristiti  tima  milo¬ 
stima.  Odbacili  su  ta  sveta  nadahnuća.  Oprli  su  im  se  kao  nikada 
nitko. 

Nema  sumnje,  da  će  na  Sudnji  dan  Ninivljani  i  kraljica  od  Sabe 
ustati  protiv  Židova  i  uvjeriti  ih,  da  su  zaslužili  osudu.  Jer,  što  se 
tiče  Ninivljana,  iako  su  bili  idolopoklonici  i  barbarski  narod,  na  glas 
proroka  oni  su  se  obratili  i  činili  su  pokoru.  A  kraljica  od  Sabe 

usprkos  tome,  što  je  bila  zao,  rupljena  poslovima  cijeloga  kra¬ 
ljevstva,  nakon  toga  što  je  čula  z.  i  mudrost  i  slavu  Salamona,  osta¬ 
vila  je  sve  dužnosti  i  brige  i  došla  je  da  ga  čuje.  Mt  12.41.  Naprotiv, 
Židovi  su  svojim  vlastitim  ušima  slušali  božansku  mudrost  pravoga 
Salamona  to  jest  Spasitelja  svijeta  i  svojim  vlastitim  očima  gledali 
su  njegova  čudesa,  svojim  vlastitim  rukama  su  pipali  njegove  kre¬ 
posti  i  njegova  dobročinstva  pa  ipak  unatoč  svemu  tome  nisu  pre¬ 
stajali  ustrajati  u  svojoj  okorjelosti  i  odupirati  se  milosti,  koja  im 
je  bila  dana. 

Tako  dakle  i  opet  vidiš,  dragi  moj  Teotime,  da  oni,  koji  su  pri¬ 
mili  manje  milosti,  više  su  joj  se  odazvali  i  snažnije  su  prigrlili  po¬ 
koru,  a  oni,  koji  su  primili  više  milosti,  ustrajali  su  u  okorjelosti. 
Oni,  koji  imaju  manje  razloga,  dolaze  u  školu  božanske  mudrosti,  a 
oni,  koji  imaju  više  razloga,  da  dođu  u  nju,  ostaju  u  svojoj  ludosti. 

Radi  toga  se  i  svi  crkveni  učitelji  slažu  u  tome,  da  će  se  na  Sud¬ 
nji  dan  vidjeti  usporedba  jednih  i  drugih.  Za  to  njihovo  mišljenje 
govori  jedino  opravdanje,  što  su  jedni  bili  obasuti  s  isto  toliko  ili  više 
milost:  nego  drugi,  a  ipak  su  odbili  da  prihvate  milost,  dok  su  dru¬ 
gima  dane  iste  ili  manje  milosti,  a  oni  su  ipak  pošli  za  nadahnućem 
i  stali  su  na  stranu  onih,  koji  čine  pokoru.  Ta,  kako  bi  se  inače  s 
pravom  moglo  predbaciti  tvrdokornima  njihovu  okorjelost,  ako  ne 
uspoređujući  ih  s  onima,  koji  ,>u  se  obratili? 

Naravno,  Naš  Gospodin  jasno  pokazuje  i  svi  kršćani  su  to  tako 
shvatili,  da  će  na  tome  pravednom  sudu  na  Sudnji  dan  Židovi  biti 
osuđeni  na  temelju  usporedbe  s  Ninivljanima.  Jer,  oni  su  primili 
mnogo  milosti,  a  nisu  uzvratili  ni  s  najmanje  ljubavi,  dobili  su 
mnogo  pomoći,  a  nisu  pokazali  ni  najmanje  kajanja.  Ovi  naprotiv 
primili  su  manje  milosti,  a  pokazali  su  mnogo  više  ljubavi,  dobili  su 
mnogo  manje  pomoći,  a  činili  su  puno  više  pokore. 

Veliki  sv.  Augustin  govori  velikom  jasnoćom  o  tima  istinama. 
Osobito  se  osvrće  na  njih  u  dvanaestoj  knjizi  Božje  države.  Šesta, 
sedma,  osma  i  deveta  glava  govore  o  njima.  Istina,  on  na  navede¬ 
nim  mjestima  posebice  raspravlja  o  anđelima,  ali,  pri  svemu  tome, 
on  izjavljuje,  da  su,  u  toj  točki,  ljudi  slični  anđelima. 

Tako  na  primjer  u  Šestoj  glavi  on  prikazuje  dva  čovjeka,  koji 
su  potpuno  jednaki  u  svojoj  dobroti  i  u  svima  drugim  stvarima.  Pret¬ 
postavlja  dakle,  napadne  li  jednoga  i  drugoga  ista  napast,  jedan  će 
popustiti  a  drugi  će  se  oduprijeti.  Zatim  u  Devetoj  glavi  dokazuje, 
da  su  svi  anđeli  bili  stvoreni  u  stanju  ljubavi  i  pretpostavljajući  pri 
tome  kao  vjerojatno,  da  su  svi  primili  jednaku  mjeru  milosti  i  lju¬ 
bavi.  I  tu  on  sada  postavlja  pitanje:  kako  se  je  moglo  dogoditi,  da  su 
jedni  ustrajali  i  napredovali  u  dobru  sve  dok  nisu  stigli  do  nebeske 
slave,  a  drugi  su  ostavili  dobro  i  svrstali  su  se  u  redove  zla  sve  dok 

nisu  stigli  do  vječitoga  prokletstva.  Na  to  pitanje  on  odgovara,  da 
se  na  nj  ne  može  ništa  drugo  reći,  osim,  da  su  Stvoriteljevom  milošću 
jedni  ustrajali  u  čistoj  ljubavi,  koju  su  primili  kada  su  bili  stvoreni, 
a  drugi,  koliko  god  su  bili  dobri,  postali  su  zli  jedino  svojom  vla¬ 
stitom  voljom. 

Ali  i  opet,  ako  je  istina,  što  izvanredno  lijepo  dokazuje  sv.  Toma, 
da  je  milost  anđela  bila  različito  podijeljena,  već  prema  razmjeru 
i  prema  raznolikosti  njihovih  naravnih  darova,  tada  bi  na  svaki 
način  serafini  imali  neusporedivo  uzvišeniju  milost  nego  jedno¬ 
stavni  anđeli  posljednjeg  reda.  No  kako  se  onda  dogodilo,  da  su 
neki  serafini,  i  to  prema  najvjerojatnijem  i  općem  mišljenju  crkve¬ 
nih  učitelja  među  njima  onaj  prvi  od  svih  ostalih,  pali,  dok  je  bez¬ 
brojno  mnoštvo  drugih  anđela,  koji  su  bili  niži  i  po  naravi  i  po 
milosti,  hrabro  i  sjajno  ustrajalo? 

Kako  je  došlo  do  toga,  da  je  pao  Lucifer,  tako  uzvišen  po  svojoj 
naravi  i  tako  preuzdignut  po  milosti?  A  kako  su  toliki  anđeli,  manje 
obdareni  i  odlikovani,  ostali  nepokolebivi  u  svojoj  vjernosti?  Sva¬ 
kako,  oni  koji  su  ustrajali,  moraju  za  to  svesrdice  hvaliti  Boga,  koji 
ih  je  po  svojemu  milosrđu  stvorio  i  sačuvao  dobrima.  A  Lucifer  i  svi 
njegovi  privrženici  na  koga  drugoga  mogu  baciti  krivicu  za  svoj 
pad,  ako  ne,  kako  upozorava  sv.  Augustin,  na  svoju  vlastitu  volju, 
koja  je  po  svojoj  slobodi  napustila  božansku  milost,  koja  ih  je  tako 
ljubazno  pretekla? 

»Kako  si  pao  s  neba,  veliki  Luciferu,  koji  si  kao  jutarnja  zora 
zasjao  u  onom  nevidljivom  svijetu«?  Iz  14.12.  Kao  od  početka  sjaj¬ 
noga  i  svjetloga  dana  ti  si  bio  obučen  prvobitnom  ljubavlju  i  ona  je 
trebala'  rasti  sve  do  zenitnoga  podneva  vječne  slave.  Posl  4.18. 

Milost  ti  nije  nedostajala,  jer  ti  si  je  imao  kao  svoju  narav,  koja 
je  bila  sjajnija  od  svih  drugih.  Ali,  ti  si  promašio  milost.  Bog  te  nije 
lišio  djelovanja  svoje  ljubavi,  nego  si  ti  lišio  njegovu  ljubav  svoje 
suradnje.  Bog  te  ne  bi  nikada  odbacio,  da  ti  nisi  odbacio  njegovu 
ljubav. 

O  beskrajno  dobri  Bože!  Ti  ostavljaš  samo  one,  koji  ostavljaju 
tebe.  Ti  nam  nikada  ne  oduzimaš  svoje  darove,  ako  prije  toga  mi  tebi 
ne  oduzimamo  svoja  srca. 

Mi  otimamo  Bogu  njegove  darove,  ako  sebi  pripisujemo  zaslugu 
slave  vječnoga  spasenja.  Ali  mi  vrijeđamo  njegovo  milosrđe,  ako 
kažemo,  da  nam  je  ono  nedostajalo.  Mi  vrijeđamo  njegovu  darež¬ 
ljivost,  ako  ne  priznajemo  njegova  dobročinstva.  Ali  mi  izgovaramo 
bogohulstvo  na  njegovu  dobrotu,  ako  niječemo,  da  je  on  stajao  uz 
nas  i  da  nam  je  pomogao.  Ukratko  rečeno,  Bog  glasno  i  jasno  trubi 
u  naše  uho:  »Od  tebe  dolazi  tvoja  propast,  Izraele,  i  jedino  u  meni 
samome  nalazi  se  pomoć  za  tebe.  Oz  13.9. 

NIJE  KRIVNJA  NA  BOŽJOJ  DOBROTI,  AKO  MI  NEMAMO 
UZVIŠENU  LJUBAV 

O,  Bože  moj!  Kada  bismo  mi,  dragi  moj  Teotime,  nebeska  na¬ 
dahnuća  primali  sa  svim  opsegom  njihove  snage,  u  kako  malo  vre¬ 
mena  bismo  mi  brzo  i  daleko  doprli  u  svetosti!  Kolikogod  obilan  bio 
izvor  i  kakogod  snažno  tekle  njegove  vode,  one  će  natopiti  vrt  ne 
prema  svojemu  tijeku,  već  prema  tome,  kako  je  malen  ili  velik 
kanal,  kojim  one  pritječu.  Tako  i  Duh  Sveti  kao  najobilniji,  izvor 
žive  vode  sa  svih  strana  prodire  u  naše  srce,  da  u  njemu  razlije 
svoju  milost.  Ali,  on  ne  će  da  uđe  u  naše  srce,  osim  po  slobodnom 
pristanku  naše  volje.  I  radi  toga  će  on  svoju  milost  izliti  u  nj  jedino 
prema  onoj  mjeri,  u  kojoj  se  njemu  svidi  i  prema  našoj  vlastitoj 
pripravnosti  i  suradnji.  Tako  nas  uči  i  sveti  Tridentinski  koncil,  koji, 
kako  ja  mislim,  baš  radi  te  potrebne  suglasnosti  našega  pristanka 
s  Božjom  milošću  govori  o  dragovoljnom  prihvaćanju  milosti.  Šesta 
sjednica,  peta  glava. 

U  tome  smislu  opominje  nas  sv.  Pavao,  da  ne  primamo  Božju 
milost  uzaludno.  2  Kor  6.1.  Jer,  bolesnik,  koji  bi  primio  lijek  u  svoju 
ruku,  a  ne  bi  ga  progutao  u  želudac,  primio  bi  doduše  taj  lijek,  ali 
ga  uistinu  ne  bi  .uzeo,  to  jest  uzeo  bi  ga,  ali  na  nekoristan  i  neplodan 
način.  Tako  isto  i  mi  uzalud  primamo  Božju  milost,  kada  je  primimo 
samo  na  vratima  srca,  a  ne  primimo  je  pristankom  srca.  Na  taj 
način  mi  je  primamo,  a  da  je  ne  primimo,  to  jest  mi  je  primamo  bez 
ploda,  jer  nema  nikakve  koristi  od  toga,  da  osjetimo  Božje  nadah¬ 
nuće,  a  ne  pristanemo  na  nj. 

Ako  bi  nadalje  bolesnik,  kojemu  smo  lijek  stavili  u  ruku,  taj 
lijek  uistinu  uzeo  u  želudac,  ali  samo  jedan  njegov  dio,  a  ne  sav 
lijek,  tada  bi  lijek  doduše  djelovao,  ali  njegovo  bi  djelovanje  bilo 
samo  djelomično  a  ne  potpuno.  Tako  je  isto  i  kada  nam  Bog  šalje 
veliko  i  snažno  nadahnuće,  da  prigrlimo  njegovu  ljubav,  a  mi  ne 
prihvatimo  to  nadahnuće  u  svom  njegovom  opsegu,  nego  samo  je¬ 
dan  njegov  dio.  Ono  će  nam  tada  koristiti  samo  tim  svojim  dijelom, 
koji  smo  mi  prihvatili.  Katkada  nas  Bog  nadahnjuje,  da  njemu  za 
ljubav  učinimo  mnogo,  ali  mi  ne  pristajemo  na  cijelo  nadahnuće, 
već  samo  na  neki  njegov  dio.  Mi  se  ponašamo  kao  i  oni  dobri  ljudi 
u  evanđelju,  kojima  je  Spasitelj  uputio  nadahnuće,  da  idu  za  njim, 
ali  oni  su  sebi  pridržavali  pravo,  da  rade  još  i  nešto  drugo,  tako  na 
primjer  jedan  da  ide  najprije  pokopati  svojega  oca,  Mt  2.21.,  drugi 
da  se  ide  oprostiti  sa  svojom  obitelju,  Lk  9.59. 

Po  Elizejevoj  molitvi  na  čudesan  način  umnoženo  ulje  nije  ni¬ 
kada  prestalo  teći,  sve  dok  je  siromašna  udovica  imala  praznih 
posuda.  A  kada  ona  više- nije  imala  praznih  posuda,  u  koje  bi  pri¬ 
mila  ulje,  njegovo  je  obilje  presušilo.  4  Kr  4.26.  U  onoj  mjeri,  u 
kojoj  se  naše  srce  širi  ili  da  još  bolje  kažemo  u  onoj  mjeri,  u  kojoj 
se  ono  dade  rastezati  i  širiti,  u  onoj  mjeri,  u  kojoj  ono  ne  zatvara 
prazninu  svojega  pristanka  Božjoj  ljubavi,  ona  će  uvijek  u  nj  lijevati 
i  bez  prestanka  širiti  u  njemu  svoja  sveta  nadahnuća,  koja  trajno 
rastu  i  postaju  uzrok,  da  i  u  nama  sve  više  i  više  raste  sveta  bo¬ 
žanska  ljubav.  Pa  kada  više  nema  praznine  i  kada  mi  više  ne  da¬ 
jemo  svoj  pristanak,  ona  jednostavno  stane  i  prestane  dalje  teći. 

Gdje  dakle  leži  razlog,  što  u  ljubavi  prema  Bogu  nismo  napre¬ 
dovali  tako  daleko  kao  sv.  Augustin,  sv.  Franjo,  sv.  Katarina  Ge- 
novska,  sv.  Franciska?  Teotime  moj,  razlog  leži  u  tome,  da  nam 
Bog  nije  dao  u  tu  svrhu  potrebnu  milost.  A  zašto  nam  Bog  nije  dao 
tu  milost?  Jer  mi  nismo  odgovorili  njegovim  nadahnućima,  kako 
smo  trebali  odgovoriti.  A  zašto  nismo  odgovorili?  Jer  smo  slobodni 
i  jer  smo  zloupotrebili  svoju  slobodu.  A  zašto  smo  tako  zloupotrebili 
svoju  slobodu?  Dragi  moj  Teotime  nije  potrebno  da  idemo  dalje,  jer, 
kako  veli  sv.  Augustin,  pokvarenost  naše  volje  ne  dolazi  ni  od  jed¬ 
noga  drugog  uzroka,  nego  od  slabosti  uzroka,  koji  počinja  grijeh. 
A  ne  smijemo  misliti  ni  to,  da  možemo  naći  razlog  za  pogrešku,  koja 
počinja  grijeh,  jer  pogreška  ne  bi  bila  grijeh,  kada  ne  bi  bila  bez 
razloga. 

Pobožni  brat  Rufin  u  jednome  od  viđenja  gledao  je  nebesku 
slavu,  do  koje  je  veliki  sv.  Franjo  došao  svojom  poriiznošću.  Tada 
je  brat  Rufin  upitao  sv.  Franju:  »Dragi  moj  oče,  molim  vas,  recite 
mi  po  istini,  što  vi  mislite  sami  o  sebi«.  Nato  mu  je  svetac  odgo¬ 
vorio:  »Svakako,  ja  se  držim  za  najvećega  grešnika  na  svijetu  i  za 
čovjeka,  koji  najmanje  služi  našemu  Gospodinu«.  Na  takav  od¬ 
govor  Rufin  uzvrati  svecu:  »Kako  vi  to  možete  govoriti  po  istini  i  po 
savjesti,  kada  mnogi  drugi  ljudi,  kako  se  to  očito  vidi,  počinjaju 
mnoštvo  velikih  grijeha,  od  kojih  ste  vi,  hvala  Bogu,  izuzeti«?  Sv. 
Franjo'  odgovori  dalje:  »Da  je  Bog  toliko  išao  na  ruku  tima  drugima, 
o  kojima  ti  govoriš,  i  pomagao  im  tolikom  milošću,  kolikom  je  po¬ 
mogao  meni,  ja  sam  siguran,  da  bi  oni,  kakogod  bili  zli,  bili  mnogo 
zahvalniji  za  Božje  darove  nego  sam  ja  i  da  bi  mu  mnogo  bolje 
služili  nego  mu  ja  služim.  I  kada  bi  Bog  mene  ostavio,  ja  bih  učinio 
mnogo  više  nevaljalština  nego  itko  drugi«.  Chron  Fratr.  Minorum 
1.10,  6.68. 

Vidiš  dakle,  dragi  moj  Teotime,  tako  je  mislio  i  govorio  čovjek, 
koji  gotovo  više  i  nije  bio  čovjek,  nego  seraf  na  zemlji.  Siguran  sam, 
da  je  on  tako  govorio  sam  od  sebe  i  da  mu  je  taj  govor  stavila  u  usta 
njegova  poniznost.  Ali  to,  što  je  rekao,  on  je  držao  za  čistu  istinu, 

to  jest  da  jednaku  milost  danu  jednakim  milosrđem  jedan  grešnik 
može  upotrijebiti  korisnije  nego  drugi. 

Držim,  da  je  ta  izjava  toga  velikoga  učitelja  u  znanosti  svetih 
pravo  proročište,  tj.  Božji  odgovor,  jer  taj  svetac  je  othranjen  i  od¬ 
gojen  u  školi  križa  i  prema  tome  je  udisao  samo  Božja  nadahnuća. 
Radi  toga  su  tu  misao  ponavljali  i  hvalili  svi  pobožni  ljudi,  koji  su 
živjeli  poslije  njega.  Mnogi  su  od  njih  mišljenja,  da  je  veliki  apostol 
naroda  sv.  Pavao  izrazio  isti  smisao,  kada  je  rekao,  da  je  on  prvi  od 
svih  grešnika.  1  Tim  1.15. 

Sv.  Majka  Terezija  od  Isusa,  zaista  potpuno  anđeoska  djevica 
govoreći  o  molitvi  mira  izrekla  je  ove  riječi:  »Imade  mnogo  duša, 
koje  dopiru  do  toga  stanja,  a  vrlo  je  malen  broj  onih,  koji  stižu  još 
dalje.  Ne  znam  reći,  koji  je  tome  razlog.  Mnogi  misle,  da  krivnja  za 
to  nije  nipošto  na  Božjoj  strani.  Jer  njegovo  božansko  veličanstvo 
nam  pomaže  i  daje  nam  milost,  da  stignemo  do  te  točke.  Držim,  da 
ono  ne  propušta  i  dalje  činiti  to  isto,  sve  dok  se  ne  pojavi  krivnja 
na  našoj  strani  i  dok  mi,  s  naše  strane,  ne  postavimo  zapreku.  Njezin 
životopis,  Šesnaesta  glava. 

Mi  se  dakle,  Teotime,  brinimo,  da  napredujemo  u  ljubavi,  koju 
dugujemo  Bogu,  jer  njegova  ljubav  prema  nama  neće  nam  nikada 
ponestati. 


DVANAESTA  GLAVA 

BOŽANSKA  LJUBAV  OSTAVLJA  NAM  POTPUNU 
SLOBODU  DA  JOJ  SE  ODAZOVEMO  ILI  DA  JE  ODBACIMO 

Ja  neću  ovdje,  dragi  moj  Teotime,  govoriti  o  onim  čudesima  mi¬ 
losti,  koja  su  tako  reći  u  tren  oka  pretvorila  vukove  u  pastire,  živac 
kamen  u  vodu  i  progonitelje  u  propovjednike!  Ostavljam  po  strani 
te  svemoguće  pozive  i  tu  silu,  nasilnu  u  smislu  svetosti,  kojima  je 
Bog  u  jednom  trenu  prenio  neke  izabrane  duše  iz  krajnosti  grijeha 
u  krajnost  milosti.  Mogli  bismo  reći,  da  je  on  u  njima  izvršio  odre¬ 
đenu  moralnu  i  duhovnu  pretvorbu  ili  transsupstancijaciju.  Nije  li 
on  upravo  tako  učinio  kod  velikoga  apostola  naroda,  koji  je  u  jed¬ 
nom  trenu  od  Savla  progonitelja  postao  Pavao,  izabrana  posuda? 
Dap  9.15. 

Te  izabrane  duše  zauzimaju  posebno  mjesto.  Ta  Bogu  se  svidje¬ 
lo,  da  na  njih  izlije  ne  samo  obilje  svojih  milosti,  već  da  ih  njima 
preplavi.  Smijemo  li  tako  reći,  ne  samo  da  je  prema  njima  pokazao 
svoju  darežljivost  i  obilnost,  nego  ih  je  obasipao  rasipnošću  i  raskoš- 
nošću  svoje  ljubavi. 

Božanska  pravda  nas  na  ovom  svijetu  udara  kaznama,  koje  mi 
zapravo  ni  ne  primjećujemo,  koje  mi  ni  ne  poznamo,  jer  su  obićne 
i  svagdašnje.  No  unatoć  tome  ona  katkada  šalje  potope  i  ponore  ka¬ 
zni.  Time  ona  želi,  da  upoznamo  strogost  njezine  srdžbe  i  da  je  se 
bojimo. 

Na  isti  način  postupa  i  božansko  milosrđe.  Redovito  ono  ta'ko 
obraća  i  dariva  duše  na  toliko  blag,  nježan  i  biran  način,  da  one  je¬ 
dva  opažaju  njegovo  djelovanje.  Međutim,  dogodi  se  koji  puta,  da 
ta  božanska  dobrota  izađe  preko  svojih  običnih  obala.  Nabujala  ri¬ 
jeka,  pritisnuta  od  prevelike  količine  svojih  voda,  izlijeva  se  i  po¬ 
plavljuje  ravnicu.. Tako  isto  i  božanska  dobrota  izlijeva  svoje  milosti 
svom  žestinom,  iako  uvijek  s  ljubavlju. 

U  jednom  trenu  božanska  dobrota  natopi  i  prožme  svu  dušu 
svojim  blagoslovima  tako,  da  očituje  bogatstvo  svoje  ljubavi.  Kao 
što  božanska  pravednost  u  pravilu  djeluje  običnim  putem,  a  samo 
izuzetno  na  izvanredan  način,  tako  i  božansko  milosrđe  većini  ljudi 
očituje  svoju  darežljivost  redovitim  putem,  a  samo  nekima  ono  je 
pokazuje  izvanrednim  sredstvima. 

Koji  su  dakle  konopci,  kojima  božanska  Promisao  običava  redo¬ 
vitim  putem  vući  naša  srca  svojoj  ljubavi?  To  su  oni  isti  konopci, 
koje  ta  Promisao  sama  označuje,  kada  opisuje  sredstva,  kojima  je 
vukla  izraelski  narod  iz  Egipta  i  iz  pustinje  u  obećanu  zemlju.  »Ja 
ću  ih  povući«,  veli  ona  na  usta  proroka  Ozeja,  »ljudskim  svezama, 
tj.  svezama  ljubavi  i  prijateljstva«.  Ozeja  11.4.  Sasvim  sigurno,  dragi 
Teotime,  Bog  nas  ne  vuče  k  sebi  željeznim  lancima  kao  bikove  i  bi- 
vole.  Naprotiv,  ona  nas  mami  vabilima,  slatkim  dražima  i  svetim 
nadahnućima.  Ta  to  su  sveze  Adama  i  svakoga  čovjeka  uopće.  Dru¬ 
gim  riječima,  to  su  sveze,  koje  su  primjerene  i  koje  odgovaraju 
ljudskom  srcu,  koje  po  svojoj  naravi  uvijek  ljubomorno  čuva  svoju 
slobodu. 

Slast  i  užitak  su  prave  sveze  ljudske  volje.  Kako  veli  sv.  Augu- 
stin,  pokažimo  djetetu  orahe  i  oni  će  ga  privući  kao  magnet.  Njega 
dakle  privlači  ne  okov,  koji  steže  tijelo,  nego  magnet,  koji  vuče  srce. 

Vidiš  li  dakle,  moj  Teotime,  kako  nas  vječni  Otac  vuče  k  sebi? 
On  nas  uči,  on  nas  razveseljuje.  On  nas  ne  sili.  On  baca  u  naše  srce 
duhovno  veselje  i  užitak  kao  svetu  meku,  kojom  nas  ljubazno  i  blago 
vuče,  da  primamo  i  kušamo  slast  njegove  nauke. 

Na  taj  način  dakle,  predragi  moj  Teotime,  milost  ni  najmanje 
ne  sili  ni  ne  stavlja  u  lance  našu  slobodnu  volju.  Kakogod  bila  sve¬ 
moguća  sila  milosrdne  Božje  ruke,  koja  dodiruje,  okružuje  i  veže 
dušu  tolikim  i  tolikim  nadahnućima,  poticajima  i  mekama,  čovje¬ 
kova  slobodna  volja  ostaje  uvijek,  potpuno  slobodna  i  nezakočena, 
izuzeta  od  svake  sile  i  nužde. 

Milost  tako  ljupko,  blago  i  ljubazno  proniče  naše  srce,  da  ona  ni 
najmanje  ne  kvari  slobodu  naše  volje.  Ona  tako  snažno,  a  ipak  uvi- 

jek  tako  nježno  dodiruje  pera  našega  duha,  da  naša  slobodna  volja 
ne  trpi  nikakvu  silu.  Milost  raspolaže  silom,  ali  ne  zato  da  sili,  nego 
da  primami  srce.  Ona  nosi  u  sebi  svetu  silu,  ali  ne  zato,  da  nam  je 
nametne,  nego  da  od  naše  slobode  stvori  zaljubljenicu.  Ona  djeluje 
tako  snažno,  ali  u  isto  vrijeme  tako  blago,  da  ni  najsnažnije  njezino 
djelovanje  ne  uništava  našu  volju.  Ona  nas  tjera,  ali  ne  guši  naše 
slobodno  djelovanje.  Radi  toga,  makar  kako  ona  snažno  djelovala, 
mi  možemo  pristati  na  njezine  pobude,  ali  isto  tako  možemo  im  se 
i  oduprijeti,  kakogod  se  nama  sviđa.  I  što  je  isto  toliko  divno  koliko 
je  i  istinito,  kada  naša  volja  slijedi  Božje  nadahnuće  i  pristaje  uz 
njegovu  pobudu,  ona  to  čini  isto  tako  slobodno,  kao  što  je  slobodno 
odbija,  kada  je  odbija.  Možemo  reći  dalje,  da  pristanak  uz  milost 
mnogo  više  zavisi  od  milosti  nego  od  naše  volje  i  da  odbacivanje 
milosti  zavisi  jedino  od  naše  volje.  S  tako  ljubaznom  blagošću  Bog 
pristupa  k  našemu  srcu,  s  toliko  vještine  on  mu  saopćuje  svoju  sna¬ 
gu,  da  nam  ne  oduzima  našu  slobodu.  Kada  nam  ulijeva  pobudu 
svoje  moći,  on  ne  sprečava  moć  naše  volje,  jer  on  nadasve  uskla¬ 
đuje  svoju  moć  sa  svojom  blagošću.  Na  takav  način,  kada  se  radi 
o  dobru,  njegova  moć  daje  nama  snagu  na  božanski  blag  način.  Dru¬ 
gim  riječima,  njegova  blagost  moćno  čuva  slobodu  naše  volje. 

»Kada  bi  ti  znala  Božji  dar«,  govorio  je  Spasitelj  Samaritanki, 
»i  tko  je  onaj  koji  ti  veli:  'Daj  mi  piti’,  ti  bi  možda  tada  tražila  njega 
i  on  bi  ti  dao  žive  vode«.  Iv  9.10. 

Vidiš  li,  dragi  Teotime,  kako  Spasitelj  ovdje  govori  o  svojim 
željama.  Kada  bi  ti  znala  dar  Božji,  nema  sumnje,  da  on  time  želi 
reći,  ti  bi  se  ganula  i  ti  bi  bila  potaknuta,  da  tražiš  vodu  vječnoga 
života  i  možda  bi  je  ti  uistinu  i  tražila.  Kao  da  je  htio  reći,  ti  bi  mo¬ 
gla,  ti  bi  bila  potaknuta  tražiti,  ali  ipak  ti  ne  bi  bila  siljena,  ti  ne  bi 
bila  natjerana.  On  veli  jedino:  »Možda  bi  ti  tada  tražila«,  to  jest 
uvijek  bi  ti  ostajala  sloboda  da  tražiš  ili  da  ne  tražiš.  Tako  glase 
riječi  našega  Spasitelja  prema  službenom  izdanju  Svetoga  Pisma  i 
prema  tumačenju  sv.  Augustina,  koje  je  on  usvojio  za  to  mjesto  kod 
sv.  Ivana. 

Jednom  riječju,  ako  bi  ‘netko  rekao,  da  naša  slobodna  volja  ne 
sudjeluje,  kada  pristaje  na  milost,  koju  joj  Bog  prije  toga  pošalje  ili 
da  ona  ne  može  odbaciti  milost,  uskratiti  joj  pristanak,  taj  bi  protu¬ 
slovio  cijelom  Svetom  Pismu,  svima  starim  očima  Crkve  i  iskustvu 
i  bio  bi  izopćen  odredbama  koncila  u  Tridentu.  Šesta  sjednica,  ka¬ 
non  četiri. 

Međutim,  kada  se  kaže,  da  možemo  odbaciti  nebesko  nadahnuće 
i  božansko  djelovanje  milosti,  tada  se  pod  time  nipošto  ne  razumi¬ 
jeva,  da  mi  možemo  spriječiti  Boga,  da  nas  nadahnjuje  i  da  ubacuje 
svoje  poticaje  u  naše  srce.  Jer,  kao  što  sam  već  prije  rekao,  to  se 
događa  u  nama,  ali  bez  nas.  To  su  milosti,  koje  nam  Bog  daje  prije 

nego  smo  mi  i  pomislili  na  njih.  On  nas  budi,  dok  mi  još  spavamo 
i  prema  tome  mi  se  nađemo  budni  prije  nego  smo  i  pomislili. 

Ali  do  nas  stoji,  hoćemo  li  ustati  ili  ne  ćemo  ustati.  Jer,  kako¬ 
god  nas  je  Bog  probudio  bez  nas,  on  nas  neće  dići  bez  nas.  Isto  je 
dakle  što  i  oprijeti  se  buđenju  ne  htjeti  uopće  ustati  i  ponovno  za¬ 
spati,  jer  Bog  nas  je  probudio  jedino  stoga,  da  ustanemo. 

Mi  ne  možemo  spriječiti,  da  božansko  nadahnuće  nasrne  na  nas 
i  prema  tome,  da  nas  prodrma  i  potrese.  Ali  ako  ga  mi  odbijemo  u 
istoj  mjeri,  u  kojoj  ono  navaljuje  na  nas,  tako  da  uopće  ne  dopu¬ 
stimo  krenuti  ni  jedan  korak  u  smjeru,  u  kojemu  nas  ono  tjera, 
tada  mu  se  mi  opiremo. 

Može  vjetar  zahvatiti  i  ponijeti  naše  ptice  apode,  ali  ih  neće  od¬ 
nijeti  jako  daleko,  ako  one  ne  rašire  svoja  krila  i  ne  surađuju  s  vje¬ 
trom,  same  se  podižući  i  leteći  u  onom  smjeru  vjetra,  u  kojemu  ih  je 
on  ponio.  Naprotiv,  namami  li  ih  kakvo  zelenilo,  koje  vide  na  zemlji 
ili  ako  su  se  ukočile  radi  toga,  jer  su  predugo  ležale  na  zemlji,  mje¬ 
sto  da  se  slože  s  vjetrom  i  prihvate  njegovu  pomoć,  one  drže  svoja 
krila  sklopljena  i  ponovno  padaju  na  zemlju.  Prema  tome,  te  su  ptice 
zaista  dobile  udarac  vjetra,  ali  on  je  bio  uzalud,  jer  se  one  nisu  nji¬ 
me  okoristile. 

Dragi  moj  Teotime,  nadahnuća  nam  dolaze  i  prije  nego  što  smo 
na  njih  mislili.  Mi  ih  osjećamo.  Ali  kada  smo  ih  osjetili,  naša  je  duž¬ 
nost,  da  pristanemo  na  njih,  da  se  s  njima  složimo  i  da  slijedimo 
njihove  pobude.  Međutim,  mi  možemo  učiniti  i  to,  da  se  s  njima  ne 
složimo,  da  ne  pristanemo  uz  njih,  već  da  ih  odbijemo.  Ona  se  dadu 
osjetiti  bez  nas,  ali  je  nemoguće  pristati  uz  njih  bez  nas. 


TRINAESTA  GLAVA 

prva  Čuvstva  koja  božje  draži  stvaraju  u  dusi 

RAĐAJU  SE  U  NJOJ  PRIJE  NEGO  ONA  UOPĆE  VJERUJE 

Vjetar,  koji  diže  apode  u  vis,  najprije  zahvaća  njihova  krila,  kao 
dio  njihova  tijela,  koji  je  najlakši  i  koji  je  najpodatljiviji,  da  pri¬ 
hvati  njegovo  puhanje.  Svojim  puhanjem  on  najprije  stavlja  u  po¬ 
kret  njihova  krila,  to  jest  on  ih  odvije  i  raširi  tako  da  može  zahva¬ 
titi  cijelo  ptičje  tijelo  i  ponijeti  ga  u  zrak.  Sjedini  li  apod,  kojega  je 
vjetar  tako  zahvatio  lepeianje  svojih  krila  s  puhanjem  vjetra,  isti 
onaj  vjetar,  koji  ga  je  udario,  pomagat  će  ga  sve  više  i  više,  da  će 
on  sam  sve  lakše  i  lakše  letjeti  u  nebeske  visine. 

Tako  isto,  dragi  moj  Teotime,  kada  Božje  nadahnuće  kao  sveti 
vjetar  doleti,  da  nas  digne  u  zrak  svete  ljubavi,  najprije  uhvati  našu 
volju.  Pobuđujući  čuvstvo  nebeskoga  užitka,  ono  odvija  i  širi  na¬ 
ravnu  sklonost  koju  naša  volja  imade  za  dobro  tako  da  mu  ta  sklo¬ 
nost  služi  kao  polazna  točka  da  zahvati  cijeli  naš  duh.  A,  kako  sam 
već  rekao,  to  se  sve  događa  u  nama,  ali  bez  nas.  Na  taj  način  nas 
Božja  tnilost  pretiče. 

Pa,  osjeti  li  naš  duh,  kojega  je  Božja  milost  na  taj  način  prete¬ 
kla,  da  se  putem  toga  nebeskoga  vjetra  pokreću,  odvijaju,  šire,  raz¬ 
mahuju  i  lepeću  krila  njegove  sklonosti  te  on  i  sam,’ makar  i  u  naj¬ 
manjoj  mjeri  svojim  pristankom  pripomogne  tome  gibanju,  kakva 
li  sreća,  dragi  moj  Teotime!  Tada  će  ono  isto  nadahnuće  i  ona  ista 
milost,  koji  su  nas  zahvatili,  spojiti  svoje  djelovanje  s  našim  pri¬ 
stankom.  Oni  će  naše  slabe  pokrete  ojačati  svojom  snagom,  oživjet 
će  našu  slabašnu  suradnju  jakošću  svojega  djelovanja.  Oni  će  nam 
pomagati,  vodit  će  nas  s  jedne  stepenice  ljubavi  na  drugu,  sve  do 
onoga  čina  svete  vjere,  koji  je  potreban  za  naše  obraćenje. 

Istiniti  Bože,  Teotime!  Kakvu  utjehu  osjeća  duša,  kada  proma¬ 
tra  način,  i  to  onaj  sveti  način,  na  koji  Duh  Sveti  širi  prve  zrake  i 
čuvstva  svojega  svjetla,  kao  i  životnu  toplinu,  kojima  napunja  naše 
srce!  Isuse  moj,  kako  je  to  divan  užitak  promatrati  božansku  ljubav, 
koja  je  sunce  svih  kreposti,  kada  ona  korak  po  korak,  napredujući 
tako  polako,  da  se  jedva  može  zamijetiti,  pokazuje  svoj  sjaj  u  duši 
i  ne  prestaje  sve  dok  je  svu  ne  preplavi  sjajem  svoje  prisutnosti,  dok 
joj  na  kraju  ne  poda  savršenu  ljepotu  svojega  dana! 

O,  kako  je  radosno,  divno,  ljupko  i  prijatno  to  praskozorje!  Ali, 
uza  sve  to,  ostaje  istina,  da  praskozorje  nije  dan,  ili  ako  jest  dan, 
tada  je  to  dan,  koji  istom  počinje,  dan,  koji  se  rađa.  To  je  više  dje¬ 
tinjstvo  dana  nego  sam  dan. 

Isto  tako  nema  nikakve  sumnje,  da  oni  pokreti  ljubavi,  koji  se 
javljaju  prije  čina  vjere,  koji  je  potreban  za  naše  opravdanje  ili  nisu 
ljubav  u  pravom  smislu  riječi  ili  su  još  samo  početna  i  nesavršena 
ljubav.  To  su,  da  tako  kažemo,  prvi  zeleni  pupoljci,  koje  duša,  kao 
mistično  drvo,  ugrijana  od  sunca  božanske  ljubavi,  počinje  izbaci¬ 
vati  proljeću.  To  su  više  znamenja  plodova  negoli  sami  plodovi. 

Sv.  Pahomije,  kada  je  još  bio  mlad  vojnik  i  kada  još  nije  po¬ 
znavao  Boga,  slijedio  je  zastavu  cara  Konstantina,  koji  je  pošao  u 
rat  protiv  tirana  Maksencija.  Njegova  četa  utaborila  se  pred  malim 
gradom,  koji  se  nalazio  nedaleko  od  Tebe.  Ne  samo  on  već  i  sva  voj- 
ška  trpjela  je  od  velike  oskudice  hrane.  Kada  su  to  doznali  stanov¬ 
nici  toga  maloga  grada  koji  su  na  svu  sreću  bili  kršćani  i  koji  su 
radi  svoje  kršćanske  ljubavi  prema  bližnjemu  bili  prijateljski  susret¬ 
ljivi  i  uslužni  prema  bližnjemu,  odmah  su  se  pobrinuli,  da  opskrbe 
vojnike.  Oni  su  to  učinili  s  toliko  brige,  ljubaznosti  i  ljubavi,  da  se 
Pahomije  stao  diviti.  Raspitivao  se  je,  kako  se  zove  taj  narod,  koji 

je  tako  dobar,  ljubazan  i  nježan.  Odgovorili  su  mu,  da  su  to  kršćani. 
Zanimajući  se  zatim,  kakvim  načinom  života  oni  žive,  doznao  je,  da 
oni  vjeruju  u  Isusa  Krista,  jedinoga  Božjeg  Sina  i  da  svakome,  bez 
ikakve  razlike,  čine  dobro  i  da  se  čvrsto  nadaju,  da  će  za  ta  svoja 
dobra  djela  od  samoga  Boga  primiti  obilnu  nagradu. 

Vidiš  li,  dragi  moj  Teotime,  siromašni  Pahomije  bio  je  čovjek 
dobre  naravi,  ali  je  tada  još  spavao  snom  svoje  nevjere.  I,  eto,  Bog 
je  iznenada  stao  na  vrata  njegova  srca.  Dobrim  primjerom  spome¬ 
nutih  kršćana  kao  slatkim  glasom  on  ga  budi,  zove  i  daje  mu  prvi 
osjećaj  životne  topline  svoje  ljubavi.  Jer  samo  što  je,  kako  sam  re¬ 
kao,  čuo  govoriti  o  zakonu  ljubavi  Spasitelja  Isusa  Krista,  on  se  sav 
napunio  novim  svjetlom  i  unutrašnjom  radošću,  povukao  se  sam  u 
se  i  neko  vrijeme  je  tako  mislio  sam  u  sebi.  Potom  podigne  ruke 
prema  nebu  i  duboko  uzdahnuvši  stane  govoriti:  »Gospodine  Bože, 
koji  si  stvorio  nebo  i  zemlju,  udostojiš  li  se  baciti  svoj  pogled  na 
moju  nedostojnost  i  moju  nevolju,  udostojiš  li  se  dopustiti  mi,  da 
upoznam  tvoje  božanstvo,  ja  ti  obećajem,  da  ću  ti  služiti  i  da  ću  sav 
svoj  život  držati  tvoje  zapovijedi.  Poslije  te  molitve  i  poslije  toga 
obećanja  ljubav  prema  pravome  dobru  i  prema  pobožnosti  počela  je 
u  njemu  tako  brzo  rasti,  da  on  više  nikada  nije  prestao  činiti  tisuće 
i  tisuće  čina  kreposti. 

Iznoseći  ovaj  primjer  ja  i  nehotice  pomišljam  na  slavuja,  koji  se 
probudio  u  prvu  zoru.  Probudivši  se  počinje  se  stresati,  rastvarati  i 
širiti  krila,  polijetati  s  grane  na  granu  na  svojemu  drvu  te  zatim 
malo  po  malo  biglisati  svoju  divnu  pjesmu.  Ta,  nisi  li  opazio,  kako 
je  primjer  onih  kršćana,  punih  ljubavi,  na  juriš  ganuo  i  potom  pro¬ 
budio  sv.  Pahomija?  Naravno,  što  se  je  on  divio  od  čuđenja  nad  nji¬ 
hovim  primjerom,  nije  bilo  ništa  drugo  nego  buđenje,  kojim  ga  je 
Bog  taknuo.  A  taknuo  ga  je  tako,  kao  što  sunce  dodiruje  zemlju 
šaljući  joj  zraku  svojega  sjaja.  Taj  dodir  napunio  ga  je  osjećajem 
velike  duhovne  radosti. 

Radi  toga  Pahomije  sada  ostavlja  sve  ono,  što  ga  je  dosad  ras- 
tresalo  i  zabavljalo,  kao  na  primjer  lov  i  si.  čini  to  samo  zato,  da  se 
s  većom  usredotočenošću  i  lakoćom  može  sabrati  i  naslađivati  se 
milošću  koju  je  primio.  Nakon  toga  on  se  povukao  u  pustinju,  da 
tamo  razmišlja,  a  zatim  da  raširi  svoje  srce  i  svoje  ruke  prema  nebu, 
kamo  ga  je  vuklo  nadahnuće,  Na  tome  putu  on  počinje  širiti  krila 
svojih  čuvstava  i  lijetajući  između  nepouzdanja  u  samoga  sebe  i  po¬ 
uzdanja  u  Boga.  Sada  već  u  poniznosti  i  ljubavi  on  intonira  i  pjeva 
kantik  svojega  obraćenja.  U  njemu  on  odmah  posvjedočuje,  da  već 
pozna  Boga,  stvoritelja  neba  i  zemlje,  ali  on  istovremeno  ispovijeda, 
da  ga  ne  pozna  još  dosta,  da  mu  dostojno  služi.  U  tu  svrhu  on  po¬ 
nizno  moli,  da  mu  Bog  dade  veću  spoznaju,  kojom  će  moći  savrše¬ 
nije  služiti  njegovu  božanskom  veličanstvu. 

Molim  te  lijepo  Teotime,  pogledaj  ti  sada,  kako  Bog  polako  dje¬ 
luje  u  duši,  malo  po  malo  pojačavajući  u  njoj  milost  svojega  nadah¬ 
nuća,  kada  ga  ona  prima  i  privlačeći  je  k  sebi  od  jedne  prečke  do 
druge  na  Jakobovim  ljestvama,  koje  vode  u  nebo! 

A  kako  on  privlači?  Prvo  je,  što  nas  on  predusreće  i  budi  nas, 
javlja  se  u  nama  bez  nas.  Sve  slijedeće  poteze  izvodi  također  on  sam 
u  nama,  ali  ne  više  bez  nas.  »Povuci  me«,  govori  u  Pjesmi  nad  pje¬ 
smama  sveta  zaručnica,  Pj  nad  pj  1.3,  i  time  kao  da  hoće  reći:  »Poe¬ 
ni  ti  prvi,  jer  ja  se  ne  mogu  probuditi  sama  od  sebe.  Ja  se  ne  mogu 
maknuti,  ako  me  ti  ne  makneš.  Ali  kada  me  ti  makneš,  tada,  dragi 
zaručnice  moje  duše,  mi  trčimo,  oboje  nas  trčimo«.  Pj  nad  pj  1.3.  Ti 
trčiš  ispred  mene  i  neprekidno  me  vučeš  naprijed.  A  ja  trčim  za 
tobom,  prepuštajući  ti  da  me  vučeš,  kako  ti  želiš. 

Ali  neka  nitko  ne  misli,  da  me  ti  vučeš  za  sobom  kao  silom  na¬ 
tjeranu  robinju  ili  kao  kola,  u  kojima  nema  života.  Ne!  »Ti  mene 
vučeš  svojim  mirisom«.  Pj  nad  pj  1.3.  I  kada  ja  trčim  za  tobom,  tada 
to  nije  toliko,  što  me  ti  vučeš,  nego  je  više  radi  toga,  jer  me  mamiš. 
Ti  vučeš  snažno,  ali  ne  silovito,  jer  sva  tvoja  sila  stoji  u  blagosti. 
Mirisi  nemaju  uopće  druge  moći  da  privuku  k  sebi,  osim  svoju  ljup¬ 
kost.  A  kako  drukčije  može  ljupkost  privlačiti  osim  ljupko  i  ugodno? 


Četrnaesta  glava 

Čuvstvo  božje  ljubavi  koje  se  dobiva  po  vjeri 

Kada  nam  Bog  dade  vjeru,  on  ulazi  u  našu  dušu  i  govori  našemu 
duhu,  ne  putem  besjede  već  putem  božanskoga  nadahnuća.  On  tako 
ljubazno  predlaže  našemu  razumu  sve  ono  što  mora  vjerovati,  da  se 
volja  time  raskošno  naslađuje  i  prema  tome  sva  sretna  potiče  razum, 
da  pristane  uz  istinu  i  da  se  smiri  u  njoj,  ne  izričući  nikakvu  sumnju 
ni  nikakvo  nepovjerenje. 

I  gledajmo  čudo,  koje  se  sada  događa!  Bog  predlaže  našoj  duši 
otajstva  svete  vjere  u  takvoj  tami  i  nejasnoći,  da  mi  te  istine  ne  vi¬ 
dimo,  nego  ih  samo  naslućujemo.  Doživljujemo  nešto  slično  pojavi, 
kada  je  zemlja  pokrita  maglom  i  kada  mi  ne  možemo  vidjeti  sunce. 
Tada  mi  možemo  vidjeti  nešto  malo  više  svjetlosti  na  onoj  strani, 
gdje  je  sunce.  Da  tako  kažemo,  možemo  ga  vidjeti,  a  da  ga  ne  vidi¬ 
mo.  Jer,  s  jedne  strane  mi  ga  ne  vidimo  tako  jasno,  da  bismo  mogli 
reći,  da  ga  vidimo,  a  s  druge  strane  mi  ga  ne  vidimo  ni  tako  malo, 
da  bismo  mogli  reći,  da  ga  uopće  ne  vidimo.  To  je  dakle  više  naslu- 
ćivanje  nego  gledanje. 

Usuprot  tome  ta  maglovita  svjetlost  vjere  nije  ušla  u  naš  duh 
silom  besjede  ni  silom  dokazivanja,  već  jednostavno  blagošću  svoje 
prisutnosti.  Ona  se  javlja  s  tolikim  autoritetom,  da  joj  razum  odmah 
vjeruje  i  pokorava  joj  se.  Sigurnost  istine,  koju  nam  ona  daje  na¬ 
dilazi  sve  druge  sigurnosti  svijeta.  Ona  tolikom  snagom  podlaže  sebi 
razum  i  sva  njegova  razmišljanja,  da  ona,  uspoređena  s  njom,  ne 
uživaju  nikakav  ugled. 

Moj  Bože!  Dragi  Teotime,  hoću  li  se  moći  dobro  izraziti?  Vjera 
je  veliki  prijatelj  našega  duha.  Ona  može  sasvim  lijepo  kazati  ljud¬ 
skim  naukama,  koje  se  hvastaju,  da  su  mnogo  jasnije  i  očevidnije: 
od  nje,  ono  isto  što  je  sveta  zaručnica  kazala  drugim  pastirima:  »Ja 
sam  crna,  ali  lijepa.«  Pj  nad  pj  1.4.  O,  te  ljudske  riječi!  O  to  stečeno 
znanje!  Ja  sam  crna,  jer  oko  mene  je  tama  jednostavnih  objava,  koje 
nemaju  nikakve  vidne  jasnoće  i  koje  mene  prikazuju  crnom,  praveći 
me  gotovo  neprepoznatljivom.  Ali  ja  sam  ipak  lijepa,  i  to  ja  sam 
lijepa  u  samoj  sebi,  ja  sam  lijepa  zbog  moje  beskrajne  sigurnosti. 
Kada  bi  me  oči  smrtnika  mogle  gledati  takvu  kakva  jesam  po  mojoj 
naravi,  one  bi  sigurno  pronašle  i  utvrdile,  da  sam  lijepa. 

No  ne  moram  li  ja  zaista  biti  beskrajno  mila?  Ta,  crne  tame  i 
debele  magle,  među  kojima  se  ja  nalazim  i  među  kojima  se  ja  ne 
mogu  vidjeti,  nego  mogu  biti  samo  naslućivana,  ne  mogu  spriječiti, 
da  ja  budem  tako  draga.  Duh  mene  nadasve  miluje,  kidajući  oklop 
svih  drugih  spoznaja  oko  mene  pravi  meni  mjesto  i  postavlja  me  na 
najviše,  prijestolje  svoje  palače.  Otuda  ja  dajem  zakon  svakoj  nauci, 
postajem  vladarica  svega  ljudskoga  umovanja  pa  štoviše  i  svakoga 
ljudskoga  osjećanja! 

Zaista,  dragi  moj  Teotime,  potpuno  isto  kao  i  zapovjednici  izra¬ 
elske  vojske.  Oni  su  svukli  svoja  odijela,  stavili  su  ih  na  kup  i  time 
načinili  kraljevsko  prijestolje.  Tada  su  na  nj  posjeli  Jehua  vičući: 
»Jehu  je  kralj«!  4'Kr  9.13.  Isto  se  događa  s  vjerom.  Duh  svlači  sa 
sebe  svako  umovanje  i  odlaže  dokaze  podlažući  ih  vjeri.  On  ih  po¬ 
sjeda  na  nju  kao  na  prijestolje,  priznaje  nju  kao  kraljicu  i  s  velikom 
radošću  kliče:  »Živjela  vjera!« 

Pobožno  umovanje  i  sveti  dokazi,  čudesa  i  druge  prednosti  krš¬ 
ćanske  religije  uzrok  su,  da  je  kršćanska  religija  nadasve  vjerodo¬ 
stojna  i  da  ju  je  lako  upoznati.  Ali  ipak  jedino  vjera  je  uzrok,  da 
kršćanska  religija  bude  prihvaćena,  vjerovana  i  ispovijedana.  Jedino 
njome  se  postiže,  da  se  uzljubi  ljepota  njezine  istine,  da  se  vjeruje 
u  istinu  njezine  ljepote.  To  se  postiže  jedino  umiljatošću,  koju  ona 
širi  u  volji  i  sigurnošću,  koju  ona  daje  razumu. 

Židovi  su  vidjeli  čudesa  našega  Spasitelja  i  čuli  su  njegovu  divnu 
nauku  pa  su  unatoč  tome  ostali  u  nevjeri.  Iv  9.41.  Drugim  riječima 
njihova  volja  nije  htjela  primiti  blagost  i  umiljatost  vjere!  Oni  su 
bili  puni  ljutnje  i  pakosti  te.su  radi  njih  ostali  u  svojoj  nevjeri.  Oni 
su  vidjeli  snagu  argumenata,  ali  nije  im  išlo  u  slast  blagost  zaključ- 

ka.  I  zbog  toga  oni  nisu  pristali  uz  istinu.  Jer  čin  vjere  stoji  upravo 
u  tome  pristajanju  našega  duha,  koji  osjetivši  drago  svjetlo  istine 
pristaje  uz  nju.  Taj  njegov  pristanak  je  nježan  i  blag,  ali  u  isto  vri¬ 
jeme  pun  čvrste  i  jake  sigurnosti,  koju  mu  podaje  autoritet  istine, 
koja  mu  je  objavljena. 

Ti  si  sigurno,  dragi  moj  Teotime,  već  čuo,  da  se  na  Općim  crk¬ 
venim  saborima  vode  velike  rasprave  i  duga  ispitivanja,  u  kojima  se 
govorima,  razlozima  i  bogoslovskim  dokazima  ide  za  tim,  da  se  upo¬ 
zna  istina.  Pa  kada  prijeporne  točke  budu  dosta  raspravljene,  tada 
oci  Crkve,  to  jest  biskupi,  a  na  poseban  način  papa,  koji  je  vrhovna 
glava  svih  biskupa,  zaključuju,  odlučuju  i  određuju.  Nakon  toga  što 
je  odluka  izrečena,  svaki  ostane  kod  nje  i'potpuno  pristane  uz  nju, 
i  to  bez  obzira  na  razloge  navedene  u  raspravljanju  i  na  prethodnom 
pretresanju,  jedino  na  temelju  autoriteta  Duha  Svetoga.  Ta,  on  sam 
nevidljivo  predsjeda  saborima,  sudi,  zaključuje  i  odlučuje  na  usta 
svojih  službenika,  koje  je  postavio  za  pastire  kršćanstva.  Dap  20.28. 

Traženje  istine  i  raspravljanje  o  njoj  obavlja  se  u  predvorju  ili 
u  lađi  crkve,  gdje  imaju  riječ  bogoslovski  stručnjaci.  Odluka  među¬ 
tim  i  prihvaćanje  donose  se  u  samom  svetištu,  gdje  Duh  Sveti,  koji 
je  duša  tijela  Crkve  govori  na  usta  crkvenih  poglavara,  kako  je  obe¬ 
ćao  naš  Gospodin.  Lk  10.16. 

Uzmimo  primjer!  Nojeva  ženka  izleže  jaja  u  libijski  pijesak,  ali 
istom  sunce  stvara,  da  se  iz  njih  izležu  mladi.  Tako  isto  učenjaci  cr¬ 
kve  svojim  tumačenjima  i  raspravama  iznose  istinu,  ali  jedino  sunce 
pravde  svojim  zrakama  može  joj  pružiti  sigurnost  i  pristanak- na  nju. 

Da  na  kraju,  dragi  Teotime,  sažmemo  sve  u  jedan  zaključak! 
Ona  sigurnost,  koju  ljudski  duh  dobiva  u  objavljenim  istinama  i  u 
otajstvima  vjere,  počinje  tada,  kada  se  u  duši  javi  mio  osjećaj  užit¬ 
ka,  koji  volja  prima  od  ljepote  i  dobrote  istine,  koja  se  predlaže  na 
vjerovanje.  Drugim  riječima,  vjera  uključuje  u  sebi  početak  ljubavi, 
koju  naše  srce  osjeća  za  božanske  stvari. 


PETNAESTA  GLAVA 

VELIKO  ČUVSTVO  LJUBAVI  KOJE  SE  RAĐA  U  NAMA  PO 

SVETOM  UFANJU 

Kada  se  izložimo  zrakama  podnevnoga  jarkoga  sunca,  tada  mi 
tako  reći  gotovo  ni  ne  vidimo  više  njegovu  svjetlost  koliko  više  osje¬ 
ćamo  njegovu  toplinu.  Tako  je  isto  i  sa  svjetlom  vjere.  Čim  je  ono 
bacilo  sjaj  svojih  istina  u  naš  razum,  odmah  naša  volja  osjeća  svetu 
toplinu  nebeske  ljubavi. 

Vjera  nam  daje,  da  neprevarljivom  sigurnošću  spoznamo,  da 
Bog  jest,  da  je  on  neizmjerno  dobar,  da  se  on  može  nama  priopćiti, 
da  on  to  ne  samo  može  već  i  hoće.  Uistinu  on  to  toliko  hoće,  da  je 
u  svojoj  neizrecivoj  ljubavi  pripravio  sva  sredstva,  koja  su  potrebna, 
da  stignemo  u  blaženstvo  besmrtne  slave. 

A  k  tome  mi  svi  nosimo  u  sebi  naravnu  sklonost  k  vrhovnom 
dobru.  Od  nje  potječe  najintimnija  čežnja  našega  srca  i  trajan  ne¬ 
mir  u  njemu  tako  da  se  naše  srce  ni  na  koji  način  ne  može  smiriti 
ni  prestati  svjedočiti,  da  mu  ne  dostaje  potpuno  smirenje  i  pravo 
zadovoljstvo.  Pa  kada  sveta  vjera  predoči  našemu  duhu  taj  veličan¬ 
stveni  predmet  njegove  sklonosti,  tada,  mili  Bože  moj,  Teotime,  ko¬ 
liko  ga  veselje  obuzme,  koliki  užitak!  Kako  veliko  i  opće  uzbuđenje 
potresa  cijelu  našu  dušu!  Sva  udivljena  i  začuđena  prizorom  takve 
neopisive  ljepote  ona  tada  kliče  od  ljubavi:  »O,  kako  si  lijep,  premili 
moj!  O,  kako  si  lijep«! 

Eleazar  je  tražio  ženu  za  sina  svojega  gospodara  Abrahama. 
Kako  je  bio  zabrinut,  hoće  li  naći  tako  lijepu  i  tako  milu,  kako  je 
on  želio!  Napokon  ju  je  našao  na  zdencu  i  kada  je  vidio,  da  je  tako 
divna  svojom  ljepotom,  da  je  tako  savršena  svojom  nježnošću  i  kada 
je  na  kraju  čuo,  da  je  obećana  Izaku  za  ženu,  on  je  kleknuo  i  molio 
se  zahvaljujući  Bogu,  blagoslivljajući  ga  radošću,  kojoj  nema  ravne. 
1  Mojs  24. 

Po  svojoj  naravnoj  sklonosti  ljudsko  srce  teži  k  Bogu,  a  da  pra¬ 
vo  ni  ne  zna,  tko  je  on.  Pa  kada  ga  nađe  na  izvoru  vjere  i  kada  se 
uvjeri,  da  je  on  tako  dobar,  tako  lijep,  tako  drag,  tako  blag  za  sve 
i  za  svakoga  i  da  je  spreman  kao  vrhovno  dobro  dati  se  svima  onima, 
koji  ga  hoće,  o  Bože,  kolika  radost  i  koliki  sveti  zanos  u  duši,  koji 
sav  teži  za  tim,  da  se  zauvijek  sjedini  s  tom  dobrotom,  koja  je  do¬ 
stojnija  ljubavi  od  svega  drugoga. 

»Našla  sam  napokon  onoga,  kojega  sam  tražila  i  kojega  sam  že¬ 
ljela  i  sada  je  moja  duša  zadovoljna«,  govori  ganuta  duša.  Pj  nad 
pj  3.4. 

Kada  je  Jakob  ugledao  lijepu  Rahelu,  suze  su  mu  navrle  na  oči 
od  radosti  zbog  sreće,  koju  je  osjetio  kod  toliko  željena  susreta.  1 
Mojs  29.9.  Na  isti  način  i  naše  siromašno  srce,  kada  nađe  Boga  i  kada 
od  njega  primi  dragocjen  dar  svete  vjere,  rastapa  se  od  blažene  lju¬ 
bavi  prema  neograničenom  dobru,  koje  je  po  prvi  puta  ugledalo  u 
toj  najvišoj  ljepoti. 

Više  puta  mi  iznenada  osjetimo  radost  za  koju  nam  se  čini,  da 
nema  nikakvu  vezu  s  vanjskim  svijetom.  A  to  su  često  glasnici  ve¬ 
likih  radosti.  Neki  misle,  da  nam  naš  anđeo  čuvar,  predviđajući  do¬ 
bro  koje  imamo  doživjeti,  ulijeva  te  drage  predosjećaje,  jednako  kao 
što  nam  šalje  strah  i  užas,  kada  nam  prijete  nepoznate  pogibli.  Time 
on  želi,  da  zazivamo  Božju  pomoć  i  da  budemo  na  oprezu. 

Kada  potom  dođe  unaprijed  naviješteno  dobro,  samo  se  po  sebi 
razumije,  da  ga  naše  srce  prima  raširenih  ruku.  Ono  se  tada  sjeća 
radosti,  koju  je  prije  toga  imalo,  a  nije  joj  znalo  uzroka,  Sada  ono 
zna,  da  je  ta  radost  bila  samo  preteča  ove  sreće,  koju  je  sada  doži¬ 
vjelo. 

Tako  je,  dragi  moj  Teotime,  i  naše  srce  dugo  vremena  nosilo 
težnju  za  vrhovnim  dobrom,  a  da  nije  ni  znalo,  kamo  ta  težnja 
smjera.  Ali  čim  mu  ga  je  vjera  pokazala,  ono  tada  jasno  uviđa,  da  je 
to  dobro  ono  što  je  duša  tražila,  što  je  duh  želio,  prema  čemu  je  nje¬ 
gova  sklonost  čeznula.  Sigurno,  htjeli  mi  ili  ne  htjeli,  naše  srce  čezne 
za  vrhovnim  dobrom. 

A  što  je  to  vrhovno  dobro?  Mi  smo  nalik  onim  dobrim  Atenja- 
nima,  koji  su  prinosili  žrtvu  pravomu  Bogu,  koji  im  je  bio  nepoznat 
sve  dok  im  veliki  sveti  Pavao  nije  objavio,  da  taj  Bog  postoji.  Dap 
17.23. 

Tako  isto  i  naše  srce,  nošeno  dubokim  i  sakrivenim  nagonom, 
u  svima  svojim  činima  teži  i  žudi  za  srećom,  uvijek  je  i  svuda  traži, 
pipajući  i  amo  i  tamo,  a  da  pri  tome  ipak  ne  zna,  ni  gdje  se  ona  na¬ 
lazi,  ni  u  čemu  se  sastoji,  sve  do  onoga  časa,  kada  mu  vjera  pokaže 
i  kada  mu  opiše  beskrajnu  njezinu  krasotu. 

Pa  kada  napokon  nađe  blago,  koje  je  tražilo,  oh  kolika  radost, 
koliko  veselje,  koliki  ljubavni  užitak  toga  siromašnoga  ljudskoga 
srca!  Tada  ono  ne  zna,  kamo  bi  od  sreće.  Ono  kliče:  »Nađoh  onoga, 
kojega  je  tražila  moja  duša«,  Pj  nad  pj  3.4,  a  da  ga  nisam  ni  pozna¬ 
valo.  O,  zašto  ja  nisam  znalo,  za  čim  zapravo  čeznu  moje  želje,  kada 
me  ništa  od  svega  onoga,  za  čim  sam  ja  čeznulo,  nije  činilo  sretnim, 
jer  ja  uistinu  nisam  znalo,  za  čim  ja  čeznem.  Ja  sam  čeznulo  za  tim, 
da  ljubim,  a  nisam  poznavalo  ono,  što  treba  ljubiti.  Budući  da  moja 
čežnja  nije  našla  svoju  pravu  ljubav,  moja  je  ljubav  uvijek  bila  u 
pravoj,  ali  nepoznatoj  čežnji.  Ali  u  meni  je  bila  dosta  jaka  čežnja  za 
ljubavlju,  da  me  je  uspjela  trajno  tjerati  za  ljubavlju.  Ali  ja  nisam 
imalo  dosta  jak  osjećaj  za  dobrotu,  koju  sam  trebalo  ljubiti,  da  je 
uzmognem  uistinu  ljubiti. 


Šesnaesta  glava 

KAKO  SE  LJUBAV  POKAZUJE  U  UFANJU 

Kada  se  ljudski  razum  ozbiljno  posveti  razmišljanju  o  tome,  ko¬ 
liko  mu  vjera  pruža  od  njegova  vrhovnoga  dobra,  tada  volju  odmah 
obuzme  izvanredno  uživanje  u  tome  božanskomu  dobru.  Jer  ona  to 
dobro  još  ne  posjeduje,  u  njoj  se  rađa  žarka  želja,  da  ga  posjeduje. 

Od  te  želje  duša  kao  zaručnica  u  Pjesni  nad  pjesmama  kliče:  »Neka 
me  poljubi  poljupcem  svojih  usta«.  Pj  nad  pj  1.1. 

Bože,  žedna  je  tebe  duša  moja, 

Za  tobom  čezne  tijelo  moje 

U  zemlji  suhoj,  žednoj  i  bezvodnoj.  Ps  62.2. 

Kada  sokolar  skine  sokolu  kapicu,  a  on  pred  sobom  ugleda  pli¬ 
jen,  tada  on  svom  silom  jume  u  let.  Međutim  ako  ga  sokolar  unatoč 
tome  zadrži  konopcima,  kojima  je  vezan,  on  se,  koliko  samo  može, 
otima  i  sili  za  svojim  plijenom.  Tako  je  isto  i  s  nama.  Kada  je  vjera 
skinula  veo  neznanja  i  pokazala  nam  naše  vrhovno  dobro,  koje,  uza 
sve  to,  mi  još  uvijek  ne  možemo  posjedovati,  jer  nas  priječe  okovi 
našega  smrtnoga  života,  tada,  moj  Teotime,  mi  čeznemo  za  njim  i 
kličemo  s  psalmistom: 

Kao  što  jelen  čezne  za  izvor  vodom, 

Tako  duša  moja  čezne  za  tobom,  Bože! 

Duša  moja  žeđa  za  Bogom,  Bogom,  jakim,  živim. 

Kada  ću  doći  i  kada  ću  se  pojaviti  pred  licem  Božjim? 

Suze  su  kruh  moj  dan  i  noć 

Kada  mi  svaki  dan  govore:  Gdje  je  tvoj  Bog?  Ps  41.1-3. 

Dragi  moj  Teotime,  to  je  potpuno  opravdana  želja,  jer,  tko  je 
taj,  tko  ne  bi  želio  tako  poželjno  dobro?  Ali  ta  bi  želja  bila  uzaludna, 
štoviše,  ona  bi  bila  neprekidno  mučeništvo  našega  srca,  kada  mi  ne 
bismo  bili  sigurni,  da  je  jednoga  dana  možemo  utažiti. 

Što  bi  bio  učinio  onaj,  koji  je  svečano  uvjeravao,  da  su  mu  radi 
toga,  što  njegova  sreća  kasni,  suze  njegov  kruh  dan  i  noć,  Ps  41.4, 
a  njegov  Bog  mu  se  ipak  ne  ukazuje,  a  njegovi  ga  neprijatelji  ne¬ 
prekidno  podrugljivo  pitaju:  Gdje  ti  je  tvoj  Bog,  pitam  te,  što  bi  bio 
on  učinio,  da  nije  imao  neku  vrstu  nade,  da  će  jednoga  dana  ipak 
posjedovati  to  dobro,  za  kojim  je  toliko  čeznuo? 

I  božanska  zaručnica  hoda  sva  zaplakana  i  iznemogla  od  ljubavi, 
jer  ne  nalazi  tako  brzo  predragoga,  kojega  traži.  Pj  nad  pj  5.8.  Lju¬ 
bav  za  predragoga  rodila  je  u  njoj  želju.  Želja  je  rodila  žar,  da  ga 
strastveno  traži,  a  žar  je  prouzrokovao  malaksalost  i  iznemoglost, 
koja  bi  izjela  i  uništila  to  siromašno  srce,  da  ona  nije  imala  nadu, 
da  će  na  kraju  ipak  sresti  onoga,  kojega  je  tako  strastveno  tražila. 

Tako  dakle  nemir  i  bolna  malaksalost,  koje  u  našemu  duhu 
stvaraju  napori  ljubavne  čežnje,  ne  smiju  nas  voditi  malodušnosti  i 
gubitku  hrabrosti,  ne  smiju  nas  izručiti  očaju.  Ono  vrhovno  dobro, 
koje  nas  potiče,  da  ga  tako  jako  želimo  tisućama  i  tisućama  svojih 
obećanja,  koje  nam  je  izreklo,  kako  svojim  riječima  tako  i  svojim 
nadahnućima,  uvjerava  nas,  da  ćemo  taj  svoj  cilj  vrlo  lako  postići. 
Jedini  je  uvjet,  da  mi  upotrebi  ju  jemo  sredstva,  koja  nam  je  ono 
pripremilo  i  koja  nam  pruža  u  tu  svrhu. 

A  sada  se  događa  čudesna  pojava.  Svojom  posebnom  vlastitošću 
božanska  obećanja  i  uvjeravanja  povećavaju  uzrok  našega  nemira  i 
ukoliko  ona  povećavaju  taj  uzrok,  utoliko  ona  upropaštavaju  i  uni¬ 
štavaju  svoje  učinke. 

Nema  nikakve  sumnje,  dragi  moj  Teotime,  da  uvjeravanje,  koje 
nam  Bog  daje,  da  je  nebo  određeno  za  nas,  neizrecivo  jača  našu  že¬ 
lju,  kojom  ga  mi  želimo  uživati,  ali  u  isto  vrijeme  ono  s  druge  strane 
slabi  pa  štoviše  i  potpuno  uništava  bojazan  i  nemir,  koje  ta  želja 
rađa  u  nama.  Radi  toga  se,  na  temelju  božanskih  obećanja,  koja  nam 
je  dala  božanska  dobrota,  naše  srce  potpuno  smiruje,  a  to  smirenje 
je  korijen  one  svete  kreposti,  koju  mi  nazivamo  ufanjem. 

Naša  volja  naime  stiče  sigurnost,  koju  joj  daje  vjera.  Ona  po¬ 
staje  sigurna,  da  će  uživati  svoje  vrhovno  dobro,  bude  li  upotreblja¬ 
vala  sredstva,  koja  su  u  tu  svrhu  određena.  Drugim  riječima,  naša 
volja  time  izvršuje  dva  čina  kreposti:  prvo,  ona  očekuje  od  Boga,  da 
će  uživati  njegovu  vrhovnu  dobrotu  i  drugo,  ona  čezne  za  tim  sve¬ 
tim  užitkom. 

Između  nadati  se  i  čeznuti,  dragi  moj  Teotime,  postoji  uistinu 
samo  ova  razlika:  mi  se  nadamo  stvarima,  koje  očekujemo  od  po¬ 
moći  nekoga  drugoga.  A  čeznemo  za  stvarima,  koje  kanimo  postići 
svojim  vlastitim  sredstvima,  koje  kanimo  steći  sami  po  sebi.  Dodaj¬ 
mo  još  i  ovu  distinkciju  ili  razliku:  do  uživanja  našega  vrhovnoga 
dobra,  koje  je  Bog,  mi  u  prvom  redu  i  u  glavnom  dolazimo  njego¬ 
vom  dobrotom,  njegovom  milošću  i  njegovom  milosrdnošću.  Pa  ipak, 
uza  sve  to,  njegova  milosrdnost  hoće,  da  mi  surađujemo  s  njegovom 
dobrotom,  udružujući  slabost  našega  pristanka  s  jakošću  njegove 
milosti. 

Na  taj  način  je  dakle  naše  ufanje  u  neku  ruku  ujedinjeno  s  čež¬ 
njom.  Mi  se  nikada  ne  nadamo,  a  da  ujedno  i  ne  čeznemo  i  nikada 
ne  čeznemo,  a  da  se  ujedno  i  ne  nadamo.  Pri  tome  ufanje  imade 
uvijek  prvo  i  glavno  mjesto.  Ta  ono  počiva  na  Božjoj  milosti.  A  bez 
nje  ne  samo  da  nismo  u  stanju  ni  misliti  na  vrhovno  dobro,  kako  je 
potrebno  da  ga  postignemo,  2  Kor  3.5.,  nego  mi  ne  možemo  ni  čez¬ 
nuti  za  njim  kako  je  potrebno  da  ga  zadobijemo. 

Čežnja  je  dakle  izdanak  ufanja,  kao  što  je  naša  suradnja  izda¬ 
nak  milosti.  Svi  oni  koji  se  hoće  ufati,  a  da  ne  čeznu,  bit  će  odba¬ 
čeni  kao  kukavice  i  nemarnjaci,  a  tako  su  isto  i  oni,  koji  hoće  čez¬ 
nuti'  a  da  se  ne  nadaju,  nepromišljeni,  drski  i  preuzetni.  Ali  kada  se 
ufanje  udruži  s  čežnjom,  to  jest  kada  se  mi  ufamo  čeznući  i  kada 
čeznemo  ufajući  se,  tada,  dragi  moj  Teotime,  od  ufanja  uz  pomoć 
čežnje  postaje  hrabra  odluka,  a  uz  pomoć  ufanja  čežnja  postaje 
skroman  ili  ponizan  zahtjev.  Radeći  tako  mi  se  ufamo  i  čeznemo 
onako  kako  nas  Bog  nadahnjuje.  Međutim  i  jedno  i  drugo  se  posti¬ 
zava  ljubavlju,  koja  čezne  za  našim  vrhovnim  dobrom,  za  koje  mo¬ 
ramo  reći,  da  što  se  više  u  nj  ufamo,  to  više  ga  ljubimo. 

Radi  toga  možemo  reći,  da  ufanje  nije  ništa  drugo  nego  ljubavni 
užitak,  koji  mi  doživljujemo,  kada  očekujemo  i  tražimo  naše  vrhov¬ 
no  dobro. 

U  tome  je  poslu  sve  samo  ljubav,  moj  Teotime!  Odmah  čim  mi 
je  vjera  pokazala  moje  vrhovno  dobro,  ja  sam  ga  ljubio.  A  jer  ga 
nisam  posjedovao,  ja  sam  čeznuo  za  njim.  Budući  da  sam  znao,  da 
će  se  ono  meni  dati  na  dar,  ja  sam  ga  od  tada  još  više  želio  i  još 
žarče  ljubio.  Svakako  je  istina,  da  njegovu  dobrotu  toliko  više  lju¬ 
bimo  i  toliko  više  želimo,  koliko  je  više  ona  spremna,  da  nam  se 
preda. 

U  tome  dakle  razvitku  ljubav  je  pretvorila  svoju  želju  u  ufanje, 
čežnju  i  očekivanje,  tako  da  je  ufanje  jednostavno  ljubav,  koja  čezne 
i  očekuje.  A  budući  da  je  vrhovno  dobro  koje  ufanje  očekuje  Bog  i 
da  ga  ono  ne  očekuje  ni  od  koga  drugoga  osim  od  samoga  Boga,  po 
kojemu  se  ono  ufa  i  po  kojemu  ono  čezne,  ta  sveta  krepost  ufanja 
na  sve  strane  vodi  k  Bogu.  Radi  toga  ona  je  i  božanska  i  bogoslovska 
krepost. 


SEDAMNAESTA  GLAVA 

LJUBAV  UFANJA  JE  VRLO  DOBRA  ALI  NESAVRŠENA 

Dragi  moj  Teotime,  ljubav  koju  mi  gajimo  u  ufanju  sasvim  si¬ 
gurno  smjera  k  Bogu,  ali  se  vraća  k  nama.  Ona  gleda  u  Božju  do¬ 
brotu,  ali  uzima  u  obzir  našu  korist.  Ona  teži  toj  vrhovnoj  savrše¬ 
nosti,  ali  ona  traži  da  zadovolji  nas.  Drugim  riječima,  ona  nas  ne 
vodi  k  Bogu  zato,  jer  je  on  sam  u  sebi  vrhovno  dobro,  već  zato,  jer 
je  on  vrhovno  dobro  prema  nama.  Kao  što  vidiš,  u  toj  ljubavi  ima 
vrlo  mnogo  elemenata  od  nas  i  za  nas.  Pa  ipak,  ta  ljubav  je  prava 
ljubav,  samo  ljubav  strastvenosti  i  zainteresiranosti. 

Usprkos  tome  ja  ne  velim,  da  je  ta  ljubav  toliko  okrenuta  k  na¬ 
ma,  da  bismo  mi  ljubili  Boga  samo  zbog  nas  samih.  Oslobodi  Bože! 
Duša  koja  bi  ljubila  Boga  samo  radi  ljubavi  prema  samoj  sebi,  to 
jest  koja  bi  svoju  vlastitu  korist  uzimala  kao  cilj  svoje  ljubavi,  jao, 
počinjala  bi  krajnje  svetogrđe. 

Kada  bi  žena  ljubila  svojega  muža  iz  ljubavi  prema  svojemu 
sluzi,  ona  bi  ljubila  svojega  muža  kao  svojega  slugu,  a  svojega  slugu 
kao  svojega  muža.  Tako  i  duša,  koja  bi  ljubila  Boga  samo  iz  ljubavi 
prema  samoj  sebi,  ljubila  bi  samu  sebe,  kako  bi  trebala  ljubiti  Boga, 
a  Boga  kako  bi  trebala  ljubiti  samu  sebe. 

Osim  toga  postoji  vrlo  velika  razlika,  kažemo  li:  »Ja  ljubim 
Boga  radi  dobra,  koje  ja  očekujem  od  njega«  ili  kažemo  li:  »Ja'lju- 

bim  Boga  jedino  radi  dobra,  koje  očekujem  od  njega«  ili  kažemo 
li:  »Ja  ljubim  Boga  iz  ljubavi  prema  samomu  sebi«.  Kada  kažem:  »Ja 
ljubim  Boga  radi  sebe«,  to  je  isto  kao  kada  bih  rekao:  »Ja  ljubim 
imati  Boga,  ja  ljubim,  da  Bog  bude  moj,  da  on  bude  moje  vrhovno 
dobro«.  A  to  je  sveta  ljubav,  koju  imade  nebeska  zaručnica,  kada  u 
preobilju  ljubavnoga  žara  sto  puta  uzvikuje:  »Moj  predragi  je  pot¬ 
puno  moj,  a  ja  sam  sva  njegova.  On  je  moj,  a  ja  sam  njegova«.  Pj. 
nad  pj  2.16.  Ali  reći:  »Ja  ljubim  Boga  radi  ljubavi  prema  samomu 
sebi«,  to  je  kao  kada  bih  rekao:  »Ljubav,  koju  ja  imam  prema  sa¬ 
momu  sebi,  je  cilj  radi  kojega  ja  ljubim  Boga.  Na  taj  način  ljubav 
prema  Bogu  postaje  ovisna,  postaje  potčinjena  i  niža  od  sebeljublja, 
koje  imamo  prema  nama  samima.  A  to  bi  bila  bezbožnost,  kojoj  ne¬ 
ma  ravne. 

Ta  dakle  ljubav,  koju  mi  zovemo  ufanjem,  jest  ljubav  hlepnje, 
ali  svete  i  uredne  hlepnje,  kojom  mi  ne  iskorištavamo  Boga  za  sebe, 
ne  svodimo  ga  na  puku  svoju  korist,  nego  težimo  ili  hlepimo  za  tim, 
da  se  sjedinjujemo  s  njime  kao  sa  svojom  vječnom  srećom.  Tom  lju¬ 
bavlju  mi  ljubimo  sebe  zajedno  s  Bogom,  ali  ne  tako,  da  bismo  u  toj 
ljubavi  sebe  postavljali  na  prvo  mjesto,  da  bismo  se  pretpostavljali 
Bogu  ili  se  izjednačivali  s  njime.  Ljubav  prema  nama  samima  po¬ 
miješana  je  s  ljubavlju  prema  Bogu,  ali  tako,  da  je  ljubav  prema 
Bogu  gore,  iznad  ljubavi  prema  nama  samima.  Istina,  tu  se  nalazi 
i  samoljublje,  ali  ono  se  pojavljuje  kao  jednostavan  pokretač,  a  ne 
kao  glavni  cilj.  Svakako,  naša  korist  igra  u  toj  ljubavi  svoju  ulogu, 
ali  prvenstvo  pripada  Bogu. 

Jer,  na  svaki  način,  dragi  moj  Teotime,  kada  mi  ljubimo  Boga 
kao  svoje  vrhovno  dobro,  tada  ga  sigurno  ljubimo  radi  izvrsnosti, 
kojom  ne  stavljamo  u  odnos  njega  prema  nama,  već  nas  prema  nje¬ 
mu.  Nismo  dakle  mi  njegov  cilj,  njegova  težnja,  ni  njegova  savrše¬ 
nost,  već  je  on  naš  cilj,  naša  težnja  i  naša  savršenost.  Ne  pripada  on 
nama,  nego  mi  pripadamo  njemu.  On  ni  najmanje  ne  ovisi  o  nama, 
nego  mi  ovisimo  o  njemu.  Ukratko,  radi  'izvrsnosti  vrhovnoga  dobra, 
radi  kojega  mi  njega  ljubimo,  on  ne  dobiva  od  nas  ništa,  već  mi 
dobivamo  od  njega  sve.  On  nama  poklanja  sve  obilje  dobra,  daje 
nam  svu  svoju  dobrotu,  a  mi  njemu  uzvraćamo  svoju  bijedu  i  svoju 
oskudicu. 

Ljubiti  dakle  Boga  s  naslova  vrhovnoga  dobra  znači  ljubit:  ga 
s  naslova,  koji  je  častan  i  vrijedan  poštovanja.  Time  mi  priznajemo, 
da  je  on  naša  savršenost,  naš  mir  i  naš  cilj,  da  u  uživanju  njega  stoji 
sve  naše  blaženstvo. 

Postoje  dobra  kojima  se  mi  služimo  tako,  da  se  njima  koristimo 
u  svoju  svrhu.  Takve  vrste  su  dobra  na  primjer:  robovi,  sluge,  konji, 
odijela  itd.  Ljubav  koju  mi  imademo  prema  njima  jest  ljubav  čiste 
požude.  Mi  njih  ljubimo  samo  zato,  jer  nam  služe  na  našu  korist. 

Nadalje,  postoje  dobra,  koja  mi  posjedujemo,  ali  tako,  da  su  po¬ 
sjed  'i  radost  zbog  njih  na  obadvije  strane  jednaki  ili  ravnomjerni, 
to  jest  uzajamni  i  recipročni.  Tako  je  na  primjer  s  našim  prijatelji¬ 
ma.  Jer  ljubav  koju  mi  gajimo  za  njih,  jest  doduše  ljubav  hlepnje, 
budući  da  ih  ljubimo  zato,  jer  u  njima  nalazimo  radost  i  veselje,  ali 
ta  je  požuda  časna,  jer  po  njoj  oni  jednako  pripadaju  nama  kao  i  mi 
njima. 

Napokon  postoji  treća  vrsta  dobara.  Njih  mi  posjedujemo  tako,' 
da  smo  o  njima  ovisni,  da  imademo  dio  s  njima,  da  smo  im  podložni. 
Tu  na  primjer  ubrajamo  dobrohotnost  naših  biskupa,  vladara,  očeva 
i  majki,  njihovu  prisutnost  ili  njihovu  blagonaklonost.  Ljubav  koju 
gajimo  prema  njima,  također  je  ljubav  hlepnje,  jer  mi  njih  ljubimo 
zato,  jer  su  oni  naši  biskupi  naši  vladari,  naši  očevi  i  naše 
majke.  Jer  nije  služba  biskupa  vladara,  oca,  majke  razlog,  da  mi  njih 
ljubimo,  nego  je  razlog  to,  što  su  oni  u  toj  službi  u  našemu  mjestu 
i  s  obzirom  na  nas. 

Ta  dakle  hlepnja  ili  ta  koristoljubiva  ljubav  nosi  u  sebi  pošti¬ 
vanje,  smjemost  i  čast.  Jer  mi  ljubimo,  na  primjer  naše  očeve,  jer 
su  oni  naši,  ali  mi  ih  ljubimo  i  zato,  jer  mi  pripadamo  njima. 

Na  takav  način  mi  ljubimo  Boga  i  hlepimo  za  njim  u  svojoj  kre¬ 
posti  ufanja.  U  njoj  mi  njega  ne  ljubimo  zato,  da  bi  on  bio  naše  vr¬ 
hovno  dobro,  nego  zato,  što  on  to  jest.  Mi  njega  ne  ljubimo  zato,  da 
on  bude  naš,  nego  zato,  jer  smo  mi  njegovi.  Ne  kao  da  bi  on  tu  bio 
zbog  nas,  nego  zato,  jer  smo  mi  stvoreni  za  nj. 

Pripazi  dobro,  dragi  Teotime,  da  je  u  ovoj  ljubavi  ovdje  razlog 
radi  kojega  mi  ljubimo,  to  jest  radi  kojega  mi  predajemo  naše  srce 
ljubavi  onoga  dobra,  za  kojim  hlepimo,  jest  u  tome,  što  je  to  naše 
dobro,  ali  razlog  stupnja  i  opsega  te  ljubavi  ovisi  o  uzvišenosti  i  do¬ 
stojanstvu  dobra,  koje  mi  ljubimo. 

Tako  na  primjer  mi  ljubimo  naše  dobročinitelje,  jer  su  oni  dobri 
prema  nama.  Ali  mi  ih  ljubimo  više  ili  manje,  već  prema  tome,  iska¬ 
zuju  li  nam  oni  više  ili  manje  dobročinstva. 

Zašto  mi  dakle,  Teotime,  ljubimo  Boga  tom  ljubavlju  hlepnje? 
Zato,  jer  je  on  naše  dobro.  A  zašto  ga  ljubimo  beskrajno?  Zato  jer 
je  on  naše  beskrajno  dobro. 

Kada  ja  dakle  vel'im,  da  mi  ljubimo  Boga  beskrajno,  ja  ne  velim 
da  ga  mi  ljubimo  zato,  jer  je  on  beskrajna  ljubav.  A  beskrajna  lju¬ 
bav  leži  samo  u  kreposti  božanske  ljubavi,  u  karitasu.  U  kreposti 
ufanja  ljubav  je  još  nesavršena,  jer  ona  ne  teži  za  beskrajnom  do¬ 
brotom  utoliko  ukoliko  je  ona  to  u  samoj  sebi,  već  samo  utoliko  uko¬ 
liko  je  ona  takva  nama. 

Međutim,  budući  da  u  toj  vrsti  ljubavi  nema  uopće  uzvišenijega 
razloga  od  onoga,  koji  potječe  od  promatranja  beskrajnoga  dobra, 
mi  velimo,  da  i  po  njemu  ljubimo  beskrajno.  Ali  ostaje  istina,  da 
isključivo  i  jedino  po  toj  ljubavi  nitko  nije  kadar  držati  Božje  zapo- 

vijedi  ni  steći  vječni  život.  Ta,  to  je  ljubav,  koja  je  jača  po  svojemu 
čuvstvu  nego  po  svojemu  učinku  sve  dotle,  dok  se  ne  spoji  i  ne  sje¬ 
dini  s  pravom  božanskom  ljubavlju,  s  karitasom. 


OSAMNAESTA  GLAVA 

LJUBAV  SE  POKAZUJE  U  POKORI.  IMADE  RAZLIČITIH 

VRSTA  POKORE 

Općenito  govoreći  pokora  je  kajanje,  kojim  se  odbacuje  i  mrzi 
počinjeni  grijeh.  U  pokori  je  ujedno  uključena  odluka:  kolikogod  je 
moguće  naknaditi  uvredu  i  nepravdu,  nanesene  protiv  onoga,  protiv 
kojega  je  učinjen  grijeh. 

Ja  sam  u  pokoru  uključio  odluku  nadoknaditi  uvredu  zato,  jer 
kajanje  ne  mrzi  dosta  zlo,  kada  ono  dragovoljno  dopušta,  da  i  dalje 
postoji  njegov  glavni  učinak,  koji  su  uvreda  i  nepravda.  A  ono  to 
dopušta,  ako,  na  koji  mu  drago  način,  može  dati  zadovoljštinu  za 
uvredu  i  nepravdu,  a  ono  to  ipak  ne  čini. 

Neću  ovdje  govoriti  o  pokori,  koju  su  činili  mnogi  pogani.  Kako 
svjedoči  Tertuldjan,  oni  su  u  mnogome  bili  nalik  jedni  na  druge,  a 
njihova  je  pokora  bila  tako  pusta,  prazna  i  suvišna,  da  su  često  Činili 
pokoru  zato,  što  su  učinili  dobro  djelo.  Ja  ovdje  govorim  samo  o  kre¬ 
posti  pokore,  koja  ima  različite  motive,  od  kojih  polazi  pa  se  prema 
tome  i  dijeli  na  različite  vrste. 

Svakako  postoji  pokora  koja  je  potpuno  moralna  i  ljudska.  Ta¬ 
kva  je  na  primjer  bila  ona  Aleksandra  Velikoga.  On  je,  ubivši  u 
pijanstvu  svojega  dragoga  ljubimca  i  vojskovođu  Klita,  odlučio  gla¬ 
dovati  tako  dugo,  dok  ne  umre  od  gladi.  Prema  Oiceronovu  opisi¬ 
vanju,  Tuscul.  4.37,  tako  je  snažna  bila  sila  njegove  pokore.  Ili  opet 
uzmimo  pokoru  Alkibijada.  Kako  pripovijeda  sveti  Augustin,  kada 
ga  je  Sokrat  uvjerio,  da  nije  pametan,  on  je  stao  dugo  i  gorko  pla¬ 
kati.  Sav  je  bio  utučen  i  tužan,  neprekidno  se  žalostio,  što  nije  ona¬ 
kav,  kakav  bi  trebao  biti. 

To  je  razlog,  da  Aristotel  u  svojoj  Nikomahovoj  Etici 
7.7.  priznaje  tu  vrstu  pokore  i  uvjerava,  da  je  neumjerenjak  onaj, 
koji  se  ne  zna  svladati,  koji  se  svjesno  i  promišljeno  podaje  strasti¬ 
ma.  Aristotel  veli  za  nj,  da  je  nepopravljiv  zato,  jer  ne  pozna  pokore. 
A  onaj  koji  ne  pozna  pokore,  ne  može  se  ni  izliječiti. 

Seneka,  Plutarh  i  Pitagorovci  su  uvelike  preporučivali  ispit  sa¬ 
vjesti.  A  osobito  je  to  činio  Sei?eka,  koji  je  tako  živo  govorio  o  ne¬ 
miru,  koji  grižnja  savjesti  rađa  u  duši.  Ti  su  dakle  veliki  ljudi  bez¬ 
uvjetno  razumjeli,  da  postoji  pokora. 

A  što  se  tiče  mudroga  Epikteta,  on  je  tako  savršeno  opisao  pri¬ 
jekore  i  ukore,  koje  moramo  mi  sami  sebi  predbacivati,  da  se  za¬ 
pravo  o  tome  ništa  bolje  ne  može  reći. 

Ima  još  jedna  druga  vrsta  pokore,  koja  doduše  također  raste  na 
tlu  naravne  etike,  ali  koja  je  unatoč  tome  duhovna  i  vjerska,  mogli 
bismo  reći  na  neki  način  čak  božanška.  Ona  naime  proizlazi  iz  na¬ 
ravne  spoznaje,  kojom  čovjek  uviđa,  d  a  je  griješeći  uvrijedio  Boga. 

Činjenica  je,  da  su  mnogi  filozofi  držali,  da  se  Bogu  sviđaju  oni, 
koji  žive  kreposno  i  prema  tome,  da  vrijeđaju  Boga  oni,  koji  žive  u 
poroku  i  opačini.  Čestit  i  drag  čovjek  Epiktet  izrazio  je  želju,  da 
umre  kao  kršćanin,  što  mu  je,  kako  je  vrlo  vjerojatno  i  uspjelo.  Uz 
druge  lijepe  misli  on  je  rekao,  kako  bi  bio  zadovoljan,  kada  bi  umi¬ 
rući  mogao  podići  svoje  ruke  prema  Bogu  i  reći' mu:  »Moj  Bože,  ko¬ 
liko  je  stajalo  do  mene,  ja  ti  uopće  nisam  nanio  nijedne  sramote«. 
Štoviše,  on  traži,  da  svaki  pravi  filozof  položi  Bogu  ovu  prekrasnu 
prisegu:  da  neće  nikada  biti  neposlušan  njegovom  božanskom  veli¬ 
čanstvu,  da  neće  nikada  kuditi  ni  napadati  ništa,  što  dolazi  od  njega 
i  da  neće  ni  na  koji  način  mrmljati  ili  jađikovati  protiv  toga.  Osim 
toga  on  izričito  uči,  da  su  Bog  i  naš  anđeo  čuvar  uvijek  prisutni  kod 
svih  naših,  djela. 

Uviđaš  li  dakle  jasno,  dragi  moj  Teotime,  da  je  taj  filozof,  kada 
je  još  bio  poganin,  imao  pravilnu  spoznaju,  da  grijeh  vrijeđa  Boga, 
a  krepost  mu  služi  na  čast.  Radi  toga  je  on  također  tražio,  da  se  za 
grijeh  kaje.  Štoviše,  on  je  određivao,  da  svaku  večer  provodimo  ispit 
savjesti.  U  njezinu  korist  on  je  opominjao  jednako  kao  i  Pitagora: 

Jesi  li  zlo  učinio,  oštro  se  karaj! 

Jesi  li  dobro  učinio,  budi  zadovoljan! 

Ta  dakle  vrsta  pokore  plod  je  naravne  spoznaje  Boga  i  ljubavi 
prema  njemu.  Prema  tome  ona  spada  u  područje  naravne  religije  i 
naravne  etike.  No  budući  da  je  naravni  razum  filozofima  poklonio 
više  spoznaje  Boga,  nego  ljubavi  prema  njemu,  tako  da  oni  nisu  sla¬ 
vili  Boga  u  onoj  mjeri,  u  kojoj  su  ga  poznavali.  Rim  1.21.  Drugim 
riječima,  narav  je  bacila  više  svjetla  u  svrhu,  da  pomogne  ljudima 
upoznati  i  shvatiti,  koliko  se  Bog  vrijeđa  grijehom,  nego  što  im  je 
dala  žar,  da  u  njima  pobudi  kajanje,  koje  je  potrebno,  da  se  nadok¬ 
nadi  uvreda. 

Mnogi  su  dakle  filozofi  na  neki  način  bezuvjetno  priznavali 
vjersku  pokoru.  Ali  to  je  bilo  tako  rijetko  i  tako  maglovito,  da  su 
oni,  koji  su  uživali  glas  najkreposnijih  među  njima,  kao  što  su  na 
primjer  bili  stoici,  tvrdili,  da  se  mudar  čovjek  nikada  ne  žalosti.  Od 
te  tvrdnje  oni  su  načinili  načelo,  koje  je  protuslovno  s  razumom,  kao 
što  je  tvrdnja,  na  temelju  koje  su  oni  to  načelo  izvodili,  protuslovna 
iskustvu,  a  ona  glasi:  »Mudar  čovjek  nikada  ne  griješi!« 

Možemo  dakle,  dragi  moj  Teotime,  mirne  duše  reći,  da  je  po¬ 
kora  skroznaskroz  kršćanska  krepost.  Jer,  s  jedne  strane,  pogani  su 
je  tako  slabo  poznavali,  a  s  druge  strane,  ona  je  tako  bitna  za  prave 
kršćane,  da  ona  sačinjava  veliki  dio  filozofije  evanđelja,  prema  ko¬ 
jemu  je  luđak  svaki  onaj,  koji  govori,  da  ne  griješi.  1  Iv  1.8-10.  A 
svaki  onaj,  koji  misli,  da  može  popraviti  svoj  grijeh  bez  pokore,  mo¬ 
ra  se  smatrati  sumahnit.  Ta,  opomena  nad  opomenama  samoga  na¬ 
šega  Spasitelja  glasi:  »Činite  pokoru!«  Mt  3. 2. ,4. 17. 

Evo  kratkoga  prikaza,  kako  raste  ta  krepost!  Prije  svega  mi 
dolazimo  do  duboke  spoznaje,  da  mi,  koliko  stoji  do  nas,  svojim  gri¬ 
jesima  vrijeđamo  Boga,  prezirući  ga,  nanoseći  mu  sramotu,  ne  po¬ 
koravajući  mu  se  i  buneći  se  protiv  njega.  A  on  opet  sa  svoje  strane 
zbog  naših  grijeha  osjeća  se  uvrijeđen,  rasrđen,  prezren  i  izvrgnut 
ruglu,  budući  da  on  osuđuje,  odbacuje  i  kažnjava  svaku  opačinu  i 
svaki  grijeh. 

Iz  te  istinite  spoznaje  rađa  se  više  motiva,  od  kojih  nas  svi  oni 
ili  više  njih  zajedno  ili  svaki  za  se  mogu  voditi  pokori. 

Mi  više  puta  mislimo,  da  je  Bog,  kojega  smo  uvrijedili,  priredio 
za  grešnike  groznu  kaznu  u  paklu  i  da  će  ih  svakako  isključiti  iz 
radosti  nebeskoga  blaženstva,  koje  je  on  pripravio  dobrim  ljudima. 
Kao  što  je  čežnja  za  rajem  dostojna  svake  časti,  tako  isto  moramo 
uvelike  cijeniti  strah,  da  ga  ne  izgubimo.  I  ne  samo  to.  Budući  da  je 
želja  za  rajem  dostojna  štovanja  i  strah  pred  suprotnim  od  njega, 
to  jest  pred  paklom  je  dobar  i  pohvalan.  Jao!  Tko  se  ne  bi  bojao 
tako  velikoga  gubitka!  Tko  ne  bi  strepio  pred  tako  velikom  kaznom! 
I  taj  dvostruki  strah  —  jedan  je  od  njih  ropski,  a  drugi  trgovački 
—  snažno  nas  tjera,  da  se  kajemo  za  grijehe,  radi  kojih  nas  i  muči 
taj  strah.  I  u  tu  svrhu  Sveto  Pismo  nam  sto  i  sto  puta  stavlja  na  srce 
taj  strah. 

Drugi  opet  puta  mi  sebi  predočujemo  ružnoću  i  zloću  grijeha, 
kako  nas  to  uči  sveta  vjera.  Tako  na  primjer  mi  mislimo  o  tome, 
kako  se  grijehom  blati  i  iznakazuje  slika  i  prilika  Boga,  koja  se  na¬ 
lazi  u  našoj  duši,  kako  se  obeščašćuje  dostojanstvo  našega  duha, 
kako  se  mi  ponizujemo  i  pravimo  slični  nerazumnim  životinjama, 
kako  smo  iznevjerili  svoju  dužnost  prema  Stvoritelju  svijeta,  kako 
smo  izgubili  sreću  da  budemo  u  društvu  s  anđelima,  kako  smo  po¬ 
stali  robovi  naših  strasti,  kako  smo  izvrnuli  red  razuma  i  kako  smo 
uvrijedili  naše  anđele  čuvare,  kojima  toliko  dugujemo. 

Može  se  dogoditi  i  to,  da  nas  na  pokoru  pozove  ljepota  kreposti, 
koja  nam  daje  toliko  dobara,  koliko  nam  grijeh  prouzrokuje  zala. 
A  mnogo  puta  nas  na  to  potakne  primjer  svetih.  Jer,  tko  je  ikada 
mogao  gledati  ona  izvanredna  djela  pokore  Marije  Magdalene,  Ma¬ 
rije  Egipatske  ili  pokornike  samostana,  kojemu  je  dan  nadimak 
»Tamnica«,  koji  nam  je  opisao  sv.  Ivan  Klimak,  a  da  ne  bude  ganut, 

da  se  ne  kaje  za  svoje  grijehe?  Ta,  svaki  onaj  koji  samo  $ita  povi¬ 
jest  tih  djela,  mora  biti  potresen  i  ganut,  mora  biti  potaknut,  da  i 
on  tako  čini,  ako  nije  do  srži  otupio. 


DEVETNAESTA  GLAVA 
POKORA  BEZ  LJUBAVI  JE  NESAVRŠENA 

Svima  tima  motivima  uči  nas  naša  sveta  kršćanska  vjera  i  vje¬ 
rovanje,  koje  nam  ona  tumači.  Radi  toga  pokora,  koja  odatle  slijedi, 
je  nadasve  vrijedna  hvale,  ali  je  nesavršena. 

Ona  zaista  zaslužuje  hvalu.  Ta,  ni  Sveto  Pismo,  ni  Crkva  ne  bi 
nas  takvim  motivima  poticali  na  pokoru,  ako  pokora,  koja  iz  njih 
proizlazi,  ne  bi  bila  dobra.  Jer,  očito  je,  da  i  te  kako  odgovara  ra¬ 
zumu  kajati  se  za  počinjene  grijehe,  kao  što  je  gotovo  nemoguće 
razumjeti  ne  kajati  se  za  počinjene  grijehe  i  nakon  toga,  kada  ih 
pažljivo  promatramo  i  vagnemo. 

Pa  ipak,  ta  je  pokora  još  uvijek  nesavršena.  Razlog  je  u  tome, 
što  joj  nedostaje  božanska  ljubav.  Ma,  ne  vidiš  li  ti,  moj  Teotime, 
da  to  sve  kajanje  imade  pred  očima  samo  korist  naše  duše,  njezinu 
sreću,  njezinu  unutrašnju  ljepotu,  njezinu  čast  i  njezino  dostojan¬ 
stvo,  jednom  riječju  ljubav  prema  nama  samima,  iako  potpuno 
opravdanu  i  potpuno  urednu  ljubav? 

I  molim  te  lijepo,  razumij  me  dobro!  Ja  ne  velim,  da  to  sve  ka¬ 
janje  odbacuje  Božju  ljubav.  Kažem  samo  to,  da  je  ono  ne  uključuje 
i  ne  obuhvaća,  Ono  je  ne  odbija,  ali  je  ne  sadržava.  Ono  nije  protiv 
nje,  ali  je  još  uvijek  bez  nje.  Ona  nije  isključena,  ali  nije  ni  uklju¬ 
čena. 

Volja,  koja  naprosto  grli  ono,  što  je  dobro,  vrlo  je  dobra.  Ali 
ako  ona  grli  dobro  odbacujući  bolje,  tada  ona  nije  nipošto  u  redu. 
I  to  ne  zato,  što  prihvaća  jedno,  nego  zato  jer  odbacuje  drugo.  Tako 
na  primjer  volja,  da  ćemo  davati  milostinju,  je  dobra,  ali  volja,  da 
danas  ne  ćemo  davati  milostinju,  bila  bi  zla  zato,  jer  bi  ona  isklju¬ 
čivala  ono,  što  je  bolje,  a  to  je  davati  milostinju  i  danas  i  sutra  i  uvi¬ 
jek,  kadgod  nam  je  to  moguće. 

Nitko  ne  može  nijekati,  da  je  potpuno  sigurno  dobro  djelo  ka¬ 
jati  se  za  svoje  grijehe  zbog  toga  da  izbjegnemo  kaznu  pakla  i  da 
zadobijemo  nebo.  Ali  tko  bi  odlučio,  da  se  ne  će  nikada  kajati  ni 
zbog  ikojega  drugoga  razloga,  on  bi  svjesno  isključio  ono,  što  je  bolje, 
kao  što  je  na  primjer  kajati  se  zbog  ljubavi  prema  Bogu  i  time  bi  on 
počinjao  grijeh.  I  gdje  je  taj  otac,  koji  ne  bi  zamjerio  svojemu  sinu, 
koji  bi  mu  doduše  htio  služiti,  ali  nikada  s  ljubavlju  ili  iz  ljubavi? 

Početak  dobrih  stvari  je  svakako  dobar.  Ali  napredak  je  još  bolji. 
A  svršetak  je  vrlo  dobar.  Međutim,  početak  je  dobar  stoga,  jer  je  po¬ 
četak,  a  napredak  zbog  toga,  jer  je  napredak.  No  ako  bismo  htjeli 
početkom  ili  napretkom  svršiti  djelo,  to  bi  značilo  izvrnuti  pravilan 
red.  Uzmimo  na  primjer  biti  dijete  dobra  je  stvar,  ali  kada  bi  netko 
zauvijek  želio  ostati  dijete,  bilo  bi  zlo.  Sveto  Pismo  tvrdi,  da  je 
»dijete  od  sto  godina«  vrijedno  prezira.  Iz  65.20.  Vrlo  je  pohvalno 
početi  učiti,  ali  tko  bi  išao  počinjati  s  namjerom,  da  se  ne  će  nikada 
usavršiti,  radio  bi  protiv  najtemeljnijega  pravila  razuma. 

Strah  i  drugi  motivi  kajanja,  o  kojima  smo  govorili,  dobri  su  za 
početak  kršćanske  mudrosti,  koja  se  sastoji  u  pokori.  No  onaj  koji 
bi  namjerice  odlučio,  da  ne  će  nipošto  doprijeti  do  ljubavi,  koja  je 
savršenstvo  pokore,  taj  bi  uvelike  vrijeđao  Onoga,  koji  je  sve  odre¬ 
dio  za  svoju  ljubav,  kao  za  cilj  i  svrhu  svih  stvari. 

Iz  svega  rečenoga  povucimo  zaključak!  Kajanje,  koje  isklju¬ 
čuje  ljubav  prema  Bogu,  je  đavolsko.  Ono  je  nalik  kajanju  onih  koji 
su  osuđeni  u  paklu.  Naprotiv  kajanje  koje  ne  odbacuje  ljubav  prema 
Bogu,  iako  je  momentalno  još  bez  nje,  jest  dobro  i  poželjno  kajanje, 
samo  je  nesavršeno.  Ono  nam  može  zaslužiti  spasenje  samo  tada, 
kada  se  uzdigne  do  ljubavi  i  kada  se  stopi  s  njom. 

Radi  toga  i  veli  veliki  apostol:  »Kada  bih  predao  svoje  tijelo 
da  se  spali,  kada  bih  sva  svoja  dobra  poklonio  siromasima,  a  ne  bih 
imao  ljubavi,  ništa  mi  ne  bi  koristilo«.  1  Kor  13.3. 

Tako  možemo  i  mi  potpuno  istinito  reći:  »Bude  li  naše  kajanje 
tako  veliko,  da  od  njegove  boli  iscure  naše  uči  u  suzama,  da  se  naše 
srce  raspukne  od  žaljenja,  a  ne  budemo  li  imali  svete  ljubavi  prema 
Bogu,  to  sve  nam  ne  će  ništa  koristiti  za  vječni  život. 


DVADESETA  GLAVA 

KAKO  SE  U  KAJANJU  STAPAJU  LJUBAV  I  BOL 

Koliko  ja  znam,  priroda  nikada  ne  pretvara  vatru  u  vodu,  ma 
da  su  se  više  puta  vode  pretvorile  u  vatru.  Znamo,  da  je  to  ipak 
jedan  jedini  puta  Bog  učinio  kao  čudo.  Jer  prema  onome,  što  piše 
u  Knjizi  Ma'kabejaca  1.  19 — 20,  kada  su  djeca  Izraela  u  vrijeme  Se- 
dekije,  bila  odvedena  u  babilonsko  ropstvo,  Bog  je  načinio  čudo 
i  pretvorio  vatru  u  vodu.  Tada  su  naime,  na  savjet  proroka  Jere- 
mije,  svećenici  sakrili  svetu  vatru  u  isušeni  zdenac  u  dolini.  I  kada 
su  se  njegova  djeca  vraćala  kući,  pošla  su  prema  onome  kako  su  ih 
učili  njihovi  očevi,  tražiti. sakritu  vatru.  Našli  su  međutim,  da  se  va¬ 
tra  pretvorila  u  vodu,  koja  je  obilno  tekla.  Po  'odredbi  proroka  Ne- 

hernije  oni  su  tu  vodu  obilno  izlijevali  na  svete  žrtve,  koje  su  pri¬ 
nosili  Bogu.  I  gle,  čim  su  zrake  sunca  dotakle  tu  vodu,  ona  se  opet 
pretvarala  u  golemu  vatru. 

Moj  Teotime,  Bog  često  usred  naših  jada,  muka  i  žaljenja  na¬ 
šega  živoga  kajanja  u  dubinu  .našega  srca  stavlja  svetu  vatru  svete 
ljubavi.  Iza  toga  se  ta  ljubav  pretvara  u  vodu  mnogih  suza,  koje  se 
po  tome,  u  drugoj  promjeni,  pretvaraju  u  drugu  još  veću  vatru  lju¬ 
bavi.  Tako  je  na  primjer  ona  slavna  raskajana  ljubavnica  najprije 
ljubila  svojega  Spasitelja.  Iza  toga  se  je  ta  njezina  ljubav  pretvorila 
u  suze,  a  potom  su  se  te  suze  pretvorile  u  još  dublju  i  uzvišeniju  lju¬ 
bav,  tako  da  je  naš  Spasitelj  rekao:  »Mnogo  joj  se  oprašta,  jer  je 
mnogo  ljubila.«  Lk  7.47. 

Poznato  je,  da  vatra  pretvara  vino  u  tekućinu,  koja  izgleda  kao 
da  je  voda  i  gotovo  u  svima  jezicima  se  zove  aqua  vitae  (latinski) 
voda  života,  acqua  vite  (italijanski),  eau-de-vie  (francuski  ili  rakija 
(hrvatski),  koja  lako  gori  i  živo  hrani  vatru.  Radi  toga  je  u  nekim 
krajevima  zovu  žganica.  Na  isti  način  promatranje,  prožeto  čistom 
ljubavlju,  kada  gleda  Božju  dobrotu,  koja  je  dostojna  beskrajne 
ljubavi,  a  koja  je  bila  uvrijeđena  grijehom,  rađa  vodu  svetoga  ka¬ 
janja.  A  iza  toga  iz  te  vode  iskače  vatra  božanske  ljubavi,  koju  mo¬ 
žemo  u  pravom  smislu  riječi  zvati  voda  života,  eau-de-vie  ili  voda 
koja  pali,  žganica.  Ona  je  svakako  u  svojoj  biti  voda.  Ta  kajanje 
nije  ništa  drugo  nego  pravo  gnušanje,  istinska  bol  i  trpljenje.  Ali 
ono  je  ipa'k  u  isto  vrijeme  žganica,  to  jest  voda  koja  pali,  jer  ono 
sadrži  snagu  i  svojstvo  ljubavi.  Ta,  ono  proizlazi  iz  motiva  ljubavi 
i  time  svojim  svojstvom  ono  daje  život  milosti,  nadnaravni  život. 

To  je  razlog,  zašto  savršeno  kajanje  imade  dva  različita  učinka. 
Prvo,  snagom  svoje  boli  i  svojega  gnušanja  ono  nas  trga  od  grijeha 
i  od  stvorenja,  na  koje  nas  je  užitak  prikovao.  Drugo,  snagom  motiva 
ljubavi,  iz  kojega  se  ono  rađa,  ono  nas  ponovno  pomiruje  s  Bogom 
i  ponovno  nas  s  njime  sjedinjuje  nakon  toga  što  smo  se  mi  svojim 
prezirom  njegovih  zapovijedi  i'  njegove  svete  volje  bili  odijelili  i 
rastavili  od  njega.  Ukoliko  nas  dakle  ono  u  svojemu  svojstvu  pokore 
odvaja  od  grijeha,  ono  nas  u  isto  vrijeme  u  svojstvu  ljubavi  sjedi¬ 
njuje  s  Bogom. 

Uza  sve  to  ja  ipak  ne  ću  reći,  da  savršena  ljubav  prema  Bogu, 
to  jest  ljubav,  kojom  ljubimo  Boga  više  od  svih  drugih  stvari  i  osoba, 
uvijek  ide  pred  tim  kajanjem,  kao  ni  to,  da  to  kajanje  ide  uvijek 
pred  tom  ljubavlju.  To  se  događa  više  puta,  kao  što  se  često  događa 
i  to,  da  se  u  isto  vrijeme  božanska  ljubav  rađa  u  našim  srcima, 
a  kajanje  se  rađa  u  ljubavi.  Ali  opet  mnogo  puta  se  događa  i  to,  da 
kajanje  dođe  u  naše  srce,  a  ljubav  dođe  u  kajanje. 

Kad  je  Ezav  izašao  iz  utrobe  svoje  majke,  njegov  blizanac  Jakob 
zgrabio  ga  je  za  nogu,  1  Mojs  25.25,  tako  da  je  ne  samo  njihovo  ro¬ 
đenje  slijedilo  jedno  iza  drugoga,  nego  da  se  jedno  držalo  drugoga 

i  da  je  s  njime  bilo  povezano.  Na  isti  način  mučno  i  trpko  kajanje, 
koje  nosi  sa  sobom  bol,  rađa  se  prvo,  kao  drugi  Ezav.  A  draga, 
slatka  i  ljupka  ljubav,  kao  Jakob,  drži  kajanje  za  nogu  i  tako  se  ti¬ 
jesno  kvači  za  nj,  da  su  obadvoje  samo  jedno  jedino  rođenje.  Jer, 
kraj  rođenja  kajanja  je  početak  rođenja  ljubavi. 

Kao  što  je  Ezav  bio  rođen  prvi,  isto  se  tako,  redovito,  kajanje 
ukazuje  prije  ljubavi,  ali  ljubav,  kao  drugi  Jakob,  mada  je  mlađa 
ili  drugorođena,  naknadno  podčinjava  sebi  kajanje,  pretvarajući 
ga  u  radost. 

Molim  te,  dragi  moj  Teotime,  promatraj  predragu  Mariju  Mag¬ 
dalenu,  kako  ona  plače  od  ljubavi.  Sva  u  suzama  ona  jeca:  »Kamo 
su  onesli  mojega  Gospodina.  Ne  znam,  kamo  su  ga  položili!«  Iv  20.13. 
Ali  kada  ga  je  poslije  tolikih  suza  i  jauka  našla,  ona  ga  svojom 
ljubavlju  čvrsto  drži  i  ne  će  više  da  bude  bez  njega. 

Nesavršena  ljubav  ga  želi  i  vapi  za  njim.  Kajanje  ga  traži  i  na¬ 
lazi.  A  savršena  ljubav  ga  drži  i  pritište  k  sebi. 

U  Etiopiji  se  mogu  naći  rubini,  koji  po  svojoj  naravi  imadu  sjaj 
vrlo  blijede,  olovne  boje.  Kada  ih  umočimo  u  ocat,  taj  sjaj  bljesne 
u  najsjajnijem  svjetlu  i  pokazuje  svu  svoju  blistavost.  Plinije,  Hist. 
nat.  37.7. 

Tako  se  slično  vlada  i  ljubav,  koja  ide  prije  kajanja.  Ona  je 
redovito  nesavršena,  ali  kada  se  umoči  u  kiselinu  pokore,  ona  ojača 
i  postane  izvanredna  ljubav. 

Događa  še  katkad  čak  i  to,  da  kajanje  bude  savršeno,  ali  da 
ipak  u  samome  sebi  ne  sadrži  realnu  djelatnost  ljubavi,  već  samo 
njegovu  snagu  i  njegovu  vlastitost. 

Ti  ćeš  me  sada  pitati,  kakvu  snagu  i  kakvu  vlastitost  ljubavi 
može  imati  kajanje,  ako  ona  nema  djelatnosti? 

Teotime,  motiv  savršenoga  kajanja  je  Božja  dobrota,  koju  smo 
mi  uvrijedili  i  što  nam  je  sada  žao.  Ali  taj  motiv  je  motiv  samo 
zato,  jer  on  pokreće  i  podržava  kretanje.  No  kretanje  koje  Božja 
dobrota  prouzrokuje  u  srcu,  koje  je  promatra  i  uvažava,  može  biti 
samo  kretanje  ljubavi,  to  jest  kretanje  usmjereno  k  sjedinjenju. 
To  je  razlog,  da  istinsko  kajanje,  makar  da  to  nije  vidljivo  i  makar 
da  nije  očito,  da  je  u  njemu  zaposlena  istinska  djelatnost  ljubavi, 
ipak  uvijek  dobiva  poticaj  za  svoje  kretanje  od  ljubavi  i  od  njezi¬ 
noga  svojstva  da  sjedinjuje,  jer  po  tome  svojstvu  ono  nas  sjedinjuje 
i  spaja  s  božanskom  dobrotom. 

Reci  mi,  molim  te,  nije  li  svojstvo  magneta,  da  privlači  k  sebi 
željezo  i  da  ga  spaja  sa  sobom?  No  ne  vidimo  li  mi  pri  tome,  da  že¬ 
ljezo  kojega  se  je  dotakao  magnet  može  privući  k  sebi  drugo  željezo 

i  s  njim  se  spojiti?  A  ipak  pri  tome  ono  samo  nije  magnet,  ni  nema 
njegovu  narav,  nego  ima  samo  njegovu  snagu  i  njegovu  vlastitost 
da  privlači. 

Tako  isto  i  savršeno  kajanje  ne  posjeduje  doduše  stvarnu  dje¬ 
latnost  ljubavi,  ali,  taknuto  od  motiva  ljubavi,  ono  ima  snagu  i  vla¬ 
stitost  ljubavi,  to  jest  kretanje  k  sjedinjenju,  u  kojemu  se  naša  srca 
ponovno  vraćaju  volji  Božjoj  i  s  njome  se  sjedinjuju. 

Ali  ti  ćeš  mi  opet  uzvratiti:  »U  čemu  je  razlika  između  toga  kre¬ 
tanja  i  poticanja  pokore  k  sjedinjenju  i  vlastite  djelatnosti  ljubavi?« 

Dragi  Teotime!  Djelatnost  ljubavi  je  svakako  kretanje  i  strem¬ 
ljenje  k  jedinstvu,  ali  ta  je  djelatnost  plod  sviđanja.  Međutim  kre¬ 
tanje  i  stremljenje  k  jedinstvu,  koje  se  nalazi  u  pokori,  nije  plod 
sviđanja,  već  je  naprotiv  plod  nesviđanja,  kajanja,  zadovoljštine 
i  ponovnoga  izmirenja. 

Utoliko  dakle  ukoliko  to  kretanje  i  stremljenje  k  jedinstvu 
sjedinjuje,  ono  ima  svojstvo  ljubavi.  Utoliko  ukoliko  je  gorko  i  bolno, 
ono  ima  svojstvo  pokore.  Drugim  riječima,  po  svojoj  naravi  ono  je 
pravo  kretanje  i  stremljenje  pokore,  ali  takvo,  da  u  sebi  obuhvaća 
snagu  i  vlastitost  ljubavi,  koja  sjedinjuje. 

Uzmimo  jedan  primjer!  Terijačko  vino  ne  zove  se  zato,  jer  sa¬ 
drži  realnu  supstanciju  terijaka.  (Terijak  je  ljekarnički  pripravak, 
kompliciran  lijek,  koji  je  u’ono  davno  doba  služio  kao  lijek  za  umi¬ 
renje;  kao  srčani  lijek  i  kao  protuotrov  protiv  svih  mogućih  bolesti: 
Opaska  prevodioca).  Štoviše,  to  vino  nema  ni  trunka  terijaka.  Ono 
se  tako  zove  samo  zato  jer  se  vinova  loza  >namakala  u  terijaku  pa 
su  tada  grozdovi  koji  su  sazreli  na  njoj  i  vino  iscijeđeno  iz  njih  izvu¬ 
kli  snagu  i  djelatnost  terijaka  protiv  svih  vrsta  otrova. 

Tako  je  isto  i  s  pokorom.  Kako  nas  uči  Sveto  Pismo,  pokora 
briše  grijeh  i  spasava  dušu.  Radi  nje  ona  postaje  draga  Bogu  i  stiče 
opravdanje.  A  to  su  sve  učinci,  koji  pripadaju,  ljubavi  i  naoko  kao 
da  pripadaju  jedinoj  njoj.  Tome  se  ne  treba  ništa  čuditi.  Iako  se 
sama  ljubav  ne  nalazi  uvijek  u  savršenom  kajanju,  ipak  njezina 
snaga  i  njezina  vlastitost  uvijek  se  nalaze  u  njemu.  Jer  one  su  se 
izlile  na  nj,  budući  da  ono  i  tako  proističe  iz  motiva  ljubavi. 

Isto  se  tako  ne  treba  čuditi,  da  se  snaga  ljubavi  rađa  u  kajanju 
još  prije  nego  se  ona  sama  rodi  u  njemu.  Ta,  mi  vidimo,  kako  zrake 
sunca  padaju  na  staklo  zrcala  i  od  njega  se  odrazuju,  tako  se  toplina, 
koja  je  snaga  i  vlastito  svojstvo  vatre,  sve  malo  po  malo  povećava 
do  toga  stupnja,  da  počne  paliti  prije  nego  je  proizvela  pravu  vatru 
ili  u  najmanju  ruku  prije  nego  smo  mi  to  opazili. 

Tako  isto  Duh  Sveti  baci  u  naš  razum  spoznaju  o  veličini  naših 
grijeha,  koja  je  radi  toga  tako  velika,  jer  smo  mi  njima  uvrijedili 


124 


beskrajnu  dobrotu.  Kada  se  ta  spoznaja  odrazi  u  našoj  volji,  kajanje 
malo  po  malo  počinje  rasti  tako  snažno,  da  se  sve  više  i  više  pove¬ 
ćava  efektivna  toplina  i  želja  za  povratkom  u  milost  kod  Boga  i  da 
napokon  to  kretanje  stigne  do  te  točke  te  ono  počne  paliti  i  sjedi¬ 
njivati  prije  nego  se  uopće  rodila  sama  ljubav. 

Uto  se  međutim  neposredno  na  toj  istoj  točki  upali  sveta  ljubav 
bav  kao  sveta  vatra.  Prema  tome  kajanje  samo  po  sebi  ne  će  nikada 
stići  do  te  točke  da  pali  i  sjedinjuje  srce  s  Bogom,  koji  je  njegov 
najviši  domet  i  njegovo  krajnje  savršenstvo,  a  da  se  u  cijelosti  ne 
pretvori  u  vatru  i  plamen  ljubavi,  tako  da  svršetak  jednoga  služi 
kao  početak  drugomu. 

Tako  je  dakle  svršetak  kajanja  početak  ljubavi,  kao  što  je 
Ezavova  noga  bila  u  ruci  Jakoba.  Kada  je  Ezav  bio  na  kraju  svojega 
rođenja,  Jakob  je  svoje  istom  počinjao.  Svršetak  rođenja  prvoga  bio 
je  spojen,  povezan  ili  što  je  još  više  opkoljen  ili  ograđen  početkom 
rođenja  drugoga. 

Tako  je  dakle  svršetak  kajanja  početak  ljubavi,  kao  što  je 
stavno  poslije  svršetka  kajanja.  Naprotiv,  ona  se  drži  uza  nj,  ona  se 
veže  uza  nj  ili  da  tako  kažemo  jednom  riječju  početak  ljubavi  pomi¬ 
ješan  je  sa  svršetkom  kajanja.  I  u  tome  času,  kada  kajanje  dosegne 
svoj  vrhunac,  kada  se  kajanje  i  skrušenje  stopi  s  ljubavlju,  tada 
oni  zaslužuju  život  vječni. 

To  kajanje  s  ljubavlju  redovito  se  očituje  zdnosom  i  uzdizanjem 
srca  prema  Bogu,  uzdasima  i  strelovitim  molitvicama,  kako  su  ih 
izgovarali  oni  stari  pokornici:  »Bože  moj,  ja  sam  tvoj,  spasi  me.«  Bs 
98.94.  »Smiluj  mi  se  Bože,  pokaži  mi  svoje  milosrđe,  jer  duša  se  moja 
pouzdaje  u  tebe.«  Ps-  56.2.  »Spasi  me,  Gospodine,  jer  vode  poplav¬ 
ljuju  moju  dušu.«  Ps  78.2.  »Postupaj  sa  mnom  kao  s  jednim  od  svojih 
najamnika  i  slugu!«  Lk  15.19.  »Gospodine,  milostiv  bydi  meni  siro¬ 
mašnome  grešniku.«  Lk  18.13. 

Neki  bogoslovi  uče,  da  molitva  opravdava.  To  nije  bez  razloga. 
Jer  raskajana  molitva  ili  vapijuće  kajanje  uzdižu  dušu  k  Bogu,  sje¬ 
dinjuju  je  s  njegovom  dobrotom  i  nema  sumnje  snagom  svete  lju¬ 
bavi,  koju  to  sveto  kretanje  ili  uzbuđenje  prouzrokuje,  dobivaju 
oproštenje. 

Radi  toga  mi  svi  moramo  imati  mnoštvo  takvih  strelovitih  mo¬ 
litava,  koje  su  sastavljene  kao  izraz  kajanja  sjedinjenoga  sTjubavlju 
i  čežnje  koja  vapije  za  tim,  da  se  mi  izmirimo  s  Bogom.  Mi  se  na¬ 
damo,  da  ćemo  to  postići,  izgovaramo  li  tima  strelovitim  molitvama 
našu  bol  i  muku  pred  Gospodinom,  Ps  141.2.,  jer  njima  mi  otvaramo 
naše  duše  pred  njegovim  milostivim  srcem,  koje  će  ih  čuti  i  uslišati. 

DVADESET  I  PRVA  GLAVA 

LJUBAV  KOJOM  NAS  NAS  GOSPODIN  PRIVLAČI  UJEDNO 
NAM  POMAŽE  I  PRATI  NAS  SVE  DO  VJERE  I  LJUBAVI 

Između  prvoga  buđenja  od  grijeha  ili  od  nevjere  i  konačne  od¬ 
luke,  koja  ima  cilj  savršeno  vjerovanje,  često  proteče  vrlo  mnogo 
vremena.  U  to  doba  preporučuje  se  moliti,  kao  što  je  na  primjer 
činio  sveti  Pahomije,  o  kojemu  smo  već  prije  govorili  i  kao  što  je 
otac  onoga  siromašnoga  uzetog  bolesnika,  o  kojemu  nam  govori  sv. 
Marko,  Mk  9.22,  uvjeravao,  da  vjeruje,  to  jest,  da  počinje  vjerovati, 
ali  je  u  isto  vrijeme  uviđao,  da  njegova  vjera  nije  dosta  jaka  pa  je 
tada  zavapio:  »Gospodine,  ja  vjerujem!  Pomozi  mojoj  nevjeri!«  Kao 
da  je  time  htio  reći:  »Ja  više  ne  živim  u  noćnoj  tami  nevjere,  jer 
zrake  vjere  u  tebe  već  osvjetljuju  horizont  moje  duše,  ali  ja  još 
uvijek  ne  vjerujem  onako,  kako  bih  morao  vjerovati.  Ta,  moja  je 
spoznaja  još  uvijek  potpuno  slaba  i  tamom  pokrita.  Jao,  Gospodine, 
pomozi  mi!« 

Isto  tako  veliki  sveti  Augustin  svečano  izgovara  ovu  značajnu 
riječ:  »Slušaj  dakle,  čovječe,  i  razumij!  Ne  osjećaš  li,  da  te  Bog  vuče? 
Tada  se  moli,  da  budeš  vučen!«  Tim  poticajem  Augustin  nije  kanio 
govoriti  o  onom  prvom  pokretu  ili  onoj  prvoj  pobudi,  koju  Bog  pro¬ 
izvodi  u  nama,  ali  bez  nas,  kada  nas  budi  od  srta  grijeha  i  bodri  nas. 
Jer,  kako  bismo  mi  mogli  moliti  za  to  buđenje,  kada  nitko  ne  može 
moliti  prije  nego  je  već  budan?  Sveti  Augustin  govori  o  odluci,  koju 
čovjek  stvara  zato,  da  bude  vjeran.  On  misli,  da  vjerovati  znači  biti 
vučen.  Radi  toga  on  opominje  on'e,  koje  Bog  potiče  da  vjeruju,  neka 
mole  za  dar  vjere. 

A  jamačno  od  svetoga  Augustina,  nitko  nije  mogao  bolje  pozna¬ 
vati  poteškoće,  koje  redovito  treba  prijeći  između \>noga  prvoga  po¬ 
ticaja,  kojim  nas  Bog  budi  i  konačne  odluke  u  smislu  zaista  duboko 
i  živo  vjerovati.  Ta,  on  je  primio  tako  velikoi  mnoštvo  zamamnih 
poziva  i  poticaja,  u  prvome  redu  riječima  slavnoga  svetoga  Ambro¬ 
zija,  zatim  u  razgovorima,  koje  je  vodio  s  Poncijanom  i  napokon  na 
tisuću  drugih  načina,  a  ipak  je  uvijek  bez  prekida  odgađao  i  odga¬ 
đao.  Toliko  ga  je  muke  stajalo,  da  stvori  konačnu  odluku,  da  se  uisti¬ 
nu  na  nj  bolje  nego  na  ikoga  drugoga  mogu  primijeniti  one  riječi, 
koje  je  on  sam  iza  toga  izrekao:  »Jao!  Augustine,  ako  ne  misliš,  da 
te  Bog  vuče  i  ako  ne  vjeruješ,  ti  moli,  da  budeš  vučen  i  da  vjeruješ!« 

Naš  Gospodin  vuče  srca  radostima,  koja  im  daje  i  po  kojima 
ona  osjećaju,  da  je  božanska  nauka  ugodna  i  slatka.  Ali  prije  nego 
ta  slatkoća  svojim  blagim  sponama  upregne  i  veže  volju,  da  je  pri¬ 
vuče  k  potpunom  pristanku  i  predanju  vjeri,  to  jest  dok  nas  Bog 

ne  prestaje  obasipati  svojom  dobrotom  i  svojim  svetim  nadahnu¬ 
ćima,  isto  tako  ni  naš  neprijatelj  ne  prestaje  svojim  napastima  sipati 
svoju  zloću.  Ali  uza  sve  to  mi  ostajemo  uvijek  potpuno  slobodni  ili 
da  pristanemo  ili  na  nebesko  mamljenje  ili  da  ga  odbijemo. 

Sabor  u  Tridentu  jasno  je  i  izrično  odredio:.  »Ako  bi  netko  tvr¬ 
dio,  da  slobodna  volja  čovjeka,  kada  je  Bog  pokrene  i  potakne,  ni 
u  čemu  ne  surađuje  na  tome,  da  se  skloni  i  pripravi  na  dobivanje 
milosti  za  opravdanje,  pristajući  uz  Boga,  koji  je  pokreće  i  zove  i  da 
se  čovjek  uopće  ne  može  tome  protiviti,  taj  neka  bude  izopćen  i  od¬ 
bačen  od  strane  Crkve!«  Sess.  VI,  De  justific.,  can  IV. 

Ako  mi  ne  odbijemo  milost  Božje  ljubavi,  ona  se  bez  prekida 
sve  više  i  više  širi  u  našim  dušama  sve  dok  se  one  posve  ne  obrate. 
Ona  je  nalik  velikim  rijekama,  koje,  kada  nađu  otvorene  ravnice, 
sve  više  se  šire  i  zauzimaju  sve  više  prostora. 

Kada  nas  je  dakle  Božje  nadahnuće  privuklo  k  sebi,  a  istovre¬ 
meno  nije  naišlo  kod  nas  ni  na  kakav  otpor,  ono  nas  tada  vuče  dalje 
sve  do  pokore  i  ljubavi. 

Tako  se  je  zbilo  i  sa  sv.  Petrom.  On  je  kao  apod,  kao  bez  nogu 
ležao  na  tlu.  Tada  su  mu  najedanput  oči  njegova  učitelja,  čim  ih  je 
ugledao,  ulile  nadahnuće  i  on  se  dao  slobodno  pokretati  i  nositi  ono¬ 
me  slatkome  vjetru  Duha  Svetoga.  Tada  on  pilji  u  te  spasonosne 
oči,  koje  su  ga  trgle  i  probudile,  čita  u  njima  kao  u  knjizi  života 
dragu  ponudu  oproštenja,  koju  mu  nudi  božanska  blagost.  Lk  22.61. 
U  njoj  on  s  pravom  gleda  razlog  za  ufanje,  izlazi  iz  dvorišta,  shvaća 
užas  svojega  grijeha  i  gnuša  se  nad  njim.  On  lije  suze,  on  jeca,  on 
baca  svoje  jadno  srce  pred  noge  milosrđa  svojega  Gospodina,  on 
vapi  za  oproštenjem  svojega  grijeha,  on  odlučuje  izaći  na  put  nepo¬ 
vredive  vjernosti  Bogu.  I  takvim  napretkom  kretanja,  kojim  se  i  on 
sam  svojom  slobodnom  voljom  miče  u  smjeru  i  cilju  milosti,  koja 
ga  neprekidno  vodi,  podržava  i  pomaže,  on  konačno  stiže  do  svetoga 
oproštenja  svojih  grijeha.  I  tako  on  kroči  od  jedne  milosti  do  druge, 
kako  nas  uvjerava  sv.  Prosper,  da  se  bez  milosti  uopće  ne  može 
trčati  k  milosti. 

Da  završimo  ovu  točku!  Kada  duša  bude  taknuta  i  pridobivena 
od  milosti,  kada  ona  osjeti  prva  njezina  vabljenja  i  kada  pristane 
na  njihovu  slast,  kada  kao  da  je  nakon  duge  i  teške  nesvijesti  po¬ 
novno  došla  k  sebi,  ona  počinje  uzdisati  ove  riječi:  »Ah,  dragi  moj, 
mužu  moj,  prijatelju  moj,  vuci  me,  molim  te!  Uzmi  me  ispod  ruke, 
jer  ja  ne  mogu  drukčije  ići.  Pj  nad  pj  1.3.  A  . kada  me  ti  povučeš  za 
sobom,  tada  ćemo  trčati  oboje  nas  zajedno.  Ti  n?eni  pomažeš  dahom 
svojih  miomiris^,  a  ja  odgovaram  tebi  svojim  slabim  pristankom. 
Kada  mirišem  tvoju  milinu,  ona  me  krijepi  i  jača  sve  dok  balzam 
tvojega  svetog  imena,  to  jest  spasonosno  pomazanje  mojega  oprav¬ 
danja,  ne  bude  razliven  u  meni«.  Pj  nad  pj  1.2.3. 

Vidiš  dakle,  dragi  moj  Teotime,  duša  ne  bi  molila,  ako  ne  bi  bila 
potaknuta  i  hrabrena.  Ali,  čim  ona  to  bude  i  čim  ona  osjeti  Vablje- 
nje,  ona  moli  da  bude  vučena.  A  kada  postane  vučena,  ona  trči.  A 
ona  ne  bi  trčala,  ako  božanski  miomirisi,  koji  je  privlače  i  vuku, 
ne  bi,  snagom  svojih  dragocjenih  ugodnosti,  oživljavali  njezino  srce. 
A  što  brže  ona  trči,  što  se  više  približava  svojemu  nebeskom  zaruč¬ 
niku,  ona  sve  više  osjeća  slasno  milje,  koje  on  širi,  sve  dok  se  na¬ 
pokon  on  sam  ne  izlije  u  njezino  srce,  kao  razliveni  balzam.  Pj  nad 
pj  1.2.  Radosno  iznenađena  .tom  srećom,  kojoj  se  nije  tako  brzo 
nadala  i  koja  joj  je  došla  neočekivano,  ona  kliče:  »O,  premili  moj, 
kao  balzam  ti  si  se  izlio  u  moje  srce.  Nije  nikakvo  čudo,  ako  te 
mlade  duše  ljube«!  Pj  nad  pj  1.5. 

Na  taj  način,  najmiliji  moj  Teotime,  dolazi  k  nama  božansko 
nadahnuće,  pretječe  nas  i  potiče  naše  volje  na  svetu  ljubav.  Ako  ga 
mi  ne  odbijemo  ono  ide  dalje  s  nama,  prati  nas  i  okružuje,  da  nas 
neprekidno  dalje  potiče  i  da  nas  tjera  naprijed.  I,  ne  ostavimo  li  mi 
njega,  ne  će  ni  ono  nas  nikada  ostaviti,  dok  nas  ne  dovede  u  luku 
svete  božanske  ljubavi. 

Ono  nam  ukazuje  one  tri  iste  usluge,  koje  je  arhanđeo  Rafael 
učinio  svojemu  dragomu  Tobiji.  Ono  nas  vodi  na  cijelome  našem 
putu  svete  pokore.  Ono  nas  zaštićuje  od  pogibli  i  napadaja  đavla. 
Napokon,  ono  nas  tješi,  diže  i  jača  u  našim  poteškoćama. 


DVADESET  I  DRUGA  GLAVA 

KRATAK  OPIS  LJUBAVI 

Tako  dakle,  dragi  moj  Teotime,  vidiš  li  ti  na  kraju,  kako  Bog 
napretkom,  koji  je  pun  neizrecive  blagosti,  vodi  dušu  iz  Egipta  gri¬ 
jeha,  vodi  je  iz  ljubavi  u  ljubav  kao  iz  jednoga  stanovanja  u  drugo, 
dok  je  ne  dovede  u  obećanu  zemlju,  to  jest  u  svetu  ljubav. 

Ta  sveta  ljubav  je,  da  to  izrazimo  jednom  riječju,  prijateljstvo 
s  Bogom.  To  nije  zainteresirana  ljubav,  koja  traži  svoje  probitke. 
Jer  po  ljubavi  prema  Bogu  mi  ljubimo  Boga  iz  ljubavi  prema  njemu 
samonju,  imajući  pred  očima  samo  njegovu  beskrajno  ljubaznu  do¬ 
brotu. 

Ali  to  prijateljstvo  je  pravo  prijateljstvo,  jer  je  ono  uzajamno. 
Ta,  Bog  je  od  vijeka  ljubio  svaku  dušu,  koja  je  njega  ljubila,  koja 
njega  ljubi  i  koja  će  njega  ikada  ljubiti.  l.Iv  4.10.  Ta  ljubav  je  na¬ 
dalje  očitovana  i  priznata  kako  na  jednoj  tako  i  na  drugoj  strani. 
Bog  svakako  zna,  da  mi  njega  ljubimo,  jer  nam  on  sam  daje  tu  lju¬ 
bav.  A  i  mi  opet  sa  svoje  strane  znamo,  da  on  nas  ljubi,  jer  on  je  tu 

ljubav  toliko  objavio  i  jer  mi  upoznajemo,  da  je  sve  ono  dobro,  što 
ga  mi  posjedujemo,  pravi  plod  njegove  dobrohotnosti.  Napokon,  mi 
smo  u  trajnom  dodiru  s  njime,  koji  ne  prestaje  govoriti  našim  sr¬ 
cima  svojim  nadahnućima,  mamljenjima  i  svetim  pobudama.  On  ne 
prestaje  činiti  nam  dobro  i  davati  nam  dokaze  svake  vrste  svoje 
svete  ljubavi,  otvoreno  nam  objavljujući  sve  svoje  tajne  kao  svojim 
najpovjerljivijim  prijateljima.  Iv  15.  15. 

I  kao  vrhunac  veza  svoje  svete  ljubavi  s  nama,  on  nam  se  je 
darovao  kao  pravo  jelo  u  presvetom  sakramentu  Euharistije. 

A  što  se  nas  tiče,  po  svetoj  molitvi  mi  možemo  slobodno  pristu¬ 
piti  k  njemu  uvijek  kadgod  želimo.  Jer,  sve  naše  življenje,  sve  naše 
kretanje  i  sve  naše  biće  je  ne  samo  s  njime,  već  u  njemu  i  po  njemu. 
Dap  17.28. 

To  prijateljstvo  s  Bogom  nije  samo  obično  prijateljstvo.  Ono  je 
izbor  prijateljstvo  ljubavi,  kojom  mi  izabiremo  Boga  želeći  ga  lju¬ 
biti  na  poseban  način.  On  je  između  tisuća  izabrani  veli  sveta  za¬ 
ručnica  u  Pjesmi  nad  pjesmama,  5.10.  Ona  veli  između  tisuća,  a  time 
hoće  reći  između  svih. 

Radi  toga  ta  ljubav  nije  samo  ljubav  izvanrednoga  i  uzvišenoga 
izbora,  nego  je  naprotiv  neusporediva  ljubav.  Jer  ta  ljubav  cijeni  i 
štuje  Božju  dobrotu  toliko,  da  sve  drugo  cijenjenje  i  štovanje  pred 
njom  iščezava.  U  usporedbi  s  tom  ljubavlju  sve  druge  ljubavi  ili  nisu 
prave  ljubavi  ili  ako  jesu  prave  ljubavi,  ova  je  Božja  ljubav  neuspo¬ 
redivo  vi§e  nego  ljubav. 

Iz  toga  slijedi,  dragi  moj  Teotime,  da  to  nije  ljubav,  koju  bi  mo¬ 
gle  roditi  bilo  prirodne,  bilo  ljudske,  bilo  anđeoske  sile,  nego  je  sam 
Duh  Sveti  daje  i  ulijeva  u  naša  srca.  Rim  5.5.  I  kao  što  naše  duše 
koje  daju  život  našim  tijelima,  ne  dobivaju  podrijetlo  od  naših  tijela, 
već  su  naravnim  Božjim  Promislom  ulivene  u  naša  tijela,  tako  i  lju¬ 
bav,  koja  daje  život  našim  srcima,  nije  izvađena  iz  naših  srdaca, 
nego  je  nadnaravnim  Promislom  njegovoga  božanskog  Veličanstva 
kao  nebeski  fluid  ulivena  u  njih. 

Radi  toga  mi  tu  ljubav  nazivamo  nadnaravnim  prijateljstvom. 
I  to  još  više  radi  toga,  jer  ona  ima  pred  očima  Boga  i  teži  k  njemu, 
ne  po  prirodnom  znanju,  koje  mi  imamo  o  njegovoj  dobroti,  već  po 
nadnaravnoj  spoznaji  vjere. 

Očito  je  dakle,  da  ona  stoluje  na  najvišemu  vrhuncu  našega 
duha  zajedno  s  vjerom  i  ufanjem.  I  kao  kraljica  puna  veličanstveno- 
sti  ona  ima  svoje  sijelo  u  volji  kao  na  svojemu  prijestolju.  S  njega 
ona  rasipa  svoje  milje  i  svoje  slasti  na  svu  dušu  tako  da  ona  time 
putem  postaje  sva  lijepa,  sva  ugodna  i  sva  draga  božanskoj  dobroti. 

Smijemo  dakle  reći,  ako  je  duša  kraljevstvo,  u  kojemu  je  kralj 
Duh  Sveti,  tada  je  ljubav  kraljica,  koja  sjedi  s  njegove  desne  u  ha¬ 
ljini  od  izvezena  zlata  u  najljepšim  šarama.  Ps  44.10.  Ako  je  duša 
kraljica,  zaručnica  velikoga  nebeskoga  kralja,  ljubav  je  njezina  kru- 


129 


na,  koja  kraljevski  resi  njezinu  glavu.  Napokon,  ako  je  duša  sa  svo¬ 
jim  tijelom  jedan  cijeli  mali  svijet,  mikrokozmos,  ljubav  je  sunce, 
koje  uljepšava,  sve,  grije  i  oživljuje  sve. 

Božanska  ljubav,  karitas,  je  dakle  ljubav  prijateljstva,  prijatelj¬ 
stvo  ljubavi,  ljubav  onoga  što  je  najdraže,  izbor-ljubav,  ali  ljubav 
neusporediva  izbora,  beskrajna,  nadnaravna  i  nadasve  uzvišena  lju¬ 
bav;  Ona  je  kao  sunce,  koje  svojim  zrakama  uljepšava  cijelu  dušu, 
koja  je  prisutna  u  svima  njezinim  duhovnim  sposobnostima  zato  da 
ih  usavršava,  prisutna  u  svima  njezinim  moćima  zato,  da  njima  up¬ 
ravlja.  Ali  njezino  prijestolje  je  volja.  U  njoj  ona  stoluje  zato,  da  je 
potiče,  neka  miluje  i  ljubi  svojega  Bog^  iznad  svega  drugoga. 

O,  kako  je  blažena  duša,  u  koju  se  izlila  ta  sveta  ljubav!  »S  njom 
su  se  u  nju  izlila  sva  dobra«.  Mudr  7.10. 


KRAJ  DRUGE  KNJIGE 

TREĆA  KNJIGA 

Napredak  i  savršenstvo  ljubavi 


PRVA  GLAVA 


U  SVAKOM  OD  NAS  SVETA  SE  LJUBAV  MOŽE  SVE  VIŠE 
I  VIŠE  POVEĆAVATI 

Sveti  Tridenstki  sabor  nas  uvjerava,  6.  sjed,  kan  10,  da  Božji 
prijatelji  kroče  iz  kreposti  u  krepost,  Ps  83.8  i  da  se  obnavljaju  iz 
dana  u  dan.  To  znači,  da  oni  po  svojim  dobrim  djelima,  koja  oni 
sami  čine  rastu  u  pravednosti,  koju  su  dobili  od  božanske  milosti. 
U  tome  rastu  oni  bivaju  sve  više  i  više  opravdani.  Za  njih  vrijede 
ona  mudra  upozorenja  Svetoga  Pisma:  »Onaj  koji  je  pravedan,  neka 
bude  još  pravedniji,  a  onaj  koji  je  svet  neka  bude  još  svetiji!«  Otkr 
22.11.  »Ne  sumnjaj  sve  do  smrti,  da  ćeš  biti  opravdan«.  Eccli  18.22. 
»Put  pravednika  ide  naprijed  i  raste  kao  sjajno  svjetlo  sve  do  pu¬ 
noga  dana«.  Posl  4.13.  »Živeći  u  istini  po  ljubavi  rastimo  u  svemu 
u  Onome,  koji  je  glava,  Krist«!  Ef  4.15.  I  napokon:  »Molim  vas,  da 
vaša  ljubav  uvijek  raste  sve  više  i  više«.  Fil  1.9. 

To  su  sve  riječi  Svetoga  Pisma,  i  to  pjesnika  psalama  Davida, 
apostola  i  evanđeliste  Ivana,  Ekleziastika  i  sv.  Pavla. 

Nisam  nikada  čuo,  da  postoji  ijedna  životinja,  koja  ne  bi  imala 
međe  i  granice  u  svojemu  rastu.  Mislim,  da  je  jedini  izuzetak  kro¬ 
kodil,  koji  je  izvanredno  malen  kada  se  okoti,  ali  zato  ne  prestaje 
nikada  rasti  sve  dok  je  živ.  —  Bezuvjetno  je  činjenica,  da  krokodili 
žive  vrlo  dugo  i  da  je  njihov  rast  vrlo  polagan.  —  Radi  toga  je  on 
prava  slika  kako  onih  koji  su  dobri,  tako  i  onih  koji  su  zli.  Jer,  kako 
veli  veliki  kralj  i  pjesnik  David:  »Oholost  onih,  koji  mrze  Boga, 
uvijek  se- penje«.  Ps  73.23.  Knjiga  Poslovica  veli:  »Dobri  rastu  kao 
jutarnja  zora«.  Posl  4.18.  Oni  rastu  iz  sjaja  u  sjaj  i  nemoguće  je  dugo 
ostati  u  istom  stanju  očvršćenja  .Tko  ne  dobiva,  gubi  u  tome  pro¬ 
metu.  Tko  se  na  toj  ljestvici  ne  penje,  silazi.  Tko  u  tome  boju  nije 
pobjednik,  pobijeđeni  je.  Post  28.12. 

Mi  živimo  usred  opasnosti  boja,  koji  nam  nameću  naši  neprija¬ 
telji.  Ne  odupremo  li  se,  pogibamo.  A  ne  možemo  se  oduprijeti,  ako 
ne  nadvladamo.  A  ne  možemo  nadvladati  bez  pobjede.  Jer  kako  je 
rekao  slavni  sv.  Bernard:  »Na  poseban  način  napisano  je  za  čovjeka, 
da  on  nije  nikada  u  istom  stanju«.  254.  list  Garinu.  Job  14.2.  On  mora 
ili  ići  naprijed  ili  ići  natrag.  »Svi  trče,  ali  samo  jedan  dobiva  na¬ 
gradu.  Trčite  tako,  da  dobijete«.  1  Kor  9.24. 

A  koja  bi  to  druga  nagrada  mogla  biti,  ako  ne  Isus  Krist?  A 
kako  biste  je  drukčije  mogli  postići,  osim  da  njega  nasljedujete?  Na¬ 
sljedujete  li  njega,  tada  ćete  uvijek  ići  naprijed,  jest,  štoviše,  vi  ćete 
trčati.  Jer,  on  se  nije  nikada  zaustavio.  On  je  nastavio  trk  svoje 
ljubavi  i  poslušnosti  sve  do  smrti,  i  to  smrti  na  križu.  Filip  2.8. 

Ajde  dakle,  veli  sv.  Bernard,  ajde,  kažem  i  ja,  ajde  s  Isusom! 
Ajde,  dragi  moj  Teotime,  i  ne  poznaj  nikakve  druge  granice  osim 
granice  svojega  života  i  doklegod  on  bude  trajao,  trči  za  Spasiteljem, 
trči  živo  i  brzo,  jer  kakva  ti  korist,  ako  ideš  za  njim,  a  ne  budeš 
imao  sreću  da  ga  stigneš? 

Slušajmo  proroka,  koji  nam  govori:  »Ja  sam  sklonuo  svoje  srce, 
da  dovijeka  vrši  naredbe  tvoje«.  Ps  118.112.  Pazi  dobro,  on  ne  veli, 
da  će  ih  vršiti  samo  neko  vrijeme,  nego  sva  vremena,  dovijeka.  I 
radi  toga,  jer  on  želi  dovijeka  činiti  dobro,  on  će  primiti  vječnu  na¬ 
gradu.  »Blaženi  oni  koji  su  čisti  i  neokaljani  i  koji  stupaju  putem 
zakona  Gospodnjega«.  Ps  118.21.  Jao  onima  koji  su  okaljani  i  koji 
nikako  ne  stupaju  putem  zakona  Gospodnjega«.  Ps  118.21. 

Samo  je  Đavao  mogao  reći:  »Izaći  ću  na  nebo,  više  zvijezda  Bož¬ 
jih  podignut  ću  prijesto  svoj  i  sjest  ću  na  gori  zbornoj  na  strani  sje¬ 
vernoj.  Izaći  ću  u  visine  nad  oblake  i  izjednačit  ću  se  s  Višnjim«.  Iz 
14.13-14.  Jadniče!  Ti  ćeš  sjesti!  Jao!  Ne  znaš  li  ti,  da  si  na  putu,  a 
put  nije  zato,  da  se  na  njemu  sjedi,  već  da  se  stupa  naprijed.  Putem 
se  mora  tako  stupati,  tako  kretati  naprijed,  da  se  to  kretanje  zove 
napredovanje.  Stoga  Bog  govoreći  jednome  od  svojih  najvećih  pri- 
jaitelja  veli:  »Hodaj  preda  mnom  i  budi  savršen!«  Post  17.1. 

Prava  krepost  ne  pozna  nikakvih  granica.  Ona  kroči  uvijek  na¬ 
prijed.  A  to  pogotovo  vrijedi  za  svetu  ljubav,  karitas,  koja  je  kre¬ 
post  nad  krepostima.  Predmet  njezine  ljubavi  je  beskrajni  Bog.  I 
kada  bi  ona  našla  srce,  koje  može  obuhvatiti  beskrajnost,  ona  bi 
sama  bila  kadra  da  postane  beskrajna.  Ništa  ne  sprečava  tu  ljubav 
da  postane  beskrajna,  osim  volja,  koja  je  prihvaća  i  koja  mora  raditi 
po'njoj.  A  takvo  stanje  je  razlog,  da  nijedan  čovjek  ne  može  vidjeti 
Boga  toliko  koliko  se  on  može  vidjeti,  da  ga  nijedno  srce  ne  može 
ljubiti  toliko  koliko  se  on  može  ljubiti,  to  jest  toliko  koliko  je  on 
vrijedan  ljubavi.  Srce  koje  bi  moglo  ljubiti  Boga  ljubavlju  koja  je 
jednaka  njegovoj  božanskoj  dobroti  imalo  bi  beskrajno  dobru  volju. 
Nemoguće  je  da  to  bude  kod  ikoga  drugoga,  osim  kod  jedinoga  Boga. 

Sveta  dakle  ljubav  ili  karitas  može  od  nas  ljudi  biti  usavršavana 
do  beskonačnosti,  ali  ne  apsolutno.  To  znači,  karitas  se  može  sve  više 
i  više  usavršavati,  i  to  bez  prekida,  ali  ona  ne  može  nikada  biti  bes¬ 
konačna.  Božji  duh  može  dići  naš  duh  i  upregnuti  ga  u  svoje  nad¬ 
naravne  djelatnosti,  kojegod  se  njemu  svidi.  Jedino  one  ne  mogu 
biti  beskonačne.  Ta,  između  malih  i  velikih  stvari,  pa  bile  one  i  naj- 
izvanrednije,  uvijek  postoji  određena  vrsta  razmjera,  pod  uvjetom, 
da  izvanrednost  izvanrednih  stvari  ne  bude  beskonačna.  Između  ko- 

načnoga  i  beskonačnoga  ne  može  biti  nikakva  razmjera.  Ako  bismo 
ga  htjeli  ubaciti  među  njih,  morali  bismo  ili  uzdići  ono  što  je  ko¬ 
načno  i  stvoriti  ga  beskonačnim  ili  ono  što  je  beskonačno  srušiti  do 
temelja  i  načiniti  od  njega  konačno.  A  i  jedno  i  drugo  je  nemoguće. 

To  je  toliko  istina,  da  čak  ni  ljubav  koju  je  posjedovao  naš  Spa¬ 
sitelj  kao  čovjek,  iako  je  ona  uzvišenija  od  ljubavi,  koju  mogu  za¬ 
misliti  svi  anđeli  i  svi  ljudi  zajedno,  ipak  nije  beskonačna  ni  po  svo¬ 
joj  naravi,  ni  sama  po  sebi,  nego  je  to  samo  s  obzirom  na  njezino 
dostojanstvo  i  na  njezine  zasluge.  To  je  bila  ljubav  osobe  beskonač¬ 
noga  dostojanstva,  to  jest  ljubav  Božje  osobe,  koja  je  vječni  Sin  sve¬ 
mogućega  Oca. 

Međutim,  ipak  je  izvanredna  milost  i  neizreciva  povlastica  za 
naše  duše,  da  one  mogu  bez  kraja  sve  više  i  više  rasti  u  ljubavi  pre¬ 
ma  svojemu  Bogu,  sve  dok  god  hodaju  u  ovom  nestalnom  životu. 
»Etenim  benedictionem  dabit  legislator,  ibunt  de  virtute  in  virtu- 
tem  I  zakonodavac  će  dati  svoj  blagoslov  tako  da  će  oni  stupati 
iz  kreposti  u  krepost«.  Ps  83.  8. 


DRUGA  GLAVA 

KAKO  JE  NAS  GOSPODIN  UČINIO  LAKIM  RAST  LJUBAVI 

Vidiš  li  ti,  dragi  moje  Teotime,  ta  čaša  vode,  Mt  10.42,  ili  taj 
komadić  kruha  što  ih  pobožna  duša  iz  ljubavi  prema  Bogu  dadne 
siromahu,  zaista  je  sitnica  i  po  ljudskom  prosuđivanju  jedva  spo¬ 
mena  vrijedno  djelo.  Uza  sve  to,  Bog  nagrađuje  to  djelo.  Za  nj  on 
odmah  uzvraća  porastom  ljubavi.  Mk  9.41. 

Čak  i  sama  kozja  dlaka,  Izlazak  35.23,  koju  su  vjernici  u  Starom 
Zavjetu  donosili  u  hram,  bila  je  od  Boga  primana  kao  ugodna  žrtva 
i  zauzimala  je  svoje  mjesto  u  popisu  među  svetim  darovima. 

To  znači,  da  su  i  najmanja  djela,  koja  proizlaze  iz  ljubavi,  Bogu 
ugodna  i  da  se  nalaze  na  popisu  zasluga. 

U  sretnoj  Arabiji  mirišu  ne  samo  biljke  koje  su  po  svojoj  naravi 
aromatične  nego  i  sve  druge  biljke  koje  nisu  aromatične.  Razlog  nji¬ 
hove  aromatičnosti  je  samo  u  tome,  što  su  one  dionice  toga  blago¬ 
slovljenoga  tla.  Plin.  Hist.  natur.  1.12, 

Tako  je  isto  i  u  duši,  koja  živi  u  ljubavi.  Ne  samo  ona  djela  koja 
su  izvanredna  po  svojoj  naravi,  nego  isto  tako  i  mala,  sitna  djela 
nose  trag  kreposti  svete  ljubavi  i  vrijede  kao  miomiris  pred  Božjim 
veličanstvom.  Ono  ih  rado  prima  i  radi  njih  povećava  svoju  ljubav. 

Pazi  dobro,  ja  naglašavam,  da  Bog  sam  povećava  u  duši  ljubav, 
jer  ljubav  sama  po  sebi  ne  povećava  taj  porast,  kao  na  primjer  drvo, 

koje  samo  tjera  svoje  grane  i  svojom  vlastitom  snagom  ih  tjera  jedne 
iz  drugih.  Budući  da  su  vjera,  ufanje  i  ljubav  kreposti,  koje  imaju 
svoje  podrijetlo  u  božanskoj  dobroti,  to  one  dobivaju  od  nje  i  svoj 
porast  i  svoju  savršenost,  poput  pčela,  koje,  rođerie  u  medu,  primaju 
od  njega  i  svoju  hranu. 

Po  mišljenju  starih  istraživača  prirode  biseri  ne  samo  da  se  ra¬ 
đaju  u  rosi,  nego  se  jednako  i  hrane  njome.  Radi  toga  biser  majka 
—  la  mere  perle  —  otvara  svoju  ljuskicu  prema  suncu.  Kao  da  bi 
time  htjela  isprosjačiti  kapljice  rose,  koje  svježina  zraka  iscjeđuje 
u  zoru.  Tako  isto  moramo  činiti  i  mi,  koji  smo  od  Božje  dobrote  pri¬ 
mili  vjeru,  ufanje  i  ljubav.  Mi  moramo  uvijek  okretati  naša  srca  na 
tu  istu  stranu  i  držati  ih  uvijek  otvorenima  na  njoj.  Samo  tako  mo¬ 
žemo  polučiti,  da  se  spomenute  kreposti  održavaju  i  rastu.  U  tome 
smislu  naša  sveta  Crkva  uči  nas,  da  molimo  s  njome  u  svetoj  litur¬ 
giji:  »Gospodine,  umnoži  u  nama  vjeru,  ufanje  i  ljubav!«  Trinaesta 
nedjelja  po  Duhovima.  U  toj  svojoj  molitvi  Crkva  nasljeduje  one, 
koji  su  govorili  Spasitelju:  »Gospodine,  umnoži  našu  vjeru!«  Lk  17.5. 
Kao  što  se  time  ravna  i  po  sv.  Pavlu,  koji  nas  uvjerava,  da  jedini 
Bog  može  učiniti,  da  u  nama  bude  izobilna  svaka  milost.  2  Kor  9.8. 

Bog  je  dakle  onaj,  koji  prouzrokuje  taj  porast  ljubavi  u  nama, 
već  prema  tome  koliko  se  mi  služimo  njegovom  milošću,  a  kako  nam 
piše  sveto  Pismo:  »Tko  ima  —  a  to  znači  tko  dobro  upotrebljuje  pri¬ 
mljenu  milost  —  još  će  mu  se  dati  i  imat  će  u  izobilju.«  Mt  13.12.  Na 
taj  način  se  provodi  u  djelo  Spasiteljeva  opomena:  »Skupljajte  sebi 
blago  u  nebu.«  Mt  6.20.  Kao  da  ham  je  htio  reći:  »Bez  prestanka  do- 
davajte  vašim  dosadašnjim  dobrim  djelima  nova  dobra  djela,  jer  to 
su  dijelovi,  iz  kojih  mora  biti  sastavljeno  vaše  bogatstvot:  post,  mo¬ 
litva  i  milostinja. 

Dva  mala  novčića  siromašne  udovice,  što  ih  je  ona  dala  u  hram- 
sku  blagajnu,  Lk  21.2.,  bili  su  cijenjeni.  Jer,  u  stvari,  kada  se  pri¬ 
dodaje  mnogo  takvih  malih  novčića,  povećava  se  također  blagajna, 
umnaža  se  njezina  vrijednost.  Isto  je  tako  i  s  malim  dobrim  djelima. 
Neka  su  slobodno  učinjena  nemarno,  to  jest  ne  sa  svom  širinom 
snaga  ljubavi,  koje  duša  posjeduje,  ona  su  ipak  vazda  mila  Bogu  i 
ostaju  uvijek  u  vrijednosti  kod  njega.  Budući  da  je  njihova  snaga 
manja  nego  je  snaga  ljubavi,  koja  je  već  prisutna,  ona  ne  mogu  po¬ 
većati  snagu  te  ljubavi.  Međutim,  Božji  Promisao,  usprkos  tome, 
cijeni  ih  i  uzima  u  obzir.  Po  svojoj  dobroti  stavlja  ih  na  svoj  račun 
i  već  ovdje,  na  ovome  svijetu,  odmah  ih  nagrađuje  povećanjem  lju¬ 
bavi,  a  za  budućnost  doznačuje  im  veću  slavu  u  nebu. 

Dragi  Teotime,  pčele  prave  sladak  med,  koji  je  njihov  proizvod 
najviše  vrijednosti.  Ali  isto  tako  i  vosak  koji  one  prave  imade  ta¬ 
kođer  svoju  vrijednost  i  procjenjuje  njihov  rad  kao  preporučljiv. 
Jednako  i  ljubeće  srce  mora  se  truditi  da  čini  djela  velike  revnosti 
i  visoke  cijene,  da  njima  snažno  povećava  svetu  ljubav.  Ali,  čini  li 

ono  i  manja  dobra  djela,  ono  neće  ostati  bez  nagrade.  Jer  time  će 
ono  biti  Bogu  sve  više  i  više  po  volji,  to  jest  on  će  ga  ljubiti  sve  više 
i  više. 

A  istina  je,  da  Bog  uvijek  ljubi  dušu,  koja  je  prožeta  ljubavlju, 
sve  većom  i  većim  žarom,  to  jest  da  joj  za  uzvrat  poklanja  još  veću 
svoju  ljubav.  Ta,  naša  ljubav  prema  njemu  nije  ništa  drugo  nego 
svojstven  i  poseban  učinak  njegove  ljubavi  prema  nama. 

Što  napetije  mi  promatramo  našu  sliku,  koja  nam  se  odražava 
u  zrcalu  to  oštrije  i  ona  gleda  nas.  Što  s  većom  ljubavlju  Bog  baca 
svoje  oči  na  našu  dušu,  koja  je  načinjena  na  njegovu  sliku  i  priliku, 
to  uzvratno  naša  duša  s  većom  pažnjom  i  većim  žarom  gleda 
njegovu  božansku  dobrotu.  Na  taj  način  ona  prema  svojoj  slabosti 
odgovara  svima  povećanim  izrazima  Božje  ljubavi,  koje  ta  apsolut¬ 
na  i  najviša  slast  pokazuje  prema  njoj. 

U  tome  smislu  objašnjuje  Sv.  Tridentski  sabor:  »Ako  netko  kaže, 
da  se  dobiveno  stanje  svetosti  ne  čuva  i  štoviše  da  se  ono  ne  pove¬ 
ćava  pred  Bogom  dobrim  djelima,  nego  da  su  dobra  djela  samo  plo¬ 
dovi  i  znakovi  stečenoga  stanja  svetosti,  a  ne  uzrok  njegova  pove¬ 
ćavanja,  anatema!«  Šesta  sjed.,  kan.  24. 

Vidiš  li  dakle,  moj  Teotime,  stanje  svetosti,  koje  se  ostvaruje 
po  ljubavi,  povećava  se  dobrim  djelima.  Posebice  nam.  ovdje  valja 
istaći,  da  se  to  stanje  povećava  svima  dobrim  djelima  bez  izuzetka. 
Jer,  kao  što  na  jednome  drugom  mjestu  sjajno  veli  sv.  Bernardo: 
»Tamo  gdje  se  ništa  ne  razlikuje,  ništa  se  ni  ne  izuzima!«  Sabor  go¬ 
vori  o  dobrim  djelima  bez  razlike  i  bez  izuzetka.  Time  nam  on  daje 
znati,  da  ne  samo  velika  i  žarka  djela,  nego  i  mala  i  slaba  poveća¬ 
vaju  svetu  ljubav,  jasno,  velika  u  velikom  opsegu,  a  mala  u  mnogo 
manjem  razmjeru. 

Toliko  je,  eto,  ljubav  koju  Bog  ima  za  naše  duše,  toliko  je  velika 
njegova  želja,  da  i  mi  rastemo  u  onoj  ljubavi,  koju  smo  mi  dužni 
imati  za  nj.  Njegova  božanska  milina  raspolaže  sve  stvari  tako,  da 
budu  na  našu  korist.  Ona  sve  čini,  da  bismo  mi  imali  prednost.  Sve 
naše  poslove,  kakogod  oni  bili  niski  i  nemoćni,  ona  pretvara  u  naš 
dobitak. 

Kod  ćudorednih  kreposti  je  to  drukčije.  Mala  djela  uopće  ne 
prouzrokuju  povećanje  kreposti  od  kojč  proizlaze.  Naprotiv,  ako  su 
ona  vrlo  mala,  ona  je  smanjuju.  Velika  darežljivost  propada,  kada 
se,  da  tako  kažemo,  igra  i  poklanja  sitnice.  Tada  se  darežljivost  pre¬ 
tvara  u  škrtost. 

Kod  kreposti,  koje  potječu  od  božanskoga  milosrđa,  a  osobito  od 
božanske  ljubavi,  sva  dobra  djela  prouzrokuju  povećanje.  Nije  da¬ 
kle  nikakvo  čudo,  da  kod  svete  ljubavi,  kraljice  kreposti  ne  postoji 
ništa  bilo  veliko  bilo  malo,  a  da  nije  jednako  dostojno  ljubavi,  jed¬ 
nako  dragocjeno.  Ljubav  je  slična  balzamu,  kralju  mirisnoga  drve- 

ća.  Kod  njega  nema  ničesa,  što  ne  miriše.  I  drvo,  i  kora  i  list  sve  je 
mirisavo.  Tako  je  i  s  ljubavlju.  Zar  bi  ljubav  mogla  proizvesti  nešto 
drugo,  što  nije  dostojno  ljubavi,  što  ne  teži  k  ljubavi? 


TREĆA  GLAVA 

KAKO  DUŠA,  KOJA  JE  U  LJUBAVI,  NAPREDUJE  U  NJOJ 

Dragi  Teotime,  poslužimo  se  usporedbom!  Jer,  ta  je  metoda  bila 
tako  draga  božanskom  nenadmašivom  Učitelju  ljubavi,  koju  mi  na¬ 
učavamo. 

Dostojanstven  i  junačan  kralj  oženio  se  nadasve  milom  mladom 
kneginjom.  Jednoga  dana  on  je  odvede  u  daleku,  zabitnu  odaju  svo¬ 
jega  dvorca,  želeći  s  njome  mirno  i  povjerljivo  razgovarati.  Jedva, 
što  je  s  njome  progovorio  nekoliko  riječi,  opazi,  da  je  ona,  iznenada 
problijedila  i  pala  u  nesvijest.  Strahota!  Njegovo  je  zaprepaštenje 
bilo  neizrecivo  i  malo  da  se  i  on  sam  nije  onesvijestio.  Ta,  on  je  svoju 
mladu  suprugu  ljubio  više  nego  svoj  vlastiti  život.  Radi  toga  ona  ista 
ljubav,  koja  mu  je  zadala  tako  tešku  bol,  odmah  mu  je  dala  i  snagu, 
da  je  izdrži.  Ona  ga  je  odmah,  brzinom  kojoj  nema  ravne,  potjerala 
na  posao,  da  doskoči  zlu,  koje  je  zadesilo  njegovu  dragu  drugaricu 
života.  On  brzo  skoči,  otvori  ormar,  koji  se  tamo  nalazio,  izvadi  iz 
njega  skupocjeni  lijek,  koji  jača  srce.  Silom  otvori  usta  i  stisnute 
zube  svoje  drage  kneginje,  ulije  joj  u  usta  te  skupocjene  tekućine, 
poškropi  njome  njezino  lice  i  protare  joj  sljepočice  i  žile  kucavice 
na  ruci.  Napokon  mu  uspije,  da  je  dovede  k  svijesti.  Tada  je  polako 
podigne  i  pomoću  novih  lijekova  je  ojača  i  oživi  toliko,  da  je  mogla 
stajati  na  svojim  nogama  i  da  je  mogla  hodati  upirući  se  na  nj.  Me¬ 
đutim,  bez  njegove  pomoći  nije  to  još  uvijek  išlo.  Jer  on  je  još  uvi¬ 
jek  hodao  s  njom  podižući  je  i  podržavajući  ispod  ruke,  sve  dok  mu 
nije  pošlo  za  rukom  da  se  ona  stavivši  joj  na  srce  tako  snažan  i  tako 
dragocjen  lijek,  potpuno  oporavila  i  vratila  svojemu  prijašnjemu 
zdravlju  tako  da  je  dalje  koračala  sama  svojim  snagama.  Njezin 
dragi  suprug  nije  je  više  čvrsto  držao,  nego  je  samo  nježno  držao 
njezinu  desnu  ruku  ispod  svoje  i  njezino  desno  rame  naslanjao  na 
svoje  rame  i  na  svoja  prsa.  Tako  je  on  njoj  pomagao  i  time  joj  iska¬ 
zivao  četiri  vrlo  drage  usluge. 

Lako  nam  je  ovdje  razlikovati  četiri  usluge.  Prvo,  on  je  dokazao 
puno  ljubavi  i  brige  za  svoju  suprugu.  Drugo,  on  je  neprekidno  olak¬ 
šavao  i  ublaživao  njezino  stanje.  Treće,  kadgod  se  je  povratio  kakav 
znak  njezine  preživjele  slabosti,  on  bi  joj  opet  pomogao.  Četvrto, 
ako  bi  se  ona  namjerila  na  neravno  tlo  ili  bi  joj  korak  otežao,  on  bi 

je  podržavao  i  služio  joj  kao  potporanj.  Kada  bi  se  ona  uspinjala  ili 
kada  je  željela  koračati  brže,  on  bi  je  snažno  podržao  i  nosio.  Tako 
je  dakle  on  svojom  nježnom  i  srdačnom  brigom  stajao  uz  nju  sve 
do  noći  i  pomagao  joj  još  i  tada,  kada  ju  je  pobjegao  u  njezin  kra¬ 
ljevski  krevet. 

Duša  je  supruga  Našega  Gospodina,  kada  je  ona  pravedna.  A 
budući  da  ona  uopće  ne  može  biti  pravedna,  ako  nije  u  ljubavi,  ona 
ne  može  uopće  biti  ni  supruga,  ako  nije  uvedena  u  odaje  ljupkih 
mirisa,  o  kojima  pjeva  Pjesma  nad  pjesmama  1.3.  Pa  kada  sada  duša, 
kojoj  je  ta  čast  pala  u  dio,  počini  grijeh,  ona  pada  onesviještena  od 
duhovne  slabosti.  A  taj  događaj  je  svakako  iznenadan  i  neočekivan, 
jer  tko  bi  ikada  mogao  pomisliti,  da  bi  stvor  htio  ostaviti  svojega 
Stvoritelja  i  svoje  vrhunaravno  dobro  radi  tako  neznatnih  stvari 
kao  što  su  meke  grijeha?  Naravno  da  se  i  nebo  tome  čudi.  Pa  kada 
bi  i  Bog  bio  podložan  strastima  i  on  bi  se  nad  tom  nesrećom  srušio 
onesviješten,  kao  što  je,  kada  je  bio  smrtan  u  ljudskom  tijelu,  izdah¬ 
nuo  na  križu,  da  nas  otkupi. 

No  budući  da  sada  više  nije  potrebno,  da  on  svoju  ljubav  doka¬ 
zuje  tako  da  umire  za  nas,  to  on,  kada  vidi  dušu,  da  se  tako  strova¬ 
lila  u  grijeh,  redovito  joj  pritječe  u  pomoć,  neizrecivim  joj  milosr¬ 
đem  otvara  vrata  svojega  srca.  To  on  čini  dajući  joj  sad  oduševljenja 
i  zanose,  sada  grižnje  savjesti,  koje  potječu  odatle,  što  joj  pruža 
mnoga  razumijevanja  i  mnoge  spoznaje,  koje  ubacuje  u  našu  dušu 
i  kojima  pobuđuje  spasonosne  pokrete  i  pobude.  Pomoću  njih  on, 
kao  pomoću  mirisavih  i  vitalnih  eliksira,  vraća  dušu  k  njoj  samoj  i 
predaje  je  dobrim  čuvstvima. 

A  sve  to,  dragi  moj  Teotime,  Bog  čini  u  nama,  a  bez  nas,  samo 
po  svojoj  beskrajnoj  najljubaznijoj  dobroti,  kojom  nas  predusreće  u 
svojoj  neizrecivoj  blagosti.  Ps  20.3.  Kao  što  bi  bez  kraljeve  pomoći 
ona  kneginja,  njegova  supruga,  onesviještena  ostala  mrtva  u  svojoj 
nesvjesticij-tako-bi-i-naša-duša-propala-u-svojemu-grijehu,-kada-joj 
Bog  ne  bi  izašao  ususret.  Ako  duša,  kada  je  tako  potaknuta,  uzvrati 
svojim  pristankom  na  poticaj  milosti,  slijedeći  nadahnuće,  koje  ju  je 
preteklo,  i  prihvaćajući  pomoć  i  potrebne  lijekove,  koje  joj  je  Bog 
pripravio,  on  će  je  ojačati  i  različitim  pobudama  vjere,  ufanja  i  po¬ 
kore  voditi  je  tako  dugo,  dok  ne  bude  potpuno  vraćena  pravom  du¬ 
hovnom  zdravlju,  koje  nije  ništa  drugo  nego  ljubav. 

Dok  dakle  Bog  vodi  dušu  putem  onih  kreposti,  koje  je  priprav¬ 
ljaju  i  raspoložuju  za  tu  svetu  ljubav,  ne  samo  da  je  on  vodi,  već  je 
podržava,  i  to  na  taj  način,  da,  dok  ona  uza  nj  korača  koliko  samo 
ona  može,  to  je  i  on,  sa  svoje  strane,  nosi  i  podržava.  Te  se  dvije 
radnje  toliko  isprepliću,  da  jednostavno  ne  bismo  mogli  reći,  je  li 
više  ona  hoda  ili  je  on  više  nosi.  Jer  on  je  ne  nosi  toliko,  da  ona  ne 
bi  hodala,  a  ipak  ona  tako  hoda,  da,  kada  je  on  ne  bi  nosio,  ona  ne 
bi  mogla  hodati.  Zato,  da  govorimo  poput  apostola,  ona  bi  morala 

uskliknuti:  »Hodam  ja,  ali  ne  ja  sama,  već  milost  Božja  hoda  sa 
mnom.«  1  Kor  15.10. 

Kada  duša  pomoću  izvanrednoga  lijeka  ljubavi  koji  Duh  Sveti 
stavlja  u  njezino  srce  ponovno  zadobije  svoje  potpuno  duhovno  zdra¬ 
vlje,  tada  ona  može  hodati  i  držati  se  na  nogama  sama  od  sebe.  Ali 
i  ta  njezina  samostalnost  potječe  od  toga  zdravlja  i  od  svetoga  lijeka 
koji  joj  daje  sveta  ljubav.  Kada  ona  dakle  sada'  može  sama  hodati, 
to  ona  ipak  za  to  svu  slavu  mora  davati  svojemu  Bogu,  koji  joj  je 
dao  tako  snažno  i  jako  zdravlje.  Jer,  bilo  da  nas  Duh  Sveti  jača  svo¬ 
jim  gibanjem  i  svojim  pobudama,  koje  on  utiskuje  u  naša  srca,  bilo 
da  nas  potpomaže  ljubavlju,  koju  on  u  njima  širi,  bilo  da  nam  po¬ 
maže  tako,  da  nas  potiče  i  nosi,  bilo  da  jača  naša  srca,  sipajući  u  njih 
ljubav  koja  oživljuje  i  jača,  to  mi  uvijek  živimo,  mičemo  se  i  radimo 
u  njemu  i  po  njemu.  Dap  17.28. 

Prema  tome  dakle,  jedino  po  ljubavi,  koja  je  izlivena  u  naša 
srca,  Rim  5.5.,  mi  možemo  koračati  pred  Bogom  i  napredovati  na 
putu  spasenja.  No  uza  sve  to  božanska  dobrota  pri  tome  pomaže 
duši,  kojoj  je  ona  dala  svoju  ljubav,  tako  da  je  neprekidno  drži  svo¬ 
jom  svetom  rukom. 

Na  taj  način  ona:  prvo,  najbolje  pokazuje  nježnost  svoje  ljubavi 
prema  njoj,  drugo,  ona  je  trajno  sve  više  i  više  sokoli  i  potiče.  Treće, 
ona  joj  olakšava  borbu  protiv  izopačenih  sklonosti  i  zlih  navika, 
koje  je  ona  stekla  svojim  prošlim  grijesima  i  napokon:  četvrto,  ona 
je  spasava  i  brani  od  napasti. 

Ne  događa  li  se,  dragi  moj  Teotime,  da  se  često  mora  zdrave  i 
jake  ljude  tjerati,  da  dobro  upotrebe  svoje  sposobnosti  i  svoje  sile, 
da  ih,  tako  reći,  treba  uhvatiti  za  ruku  i  odvesti  na  posao?  Tako  je 
isto  i  nama  Bog  dao  svoju  ljubav  i  s  njome  silu  i  sredstva,  da  na¬ 
predujemo  na  putu  savršenstva.  Ali  njegova  ljubav  mu  ipak  ne  do¬ 
pušta,  da  nas  pusti,  neka  dalje  idemo  sami.  Naprotiv,  ona  ga  tjera, 
da-i-on-ide  na  put-zajedno-s  nama.-Ona-ga  tjera,- da  on  nas  tjera, -ona 
potiče  njegovo  srce,  da  ono  potiče  i  tjera  naše  srce  neka  ono  dobro 
upotrebi  svetu  ljubav,  koju  je  on  nama  darovao.  Svojim  nadahnu¬ 
ćima  njegova  ljubav  često  odražava  upozorenja,  koja  nam  je  dao  sv. 
Pavao:  »Opominjemo  vas,  da  ne  primate  uzalud  Božje  milosti.«  2 
Kor  6.1.  I  dalje:  »Zato,  dok  imamo  vremena,  činimo  dobro!«  Gal. 
6.10.  »Trčite  tako,  da  dobijete  nagradu.«  1  Kor  9.24. 

Moramo  sebi  zamišljati,  da  Bog  ušima  našega  srca  često  pona¬ 
vlja  riječi,  koje  je  nekoć  govorio  dobrom  Ocu  Abrahamu:  »Hodaj 
preda  mnom  i  budi  savršen!« 

Posebna  Božja  pomoć  potrebna  je  osobito  onoj  duši  koja  ima 
svetu  ljubav  za  goleme  i  izvanredne  pothvate.  Jer,  kakogod  ljubav, 
pa  bila  i  ne  znam  kako  mala,  daje  nam  dosta  sklonosti  i,  kako  ja 
mislim,  dovoljno  snage,  da  obavimo  djela,  koja  su  potrebna  za  spa¬ 
senje,  to  ipak,  teže  li  i  kane  li  naša  srca  poduzimati  izvanredna  i 

odlična  djela,  tada  im  je  potrebno,  da  ih  podiže  i  gura  ruka  toga 
velikoga  nebeskoga  zaljubljenika,  da  ih  ona  neprekidno  pokreće  i 
vuče.  Tako  ni  kneginja  u  našoj  usporedbi,  i  kada  se  već  dobro  opo¬ 
ravila  i  bila  potpuno  zdrava,  nije  se  mogla  uspinjati,  ni  žuriti  se,  a 
da  je  njezin  dragi  suprug  nije  čvrsto  podržavao  i  podizao. 

Kada  su  sv.  Antun  i  sv.  Simeon  Stupnik  odlučili  provoditi  tako 
svet  i  uzvišen  život,  sigurno  su  bili  u  milosti  i  u  Božjoj  ljubavi.  Isto 
to  vrijedi  i  za  druge  velike  svece,  koji  su  izvršili  slična  djela.  Tako  na 
primjer  sveta  Majka  Terezija,  kada  je  položila  zavjet  posebne  po¬ 
slušnosti.  Zatim  sv.  Franjo  i  sv.  Ljudevit,  kada  su,  da  proslave  Boga 
i  prošire  kraljevstvo  Božje,  poduzeli  putovanje  preko  mora.  Tako 
isto  i  sv.  Franjo  Ksaverski,  kada  je  svoj  život  posvetio  obraćenju 
Indijaca.  Sv.  Karlo  Boromejski,  kada  je  svoj  život  dao  u  službu  oku- 
ženika.  Sv.  Paulin  kada  se  je  prodao  kao  rob,  da  otkupi  iz  ropstva 
dijete  siromašne  udovice.  Nikada  ti  heroji  svetosti  ne  bi  bili  izveli 
ta  smiona  i  velikodušna  djela,  da,  onoj  ljubavi  koju  su  oni  imali  u 
svojim  srcima,  Bog  nije  pridodao  još  nova  nadahnuća  i  shvaćanja, 
nove  poticaje  i  posebne  snage,  kojima  ih  je  on  oduševljavao  i  bodrio 
na  te  izvanredne  pothvate  duhovne  hrabrosti. 

Gledaj  samo,  dragi  moj  Teotime,  onoga  mladog  čovjeka  u  evan¬ 
đelju,  kojega'  je  naš  Gospodin  ljubio  i  koji  je  prema  tome  bio  u  lju¬ 
bavi.  Mk  10.17.  Mt  19.16.  Njemu  jamačno  nije  bilo  ni  na  kraj  pameti, 
da  ide  i  da  proda  sve  što  je  imao,  da  to  razdijeli  siromasima  i  da 
potom  slijedi  Gospodina.  Čak  ni  kada  mu  je  Gospodin  nabacio  tu 
misao,  kada  mu  je  savjetovao  da  to  učini,  on  nije  imao  hrabrosti  da 
to  izvede. 

Za  ta  velika  djela,  dragi  moj  Teotime,  nama  je  potrebno  ne  sa¬ 
mo  božansko  nadahnuće,  nego  isto  tako  božanska  jakost,  da  izvede¬ 
mo  ono,  što  nadahnuće  traži  od  nas.  Upravo  jednako  tako  u  velikim 
nasrtajima  izvanrednih  napasti  apsolutno  nam  je  potrebna  i  izvan¬ 
redna  Božja  pomoć. 

U  tu  svrhu  nam  sveta  Crkva  preporučuje  da  često  uskliknemo: 
»Gospodine,  potakni,  Gospodine,  obodri  naša  srca!«  Molitva  druge 
nedjelje  došašća.  »Bože  naš,  preteci  naša  djela  nadahnjujući  nas  i 
prati  nas  pomažući  nam!«  Peta  molitva  kvatrene  subote  u  korizmi. 
»Gospodine,  pohitaj  nam  u  pomoć!«  Ps  69.2.  Ps  38.22.  Takve  i  slične 
strelovite  molitve  moramo  izgovarati,  da  bismo  njima  zadobili  mi¬ 
lost,  kojom  bismo  mogli  činiti  odlična  i  izvanredna  djela,  kojom  bi¬ 
smo  mogli  češće  i  žarče  činiti  redovita  djela,  kojom  bismo  se  mogli 
življe  oduprijeti  manjim  napastima  i  odvažnije  se  boriti  protiv  ve¬ 
likih  napasti. 

Sv.  Antun  je  bio  napadnut  užasnim  mnoštvom  paklenih  demona. 
Kada  je  poslije  dugih  napora,  teških  patnji  i  nevjerojatnih  muka 
izdržao  borbu,  ugledao  je  napokon,  da  se  raspuknuo  krov  njegove 
ćelije  i  da  se  kroz  tu  pukotinu  spustila  na  nj  nebeska  zraka,  koja  je 

u  jedan  tren  raspršila  crnu  i  mračnu  gomilu  njegovih  neprijatelja. 
Ta  je  nebeska  zraka  otjerala  od  njega  svu  bol  udaraca,  što  ih  je  pri¬ 
mio  u  tome  boju.  On  je  postao  svjestan  posebne  Božje  prisutnosti  i 
gledajući  u  oči  vizije  pred  sobom  duboko  je  uzdahnuo:  »O,  dobri  moj 
Isuse,  gdje  si  bio?  Gdje  si  bio?  Zašto  nisi  bio  ovdje  već  od  početka, 
da  mi  pomogneš  u  mojoj  borbi?«  Glas  odozgo  odgovorio  mu  je:  »An- 
tune,  ja  sam  bio  tu,  ali  ja  sam  čekao  ishod  tvojega  boja.  I  budući  da 
si  bio  hrabar  i  junačan,  ja  sam  ti  bez  prekida  pomagao.« 

A  u  čemu  se  sastojala  hrabrost  i  srčanost  toga  velikoga  duhov¬ 
noga  ratnika?  Na  to  pitanje  odgovorio  je  on  sam  jednom  drugom 
zgodom,  kada  je  bio  napadnut  od  đavla,  koji  je  priznao,  da  je  duh 
nečistoće.  Taj  veliki  slavniji  sveti  borac,  poslije  nekoliko  riječi  do¬ 
stojnih  njegove  hrabrosti,  počeo  je  pjevati  sedmi  stih  117.  psalma: 
»Gospodin  je  s'a  mnom,  ja  se  ne  bojim  .  .  Gospodin  mi  je  pomoćnik, 
slobodno  ću  gledati  u  neprijatelje  svoje!« 

Naš  Gospodin  je  isto  tako  objavio  sv.  Katarini  Sijenskoj,  da  je 
on  boravio  u  njezinu  srcu  u  vrijeme,  kada  je  ona  imala  groznu  na¬ 
past.  U  njemu  se  je  on  nalazio  kao  vojskovođa  u  tvrđavi,  da  je  brani. 
On  joj  je  rekao,  da  bi  ona  bez  njegove  pomoći  podlegla  u  toj  borbi. 
To  isto  vrijedi  za  sve  velike  nasrtaje,  kojima  naši  neprijatelji  juri¬ 
šaju  na  nas.  Mi  možemo  reći  kao  i  Jakob:  »Anđeo  je  onaj  koji  nas 
štiti  od  svakoga  zla!«  Post  48.16.  Ili  opet  smijemo  pjevati  s  velikim 
kraljem  pjesnikom  slavnim  Davidom:  »Gospodin  je  pastir  moj,  ništa 
mi  neće  nedostajati.  Na  zelenoj  paši  pase  me,  vodi  tne  na  tihu  vodu. 
Dušu  moju  oporavlja,  vodi  me  stazama  pravednim.«  Ps  22.2. 

Stoga  moramo  često  ponavljati  ovaj  poklik  i  ovu  molitvu: 

»Dobrota  i  milost  tvoja  pratit  će  me  u  sve  dane  života  mojega 
i  ja  ću  u  domu  Gospodnjem  stanovati  zauvijek!«  Ps  22.6. 


Četvrta  glava 

SVETA  USTRAJNOST  U  BOŽJOJ  LJUBAVI 

Kada  dobra  majka  povede  sa  sobom  svoje  malo  dijete,  ona  mu 
pomaže  i  štiti  ga,  koliko  joj  se  čini,  da  je  potrebno.  Na  mjestima  koja 
su  manje  opasna,  na  ravnim  putovima  ona  ga  pušta  da  samo  od  sebe 
učini  po  koji  korak.  Zatim  ga  uhvati  za  ruku  i  čvrsto  ga  stisne.  Ili 
opet  drugi  puta  digne  ga  na  svoje  ruke  i  nosi  ga.  Tako  isto  postupa 
i  naš  Gospodin  sa  svojom  djecom.  On  vodi  neprekidno  brigu  o  tome 
kako  se  vladaju  njegova  djeca,  to  jest  svi  oni,  koji  imaju  svetu  lju¬ 
bav.  Sada,  on  ih  pušta  da  koračaju  i  hodaju  pred  njim,  sada,  kada 

se  nađu  u  poteškoćama  on  im  pruža  ruku,  sada,  sam  ih  nosi,  đa  izađu 
iz  muka  i  nevolja,  kada  vidi,  da  bi  im  one  bez  njega  bile  neizdržive. 

Ta,  to  isto  je  on  nama  objavio  govoreći  proroku  Izaiji:  »Ja  sam 
tvoj  Bog,  ja  te  držim  za  ruku  i  govorim  ti:  Ne  boj  se,  ja  sam  ti  po¬ 
mogao!«  Iz  41.13.  Radi  toga  mi  moramo  imati  veliku  hrabrost  i  s 
njome  čvrsto  pouzdanje  u  Boga  i  u  njegovu  pomoć.  Jer,  ako  mi  ne 
propustimo  njegovu  milost,  on  će  dovršiti  u  nama  dobro  djelo  našega 
spasenja.  Filip  1.6.  On  će  to  djelo  dovršiti  isto  onako  kako  ga  je  i 
započeo.  On  će  surađivati  s  nama,  da  »hoćemo  i  da  dovršimo«,  kako 
nas  bodri  sveti  Tridentski  sabor.  Šesta  sjednica,  kanon  13. 

U  tome  vodstvu  koje  Božja  blagost  i  dobrota  preuzima  nad  na¬ 
šim  dušama  već  od  prvoga  časa,  kada  ih  je  uvela  u  svetu  ljubav  pa 
sve  do  konačne  savršenosti  u  hjoj,  koja  se  može  očitovati  istom  u 
času  smrti,  nalazi  se  veliki  dar  ustrajnosti.  Na  nj  naš  Gospodin  na- 
dovezuje  izvanredni  dar  vječne  slave,  kao  što  nam  je  sam  rekao: 
»Tko  ustraje  do  kraja  spasit  će  se.«  Mt  10.22. 

Jer  taj  dar  nije  ništa  drugo  nego  cjelokupnost  i  niz  različitih 
polakšica,  potpora  i  pomoći,  kojima  mi  nastavljamo  svoje  usavrša¬ 
vanje  u  Božjoj  ljubavi  sve  do  kraja  života.  Kao  što  odgoj,  izobrazba 
i  othranjivanje  djeteta  nisu  ništa  drugo  nego  mnoštvo  skrbi,  pomoći, 
njege  i  toliko  drugih  usluga,  koje  su  potrebne  djetetu,  a  koje  mu  pru¬ 
žamo  i  nastavljamo  pružati  sve  do  onoga  časa,  kada  ih  više  neće 
trebati. 

Međutim  taj  niz  božanskih  pomoći  i  skrbi  nije  jednak  kod  svih 
onih  koji  ustraju.  Jer,  kod  jednih  je  on  vrlo  kratak,  kao  na  primjer 
kod  onih,  koji  se  obrate  k  Bogu  malo  vremena  prije  svoje  smrti. 
Tako  se  na  primjer  dogodilo  dobrome  razbojniku,  zatim  onom  voj¬ 
niku,  koji  je  gledao  nepokolebljivost  sv.  Jakoba,  na  licu  mjesta  iz¬ 
rekao  ispovijed  vjere  i  odmah  postao  drug  u  mučeničkoj  smrti  toga 
velikoga  apostola.  Tako  se  isto  dogodilo  i  s  onim  blaženim  čuvarom 
četrdesetorice  mučenika  u  Sebasti.  Kada  je  on  vidio,  da  jedan  od  tih 
mučenika  gubi  hrabrost  i  napušta  palmu  mučeništva,  sam  je  stupio 
na  njegovo  mjesto  i  u  tren  oka  postao  je  kršćanski  mučenik  i  ujedno 
slavan  svetac.  Ili  pomislimo  na  onoga  javnoga  bilježnika,  o  kojemu 
je  riječ  u  životopisu  sv.  Antuna  Padovanskoga.  Cijeli  svoj  život  bio 
je  zlikovac,  a  umro  je  kao  mučenik,  kako  mu  je  prorekao  sv.  Antun 
Padovanski.  To  mu  se  dogodilo  u  Palestini,  u  koju  je  otpratio  jed¬ 
noga  biskupa  i  u  kojoj  je  počeo  propovijedati  evanđelje  Saracenima. 

Tu  spada  bezbrojno  mnoštvo  svih  onih,  o  kojima  smo  mi  čitali 
ili  koje  smo  i  mi  sami  osobno  poznavali.  Svi  su  oni  provodili  zao  ži¬ 
vot,  a  bili  su  tako  sretni,  da  su  umrli  kao  dobri. 

Što  se  njih  tiče,  nije  im  bila  potrebna  mnoga  i  različita  pomoć. 
Ne  pogodi  li  ih  kakva  izvanredna  kušnja,  oni  mogu  to  kratko  vrije¬ 
me  ustrajati  samo  onom  ljubavlju,  koja  im  je  dana  i  onom  pomoću 
koje  su  se  i  obratili.  Oni  ulaze  u  luku  bez  plovidbe,  oni  svršavaju 

svoje  hodočašće  jednim  skokom.  Svemoguće  Božje  milosrđe  daje  im 
da  taj  korak  učine  tako  sretno  te  ih  njihovi  neprijatelji  gledaju  kako 
trijumfiraju  prije  nego  su  ih  i  opazili  da  se  bore.  Mogli  bismo  reći, 
da  su  njihovo  obraćenje  i  njihova  ustrajnost  gotovo  jedna  te  ista 
stvar.  Ili  da  se  točnije  izrazimo  I  milost  Božja,  koju  oni  primaju  od 
Boga,  da  bude  odmah  njihov  svršetak,  kao  što  je  i  njihov  početak, 
ne  može  se  jednostavno  zvati  ustrajnost.  Ali,  jer  ona,  što  se  tiče 
učinka,  zauzima  mjesto  ustrajnosti  zato  jer  daje  spasenje,  mi  je  ne 
prestajemo  zvati  imenom  ustrajnosti. 

Naprotiv,  kod  mnogih  drugih  ustrajnost  obuhvaća  duže  razdob¬ 
lje  vremena.  Tako  na  primjer  sv.  Ana,  proročica,  sv.  Ivan  Evanđe¬ 
list,  sv.  Pavao  prvi  pustinjak,  sv.  Hilarije,  sv.  Franjo  Paulski.  Svi  su 
oni  trebali  tisuću  vrsta  različitih  pomoći,  već  prema  raznolikosti  do¬ 
življaja  za  vrijeme  njihova  zemaljskoga  hodočašća  i  prema  trajanju 
toga  hodočašća. 

U  svakome  slučaju  međutim  ustrajnost  je  najpoželjniji  dar,  ko¬ 
jemu  se  mi  možemo  nadati  u  ovome  životu.  Kao  što  govori  sveti  sa¬ 
bor,  šesta  sjednica  kanon  13,  taj  dar  mi  možemo  dobiti  jedino  od 
Boga,  jer  jedini  on  može  držati  uspravno  onoga,  koji  stoji,  on  jedini 
može  podići  onoga,  koji  je  pao.  To  je  razlog,  zašto  ga  moramo  ne¬ 
prekidno  moliti,  zašto  moramo  neprekidno  upotrebljavati  sredstva, 
koja  nam  je  sam  Bog  odredio  kao  uvjet  da  dobijemo  taj  dar.  A  ta 
sredstva  su:  molitva,  post,  milostinja,  primanje  svetih  sakramenata, 
druženje  s  dobrima,  slušanje  i  čitanje  svetoga  štiva. 

Budući  da  svi  oni  koji  drage  volje  pristaju  na  Božja  nadahnuća 
darežljivo  dobivaju  dar  molitve  i  pobožnosti,  to  je,  prema  tome,  u 
našoj  moći  da  ustrajemo.  Razumije  se,  da  ja  nipošto  ne  želim  reći 
to  u  tome  smislu  kao  da  bih  ja  htio  reći,  da  ustrajnost  potječe  od 
naše  moći.  Naprotiv,  ja  znam  vrlo  dobro,  da  ona  potječe  od  Božjega 
milosrđa.  Ta,  ona  je  dragocjen  njegov  dar.  Nego  ja  hoću  reći,  kako¬ 
god  ona  ne  potječe  od  naše  moći,  ona  uza  sve  to  ulazi  u  okvir  naše 
moći  pomoću  naše  volje,  za  koju  mi  nikako  ne  možemo  nijekati,  da 
je  u  našoj  moći.  Jer,  kolikogod  nam  je  potrebna  Božja  milost  da 
imamo  volju  ustrajati,  ta  volja  ipak  leži  u  našoj  moći.  A  božanska 
milost  nikada  ne  nedostaje  našoj  volji,  samo  dok  naša  volja  ne  ne¬ 
dostaje  našoj  moći.  I  zaista  svi  mi  po  mišljenju  velikoga  svetoga  Ber¬ 
narda  možemo  s  apostolom  Pavlom  potpuno  pravo  reći:  »Jer  ja  sam 
uvjeren,  da  ni  smrt  ni  život  ni  anđeli  ni  poglavarstva  ni  sadašnjost 
ni  budućnost  ni  sila  ni  visina  ni  dubina  ni  nikakvo  drugo  stvorenje 
ne  može  nas  rastaviti  od  Božje  ljubavi,  koja  je  u  Isusu  Kristu,  Gos¬ 
podinu  našemu.«  Rim  8.38. 

Nema  sumnje,  nijedan  stvor  ne  može  nam  oteti  tu  svetu  ljubav. 
Jedino  mi  sami  je  našom  vlastitom  voljom  možemo  napustiti  i  osta¬ 
viti.  Osim  nje  same  u  tome  pogledu  mi  se  ne  trebamo  bojati  ničesa 
drugoga. 

Radi  toga,  vrlo  dragi  moj  Teotime,  kako  nas  uči  sveti  sabor, 
šesta  sjednica  kanon  13,  svu  našu  nadu  mi  moramo  staviti  u  Boga. 
On  će  dovršiti  djelo  našega  spasenja,  što  ga  je  i  započeo  u  nama.  Fil 
1.6.  Jedini  je  preduvjet,  da  mi  ne  otkažemo  njegovu  milost.  Jer,  ne 
smijemo  misliti,  da  onaj  koji  je  rekao  uzetome:  »Idi  i  nemoj  više 
griješiti«,  Iv  5.14.,  nije  mu  ujedno  dao  i  moć,  da  uzmogne  izbjeći  ono, 
što  mu  je  on  zabranio;  Osim  toga,  on  sigurno  ne  bi  nikada  poticao 
vjernike  da  ustraju,  da  nije  bio  pripravan,  da  im  i  dade  tu  moć. 
»Budi  vjeran  do  smrti  i  dat  ću  ti  vijenac  života«  rekao  je  on  biskupu 
Smirne.  Otkr  2.10.  »Bdijte,  stojte  u  vjeri,  držite  se  muževno,  budite 
jaki!  Sve  neka  vam  biva  u  ljubavi!«  1  Kor  16.13.  »Trčite  tako  da 
dobijete  nagradu«  1  Kor  9.24. 

S  velikim  i  svetim  kraljem  Davidom  moramo  dakle  često  moliti 
Boga  za  taj  sveti  dar  ustrajnosti  i  nadati  se,  da  će  nam  ga  on  dati. 

»Nemoj  me  odbaciti  u  starosti  mojoj! 

I  kada  me  izda  snaga  moja,  nemoj  me  ostaviti!«  Ps  70.9. 


PETA  GLAVA 

SREĆA  DA  ČOVJEK  UMRE  U  BOŽJOJ  LJUBAVI 
JE  POSEBAN  DAR  BOŽJI 

Kada  napokon  nebeski  kralj  doprati  i  dovede  dušu  koju  on  ljubi 
do  kraja  ovoga  života,  on  se  i  tada  još  nalazi  prisutan  kod  njezina 
prijelaza  u  drugi  život,  kojim  je  vodi  u  bračni  krevet  vječne  slave, 
koja  je  najdragocjeniji  plod  svete  ustrajnosti. 

Dragi  moj  Teotime,  kada  sada  ta  duša,  ushićena  od  ljubavi  za 
svojega  predragoga,  predstavi  sebi  bezbroj  milosti  i  pomoći,  kojima 
ju  je  Bog  pretekao  i  pomagao  sve  vrijeme,  dok  se  ona  nalazila  na 
svojemu  hodočašću  na  zemlji,  ona  neprestance  obasipa  poljupcima 
tu  dobru  ruku,  koja  ju  je  vodila,  vukla  i  nosila  na  putu.  Ona  sada 
ispovijeda,  da  sve  svoje  blaženstvo  duguje  svojemu  Spasitelju,  jer  ga 
je  od  njega  primila.  On  je  za  nju  učinio  sve  ono,  što  je  veliki  patri¬ 
jarh  Jakob  želio  za  svoje  putovanje,  kada  je  ugledao  ljestve,  koje 
vode  u  nebo.  1  Mojs  28.20. 

O  Gospodine,  kliče  ona  tada,  ti  si  bio  sa  mnom  i  ti  si  me  čuvao 
na  putu,  kojim  sam  došla.  Ti  si  mi  dao  kruh  tvojih  sakramenata  za 
jelo.  Ti  si  me  obukao  u  svadbeno  ruho  tvoje  ljubavi.  Ti  si  me  napo¬ 
kon  sretno  doveo  u  ovo  prebivalište  slave,  koje  je  tvoja  kuća,  vječni 
moj  Oče!  I  što  mogu,  Gospodine,  sada  još  učiniti  drugo,  nego  sve¬ 
čano  ispovijediti,  da  si  ti  moj  Bog  u  sve  vijeke  vijekova?  Amen! 

»Ti  si  me  uhvatio  za  desnu  ruku 

Po  svojoj  volji  vodio  si  me 

I  poslije  toga  doveo  si  me  u  slavu.«  Ps  72.24. 

Takav  je  dakle  red  našega  putovanja  u  vječni  život.  Za  njegovo 
ostvarenje  Božja  je  Promisao  od  vijeka  ustanovila  mnoštvo,  razno¬ 
likost  i  susljednost  u  tu  svrhu  potrebnih  milosti  i  odredila,  da  one 
zavise  jedna  o  drugoj. 

Prije  svega  ona  je  istinskom  voljom  htjela,  da  se  još  i  poslije 
Adamova  grijeha  svi  ljudi  spase.  1  Tim  2.4.  Ali  to  oni  moraju  postići 
na  način  i  pomoću  sredstava,  koja  odgovaraju  karakteru  njihove  na¬ 
ravi,  koja  je  obdarena  slobodnom  voljom.  Drugim  riječima:  Bog  je 
htio  vječni  spas  svih  onih  koji  budu  htjeli  dati  svoj  pristanak  milo¬ 
stima  i  naklonostima,  koje  je  on  njima  u  tu  svrhu  pripremio,  pružio 
i  podijelio. 

U  tome  smislu  on  je  dalje  htio,  da  među  svima  tima  milostima 
na  prvome  mjestu  bude  poziv.  On  je  htio,  da  on  bude  tako  prekaljen 
u  našoj  slobodnoj  volji,  da  ga  mi  po  svojoj  želji  možemo  prihvatiti 
ili  odbiti. 

Sve  one,  kod  kojih  je  on  predvidio,  da  će  ga  prihvatiti,  on  je  htio 
opskrbiti  svetim  pobudama  pokore.  A  onima  koji  budu  slijedili  te 
pobude,  on  je  odredio  dati  svetu  ljubav.  A  onima,  koji  budu  imali 
svetu  ljubav,  on  je  odlučio  dati  pomoć,  koja  je  potrebna  da  ustraju. 
I  napokon  onima,  koji  budu  upotrebljavali  tu  Božju  pomoć,  on  je 
odlučio  dati  milost  konačne  ustrajnosti  i  slavno  blaženstvo  svoje 
vječne  ljubavi. 

Prema  tome  dakle,  mi  možemo  sebi  načiniti  pregled  onoga  reda, 
kojim  je  Božji  Promisao  dolazio  do  učinaka,  koji  se  odnose  na  naše 
spasenje.  Taj  pregled  možemo  pratiti  pošavši  od  posljednjega  pa  sve 
do  prvoga  učinka.  Drugim  riječima:  možemo  poći  od  ploda,  koji  je 
vječna  slava  i  vječno  blaženstvo  pa  sve  do  korijena  toga  divnoga 
stabla,  koji  je  Otkupljenje  našega  Gospodina. 

Božanska  dobrota  poklanja  vječno  blaženstvo  zbog  zasluga,  za¬ 
sluge  zbog  ljubavi,  ljubav  zbog  pokore,  pokoru  zbog  poslušnosti  po¬ 
zivu,  a  poziv  zbog  otkupljenja  našega  Gospodina,  jer  se  na  nj  nasla¬ 
njaju  one  ljestve  velikoga  Jakoba,  koje  sežu  sve  u  samo  nebo.  One 
sežu  sve  do  ljubaznoga  srca  vječnoga  Oca,  koji  prima  izabrane  na¬ 
građujući  ih  vječnom  slavom.  Ali  te  ljestve  su  također  uprte  u  ze¬ 
mlju,  jer  su  postavljene  na  proboden  bok  našega  Spasitelja,  koji  je 
u  tu  svrhu  bio  raspet  na  križ  i  na  njemu  je  umro  na  brdu  Kalvariji. 

Sveta  Crkva  nam  također  svjedoči,  da  je  taj  redoslijed  učinaka 
Božjega  Promisla  vječna  volja  Božja  rasporedila  sa  svom  tom  ovis¬ 
nošću,  koju  oni  imaju  jedni  od  drugih.  Crkva  to  čini  u  jednoj  od 
svojih  svečanih  molitava,  kada  moli:  »Vječni  i  svemogući  Bože,  koji 
si  gospodar  živih  i  mrtvih  i  koji  se  smiluješ  svima,  za  koje  unaprijed 

znaš,  da  će  vjerom'  i  djelom  biti  tvoji.  »Molitva  u  litanijama  svih 
svetih.  Time  Crkva  priznaje,  da  je  vječna  slava,  koja  je  kruna  i  plod 
božanskoga  milosrđa  prema  ljudima,  određena  samo  za  one,  za  koje 
je  božanska  Mudrost  predvidjela,  da  će  se  u  budućnosti  odazvati 
njezinu  pozivu  i  da  će  stići  do  življe  vjere,  koja  živi  i  radi  po 
ljubavi. 

Jednom  riječju:  ti  svi  učinci  bezuvjetno  ovise  o  Spasiteljevu  ot¬ 
kupljenju,  koji  ih  je  za  sve  nas  zaslužio,  i  to  na  temelju  najstrože 
pravde,  koju  je  on  zadovoljio  svojom  poslušnošću  iz  ljubavi,  koju  je 
provodio  sve  do  svoje  smrti,  i  to  do  smrti  na  križu.  Filip  2.8.  Ta 
smrt  je  korijen  svih  milosti,  koje  primamo  mi,  mi  koji  smo  duhovne 
cjepike,  nakalamljene  na  njegovo  stablo. 

Ako  mi  dakle,  koji  smo  tako  ucijepljeni  na  nj,  ostanemo  u  nje¬ 
mu,  mi  ćemo  svakako  po  životu  milosti,  koji  će  nam  on  pokloniti, 
donijeti  plod  slave,  koju  nam  je  on  pripravio.  No  ako  smo  mi  kao 
mladice  i  izdanci  koji  su  skršeni  na  tome  drvetu,  to  jest  ako  mi  na¬ 
šim  otporom  slomimo  napredovanje  i  daljnji  tok  učinaka  njegove 
blagosti  i  dobrote,  tada  neće  biti  nikakvo  čudo,  ako  na  kraju  budemo 
potpuno  odsječeni  i  kao  nekorisno  granje  bačeni  u  vječni  oganj. 
Iv  15.6. 

Svakako  da  je  Bog  pripravio  raj  samo  za  one,  za  koje  je  on 
unaprijed  predvidio,  da  će  biti  njegovi.  Budimo  dakle,  dragi  moj 
Teotime,  njegovi,  kako  po  svojoj  vjeri,  tako  i  po  svojim  djelima  pa 
će  tada  i  on  biti  naš  po  svojoj  slavi!  Na  nama  je  dakle,  da  budemo 
njegovi!  Jer,  kakogod  je  to  dar  Božji,  da  budemo  Božji,  to  je  uspr¬ 
kos  tome  to  takav  dar,  koji  Bog  nikada  nikome  ne  odbija,  nego  ga 
nudi  svima,  da  ga  konačno  dade  onima,  koji  imaju  dobro  srce  i  pri¬ 
stanu  na  to,  da  ga  prime. 

I  molim  te,  gledaj  sada  dobro,, dragi  moj  Teotime,  kakvim  ža¬ 
rom  Bog  želi,  da  mi  budemo  njegovi,  kada  je  u  tu  svrhu  on  postao 
sav  naš,  poklonio  nam  je  i  svoj-  život  i  svoju  smrt.  Svoj  život  zato,, 
da  bismo  mi  postali  izuzeti  od  vječne  smrti.  A  svoju  smrt  zato,  da 
bismo  mogli  uživati  vječni  život. 

Ostanimo  na  miru  i  služimo  Bogu,  da  bismo  bili  njegovi  u  ovo¬ 
me  smrtnom  životu,  a  još  Više  u  vječnomu  blaženstvu. 


Šesta  glava 

U  OVOME  SMRTNOM  ŽIVOTU  MI  NE.  MOŽEMO  DOĆI 
DO  SAVRŠENOGA  SJEDINJENJA  LJUBAVI  S  BOGOM 

Bez  prekida  teku  rijeke  i,  kako  kaže  Knjiga  Mudrosti,  vraćaju 
se  na  mjesto,  š  kojega  su  i  potekle.  Prop  1.7.  More,  koje  je  mjesto 


147 


njihova  rađanja,  na  isti  je  način  mjesto  njihova  posljednjega  počin¬ 
ka.  Sve  njihovo  kretanje  ne  teži  ničemu  drugom,  osim  da  se  one  po¬ 
novno  sastanu  i  sjedine  sa  svojim  izvorom.  »O,  Bože  moj«,  veli  sv. 
Augustin,  »za  sebe  si  ti  stvorio  moje  srce  i  nikada  ono  neće  imati 
mira,  dok  ne  otpočine  u  tebi.«  Isp.  Prva  knjiga,  prva  glava.  A  psal- 
mista  opet  kliče:  »Što  drugo  ja  imam  na  nebu,  osim  tebe,  Bože  moj? 
I  što  drugo  ja  imam  na  zemlji,  osim  tebe,  Bože  moj?  Da,  Gospodine, 
ti  si  Bog  mojega  srca,  moja  sudbina  i  moj  dio  zauvijek!«  Ps  72.25. 

Pa  ipak!  To  sjedinjenje  za  kojim  naše  srce  toliko  uzdiše  ne  može 
postići  svoju  savršenost  u  ovome  zemaljskomu  životu.  U  ovome  svi¬ 
jetu  mi  možemo  početi  ljubiti  Boga,  ali  savršeno  ćemo  ga  ljubiti  is¬ 
tom  na  drugom  svijetu. 

Nebeska  zaljubljenica  to  tako  nježno  izražava:  »Napokon  sam  ga 
našla.  Našla  sam  onoga,  kojega  ljubi  moje  srce  i  ni  pod  koju  cijenu 
neću  ga  više  pustiti  sve  dok  ga  . ne  uvedem  u  kuću  moje  majke,  u 
sobu  one  koja  me  je  rodila.«  Pj  nad  pj  3.4.  Ona  ga  dakle  nalazi,  na¬ 
lazi  napokon  svojega  predragog.  On  joj  tisućama  svojih  utjeha  omo¬ 
gućuje  osjetiti  svoju  prisutnost.  Ona  ga  drži,  jer  čuvstvo  njegove 
prisutnosti  rađa  jaka  uzbuđenja  ljubavi,’  koja  je  tjeraju,  da  ga  stišče 
da  ga  grli.  Zatim  ona  svečano  uvjerava,  da  ga  neće  nikada  više  pu¬ 
stiti. 

Zaista,  nikada!  Jer  ta  ljubavna  uzbuđenja  prelaze  u  odluke,  koje 
se  protežu  u  vječnost.  Usprkos  tome  ona  ga  ne  kani  poljubiti  brač¬ 
nim  poljupcem  sve  do  onoga  časa,  dok  se  ne  nađe  s  njime  u  kući 
svoje  majke,  koja  je  nebeski  Jeruzalem,  kako  veli  sv.  Pavao.  Gal 
4.26. 

Vidiš  dakle,  moj  Teotime,  kako  zaručnica  ne  misli  ni  na  što  dru¬ 
go  manje,  nego  da  svojega  predragog  drži  sebi  na  milost  i  nemilost 
kao  roba  svoje  ljubavi.  Ona  sebi  utvara,  da  joj  je  dužnost  postupati 
s  njime,  kako  joj  se  sviđa  i  na  kraju  ga  uvesti  u  blaženo  prebivalište 
svoje  majke.  Uistinu  pak  on  će  uvesti  nju  kao  što  je  slavni  Izak 
uveo  svoju  dragu  Rebeku  u  sobu  svoje  majke  Sare.  1  Mojs  24.67. 

Kada  je  srce  zaneseno  strašću  ljubavi,  ono  uvijek  sebi  nad  onim 
kojega  ljubi  uzurpira  više  prava  nego  ga  ima.  Tako  da  i  sam  zaručnik 
priznaje,  da  je  njegova  predraga  ugrabila  njegovo  srce  i  da  ga  jed¬ 
nom  jedinom  dlakom  svoje  kose  na  glavi  svezala  tako,  da  on  sada 
zna,  da  je  sužanj  njezine  ljubavi.  Pj  nad  pj  4.9. 

To  savršeno  sjedinjenje  duše  s  Bogom  ostvarit  će  se  istom  u 
nebu.  Tamo  će  se,  kako  nas  uči  Otkrivenie  sv.  Ivana,  slaviti  svadba 
s  Janjetom.  Otkr.  19.7.  Ovdje,  u  ovom  promjenljivom  i  prolazna 
životu  duša  je  zaista  zaručnica  neokaljanoga  Jaganjca,  ali  nije  još 
vjenčana  s  njime.  Ona  je  dala  vjeru  i  obećanje,  ali  je  sama  ženidba 
odgođena.  Prema  tome  duša  je  još  uvijek  slobodna  da  opozove  svoju 
riječ,  iako  ona  za  to  nema  nikada  nikakav  razlog.  Jer  naš  zaručnik 
nas  neće  nikada  ostaviti,  ako  ga  samo  mi  našim  vjerolomstvom  i  na- 

som  himbenošću  ne  prisilimo  na  to.  No  kada  mi  u  nebu  proslavimo 
tu  svadbu  božanskoga  sjedinjenja,  tada  će  veza  koja  nas  sjedinjuje 
s  našim  vrhovnim  Počelom  postati  vječna  i  nerazrješiva. 

Istina  je,  dragi  moj  Teotime,  da  već  i  sada,  dok  čekamo  taj  iz¬ 
vanredan  poljubac  nerazrješivoga  sjedinjenja,  koji  ćemo  primiti  od 
božanskoga  zaručnika  tamo  gore  u  nebeskoj  slavi,  on  nam  nepreki¬ 
dno  daje  mnogo  poljubaca  na  taj  način,  da  mi  tisuću  puta  osjetimo 
njegovu  milu  prisutnost.  Jer  kada  on  ne  bi  davao  cjelove  duši  i  kada 
je  ne  bi  milovao,  ona  ne  bi  osjećala,  da  je  on  privlači,  ona  ne  bi  ni 
trčala  za  mirisom  pomasti  svojega  predragoga.  Pj  nad  pj  1.3.  Stoga 
i  prostodušnost  hebrejskoga  teksta,  a  isto  tako  i  prevodioci  Septua- 
ginte  vele,  da  ona  želi  mnogo  poljubaca.  Ona  neprestano  govori: 
»Neka  me  poljubi  poljupcima  svojih  usta!« 

Ali  budući  da  se  ti  svi  sitni  poljupci  sadašnjega  života  odnose 
na  vječni  poljubac  budućega  života  kao  pokušaji,  pripreme  i  jam¬ 
stva  toga  vječnoga  poljupca,  izdanje  Svetoga  Pisma,  koje  se  zove 
Vulgata,  svelo  je  mnoge  poljupce  milosti  na  jedan  poljubac  nebeske 
slave.  I  prema  tome  ono  izražava  želju  zaručnice  na  ovaj  način: 
»Neka  me  poljubi  poljupcem  svojih  usta!«  Pj  nad  pj  1.1.  Kao  da  želi 
reći:  »Od  svih  poljubaca,  od  svih  dobrota  i  milovanja,  koja  mi  je 
priredio  prijatelj  mojega  srca  ili  srce  mojega  prijatelja,  ja  ne  čez¬ 
nem  ni  za  čim  drugim  osim  za  tim  izvanrednim  i  svečanim  bračnim 
poljupcem,  koji  je  jedan  jedini,  ali  koji  traje  vječno.  Druga  milova¬ 
nja  u  usporedbi  s  njime  ni  ne  zaslužuju  ime  milovanja.  Sva  ta  druga 
milovanja  samo  su  prije  vjesnici  budućega  sjedinjenja  između  mene 
i  mojega  predragoga,  nego  što  su  uistinu  samo  sjedinjenje. 


SEDMA  GLAVA 

LJUBAV  SVETIH  U  OVOM  SMRTNOM  ŽIVOTU  PONEKAD 
MOŽE  BITI  JEDNAKA  A  MOŽE  I  NADMAŠITI  LJUBAV 
BLAŽENIH  U  NEBU 

Kada  poslije  borbi  i  opasnosti  ovoga  smrtnoga  života  pobožne 
duše  stignu  u  lu'ku  vječnosti,  one  se  uzdignu  do  najvišega  stupnja 
ljubavi,  do  kojega  su  one  kadre,  da  se  uspnu.  Taj  konačan  porast 
podan  im  je  kao  nagrada  za  njihove  zasluge.  I  to,  on  mi  je  dodije¬ 
ljen  ne  samo  dobrom  mjerom,  već  kako  veli  naš  Gospodin,  obilnom, 
punom,  stresenom  i  preobilatom  mjerom.  Lk  6.38. 

Prema  tome  ljubav  koja  je  podijeljena  kao  plaća,  uvijek  je  kod 
svake  pojedine  duše  veća  od  one  ljubavi,  koja  joj  je  bila  dana  u 

svrhu,  da  uzmogne  zaslužiti.  Stoga  će  svaka  pojedina  duša  u  nebu 
posjedovati  više  ljubavi,  nego  je  ikada  nje  imala  na  zemlji.  I  opće¬ 
nito  govoreći  i  djelo  najmanje  ljubavi  u  nebeskom  životu  bit  će  ku¬ 
dikamo  sretnije  i  izvrsnije,  nego  je  djelo  najveće  ljubavi,  koje  jest, 
koje  je  bilo  ili  koje  će  ikada  biti  izvršeno  u  ovom  ništetnom  životu. 

Jei;  tamo  gore  svi  sveti  pokazuju  svoju  ljubav  na  djelu  bez  pre¬ 
stanka,  bez  najmanjega  prekida.  Naprotiv  ovdje  na  zemlji  i  najveći 
Božji  službenici  potezani  su  i  terorizirani  od  potreba  i  dužnosti 
ovoga  smrtnoga  života.  One  ih  sile  na  tisuće  i  tisuće  rastresenosti 
koje  ih  često  odvraćaju  od  vršenja  svete  ljubavi. 

Na  nebu,  dragi  moj  Teotime,  ljubavna  pažnja  svetaca  je  čvrsta, 
jaka,  stalna,  neprekidna,  trajna,  nepovrediva.  Ona  ne  može  ni  pro¬ 
pasti,  ni  oslabiti.  Njezina  je  pažnja  uvijek  čista,  izuzeta  od  svake 
primjese  svake  druge  pažnje  niže  vrste.  Jednom  riječju  blaženstvo 
jasno  gledati  Boga  i  nepromjenljivo  ga  ljubiti  ne  da  se  ničim  uspo¬ 
rediti. 

Pa  i  tko  bi  ikada  mogao  usporediti  sreću,  ako  uopće  i  postoji 
kakva,  živjeti  u  pogiblima,  neprekidnim  mukama,  trajnim  promje¬ 
nama  i  burama,  koje  čovjek  mora  trpjeti  na  moru,  sa  srećom  koju 
Čovjek  osjeća  da  živi  u  kraljevskoj  palači,  u  kojoj  su  sve  stvari  ta¬ 
kve,  kakve  se  samo  mogu  poželjeti,  štoviše,  u  kojoj  slasti  neuspore¬ 
divo  nadmašuju  sva'ku  želju? 

Prema  tome  dakle  stanovnici  neba  uživaju  više  blaženstva,  ra¬ 
dosti  i  savršenstva  u  Činima  ljubavi,  nego  hodočasnici  na  ovoj  bi¬ 
jednoj  zemlji. 

Pa  ipak!  Bilo  je  ljudi,  koji  su  na  svojemu  hodočašću  bili  tako 
sretni,  da  je  njihova  ljubav  bila  veća.  nego  je  ljubav  mnogih  svetih, 
koji  već  uživaju  u  vječnoj  domovini.  Sigurno  nema  nikakve  vjero¬ 
jatnosti,  da  ljubav  velikoga  sv.  Ivana,  svetih  apostola  i  apostolskih 
ljudi  i  u  vrijeme,  dok  su  oni  živjeli  još  ovdje  dolje,  nije  bila  veća 
od  ljubavi  male  djece,  koja,  jer  su  umrla  u  isključivo  krsnoj  milosti, 
uživaju  besmrtno  blaženstvo. 

Obično  pastiri  nisu  nikada  tako  hrabri  kao  vojnici.  Usprkos 
tome  mali  pastir  David,  kada  je  stupio  u  Izraelsku  vojsku;  uvjerio 
se  je,  da  su  svi  bili  mnogo  vještiji  u  baratanju  oružjem  nego  on.  Ali 
to  ipak  nije  ništa  smetalo,  da  se  on  pokazao  srčanijim  od  svih.  1  Kr 
17.32. 

Isto  tako  nije  obično,  da  smrtni  ljudi  imaju  više  ljubavi  nego 
besmrtni.  Međutim  bilo  je  ipak  smrtnih  ljudi,  koji  su  doduše  za¬ 
ostajali  u  vršenju  ljubavi  za  besmrtnima,  ali  su  ih  ipak  nadmašili 
u  samoj  ljubavi  i  u  habitusu  ljubavi. 

Uzmimo  u  tu  svrhu  ovaj  primjer!  Usporedimo  vruće  željezo  s 
upaljenom  svjetiljkom!  Velimo,  da  željezo  imade  više  vatre  i  to¬ 
pline,  a  svjetiljka  više  plamena  i  svjetlosti.  Isto  tako  možemo  uspo¬ 
rediti  blaženoga  novokrštenika  u  nebu  sa  svetim  Ivanom  u  tamnici 

ili  sa  sv.  Pavlom  u  okovima.  Reći  ćemo:  dijete  u  nebu  posjeduje  više 
svjetlosti  i  jasnoće  u  razumijevanju,  više  plamena  i  djelatne  ljubavi 
u  volji,  a  sv.  Ivan  i  sv.  Pavao  imali  su  na  zemlji  više  žara  ljubavi 
i  više  topline  ljubavi. 


OSMA  GLAVA 

O  NEUSPOREDIVOJ  LJUBAVI  NAŠE  DRAGE  GOSPE, 
MAJKE  BOŽJE 

Ni  u  jednoj  svojoj  usporedbi,  pa  u  kojoj  mu  drago  prilici  u 
njima  govorio,  ja  ni  ne  pomišljam  govoriti  o  bi.  Djevici  Mariji,  našoj 
Dragoj  Gospi.  Oslobodi,  Bože,  nikako  ne!  Ta,  ona  je  kći  neuspore¬ 
dive  ljubavi,  jedna  jedina  golubica,  najsavršenija  žena.  Pj  nad  pj  6.8. 

Za  tu  nebesku  kraljicu  ja  iz  sve  moje  duše  izjavljujem  ovu  lju¬ 
bavnu  ali  istinitu  misao,  da  je,  u  najmanju  ruku  na  kraju  njezina 
smrtna  života,  njezina  ljubav  nadmašila  ljubav  serafina.  Jer,  kako 
nas  uči  Sveto  Pismo,  ako  su  mnoge  kćeri  skupile  bogatstvo,  ova  ih 
je  sve  nadmašila.  Posl  31.29.  Svi  sveti  i  svi  anđeli  uspoređuju  se 
samo  sa  zvijezdama,  a  prvi  među  njima  s  najljepšom  od  zvijezda. 
A  za  ovu  se  veli,  da  je  lijepa  kao  mjesec.  Pj  nad  pj  6.9.  Ona  je  tako 
lijepa,  da  je  izlučena  i  izabrana  izmeđy  svih  svetaca  i  svetica.  Ona 
je  kao  sunce  među  zvijezdama. 

Ja  idem  još  dalje  i  velim,  da  ljubav  te  majke  ljubavi  svojom 
savršenošću  nadmašuje  ljubav  svih  svetaca  i  svetica  u  nebu.  Tvrdim 
štoviše,  da  je  ona  tu  ljubav  mnogo  savršenije  ostvarivala  i  u  vri¬ 
jeme,  kada  je  živjela  ovim  smrtnim  životom.  Kako  Crkva  uči,  ona 
nije  nikada  počinila  niti  jedan  jedini  laki  grijeh.  Trid.  sabor,  6.  sjed, 
kan.  23.  Ona  dakle  nije  poznavala  nikakve  promjene,  nikakva  za¬ 
stoja  u  napretku  svoje  ljubavi.  Tako  se  ona  uspinjala  iz  ljubavi  u 
ljubav  i  tako  je  bez  prekida  napredovala.  Ona  nije  nikada  osjetila 
nikakvo  protuslovlje  u  svojoj  sjetilnoj  naravi.  Radi  toga  ona  je  kao 
pravi  Salamon  mirno  vladala  u  svojoj  duši  i  u  njoj  je,  kako  je  samo 
željela,  ostvarivala  čine  ljubavi. 

Djevičanska  čistoća  njezina  srca  i  njezina  tijela  bila  je  dostoj¬ 
nija  i  časnija  od  one  anđela.  Radi  toga  njezin  duh  nije  bio  razdijeljen 
ni  rascjepkan,  već  je  sav  bio  usmjeren  na  to  da  misli  o  božanskim 
stvarima,  želeći  pogoditi  ono  čime  bi  ona  bila  najmilija  Bogu.  Ta, 
to  isto  uči  nas  sam  sv.  Pavao.  1  Kor  7.32.33. 

I  napokon  što  ćemo  još  reći  o  majčinskoj  ljubavi,  koja  je  naj¬ 
upornija,  najdjelotvornija  i  najžarča  od  svih  ljubavi,  koja  je  ne¬ 
umorna  i  nezasitna?  Na  kakve  sve  misli  nije  dolazila  ta  ljubav  u 
srcu  takve  Majke  i  za  srce  takvoga  Sina? 

Ne  prigovaraj  mi  samo,  dragi  moj  Teotime,  da  je  i  ta  presveta 
djevica  bila  podložna  snu.  Ne!  Molim  te  nevgovori  tako,  moj  Teoti¬ 
me!  Ta,  ne  vidiš  li  ti,  da  je  njezin  san  bio  san  ljubavi?  Radi  toga  i 
sam  njezin  •zaručnik  moli,  da  je  puste  spavati,  koliko  ju  je  volja. 
Slušaj  samo  kako  on  govori!  »Pazite  dobro,  zaklinjem  vas,  da  ne 
probudite  moju  predragu,  sve  dok  se  ona  sama  ne  probudi.«  Pj  nad 
pj  2.7.  Da!  Moj  Teotime,  ta  nebeska  kraljica  predavala  se  je  snu  je¬ 
dino  iz  ljubavi,  jer  ona  svojemu  dragocjenom  tijelu  nije  priuštila 
odmor  ni  u  jednu  drugu  svrhu,  osim  za  to  da  ga  ojača,  da  ona  po 
njemu  može  bolje  služiti  Bogu.  A  to  je  sigurno  vrlo  uzvišen  čin 
ljubavi. 

Ta  ljubav,  kako  nas  uči  veliki  sv.  Augustin  zadužuje  nas  i  ob¬ 
vezuje  da  ljubimo  svoje  tijelo  svrsishodno,  utoliko  ukoliko  nam  je 
ono  potrebno  za  vršenje  dobrih  djela,  ukoliko  je  ono  sastavni  dio 
naše  osobe  i  ukoliko  će  ono  sudioništvovati  u  vječnom  blaženstvu. 
Istina,  svaki  kršćanin  mora  ljubiti  svoje  tijelo  kao  živu  sliku  utje¬ 
lovljenoga  Tijela  našega  Spasitelja.  Ta,  naše  je  tijelo  proizašlo  iz 
istoga  struka  ili  stabla  kao  i  njegovo  i  prema  tome  ono  pripada  nje¬ 
govu  tijelu  i  po  dijelu  koji  imade  s  njima  i  po  svojemu  krvnom  srod¬ 
stvu.  Osim  toga  to  vrijedi  nadasve  poslije  toga  što  smo  mi  obnovili 
savez  i  srodstvo  realno  primajući  to  božansko  Tijelo  Spasitelja  u 
presv.  oltarskom  sakramentu  i  poslije  toga  smo  se  mi  sakramentom 
krsta  i  potvrde  i  drugim  sakramentima  predali  i  posvetili  toj  bo¬ 
žanskoj  dobroti. 

No,  što  se  tiče  blažene  Djevice  Marije,  Bože  moj,  s  kolikom  li  je 
pobožnošću  ona  morala  ljubiti  svoje  djevičansko  tijelo  ne  samo  zato, 
što  je  ono  odisalo  svim  svetim  miljem,  već  kudikamo  više  zato,  jer  je 
ono  bilo  živi  izvor  Tijela  našega  Spasitelja  i  jer  je  radi  toga  ono  pri¬ 
padalo  njemu  pripadnošću  kojoj  nema  ravne.  Prema  tome  kada  je 
ona  svoje  anđeosko  tijelo  predavala  odmoru  sna,  mogla  je  govoriti: 
»Deder  dakle  počini  ti  šatoru  zavjeta,  kovčegu  svetosti,  prijestolje 
Boga.  Olakšaj  ti  malo  svoju  hmornost  i  ovim  slatkim  mirovanjem 
ojačaj  ti  svoje  snage!« 

Nadalje,  dragi  moj  Teotime,  moraš  imati  na  pameti  još  nešto. 
Ti  znaš  da  su  zli  sni,  dragovoljno  prouzrokovani  pokvarenim  misli¬ 
ma  dana,  u  neku  ruku  izdanak  grijeha,  jer  slijede  kao  posljedica 
i  plod  prethodne  zloće.  Na  isti  način  možemo  sigurno  reći,  da  se 
sni,  koji  potječu  od  svetih  uzbuđenja  i  čuvstava  prijašnjega  dana, 
mogu  smatrati  kreposnim  i  svetima.  Moj  Bože,  dragi  Teotime,  kako 
nam  je  drago,  kada  slušamo  svetoga  Ivana  Krizoštoma,  gdje  jed¬ 
noga  dana  govori  svojemu  narodu  o  vatri  ljubavi,  kojom  on  gori 
prema  njemu!  On  je  ovako  govorio:  »Potreba  sna  pritište  naše  vjeđe, 
ali  sila  naše  ljubavi  prema  vama  drži  budnima  oči  našega  duha. 
I  često  puta  usred  mojega  sna  čini  mi  se  kao  da  govorim  vama.  Jer 

duša  običaje  u  svojoj  mašti  u  snu  gledati  ono,  o  čemu  je  mislila  po 
danu.  Na  taj  način  kada  ja  vas  ne  vidim  očima  tijela,  ja  vas  gledam 
očima  ljubavi.«  Hom.  X,  De  poenitentia. 

Oh,  dragi  moj  Isuse,  što  je  morala  sanjati  tvoja  presveta  Majka, 
kada  je  ona  spavala,  a  njezino  je  srce  bđjelo!  Nije  li  ona  sanjala, 
da  te  gleda,  kako  si  još  savit  u  njezinoj  utrobi,  kao  što  si  bio,  dok  te 
je  nosila  devet  mjeseci?  Nije  li  ona  sanjala,  kako  si  se  ti  priljubio 
uz  njezine  sise  i  kako  slatko  pritišteš  njezine  djevičanske  grudi.  Oh! 
Kako  je  neizrecivo  velika  slast  i  radost  morala  biti  u  njezinoj  duši! 
Možda  je  ona  više  puta  sanjala,  kako  je  Naš  Gospodin  negda  spavao 
na  njezinim  grudima,  kao  sitno  janješce  o  mekanom  boku  svoje 
majke!  A  nije  li  ona  sanjala  i  o  tome,  kako  ona  spava  u  njegovom 
probodenom  boku,  kao  što  bijela  golubica  spava  u  pukotini  sigurne, 
visoke  i  strme  hridine!  Pj  nad  pj  2.14.  Što  se  tiče  djelatnosti  njezina 
duha,  njezin  je  san  bio  nalik  ekstazi,  dok  je  on,  u  isto  vrijeme,  što 
se  tiče  tijela,  bio  za  nj  slatko  olakšanje  i  mi  o  odmor. 

A  ako  je  ona  ikada  sanjala,  kao  ono  stari  patrijarh  Josip,  1  Mojs 
37.5,  o  svojoj  budućoj  veličini,  kada  će  u  nebu  biti  obučena  u  sunce 
okrunjena  zvijezdama,  s'  mjesecom  pod  njezinim  nogama,  Post  32.9. 
Otkr  12.1,  to  jest  sva  okružena  slavom  svojega  Sina,  okrunjena  sla¬ 
vom  svetaca,  dok  se  sav  svemir  nalazi  pod  njezinim  nogama.  Ili,  ako 
je  ona  ikada,  kao  ono  Jakob,  Post  28.12.,  promatrala  kako  napreduje 
i  kako  donosi  plodove  otkupljenje,  što  ga  je  zaslužio  njezin  Sin  u 
prilog  anđela  i  ljudi,  3.  Knj  kr  3.5.,  6.  i  d,  moj  Teotime,  tko  je  taj 
koji  bi  sebi  ikada  mogao  predstaviti  neizmjernost  tako  velikih  slasti! 
A  što  da  kažemo  o  njezinim  snima,  u  kojima  razgovara  sa  svojim 
dragim  Sinom?  Što  o  opojenosti  i  zanosu  sa  svih  strana? 

Usprkos  svemu  tome,  dragi  moj  Teotime,  pazi  dobro,  molim  te, 
ja  niti  ne  kažem,  niti  ne  želim  reći,  da  je  ta,  na  sasvim  izuzetan 
način  povlaštena  duša  Božje  Majke  u  svojim  snima  bila  lišena  upo¬ 
trebe  razuma.  Mnogi  misle,  da  je  Salamon  u  onom  lijepom  ali  isti¬ 
nitom  snu,  Pj  nad  pj  5.2.,  u  kojemu  je  on  tražio  i  primio  dar  svoje 
neusporedive  mudrosti,  ostao  pri  potpunoj  upotrebi  svoje  slobodne 
volje.  Oni  to  zaključuju  iz  oštroumne  rječistosti  govora,  koji  je  on 
tada  držao,  iz  cijeloga  izbora  rasuđivanja,  za  koja  se  on  odlučio,  iz 
izvanredne  molitve,  koju  je  on  uputio  Bogu.  A  to  sve  bez  igdje 
ikakva  tračka  neuljudnosti  i  bez  najmanje  zbunjenosti  razuma. 

Prema  tome  koliko  je  vjerojatnije,  da  je  Majka  pravoga  Sala- 
mona  imala  upotrebu  razuma  u  svojemu  snu,  kao  što  je  i  sam  Sala¬ 
mon  pušta  da  govori:  »Ja  spavam,  ali  moje  srce  bdije!«  Pj  nad 
Pj  5.2. 

Sigurno  je  još  veće  čudo  bilo,  da  se  je  sv.  Ivan  Krstitelj  služio 
svojim  razumom,  dok  se  još  nalazio  u  utrobi  svoje  majke.  S  kojega 
razloga  i  kako  bismo  mogli  poricati  još  manje  čudo  onoj,  kojoj  je 

Bog  poklonio  više  povlastica,  nego  je  to  učinio  i  nego  će  to  učiniti 
svima  drugim  stvorovima  zajedno? 

Jednom  riječju:  kao  što  azbest,  dragocjen  kamen,  svojim  svoj¬ 
stvom,  koje  mu  nema  ravnog,  zauvijek  čuva  vatru,  koja  ga  je  je¬ 
danput  zahvatila,  tako  je  srce  Djevice  Majke  ostalo  trajno  zapaljeno 
od  svete  ljubavi,  koju  je  dobilo  od  svojega  Sina.  Razlika  je  jedino 
u  ovom:  vatra  azbesta  ne  može  se  doduše  ugasiti,  ali  se  ne  može  ni 
povećati,  a  sveti  plamen  djevice,  ne  mogavši  ni  propasti,  ni  umanjiti 
se  ,a  ni  ostati  u  istome  stanju,  nije  nikada  prestao  u  sve  višim  i  vi¬ 
šim  stupnjevima  rasti  i  penjati  se  sve  do  neba,  do  mjesta  svojega 
podrijetla. 

Prema  tome  je  dakle  potpuna  istina,  da  je  ta  majka  Majka  lijepe 
ljubavi,  Eccl  24.24,  to  jest,  da  je  ona  najdostojnija  ljubavi  kao  ona 
koja  najviše  ljubi,  da  je  ona  ona  koja  najviše  ljubi  zato,  jer  je  naj- 
ljubljenija  Majka  toga  jedinstvenoga  Sina,  koji  je  najdostojniji  lju¬ 
bavi,  koji  najviše  ljubi  i  koji  je  najljubljeniji  Sin  te  jedinstvene 
Majke. 


DEVETA  GLAVA 

UVOD  U  BESJEDU  O  SJEDINJENJU  BLAŽENIH  S  BOGOM 

Trijumfirajuća  ljubav  kojom  žive  blažene  duše  u  nebu  u  svojim 
krajnjim  učincima  sastoji  se  u  vječnom  i  nepromjenljivom  sjedinje¬ 
nju  duše  sa  svojim  Bogom.  Ali,  što  je  opet  to  sjedinjenje  duše  sa 
svojim  Bogoin? 

Sto  se  s  ugodnijim  i  uzvišenijim  predmetima  naša  osjetila  su¬ 
sreću,  to  se  ona  pohlepnije  i  živah'nije  predaju  njegovom  uživanju. 
Sto  su  stvari  ljepše  i  ugodnije  oku  i  što  su  valjanije  osvijetljene, 
to  ih  oko  gleda  pohlepnije  i  živahnije.  Sto  su  glas  ili  glazba  nježniji 
i  milozvučniji,  to  više  privlače  pažnju  uha. 

Tako  svaki  predmet  nanosi  snažnu,  iako  milu  Silu  onome  osje¬ 
tilu,  kojemu  je  namijenjen  i  za  koje  je  određen.  Ta  sila  postaje  više 
ili  manje  jaka,  već  prema  tome  što  je  predmet  više  ili  manje  uzvi¬ 
šen.  Međutim,  uvijek  vrijedi  istina,  da  je  ta  sila  razmjerna  nosivosti 
ili  snazi  osjetila  koje  ona  želi  posjedovati.  Uzmimo  na  primjer  oko. 
Ono  toliko  uživa  u  svjetlu,  ali  ipak  ne  može  nikako  podnijeti  nje¬ 
govu  krajnjost.  Ono  nipošto  ne  može  netremice  gledati  ravno  u 
sunce. 

Isto  je  tako  i  s  glazbom.  Neka  ona  bude  ne  znam  kako  lijepa, 
ako  je  prejaka  i  ako  nam  je  preblizu,  ona  nam  smeta  i  vrijeđa  naše 
uši. 

Istina  je  objekt  našega  razuma.  Radi  toga  razum  nalazi  najveće 
zadovoljstvo  u  tome,  da  otkrije  i  spozna  istinu  o  stvarima  i  što  su 
istine  uzvišenije,  naš  razum  se  toliko  pažljivije  i  s  toliko  većim 
užitkom  trudi,  da  ih  promatra,  proučava  i  razumije. 

Koliko  su,  moj  Teotime,  uživali  oni  stari  filozofi,  koji  su  tako 
sjajno  poznavali  mnoštvo  uzvišenih  istina  o  prirodi!  Nema  sumnje, 
sve  slasti  za  njih  nisu  bile  ništa  u  usporedbi  prema  njihovoj  ljubavi 
za  dragu  im  filozofiju.  Radi  nje  su  jedni  od  njih  ostavili  časti,  drugi 
velika  bogatstva,  treći  i  samu  svoju  domovinu.  Među  njima  se  našao 
čak  i  takav  jedan  filozof,  koji  je  promišljeno  i  hladnokrvno  iskopao 
svoje  oči  i  tako  se  zauvijek  lišio  lijepoga  i  miloga  fizičkoga  svjetla 
samo  zato,  da  se  uzmogne  slobodnije  posvetiti  promatranju  istina  o 
stvarima  pomoću  duhovnoga  svjetla.  Kako  čitamo,  to  je  učinio  filo¬ 
zof  Demokrit.  (Demokrit  je  grčki  filozof  iz  Abdere,  Abderičanin. 
Umro  je  490.  prije  Krista.  Tumačio  je  postanak  i  život  svijeta  pu¬ 
tem  atoma.)  Aulus  Gellius:  Noctes  Atticae  10.17. 

Toliki  je,  eto,  užitak,  koji  nam  daje  spoznaja  istine!  Radi  toga  je 
Aristotel  često  govorio,  da  sreća  i  blaženstvo  ljudi  stoji  u  mudrosti, 
koja  je  spoznaja  o  uzvišenim  stvarima.  Nikom.  Etika  1.13,  10.6. 

Ali  kada  naš  duh  uzdignut  iznad  naravnoga  svjetla  razuma  po¬ 
činje  gledati  svete  istine  vjere,  Bože  moj,  dragi  Teotime,  kakva. je 
tada  to  veselje!  Duša  se  topi  od  užitka,  jer  j^e  začula  riječ  svojega 
nebeskoga  zaručnika  koju  ona  smatra  slađom  i  blaženijom  nego  je 
med  svih  ljudskih  znanosti.  Ps  118.103. 

U  sve  štogod  je  stvoreno  Bog  je  utisnuo  svoj  trag,  svoj  otisak 
i  svoj  lik.  Na  taj  način  spoznaja,  koju  putem  stvorenja  dobivamo  o 
njegovom  božanskom  veličanstvu,  izgleda  nam  tek  kao  pogled  na 
Božje  noge.  Naprotiv,  usporedimo  li  je  s  tim  pogledom,  vjera  je  gle¬ 
danje  samoga  lica  njegovoga  božanskoga  veličanstva,  koje  mi  do¬ 
duše  još  uvijek  ne  gledamo  u  punom  podnevnom  sjaju  njegove  slave, 
ali  mi  ga  unatoč  tome  gledamo  kao  u  prvome  svitanju  dana.  Upravo 
tako  kao  što  se  je  dogodilo  Jakobu  na  prijelazu  rijeke  kod  Jaboka. 
Jer  kakogod  on  nije  vidio  anđela  s  kojim  se  je  borio,  osim  tek  u 
mrcavoj  svjetlosti  osvita  dana,  ipak  je  bio  sav  ushićen  od  veselja, 
tako  da  je  uskliknuo:  »Ja- sam  vidio  Gospodina  licem  u  lice  i  ja  sam 
spasio  svoju  dušu.«  Post  32.24  i  30. 

O,  kako  je  divna  sveta  svjetlost  vjere!  Neprevarljivom  sigurno¬ 
šću  po  njoj  dobivamo  mi  znanje  ne  samo  o  povijesti  postanka  stvo¬ 
rova  i  o  njihovoj  pravoj  svrsi,  nego  isto  tako  o  vječnom  rođenju 
vrhovne  i  najvažnije  Božje  Riječi,  za  koju  i  po  kojoj  je  sve  stvoreno 
i  koja  je  s  Ocem  i  Duhom  Svetim  jedan  jedini  Bog,  nadasve  jedin¬ 
stven,  najdostojniji  klanjanja  i  blagoslovljen  u  sve  vijeke  vijekova. 
Amen.  Iv  1.3.  Kol  1.16. 

»Ah«,  govoraše  sv.  Jeronim  svojemu  Paulinu,  »učeni  Platon  nije 
ništa  znao  o  tome,  a  i  rječitome  Demostenu  ostalo  je  to  potpuno  ne¬ 
poznato«.  List  53,  paragraf  4. 

»O  kako  su  slatke  tvoje  riječi,  Gospodine,  mojemu  nepcu«,  pje¬ 
va  kralj  i  prorok.  »One  su  mu  slađe  nego  med  mojim  ustima.«  Ps 
118.103.  A  hodočasnici  koji  su  išli  u  Emaus,  svi  sretni  govoreći  o 
plamenu  ljubavi,  koji  ih  je  bio  upalio,  kada  su  slušali  riječi  vjere, 
klicali  su:  »Nije  li  gorjelo  naše  srce,  kada  nam  je  on  govorio  na  putu 
i  tumačio  nam  Sveto  Pismo?«  Lk  24.32. 

Pa  kada  božanske  istine  imadu  tako  veliko  milje,  dok  ih  još  gle¬ 
damo  samo  slabim  svjetlom  vjere,  što  će  biti,  Bože  moj,  kada  ih  bu¬ 
demo  promatrali  u  punom  podnevnom  sjaju  slave? 

Kraljica  od  Sabe  ostavila  je  sve  i  pošla  da  vidi  veličinu  Salamo- 
nove  slave,  za  koju  je  bila  čula.  I  kada  se  ona  našla  u  njegovoj  pri¬ 
sutnosti  i  kada  je  slušala  njegovu  čudesnu  mudrost,  koja  se  razli¬ 
jevala  iz  njegovih  riječi,  bila  je  sva  izvan  sebe  i  kao  onesviještena 
od  uđivljenja.  I  nije  mogla  drugo  nego  uskliknuti,  da  ono,  što  je  ona 
bila  čula  o  toj  nebeskoj  mudrosti,  nije  bila  ni  polovica  onoga  znanja, 
što  ga  je  dobila,  kada  ga  je  sama  osobno  vidjela  i  čula.  3  Knj  Kr 
10.  1—7. 

Zaista,  kako  su  lijepe  i  mile  istine,  koje  nam  objavljuje  vjera, 
kada  je  slušamo!  Ali  kada  stignemo  u  nebeski  Jeruzalem  i  kada  bu¬ 
demo  gledali  licem  u  lice  velikoga  Salamona,  kralja  sjaja  i  slave, 
gdje  sjedi  na  prijestolju  svoje  mudrosti  i  kada  budemo  slušali,  kako 
on  nečuvenom  i  neshvatljivom,  jasnoćom  objavljuje  vječna  čudesa 
i  tajne  svoje  božanske  istine,  kada  će  naš  razum  biti  toliko  rasvijet¬ 
ljen,  da  će  pred  sobom  vidjeti  sve  ono,  što  je  ovdje  na  zemlji  vje¬ 
rovao!  Tada,  oh  tada,  predragi  moj  Teotime,  kakva  ushićenost!  Ko¬ 
liki  zanos!  Kakvo  udivljenjs!  Kolika  ljubav!  Kolika  slast  i  last! 

Ne!  Ne!  Nikada  ne!  Mi  ćemo  klicati  u  tome  obilju  veselja!  Nika¬ 
da  mi  nišftio  mogli  ni  sanjati,  da  ćemo  gledati  tako  blažene  istine. 
Mi  smo  uistinu  vjerovali  sve  ono,  što  nam  je  bilo  objavljeno  o  tvojoj 
slavi,  o  veliki  Božji  grade,  Ps  86.3.,  ali  mi  nismo  nikada  mogli  sebi 
zamisliti  beskrajnu  veličinu  ponora  tih  slasti! 


DESETA  GLAVA 

PRETHODNA  ZELJA  UVELIKE,  CE  POVEĆATI 
SJEDINJENJE  BLAŽENIH  S  BOGOM 

Želja  koja  prethodi  užitku,  oštri  i  profinjuje  osjećanja  koja  on 
donosi.  I  što  je  želja  bila  snažnija  i  žarča,  to  je  posjedovanje  željene 
stvari  slađe  i  slasnije. 

O  Isuse!  Dragi  moj  Teotime,  kolika  je  radost  za  ljudsko  srce, 
kada  ono  ugleda  samoga  Boga,  lice,  za  kojim  je  ovdje  toliko  čeznulo, 
lice,  jedinstvenu  težnju  naših  duša!  Naša  srca  osjećaju  žeđu,  koju 
ne  mogu  ugasiti  zadovoljstva  smrtnoga  života. 

I  najcjenjenija  i  najtraženija  zadovoljstva,  dok  su  umjerena,  ne 
utažuju  našu  žed  za  njima,  a,  dok  idu  u  pretjeranost  i  krajnost,  ona 
nas  guše  i  dave.  Usprkos  tome  mi  ih  uvijek  želimo  pretjerana  i  kraj¬ 
nja,  a  kada  ona  budu  takva,  tada  postaju  nepodnosiva  pa  čak  i  štet¬ 
na.  Jer,  istina  je,  da  se  umire  od  radosti  kao  što  se  jednako  umire  od 
žalosti.  Cak  možemo  reći,  da  je  radost  uvijek  prije  kadra,  da  nas 
uništi  nego  žalost. 

Kada  je  Aleksandar  Veliki  tako  reći  progutao  sav  svijet,  a  što 
još  nije  bio  progutao,  to  se  je  nadao,  da  će  uskoro  progutati.  Tada 
najedanput  čuje  on  nekoga  čovječuljka  iz  otmjenog  roda,  da  po¬ 
stoji  još  više  drugih  svjetova.  I  taj  isti  Aleksandar,  kojega  svjetski 
ljudi  nazivaju  velikim,  postao  je  luđi  od  maloga  djeteta,  koje  udara 
u  plač,  kada  mu  se  uskrati  jabuka,  koju  ono  želi.  Taj  isti  Aleksandar 
Veliki  stane  roniti  vruće  suze  radi  toga,  jer  nema  izgleda,  da  bi  on 
ikada  mogao  osvojiti  te  druge  svjetove,  jer  nije  u  cijelosti  osvojio  ni 
ovaj  tu  pred  sobom.  Plutarh,  De  tranquillitate  animi,  c.  IV. 

Taj  dakle  čovjek,  koji  je  potpunije  posjedovao  ovaj  svijet,  nego 
ijedan  drugi  čovjek,  nalazi  u  tome  tako  malo  zadovoljstva,  da  plače 
od  žalosti  jer  ne  može  posjedovati  i  druge  svjetove,  o  kojima  mu  je 
govorio  neki  bijedan  laskavac  i  o  kojima  on  sada  sanja  u  svojoj 
ludoj  mašti. 

Kaži  ti  meni  sada,  dragi  moj  Teotime,  molim  te,  ne  dokazuje  li 
to,  da  ljudsko  srce  ne  može  biti  zadovoljeno  na  ovome  svijetu  i  da 
ovaj  svijet  nije  dosta,  da  utaži  njegovu  žeđ? 

O  divna  li,  o  dragoga  li  nemira  ljudskoga  srca!  Dušo  moja,  budi 
na  ovoj  zemlji  uvijek  i  svuda  bez  ikakva  mira,  bez  ikakva  počinka 
sve  dok  ne  stigneš  na  svježe  vode  besmrtnoga  života,  dok  ne  staneš 
uživati  najsvetijega  Boga,  koji  jedini  može  ugasiti  žed  tvoju  i  smi¬ 
riti  tvoju  težnju. 

Stoga,  moj  Teotime,  zamisli  ti  s  psalmistom,  Ps  41.1,  onoga  je¬ 
lena,  koji  progonjen  ruljom  lovačkih  pasa,  ne  može  više  ni  disati  ni 
trčati,  pohlepno  se  baca  u  vodu,  za  kojom  je  tako  živo  čeznuo.  S 
kakvim  žarom,  on  se  zbija,  on  se  spaja  i  sjedinjuje  s  tim  elemen¬ 
tom.  Izgleda  kao  da  se  on  svom  svojom  voljom  želi  stopiti  s  tom 
vodom,  pretvoriti  se  u  nju  da  što  potpunije  uzniogne  uživati  u  nje¬ 
zinoj  svježini  i  hladnoći. 

O,  'kako  će  tijesno  i  čvrsto  biti  sjedinjenje  našega  srca  s  Bogom 
tamo  gore  na  nebesima!  Tamo  ćemo  mi  naći  živo  i  snažno  vrelo, 
koje  smo  uzalud  tražili  na  ovome  svijetu,  na  kojemu  se  naša  čežnja 
za  pravim  i  beskrajnim  dobrom  nije  mogla  nikada  ispuniti. 

Jeli  li  ti  ikada  vidio  gladno  dijete,  dojenče,  kako  se  čvrsto  pri¬ 
ljubi  na  grudi  svoje  majke  i  kako  pohlepno  siše  iz  toga  slatkoga 
izvora  toliko  željeni  oživljavajući  napitak  te  bi  čovjek  rekao,  da 
želi  ili  cijelo  se  uvući  u  ta  majčina  prsa  ili  ih  sva  izvući  i  isisati  u 
svoja  mala  usta. 

Tako  je  isto  i  s  našom  dušom.  Ona  sva  dahće  od  krajnje  žeđe  za 
pravim  dobrom,  sve  dok  ne  nađe  taj  neiscrpivi  izvor  na  grudima 
svojega  Boga.  O,  dobri  Bože,  kakva  sveta  i  blažena  vatra  bacati  se 
na  te  plodne  sise,  u  kojima  počiva  sva  dobrota,  sjediniti  se  i  stopiti 
se  s  njima  tako  da  ili  se  mi  svi  utopimo  u  njima  ili  da  ona  sva  pri¬ 
jeđu  u  nas. 


JEDANAESTA  GLAVA 

SJEDINJENJE  BLAŽENIH  DUHOVA  S  BOGOM 
U  GLEDANJU  BOGA 

Kada  mi  promatramo  neki  predmet,  on  je  doduše  prisutan  pred 
našim  očima,  ali  on  se  ipak  s  njima  ne  sjedinjuje.  On  im  samo  šalje 
izvjesnu  predočbu  ili  sliku  samoga  sebe.  Tu  sliku  filozofi  nazivaju 
»species  sensibilis«  ili  osjetni,  opažljivi  odraz  pomoću  kojega  mi  za¬ 
mjećujemo  i  gledamo  predmete,  I  kada  mi  zatim  promatramo  ili 
shvaćamo  neki  predmet,  ono  što  mi  pri  tome  razumijemo  isto  se  tako 
ne  sjedinjuju  s  našom  sposobnošću  shvaćanja.  Predmet  se  sjedinjuje 
s  našom  moću  shvaćanja  putem  druge  predočbe  ili  slike,  koja  je 
vrlo  osjetljiva  i  duhovna,  a  koju  nazivamo  »species  intelligibilis«  ili 
razumni  odraz. 

Ali  i  na  tome  putu  koliko  li  okuka  i  stranputica  stoji,  koliko 
promjena  valja  proći,  dok  ti  odrazi,  te  slike  prispiju  u  naš  razum! 

One  dodiruju  naša  vanjska  osjetila  i  po  tbm  s  njih  prelaze  na 
naša  unutarnja  osjetila.  S  unutrašnjih  osjetila  one  prelaze  na  našu 
moć  predočavanja,  s  nje  na  aktivno  umovanje,  dok  se  napokon  ne 
smire  u  pasivnom  umovanju.  Na  tome  putu,  prolazeći  kroz  toliko 
sita  i  rešeta,  one  su  se  toliko  očistile,  istančale  i  profinile,  da  su  od 
slika,  koje  se  mogu  opaziti  samo  osjetilima,  postale  slike  koje  se 
mogu  shvatiti  razumom. 

Na  taj  način,  dragi  moj  Teotime,  mi  gledamo  i  shvaćamo  sve 
ono,  što  vidimo  i  shvaćamo  u  ovom  smrtnom  životu  pa  čak  i  stvari 
naše  svete  vjere.  Kao  što  zrcalo  ne  sadrži  u  sebi  stvar,  koja  se  u  nje¬ 
mu  vidi,  nego  samo  predočbu  i  odraz  te  stvari,  a  ta  predočba,  u- 
hvaćena  od  zrcala,  rađa  drugu  predočbu  u  oku  onoga,  koji  gleda, 
tako  isto  riječ  vjere  ne  sadrži  stvari  koje  ona  naviješta,  već  ih  samo 

predočuje.  A  ta  predočba  božanskih  stvari,  koja  je  obuhvaćena  u 
riječima  vjere,  rađa  drugu,  koju,  pomognut  od  Božje  milosti,  naš 
ra2um  prihvaća  i  prima  kao  predočbu  svete  istine.  U  toj  predočbi 
naša  volja  nalazi  zadovoljstvo,  ona  je  prigrljuje  kao  časnu,  korisnu, 
dragu  i  nadasve  vrijednu  istinu.  Drugim  riječima  istine  koje  su 
označene  i  sadržane  u  Božjoj  riječi,  po  njoj  bivaju  predočene  ra¬ 
zumu  na  isti  način,  kao  što  su  stvari  koje  su  predočene  u  zrcalu 
od  zrcala  predočene  oku.  Stoga  i  veli  veliki  apostol:  vjerovati  je 
isto  što  i  gledati  u  zrcalu.  1  Kor  13.12. 

A  u  nebu,  moj  Teotime,  kolike  li  milosti!  Bog  će  se  sam  sjediniti 
s  našim  razumom  bez  posredovanja  ikakva  odraza  i  ikakve  predočbe. 
On  će  se  sam  utisnuti  u  naš  razum  i  spojiti  se  s  njim.  On  će  se  učiniti 
toliko  prisutan  za  nj,  da  će  ta  njegova  prisutnost  zamijeniti  svaku 
predočbu  i  svaki  odraz. 

O,  dobri  Bože,  kolika  li  slast  za  ljudski  razum  da  bude  zauvijek 
sjedinjen  sa  svojim  vrhovnim  objektom,  i  to  tako,  da  primi  u  sebe 
ne  njegovu  predočbu  nego  njegovu  prisutnost,  nikakvu  sliku  niti 
odraz,  već  čistu  i  pravu  bit  njegove  božanske  istine  i  njegova  bo¬ 
žanskoga  veličanstva.  Mi  ćemo  tamo  biti  kao  presretna  Božja  djeca, 
koja  uživaju  čast,  da  se  hrane  samom  Božjom  biti,  koju  ćemo  primiti 
u  našu  dušu  na  usta  našega  razuma. 

Imade  još  jedna  stvar,  koja  prelazi  svaku  slast.  Majke  se  ne  za¬ 
dovoljavaju  samo  time,  da  hrane  svoju  djecu  svojim  mlijekom,  koje 
je  supstancija  njih  samih,  već  im  svoje  sise  stavljaju  u  usta  tako  da 
djeca  ne  dobivaju  njihovu  supstanciju  putem  žlice  ili  kakvoga  dru¬ 
goga  sredstva,  nego  njihovu  vlastitu  supstanciju  primaju  putem 
njihove  vlastite  supstancije.  Tako  dakle  majčina  supstancija  služi 
i  kao  cijev  i  kao  hrana,  koju  treba  da  primi  njezino  dojenče. 

Tako  isto  radi  i  Bog,  naš  otac.  On  se  ne  zadovoljava  samo  time, 
da  nam  dade  primiti  svoju  vlastitu  supstanciju  u  naš  razum,  to  jest 
da  mi  gledamo  njegovo  božanstvo.  Beskrajnost  njegove  ljubavi  tje¬ 
ra  ga,  da  on  sam  svoju  supstanciju  stavi  u  naš  duh  tako  da  ga  mi 
više  ne  shvaćamo  samo  po  odrazu  i  po  slici, nego  po  samoj  njegovoj 
supstanciji  i  u  njoj.  Na  taj  način  njegova  očinska  i  vječna  supstan¬ 
cija  služi  našemu  razumu  i  kao  odraz  i  kao  slika  i  kao  predmet. 

U  taj  čaš  će  se  na  najodličniji  način  obistiniti  ova  njegova 
obećanja:  »Ja  ću  je  voditi  u  samoću  i  ja  ću  govoriti  njezinu  srcu  i  ja 
ću  je  hraniti  svojim  mlijekom.«  Oz  2.4.  »Veselite  se  s  Jeruzalemom 
i  kličite  u  njemu,  da  budete  nahranjeni  mlijekom  i  da  vas  do  vrha 
ispuni  njegova  utjeha  i  da  sišete  i  da  uživate  u  najvećem  izobilju 
njegove  slave.  Nosit  će  vas  na  grudi  i  milovat  će  vas  na  koljenima.« 
Iz  66.  10—12. 

To  je,  Teotime  moj,  neizrecivo,  neograničeno,  beskrajno  blažen¬ 
stvo.  Ono  nam  nije  bilo  samo  obećano,  nego  mi  smo  već  primili  i  ka¬ 
paru  za  nj.  Nju  imamo  u  presvetom  oltarskom  sakramentu  Euhari- 

stije,  neprekidnoj  gozbi  Božje  milosti.  U  njoj  mi  primamo  Spasite¬ 
ljevi!  krv  u  njegovom  Tijelu  i  njegovo  Tijelo  u  njegovoj  krvi.  Nje¬ 
gova  krv  nam  se  daje  po  njegovu  tijelu,  njegova  supstancija  po  nje¬ 
govoj.  supstanciji  daje  se  našim  tjelesnim  ustima  zato,  da  bismo  se 
mi  uvjerili,  da  će  nam  na  isti  način  biti  dana  njegova  božanska  bit 
na  vječnoj  gozbi  njegove  slave.  Istina  je,  da  nam  se  ovdje  ta  povla¬ 
stica  pruža  u  svoj  svojoj  stvarnosti,  ali  je  ipak  zastrta  i  pokrita  ko¬ 
prenom  prilika  kruha  i  vina.  Tamo  gore,  u  nebu  Bog  će  nam  se  ot¬ 
kriti  bez  ikakve  koprene  i  mi  ćemo  ga  gledati  licem  u  lice,  kakav  on 
jest.  1  Kor  13.3.  i  1  Iv  3.2. 


DVANAESTA  GLAVA 

VJEČNO  SJEDINJENJE  BLAŽENIH  DUHOVA  S  BOGOM 
U  GLEDANJU  VJEČNOGA  ROĐENJA  BOŽJEGA  SINA 

O  sveti  i  božanski  Duše,  vječna  ljubavi  Oca  i  Sina,  milostiv 
budi  mojoj  djetinjoj  radoznalosti! 

Naš  će  razum  dakle  vidjeti  Boga,  moj  Teotime!  I  ja  velim,  vi¬ 
djet  će  njega  samoga  i  to  licem  u  lice.  Gledajući  pravu  i  stvarnu 
nazočnost  najstvarnije  Božje  biti  sam  će  promatrati  Božju  bit  i  Bo¬ 
žju  supstanciju.  U  njima  će  on  promatrati  beskrajne  Božje  ljepote, 
njegovu  svemogućnost,  njegovu  beskrajnu  dobrotu,  njegovo  svezna¬ 
nje,  njegovu  beskrajnu  pravednost  i  sav  ostatak  njegovih  beskraj¬ 
nih  savršenosti. 

Naš  razum  će  dpkle  tada  jasno  vidjeti  onaj  razum,  ono  besko¬ 
načno  spoznavanje,  koje  Otac  odvijeka  ima  o  svojoj  vlastitoj  ljepoti 
i  o  kojoj  on,  da  je  izrazi,  izreče  i  vječno  dalje  izgovara  Riječ,  Ver- 
bum,  tu  najjedinstveniju  i  beskrajnu  Riječ.  Ona  obuhvaća  i  izražava 
svu  savršenost  Oca  i  radi  toga  ona  ne  može  biti  ništa  drugo  nego 
jedan  te  isti  Bog  s  njim,  najjedinstveniji  s  njim  bez  ikakva  dijeljenja 
ili  rastavljan]  a. 

Mi  ćemo  dakle  gledati  to  vječno  i  divno  rađanje  Riječi  i  Sina 
Božjega,  po  kojemu  se  on  vječno  rađa  na  sliku  i  priliku  Oca,  živu 
i  naravnu  sliku  i  priliku,  koja  nema  i  ne  pozna  ništa  akcidentalno, 
ništa  sporedno,  ništa  vanjsko,  jer  je  u  Bogu  sve  samo  supstancija 
i  ne  može  biti  nikakav  akcident,  sve  je  samo  unutrašnje  i  ne  može 
biti.  ništa  vanjsko. 

Radi  toga  slika,  koja  predstavlja  pravi  bitak  Oca,  i  to  tako  živo 
i  naravno,  tako  supstancijalno  i  tako  bitno  ne  može  biti  ništa  drugo 
nego  isti  Bog  s  njime,  bež  ikakve  razlike  i  razlučivanja  supstancije 
ili  bitka,  već  s  jedinom  razlikom  u  pogledu  osoba. 

Ta,  kako  bi  moglo  biti,  da  taj  božanski  Sin  bude  prava,  uistinu 
živa  i  uistinu  naravna  slika,  slika  i  prilika  beskonačne  ljepote  i  bes¬ 
krajnoga  bitka  Oca,  a  da  ta  slika  ne  predstavlja  na  beskrajno  živ 
i  beskrajno  naravan  način  beskrajne  savršenosti  Oca?  A  kako  bi  ona 
mogla  na  beskrajan  način  predstavljati  beskrajne  savršenosti,  a'ko 
ona  sama  ne  bi  bila  beskrajno  savršena?  A  kako  bi  mogla  biti  bes¬ 
krajno  savršena  ako  ona  sama  ne  bi  bila  Bog?  A  kako  bi  mogla  biti 
Bog,  ako  ne  bi  bila  isti  Bog  s  Ocem? 

Taj  dakle  Sin,  beskrajna  slika  i  prilika  svojega  beskrajnoga  Oca 
je  jedan  jedini,  potpuno  jedinstven  i  beškrajan  sa  svojim  Ocem,  bu¬ 
dući  da  među  njima  nema  nikakve  razlike  u  bitku,  nego  ima  samo 
razlika  u  osobama.  A  budući  da  je  ta  razlika  u  osobama  apsolutno 
potrebna,  ona  je  time  i  dostatna,  da  bude  uzrok,  da  Otac  govori,  a 
Sin  da  bude  Riječ  ili  izričaj,  koji  Otac  izgovara.  I  nadalje  da  Sin 
bude  izraz,  izražena  slika  i  prilika.  Jednom  riječju,  da  Otac  bude 
Otac,  a  Sin  da  bude  Sin,  to  jest  dvije  različite  osobe,  ali  samo  jedan 
jedini  bitak  i  jedno  jedino  božanstvo. 

Prema  tome  Bog,  koji  jest  jedan  jedini  nije  samac,  jer  on  je  je¬ 
dan  jedini  u  svojoj  jednoj  jedinoj  i  jedinstvenoj  božanskoj  naravi, 
ali  nije  samac,  budući  da  je  on  Otac  i  Sin  u  dvije  osobe. 

O  moj  Teotime,  Teotime,  kolika  je  radost  i  koliko  veselje  gledati 
to  vječno  rađanje,  koje  se  događa  u  punom  sjaju  svetaca,  Ps  109.4, 
gledajući  ga  slaviti  i  slaveći  ga  gledati! 

Vrlo  blagi  sv.  Bernard  bio  je  još  mlad  dječak  u  Chatillonu  na 
Seini.  U  božičnoj  noći  on  je  čekao  u  crkvi,  da  počne  ponoćka.  U 
tome  čekanju  siromašni  dječačić  je  zaspao  lakim  snom.  Bože  moj! 
Kolike  li  radosti!  U  snu  on  je  u  duhu  vidio,  i  to  u  potpuno  raspo¬ 
znatljivom  i  jasnom  viđenju  kako  se  Sin  Božji  vjenčao  s  ljudskom 
naravi  i  kako  je  postao  malo  dijete  u  utrobi  svoje  prečiste  Majke, 
kako  se  djevičanski  rodio  iz  njezina  svetoga  krila  i  kako  se  pojavio 
u  svijetu  pun  ponizne  miline  a  ipak  sav  sjajući  u  nebeskom  veli¬ 
čanstvu.  Prema  stihovima  kralja  i  pjesnika:  Pojavio  se  kao  zaručnik 
koji  ogrnut  kraljevskim  dostojanstvom  izlazi  iz  bračnoga  kreveta. 
Ps  81. 

To  viđenje,  dragi  Teotime,  ispuni  srce  miloga  maloga  Bernarda 
tolikim  veseljem,  klicanjem  i  unutrašnjom  duhovnom  slašću,  da  je 
on  sav  svoj  život  živo  i  proćućeno  osjećao  uspomenu  na  nj.  Od  toga 
Božića  on  je  uvijek  kao  sveta  pčela  od  svih  Božjih  otajstava  skup¬ 
ljao  med  tisuću  slatkih  i  božanskih  radosti  i  utjeha,  ali  blagdan 
Božića  donosio  mu  je  uvijek  posebnu  slast.  S  oduševljenjem  kojemu 
nema  ravna  govorio  je  on  o  tome  rođenju  svojega  Učitelja. 

Molim  te  sada,  moj  Teotime,  reci!  Ako  je  mistička  i  samo  pre- 
dočbena  vizija  vremenitoga  i  čovječjega  rođenja  Sina  Božjega,  po 
kojemu  je  on  kao  čovjek  proizašao  od  žene,  djevičanski  sin  od  dje¬ 
vičanske  žene,  bila  kadra  toliko  ushititi  i  usrećiti  srce  djeteta,  e, 

što  će  istom  biti,  kada  naš  um,  obasjan  blaženom  jasnoćom  i  sla¬ 
vom,  bude  gledao  to  vječno  rođenje,  po  kojemu  Sin  izlazi  od  Oca, 
Bog  od  Boga,  svjetlo  od  svjetla,  pravi  Bog  od  pravoga  Boga,  proiz¬ 
lazi  na  božanski  i  vječni  način!  U  tome  času  će  se  naš  duh  neshvat¬ 
ljivim  užitkom  sjediniti  s  tim  slatkim  i  divnim  objektom  i  po  ne¬ 
promjenljivoj  pažnji  ostat  će  s  njime  sjedinjen  u  sve  vijeke  vijekova. 


TRINAESTA.  GLAVA 

SJEDINJENJE  BLAŽENIH  DUHOVA  S  BOGOM 
U  GLEDANJU  IZLAŽENJA  DUHA  SVETOGA 

Vječni  Otac  gleda,  kako  je  beskrajna  dobrota  i  ljepota  njego¬ 
voga  bitka  tako  živo,  bitno  i  stvarno  izražena  u  njegovu  Sinu,  a  Sin 
opet  sa  svoje  strane  uzvratno  ili  obrnuto  gleda,  da  isti  taj  njegov 
bitak,  njegova  dobrota  i  ljepota  prvobitno  sjaju  i  blistaju  u  njego¬ 
vu  Ocu  kao  u  svojemu  vrelu  i  izvoru.  E,  pa  reci  ti  sada,  dragi  moj 
Teotime,  možeš  li  ti  zamisliti,  da  se  taj  božanski  Otac  i  njegov  Sin 
ne  bi  međusobno  ljubili,  i  to  ljubili  se  beskrajnom  ljubavlju,  kada  su 
njihova  volja,  kojom  se  oni  ljube  i  njihova  dobrota,  radi  koje  se  oni 
ljube,  beskonačne  kako  u  jednome  tako  i  u  drugome? 

Ako  nas  ljubav  ne  nađe  jednake,  ona  će  nas  učiniti  jednakima. 
Ako  nas  na  nađe  sjedinjene,  ona  će  nas  sjediniti.  A  Otac  i  Sin  ne 
samo  da  su  jedan  drugomu  jednaki  i  nesamo  da  su  jedan  s  drugim 
sjedinjeni,  nego  su  jedan  te  isti  Bog,  jedan  te  isti  bitak,  jedno  te  isto 
jedinstvo.  Kakvom  dakle  ljubavlju  moraju  oni  ljubiti  jedan  drugoga! 

Ali  ta  njihova  ljubav  nije  takva,  kakva  je  ljubav  razumnih 
stvorova  među  sobom  ili  prema  njihovom  Stvoritelju..  Jer  stvorena 
se  ljubav  očituje  mnogim  i  različitim  oduševljenjima,  uzdisajima, 
vezama,  sjedinjenjima,  koja  slijede  jedna  poslije  drugih  i  tako  svo¬ 
jom  dragom  izmjenom  duhovnih  pobuda  osiguravaju  trajanje  lju¬ 
bavi.  Naprotiv  božanska  ljubav  vječnoga  Oca  prema  njegovom  je- 
dinorođepom  Sinu  sastoji  se  u  jednom  jedinom  dahu,  koji  uzajamno 
izdišu  Otac  i  Sin  i  koji  na  taj  način  ostaju  zajedno  povezani  i  sje¬ 
dinjeni. 

Da!  Moj  Teotime,  dobrota  Oca  i  Sina  samo  je  jedna  jedina,  na¬ 
dasve  jedna  i  jedinstvena  i  pripada  jednome' kao  i  drugome.  Radi 
toga  i  ljubav  te  dobrote  može  biti  samo  jedna  jedina  ljubav.  Jer, 
iako  postoje  dvije  osobe  koje  ljube,  to  jest  Otac  i  Sin,  to  ipak  postoji 
samo  jedna  jedina  dobrota,  koja  im  je  obojici  zajednička  i  koju  oni 

ljube,  postoji  njihova  jedna  jedina  volja  koja  ljubi.  Prema  tome  po¬ 
stoji  samo  jedna  jedina  ljubav,  koja  se  ostvaruje  jednim  jedinim 
ljubavnim  dahom. 

Otac  izdiže  tu  ljubav,  a  i  Sin  je  također  izdiže.  Ali  jer  Otac  izdiže 
tu  ljubav  onom  istom  voljom  i  radi  one  iste  dobrote,  koja  je  jedino 
i  jednako  u  njemu  i  u  njegovu  Sinu,  to  i  Sin  sa  svoje  strane  izdiže 
taj  isti  ljubavni  dah  istom  voljom  i  radi  te  iste  dobrote.  Radi  toga 
je  taj  ljubavni  dah  samo  jedan  dah  ili  jedan  jedini  duh,  koji  izdižu 
dvije  osobe  koje  dižu. 

I  taj  ljubavni  dah  mora  biti  beskonačan.  Otac  i  Sin  koji  taj  dah 
izdižu  imaju  jedan  te  isti  beskonačan  bitak  i  jednu  te  istu  besko¬ 
načnu  volju,  kojom  dižu.  A  dobrota  radi  koje  oni  izdižu  također  je 
beskonačna.  Stoga  je  nemoguće,  da  i  taj  njihov  dah  bude  kakav 
drukčiji  nego  beskonačan.  A  jer  zatim  on  ne  može  biti  beskonačan, 
a  da  ne  bude  Bog,  to  odatle  slijedi,  da  je  taj  dah,  koji  izdižu  Otac  i 
Sin,  pravi  Bog.  A  jer  nema  viže  i  ne  može  biti  više  nego  samo  jedan 
Bog,  to  je  on  jedan  pravi  Bog  $  Ocem  i  Sinom. 

Osim  toga,  budući  da  je  ta  ljubav  čin,  koji  proizlazi  uzajamno 
od  Oca  i  Sina,  to  ona  ne  može  biti  ni  Otac  ni  Sin,  jer  ona  od  njih 
proizlazi,  iako  ona  ima  istu  dobrotu  i  isti  bitak  Oca  i  Sina.  Ona  dakle 
mora  biti  treća  božanska  osoba,  koja  mora  biti  s  Ocem  i  Sinom  je¬ 
dan  jedini  Bog.  A  budući  da  ta  ljubav  nastaje  putem  daha  ili  disanja, 
to  se  ona  zove  Duh  Sveti. 

Pomisli  sada  dalje,  moj  Teotime!  Kralj  David  opisujući  slasti 
prijateljstva,  koje  imaju  Božji  sluge,  kliče: 

O  kako  je  dobro  i  ugodno  kada  braća  stanuju  zajedno! 

Jer  ta  mila  slast  slična  je  svetoj  pomasti,  koja  je  izlivena 

Na  glavu  Arona  kada  je  bio  posvećen. 

Sva  sveta  glava  Aronova  bila  je  namočena  tom  pomašću 

Tako  da  je  ona  tekla  po  svoj  njegovoj  haljini, 

Tako  da  je  ona  namirisala  sav  njegov  plašt.  Ps  132.  1 — 3. 

O  moj  Bože,  Ako  je  dakle  već  ljudsko  prijateljstvo  tako  ugodno 
i  milo,  ako  već  ono  širi  tako  drag  i  raskošan  miris  na  one  koji  ga 
promatraju,  kakav  će  tada  neizreciv  užitak  biti,  moj  predragi  Te¬ 
otime,  gledati  vječnu,  svetu,  uzajamnu  ljubav  između  Oca  i  Sina! 

Sv.  Grgur  Nazijanski  pripovijeda,  43  Pr.  c.  22,  da  je  neuspore¬ 
divo  prijateljstvo,  koje  je  vladalo  između  njega  i  velikoga  sv.  Bazi- 
lija,  bilo  čuveno  u  cijeloj  Grčkoj,  a  i  sam  Tertulijan,  Ap.  39,  svje¬ 
doči,  da  su  se  pogani  divili  toj  ljubavi,  koja  je  vladala  među  kršća¬ 
nima  i  koja  je  bila  više  nego  bratska. 

Kakav  će  to  istom  blagdan  biti,  kakva  svečanost,  kakvim  po¬ 
hvalama  i  kakvim  blagoslivljanjima  će  biti  slavljeno,  kakvim  divlje¬ 
njem  štovano  i  ljubljeno  to  vječno  i  nenadmašivo  prijateljstvo  Oca 
i  Sina!  Ima  li  išto  ljubaznije  i  milije  nego  je  prijateljstvo?  Ako  je 

prijateljstvo  ljubazno  i  milo,  koje  se  tada  prijateljstvo  može  uspo¬ 
rediti  s  beskrajnim  prijateljstvom,  koje  vlada  između  Oca  i  Sina, 
koje  je  jedan  te  isti  najjedinstveniji  Bog  s  njima?  Naše  će  srce  po¬ 
tonuti,  dragi  Teotime,  u  beskrajnosti  ljubavi  diveći  se  dražesti  i 
ljepoti  ljubavi,  kojom  se  taj  vječni  Otac  i  taj  neobuhvatljivi  Sin 
vječno  i  božanski  ljube. 


ČETRNAESTA  GLAVA 

SVETA  SVJETLOST  SLAVE  SLUŽI 
SJEDINJENJU  BLAŽENIH  DUHOVA  S  BOGOM 

Naš  stvoreni  razum  svojim  shvaćanjem  gledat  će  dakle  božan¬ 
ski  bitak  bez  ikakva  posrednika,  zrcala,  slike  ili  predočbe.  Ali  on  ga 
ipak  ne  će  gledati  bez  izvanrednoga  svjetla,  koje  ga  čini  sposobnim, 
koje  ga  podiže  i  jača,  da  može  gledati  tako  uzvišen  vidik  predmeta 
koji  je  beskrajno  divan  i  beskrajno  sjajan. 

Sova  imade  dosta  jak  vid  da  vidi  mračno  svjetlo  vedre  noći,  ali 
ipak  ne  može  gledati  pun  sjaj  podneva,  jer  je  on  previše  blistav,  da 
bi  ga  mogle  podnijeti  tako  tamne  i  slabe  oči.  Tako  i  naš  razum  ima 
dosta  snage,  da  svojim  zaključivanjem  gleda  naravne  istine  kao  i 
da  svjetlom  vjere  gleda  nadnaravne  istine  milosti,  ali,  uza  sve  to,  on 
nije  sposoban  ni  da  se  naravnim  svjetlom,  ni  da  se  svjetlom  vjere 
digne  do  toga,  da  gleda  božanski  bitak  u  njemu  samom. 

Radi  toga  je  ljubaznost  vječne  mudrosti  odredila,  da  svoj  bitak 
uopće  ne  predaje  na  shvaćanje  našemu  razumu,  a  da  ga  prije  toga 
ne  pripravi,  ne  ojača  i  ne  osposobi,  da  podnese  tako  uzvišeno  gle¬ 
danje,  koje  je  potpuno  nerazmjerno  s  njegovom  naravnom  sposob¬ 
nošću,  kao  što  je  gledanje  Boga. 

Među  naravnim  stvarima  sunce  je  najsjajniji  predmet  za  naše 
tjelesne  oči.  Ono  se  našemu  vidu  ne  pokazuje  izravno,  nego  nam 
najprije  šalje  svoje  zrake,  pomoću  kojih  ga  mi  tada  možemo  vidjeti 
tako,  da  ga  gledamo  jedino  putem  njegova  vlastitog  svjetla.  Među¬ 
tim  postoji  razlika  između  zraka,  koje  sunce  baca  našim  tjelesnim 
očima  i  svjetla,  koje  će  Bog  u  nebu  dati  našemu  razumu.  Jer  zraka 
tjelesnoga  sunca  nipošto  ne  jača  naše  oči  kada  su  one  slabe  i  kada 
one  ne  mogu  gledati  sunce,  već  naprotiv  ona  će  ih  zaslijepiti,  ako 
je  budu  gledale,  bliješteći  im  i  paleći  njihov  slabi  vid.  Obratno  od 
toga  djeluje  sveto  svjetlo  nebeske  slave.  Ono  nalazi  naš  razum 
nedorastao  i  nesposoban  da  gleda  Boga,  ali  ono  ga  podiže  i  jača  i 
usavršuje  tako  vrsno,  da  on  neshvatljivim  čudom  čvrsto  i  izravno 
gleda  i  promatra  beskrajni  Božji  sjaj  u  njemu  samomu,  a  da  ga  to 

svjetlo  ne  zaslijepi,  da  mu  ne  zatvori  oči  beskrajna  sila  i  moć  toga 
Božjega  sjaja. 

Na  isti  način  dakle  kao  što  nam  je  Bog  dao  svjetlo  razuma  po¬ 
moću  kojega  ga  mi  možemo  spoznati  kao  začetnika  i  stvoritelja  pri¬ 
rode,  kao  što  nam  daje  svjetlo  vjere,  pomoću  kojega  ga  mi  gledamo 
kao  izvor  milosti,  tako  će  nam  isto  on  dati  svjetlost  slave,  pomoću 
koje  ćemo  ga  gledati  kao  izvor  blaženstva  i  vječnoga  života. 

Taj  izvor,  Teotime  moj,  ne  ćemo  mi  promatrati  izdaleka  kako  to 
činimo  sada  pomoću  vjere  nego  ćemo  ga  gledati  neposredno  i  izbliza, 
gledat  ćemo  ga  pomoću  svjetla  slave.  Štoviše,  mi  ćemo  biti  uronjeni 
i  utopljeni  u  tome  izvoru. 

Plinije  pripovijeda,  Hist.  nat.  2.103,  da  ronioci,  koji  se  spuštaju 
u  more  da  love  dragocjene  bisere,  uzimaju  u  svoja  usta  ulje  koje 
tada  proliju  u  vodi,  da  tako  dobiju  više  svjetla  i  prema  tome  da 
bolje  vide  u  vodama,  u  kojima  plivaju. 

Teotime  moj,  kada  blažena  duša  uroni  i  zapliva  u  ocean  Božjega 
bitka,  Bog  će  u  njezin  razum  izliti  svetu  svjetlost  nebeske  slave, 
koja  će  joj  rasvijetliti  te  ponore  nepristupnoga  svjetla,  1  Tim  6.16, 
tako  da  po  punini  svjetla  slave  vidimo  i  gledamo  puninu  svjetla  sa¬ 
moga  Boga.  »U  tebi  je,  Bože,  svjetlo  života  i  u  tvojemu  svjetlu  gle¬ 
damo  mi  svjetlo.«  Ps  35.10. 


PETNAESTA  GLAVA 

SJEDINJENJE  BLAŽENIH  S  BOGOM  IMADE  RAZLIČITE 

STUPNJEVE 

Ta  će  dakle  svjetlost  nebeske  slave,  Teotime,  dati  blaženima 
mjeru,  kojom  će  oni  gledati  i  promatrati.  Što  ćemo  više  ili  manje 
imati  toga  svetoga  sjaja,  to  ćemo  više  ili  manje  jasno  vidjeti,  to  ćemo 
više  ili  manje  sretni  gledati  Boga.  Budući  da  ćemo  mi  njega  razli¬ 
čito  gledati,  to  će  i  on  nas  različito  obdariti  nebeskom  slavom. 

Svakako,  u  tome  nebeskom  raju  svi  dusi  gledaju  sav  Božji  bitak, 
ali  nijedan  od  njih,  a  ni  svi  oni  zajedno  ne  mogu  ga  vidjeti  potpuno. 
Ne!  Teotime!  Bog  je  na  poseban  način  jedan  i  na  najjednostavniji 
način  on  je  nedjeljiv  i  radi  toga  ne  može  ga  nitko  gledati,  a  da  ga 
ne  vidi  svega.  Ali  osim  toga  on  je  beskonačan,  nema  nikakvih  gra¬ 
nica,  međa,  mjere,  ni  kraja  u  svojoj  savršenosti.  Radi  toga  osim  nje¬ 
ga  samoga  nema  na  tome  svijetu  nijedne  jedine  veličine,  koja  bi  bila 
u  stanju  potpuno  obuhvatiti  ili  potpuno  proniknuti  beskonačnost 
njegove  dobrote,  koja  je  beskrajno  bitna  i  bitno  beskrajna. 

Stvoreno  vidljivo  svjetlo  sunca  ograničeno  je  i  konačno.  I  svi 
oni  koji  ga  gledaju,  vide  ga  cijelog.  Ali  ipak  niti  jedan  jedini  čovjek 
ne  vidi  ga  potpuno  cijelog,  a  ne  vide  ga  potpuno  cijelog  ni  svi  poje¬ 
dinci  zajedno.  Tako  je  gotovo  sa  svima  našim  sjetilima.  Neka  mnogo 
ljudi  sluša  izvrsnu  glazbu.  Iako  je  svi  oni  slušaju  cijelu,  ipak  je  je¬ 
dni  ne  čuju  tako  dobro  kao  drugi,  niti  jedni  uživaju  u  njoj  toliko 
koliko  drugi.  Radi  se  o  tome,  da  su  jedne  uši  tankoćutnije  od 
drugih. 

Mana  je  cijela  išla  u  slast  svima  onima  koji  su  je  jeli.  Mudrost 
16.20.  Ali  ipak  je  ta  njezina  slast  bila  različita,  već  prema  različitosti 
okusa  svakoga  pojedinog  čovjeka,  koji  ju  je  blagovao.  No  cjelovitost 
njezina  okusa  nije  nikada  nitko  mogao  okusiti,  jer  je  ona  imala  više 
različitih  okusa  nego  je  bio  broj  različitih  okusa  kod  Izraelaca. 

Teotime  moj,  mi  ćemo  gore  u  nebu  gledati  cijeloga  Boga  i  u 
njemu  cijelomu  ćemo  se  naslađivati.  Ali  nikada  nijedan  od  blaže- 
nika,  a  niti  svi  blaženici  zajedno  ne  će  ga  vidjeti  potpunog,  niti  će 
se  naslađivati  u  njemu  potpunom.  Ta  božanska  beskonačnost  obu¬ 
hvaćat  će  uvijek  beskrajno  više  savršenosti,  nego  što  ćemo  mi  imati 
sposobnosti  i  moći  da  ih  obuhvatimo.  A  za  nas  će  biti  neizrecivo  za¬ 
dovoljstvo  znati,  da,  nakon  toga  što  smo  mi  ispunili  sve  želje  našega 
srca  i  nakon  toga  što  smo  potpuno  ispunili  njegovu  sposobnost  uži¬ 
vanja  u  beskrajnom  dobru  koje  je  Bog,  da  još  uvijek  u  toj  bes- 
krajnosti  beskrajnih  savršenstava  preostaje  gledati,  posjedovati  i 
uživati  ono  što  znade  i  vidi  njegovo  božansko  veličanstvo  samo  za 
sebe,  budući  da  ono  jedino  samo  sebe  shvaća  u  cijelosti  potpuno. 

Ribe  uživaju  u  nevjerojatnim  i  neizmjernim  veličinama  oceana. 
A  ipak  nikada  niti  jedna  jedina  riba,  niti  opet  sve  njihovo  neizre¬ 
civo  mnoštvo  zajedno  nije  vidjelo  sve  žale  mora,  niti  je  umočilo 
svoje  ljuske  u  svima  vodama  mora.  I  ptice  se  do  mile  volje  vesele 
u  zračnim  prostranstvima  i  beskrajnostima.  A  ipak  nikada  niti  jed¬ 
na  ptica,  niti  sav  rod  ptica  zajedno  nije  svojim  krilima  udarao  po 
svima  predjelima  zraka,  niti  je  dopro  do  najviših  krajeva  zraka. 

Dragi  moj  Teotime,  tako  će  i  naše  duše  do  mile  volje  i  u  sve¬ 
mu  rasponu  svojih  želja  plivati  u  oceanu  i  letjeti  u  zraku  Roga 
i  vječno  uživati  u  tome  da  vide  kako  je  taj  zrak  beskrajan,  kako  je 
taj  ocean  tako  golem,  da  ga  ne  mogu  izmjeriti  njihova  krila.  Uživa¬ 
jući  nadalje  bez  ikakva  izuzetka  i  bez  ikakva  pridržaja  u  svemu 
tomu  beskonačnom  ponoru  Boga,  one  ipak  ne  će  nikada  moći  postići, 
da  taj  njihov  užitak  postane  jednak  onoj  beskrajnosti,  koja  će  za¬ 
uvijek  ostati  beskrajno  beskonačna  iznad  sve  njihove  sposobnosti 
poimanja,  osjećanja  i  željenja. 

Uživajući  i  u  blaženom  gledanju  duše  u  nebu  prožete  su  od  ova 
dva  divljenja:  jedno  je  radi  beskrajne  ljepote,  koju  one  proma¬ 
traju,  a  drugo  je  zbog  ponora  beskrajnosti,  koji  još  preostaje  da  se 
vidi  u  toj  istoj  ljepoti. 


166 


O  moj  Bože,  kako  je  divno  to  što  one  gledaju!  Ali,  o  moj  Bože, 
kako  je  još  mnogo  divnije  ono  što  one  ne  gledaju!  Ali  ipak,  o  moj 
Teotime,  neizrecivo  sveta  ljepota,  koju  one  gledaju  toliko  je  beskraj¬ 
na,  da  ih  ona  potpuno  zadovoljuje  i  iznad  svake  mjere  usrećuje. 
One  su  zadovoljne  da  uživaju  u  toj  ljepoti  već  prema  položaju  koji 
one  zauzimaju  u  nebu,  a  koji  im  je  odredio  milostivi  Božji  Promisao. 
Spoznaju  da  one  ne  posjeduju  i  da  ne  mogu  nikada  potpuno  posje¬ 
dovati  predmet  svoje  ljubavi,  one  pretvaraju  u  jednostavan  užitak 
divljenja.  I  u  tome  užitku  one  imaju  najvišu  radost  što  vide,  da  lje¬ 
pota  koju  one  ljube  je  toliko  beskrajna,  da  može  biti  spoznata  u 
potpunosti  jedino  od  same  sebe.  Jer  u  tome  se  i  sastoji  božanstvo  te 
beskrajne  ljepote  ili  ljepote  toga  beskrajnoga  božanstva. 


SVRŠETAK  TREĆE  KNJIGE 

Četvrta  knjiga 

Propadanje  i  propast  ljubavi 


PRVA  GLAVA 


TAKO  DUGO  DOK  SMO  U  OVOME  SMRTNOM  ŽIVOTU 
MI  MOŽEMO  IZGUBITI  BOŽJU  LJUBAV 

Ja  ne  govorim  ovdje  za  one  velike  i  izabrane  duše  koje  Bog 
posebnom  povlasticom  tako  drži  i  jača  u  svojoj  ljubavi,  da  su  one 
izvan  opasnosti  da  će  ikada  izgubiti  njegovu  ljubav.  Ja  govorim 
ovdje  za  sve  ostale  smrtnike,  kojima  Duh  Sveti  šalje  ova  upozore¬ 
nja:  »Tko  stoji,  neka  pazi,  da  ne  padne!«  1  Kor  10.12.  »Čuvaj  ono 
što  imaš!«  Otkr  3.11.  »Trudite  se  i  radite  tako,  da  dobrim  djelima 
sačuvate  vaše  zvanje!«  2  Petr  1.10.  Zatim  tima  istim  dušama  on 
šalje  i  ovu  molitvu:  »Ne  odbaci  me  od  lica  svojega  i  svetoga  Duha 
svojega  ne  uzmi  od  mene!«  Ps  50.13.  I  napokon  sam  Spasitelj  nas 
uči  moliti:  »I  ne  uvedi  nas  u  napast!«  Mt  7.13. 

Sa  svetim  dakle  strahom  i  trepetom,  Fil  2.12,  moraju  se  te  duše 
brinuti  za  svoj  spas,  raditi  i  truditi  se  za  nj,  znajući  dobro,  da  nisu 
nepokolebljivi  je  i  stalnije  u  želji  da  sačuvaju  Božju  ljubav,  nego  su 
bili  prvi  anđeo  i  njegove  pristaše,  nego  je  bio  Juda,  koji  su  izgubili 
onu  ljubav  koju  su  bili  primili.  A  kada  su  nju  izgubili,  i  sami  su 
sebe  izgubili  za  sve  vijeke  vijekova. 

Te  duše  nisu  stalnije  ni  od  Salamona,  koji  je  tu  Božju  ljubav 
imao  i  napustio  tako  da  svi  sumnjaju,  što  je  s  njegovim  vječnim 
spasenjem.  Nisu  stalnije  ni  od  Adama,  Eve,  Davida,  sv.  Petra,  koji  su 
svi  bili  djeca  spasenja,  ali  su  tada,  iako  na  kratko  vrijeme,  izgubili 
Božju  ljubav,  bez  koje  nema  spasenja.  Jao,  moj  Teotime,  tko  uopće 
može  biti  siguran,  da  će  na  ovoj  plovidbi  kroz  smrtan  život  sačuvati 
svetu  ljubav,  kada  su  na  nebu  i  na  zemlji  tolike  osobe  neusporedi¬ 
voga  dostojanstva  pretrpjele  tako  strašan  brodolom? 

Ali,  vječni  Bože  moj,  reći  ćeš,  moj  Teotime,  kako  je  samo  mo¬ 
guće,  da  duša  koja  je  već  jednom  stekla  Božju  ljubav,  opet  je  iz¬ 
gubi?  Jer  tamo  gdje  već  jest  ljubav,  ona  se  odupire  grijehu.  I  kako 
se  onda  može  dogoditi,  da  grijeh  uđe  tamo,  gdje  vlada  ljubav?  Jer, 
ljubav  je  jaka  kao  smrt,  u  boju  tako  oštra  kao  pakao!  Pj  nad  pj 
8.6.  Kako  mogu  sile  smrti  ili  pakla,  tj.  grijesi  pobijediti  ljubav,  koja 
im  je  u  najmanju  ruku  jednaka  po  svojoj  snazi,  a  nadmašuje  ih 
time,  što  ima  uza  se  jaču  pomoć  i  što  je  ona  u  pravu?  Kako  se  može 
dogoditi,  da  razumna  duša,  koja  je  već  jednom  uživala  tako  veliku 
slast  kao  što  je  ta  božanska  ljubav,  može  dragovoljno  progutati  gor¬ 
ke  vode  uvrede  nanesene  Bogu? 

Djeca,  kakogod  su  djeca,  dok  se  hrane  samo  mlijekom,  masla¬ 
cem  i  medom  s  gnušanjem  odbijaju  gorčinu  pelina  kao  i  sve  drugo 
što  je  gorko  i  plaču  sve  do  nesvijesti,  kada  im  se  dade  okusiti  nešto 
slično.  Ej,  dakle,  dobri  moj  Bože,  kako  može  duša,  koja  je  jedan 
puta  tako  tijesno  bila  sjedinjena  s  dobrotom  Stvoritelja,  prezreti  tu 
dobrotu  i  ostaviti  je  te  poći  za  ispraznošću  i  ništavošću  stvora? 

Moj  Teotime,  i  sama  nebesa  se  zapanjuju,  njihova  se  vrata  sa¬ 
vijaju  od  užasa.  Jer  2.12,  a  anđeli  mira,  Iz  33.7,  ostaju  kao  izvan 
sebe  od  zaprepaštenja  nad  tom  čudovišnom  bijedom  ljudskoga  srca, 
koje  ostavlja  tako  milo  dobro,  da  se  prilijepi  uz  tako  jadne  stvari. 

Ali  jesi  li  ti  već  kada  vidio  to  malo  čudo,  koje  svatko  pozna,  a 
kojemu  nitko  ne  zna  razlog?  Kada  se  otvori  bačva  koja  je  do  vrha 
puna,  ona  neće  pustiti  vino  da  iz  nje  teče.  Istom  kada  joj  se  odozgo 
dade  zraka,  poteći  će  vino.  To  se  međutim  ne  događa  bačvama,  u 
kojima  ima  već  praznine.  Čim  se  takva  bačva  samo  otvori,  odmah 
teče  vino. 

Tako  je  i  s  našom  dušom.  Kolikogod  ona  u  ovom  smrtnom  životu 
bila  puna  Božje  ljubavi,  nikada  ona  nije  toliko  puna,  da  u  nekoj 
napasti  ta  ljubav  ne  bi  mogla  izaći.  Sasvim  druga  je  stvar  tamo  gore 
u  nebu.  Tada  će  slasti  Božje  ljepote  obuzeti  sav  naš  razum,  a  naslade 
njegove  dobrote  proniknut  će  svu  našu  volju  tako,  da  u  našoj  duši 
neće  postojati  ni  najmanji  djelić  koji  neće  ispuniti  punina  njegove 
ljubavi.  Ništa  više  na  svijetu,  pa  neka  prodre  i  u  naše  srce,  neće 
više  nikada  moći  izvući  niti  jednu  jedinu  kap  toga  dragocjenoga  na¬ 
pitka  Božje  ljubavi,  ništa  više  ni  nikada  više  neće  moći  iz  njega  is¬ 
teći.  A  misliti  na  to,  da  se,  kao  ono  u  bačvi,  odozgo  pusti  zrak,  tj. 
da  se  naš  razum  prevari,  nadmudri  ili  zateče,  bit  će  naprosto  nemo¬ 
guće.  Jer,  on  će  biti  toliko  obuzet  i  obuhvaćen  u  gledanju  najviše 
istine,  da  se  neće  moći  otrči  od  nje. 

Kada  se  vino  očisti  i  odvoji  od  svega  svojega  taloga,  može  se 
mirne  duše  jamčiti,  da  se  neće  prevrnuti  niti  ukiseliti.  Naprotiv  ono 
koje  ostaje  na  svojemu  talogu,  gotovo  je  uvijek  izloženo  tima  pro¬ 
mjenama.  Slično  je  i  s  nama.  Dok  smo  mi  ovdje  na  ovome  svijetu, 
naše  su  duše  na  tropu  i  na  sriješi  tisuću  raspoloženja  i  bijeda.  Iz 
toga  jasno  slijedi,  da  se  naše  duše  mogu  lako  promijeniti  i  skrenuti 
svojom  ljubavlju.  Ali  kada  one  budu  u  nebu,  gdje  ćemo  na  velikoj 
gozbi,  kako  ju  je  opisao  Izaija  25.6,  piti  samo  čisto  vino,  očišćeno 
od  svakoga  tropa,  tada  više  nećemo  biti  podvrgnuti  tim  promjena¬ 
ma  nego  ćemo  svojom  ljubavlju  biti  neodjeljivo  sjedinjeni  sa  svojim 
vrhovnim  dobrom. 

Ovdje  na  zemlji,  u  praskozorju  i  svitanju  dana,  mi  se  bojimo,  da 
mjesto  na  zaručnika  ne  nabasamo  na  bilo  što  mu  drago  drugo,  što  će 
nas  doduše  najprije  zabavljati,  a  zatim  grdno  prevariti.  Ali  kada 
ćemo  ga  mi  naći  tamo  gore,  gdje  on  uživa  i  počiva  u  podnevu  svoje 
slave,  Pj  nad  pj  1.6,  neće  više  nikako  biti  moguće,  da  se  prevarimo. 

Njegovo  će  svjetlo  vrlo  sjajno  sjati  i  njegova  će  nas  ljubav  vezati 
tako  stisnuto  uz  njegovu  dobrotu,  da  mi  više  nećemo  moći  ni  pomi¬ 
sliti,  da  se  otrgnemo  od  nje. 

Mi  smo  nalik  koraljima,  koji  su  u  dubinama  oceana,  na  mjestu 
svojega  podrijetla,  mali  grmećci,  blijedo  zeleni  i  slabi  tako  da  se 
sami  od  sebe  savijaju  i  pregibaju.  Ali  čim  ih  izvučemo  iz  morskih 
dubina,  kao  iz  utrobe  njihove  majke,  oni  se  pretvore,  tako  reći,  u 
kamen,  postaju  kruti  i  nesavitljivi,  promijene  svoju  boju  i  od  bli¬ 
jedo  zelenih  postanu  živo  rumeni.  Plin.  Hist.  nat.  32.11. 

Tako  je  i  s  nama.  Dok  smo  još  ovdje,  u  moru  ovoga  svijeta,  u 
kojemu  smo  se  rodili,  mi  smo  podvrgnuti  krajnjim  i  izvanrednim 
promjenama  i  nesrećama,  popuštamo  i  savijamo  se  na  dašak  svakoga 
vjetra.  Na  desnu  stranu  nas  mami  nebeska  ljubav  svojim  nadahnu¬ 
ćem,  a  na  lijevu  stranu  nas  zove  zemaljska  ljubav  svojom  napašću. 
Ali  kada  jedanput  budemo  povučeni  iz  ove  smrtnosti,  kada  blijedo- 
zelenu  boju  svojih  bojažljivih  nada  promijenimo  u  živo  rumenilo 
sigurnoga  vječnoga  blaženstva,  tada  nećemo  više  nikada  biti  pro¬ 
mjenljivi,  nećemo  viće  moći  kolebati  se  ni  lijevo  ni  desno.  Tada 
ćemo  zauvijek  ostati  nepokolebivo  usidreni  u  vječnoj  ljubavi. 

Nemoguće  je  gledati  Boga,  a  ne  ljubiti  ga.  Ali  ovdje  na  ovoj 
zemlji  mi  ga  ne  vidimo,  već  ga  samo  pomoću  sjena  vjere  nasluću¬ 
jemo  i  naziremo  kao  u  ogledalu,  1  Kor  13.12,  naše  znanje  nije  tako 
veliko,  da  ne  bi  popustilo  prepadu  drugih  predmeta,  i  to  još  kako 
ništavih!  Dok  još  uz  sigurnost  i  istinitost  vjere  vlada  mnogo  tame  i 
nejasnoće  oni  se  nečujno  uvlače  u  naše  duše  kao  male  lisice  i  pu¬ 
stoše  naš  cvjetni  vinograd.  Pj  nad  pj  2.15. 

Ukratko  rečeno,  dragi  Teotime,  kada  mi  imamo  ljubav,  naša  je 
slobodna  volja  ukrašena  svadbenim  ruhom,  u  koje  ona  može  biti 
obučena  uvijek,  ako  hoće,  tako  da  čini  dobro,  ili,  ako'  joj  se  više  svi¬ 
đa,  može  to  ruho  svući,  predajući  se  grijehu. 


DRUGA  GLAVA 

OHLAĐENJE  DUŠE  ZA  SVETU  LJUBAV 

Duša  je  često  toliko  rascviljena  i  mučena  u  tijelu,  da  znade  što¬ 
više  i  ostaviti  više  dijelova  tijela,  koji  tada  postaju  bešćutni  i  nepo¬ 
kretni.  Ali  i  nakon  toga  ona  ipak  i  dalje  ostaje  u  tijelu.  Potpuno 
napušta  srce  istom  kada  se  raspline  posljednji  dašak  života.  Prema 
tome  je  i  ljubav  u  srcu  više  puta  tolika  utučena,  iznemogla  i  klonula, 
da  se  čini,  da  više  nije  sposobna  ni  za  kakvo  djelo.  Ali  i  poslije  toga 
ona  neprestano  i  dalje  cijela  ostaje  u  gornjemu  predjelu  duše. 

Tada  samo  pod  mnoštvom  lakih  grijeha,  kao  pod  pepelom,  va¬ 
tra  svete  ljubavi  ostaje  zapretana  i  njezin  sjaj  prigušen,  ali  ona  nije 
mrtva,  niti  ugašena.  Prisutnost  dijamanta  sprečava  i  onemogućuje 
magnet,  da  on  pokaže  i  primijeni  na  djelu  svojstvo,  koje  je  njegova 
vlastitost,  tj.  da  privuče  željezo.  Ali  uza  sve  to  dijamant  ne  oduzima 
magnetu  njegovo  svojstvo.  Čim  se  udalji  zapreka  dijamanta,  magnet 
odmah  djeluje  tako,  kako  mu  njegova  narav  nalaže.  Tako  isto  pri¬ 
sutnost  lakoga  grijeha  ne  oduzima  ljubavi  njezinu  snagu  i  moć  da 
djeluje  nego  je  samo  omlitavi,  na  neki  način  je  ukoči,  liši  je  upotre¬ 
be  njezine  djelatnosti  tako  da  ona  ostane  pasivna  i  prema  tome  ja¬ 
lova  i  neplodna. 

Bezuvjetno,  laki  grijeh,  pa  čak  ni  naklonjenost  k  njemu,  nisu 
suprotni  bitnoj  odluci  ljubavi,  da  cijeni  Boga  više  nego  sve  druge 
stvari.  Jer  kada  mi  griješimo  lakim  grijehom,  tada  mi  ljubimo  neku 
stvar  nerazumno,  ali  ne  proturazumno.  Mi  imamo  malo  previše  ob¬ 
zira  prema  stvoru,  popuštamo  mu  malo  više  nego  je  dolično,  ali  mi 
ga  ipak  ne  ljubimo  više  nego  Boga.  Mi  se  zabavljamo  zemaljskim 
stvarima  više  nego  je  potrebno,  ali  mi  radi  toga  ne  napuštamo  ne¬ 
beske  stvari.  Da  kažemo  ukratko,  ta  vrsta  grijeha  usporava  nas  na 
putu  ljubavi,  ali  nas  ne  odvlači  s  njega.  Budući  da  laki  grijeh  nije 
protivan  ljubavi,  on  je  nikada  ne  uništava  ni  potpuno  ni  djelomično. 

Bog  je  dao  znati  biskupu  u  Efezu,  da  je  on  odustao  od  svoje 
prve  ljubavi,  Otkr  2.4.  Time  mu  on  nije  rekao,  da  je  on  sada  bez 
ljubavi,  već  mu  je  rekao  samo  to,  da  ta  njegova  ljubav  sada  nije 
više  takva  kakva  je  bila  u  početku.  Drugim  riječima  ta  njegova  lju¬ 
bav  nije  sada  više  tako  hitra,  tako  vatrena,  tako  cvjetna,  tako  plo¬ 
dna  kako  je  prije  toga  bila.  Tako  isto  običavamo  kazati  i  mi  za  čo¬ 
vjeka,  koji  je  bio  srčan,  veseo  i  radin,  da  je  postao  žalostan,  lijen  i 
zlovoljan.  To  jest  on  nije  više  onaj  koji  je  prije  bio.  Pod  time  mi  ni¬ 
pošto  ne  razumijemo,  da  to  više  nije  po  svojoj  naravi  onaj  čovjek 
koji  je  prije, bio,  već  mislimo  samo  to,  da  on  to  nije  više  po  svojim 
djelima  i  po  svojemu  vladanju. 

Čak  i  sam  naš  Spasitelj  je  rekao,  da  će  u  posljednje  dane  ohlad¬ 
njeti  ljubav  mnogih.  Mt  24.12.  To  znači,  ljubav  neće  više  biti  tako 
hrabra  i  tako  radina  kao  što  je  prije  bila.  Razlog  te  njezine  promjene 
bit  će  strah  i  briga  koja  će  pritisnuti  i  tlačiti  duše. 

Svakako,  kada  požuda  začne  ili  zanese,  ona  tada  rađa  grijeh. 
Jak  1.15.  Ali  taj  grijeh,  kakogod  jest  grijeh,  ne  rađa  uvijek  smrt 
duše,  nego  samo  tada,  kada  on  nosi  u  sebi  totalnu  zlobu  i  pakost, 
kada  bude  počinjen  i  izvršen  do  kraja.  Tako  nas  uči  sv.  Jakob.  On 
tako  jasno  uglavljuje  razliku  između  lakoga  i  smrtnoga  grijeha,  da 
ja  ne  razumijem,  kako  se  u  našem  stoljeću  našlo  ljudi,  koji  su  imali 
smionosti  da  to  niječu.  (Opaska:  Luter,  Kalvin,  Wicklef  a  kasnije  i 
Baius  poricali  su  razliku  između  grijeha  s  obzirom  na  njihovu  težinu 
tvrdeći  da  su  svi  grijesi  smrtni.) 

Kraj  svega  toga  laki  grijeh  je  grijeh  i  radi  toga  on  nije  drag 
ljubavi.  On  doduše  nije  izravno  uperen  protiv  nje  same,  ali  je  sva¬ 
kako  uperen  protiv  radnji  koje  ona  poduzima,  upravljen  je  protiv 
njezina  napredovanja,  pa  čak  i  protiv  njezine  nakane,  koja  se  sastoji 
u  tome,  da  mi  sve  svoje  čine  usmjeravamo  prema  Bogu.  Lakim  gri¬ 
jehom  povređuje  se  ljubav,  jer  on  one  čine,  kojima  ga  počinjamo, 
upravlja  ne  doduše  protiv  Boga,  ali  ih  izvršuje  izvan  Boga  i  izvan 
njegove  volje. 

Za  drvo  koje  je  bilo  žestoko  pogođeno  burom  i  toliko  je  osaka¬ 
ćeno,  da  je  ostalo  pusto,  kažemo,  da  na  njemu  nije  ništa  ostalo.  Drvo 
samo  po  sebi  stoji  cijelo,  ali  ono  je  ipak  ostalo  bez  ploda.  Isto  tako, 
kada  je  naša  ljubav  udarena  čuvstvima,  koja  su  joj  nametnuli  laki 
grijesi,  mi  velimo,  da  je  ona  smanjena  i  oslabljena.  Stanje  ljubavi 
ostaje  cijelo  u  našoj  duši,  ali  ljubav  ostaje  bez  djela,  koja  su  njezini 
plodovi. 

Prianjanje  uz  velike  grijehe  kod  starih  poganskih  filozofa  bilo 
je  razlog,  da  je  istina  bila  zarobljenica  nepravde  tako  da  je  veliki 
apostol  mogao  reći,  da  oni  poznaju  Boga,  ali  ga  ne  slave.  Rim  1.18  — 
21.  Oni  su  imali  spoznaju,  koju  nije  uništilo  ni  samo  prianjanje  uz 
grijeh,  ali  je  ta  spoznaja  bila  neplodna. 

Tako  isto  prianjanje  uz  laki  grijeh  ne  uništava  ljubav,  ali  je 
drži  zarobljenicom,  kojoj  su  vezane  i  ruke  i  noge,  kojoj  je  spriječena 
njezina  sloboda  i  njezina  djelatnost.  To  prianjanje  uz  laki  grijeh 
previše  nas  priteže  uz  uživanje  u  stvorovima  i  lišava  nas  duhovne 
srdačnosti  i  prisnosti  između  Boga  i  nas,  na  koju  nas  ljubav,  kao 
istinsko  prijateljstvo,  potiče.  Samo  se  po  sebi  razumije,  da  time  uje¬ 
dno  gubimo  unutrašnju  pomoć  i  potporu,  koje  su  kao  životni  i  oži- 
vljujući,  dusi  duše.  Kada  njih  nema,  javlja  se  sigurna  duhovna  pa¬ 
raliza  ili  uzetost,  koja  nas,  ako  je  ne  izliječimo,  na  kraju  dovodi  u 
smrt.  Jer,  ukratko,  ljubav  je  kategorija  aktivnosti  i  ne  može  dugo 
čekati  pasivna.  Ona  mora  ili  raditi  ili  propasti.  Ona  je,  kako  su  naši 
stari  rekli,  Raheline  ćudi,  koja  je  govorila  svojemu  mužu:  »Daj  mi 
djece  ili  ja  ću  umrijeti!«  Post  30.1.  Ljubav  tjera  srce  s  kojim  je  vjen¬ 
čana,  da  je  oplodi  dobrim  djelima  ili  će  ona  inače  umrijeti. 

U  ovome  smrtnom  životu  mi  nismo  zapravo  nikada  bez  mnogih 
napasti.  Ta  ti  prosti,  lijeni  ljudi,  odani  vanjskim  užicima,  nisu  na¬ 
učeni  na  borbu,  niti  su  izvježbani  u  duhovnom  oružju.  Radi  toga  oni 
gotovo  nikada  ne  očuvaju  ljubav,  nego  se  redovito  dadu  prevariti  od 
smrtnoga  grijeha.  A  to  se  događa  toliko  lakše,  jer  se  duša  lakim  gri¬ 
jehom  već  pripremila  za  smrtni  grijeh. 

Pripovijeda  se  o  nekom  starcu  iz  davnine,  koji  je  okušavao  i 
jačao  svoje  sile.  On  je  najprije  svaki  dan  nosio  tele.  Nosio  ga  je  i 
tada,  kada  je  od  teleta  postao  veliki  bik.  Dnevno  vježbanje  malo  po 
malo  ojačalo  je  njegove  tjelesne  snage  toliko,  da  on  nije  ni  opazio, 
kako  je  porastao  njegov  tako  težak  teret.  Tako  isto  radi  i  onaj,  koji 

najprije  voli  igrati  na  pare,  a  koji  će  potom  igrati  na  srebro  pa  zatim 
na  zlato,  na  konje  i  na  kraju  će  zaigrati  sav  svoj  imetak.  Tko  pušta 
uzde  maloj  srdžbi,  na  kraju  će  bješnjeti,  da  ga  se  neće  moći  pod¬ 
nijeti.  Tko  se  odao  laganju  iz  šale,  u  velikoj  je  opasnosti,  da  će  na 
kraju  izmišljati  laži  i  klevetati. 

Napokon,  Teotime  moj,  kažimo  riječ  i  o  onima,  koji  su  vrlo  sla¬ 
ba  tjelesnoga  ustrojstva,  koji  su  slabi  i  bolesni  tako  da  gotovo  nema 
više  ni  života  u  njima,  koji  nisu  više  ni  gram  teški,  koji  ne  mogu  ni 
pesnicu  stisnuti,  kod  kojih  ono  što  bi  imalo  uskoro  svršiti  izgleda 
kao  da  više  ni  ne  postoji.  A  što  da  kažemo  o  dangubama,  koje  ništa 
ne  rade,  o  onim  dušama,  koje  su  odane  užicima,  o  onima,  koje  čeznu 
za  onim  što  je  prolazno  i  kratkotrajno.  S  pravom  se  za  njih  može 
reći,  da  te  duše  nemaju  više  ljubavi.  A  ako  je  štogod  fimaju,  one  su 
na  putu  da  je  uskoro  izgube. 


TREĆA  GLAVA 

KAKO  SE  OSTAVLJA  BOŽANSKA  LJUBAV  ZA  VOLJU 
LJUBAVI  PREMA  STVOROVIMA 

Ta  nesreća  da  ostavimo  Boga  za  volju  stvorova  događa  se  ovako. 

Mi  ne  ljubimo  Boga  bez  prekida.  U  ovome  smrtnom  životu  lju¬ 
bav  stanuje  u  nama  na  način  jednostavnoga  habitusa,  kojim  se  mi, 
kako  su  filozofi  istakli,  služimo,  kada  nam  se  sviđa,,  a  nikada  se  ne 
služimo  protiv  naše  volje.  Kada  se  dakle  mi  ne  služimo  ljubavlju 
koja  je  u  nama,  tj.  kada  mi  ne  upotrebljavamo  naš  duh  za  vježbe 
svete  ljubavi,  nego  ga  držimo  zabavljena  nekim  drugim  poslom  ili, 
kako  je  on  sam  po  sebi  lijen,  ostaje  nezaposlen  i  neiskorišten,  tako 
da  ga  tada  lako  gane  neki  drugi  predmet  koji  je  zao  i  da  ga  potom 
prevari  neka  napast. 

Habitus  ljubavi  je  svakako  na  dnu  naše  duše  i  on  ispunja  svoju 
službu  potičući  nas,  da  odbacimo  zla  prišaptavanja.  Ali  on  nas  ne 
tjera,  ne  sili  i  ne  vuče  na  čin  otpora,  osim  kada  i  mi  sami  sudjelu¬ 
jemo  s  njim,  kako  je  to  i  kod  svih  drugih  habitusa. 

Habitus  ljubavi  uvijek  nam  ostavlja  našu  slobodu.  I  zato  često 
dolazi  do  toga,  da  je  neki  zao  predmet  već  davno  prije  položio  svoje 
čari  u  naše  srce  i  da  se  mi  pretjeranim  užitkom  priljubljujemo  uza 
nj  i  kada  taj  užitak  još  ponaraste,  teško  nam  je  otrči  se  od  njega.  I 
kao  ono  trnje,  o  kojemu  govori  naš  Spasitelj,  Mt  13.22,  Lk  8.11,  on 
na  kraju  uguši  sjeme  milosti  i  nebeske  ljubavi. 

Tako  se  dogodilo  našoj  prvoj  majci  Evi.  Njezina  je  propast  po¬ 
čela  zabavom  kada  se  ona  počela  svojski  razgovarati  sa  zmijom.  Po- 

tom  joj  se  još  više  svidjelo,  kada  je  čula  govoriti  o  tome,  da  će  se 
njezino  znanje  povećati  i  da  će  ugledati  svu  ljepotu  zabranjenoga 
ploda.  Užitak  je  sve  više  i  više  jačao  koliko  se  više  ona  razgovarala 
i  tako  zabavljala,  a  zabava  je  dobivala  svoju  hranu  od  užitka.  I  na 
kraju  Eva  se  našla  toliko'  uvučena  i  toliko  obvezana,  da  se  odlučila 
na  pristanak  i  da  je  počinila  onaj  nesretni  grijeh  i  da  je  konačno 
navukla  na  nj  i  svojega  muža  Adama.  Post  3. 

Ponekada  gledamo  golubove,  kako  ih  je  obuzela  taština  i  kako 
se  kočopere  u  zraku,  sada  lebdeći,  sada  praveći  umjetničke  spirale, 
diveći  se  Šarolikost;  svojega  perja.  Uto  se  strovale  na  njih  kopči  ili 
sokoli,  koji  su  upravo  u  to  vrijeme  njihova  razmetanja  počeli  vre¬ 
bati  na  njih,  zgrabe  ih  svojim  pandžama  i  odnesu.  Ne  bi  golubovi 
to  nikada  doživjeli,  da  su  letjeli,  kako  treba,  svojim  ravnim  letom, 
jer  oni  imaju  brža  krila  od  grabežljivih  ptica. 

Ne!  Moj  Teotime,  kada  se  mi  ne  bismo  zabavljali  taštim  i  ništet- 
nim  užicima,  pogotovo  kada  ne  bismo  uživali  u  vlastitom  sebeljub- 
lju,  nego  bismo  se,  kada  već  jednom  posjedujemo  ljubav,  brinuli 
samo  za  to,  da  letimo  ravno  onamo  kamo  nas  ona  nosi,  nikada  nas 
ne  bi  ulovile  ni  prevarile  ni  tuđe  priče,  ni  naše  napasti.  Ali  mi  se 
radije  vladamo  kao  oni  tašti  golubovi,  bivamo  zavedeni  i  prevareni 
od  našega  vlastitoga  samopouzdanja,  mislimo  samo  na  same  sebe 
previše  se  cijeneći  i  poštujući,  svoje  duše  previše  zadržavamo  među 
stvorovima  i  tako  se  odjednom  nađemo  prevareni  u  pandžama  naših 
neprijatelja,  koji  nas  ščepaju  i  proždru. 

Bog  neće  spriječiti,  da  mi  ne  bismo  bili  napadani  od  napasti.  On 
želi,  da  se  mi  odupremo  i  da  se  naša  ljubav  izvježba  i  ojača,  da  u 
borbi  odnese  pobjedu,  a  pobjedom  da  stekne  slavu.  Ali  mi  smo  na 
neki  način  skloni  naslađivati  se  u  napasti.  To  potječe  od  osobine 
naše  naravi,  koja  toliko  ljubi  dobro,  da  je  mami  sve  ono,  što  izgleda 
kao  dobro.  Jak  1.14.  A  takve  je  vrste  uvijek  sve  ono,  što  nam  napast 
nudi  kao  meku.  Jer  kako  nas  uči  Sv.  Pismo,  1  Iv  2.16,  ona  nam  nudi 
ili  ono,  što  je  u  očima  svijeta  časno  dobro,  da  nas  time  izazove  na 
oholost  svjetovnoga  života  ili  nam  opet  nudi  dobro,  koje  razvese- 
lj uje  naša  sjetila,  da  nas  odvuče  u  tjelesnu  pohotljivost  ili  nam  na¬ 
pokon  nudi  dobro,  koje  nam  služi  da  se  obogatimo,  da  nas  pođbođe 
na  pohotljivost  i  lakomost  očiju.  1  Iv  1.15. 

Kada  bismo  mi  čuvali  svoju  vjeru,  koja  znade  razlikovati  između 
pravih  dobara,  koja  treba  tražiti  i  hvatati  i  lažnih,  koja  treba  odba¬ 
citi,  kada  bismo  bili  živo  usredotočeni  na  dužnost  na  koju  nas  potiče 
vjera  ona  bi  tada  svakako  držala  sigurnu  stražu  ljubavi  i  odmah  bi 
je  upozorila  na  zlo  koje  se  približuje  srcu  pod  izlikom  dobra  i  lju¬ 
bav  bi  ga  odmah  odbila.  Ali  jer  mi  obično  puštamo  našu  vjeru  ili  da 
spava  ili  da  nije  toliko  pažljiva  koliko  je  potrebno  za  očuvanje  naše 
ljubavi,  stoga  se  događa,  da  nas  napast  često  prevari.  Ona  zavede 
naša  sjetila,  a  naša  sjetila  potiču  niži  dio  naše  duše  na  pobunu.  Us- 

lijed  toga  mnogo  puta  dolazi  do  toga,  da  viši  dio  razuma  ustupa 
nasrtaju  pobune  i  počinjajući  grijeh,  on  izgubi  ljubav. 

Tim  putem  je  tekla  pobuna,  koju  je  vjerolomni  Absalom  podi¬ 
gao  protiv  svojega  dobroga  oca  Davida.  2  Kr  15.  On  je  Izraelcima 
preporučio  na  oko  dobre  prijedloge  i  siromašni  Izraelci  su  ih  prihva¬ 
tili,  jer  je  -njihova  razboritost  bila  uspavana  i  obamrla.  Zatim  ih  je 
on  tako  dugo  podbadao,  dok  nije  sve  skupa  sveo  na  jednu  jedinu 
pobunu.  David  je  morao  plačući  napustiti  Jeruzalem  sa  svima  svojim 
vjernim  prijateljima,  ne  ostavljajući  u  gradu  nijednoga  uglednog 
čovjeka,  osim  Sadoka  i  Abijatara,  koji  su  bili  svećenici  Vječnoga, 
s  njihovom  djecom.  Sadok  je  bio  vidjelac,  to  jest  prorok. 

Točno  tako,  dragi  moj  Teotime,  sebeljublje  zatekavši  našu  vjeru 
uspavanu  i  nepažljivu,  nudi  nam  tašta  i  varava  dobra.  Zavodi  naša 
sjetila  zatim  maštu  i  druge  sposobnosti  naše  duše  i  na  taj  način  sili 
našu  slobodnu  volju,  da  ih  ona  povede  u  potpunu  pobunu  protiv 
svete  Božje  ljubavi.  Ona  tada,  kao  drugi  David,  sa  svojom  pratnjom 
odlazi  iz  našega  srca,  tj.  sa  svima  darovima  Duha  Svetoga  i  sa  svima 
drugim  nebeskim  krepostima,  koje  su  nerastavljive  pratilice  ljubavi, 
ako  nisu  njezina  svojstva  i  njezine  sposobnosti.  Poslije  toga  ne  ostaje 
,.više  u  Jeruzalemu  naše  duše  nijedna  druga  krepost  od  značenja, 
osim  »Sadoka  Vidovnjaka«,  tj.  dara  vjere,  koji  nam  ostavlja  moguć¬ 
nost  da  gledamo  kako  vječne  istine  tako  i  njihovo  djelovanje.  Ostaje 
još  i  Abijatar,  tj.  dar  nade  zajedno  sa  svojom  djelatnošću.  Ali  i  je¬ 
dan  i  drugi  ostaju  u  dubokoj  žalosti  čuvajući  u  nama  zavjetni  kov¬ 
čeg,  tj.  naslov  i  svojstvo  kršćanina,  bogatstvo  koje  smo  stekli  po  sa¬ 
kramentu  krsta. 

Jao!  Teotime,  kako  jadan  prizor  za  anđele  mira,  kada  moraju 
gledati,  kako  iz  naših  grešnih  duša  odlazi  Duh  Sveti  i  njegova  lju¬ 
bav!  Oh,  ja  sam  siguran,  da  bi  oni,  kada  bi  mogli,  plakati,  bez  kraja 
ronili  suze,  Iz  33.7,  i  tužnim  glasom  oplakivali  našu  nesreću.  Oni  bi 
pjevali  tužaljku  koju  je  zapjevao  Jeremija,  kada  je  sam  sjedio  na 
pragu  opustošena  hrama  u  Jeruzalemu  i  kada  je  u  vrijeme  Sedekije 
promatrao  ruševine  Jeruzalema: 

Oh,  kako  ležiš  sada  pust  i  neutješiv 
Grade,  nekada  pun  naroda,  bogatstva  i  slave 
A  sada  si  postao  sijelo  užasa  i  strave!  Tuž  1.1. 


ČETVRTA  GLAVA 

SVETA  LJUBAV  SE  GUBI  U  TREN  OKA 

Ljubav  Božja,  koja  nas  vodi  sve  do  prezira  nas  samih,  stvara 
od  nas  građane  nebeskoga  Jeruzalema.  Sebeljublje,  koje.  nas  tjera 
sve  do  prezira  Boga,  čini  nas  robovima  paklenoga  Babilona. 

Dakako  do  prezira  Boga  mi  idemo  malo  po  malo.  Ali  čim  stig¬ 
nemo  do  njega,  taj  tren  se  sveta  ljubav  odjeljuje  od  nas  ili  još  toč¬ 
nije  rečeno  ona  potpuno  umire. 

Da!  Moj  Teotime,  jer  u  tome  preziru  Boga  sastoji  se  smrtni  gri¬ 
jeh  i  jedan  jedini  smrtni  grijeh  tjera  ljubav  iz  duše,  jer  on  kida  vezu 
i  sjedinjenje  ljubavi  s  Bogom,  koja  je  poslušnost  i  pokoravanje  volji 
Božjoj. 

Kao  što  ljudsko  srce  ne  može  živjeti  kada  se  razdijeli  ili  rasko¬ 
mada,  tako  ni  ljubav,  koja  je  srce  duše  i  duša  srca,  ne  može  nikada 
biti  ranjena,  a  da  nije  odmah  i  ubijena.  Slično  se  govori  za  bisere. 
Rođeni  od  nebeske  rose,  uginu,  čim  samo  jedna  jedina  kap  morske 
vode  uđe  u  njihovu  ljusku.  Plin:  Hist.  nat.  9.35. 

Naša  duša  ne  izlazi  iz  svojega  tijela  malo  po  malo,  nego  u  jedan 
tren.  To  je  onaj  tren,  kada  nevoljkost  tijela  postane  tako  velika,  da 
ne  može  više  vršiti  djela  života.  Na  isti  način,  onaj  tren,  kada  srce 
zbog  svojih  strasti  postane  toliko  poremećeno,  da  ljubav  više  u  nje¬ 
mu  ne  može  vladati,  ona  ga  napušta  i  odlazi,  jer  ona  je  toliko  vele- 
dušna,  da  ne  može  prestati  vladati,  a  da  ujedno  ne  prestane  i  posto- 
jati-. 

Navike  koje  mi  stičemo  samim  svojim  ljudskim  djelima  ne  ugi¬ 
baju  odmah  od  jednoga  jedinoga  čina,  koji  im  je  oprečan.  Ta,  nitko 
neće  tvrditi,  da  je  dotična  osoba  neumjerena  samo  radi  toga,  jer  je 
počinila  jedan  čin  neumjerenosti,  kao  što  neće  tvrditi  ni  da  neki 
slikar  nije  dobar  majstor  radi  toga,  jer  je  jedanput  promašio  u  svo¬ 
joj  umjetnosti.  Sve  nam  te  navike  dolaze  ponavljanjem  i  utjecajem 
mnogih  čina.  Isto  tako  mi  ćemo  te  navike  izgubiti  prekinemo  li  dugo 
vremena  vršiti  čine  kojima  smo  ih  stekli  ili  počinimo  li  mnoštvo 
njima  oprečnih  čina. 

Ljubav,  međutim,  moj  Teotime,  koju  Duh  Sveti  u  jedan  tren 
izlije  u  naše  srce,  Rim  3.5,  kada  se  u  nama  nađu  svi  uvjeti  koji  se 
traže  za  to  ulijevanje,  isto  tako  u  jedan  tren  se  oduzima  od  nas,  čim 
odvratimo  našu  volju  od  poslušnosti,  koju  dugujemo  Bogu,  čim  pri¬ 
stanemo  na  pobunu  i  vjerolomstvo,  na  koje  nas  potiče  napast. 

Istina  je,  da  se  ljubav  povećava  rastući  od  stupnja  do  stupnja, 
od  savršenosti  do  savršenosti,  već  prema  tome,  koliko  joj  mi  dajemo 
mjesta  našim  činima  ili  našim  primanjem  svetih  sakramenata.  Us¬ 
prkos  tome  ona  se  ne  umanjuje  smanjenjem  svoje  savršenosti.  Ni¬ 
kada  se  od  nje  ne  gubi  ni  jedan  jedini  djelić,  a  da  se  ona  cijela  ne 
izgubi. 

U  tome  je  ona  slična  remekdjelu  među  starim  umjetnicima  to¬ 
liko  slavnoga  Fidije.  Pripovijeda  se,  da  je  taj  veliki  kipar  isklesao 
u  Ateni  kip  Minerve,  sav  iz  slonove  kosti.  Kip  je  bio  visok  dvadeset 
i  šest  lakata.  Na  njegovu  štitu  on  je  iscizelirao  bitke  Amazonki  s 
divovima  i  na  kraju  s  neizrecivom  umjetnošću  on  je  urezao  svoje 
vlastito  lice  tako,  da,  kako  je  rekao  Aristotel,  nije  se  mogao  otkinuti 

ni  jedan  trun  njegove  slike,  a  da  odmah  i  cijeli  kip  ne  bude  pokva¬ 
ren.  Taj  je  kip  dakle  bio  tako  savršen  sastavljanjem  jednoga  dijela 
s  drugim,  a  ipak  unatoč  tome  on  bi  bio  u  jedan  tren  propao,  kada  bi 
mu  se  bila  oduzela  jedna  najmanja  čestica  umjetnikova  lica. 

Tako  isto,  moj  Teotime,  i  Duh  Sveti  ulije  ljubav  u  dušu,  daje 
joj  da  ona  raste  dodavajući  stupanj  po  stupanj,  dodavajući  jednu 
savršenost  ljubavi  drugoj.  Ipak,  odluka  više  ljubiti  volju  Božju  nego 
svexdruge  stvari  bitni  je  dio  svete  ljubavi.  I  u  tome  dijelu  utisnuta 
je  slika  vječne  ljubavi,  tj.  Duh  Sveti.  Radi  toga  nemoguće  je  oduzeti 
makar  samo  i  najmanji  dio,  a  da  odmah  sva  ljubav  ne  propadne. 

Ta  odluka,  da  ljubimo  Boga  više  od  svih  drugih  stvari  drago  je 
dijete  ljubavi.  Pa  kada  već  Agara,  koja  je  bila  Egipćanka,  gledajući 
svojega  sina  u  smrtnoj  opasnosti,  nije  imala  hrabrosti,  da  ostane 
uza  nj  nego  ga  je  radije  ostavila  govoreći:  »Ne  mogu  vidjeti,  da  to 
dijete  umire«,  Post  21.16,  kakvo  je  tada  čudo,  ako  ljubav  kćerka 
nebeske  dobrote  i  blagosti,  ne  može  gledati,  kako  umire  njezino  di¬ 
jete,  tj.  odluka:  nikada  uvrijediti  Boga? 

čim  se  naša  slobodna  volja  odluči  da  pristane  na  grijeh,  nano- 
seći  odmah,  taj  isti  Čas,  time  svojim  pristankom  smrt  toj  svetoj 
odluci,  ljubav  umire  zajedno  s  njom  i  u  svojemu  posljednjem  dahu 
kaže:  »Ne!  Ja  ne  ću  nikada  gledati,  kako  umire  to  dijete!« 

Ukratko,  Teotime  moj,  dragi  kamen,  koji  se  zove  »prassius«, 
gubi  svoj  sjaj,  čim  se  blizu  njega  nađe  koji  mu  drago  otrov.  Tako  i 
naša  duša  u  jedan  tren  gubi  svoj  sjaj,  svoju  ljupkost  i  svoju  ljepotu, 
koja  se  nalazi  u  svetoj  ljubavi,  čim  uđe  u  nju  i  nastani  se  u  njoj 
koji  jnu  drago  smrtni  grijeh.  Jer  za  takav  grijeh  je  napisano:  »Duša 
koja  sagriješi,  umrijet  će!«  Ezek  18.4. 


PETA  GLAVA 

JEDINO  SLOBODNA  VOLJA  STVORA  JE  UZROK 
POMANJKANJA  I  OHLAĐENJA  LJUBAVI 

Bila  bi  bezbožna  bezočnost  silama  naše  volje  pripisivati  djela 
svete  ljubavi,  koja  Duh  Sveti  čini  u  nama  i  s  nama. 

Isto  tako  bi  bila  drška  bezbožnost  prebacivati  pomanjkanje  lju¬ 
bavi,  koje  se  nalazi  u  nezahvalnom  čovjdku,  na  pomanjkanje  nebe¬ 
ske  pomoći  i  milosti. 

Naprotiv,  Duh  Sveti  iznova  i  iznova  viče,  da  naša  propast  dolazi 
od  nas  samih.  Oz  13.9.  Spasitelj  je  donio  na  svijet  vatru  svoje  lju¬ 
bavi  i  ne  želi  ništa  drugo  nego  da  ona  zapali  naša  srca.  Lk  12.49. 
Spasenje  je  pripravljeno  naočigled  svima  narodima,  svjetlo  da  rasvi- 

jetli  pogane  i  da  proslavi  Izrael.  Lk  2.31.  Božanska  dobrota  želi,  da 
nitko  ne  propadne,  2  Petr  3.9,  nego  da  svi  dođu  do  spoznaje  istine  i 
da  se  svi  spase.  1  Tim  2.4.  Spasitelj  je  došao  na  svijet,  da  svi  budu 
posinjeni  kao  djeca.  Gal  4.5.  A  mudrac  vrlo  jasno  upozorava:  »Nipo¬ 
što  ne  reci:  »Do  Boga  stoji!« 

Sveti  Triđentski  sabor  nastoji  da  Božjom  milošću  svoj  djeci  Cr¬ 
kve  utisne  u  pamet,  da  milost  Božja  nikada  ne  nedostaje  onima,  koji 
čine  ono  što  mogu  i  mole  za  nebesku  pomoć,  da  Bog  nikada  ne  na¬ 
pušta  one,  koje  je  jedan  puta  opravdao,  osim  ako  prije  toga  oni  ne 
ostave  njega.  Prema  tome  ako  oni  ne  otkažu  milosti  Božjoj,  zadobit 
će  slavu.  Šesta  sjednica,  kanon  11. 

Ukratko,  dragi  Teotime,  Spasitelj  je  svjetlo,  koje  obasjava  sva¬ 
koga  čovjeka,  koji  dolazi  na  ovaj  svijet.  Iv  1.9. 

Jednoga  toplog  ljetnog  podneva  više  putnika  je  u  sjeni  nekoga 
drveta  leglo  da  spava.  S  jedne  strane  njihova  umornost,  a  s  druge 
strane  svježina  zraka  u  sjeni  drveta  za  čas  im  natjeraše  san  na  oči. 
Ali,  dok  su  oni  spavali,  sunce  je,  idući  dalje  svojim  putem,  uskoro 
došlo  nad  njih  i  ravno  njima  u  oči  donijelo  jak  sjaj  svojih  zraka. 
Poput  naglih  blijeskova  munje  ono  je  svom  svojom  jakošću  probi¬ 
jalo  zjenice  tih  spavača,  a  žar  sunca  kao  da  je  palio  njihove  vjeđe. 
Očigledno,  svojom  blagom  silom  sunce  ih  je  natjeralo,  da  se  pro¬ 
bude.  I  uistinu  svi  se  putnici  probudiše.  Ali  jedni  od  njih  ustadoše, 
nastaviše  svoj  put  i  uvečer  sretno  stigoše  na  svoj  konak.  Međutim, 
drugi  putnici  probudiše  se  doduše  kao  i  prvi,  ali  ne  htjedoše  ustati. 
Ne  samo  da  nisu  htjeli  ustati,  već  su  okrenuli  leđa  suncu  i  nabivši 
svoje  šešire  na  oči  udariše  dalje  spavati.  I  tako  su  na  tome  mjestu 
prospavali  cijelo  poslijepodne.  Spavali  su  sve  dok  ih  nije  zatekla 
noć.  Želeći  ipak  stići  u  konačište  dadoše  se  sada  na  put  i  —  zalu- 
taše.  Jedni  na  ovu  drugi  na  onu  stranu  navališe  tražiti  put  po  šumi, 
neprestano  izloženi  opasnosti  od  vukova,  veprova  i  drugih  divljih 
zvijeri. 

Ajde  ti  sada  reci,  dragi  Teotime,  za  milost  Božju,  ne  duguju  li 
oni  koji  su  sretno  stigli  na  svoje  konačište  svu  svoju  zahvalnost 
suncu  ili  još  bolje  i  kršćanskije  rečeno  stvoritelju  sunca?  Svakako! 
Jer  oni  sami  od  sebe  nisu  nimalo  mislili,  da  treba  ustati,  kada  je 
bilo  vrijeme.  Sunce  im  je  učinilo  tu  dobru  uslugu  i  svojom  ugodnom 
opomenom,  svojim  sjajem  i  svojom  toplinom  ono  ih  je  na  najljuba- 
zniji  način  probudilo.  Istina  je,  da  oni  nisu  pružali  otpor  suncu,  ali 
i  ono  samo  im  je  mnogo  pomoglo,  da  se  ne  odupiru.  Jer  ono  je  sa¬ 
svim  blago  prosulo  svoje  svjetlo  na  njih,  polako  provirujući  kroz 
njihove  zjenice  i  svojom  toplinom  kao  svojom  ljubavlju  ono  im  je 
nježno  rastvorilo  vjeđe  i  pospješilo,  da  su  oni  ugledali  svjetlo  dana. 

Naprotiv,  oni  siromasi  koji  su  zalutali  u  šumi,  nemaju  li  krivo, 
kada  stanu  vikati:  »Oh,  što  smo  mi  skrivili  suncu?  Zašto  nam  ono 

nije  dalo  ugledati  svoje  svjetlo  kao  i  našim  drugovima,  da  bismo 
bili  mogli  stići  na  naše  konačište,  mjesto  da  se  sada  mučimo  u  ovim 
strašnim  tminama?«  Tko  neće  pristati  na  stranu  sunca  ili  još  bolje 
tko  neće  stati  uz  Boga,  dragi  moj  Teotime,  i  tima  zločestima  zlosret- 
nicima  odgovoriti:  »Oh,  vi  nesretnici,  što  je  jednostavno  još  moglo 
za  vas  učiniti  sunce,  a  da  nije  učinillo?  Njegova  je  blagonaklonost 
bila  jednaka  prema  svima  vama  koji  ste  spavali.  Ono  vas  je  pohodilo 
s  jednim  te  istim  svjetlom.  Ono  vas  je  taklo  istim  zrakama,  ono  je 
nad  svima  vama  prosulo  istu  toplinu  i  vi  nesretnici,  kakogod  ste 
gledali  vaše  drugove  da  ustaju,  da  uzimaju  u  ruke  svoje  svežnjiće 
i  da  odlaze  na  put,  vi  ste  okrenuli  leđa  suncu  i  niste  htjeli  da  znate 
za  njegovo  svjetlo,  niste  htjeli  da  osjetite  njegovu  toplinu.« 

Evo,  dragi  moj  Teotime,  što  ja  time  kanim  reći!  Svi  su  ljudi 
putnici  u  ovome  zemaljskom  životu.  I  gotovo  svi  smo  mi  dragovoljno 
zaspali  u  san  nepravde  i  grijeha.  A  Bog,  sunce  pravde,  na  sve  nas 
baca  sasvim  dovoljno,  štoviše,  obilno  zrake  svojih  nadahnuća.  On 
ugrijava  naša  srca  svojim  blagoslovima  i  dira  svakoga  čarima  i  dra- 
žestima  svoje  ljubavi. 

Što  dakle  znači,  da  te  čari  tako  malo  njih  oduševljavaju,  a  još 
manje  njih  vuku  za  sobom?  Svakako,  oni  koji  se  oduševe,  a  poslije 
i  pođu  za  njima,  slijede  nadahnuća,  imaju  mnogo  razloga  i  prilike 
da  se  zbog  toga  vesele,  ali  ne  i  da  slave  pobjedničko  slavlje.  Neka 
se  samo  vesele,  jer  su  posjednici  velikoga  dobra,  ali  neka  se  radi 
toga  ne  diče,  jer  to  veliko  dobro  njima  poklanja  čista  Božja  dobrota 
prepuštajući  njima  da  se  koriste  njezinim  dobročinstvom,  ali,  u  isto 
vrijeme,  slavu  ona  pridržava  samoj  sebi. 

Oni  naprotiv  koji  ostaju  u  snu  grijeha,  Bože  moj,  imadu  mnogo 
razloga  da  uzdišu,  nariču,  plaču  i  žale,  jer  oni  se  nalaze  u  nesreći, 
koja  je  vrijednija  sažaljenja  nego  ijedna  druga  nesreća,  ali  oni  ne¬ 
maju  pravo  jadikovati  ni  plakati  ni  nad  čime  drugim  osim  nad  sa¬ 
mima  sobom,  jer  oni  su  sami  prezreli,  oni  su  štoviše  odbacili  svjetlo, 
tvrdoglavo  i  surovo  se  ponijeli  prema  njegovim  čarima,  oni  su  se 
tvrdokorno  borili  protiv  njegovih  nadahnuća.  Samo  svojoj  zloći  mo¬ 
raju  pripisati  vječno  prokletstvo  i  sramotu,  jer  oni  su  sami  tvorci 
svoje  propasti,  sami  su  začetnici  svoje  osude. 

Tako  su  se  nekoć  Japanci  žalili  sv.  Franji  Ksaverskomu,  njiho¬ 
vom  apostolu,  da  se  Bog  toliko  brinuo  za  druge  narode,  a  njihove 
pretke  kao  da  je  sasvim  zaboravio.  Njima  nije  davao  ni  najmanju 
priliku,  da  ga  upoznaju,  radi  čega  su  oni  sada  vječno  propali.  Božji 
čovjek  im  je  na  to  odgovorio:  »Božanski  naravni  zakon  usađen  je  u 
dušu  svih  vjernika  i  ako  su  njihovi  preci  vršili  taj  zakon,  nebeska 
svjetlost  ih  je  bezuvjetno  prosvjetlila.  Naprotiv,  jesu  li  taj  zakon 
kršili,  zaslužili  su,  da  budu  osuđeni.  Apostolski  odgovor  apostolskoga 
čovjeka. 

Jednako  pravo  ima  i  veliki  apostol,  kada.  kao  razlog  propasti 
starih  pogana  veli:  »Njih  se  nipošto  ne  može  ispričati  utoliko  ukoliko 
su  oni  znali  što  je  dobro  pa  su  usprkos  tome  slijedili  ono  što  je  zlo.« 
Rim  1.20.  To  je  ukratko  sadržaj  cijele  prve  glave  poslanice  Rimlja¬ 
nima. 

Jao  i  prejao  svima  onima  koji  ne  uviđaju,  da  njihova  nesreća 
dolazi  od  njihove  zloće. 


ŠESTA  GLAVA 

MORAMO  PRIZNATI  DA  NAM  JE  BOG  DAO  SVOJU 
LJUBAV  KOJU  MI  IMAMO  ZA  NJ 

Ljubav  ljudi  prema  Bogu  zahvaljuje  svoje  podrijetlo,  svoj  na¬ 
predak  i  svoju  savršenost  vječnoj  Božjoj  ljubavi  prema  ljudima.  To 
je  opće  mišljenje  naše  majke  Crkve,  koja  žarkim  ljubomorom  želi, 
da  mi  svoj  spas  i  sredstva  koja  su  potrebna  da  ga  postignemo  pri- 
pišemo  jedino  Spasiteljevom  milosrđu.  Jer  njemu  jedinome,  kako 
na  nebu  tako  i  na  zemlji  pripada  čast  i  slava.  1  Tim  1.17. 

Što  imaš,  a  da  nisi  primio,  pita  božanski  apostol.  1  Kor  4.7.  Tako 
on  pita,  kada  govori  o  darovima  znanja,  rječitosti  i  drugih  svojstava 
crkvenih  pastira.  A  zatim  daje  savjet:  »A  ako  si  te  sve  darove  pri¬ 
mio,  zašto  se  dičiš  kanda  ih  nisi  primio?«  Ondje. 

Zaista,  mi  smo  sve  primili  od  Boga,  a  posebice  smo  primili  nad¬ 
naravna  dobra  svete  ljubavi.  A  ako  smo  >ih  primili,  zašto  se  onda 
njima  dičimo? 

Zato,  nađe  li  se  netko  tko  bi  se  htio  isprsavati  zbog  toga  što  je 
nešto  napredovao  u  ljubavi  Božjoj,  reći  ćemo  mu:  »Jao,  čovječe, 
kako  si  zločest!  Ležao  si  obeznanjen  u  verigama  i  kučinama  grijeha, 
niti  si  'imao  života  u  sebi,  niti  si  imao  snage,  da  ustaneš.  Dogodilo  ti 
se  kao  onoj  kneginji  u  priči  koju  smo  već  prije  ovdje  ispripovije¬ 
dali.  Tada  ti  je  u  svojoj  beskrajnoj  dobroti  Bog  pritrčao  u  pomoć 
vičući  ti  gromkim  glasom:  »Otvori  usta  svoje  pažljivosti  i  ja  ću  ih 
napuniti.  Ps  80.2.  I  na  to  je  on  sam  stavio  svoje  prste  u  tvoja  usta, 
raširio  tvoje  zube  i  ubacio  u  tvoje  srce  svoje  sveto  nadahnuće.  I  ti 
si  ga  prihvatio.  Zatim  kada  si  od  nesvjestice  došao  k  sebi,  on  je  raz¬ 
ličitim  pobudama  i  različitim  sredstvima  nastavio  jačati  tvoj  duh, 
sve  dok  nije  u  tebe  ulio  svoju  ljubav  kao  životno  i  cjelovito  zdrav¬ 
lje.« 

Ajde,  reci  sada,  moj  kukavni  čovječe,  što  si  ti  u  svemu  tome 
učinio,  da  bi  se  mogao  hvalisati?  Ti  si  pristao.  Dobro.  To  ja  znam. 

Tok  tvoje  slobodne  volje  slobodno  je  slijedio  tok  nebeske  milosti. 
Ali  što  sve  to  znači  drugo  nego  prihvatiti  Božje  djelovanje  i  ne  odu¬ 
prijeti  mu  se?  Sto  ima  dakle  u  tome,  što  ti  nisi  primio?  Da!  Siro¬ 
mašni  moj  čovječe,  ta  primio  si  i  samo  prihvaćanje,  kojim  se  sada 
dičiš,  kao  i  sam  pristanak,  kojim  se  hvališeš. 

Ajde  reci  mi,  nećeš  li  priznati  još  i  ovo?  Da  te  Bog  nije  predu- 
sreo  ti  ne  bi  nikada  osjetio  Božju  dobrotu,  niti  bi,  logično,  pristao 
na  njegovu  ljubav.  Ne!  Niti  jednu  jedinu  dobru  misao  za  nj  ti  ne  bi 
bio  našao  sam  po  sebi.  2  Kor  3.5.  Njegovo  micanje  dalo  je  tvojemu 
micanju  porođenje  i  život.  I  da  njegova  darežljivost  nije  moćnim 
čarima  svoje  blagosti  oživjela,  potakla  i  izazvala  tvoju  darežljivost, 
tvoja  bi  darežljivost  ostala  bez  ikakve  koristi  za  tvoj  spas. 

Ja  priznajem,  da  si  ti  surađivao  s  Božjim  nadahnućem  pristajući 
uza  nj.  Ali,  ako  ti  još  nisi  znao,  to  znaj  sada,  da  je  tvoja  suradnja 
rođena  iz  zajedničkoga  djelovanja  Božje  milosti  ii  tvoje  slobodne  vo¬ 
lje,  ali  tako,  da  Božja  milost  nije  prethodila  i  ispunila  tvoje  srce 
svojim  djelovanjem,  nikada  ono  ne  bi  bilo  moglo  imati  ni  najslabiju 
volju  da  započne  i  najslahiji  čin  suradnje. 

Ali  reci  mi  i  opet,  molim  te,  sitni  i  siromašni  čovječe,  nisi  li  ti 
smiješan,  kada  ti  misliš,  da  tebi  pripada  dio  slave  u  tvojemu  obra¬ 
ćenju  zato,  jer  ti  nisi  odbacio  Božje  nadahnuće?  Ne  utvaraju  li  sebi 
tati  provalnici  i  tirani,  da  poklanjaju  život  onima,  kojima  ga  ne 
otimaju?  I  nije  li  luda  i  drska  bezbožnost  misliti,  da  si  ti  dao  svetu, 
djelotvornu  i  živu  djelatnost  božanskomu  nadahnuću,  jer  joj  je  nisi 
oduzeo  svojim  odupiranjem? 

Mi  možemo  spriječiti  učinke  Božjega  nadahnuća,  ali  mi  mu  ih 
ne  možemo  dati.  Ono  svu  svoju  silu  i  djelatnost  vuče  iz  Božje  do¬ 
brote.  Ona  je  jedino  izvor  božanskoga  nadahnuća,  a  ne  ljudska  vo¬ 
lja,  koja  je  njegov  oilj. 

Ne  bismo  li  se  ljutili  na  kneginju,  o  kojoj  smo  ono  prije  govo¬ 
rili,  kada  bi  se  ona  počela  hvalisati,  da  je  ona  dala  jakost  i  zdrav¬ 
stveno  svojstvo  srčanom  lijeku  i  drugim  lijekovima  ili  da  je  ona 
sama  sebe  ozdravila,  jer,  da  ona  nije  uzela  lijekove,  koje  joj  je  kralj 
dao  i  ulio  u  njezina  usta,  dok  je  ona  ležala  na  pola  mrtva  i  dok  nije 
bila  tako  reći  ni  pri  svijesti,  oni  uopće  ne  bi  bili  imali  nikakvo  djelo¬ 
vanje.  Osim  toga  mi  bismo  joj  sigurno  dalje  odgovorili:  »Kako  ste 
vi  nezahvalni!  Vi  ste  se  mogli  inatiti  i  ne  htjeti  uopće  primiti  lije¬ 
kove,  štoviše,  mogli  ste,  kada  su  vam  bili  sasuti  u  usta,  ispljunuti 
ih,  ali  nije  nikako  istina,  da  ste  im  vi  dali  njihovu  moć  i  njihovu 
djelotvornost.  Njih  oni  posjeduju  po  svojemu  prirodnom  svojstvu. 
Vi  ste  jedino  pristali  na  to,  da  ih  primite  i  da  pustite,  da  oni  na  va¬ 
ma  izvrše  svoju  djelatnost.  Ali  ni  na  to  ne  biste  vi  bili  nikada  pri¬ 
stali,  da  vas  kralj  prije  toga  nije  bio  ojačao  i  potom  nagovorio,  da 
ih  uzmete.  Vi  ih  dakle  ne  biste  bili  ni  uzeli,  da  vam  on  nije  bio  po¬ 
mogao,  da  ih  uzmete,  svojim  rukama  otvorivši  vaša  usta  i  izlivši  u 

njih  lijek.  Niste  li  vi  dakle  čudovište  nezahvalnosti,  kada  želite  sebi 
pripisati  ono  dobro  koje,  u  mnogome  pogledu,  dugujete  svojemu  do¬ 
brom  suprugu?« 

Postoji  čudesna  mala  riba,  koju  zovemo  remora  ili  štitonosac,  a 
za  koju  su  stari  mislili,  Plinije,  Hiistoria  naturae  9.25,  da  ima  moć 
zaustaviti  brodove,  koji  punim  jedrima  plove  na  otvorenom  moru. 
Ona  ipak  nema  moć  ni  da  ih  tjera  da  plove,  ni  da  skrenu  i  pristanu 
u  luku.  Ona  može  spriječiti  kretanje,  ali  ona  ga  ne  može  dati. 

Isto  je  tako  i  s  našom  slobodnom  voljom.  Ona  može  zaustaviti 
i  spriječiti  tok  božanskoga  nadahnuća  i  kada  povoljan  vjetar  nebe¬ 
ske  milosti  potjera  jedra  našega  duha,  naša  slobodna  volja  može 
uskratiti  naš  pristanak  i  na  taj  način  spriječiti  učinak  povoljnoga 
vjetra.  Ali  kada  naš  duh  plovi  i  sretno  nastavlja  svoju  plovidbu,  ne 
šaljemo  mi  vjetar  nadahnuća,  niti  punimo  vjetrom  naša  jedra,  niti 
pokrećemo  brod  našega  srca.  Mi  samo  primamo  vjetar  koji  dolazi 
iz  neba,  pristajemo  na  to,  da  nas  on  kreće  i  puštamo  da  brod  plovi 
pod  vjetrom,  a  da  ga  mi  sami  ne  zaustavljamo  i  ne  priječimo  remo- 
rom  našega  otpora. 

Božje  nadahnuće  dakle  utiskuje  u  našu  slobodnu  volju  sretan  i 
blag  utjecaj,  kojim  ne  samo  da  joj  pokazuje  ljepotu  dobra  nego  je 
i  zagrijava,  jača,  pomaže  i  pokreće  tako  blago,  da  ona  u  tome  uživa 
i  da  tako  slobodno  teče  u  vode  dobra. 

U  proljeće  nebo  priprema  kapi  svježe  rose  i  daje  da  one  padaju 
kao  kapi  kiše  u  more.  I  kako  te  kapi  padaju  u  more,  biseri  otvaraju 
svoje  školjke  i  primaju  u  se  te  kapi  i  pretvaraju  ih  u  sedef,  onaj 
unutarnji  sjajni  sloj  na  školjki-  Naprotiv,  biseri,  koji  svoje  školjke 
drže  zatvorenima,  ne  priječe  doduše  kapima  rose  da  padaju  na  njih, 
ali  im  ipak  priječe,  da  ne  padaju  u  njih. 

Reci,  dragi  moj  Teotime,  nije  li  nebo  poslalo  rosu  i  njezin  bla¬ 
gotvorni  utjecaj  na  jedne  i  na  druge  bisere?  Zašto  su  jedni  proizveli 
sedef,  a  drugi  nisu?  Nebo  je  bilo  jednako  darežljivo  i  za  one  bisere 
koji  su  ostali  neplodni  kao  i  za  one  koji  su  postali  plodni,  bilo  je 
jednako  darežljivo  kako  .im  je  bilo  i  potrebno,  ali  neplodni  su  spri¬ 
ječili  plod  njegova  plodotvornoga  utjecaja,  jer  su  se  zatvorili  i  tako 
ga  nisu  pustili  k  sebi  unutra. 

Što  se  opet  tiče  onih  bisera  koji  su  se  oplodili  i  koji  su  proiz¬ 
veli  sedef,  ništa  kod  njih  nema,  što  nisu  primili  s  neba,  čak  ni  otva¬ 
ranje  školjke,  kroz  koju  su  primili  nebesku  rosu.  Jer  da  sunce  nije 
slalo  svoje  zrake  zore,  koje  su  ih  blago  i  polako  probudile,  oni  ne 
bi  bili  iznikli  na  površini  mora,  niti  bi  bili  otvorili  svoje  školjke. 

O  moj  Teotime,  gojimo  li  mi  imalo  ljubavi  za  Boga,  to  sva  čast 
i  slava  za  to  pripada  njemu.  On  je  sve  sam  proizveo  u  nama  i  bez 
njega  ništa  se  nije  dogodilo  u  nama.  Iv  1.3.  Naša  je  samo  korist  i 
dužnost.  Na  ovaj  način  on  dijeli  svoju  božansku  dobrotu  s  nama: 
nama  prepušta  on  plod  svojih  dobročinstava,  a  sebi  pridržava  čast 

i  hvalu.  A  budući  da  sve  ono  što  jesmo,  jesmo  samo  po  njegovoj  mi¬ 
losti,  mi  ni  ne  moramo  biti  ništa  drugo,  nego  samo  njegovi  stvorovi, 
koji  njemu  dajemo  slavu.  1  Kor  15.10. 


SEDMA  GLAVA 

MORAMO  IZBJEGAVATI  SVAKU  RADOZNALOST  I 
PONIZNO  SE  SMIRITI  U  NADASVE  MUDROM 
BOŽJEM  PROMISLU 

Ljudski  duh  je  tako  slab,  da,  kada  hoće  previše  radoznalo  istra¬ 
živati  uzroke  i  razloge  Božje  volje,  zaplete  se  i  zamrsi  u  konce  tisuću 
poteškoća,  iz  kojih  se  kasnije  ne  zna  izvući.  On  je  sličan  dimu.  Di¬ 
žući  se  sve  više  i  više  se  prorjeđuje  i  kada  se  sasvim  prorijedi,  izgu¬ 
bi  se.  Želimo  li  iz  puke  radoznalosti  svoja  razmišljanja  prenijeti  u 
visine  božanskih  istina,  mi  se  rasplinjujemo  i  nestajemo  u  svojim 
mislima.  Mjesto  da  stignemo  do  mudrosti  istine,  mi  padamo  u  ludost 
naše  taštine.  Rim  1.21.  2  Tim  3.7. 

Ali  više  od  svega  mi  smo  čudni,  kada  se  radi  o  Božjemu  Promi- 
slu,  kada  stanemo  mudrovati  o  tome,  kako  su  različita  sredstva  koja 
Bog  dijeli,  da  nas  privuče  k  svojoj  svetoj  ljubavi  i  po  svojoj  svetoj 
ljubavi  k  vječnoj  slavi.  Na|a  nepromišljenost  i  sihjelost  uvijek  nas 
progone  tražeći  od  nas,  da  ispitujemo,  zašto  Bog  daje  više  sredstava 
jednima  nego  drugima,  zašto  on  u  Tiru  i  Sidonu  ne  čini  čudesa  koja 
čini  u  Korozaimu  i  Betsaidi,  jer  bi  ona  tamo  bila  korisnija.  Mt  11.21. 
Riječju,  zašto  on  k  svojoj  ljubavi  vuče  ove,  a  ne  one  ljude? 

O  moj  prijatelju  Teotime!  Nikada!  Nikada  mi  ne  smijemo  do¬ 
pustiti,  da  naš  duh  bude  zanijet  u  taj  vrtlog  ludoga  vjetra,  niti  smi¬ 
jemo  misliti  da  možemo  naći  bolji  razlog  za  volju  Božju  nego  je 
sama  volja  Božja,  koja  je  uvijek  nadasve  razumna,  štoviše  koja  je 
razum  svih  razuma,  koja  je  ravnalo  sve  dobrote,  koja  je  zakon  sve 
pravde  i  sve  pravičnosti. 

Duh  Sveti,  koji  nam  govori  u  Svetom  pismu,  na  mnogo  mjesta 
navodi  objašnjenje  gotovo  za  sve  ono,  što  mi  ne  bismo  znali  željeti, 
a  što  Božji  Promisao  čini,  da  dovede  ljude  k  svojoj  svetoj  ljubavi  i 
k  vječnomu  spasenju.  Pri  tome  u  mnogo  prilika  on  objavljuje,  da 
ne  smijemo  nikada  odstupiti  od  poštovanja  koje  dugujemo  njegovoj 
svetoj  volji.  Uvijek  ostaje  naša  dužnost,  da  se  klanjamo  njegovim 
odlukama  i  odredbama,  njegovim  presudama  i  željama.  Budući  da 
je  on  vrhovni  sudac  i  apsolutno  pravedan,  nije  razborito,  da  on  ob¬ 
javljuje  svoje  razloge.  Potpuno  je  dosta,  da  on  jednostavno  odredi. 

Ako  mi  dugujemo  poštovanje  i  ljubav  odlukama  vladarskih  dvo¬ 
rova,  koje  su  napisali  podmitljivi  zemaljski  suci,  a  koje  se  odnose 
na  zemaljski  život,  ako  mi  moramo  držati,  da  te  odluke  nisu  izdane 
bez  razloga,  iako  mi  ne  znamo  za  njih,  tada,  o  Bože  moj,  s  kakvim 
poštovanjem  i  ljubavlju  moramo  se  klanjati  pravičnosti  tvojega  vr¬ 
hovnog  Promisla  koji  je  beskonačan,  kako  po  svojoj  pravdi  tako  i 
po  svojoj  dobroti! 

Stoga  na  tisuću  mjesta  Svetoga  pisma  nalazimo  izrečene  razloge 
zbog.  kojih  je  Bog  osudio  židovski  narod.  Tako  na  primjer  sv.  Pavao 
i  Barnaba  vele:  »Jer  vi  odbacujete  Božju  riječ  i  jer  se  sami  ne  sma¬ 
trate  dostojnima  vječnoga  žiyota,  evo  se  mi  obraćamo  poganima! 
Dap  13.46.  A  tko  u  svoj  smirenosti  duha  razmišlja  o  devetoj,  desetoj 
i  jedanaestoj  glavi  poslanice  Rimljanima,  jasno  će  uvidjeti,  da  volja 
Božja  nije  bez  razloga  odbacila  židovski  narod.  Ali  i  usprkos  tome 
nije  dobro,  da  ljudski  um  istražuje  taj  razlog.  Naprotiv!  Njegova  je 
dužnost,  da  čisto  i  prosto  stane  pred  Božjom  odlukom,  da  joj  se  kla¬ 
nja,  da  joj  se  sa  svom  ljubavlju  divi  kao  neizmjerno  pravednoj  i  po¬ 
štenoj  i  da  je  s  udivljenjem  ljubi  kao  nedokučivu  i  neshvatljivu. 

To  i  jest  razlog,  da  taj  božanski  apostol  svoje  dugo  razmišljanje 
završi  ovim  zaključkom:  »O  dubino  bogatstva,  mudrosti  i  znanja  Bo¬ 
žjega!  O  kako  su  neshvatljivi  tvoji  sudovi  i  kako  su  nedokučivi  tvoji 
putovi!  Tko  zna  tvoje  misli?  Ili  tko  je  bio  tvoj  savjetnik?  Rim 
11.33. 

To  je  usklik,  kojim  veliki  apostol  svjedoči,  da  Bog  sve  stvari 
čini  velikom  mudrošću,  velikim  znanjem  i  velikim  razlogom!  Ali 
ipak  tako,  da  čovjek  ne  može  dokučiti  božansku  odluku,  jer  su  Božji 
sudovi  i  Božji  planovi  neizmjerno  viši  od  naše  sposobnosti  shvaća¬ 
nja.  Mi  se  moramo  pobožno  i  ponizno  klanjati  njegovim  odlukama, 
poštivati  ih  kao  nadasve  pravedne,  ne  istražujući  razloge,  koje  on 
drži  kod  sebe  u  tajnosti,  da  tako  kod  nas  zadrži  naš  razum  u  pošto¬ 
vanju  i  u  poniznosti. 

Na  stotinu  mjesta  sv.  Augustin  nas  uči  isto  takav  postupak.  »Ni¬ 
tko«,  govori  nam  on,  »ne  dolazi  k  Spasitelju,  ako  ga  on  nije  povukao 
k  sebi.  A  tko  je  taj,  kojega  on  vuče,  a  tko  je  taj,  kojega  on  ne  vuče, 
zašto  on  vuče  ovoga  a  ne  vuče  onoga,  o  tome,  molim  te,  ti  nemoj 
suditi,  ako  ne  želiš,  da  se  prevariš.  Poslušaj  već  jedan  put  i  razumij! 
Ne  vuče  li  tebe,  moli  se,  da  te  povuče.«  Augustin,  I  Tract  XXVI  in 
Joannem. 

»Na  svaki  način  kršćaninu,  koji  još  živi  i  hoda  u  vjeri,  a  ne 
gleda  još  ono,  što  je  savršeno  i  prema  tome  znade  samo  djelomično, 
dosta  je  da  znade  i  da  vjeruje,  da  Bog  nikoga  ne  oslobađa  od  osude, 
osim  po  nezasluženom  milosrđu,  po  Gospodinu  našemu  Isusu  Kristu 
i  da  on  ne  osuđuje  nikoga,  osim  po  svojoj  nadasve  pravednoj  istini¬ 
tosti,  po  istom  našem  Gospodinu  Isusu  Kristu.  Ali  doznati,  zašto  on 
oslobađa  radije  ovoga  nego  onoga,  neka  samo  ispituje  onaj,  koji  će 

moći  proniknuti  tako  nesavladivu  dubinu  njegovih  sudova!  Samo 
neka  pazi,  da  se  ne  strovali  u  dubinu  ponora!  Jer  njegove  odluke 
nisu  nepravedne  zato,  jer  su  sakrivene!«  Ep  105. 

Sv.  Augustin  nam  i  dalje  govori  o  tome:  »A  zašto  on  oslobađa 
radije  ovoga  nego  onoga?  Mi  ćemo  i  opet  ponoviti:  »O  čovječe,  a  tko 
si  ti,  da  se  prepireš  s  Bogom?  Rim  11.20.  Njegovi  su  sudovi  neshvat¬ 
ljivi.«  Rim  11.23.  I  dodaje  tome  ovo:  »Ne  ispituj  stvari  koje  su  iznad 
tebe  i  ne  istražuj  ono  što  prelazi  tvoje  sile.  »Eccl  3.22.  On  dakle  ne 
pokazuje  svoje  milosrđe  onima,  za  koje  on,  po  vrlo  sakrivenom  i 
vrlo  dalekom  znanju  svima  ljudskim  mislima,  drži,  da  im  ne  treba 
dodijeliti  svoju  mlilost  i  svoje  milosrđe.«  Quaest  II  Ad  Simplic. 

Mi  znamo,  da  se  katkada  dogodi,  da  se  jedan  od  dvojice  bliza¬ 
naca  rodi  pun  života  i  primi  krst,  a  drugi,  rađajući  se,  izgubi  ze¬ 
maljski  život  prije  nego  se  preporodio  za  vječni.  Očevidno  dakle  je¬ 
dan  je  od  njih  postao  baštinikom  neba,  a  drugi  je  lišen  te  baštine. 
Pitamo  se,  zašto  Božji  Promisao  tako  jednakom  rođenju  daje  tako 
različit  ishod?  Svakako,  možemo  na  to  odgovoriti,  da  Božji  Promisao 
redovito  ne  narušava  zakone  prirode.  U  našemu  slučaju  to  znači, 
da  je  jedan  od  te  dvojice  blizanaca  bio  snažan  i  da  je  ostao  na  živo¬ 
tu,  a  drugi  naprotiv  bio  je  previše  slab  da  podnese  napor  izlaska  iz 
majčina  krila  i  radi  toga  je  umro  prije  nego  je  mogao  biti  kršten. 
Božji  Promisao  nije  htio  spriječiti  naravan  tok  stvari,  koji  je,  u 
ovom  slučaju,  bio  razlog,  da  drugi  blizanac  nije  mogao  biti  kršten. 

Taj  odgovor  svakako  je  vrlo  čvrst.  Međutim,  slušajući  savjet 
božanskoga  sv.  Pavla  i  sv.  Augustina,  mi  ne  smijemo  tražiti  zabavu 
u  tome,  da  razmišljamo  o  tome  odgovoru  koji,  koliko  god  je  dobar, 
ipak  se  ne  može  primijeniti  na  mnogo  drugih  slučajeva,  koje  je  Bog 
pridržao  za  sebe  i  koje  će  nam  dati  upoznati  u  nebu. 

Radi  toga  veli  sv.  Augustin:  »Tada  više  ne  će  biti  nikakva  tajna, 
zašto  se  je  ovaj  istakao  više  nego  onaj,  iako  su  se  i  jedan  i  drugi 
nalazili  u  istim  prilikama.  Niti  će  se  tada  pitati,  zašto  nisu  učinjena 
čudesa  među  onima,  koji  bi,  da  su  učinjena  među  njima,  bili  činili 
pokoru,  nego  su  učnjena  među  onima,  koji  rfisu  htjeli  vjerovati.« 
Enhir.  ad  Laur.  94.  i  95. 

Na  drugome  mjestu  taj  isti  svetac  govori  o  grešnicima,  od  kojih 
Bog  jednoga  ostavlja  u  njegovoj  opačini,  a  drugoga  izbavlja  iz  nje. 
I  tom  prilikom  on  veli:  »Zašto  on  jednoga  ostavlja,  a  drugoga  iz¬ 
bavlja?  Mi  to  ne  možemo  shvatiti.  I  stoga  je  besmisleno  time  razbi¬ 
jati  glavu.  Dosta  je  da  znamo,  da  o  njemu  ovisi,  ako  jedan  stoji,  a 
da  nije  on  kriv,  ako  drugi  padne.  Ponavljam,  to  je  tajna,  koja  je  sa¬ 
krivena  i  strana  ljudskom  razumu,  bar  mojemu.«  De  Gen  ad  litt. 
10.15. 

To  ti  je,  eto,  Teotime  moj,  najsvetiji  oblik  da  razmišljaš  o  toj 
stvari.  Radi  toga  sam  ja  uvijek  poštivao  i  ljubio  mudru  čednost  i 
razboritu  poniznost  serafskog  učitelja  sv.  Bernarda,  koju  je  on  po- 

kazao  u  svojemu  govoru  o  razlogu,  zašto  božanski  Promisao  odre¬ 
đuje  izabrane  za  vječni  život.  Tu  on  veli:  »Možda  se  to  događa  radi 
predviđanja  dobrih  djela,  koja  će  učiniti  onaj,  kojega  Bog  vuče, 
ukoliko  ona  uopće  potječu  od  volje.  A  znati  odgovoriti  na  pitanje, 
koja  su  to  dobra  djela,  koja  Bog  predviđa  i  kojih  predviđanje  služi 
Bogu  kao  razlog  za  njegovu  volju,  to  ja  pojedinačno  niti  znam,  niti 
to  želim  istraživati.  Ne  možemo  uopće  ništa  govoriti  o  razlozima. 
Možemo  bolje  reći  štogod  o  nekoj  vrsti  dolikovanja.  Jer  može  se 
dogoditi,  da  mi  navedemo  jedan  razlog,  a  u  stvari  će  biti  drugi. 
Prema  tome  mi  ne  možemo  ni  s  kakvom  sigurnošću  reći,  koji  je 
pravi  razlog  ili  koji  je  pravi  motiv  Božje  volje  u  tome  pogledu.  Jer, 
kako  veli  sv.  Augustin,  kakogod  je  istina  vrlo  sigurna,  ona  je  ipak 
jako  daleko  od  naših  misli.  Zbog  toga  mi  o  tome  ne  možemo  ništa 
sigurno  reći,  osim  ako  nam  objavi  onaj,  kojemu  su  poznate  sve  stva¬ 
ri.  Budući  da  za  naše  spasenje  nije  ni  umjesno  ni  korisno,  da  znamo 
te  tajne,  bit  će  za  nas  spasonosnije,  da  o  njima  ništa  ne  znamo.  Tc 
neznanje  će  nam  korisno  poslužiti  za  našu  poniznost.  Iz  toga  razloga 
nam  ih  Bog  nije  htio  ni  objaviti.  Što  više  ni  sam  božanski  apostol 
Pavao  nije  se  usudio  ispitivati  te  tajne,  nego  nam  je  naprosto  po¬ 
svjedočio,  da  je  naš  razum  nesposoban  i  nedorastao  u  toj  stvari, 
kada  je  uskliknuo:  »O  dubino  bogatstava,  mudrosti  i  znanja  Bo¬ 
žjega«.  Rim  11.33.  Sent.  1.41.  art  1  qu  2. 

Može  li  itko,  dragi  moj  Teotime,  svetije  govoriti  o  tako  svetom 
otajstvu,  nego  je,  eto,  o  njemu  govorio  tako  svet  i  tako  razborit 
učitelj  svete  Crkve. 


OSMA  GLAVA 

POTICAJ  DA  SE  S  LJUBAVLJU  POKORIMO  ODLUKAMA 
BOŽJEGA  PROMISLA 

Ljubimo  dakle  u  duhu  poniznosti  tu  dubinu  Božjih  odluka,  dragi 
moj  Teotime,  i  pobožno  im  se  klanjajmo!  Kao  što  veli  sv.  Augustin, 
Ep  105,  tu  dubinu  nije  otkrio  ni  sam  sveti  apostol  nakon  toga  što 
ju  je  dugo  i  ustrajno  istraživao,  nego  joj  se  samo  jednostavno  divio 
i  klanjao  i  pri  tome  klicao:  »O  dubino  Božjih  odluka!« 

»Tko  bi  mogao  izbrojiti  pijesak  mora,  tko  bi  mogao  izbrojiti 
kapi  kiše  i  tko  bi  mogao  izmjeriti  dubinu  bezdana?«  Jednako  kao 
i  sv.  Pavao  kliče,  eto,  divna  duša  sv.  Grgura  Nazijanškoga. 

I  zaista,  tko  bi  mogao  izmjeriti  dubinu  Božje  mudrosti,  kojom 
je  on  stvorio  sve  stvari  i  kojom  on  njima  upravlja  kako  hoće  i  kako 
zna?  Jer,  uistinu  za  nas  je  dosta,  da  joj  se,  po  primjeru  apostola, 

divimo,  bez  zadržavanja  na  poteškoći  i  skrovitosti,  koje  ona  za  nas 
predstavlja.  Orat.  de  paup.  am  Eccli  1.2. 

»O  dubino  bogatstava  i  mudrosti  Božjega  znanja!  O  kako  su  ne- 
istražive  njegove  odluke,  kako  su  nedostiživi  njegovi  putovi!  Tko  je 
upoznao  misli  Gospodinove?  Tko  je  bio  njegov  savjetnik.  Rim  11.33. 

Dragi  moj  Teotime,  naš  razum  ne  može  proniknuti  razloge  Božje 
volje  sve  dotle,  dok  ne  ugleda  lice  onoga,  koji  »s  kraja  na  kraj  sve 
snažno  dostiže,  koji  svojom  blagom  ljubavlju  sve  raspoređuje,  ćineći 
sve  što  čini  po  broju,  težini  i  mjeri.«  Mudr  8.1,  11.21.  Ili  kako  to  veli 
psalmist:  »Gospodine,  sve  si  mudro  učinio!«  Ps  103.24. 

Koliko  puta  nam  se  dogodi,  da  ni  za  djela  ljudi  ne  znamo,  zašto 
su  i  kako  su  učinjena.  Na  to  isti  taj  biskup  svetac  iz  Nazijanza  pri¬ 
mjećuje:  »Obrtnik  nije  neznalica,  iako  mi  ne  znamo  njegov  obrt. 
A  ne  možemo  nipošto  reći  ni  za  stvari  ovoga  svijeta,  da  su  načinjene 
nepromišljeno  i  nerazborito  zato,  jer  nama  nisu  poznati  razlozi, 
zašto  su  one  nastale.«  Orat.  de  pauper,  n.  31. 

Uzmimo  samo  jedan  primjer!  Uđemo  li  u  urarnu,  ne  rijetko 
ćemo  naći  satić  koji  nije  veći  od  naranče.  Usprkos  tome  on  ima  i  do 
sto  i  do  dvije  stotine  djelića.  Jedni  od  njih  služe  satu,  da  on  hoda, 
drugi  omogućuju  izbijanje  satova,  a  treći  stvaraju  od  sata  budilicu. 
Od  svih  njih  mi  ćemo  vidjeti  samo  male  kotače,  koji  se  neprekidno 
okreću,  jedni  trčeći  lijevo,  drugi  desno.  Jedni  se  vrte  gore,  a  drugi 
dolje.  Vidjet  ćemo  još  njihalo,  koje  se  u  pravilnim  zamasima  ljulja 
s  jedne  strane  na  drugu.  Na  kraju  mi  se  divimo  umjetnosti,  koja  je 
znala  toliko  mnoštvo  malih,  sitnih  komadića  spojiti  jedne  s  drugima 
i  to  tako  točno,  da  oni  potpuno  odgovaraju  jedni  drugima.  Ali  pri 
svemu  tome  mi  ne  ćemo  znati  ni  čemu  pojedini  komadi  služe,  ni  u 
koju  svrhu  je  ovaj  ili  onaj  komadić  upravo  tako  načinjen.  To  ćemo 
znati  jedino,  kada  nas  urar  o  tome  pouči.  Mi  znamo  jedino,  da  svi 
kotačići  služe  u  tu  svrhu,  da  ura  točno  ide,  da  jedni  služe  pokazi¬ 
vanju  satova,  a  drugi  buđenju. 

Pripovijeda  se,  da  čestiti  Indijci  cijele  dane  stoje  kraj  jedne  ure 
zato,  da  mogu  čuti,  kako  ona  izbija  određene  gatove.  Kada  i  unatoč 
tome  ne  mogu  odgovoriti  na  pitanje,  kako  ura  radi,  oni  ipak  ne 
kažu,  da  je  to  ludo  d  neznalački.  Naprotiv  oni  s  poštovanjem  i  lju¬ 
bavlju  govore  o  ljudima  koji  proizvode  satove.  Oni  se  dive  tima 
ljudima  i  smatraju  ih  bićima  koja  su  viša  od  ljudi. 

Tako  i  mi,  dragi  Teotime,  gledamo  sav  taj  svemir,  a  napose 
ljudsku  narav,  kao  velik  sat,  koji  je  sastavljen  od  toliko  različitih 
tokova,  gibanja,  pogona,  radnji  i  učinaka,  da  se  mi  ne  možemo  oteti 
divljenju.  Općenito  govoreći  mi  vrlo  dobro  znamo,  da  ti  svi  različiti 
i  mnogostrani  dijelovi  u  stotinama  vrsta  i  načina  služe  ili  da,  kao 
u  satu,  pokazuju  svetu  Božju  pravednost  ili  da,  kao  zvonjava-budi- 
lica  slavospjeva,  objelodanjuju  pobjedonosno  milosrđe  njegove  do¬ 
brote.  Ali  pojedinačno  znati  čemu  služi  svaki  pojedini  komad  ili  na 

koji  način  je  on  namijenjen  postizavanju  generalne  svrhe  ili  zašto  je 
on  načinjen  ovako  a  ne  onako,  to  mi  ne  možemo  razumjeti.  Jedini 
uvjet,  da  mi  to  razumijemo  jest,  da  nas  vrhovni  Stvoritelj  o  svemu 
tomu  pouči. 

Ali  zasada  on  nam  ne  objavljuje  tajne  svoje  umjetnosti  iz  raz¬ 
loga,  da  bismo  mu  se  divili  s  većim  poštovanjem.  Istom  u  nebu,  kada 
će  nas  očarati  i  zanijeti  milina  njegove  mudrosti,  on  će  nam  u  obilju 
svoje  ljubavi  otkriti  razloge,  pobude  i  sredstva  svega  onoga  što  se 
je  na  ovom  svijetu  dogodilo  u  korist  našega  vječnoga  spasenja. 

Stoga  evo  što  nam  i  opet  govori  veliki  Nazijanžanin!  »Mi  smo 
nalik  onima  koji  trpe  od  vrtoglavice.  Oni  misle,  da  se  oko  njih  sve 
vrti  lijevo  desno,  iako  se  uistinu  vrte  samo  njihov  mozak  i  njihova 
mašta,  a  nipošto  ne  same  stvari.  Tako  se  i  mi  možemo  namjeriti  na 
neke  događaje,  kojima  ne  znamo  uzroka.  Tada  nam  se  učini,  da  su 
stvari  svijeta  upravljane  bez  smisla  i  razloga  zato,  jer  mi  ne  znamo 
za  njih,  jer  nam  oni  nisu  poznati.  Međutim,  vjerujmo  mi  samo  to, 
da,  kao  što  je  Bog  Stvoritelj  i  Otac  svih  stvari,  on  se  isto  tako  svo¬ 
jim  božanskim  Promislom  brine  za  sve  njih,  on  navija  i  tjera  sav 
stroj  cijeloga  svemira. 

A  nadasve  pak  vjerujmo,  da  on  upravlja  našim  poslovima,  to 
jest  poslovima  svih  nas,  koji  ga  poznamo.  Ništa  ne  smeta,  da  naš 
život  napada  i  muči  toliko  različitih  poteškoća  i  nesreća,  kojima  mi 
ne  poznamo  razloge.  Možda  je  to  upravo  stoga,  da  mi,  budući  da 
ne  možemo  doprijeti  do  spoznaje  -tih  razloga,  u  tome  neznanju  na¬ 
đemo  još  veći  poticaj,  da  se  većma  divimo  i  klanjamo  apsolutnom 
Božjem  razumu,  koji  nadilazi  sve  stvari. 

Jer,  kakvi  mi  već  jesmo,  ono  što  lako  doznamo,  lako  i  podcje¬ 
njujemo.  A  ono  što  nadilazi  moć  našega  shvaćanja,  ono  što  nam  je 
teže  razumjeti,  to  nas  više  potiče  i  tjera  na  divljenje. 

Svakako  stoji  činjenica,  da  bi  razlozi  nebeskoga  Promisla  bili 
vrlo  niski,  kada  bi  naši  mali  mozgovi  mogli  prodrijeti  u  njih.  Oni  bi 
tada  bili  manje  privlačni  u  svojoj  ljupkosti  i  manje  divni  u  svojoj 
veličanstvenosti,  kada  bi  bili  manje  udaljeni  od  naše  sposobnosti 
shvaćanja.«  Gregor.  Nazianz,  Orat.  de  paup.  N  30 — 34. 

Kličimo  dakle,  Teotime  moj,  u  svakoj  prilici,  kličimo  srcem 
punim  ljubavi  prema  beskonačno  mudroj,  svemogućoj  i  dragoj  Pro¬ 
misli  našega  vječnoga  Oca!  Kličimo  joj:  »O,  dubino  bogatstava,  mu¬ 
drosti  i  znanja  Božjega!«  Rim  11.33. 

O,  Gospodine  Isuse,  moj  Teotime,  kako  su  neiscrpiva  bogatstva 
Božje  dobrote!  Njegova  ljubav  prema  nama  je  slična  ponoru  ne- 
obuhvatljive  dubine!  Radi  toga  nam  je  on  pripravio  bogato  obilje  ili 
još  bolje  bogatstvo  kojemu  nema  kraja  u  sredstvima  koja  su  kadra 
da  nas  spase.  Sa  svom  ljubaznošću  i  blagošću  on  primjenjuje  na  nas 
ta  sredstva.  U  tu  svrhu  on  upotrebljava  najveću,  božansku  mudrost, 
pošto  je  svojim  beskonačnim  znanjem  predvidio  i  unaprijed  odredio 

sve  ono  što  je  potrebno,  da  se  postigne  ta  svrha.  Ajde  dakle,  moj 
Teotime,  česa  se  mi  imademo  bojati?  Ili  bolje  da  kažem,  čemu  se 
sve  mi  trebamo  nadati,  budući  da  smo  djeca  Oca,  koji  je  tako  bogat 
po  svojoj  dobroti,  koji  nas  ljubi  i  hoće  da  nas  spasi,  koji  znade  tako 
umno  prirediti  najprikladnija  sredstva  za  tu  svrhu,  koji  je  tako 
mudar,  da  ta  sredstva  primijeni,  koji  je  tako  dobar,  da  to  hoće, 
koji  je  tako  dalekovidan,  da  to  odredi  i  koji  je  tako  mudar,  da  to 
izvrši. 

Ne  dopustimo  stoga  nikada  našoj  pameti,  da  iz  razdoznalosti  ob- 
liječe  oko  Božjih  odluka.  Jer  kao  sitni  leptirići  mi  ćemo  pri  tome 
opržiti  svoja  krila  i  izgorjet  ćemo  u  toj  svetoj  vatri.  Ta,  »tvoje  su 
odluke,  Bože  moj,  nedokučive  i  neshvatljive!«  Rim  11.33.  Ili  kako 
veli  sv.  Grgur  Nazijanški,  one  su  neistražljive,  njih  se  ne  može  ni 
ispitivati,  ni  istraživati,  to  jest  mi  ne  možemo  ni  dokučiti  ni  spoznati 
njihove  razloge.  Mi  ne  možemo  raspoznati,  ni  razlučiti,  ni  dokučiti 
putove  i  sredstva  pomoću  kojih  ih  on  ostvaruje  i  vodi  do  cilja.  Pa 
posjedovali  mi  vrhunac  oštroumlja,  na  svakom  koraku  mi  ćemo  za- 
lutati,  na  svakom  koraku  mi  ćemo  izgubiti  trag.  Jer,  tko  može  pro¬ 
niknuti  Božju  misao,  Božji  razum  i  Božju  volju?  Ta,  tko  je  bio  nje¬ 
gov  savjetnik,  da  može  znati  njegove  planove  i  njegove  pobude?  Ili 
tko  je  uopće  ikada  igdje  njega  pretekao?  Tko  je  ikada  igdje  prvi 
njemu  uslugu  načinio?  Naprotiv!  Nije  li  upravo  on  taj  koji  prvi  nas 
predusreće  i  udjeljuje  svojim  bogatstvima  i  svojom  milošću,  da  nas 
na  kraju  okruni  u  blaženstvu  svoje  slave?  Ps  20.33. 

Ah,  moj  Teotime,  sve  dolazi  od  njega  koji  je  stvoritelj.  Sve  je 
za  njega  koji  je  vladar.  Sve  je  u  njemu  koji  je  pokrovitelj.  Njemu 
slava  i  čast  u  vijeke  vijekova!  Amen.  Rim  11.36. 

Stupajmo  dakle  mirno,  Teotime  moj,  putem  svete  Božje  lju¬ 
bavi!  Jer  onaj  koji  će  tu  Božju  ljubav  posjedovati  u  času  smrti,  po¬ 
slije  smrti  će  u  toj  ljubavi  vječno  uživati  i  biti  blažen. 


DEVETA  GLAVA 

U  DUSI  KOJA  JE  IZGUBILA  SVETU  LJUBAV 
CESTO  SE  JOS  ZADRZI  OSTATAK  LJUBAVI 

Sigurno,  da  život  čovjeka,  koji  je  potpuno  oslabljen,  koji  leži 
u  svojemu  krevetu  i  u  njemu  malo  po  malo  umire,  zapravo  ni  ne 
zaslužuje  više,  da  ga  još  zovemo  životom.  On  jest  doduše  još  uvijek 
život,  ali  je  kraj  toga  toliko  pomiješan  sa  smrću  tako  da  nam  je  teško 
reći,  je  li  on  više  smrt  koja  još  uvijek  živi  ili  je  on  više  život  koji 
polako  umire!  Ah,  ka'ko  je  to  jadan  prizor,  moj  Teotime!  Ali  još  ku- 

dikamo  je  tužnije  stanje  duše  koja,  nezahvalna  svojemu  Stvoritelju 
iz  dana  u  dan  ide  natrag,  okreće  leđa  svojemu  Stvoritelju,  sve  više 
i  više  se  određenim  stupnjevima  nepobožnosti  i  nevjernosti  povlači 
od  Božje  ljubavi  sve  tako  dugo,  dok  je  potpuno  ne  ostavi  i  dok  se 
na  kraju  ne  nađe  sama  u  groznoj  tami  izgubljenosti. 

Ta  ljubav  koja  je  na  svojemu  sutonu,  koja  slabi  i  propada,  zove 
se  nesavršena  ljubav.  Jer,  iako  je  ona  još  sva  u  duši,  čini  se,  kao  da 
ona  cijela  nije  u  njoj.  Drugim  riječima,  kao  da  ona  više  ne  prianja 
uz  dušu,  kao  da  je  u  času,  kada  odlazi  iz  nje. 

Kada  se  dakle  po  grijehu  ljubav  odijeli  od  duše,  često  ipak  i 
dalje  u  duši  ostaje  neki  odraz  ljubavi  koji  nas  može  tašto  zavaravati 
i  na  kraju  prevariti.  Evo,  ja  ću  odmah  reći,  što  to  znači! 

Dok  u  nama  stanuje,  ljubav  rađa  mnogo  čina  ljubavi  prema 
Bogu.  Čestim  vršenjem  tih  čina  naša  ljubav  stiče  stalan  habitus,  to 
jest  naviku  i  stanje  da  ljubi  Boga.  Taj  habitus  sam  po  sebi  nije 
ljubav,  nego  je  samo  spremnost  i  sklonost  koju  je  mnoštvo  čina  ro¬ 
dilo  u  našemu  srcu. 

Onomu  koji  je  dugom  navikom  bio  naučen  da  propovijeda  ili  da 
kada  samo  želi  služi  svetu  Misu,  često  se  dogodi,  da  u  snu  propo¬ 
vijeda  ili  govori  one  iste  riječi,  koje  bi  govorio  propovijedajući  ili 
služeći  svetu  misu. 

Tako  isto  običaj  ili  stečenu  naviku,  koju  smo  stekli  svojim  dra¬ 
govoljnim  izborom  ili  svojom  krepošću,  na  neki  način  ponavljamo 
i  poslije  toga,  a  da  ih  više  ne  biramo  dragovoljno  i  da  ih  više  ne  či¬ 
nimo  iz  kreposti.  Jer  ono  što  činimo  spavajući  nije  više  krepost,  ne 
može  više  nipošto  biti  krepost.  Općenito  govoreći  to  je  još  samo 
prividna  slika,  to  je  samo  prikaza  i  priviđenje. 

Na  isti  način  i  ljubav,  mnoštvom  čina  koje  ona  rađa,  utiskuje 
u  nama  pouzdanu  lakoću  da  ljubimo.  Ta  lakoća  ostaje  u  nama  čak 
i  poslije  toga,  kada  je  ljubav  otišla  iz  naše  duše. 

Kada  sam  još  bio  student,  pošao  sam  sa  svojim  drugovima  na 
šetnju  u  jedno  selo  blizu  Pariza.  Tu  smo  našli  zdenac,  koji  je  po  više 
puta  odgovarao  jekom  na  riječi,  koje  smo  mi  izgovorili  u  nj.  Da  se 
tu  našla  neka  bena  bez  sposobnosti  rasuđivanja  i  da  je  čula  to  po¬ 
navljanje  riječi,  sigurno  bi  bila  povjerovala,  da  se  na  dnu  bunara 
nalazi  neki  čovjek,  koji  govori  te  riječi.  Ali  mi  smo  već  kao  studenti 
iz  filozofije  znali,  da  u  zdencu  nema  nijednoga  živoga  čovjeka  koji 
bi  ponavljao  naše  riječi.  Mi  smo  jednako  znali,  da  u  zdencu  imade 
više  udubina.  U  jednoj  od  tih  udubina  nakupili  su  se  naši  glasovi. 
Budući  da  naši  glasovi  nisu  mogli  dalje  prodrijeti  pa  da  sasvim  ne 
propadnu,  već  da  iskoriste  sile  koje  su  im  još  preostale,  oni  su  pro¬ 
izveli  druge  glasove.  Ti  drugi  glasovi  opet  su  se  nakupili  u  drugoj 
udubini  i  tada  su  proizveli  treće  glasove  i  tako  na  isti  način  dalje 

redom:  treći  četvrte,  četvrti  pete  i  tako  sve  do  jedanaestih  glasova. 
Očevidno,  ti  glasovi,  nastali  u  zdencu,  nisu  više  bili  naši  glasovi, 
nego  su  bili  samo  odjek  i  slika  naših  glasova. 

Uistinu,  mogli  bismo  mnogo  govoriti  o  odnosu  naših  glasova  i 
onih  u  bunaru.  Kada  bismo  na  primjer  mi  izgovorili  dugi  redoslijed 
riječi  u  zdenac,  čuli  bismo  jeku  ne  svih  njih,  već  samo  nekih  od 
njih.  A  i  ti  bi  nam  progutali  mnoge  slogove,  koje  bismo  mi  brže 
izgovorili,  i  to  tonovima  i  naglascima,  potpuno  različitim  od  naših. 
Isto  tako  oblikovanje  odjeka  moglo  je  početi  istom  onoga  časa,  kada 
smo  m:  dovršili  svoje  riječi.  Ukratko  dakle,  to  nisu  bile  nikako  rije¬ 
či  živoga  čovjeka,  nego,  da  tako  kažemo,  to  su  bile  riječi  pećine 
koja  je  bila  prazna  i  izdubljena.  Ali  one  su  ipak  tako  dobro  nado¬ 
mještale  ljudski  glas,  iz  kojega  su  nastale,  da  bi  se  onaj,  koji  to  ne 
zna,  lako  zavarao  i  prevario. 

Ovim  primjerom  ja  želim  protumačiti  slijedeću  istinu.  Kada 
sveta  ljubav  naiđe  na  dušu  koja  je  poslušna  i  koja  se  dade  rukovo¬ 
diti  i  kada  ona  duže  vremena  proboravi  u  njoj,  ona  rodi  u  njoj 
drugu  ljubav,  koja  nije  čista  Božja  ljubav,  ali  koja  ipak  proizlazi 
iz  nje.  Ta  druga  ljubav  je  čisto  ljudska  ljubav,  ali  ona  ipak  u  tolikoj 
mjeri  naliči  na  svetu  ljubav,  da  i  nakon  toga  što  je  sveta  ljubav  u 
duši  umrla,  ostaje  dojam,  kao  da  je  ona  još  uvijek  u  njoj.  To  nam 
se  čini  zato,  jer  ona  i  poslije  svojega  nestank;.  ostavlja  u  duši  svoju 
sliku  i  odraz,  koji  je  nadomješta.  .Svaki  onaj  koji  to  ne  zna,  lako  će 
se  prevariti,  kao  što  su  se  lako  prevarile  i  ptice  u  grozdovima  koje 
je  naslikao  Zeuksis.  Slikar  je  tako  savršeno  nasljedovao  prirodu, 
da  su  se  pticama  grozdovi  na  slici  učinili  pravi  grozdovi  tako  da  su 
ih  one  kljucale.  Plin.  Hist.  nat.  35.10. 

Usprkos  tome  velika  je  razlika  između  svete  ljubavi  i  ljudske 
ljubavi  koju  ona  rađa  u  nama.  Glas  Božje  ljubavi  opominje  nas  u  na¬ 
šemu  srcu  na  sve  Božje  zapovijedi,  potiče  nas,  da  ih  vršimo  i  on  ih 
u  nama  provodi.  Ljudska  ljubav  koja  ostaje  iza  Božje  ljubavi,  opo¬ 
minje  nas  doduše  na  sve  njih  i  često  nas  poziva,  da  ih  sve  vršimo, 
ali  ona  ih  nikada  ne  provodi  u  djelo  sve,  već  samo  neke.  Ljubav 
Božja  izgovara  i  sabire  sve  slogove,  to  jest  traži  vršenje  Božjih 
zapovijedi  u  svima  okolnostima.  Ljudska  ljubav  uvijek  izostavlja 
ovu  ili  onu  okolnost,  a  napose  čistu  i  iskrenu  nakanu.  I  što  se  tiče 
glasa,  onaj  svete  ljubavi  uvijek  je  jednak,  blag  i  mio,  a  onaj  ljud¬ 
ske  ljubavi  uvijek  je  previše  povišen,  kada  je  riječ  o  ljudskim  stva¬ 
rima  ili  je  prenizak,  kada  se  radi  o  nebeskim  stvarima.  Osim  toga 
on  nikada  ne  počinje  raditi  svoj  posao  prije  toga  nego  je  sveta  lju¬ 
bav  prestala  vršiti  svoj. 

Tako  dugo  dok  je  sveta  ljubav  u  duši,  ona  se  služi  tom  ljudskom 
ljubavlju,  koja  je  njezin  stvor  i  upotrebljava  je,  da  lakše  izvrši  svoje 
čine.  Sva  djela  koja  ta  ljubav  izvrši  u  vrijeme  dok  sveta  ljubav  još 
zajedno  s  njome  stanuje  u  duši,  pripadaju  svetoj  ljubavi,  jer  ona  je 

Drava  gospodarica,  a  ljudska  ljubav  je  samo  službenica.  Ali  kada  se 
sveta  ljubav  udalji  iz  duše,  tada  svi  čini  ljudske  ljubavi  pripadaju 
samo  njoj  i  nemaju  više  vrijednost  i  cijenu  Božje  ljubavi. 

Štap  proroka  Elizeja,  kada  je  on  bio  odsutan,  nije  u  rukama 
njegova  sluge  Gijezija  činio  nikakva  čudesa,  iako  ga  je  ovaj  bio  pri¬ 
mio  od  proroka  Elizeja.  Tako  isto  ni  čini,  koji  su,  dok  je  sveta  lju¬ 
bav  bila  odsutna,  učinjeni  po  samoj  navici,  nemaju  nikakve  zasluge 
ni  vrijednosti  za  vječni  život,  iako  je  ta  ljubav  od  Božje  ljubavi  na¬ 
učila,  da  ih  čini  od  Božje  ljubavi  iako  ta  ljubav  nije  ništa  drugo  nego 
samo  njezina  službenica.  A  razlog  je  toga  u  tome,  što  ta  ljudska 
ljubav,  dok  je  Božja  ljubav  odsutna,  nema  više  nikakve  nadnaravne 
snage  da  uzdigne  dušu  do  uzvišene  djelatnosti,  da  ona  ljubi  Boga 
više  od  svih  drugih  stvari. 


DESETA  GLAVA 

KAKO  JE  OPASNA  TA  NESAVRŠENA  LJUBAV! 

Jao!  Moj  Teotime,  gledaj  ti  samo,  molim  te,  siromašnoga  Judu 
koji  je  izdao  svojega  Učitelja  i  koji  je  tada  vratio  Zidovima  izdaj¬ 
nički  novac,  kako  priznaje  svoj  grijeh  i  kako  časno  govori  o  nevi¬ 
noj  krvi  neokaljanoga  Janjeta.  To  je  bio  učinak  nesavršene  ljubavi, 
koju  mu  je  ostavila  u  srcu  prijašnja  sveta  ljubav,  koja  je  poslije 
toga  izašla  iz  njegova  srca.  U  opačinu  čovjek  silazi  postepeno  i  go¬ 
tovo  nitko  ne  upada  u  krajnost  pakosti  odjednom. 

Prodavači  u  parfumerijama  još  dugo  mirišu  po  parfemima,  ko¬ 
jima  su  rukovali,  iako  su  davno  izašli  iz  svojih  dućana.  Tako  isto 
i  oni  koji  su  prije  toga  boravili  u  odajama  nebeskih  mirisa,  to  jest 
koji  su  bili  u  svetoj  ljubavi,  imadu  još  neko  vrijeme  miris  po  njoj, 
iako  nje  više  nema. 

Mjesto,  na  kojemu  je  jelen  prenoćio,  imađe  još  sutradan  ujutro 
njegov  vonj  i  zadah  i  oni  još  dugo  čuvaju  svoju  svježinu.  Ali  već 
navečer  teže  ga  je  nanjušiti.  I  već  prema  tome  što  je  njegov  trag 
stariji,  to  je  i  slabiji  tako  da  ga  je  i  lovačkim  psima  teško  otkriti. 
Kada  je  sveta  ljubav  boravila  neko  vrijeme  u  duši,  dugo  vremena 
još  u  duši  ostaju  njezini  tragovi,  njezin  način  života,  njezino  pona¬ 
šanje,  njezin  miris  i  nakon  toga  što  je  ona  otišla  iz  duše.  Napokon 
malo  po  malo  to  sve  iščezne  i  na  kraju  ne  preostane  više  nikakav 
trag,  po  kojemu  bi  se  moglo  zaključiti,  da  je  sveta  ljubav  ikada  tu 
boravila. 

Mi  smo  poznavali  mlade  ljude  koji  su  bili  vrlo  snažni  u  svetoj 
Božjoj  ljubavi,  a  koji  su  se  potom  predali'  razularenom  životu,  da 


195 


su  neko  vrijeme  ostali  u  svojemu  nesretnom  rasulu,  a  da  su  se  i  da¬ 
lje  na  njima  opažali  jasni  znaci  njihove  bivše  kreposti.  Dobre  navike 
koje  su  bili  stekli  još  u  vrijeme,  kada  su  živjeli  u  svetoj  ljubavi, 
stajale  su  u  oštroj  suprotnosti  s  njihovim  sadašnjim  opakim  životom. 
Više  mjeseci  bilo  je  teško  razlikovati,  jesu  li  oni  još  u  stanju  svete 
ljubavi  ili  nisu,  jesu  li  oni  kreposni  ili  grešni.  Istom  njihov  kasniji 
razvoj  pokazao  je  jasno,  da  njihovi  kreposni  čini  ne  potječu  od  sa¬ 
dašnje  Božje  ljubavi  nego  od  bivše,  ne  od  savršene  ljubavi,  nego  od 
nesavršene,  koju  je  Božja  ljubav  ostavila  iza  sebe,  kao  znak,  da  je 
ona  nekada  stanovala  u  tima  dušama. 

Svakako,  dragi  moj  Teotime,  da  je  ta  nesavršena  ljubav  dobra 
u  samoj  sebi.  Ta,  ona  je  stvor  svete  ljubavi  i  budući  da  je  ona  nje¬ 
zina  pratnja  ne  može  biti  drugo  nego  dobra.  I  zaista  ona  je  vjerno 
služila  Božjoj  ljubavi,  dok  je  ova  boravila  u  duši  i  uvijek  je  sprem¬ 
na  da  joj  ponovno  služi,  ako  se  ona  vrati.  Ne  treba  je  nikada  pre¬ 
zreti  radi  toga  što  ne  može  vršiti  čine  savršene  ljubavi.  Takva  je 
osobina  njezine  naravi.  I  zvijezde,  koje  su  u  usporedbi  sa  suncem 
vrlo  nesavršene,  ipak  su  izvanredno  divne,  kada  ih  promatramo 
same  za  se.  Kada  sunce  sja,  uopće  se  za  njih  ni  ne  zna,  kao  da  ni  ne 
postoje,  ali  kada  njega  nema,  one  blistaju. 

No  pri  svemu  tome  kakogod  je  ta  nesavršena  ljubav  u  samoj 
sebi  dobra,  za  nas  je  ona  ipak  opasna  radi  toga,  jer  mi  se  često  za¬ 
dovoljavamo  njom  samom.  Budući  da  ona  imade  više  i  vanjskih  i 
unutrašnjih  zajedničkih  crta  s  pravom  Božjom  ljubavlju,  mi  se  za¬ 
varavamo,  da  je  to  ona  sama,  uživamo  u  njoj  i  smatramo  se  sve¬ 
tima.  U  to  isto  vrijeme  dok  mi  živimo  , u  tome  taštom  uvjerenju,  oni 
isti  grijesi,  koji  su  nam  ugrabili  i  odnijeli  Božju  ljubav,  rastu,  pove¬ 
ćavaju  se  i  umnažaju  do  toga  stupnja,  da  na  kraju  postanu  gospo¬ 
dari  našega  srca. 

Jakob  ne  bi  bio  prevaren  kao  što  je  bio,  da  nije  ni  na  čas  ostav¬ 
ljao  samu  svoju  lijepu  Rahelu,  da  je  na  dan  svoje  svadbe  ostao  cije¬ 
lo  vrijeme  uza  nju.  Ali  jer  je  on  dopustio,  da  ona  sama,  bez  njega, 
ode  u  svoju  sobu,  kako  li  se  je  sutradan  ujutro  začudio,  kada  je  na 
mjesto  nje  ugledao  ružnu  Liju,  za  koju  je  on  svejedno  držao,  da  je 
njegova  lijepa  Rahela.  Tako  ga  je  Laban  pošteno  nasanjkao!  1  Mojs 
29.21. 

Eto!  Tako  isto  nas  vara  samoljublje.  Neka  samo  na  tren  ostavi¬ 
mo  svetu  ljubav,  ono  nam  smjesta  podmeće  tu  nesavršenu  ljubav  i 
traži  od  nas,  da  je  mi  priznamo.  I  mi  se  malo  po  malo  sa  zadovolj¬ 
stvom  počnemo  privikavati  na  nju  kao  da  je  to  ona  prava  Božja 
ljubav,  sve  dok  nam  jedanput  neko  jasno  nadahnuće  ne  pomogne  da 
uvidimo,  kako  smo  se  prevarili. 

Jao,  Bože  moj,  kako  je  žalosno  gledati  dušu  koja  sebi  utvara, 
da  je  svetac  i  u  toj  samoobmani  ostaje  mirna  kao  da  uistinu  posje¬ 
duje  svetu  Božju  ljubav!  Kako  je  žalosno,  kada  ona  na  kraju  ipak 


196 


mora  otkriti,  da  je  njezina  svetost  varka  i  laž,  da  je  njezin  pokoj 
samo  letargija  ili  obamrlost,  a  njezina  radost  ludost! 


JEDANAESTA  GLAVA 

KAKO  MOŽEMO  PREPOZNATI  TU  NESAVRŠENU 

LJUBAV? 

Odmah  me,  dragi  moj  Teotime,  pitaš,  na  koji  način  ja  mogu  ras- 
poznati,  je  li  to  Rahela  ili  Lija,  je  li  Božja  ljubav  ili  nesavršena 
ljubav  ona,  koja  mi  daje  ta  čuvstva  pobožnosti,  koja  su  uzrok  mo¬ 
jega  ganuća? 

Evo,  kako  ćeš  riješiti  tu  sumnju!  Pojedinačno  ispitaj  predmete 
svojih  želja,  čuvstava  i  nakana,  koje  ovoga  Časa  nosiš  u  svojemu 
srcu  i  u  svojoj  pameti.  Nađeš  li  među  njima  nešto  radi  česa  bi  ti 
htio  prekršiti  volju  Božju  i  njegovu  ljubav  počinjajući  smrtni  gri¬ 
jeh,  tada  je  izvan  svake  sumnje  jasno,  da  sva  čuvstva,  sva  lakoća 
i  sva  spremnost,  koju  ti  imaš  da  služiš  Bogu,  nemaju  nikakav  drugi 
izvor  nego  samo  tu  nesavršenu  ljudsku  ljubav.  Jer,  kada  bi  u  tvo- 
jemu  srcu,  veliki  Bože  moj,  vladala  sveta  ljubav,  ona  bi  skršila  sva¬ 
ko  čuvstvo,  svaku  želju  i  svaku  namjeru,  čiji  je  predmet  tako  opa¬ 
san.  Ona  ne  bi  mogla  trpjeti,  da  tvoje  srce  makar  samo  i  pogleda  na 
njih. 

Pripazi,  dobro,  da  sam  ja  rekao,  da  moraš  ispitati  sklonosti  i 
čuvstva  koja  imaš  ovoga  časa.  Jer  nije  potrebno  da  ti  sebi  zamišljaš 
ona  čuvstva  i  one  sklonosti,  koje  bi  se  mogle  roditi  kasnije.  Dosta 
je  da  budemo  vjerni  Bogu  u  sadašnjim  prilikama,  već  prema  razno¬ 
likosti  i  potrebi  vremena.  Svakome  je  času  dovoljno  njegova  truda 
i  njegove  muke. 

Ako  bi  ti,  Teotime  moj,  možda  ipak  unatoč  tome  svemu  htio 
vježbati  svoje  srce  u  duhovnoj  hrabrosti  tako,  da  mu  predočuješ 
svakojake  sukobe  i  svakojake  juriše,  slobodno  ti  i  korisno  to  bilo! 
Samo  poslije  tih  čina  umišljene  hrabrosti  koje  bi  tvoje  srce  podu¬ 
zelo  ne  smiješ  nipošto  smatrati,  da  si  hrabar.  Efraimljani  su  činili 
čudesa  u  najvještijem  odapinjanju  luka,  kada  su  se  vježbali  vođenju 
rata  među  sobom.  Ali  kada  je  došlo  do  gustoga,  kada  je  zaprijetila 
prava  i  stvarna  opasnost,  u  sam  čas  borbe,  oni  su  okrenuli  leđa  i 
nagnali  u  bijeg.  Tada,  kada  je  to  trebalo,  oni  nisu  imali  smjelosti 
ni  da  potegnu  svoje  strijele  iz  njihovih  tobolaca,  a  kamoli  da  pogle¬ 
daju  oštre  vrhove  na  strelicama  njihovih  neprijatelja. 

Kada  se  ti  dakle  vježbaš  u  toj  hrabrosti,  usmjerenoj  na  buduće 
okršaje  ili  samo  moguće  sukobe,  osjećaš  li  se  pri  tome  valjan  i  vje- 

ran,  zahvali  na  tome  Bogu.  Jer  taj  osjećaj  je  uvijek  dobar.  Ali  pazi 
dobro,  da  se  držiš  u  poniznosti  između  pouzdanja  i.  nepouzdanja! 
Svakako,  moraš  se  nadati,  da  ćeš  Božjom  pomoću,  kada  ti  se  pruži 
prilika,  moći  učiniti  ono,  što  si  zamislio.  Ali  ujedno  moraš  se  bo¬ 
jati,  da,  imajući  na  pameti  našu  običnu  ništavost,  ne  ćeš  možda 
uspjeti  ništa  učiniti,  nego  ćeš  izgubiti  hrabrost. 

Ali  da  naše  nepouzdanje  postane  i  tako  veliko  te  nam  se  učini, 
da  nemamo  više  ni  snage  ni  hrabrosti  i  da  nas  tada  spopadne  zdvoj¬ 
nost  u  pogledu  umišljenih  napasti,  da  stanemo  sumnjati  kao  da 
nismo  u  Božjoj  milosti,  u  tome  času  valja  nam  čvrsto  odlučiti,  da 
ćemo,  i  unatoč  našemu  mišljenju  i  obeshrabrenju,  ostati  vjerni  u 
svemu  pa  došlo  što  došlo,  pa  makar  to  bila  i  napast,  koja  nas  stavlja 
na  muke.  Moramo  se  nadati,  da  će  Bog,  kada  ta  napast  dođe,  umno¬ 
žiti  svoju  milost,  povećati  svoju  pomoć  i  pružiti  nam  svu  potrebnu 
pomoć.  Jer  ako  nam  on  ovaj  čas  ne  daje  snagu  za  borbu  koja  je  samo 
zamišljena  i  koja  nije  potrebna,  on  će  nam  je  sigurno  dati,  kada  to 
bude  potrebno. 

Jer  mnogi  su  vojnici  izgubili  hrabrost  uoči  juriša,  ali  isto  tako 
su  mnogi  taj  isti  čas  izgubili  strah  i  dobili  hrabrost  i  odlučnost,  kada 
je  nadošla  opasnost  i  nužda,  kojih  ne  bi  bili  nikada  pokazali,  da  se 
nisu  suočili  s  opasnošću  i  nuždom.  Tako  su  učinili  i  mnogi  Božji 
službenici.  Zamišljajući  sebi  opasnosti  kojih  nema,  prestrašili  su  se 
toliko,  da  su  malone  izgubili  svaku  hrabrost.  A  kada  su  tu  opasnost 
ugledali  pred  svojim  očima,  ponijeli  su  se  vrlo  hrabro.  Na  kraju, 
kada  se  pojavi  taj  bauk  dok  mi  sebi  zamišljamo  buduće  okršaje, 
kada  nam  se  učini,  da  nam  je  ponestalo  srca,  dosta  je  da  želimo 
hrabrost  i  da  se  pouzdajemo  u  Boga,  koji  će  nam  je  dati,  kada  za  to 
dođe  vrijeme. 

Ni  Samson  nije  imao  uvijek  svu  hrabrost.  Sveto  pismo  izričito 
govori,  'kada  je  lav  vinograda  u  Tamnati  poletio  na  nj  ričući  od  bi¬ 
jesa,  tada  je  Duh  Božji  prožeo  i  obuzeo  Samsona,  to  jest  Bog  mu  je 
dao  osjećaj  nove  snage  i  nove  hrabrosti,  kojima  je  on  sasijekao  lava 
u  komadiće  kao  da  je  bio  jare.  Sud  14.5.  Na  isti  način  on  je  potukao 
tisuću  Filistejaca,  koji  su  ga  htjeli  ubiti.  Sud  15. 

Tako  dakle,  dragi  moj  Teotime,  nije  potrebno,  da  mi  uvijek  ima- 
demo  osjećaj  snage  i  hrabrosti,  koja  je  potrebna  da  nadvladamo  lava 
koji  riče  i  koji  obilazi  okolo  tražeći  da  nas  proždre.  1  Petr  5.8.  Taj 
bi  nas  osjećaj  mogao  zavesti  na  taštinu  i  preuzetnost.  Dosta  je  da 
imademo  dobru  volju,  iskrenu  želju  hrabro  se  boriti  i  da  imademo 
čvrsto  pouzdanje,  da  će  nam  Duh  Sveti  priteći  u  pomoć  svojom  sna¬ 
gom,  kada  se  bude  pružila  prilika,  da  je  mi  ustrebamo. 


SVRŠETAK  ČETVRTE  KNJIGE 

PETA  KNJIGA 

Dvije  glavne  djelatnosti  svete  ljubavi 
očituju  se  putem  sviđanja  i  dobrohotnosti 


PRVA  GLAVA 


O  SVETOM  SVIĐANJU  LJUBAVI  I  U  PRVOME  REDU 

u  Čemu  se  ono  sastoji 

Kako  smo  već  rekli,  Prva  knjiga,  sedma  glava,  ljubav  nije  ništa 
drugo  nego  kretanje  i  protjecanje  prema  dobru,  koje  potječe  od  svi¬ 
đanja  što  ga  u  nama  rađa  dobro.  Prema  tome  sviđanje  je  velik  po¬ 
kretač  ljubavi,  kao  što  je  opet  sa  svoje  strane  ljubav  veliki  pokretač 
sviđanja. 

A  evo  kako  se  zbiva  to  kretanje  prema  Bogu!  Na  temelju  vjere 
mi  znamo,  da  je  Bog  neshvatljiv  bezdan  sve  savršenosti,  da  je  iznad 
svega  beskrajan  u  svojoj  uzvišenosti  i  da  je  beskrajno  nenadmašiv 
u  svojoj  dobroti.  Tu  nas  istinu  uči  sveta  vjera  i  mi  je  živo  promatra¬ 
mo  u  pažljivom  razmatranju.  Mi  gledamo  tu  beskonačnost  dobara 
koja  su  u  Bogu,  ili  okupljena  sva  zajedno  tako  da  zbrajamo  sve  nje¬ 
gove  savršenosti,  jednu  po  jednu,  kao  na  primjer  njegovu  svemoguć- 
nost,  njegovu  mudrost,  njegovu  dobrotu,  njegovu  vječnost,  njegovu 
beskonačnost.  I  kada  se  dakle  naš  razum  usredotoči  na  beskrajnost 
dobara  koja  su  u  Bogu  i  pažljivo  ih  promatra,  tada  je  nemoguće,  a 
da  naša  volja  ne  bude  dirnuta  od  sviđanja  koje  se  rodilo  prema  tome 
dobru. 

Nakon  toga  mi  se  služimo  svojom  slobodom  i  primijenjujemo 
vlast  koju  imamo  nad  samima  sobom  te  potičemo  i  pokrećemo  naše 
srce,  da  ono,  činima  odobravanja  i  radosti,  popovi  i  ojača  svoje 
prvo  sviđanje.  Pobožna  duša  koja  ljubi  Boga  govori  tada:  »Oh,  kako 
si  ti  lijep,  predragi  moj,  kako  si  ti  lijep!  Ti  sav  zaslužuješ,  da  te  ja 
želim.  Štoviše,  ti  si  sama  želja!  Takav  je  moj  predragi  i  on  je  pri¬ 
jatelj  mojega  srca, 'kćeri  jeruzalemske!«  Pj  nad  pj  5.16.  Neka  uvijeke 
bude  blagoslovljen  moj  Bog,  što  je  tako  dobar!  Umro  ja  ili  dalje  ži¬ 
vio,  ja  sam  presretan  što  znam,  da  je  moj  Bog  tako  bogat  u  svima 
svojim  dobrima,  da  je  njegova  dobrota  beskonačna  i  da  je  njegova 
beskonačnost  tako  dobra. 

Kada  mi  na  taj  način  priznajemo  i  cijenimo  dobro  koje  nala¬ 
zimo  u  Bogu,  kada  se  veselimo  zbog  njega,  kada  uživamo  u  njemu, 
tada  mi  probuđujemo  u  sebi  čin  ljubavi,  koji  se  zove  sviđanje.  Jer 
nama  se  neizrecivo  više  sviđa  užitak  u  Bogu,  nego  užitak  u  nama 
samima.  Ta  ljubav  je  neizrecivim  veseljem  ispunjala  svece,  kada  su 
oni  mogli  pripovijedati  o  savršenostima  svojega  preljubljenoga.  Ta 

ljubav  je  njih  tjerala,  da  su  s  toliko  slasti  izgovarali,  da  je  Bog  Bog. 
»Oh,  znajte  vi«,  govorili  su  oni  »da  je  Gospodin  Bog.«  Ps  99.3.  »O, 
Bože,  moj  Bože,  ti  si  moj  Bog!«  Ps  21.1.  I  ja  sam  govorio  Gospo¬ 
dinu:  »Ti  si  moj  Bog,  ti  si  Bog  mojega  srca  i  Bog  je  dio  moje  baštine 
uvijeke!«  Ps  15.2.  Ps  72.26. 

On  je  Bog  našega  srca  po  tome  sviđanju,  po  kojemu  ga  naše 
srce  grli  i  prisvaja  sebi  kao  svoje  vlasništvo.  On  je  naša  baština, 
jer  mi  tim  činom  uživamo  ona  dobra  koja  su  u  Bogu  i  iz  njega 
kao  iz  svoje  baštine  mi  crpimo  užitak  i  radost  svake  vrste.  Po  tome 
sviđanju  mi  duhovno  pijemo  i  jedemo  Božje  savršenosti.  Jer  mi  njih 
uzimamo  kao  svoje  i  mi  njih  formalno  uvlačimo  unutra  u  svoje 
srce. 

Jakobove  ovce  poprimale  su,  u  vrijeme  parenja,  u  svoju  utrobu 
različnost  boja,  koje  su  one  gledale  u  izvoru,  u  kojemu  ih  je  Jakob 
napajao.  Otuda  su  i  njihovi  janjići,  kada  su  se  ojanjili,  bili  pjegavi 
prema  onim  bojama  koje  su  bile  poprimile  njihove  majke.  1  Mojs 
30.37.39.  Tako  isto  i  duša  koju  je  obuzela  sveta  zaljubljenost  svi¬ 
đanja,  koje  ona  nalazi  u  promatranju  Boga  i  u  beskrajnosti  njegove 
krasote,  uvlači  u  svoje  srce  boje,  to  jest  bezbrojna  čudesa  i  savrše¬ 
nosti  što  ih  promatra  i  s  veseljem  koje  u  njima  nalazi  uzima  ih  kao 
svoje. 

O  moj  Bože,  kakvu  ćemo  mi  radost  imati  u  nebu,  Teotime  moj, 
kada  ćemo  mi  preljubljenoga  naših  srdaca  gledati  kao  beskonačno 
more,  čije  su  vode  sama  savršenost  i  dobrota!  Tada  će  naša  srca  biti 
slična  jelenima,  koji  su  dugo  bili  gonjeni  i  hajkani  pa  su  potom 
naletjeli  na  bistro  i  svježe  vrelo  i  stali  su  požudno  srkati  svježinu 
njegovih  voda.  Ps  41.1.  Tako  i  naša  srca  poslije  tolikih  malaksalosti, 
nemoći,  čežnji  i  želja  stigavši  napokon  na  jak  i  živ  izvor  Boga,  Ps 
41.2,  u  njegovu  sviđanju  okrijepit  će  se  i  nasititi  se  svima  savršeno¬ 
stima  svojega  preljubljenoga.  Ona  će  tada  imati  savršenu  radost  i 
potpun  užitak  zbog  veselja  koje  će  naći  u  njemu.  Ona  će  se  sva  na¬ 
sititi  njegovim  besmrtnim  slastima. 

Na  taj  način  će  dakle  dragi  zaručnik  ući  u  nas  kao  u  svoj  bračni 
krevet,  da  našoj  duši  saopći  njezinu  vječnu  radost.  Ta,  on  je  to  sam 
rekao.  On  nas  je  sam  izrično  uvjeravao,  da,  budemo  li  mi  držali 
sveti  zakon  njegove  ljubavi,  on  će  doći  k  nama  i  nastanit  će  se  kod 
nas.  Iv  14.23. 

Takva  je  slatka  i  plemenita  krađa  ljubavi.  Ona  ne  oduzima  boju 
preljubljenomu,  a  sama  se  bojadiše  njegovim  bojama.  Njega  ne  svla¬ 
či,  a  sama  se  oblači  u  njegovo  odijelo.  Njemu  ništa  ne  odnosi,  a  pri¬ 
svaja  sebi  sve,  što  on  ima.  Njega  ne  osiromašuje,  a  sama  se  oboga¬ 
ćuje  njegovim  dobrima.  Poput  zraka  rasvjetljuje  se,  a  da  ni  najma¬ 
nje  ne  umanjuje  izvorni  sjaj  sunca,  poput  zrcala  odrazuje  ljupkost 
lica,  a  da  ne  umanjuje  ljepotu  čovjeka  koji  se  u  njemu  ogleda. 

»Oni  postadoše  gnusni  kao  stvari  koje  su  oni  ljubili«,  veli  pro¬ 
rok  govoreći  o  nevaljalcima.  Oz  9.10.  Isto  se  može  reći  za  dobre, 
koji  su  postali  mili  i  dragi  kao  i  stvari  koje  su  oni  ljubili. 

Pogledajte  samo,  molim  vas,  srce  sv.  Klare  Montefalkonske! 
(Opaska  prevodioca.  Svetica  je  živjela  1275 — 1308.  Bila  je  opatica 
samostana  sv.  Katarine  reda  sv.  Augustina  u  Monte  Falcone.  Mon- 
falcone  —  Tržić  kraj  Trsta?  Odlikovala  se  je  svojom  ljubavlju  pre¬ 
ma  Muci  našega  Gospodina  Isusa  Krista  tako  da  je  osjećala  sve  nje¬ 
gove  boli.)  Ona  je  toliko  uživala  u  Muci  Spasiteljevoj  i  toliko  je  raz¬ 
matrala  presv.  Trojstvo,  da  je  u  sebe  utisnula  sve  oznake  Muke  Isu¬ 
sove  i  divnu  predodžbu  ili  sliku  presv.  Trojstva  učinivši  samu  sebe 
onakvom  kakve  su  bile  one  stvari  koje  je  ona  ljubila.  Ljubav,  koju 
je  veliki  apostol  sv.  Pavao  nosio  prema  životu,  smrti  i  Muci  našega 
Gospodina  bila  je  tako  velika,  da  je  utisnula  sam  život,  smrt  i  Muku 
toga  božanskoga  Spasitelja  u  srce  svojega  zaljubljenoga  sluge.  Tako 
je  njegova  volja  bila  ispunjena  ljubavlju,  njegovo  pamćenje  sjeća¬ 
njem  i  njegov  razum  kontemplacijom. 

Kojim  kanalom  i  kojim  putem  je  slatki  Isus  ušao  u  srce  sv.  Pa- 
vla?  Putem  sviđanja!  O  tome  nas  uvjerava  on  sam.  On  izrično  piše: 
»Nipošto  ne  dolikuje,  da  se  ja  dičim  ičim  osim  križem  našega  Gos¬ 
podina  Isusa  Krista.«  Gal  6.14. 

Ako  mi  pažljivije  promotrimo,  uvjerit  ćemo  se,  da  između  izraza 
»dičiti  se  nekom  osobom«  i  izraza  »naći  sviđanje  na  njoj,  uživati  u 
njoj«  nema  nikakve  druge  razlike  osim,  da  onaj  koji  se  nekom  stvari 
diči,  osim  sviđanja  i  užitka  dodaje  tome  i  čast.  Čast  naime  nije  ni¬ 
kada  bez  užitka,  a  užitak  može  biti  bez  časti. 

Ta  duša  imala  je  dakle  toliko  sviđanje,  toliko  je  uživala,  ali  i 
toliko  se  osjećala  počašćenom  u  božanskoj  dobroti,  koja  zrači  u  ži¬ 
votu,  smrti  i  Muci  Spasitelja,  da  nije  ni  u  čemu  nalazila  užitak,  osim 
u  toj  časti.  Radi  toga  apostol  i  veli:  »Daleko  od  mene  da  se  dičim 
ičim  osim  križem  mojega  Spasitelja«,  kao  što  veli  također  i  to,  da 
ne  živi  više  on  sam,  već  da  živi  Krist  u  njemu.«  Gal  2,20. 


DRUGA  GLAVA 

PO  SVETOM  SVIĐANJU  MI  POSTAJEMO  KAO  DOJENCAD 
NA  GRUDIMA  NAŠEGA  GOSPODINA 

O  Bože,  kako  je  sretna  duša  koja  svoje  uživanje  nalazi  u  tome, 
da  znade  i  da  ispovijeda,  da  je  Bog  njezin  Bog  i  da  je  njegova  do¬ 
brota  beskonačna  dobrota!  Jer  na  ta  vrata  sviđanja  taj  nebeski  za¬ 
ručnik  ulazi  u  dušu.  On  večera  s  nama  kao  što  i  mi  večeramo  s  nji- 

me.  Otkr  3.20.  Mi  se  pasemo  zajedno  s  njime  na  njegovoj  slatkoći, 
a  putem  užitka,  koji  nalazimo  u  njoj.  Mi  nasićujemo  naše  srce  na 
božanskim  savršenostima,  i  to  putem  ugodnosti  i  užitka,  koji  nam 
one  pružaju.  A  taj  obrok  je  večera  radi  toga,  jer  poslije  njega  slijedi 
počinak.  Ta,  sviđanja  uzrokuje,  da  se  mi  slatko  odmaramo  u  slat¬ 
koći  i  ljupkosti  dobra,  koje  nas  razveseljuje  i  na  kojemu  mi  pasemo 
naše  srce. 

Ti  jamačno  znaš,  dragi  moj  Teotime,  da  se  srce  pase  na  onim 
stvarima  koje  mu  se  sviđaju.  Radi  toga  se  i  veli,  da  se  srce  jednoga 
pase  na  časti,  a  srce  drugoga  na  bogatstvu.  A  Mudrac  je  rekao,  da 
se  srce  luđaka  pase  na  neznanju.  Posl  15.14.  A  Vrhovna  božanska 
Mudrost  uvjerava  nas  da  je  njezino  jelo,  to  jest  njezin  užitak  činiti 
volju  Oca  nebeskoga.«  Iv  4.34. 

Sve  u  svemu  dakle  istinit  je  aforizam  liječnika:  hrani  ono  što 
ide  u  slast,  kao  i  onaj  filozofa:  pase  se  ono  što  se  sviđa. 

»Neka  samo  moj  predragi  dođe  u  svoj  vrt«,  kliče  sveta  zaručnica 
u  Pjesmi  nad  pjesmama,  »i  neka  samo  u  njemu  jede  plodove  svojih 
jabuka!«  Pj  nad  pj  5.1.  A  božanski  zaručnik  dolazi  u  svoj  vrt,  kada 
dolazi  u  pobožnu  dušu.  Budući  da  se  njemu  sviđa  boraviti  s  ljud¬ 
skom  djecom,  Posl  8.31,  prema  tome,  gdje  on  može  bolje  boraviti 
nego  u  kraju  duha,  koji  je  on  stvorio  na  svoju  sliku  i  priliku?  U 
tome  vrtu  on  je  sam  zasadio  sviđanje  ljubavi,  koje  mi  osjećamo  u 
njegovoj  dobroti  i  na  kojemu  se  mi  pasemo.  No,  isto  tako  njegova 
dobrota  uživa  i  pase  se  na  našem  sviđanju.  Nakon  toga  naše  se  svi¬ 
đanje  još  više  povećava,  jer  mi  znamo,  da  Bog  uživa,  kada  gleda, 
kako  mi  uživamo  u  njemu;  Na  taj  način  Božje  i  naše  uživanje  u  svo¬ 
jemu  uzajamnom  odnosu  rađaju  nadalje  ljubav  neusporedivoga  svi¬ 
đanja.  A  od  toga  sviđanja  zatim  naša  duša  postaje  vrt  svojega  bo¬ 
žanskoga  zaručnika.  PJ  nad  pj  5.1.  Primajući  potom  po  njegovoj  do¬ 
broti  voćke  slasti,  duša  njemu  vraća  plod.  On  se  veseli  sviđanju  koje 
duša  osjeća  za  nj. 

Tako  eto  mi  vučemo  Božje  srce  u  svoje  i  ono  u  našemu  srcu  raz¬ 
lijeva  svoj  dragocjeni  miomiris.  Pj  nad  pj  1.2.  Tada  se  događa  ono 
što  sveta  zaručnica  s  tako  velikim  veseljem  ispovijeda:  »Kralj  mo¬ 
jega  srca  poveo  me  je  u  svoje  odaje.  Srsi  će  nas  proći  i  mi  ćemo  uži¬ 
vati  u  tebi,  sjećajući  se  tvojih  grudiju  koja  su  milija  nego  vino.  Tebe 
ljube  oni  koji  su  dobri.«  Pj  nad  pj  1.3. 

Jer,  molim  te,  dragi  Teotime,  ta  što  su  odaje  toga  kralja  ljubavi 
drugo  negoli  njegove  grudi,  koje  obiluju  raznolikošću  miline  i  sla¬ 
sti?  Majčine  grudi  su  odaje  bogatstava  djeteta.  Ta,  ono  ni  ne  pozna 
drugih  bogatstava  osim  tih  i  ona  su  mu  dragocjenija  od  zlata  i  to¬ 
paza,  žutoga  dragog  kamena,  ona  su  mu  milija  nego  sav  drugi  svi¬ 
jet.  Ps  118. 

Tfiko,  eto,  i  duša,  koja  promatra  beskonačna  bogatstva  svojega 
božanskoga  zaručnika,  smatra  se  presretnom  i  prebogatom.  Ta  lju- 

bav  joj  svojiip.  užitkom  daje  u  ruke  sva  bogatstva  i  sve  radosti  toga 
dragoga  zaručnika. 

Sitno  ono  djetešce  sa  svim  svojim  zanosom  poskakuje,  da  se  do¬ 
mogne  majčinih  grudi  i  sve  dršće  od’  radosti,  čim  vidi,  da  su  one  raz¬ 
galjene.  Majka  opet  sa  svoje  strane  pruža  mu  ih  sa  svom  ljubavlju 
i  revnošću.  Tako  isto  i  pobožna  duša  osjeća  drhtaj,  i  zanos  neuspore¬ 
divoga  užitka  koji  ona  ima  kada  gleda  bogatstva  savršenosti  kralja 
svoje  svete  ljubavi  a  nadasve  kada  vidi,  da  joj  ih  on  pruža  s  ljubav¬ 
lju  i  da  među  tima  njegovim  bogatstvima  njegova  beskrajna  ljubav 
sja  naročitom  svjetlošću. 

Ah!  Nema  li  tada  ta  lijepa  duša  pravo  da  usklikne:  »O  moj  kra¬ 
lju,  kako  je  tvoje  bogatstvo  milo  i  kako  je  tvoja  ljubav  bogata!  Jer, 
tko  se  više  veseli,  ili  ti  koji  je  posjeduješ  ili  ja  koja  u  njoj  uživam! 
Mi  ćemo  biti  uzbuđeni  od  radosti  sjećajući  se  tvojih  grudi,  koja  obi¬ 
luju  svim  miljem  dragocjene  slasti!  Ja,  radi  toga,  jer  moj  predragi 
to  posjeduje,  a  ti  stoga,  jer  tvoja  predraga  u  tome  uživa.  I  tako  u 
tome  uživamo  nas  oboje,  jer  u  svojoj  dobroti  ti  se  veseliš,  jer  ja  uži¬ 
vam,  a  moja  ljubav  daje  mi  da  uživam  radi  toga,  jer  ti  uživaš!  Ah, 
kako  te  ljube  svi  oni  koji  su  pravedni  i  dobri!«  PJ  nad  pj  1.5. 

A  kako  bi  čovjek  mogao  biti  dobar,  a  ne  ljubiti  tako  veliku  do¬ 
brotu?  Zemaljski  knezovi  imaju  svoje  blago  u  odajama  svojih  pa¬ 
lača,  a  svoje  oružje  u  svojim  arsenalima.  A  nebeski  knez  ima  svoje 
blago  u  svojim  grudima,  svoje  oružje  u  svojim  prsima.  A  budući  da 
su  njegovo  bogatstvo  i  njegova  dobrota  kao  njegovo  oružje,  njegova 
ljubav,  njegove  grudi  su  nalik  grudima  dobre  majke.  One  su  ujedno 
njezino  oružje,  kojim  ona  podlaže  sebi  svoje  slatko  malo  dojenče,  kao 
što  opet  ono  može  napadati  nju  sišući. 

Očigledno  je  priroda  smjestila  grudi  blizu  srca  zato,  da  bi  to¬ 
plina  srca  mogla  pripomoći  proizvođenju  mlijeka,  da  i  samo  majčino 
srce  bude  hranitelj  djeteta  kao  što  je  to  već  i  majka  sama  po  sebi  i 
da,  napokon,  mlijeko  bude  hrana  ljubavi,  hrana  stotinu  puta  bolja 
od  vina.  Pj  nad  pj  1.2.,  4.10.  i  7.3. 

Pripazi  usput,  dragi  moj  Teotime,  da  se  usporedba  o  mlijeku  i 
vinu  svetoj  zaručnici  čini  toliko  zgodna,  da  ona  nije  zadovoljna  ti¬ 
me,  da  samo  jedan  puta  naglasi,  da  su  grudi  njezina  zaručnika  slađe 
od  vina,  već  ona  to  ponavlja  tri  puta. 

Vino  joj  je,  moj  Teotime,  mlijeko  grožđa,  a  mlijeko  je  vino  gru¬ 
di.  Radi  toga  sveta  zaručnica  veli  također,  da  je  njezin  zaručnik  za 
nju  grožđe,  i  to  ciparsko  grožđe,  to  jest  grožđe  slatka  miomirisa.  Pj 
nad  pj  13. 

Mojsije  je  dopustio  Izraelcima,  da  smiju  piti  prečistu  i  preslatku 
krv  grožđa,  Deuter  32.14,  a  Jakob,  pošto  je  svojemu  sinu  Juđi  opisao 
plodnost  udjela  koji  će  mu  pasti  u  dio  u  obećanoj  zemlji,  prorekao 

je  tom  slikom  istinsku  sreću  kršćana.  On  je  rekao,  da  će  Spasitelj 
oprati  svoje  odijelo,  to  jest  svoju  svetu  Crkvu  u  krvi  grožđa,  Post 
49.11,  to  jest  u  svojoj  vlastitoj  krvi. 

Prema  tome  dakle  krv  i  mlijeko  ne  razlikuju  se  među  sobom 
više  nego  sok  od  grožđa  i  vino.  Jer  kao  što  sok  od  grožđa  sazrije  na 
žaru  sunca,  promijeni  svoju  boju,  postane  slatko  vino  i  tako  reći 
pretvori  se  u  hranjivu  živežnu  namirnicu,  tako  i  krv,  začinjena  i 
zaslađena  toplinom  srca  poprima  lijepu  bijelu  boju  i  postaje  hrana, 
koja  je  iznad  svega  zdrava  i  korisna  za  djecu. 

Mlijeko,  ta  hrana  koja  potječe  od  srca  i  koja  je  sva  natopljena 
ljubavlju,  prikazuje  znanost  i  mističko  bogoslovlje.  Ta  hrana  je  iza¬ 
brana  slast,  rođena  od  ljubavi  i  slasti,  u  kojoj  uživa  duh,  dok  pro¬ 
matra  savršenosti  božanske  dobrote.  Naprotiv,  vino  je  slika  obične, 
stečene  znanosti,  koja  se  stiče  pomoću  razmišljanja,  pod  tijeskom 
mnogih  dokaza  i  raspravljanja. 

Iz  toga  slijedi  ovaj  naš  zaključak.  Mlijeko  koje  naše  duše  piju 
iz  ljubavi  našega  Spasitelja  vrijedi  neusporedivo  više  nego  vino 
koje  dobivamo  iz  ljudskih  izvora.  Mlijeko  potječe  od  nebeske  lju¬ 
bavi,  koja  ga  priprema  svojoj  djeci  još  prije  nego  su  ona  na  nj  i 
mislila.  Ono  ima  blag  i  mio  okus,  njegov  miomiris  nadmašuje  sve 
druge  mirise.  Ono  daje  dahu  svježinu  i  ugodnost  kao  da  je  dah  do¬ 
jenčeta.  Ono  daje  radost  bez  oholosti  i  obijesti.  Ono  opaja,  a  da  ne 
otupljuje.  Ono  ne  oduzima  razum  nego  ga  uzdiže. 

Kada  je  sveti  patrijarha  Izak  zagrlio  i  cjelivao  svojega  dragog 
sina  Jakoba,  on  je  osjetio  ugodan  miris  njegova  odijela,  odmah  se 
zatim  i  sam  pretvorio  u  miris  izvanrednoga  užitka  tako  da  je  klik¬ 
nu  i  usklikuno:  »Gle!  Miris  mojega  sina  sličan  je  mirisu  rascvje¬ 
tana  polja,  koje  je  Bog  blagoslovio!«  Post  27.27. 

Odijelo  i  miris  pripadali  su  Jakobu,  a  Izak  je  osjetio  užitak  i 
radost.  Ah!  S  kolikim  užitkom  duša,  koja  svojom  ljubavlju  grli  u 
svojemu  naručju  svojega  Spasitelja  i  cjeliva  njegova  čuvstva,  osjeća 
mirise  beskonačnih  savršenosti  koje  se  nalaze  u  njemu!  I  s  kolikom 
slašću  ona  tada  kliče  samoj  sebi:  »Ah!  Gle!  Miris  mojega  Boga  je 
kao  miris  rascvala  vrta!  Kako  su  dragocjene  njegove  grudi,  koje  šire 
miris,  kakva  više  nigdje  nema!«  Pj  nad  pj  1.1. 

Tako  se  i  duh  velikoga  svetoga  Augustina  njihao  između  svete 
radosti  što  ih  je  osjećao  na  jednoj  strani  razmišljajući  o  otajstvu 
rođenja  svojega  Spasitelja  i  Učitelja,  a  na  drugoj  strani  promatra¬ 
jući  otajstvo  njegove  Muke.  Tada  se  on  osjetio  sav  ushićen  i  obuzet 
svetim  užitkom  tako  da  je  na  kraju  uskliknuo: 

»K  jednomu  ili  drugomu  otajstvu 

Hoću  li  prikloniti  svoje  srce? 

Na  jednoj  strani  majčine  grudi 

Nude  mi  svoje  mlijeko  za  hranu, 

A  na  drugoj  strani  spasonosna  rana 
Lije  svoju  krv,  da  me  napoji!« 


TREĆA  GLAVA 

PO  SVETOMU  SVIĐANJU  NAŠE  SE  SRCE  PREDAJE  BOGU 
A  U  NAMA  BUDI  TRAJNU  ŽELJU  DA  GA  POSJEDUJEMO 

Ljubav  koju  mi  osjećamo  za  Boga  počinje  onim  časom,  kada 
naše  srce  osjeti  prvo  sviđanje,  kada  ono  prvi  tren  postane  svjesno 
Božje  ljubavi  i  kada  ono  počne  težiti  za  njom.  A  kada  mi  povećamo 
i  ojačamo  to  prvo  sviđanje  pomoću  onih  vježbi  ljubavi,  koje  smo 
opisali  u  prethodnim  glavama,  tada  mi  dovlačimo  u  svoje  srce  bo¬ 
žanske  savršenosti  i  uživamo  u  Božjoj  dobroti,  puni  radosti,  koju 
nalazimo  u  njoj. 

Na  taj  način  mi  ostvarujemo  onaj  prvi  dio  ljubavne  sreće,  o 
k°j°j  govori  sveta  zaručnica,  kada  veli:  »Moj  predragi  je  moj!« 

Ali  to  sviđanje  koje  se  nalazi  u  nama,  jer  ga  mi  posjedujemo, 
ne  prestaje  postojati  i  u  Bogu,  od  kojega  ga  mi  i  uzimamo.  Prema 
tome  ono  nas,  kao  za  uzvrat,  predaje  Božjoj  dobroti.  Radi  toga  mi 
-po  toj  svetoj  ljubavi  sviđanja  posjedujemo  ona  dobra  koja  su  u  Bo¬ 
gu  kao  da  su  naša  vlastita  dobra.  Ali  budući  da  su  Božje  savršenosti 
jače  od  našega  duha,  one,  čim  stanu  ulaziti  u  nj,  uzvratno  sa  svoje 
strane,  počinju  posjedovati  njega.  To  je  razlog,  da  mi  na  temelju 
toga  svetoga  sviđanja  kažemo  ne  samo  to,  da  je  Bog  naš,  nego  i  da 
smo  mi  njegovi.  Pj  nad  pj  2.16. 

Biljka  aproxis  (fraxinelle)  izlučuje  ishlapljivo  ulje,  koje  noću 
stvara  paru,  koja  okružuje  biljku.  Približi  li  se  toj  pari  svijeća,  at¬ 
mosfera  pare  zasvijetli  i  smjesta  izgori,  a  da  pri  tome  ni  najmanje 
ne  ošteti  biljku.  O  tome  smo  mi  pisali  opširnije  na  drugome  mjestu. 
V.  Filoteja,  Uvod  u  pobožni  život,  3.18.  Ta  biljka  dakle  imade  tako 
veliku  privlačnost  za  vatru,  da  ona  već  iz  daljine  privlači  njezin 
plamen,  čim  ga  samo  spazi  i  odmah  počne  gorjeti.  Ne  tjera  nju  da 
gori  toliko  vrućina  vatre  koliko  njezino  svjetlo,  koje  joj  se  ukaže. 
Plin.  Hist.  nat,  24.17.  Kada  se  dakle  ona  tom  privlačnošću  sjedini 
s  vatrom  i  kada  bi  ona  znala  govoriti,  ne  bi  li  ona  tada  rekla:  »Moja 
predraga  vatra  je  moja,  jer  ja  sam  je  privukla  k  sebi  i  ja  sam  u  nje¬ 
zinom  plamenu.  Ali  ja  sam  isto  tako  i  njezina,  jer  ako  sam  ja  doduše 
nju  privukla  k  sebi,  to  je  ona  mene  pretvorila  u  sebe,  budući  da  je 
ona  jača  i  plemenitija.  Ona  je  moja  vatra,  a  ja  sam  njezina  biljka. 
Ja  privlačim  nju,  a  ona  spaljuje  mene!« 

Tako  isto  s  pravom  može  reći  i  naše  srce(  kada  se  ono  stavilo 
u  prisutnost  božanske  dobrote  i  kada  je  ono  sviđanjem  koje  nalazi 
u  njoj  privuklo  na  se  njezine  savršenosti.  Tada  ono  može  s  pravom 
reći:  »Božja  dobrota  je  potpuno  moja,  jer  ja  uživam  njezine  uzviše- 
nosti,  ali  i  ja  sam  potpuno  njezino,  jer  njezine  radosti  posjeduju 
mene. 

Po  sviđanju  naša  je  duša  slična  Gedenovom  runu.  Knj.  sud.  6.37. 
Gedeonovo  runo  se  sve  proželo  nebeskom  rosom  tako  da  je  ta  rosa 
postala  vlasništvo  runa,  jer  je  ona  sišla  na  nj  i  upila  se  u  nj.  Ali  isto 
tako  i  uzvratno  runo  je  postalo  rosino,  jer  ga  je  ona  nakvasila  i  do¬ 
bila  njezinu  vrijednost. 

Tko  je  više  čiji:  ili  biser  ostrigin  ili  ostriga  biserova?  Biser  je 
ostrigin  jer  ga  je  ona  privukla  k  sebi,  ali  i  ostriga  je  biserova,  jer 
je  on  čini  vrijednom  i  skupocjenom.  Tako  i  mi  po  svojemu  sviđanju 
postajemo  posjednici  Boga,  jer  dovlačimo  na  sebe  njegove  savrše¬ 
nosti,  ali  i  Bog  postaje  posjednik  nas,  jer  on  nas  privlači  na  svoje 
savršenosti  i  veže  nas  s  njima. 

U  tome  sviđanju  mi  zasićujemo  našu  dušu  do  te  mjere,  da  mi 
ne  prestajemo  željeti,  da  je  još  više  zasitimo.  Naslađujući  se  božan¬ 
skom  dobrotom  mi  želimo,  da  se  i  dalje  sve  više  i  više  njome  nasla¬ 
đujemo.  Nasićujući  se  mi  želimo  uvijek  sve  dalje  i  dalje  se  hraniti, 
kao  što  opet  jedući  mi  osjećamo  kako  se  mi  time  nasićujemo. 

Knez  apostola  rekao  je  u  svojoj  Prvoj  poslanici,  1  Petr  1.10-12, 
da  su  proroci  Staroga  zavjeta  prorekli  milosti,  koje  će  obilovati  me¬ 
đu  kršćanima.  Među  tima  milostima  na  posebnom  su  mjestu  Muka 
našega  Gospodina  i  slava  koja  će  slijediti  poslije  Muke,  kako  uskrs¬ 
nućem  njegova  tijela  tako  proslavljenjem  njegova  imena.  Na  kraju 
on  zaključuje,  da  sami  anđeli  teže  za  tim,  da  gledaju  otajstva  otkup¬ 
ljenja  u  tome  Spasitelju,  »kojega«,  veli  on,  »anđeli  žele  gledati.« 
1  Petr  1.12.  Kako  se  dakle  može  to  razumjeti,  da  anđeli  koji  gledaju 
Spasitelja  i  u  njemu  sva  otajstva  našega  spasenja,  unatoč  tome  žele, 
da  ga  još  vide? 

Dragi  Teotime,  oni  ga  sigurno  uvijek  gledaju,  a  to  njihovo  gle¬ 
danje  je  toliko  ugodno  i  krasno,  da  ih  sviđanje  koje  oni  u  njemu 
nalaze  nasićuje,  a  da  im  ne  oduzima  želju,  da  im  dalje  pobuđuje 
želju,  a. da  im  ne  oduzima  sitost.  Užitak  nije  umanjen  željom,  već  je 
naprotiv  njome  pojačan  i  usavršen,  kao  što  njihova  želja  nije  ugu¬ 
šena,  već  je  naprotiv  posjedovanjem  i  užitkom  još  više  pooštrena  i 
profinjena. 

Uživanje  nekoga  dobra,  koje  uvijek  zadovoljava,  nikada  ne  ve¬ 
ne,  već  se  obavlja  i  cvate  bez  prestanka.  Ono  je  uvijek  milo  i  drago, 
ono  je  uvijek  poželjno.  Neprekidna  radost  onih  koji  ljube  u  nebu 
rađa  želju  koja  je  trajno  zadovoljava,  kao  što  njihova  trajna  želja 
rađa  u  njima  radost  koju  oni  trajno  žele. 

Dobro  koje  je  ograničeno  oduzima  želju,  čim  se  osjeti  njegov 
užitak  i  oduzima  užitak,  čim  se  budi  želja  za  njim,  jer  ono  ne  može 
biti  u  isto  vrijeme  i  željeno  i  posjedovano.  Ali  neograničeno  dobro 
omogućuje  želji  da  vlada  i  kada  je  ono  posjedovano  i  da  bude  po¬ 
sjedovano  i  tada,  kada  je  željeno.  Ta  ono  ima  ono  čime,  svojom  sve¬ 
tom  prisutnošću,  nasititi  želju,  kao  i  ono  čime  će  je  u  veličini  svoje 
uzvišenosti,  učiniti  da  ona  uvijek  živi.  Ta  njegova  uzvišenost  u  svi¬ 
ma  onima  koji  je  posjeduju  hrani  želju,  koja  je  uvijek  zadovoljena, 
kao  i  zadovoljenost,  koja  je  uvijek  željena. 

OPASKA.  Ovaj  je  odsjek  pun  antiteza,  koje  su  odgovarale  lite¬ 
rarnom  ukusu  onoga  doba.  Tome  zahtjevu  onoga  vremena  platio  je, 
eto,  danak  i  naš  sveti  pisac. 

Zamisli  ti  sebi,  dragi  moj  Teotime,  one,  koji  u  svojim  ustima 
drže  skitsku  travu,  koja  zasićuje  i  opija,  kojom  su  se  stari  Skiti  rado 
opijali.  Pripovijeda  se,  da  oni,  koji  u  svojim  ustima  čuvaju  tu  travu, 
nisu  nikada  ni  gladni,  ni  žedni.  Toliko  ona  njih  zasićuje.  A  oni  ipak 
nikada  ne  gube  tek.  Toliko  divno  ona  njih  hrani.  Plin.  Hist.  nat.  25.8. 

Kada  je  naša  volja  našla  Boga,  ona  počiva  u  njemu,  ona  u  vr¬ 
hunskom  sviđanju  uživa  u  njemu.  A  ipak  pri  tome  ona  ne  prestaje 
rađati  pokrete  svojih  želja.  Jer  kako  ona  želi  ljubiti,  tako  ona  ljubi 
željeti.  Ona  ima  želju  za  ljubavlju  i  ljubav  za  željom. 

Počinak  srca  ne  sastoji  se  u  tome,  da  ono  ostane  nepokretno,  već 
u  tome,  da  ono  nema  više  nikakve  potrebe.  Ono  ne  počiva  zato,  jer 
se  više  uopće  ne  miče,  već  zato,  jer  mu  nije  ni  najmanje  potrebno  da 
se  miče.  Duh  onih  koji  su  izgubljeni  vječno  se  kreće  i  nema  ni  trun¬ 
ka  mira.  Mi  smrtnici  koji  smo  još  na  hodočašću,  po  našim  čuvstvima 
sada  mirujemo,  a  sada  se  opet  mičemo.  Blaženi  dusi  uvijek  miruju 
u  svojim  pokretima  i  pokret  je  u  njihovu  odmoru.  Oni  imaju  jedi¬ 
noga  Boga,  koji  je  sam  odmor  bez  pokreta,  jer  on  je  čisti  i  suštinski, 
supstanci jalni  i  apsolutni  vrhovni  čin. 

U  redovitim  prilikama  ovoga  našega  smrtnoga  života  mi  nema¬ 
mo  nikakva  mira  u  našemu  kretanju.  Ali  kada  mi  ipak  pokušavamo 
činiti  vježbe,  koje  nas  vode  u  besmrtni  život,  to  jest  kada  mi  činimo 
djela  svete  ljubavi,  tada  mi  odmah  nalazimo  mir  u  kretanju  naših 
čuvstava;  ali  ujedno  nalazimo  i  kretanje  u  mir  sviđanja,  koje  mi 
imamo  u  našemu  predragom.  Na  taj  način  mi  primamo  predokus 
budućega  blaženstva,  prema  kojemu  težimo. 

Ako  je  istina,  da  kameleon  živi  od  zraka,  Plin.  Hist.  nat.  8.33, 
tada  on  nalazi  hranu,  kudgod  se  zrakom  kretao.  (Opaska.  Kameleon 
se  hrani  kukcima  zareznicima,  ali  mjesecima  on  može  izdržati,  da 
ne  jede  ništa)  Pa  kada  se  on  kreće  s  jednoga  mjesta  na  drugo,  tada 
on  to  ne  čini  stoga,  da  potraži  hranu  kojom  će  se  nasititi,  već  zato, 
da  se  vježba  u  onome,  što  je  njegova  hrana,  kao  što  se  ribe  vježbaju 
u  moru. 

Tko  posjeduje  Boga  i  pri  tome  još  uvijek  teži  za  njim,  taj  ne 
teži  za  njim  zato,  da  ga  traži,  već  stoga,  da  se  vježba  u  toj  ljubavi 
unutar  samoga  dobra  koje  on  već  posjeduje.  Jer  srce  ne  budi  u  sebi 
te  pokrete  želje,  kao  da  bi  težilo  za  tim,  da  ga  istom  posjeduje  i  da 
uživa  u  njemu  jer  ga  ono  već  posjeduje  i  uživa  u  njemu,  već  ono 
budi  u  sebi  te  pokrete  želje  zato,  da  se  širi  u  užitku  koji  već  posje¬ 
duje  i  da  mu  se  još  većma  preda.  Ono  budi  dakle  u  sebi  te  pokrete 
želje  ne  zato,  da  postigne  dobro,  već  stoga,  da  se  u  njemu  zabavlja  i 
da  se  s  njime  razgovara,  ne  da  ga  istom  posjeduje,  već  da  se  u  nje¬ 
mu  naslađuje. 

Tako  i  mi  na  isti  način  krećemo  se  i  koracamo,  da  stignemo  u 
raskošan  vrt.  A  kada  smo  stigli  u  nj,  mi  ne  prestajemo  hodati  i  kre¬ 
tati  se  u  njemu  i  dalje,  i  to  ne  radi  toga,  da  bismo  istom  stigli  u  nj, 
nego  da  bismo  se  prošetali  njime  i  da  bismo  proveli  vrijeme  u  nje¬ 
mu.  Mi  smo  hodali,  da  bismo  uživali  naslade  vrta.  A  kada  smo  u  nj 
stigli,  mi  hodamo  po  njemu,  da  bismo  se  naslađivali  u  tome,  što  ga 
uživamo. 

Tražite  Boga  koliko  vam  samo  snaga  daje 

Za  njegovim  licem  vaša  čežnja  neka  nikada  ne  prestaje! 

Ps  104.4. 

Uvijek  tražimo  onoga,  kojega  uvijek  ljubimo,  veli  sveti  Augu- 
stin.  Enarratio  in  Ps  104.  Ljubav  traži  ono  što  je  našla,  ne  zato,  da 
to  ima,  nego  zato,  da  to  uvijek  ima. 

Drugim  riječima,  dragi  moj  Teotime,  duša  koja  živi  u  ljubavi 
sviđanja  u  svojoj  svetoj  šutnji  bez  prestanka  viče:  »Meni  je  dosta 
da  je  Bog  Bog  da  je  njegova  dobrota  beskonačna,  da  je  njegova  sa¬ 
vršenost  beskrajna.  Malo  mi  je  stalo  do  toga,  jesam  li  ja  živa  ili  mr¬ 
tva,  kada  znam,  da  moj  predragi  vječno  živi  svojim  slavnim  živo¬ 
tom.  Cak  ni  sama  smrt  ne  može  ražalostiti  srce,  koje  zna,  da  njegova 
najveća  ljubav  živi.  Za  dušu  koja  ljubi  je  dosta,  da  onaj  kojega  ona 
ljubi  više  nego  samu  sebe,  je  prepun  vječnim  dobrima,  jer  ona  živi 
više  u  njemu  kojega  ljubi,  nego  u  samoj  sebi.  Jer,  kako  veli  apostol, 
ona  ne  živi  više  samoj  sebi,  nego  njezin  predragi  živi  u  njoj.  Gal  2.20 


ČETVRTA  GLAVA 

LJUBAVNA  SUĆUT  JE  JOS  JASNIJI  IZRAZ  LJUBAVNOGA 

SVIĐANJA 

Sućut,  supatnja,  sažaljenje  ili  milosrđe  nije  ništa  drugo,  nego 
uzbuđenje,  koje  nas  tjera,  da  učestvujemo  i  suosjećamo  u  muci  i  boli 
onoga,  kojega  ljubimo,  koje  u  naše  srce  dovlači  muku  koju  on  trpi. 

Zato  se  ono  zove  milosrđe,  kao  da  se  time  kaže,  da  je  muka  koja 
uzbuđuje  naše  srce  prisutna  u  našemu  srcu,  da  je  ona  milosrđe.  Na 
ista  način  sviđanje  vuče  u  srce  onoga  koji  ljubi  užitak  i  radost  onoga 
što  to  srce  ljubi. 

Prema  tome  ljubav  je  ta,  koja  je  uzrok  i  jednoga  i  drugoga 
učinka.  A  ona  to  postiže  zahvaljujući  snazi  kojom  ona  sjedinjuje 
srce  onoga  koji  ljubi  sa  srcem  onoga  koji  je  ljubljen.  Na  taj  način 
ona  stvara  da  i  dobra  i  zla  postaju  prijateljima  zajednička.  I  ono  što 
se  događa  kod  sućuti  uvelike  objašnjava  ono  što  se  odnosi  na  svi¬ 
đanje. 

Sućut  dobiva  svoju  veličinu  od  veličine  ljubavi  koja  je  rađa. 
Radi  toga  velika  je  sućut  majki  nad  bolima  njihove  jedine  djece, 
kako  nam  to  Sveto  Pismo  često  posvjedočuje.  Kolike  li  sućuti  u  srcu 
Agare  nad  bolima  njezina  Izmaela,  kada  ga  ona  gleda  kako  tako  reći 
umire  od  žeđi  u  pustinji.  Post  21.16.  Koliko  sažaljenje  u  duši  Davida, 
kada  je  čuo  za  smrt  svojega  Absalona!  2  Sam  19.1.  A  ne  vidiš  li  ti, 
dragi  moj  Teotime,  kakvo  je  majčino  srce  imao  veliki  apostol,  koji 
je  bio  slab  sa  slabima,  koji  je  gorio  od  revnosti,  ako  se  netko  sablaz¬ 
nio,  koji  je  neprekidno  trpio  radi  propasti  Zidova  i  koji  je  svaki 
dan  umirao  za  svoju  dragu  duhovnu  djecu!  2  Kor  11.29.  Rim  9.2.1 
Kor  15.31. 

Ali  iznad  svega,  dragi  moj  Teotime,  promatraj,  kako  ljubav  u 
srce  njegove  presvete  Majke  utiskuje  sve  patnje,  sva  mučenja,  svu 
muku,  sve  rane,  sve  boli,  križ  i  napokon  samu  smrt  našega  Gospo¬ 
dina!  Jao!  Isti  oni  čavli  koji  su  raspeli  tijelo  njezina  božanskog  dje¬ 
teta,  raspeli  su  također  i  srce  majke!  Ono  isto  trnje,  koje  je  probolo 
glavu  Sina,  probolo  je  također  i  dušu  te  nadasve  mile  majke.  Iz  sa¬ 
žaljenja  i  sućuti  ona  je  trpjela  istu  bol  svojega  Sina.  Iz  supatnje  ona 
je  podnijela  čak  i  samu  muku  svojega  Sina.  Na  kraju  koplje  smrti 
koje  je  probolo  tijelo  njezina  preljubljenoga  Sina,  probolo  je  i  samo 
srce  te  Majke  najveće  ljubavi.  Lk  2.35.  Tako  je  ona  s  pravom  mogla 
reći,  da  je  on  bio  kita  mirhe,  stavljena  na  njezine  grudi,  u  središte 
nje  same,  na  samo  nježino  srce! 

Kada  je  Jakob  čuo  žalosnu  vijest,  koja  je  doduše  bila  lažna,  da 
je  umro  njegov  preljubljeni  sin  Josip,  kolika  li  je  tada  žalost  legla 
na  njegovo  srce!  Žalostan  ću  sići  k  svojemu  sinu  u  pakao,  to  jest  u 
limb,  u  krilo  Abrahomovo!  Post.  37.35. 

Veličina  sućuti  raste  prema  veličini  boli,  koje  trpi  osoba  koju 
mi  ljubimo  i  koje  mi  gledamo  svojim  očima  i  osjećamo  svojim  sr¬ 
cem.  Jer,  i  kada  je  naše  prijateljstvo  najmanje,  a  zlo  koje  je  navalilo 
na  našega  prijatelja  je  preveliko,  ono  će  u  nama  izazvati  veliku  su¬ 
ćut.  Radi  toga  je  eto  Cezar  plakao  nad  Pompejem.  Plutarh,  De  vita 
Caesaris,  caput  48.  A  jeruzalemske  kćeri  nisu  mogle  zadržati  suze, 
kada  su  ugledale  našega  Gospodina,  Lk  23.27,  iako  većina  njih  nije 
bila  Bog  zna  koliko  njemu  privržena.  A  isto  tako  i  Jobovi  prijatelji, 

iako  su  bili  nevaljali  prijatelji,  udarili  su  u  velike  jadikovke,  kada 
su  ugledali  užasan  prizor  njegove  neopisive  bijede.  Job  2.12-13.  A 
kako  je  strašan  udarac  boli  morao  biti  za  srce  Jakobovo  glas  koji 
mu  je  javljao,  da  je  njegov  sin  poginuo  tako  okrutno  smrću  kao  što 
je  biti  razderan  od  divlje  zvijeri. 

Ali,  povrh  toga,  sućut  kudikamo  više  raste,  kada  svojim  očima 
gledamo  dragu  osobu  kako  trpi.  Radi  toga  se  je  jadna  Agara  i  uda¬ 
ljila  od  svojega  sina,  koji  je  izdisao.  Time  je  ona  htjela,  da  na  neki 
način  olakša  sebi  bol  supatnje,  koju  je  osjećala.  »Ne  mogu  gledati 
sina,  kako  mi  umire!«  Post  21.16.  Naprotiv  naš  Gospodin  je  plakao 
nad  grobom  svojega  dragog  prijatelja  Lazara.  Iv  11.35.  Jednako  je 
plakao  i  kada  je  gledao  svoj  dragi  Jeruzalem.  Lk  19.41.  A  naš  dragi 
dobričina  Jakob  sav  je  protrnuo  od  boli,  kada  je  ugledao  krvavu 
haljinu  svojega  siromašnog  malog  Josipa. 

Iz  sasvim  istih  razloga  povećava  se  i  sviđanje.  Što  nam  je  pri¬ 
jatelj  draži,  to  nam  je  njegovo  zadovoljstvo  veći  užitak,  toliko  smo 
mi  sretniji,  koliko,  njemu  bolje  ide.  Doživi  li  on  izvanrednu  sreću, 
to  je  i  naša  radost  više  nego  redovita.  A  kada  mi  ugledamo,  da  on 
tu  sreću  i  posjeduje,  to  se  i  naša  radost  popne  do  krajnosti. 

Kada  je  naš  dobri  Jakob  čuo,  da  njegov  sin  živi,  Bože  moj,  ko¬ 
liko  se  je  veselio!  Post.  45.27.  Njegov  duh  se  ponovno  vratio  u  nj. 
On  je  ponovno  oživio.  Da  tako  kažemo,  on  je  uskrsnuo.  A  što  to 
znači,  da  je  on  oživio  ili  da  je  on  uskrsnuo? 

Teotime  moj,  duša  ne  umire  svojom  smrću  drukčije  osim  po 
grijehu,  koji  je  rastavlja  od  Boga,  koji  je  njezin  pravi  nadnaravni 
život.  Ali  katkada  ona  umire  smrću  drugoga,  a  to  se  dogodilo  do¬ 
brom  Jakobu,  o  kojemu  sada  govorimo.  Jer  ljubav,  koja  u  srce  ono¬ 
ga  koji  ljubi  unosi  i  dobro,  i  zlo  onoga  kojega  ono  ljubi,  jedno  putem 
sviđanja,  a  drugo  putem  sućuti,  unijela  je  smrt  ljubljenoga  Josipa 
u  srce  ljubećega  Jakoba.  I  čudo,  koje  je  nemoguće  svakoj  drugoj  sili 
osim  ljubavi,  duša  toga  dobroga  oca  postala  je  puna  smrti  onoga, 
koji  je  uistinu  živio  i  vladao.  Tako  je  ljubav  u  svojoj  zabludi  odra¬ 
zila  ono,  što  se  nije  bilo  dogodilo. 

Kada  je  otac  naprotiv  doznao,  da  njegov  sin  uistinu  živi,  tada 
je  ljubav,  koja  je  tako  dugo  u  duši  toga  dobroga  oca  držala  tobožnju 
smrt  za  istinsku  smrt,  uvidjela,  da  je  bila  u  zabludi.  Na  tu  dragu 
vijest  ona  je  tada  smjesta  odbacila  tu  tobožnju  smrt  i  na  njezino 
mjesto  se  vratio  pravi  život  toga  istoga  djeteta.  Tako  je  dakle  ona 
oživjela  u  novom  životu,  jer  je  po  sviđanju  život  njegova  sina  ušao 
u  njegovu  dušu  i  oživio  u  njemu  zadovoljstvo  kojemu  nema  ravna. 
Od  njega  ona  se  osjećala  toliko  sretna,  da  više  nije  mislila  ni  na 
jedno  drugo  zadovoljstvo  koje  bi  se  moglo  usporediti  s  ovim.  Od 
sreće  ona  je  klicala:  »Meni  je  dosta,  da  moje  dijete  Josip  živi!«  Post 
46.29-30.  A  kada  je  potom  u  zemlji  Jesenskoj  svojim  vlastitim  očima 
vidio,  da  je  istina  ono,  što  se  pripovijedalo  o  veličini  toga  njegova 

djeteta,  on  se  nagnuo  na  nj  i  dugo  dugo  plakao  nad  njegovim  vratom 
i  na  kraju  uskliknuo:  »Sada  ću  ja  rado  umrijeti,  predragi  moj  sine, 
jer  sam  ja  vidio  tvoje  lice  i  jer  ja  sada  znam,  da  ti  još  živiš!«  Post 
46.30. 

O  Bože  moj,  dragi  Teotime,  kolika  je  to  radost!  I  kako  je  sjajno 
izražava  taj  starac!  Jer,  što  je  on  riječima:  »Sada  ću  ja  zadovoljan 
umrijeti,  pošto  sam  vidio  tvoje  lice«  htio  reći  drugo  nego  da  je  nje¬ 
gova  radost  tako  velika,  da  ona  može  ugodnom  i  veselom  učiniti  i 
samu  smrt,  koja  je  najžalosnija  i  najstrašnija  stvar  na  svijetu? 

Molim  te,  dragi  moj  Teotime,  reci  ti  meni  sada,  tko  više  osjeća 
ono  dobro  koje  je  doživio  Josip:  ili  on  sam,  koji  je  njegov  nosilac 
ili  Jakob,  koji  se  radi  njega  veseli?  Jer,  ako  je  dobro  samo  radi  toga 
dobro,  što  daje  zadovoljstvo,  tada  otac  sigurno  ima  od  njega  toliko 
koliko  i  sin,  a  i  više  nego  sin!  Ta!  Sin  radi  dostojanstva  vicekralj  a, 
koje  mu  je  palo  u  dio,  ima,  razumljivo,  vrlo  mnogo  briga  i  poslova, 
dok  otac  samo  uživa  u  sviđanju  i  ima  čisti  užitak  onoga,  što  je  dobro 
u  toj  veličini  i  časti  njegova  sina,  a  da  zbog  toga  nema  ni  najmanju 
dužnost,  brigu  ni  muku.  »Ja  ću  veselo  umrijeti«,  veli  on.  Ta  tko  ne 
vidi  u  tome,  koliko  je  on  zadovoljan  i  sretan?  Ako  ni  sama  smrt  ne 
može  pomutiti  njegovu  radost,  ta  tko  će  mu  je  onda  ikada  moći  po¬ 
remetiti?  Ako  se  on  lagodno  i  ugodno  osjeća  čak  i  u  užasu  same 
smrti,  tko  će  onda  ikada  moći  ugasiti  tu  njegovu  radost? 

»Ljubav  je  jaka  kao  smrt!«  Pj  nad  pj.  8.6.  Radi  toga  radosti  lju¬ 
bavi  nadilaze  žalosti  smrti.  Njih  ne  može  ubiti  ni  sama  smrt!  Napro¬ 
tiv,  ona  ih  oživljuje.  Postoji  vatra  —  gorući  zdenac  —  La  Fontaine 
ardente  —  jedno  od  čudesa  u  pokrajini  Dauphine.  Isparivanje  gori- 
vih  plinova  gori  plamenom,  koji  je  visok  30  do  40  centimetara.  To 
sasvim  sigurno  znamo  mi  sami,  a  zato  nam  svjedoči  i  sam  sveti  Au- 
gustin  u  De  civitate  Dei  21.7.  Sveta  ljubav  je  također  toliko  jaka, 
da  svoj  plamen  i  svoju  utjehu  pali  i  diže  iznad  najžalosnijih  tjeskoba 
i  muka  smrti.  Vode  tuge  i  žalosti  ne  mogu  nikada  ugasiti  njezinu 
vatru!  Pj  nad  pj  8.7. 


PETA  GLAVA 

SUĆUT  I  SVIĐANJE  LJUBAVI  U  MUCI  NAŠEGA 
GOSPODINA 

Kada  ja  gledam  mojega  Spasitelja  u  Muci  na  Maslinskoj  gori, 
s  njegovom  dušom  koja  je  žalosna  do  smrti,  Mt  26.38,  tada  ja  uzdah¬ 
nem:  »O,  moj  Isuse,  tko  je  tu  muku  smrti  mogao  nositi  u  duši  života, 
ako  ne  ljubav,  koja  je  budila  samilost  i  koja  je  po  njoj  našu  bijedu 

privukla  u  tvoje  božansko  srce?  Kako  ijedna  pobožna  duša  može 
gledati  taj  prizor  muke  i  boli  u  toj  božanskoj  ljubavi?  Kako  ona 
može  ostati,  a  da  je  ne  probode  bol  svete  ljubavi?  A  kada  zatim  ona 
dalje  promisli,  da  te  sve  muke  njezina  predragog  ne  potječu  ni  iz 
kakve  nesavršenosti  i  slabosti,  nego  isključivo  iz  veličine  njegove 
drage  ljubavi,  ona  može  jedino,  da  se  sva  rastopi  u  svetoj  ljubavi, 
punoj  boli  i  da  zavapi:  »Ja  sam  crna  od  boli  iz  sućuti,  ali  ja  sam 
lijepa  po  ljubavi  iz  sviđanja.  Muke  mojega  predragog  oduzele  su  mi 
svu  boju!  Pj  nad  pj  1.4-5.  Jer,  kako  bi  vjerna  ljubav  mogla  gledati 
tolike  muke  na  onom  kojega  ljubi  više  nego  svoj  život,  a  da  sva  ne 
protrne,  izmršavi,  izblijedi  i  osuši  se  od  boli? 

Šatori  nomada  neprekidno  su  izloženi  nedaćama  nevremena  i 
štetama  rata.  Radi  toga  oni  su  uvijek  zgužvani  i  puni  prašine.  Tako 
sam  i  ja  sav  izložen  žaljenju,  koje  me  po  sućuti  obuzima  nad  bes¬ 
primjernim  mukama  mojega  božanskog  Spasitelja.  Ja  sam  sav  za- 
vijen  u  tugu  i  proboden  od  boli. 

Ali  ja  znam,  da  boli  onoga,  kojega  ja  ljubim,  potječu  od  njegove 
ljubavi.  Radi  toga  one  me  ucviljuju,  jer  ih  ja  osjećam  po  sućuti,  ali 
one  me  i  razveseljuju  po  sviđanju,  koje  ja  nalazim  u  toj  ljubavi.  Jer 
kako  vjerna  ljubeća  duša. ne  bi  našla  krajnju  radost  u  tome,  što  vidi, 
da  je  njezin  nebeski  zaručnik  toliko  ljubi? 

To  je  dakle  razlog,  da  ljepota  ljubavi  leži  u  ružnoći  boli.  Ta! 
Mogu  ja  slobodno  nositi  crninu  zbog  muke  i  smrti  mojega  kralja, 
biti  sav  spržen  i  crn  od  tuge,  Pj  nad  pj  1.4.,  ali  to  mi  ništa  ne  smeta, 
da  kušam  neusporedivu  slast,  kada  vidim  prekomjernost  njegove 
ljubavi,  raspete  u  mukama  i  bolima.  Salamonovi  šatori,  od  tjemena 
do  temelja  izvezeni  i  ukrašeni  divnom  raznolikošću  skupocjenoga 
ručnoga  rada  nisu  nikada  bili  tako  lijepi,  kako  sam  ja  sretan,  a  po 
tome  i  miran,  krotak,  blag,  ljubazan  i  veseo  u  različitosti  osjećaja 
ljubavi,  koji  se  rađaju  u  mojoj  duši,  dok  ja  osjećam  te  boli. 

Ljubav  izjednačuje  ljubavnike.  Evo!  Već  vidim  toga  dragog  lju¬ 
bavnika,  koji  je  sav  u  vatri  ljubavi  i  koji  gori  u  trnovom  grmu  boli. 
Izl  3.2.  I  ja  sam  sav  takav.  I  ja  sav  gorim  od  ljubavi  u  šikari  mojih 
boli,  jer  sam  ljiljan  u  trnju.  Pj  nad  pj  2.1.  Ah,  molim  vas,  nemojte 
gledati  samo  užas  mojih  boli,  koje  paraju  srce,  već  promatrajte  i 
ljepotu  moje  blažene  ljubavi.  Jao!  On  trpi  od  neizdržive  boli,  taj 
predragi  božanski  ljubavnik.  To  je  ono  što  me  ucviljuje  i  što  me 
tjera  da  padam  u  nesvijest  od  muke.  Ali  on  uživa  u  tome  da  trpi. 
On  ljubi  svoje  muke  i  lako  umire,  znajući  da  umire  iz  boli  za  mene. 

Prema  tome  dakle,  kolikogod  ja  plačem  radi  njegovih  boli,  ja 
sam  ujedno  sav  ushićen  radi  užitka,  koji  imam  zbog  njegove  ljubavi. 
Ja  ne  samo  da  se  žalostim  s  njime,  već  ja  se  i  dičim  u  njemu.  Rim 
8.17. 


214 


Ta  ljubav  je,  drag:  moj  Teotime,  serafskom  zaljubljeniku  sV. 
Franji  udarila  u  tijelo  stigmate  ili  rane  našega  Gospodina.  Ona  je 
isto  tako  anđeoskoj  ljubavnici  sv.  Katarini  Sijenskoj  zadala  goruće 
rane.  Ljubavno  sviđanje  izoštrilo  je  u  njoj  oštrice  bolne  sućuti.  Tako 
isto  i  med  još  više  povećava  i  još  osjetljivije  pokazuje  gorčinu  pe¬ 
lina.  Naprotiv,  •  prijatan  miris  ruža  postaje  još  finiji  od  češnjaka, 
koji  je  posađen  uz  ružičnjak  i  koji  raste  pokraj  ruža.  Na  isti  način 
ljubavno  sviđanje,  koje  se  upaljuje  u  nama  na  ljubavi  našega  Gos¬ 
podina,  beskonačno  povećava  sućut,  koju  mi  imamo  zbog  njegovih 
boli.  Naprotiv,  prijeđemo  li  mi  od  sućuti  koju  imamo  prema  njego¬ 
vim  bolima  na  sviđanje  koje  osjećamo  zbog  njegove  ljubavi,  tada  je 
naš  užitak  mnogo  žarći  i  uzvišeniji. 

U  tome  slučaju  se  očituju  zajedno  bol  ljubavi  i  ljubav  boli.  U 
tome  slučaju  se,  poput  dvojice  braće  Ezava  i  Jakoba,  Post  25.22., 
bore  ljubavna  sućut  i  bolno  sviđanje,  koja  će  strana  od  njih  biti  rev- 
nija.  I  ljubavna  sućut  i  bolno  sviđanje  stavljaju  dušu  u  nečuvene 
grčeve  i  smrtne  muke  tako  da  ona  pada  u  ekstazu,  koja  je  puna  lju¬ 
bavne  boli  i  bolne  ljubavi. 

Tako  su  te  velike  duše  sveti  Franjo  i  sveta  Katarina  Sijenska 
osjetile  neizrecivu  ljubav  u  svojim  bolima  i  neusporedivu  bol  u  svo¬ 
joj  ljubavi,  kada  su  one  primile  svete  rane,  kada  su  bile  stigmati¬ 
zirane.  One  su  se  naslađivale  u  veseloj  ljubavi  da  trpe  za  prijatelja. 
A  to  je  ljubav,  koju  je  u  najvišem  stupnju  ostvario  naš  božanski 
Spasitelj  na  drvu  križa.  Na  taj  način  rađa  se  dragocjeno  sjedinjenje 
našega  srca  s  Bogom,  koje  je,  kao  mistički  Benjamin,  ujedno  dijete 
boli  i  dijete  radosti.  Post  35.18. 

Ne  da  se  reći,  dragi  moj  Teotime,  koliko  naš  Spasitelj  želi  ući  u 
našu  dušu  putem  ove  ljubavi  bolnoga  sviđanja!  »Otvori  mi«,  veli  on, 
Pj  nad  pj  5.2.,  »draga  moja  sestrice,  moja  prijateljice,  moja  golubice, 
moja  sva  čista,  jer  moja  je  glava  sva  rosom  natopljena  i  moja  kosa 
kapima  noći.  »A  što  je  ta  rosa,  što  su  te  kapi  noći  drugo,  ako  ne 
muke  i  boli  njegove  Muke? 

Biseri  su,  kako  smo  mi  to  već  dosta  često  rekli,  kapi  rose,  koje 
studen  noći  razlije  na  površini  mora,  a  zatim  ih  prihvaćaju  školjke 
ostriga  ili  njihov  unutrašnji  sjajni  sloj.  (Opaska.  To  je  bilo  pučko 
mišljenje  onoga  doba.  Ono  se  razlikuje  od  današnjega  znanstvenoga 
tumačenja  te  pojave.)  Ne  kani  li  božanska  ljubav  naše  duše  nama 
reći:  »Gledaj,  ja  sam  sav  prožet  mukama  i  znojem  moje  Muke,  koju 
sam  gotovo  svu  proveo  bilo  u  tminama  noći,  bilo  u  noći  tame,  kada 
je  sunce  potamnilo,  iako  je  to  bilo  u  punom  svjetlu  podneva.  Otvori 
dakle  svoje  srce  za  mene,  kao  što  školjke  bisemice  otvaraju  svoje 
školjke  suncu  i  ja  ću  na  tebe  izliti  rosu  moje  Muke,  koja  će  se  pre¬ 
tvoriti  u  bisere  tvoje  utjehe. 

ŠESTA  GLAVA 


LJUBAV  DOBROHOTNOSTI  PREMA  NAŠEMU  GOSPODINU 
OSTVARUJEMO  PUTEM  ŽELJE 

Ljubav  koju  Bog  pokazuje  prema  nama  počinje  uvijek  dobro- 
hotnošću.  Bog  naime  hoće  i  čini  sve  ono  dobro  . koje  se  nalazi  u  na¬ 
ma.  A  zatim,  kada  je  to  sve  učinio,  on  u  tome  nalazi  sviđanje  i  za¬ 
dovoljstvo. 

Iz  svoje  dobrohotnosti  on  je  načinio  Davida  po  svojemu  srcu,  a 
poslije  toga  on  je  sa  sviđanjem  i  užitkom  ustanovio,  da  je  David 
uistinu  po  njegovu  srcu.  1  Sam  13.14. 

Iz  čiste  svoje  dobrohotnosti  on  je  u  prvi  mah  sav  svemir  stvorio 
za  čovjeka,  a  potom  je  u  svemir  stvorio  čovjeka.  Zatim  je  svakoj 
stvari  udario  stupanj  svoje  dobrote,  koja  je  toj  stvari  dolikovala. 
Na  kraju  je  on  ispitao  sve  što  je  stvorio  i  ustanovio  je,  da  je  sve  što 
je  stvorio  vrlo  dobro.  Tada  je  na  sve  to  dao  odobrenje  i  naposlijetku 
je  počinuo  u  svojemu  sviđanju  nad  svim  djelom.  Post  1.31. 

Nasuprot  tome  naša  ljubav  prema  Bogu  počinje  sviđanjem,  koje 
mi  nalazimo  u  nenadmašivoj  božanskoj  dobroti  i  njegovoj  beskraj¬ 
noj  savršenosti,  za  koje  mi  znamo,  da  su  one  vazda  prisutne  u  Bogu. 
A  poslije  toga  sviđanja  mi  prelazimo  na  djelo  dobrohotnosti.  I  kako 
je  sviđanje  koje  Bog  nalazi  u  svojim  stvorovima  samo  nastavak  nje¬ 
gove  blagohotnosti  prema  njima,  tako  je  dobrohotnost,  koju  mi  uz¬ 
vraćamo  njemu  samo  odobravanje  i  nastavljanje  sviđahja,  koje  mi 
nalazimo  u  njemu. 

A  ta  ljubav  dobrohotnosti  prema  Bogu  vrši  se  na  ovaj  način. 
Uistinu,  mi  ne  možemo  željeti  Bogu  nijedno  dobro,  jer  je  njegova 
dobrota  beskonačno  savršenija  nego  što  bismo  mogli  i  pomisliti  i 
poželjeti.  Možemo  željeti  samo  buduće  dobro,  a  u  Bogu  nijedno  do¬ 
bro  nije  buduće,  jer  svako  dobro  za  nj  je  toliko  prisutno,  da  ta  pri¬ 
sutnost  dobra  u  njegovu  božanskom  veličanstvu  nije  ništa  drugo 
nego  samo  božanstvo. 

Kada  dakle  ne  možemo  Bogu  zaželjeti  nikakvu  apsolutnu  želju, 
to  mi  gajimo  za  nj  izmišljene  i  uvjetne  želje.'  A  to  mi  radimo  otpri¬ 
like  ovako.  Kažemo  na  primjer:  »Ja  sam  tebi,  Gospodine,  rekao,  da 
si  ti  moj  Bog,  koji  si  sav  pun  svoje  beskrajne  dobrote  i  koji  prema 
tome  ne  možeš  trebati  nikakvih  mojih  dobara,  ni  uopće  ničesa  dru¬ 
gog.  Ps  15.  2.  Ali,  zamislim  li  ja  sebi  ono  što  je  nemoguće,  tada  bih 
ja  mogao  misliti,  da  ti  ipak  trebaš  neko  dobro.  I  potom  ja  ne  bih 
nikada  prestao  željeti  tebi  to  dobro.  Ja  ti  ne  bih  prestao  željeti  to 
dobro  ni  pod  cijenu  mojega  vlastitoga  života,  pod  cijenu  svega  mo¬ 
jega  bića  pa  i  svega  onoga  što  je  na  svijetu.  I  kada  bi  s  obzirom  na 

to,  što  ti  jesi  i  što  ti  nikada  ne  možeš  prestati  biti,  bilo  moguće,  da 
ti  dobiješ  još  neki  prirast,  neko  povećanje  dobra,  moj  Bože,  koliko 
bih  ja  želio,  da  ti  taj  prirast,  to  povećanje  postigneš!  Vječni  moj 
Bože,  tada  bih  ja  htio,  da  se  moje  siromašno  srce  pretvori  u  jednu 
jedinu  želju.  A  ta  želja  jest,  da  sav  moj  život  postane  jedan  jedini 
vapaj,  koji  bi  ti  želio,  da  ti  to  dobro  postigneš. 

Ah!  Ipak!  Presveti  i  preljubljeni  moje  duše,  ja  ne  želim,  da 
mogu  željeti  ijedno  dobro  tvojemu  božanskom  veličanstvu.  Nego, 
svim  svojim  srcem  ja  nalazim  sviđanje,  ja  uživam  u  tome  najvišem 
stupnju  dobrote,  koju  ti  posjeduješ  i  kojoj  ni  mišlju  ni  željom  nitko 
ništa  ne  može  ni  pripisati  ni  pridodati.  Međutim!  Kada  bi  ipak  ta 
želja  bila  moguća,  o  beskrajni  moj  Bože,  o  Božja  Beskonačnosti, 
moja  duša  bi  tada  željela  biti  ta  želja  i  ne  biti  ništa  drugo  osim  ta 
želja.  Ona  bi  toliko  željela,  da  za  tebe  želi,  da  joj  se  beskonačno 
sviđa,  što  ti  ništa  ne  može  željeti.  Ta!  Ta  nemoć  da  ti  prinese  tu 
želju  potječe  od  beskrajne  beskonačnosti  tvoje  savršenosti,  koja  na¬ 
dilazi  svaku  želju  i  svaku  misao. 

Oh!  Kako  ja  silno  ljubim  tu  nemogućnost,  kojom  ti  ne  mogu 
poželjeti  nikakvo  dobro,  o  moj  Bože,  jer  ona  potječe  od  neshvatljive 
neizmjernosti  tvojega  obilja.  Ona  je  toliko  neograničeno  beskrajna, 
da  bi  svaka  beskrajna  želja,  kada  bi  ona  postojala,  bila  beskrajno 
ispunjena  i  zadovoljena  beskonačnošću  tvoje  dobrote,  koja  bi  je  pre¬ 
tvorila  u  beskrajno  sviđanje. 

Ta  želja,  koja  se  sastoji  od  predodžbe  nemogućih  stvari,  može 
se  više  puta  korisno  primijeniti.  Ali  u  tu  svrhu  potrebno  je,  da  6e 
ostvari  važan  preduvjet.  Za  buđenje  te  želje  moraju  biti  prisutna 
naročita,  preobilna  čuvstva  izvanredne  gorljivosti  i  žestine. 

Govori  se,  da  je  veliki  sveti  Augustin  često  tako  činio,  da  je  če¬ 
sto  gajio  takve  želje.  U  preobilju  svoje  ljubavi  prema  Bogu  on  je 
govorio  ove  riječi:  »Gospodine  moj,  ja  sam  Augustin,  a  ti  si  Bog. 
Ali  kada  bih  ja,  što,  razumije  se,  niti  jest,  niti  uopće  može  biti,  bio 
Bog,  a  ti  Augustin,  tada  bih  ja  htio  zamijeniti  se  s  tobom  i  postati 
Augustin,  da  ti  postaneš  Bog. 

Postoji  još  jedna  vrsta  dobrohotnosti  prema  Bogu.  Ta  se  sastoji 
u  ovom.  Kada  mi  razmišljamo  i  ustanovimo,  da  veličini,  koju  on  ima 
sam  u  sebi,  ne  možemo  ništa  dodati,  tada  mi  želimo  povećati  veli¬ 
činu,  koju  mi  imamo  u  nama  samima.  Drugim  riječima  mi  želimo 
sve  više  i  više,  uvijek  i  svuda  povećati  sviđanje  koje  mi  imamo  nad 
njegovom  dobrotom.  No  pri  tome,  dragi  moj  Teotime,  mi  ne  želimo 
to  sviđanje  povećati  zbog  užitka  koji  ono  nama  daje,  nego  samo  radi 
toga,  jer  ono  priređuje  užitak,  koji  se  nalazi  u  Bogu.  Kao  što  mi  ne 
želimo  sućut  radi  boli  koju  ona  nosi  u  naše  srce,  nego  zato,  jer  nas 
ta  bol  sjedinjuje  i  združuje  s  našim  preljubljenim,  koji  trpi,  tako  mi 
ne  ljubimo  ni  sviđanje  radi  toga,  jer  nam  ono  prlušćuje  užitak,  nego 

radi  toga,  jer  se  taj  užitak  doživljuje  u  jedinstvu  s  užitkom  i  dobrom 
u  Bogu. 

Da  bismo  se  sve  više  i  više  s  njime  sjedinili,  mi  želimo  uživati 
u  beskrajno  većem  sviđanju.  Za  time  težimo  po  uzoru  na  svetu  kra¬ 
ljicu  i  majku  svete  ljubavi,  Lk  1.46,  čija  je  sveta  duša  neprekidno 
veličala  i  slavila  Boga.  I  da  bi  se  znalo,  da  je  ona  to  veličanje  vršila 
iz  sviđanja,  koje  je  ona  nalazila  u  božanskoj  dobroti,  ona  izjavljuje, 
da  je  njezin  duh  zadrhtao  od  radosti  u  Bogu,  njezinom  Spasitelju. 
Lk  1.46. 


SEDMA  GLAVA 

ZELJA  DA  SLAVIMO  I  VELIČAMO  BOGA  OTKIDA  NAS  OD 
NIŽIH  UŽITAKA  I  UPRAVLJA  NASU  PAŽNJU  NA  BOŽJE 

SAVRŠENOSTI 

Ljubav  dobrohotnosti  izaziva  u  nama  želju,  da  sve  više  i  više 
povećamo  naše  sviđanje,  koje  se  u  nama  budi  nad  Božjom  dobro¬ 
tom.  U  tu  svrhu  duša  se  brižljiivo  odriče  svakoga  drugog  užitka  zato, 
da  se  što  više  vježba  u  tome  kako  će  se  svidjeti  Bogu. 

Jedan  redovnik  je  pitao  pobožnoga  brata  Egidija,  jednoga  od 
prvih  i  najsvetijih  pratilaca  sv.  Franje  Asiškoga,  što  bi  on  mogao 
učiniti,  da  postane  milijii  Bogu.  Brat  Egidije  mu  je  na  to  pjevajući 
odgovorio:  »Jednu  jednom,  jednu  jednom!«  Poslije  toga  on  je  ovako 
protumačio  te  riječi.  Rekao  je:  »Svu  tvoju  dušu,  koja  je  samo  jedna, 
daj  uvijek  jednome  Bogu,  koji  je  također  jedan!«  Chronica  Fratrum 
Minorum  7.20. 

Duša  se  izlijeva  u  užicima  i  u  svojoj  raznolikosti  ona  se  rasipa 
i  onemogućuje  samu  sebe,  da  se  usredotočenije  preda  užitku,  koji 
ona  može  i  treba  naći  u  Bogu.  Pravi  ljubavnik  zapravo  nema  nika¬ 
kva  drugoga  užitka,  osim  jedino  u  onome  što  on  ljubi.  Radi  toga  je 
velikom  sv.  Pavlu  sve  drugo  izgledalo  kao  smeće  i  blato  u  usporedbi 
s  njegovim  Spasiteljem.  Filip  3.18.  A  isto  tako  i  sveta  zaručnica  živi 
sva  samo  za  svojega  predragog.  Ona  izjavljuje:  »Moj  dragi  je  sav 
moj,  a  ja  sam  sva  njegova.«  Pj  nad  pj  2.16. 

I  neka  sada  duša,  koja  gori  od  te  svete  ljubavi,  naiđe  na  stvo¬ 
rove  pa  bili  oni  ne  znam  kako  odlični,  ako  je  moguće  neka  oni  budu 
i  sami  anđeli,  ona  se  ni  na  tren  neće  zaustaviti  kod  njih,  osim  jedino 
toliko,  koliko  joj  je  potrebno,  da  joj  pomognu  u  ispunjenju  njezine 
želje.  »Recite  vi  meni  samo«,  veli  ona  njima,  »recite  mi  samo,  ja  vas 
zaklinjem,  jeste  li  vidjeli  onoga  kojega  ljubi  moja  duša!«  Pj  nad 
pj  3.3. 

Kada  je  slavna  Magdalena,  žena  velike  ljubavi,  kako  ju  je  na¬ 
zvao  Isus,  vidjela  na  grobu  anđele,  koji  su  joj,  nema  sumnje,  govorili 
anđeoski  to  jest  blago,  bezuvjetno  želeći  umiriti  njezine  brige,  koje 
su  joj  zaokupljale  dušu,  ona  je  i  dalje  ostala  jednako  sva  zaplakana 
i  nije  našla  ni  najmanje  sviđanje  ni  u  njihovoj  blagoj  riječi,  ni  u 
sjaju  njihovih  haljina,  ni  u  posve  nebeskoj  draži  svega  njihovoga 
vladanja,  ni  u  naj ljubaznijoj  ljepoti  njihovih  lica.  Sva  zalivena  su¬ 
zama  ona  im  je  naprosto  odgovorila  samo  onim  riječima,  koje  su  se 
odnosile  na  ljubljenoga  Isusa:  »Odnesli  su  mojega  Gospodina  i  ja 
ne  znam,  kamo  su  ga  metnuli!«  Iv  20.13. 

Na  to  se  ona  jednostavno  okrenula  i  ugledala  svojega  ljublje¬ 
noga  Spasitelja.  Ali  on  je  bio  obučen  u  odijelo  vrtlara.  To  nije  mo¬ 
glo  zadovoljiti  njezino  srce.  Ta!  Ona  je  bila  sva  puna  ljubavi  prema 
smrti  svojega  Spasitelja  i  ona  sada  nije  željela  nikakva  cvijeća  po 
prema  tome  niti  vrtlara.  U  svojemu  srcu  ona  nosi  samo  križ,  čavle 
i  trnje.  Ona  traži  jedino  Raspetoga!  Oh,  dragi  moj  vrtlaru,  govori 
ona,  ako  si  ti  možda  na  bilo  koji  način  presadio  mojega  predragog 
mrtvog  Gospodina  te  ga  kao  zgnječen  i  uveo  ljiljan  zasadio  tu  ne¬ 
gdje  među  tvojim  cvijećem,  molim  te,  reci  mi,  reci  mi  to  odmah  i  ja 
ću  ga  odnijeti!  Iv  20.15.  A  on  je  tada  nazove  njezinim  imenom.  I  gle! 
Dok  on  još  nije  ni  izgovorio  cijelo  njezino  ime,  ona  se  već  sva  ras¬ 
topila  od  sreće  i  uskliknula:  »Oh!  Bože  moj  i  Učitelju  moj!«  Iv  20.16. 

No!  Očigledno  nju  ne  može  ništa  više  zadovoljiti.  Njoj  se  više  ne 
sviđaju  ni  anđeli.  Ne  sviđa  joj  se  ni  sam  njezin  Spasitelj,  ako  joj  se 
ne  ukaže  u  onom  liku,  u  kojemu  je  on  očarao  i  zanio  njezino  srce. 

Svetim  Trima  kraljevima  ne  može  se  svidjeti  ni  ljepota  grada 
Jeruzalema,  ni  veličanstvenost  Herođova  dvora,  ni  sjaj  zvijezda  s 
vedra  neba.  Njihovo  srce  traži  jedino  malu  spilju  d  malo  Dijete  u 
Betlehemu. 

Majka  lijepe  ljubavi,  Pj  nad  pj  24.24,  i  njezin  zaručnik  svete 
ljubavi  ne  mogu  se  zaustaviti  ni  kod  rođaka,  ni  kod  prijatelja.  Skroz 
naskroz  obuzeti  žalošću  oni  koračaju  dalje  i  dalje  i  traže  jedan  je¬ 
dini  predmet  njihova  sviđanja.  Lk  2.44-48.  Zelja  da  povećamo  svi¬ 
đanje  isključuje  i  odbacuje  svaku  drugu  želju,  da  bi  se  to  jače  mo¬ 
gla  predati  onoj  želji,  na  koju  je  potiče  božanska  dobrohotnost. 

Da  bi  dakle  još  bolje  veličala  toga  svojega  božanskog  predra¬ 
gog,  duša  uvijek  traži  samo  njegovo  lice.  Ps  26.13.  Drugim  riječima 
s  uvijek  sve  brižljivijom  i  žarčom  pažnjom  ona  sve  više  i  više  opaža 
pojedinosti  ljepote  i  savršenosti  koje  se  nalaze  u  njemu.  Ona  nepre¬ 
kidno  napreduje  u  tome  dragom  traženju  razloga,  koji  bi  je  mogli 
trajno  tjerati,  da  joj  se  sve  više  i  više  sviđa  neshvatljiva  dobrota 
koju  ona  ljubi. 

Tako  David  u  više  svojih  nebeskih  psalama  u  sitnice  nabraja 
djela  i  čudesa  Božja.  A  sveta  zaručnica  u  Pjesmi  nad  pjesmama  kao 
dobro  raspoređenu  vojsku  reda  sve  savršenosti  svojega  dragog  za- 

ručnika  jednu  za  drugom.  Pj  nad  pj  5.10-16.,  6.9.  Na  taj  način  ona 
potiče  svoju  dušu  na  čisto  sveto  sviđanje.  Ona  sve  uzvišenije  i  uzvi- 
šenije  veliča  njegovu  odličnost  i  pomaže,  da  se  još  i  sve  druge  duše 
podlože  ljubavi  njezina  prijatelja,  koji  je  toliko  vrijedan  ljubavi. 


OSMA  GLAVA 

SVETA  DOBROHOTNOST  RAĐA  POHVALE  U  ČAST 
BOŽANSKOGA  PREDRAGOG 

Čast,  dragi  moj  Teotime,  ne  leži  u  onome  kojega  se  časti,  već  u 
onome  koji  časti.  Jer  koliko  puta  se  događa,  da  onaj  kojega  mi  ča¬ 
stimo  ne  zna  o  tome  ništa  i  nije  o  tome  štoviše  ni  sanjao!  Koliko  puta 
mi  hvalimo  one  koji  nas  ni  ne  poznaju  ili  koji  čak  spavaju!  Pa  ipak! 
Prema  općemu  sudu  ljudi  i  prema  redovitom  načinu  shvaćanja  iz¬ 
gleda  kao  da  nekome  činimo  dobro  kada  mu  iskazujemo  čast  i  kao 
da  mu  mnogo  darujemo,  kada  ga  obasipamo  naslovima  i  pohvalama. 

Ne  nalazimo  ni  najmanju  poteškoću  u  tome  da  kažemo,  da  je 
neka  osoba  bogata  častima,  slavom,  ugledom,  hvalama,  iako  mi  ui¬ 
stinu  vrlo  dobro  znamo,  da  se  to  sve  nalazi  izvan  slavljene  osobe  i 
da  ona  često  od  toga  nema  ni  najmanje  koristi.  Ta,  to  se  sve  događa 
prema  onoj  slavnoj  riječi,  koja  se  pripisuje  velikom  sv.  Augustinu: 
»O,  Siromašni  moj  Aristotele,  tebe  hvale  tamo,  gdje  te  nema,  a  tamo 
gdje  jesi,  pale  te!«  Enarratio  in  Ps  140,  cap.  19. 

Ajde  reci,  molim  te,  i  to,  kakva  korist  Cezaru  i  Aleksandru  Ve¬ 
likom  od  praznih  riječi,  koje  mnoge  prazne  glave  izgovaraju  njima 
u  čast! 

Bog,  sav  sama  dobrota,  koja  nadilazi  sve  hvale  i  časti,  ne  dobiva 
nikakvu  korist,  ni  nikakvo  povećanje  dobra  svima  pohvalama  koje 
mu  mi  dajemo.  Od  njih  on  nije  ni  bogatiji,  ni  veći,  ni  zadovoljniji, 
ni  sretniji,  jer  njegova  sreća,  njegovo  zadovoljstvo,  njegova  veličina 
i  njegovo  bogatstvo  nisu  i  ne  mogu  biti  drugo  osim  božanska  bes- 
krajnost  njegove  dobrote. 

Ali  jer  prema  našemu  običnom  shvaćanju  čast  se  smatra  kao 
jedan  od  najvećih  učinaka  naše  blagohotnosti  prema  drugima,  mi 
tu  vrstu  blagohotnosti  primijenjujemo  i  prema  Bogu.  Tom  dobrohot- 
nošću  mi  nii  najmanje  ne  pretpostavljamo  nikakvu  nestašicu  i  bijedu 
kod  onih,  koje  mi  častimo,  nego  naprotiv  mi  ispovijedamo,  da  se  oni 
itekako  jako  odlikuju.  Radi  toga  Bog  ne  samo  da  ljubazno  prima  tu 
našu  dobrohotnost,  nego  je  štoviše  traži  kao  pristalu  našoj  naravi, 

kao  toliko  kadru  da  zasvjedoči  naše  poštovanje  i  našu  ljubav,  koje 
mi  njemu  dugujemo.  On  nam  je  čak  i  propisao  da  mu  dajemo  i  iska¬ 
zujemo  svaku  čast  i  slavu. 

Ona  dakle  duša,  koja  je  našla  osobito  sviđanje  u  neizmjernoj 
Božjoj  savršenosti  i  koja  vidi,  da  ona  ne  može  Bogu  željeti  nikakvo 
povećanje  dobrote,  jer  je  on  ima  više  nego  što  ona  može  željeti,  pa 
i  više  nego  što  ona  može  pomisliti,  tada  ona  želi  bar  to,  da  njegovo 
ime  bude  sve  Više  i  više  blagoslivljano,  veličano,  hvaljeno,  čašćeno 
i  klanjano.  I  počinjući  sa  svojim  vlastitim  srcem  ona  ne  prestaje 
poticati  ga  na  tu  svetu  vježbu.  I  kao  sveta  pčelica  ona  prelijeće  od 
cvijeta  do  cvijeta  na  cvijeću  Božjih  djela  i  savršenosti,  skupljajući 
na  njima  mnoštvo  dragih  sviđanja.  A  iz  njih  ona  tada  slaže  i  proiz¬ 
vodi  nebeski  med  štovanja  vrijednih  ispovijesti,  pohvala  >i  veličanja, 
kojima,  koliko  ona  zna  i  može,  veliča  i  slavi  ime  svojega  predragog. 
U  tome  ona  slijedi  onoga  velikoga  psalmistu,  koji  je  i  sam  u  duhu 
obišao,  prošao,  proputovao  i  nagledao  se  čudesa  Božje  dobrote  te  je 
na  oltaru  svojega  srca  žrtvovao  mističku  hostiju  oduševljenja  i  za¬ 
nosa  svojega  glasa.  U  svojim  hvalospjevima,  u  svojim  divnim  psal¬ 
mima  i  himnima  on  je  prinosio  hostije  svojega  srca: 

Moje  srce  leteći  amo  tamo 
Na  krilima  svoje  misli, 

Ushićeno  od  divljenja 
Visoko  uzvijenim  glasom 
Prikaza  žrtvu 

Na  svojoj  milozvučnoj  harfi 
Pjevajući  hvale 
Gospodinu  Bogu  na  Sionu! 

Ali  ta  želja,  dragi  moj  Teotime,  koju  nam  nadahnjuje  i  pali  je 
u  našim  sroima  sveta  dobrohotnost,  nezasitna  je.  Jer  duša,  koja  je 
njome  obuzeta,  htjela  bi  svojemu  predragom  prinositi  slavospjeve 
bez  kraja  i  konca.  Jer  ona  dobro  uviđa,  da  su  njegove  savršenosti 
neizmjerne.  A  uz  to  joj  je  još  jasno  da  je  ona  daleko  od  toga,  da  bi 
mogla  zadovoljiti  svoju  želju.  Zato  je  njezina  ljubav  tjera,  da  upo¬ 
trijebi  sve  svoje  sile  i  da  na  neki  način  slavi  tu  dobrotu,  koja  je  do¬ 
stojna  samo  slave. 

Sviđanje  međutim  na  čudesan  način  povećava  napore  dobrohot¬ 
nosti.  Jer  u  onoj  mjeri,  u  kojoj  duša  sve  više  i  više  otkriva  Božju 
dobrotu,  ona  se  sve  više  i  više  naslađuje  njezinim  miljem  i  nalazi 
izvanredno  sviđanje  u  njezinoj  neizmjernoj  ljepoti.  Radi  toga  ona 
isto  tafio  želi  sve  više  i  više  uzdići  pohvale  i  slavospjeve  koje  joj 
daje. 

A  Opet,  s  druge  strane,  koliko  se  više  duša  zagrijava  i  raspaljuje 
da  hvali  nepojmljivu  Božju  dobrotu,  ona  toliko  više  povećava  i  širi 
sviđaije,  koje  ona  nalazi  na  njoj  i  time  povećavanjem  i  širenjem  ona 

se  sve  jače  i  jače  oduševljava,  da  veliča  Boga.  Tako  se  dakle  ljubav 
sviđanja  i  želja  za  sve  jačim  veličanjem  uzajamno  naprežu,  da  veli¬ 
čaju  Boga  i  da  njihova  međusobna  naklonost,  koju  vrše  jedna  na 
drugu  uvelike  i  neprekidno  rađaju  sve  jačim  rastom  i  sve  obimnijim 
povećanjem. 

Pozivajući  se  na  Plinija,  Hist.  nat.  10.29,  smijemo  reći  ovo.  Sla¬ 
vuji  nalaze  takvo  sviđanje  u  svojemu  pjevanju,  da  zbog  toga  svUđa- 
nja  punih  petnaest  dana  i  petnaest  noći  oni  ne  prestaju  biglisati. 
Cijelo  to  vrijeme  oni  se  trude  da  pjevaju  sve  bolje  i  bolje,  kao  da 
upriličuju  uzajamno  natjecanje  među  sobom.  Što  više  njihovo  pje¬ 
vanje  poprima  na  žaru  i  zanosu,  to  više  raste  njćhovo  sviđanje  u 
njemu.  Taj  rast  sviđanja  tjera  ih  na  najveće  napore,  da  što  ljepše 
biglišu.  Njihovo  pjevanje  toliko  povećava  njihovo  sviđanje  i  njihovo 
sviđanje  njihovo  pjevanje,  da  oni  često  uginu  pjevajući.  Njihovo 
grlo  pukne  od  pjevanja.  Slavuji  su  dakle  ptice,  koje  zaslužuju  lijepo 
ime  Filomele,  jer  oni  umiru  od  ljubavi,  i  to  od  ljubavi  za  melodiju. 

Oh,  Bože  moj,  dragi  moj  Teotime,  kako  srce,  koje  je  tako  žarko 
gonjeno  od  ljubavi,  da  hvali  svojega  Boga,  osjeti  bol,  koja  je  na  po¬ 
seban  način  slatka  i  osjeti  slatkoću,  koja  je  na  poseban  način  bolna, 
kada  nakon  tisuću  napora,  da  hvali  Boga,  uvCdi  svoju  nemoć.  Jao! 
Taj  siromašni  slavuj  htio  bi  sve  više  i  Više  uspeti  se  svojim  glasom 
i  usavršiti  svoju  melodiju,  da  bolje  pjeva  slavospjeve  svojemu  pre¬ 
dragom.  Koliko  više  ga  hvali,  toliko  više  mu  se  sviđa  da  ga  hvali, 
a  koliko  više  mu  se  sviđa  da  ga  hvali,  toliko  više  mu  se  ne  sviđa, 
da  ga  ne  može  još  bolje  i  ljepše  hvaliti.  I  da  se  učini  zadovoljnim  s 
najboljim,  što  on  u  toj  muci  može  uOiniti,  on  čini  sve  napore  koje 
samo  može  i  usred  tih  napora  on  pada  od  iznemoglosti. 

Tako  se  dogodilo  slavnom  svetom  Franji.  On  je  usred  svojih 
užitaka  koje  je  imao  od  toga  da  hvali  Boga  i  da  mu  pjeva  slavospjeve 
ljubavi,  lio  potoke  suza  i  često  od  slabosti  puštao  da  mu  padne  ono 
što  je  tada  držao  u  rukama.  Kao  sv.  Filomela  ostao  je  potpuno  iscrp¬ 
ljen  i  'iznemogao  i  često  je  gubio  dah  od  silnoga  disanja,  da  uzmogne 
hvaliti  onoga,  kojega  nije  mogao  nikada  dosta  nahvaliti. 

Ali,  dragi  moj  Teotime,  slušaj  još  jedan  drag  primjer  na  tu  istu 
temu.  On  je  uzet  iz  imena,  koje  je  taj  sveti  zaljubljenik  dao  svojoj 
redovničkoj  braći.  On  ih  je  zvao  cvrčci.  A  razlog,  da  'im  je  dao  to 
ime  našao  je  u  tome,  što  su  oni  pjevali  slavu' Bogu  noću.  Cvrčci  ima¬ 
ju  u  svojim  prsima  mnoštvo  cijevi,  kao  da  bi  bili  prirodne  orgulje. 
Da  bi  mogli  bolje  pjevati,  oni  se  hrane  jedino  rosom,  koju  ne  sišu 
ustima,  jer  ih  nemaju,  nego  je  sišu  pomoću  jezičca,  koji  im  leži 
usred  njihova  tijela.  Tim  jezičkom  oni  proizvode  sve  svoje  zvukove, 
i  to  s  tolikom  bukom,  da  ti  zvukovi  izgledaju  kao  glasovi.  Plin.  Hist. 
nat.  11.26. 

Kod  svetih  zaljubljenika  ista  je  stvar.  Sve  sposobnosti  njihovih 
duša  samo  su  mnoštvo  cijevi-svirala,  koje  oni  nose  u  svojim  grudi- 

ma,  da  bi  na  njima  pustili  odjekivati  hvalospjeve  i  slavospjeve  u 
čast  svojega  predragog.  A  u  sredini  svih  njihovih  sposobnosti  je  nji¬ 
hova  pobožnost.  Ona  je  jezik  njihova  srca.  Kako  reče  s\.  Bernardo, 
po  njoj  oni  primaju  rosu  nebeskih  savršenosti,  usisavajući  ih  i  pri¬ 
vlačeći  ih  k  sebi.  Njima  se  oni  hrane  pomoću  svojih  svetih  sviđanja, 
koje  oni  nalaze  u  njima.  Time  istim  jezikom  pobožnosti  oni  izgova¬ 
raju  sve  svoje  glasove  molitve,  hvalospjeve,  pjesme,  psalme  i  veli¬ 
čanja.  To  nam  posvedočuje  jedan  od  najsjajnijih  i  najodiičnijih  du¬ 
hovnih  cvrčaka,  koje  smo  ikada  čuli.  On  evo  ovako  pjeva: 

Slavi,  dušo,  moja  Gospodina  i  sve  što  je  u  meni 

Neka  slavi  njegovo  sveto  ime! 

Slavi;  dušo  moja,  Gospodina 

I  njegovih  dobroćinstava  ne  zaboravi  nikada!  Ps  102 

Nije  li  to  Usto  kao  da  je  htio  reći:  ja  sam  mistički  cvrčak.  Moja 
duša,  moj  duh,  moje  misli  i  sve  sposobnosti  koje  su  skupljene  u 
meni  jesu  orgulje.  Oh,  neka  one  zauvijek  blagoslivljaju  tvoje  sveto 
ime,  neka  s  njih  dovijeka  odzvanjaju  pohvale  tebi,  moj  Bože! 

Ja  ću  dovijeka  slaviti  Gospodina 

U  mojim  ustima  uvijek  je  pohvala  njemu  u  čast! 

U  Gospodinu  neka  se  ponosi  moja  duša! 

Neka  to  čuju  svi  koji  su  siromašni! 

Neka  kliču  i  raduju  se! 

Slavite  Gospodina  sa  mnom! 

Uzdižimo  njegovo  ime  do  neba!  Ps  33.1-2. 


DEVETA  GLAVA 

DOBROHOTNOST  NAS  TJERA  DA  ZOVEMO  SVE 
STVOROVE  NEKA  HVALE  BOGA 

Srce  obuzeto  i  gonjeno  željom  da  hvali  božansku  dobrotu 
više  nego  što  samo  može,  poduzima  različite  napore,  da  tu  želju  iz¬ 
vrši.  Ali  mnogo  puta  ono  'izlazi  iz  samoga  sebe  i  poziva  sve  stvorove, 
da  mu  priteknu  u  pomoć  u  ostvarivanju  te  njegove  želje. 

Tako  na  primjer  gledamo,  kako  to  čine  trojica  mladića  u  raža- 
renoj  peći.  Oni  pjevaju  onaj  divan  kantik  slavospjeva,  u  kojemu 
potiču  sve  što  je  na  nebu,  na  zemljii  i  pod  zemljom,  da  zahvaljuje 
vječnome  Bogu  hvaleći  ga  i  blagoslivljajući  ga  nadasve.  Dan  3.51. 

To  isto  vlidimo  i  kod  slavnoga  psalmiste.  On  je  sav  uzbuđen  od 
strasti  koja  je  sveto  neukroćena.  Ona  ga  tjera  da  hyali  Boga.  I  on, 
ne  držeći  se  nikakva  reda,  skače  s  neba  na  zemlju,  a  sa  zemlje  na 

nebo,  s  brda  s  dola  poziva  anđele,  ribe,  brda,  vode,  zmajeve,  ptice, 
zmije,  vatru,  tuču  i  maglu,  da  blagoslivljaju  onoga  koji  je  to  sve 
stvorio.  U  svojoj  želj'i,  da  slavi  Boga,  on  skuplja  sve  stvorove,  da  se 
svi  zajedno  slože  i  da  pobožno  veličaju  svojega  Stvoritelja.  Jedni  će 
to  učiniti  tako,  da  ga  sami  slave  svojim  nebeskim  slavospjevima,  a 
drugi  daju  povoda,  da  on  bude  slavljen.  A  oni  to  postižu  čudesima 
prerazličitih  svojih  svojstava,  kojima  tako  veličanstveno  odražavaju 
veličinu  njihova  Stvoritelja. 

Tako  je  božanski  kraljevski  psalmist  napisao  veliku  množinu 
psalama  s  naslovom:  »Hvalite  Boga!«  A  pri  tome  on  je  besjedio  svi¬ 
ma  stvorovima  i  poticao  ih,  da  blagoslivljaju  nebesko  veličanstvo. 
On  je  izbrojio  vrlo  mnoga  i  vrlo  različita  sredstva,  koja  najbolje 
pristaju,  da  bude  slavljena  ta  vječna  dobrota.  Na  kraju,  kao  da  je 
pao  nemoćan  bez  daha,  sve  svoje  pjevanje  psalama  on  je  zaključio 
ovim  oduševljenim  zanosom:  »Sva  priroda  neka  hvali  Gospodina!« 
Ps  150.6.  A  to  znači,  sve  što  živ*:,  neka  živi  i  neka  diše  jedino  za  Stvo¬ 
ritelja!  A  ta'ko  je  on  to  već  i  prije,  u  drugim  svojim  psalmima  po¬ 
ticao  i  hrabrio: 

Hvalit  ću  Gospodina  u  svako  doba. 

U  mojim  ustima  neka  je  vazda  hvala  njemu. 

U  Gospodinu  valja  se  dičiti  mojoj  duši. 

Neka  to  čuju  svi  siromašni  i  neka  se  vesele. 

Veličajte  Gospodina  sa  mnom! 

Uzdižimo  zajedno  njegovo  sveto  ime!  Ps  33.3. 

Tako  je  isto  i  veliki  sv.  Franjo  Asiški  pjevao  »Himnu  suncu«  i 
stotinu  drugih  sjajnih  hvalospjeva  Bogu.  U  njima  je  on  dozivao 
stvorenja,  da  dođu  u  pomoć  njegovom  srcu,  koje  je  iznemoglo  i  radi: 
česa  on  ne  može  više  iz  sve  svoje  duše  slaviti  csvojega  dragog  Spasi¬ 
telja,  kako  bi  on  to  htio.  Opuscula  S.  Francisci. 

Isto  tako  je  nebeska  zaručnica  u  Pjesmi  nad  pjesmama  dovik- 
nula  svojim  drugaricama.  Ja  se  osjećam,  tako  reći,  onesviještena  od 
žestokih  napora,  da  blagoslivljam  ‘i  veličam  predragoga  kralja  mo¬ 
jega  srca.  Taj  božanski  zaručnik  putem  'kontemplacije  odveo  me  je 
u  svoje  konobe  i  klijeti  s  vinom.  Pj  nad  pj  2.4.  Tu  mi  je  dao,  da  se 
naslađujem  neusporedivim  slastima  savršenosti  njegova  veličanstva. 
U  tome  naslađivanju,  na  sviđanju  koje  sam  našla  u  toj  beskrajnoj 
ljepoti  ja  sam  se  toliko  nakvasilali  toliko  sveto  opila,  da  je  moja  duša 
do  kraja  iznemogla  i  malaksala.  Ja  sam  ranjena  od  smrtne  ljubavne 
želje,  koja  me  tjera,  da  zauvijek  hvalim  tako  uzvišenu  dobrotu.  Pj 
nad  pj  2.4.  Ah,  od  svega  srca  ja  vas  molim,  pritecite  u  pomoć  moje¬ 
mu  siromašnom  srcu,  koje  će,  evo  na,  taj  čas  svršiti.  Pomozite  mu, 
molim  vas.  Poduprite  ga  cvijećem,  koligođ  ga  ima.  Ojačajte  ga  i  ok¬ 
ružite  ga  jabukama.  Inače,  ono  će  onesviješteno  pasti. 

Sviđanje  dovodi  u  srce  božanske  slasti.  One  toliko  ispune  srce, 
da  ono  postane  kao  izvan  sebe.  Ali  ljubav  dobrohotnosti  pomaže 
srcu,  da  izađe  iz  samoga  sebe  i  da  isparuje  raskošne  miomirise.  Ti 
mirisi  su  različite  vrste  pohvala,  koje  ono  pjeva  Bogu.  Ali  usprkos 
tome  ono  ih  ne  može  smoći  toliko  koliko  želi.  Tada  ono  govori:  »Svi 
vi  stvorovi,  dođite,  đopiCnesite  cvijeće  vaših  blagoslivljanja,  donesite 
jabuke  vaših  zahvaljivanja,  vaših  štovanja  i  vaših  klanjanja,  da  se 
sa  svih  strana  osjeća  miris,  koji  se  širi  i  diže  u  slavu  Onoga,  čija 
neizmjerna  dobrota  nadilazi  sva  čašćenja  'i  kojega  mi  ne  možemo 
nikada  dosta  veličati. 

Ta  božanska  strast,  koja  je  tolike  natjerala  propovijedati,  koja 
ih  je  natjerala,  da  uzmu  na  svoja  leđa  tolike  opasnosti,  kao  što  su  to 
učinili  sv.  Franjo  Ksaverski,  Berzeji,  Antuni  Possevinski  —  to  mno¬ 
štvo  isusovaca,  prvih  propovjednika  i  utemeljitelja  Družbe  —  kao 
što  su  to  učinili  toliki  kapucini,  dominikanci,  drugi  redovnici  i  drugi 
svjetovni  svećenici  svih  redova  i  vrsta  u  Indiji,  u  Japanu,  u  Marag- 
nanu  samo  zato,  da  te  velike  narode  upoznaju  sa  svetim  imenom  Isu¬ 
sovim,  da  ga  ti  narodi  počnu  ispovijedati  i  štovati.  To  je  ona  ista 
sveta  strast,  koja  piše  tolike  pobožne  knjige,  koja  gradi  crkve,  oltare, 
pobožne  domove.  Jednom  riječju  to  je  sveta  strast,  radi  koje  tolike 
Božje  sluge  bdiju,  rade  i  umiru  u>  plamenu  revnosti  i  žara,  koji  ih 
izjeda  i  guta. 


DESETA  GLAVA 

ŽELJA  DA  HVALIMO  BOGA  BUDI  U  NAMA  ČEŽNJU 

ZA  NEBOM 

Ljubavlju  zanesena  duša  vidi,  da  ne  može  zadovoljiti  želju,  ko¬ 
jom  kani  hvaliti  svojega  predragog,  sve  doklegod  živi  usred  ništavila 
ovoga  svijeta.  Ona  znade  također  i  to,  da  hvalospjevi,  koje  stanov¬ 
nici  neba  prinose  božanskoj  dobroti,  odjekuju  neusporedivo  ugodni¬ 
jom  melodijom.  Radi  toga  ona  govori:  »O  Bože,  koliko  treba  hvaliti 
te  hvalospjeve,  koje  blaženi  dusi  pjevaju  pred  prijestoljem  mojega 
nebeskoga  kralja!  Koliko  ti  hvalospjevi  zaslužuju,  da  ih  blagosliv¬ 
ljamo!  O,  koliko  je  blaženstvo  slušati  tu  melodiju  svete  vječnosti!  U 
njoj  u  onom  blagom  slijevanju  nejednakih  glasova  i  različitih  tonova 
nastaju  oni  divni  nebeski  akordi,  u  kojima  jedni  zborovi  svojim  ne¬ 
prekidnim  tokom  i  svojim  nepojmljivim  vezom  refrena  nadvisuju 
druge  zborove  tako  da  se  sa  svih  strana  čuje  samo  vječno  odzvanja- 
nje:  Aleluja!  Aleluja!  Aleluja! 

Ti  su  glasovi  toliko  snažni,  da  se  mogu  usporediti  s  grmljavinom 
gromova,  s  jekom  truba,  s  hukom  valova  uzburkanoga  mora.  Ali  to 
su  isto  tako  glasovi,  koji  imaju  neusporedivu  blagost  i  ljupkost  tako 
da  se  mogu  usporediti  s  melodijama  harfe,  koje  nježno  i  umiljato 
sviraju  rdke  najvještijega  majstora.  Otkr  14.2.  Ti  se  svi  glasovi  slažu 
i  ugađaju  u  jedan  jedini  veseo  uskrsni  himan:  »Aleluja!  Aleluja! 
Hvalite  Boga!  Amen!  Amen!  Hvalite  Boga!«  Otkr  19.1. 

Jer,  znaj,  dragi  moj  Teotime,  da  od  prijestolja  Božjega  ori  je¬ 
dan  glas  koji  blažene  stanovnike  slavnoga  nebeskoga  Jeruzalema  ne 
prestaje  dozivati:  »Pitnosite  hvalu  Bogu  vi,  koji  ste  njegovi  službe¬ 
nici,  koji  ga  se  bojite,  veliki  ili  mali!«  Otkr  19.5.  A  na  taj  poziv  ci¬ 
jelo  to  nebrojeno  mnoštvo  svetaca,  zborovi  anđela  i  zborovi  ljudi 
kao  jedan  zbor  odgovaraju  pjevajući  svom  svojom  snagom:  »Alelu¬ 
ja!  Hvalite  Boga!«  Otkr  19.6. 

Ali!  Koji  je  to  čudesan  glas  koji  dolazi  od  božanskoga  prijesto¬ 
lja  i  koji  izabranima  najavljuje  radostan  aleluja?  Koji  bi  to  drugi 
glas  bio  nego  sveto  sviđanje!  Proćućeno  u  duhu,  to  sviđanje  daje 
izabranima  osjetiti  slasti  božanske  savršenosti.  A  iz  njega  se  zatim 
u  njima  rađa  sveta  blagohotnost  puna  ljubavi,  koja  je  živi  izvor  sve¬ 
tih  hvalospjeva. 

Tako  dakle  sviđanje  koje  potječe  od  Božjega  prijestolja  utiskuje 
u  dušu  blaženih  veličinu  i  sjaj  Boga,  a  dobrohotnost  ih  potiče,  da, 
kao  odgovor  na  to,  pred  Božjim  prijestoljem  prosipaju  sveti  mio¬ 
miris  hvala!  Radi  toga  oni  kao  vječrii  odgovor  bez  prestanka  pje¬ 
vaju:  Aleluja!  A  to  znači:  Hvalite  Boga!  Sviđanje  struji  od  prijesto¬ 
lja  u  srce,  a  dobrohotnost  se  uspinje  od  srca  k  prijestolju. 

Oh,  kako  je  to  divan  hram,  koji  sav  odjekuje  od  hvalospjeva! 
Kakva  je  to  slast  za  sve  one,  koji  žive  u  tome  svetom  prebivalištu, 
u  kojemu  se  toliko  mnoštvo  nebeskih  filomela  li  slavuja  sveto  na¬ 
tječe  u  ljubavnoj  utakmici  i  neprekidno  pjeva  himne  vječne  radosti! 

Prema  tome  dakle  srce,  koje  na  ovom  svijetu  ne  može  ni  pjevati, 
ni  slušati  božanske  hvalospjeve  onako  kako  bi  ono  željelo,  ispunja 
se  sada  željama  kojima  nema  ravnih.  Ono  želi  da  bude  oslobođeno 
od  svih  spona  ovoga  života  i  da  uđe  u  onaj  život,  u  kojemu  se  na 
tako  savršen  način  hvali  nebeski  zaručnik.  Kada  te  želje  osvoje  srce, 
one  često  u  grudima  svetih  zaljubljenika  postaju  tako  snažne  i  silo¬ 
vite,  da  protjeraju  sve  druge  želje  i  da  omrznu  duši  sve  zemaljske 
stvari.  I  ne  samo  to.  One  postanu  uzrok,  da  duša  sasvim  oslabi  i  iz- 
nemogne,  da  postane  bolesna  od  ljubavi.  Jest!  Ova  sveta  strast  koji 
puta  toliko  ojača,  da,  ako  to  Bog  dopusti,  od  nje  nastupi  i  sama  smrt. 

Tako  je  to  bilo  kod  toga  slavnog  serafskog  zaljubljenika  sv.  Fra¬ 
nje  Asiškoga.  Ta  sveta  i  jaka  strast  da  hvali  Boga  dugo  ga  je  mučila. 
Konačno  u  njegovim  posljednjim  godinama,  kada  mu  je  na  naročit 
način  bilo  objavljeno,  da  može  biti  siguran  u  svoje  vječno  spasenje, 
on  više  nije  mogao  zadržati  svoju  radost.  Iz  dana  u  dan  on  se  je 

samo  trošio  i  trošio  kao  da  su  se  njegov  život  i  njegova  duša  ishla¬ 
pili.  Kao  da  je  postao  tamjan  stavljen  na  vatru  njegovih  žarkih  že¬ 
lja,  po  kojima  je  on  silio,  da  vidi  svojega  učitelja  i  da  ga  može  hva¬ 
liti  bez  kraja  i  konca.  I  tako  je  taj  žar  svaki  dan  rastao  i  dobivao  sve 
novu  i  novu  snagu.  Napokon  je  njegova  duša  »izašla  iz  njegova  tijela 
i  posljednjim  naporom,  koji  je  učinila  na  zemlji,  vinula  se  je  u  nebo. 
Božji  Promisao  je  htio,  da  on  umre  izgovarajući  ove  svete  riječi: 
»Oh,  izvuci,  Gospodine,  moju  dušu  iz  ove  tamnice,  da  ja  mogu  bla¬ 
goslivljati  tvoje  sveto  ime.  Pravednici  čekaju  na  me,  dok  mi  ti  ne 
udijeliš  željeni  mir!«  Ps  141.8. 

Molim  te,  dragi  moj  Teotime,  gledaj  taj  veliki  duh!  Kao  nebeski 
slavuj  on  je  zatvoren  u  kavezu  svojega  tijela,  u  kojemu  ne  može, 
kako  on  želi,  pjevati  hvale  svojoj  vječnoj  ljubavi.  On  zna,  da  bi  on 
mogao  kudikamo  ljepše  pjevati  i  da  bi  njegovo  bigJisanje  kudikamo 
sjajnije  zvučalo,  kada  bi  on  izašao  na  slobodu,  kada  bi  se  mogao  ko¬ 
ristiti  tom  slobodom  i  kada  bi  se  našao  u  društvu  drugih  slavuja  na 
veselim  i  cvjetnim  brežuljcima  blaženoga  zavičaja.  Rad:  toga  on  kli¬ 
če:  »Ah!  Gospodine  mojega  života,  daj  po  svojoj  isključivo  dragoj 
dobroti  oslobodi  mene  siromaha  ovoga  kaveza  mojega  tijela,  izvadi 
me  iz  te  moje  tamnice,  pa  da  ja,  oslobođen  od  toga  ropstva,  uzmog- 
nem  letjeti  tamo  gore  u  nebo,  gdje  me  čekaju  moji  drag);  drugovi,  da 
se  priključim  njihovim  zborovima  i  da  se  okružim  njihovim  vese¬ 
ljem!  Tamo  ću  ja,  Gospodine,  sjediniti  svoj  glas  s  njihovim  glaso¬ 
vima.  Tamo  ću  ja  stvoriti  divnu  harmoniju  prekrasnoga  ponašanja 
i  glasa.  Tamo  ću  ja  zauvijek  pjevati,  hvaliti  i  blagoslivljati  tvoje  ve¬ 
liko  i  sveto  milosrđe. 

Taj  sveti  zaljubljenik  božanske  dobrote,  taj  serafski  svetac  po¬ 
stupa  kao  govornik,  koji  želi  svoj  govor  svršiti  i  koji  želi  sve  ono 
što  je  u  svojemu  govoru  rekao  zaključiti  ovom  iJi  onom  lozinkom. 
On  udara  tako  krasan  završetak  svima  svojim  čežnjama  i  željama. 
Njegove  posljednje  riječi  samo  su  rezime,  samu  su  skraćen  sadržaj 
svih  njegovih  dosadašnjih  riječi,  u  koje  je  on  izlio  svu  svoju  dušu 
toliko  jako,  da  je  izgovarajući  ih  —  izdahnuo.  Moj  Bože,  dragi  moj 
Teotime,  kako  je  to  bila  prekrasna  i  slatka  smrt,  smrt  u  svoj  ljubavi 
i  sreći  i  ljubav  u  svoj  svetosti  i  smrti! 


JEDANAESTA  GLAVA 

SVOJU  LJUBAV  DOBROHOTNOSTI  OSTVARUJMO 
POVEZANO  S  POHVALAMA  KOJE  PRINOSE  BOGU  NAS 
GOSPODIN  I  NJEGOVA  SVETA  MAJKA 

U  ovome  svetom  vježbanju  mi  se  uspinjemo  od  stepenice  do  ste¬ 
penice.  Kada  mi  pozivamo  stvorove,  da  hvale  Boga,  tada  mti.  pola- 

zimo  od  onih,  koji  su  neosjetni  k  onima  koji  imaju  razum  i  napokon 
k  onima  koji  su  duhovni.  Na  tome  putu  mi  prelazimo  od  Crkve,  koja 
je  još  na  putu  borbe  k  Crkvi,  koja  je  već  ušla  u  svoju  slavu. 

U  toj  Crkvi  mi  se  uzdižemo  do  anđela  i  svetaca,  sve  dok  ne  sret¬ 
nemo  bi.  djevicu  Mariju,  koja  je  više  od  svih.  Ona  na  neusporedivo 
lijep  način  hvali  i  veliča  Boga.  Ona  ga  hvali  više,  svetije  i  divnije 
nego  što  to  ikada  mogu  učiniti  svi  stvorovi  zajedno. 

Kada  sam  prije  dvije  godine  — 1614.  —  boravio  u  Milanu,  kamo 
je  mene  i  još  nekolicinu  svećenika  dovela  još  svježa  uspomena  na 
velikoga  biskupa  sv.  Karla,  mi  smo  u  različitim  crkvama  slušali  raz¬ 
ličitu  glazbu.  Ali  u  jednom  samostanu  časrilh  sestara  mi  smo  slušali 
pjevanje  jedne  od  tih  časnih  sestara.  Njezin  je  glas  bio  toliko  čude¬ 
sno  divan,  da  je  ona  sama  u  naše  duše  unesla  neusporedivo  više  uži- 
taika  nego  sve  ostalo  pjevanje  i  sviranje  zajedno.  Kakogod  je  i  to 
sve  drugo  pjevanje  i  sviranje  bilo  izvrsno,  nama  se  je  učinilo,  kao 
da  se  ono  ne  izvodi  ni  za  što  drugo,  osim  da  poda  još  veći  sjaj  toga 
jednoga  jedinoga  glasa,  da  uzdigne  i  poveća  njegovu  savršenost  i  je¬ 
dinstvenost. 

Tako  ti  se,  dragi  moj  Teotime,  među  svima  onim  glasovima  koji 
se  čuju  iz  srdaca  svih  ljudi  i  iz  srdaca  svih  anđela,  uzdiže  visok  glas 
prečiste  Djevice.  On  je  viši  od  svih  ostalih  i  daje  Bogu  više  hvale 
nego  svi  ostali  stvorovi.  Zato  nebeski  kralj  nju  posebice  poziva,  da 
pjeva.  On  joj  govori:  »Pokaži  mi  svoje  lice,  premila  moja!  Daj,  neka 
tvoj  glas  zvoni  u  mojim  ušima!  Jer  tvoj  glas  je  samo  sladak,  a  tvoje 
lice  je  samo  lijepo!«  Pj  nad  pj  2.14. 

Pa  ipak!  I  te  sve  hvale,  koje  ta  Majka  časti  i  lijepe  ljubavi,  Eccli 
24.24.,  zajedno  sa  svima  ostalim  stvorovima,  daje  Bogu,  kolikogod 
su  izvrsne  i  divne,  uza  sve  to  su  beskrajno  niže  od  beskrajnoga  do¬ 
stojanstva  i  vrijednosti  Božje  dobrote.  One  se  ne  nalaze  ni  u  kakvom 
razmjeru  prema  tome  dostojanstvu  i  toj  vrijednosti.  Iz  toga  slijedi, 
da  one  doduše  uvelike  zadovoljavaju  svetu  dobrohotnost,  koju  gaji 
srce  obuzeto  ljubavlju  za  svojega  predragog,  ali  one  je  ipak  ne  uta- 
žuju.  Radi  toga  srce  kroči  dalje  naprijed  i  moli  Spasitelja,  da  on 
hvali  i  slavi  svojega  vječnog  Oca  svima  onim  veličanjima,  koja  mu 
može  nadahnuti  njegova  sinovska  ljubav.  I  tada,  dragi  moj  Teotime, 
duša  stiže  do  mjesta,  gdje  vlada  šutnja.  Jer  tu  mi  ne  možemo  više 
učiniti  ništa  drugo  nego  —  diviti  se. 

O,  kakav  hvalospjev  Sina  Ocu!  Oh,  kako  je  lijep  taj  Predragi 
među  svom  ljudskom  djecom!  O,  kako  je  sladak  njegov  glas!  Ta,  on 
izlaz:  iz  usta,  u  kojima  se  razlila  punina  milosti.  Ps  44.3.  Svi  su  drugi 
namirisani,  ali  on  je  miris  sam.  Svi  su  drugi  puni  melema,  ali  on  je 
melem  sam.  Pj  nad  pj  1.2.  Hvale  drugih  nebeski  Otac  uzima  kao  mi¬ 
ris  pojedinih  cvjetova,  ali  kada  čuje  hvale  koje  mu  prinosi  Spasitelj, 
on  tada  bezuvjetno  kliče:  »Oh,  to  je  miris  hvale  mojega  Sina.  On  je 
kao  miris  polja  puna  cvijeća  koje  sam  ja  sam  blagoslovio!«  Post  27.27. 

Jest!  Dragi  moj  Teotime,  svi  blagoslovi  koje  Crkva  na  putu  bor¬ 
be  zajedno  sa  slavnom  Crkvom  na  nebu  izriče  Bogu,  su  blagoslovi 
ljudi  i  anđela.  Oni  se  doduše  odnose  na  Stvoritelja,  ali  oni  potječu 
od  stvorova.  Ali  blagoslovi  koji  potječu  od  Krista  su  božanski.  Jer, 
oni  ne  samo  da  se  odnose  na  Boga,  već  oni  potječu  od  Boga.  Ta,  Ot¬ 
kupitelj  je  pravi  Bog.  Oni  su  božanski  ne  samo  s  obzirom  na  njihov 
cilj,  nego  su  božanski  i  s  obzirom  na  njihovo  podrijetlo.  Božanski  su 
zato,  jer  teže  Bogu,  a  božanski  su  i  zato,  jer  potječu  od  Boga.  Bog 
potiče  dušu,  hrabri  je  i  daje  joj  milost,  koja  se  traži,  da  ona  rađa 
nove  hvale.  Ali  one  hvale  koje  daje  Spasitelj,  rađa  on  sam,  jer  je 
on  Bog.  Radi  toga  su  i  te  hvale  božanske,  to  jest  one  su  beskrajne 
vrijednosti. 

Tko  se  u  rano  jutro  u  brojnom  grmlju  dosta  dugo  naslušao  ugo¬ 
dnoga  cvrkutanja  onoga  raskošnoga  mnoštva  zelenčica,  zimovki,  ko- 
nopljarki,  češljugara  i  drugih  sitnih  ptica  'i  tada  najedanput  začuo 
glas  majstora  pjevača  slavuja,  koji  svojim  divnim  pijevom  u  savr¬ 
šenoj  melodiji  ispunja  zrak  i  uho,  bez  dvojbe  bi  više  volio  toga  sa¬ 
motnoga  pjevača  gajeva  nego  čitavo  jato  drugih  ptica  pjevica. 

Tako  isto  kada  čovjek  sluša  sve  hvale  koje  toliko  mnoštvo  raz¬ 
ličitih  stvorova  u  međusobnom  natjecanju  jednodušno  prinosi  svo¬ 
jemu  Stvoritelju  pa  napokon  začuje  onu  hvalu,  koju  mu  prinosi 
Spasitelj,  to  tada  nalazi  u  njoj  jasnu  beskrajnost  valjanosti,  koja  se 
odnosi  na  vrijednost  i  na  ljupkost,  a  koja  nadilazi  sva  očekivanja  i 
sve  nade  srca.  Kao  iz  dubokoga  sna  probuđena  duša  se  tada  naje¬ 
danput  nađe  očarana  krajnošću  slasti  koju  joj  donosi  ta  melodija, 

Oh,  ja  je  čujem  kako  kliče:  »Glasu,  o  mili  glasu  mojega  predra¬ 
gog!«  Pj  nad  pj  2.8.  O  ti  kraljevski  glasu  nad  svima  glasovima,  glasu 
prema  kojemu  su  svi  drugi  glasovi  samo  kao  nijema  i  sumorna  šut¬ 
nja.  »Gledaj  samo,  kako  taj  dragi  prijatelj  trči  kao  da  ide  na  juriš, 
gledaj  ga  kako  dolazi  sav  izvan  sebe  preko  visokih  gora  preskačući 
brežuljke.  Njegov  glas  se  ori  i  razliježe  iznad  glasova  svih  serafima  i 
svih  stvorova.  On  ima  oko  srne,  da  može  prodrijeti  dalje  nego  itko 
drugi  u  ljepotu  svetosti  koju  želi  hvaliti.  Više  od  svih  drugih  on 
ljubi  melodiju  hvale  i  slave  svojega  Oca.  Radi  toga  on  kliče,  hvali 
i  blagoslivlje  Oca  više  nego  svi  drugi.  Eno!  Gledajte  tu  božansku 
ljubav  Predragog!  Gledajte  je,  kako  se  je  postavila  .iza  zida  njegove 
ljudske  naravi!  Ona  se  vidi  po  ranama  njegova  tijela  i  po  otvoru  na 
njegovu  boku,  kao  po  svojim  prozorima  i  po  rešetki,  iza  koje  on 
gleda  na  nas.  Pj  nad  pj  2.8-9. 

Jest!  Očigledno!  Dragi  moj  Teotime,  božanska  ljubav  koja  sjedi 
u  srcu  Spasiteljevu  kao  da  sjedi  na  svojemu  kraljevskom  prijestolju, 
kroz  otvorenu  brazgotinu  na  svojemu  probodenom  boku  gleda  sva 
srca  ljudske  djece.  Jer  to  srce  ostaje  uvijek  kralj  svih  srdaca.  Ono 
uvijek  upire  svoje  oči  na  srca  ljudi.  Ali  kao  što  oni  koji  gledaju  kroz 
rešetke  vide  druge,  dok  drugi  njih  samo  naslućuju,  tako  i  božanska 

ljubav  toga  srca  ili  još  bolje  to  srce  božanske  ljubavi  uvijek  jasno 
vidi  naša  srca  i  gleda  ih  obima  svoje  ljubavi,  a  da  mi  njega  ipak  ne 
vidimo.  Mi  njega  samo  nazrijevamo  ili  naslućujemo.  Jer,  o  Bože 
moj,  kada  bismo  ga  mi  ugledali  onakva  kakvo  ono  jest,  mi  bismo 
umrli  od  ljubavi  za  nj,  budući  da  smo  mi  smrtni,  kao  što  je  i  ono 
samo  umrlo  za  nas,  dok  je  bilo  smrtno  i  kao  što  bi  ono  i  sada  umrlo, 
kada  ne  bi  bilo  besmrtno. 

Oh,  kada  bismo  mi  mogli  čuti,  kako  to  božansko  srce  glasom 
beskrajne  miline  pjeva  himnu  zahvalnicu  nebeskomu  Ocu!  Oh,  ko¬ 
liku  radost,  dragi  moj  Teotime,  koliku  jakost  ta  spoznaja  daje  na¬ 
šemu  srcu,  koliko  ga  samo  ona  potiče,  da  se  napreže  i  trudi  na  putu 
prema  nebu,  da  sigurno  stigne  u  nj  i  da  vječno  sluša  tu  božansku 
himnu  zahvalnicu!  Taj  dragi  prijatelj  naših  duša  nas  neprekidno  po¬ 
tiče  na  to:  »Ajde,  digni  se«,  govori  on,  »izađi  iz  sebe,  poleti  prema 
meni,  golubice  moja,  prelijepa  moja!«  Pj  nad  pj  2.10-14.  Poleti  u  to 
nebesko  prebivalište,  gdje  su  sve  stvari  radost  i  odišu  jedino  hva¬ 
lama  i  blagoslivljanjima.  Tamo  sve  cvate,  Pj  nad  pj  2.10,  sve  širi 
slatkoću  i  miomiris.  Grlice,  koje  su  najsjetnije  od  svih  ptica,  tamo 
ipak  otvaraju  svoja  grla,  da  sve  odzvanja  od  njihova  pjevanja.  Dođi 
dakle,  moja  jedina  ljubljena,  najdraža  moja!  Dođi  na  one  iste  pro¬ 
zore,  kroz  koje  ja  gledam  tebe,  tu  ćeš  me  najjasnije  vidjeti!  Dođi  i 
promatraj  moje  srce  u  šupljini  otvora  u  mojemu  boku,  koji  je  bio 
načinjen,  dok  je  moje  tijelo  bilo  svedeno  na  bijedne  ostatke  razva¬ 
ljene  kuće  i  potom  još  tako  jadno  razbijeno  na  drvu  križa!  Dođi  i 
pokaži  mi  svoje  lice!«  Pj  nad  pj  3.11. 

Ah,  ja  ga  sada  vidim,  a  da  mi  ga  ti  ne  pokazuješ.  A  tada  ja  ću 
ga  gledati,  a  ti  ćeš  mi  ga  pokazati,  jer  ti  ćeš  vidjeti,  da  ja  tebe  vidim. 
»Daj  da  čujem  tvoj  glas!  Jer  ja  hoću  da  ga  sjedinim  sa  svojim,  tako 
da  će  tvoj  glas  biti  lijep  i  tvoje  lice  milo!«  Pj  nad  pj  3.14. 

O,  kakvo  blaženstvo  za  naša  srca,  kada  će  se  naši  glasovi  sjedi¬ 
niti  <i  pomiješati  s  glasom  Spasitelja  i  kada  će  oni  učestvovati  u  bes¬ 
krajnoj  ljepoti  pohvala  i  blagoslivljanja,  koja  taj  preljubljeni  Sin 
prinosi  svojemu  vječnomu  Ocu! 


DVANAESTA  GLAVA 

POHVALA  NAD  SVIMA  POHVALAMA  JE  ONA  POHVALA 
KOJU  BOG  DAJE  SAMOMU  SEBI.  POGLEDAJMO  KAKO  U 
TOME  DAVANJU  POHVALE  UČESTVUJE  NASA 
DOBROHOTNOST 

Svi  ljudski  čini  našega  Spasitelja  su  neizmjerne  vrijednosti  i 
zasluge.  Takva  cijena  njima  pripada  na  temelju  osobe  koja  te  čine 
vrši,  a  koja  je  jedan  te  isti  Bog  zajedno  s  Ocem  i  s  Duhom  Svetim. 

Ali  oni  ipak  nisu  neizmjerni  po  svojoj  naravi  i  biti.  Jer  kakogod  se 
mi  nalazili  u  istoj  sobi,  mi  ne  primamo  svjetlost  prema  veličini  sjaj¬ 
nosti  sunca,  koje  tu  svjetlost  rasipa,  već  prema  veličini  prozora,  kroz 
koji  nam  ga  ono  propušta.  Tako  isto  i  ljudski  čini  Spasitelja  nisu  ne¬ 
izmjerni,  iako  su  od  neizmjerne  vrijednosti.  Jer,  kakogod  su  oni  čini, 
koje  vrši  božanska  osoba,  ona  ih  ipak  ne  vrši  u  cijelom  opsegu  svoje 
neizmjernosti,  nego  prema  ograničenoj  veličini  svoje  ljudske  naravi, 
pomoću  koje  ih  ona  vrši.  Na  taj  način  dakle  ljudski  čini  našega  dra¬ 
gog  Spasitelja  su  neizmjerni  s  obzirom  na  naše  čine,  ali  su  oni  isto 
tako  ograničeni  s  obzirom  na  neizmjernost  božanske  biti.  Oni  imadu 
neizmjernu  vrijednost,  cijenu  i  čast,  jer  proizlaze  od  osobe,  koja  je 
Bog.  Ali  imadu  ograničenu  bit  i  narav,  jer  ih  Bog  čini  prema  svojoj 
ljudskoj  naravi  i  biti,  koja  je  ograničena.  Pohvala  dakle  koja  izlazi 
od  Spasitelja  utoliko  ukoliko  je  on  čovjek,  budući  da  nije  neizmjerna 
sa  svih  strana,  ne  može  sa  svih  strana  ni  odgovarati  neizmjernoj  ve¬ 
ličini  Boga,  za  koju  je  određena. 

Radi  toga,  kada  smo  mi  doživjeli  prvi  zanos  divljenja,  koji  nas 
je  obuzeo,  kada  smo  sreli  tako  slavnu  pohvalu  kao  što  je  pohvala 
koju  Spasitelj  daje  svojemu  nebeskomu  Ocu,  mi  ne  možemo,  a  da 
i  dalje  ne  uviđamo,  da  je  Bog  još  uvijek  neizmjerno  više  dostojan 
hvale,  nego  što  mu  je  mogu  dati  svi  stvorovi,  pa  štoviše  i  sama  ljud¬ 
ska  narav  njegovoga  vječnog  Sina. 

Kada  bi  netko  hvalio  sunce  radi  njegova  svjetla,  to,  što  bi  se  on 
više  uzdizao  prema  njemu,  da  ga  hvali,  to  više  bi  on  uviđao,  da  je 
ono  vrijedno  hvale,  jer  bi  on  neprekidno  gledao  u  njemu  sve  jači 
i  jači  sjaj.  Pa  ako  je  ta  ljepota  svjetla  uzrok  koji  mami  ševe  da  pje¬ 
vaju,  što  je  vrlo  vjerojatno,  tada  nije  čudo,  da  one  pjevaju  uvijek 
sve  čistijim  i  čistijim  glasom,  što  se  više  dižu  prema  suncu.  One  se 
dižu  jednako  u  svojemu  pjevanju,  kao  što  se  dižu  i  u  svojemu  lijetu 
sve  dotle,  dok  više  ne  mogu  pjevati.  Kada  više  ne  mogu  pjevati,  one 
se  stanu  spuštati  koliko  tijelom  toliko  i  glasom,  padajući  sve  niže  i 
niže  kako  svojim  letom  tako  i  svojim  glasom. 

Dragi  moj  Teotime,  na  isti  način,  što  se  mi  više  našom  dobro- 
hotnošću  uspinjemo  prema  Bogu,  da  mu  zapjevamo  hvale  i  da  ih 
slušamo,  to  više  se  mi  uvjeravamo,  da  on  jednako  uvijek  ostaje  iz¬ 
nad  svih  pohvala  i  hvala.  I  konačno  mi  uviđamo,  da  on  ne  može  biti 
hvaljen  onoliko  koliko  on  zaslužuje.  Jedino  on  sam  može  dostojno 
uravnotežiti  svoju  najveću  i  najvišu  dobrotu  s  najvišom  i  najvećom 
hvalom. 

U  to  ime  mi  molimo:  »Slava  Ocu  i  Sinu  i  Duhu  Svetomu!«  I  da 
istaknemo,  da  to  nije  slava  od  pohvala  stvorova,  koju  mi  želimo 
Bogu  ovom  svojom  molitvom,  već  da  je  to  suštinska  i  vječna  slava 
koju  on  ima  u  sebi,  po  sebi  i  od  sebe  i  koja  je  on  sam  mi  dodajemo: 
»Kako  bijaše  u  početku,  tako  i  sada  i  vazda  i  u  vijeke  vijekova! 
Amen!« 

Drugim  riječima  možemo  kazati,  da  bismo  mi  time  htjeli  izra¬ 
ziti  ovu  svoju  želju.  Vječno  neka  bude  Bog  slavljen  onom  slavom, 
koju  on  ima  prije  svih  stvorova,  Iv  17.5.  Kol  1.15,  u  svojoj  beskraj¬ 
noj  vječnosti  i  u  svojoj  vječnoj  beskrajnosti!  Radi  toga  mi  taj  stavak 
slave  dodajemo  svakom  psalmu  i  svakom  himnu.  U  tome  mi  naslje¬ 
dujemo  drevni  običaj  Istočne  Crkve,  za  koji  je  veliki  sv.  Jeronim 
molio  svetoga  papu  Damasa,  da  ga  uvede  i  u  Zapadnu  Crkvu.  Tim 
stavkom  mi  ispovijedamo,  da  su  sve  ljudske  i  anđeoske  pohvale  pre¬ 
niske,  da  dostojno  hvale  božansku  dobrotu.  Mi  ispovijedamo,  da  je 
potrebno,  da  božanska  dobrota  mora  biti  sama  svoja  slava,  svoja 
hvala  i  svoja  čast.  Mi  ispovijedamo,  da  je  jedino  na  taj  način  ona 
može  biti  dostojno  hvaljena  i  slavljena. 

O  Bože  moj!  Koliko  sviđanje,  kolika  radost  duši  koja  ljubi,  kada 
ona  zna,  da  je  njezina  želja  utažena.  Ta!  Eto,  njezin  predragi  sam 
sebe  neizmjerno  hvali,  slavi  i  veliča.  Ali  iz  toga  sviđanja  raste  opet 
nova  želja,  rastu  nove  hvale.  To  jest  srce  bi  htjelo  hvaliti  tu  dostoj¬ 
nu  hvalu,  koju  Bog  daje  sam  sebi.  Ono  bi  htjelo,  da  mu  duboko  za¬ 
hvali  i  da  sa  svoje  strane  pozove  u  pomoć  sve  stvari,  da  dođu  i  po¬ 
mognu  mu  veličati  Božju  slavu,  blagoslivljati  njegov  neizmjerni  bla¬ 
goslov  i  hvaliti  njegovu  vječnu  slavu. 

Time  svojim  neprekidnim  ponavljanjem  i  vraćanjem  hvale  na 
hvalu,  time  gomilanjem  hvale  na  hvalu  srce  se  stalno  kreće  između 
sviđanja  i  dobrohotnosti  i  tako  zapada  u  vrlo  blažen  labirint  ljubavi. 
Srce  potpuno  utone  u  tu  beskrajnu  slast,  dok  iz  svih  sila  hvali  Boga 
stoga,  što  nitko  drugi  ne  može  njega  dosta  nahvaliti  osim  on  sam. 

Jer  kada  je  duša  koja  ljubi  negdje  na  početku  svoje  ljubavi 
imala  želju,  da  može  dosta  ljubiti  svojega  Boga,  to  ona  sada,  kada 
dođe  k  sebi,  iskreno  ispovijeda,  da  ona  ni  ne  želi  imati  moć,  da  ga 
dosta  hvali.  Naprotiv,  ona  sada  ostaje  kod  svojega  vrlo  skromnoga 
sviđanja,  kada  zna,  da  je  božanska  dobrota  toliko  neizmjerno  dostoj¬ 
na  hvale,  da  nju  nitko  drugi  ne  može  dosta  hvaliti,  osim  ona  sama. 

U  takvu  stanju  njezine  ljubavi  jednostavno  divljenje  prožima 
dušu  i  ona  sva  ushićena  pjeva  kantik  svete  šutnje: 

Tvojoj  božanskoj  sjajnosti 

Posvećuje  Sion  himnu  divljenja 

A  to  je  šutnja  pred  tvojom  veličinom!  Ps  64.1. 

Tako  se  Izaijini  serafimi  klanjaju  Bogu  i  hvaleći  ga  zastiru  svoje 
lice  i  svoje  noge,  ispovijedajući  na  taj  način,  da  nisu  kadri  niti  ga 
dobro  promatrati  niti  mu  dobro  služiti.  Jer  noge  kojima  se  hoda 
predstavljaju  služenje.  Ali  ipak  u  isto  vrijeme  oni  lete  s  obadva 
svoja  krila  neprekidno  se  krećući  svojim  sviđanjem  i  svojom  đobro- 
hotnošću.  A  njihova  ljubav  nalazi  svoj  odmor  u  tome  slatkom  i  dra¬ 
gom  nemiru.  Iz  6.2. 

Ljudsko  srce  nije  nikada  toliko  nemirno  koliko  kada  mu  se 
sprečava  gibanje,  kojim  se  ono  bez  prekida  širi  i  steže.  A  nikada  ono 
nije  toliko  mirno  koliko  kada  je  ono  potpuno  slobodno  u  svojemu 
kretanju.  Prema  tome  njegov  mir  stoji  u  njegovu  kretanju.  To  isto 
vrijedi  za  ljubav  svih  serafima  i  svih  serafskih  ljudi.  Jer  ta  ljubav 
nalazi  svoj  mir  u  neprekidnom  kretanju  sviđanja,  kojim  ona  vuče 
Boga  k  sebi,  kao  da  ga  stišče,  i  u  neprekidnom  kretanju  dobrohot¬ 
nosti  kojim  se  ona  širi  i  sva  se  izlijeva  u  Bogu. 

Ta  bi  ljubav  svakako  od  svega  srca  željela  vidjeti  čudesa  i  di¬ 
vote  neizmjerne  Božje  dobrote,  al-i  ona  savija  krila  te  želje  na  svo¬ 
jemu  licu,  ispovijedajući  time,  da  ne  može  uspjeti  u  svojoj  želji.  Iz  lb. 

Ona  bi  isto  tako  htjela  još  neku  drugu  vrijednu  uslugu,  ali  ona, 
i  opet,  savija  želju  na  svojim  nogama,  priznajući  time,  da  nema  za 
to  moći  i  da  joj  ne  preostaje  ništa  drugo  osim  njezinih  dvaju  krila 
sviđanja  i  dobrohotnosti,  kojima  se  ona  uzvija  i  leti  prema  Bogu. 


SVRŠETAK  PETE  KNJIGE 

ŠESTA  KNJIGA 

Djelatnost  svete  ljubavi  u  molitvi 


PRVA  GLAVA 


PRIKAZ  MISTIČKE  TEOLOGIJE  KOJA  NIJE  NlSTA  DRUGO 

NEGO  MOLITVA 

U  našoj  ljubavi  prema  Bogu  dvije  su  glavne  djelatnosti:  jedna 
je  afektivna,  a  druga  je  efektivna  ili,  kako  veli  sv.  Ber¬ 
nard,  aktivna.  Serm  1  In  Cant  2.  U  prvoj  mi  se  svojim  srcem  zagri¬ 
javamo  za  Boga  i  za  ono  što  on  ljubi.  Drugom  mi  služimo  Bogu  i 
činimo  ono  što  on  zapovijeda.  Prva  nas  sjedinjuje  s  Božjom  dobro¬ 
tom,  a  druga  nas  potiče,  da  vršimo  njegovu  volju.  Prva  nas  ispunja 
duhovnim  sviđanjem,  dobrohotnošću,  ushićenjem,  duhovnim  želja¬ 
ma,  uzdasima  i  unutrašnjom  vatrom.  Ona  nam  pomaže  vršiti  sveta 
nadahnuća  i  provodi  stapanje  Božjega  duha  s  našim.  Druga  ulijeva 
u  nas  čvrstu  odluku,  stvara  u  nama  stalnost  u  hrabrosti  i  nepokole¬ 
bivu  pokornost,  koja  nam  je  potrebna,  da  izvršimo  zapovijedi  Božje 
volje,  koja  nam  je  potrebna  da  pretrpimo,  prihvatimo,  priznamo  i 
prigrlimo  sve  ono  što  dolazi  od  njegove  svete  volje. 

Jedna  nam  pomaže  da  nalazimo  sviđanje  u  Bogu,  a  druga  nas 
vodi  k  tome,  da  Bog  nalazi  sviđanje  u  nama.  Po  jednoj  mi  zatrud- 
njujemo,  a  po  drugoj  mi  rađamo.  Po  jednoj  mi  stavljamo  Boga  u 
naše  srce,  kao  barjak  ljubavi  oko  kojega  se  ovijaju  sva  naša  uzbu¬ 
đenja.  Po  drugoj  mi  ga  stavljamo  u  svoje  naručje  kao  mač  ljubavi, 
kojim  mi  izvršujemo  sva  djela  kreposti.  Pj  nad  pj.  8.6. 

Iz  toga  slijedi,  da  prva  djelatnost  ili  prva  vježba  stoji  u  glav¬ 
nom  u  molitvi.  U  molitvi  proživljavamo  toliko  različitih  unutrašnjih 
uzbuđenja,  da  je  nemoguće  sva  izraziti.  To  je  nemoguće  ne  samo 
radi  njihova  mnoštva,  nego  i  s  razloga  njihove  naravi  i  njihovih  svoj¬ 
stava.  Budući  da  je  njihova  narav  duhovna,  ona  je  nadasve  delikat¬ 
na  i  nježna  i  prema  tome  malone  neprimjetljiva  za  naš  razum. 

I  najpametniji  i  najdresiraniji  psi  često  izdaju  nade  svojih  gos¬ 
podara.  Oni  jednostavno  zakažu  i  ne  izvrše  svoj  posao.  Oni  često  iz¬ 
gube  trag  jelena  ili  nemaju  više  njuha  za  različite  lukavštine  i  var¬ 
ke,  kojima  se  jeleni  služe  mijenjajući  svoj  trk,  samo  da  uteknu  svo¬ 
jim  progoniteljima.  Tako  i  mi  često  gubimo  pregled  nad  našim 
vlastitim  srcem,  kada  ono  prijeđe  u  beskrajnu  različitost  kretanja 
i  pokreta,  kojima  se  ono  na  stotinu  različitih  načina  s  tolikom  spret- 
nošću  i  brzinom  okreće,  da  mi  ne  možemo  razlikovati  njegove  okuke 
i  stranputice. 

Bog  je  jedini  koji  svojim  beskrajnim  znanjem  vidi,  ispituje,  is¬ 
tražuje  i  proniče  sve  kretanje  i  okretanje  našega  razuma.  On  već 
izdaleka  razumije  naše  misli,  on  pozna  sve  naše  staze  i  stranputice, 
naša  ševrdanja  i  naše  obilaske.  Njegovo  je  znanje  čudesno.  Ono  na¬ 
dilazi  sve  naše  sposobnosti  -i  mi  mu  se  ne  možemo  dovinuti.  Ps 
138.3-6. 

Naravno,  kada  bi  naš  razum  htio  baciti  pogled  natrag,  kada  bi 
on  htio  razmišljati  o  samomu  sebi  i  o  krivinama  i  zavojima  svojih 
čina,  tada  bi  on  sigurno  ušao  u  labirint,  iz  kojega  više  ne  bi  znao  naći 
izlaz.  A  osim  toga  svakako  bi  bila  neizdrživa  napetost  misliti  o  na¬ 
šim  mislima,  preispitivati  naše  spoznaje  i  naša  gledišta,  imati  pred 
očima  naše  duhovne  poglede,  preodlučivati  o  našim  već  donesenim 
odlukama,  ponavljati  sjećanja  kojih  se  još  sjećamo.  To  bi  nastala 
takva  zamršenost  da  je  mi  više  ne  bismo  znali  ni  mogli  razmrsiti. 

Zato  je  ova  rasprava  teška,  i  to  pogotovo  za  one,  koji  nisu  ljudi 
duboke  molitve. 

Pod  riječju  molitva  ne  razumijemo  mi  ovdje  samo  molitvu  ili 
prošnju  nekoga  dobra,  koju  vjernici  izriču  Bogu,  kako  to  tumači  sv. 
Bazilije.  Hom.  Mart.  Jul.  Cap.  3.  Tu  riječ  mi  uzimamo  više  u  smislu 
sv.  Bonaventure,  koji  veli,  da  molitva,  općenito  govoreći,  obuhvaća 
sve  čine  kontemplacije.  Gent.  3.46.  Ili  je  uzimamo  u  smislu  sv.  Grgu¬ 
ra  Niškoga,  koji  uči,  da  je  molitva  razgovor  duše  s  Bogom.  Or.  1  de 
Orat.  Dom.  Ili  je  uzimamo  u  smislu  sv.  Ivana  Zlatoustoga,  koji  nas 
uvjerava,  da  je  molitva  povjerljiv  razgovor  s  božanskim  veličan¬ 
stvom.  Orat.  1  i  2  de  Precat.  Ili  je  napokon  uzimamo  u  smislu  sv. 
Augustina,  De  Spir.  et  An  1  i  sv.  Ivana  Damaščanina,  De  fide  orth. 
3.24,  koji  vele,  da  je  molitva  uspinjanje  i  uzdizanje  duha  k  Bogu. 
Ako  je  dakle  molitva  razgovor,  kolokvij  s  Bogom,  tada  mi  pomoću 
molitve  govorimo  Bogu,  a  Bog  odgovara  i  govori  nama.  Mi  čeznemo 
za  njim  i  dišemo  u  njemu,  a,  uzajamno,  on  nadahnjuje  nas  i  diše 
nad  nama. 

Ali  čemu  mi  vodimo  razgovor  o  molitvi?  Što  je  predmet  našega 
razgovora?  Dragi  moj  Teotime,  ta,  mi  ne  razgovaramo  ni  o  čemu 
drugome,  osim  o  Bogu.  Jer,  o  čemu  bi  ljubav  mogla  govoriti  i  razgo¬ 
varati,  ako  ne  o  predragom? 

I  radi  toga  molitva  i  mistička  teologija  jedna  su  te  ista  stvar. 
Ona  se  zove  teologija  zato,  jer,  jednako  kao  i  spekulativna  teologija, 
imade  Boga  za  svoj  predmet.  A  ta-ko  i  ova  mistička  teologija  govori 
isključivo  samo  o  Bogu.  Ipak,  između  spekulativne  i  mističke  teolo¬ 
gije  postoje  tri  razlike. 

Prvo.  Spekulativna  teologija  raspravlja  o  Bogu  utoliko  ukoliko 
je  on  Bog,  a  mistička  teologija  govori  o  njemu  utoliko  ukoliko  je  on 
nadasve  vrijedan  ljubavi.  To  znači,  ona  promatra  Boga  kao  vrhovno 
dobro,  a  ova  promatra  vrhovno  dobro  Boga. 

Drugo.  Spekulativna  teologija  raspravlja  o  Bogu  zajedno  s  lju¬ 
dima  i  među  ljudima,  a.  mistička  teologija  govori  o  Bogu  samo  za¬ 
jedno  s  Bogom  i  u  samom  Bogu. 

Treće.  Spekulativna  teologija  teži  za  tim,  da  upozna  Boga,  a 
mistička  teologija  teži  za  tim,  da  ljubi  Boga.  A  to  opet  znači,  da 
ona  prva  svoje  učenike  odgaja  za  mudre,  učene,  vješte  bogoslove,  a 
ova  potonja  ih  naprosto  uči,  da  budu  raspaljeni  za  Boga,  da  gore  za 
nj  i  da  ga  ljube  ili  drugim  riječima,  da  budu  Filoteje  ili  Teotimi. 

Ona  se  dakle  zove  mistička  zato,  jer  je  sav  njezin  razgovor,  koji 
se  vodi  u  njoj,  tajan  i  jer  se  u  njoj  ne  govori  ništa  drugo,  osim  ono, 
što  se  govori  od  srca  k  srcu  između  Boga  i  duše.  To  što  oni  razgova¬ 
raju,  nesaopćivo  je  svakome  drugom,  osim  onih,  koji  taj  razgovor 
vode.  Jezik  onih,  koji  se  ljube,  toliko  je  vlastit  njima  samima,  da  ga, 
osim  njih  samih,  nitko  drugi  ne  razumije. 

Sveta  zaručnica  u  Pjesmi  nad  pjesmama  govori:  »Ja  spavam,  ali 
moje  srce  bdije.  I,  gle,  moj  predragi  mi  govori!«  Pj  nad  pj  5.2.  Ta, 
tko  bi  ikada  mogao  i  pomisliti,  da  ta  zaručnica  razgovara  sa  svojim 
zaručnikom  i  nakon  toga,  što  je  zaspala?  Ali  tamo,  gdje  vlada  ljubav, 
nije  uopće  potreban  ni  najtiši  šapat  vanjskih  riječi.  Nije  potrebna  ni 
najneznatnija  upotreba  sjetila,  da  jedna  zaljubljena  duša  razgovara 
s  drugom  te  da  se  one  same  među  sobom  čuju  i  razumiju. 

Ukratko.  Molitva  i  mistička  teologija  nisu  ništa  drugo,  nego  raz¬ 
govor,  u  kojemu  se  duša  zaljubljeno  razgovara  s  Bogom,  govori  o 
njegovoj  nadasve  ljubaznoj  dobroti,  da  se  može  s  njome  spojiti  i  s 
njom  se  sjediniti. 

Molitva  je  po  beskrajnosti  svojih  ljubavnih  okusa  i  po  dragoj 
slatkoći,  koju  ona  daje  svima  onima,  koji  se  njome  služe,  mana  s 
neiba.  Otkr  2.17.  Ali  ona  je  tajna,  sakrivena  mana,  jer  ona  pada  prije 
svjetla  i  znanja  koje  mu  drago  nauke,  pada  u  duševnoj  samoći,  Izl 
16.13,  pada,  kada  duša  sama  samcata  razgovara  sa  samim  Bogom. 
Za  nju  se  može  reći:  »Tko  je  ona  koja  se  tamo  u  pustinji  uzdiže  kao 
oblak  miomirisa,  kao  smirna,  kao  tamjan  i  kao  miris  svćh  prašaka 
mirodijskih.«  Pj  nad  pj  3.6. 

Sama  želja  za  tajnošću  potakla  ju  je,  da  svojemu  zaručniku 
uputi  ovu  molbu:  »Dođi  moj  najmiliji,  izađimo  u  polja,  ostanimo  u 
selima!«  Pj  nad  pj  7.11. 

Radi  toga  se  nebeska  zaručnica  zove  grlica.  Pj  nad  pj  2.12,  6.8. 
Ps  83.3.  A  grlica  je  ptica,  koja  voli  zabitna,  zasjenjena  i  osamljena 
mjesta,  na  kojima  se  ona  svojim  pjevanjem  ne  služi  ni  za  koga  dru¬ 
goga,  osim  za  svojega  jednoga  jedinog  gospodara  umiljavajući  mu 
se,  dok  je  živ  ili  oplakujući  ga  nakon  njegove  smrti. 

U  tome  smislu  u  Pjesmi  nad  pjesmama  božanski  zaručnik  i  ne¬ 
beska  zaručnica  iznose  jedno  drugome  svoju  ljubav  neprekidnim  ra¬ 
zgovorom.  Umiješa  li  se  tu  i  tamo  u  njihov  razgovor  koji  od  prija- 

telja  ili  prijateljica,  to  je  tada  tako  reći  samo  krišom  i  letimično  i 
na  način,  da  ni  najmanje  ne  smeta  njihov  razgovor. 

Tako  je  i  blažena  Majka  Terezija  od  Isusa  na  početku  svojih  mi¬ 
stičkih  razgovora  vukla  veću  korist  od  onih  otajstava,  u  kojima  je 
Naš  Gospodin  bio  potpuno  sam,  kao  na  primjer  na  Maslinskoj  gori 
Ili  na  studencu  Jakobovu,  kada  je  čekao  Samarićanku.  Jer  ona  je 
bila  uvjerena,  da,  dok  je  on  sam,  mora  joj  dopustiti,  da  mu  se  više 
približi,  nego  dok  je  još  netko  drugi  uz  njega.  Životopis  koji  je  na¬ 
pisala  ona  sama.  Gl.  9. 

Ljubav  želi  tajnu.  Ona  traži  tajnovitost.  Iako  oni  koji  se  ljube, 
nemaju  sebi  reći  nikakvu  tajnu,  to  im  se  ipak  sviđa,  da  oni  jedno 
drugome  svoje  stvari  kažu  tajno.  Ako  se  ne  varam,  ja  mislim,  da  je 
to,  s  jedne  strane,  zato,  jer  oni  žele  govoriti  jedino  sebi  samima,  a, 
dok  glasno  govore,  uvjereni  su,  da  to  nije  samo  za  njih.  S  druge 
strane  oni  svagdašnje  stvari  ne  govore  na  svagdašnji  način.  Oni  ih 
govore  na  poseban  način,  i  to  takvim  glasom,  ta'kvim  crtama  lica, 
da  se  iz  njih  odmah  jasno  razabire  ona  osobita  ljubav  kojom  oni  go¬ 
vore.  Jezik  ljubavi  je  običan  i  svagdašnji  prosuđujemo  li  ga  po  nje¬ 
govim  riječima.  Ali  s  obzirom  na  način  i  osobito  na  izgovor  on  je 
toliko  svojstven  zaljubljenicima,  da  ga  ne  razumije  nitko,  osim  onih 
koji  se  ljube.  Riječ  »prijatelj«  izgovorena  u  običnom  govoru  ne  ka¬ 
zuje  Bog  zna  što,  ali  kada  je  izgovorimo  odjelito,  zasebno  u  uho, 
potajno  šapćući,  ona  kazuje  čudesa.  I  što  je  tajnovitije  izgovaramo, 
to  je  njezino  značenje  više  milo  i  drago. 

Bože  moj!  Kolika  li  je  razlika  u  jeziku  između  onih,  koji  su  ne¬ 
kada  u  drevnoj  starini  ljubili  Boga:  Ignacije,  Ciprijan,  Zlatousti, 
Augustin,  Hilarije,  Efrem,  Grgur,  Bernard  i  između  jezika  onih  bor 
goslova,  koji  Boga  manje  ljube!  Mi  uzimamo  iste  njihove  riječi,  ali 
u  njihovim  ustima  su  to  bile  riječi  pune  vatre  i  topline,  pune  slat¬ 
koga  i  ugodnog  mirisa  ljubavi.  A  kod  nas  su  te  iste  riječi  hladne  i 
nemaju  nikakva  mirisa. 

Ljubav  ne  govori  samo  jezikom,  nego  i  očima,  crtama  lica,  uzda¬ 
sima  i  držanjem  tijela.  Štoviše,  njoj  i  sama  šutnja,  bez  ijedne  jedine 
riječi,  služi  kao  govor.  »Moje  srce  ti  je  reklo,  Gospodine,  moje  lice 
traži  te.  O,  Gospodine  moj,  ja  ću  uvijek  tražiti  tvoje  lice.«  Ps  26.8. 
»Moje  su  oči  iznemogle  govoreći  ti:  »Kada  ćeš  me  napokon  utješiti?« 
Ps  118.82.  »Usliši,  Gospodine,  moju  molitvu  i  moj  vapaj!  Svojim  uši¬ 
ma  počuj  moje  suze!«  Ps  38.43.  »Neka  nikada  ne  ušut-1  zjenica  tvo¬ 
jega  oka!«  Tuž  2.8. 

Tako  je  govorilo  ojađeno  srce  jeruzalemskih  stanovnika  svo¬ 
jemu  vlastitom  gradu. 

Eto  ti,  dragi  moj  Teotime,  iz  toga  vidiš,  da  i  šutnja  onih  koji  se 
ljube  i  koji  su  ucviljeni  govori.  Ona  govori  na  zjenicama  njihovih 
očiju  i  u  njihovim  suzama! 

Naravno,  u  mističkoj  teologiji  prva  je  zadaća  i  prva  vježba  go¬ 
voriti  Bogu  i  slušati  Boga,  koji  govori  na  dnu  srca.  A  budući  da  se 
ovaj  razgovor  Vodi  u  vrlo  povjerljivim  težnjama  i  nadahnućima,  mi 
ga  nazivamo  razgovor  šutnje.  Oči  govore  očima  i  srce  govori  srcu. 
I  nitko  ne  čuje  ono  što  se  govori,  osim  svetih  zaljubljenika,  koji  go¬ 
vore. 


DRUGA  GLAVA 

RAZMATRANJE  JE  PRVI  STUPANJ  MOLITVE  ILI 
MISTIČKE  TEOLOGIJE 

Riječ  razmatranje  uvelike  je  spominjana  u  Svetom  pismu.  I  ona 
ne  znači  ništa  drugo,  osim  pažljivu,  usredotočenu,  uravnoteženu  i 
ponavljanu  misao,  koja  je  kadra  proizvesti  bilo  dobra  bilo  loša  čuv¬ 
stva. 

U  prvome  psalmu  naziva  se  blaženim  onaj  čovjek,  koji  je  svoju 
volju  stavio  u  za'kon  Gospodnji  i  koji  dan  i  noć  razmatra  taj  zakon. 
Ps  1.2. 

I  u  drugome  psalmu  opet  je  riječ  o  razmatranju.  »Zašto  dršću 
puci  i  narodi?  Zašto  su  razmatrali  puste  i  lažne  stvari?«  Ps  2.1. 

Razmatra  se  dakle  kako  o  dobru  tako  o  zlu.  Međutim,  budući  da 
se  u  Svetom  pismu  riječ  razmatranje  upotrebljava  redovito  zato,  da 
se  označi  pažnja  prema  božanskim  stvarima,  da  se  njime  potaknemo 
na  to,  da  ih  što  više  ljubimo,  općenitim  sporazumom  među  bogoslo¬ 
vima  ta  je  riječ,  da  tako  kažemo,  kanonizirana,  to  jest  ona  je  pro¬ 
glašena  svetom,  otprilike  isto  tako  kao  što  su  svete  i  riječi:  anđeo  i 
revnost.  Ili  kao  što  su,  u  suprotnom  smislu,  razvikane  riječi:  vrag  i 
prijevara  odnosno  zloba  smatrane  zloglasne  i  postale  sinonim  zla  i 
grijeha.  Talko  je  dakle  ispalo,  da,  kada  se  danas  spomene  riječ  raz¬ 
matranje,  tada  se  misli  samo  na  sveto  razmatranje.  A  njime  i  počinje 
mistička  teologija. 

Svako  je  dakle  razmatranje  mišljenje,  ali  svako  mišljenje  nije 
razmatranje.  Mnogo  puta  mi  imademo  misli,  uz  koje  se  naš  razum 
prilijepi,  a  da  pri  tome  nema  niti  kakve  namjere,  niti  kakve  zahtje¬ 
ve.  On  se  naprosto  zabavlja.  On  radi  otprilike  jednako  kao  i  muhe, 
koje  lete  amo  tamo,  s  cvijeta  na  cvijet,  a  da  iz  njega  ne  iznesu  baš 
ništa.  Ta  vrsta  mišljenja,  kakogod  ono  bilo  pažljivo  i  napregnuto,  ne 
može  nositi  ime  razmatranja.  Valja  da  ga  zovemo  samo  i  jednostav¬ 
no  mišljenje. 

Katkada  mi  sa  svom  pažnjom  mislimo  na  neku  stvar,  da  upo¬ 
znamo  njezine  uzroke,  njezine  učinke  i  njezina  svojstva.  To  mišlje- 

nje  se  zove  studij  ili  učenje.  U  njemu  razum  radi  slično  kao  što  rade 
hruštevi,  koji,  bez  ikakve  razlike  prelijeću  s  jednoga  cvijeta  na  dru¬ 
gi,  s  jednoga  lista  na  drugi  zato,  da  ih  naprosto  griskaju  i  da  se  nji¬ 
ma  hrane. 

Ali  kada  mi  mislimo  na  božanske  stvari,  i  to  ne  zato,  da  nešto 
naučimo,  već  zato,  da  ih  više  ljubimo,  tada  se  to  mišljenje  zove  raz¬ 
matranje.  I  kada  to  ponavljamo,  tada  se  to  zove  ponavljanje  razma¬ 
tranja,  vježbanje  u  razmatranju.  U  tima  vježbama  razmatranja  naš 
razum  ide  od  cvijeta  do  cvijeta  svetih  otajstava,  ne  kao  muha,  da 
se  naprosto  njima  zabavlja,  niti  kao  hrušt,  da  ih  grize  i  da  se  njima 
nasićuje,  već  kao  sveta  i  revna  pčelica,  da  iz  njih  isiše  med  božanske 
ljubavi. 

Imade  mnogo  ljudi,  koji  uvijek  nešto  snivaju  i  razmišljaju,  uvi¬ 
jek  su  zaokupljeni  izvjesnim  nekorisnim  mislima,  a  da  ni  ne  znaju, 
na  što  i  zašto  misle.  A  što  je  najzanimljivije,  u  tima  mislima  oni  se 
kreću  iz  nepažnje  i  nehaja.  Oni  bi  možda  najviše  voljeli,  da  im  ta¬ 
kve  misli  ni  ne  dolaze  na  pamet,  Svjedok  za  to  je  onaj,  koji  je  rekao: 
»Moje  su  se  misli  raspršile  mučeći  moje  srce!«  Job  17.11. 

Drugi  se  opet  predaju  studiju  i  teškim  trudom  napune  svoju 
glavu  taštim  znanjem,  jer  nisu  mogli  odoljeti  znatiželji.  Malo  ih  je, 
koji  se  posvećuju  razmatranju,  želeći  svoje  srce  ugrijati  na  svetoj 
ljubavi. 

Ukratko  rečene,  ljudi  se  predaju  mislima  i  studiju  najrazličiti- 
jih  stvari.  Ali  razmatranje,  o  kojemu  mi  sada  evo  ovdje  govorimo, 
odnosi  se  samo  na  one  predmete,  koji  nas,  kada  o  njima  razmišlja¬ 
mo,  mogu  učiniti  dobrima  i  pobožnima.  Razmatranje  dakle  nije  ništa 
drugo  nego  pažljivo  ponovljeno  i  dragovoljno  podržavano  mišljenje 
našega  duha,  koje  ide  za  tim,  da  pobudi  i  potakne  našu  volju  na 
sveta  i  spasonosna  čuvstva,  na  svete  i  spasonosne  odluke. 

Posluživši  se  sjajnim  primjerom  Božja  nam  je  riječ  svakako 
najdivnije  protumačila,  u  čemu  se  sastoji  sveto  razmatranje.  Ezekija 
želi,  da  u  svojoj  pjesmi  izrazi,  kako  pažljivo  razmatra  o  svojemu  zlu 
pa  veli:  »Ja  ću  kričati  kao  izleglo  ptiče  lastavice  i  razmatrat  ću  kao 
golubica!«  Iz  38.14. 

Dragi  moj  Teotime,  jesi  li  ti  ikada  promatrao,  kako  mlade  la¬ 
stavice  širom  otvaraju  svoje  kljunove,  kada  kriče  za  hranom,  koju 
im  donosi  njihova  majka?  Jesi  li  ti,  naprotiv,  ikada  primijetio,  da 
su  golubice  od  svih  ptica  one,  koje  guču  zatvorena  i  stisnuta  kljuna? 
One  puštaju,  da  se  njihov  glas  kotrlja  u  njihovu  grlu  i  da  se  on  va¬ 
lja  u  njihovim  prsima,  a  da  od  njega  ništa  ne  izlazi  napolje,  nego 
se  čuje  samo  njegovo  žvučanje  i  razlijeganje.  I  to  njihovo  lako  gu- 
kanje  služi  im  jednako,  da  izraze  svoje  boli  kao  i  da  pokažu  svoje 
veselje. 

Ezekija  dakle,  kada  želi,  da  nam  pokaže,  kako  se  usred  svih 
briga  i  jada,  usmeno  moli,  veli:  »Ja  ču  kričati  kao  izleglo  ptiće  la¬ 
stavice  otvarajući,  svoja  usta,  da  pred  Bogom  izbacim  svoje  glasove 
tuge  i  tužaljke.  S  druge  opet  strane  da  posvjedoči,  kako  on  obavlja 
i  unutrašnju  duševnu,  misaonu  molitvu,  on  dodaje:  »Ja  ću  razma¬ 
trati  kao  golubica!«  To  znači:  Marljivom  pažnjom  i  razmatranjem  ja 
ću  vrtjeti  i  c/kretati  moje  misli  u  mojemu  srcu,  trudeći  se,  da  se  po- 
ta'knem,  da  blagoslivljem  i  hvalim  neizrecivo  milosrđe  mojega  Boga, 
koji  me  je,  smilovavši  se  mojoj  bijedi  i  nevolji,  istrgnuo  s  vratiju 
smrti.«  Ez  38.11. 

Tako  isto  veli  i  Izaija:  »Mi  ćemo  rikati  i  zavijati  poput  medvje¬ 
da  i  gukati  razmatrajući  poput  goluba!«  Iz  39.11.  Rika  medvjeda  od¬ 
nosi  se  na  usklike,  kojima  mi,  u  usmenoj  molitvi,  glasno  govorimo 
Bogu,  a  gukanje  označuje  sveto  razmatranje. 

A  da  se  jasno  istakne,  da  golubice  ne  guču  samo  kada  žele  izra¬ 
ziti  svoju  žalost,  nego  da  one  guču  i  kada  su  vesele,  sveti  zaručnik 
u  Pjesmi  nad  pjesmama  opisuje  čari  proljeća  u  prirod:  želeći  izraziti 
draži  duhovnoga  proljeća  u  duši.  U  tome  smislu  on  veli:  »I  u  našoj 
zemlji  čuo  se  glas  grlice!«  Pj  nad  pj  2.12.  U  proljeće  naime  grlica 
počinje  dobivati  ljubavni  žar.  A  to  ona  pokazuje  svojim  gukanjem, 
koje  joj  u  to  doba  postaje  češće  nego  inače.  I  odmah  na  to  on  veli: 
»Golubice  moja,  pokaži  mi  svoje  lice!  Neka  tvoj  glas  ori  u  mojim 
ušima!  Jer  tvoj  je  glas  mio  i  tvoje  lice  je  krasno  i  ljupko.«  Pj  nad  pj 
2.14.  Božanski  zaručnik,  dragi  moj  Teotime,  želi  time  reći,  da  mu  je 
vrlo  draga  pobožna  duša,  kada  stupi  preda  nj  i  kada  razmatra  kao 
golubica  nastojeći  se  time  ražariti  u  svetoj  ljubavi. 

Tako  isto  i  onaj  koji  je  rekao:  »Ja  ću  razmatrati  kao  golubica«, 
Iz  38.14.,  proširio  je  svoje  shvaćanje  i  jasnije  ga  izrazio  na  drugom 
mjestu  gdje  veli:  »Pred  tobom,  Bože  moj,  ja  ću  u  gorčini  moje  duše 
nanovo  razmišljati  o  svima  mojim  godinama!«  Iz  38.15.  Jer  razma¬ 
trati  i  nanovo  razmišljati  u  svrhu,  da  se  pobude  afekti  odnosno  čuv¬ 
stva  jedna  je  te  ista  stvar. 

Radi  toga  Mojsije  opominjući  narod,  da  nanovo  razmišlja  o  do¬ 
bročinstvima  koja  je  primio  od  Boga,  navodi  ovaj  razlog:  »Da  ti  vr¬ 
šiš  njegove  zapovijedi,  da  hodaš  njegovim  putovima  i  da  ga  se  bo¬ 
jiš!«  Deut  8.6. 

A  sam  Bog  dao  je  Jozui  ovu  zapovijed:  »Dan  i  noć  ti  ćeš  razma¬ 
trati  u  knjizi  zakona,  da  vidiš  i  vršiš  ono  što  je  u  njoj  zapisano!« 
Joz  1.8.  Ono  što  je  na  nekim  mjestima  izraženo  riječju  razmatrati, 
na  drugima  je  mjestima  rečeno  riječju  nanovo  razmišljati,  A  na  jed¬ 
nim  i  drugim  mjestima  rečeno  je,  da  treba  nanovo  razmišljati  i  na¬ 
novo  razmatrati  knjigu  zakona  zato,  da  se  zakon  upozna  i  vrši.  Jer 
ponovno  razmišljanje  i  razmatranje  teži  tomu,  da  nas  potakne  na 
čuvstva,  odluke  i  čine,  odnosno  djela. 

U  tome  smislu  apostol  nas  potiče  na  ovaj  način:  »Opet  i  opet 
mislite  na  onoga,  koji  je  od  strane  grešnika  primio  tolika  protuslov¬ 
lja  i  tolike  prigovore  pa  se  nećete  nikada  umoriti  i  nikada  vam  neće 
ponestati  hrabrosti!«  Hebr  12.3.  Kada  on  kaže:  »Opet  i  opet  mislite, 
tada  je  to  isto  kao  da  veli:  »Razmatrajte!«  A  zašto  on  hoće  da  mi 
razmatramo  svetu  Muku?  Naravno  ne  zato  da  bismo  postali  učeni 
nego  zato  da  bismo  postali  strpljivi  i  hrabri  na  putu  prema  nebu. 
»Oh,  kako  sam  ja  zavolio  tvoj  zakon,  Bože  moj«,  veli  David,  »ja  ga 
razmatram  cijeli  dan!«  Ps  118.97.  On  razmatra  zakon,  jer  ga  je  za¬ 
volio.  A  zavolio  ga  je  zato,  jer  ga  je  razmatrao. 

Razmatranje  nije  ništa  drugo  nego  mističko,  duhovno  preži- 
vanje,  po  kojemu  su  se  u  Starom  zavjetu  simbolično  razlikovale 
čiste  životinje  od  nečistih.  3  Mojs  11.3.  8  5  Mojs  14.3.  Na  nj  nas  po¬ 
ziva  i  jedna  od  pobožnih  pastirica,  koja  je  išla  za  svetom  Sulamitki- 
njom.  Ona  nas  uvjerava,  da  je  sveta  nauka  kao  skupocjeno  vino, 
koje  ne  samo  zaslužuje  da  ga  piju  pastiri  i  učitelji,  već  da  se  njime 
naslađuju  ć  da  ga,  da  tako  kažemo  grizu  i  preživaju.  »Tvoje  grlo«, 
veli  ona,  »u  kojemu  se  oblikuju  svete  riječi  jest  kao  vrlo  dobro  vino, 
dostojno  da  ga  pije  moj  najmiliji,  da  ga  piju  njegova  usta  i  njegovi 
zubi,  da  ga  preživaju.«  Pj  nad  pj  7.9. 

Tako  je  i  blaženi  Izak,  poput  čistoga  i  nevinog  janjeta,  izlazio  u 
predvečer  u  polja  želeći  da  bude  sam  tako  da  razgovara  samo  s 
Bogom  da  se  savjetuje  s  njim,  to  jest  da-  se  moli  i  da  razmatra.  Post 
24.63. 

Pčela  u  proljeće  prelijeće  amo  tamo  s  cvijeta  na  cvijet  ali  ne 
nasumce  nego  namjerno  i. planski.  Ona  prelijeće  ne  samo  zato,  da  se 
zabavlja  gledajući  veselu  šarolikost  krajolika  već  da  traži  i  skuplja 
med.  Kada  je  našla  med,  ona  ga  siše  i  natovaruje  se  njime.  Zatim 
ga  nosi  u  svoju  košnicu.  Tu  ga  majstorski  smješta  između  saća  i 
odjeljuje  od  njega  vosak.  I  u  tome  saću  čuva  ona  med  cijelu  zimu. 

Tako  isto  postupa  i  pobožna  duša  u  razmatranju.  Ona  ide  6d 
otajstva  do  otajstva,  ali  ne  sam’o  zbog  toga  da  lijeće  niti  samo  stoga 
da  uživa  gledajući  divnu  ljepotu  tih  božanskih  stvari.  Ona  ide  na¬ 
mjerno  i  planski  tražeći  poticaje  za  ljubav  ili  za  druga  sveta  uzbu¬ 
đenja.  A  kada  ih  je  našla,  ona  ih  upija  u  se,  ona  polako  uživa  u  nji¬ 
ma,  ona  vodi  brigu  o  njima.  A  kada  ih  je  poredala  i  smjestila  u  svo¬ 
jemu  srcu  ona  stavlja  na  stranu  i  čuva  ono  što  joj  izgleda  prikladno 
za  njezin  daljnji  napredak.  Ujedno  ona  stvara  odgovarajuće  za¬ 
ključke  za  vrijeme  kada  budu  došle  napasti. 

Tako,  eto,  sveta  zaručnica  kao  mistična  pčela  lijeće  u  Pjesmi 
nad  pjesama  sad  na  oči,  sad  na  usta,  sad  na  obraze,  sad  na  kosu 
svojega  najmilijega.  Stalo  joj  je  samo  do  toga,  da  izvuče  slast  tisuću 
ljubavnih  čuvstava.  U  sitnice  ona  pazi  na  svaku  rijetkost  koju  nalazi 
u  njemu.  Goreći  sva  od  svete  ljubavi  ona  govori  s  njime,  ona  ga 
pita,  ona  ga  sluša,  ona  čezne  za  njim,  ona  uzdiše  za  njim,  ona  mu  se 

divi.  A  on  opet  sa  svoje  strane  ispunja  nju  zadovoljstvom  i  radošću, 
nadahnjuje  je,  dira  njezino  srce,  a  otvara  svoje.  A  potom  širi  u  njoj 
jasne  spoznaje,  znanje,  slasti  bez  kraja.  No  to  se  sve  događa  toliko 
tiho,  obzirno,  povjerljivo  i  potajno,  da  se  u  tome  svetom  razgovoru 
duše  s  Bogom  može  reći  ono  isto  što  Sveto  pismo  veli  za  razgovor 
Boga  s  Mojsijem:  »I  kada  je  Mojsije  bio  sam  na  vrhu  gore,  on  je  go¬ 
vorio  Bogu,  a  Bog  je  odgovarao  njemu!«  Izl  19.19. 


TREČA  GLAVA 

Sto  je  kontemplacija?  i  koja  je  prva  razlika 

IZMEĐU  NJE  I  RAZMATRANJA? 

Dragi  moj  Teotime,  kontemplacija  nije  ništa  drugo  nego  jed¬ 
nostavna  i  neprekidna  zaljubljena  pažnja  duha  na  božanske  stvari. 
To  će  ti  biti  odmah  razumljivo,  ako  kontemplaciju  usporedimo  s  raz¬ 
matranjem. 

Mlade  pčelice  zovu  se  nimfe  sve  do  onoga  časa,  kada  počnu 
praviti  med.  Čim  počnu  praviti  med,  zovemo  ih  pčele.  Tako  isto  i 
unutrašnja  ili  duševna  molitva  zove  se  razmatranje  sve  do  onoga 
časa,  kada  počne  proizvoditi  med  pobožnosti.  Poslije  toga  ona  se 
pretvara  u  kontemplaciju. 

Jer  kao  što  pčele  prelijeću  sav  kraj,  u  kojemu  one  žive,  da  mogu 
i  ovdje  i  ondje  sisati  cvjetni  sok  i  skupljati  med,  zatim,  kada  su  ga 
dosta  nakupile,  one  ga  priređuju,  da  mogu  uživati  u  slasti  koju  u  nje¬ 
mu  nalaze,  tako  i  mi  razmatramo  zato,  da  uberemo  slatke  plodove 
ljubavi  prema  Bogu.  A  zatim,  kada  smo  mi  nakupili  tih  plodova, 
tada  mi  kontempliramo  Boga  i  svu  svoju  pažnju  posvećujemo  nje- 
goVoj  dobroti  radi  one  slatkoće,  koju  nam  daje  ljubav  prema  njemu. 
Želja  da  dobijemo  Božju  ljubav  potiče  nas,  da  razmatramo,  a  dobi¬ 
vena  ljubav  potiče  nas  tada,  da  kontempliramo.  Jer  po  ljubavi  mi  na¬ 
lazimo  tako  ugodnu  blaženost,  u  onome  kojega  mi  ljubimo,  da  ne 
možemo  nasititi  svoj  razum  time,  da  ga  samo  gledamo  i  proma7 
tramo. 

Dragi  moj  Teotime,  gledaj  samo  kraljicu  od  Sabe.  Ona  u  sva¬ 
koj  pojedinoj  sitnici  promatra  Salamonovu  mudrost.  Ona  je  gleda  u 
njegovim  odgovorima,  u  ljepoti  njegove  kuće,  u  veličanstvenosti 
njegova  stola,  u  stanovima  njegovih  službenika,  u  redu,  koji  svi  oni 
koji  su  na  njegovu  dvoru  drže,  da  mogu  propisno  vršiti  svoje  službe, 
u  njihovim  odijelima  i  u  njihovu  držanju,  u  mnoštvu  krvnih  žrtava, 
koje  oni  prinose  u  Božjoj  kući. 

Kada  je  ona  to  sve  vidjela,  zapalila  se  je  svim  žarom  ljubavi, 
koji  je  njezino  razmatranje  pretvorio  u  kontemplaciju.  Ta  kontem¬ 
placija  bacila  je  nju  svu  izvan  sebe  i  ona  je  tada  izrekla  nekoliko 
riječi  krajnje  radosti.  Njezin  pogled  na  tolika  čudesa  rodio  je  u  nje¬ 
zinom  srcu  silnu  ljubav,  a  ta  ljubav  rodila  je  novu  želju,  da  nepre¬ 
kidno  vidi  sve  više  i  više  i  da  neprekidno  sve  više  uživa  u  prisutnosti 
onoga,  kod  kojega  je  ona  vidjela  ta  sva  čudesa.  I  u  tome  ushićenju 
ona  uSklikne:  »Blago  slugama  koji  su  uvijek  oko  tebe  i  koji  slušaju 
tvoju  mudrost!«  3  Kr  10.8. 

Ponekad  mi  počnemo  jesti,  da  bismo  potakli  naš  tek.  Ali  mi  i 
tada,  kada  smo  već  potakli  tek,  nastavljamo  dalje  jesti,  da  utažimo 
tdk.  Tako  isto  na  početku  mi  promatramo  Božju  dobrotu,  da  bismo 
potakli  našu  volju,  da  je  ljubi.  A  kada  se  je  u  našim  srcima  rodila 
ljubav,  mi  i  dalje  promatramo  tu  istu  dobrotu,  da  zadovoljimo  našu 
ljubav,  koja  se  ne  može  zasititi  ni  onda  kada  uvijek  gleda  ono  što 
ona  ljubi. 

Da  ukratko  sažmemo:  razmatranje  je  majka  ljubavi,  a  kontem¬ 
placija  je  njezina  kći.  Zato  sam  ja  i  rekao,  da  je  kontemplacija  usre¬ 
dotočenost  ljubavi,  jer  se  djeca  nazivaju  po  imenu  njihovih  otaca, 
a  ne  nazivaju  se  očevi  po  imenu  njihove  djece. 

Dragi  moj  Teotime,  sasvim  je  sigurno,  da  je  Josip  Egipatski  bio 
kruna  i  slava  svojega  oca,  da  mu  je  uvelike  povećao  čast  i  umnožio 
veselje  i  da  ga  je  pomladio  u  njegovoj  starosti.  Jednako  tako  i  kon¬ 
templacija  kruni  svoju  majku,  a  to  je  ljubav.  Ona  je  usavršuje.  Ona 
joj  daje  najuzvišenije  dostojanstvo.  Jer  kada  je  ljubav  u  nama  pro¬ 
budila  kontemplativnu  usredotočenost,  ta  usredotočenost  za  uzvrat 
rađa  još  veću  i  žarču  ljubav,  koja  napokon,  uživajući  u  onom  što  ona 
ljubi,  bude  okrunjena  savršenošću. 

Ljubav  je  razlog  da  uživamo,  kada  gledamo  našega  najmilijeg, 
a  kada  opet  gledamo  našega  najmilijega,  mi  uživamo  u  njegovoj  bo¬ 
žanskoj  ljubavi.  Po  tome  dakle  međusobnom  kretanju  ljubavi  prema 
gledanju  i  gledanja  prema  ljubavi,  ljubav  čini  još  veličanstvenijom 
ljepotu  onoga  što  ljubimo,  a  gledanje  te  ljepote  čini  ljubav  još  za- 
mamljivijom  i  još  opojnijom.  Svojom  tajanstvenom  sposobnošću 
ljubav  pretvara  ljepotu  koju  ljubimo  u  još  ljepšu,  a  gledanje  te  lje¬ 
pote  jednako  produbljuje  i  profinjuje  ljubav  tako  da  onaj  koji  ljubi 
nalazi,  da  je  ljepota  koju  on  gleda  još  dostojnija  ljubavi.  Ljubav  sili 
oči,  da  sve  usređotočenije  i  usredotočenije  gledaju  ljepotu  najmili¬ 
jega,  'a  gledanje  sili  srce,  da  ljubi  sve  gorljivije  i  gorljivije. 

Četvrta  glava 


LJUBAV  IZVIRE  IZ  ZNANJA  O  BOGU.  ALI  TO  ZNANJE  NE 
ODREĐUJE  STUPANJ  NJEZINE  SAVRŠENOSTI 

Pitam  te  sada,  dragi  moj  Teotime,  kaži  ti  meni:  tko  posjeduje 
više  snage  ili  ljubav  da  gledamo  najmilijega  ili  gledanje  koje  nas 
tjera  da  ga  ljubimo? 

Znanje  je  bezuvjetno  potrebno  da  se  rodi  ljubav.  Jer  mi  nikada 
ne  možemo  ljubiti  ono  što  ne  znamo  ili  što  ne  poznamo.  I  što  više 
raste  pažljivo  znanje  o  dobru,  to  isto  tako  više  raste  i  ljubav  pod 
uvjetom,  da  ne  postoji  ništa  što  bi  sprečavalo  njezino  kretanje. 

Međutim  često  se  događa,  da  se  sveta  ljubav,  kada  se  je  rodila 
od  znanja,  ne  zaustavlja  u  granicama  znanja,  koje  joj  postavlja  ra¬ 
zum.  Naprotiv  ona  preskoči  te  granice  i  ode  daleko  od  njih.  Radi 
toga  u  ovom  našem  smrtnom  životu  mi  možemo  -imati  veću  ljubav 
nego  je  naše  znanje  o  Bogu. 

Sam  veliki  sveti  Toma  Akvinski  uvjerava  nas,  Ha  Ilae,  qu  82 
art  3  ad  3,  da  često  prosti  i  jednostavni  ljudi  gaje  nadasve  veliku 
pobožnost  i  da  su  redovito  mnogo  prihvatljiviji  za  božansku  ljubav 
nego  učeni  i  mudri  ljudi. 

Čuveni  opat  S.  Andrije  u  Verceliju,  učitelj  sv.  Antuna  Padovan¬ 
skoga  u  svojim  komentarima  o  sv.  Dioniziju  više  puta  ponavlja  isti¬ 
nu,  da  »ljubav  prodire  tamo,  kamo  vanjsko  znanje  ne  može  pro¬ 
drijeti.«  De  div.  nom.  3.  On  piše  dalje,  da  je  u  staro  vrijeme  bilo 
više  biskupa,  koji  su  bili  duboko  pronikli  u  otajstvo  presv.  Trojstva, 
mada  nisu  bili  učeni  i  mada  nisu  posjedovali  naročitoga  bogoslov- 
skoga  znanja,  koje  se  stiče  na  visokim  školama.  U  tome  pogledu  on 
se  divi  i  svojemu  učeniku  sv.  Antunu  Padovanskomu,  koji,  ne  posje¬ 
dujući  svjetovno  znanje,  ipak  je  bio  dubok  mističan  bogoslov,  da  ga 
se  kao  drugoga  sv.  Ivana  Krstitelja  može  nazvati  »svjetiljkom  koja 
gori  i  svijetli«.  Iv  5.35.  Chron.  Fratr.  Min.  5.5. 

Jedan  od  prvih  pratilaca  sv.  Franje  Asiškoga  sv.  Egid  reče  jed¬ 
noga  dana  sv.  Bonaventuri:  »O,  kako  ste  sretni  vi  učeni  ljudi!  Vi 
znate  tako  mnogo  stvari,  kojima  hvalite  Boga!  A  što  možemo  učiniti 
mi  neznalice?«  A  sv.  Bonaventura  mu  je  na  to  odgovorio:  »Da  hva¬ 
limo  Boga  potpuno  je  dosta  milost!«  Ali  brat  Egid  uzvrati  mu  na  to: 
»Može  li  neznalica  hvaliti  Boga  isto  toliko  koliko  i  učen  čovjek?« 
»Svakako  da  može«,  Odgovori  mu  sv.  Bonaventura.  »Ja  ti  velim, 
da  siromašna  jednostavna  žena  može  ljubiti  Boga  isto  toliko  koliko  i 
doktor  teologije!«  Nato  brat  Egid  padne  u  ushićenje  i  poviče:  »Siro- 

mašna,  jednostavna  ženo,  ljubi  svojega  Spasitelja  i  ti  ćeš  biti  isto 
tolika  koliki  je  i  Brat  Bonaventura!«  I  poslije  toga  on  je  ostao  tri 
sata  u  zanosu. 

Istina  je,  da  volja  postaje  svjesna  dobra  samo  putem  razuma. 
Ali  kada  ga  je  ona  jednom  prihvatila,  tada  ona  više  ne  treba  ra¬ 
zuma,  da  ljubi.  Jer  snaga  užitka  koji  ona  osjeća  ili  želi  da  osjeća  u 
sjedinjenju  s  predmetom  svoje  ljubavi  moćno  je  vuče  k  ljubavi  i  k 
želji,  da  posjeduje  taj  predmet  i  da  uživa  u  njemu. 

Tako  dakle  upoznavanje  dobra  rađa  ljubav,  ali  ne  i  njezinu 
mjeru.  Tako  isto  znamo,  da  doživljena  nepravda  rađa  srdžbu.  I  ako 
se  ta  srdžba  odmah  ne  uguši,  ona  postaje  gotovo  uvijek  veća  nego 
to  sam  razlog  traži.  Strasti  ne  slijede  znanje,  koje  ih  je  rodilo,  nego 
ga  vrlo  često  ostavljaju  daleko  iza  sebe.  Bez  mjere  i  bez  granica 
one  jure  prema  svojemu  predmetu. 

To  se  u  još  većoj  mjeri  događa  kod  svete  ljubavi.  Toliko  više 
zato,  jer  se  naša  volja  predaje  njoj  ne  na  temelju  naravnoga  znanja 
nego  na  temelju  svjetla  'koje  je  dobila  od  vjere.  To  svjetlo  vjere 
nam  jamči,  da  je  Bog  sama  neizmjerna  dobrota  i  prema  tome,  da 
ima  dovoljno  razloga  da  ga  ljubimo  svima  svojim  silama. 

Mi  kopamo  zemlju,  da  nađemo  zlato  i  srebro.  Mučimo  se  s  mno¬ 
go  truda  u  sadašnjosti,  da  steknemo  dobro,  kojemu  se  sada  još  samo 
nadamo.  Tako  nas  dakle  nesigurno  znanje  tjera  na  sadašnji  i  zbiljski 
rad.  A  potom  što  više  otkrivamo  zlatnu  žilu  rudnika,  to  vatrenije  i 
strastvenije  kopamo  dalje. 

Sasvim  neznatan  miris  probudi  njuh  pasa  i  potjera  hajku  u  trk. 
Tako  ti,  dragi  moj  Teotime,  mutno  znanje,  zastrto  mnoštvom  oblaka, 
kao  što  je  znanje  vjere,  nas  neizrecivo  uzbuđuje  i  potiče,  da  ljubimo 
dobrotu,  koju  nam  ono  stavlja  pred  oči.  Kako  je  dakle  istinito  ono 
što  je  uzviknuo  sv.  Augustin:  »Budale  osvajaju  nebesa,  a  mnogi 
mudraci  strovaljuju  se  u  pakao!«  Isp.  8.8. 

Dragi  moj  Teotime,  što  ti  misliš,  tko  više  voli  svjetlo:  ili  slije¬ 
pac  od  rođenja,  koji  zna  napamet  sve  besjede,  koje  su  filozofi  o  nje¬ 
mu  izrekli  i  koji  razumije  sve  pohvale,  koje  su  oni  njemu  u  čast 
napisali  ili  ratar  koji  svojim  zdravim  očima  jasno  vidi  i  osjeća  sjajnu 
divotu  sunca  koje  izlazi?  Onaj  zna  sigurno  više  o  njoj,  ali  ovaj  više 
uživa  u  njoj.  I  taj  užitak  budi  mnogo  življu  i  oduševljeniju  ljubav 
nego  puko  znanje  pripovijedanja,  o  njoj.  Jer  doživljavanje  nekoga 
dobra  čini  nam  ga  neizrecivo  milijim  nego  sva  znanost,  koju  bismo 
mi  o  njemu  mogli  posjedovati. 

Po  znanju  koje  nam  daje  vjera  o  Božjoj  dobroti  mi  počinjemo 
ljubiti  Boga.  Tu  dobrotu  mi  potom  kušamo  i  uživamo  putem  lju¬ 
bavi.  A  ljubav  zatim  oštri  naš  tek,  a  naš  tek  oštri  našu  ljubav. 

Poznato  nam  je,  da  se  pod  udarcima  vjetrova  i  oluja  valovi 
mora  sudaraju  i  propinju  tako  reći  kao  da  še  natječu  u  tome  suda¬ 
ranju  tko  će  od  njih  dospjeti  do  veće  visine.  Tako  isto  tek  od  dobra 

povisuje  ljubav,  a  ljubav  povisuje  tek.  Ta,  božanska  mudrost  nam 
govori:  »Oni  koji  me  kušaju,  dobit  će  još  veći  tek,  a  oni  koji  me 
piju,  bit  će  još  žedniji«.  Eccl  24.29. 

Molim  te,  dragi  moj  Teotime,  reci  ti  meni,  tko  je  više  ljubio 
Boga:  ili  bogoslov  Okam,  kojega  su  neki  prozvali  najoštroumnijim 
od  svih  smrtnika  ili  neuka  i  priprosta  žena  kao  što  je  bila  sv.  Kata¬ 
rina  Genovska?  Onaj  ga  je  bolje  poznavao  po  nauci,  a  ova  bolje  po 
vlastitom  iskustvu.  A  to  iskustvo  dovelo  ju  je  vrlo  daleko  u  seraf- 
skoj  ljubavi,  dok  je  onaj  sa  svim  svojim  znanjem  ostao  vrlo  daleko 
od  te  divne  savršenosti. 

SV.  Toma  nam  veli:  »Mi  gajimo  izvanrednu  ljubav  prema  zna¬ 
nosti  još  prije  nego  smo  je  usvojili.  Tu  ljubav  mi  podržavamo  općim 
i  maglovitim  znanjem,  koje  mi  imademo  o  znanosti.  A  moramo  reći 
također,  da  znanje  o  Božjoj  dobroti  potiče  našu  volju  na  ljubav.  A 
kada  je  već  jedanput  ljubav  stavljena  u  pokret,  tada  njezina  ljubav 
raste  sama  od  sebe,  i  to  od  radosti  i  užitka,  koji  ona  osjeća  od  toga 
što  se  sjedinjuje'  sa  svojim  vrhovnim  dobrom.« 

Prije  nego  djeca  okuse  med  i  šećer,  treba  puno  muke,  da  ih  se 
skloni  na  to,  da  ih  stave  u  usta.  A  kada  jedanput  okuse  njihovu 
slatkoću  onda  ih  vole  više  nego  bismo  to  željeli.  Tada  svu  svoju 
tvrdoglavost  troše  na  to,  da  ih  uvijek  imaju. 

Moramo  ipak  priznati,  da  volja,  privučena  uživanjem  koje  ona 
osjeća  u  onom  što  ona  ljubi,  mnogo  snažnije  sili  k  sjedinjenju  s 
onim  što  ona  ljubi,  kada  joj  razum,  sa  svoje  strane,  drži  pred  očima 
izvrsnost  te  dobrote.  Volja  je  tada  istovremeno  i  privlačena  i  ujed¬ 
no  tjerana!  Tjera  je  znanje,  a  privlači  je  uživanje.  Prema  tome  zna¬ 
nje  samo  po  sebi  nije  oprečno  ni  škodljivo  pobožnosti.  Naprotiv  ono 
je  vrlo  korisno  za  nju.  Pa  kada  se  znanje  i  pobožnost  spoje  zajedno, 
tada  se  divno  među  sobom  pomažu. 

Ali  uistinu  naša  sirotinja  i  bijeda  razlog  su,  da  se  vrlo  čes'  ~ 
događa  te  znanje  sprečava  rođenje  pobožnosti.  Znanje  nadimlje  veli 
apostol.  1  Kor  8.1,  Znanje  nadimlje  i  uzoholjuje.  A  oholost  je  su¬ 
protna  svakoj  kreposti  i  potpuna  je  propast  za  pobožnost.  No  ostaje 
jednako  istina,  da  su  sveci  kao:  Ciprijan,  Augustin,  Hilarije,  Zlato¬ 
usti,  Bazil,  Grgur,  Bonaventura,  Toma  posjedovali  izvanredno  veli¬ 
ko  znanje  i  da  ono  nije  škodilo  njihovoj  pobožnosti.  Štoviše,  njihovo 
je  znanje  njihovu  pobožnost  ne  samo  uvelike  prosvjetljivalo  nego 
ju  je  isto  tako  veličanstveno  produbljivalo  i  profinjivalo.  I  obratno 
njihova  je  pobožnost  ne  samo  podizala,  već  koliko  je  samo  moguće 
ona  je  i  usavršavala  njihovo  znanje. 

PETA  GLAVA 


DRUGA  RAZLIKA  IZMEĐU  RAZMATRANJA 
I  KONTEMPLACIJE 

Druga  razlika  između  razmatranja  i  kontemplacije  sastoji  se  u 
ovom:  Razmatranje  u  pojedinostima  i  kao  komad  po  komad  promatra 
predmete,  koji  su  kadri  da  nas  ganu.  Kontemplacija  naprotiv  baca 
jednostavan  i  cjelokupan  pogled  na  predmet  koji  ona  ljubi.  Ovo  da 
tako  kažemo  usredotočeno  i  isključivo  promatranje  uzrokuje  znatno 
življe  i  jače  ganuće  ljubavi. 

Ljepotu  bogato  ukrašene  krune  možemo  promatrati  na  dva  na¬ 
čina.  Ili  ćemo  najprije  promatrati  svaki  pojedini  nakit  na  njoj  i 
svaki  dragocjeni  kamen  od  kojih' je  ona  sastavljena  pojedinačno,  to 
jest  jedan  po  jedan.  Ili  ćemo  naprotiv  nakon  toga  što  smo  tako  pro¬ 
matrali  svaki  .komad  sam  za  sebe  promatrati  jednim  jedinim  usredo¬ 
točenim  pregledom  sav  sjaj  cijele  krune  zajedno. 

Prvi  način  je  sličan  razmatranju,  u  kojemu  mi  na  primjer  pro¬ 
matramo  učinke  Božjega  milosrđa,  da  se  potaknemo  na  njegovu 
ljubav.  Ali  drugi  način  je  sličan  kontemplaciji,  u  kojoj  mi  jednim 
jedinim  usredotočenim  pogledom  našega  duha  svu  raznolikost  tih 
učinaka  gledamo  kao  jednu  jedinu  ljepotu,  koja  je  sastavljena  od 
tih  svih  komada,  koji  sačinjavaju  jedan  jedini  briljantni  sjaj! 

Kada  mi  razmatramo,  mi  brojimo  božanske  savršenosti  koje  kao 
jednu  cjelinu  gledamo  u  Božjem  otajstvu.  A  kada  kontempliramo, 
mi  od  cijeloga  toga  zbroja  stvaramo  jednu  jedinu  svotu. 

Drugarice  svete  zaručnice  pitale  su  je,  tko  je  njezin  predragi! 
I  ona  im  je  odgovorila  tako,  da  je  na  sjajan  način  opisala  sve  poje¬ 
dinosti  njegove  savršene  ljepote.  Ona  im  je  rekla:  »Boja  njegova  li¬ 
ca  je  bijela  i  rumena,  njegova  glava  je  zlatna,  njegova  kosa  je  nalik 
još  nerascvalim  palminim  pupoljcima,  njegove  su  oči  oči  goluba, 
njegovi  su  obrazi  kao  sitne  ploče,  kao  lijehe  ili  kao  četvorine  u  vrtu, 
njegova  su  usta  kao  ljiljani,  koji  bujaju  svojim  mirisima,  njegove  su 
ruke  prstenčići  od  zumbula,  a  kada  stoji  izgleda  kao  da  je  čvrst 
poput  stupova  od  mramora!«  Pj  nad  pj  5.9 — 16. 

Na  taj  način  ona  razmatra  tu  beskrajnu  ljepotu  u  njezinim  po¬ 
jedinostima  sve  dok  na  kraju  ne  zaključi  nekom  vrstom  kontem¬ 
placije  i  sve  ljepote  ne  smjesti  u  jednu  jedinu  riječ:  »Njegov  glas  je 
sama  slast  i  sav  on  je  vrijedan  da  bude  željen.  Takav  je  eto  moj 
predragi.  On  je  moj  prijatelj!«  Pj  nad  pj  16. 

Razmatranje  je  slično  onome  koji  miriši  karanfil,  ružu,  ružma¬ 
rin,  majčinu  dušicu,  jasmin,  cvijet  naranče  i  tako  dalje  redom  odje¬ 
lito  sve  jedan  miris  poslije  drugoga.  A  kontemplacija  je  slična  ono¬ 
me  koji  miriši  parfem  sastavljen  od  tih  svih  mirisa.  Ovaj  potonji  u 

jednom  jedinom  osjetu  miriši  sve  mirise,  koji  su  sjedinjeni  u  jedan 
jedini,  dok  ih  je  onaj  prvi  osjećao  pojedinačno,  kako  su  oni  bili  odi¬ 
jeljeni  i  rastavljeni.  Nema  sumnje,  da  je  ovaj  jedan  jedini  miris, 
koji  potječe  od  miješanja  tih  svih  različitih  mirisa  mnogo  ugodniji, 
draži  i  dragocjeniji  nego  su  mirisi,  od  kojih  je  on  sastavljen,  kada 
ih  mirišimo  odjelito  i  rastavljeno  jedan  od  drugoga. 

To  je  razlog  da  božanski  zaručnik  toliko  drži  do  toga,  da  ga  nje¬ 
gova  predraga  zaručnica  promatra  jednim  jedinim  pogledom  i  da 
njegova  kosa  bude  tako  savršeno  ispletena,  da  se  dobije  dojam  kao 
da  je  ona  jedna  jedina  vlas.  Pj  nad  pj  4.9.  Jer  što  to  drugo  znači  gle¬ 
dati  zaručnika  jednim  jedinim  pogledom  nego  gledati  ga  jednim 
jedinim  pažljivim  promatranjem  mjesto  cijepanja  toga  jednoga  je¬ 
dinog  promatranja  u  mnoštvo  odijeljenih  pogleda?  I  što  znači  sple- 
sti  kosu  u  jednu  jedinu  vlas,  ako  ne  predusresti  razbijanje  i  droblje¬ 
nje  svoje  jedne  jedine  misli  u  mnoštvo  različitih  razmatranja? 

O  blaženi  oni,  koji  su  razmislili  o  mnoštvu  razloga  koje  imaju 
za  to,  da  ljube  Boga  i  koji  potom  sve  svoje  poglede  svode  na  jedan 
jedini  i  sve  svoje  misli  ujedinjuju  u  jednoj  jedinoj  i  tako  stižu  do 
jednoga  jedinog  zaključka,  zaustavljaju  tako  svoj  duh  u  jedinstve¬ 
nosti  kontemplacije  po  primjeru  šv.  Augustina  ili  sv.  Brune.  Oni 
tada  u  vječnom  divljenju  •duboko  u  svojoj,  duši  izgovaraju  one  ri¬ 
ječi  pune  ljubavi:  »O  dobroto!  O  dobroto!  O  dobroto,  uvijek  stara  i 
uvijek  nova!«  Isp.  10.27.  Ili  kao  veliki  sv.  Franjo,  koji  je  klečeći  u 
molitvi  na  koljenima  proveo  cijelu  noć  izgovarajući  samo  ove  ri¬ 
ječi:  »O  Bože,  ti  si  moj  Bog  i  moje  sve!«  On  je  bez  prekida  ponav¬ 
ljao  te  riječi,  kao  što  nam  svjedoči  blaženi  brat  Bernard  Quinta- 
valle,  koji  ih  je  čuo  svojim  vlastitim  ušima. 

Dragi  moj  Teotime,  promatraj  također  i  sv.  Bernarda!  On  je 
najprije  dio  po  dio  razmatrao  cijelu  Muku  Isusovu.  A  nakon  toga  je 
sve  glavne  točke  sastavio  u  jedno  i  načinio  od  njih  jednu  jedinu 
cvjetnu  kitu  ljubavi  i  boli.  I  stavivši  tu  kitu  na  svoje  grudi  on  je 
svoje  razmatranje  pretvorio  u  kontemplaciju.  I  tada  je  uzviknuo: 
»Moj  predragi  je  kitica  mirhe,  koja  je  ispletena  za  mene!«  Pj  nad 
pj  1.12. 

S  još  većom  pobožnošću,  dragi  moj  Teotime,  promatraj  Stvori¬ 
telja  svijeta!  On  je  na  početku  stvaranja  najprije  razmišljao  o  tome, 
kako  su  njegova  djela  dobra  i  to  razmišljao  je  o  svakom  djelu  na¬ 
pose.  Po  redu  kako  ih  je  stvarao,  on  je,  pripovijeda  Sveto  pismo, 
vidio,  da  je  svjetlo  bilo  dobro,  da  su  i  nebo  i  zemlja  bili  dobri.  Post 
1.  Zatim  je  stvorio  i  promatrao  trave  i  biljke,  sunce,  mjesec  i  zvi¬ 
jezde.  Potom  je  promatrao  životinje.  Ukratko  promatrao  je  sve 
stvorove  onako  kako  ih  je  stvarao  jednoga  za  drugim.  Kada  je  na¬ 
pokon  bio  gotov  sav  svemir,  božansko  se  je  razmatranje,  da  tako  ka¬ 
žemo,  pretvorilo  u  kontemplaciju.  Jer  gledajući  kako  je  sve  bilo  do¬ 
bro  što  je  on  stvorio,  jednim  jedinim  trenom  svojeka  oka,  on  je, 

veli  Mojsije,  vidio  sve  ono  što  je  stvorio  i  sve  je  bilo  dobro.  Post 
1.31.  Pojedini  dijelovi  promatrani  svaki  za  sebe  kao  da  ih  je  svakoga 
za  sebe  pojedinačno  razmatrao  bili  su  dobri.  A  kada  ih  je,  da  tako 
kažemo,  kao  u  kontemplaciji,  gledao  jednim  jedinim  pogledom  sve 
zajedno,  našao  je,  da  su  svi  vrlo  dobri.  Post  1.31. 

To  je  tako  kao  što  kada  se  mnogo  potoka  ujedini  u  jednu  rije¬ 
ku.  Ona  tada  može  nositi  mnogo  veće  terete  nego  mnoštvo  istih  po¬ 
toka,  kada  su  rastavljeni  i  kada  teku  svaki  sam  za  sebe. 

Kada  smo  mnoštvom  različitih  razmišljanja,  od  kojih  se  sastoji 
razmatranje  probudili  vrlo  veliki  broj  različitih  pobožnih  čuvstava, 
tada  mi  konačno  sabiremo  snagu  tih  svih  čuvstava  u  jedno  čuvstvo. 
Iz  pretakanja  i  miješanja  tih  svih  snaga  rađa  se  jedna  jedina  jezgra 
drugoga  određenog  čuvstva.  I  ta  jezgra  čuvstva  je  mnogđ  djelotvor¬ 
nija  i  snažnija  nego  su  sva  ona  druga  čuvstva,  iz  kojih  je  ona  pro- 
izašla.  Mada  je  ona  jedno  jedino  čuvstvo,  ona  obuhvaća  snagu  i  vla¬ 
stitost  svih  drugih  čuvstava  i  zove  se  kontemplativna  lju¬ 
bav. 

Radi  toga  među  bogoslovima  vlada  mišljenje,  da  anđeli,  koji  su 
u  nebeskoj  slavi  uzdignuti  na  viši  stupanj,  spoznaju  Boga  i  stvorove 
na  mnogo  jednostavniji  način  nego  anđeli,  koji  su  na  nižem  stup¬ 
nju  od  njih.  Isto  tako  bogoslovi  misle,  da  su  predodžbe  i  misli,  koji¬ 
ma  oni  spoznaju,  mnogo  univerzalnije  naravi  od  onih  drugih.  Tako 
manje  savršeni  anđeli  gledaju  Boga  i  stvorove  s  više  slika  i  predo- 
džaba,  s  većim  brojem  različitih  pogleda,  a  savršeniji  vide  to  isto  s 
manje  slika  i  manje  djelatnosti  njihova  vida. 

Zato  veliki  sv.  Augustin,  a  za  njim  i  sv.  Toma  vele,  da  u  nebu  ne 
ćemo  više  imati  one  velike  nestalnosti,  promjenljivosti,  različitosti 
i  vraćanja  misli,  koje  dolaze  i  odlaze,  nestaju  i  opet  se  vraćaju,  idu 
s  jednoga  predmeta  na  drugi,  s  jedne  stvari  na  drugu.  Tamo  ćemo 
mi  jednom  jedinom  mišlju  moći  obuhvatiti  veliko  mnoštvo  različitih 
stvari  i  steći  spoznaju  o  njiina. 

Razumije  se,  da,  što  se  voda  više  udaljuje  od  svojega  izvora,  to 
se  više  dijeli  i  rasipa  svoje  brazde,  ako  je  s  velikom  brigom  ne  drži¬ 
mo  zajedno.  Sve  savršenosti*  dolaze  od  Boga,  jer  je  on  njihov  izvor. 
Zato  koliko  se  više  udaljuju  od  Boga,  toliko  se  više  odvajaju  jedna 
od  druge  i  dijele  se  među  sobom.  Ali  kada  se  one  približe  Bogu, 
tada  se  one  opet  ujedinjuju  sve  dok  se  ne  nađu  u  bezdanu  one  jed¬ 
ne  jedine  božanske  savršenosti,  koja  je  jedino  potrebna  i  koja  je  naj¬ 
bolji  dio  koji  je  izabrala  Marija  Magdalena  i  koji  se  nikada  ne  će 
uzeti  od  nje.  Lk  10.42. 

Šesta  glava 


KONTEMPLACIJA  SE-  OBAVLJA  BEZ  MUKE. 

I  TO  JE  TREĆA  RAZLIKA  IZMEĐU  NJE  I  RAZMATRANJA 

Obična  kontemplacija  obavlja  se  na  jedan  crd  ova  tri  načina! 

1.  Ponekad  mi  gledamo  samo  jednu  od  Božjih  savršenosti  kao 
što  je  na  primjer  njegova  beskrajna  dobrota,  a  da  kod  toga  ne  mi¬ 
slimo  na  druga  njegova  svojstva  i  druge  savršenosti.  To  je  otprilike 
tako  nekako  kao  što  radi  zaručnik.  On  jednostavno  sav  svoj  pogled 
zaustavlja  na  boji  lica  svoje  zaručnice.  Na  taj  način  on  uistinu  gleda 
cijelo  njezino  lice.  Jer  boja  lica  je  tako  reći  raširena  gotovo  na  sve 
dijelove  lica.  Prema  tome  dok  on  posvećuje  pažnju  boji  lica,  on  ne 
gleda  ni  na  njegove  crte,  ni  na  njegovu  ljupkost  kao  ni  na  ostale 
dijelove  njezine  ljepote.  Na  isti  način  se  događa,  da  nas  duh  kada 
promatra  neizmjernu  Božju  dobrotu,  iako  on  u  njoj  vidi  i  praved¬ 
nost  i  mudrost  i  svemogućnost,  on  ipak  svu  pažnju  poklanja  samo 
dobroti,  jer  je  samo  na  nju  upravljen,  na  nju  je  usredotočen  beza¬ 
zlen  i  jednostavan  pogled  njegove  kontemplacije. 

2.  Drugom  opet  zgodom  mi  pažljivo  upiremo  svoj  pogled  na  više 
beskrajnih  savršenosti  koje  Bog  posjeduje.  Ali  mi  te  savršenosti 
gledamo  jednostavnim  pogledom  i  ne  pravimo  pri  tome  nikakve  raz¬ 
like.  To  je  isto  tako  kao  kada  zaručnik  baci  letimičan  pogled  na 
svoju  bogato  ukrašenu  zaručnicu  i  da  tako  kažemo  omjeri  je  od  glave 
do  pete.  On  tada  sigurno  dobije  cjelovit  pregled,  ali  od  pojedinosti 
nije  vidio  još  ništa.  On  ne  zna  jednostavno  reći  ni  kakvu  ogrlicu  ni 
kakvu  haljinu  ona  nosi.  On  ne  zna  reći  ni  kako  se  ona  držala,  ni  ka¬ 
kav  je  njezin  pogled.  On  zna  jedino  to,  da  je  na  njoj  sve  lijepo  i 
drago.  Tako  se  isto  mnogo  puta  kontemplacijom  dobiva  samo  jedan 
jedini  pogled,  kojim  naprosto  gledamo  mnoštvo  božanskih  uzviše- 
nosti  i  savršenosti  u  cjelini,  a  ipak  ne  bismo  znali  reći  o  pojedino¬ 
stima  ništa  drugo  osim  jedino  to,  da  je  sve  savršeno  dobro  i  lijepo. 

3.  I  konačno  treći  puta  mi  ne  gledamo  niti  jednu  niti  više  bo¬ 
žanskih  savršenosti,  već  samo  ovaj  ili  onaj  Božji  čin  ili  određeno 
njegovo  djelo,  na  koje  smo  se  mi  usredotočili.  Tako  na  primjer  mi 
gledamo  čin  Božjega  milosrđa,  kojim  on  oprašta  grijehe  ili  njegov 
čin  stvaranja  ili  njegovo  uskrisavanje  Lazara  ili  obraćenje  sv.  Pavla. 
Tada  smo  mi  nalik  zaručniku  koji  ne  gleda  oči  svoje  zaručnice,  već 
samo  ljubaznost  pogleda,  koji  ona  baca  na  nj,  koji  uopće  ne  gleda 
njezina  usta  nego  samo  nježnost  riječi  koje  iz  njih  izlaze. 

I  tada,  dragi  moj  Teotime,  duša  vrši  juriš  ljubavi  ne  samo  na 
djelo  koje  ona  promatra  nego  i  na  onoga,  od  kojega  to  djelo  po¬ 
tječe.  »Ti  si  dobar,  moj  Bože,  i  u  toj  dobroti  nauči  me,  na  koji  na¬ 
čin  ti  opravdavaš!«  Ps  118.68.  Tvoje  je  grlo,  to  jest  riječ  koja  iz  nje- 

ga  proizlazi  vrlo  slatka  i  ti  si  sav  vrijedan  da  budeš  željen.  Pj  nad 
pj  5.16.  Bože  moj,  kako  su  slatke  tvoje  riječi  u  mojemu  srcu.  One 
su  mu  mnogo  slađe  nego  med  ustima.  Ps  118.103.  Ili  opet,  kako  veli 
sv.  Toma  apostol:  »Gospodine  moj  i  Bože  moj!  Iv  20.28.  Ili  kako  veli 
sv.  Magdalena:  »Rabboni!  Učitelju  moj!«  Iv  20.16. 

Svejedno  na  kojigođ  se  od  ta  tri  načina  obavlja  kontemplacija, 
ona  se  uvijek  odlikuje  time,  da  se  obavlja  s  užitkom  i  ljubavlju! 
Ona  uvijek  pretpostavlja,  da  smo  našli  Boga  i  njegovu  svetu  lju¬ 
bav,  da  u  njima  uživamo  i  da  se  njima  naslađujemo  govoreći:  »Ja 
sam  našao  onoga  kojega  moja  duša  ljubi!  Ja  sam  ga  našao  i  ja  ga 
ne  ću  više  nikada  ostaviti!«  Pj  nad  pj  3.4. 

Kontemplacija  se  uvijek  razlikuje  od  razmatranja  po  tome,  što 
se  razmatranje  uvijek  obavlja  mukom,  naprezanjem  i  razmišljanjem. 
U  razmatranju  naša  duša  ide  od  jednoga  razmišljanja  na  drugo  tra¬ 
žeći  na  različitim  mjestima  bilo  predragoga  svoje  ljubavi,  bilo  ljubav 
svojega  predragoga. 

U  razmatranju  se  Jakob  trudi  i  muči,  da  dobije  Rahelu.  A  u 
kontemplaciji  on  zaboravlja  na  svu  svoju  muku  i  veseli  se  s  Rahe- 
lom.  1  Mojs  29.18.  Božanski  zaručnik  koji  se  prikazuje  kao  pastir  pri¬ 
redio  je.  za  svoju  svetu  zaručnicu  raskošnu  gozbu  na  seoski  način. 
Nju  on  opisuje  na  taj  način,  da  mistički  predočuje  sva  otajstva 
ljudskoga  otkupljenja.  On  veli:  »Ja  sam  došao  u  svoj  vrt  i  ja  sam 
ubrao  moju  mirhu  zajedno  sa  svima  njezinim  mirisima.  Ja  sam  jeo 
moje  saće  s  mojim  medom.  Moje  vino  pomiješao  sam  s  mojim  mli¬ 
jekom.  Jedite  i  pijte,  moji  prijatelji!  Opijte  se,  mili  moji!«  Pj  nad 
pj  5.1. 

Dragi  moj  Teotime,  ajde  molim  te  reci,  kada  je  to  bilo,  da  je 
naš  Gospodin  došao  u  svoj  vrt,  ako  ne  tada  kada  je  došao  u  prečisto, 
najponizije  i  najdraže  tijelo  svoje  majke,  puno  svih  biljaka,  koje 
mirišu  rascvalim  svetim  krepostima?  I  kada  je  naš  Gospodin  požeo 
svoju  mirhu  s  njezinim  mirisima,  ako  ne  tada  (kada  je  gomilao  trp¬ 
ljenje  na  trpljenje  sve  do  svoje  smrti,  i  to  do  smrti  na  križu?  A  time 
je  on  gomilao  zaslugu  na  zaslugu,  bogatstvo  na  bogatstvo,  da  njime 
obogati  svoju  duhovnu  djecu?  I  kada  je  on  kušao  svoje  saće  sa  svo¬ 
jim  medom,  ako  ne  kada  je  oživio  na  novi  život  i  kada  je  svoju  naj¬ 
dražu  dušu  ponovno  sjedinio  sa  svbjim  tijelom,  koje  je  bilo  probo- 
deno  i  ispunjeno  ranama  kojih  je  bilo  više  nego  rupica  na  saću?  I 
kada  je  uzašavši  na  nebo  preuzeo  u  posjed  svoju  nebesku  slavu  i  sve 
one  stvari  i  okolnosti,  koje  njoj  pripadaju,  što  je  tada  drugo  učinio, 
ako  nije  pomiješao  veselo  vino  suštinske  slave  svoje  duše  sa  slatkim 
mlijekom  savršene  sreće  svojega  tijela  na  još  uzvišeniji  način  nego 
je  to  ikada  prije  učinio? 

Zaista  u  svima  tima  božanskim  otajstvima,  'koja  obuhvaćaju 
sva  druga,  imaju  u  obilnoj  mjeri  jesti  i  piti  od  čega  svi  dragi  prija¬ 
telji,  imaju  od  čega  da  budu  opojeni  svi  najbliži  prijatelji.  Jedni  jedu 

i  piju,  ali  oni  jedu  više  nego  što  piju  i  radi  toga  oni  se  ne  opijaju. 
Drugi  opet  jedu  i  piju,  ali  oni  piju  više  nego  što  jedu  i  radi  toga  oni 
padaju  u  stanje  opojenosti  i  zanosa. 

Jesti  znači  ovdje  razmatrati.  Jer  kada  razmatramo,  može  se 
reći,  kao  da  grizemo  i  zvačemo,  okrećući  ovamo  onamo  duhovno 
jelo  između  zubi  razmišljanja  sa  svrhom,  da  ga  zdrobimo,  samelje¬ 
mo  i  probavimo.  A  taj  posao  zahtijeva  izvjestan  napor.  Piti  napro¬ 
tiv  znači  kontemplirati,  a  taj  posao  radimo  bez  napora  i  bez  otpora, 
radimo  s  lakoćom  i  užitkom. 

A  dolaziti  u  stanje  opojenosti  i  zanosa  znači  tako  često  i  tako 
žarko  .kontemplirati,  da  izađemo  iz  samih  sebe  i  uđemo  potpuno  u 
Boga.  Sveto  i  posvećeno  stanje  opojenosti  nalazi  se  u  suprotnosti 
od  tjelesnoga  stanja  opojenosti  i  radi  toga  ono  nas  lišava  ne  duhov¬ 
nih  ćutila  nego  tjelesnih.  Ono  nas  ne  čini  nerazumnima  i  glupima, 
ono  nas  ne  poživinčuje  kao  što  to  čini  tjelesna  opojenost,  nego  nas 
čini  sličnima  anđelima  i  da  tako  kažemo  ono  nas  pobožanstvenjuje. 
Ono  nas  baca  u  stanje  izvan  nas  samih  ne  zato,  da  nas  ponizi  i  da 
nas  čini  ravnima  životinjama,  kao  što  radi  zemaljsko  pijanstvo,  ne¬ 
go  zato,  da  nas  uzdigne  iznad  nas  samih  i  da  nas  stavi  u  isti  red  s 
anđelima  tako  da  mi  od  toga  časa  živimo  više  u  Bogu  nego  u  nama 
samima.  Tada  smo  mi  usredotočeni  samo  na  ljubav  i  potpuno  za¬ 
okupljeni  od  nje  mi  gledamo  samo  Božju  ljepotu  i  sjedinjujemo  se 
s  njegovom  dobrotom. 

Da  bismo  stigli  do  kontemplacije  i  do  kontemplativne  molitve, 
mi  moramo  ponajviše  slušati  svetu  riječ  nasljedujući  stare  pustinja¬ 
ke,  s  drugima  voditi  duhovne  razgovore,  čitati  pobožne  knjige,  mo¬ 
liti,  razmatrati,  pjevati  duhovne  pjesme,  gajiti  dobre  misli.  Radi  toga 
je  sveta  kontemplacija  cilj  i  svršetak  tih  svih  duhovnih  vježbi.  Jer 
one  sve  teže  prema  njoj  i  svode  se  na  nju.  Prema  tome  svi  oni  koji 
provode  kontemplaciju,  zovu  se  kontemplativci,  a  njihov  način  živo¬ 
ta  zove  se  kontemplativan  život. 

Razlog  za  to  leži  u  djelatnosti  našega  razuma  i  našega  shvaćanja. 
Ovim  našim  shvaćanjem  mi  gledamo  istinu  o  Božjoj  ljepoti  i  dobroti 
s  pažnjom  ljubavi.  Drugim  riječima  ta  ljubav  budi  u  nama  pažnju 
i  usredotočenost  ili  u  najmanju  ruku  ona  nam  podaje  pažnju  koja 
proizlazi  iz  ljubavi  i  koja  potom  povećava  ljubav,  koju  mi  gajimo 
prema  neizmjernoj  dobroti  i  ljepoti  našega  Gospodina. 


SEDMA  GLAVA 

U  KONTEMPLACIJI  DUŠA  SE  USREDOTOČUJE  U  LJUBAVI 

Dragi  moj  Teotime,  ja  ovdje  ne  govorim  o  sabranosti,  kojom  se 
mi,  kada  se  molimo,  stavljamo  u  Božju  prisutnost.  Tada  se  mi.uvla- 

čimo  sami  u  sebe  i  da  tako  kažem  povlačimo  svoju  dušu  u  svoje 
srce,  da  možemo  govoriti  s  Bogom.  Jer  tu  sabranost  mi  provodimo 
pokoravajući  se  zapovijedi  ljubavi,  koja  nas  potiče  na  molitvu  i 
stavlja  nam  u  ruke  to  sredstvo  sa  svrhom,  da  je  uzmognemo  dobro 
obaviti.  Prema  tome  dakle  mi  smo  sami  ti  ikoji  provodimo  to  povla¬ 
čenje  u  same  sebe  i  tu  sabranost  našega  duha. 

Međutim  sabranost  o  kojoj  ja  kanim  ovdje  govoriti  ne  provodi  se 
po  zapovijedi  ljubavi  nego  po  samoj  ljubavi  kao  takvoj.  To  znači  mi 
je  ne  provodimo  sami  po  sebi,  po  svojemu  vlastitom  izboru.  Jer  nije  u 
našoj  moći,  da  je  imamo,  kada  hoćemo.  Ona  nije  ovisna  o  našoj  skrbi 
i  brizi.  Naprotiv  tu  sabranost  prouzrokuje  u  nama  svojom  svetom 
milošću  sam  Bog,  kada  se  njemu  svidi. 

Sveta  Majka  Terezija  od  Isusa  veli,  da  je  stvar  dobro  shvatio 
onaj  koji  je  napisao,  da  se  molitva  sabranosti  obavlja  slično  kao 
kada  se  jež  ili  kornjača  uvlače  u  same  sebe.  Jedino  je  razlika  u  tome, 
da  se  te  životinje  povlače  u  same  sebe  od  sebe  samih,  kada  one  hoće. 
A  naša  sabranost  ne  ovisi  o  našoj  volji.  Ona  nas  obuzima  tada,  kada 
se  Bogu  svidi,  da  nas  obdari  tom  milošću. 

To  ide  ovako.  Ništa  nije  prirodnije  nego  da  dobro  privuče  k  sebi 
stvari  i  da  se  sjedini  s  onim  stvarima,  koje  ga  mogu  osjetiti.  Tako 
rade  naše  duše.  One  uvijek  teže  za  svojim  bogatstvom,  t.  j.  za  onim 
što  one  ljube  i  čemu  se  one  predaju. 

Tako  se  katkada  događa,  da  Spasitelj  neopazice  ulije  na  dno  na¬ 
šega  srca  određeno  slatko  milje,  koje  posvjedočuje,  da  je  on  prisu¬ 
tan.  Nato  kao  da  su  se  potajno  dogovorile  šve  se  duševne  moći, 
čak  i  vanjska  sjetila  duše  okrenu  na  tu  stranu  najdublje  dubine 
duše,  na  kojoj  je  najljubazniji  i  najljubljeniji  zaručnik. 

Roj  pčela  koji  je  izletio  u  želji  da  promijeni  kraj,  dade  se  lako 
povratiti  ili  zvukom,  koji  nastaje,  kada  lagano  udaramo  o  metalnu 
zdjelu  ili  mirisom  vina,  koje  je  pomiješano  medom  ili  čak  mirisom 
nekih  mirisavih  biljaka.  Namamljen  dakle  onim  blagim  zvukom  ili 
ovim  ugodnim  mirisom  roj  stane  i  vrati  se  u  košnicu  koja  mu  je 
pripravljena. 

Na  isti  način  naš  Gospodin  progovori  po  koju  potajnu  riječ  svoje 
ljubavi  ili  proširi  miris  vina  svoje  ljubavi  koji  je  slađi  od  meda  ili 
pusti  miomiris  svoje  odjeće,  Pj  nad  pj  4.11.  t.  j.  on  kapne  radost 
svoje  utjehe  u  naše  srce.  Tim  putem  on  dade  osjetiti  svoju  nadasve 
ljubaznu  prisutnost.  A  zatim  on  privuče  k  sebi  sve  sposobnosti  naše 
duše.  One  se  okupe  oko  njega  i  zadržavaju  se  na  njemu  kao  na  pred¬ 
metu  koji  one  najviše  ljube  i  najviše  žele. 

Postavi  li  netko  magnet  između  više  igala,  opazit  će  odmah,  da 
se  svi  vršci  igala  okreću  prema  njihovom  dragom  magnetu  i  da  se 
pričvršćuju  uza  nj.  Tako  isto  kada  naš  Gospodin  dade  osjetiti,  da  je 
svojom  slatkom  prisutnošću  nazočan  u  našoj  duši,  sve  naše  sposob- 

nosti  okreću  svoje  vrške  prema  njemu,  da  se  spoje  i  sjedine  s  tom 
neusporedivom  dobrotom. 

»Bože  moj!«  Tako  govori  i  uzdiše  tada  duša  nasljedujući  sv. 
Augustina.  Isp  10.27.  Gdje  sam  te  sve  ja  tražio,  beskrajna  ljepoto!  Ja 
sam  te  tražio  vani,  a  ti  si  bila  unutra,  usred  mojega  srca!  Sva  lju¬ 
bav  Marije  Magdalene  i  sve  njezine  misli  kružile  su  oko  groba  nje¬ 
zina  Spasitelja.  Ona  ga  je  tražila  i  ovdje  i  ondje.  Pa  i  kada  ga  je 
našla  i  kada  je  on  govorio  njoj,  njezine  su  misli  i  dalje  neprekidno 
kružile  naokolo,  jer  ona  još  uvijek  nije  bila  primijetila,  da  je  on  tu, 
da  je  on  prisutan  kraj  nje.  Kada  najedanput  čim  ju  je  on  oslovio 
njezinim  imenom,  ona  se  odjednom  sva  pribrala  i  obuhvatila  nje¬ 
gove  noge.  Jedna  jedina  riječ  bila  je  dosta,  da  je  prenese  u  usredo¬ 
točenu  sabranost. 

Predstavi  ti  sada  sebi,  dragi  moj  Teotime,  presvetu  Djevicu  našu 
Gospođu,  kada  je  ona  začela  Sina  Božjega,  svoju  jednu  i  jedinu 
ljubav.  Nema  nikakve  sumnje,  da  se  sva  duša  te  premile  majke  sa¬ 
brala  oko  toga  predragoga  Djeteta  i  jer  je  taj  božanski  prijatelj  le¬ 
žao  u  njezinom  svetom  tijelu,  sve  su  se  sposobnosti  njezine  duše  po¬ 
vukle  u  nju  samu  kao  što  se  pčele  povlače  u  svoju  košnicu,  u  kojoj 
je  njihov  med.  I  neka  nam  bude  dopušteno  tako  govoriti,  u  onoj 
mjeri,  u  kojoj  se  Božja  veličina,  da  tako  kažemo  skučila  i  stisnula 
u  njezinom  djevičanskom  krilu,  u  toj  mjeri  se  njezina  duša  poveća¬ 
la,  u  toj  mjeri  je  ona  porasla  i  uzdigla  se  do  veličanja  i  hvalospjeva 
te  beskrajne  Božje  dobrote.  Njezina  duša  je  klicala  od  radosti  u  nje¬ 
zinom  tijelu  radi  njezina  Boga,  kojega  je  ona  osjećala  kao  što  je  sv. 
Ivan  Krstitelj  uskliknuo  u  krilu  svoje  majke.  Lk  1.46.  Ona  nije  pu¬ 
stila,  da  njezine  misli  i  njezine  želje  odlaze  izvan  nje  same,  jer  su 
njezino  blago,  njezina  ljubav  i  njezina  slast  bili  u  njoj  samoj. 

To  isto  blaženstvo  mogu  nasljedovati  i  sticati  svi  oni,  koji  pri¬ 
me  sv.  Pričest.  Sigurnošću  vjere  oni  osjećaju  ono  što  im  nisu  obja¬ 
vili  ni  tijelo  ni  krv  nego  njihov  nebeski  Otac,  Mt  16.17.  t.  j.  da  je  po 
tom  nadasve  štovanja  vrijednom  sakramentu  naš  Spasitelj  tijelom 
i  dušom  zbiljski  nazočan  u  njihovu  tijelu. 

Kada  biserna  školjka  primi  kapi  od  svježe  jutarnje  rose,  ona 
se  zatvara  ne  samo  stoga  da  te  kapi  sačuva  čiste  od  svake  primjese, 
koja  bi  mogla  nastati  od  strane  morske  vode  nego  i  radi  toga  jer  ona 
sva  radosna  osjeća  ugodnu  svježinu  koju  joj  je  nebo  poslalo  u  toj 
klici. 

Nešto  slično  se  događa  kod  mnogih  svetih  i  pobožnih  vjernika. 
Kada  oni  prime  taj  božanski  sakramenat,  koji  sadrži  rosu  svih  ne¬ 
beskih  blagoslova,  njihova  se  duša  skuplja  i  sve  njihove  sposobno- 
ti  se  usredotočuju  ne  samo  zato,  da  se  klanjaju  tome  božanskome  kra¬ 
lju,  koji  je  tom  divnom  prisutnošću  ponovno  nazočan  u  njihovoj  nu¬ 
trini,  nego  i  zato,  jer  oni  svojom  vjerom  osjećaju  nevjerojatnu  utje- 

hu  i  duh  osvježenja  koje  su  od  te  božanske  klice  besmrtnosti  primili 
u  svojoj  nutrini. 

Dragi  moj  Teotime,  molim  te,  dobro  pripazi  na  to,  da  napokon 
tu  svu  sabranost  rađa  ljubav.  Ljubav  osjeća  prisutnost  predragog, 
jer  on  svojim  čarima  mami  srce  i  vuče  ga  k  sebi.  Nato  se  ona  pri- 
bire  i  usredotočuje  i  svojim  ljubaznim  nagnućem,  svojom  naklono- 
šću,  svojim  ugodnim  privijanjem  sve  svoje  sposobnosti  okreće  na 
stranu  predragog.  On  opet  sa  svoje  strane  privlači  ih  k  sebi  snagom 
svoje  dobrote,  kojom  on  vuče  i  veže  srca,  kao  što  se  vuče  tijelo  po¬ 
moću  užeta  i  drugih  materijalnih  oruđa  ili  sprava. 

Ali  ta  slatka  sabranost  naše  duše  u  samoj  sebi  ne  stvara  se  sa¬ 
mo  od  osjećaja  božanske  prisutnosti  u  našemu  srcu.  Ona  se  stvara 
uvijek  kadgod  se  mi  na  koji  mu  drago  način  stavimo  u  tu  svetu 
Božju  prisutnost. 

Katkad  se  događa,  da  se  sve  naše  unutrašnje  sile  zbiju  i  skupe 
u  samima  sebi  jednostavno  stoga,  jer  osjećaju  krajnje  poštovanje 
i  drago  strahopoštovanje  koje  nas  obuzima  kada  razmišljamo  o  bo¬ 
žanskoj  prisutnosti  onoga,  koji  je  kod  nas  nazočan  i  koji  nas  gleda. 
Tako  isto,  kolikogod  mi  bili  rastreseni,  odmah  se  vraćamo  samima 
sebi  i  usredotočujemo  svoje  misli  u  nama  samima,  neka  se  samo 
pred  nama  pojavi  papa  ili  koji  drugi  velik  čovjek.  Na  taj  način  mi 
želimo  pokazati  dobro  ponašanje  i  poštovanje. 

Pripovijeda  se,  da  se  cvjetovi  perunike  zatvaraju,  čim  spaze 
sunce.  Kada  sunce  zasja,  oni  se  odmah  stisnu  i  zatvore,  dok,  kada 
nema  sunca,  oni  se  rašire  i  ostaju  otvoreni  cijelu  noć. 

To  isto  vrijedi  i  o  sabranosti,  o  kojoj  mi  govorimo.  Mada  mi  ni 
ne  mislili  na  drugu  koju  vrstu  prisutnosti  kojom  je  on  u  nama,  neka 
mi  samo  jednostavno  osjetimo,  da  nas  on  gleda,  bilo  s  neba,  bilo  s 
kojega  drugoga  mjesta,  dakle  na  najjednostavniju  Božju  prisutnost, 
naše  se  sile  i  naše  sposobnosti  zbiju  i  skupe  u  samima  sebi.  One  to 
rade  iz  čistoga  poštovanja  pred  Božjim  veličanstvom,  jer  nas  ljubav 
tjera,  da  ga  se  bojimo,  i  to  strahom,  koji  je  čast  i  poštovanje. 

Ja  poznam  dušu,  koja  se  je,  čim  se  je  spomenulo  neko  otajstvo 
ili  čim  se  je  izrekla  rečenica,  koja  je  nju  izričnije  nego  obično  pod¬ 
sjećala  na  Božju  prisutnost,  odmah  povlačila  u  samu  sebe,  i  to  tako 
jako,  da  joj  je  bilo  teško  da  ponovno  izađe  iz  same  sebe  i  da  odgo¬ 
vori  na  postavljeno  joj  pitanje.  To  se  njoj  događalo  i  kod  svete 
ispovijedi  i  kod  običnoga  razgovora.  Ta  je  njezina  sabranost  bila 
tako  duboka,  da  je  ona  prema  vani  izgledala  kao  da  je  lišena  života 
i  kao  da  su  joj  sva  sjetila  utrnula.  U  tome  stanju  ona  je  ostajala  sve 
dotle,  dok  joj  njezin  zaručnik  nije  dopustio,  da  izađe  iz  njega.  A  to 
je  jedanput  bivalo  dosta  brzo,  dok  je  drugi  puta  trajalo  mnogo 
duže. 

OSMA  GLAVA 


SABRANA  DUŠA  NALAZI  MIR  U  SVOJEMU  PREDRAGOM 

Duša  koja  se  sama  u  sebi  toliko  sabrala  u  Bogu  ili  pred  Bogom, 
često  postaje  toliko  pažljiva  prema  dobroti  svojega  najmilijega,  da 
joj  se  čipi,  da  njezina  pažnja  nije  uopće  nikakva  pažnja.  Tako  jed¬ 
nostavno  i  nježno  ona  dolazi  do  nje. 

Slično  biva  i  kod  nekih  rijeka.  One  teku  tako  tiho  i  tako  ravno, 
da  oni  koji  ih  gledaju  ili  koji  njima  plove,  dobivaju  dojam,  da  ne 
vide  i  ne  čuju,  da  se  uopće  išta  miče  zato,  jer  se  ne  vidi  ni  najmanje 
talasanje,  ni  micanje. 

Taj  dragi  mir  duše  sv.  Terezija  od  Isusa  zove  »molitva  mira«,  a 
ta  se  jedva  razlikuje  od  onoga  što  ona  zove  »san  duševnih  moći«, 
ako  sam  je  ja  dobro  razumio. 

Oni  koji  se  ljube  među  ljudima,  često  se  zadovoljavaju  time,  da 
budu  pokraj  osobe,  koju  ljube.  Ili  ako  već  ne  mogu  biti  pokraj  nje, 
da  joj  budu  barem  na  očima  pa  da  ni  ne  govore  s  njom,  ni  ne  razgo¬ 
varaju  o  njoj  i  o  njezinim  savršenostima.  Kako  se  čini,  njima  je  do¬ 
sta  i  oni  su  zadovoljni  da  uživaju  u  toj  predragoj  prisutnosti,  a  da 
o  njoj  ne  počinju  ni  najmanje  razmišljati,  već  jedino  stoga,  jer  nji¬ 
hov  duh  nalazi  u  njoj  smirenje  i  mir. 

»Moj  predragi  mi  je  kita  mirhe  i  on  će  počivati  na  mojim  gru¬ 
dima.«  Pj  nad  pj  1.12.  »Moj  predragi  je  moj,  a  ja  sam  njegova.  On 
pase  među  ljiljanima,  dok  se  dan  primiče  kraju  i  dok  se  sjene  spu¬ 
štaju.  Prijatelju  moje  duše,  pokaži  mi,  gdje  ti  paseš,  gdje  li  ti  imaš 
»svoj  ležaj  u  podne?«  Pj  nad  pj  2.16  i  1.6. 

Vidiš  li  ti,  dragi  moj  Teotime,  kako  je  sveta  Sulamitkinja  zado¬ 
voljna  samo  time,  da  zna,  da  je  njezin  najmiliji  s  njom,  bilo  da  je 
on  u  svojemu  perivoju,  bilo  gdje  mu  drago  drugdje.  Glavno  je,  da 
ona  zna,  gdje  je  on.  Radi  toga  ona  i  jest  Sulamitkinja,  koja  je  pot¬ 
puno  miroljubiva,  potpuno  tiha  u  svojemu  miru. 

Taj  mir  u  svojoj  smirenosti  ide  često  tako  daleko,  da  cijela  duša 
i  sve  njezine  moći  postanu  kao  uspavane,  a  da  se  uopće  ni  najmanje 
ne  miču  ni  ne  poduzimaju  nikakvu  radnju.  Jedino  je  izuzeta  volja. 
Ali  ni  ona  sama  ne  čini  ništa  drugo  nego  samo  prihvaća  ugodnost  i 
zadovoljstvo  koje  joj  daje  prisutnost  predragoga. 

I  što  je  još  zanimljivije,  volja  uopće  ne  primjećuje  tu  ugodnost 
i  to  zadovoljstvo,  koje  ona  prima.  Ona  jednostavno,  a  da  ni  ne  osje¬ 
ća,  uživa  u  njemu.  Ona  uopće  ni  ne  misli  na  sebe  nego  samo  na  pri¬ 
sutnost  onoga,  koji  joj  daje  taj  užitak.  Kao  što  se  više  puta  događa, 
da  nas  iznenada  spopadne  laki  drijem  i  mi  samo  naslućujemo  ono 
što  naši  prijatelji  oko  nas  govore  ili  osjećamo  milovanje  koje  nam 

oni  iskazuju.  To  sve  mi  doživljujemo  neprimjetno  tako  da  ni  ne 
osjećamo,  da  osjećamo. 

Duša  koja  uživa  u  tome  slatkom  miru  toga  nježnoga  osjećanja 
Božje  prisutnosti,  nije  svjesna  toga  užitka.  Unatoč  tome  ona  ipak 
jasno  pokazuje,  koliko  joj  je  ta  sreća  dragocjena  i  draga.  Ona  to  po  ¬ 
kazuje  osobito  onoga  trena,  kad  joj  netko  želi  tu  sreću  oteti  i  kada 
je  neka  stvar  hoće  odvratiti  od  nje.  Tada  siromašna  duša  postaje 
tužna,  jauče,  štoviše  često  puta  stane  plakati  kao  malo  dijete  zato, 
jer  su  ga  probudili  prije  nego  se  ono  dosta  ispavalo.  Time  ona  jasno 
pokazuje  kako  joj  je  drago  boraviti  u  tome  snu.  Time  ona  jasno 
pokazuje  kako  je  očevidna  i  velika  njezina  bol,  koju  ona  osjeća,  ka¬ 
da  bude  probuđena  iz  toga  sna.  Stoga  božanski  pastir  poljskim  sr¬ 
nama  i  jelenima  zaklinje  sionske  kćeri,  da  ne  bude  njegovu  pre¬ 
dragu,  dok  ona  sama  to  ne  zaželi.  Pj  nad  pj  8.4.  To  znači,  dok  se 
ona  sama  ne  probudi. 

Ne,  dragi  moj  Teotime,  duša  koja  tako  miruje  u  svojemu  Bogu 
ne  želi  ostaviti  taj  mir  ni  za  sva  blaga  ovoga  svijeta. 

Upravo  takav  je  bio  mir  sv.  Marije  Magdalene,  kada  je  ona  sje- 
djela  do  nogu  svojega  Učitelja  i  slušala  njegovu  svetu  riječ.  Lk  10. 
39.  Molim  te,  dragi  moj  Teotime,  promatraj  ti  nju!  Ona  sjedi  u  du¬ 
bokom  miru.  Ne1  govori  niti  jednu  jedinu  riječ.  Ne  plače,  ne  jeca, 
ne  uzdiše,  ne  miče  se.  Ne  moli.  Marta  naprotiv  sva  bfižna  i  užurbana 
trči  amo  tamo,  ulazi  u  sobicu  i  opet  izlazi  iz  nje.  Marija  ni  ne  misli 
o  tome.  Što  ona  radi?  Ona  ne  radi  ništa.  Ona  samo  sluša.  A  što  to 
znači,  ona  samo  sluša?  To  znači,  da  se  ona  tu  nalazi  kao  počasna  po¬ 
suda,  određena  da  kap  po  kap  primi  dragocjenu  mirhu,  koja  je  s 
ustiju  njezinoga  predragoga  padala  u  njezino  srce.  Pj  nad  pj  5.13. 

I  božanski  predragi  ljubomoran  na  ljubazni  san  i  mir  svoje 
drage  Marije  pokara  Martu,  koja  ju  je  htjela  probuditi.  »Marta, 
Marta,  ti  si  previše  zaposlena  i  brineš  se  za  previše  mnogo  stvari, 
a  ipak  samo  je  jedna  stvar  potrebna.  Marija  je  izabrala  bolji  dio, 
koji  se  ne  će  uzeti  od  nje.  Lk  10.41.  A  koji  je  bio  dio  i  udio  Marije? 
Jedino  ostati  u  miru  i  pokoju  kod  njezinoga  dragoga  Isusa. 

Slikari  obično  prikazuju  najmilijega  Isusovoga  učenika  sv.  Iva¬ 
na  apostola,  kako  na  Posljednjoj  večeri  nesamo  počiva  nego  spava 
na  grudima  svojega  Učitelja.  On  je  tada  po  običaju  istočnjaka  sje¬ 
dio  tako,  da  je  svoju  glavu  naslonio  na  grudi  svojega  dragog  Učitelja. 
Potpuno  je  nevjerojatno,  da  je  njegov  san  bio  tjelesan,  ali  ja  ni  naj¬ 
manje  ne  sumnjam  da  je  on,  nalazeći  se  tako  blizu  vrela  božanske 
slasti,  nalazeći  se  na  srcu  same  božanske  ljubavi,  pao  u  dubok,  mi¬ 
stičan  i  blažen  san,  kao  što  dijete  ljubavi,  koje  se  priljubilo  uz  maj¬ 
čine  grudi  šišajući  spava  i  spavajući  sisa. 

Bože  moj!  Kolika  li  slast  za  toga  Benjamina,  za  to  dijete  ra¬ 
dosti  našega  Spasitelja,  da  tako  spava  na  grudima  svojega  Oca,  koji 

će  ga  dan  iza  toga  kao  »Benona«  (kao  dijete  boli,  Post  35.18)  prepo¬ 
ručiti  blaženim  grudima  svoje  Majke! 

Malo  dijete,  svejedno  ili  je  budno  ili  spava,  ništa  ne  želi  više 
nego  prsa  svojega  oca  jli  grudi  svoje  majke. 

Kada  si  dakle  ti,  dragi  moj  Teotime,  u  tome  prostodušnom  i  ne¬ 
vinom  sinovskom  povjerenju  i  predanju  kod  našega  Gospodina,  tada 
ti  samo  ostani  u  njemu.  Nipošto  se  ne  miči,  da  probudiš  osjetne  čine 
ni  na  polju  razuma  ni  na  polju  volje.  Jer  ta  prostodušna  ljubav  po¬ 
vjerenja  i  predanja,  taj  ljubavni  san  na  prsima  Spasitelja  na  naj- 
uzvišeniji  način  obuhvaća  i  uključuje  sve  ono  što  bi  ti  po  svojemu 
ukusu  mogao  tražiti  gdje  mu  drago.  Bolje  je  spavati  na  tima  svetim 
prsima  nego  bdjeti  igdje  drugdje  na  svijetu. 


DEVETA  GLAVA 

KAKO  SE  TAJ  SVETI  MIR  DOŽIVLJUJE 

Nisi  li  ti,  dragi  moj  Teotime,  nikada  gledao  s  kolikim  se  žarom 
više  puta  mala  djeca  prilijepe  na  grudi'svoje  majke  kada  su  gladna. 
Tada  ona  sve  mrmljajući  stanu  tiskati  i  tiještiti  sisu  tako  pohlepno 
sisuči  mlijeko,  da  pri  tome  zadaju  bol  svojim  majkama.  Ali  čim  je 
svježina  mlijeka  na  neki  način  utažila  gladnu  vrućinu  njihovih  ma¬ 
lih  prsiju  i  kad  ih  ugodan  miris  koji  mlijeko  šalje  u  njihov  mozak 
počinje  polako  uspavljivati,  ti  ćeš -tada,  dragi  moj  Teotime,  vidjeti, 
kako  ona  lijepo  zatvaraju  svoje  male  oči  i  kako  se  polako  predaju 
snu,  a  da  sisu  nisu  ni  ispustila  iz  usta.  Na  samoj  sisi  ona  ne  rade 
više  ništa,  osim  što  polako  i  gotovo  neprimjetno  miču  svoja  usta  te  tim 
micanjem  ona  i  dalje  sišu  mlijeko  i  gutaju  ga,  da  se  to  ni  ne  vidi.  To 
ona  rade,  a  da  na  to  ni  ne  misle.  No  ne  može  se  reći,  da  ona  pri  tome 
ne  uživaju.  Ta,  neka  im  se  samo  sisa  izvadi  iz  usta  prije  nego  ih  je 
obuzeo  san,  ona  se  odmah  sasvim  razbude  i  počnu  gorko  plakati. 
Bol,  koju  ona  pokazuju,  kada  ih  se  liši  sise,  dokazuje,  da  ona  uživaju 
izvanrednu  slast  kada  je  posjeduju. 

To  isto  se  zbiva  i  s  dušom  koja  je  ušla  u  mir  i  pokoj  u  Bogu.  Ta, 
ona,  da  ni  ne  osjeća,  siše  blaženstvo  te  prisutnosti,  a  da  ni  ne  raz¬ 
mišlja,  da  ne  radi  i  ne  poduzima  ništa  nijednom  od  svojih  spo¬ 
sobnosti,  osim  možda  jedino  vrškom  volje.  Njega  ona  pomiče  blago 
i  gotovo  neprimjetljivo,  kao  što  dijete  pomiče  usta.  Tim  putem  ulaze 
u  nju  radost  i  zadovoljenje,  koje  ona  ima  od  uživanja  Božje  prisut¬ 
nosti,  a  da  ona  to  ni  ne  osjeća. 

I  uznemiri  li  se  to  siromašno  malo  dojenče,  t.  j.  hoće  li  mu  se 
uzeti  njegovu  sisu,  kakogod  ono  izgleda  da  spava,  ono  će  odmah  po- 

kazati,  da,  kakogod  ono  izgleda  da  spava  za  sve  druge  stvari,  to  ipak 
nipošto  ne  spava  za  svoju  sisu.  Jer  ono  odmah  opazi  zlo,  koje  mu 
nastaje  radi  toga  odvajanja  i  zbog  toga  se  ljuti.  A  time  odmah  poka¬ 
zuje  užitak,  koje  ono  ima  od  dobra  koje  posjeduje,  a  da  na  nj  ni  ne 
misli.  Sveta  Majka  Terezija  je  napisala,  da  joj  se  ta  usporedba  čini 
vrlo  pristalom.  Put  k  savršenstvu,  32..  To  je  mene  ponukalo,  da  je 
objasnim. 

Ali  pitam  ja  tebe  sada,  dragi  moj  Teotime,  reci  ti  meni,  zašto 
da  se  uznemiruje  duša,  koja  je  našla  svoj  mir  u  Bogu?  Nema  li  ona 
razlog  nad  razlozima,  da  šuti  i  da  ostane  mirna?  Jer  što  ona  ima 
još  tražiti?  Ona  je  našla  onoga  kojega  je  tražila.  Što  joj  preostaje 
drugo  nego  da  kaže  »Ja  sam  našla  svojega  najmilijega,  ja  ga  držim 
i  ja  ga  više  ne  ću  pustiti!«  Pj  nad  pj  3.4.  Njoj  ne  treba  više  dangu¬ 
biti  ni  naprezati  svoju  pamet,  jer  ona  tako  blaženim  pogledom  već 
gleda  svojega  zaručnika  prisutna.  Daljnje  riječi  i  daljnje  razmišlja¬ 
nje  za  nju  su  nepotrebne  i  suvišne.  Pa  ako  ga  ni  ne  vidi  razumom, 
ona  se  zbog  toga  ni  najmanje  ne  uznemiruje.  Ona  je  zadovoljna  da 
ga  osjeća  kraj  sebe.  Njoj  je  dosta  veselje  i  zadovoljstvo  koje  nje¬ 
zina  volja  nalazi  u  njemu. 

Kada  je  Majka  Božja,  naša  Gospođa  i  Gospodarica  zatrudnjela, 
ona  nije  vidjela  svoje  božansko  Dijete.  Ali  ona  ga  je  osjećala  u  svo¬ 
jemu  svetom  krilu.  I,  mili  Bože  moj,  koliko  li  je  zadovoljstvo  od  toga 
klicalo  u  njezinom  srcu!  A  nije  li  i  sv.  Elizabeta,  kada  ju  je  pohodila 
bezgrešna  Djevica  divno  uživala  u  plodovima  prisutnosti  Božansko¬ 
ga  Spasitelja,  a  da  ga  nije  vidjela? 

Du$i  koja  je  našla  taj  mir,  nije  više  potrebno  nikakvo  sjećanje 
ni  pamćenje.  Ona  ima  svojega  najmilijega  prisutna  uza  se.  Njoj  nije 
više  potrebna  ni  mašta.  Jer  kakvu  potrebu  ona  ima,  da  sebi  u  slici, 
bilo  vanjskoj  bilo  unutrašnjoj  predstavi  onoga,  u  čijoj  prisutnosti 
ona  već  živi?  Ona  već  uživa  u  njemu  i  nije  joj  potrebno  nikakvo 
drugo  predočavanje.  Tako  na  kraju  krajeva  preostaje  još  jedino 
volja,  koja  blago  privlači,  kao  da  nježno  siše  mlijeko  te  blažene  pri¬ 
sutnosti.  Sav  ostali  dio  duše  ostaje  s  njom  u  miru  nad  blaženstvom 
sreće  koju  ona  uživa. 

Ne  poslužujemo  se  vinom  koje  zaslađujemo  medom  samo  u  toj 
prilici,  kada  želimo  pčele  pozvati  natrag  i  smjestiti  ih  u  njihove 
košnice,  nego  isto  tako  i  onda,  kada  ih  želimo  umiriti.  Jer  kada  se 
one  pobune  i  naprave  među  sobom  metež  te  stanu  jedne  druge  ubi¬ 
jati  i  ranjavati,  njihov  kormilar  nema  više  uopće  nikakva  drugog 
boljeg  lijeka  nego  da  baci  vino  zaslađeno  medom  usred  toga  malog 
podivljalog  naroda.  Kada  pojedinke  od  kojih  je  taj  mali  narod  sa¬ 
stavljen  osjete  taj  sladak  i  ugodan  miris,  one  se  odmah  umire.  A  iza 
toga  se  predaju  uživanju  te  slatkoće,  stišaju  se  i  smire. 

Vječni  moj  Bože!  Kada  ti  svojom  slatkom  prisutnošću  ispuniš 
naša  srca  najdražim  miomirisima,  t.  j.  miomirisima  koji  su  slađi  od 

najslađih  vina,  koji  su  slađi  i  od  samoga  meda,  tada  se  sve  snage 
naše  duše  povlače  u  svoj  dragi  mir.  Taj  mir  je  toliko  savršen,  da  u 
njemu  nemamo  više  nikakvo  osjećanje.  Ostaje  još  jedino  volja.  Kao 
duševni  njuh  ona  ostaje  uposlena  na  blagom  zadatku  da  osjeća,  a 
da  nije  ni  svjesna  toga,  neizrecivo  blaženstvo  zbog  Božje  prisutnosti. 


DESETA  GLAVA 

POSTOJE  RAZLIČITI  STUPNJEVI  TOGA  MIRA. 

KAKO  GA  TREBA  SAČUVATI? 

Imade  duša  koje  marljivo,  plodno  i  nadasve  obilno  razmišljaju. 
Druge  su  opet  meke,  sve  savijene  u  same  sebe.  One  nadasve  vole  da 
osjete  ono  što  rade.  One  žele  iščeprkati  i  vidjeti  sve  ono  što  se  do¬ 
gađa  u  njima.  One  uvijek  i  uvijek  iznova  okreću  svoj  pogled  na  sa¬ 
me  sebe,  da  se  uvjere,  koliko  su  napredovale.  Treće  su  opet  takve, 
da  se  ne  zadovoljavaju  time  da  budu  zadovoljne,  ako  ne  osjećaju, 
ne  motre  i  ne  kušaju  svoje  zadovoljstvo,  ako  se  polako  ne  naslađuju 
u  njemu.  Oni  nalikuju  onima  koji  su  dobro  obučeni  protiv  zime,  ali 
to  ne  vjeruju,  ako  ne  izračunaju  točan  broj  odjevnih  komada,  koje 
nose  na  sebi.  Ili  uzmimo  drugi  primjer!  Oni  su  slični  onim  ljudima, 
koji  vide,  da  su  njihovi  ormari  puni  novaca,  ali  ne  drže,  da  su  bo¬ 
gati,  ako  ne  znaju  točan  broj  i  točnu  svotu  svojih  škuda. 

Svi  ti  ljudi  obično  podliježu  uznemirivanju  u  svojim  unutraš¬ 
njim  molitvama.  Jer  ako  im  Bog  dade  sveti  mir  svoje  prisutnosti, 
oni  ga  od  svoje  volje  napuštaju  želeći  vidjeti,  kako  se  oni  u  toj  pri¬ 
sutnosti  ponašaju,  želeći  ispitati,  osjećaju  li  oni  uistinu  radost  i  za¬ 
dovoljstvo.  Oni  se  uznemiruju  zbog  toga,  jer  hoće  znati,  je  li  njihov 
mir  uistinu  mnvje  li  njihov  pokoj  zaista  pokoj.  Na  taj  način  mjesto 
da  uposle  samo  volju,  mjesto  da  uposle  svu^svoju  volju,  da  osjeća 
blaženstvo  Božje  prisutnosti,  oni  posižu  za  svojim  razumom  i  tje¬ 
raju  ga  da  razmišlja  o  čuvstvima,  koja  oni  imaju.  Oni  se  vladaju 
kao  zaručnica  koja  se  zabavlja  time  da  promatra  prsten,  koji  joj  je 
njezin  zaručnik  dao  kod  vjenčanja  mjesto  da  gleda  samoga  zaručni¬ 
ka,  koji  joj  je  taj  prsten  dao. 

U  tome  ti  je  dakle,  dragi  moj  Teotime,  velika  razlika,  jesmo  li 
-mi  uposleni  u  Bogu,  koji  nam  daje  zadovoljstvo  ili  se  zabavljamo 
zadovoljstvom,  koje  nam  Bog  daje. 

Ona  duša  dakle  kojoj  Bog  u  molitvi  pokloni  svoj  sveti  mir  lju¬ 
bavi,  mora  se,  koliko  samo  može,  uzdržati  od  toga,  da  promatra  sa¬ 
mu  sebe  ili  svoj  mir.  Jer  hoće  li  ona  sačuvati  taj  mir,  to  se  uopće 

ne  smije  radoznalo  obazirati  na  nj.  Onaj  koji  ga  previše  ljubi,  izgu¬ 
bit  će  ga.  Valjano  pravilo  jest,  da  ga  ljubimo  kako  treba,  ne  obazi- 
rimo  se  na  nj! 

Dijete,  koje  je  bilo  željno  da  vidi,  gdje  su  njegove  noge  i  koje 
je  zbog  toga  otrglo  glavicu  s  majčine  sise,  smjesta  se  vraća  na  sisu, 
jer  je  i  te  kako  ljubi.  Tako  isto  moramo  raditi  i  mi.  Čim  opazimo,  da 
smo  se  rastresli  u  radoznalosti  željni,  da  pogledamo  ono  što  radimo 
u  molitvi  a  mi  smjesta  ponovno  postavimo  naše  srce  u  slatku  i  mir¬ 
nu  pažnju  Božje  prisutnosti,  s  koje  smo  bili  skrenuli  i  odlutali. 

Međutim,  ne  treba  ipak  vjerovati,  da  postoji  ikakva  opasnost, 
da  ćemo  taj  sveti  mir  izgubiti  radnjama  tijela  ili  duha  pod  uvjetom, 
da  ih  ne  činimo  iz  lakoumnosti  ili  iz  radoznalosti!  Sveta  Majka  Te- 
rezija,  Put  k  savršenosti  31,  naziva  praznovjerjem,  kada  smo  mi  na 
taj  mir  toliko  ljubomorni,  da  se  ne  usudimo  ni  kašljati,  ni  pljunuti, 
ni  disati,  a  sve  od  straha  da  ga  ne  izgubimo.  Bog  koji  nam  taj  mir 
daje,  ne  uzitna  nam  ga  zbog  tih  potrebnih  micanja,  kao  niti  zbog  ra- 
stresenosti  ili  tumaranja  duha,  sve  dok  su  oni  nehotični.  A  ako  je  vo¬ 
lja,  da  tako  kažemo,  već  jednom  zagrizla  meku  Božje  prisutnosti, 
ona  ne  će  pustiti  uživanje  njegove  slasti,  makar  da  su  razum  i  pam¬ 
ćenje  umakli  i  raštrkali  se  za  različitim  i  nekorisnim  mislima. 

Istina  jest,  da  mir  duše  nije  više  tako  velik  kao  kada  su  razum 
i  sjećanje  bili  udruženi  s  voljom.  Ali  on  ipak  ne  prestaje  biti  pravi 
duševni  mir,  budući  da  on  vlada  u  volji,  koja  je  vladarica  svih  dru¬ 
gih  sposobnosti. 

Mi  smo  poznavali  dušu  koja  , je,  koliko  je  to  samo  moguće,  bila 
predana  Bogu  i  potpuno  sjedinjena  s  njima,  a  koja  je  usprkos  tome 
ipak  imala  razum  i  pamćenje  toliko  slobodne  od  svake  unutrašnje 
zaposlenosti  da  je  sasvim  jasno  čula  sve  što  se  oko  nje  govorilo  i 
da  se  je  svega  toga  u  cijelosti  sjećala.  A  ipak  joj  je  bilo  nemoguće 
na  to  odgovoriti,  niti  se  je  mogla  otrgnuti  od  Boga,  uz  kojega  je  bila 
privezana  pomnjom  svoje  volje.  Velim,  toliko  je  ona  bila  privezana 
uza  nj,  da  nije  mogla  biti  otrgnuta  od  te  slatke  zaposlenosti,  a  da  ne 
osjeti  veliku  bol,  koja  je  izazivala  u  njoj  jecanje.  Te  jecaje  ona  je 
izdisala  čak  i  tada  kada  je  bila  na  najvišem  vrhuncu  svoje  utjehe  i 
svojega  mira. 

Tako  isto  čujemo  gdje  i  mala  djeca  gunđaju  i  pomalo  negoduju, 
kada  žarko  žele  sisati  i  kada  su  već  počela  sisati. 

Tako  je  isto  kriknuo  i  počeo  plakati  od  prevelike  radosti  i  od 
neizreciva  ganuća  Jakob,  kada  je  zagrlio  lijepu  i  čistu  Rahelu. 

Duša  o  kojoj  ja  govorim  imala  je  jedino  uposlenu  i  ukopčanu 
volju,  dok  su  joj  razum,  pamćenje,  sluh  i  mašta  bili  slobodni.  Prema 
tome  ona  je  ja  mislim,  bila  nalik  dojenčetu,  koje,  dok  siše,  može  gle¬ 
dati,  slušati,  štoviše  kretati  rukama,  a  da  ipak  radi  toga  ne  ispusti 
iz  ustiju  svoju  dragu  sisu. 

Svakako  da  bi  mir  duše  bio  još  veći  i  slađi,  kada  se  oko  nje  ne 
bi  pravila  nikakva  buka  i  kada  ona  ne  bi  imala  nikakva  razloga  za 
micanje,  ni  što  se  tiče  srca  ni  što  se  tiče  tijela.  Jer  ona  bezuvjetno 
želi,  da  sva  utone  u  tome  blaženstvu  Božje  prisutnosti.  Ali  jer  više 
puta  ona  ne  može  spriječiti  da  bude  rastresena  u  drugim  svojim 
sposobnostima,  ona  čuva  svoj  mir  barem  u  volji,  t.  j.  u  onoj  sposob¬ 
nosti,  kojom  ona  osjeća  uživanje  dobra. 

I,  dragi  moj  Teotime,  pripazi  dobro,  da  volja  koja  je  zadržana 
u  miru  pomoću  uživanja,  koje  ona  osjeća  u  toj  prisutnosti,  uopće 
se  nimalo  ne  miče,  da  natrag  dovede  druge  sposobnosti  koje  su  od¬ 
lutale.  Kada  bi  ona  to  htjela  učiniti,  ona  bi  izgubila  svoj  mir,  jer  ona 
bi  se  time  udaljila  od  svojega  predragog.  A  osim  toga  ona  bi  se  uza¬ 
lud  mučila  trčkaranjem  amo  tamo,  da  ulovi  vjetrenjaste  pobjegle 
moći.  One  i  tako  ne  mogu  nikada  tako  korisno  biti  dozvane  na  svoju 
dužnost  drukčije  nego  ustrajnošću  same  volje  u  svetome  miru.  Malo 
po  malo  sve  će  sposobnosti  biti  privučene  užitkom  koji  osjeća  volja 
i  o  čemu  ona  njima  predaje  određeno  suosjećanje.  To  suosjećanje 
služi  njoj  kao  miomiris,  koji  njih  vuče  i  potiče,  da  dođu  k  njoj  i  da 
zajedno  s  njom  uživaju  u  sreći,  koja  nju  ispunja  blaženstvom. 


JEDANAESTA  GLAVA 

JOŠ  O  RAZLIČITIM  STUPNJEVIMA  SVETOGA  MIRA. 

O  DIVNOM  ODRICANJU  SAMOGA  SEBE  KOJE  NAM 
PRI  TOME  VALJA  ČINITI 

Iz  svega  onoga  što  smo  dosad  rekli  slijedi,  da  sveti  mir  duše 
imade  različite  stupnjeve.  Sada  on  počiva  u  svima  moćima  duše,  ko¬ 
je  su  spojene  i  sjedinjene  s  voljom.  Sada  opet  on  počiva  samo  u  vo¬ 
lji,  u  kojoj  on  više  puta  leži  tako  da  se  osjeća, a  opet  drugi  puta  leži 
tako,  da  se  ni  ne  primjećuju.  Tako  se  katkada  događa,  da  duša  osjeća 
neusporedivu  radost  radi  toga,  što  ona  vidi,  da  se  nalazi  u  Božjoj 
prisutnosti.  A  to  ona  zaključuje  na  temelju  određenih  unutrašnjih 
slasti.  Tako  se  dogodilo  sv.  Elizabeti,  kada  ju  je  pohodila  naša  draga 
Gospođa.  Lk  1.41.  Drugi  opet  puta  sva  duša  gori  od  radosti,  što  se 
nalazi  u  Božjoj  prisutnosti,  a  da  ona  tu  prisutnost  ni  ne  opaža.  Tako 
se  dogodilo  onim  učenicima  hodočasnicima  u  Emaus,  koji  jedno¬ 
stavno  nisu  ni  opazili  tako  dragu  radost  koja  ih  je  takla,  kada  su  išli 
zajedno  s  našim  Gospodinom.  Oni  su  postali  svjesni  te  radosti  istom 
tada,  kada  -su  stigli  na  cilj  i  kada  su  prepoznali  našega  Gospodina 
kod  lomljenja  hljeba.  Lk  24.30. 

Ponekad  duša  postaje  nesamo  svjesna  Božje  prisutnosti,  nego 
ona  je  upravo  sluša  pomoću  unutrašnjih  rasvjetljenja  i  uvjerenja, 
koja  nadomještaju  riječi.  Često  opet  duša  sluša  Boga,  koji  govori 
njoj,  a  ona  opet  za  uzvrat  sa  svoje  strane  govori  njemu.  A  ona  mu 
govori  tako  mirno,  tako  tiho  i  tako  polako,  da  time  ni  najmanje  ne 
narušuje  svoj  sveti  mir  i  svoju  svetu  tišinu.  Ona  bdije  s  njime,  a  da  se 
ne  probudi.  To  znači,  ona  bdije  i  govori  svojemu  predragom  s  ta¬ 
kvim  blagim  mirom  i  s  takvom  dražesnom  tišinom  kao  da  slatko 
drijema.  Pj  nad  pj  5.2.  Drugi  opet  puta  duša  sluša  zaručnika,  kako 
on  njoj  govori,  ali  ona  njemu  ne  može  odgovoriti.  Zadovoljstvo  ko¬ 
jim  ona  njega  sluša  ili  poštovanje  koje  ona  gaji  prema  njemu  tjeraju 
je,  da  šuti.  A  može  biti  isto  tako,  da  se  duša  nalazi  u  stanju  suhoće 
ili  je  duhom  toliko  oslabila,  da  ima  samo  toliko  snage,  da  šuti,  a  ne 
i  da  govori.  Slično  se  događa  u  tjelesnom  pogledu  onima,  koji  se  po¬ 
činju  uspavljivati  ili  onima,  koji  su  zbog  neke  bolesti  vrlo  mnogo 
oslabili. 

Napokon  događa  se  katkada  i  to,  da  duša  niti  čuje  svojega  pre¬ 
dragoga,  niti  mu  govori,  niti  opaža  ikakav  znak  njegove  prisutnosti, 
nego  ona  samo  jednostavno  zna,  da  se  nalazi  u  prisutnosti  svojega 
Boga,  kojemu  je  drago,  da  je  ona  tu. 

Zamisli  ti  sebi,  dragi  moj  Teotime,  da  je  slavni  apostol  sv.  Ivan 
tjelesnim  snom  zaspao  na  grudima  svojega  dragog  Spasitelja,  kada 
je  na  njima  ležao  na  Posljednjoj  večeri  i  da  je  on  zaspao  po  njego¬ 
voj  zapovijedi.  Na  svaki  način  on  bi  se  u  tome  slučaju  nalazio  u  pri¬ 
sutnosti  svojega  Učitelja,  a  da  to  ni  na  jedan  način  ne  bi  osjetio. 

A  molim  te,  pripazi  i  na  to,  da  treba  mnogo  više  brige,  da  se  duša 
stavi  u  Božju  prisutnost,  nego  da  u  njoj  ostane,  kada  se  je  već  posta¬ 
vila  u  nju.  Jer  da  se  duša  postavi  u  Božju  prisutnost,  ona  mora  na¬ 
pregnuti  svoju  misao  i  učiniti  je  aktivno  pažljivom  na  tu  prisutnost, 
kako  sam  to  protumačio  u  Uvodu.  Drugi  dio,  druga  glava.  Ali  ka¬ 
da  se  je  duša  stavila  u  tu  prisutnost,  ona  se  tada  drži  u  njoj  pomoću 
različitih  drugih  sredstava.  Ona  se  drži  u  njoj  tako  da  bilo  putem  ra¬ 
zuma,  bilo  putem  volje  radi  nešto  u  Bogu  ili  za  Boga.  Ona  može  na 
primjer  gledati  njega  ili  neku  drugu  stvar  iz  ljubavi  prema  njemu. 
Ona  može  slušati  njega  ili  one  koji  govore  o  njemu.  Ona  može  go¬ 
voriti  njemu  ili  nekomu  drugomu  iz  ljubavi  prema  njemu.  Ona  može 
činiti  neko  djelo,  kakvo  mu  drago  djelo  koje  služi  njemu  na  čast  ili 
stoji  U  njegovoj  službi. 

Tako  dakle  mi  ostajemo  u  Božjoj  prisutnosti  ne  samo  dok  njega 
slušamo  ili  dok  ga  gledamo  ili  dok  mu  govorimo  nego  i  onda  kada 
čekamo  da  vidimo,  hoće  li  se  njemu  svidjeti,  da  on  nas  gleda,  da  on 
nama  govori  ili  da  pusti  nas,  da  govorimo  njemu.  Ili  štoviše  da  ne 
činimo  ništa  od  svega  toga,  nego  da  jednostavno  ostanemo  tamo  gdje 
se  njemu  sviđa  da  mi  budemo  i  jer  se  njemu  sviđa,  da  bi  tamo  bu¬ 
demo.  Pa  ako  se  njemu  svidi,  da  tome  jednostavnom  načinu,  da  osta- 

nemo  pred  njim,  dodamo  još  koji  sitan  osjećaj,  da  smo  mi  posve 
njegovi,  a  on  posve  naš,  Bože  moj,  koliko  li  još  poželjne  i  dragocjene 
milosti  za  nas! 

Dragi  moj  Teotime,  da  uzmognemo  to  još  bolje  shvatiti,  dopu¬ 
stimo  sebi  primjer  iz  naše  mašte!  Predstavimo  dakle  sebi  kip,  koji  je 
neki  kipar  smjestio  u  izdubak  u  zidu  u  dugome  hodniku  palače  ne¬ 
koga  velikoga  kneza.  Recimo,  da  je  taj  kip  obdaren  razumom,  da  on 
može  misliti  i  govoriti  i  da  ga  mi  tada  upitamo:  »Ajde  ti,  lijepi  naš 
kipe,  reci  ti  nama,  zašto  ti  stojiš  u  tome  izdupku?«  Kip  će  nam  na 
to  lijepo  odgovoriti:  »Stojim  tu  zato,  jer  me  je  moj  gospodar  posta¬ 
vio  na  to  mjesto!«  A  kada  bismo  ga  mi  dalje  još  pitali:  »A  zašto  ti  tu 
ostaješ  u  miru,  a  da  pod  milim  Bogom  ništa  ne  radiš?«  Kip  će  nam 
tada  odvratiti:  »Zato,  jer  me  moj  gospodar  nije  postavio  ovamo,  da 
išta  radim,  već  jedino  zato,  da  ovdje  nepomično  i  mirno  stojim!« 

Kada  bismo  mi  i  dalje  pritisli  svojim  pitanjima  govoreći  kipu: 
»Sirorhašni  moj  kipe,  a  što  ti  to  vrijedi,  da  tu  tako  stojiš?«  On  bi 
na  na  to  uzvratio:  »Oh,  Bože  moj,  ja  nisam  tu  zato,  da  od  toga  ne¬ 
što  imam  ili  zato;  jer  mi  to  koristi,  već  sam  tu  samo  zato,  da  se  po¬ 
koravam  i  da  služim  volji  mojega  gospodara  i  kipara  i  to  je  za  mene 
dosta!«  Pa  kada  bismo  mi  i  dalje  u  našemu  već.  tonu  navalili  i  pitali 
ga:  »Ali,  dragi  moj  kipe,  reci  nam,  molimo  te,  ti  uopće  ne  vidiš  svo¬ 
jega  gospodara  i  kakvo  zadovoljstvo  nalažiš  u  tome,  da  njega  zado¬ 
voljiš?«  On  bi  nam  na  to  priznao:  »Istina,  ja  ga  ne  vidim,  jer  ja  ne¬ 
mam  oči,  da  gledam,  kao  što  nemam  noge,  da  hodam.  Ali  ja  sam 
presretan,  kada  znam,  da  me  moj  dragi  gospodar  vidi  tu  i  da  nalazi 
veselje  u  tome,  da  me  tu  vidi!« 

Ako  bismo  htjeli  dalje  nastaviti  razgovor  s  kipom  i  rekli  mu: 
»Ah,  ne  bi  li  ti  ipak  volio,  da  se  možeš  kretati,  da  dođeš  bliže  maj¬ 
storu,  koji  te  je  načinio,  da  mu  možeš  učiniti  koju  drugu  bolju  od  te 
koju  mu  sada  činiš?«  Nema  sumnje  kip,  bi  to  svakako  porekao  i  iz¬ 
javio,  da  on  ne  želi  činiti  ništa  drugo,  osim  ono  što  želi  njegov  gos¬ 
podar.  Tada  bismo  mi  napokon  zaključili:  »Ti  dakle  zaista  ne  želiš 
ništa  drugo,  nego  da  budeš  kip  u  tome  izdupku  u  zidu?«  Njegov  ko¬ 
načan  odgovor  glasio  bi:  »Sigurno  ne!  Ja  ne  želim  biti  ništa  drugo 
nego  kip  i  uvijek  ostati  u  tome  izdupku  u  zidu,  želim  ostati  u  njemu 
sve  dotle  dok  to  želi  moj  gospodar.  Ja  sam  zadovoljan,  da  budem 
ovdje  i  da  ostanem  tako  kako  jesam.  Ja  to  želim  zato,  jer  je  to  ve¬ 
selje  onoga,  čiji  ja  jesam  i  po  kojemu  ja  jesam  ono  što  jesam!« 

O  Bože  moj!  Kako  je  to  divan  način,  da  se  držimo  u  Božjoj  pri¬ 
sutnosti,  da  budemo  i  da  hoćemo  uvijek  i  zauvijek  biti  takvi,  da  se 
njemu  sviđamo,  takvi,  kakve  nas  on  želi  i  hoće  imati.  Jer  tada  smo 
mi,  kako  ja  mislim,  u  svima  prilikama,  da,  čak  i  onda  kada  duboko 
spavamo  još  dublje  u  Božjoj  prisutnosti.  Sigurno,  dragi  moj  Teotime. 
ako  mi  njega  ljubimo,  tada  ne  ulazimo  u  san  samo  njemu  naočigled, 
nego  po  vjegovoj  volji,  i  to  ne  samo  zato,  jer  on  to  hoće  nego  i  tako 

kako  on  hoće.  Čini  se,  da  je  to  on,  naš  nebeski  Otac  stvoritelj  i  kipar, 
koji  nas  baca  na  naše  krevete  kao  kipove  u  svoje  niše,  da  bismo  mi 
našli  svoja  gnijezda  u  svojim  krevetima,  kao  što  ptice  nalaze  svoju 
postelju  u  svojim  gnijezdima. 

Kada  se  mi  zatim  probudimo,  ako  to  pravo  promislimo,  mi  opet 
nalazimo,  da  nam  je  Bog  bio  uvijek  prisutan,  a  da  se  ni  mi  nismo  od 
njega  ni  udaljili,  ni  odijelili.  Mi  smo  dakle  i  u  snu  bili  u  prisutnosti 
njegove  svete  volje,  a  da  ga  nismo  ni  vidjeli,  niti  smo  ga  bili  svjesni. 
Prema  tome  mi  bismo  mogli  reći,  povođeći  se  za  Jakobom:  »Zaista, 
ja  sam. spavao  kod  mojega  Boga  i  u  naručju  njegove  božanske  pri¬ 
sutnosti,  a  da  o  tome  nisam  ništa  znao!«  Post  28.12. 

Taj  dakle  mir  u  kojemu  je  volja  djelatna  jedino  putem  jedno¬ 
stavnosti  pristajanja  uz  Božju  volju  i  u  kojemu  ona  u  molitvi  ne  želi 
ništa  drugo  osim  da  bude  pred  njegovim  očima  onako  kako  se  to 
njemu  sviđa,  je  nadasve 'izvrstan  i  dragocjen  mir.  On  je  potpuno 
slobodan  od  svake  koristi.  Ta  nijedna  od  duševnih  sposobnosti  ne 
nalazi  u  njemu  zadovoljstvo,  čak  ni  sama  volja,  osim  u  svojoj  najvi¬ 
šoj  točki.  Na  toj  točki  ona  se  zadovoljava  time,  da  nema  nikakvo  za¬ 
dovoljstvo  osim  onoga,  da  bude  bez  zadovoljstva,  a  to  sve  iz  ljubavi 
prema  zadovoljstvu  i  volji  svojega  Boga,  u  kojemu  ona  miruje.  Jer 
na  kraju  krajeva  vrhunac  ekstaze  ljubavi  je  u  tome,  da  ekstaza  ne¬ 
ma  svoju  volju,  koja  bi  tražila  svoje  zadovoljstvo,  već  ona  traži  samo 
zadovoljstvo  Boga,  to  jest  ona  nema  zadovoljstvo  u  svojoj  volji,  već 
samo  u  Božjoj  volji. 


DVANAESTA  GLAVA 

KAKO  SE  DUŠA  IZLIJEVA  I  PRETAČE  U  BOGA 

Vlažne  i  tekuće  stvari  lako  poprimaju  oblike  i  granice,  koje  im 
se  želi  dati.  One  nemaju  nikakve  čvrstoće  ni  tvrdoće,  koje  bi  ih 
ograničeavale  ili  im  stavljale  granice,  da  ostanu  onakve  kakve  jesu. 
Ulijte  tekućinu  u  posudu  i  odmah  ćete  se  uvjeriti,  da  ona  ostaje 
ograničena  na  granice  posude.  Ako  je  ta.  posuda  okrugla  ili  četvero- 
uglasta,  tekućina  će  biti  isto  takva,  jer  ona  sama  nema  nikakve  gra¬ 
nice  ni  oblika,  osim  onih  koje  ima  posuda,  u  koju  je  ona  ulivena. 

Po  svojoj  naravi  duša  nije  te  iste  vrste,  jer  ona  ima  svoje  vla¬ 
stite  oblike  i  granice.  Ona  ima  svoj  oblik  koji  je  stekla  svojim  navi¬ 
kama  i  sklonostima.  Ona  ima  svoje  granice,  koje  joj  stavlja  njezina 
vlastita  volja.  I  kada  se  ona  čvrsto  drži  svojih  sklonosti  i  svoje  vla¬ 
stite  volje,  tada  mi  kažemo,  da  je  ona  tvrda,  t.  j.  da  je  tvrdoglava  i 

tvrdokorna.  »Ja  ću  vam  uzeti  vaše  srce  od  kamena«,  govori  Gospo¬ 
din.  Ezek  36.26.  A  to  znači,  ja  ću  vam  uzeti  vašu  tvrdoglavost. 

Da  promijenimo  oblik  kamena,  željeza  i  drva,  potrebna  nam  je 
sjekira  vatra  i  bat.  Kamenim,  željeznim  i  drvenim  srcem  zovemo 
onoga,  koji  ne  prima  lako  božanske  utiske  ili  utjecaje,  nego  tvrdo¬ 
glavo  ustraje  u  svojoj  vlastitoj  volji  koja  se  nalazi  u  sklonostima 
koje  prate  našu  pokvarenu  narav.  Naprotiv  nježnim,  blagim,  mekim, 
podatljivim,  gipkim  i  poslušnim  srcem  zovemo  ono  srce  koje  se 
rastapa  i  tali. 

Govoreći  o  osobi  našega  Gospodina  na  križu  David  veli:  »Moje 
srce  je  postalo  kao  vosak  koji  se  rastopio  u  mojoj  utrobi!«'  Ps  21.15. 

Bestidna  egipatska  kraljica  Kleopatra  htjela  je  nadmašiti  sav 
razvrat  i  svu  neumjerenost,  što  ih  je  Marko  Antonije  tjerao  na  svo¬ 
jim  gozbama.  Na  kraju  gozbe  koju  je  ona  priredila  sa  svoje  strane, 
dala  je  ona  donijeti  pehar  finoga  octa.  U  nj  je  ona  tada  bacila  jedan 
od  onih  bisera,  koje  je  nosila  na  svojim  ušima,  a  koji  su  bili  proci¬ 
jenjeni  na  dvije  stotine  i  pedeset  tisuća  talira.  Biser  se  je  zatim  ra¬ 
stvorio,  rastopio  i  pretvorio  u  tekućinu.  Tu  tekućinu  je  Kleopatra 
zatim  ispila.  Ona  bi  u  kloaki  svojega  prljavoga  želuca  bila  pokopala 
i  drugi  biser,  koji  je  nosila  na  drugom  uhu,  da  je  u  tome  nije  spri¬ 
ječio  Lucije  Plaut.  Plin,  His  t,  nat.  9.35. 

Srce  našega  Spasitelja,  pravi  istočnjački  biser,  jedan  jedini  i 
jedinstveni  biser  neprocjenjive  vrijednosti,  bio  je  na  dan  svoje 
Muke  bačen  u  more  neusporedivih  gorčina.  Pod  silom  tolikih  smrt¬ 
nih  muka  on  se  rastvorio,  rasuo  i  istekao  u  bol.  Ali  ljubav  koja  je 
jača  od  smrti  umekšava,  raznježuje  i  rastapa  srca  kudikamo  brže 
nego  sve  druge  strasti. 

Sveta  zaručnica  veli:  »Sva  se  je  mbja  duša  rastopila,  kada  je  moj 
dragi  govorio  sa  mnom!«  Pj  nad  pj  5.6.  A  što  to  znači,  da  se  je  ona 
rastopila?  Što  to  znači  drugo  nego  da  ona  nije  više  ostala  u  samoj 
sebi.  već  da  je  istekla  k  svojoj  božanskoj  ljubavi?  Bog  je  naredio 
Mojsiju,  da  zapovijedi  hridini  neka  iz  sebe  pusti  isteći  vodu.  Num 
20.8.  Prema  tome  nije  nikakvo  čudo,  da  on  sam  rastapa  dušu  one 
koja  ga  ljubi  kada  joj  govori  svojom  ljubavlju. 

Balzam  je  po  svojoj  naravi  tako  gust,  da  on  niti  curi  niti  teče. 
I  što  se  duže  čuva,  to  se  više  zgušćuje  i  napokon  otvrdne  te  postane 
crven  i  proziran.  Međutim  vrućina  ga  ponovno  rastvara  i  pravi  od 
njega  tekućinu.  Plin.  Hist.  nat.  12.25. 

Tako  je  ljubav  od  zaručnika  učinila,  da  je  postao  tekuć.  Zato 
ga  njegova  zaručnica  naziva  »izliveno  ulje«.  Pj  nad  pj  1.2.  A  odmah 
nato  i  ona  sama  nas  uvjerava,  da  se  sva  rastopila  od  ljubavi.  Ona 
veli:  »Moja  se  je  duša  izlila,  kada  je  moj  predragi  meni  govorio!« 
Pj  nad  pj.  1.2. 

Ljubav  njezina  zaručnika  bila  je  u  njezinu  srcu  i  u  njezinim 
grudima  kao  novo,  vrlo  jako  vino,  koje  se  ne  da  zadržati  u  svojoj 

bačvi,  nego  se  razlijeva  na  sve  strane.  I  jer  duša  slijedi  njezinu  lju¬ 
bav,  zaručnica  tada  izjavljuje:  »Tvoje  su  sise  bolje  od  vina,  one  šire 
dragocjene  mirise.«  A  zatim  ona  dodaje:  »Tvoje  ime  je  kao  razlive* 
no  ulje!«  Pj  nad  pj  1.2.  I  kao  što  je  zaručnik  izlio  svoju  ljubav  i  svo¬ 
ju  dušu  u  srce  zaručnice,  tako  je,  za  u  zvrat,  zaručnica  izlila  svoju 
dušu  u  srce  zaručnika. 

Saće  meda,  kada  ga  zahvate  žarke  zrake  sunca,  izlazi  iz  samoga 
sebe  i  napušta  svoj  oblik.  Ono  teče  prema  onome  mjestu,  s  kojega 
su  ga  takle  zrake  sunca.  .Tako  se  i  duša  te  zaljubljene  zaručnice  izlila 
na  stranu,  s  koje  je  došao  glas  njezina  predragoga.  Ona  je  je  izašla 
iz  same  sebe,  napustila  je  granice  svojega  naravnoga  bića,  da  slijedi 
onoga,  koji  joj  je  govorio. 

A  kako  se  odigrava  to  sveto  prelijevanje  duše  u  svojega  predra¬ 
goga? 

Krajnje  jako  sviđanje  onoga  koji  ljubi  na  onome  što  on  ljubi  rađa 
sigurnu  duhovnu  nemoć,  tako  da  duša  više  ne  osjeća  u  sebi  nikakvu 
snagu,  kako  da  ostane  u  samoj  sebi.  Kao  rastopljeni  tekući  balzam, 
koji  nema  više  čvrstoće  i  gustoće,  ona  se  pušta  da  teče  i  da  se  preli¬ 
jeva  u  onoga  kojega  ljubi.  Ona  se  ne  baca  kao  u  nekom  skoku,  niti  se 
zbija  kao  da  se  sjedinjuje,  nego  ona  blago  i  polako  teče  kao  prava 
tekućina  i  tako  se  prelijeva  u  Boga  kojega  ljubi. 

Kada  južni  vjetar  udari  u  guste  debele  oblake,  oni  ne  mogu 
ostati  takvi  kakvi. jesu,  već  se  tope  i  pretvaraju  u  kišu.  Oni  se  ruše 
i  izlijevaju  dolje,  potpuno  se  izmiješaju  sa  zemljom,  natapaju  je,  da 
postanu  jedno  te  isto,  što  je  i  ona.  Tako  isto  i  duša,  koja  je  doduše 
ljubila,  ali  je  još  uvijek  ostajala  u  . samoj  sebi,  sada  time  svetim  istje¬ 
canjem  i  time  pretvaranjem  u  tekućinu  ona  ostavlja  samu  sebe 
ne  samo  zato,  da  se  sjedini  sa  svojim  predragim,  nego  da  se  sva  pomi¬ 
ješa  s  njime,- da  se  rastopi  u  njemu. 

Vidiš  li  ti,  dragi  moj  Teotime,  da  to  istjecanje  duše  u  Boga  nije 
ništa  drugo  nega  prava  ekstaza,  u  kojoj  je  duša  sva  izvan  međa  svo¬ 
jega  naravnoga  stanja,  u  kojemu  je  ona  sva  pomiješana  s  Bogom, 
sva  upijena  u  njemu,  sva  nestala  u  njemu.  Radi  toga  oni  koji  su  doprli 
do  te  svete  izvanrednosti  ili  punine  Božje  ljubavi  ne  nalaze  ništa  više 
na  zemlji  što  bi  ih  zadovoljilo,  kada  se  opet  vrate  k  sebi.  Oni  žive 
u  krajnjem  uništenju  samih  sebe,  dotjeraju  svoje  sile  do  krajnje 
slabosti  i  nemaju  više  nikakva  osjećaja  za  ono  što  pripada  sjetilima. 
U  njihovu  srcu  trajno  vlada  načelo  sv.  Terezije  od  Isusa:  »Sve  što 
nije  Bog,  za  mene  ne  znači  ništa!« 

Takva  je  morala  biti  i  strast  ljubavi  onoga  velikoga  prijatelja 
božanskoga  Predragog,  koji  je  rekao:  »Ja  živim,  ali  živim  ne  ja, 
nego  Krist  živi  u  meni.«  Gal  2,20.  Ili  opet  na  drugom  mjestu:  »Naš 
život  je  sakriven  s  Isusom  u  Bogu!«  Kol  3.3. 

Jer  reci  ti  meni,  dragi  moj  Teotime,  molim  te,  ako  bi  jedna  kap 
obične  vode  bila  bačena  u  ocean  mirisave  vode  i  ako  bi  ona  bila  živa 

i  ako  bi  ona  mogla  govoriti  i  to  tako  da  bi  se  mogla  izraziti  u  kakvu 
se  stanju  sada  nalazi,  ne  bi  li  ona  kliktala  od  radosti:  »O  smrtnici! 
Ja  živim  zaista  divno!  Ali  živim  ne  ja  sama,  nego  taj  cijeli  ocean 
živi  u  meni.  I  moj  život  je  sada  sakriven  u  tome  oceanu!« 

Duša  koja  se  izlila  u  Bogu,  ne  umire!  Ta!  Kako  bi  ona  mogla 
umrijeti!  Kako  bi  ona  mogla  umrijeti,  kada  je  potonula  u  životu! 
Ta!  Ona  živi,  a  da  ne  živi  u  samoj  sebi.  Kao  što  zvijezde  ne  gube 
svoje  svjetlo,  ali  ne  svijetle  kada  se  nalaze  u  prisutnosti  sunca,  nego 
sunce  svijetli  u  njima.  One  su  sakrivene  u  svjetlu  sunca..  Tako  je  isto 
i  s  dušom.  Kada  se  ona  izlije  u  Boga  i  izmiješa  se  njime,  ona  ne  gubi 
svoj  život,  ali  ne  živi  više  u  samoj  sebi,  nego  Bog  živi  u  njoj. 

Tako  su,  ja  držim,  osjećali  veliki  i  slavni  sveci  sv.  Filip  Neri  i  sv. 
Franjo  Ksaverski.  Kada  su  oni  tako  reći  preko  ušiju  bili  obasuti 
nebeskim  utjehama,  oni  su  molili  Boga,  da  se  on  na  čas  povuče  od 
njih.  Jer  sam  Bog  je  htio,  da  njihov  život  zasja  još  jače  pred  svije¬ 
tom.  A  to  ne  bi  bilo  moguće,  da  je  njihov  život  bio  sasvim  utonuo  u 
Bogu,  da  se  je  bio  potpuno  sakrio  u  njemu. 


TRINAESTA  GLAVA 
RANA  LJUBAVI 

Sve  riječi  kojima  se  mi  služimo  kada  govorimo  o  ljubavi,  vuku 
svoj  korijen  iz  sličnosti,  koja  postoji  između  čuvstva  srca  i  strasti 
tijela. 

Žalost,  strah,  nada  ,  mržnja  i  druga  čuvstva  duše  nemaju  pri¬ 
stupa  u  srce,  ako  ih  ljubav  ne  privuče  k  sebi.  Mi  mrzimo  zlo  samo 
zato,  jer  je  ono  protivno  dobru,  koje  mi  ljubimo.  Mi  se  bojimo  bu¬ 
dućega  zla,  jer  će  nas  ono  lišiti  dobra,  koje  mi  ljubimo.  Neka  neko 
zlo  bude  krajnjih  razmjera,  mi  ćemo  ga  ipak  mrziti  samo  onoliko  ko¬ 
liko  je  ono  protivno  dobru  koje  mi  ljubimo.  Kome  nije  mnogo  stalo 
do  općega  dobra,  tko  ne  ljubi  javno  dobro,  taj  se  ne  će  mnogo  žalo¬ 
stiti,  ako  ono  propada.  Tko  malo  ljubi  Boga,  taj  isto  tako  malo  mrzi 
grijeh. 

Ljubav  je  prva  strast.  Štoviše,  ona  je  početak  i  izvor  svih  drugih 
strasti. 

Radi  toga  ona  prva  ulazi  u  srce.  A  radi  toga,  jer  ona  prodire  i 
promiče  sve  do  najdubljega  dna  volje,  u  kojoj  ona  ima  svoje  sjedi¬ 
šte,  veli  se,  da  ona  ranjava  srce.  Ona  ima  vrlo  oštar  šiljak  veli  apo¬ 
stol  Francuske  sv.  Dionizije  AFeopagita.  Coel.  Hier.  7.  On  joj  omo¬ 
gućuje,  da  ona  prodire  u  najdublje  nutrine  duha.  I  druga  čuvstva 

ulaze  u  nj,  ali  ona  to  čine  putem  ljubavi.  Jer  samo  ljubav  probija 
srce  i  tako  njima  priprema  prolaz.  Ta  samo  vršak  koplja  stvara  ranu, 
a  sav  ostali  njegov  dio  samo  povećava  ranu  i  bol. 

Ako  dakle  ljubav  stvara  ranu,  ona  prema  tome  rađa  bol.  Kako 
nas  uči  sv.  Grgur,  šipak  je  izvrsna  slika  ljubavi.  On  je  to  svojom 
rumenom  bojom,  mnoštvom  svojih  zrna,  koja  su  idealno  zbijena  i 
poredana  kao  i  svojim  lijepim  krunama.  Uslijed  svojega  žara  prema 
Bogu  i  ljubav  je  sva  rumena,  sva  puna  različnosti  pojedinih  kreposti. 
A  ona  jedina  postiže  i  nosi  krunu  vječnih  nagrada.  A  šipkov  sok, 
koji  je  kako  znamo  tako  ugodan  i  zdravima  i  bolesnima  toliko  je  pun 
slatkoće  i  gorkosti,  da  mi  ne  možemo  razlikovati,  je  li  on  ugodan 
našemu  okusu  radi  toga,  jer  je  gorkosladak  ili  opet  radi  toga,  jer  je 
sladogorak. 

Dragi  moj  Teotime,  sasvim  je  sigurno  da  je  ljubav  slatkogorka, 
t.  j.  i  slakta  i  gorka  u  isto  vrijeme.  I  dogod  mi  živimo  na  ovome  svi¬ 
jetu,  ona  nije  nikada  potpuno  slatka,  jer  ona  nije  nikada  potpuno  sa¬ 
vršena,  niti  je  ikada  sasvim  zadovoljena  i  utažena.  Pa  ipak!  I  unatoč 
tome  ona  nikada  ne  prestaje  da  bude  nadasve  ugodna.  Njezina  gor¬ 
čina  profinjuje  i.  povećava  slast  njezine  slatkoće,  a  njezina  slatkoća 
oštri  draž  njezine  gorčine. 

Kako  to  može  biti?  Poznato  je,  kako  se  ovaj  ili  onaj  mladić 
upustio  u  razgovor.  Razgovor  je  bio  slobodan;  otvoren,  živ,  vedar  i 
vrlo  veseo.  Mladić  nije  £uno  pazio  na  sebe.  A  ljubav  se  poslužila  po¬ 
gledima,  držanjem  tijela,  riječima  slaba  i  nejaka  čeljadeta,  kao  i 
mnoštvom  drugih  svojih  strelica.  I  prije  nego  se  razgovor  završio, 
ljubav  je  već  ranila  jadno  srce  siromašna  mladića.  I  evo  ga  sada: 
on  je  potpuno  žalostan  i  sjetan,  iznenađen  i  začuđen.  Molim  te  li¬ 
jepo,  kaži  ti  meni,  zašto  je  on  žalostan?  Sigurno  zato,  jer  je  ranjen. 
A  tko  ga  je  ranio?  Tko  drugi  ako  ne  ljubav? 

Ali  kako  može  ljubav  raniti  i  zadati  bol?  Ta!  Ona  je  dijete  sviđa¬ 
nja!  No  ono  što  mi  tako  žarko  ljubimo,  to  mi  nemamo,  to  je  odsutno. 
I  sada,  dragi  moj  Teotime,  kada  je  ljubav  ranila  srce  željom,  koju  je 
u  njemu  probudila,  budući  da  ta  želja  ne  može  biti  ostvarena,  ljubav 
bezrazložno  i  nezasluženo  muči  dušu. 

Kada  pčela  Ubode  dijete,  sigurno  ćeš  ti  lijepo  moći  reći  djetetu: 
»Drago  moje  dijete,  ta  pčela,  koja  te  je  ubola,  ista  je  ona  pčela,  koja 
pravi  med,  koji  ti  tako  voliš!«  Dijete  će  ti  na  to  odgovoriti:  »Med  je 
zaista  sladak  i  ja  ga  jako  volim.  Ali  usprkos  tome  njezin  ubod  jako 
boli.  I  tako  dugo,  dok  je  njezin  žalac  u  mojemu  licu,  ja  ne  ću  naći 
mira.  I  napokon,  ne  vidiš  li  ti,  da  je  moje  lice  potpuno  otečeno?« 

Dragi  moj  Teotime,  nema  nikakve  sumnje,  da  je  ljubav  sviđanje 
i  da  je  ona  prema  tome  vrlo  draga  i  slatka,  pod  jednim  jedinim  uvje¬ 
tom,  da  u  našemu  srcu  ne  ostavi  žalac  želje.  Jer  kada  ona  ostavi  taj 
žalac,  ona  ostavi  s  njime  i  veliku  bol.  Istina  jest  ,  da  ta  bol  potječe 
od  ljubavi  i  da  je  ona  radi  toga  draga  i  slatka  bol. 

Poslušaj  bolne  uzdahe,  ali  zato  ipak  uzdahe  ljubavi  kraljevsko¬ 
ga  zaljubljenika:  »Duša  moja  žeđa  za  svojim  jakim  i  živim  Bogom! 
Ah!  Kada  će  mi  poći  za  rukom,  kada  ću  ja  izaći  pred  lice  Boga  mo¬ 
jega?  Suze  moje  su  kruh  moj,  koji  ja  jedem  i  danju  i  noću,  dok  mi 
ljudi  govore:  »Gdje  je  tvoj  Bog?«  Ps  41.3. 

Tako  isto  govori  i.  sveta  Sulamitka,  koja  je  sva  prožeta  bolima 
ljubavi,  kada  se  obraća  jeruzalemskim  kćerima:  »Ah,  zaklinjem  vas, 
ako  susretnete  mojega  prijatelja,  saopćite  mu  moju  bol,  jer  ja  gi¬ 
nem  sva  ranjena  od  njegove  ljubavi!«  Pj  nad  pj  5.8.  »Odgađana  nada 
muči  dušu!«  Posl  13.12. 

Ljubav  zadaje  rane  koje  se  dijele  na  više  vrsta. 

1.  Prvi  tragovi  koje  primamo  od  ljubavi  nazivaju  se  rane.  Jer 
srce  koje  je  izgledalo  zdravo  i  čitavo,  koje  je  bilo  cijelo  svoje  i  ničije 
više,  dok  nije  ljubilo,  počinje  se  odmah  cijepati  i  dijeliti  u  samome 
sebi,  čim  ga  uhvati  ljubav.  Ono  se  odmah  cijepa  i  dijeli,  da  se  preda 
onome  koga  ljubi.  A  ta  se  dioba  ne  može  izvršiti  bez  boli,  jer  bol  nije 
ništa  drugo  nego  dioba  živih  stvari,  koje  se  čvrsto  drže  jedna  uz 
drugu. 

2.  Želja  bez  prekida  podbada  i  ranjava  srce,  u  kojemu  se  ona 
nastanila,  kako  smo  to  već  prije  opisali. 

3.  Sveta  ljubav  pozna  još  jednu  drugu  vrstu  rane.  To  je  ona 
rana,  koju  više  puta  sam  Bog  pravi  na  duši,  koju  on  želi  uzdići  do 
izvanredne  savršenosti. 

Toj  duši  on  daje  divna  čuvstva  i  neizrecive  draži,  da  je  privuče  k 
svojdj  božanskoj  dobroti.  Kao  da  je  hoće  poticati  i  podbadati,  da  ga 
ona  ljubi.  I  tada  se  ona  svima  svojim  šilima  napreže  da  leti  u.  visine 
prema  svojemu  Bogu,  ali  u  tome  letu  ona  zapinje,  jer  ona  ne  može 
Boga  toliko  ljubiti  koliko  želi.  Bože  moj!  U  tome  stanju  ona  osjeća 
bol,  kojoj  nema  ravne.  U  isto  vrijeme  dok  je  njezina  sila  snažno 
vuče,  da  leti  prema  svojemu  Bogu,  druga  sila  je  snažno  zadržava 
tako  da  ona  ne  može  letjeti.  Ona  se  osjeća  kao  prikovana  za  niske 
nevolje  ovoga  smrtnoga  života  i  svjesna  je  svoje  vlastite  nemoći. 
Ona  želi  »krila  golubice  da  uzleti  u  svoje  gnijezdo.«  Ps  54.7.  A  ona 
tih  krila  nema.  I  u  tome  procijepu  između  sile  svojih  zanosa  i  između 
sile  svoje  nemoći  ona  se  žestoko  muči.  »O,  nesretna  li  mene«,  govo¬ 
rio  je  jedan  od  onih  koji  su  iskusili  tu  muku,  »tko  će  me  osloboditi 
od  tijela  te  smrtnosti?«  Rim  4.24. 

Pogledaš  li  ti  sada  točnije,  dragi  moj  Teotime,  to  nije  želja  za 
odsutnom  stvari  ona  koja  ranjava  srce,  jer  duša  osjeća,  da  je  njezin 
Bog  prisutan.  On  ju  je  već  poveo  u  svoj  podrum  s  vinom,  on  je  već 
izvjesio  zastavu  svoje  ljubavi  na  njezino  srce!  Pj  nad  pj  2.4.  Ali 
kakogod  on  već  vidi,  da  je  ona  sva  njegova,  on  nju  i  dalje  požuruje 
i  od  vremena  do  vremena  odapinje  tisuću  i  tisuću  strelica  svoje  lju¬ 
bavi,  pokazujući  joj  sve  novim  i  novim  sredstvima,  koliko  je  on  ku¬ 
dikamo  vredniji  da' bude  ljubljen  nego  što  je  uistinu  ljubljen.  I  ona 

koja  nema  toliko  snage  da  ga  ljubi  onoliko  koliko  ima  ljubavi,  da 
se  svima  silama  napreže  da  ga  ljubi,  uviđa  tada,  da  su  njezini  napori 
tako  slabi  i  nemoćni  u  usporedbi  sa  željom  koju  ona  ima  da  dostojno 
ljubi  onoga,  kojega  nijedna  sila  ne  može  dostojno  ljubiti!. Jao!  Ona 
se  osjeća  sva  satrta  od  neusporedive  muke!  Jer  svaki  polet  koji  ona 
poduzima,  da  se  uzdigne  na  veću  visinu  u  svojoj  čeznutljivoj  ljubavi, 
potresa  je  novom  boli. 

To  srce  koje  je  puno  ljubavi  prema  svojemu  Bogu  želi  beskrajno 
ljubiti,  a  jasno  vidi,  da  ga  ipak  (ne  može  ni  dosta  ljubiti,  ni  dosta  že¬ 
ljeti.  Ta  dakle  želja  koja  ne  može  biti  ispunjena  postaje  kao  žalac 
ili  kao  trn,  koji  je  uboden  u  bok  plemenite  duše.  Ali  bol  koju  on  pro¬ 
uzrokuje  ostaje  uvijek  draga.  Tako  onaj  koji  zaista  želi  ljubiti,  ljubi 
također  i  uvijek  željeti.  I  on  bi  se  smatrao  najnesretnijim  bićem 
na  svijetu,  kada  ne  bi  uvijek  želio  ljubiti  ono,  što  je  nadasve  vri¬ 
jedno  ljubiti.  Time  što  on  želi  ljubiti,  on  trpi,  ali  time  što  on  ljubi  i 
željeti,  on  uživa. 

Bože  moj!  Dragi  moj  Teotime,  što  da  sada  kažem?  Blaženi  su 
oni  koji  su  u  raju  i  koji  jasno  vide,  da  je  Bog  još  više  vrijedan  lju¬ 
bavi,  nego  ga  oni  ljube!  Oni  bi  iznemogli  i  zauvijek  propali  od  že¬ 
lje,  da  ga  više  ljube,  da  im  najsvetija  Božja  volja  ne  nameće  onaj 
mir,  koji  samo  ona  može  nametnuti  i  koji  uživa  i  ona  sama.  Jer  oni 
tako  nenadmašivo  ljube  tu  božansku  volju,  da  njezina  želja  zaustav¬ 
lja  njihovu  volju  i  da  Božje  zadovoljstvo  zadovoljava  i  njih.  Oni 
pristaju  na  to,  da  budu  ograničeni  u  svojoj  ljubavi  voljom  one  iste 
dobrote,  koja  je  cilj  njihove  ljubavi. 

Kada  to  ne  bi  bilo  tako,  njihova  ljubav  bi  bila  koliko  slatka 
toliko  i  bolna.  Slatka  radi  toga  jer  posjeduje  tako  neizrecivo  dobro, 
a  bolna  radi  njihove  izvanredno  velike  želje,  da  ga  još  više  ljube. 

Da  tako  kažemo,  Bog  neprekidno  izvlači  strijele  iz  tobolca  svoje 
neizmjerne  dobrote,  ranjava  njima  duše  onih  koji  ga  ljube  i  ujedno 
im  daje  da  jasno  sagledaju,  da  njihova  ljubav  nije  baš  jako  velika 
u  usporedbi  s  onim,  koliko  je  on  vrijedan  ljubavi. 

A  onaj  među  smrtnicima,  koji  ne  želi  još  više  ljubiti  božansku 
dobrotu,  ne  ljubi  je  dosta.  Samozadovoljstvo  u  toj  božanskoj  vježbi 
nije  dosta.  Nitko  se  ne  smije  zaustaviti  na  tome,  kao  da  bi  ona  njemu 
tobože  bila  dosta. 


ČETRNAESTA  GLAVA 

IMA  JOS  I  DRUGIH  NAČINA  KOJIMA  SVETA  LJUBAV 
RANJAVA  SRCA 

Ništa  tako  žestoko  ne  ranjava  zaljubljeno  srce  koliko  doživljaj, 
u  kojemu  ono  vidi,  da  je  drugo  srce  ranjeno  iz  ljubavi  prema  njemu. 

Pelikan  gradi  svoje  gnijezdo  na  zemlji.  Odatle  se  često  događa, 
da  zmije  ugrizu  mlade  pelikane.  I  kada  se  to  dogodi,  pelikan  postane 
izvanredan  naravan  liječnik.  Vrhom  svojega  kljuna  on  sa  svih  stra¬ 
na  rani  svoju  siromašnu  mladunčad.  U  tome  poslu  on  ide  za  tim,  da 
iz  svojih  mladih  istjera  krv  pa  da  zajedno  s  krvlju  izađe  i  otrov,  koji 
je  ugriz  zmija  proširio  po  cijelom  njihovom  tijelu.  I  da  istjera  sav 
taj  otrov,  pelikan  najprije  istjera  svu  krv.  Na  taj  način  dakle  on 
poubija  cijelu  tu  malu  četu  pelikana.  Ali  sada  kada  on  vidi,  da  su 
oni  mrtvi,  on  sam  sebi  zadaje  ranu  i  pusti,  da  krv  iz  nje  teče  na 
njih.  Njome  ih  on  oživljuje  novim  i  čistijim  životom.  Njegova  lju¬ 
bav  je  ranila  njih,  a  odmah  iza  toga  ta  ista  njegova  ljubav  ranila 
je  i  njega  samoga. 

(Opaska.  Cijela  ta  usporedba  o  pelikanu  uzajmljena  je  iz  starih 
klasičnih  pripovijetki.) 

Nikada  mi  ne  ranjavamo  nečije  srce  ranom  ljubavi,  a  da  odmah 
ne  budemo  i  sami  ranjeni.  Kada  duša  vidi,  da  je  njezin  Bog  ranjen 
iz  ljubavi  prema  njoj,  odmah  ta  Božja  rana  zadaju  ranu  i  njoj  sa¬ 
moj.  »Ti  si  ranila  moje  srce«,  govori  nebeski  zaručnik  svojoj  Sula- 
mitkinji.  Pj  nad  pj  4.9.  A  Sulamitkinja  kliče:  »Kažite  mojemu  pre¬ 
dragom,  da  sam  ja  ranjena  ljubavlju.«  Pj  nad  pj.  5.8. 

Pčele  nikada  ne  ranjavaju,  a  da  kod  toga  ne  budu  same  na 
smrt  ranjene.  Kada  gledamo  kako  je  Spasitelj  naših  duša  ranjen  lju¬ 
bavlju  prema  nama,  ranjen  do  smrti,  i  to  do  smrti  na  križu,  Fil  2.8., 
kako  možemo  i  sami  ne  biti  ranjeni  za  nj?  Ali  ja  velim  ranjeni  ra¬ 
nom  koja  je  toliko  više  bolnoljubavna  koliko  je  više  njegova  bila 
Ijubavnobolna.  I  velim  dalje,  da  mi  nikada  ne  možemo  njega  toliko 
ljubiti,  koliko  njegova  ljubav  i  njegova  smrt  zahtijevaju. 

Druga  vrsta  rane  ljubavi  jest  u  tome,  da  duša  dobro  osjeća,  da 
ona  ljubi  svojega  Boga,  a  da  kod  toga  on  ipak  postupa  s  njom,  kao 
da  on  ne  zna,  da  ona  njega  ljubi  ili  kao  da  on  pokazuje  nepovjerenje 
prema  njezinoj  ljubavi.  Jer  tada,  dragi  moj  Teotime,  spopada  dušu 
krajnja  tjeskoba.  Ona  ne  može  podnijeti  kada  vidi  i  osjeća  da  se 
Bog  pravi  kao  da  pokazuje  nepovjerenje  prema  njoj. 

Siromašni  sv.  Petar  imao  je  i  osjećao  je  svoje  srce  do  vrha 
puno  ljubavi  za  svojega  Učitelja,  a  naš  Gospodin  se  činio,  kao  da 
to  više  ne  vidi  i  ne  zna.  U  tome  duhu  pita  on  njega:  »Petre,  ljubiš 
li  me  više  nego  ovi?«  »Da,  Gospodine!«  Odgovorio  mu  je  taj  apostol 
i  nastavio:  »Ti  znaš,  da  te  ja  ljubim!«  Ali  Spasitelj  njega  i  dalje 
pita:  »Petre,  ljubiš  li  me?«  Apostol  i  opet  odgovara:  »Dragi  moj 
Učitelju,  sigurno,  da  te  ljubim.  Ti  to  dobro  znaš!«  I  taj  dobri  i  dragi 
Učitelj  čini  kao  da  ne  vjeruje,  da  ga  Petar  ljubi,  ponovno  ga  isku¬ 
šava  pitajući  ga:  »Petre,  ljubiš  li  me?«  Silno  ucviljen,  pun  ljubavi 
ali  i  pun  boli  Petar  usklikne:  »Gospodine,  zašto  ranjavaš  ovo  moje 
siromašno  srce?  Učitelju  moj,  ti  znaš  sve,  ti  dobro  i  sigurno  znaš  i  to, 
da  ja  tebe  ljubim!«  Iv  21.15  —  17. 

Jednoga  dana  vršeni  su  egzorcizmi  nad  osobom  koja  je  bila 
opsjednuta.  Kada  se  pritislo  na  zla  duha,  da  kaže  svoje  ime,  on  je 
odgovorio:  »Ja  sam  nesretnik,  koji  je  lišen  ljubavi!«  Tome  događaju 
prisustvovala  je  sveta  Katarina  Genovska.  I  odmah  čim  je  ona  samo 
čula,  da  su  izgovorene  riječi:  »Ja  sam  nesretnik,  koji  je  lišen  lju¬ 
bavi«,  ona  se  je  svim  svojim  bićem  uznemirila,  prenerazila,  potresla 
i  zbunila.  Vita  S.  Cath.  Gen.  14.  Đavli  tako  užasno  mrze  Božju  lju¬ 
bav,  da  drhću,  čim  samo  vide  njezin  znak  ili  čim  samo  čuju  njezino 
ime,  t.  j.  kada  vide  križ  ili  kada  čuju,  da  se  izgovara  ime  Isusovo. 
Tako  isto  oni  koji  živo  ljube  našega  Gospodina,  tresu  se  i  dršću  od 
boli  i  užasa,  kada  vide  neki  znak  ili  kada  čuju  neku  riječ,  koja  pod¬ 
sjeća  na  lišerije  svete  ljubavi. 

Sv.  Petar  je  bio  potpuno  siguran,  da'  naš  Gospodin  zna  sve  i  da 
prema  tome  ne  može,  a  da  ne  zna,  koliko  on,  Petar,  njega  ljubi. 
Zato  se  Petar  silno  ražalostio,  kada  je  čuo,  da  Gospodin  ponavlja 
to  pitanje:  »Ljubiš  li  me?«  Ta  to  pitanje  nosi  u  sebi  neku  sumnju 
nepovjerenja. 

Ali,  jao,  imade  j  takvih  duša,  koje  su  odlučne  prije  umrijeti 
nego  uvrijediti  svojega  Boga,  ali  koje  ipak  ne  osjećaju  ni  trunka 
revnosti  ili  žara,  nego  naprotiv  one  osjećaju  ledenu  hladnoću,  koja 
ih  drži  umrtvljenima  ili  omlitavljenima  tako  da  postaju  toliko  slabe 
te  u  svakoj  prilici  padaju  u  vrlo  očite  i  jasne  nesavršenosti.  Takve 
su  duše,  velim  ti,  dragi  moj  Teotime,  teško  ranjene.  Jer  njihova  je 
ljubav  vrlo  bolna.  Njih  žestćko  boli  kada  vide,  da  se  Bog  čini,  kao 
da  ne  vidi  koliko  one  njega  ljube  i  k;ada  ih  pušta  kao  stvorove,  koji 
ne  pripadaju  njemu.  Usred  svojih  pogrešaka,  rastresenosti  i  stanja 
hladnoće  te  duše  misle,  da  naš  Gospodin  odapinje  protiv  njih  ovaj 
prigovor:  »Kako  ti  možeš  reći,  da  me  ljubiš,  kada  tvoja  duša  nije 
sa  mnom?«  I  taj  prigovor  probada  kao  koplje  boli  njihovo  srce.  Ali 
to  koplje  boli  dolazi  od  ljubavi,  jer  kada  te  duše  ne  bi  ljubile,  tada 
ih  ne  bi  ucviljivala  tjeskoba,  koju  one  osjećaju  zbog  toga,  jer  krivo 
misle,  da  ne  ljube. 

Ponekad  ta  rana  ljubavi  nastaje  jednostavno  radi  našega  sje¬ 
ćanja,  da  nekada  nismo  ljubili  Boga.  »O,  kako  sam  te  kasno  zavolio, 
ti  stara  i  nova  ljepoto!«  Tako  je  uzdahnuo  taj  veliki  svetac,  koji  je 
trideset  godina  proveo  kao  krivovjerac.  Isp.  5.27.  Onaj  koji  je  prije 
živio  tako,  da  nije  ljubio  tu  vrhovnu  dobrotu  s  užasom  sada  misli 
na  taj  svoj  prijašnji  život. 

Sama  ljubav  zadaje  nam  više  puta  ranu  samo  zato,  jer  mislimo 
na  mnoštvo  onih,  koji  preziru  Božju  ljubav.  Kada  mislimo  na  njih, 
spopadne  nas  duboka  bol,  kao  što  je  obuzela  i  onoga,  koji  je  rekao: 
»Revnost  moja,  Bože  moj,  osušila  me  je  radi  boli,  jer  moji  neprija¬ 
telji  nisu  obdržavali  tvoj  zakon!«  Ps  118.139. 

A  veliki  sveti  Franjo,  misleći  da  ga  nitko  ne  čuje,  plakao  je  jed¬ 
noga  dana,  jecao,  i  naricao  tako  glasno,  da  je  neki  dobar  čovjek,  koji 

ga  je  čuo,  pritrčao  k  njemu  sa  željom,  da  mu  pomogne,  jer  je  mislio, 
da  se  radi  o  čovjeku,  kojega  netko  kani  ubiti.  A  kada  ga  je  našao 
potpuno  sama,  upitao  ga  je:  »Jadni  čovječe,  a  što  toliko  jaučeš  i  za- 
pomažeš?«  A  sv.  Franjo  mu  uzvrati  na  to:  »Jao!  Ja  plačem  radi  toga, 
jer  je  naš  Gospodin  iz  ljubavi  prema  nama  toliko  pretrpio,  a  sada 
na  to  nitko  ne  misli!«  Pa  kada  je  izgovorio  te  riječi,  on  je  iznova  po¬ 
čeo  plakati.  I  taj  dobar  čovjek  složio  se  s  njim  te  i  sam  počeo  tako¬ 
đer  jecati  i  plakati  kao  i  on.  Chron.  Fr.  Min.  1.1. 

Nu  bilo  kako  mu  drago  kod  rana  dobivenih  od  božanske  lju¬ 
bavi  divno  je  to,  da  je  njihova  bol  ugodna  i  draga.  Svi  oni  koji  je 
osjećaju  pristaju  na  nju  i  ne  bi  je  htjeli  zamijeniti  ni  za  sve  radosti 
ovoga  svijeta.  U  ljubavi  nema  nikakve  boli  ili  ako  ima  kakva  bol, 
to  je  ljubljena,  najmilija  bol.  Aug  De  bono  vid.  21. 

Jednoga  dana  jedan  od  serafima  držao  je  u  ruci  zlatnu  strijelu. 
Iz  vrha  te  strijele  izlazio  je  malen  plamen.  Tu  strijelu  on  je  bacio 
u  srce  svete  Majke  Tereze.  Kada  ju  je  htio  izvući,  toj  se  djevici  uči¬ 
nilo  kao  da  joj  vadi  utrobu.  Njezina  bol  je  bila  tako  žestoka,  da  je 
imala  još  samo  toliko  snage,  da  tiho  uzdiše  i  polako  jeca.  No  ipak 
bol  je  bila  tolika  draga,  da  ona  nikada  više  ne  bi  poželjela,  da  bude 
od  nje  oslobođena. 

Takva  je  bila  strijela  ljubavi,  koju  je  Bog  odapeo  u  srce  velike 
svetice  Katarine  Genovske,  kada  je  ona  stajala  na  početku  svojega 
obraćenja.  Od  toga  časa  ona  se  je  potpuno  promijenila  i  kao  da  je 
posve  umrla  za  svijet  i  za  sve  stvorene  stvari,  da  ubuduće  živi  samo 
za  Boga. 

Predragi  je  kita  cvijeća  gorke  mirhe.  I  ta  gorka  kita  je  i  opet 
predragi,  kojega  predraga  s  toliko  užitka  stavlja  na  svoje  grudi.  To 
znači,  da  je  on  najmiliji  od  svih  drugih,  koji  su  vrlo  dragi.  Pj  nad 
pj.  1.12. 


PETNAESTA  GLAVA 

O  LJUBAVNOJ  ČEŽNJI  I  IZNEMOGLOSTI  SRCA  RANJENA 

OD  LJUBAVI 

Dovoljno  je  poznato,  da  ljudska  ljubav  ima  moć,  koja  može  ne- 
samo  raniti  srce,  već  cijelo  tijelo  učiniti  bolesnim,  i  to  bolesnim  na 
smrt.  Kao  što  strast  i  temperament  tijela  imaju  veliku  moć  da  utje¬ 
ču  na  tijelo  i  da  ga  povuku  za  sobom,  tako  isto  uzbuđenja  i  afekti 
duše  imaju  veliku  snagu  da  pokrenu  krv  i  narav  tijela  i  da  promi¬ 
jene  svojstva  tijela. 

Još  i  više!  Velika  i  jaka  ljubav  tako  silovito  nosi  dušu  prema 
onome  što  ona  ljubi  i  tako  je  snažno  zaposjedne  ili  opsjedne,  da 
ona  zanemari  i  propusti  svu  drugu  djelatnost,  bila  ona  sjetilna,  bila 
ona  razumska.  Čini  se,  da  duša  napušta  svaku  drugu  brigu  pa  čak 
i  samu  sebe,  jedino  zato,  da  hrani  i  pomaže  tu  ljubav. 

Ti  su  razlozi  naveli  Platona,  da  je  rekao  za  ljubav:  ona  je  siro¬ 
mašna,  poderana,  gola,  bosa,  bijedna,  bez  kuće  i  krova,  leži  uvijek 
na  ulici,  na  tvrdoj  zemlji,  pred  vratima  i  uvijek  je  oskudna  i  potre¬ 
bita.  Symposion. 

Ona  je  siromašna,  jer  ona  ostavlja  sve  samo  da  zadobije  ono, 
što  ona  ljubi.  Ona  je  beskućnica,  jer  tjera  svoju  dušu,  da  napusti 
svoje  prebivalište  i  da  slijedi  onoga  koga  ljubi.  Ona  je  slaba,  blije¬ 
da,  mršava  i  nagrđena,  jer  zanemaruje  san,  jelo  i  pilo.  Ona  je  gola 
i  bosa,  jer  ostavlja  sve  druge  želje,  da  se  sva  preda  želji  onoga  koje¬ 
ga  ona  ljubi  ili  onoga  što  ona  ljubi.  Ona  spava  vani,  na  tvrdoj  zem¬ 
lji,  jer  radi  nje  ostaje  otkriveno  srce,  koje  ljubi.  Ona  tjera  srce,  da 
uzdisajima,  jadikovkama,  pohvalama  i  ljubomorom  otkrije  svoje 
strasti.  Ona  se  sva,  kao  prosjak,  ispružila  pred  vratima.  Jer  ona  tje¬ 
ra  onoga,  koji  ljubi,  da  bez  prekida  pazi  na  oči  i  usta  osobe,  koju 
ljubi  i  da  uvijek  visi  na  njezinim  ušima,  da  joj  uzmogne  govoriti  i 
da  uzmpgne  od  njega  isprositi  njezine  blagonaklonosti,  kojih  nije 
nikada  dosta  sita.  A  znamo  sigurno,  da  su  oči,  uši  i  usta  vrata  duše. 
I  na  kraju  život  ljubavi  stoji  u  tome,  da  je  ona  uvijek  siromašna, 
da  njoj  uvijek  nešto  treba!  Jer  kada  se  ona  jedanput  zasiti,  tada  ne¬ 
staje  sav  njezin  žar  ili  drugim  riječima  tada  ona  više  nije  ljubav. 

Sigurno,  dragi  moj  Teotime,  ja  vrlo  dobro  znam,  da  je  Platon 
tako  govorio  o  niskoj,  prostoj,  bijednoj  ljubavi  djece  ovoga  svijeta. 
Uza  sve  to  te  vlastitosti  ljubavi  vrijede  i  za  nebesku  i  božansku  lju¬ 
bav.  Ta!  Pogledaj  samo  malo  prve  učitelje  kršćanske  nauke,  t.  j. 
prve  učitelje  svete  evanđeoske  ljubavi  i  slušaj,  što  je  o  njoj  rekao 
jedan  od  njih,  koji  je  pretrpio  najviše  patnji  i  muka!  On  veli:  »Sve 
do  sada  mi  trpimo  glad  i  žeđ,  mi  podnosimo  ćuške,  mi  smo  goli,  mi 
smo  skitnice,  mi  smo  postali  kao  smeće  ovoga  svijeta,  kao  otpaci  i 
talog  svih  ljudi!«  1  Kor  4.11  —  13.  Kad  je  on  tako  govorio  kao  da  je 
rekao:  »Mi  smo  toliko  prezreni,  da,  kada  bi  svijet  bio  palača,  nas  bi 
tada  smatrali  smećem.  A  kada  bi  svijet  bio  jabuka,  nas  bi  tada  držali 
njezinom  lupinom,  koja  se  baca.« 

Molim  te  lijepo,  reci  ti  meni  sada,  tko  ih  je  do  toga  dotjerao, 
ako  ne  ljubav. 

Samo  ljubav  bila  je  ta,  koja  je  sv.  Franju  bacila  gola  pred  noge 
njegova  biskupa  i  koja  ga  je  natjerala,  da  umre  gol  na  zemlji.  Lju¬ 
bav  ga  je  tjerala,  da  prosjači  sav  svoj  život.  Ljubav  je  natjerala  ve¬ 
likoga  sv.  Franju  Ksaverskoga,  da  siromašan,  bijedan  i  poderan 
obilazi  i  spasava  najprije  Indijce,  a  zatim  i  Japance.  Ljubav  je  ve¬ 
likoga  kardinala  sv.  Karla,  milanskoga  nadbiskupa  odvela  u  krajnje 

siromaštvo  usred  svega  njegovoga  bogatstva,  kojim  su  ga  obasipali 
njegovo  podrijetlo  i  njegovo  dostojanstvo.  Kako  je  nad  njegovim 
grobom  rekao  glasoviti  italijanski  govornik  Mons.  Panigarola,  lju¬ 
bav  ga  je  natjerala,  da  bude  kao  pas  u  kući  svojega  gospodara,  da 
jede  samo  malo  kruha  i  pije  samo  malo  vode  i  da  spava  na  malo 
slame. 

Poslušajmo,  molim  te,  svetu  zarućnicu  Sulamitku,  kako  ona  uz¬ 
vikuje  tako  reći  istim  riječima: 

»Moja  ljubav  me  je  obdarila  s  tisuću  utjeha  i  radi  toga  ja  sam 
ljepša  nego  bogati  šatori  mojega  Salamona.  Hoću  da  kažem  ja  sam 
ljepša  nego  nebo,  koje  je  samo  mrtav  šator  njegova  kraljevskoga  ve¬ 
ličanstva,  jer  ja  sam  njegov  živi  šator.  Unatoč  tome  ja  sam  sva  crna, 
poderana,  prašna  i  sva  iznakažena  od  toliko  rana  i  udaraca,  koje  mi 
je  zadala  ta  ista  ljubav.  Ah!  Ne  gledajte  na  boju  mojega  lica,  jer  ja 
sam  zaista  sva  pocrnjela  radi  toga,  jer  je  moj  predragi,  koji  je  moje 
sunce,  bacio  zrake  svoje  ljubavi  na  mene.  To  su  zrake,  koje  rasvjet¬ 
ljavaju  svojim  svjetlom,  ali  koje  su  me  svojim  žarom  spržile  i  pocr¬ 
nile.  Kada  su  me  dotakle  svojim  sjajem,  oduzele  su  mi  moju  boju. 
Moja  strastvena  ljubav  čini  me  presretnom,  jer  mi  daje  takva  za¬ 
ručnika,  kakav  je  moj  kralj.  Ali  ta  ista  moja  strast,  koja  mi  nado¬ 
mješta  majku,  budući  da  je  ona  sama  oženila  mene,  a  ne  moje  za¬ 
sluge,  ima  drugu  djecu,  koja  mi  priređuju  mnoge  nasrtaje  i  neuspo¬ 
redive  muke.  Ona  su  me  toliko  iscrpla,  da,  dok  sam  s  jedne  strane 
nalik  kraljici,  koja  sjedi  na  prijestolju  uz  svojega  kralja,  s  druge 
sam  strane  kao  vinogradarica,  koja  stanuje  u  lošoj  kolibi  i  čuva 
vinograd,  i  još  k  tome  vinograd,  koji  nije  njezin.«  Pj  nad  pj  1.4. 

Istina  je,  dragi  moj  Teotime,  da,  kada  nas  ljubav  obaspe  mno¬ 
gim  ranama  i  jakim  povredama,  one  nas  bacaju  u  stanje  malaksa- 
losti.  One  nas  bacaju  u  najdražu  bolest  ljubavi. 

Tko  bi  ikada  mogao  opisati  malaksalost  ljubavi  svete  Katarine 
Sijenske  i  Genovske  ili  svete  Angele  Folinjske  ili  svete  Kristine  ili 
svete  Majke  Terezije  ili  svetoga  Bernarda  ili  svetoga  Franje?  Ta, 
život  ovoga  posljednjega  sveca  bile  su  samo  suze,  uzdasi,  plač,  ma¬ 
laksalost,  slabost  i  nesvijest  ljubavi.  Ali  u  svemu  tomu  ništa  nije 
bilo  tako  divno  kao  divan  dar,  koji  je  dobri  Isus  poklonio  skupo¬ 
cjenim  bolima  njegove  ljubavi,  kada  mu  je  utisnuo  svoje  rane  — 
stigmate.  Bonav.  Vita  S  Franc.  13. 

Dragi  moj  Teotime,  ja  sam  često  razmišljao  o  tome  čudu  i  kod 
toga  došao  na  ovu  misao: 

Kada  je  taj  veliki  Božji  sluga,  taj  potpuno  serafski  čovjek,  vidio 
živu  sliku  svojega  raspetoga  Spasitelja,  koja  se  odražavala  u  liku 
svjetlonosna  anđela,  koji  mu  se  ukazao  na  brdu  Alvernu,  on  se  ganuo 
više  nego  što  mi  možemo  zamisliti.  Obuzela  ga  je  golema  radost,  ali 
ujedno  i  neizreciva  sućut  i  supatnja.  Jer  gledajući  to  predivno  zrcalo 
ljubavi,  koje  anđeli  neprekidno  gledaju  i  nikada  se  ne  mogu  nasititi 

toga  gledanja,  (1  Petr  1.12),  avaj,  on  se  je  onesvijestio  od  slasti  i  bla¬ 
ženstva.  A  opet,  dok  je  s  druge  strane  gledao  živo  predočenje,  živ 
prizor  rana  svojega  Spasitelja,  on  je  u  svojoj  duši  osjetio  taj  britki 
mač,  koji  je  probo  svete  grudi  Djevice  Majke  na  dan  gorke  Muke,  Lk 
13.35.  On  je  oćutio  tako  veliku  unutrašnju  bol  kao  da  bi  i  on  sam 
bio  raspet  zajedno  sa  svojim  Spasiteljem. 

Bože  moj!  Dragi  moj  Teotime!  Slika  Abrahama,  koju  je  načinio 
smrtan  slikar,  a  koja  prikazuje  kako  Abraham  podiže  udarac  smrti, 
kojim  kani  žrtvovati  svojega  jedinca  sina,  imala  je  ipak  toliku  moć, 
da  se  veliki  i  sveti  Grgur,  biskup  u  Nisi,  uvijek,  kadgod  ju  je  gledao, 
toliko  ganuo,  da  je  počeo  plakati.  A  kako  se  onda  istom  morao  ga¬ 
nuti  veliki  svetac  Franjo,  kada  je  gledao  sliku  našega  Gospodina, 
kako  se  žrtvuje  na  križu!  A  to  je  bila  slika,  koju  nije  načinila  ruka 
smrtnika,  već  ju  je  izradila  majstorska  ruka  nebeskoga  serafimfl,  na¬ 
slikavši  je  vjerno  prema  njezinom  vlastitom  izvorniku,  da  je  ona 
tako  živo  i  tako  naravno  predstavljala  božanskoga  kralja  anđela, 
koji  je  sav  izranjen,  proboden,  izudaran,  izmrcvaren,  zgnječen  i  ra¬ 
spet. 

Ta  duša  dakle  tako  smekšana,  raznježena  i  malone  sva  rastop¬ 
ljena  u  toj  boli  ljubavi  tim  samim  je  postala  najpodesnija  da  primi 
utisnute  žigove  ljubavi  i  boli  svojega  božanskoga  Spasitelja,  u  ko¬ 
jega  je  ona  sva  zaljubljena.  Jer  sve  njezino  pamćenje  bilo  je  utop¬ 
ljeno  u  sjećanju  na  tu  božansku  ljubav.  Mašta  je  bila  živo  uposlena 
time,  da  sebi  predoči  rane  i  masnice,  koje  su  oči  gledale  tako  savr¬ 
šeno  prikazane  u  prisutnoj  slici.  Razum  je  prihvaćao  i  preuzimao 
neizrecivo  žive  predodžbe,  koje  mu  je  dovodila  mašta.  I  napokon 
ljubav  je  zaposlila  sve  sile  volje,  da  se  svidi  Muci  predragoga  i  da  se 
sva  uskladi  s  njime.  Tako  se  dakle  duša  nesumnjivo  pretvorila  u 
Raspetoga.  Da  tako  kažemo,  ona  je  formalno  postala  drugo  Raspeće. 
A  budući  da  je  duša  oblik  i  gospodarica  tijela,  posluživši  se  svojom 
moći  nad  njim,  utisnula  je  boli  rana,  kojima  je  sama  bila  ranjena  na 
ona  mjesta,  koja  su  odgovarala  onim  mjestima,  na  kojima  ih  je  pre¬ 
trpio  njezin  predragi. 

Ljubav  je  divan  majstor,  koji  znade  savršeno  izoštriti  maštu 
tako4  da  se  ona  očituje  izvana.  Kod  žena,  koje  su  zanijele,  moć  mašte 
je  po  ljubavi  tako  velika,  da  one  lako  utisnu  tijelu  svoje  djece  ono, 
što  one  žele  same  sebi.  Potresna  predodžba  može  prouzročiti,  da  čo¬ 
vjek  preko  noći  posijedi  i  da  upropasti  svoje  zdravlje.  Tako  je,  eto, 
ljubav  unutrašnje  duševne  muke  toga  velikoga  sveca  ljubavi  svetoga 
Franje  protisnula  van  i  ranila  tijelo  onom  istom  strijelom  boli,  ko¬ 
jom  je  bila  ranila  srce. 

Ipak!  Ljubav  koja  je  bila  unutra  nije  mogla  samo  tako  jedno¬ 
stavno  načiniti  otvore  izvana  na  tijelu.  Radi  toga  joj  je  pritekao  u 

pomoć  vatreni  Serafim.  On  je  bacio  zrake  tako  prodorne  jasnoće,  da 
su  one  uistinu  na  tijelu  načinile  vanjske  rane  Raspetoga,  koje  je  lju¬ 
bav  bila  utisnula  unutra  u  duši. 

Tako  je  isto  bio  učinio  Serafim  i  kod  proroka  Izaije.  Kada  je 
Serafim  vidio,  da  se  Izaija  ne  usuđuje  govoriti  radi  toga  jer  je  osje¬ 
ćao,  da  su  njegove  usnice  okaljane,  on  je  po  naredbi  Božjoj  došao  i 
uzeo  na  oltaru  gorući  ugljen  te  njime  taknuo  i  očistio  usnice  proroka 
Izaije  i  na  taj  način  pomogao,  da  Izaija  ispuni  svoju  želju.  Iz  6.5-7. 

Mirha  izlučuje  smolastu  tekućinu.  Tu  neznatnu  količinu  teku¬ 
ćine  ona  kao  da  proizvodi  svojim  znojenjem  i  disanjem.  Ali  kada  mi 
želimo,  da  ona  izbaci  sav  svoj  sok,  koji  ona  sadrži  u  sebi,  moramo 
joj  pomoći  tako,  da  načinimo  urez  na  njezinoj  kori. 

Tako  je  bilo  i  kod  sv.  Franje.  Sav  njegov  život  božanska  ljubav 
pojavljivala  se  kao  znoj,  svi  njegovi  čini  kao  da  su  izdisali  samo  tu 
svetu  ljubav.  Ali  da  pokaže  sve  njezino  neusporedivo  obilje,  došao  je 
nebeski  Serafim,  na  određenim  mjestima  prorezao  njegovo  tijelo  i 
na  njemu  načinio  rane  stigmata.  A  da  bi  se  vidjelo,  da  su  to  rane 
nebeske  ljubavi,  one  nisu  otvorene  željezom  nego  zrakama  svjetla. 

Dobri  Bože  moj!  Dragi  moj  Teotime!  Kakve  boli  ljubavi  i  kakva 
ljubav  boli!  Jer  ne  samo  taj  čas  već  sav  život  koji  je  poslije  toga 
živio  taj  siromašni  svetac  proveo  je  pateći  i  venući  kao  teški  bolesnik 
ljubavi. 

Sv.  Filip  Neri  imao  je  osamdeset  godina,  a  njegovo  je  srce  bilo 
upaljeno  tolikom  ljubavlju  za  Boga,  da  je  njezin  žar  morao  sebi  na¬ 
činiti  mjesto  na  strani  rebara.  I  on  ih  je  vrlo  snažno  proširio,  slomio 
četvrto  i  peto  rebro,  da  dobije  više  zraka  i  da  se  njime  rashladi. 

Sv.  Stanislav  Kostka,  dječak  od  četrnaest  godina,  bio  je  obuzet 
toliko  jakom  ljubavlju  prema  svojemu  Spasitelju,  da  je  više  puta  bio 
sav  iznemogao  i  da  je  padao  u  nesvjesticu.  Morao  je  na  svoja  prsa 
stavljati  krpe,  namočene  u  hladnoj  vodi,  da  njima  ublaži  žestinu 
žara  koji  ga  je  palio. 

Uopće,  dragi  moj  Teotime,  misliš  li  ti,  da  duša,  koja  je  jedanput, 
koliko  se  samo  može  željeti,  okusila  božanske  utjehe,  može  u  ovom 
svijetu,  ispunjenom  tolikim  nevoljama,  živjeti  bez  boli,  bez  tuge  i 
bez  čežnje,  koje  su  tako  reći  vječne? 

Sv.  Franjo  Ksaverski  je  mnogo  puta  mislio,  da  ga  nitko  ne  čuje 
i  tada  je  taj  veliki  svetac  podizao  svoj  glas  prema  nebu  i  ovako  va¬ 
pio:  »Ah!  Gospodine  moj!  Molim  te,  ne  obasipaj  me  tolikim  obiljem 
utjehe!  Ili  ako  se  tvojoj  neizmjernoj  dobroti  sviđa,  da  me  dariva 
obiljem  slasti,  tada  me  povuci  u  nebo!  Jer  onaj  koji  je  u  svojemu 
srcu  jedanput  doista  okusio  tvoju  slast,  može  tada  živjeti  jedino  u 
gorčini  i  tuzi  uvijek  kadgod  ne  uživa  u  tebi!  (Turselin,  Vita  Sti  Fr. 
Xav.  6.5.) 

Kada  dakle  Bog  tako  obilno  obdari  dušu  svojim  božanskim  sla¬ 
stima,  a  zatim  joj  ih  uzme,  tada  joj  time  lišenjem  on  zadaje  ranu. 
Poslije  toga  ona  ostaje  malaksala  i  bolesna.  Tada  ona  uzdiše  s  Da¬ 
vidom: 

»Ah,  kada  će  doći  dan 
da  mi  vraćena  slast 
zamijeni  tu  patnju?«  Ps  41.3. 

Ili  opet  s  velikim  Apostolom:  »Jadan  ti  sam  ja  čovjek!  Tko  će 
me  izbaviti  od  ovoga  smrtonosnoga  tijela?«  Rim  7.24. 


282 


SVETI  FRANJO  SALEŠKI 


PRVO  IZDANJE  “RASPRAVE  O  BOŽJOJ  LJUBAVI” 


SEDMA  KNJIGA 

SJEDINJENJE  DUŠE  S  NJEZINIM  BOGOM 
PROVODI  SE  U  MOLITVI 


PRVA  GLAVA 

KAKO  LJUBAV  RAĐA  SJEDINJENJE  DUŠE  S  BOGOM 

U  MOLITVI 

Ovdje  mi  ne  govorimo  o  općenitom  sjedinjenju  duše  s  Bogom 
u  molitvi.  Ovdje  mi  ne  govorimo  o  općenitom  sjedinjenju  srca 
s  njegovim  Bogom.  Ovdje  govorimo  o  određenim  činima  i  o  poseb¬ 
nim  pobudama,  koje,  u  Bogu  sabrana  duša,  rada,  kada  se  moli,  da 
se  tim  putem  sve  više  i  više  spoji  i  sjedini  s  njegovom  božanskom 
dobrotom. 

Sigurno  je  razlika  spajamo  li  mi  i  sjedinjujemo  jednu  stvar 
s  drugom  ili  stišćemo  i  pritišćemo  jednu  s  drugom  ili  jednu  na  dru¬ 
gu.  Hoćemo  li  ih  samo  spojiti  i  sjediniti,  nije  nam  potrebno  ništa 
drugo  nego  staviti  jednu  stvar  na  drugu  tako,  da  se  one  dodiruju 
i  da  budu  zajedno.  Tako  mi  ipolažemo  loze  na  brestiće  ili  grančice 
jasmina  na  brajde  sjenica,  koje  pravimo  u  vrtovima.  Ali,  hoćemo  H 
mi  dvije  stvari  stisnuti  i  pritisnuti  jednu  na  drugu,  potreban  nam 
je  jači  dodir,  koji  će  povećati  i  jačati  sjedinjenje.  Stisnuti  dakle  znači 
čvršće  i  tješnje  spojiti  tako  na  primjer  kao  što  vidimo,  da  se  bršljan 
pritišće  uz  drvo,  jer  on  ne  samo  da  se  spaja,  već  se  tako  čvrsto  stišće 
i  pritišće  uz  drvo,  da  čak  prodire  i  ulazi  u  njegovu  koru. 

Ne  smijemo  pustiti  po  strani  ni  usporedbu  iz  ljubavi  male  djece 
prema  njihovim  majkama.  U  toj  ljubavi  je  sama  nevinost  i  čistoća. 

Pogledajte  dakle  to  milo  dojenoe,  kojemu  njegova  majka  sjedeći 
pruža  svoje  grudi.  Svima  svojim  silama  ono  se  baca  u  naručaj  maj¬ 
ke.  Ono  savija  i  Skuplja  svoje  malo  tijelo  u  majčino  krilo  i  na  te 
ljubljene  grudi.  I  obratno!  Gledajte  što  radi  njegova  majka!  Sa 
svoje  strane  ona  ga  prihvaća  i  stišće,  da  tako  kažemo,  ona  ga  pri- 
ljepljuje  za  svoje  grudi,  cjeliva  ga,  spajajući  svoja  usta  s  njegovima. 

Ali,  gledajte  sada  dalje,  kako  taj  mali  debeljko,  namamijen 
majčinom  nježnošću  počinje  sa  svoje  strane  sudjelovati  na  tome 

sjedinjenju  njega  i  njegove  majke.  On  se  također  sam  od  sebe,  ko¬ 
liko  samo  može,  stišće  i  pritišće  na  grudi  i  na  lice  svoje  majke.  Iz¬ 
gleda  'kao  da  on  želi  utonuti  i  sakriti  se  u  tome  dragom  krilu,  iz 
kojega  je  izašao. 

Tako  je  dakle,  dragi  moj  Teotime,  stvoreno  jedinstvo.  Ono  je 
samo  jedno.  Ali  ipak  ono  potječe  i  od  majke  i  od  djeteta.  No  na  kraju 
ono  zavisi  jedino  od  majke.  Jer  ona  je  privukla  dijete  k  sebi,  ona  ga 
je  prva  stiskala  u  svoj  naručaj  i  pritiskala  na  svoje  grudi.  Sile  djete¬ 
ta  nisu  tako  velike,  da  bi  se  ono  samo  moglo  pritiskati  na  svoju 
majku  i  čvrsto  se  držati  uz  nju.  Ali  ipak  taj  siromašni  mališan  sa 
svoje  strane  čini  sve  što  može  i  svom  svojom  snagom  se  privi  ja 
i  stišće  na  majčine  grudi.  On  ne  samo  da  pristaje  na  to,  da  ga  majka 
tako  slatko  pritišće  na  svoje  grudi,  već  i  sam  od  svega  svojega  srca 
pridonosi  svoje  slabe  sile  u  tu  svrhu.  Ja  naglašujem  svoje  slabe  sile, 
jer  one  su  zaista  tako  nemoćne,  da  više  nalikuju  na  pokušaje  za  sje¬ 
dinjenje  nego  na  samo  sjedinjenje. 

Tako  isto,  dragi  moj  Teotime,  naš  Gospodin,  kada  je  pobožnoj 
duši  otvorio  predrage  grudi  svoje  božanske  ljubavi,  on  je  svu  vuče 
k  selbi.  On  je  grabi  i  da  tako  kažemo  on  sve  njezine  moči  savija  u 
krilu  svoje  nježnosti,  koja  je  veća  od  majčine  nježnosti.  A  zatim  go- 
reći  od  ljubavi  on  steže  dušu,  on  se  sjedinjuje  s  njom,  on  je  pritišće 
i  lijepi  na  usta  svoje  slatkoće  i  na  svoje  raskošne  grudi.  On  je  cjeliva 
svetim  poljupcem  svojih  usta  i  daje  joj,  da  se  naslađuje  na  njegovim 
grudima,  koje  su  slađe  od  vina.  Pj  nad  pj  1.1. 

Kada  je  duša  osjetila  slasti  Kristove  ljubavi  i  kada  su  one  po¬ 
stale  za  nju  mamac  i  meka,  to  ona  ne  samo  da  pristaje  na  sjedinje¬ 
nje,  koje  Bog  s  njom  izvodi,  ne  samo  da  mu  se  ona  predaje,  već  svima 
svojim  silama  ona  sudjeluje  u  njemu.  Ona  se  napreže,  da  se  sve  više 
i  više  spoji  i  stisne  s  božanskom  dobrotom. 

Ali  pri  svemu  tome  ona  ostaje  uvijek  svjesna,  da  sve  njezino 
spajanje  i  sjedinjenje  s  tom  ibožanskom  slašću  ovisi  .potpuno  o  bo¬ 
žanskoj  djelatnosti.  Bez  te  djelatnosti  ona  sama  ne  bi  mogla  učiniti 
ni  najmanji  pokušaj,  da  se  sjedini  s  božanskom  ljubavlju. 

Kada  s  velikim  žarom  promatramo  izvanrednu  ljepotu  ili  kada 
s  velikom  pažnjom  slušamo  divnu  melodiju  ili  kada  s  velikom  na- 
petošću  slušamo  savršen  govor,  tada  se  kaže,  da  je  ta  ljepota  drži 
na  sebi  prilijepljene  oči  gledalaca,  da  ta  glazba  drži  prikovane  uši 
i  da  taj  govor  zanosi  srca  slušatelja.  Sto  drugo  znači  imati  prilijep¬ 
ljene  oči,  držati  prikovane  uši  i  zanositi  srce,  ako  ne  čvrsto  spojiti 
i  sjediniti  sjetila  i  duševne  moći,  o  kojima  je  riječ,  s  njihovim  pred¬ 
metima? 

Tako  se  duša  stišće  i  pritišće  na  svoj  predmet,  kad  mu  se  izru¬ 
čuje  s  posebnom  pažnjom.  Jer  to  stiskanje  i  pritiskanje  nije  ništa 
drugo  nego  napredak  i  produbljenje  spajanja  i  sjedinjenja.  Tu  riječ 
mi  upotrebljavamo  u  značenju  našega  jezika  i  u  moralnim  stvarima. 
Tako  npr.  velimo:  on  me  pritišće,  tj.  on  me  sili  da  učinim  ovo  ili 
ono,  on  me  pritišće,  tj.  on  me  tjera  da  ostanem.  To  znači  on  ne 
upotrebljava  samo  moć  svojega  nagovaranja  ili  svoje  mol'be,  nego 
on  se  služi  naprezanjem  i  naporom,  kao  što  su  učinili  hodočasnici 
iz  Emausa,  kada  su  našega  Gospodina  ne  samo  molili,  nego  su  ga  si¬ 
lom  pritiskali  i  stezali,  tako  reći,  oni  su  ga  ljubaznom  silom  primo¬ 
rali,  da  ostane  s  njima.  Lk  24.29. 

Sjedinjenje  duše  s  Bogom  ostvaruje  se  u  molitvi.  Cesto  se  to 
dogada  neznatnim  ali  čestim  poletima  i  naprezanjima  duše  u  Bogu. 
Promatraj  samo  malu  djecu,  koja  su  se  priljubila  i  prilijepila  na 
grudima  svoje  majke  pa  ćeš  vidjeti,  da  se  ona  od  vremena  do  vreme¬ 
na  sitnim  trzajima,  koje  im  nameće  užitak  sisanja,  stišću  i  pritišću 
na  grudi.  Tako  isto  srce,  koje  se  u  molitvi  sjedinilo  sa  svojim  Bogom 
više  puta  čini  ponovne  juriše  sjedinjenja,  obnavlja  i  jača  prijašnja 
sjedinjenja.  Ono  to  čini  kretnjama  i  poticajima,  kojima  ono  kao  da 
se  sve  jače  stišće  i  sve  čvrsti  je  pritišće,  sve  dublje  upija  u  božansku 
dobrotu. 

Tako  na  primjer  duša  koja  je  duže  vrijeme  provela  u  osjećaju 
sjedinjenja,  u  kojemu  je  ona  polako  doživljavala  i  uvjeravala  se  ko¬ 
liko  je  sretna  radi  toga,  jer  je  sjedinjena  s  Bogom,  napokon  je  po¬ 
jačala  to  sjedinjenje  tako,  da  se  još  više  u  nj  stisla,  žešće  se  d  srdač- 
nije  u  nj  upila.  Nakon  toga  ona  će  uskliknuti:  »Da!  Gospodine!  Ja 
sam  sigurno  tvoja  i  ja  hoću  da  to  budem  sve  više  i  više!«  Ili  ona 
opet  to  isto  izražava  u  obliku  molitve:  »O  dobri  moj  Isuse,  vuci  me 
uvijek  sve  više  i  više  u  svoje  srce  tako,  da  me  tvoja  ljubav  potpuno 
proguta  i  da  ja  sva  nestanem  u  tvojoj  ljubavi!« 

Drugi  puta  opet  to  se  sjedinjenje  postizava  ne  ponavljanim  po- 
letamjem  duše  k  Bogu,  nego,  da  se  sroe  neprekidno  i  neosjetno  uduib- 
ljuje  i  sve  više  i  više  proniče  u  Božju  dobrotu. 

Velike,  teške  količine  olova,  bakra,  željeza  same  od  sebe,  a  da 
ih  nitko  ne  pritišće,  pritišću,  utiskuju  se  i  udubljuju  se  u  zemlju,  na 
kojoj  leže  tako,  da  se  vremenom  nadu  potpuno  ukopane  u  zemlju. 
To  one  postižu  jednostavno  silom  svoje  težine,  koja  ih  neprekidno 
pritišće  u  središte  zemlje. 

To  isto  se  događa  našemu  srcu.  Kada  se  ono  jedanput  sjedini 
s  Bogom,  ostane  li  ono  i  dalje  u  tome  jedinstvu  i  ako  ga  ništa  od  nje¬ 
ga  ne  odvrati  i  ne  otrgne,  ono  neprekidno  napretkom  koji  se  ni  ne 
primjećuje  sve  dublje  tone  i  tone  u  nj,  sve  dok  cijelo  ne  uđe  u  Boga. 

To  njega  tjera  sveta  sklonost,  koju  mu  daje  sveta  ljubav,  da  se  sve 
više  i  više  sjedini  s  vrhovnim  dobrom.  Pravo  veli  veliki  apostol 
Francuske  sv.  Dionizije  Areopagita,  De  div.  nom.  4.15.;  »Ljubav  je 
sila  koja  sjedinjuje!«  To  znači  ljubav  je  sila  koja  nas  nosi  u  potpuno 
sjedinjenje  s  vrhovnim  dobrom. 

Nesumnjiva  je  istina,  da  je  božanska  ljubav,  tako  dugo  dok  smo 
mi  na  ovom  svijetu,  micanje  ili  barem  aktivan  habitus  ili  navika 
koja  teži  micanju.  I  onda,  kada  je  ona  doprla  do  jednostavnoga  sje¬ 
dinjenja,  ona  nikada  ne  prestaje  biti  djelatna,  pa  makar  i  .neopazice, 
u  svrhu  da  se  sve  više  i  više  poveća  i  usavrši. 

Imade  drveća  koje  voli  da  bude  presađeno.  I  kada  je  ono  pre¬ 
sađeno,  tada  ono  širi  svoje  korijenje  i  uvlači  se  duboko  u  krilo  zem¬ 
lje,  koja  je  njegov  element  i  njegova  hrana.  A  to  nitko  ni  me  opaža 
u  vrijeme  kada  se  to  zbiva,  nego  istom  tada,  kada  je  to  sve  već  go¬ 
tov  čin.  Tako  je  i  ljudsko  srce.  Kada  je  nebeska  ljubav  presađena 
iz  svijeta  u  Boga,  ako  ona  živo  njeguje  molitvu,  ono  će  se  sigurno 
sve  više  širiti  u  Bogu  d  sve  više  se  utapati  u  njemu,  sve  više  d  više 
se  sjedinjujući  s  njegovom  ljubavlju.  A  to  će  se  sve  dogoditi  ra¬ 
stom  i  širenjem,  koje  se  ne  može  ni  opaziti  u  vrijeme  kada  se  to 
zbiva,  nego  istom  tada  kada  se  to  sve  već  dogodilo. 

Piješ  li  ti  neki  izvrstan  liker,  na  primjer  »carsku  vodu«,  ona 
će  se  jednostavno  s  tobom  sjediniti  onoliko  koliko  ćeš  je  ti  ispiti.  U 
ovom  slučaju  uzimanje  te  vode  i  sjedinjenje  s  njome  jedno  su  te  isto. 
No  kasnije,  malo  po  malo,  to  će  se  sjedinjenje  povećati  napredova¬ 
njem,  koje  se  ne  da  ni  primijetiti.  Jer  moć  pića,  koje  si  ispio,  prodri- 
jet  će  u  sve  dijelove  tijela,  ojačat  će  mozak,  okrijepit  će  srce  i  pro- 
širit  će  svoju  snagu  na  cijelu  tvoju  narav,  prožet  će  cijelo  tvoje  biće. 

Tako  je  isto  i  s  osjećajem  ljubavi,  koji  je  na  primjer  kao  onaj 
kada  kličemo:  »Kako  je  Bog  dobar!«  prodro  u  srce  i  obuzeo  ga.  U 
prvi  čas  on  se  sjedinjuje  s  tom  božanskom  dobrotom,  a  kada  ga  malo 
duže  zadržimo  u  sebi,  on  će  kao  skupocjeni  miomiris  proniknuti  sve 
pore  duše.  Om  će  se  probiti  i  proširi  ti  u  našu  volju  i,  da  tako  kažemo, 
on  će  se  prožeti  našim  duhom.  Jer  on  se  sa  svih  strana  sve  više  zbija 
i  zgušeuje  s  mama  i  nas  sjedinjuje  sa  sobom. 

To  isto  nam  želi  reći  veliki  pjesnik  i  kralj  David,  kada  svete 
riječi  uspoređuje  s  medom.  Ps  118.103.  Ta  tko  ne  zna,  da  se  slatkoća 
meda  sve  više  a  više  sjedinjuje  s  mašim  okusom,  ukoliko  se  više  njime 
polako  i  neprekidno  naslađujemo.  Kada  ga  dugo  držimo  u  svojim 
ustima  i  kada  ga  lijepo  polako  sišemo,  njegova  slatkoća  sve  više 
i  više  obuzima  i  prožima  naš  okus.  Na  .isti  način  dade  se  osjećaj 
božanske  dobrote  izraziti  riječju  sv.  Brune:  »O,  dobroto!«  Ili  riječju 
sv.  Tome  apostola:  »Gospodine  moj  i  Bože  moj!«  Iv  20,28.  Ili  riječju 

Marije  Magdalene:  »Učitelju  moj!-  Iv  20.16.  Ili  riječju  sv.  Franje: 
»Bože  moj  i  sve  moje!«  Jer  kada  taj  osjećaj  ostaje  duže  vremena 
u  srcu  punom  ljubavi,  tada  se  on  razlijeva  i  širi,  svojim  unutrašnjim 
prožimanjem  on  prodire  u  duh.  On  ga  sve  više  i  više  natapa  svojom 
ukusnošću,  svojim  tekom,  koji  'nije  ništa  drugo  nego  porast  sjedi¬ 
njenja  s  Bogom. 

Slično  se  dogada,  kada  dragocjena  pomast  ili  skupocjeni  .balzam 
prodiru  u  pamuk.  Oni  se  pomalo  i  polako  sve  više  i  više  miješaju 
s  njim  tako  da  je  na  kraju  teško  reći,  je  li  pamuk  parfimiran  ili  je 
parfem,  je  li  parfem  pamuk  ili  je  pamuk  parfem. 

Oh,  kako  je  sretna  duša,  koja  u  miru  svojega  srca  sa  svom  lju¬ 
bavlju  čuva  sveti  osjećaj  Božje  prisutnosti!  Jer  njome  će  sjedinjenje 
s  'božanskom  dobrotom  neprekidno  rasti  i  makar  neosjetno  ono  će 
natopiti  sav  njezin  duh  beskrajnom  slašću. 

Kada  ja  dakle  ovdje  govorim  o  svetom  osjećanju  Božje  .prisut¬ 
nosti,  tada  ja  ne  mislim  na  osjećanje,  koje  se  osjeća.  Naprotiv!  Ja 
tada  mislim  na  osjećanje,  koje  stoluje  na  vrhuncu,  na  najvišoj  točki 
duha,  gdje  vlada  božanska  ljubav  ii  gdje  ona  razvija  svoje  glavne 
djelatnosti. 


DRUGA  GLAVA 

RAZLIČITI  SU  STUPNJEVI  SVETOGA  SJEDINJENJA  KOJE  SE 
POSTIZAVA  U  MOLITVI 

Sjedinjenje  se  mnogo  puta  postizava,  a  da  mi  na  njemu  ne  su¬ 
rađujemo.  Ono  dolazi  samo  od  sebe  kao  posljedica,  kada  se  mi  bez 
protivljenja  i  otpora  pustimo  Božjoj  dobroti,  da  nas  ona  sjedini  sa 
sobom.  To  je  na  primjer  kao  kada  dojenče  čezne  za  grudima  svoje 
majke,  ali  je  toliko  slabo,  da  ne  može  učiniti  nikakav  pokret,  kojim 
bi  došlo  na  te  grudi,  niti  se  može  pritisnuti  na  njih,  kada  je  već  na 
njima.  Ono  se  samo  veseli,  što  ga  je  majka  digla  i  pritisnula  na  svo¬ 
je  grudi  i  da  ga  dalje  pritišće  na  njima. 

Katkada  mi  surađujemo.  To  'biva  na  primjer  kada  nas  Bog  vuče, 
a  mi  drage  volje  trčimo,  da  pomognemo  slatkoj  snazi  njegove  dobro¬ 
te,  koja  nas  vuče  i  koja  nas  svojom  ljubavlju  pritišće  k  sebi. 

Katkada  nam  se  opet  čini,  da  mi  sami  prvi  počinjemo  spajati 
se  s  Bogom  i  pritiskivati  se  na  nj  prije  nego  se  on  s  nama  spojio. 
Tada  mi  osjećamo,  da  djelo  sjedinjenja  počinje  s  naše  strane,  a  da 

mi  .ne  osjećamo  ono,  ikoje  nastaje  s  Božje  strane.  A  ipak  to  djelo  koje 
nastaje  s  Božje  strane  bez  sumnje  uvijek  predusreće  nas,  iako  mi 
uvijek  ne  osjećamo  njegovo  predusretanje.  Jer  ako  se  on  ne  bi  sje¬ 
dinio  s  nama,  ni  mi  se  ne  bismo  nikada  sjedinili  s  njim.  On  uvijek 
izabere  i  uhvati  nas  prije  nego  mi  izaberemo  i  uhvatimo  njega. 

Ali  ako  mi  pođemo  za  njegovim  mamljenjem,  koje  se  ne  da 
primijetiti,  mi  počinjemo  sjedinjavati  se  s  njim,  tada  on  katkad  po¬ 
maže  napredovanju  našega  sjedinjenja  tako  da  pomaže  našu  slabost. 
On  se  neosjetno  sljubi  s  nama  tako,  da  mi  ni  ne  osjetimo,  da  je  on 
ušao  u  naše  srce  i  da  ga  je  napunio  neusporedivom  slašou. 

Katkad  opet  on,  da  mi  ni  ne  osjetimo,  nastavlja  pomagati  nam 
i  podupirati  nas,  kao  što  nas  je  i  privukao  na  sjedinjenje,  a  da  mi  to 
nismo  ni  osjetili.  Mi  ne  znamo  'kako  nastaje  to  veliko  sjedinjenje,  ali 
mi  vrlo  dobro  znamo,  da  naše  sile  nedostaju,  da  ga  one  stvore.  Na 
temelju  toga  mi  zaključujemo,  da  neka  tajna  sila  nečujno  razvija  u 
nama  svoju  djelatnost. 

Kada  brodari  koji  prevoze  željezo  osjete,  da  njihove  lađe  snaž¬ 
no  sile  u  jednome  smjeru,  iako  puše  slab  vjetar,  njima  je  odmah 
jasno,  da  plove  blizu  brda,  koja  sadrže  magnete.  Ti  magneti  ih  tada 
neprimjetno  vuku.  Brodari  uviđaju,  da  njihova  brza  vožnja,  koju 
je  lako  uočiti  i  prepoznati  potječe  od  uzroka,  koji  nije  poznat  i  koji 
se  ne  može  primijetiti. 

Slično  moramo  suditi  i  mii.  Kada  vidimo,  da  se  s  malim  napo¬ 
rom  koji  čini  naša  volja  naša  duša  sve  više  i  više  sjedinjuje  s  Bo¬ 
gom,  nama  je  tada  vrlo  lako  zaključiti,  da  mi  sami  imademo  premalo 
vjetra,  koji  hi  nam  omogućio  tako  brzu  vožnju  prema  Bogu  i  da  nas 
radi  toga  vuče  nebeski  magnet  naših  duša  tajanstvenim  djelovanjem 
svoje  milosti.  A  on  želi,  da  to  djelovanje  ostaje  za  nas  neprimijeće- 
no,  da  mu  se  mi  još  više  divimo  i  da,  ne  zavaravajući  se  kako  osje¬ 
ćamo  njegovo  privlačenje,  sa  sve  većom  iskrenošću  i  prostođušnošću 
budemo  jednostavno  obuzeti  željom,  da  se  sjedinimo  s  njegovom 
dobrotom. 

Mnogo  puta  to  se  sjedinjenje  dogodi  tako  neprimjetno,  da  naše 
srce  ni  ne  primijeti  ni  božansko  djelovanje  u  nama,  ni  naše  sudje¬ 
lovanje  u  njemu.  Ono  jednostavno  ustanovi,  da  je  sjedinjenje,  makar 
i  nezapaženo,  postalo  gotov  čin.  Otprilike  kao  što  se  ono  dogodilo 
i  Jakobu,  koji  je  ni  ne  misleći  odjednom  postao  muž  Lijin.  Ili  možda 
naše  srce  izgleda  kao  drugi  Samson,  ali  mnogo  sretniji.  Ono  se  na¬ 
jedanput  našlo  vezano  i  stisnuto  konopcima  svetoga  sjedinjenja,  a 
da  mi  to  nismo  ni  opazili. 

U  drugim  opet  prilikama  mi  osjećamo  snažno  privlačenje  i  ste¬ 
zanje.  Jer  tada  se  sjedinjenje  ostvaruje  primjetnim  djelovanjem  ka¬ 
ko  s  Božje  tako  i  s  naše  strane. 

Opet  koji  puta  sjedinjenje  se  ostvaruje  putem  same  volje  i  u 
samoj  volji.  Nekada  imade  u  njemu  svoj  dio  i  razum,  jer  ga  volja 
povuče  za  sobom  i  prilagodi  ga  svojemu  predmetu.  Ona  to  postizava 
tako,  da  mu  priušti  poseban  užitak,  kada  on  prione,  da  ga  promatra. 
Tako  i  ljuibav  upravlja  naše  tjelesne  oči  na  ono,  što  mi  ljubimo,  da 
one  to  promatraju  s  dubljom  i  naročitijom  pažnjom. 

Nekada  se  to  sjedinjenje  ostvaruje  svima  sposobnostima  duše.  Ta¬ 
da  se  one  sve  zajedno  okupe  oko  volje,  ne  zato,  da  se  sjedine  s  Bo¬ 
gom,  jer  one  sve  nisu  kadre  to  učiniti,  nego  zato,  da  olakšaju  volji, 
da  ona  ostvari  sjedinjenje  s  Bogom,  jer  kada  bi  se  ostale  sposobnosti 
upregnule  tako,  da  svaka  od  njih  bude  zaposlena  svojim  vlastitim 
predmetom,  tada  se  duša,  koja  djeluje  pomoću  njih,  ne  bi  mogla  tako 
potpuno  predati  djelatnosti,  kojom  se  postizava  sjedinjenje  s  Bogom. 

Na  toliko  eto  različitih  načina  duša  se  sjedinjuje  s  Bogom! 

Gledajte  sv.  Marcijala!  Predaja  veli,  da  se  tako  zvalo  ono  bla¬ 
ženo  dijete,  o  kojemu  govori  sv.  Marko.  Mk  9.35.  Naš  Gospodin  ga 
je  uhvatio,  podigao  u  vis  i  tako  ga  dosta  drugo  držao  na  svojim  ru¬ 
kama.  O,  lijepi  mali  Marcijale,  kako  si  ti  blažen!  Sam  Spasitelj  te 
je  uhvatio,  uzeo  i  digao,  nosio,  privio  k  sebi  i  pritisnuo  na  svoja  sveta 
prsa,  poljubio  te  cjelovom  svojih  svetih  usta,  a  da  ti  kod  toga  nisi 
ništa  sudjelovao,  osim  što  se  nisi  ništa  odupirao  da  primiš  to  bo¬ 
žanske  milovanje! 

Naprotiv!  Sv.  Simeon  je  zagrlio  i  stisnuo  našega  Spasitelja  na 
svoje  grudi,  a  da  naš  Spasitelj  nije  ni  najmanje  pokazao,  da  sudje¬ 
luje  s  tim  sjedinjenjem,  iako  Crkva  u  Vesperama  Svijećnice  pjeva: 
Starac  je  nosio  dijete,  a  dijete  je  upravljalo  starcem.  Lk  2.28. 

Sv.  Bonaventura,  kada  je  jednoga  dana  slušao  sv.  Misu.  bio  je 
ganut  svetom  poniznošću  te  ne  samo  da  se  nije  sjedinio  s  našim  Go¬ 
spodinom,  nego  se  je  uklonio  od  njegove  stvarne  prisutnosti,  ti.  od 
presv.  oltarskoga  sakramenta.  Ali  tada  je  sam  naš  Gospodin  došao, 
da  se  sjedini  s  njime,  tj.  donio  mu  je  svoj  božanski  sakrament. 
Oh,  Bože  moj!  Dragi  moj  Teotime!  Ajde  ti  reci,  kada  se  to  sjedinje¬ 
nje  zbilo,  s  kolikom  li  je  ljubavlju  ta  sveta  duša  pritiskala  Spasitelja 
na  svoje  srce! 

Evo  ii  obratno  od  toga!  Sv.  Katarina  Sijenska  žarko  je  željela 
primiti  našega  Gospodina  u  svetoj  Pričesti.  Kada  je  ona  svu  svoju 
dušu  i  svu  svoju  ljubav  silila,  tjerala  i  tiskala  prema  njemu,  on  je 
sam  došao  i  sjedinio  se  s  njom,  ušao  u  njezina  usta  ii  ispunio  nju 
s  tisuću  blagoslova! 

Tako  je  naš  Gospodin  počeo  svoje  sjedinjenje  sa  sv.  Bonaven- 
turom,  dok  je  naprotiv  kod  svete  Katarine  sasvim  obratan  slučaj. 
Ona  je  sama  počela  svoje  sjedinjenje  s  njezinim  Spasiteljem. 

Sveta  zaljubljenica  u  Pjesmi  nad  pjesamama  govori  tako  kao 
da  je  ona  postigla  sjedinjenje  i  na  jedan  i  na  drugi  način.  Ona  veli: 
»Ja  sva  pripadam  mojemu  predragom,  a  on  se  opet  okreče  k  meni!« 
Pj  nad  pj  7.10.  Drugim  riječima  kao  da  ona  hoće  reći:  »Ja  sam  se 
sjedinila  s  mojim  predragim  prijateljem,  a  za  uzvrat  on  se  opet 
obraća  k  meni,  da  se  sve  više  d  više  sjedini  sa  mnom  d  da  tako  po¬ 
stane  sav  moj!«  »Moj  dragi  prijatelj  je  kita  mire.  On  će  ostati  na 
mojim  grudima,  Pj  nad  pj  1.13.  d  ja  ću  ga  pritisnuti  'kao  ‘kitu  miline. 
A  David  veli:  »Duša  se  je  moja  stisla  k  tebi,  Bože  moj,  a  tvoja 
desnica  me  je  zgrabila  i  uhvatila.«  A  na  drugom  mjestu  zaručnica 
uvjerava,  da  ju  je  njezin  zaručnilk  pretekao:  »Moj  dragi  je  sav  moj, 
a  ja  sam  sva  njegova!«  Pj  nad  pj  2.16.  Mi  stvaramo  sveto  sjedinjenje 
u  'kojemu  se  on  spaja  sa  mnom,  a  ja  se  spajam  s  njime. 

A  da  pokaže,  da  se  to  sjedinjenje  uvijek  događa  po  Božojj  mi¬ 
losti,  koja  nas  vuče  k  sebi  i  koja  svojim  mekama  i  svojim  privlač¬ 
nostima  uzbuđuje  i  pokreće  našu  dušu  te  je  oduševljava  za  sveto 
sjedinjenje  s  njime,  ona  kliče,  da  je  potpuno  nemoćna  i  zove  u  po¬ 
moć:  »Povuci  me  k  sebi!«  Pj  nad  pj.  1.3.  Ali  zatim  u  svojoj  daljnjoj 
ispovijedi  ona  priznaje,  da  se  ne  da  vući  kao  kamen  ili  kao  robijaš, 
nego  da  će  ona  sama  sudjelovati  sa  svoje  strane  i  da  će  svoj  trud 
pridružiti  moćnoj  privlačnosti  svojega  dragog,  ona  veli:  »Mi  trčimo 
za  ugodnostima  tvojih  mirisa!« 

I  da  se  zna,  da  će  se  sve  moći  duše  pokrenuti  prema  sjedinjenju, 
ako  nju  samo  nešto  jače  potegne  volja,  ona  veli:  »Povuci  me  i  mi 
ćemo  trčati!«  Zaručnik  vuče  samo  jednu,  a  k  sjedinjenju  trči  više 
njih.  Volja  je  jedina  sposobnost,  koju  Bog  traži,  a  sve  druge  spo¬ 
sobnosti  trče  za  njom,  da  se  zajedno  s  njom  sjedine  s  Bogom. 

K  tome  sjedinjenju  pozvao  je  božanski  pastir  duša  svoju  dragu 
Sulamitkinju.  On  joj  je  rekao :  »Stavii  me  kao  pečat  na  svoje  srce, 
stavi  me  kao  pečat  na  svoju  rUku !«  Pj  nad  pj  8.6.  Da  pečat  dobro 
utionemo  u  vosak,  nije  dosta  da  samo  spojimo  jedan  s  drugim,  nego 
ih  moramo  dobro  pritisnuti  jedan  u  drugi.  Bog  hoće,  da  se  mi  s  nji¬ 
me  sjedinimo  isto  tako  čvrstim  d  stisnutim  sjedinjenjem,  da  ostane¬ 
mo  obilježeni  njegovim  tragovima. 

Sveta  ljubav  našega  Spasitelja  potiče  nas,  tjera  nas,  sili  nas. 
2  Kor  5.14.  O  Bože  moj,  kako  veličanstven  primjer  sjedinjenja!  Mi- 
lošću  on  se  sjedinio  s  našom  ljudskom  naravi,  kao  loza  sa  svojim 
brijestom,  da  je  u  neku  ruku  učini  dionicom  svojega  ploda.  Ali  kada 
je  vidio,  da  se  to  sjedinjenje  Adamovim  grijehom  razvrglo,  on  stvara 
mnogo  čvrstije  i  stisnutije  sjedinjenje  u  utjelovljenju,  po  kojemu 
ljudska  narav  u  jedinstvu  osobe  ostaje  zauvijek  sjedinjena  s  Bogom. 

A  potom,  da  se  ne  samo  ljudska  narav,  već  da  se  svi  ljudi  uz¬ 
mognu  u  najdubljoj  svojoj  nutrini  sjediniti  s  njegovom  dobrotom, 
on  je  ‘ustanovio  sa'kramenat  presvete  Euharistije.  U  njemu  može 
sudjelovati  svaki  pojedini  čovjek,  da  putem  jela  zbiljski  i  stvarno 
svojega  Spasitelja  sjedini  sa  sobom. 

Dragi  moj  Teotime,  to  sakramentalno  sjedinjenje  potiče  nas 
i  pomaže,  da  ostvarimo  duhovno  sjedinjenje,  o  kojemu  govorimo. 


TREĆA  GLAVA 

NAJVIŠI  STUPANJ  SJEDINJENJA  JE  U  STANJU  LEBDJENJA 

I  ZANOSA 

Bilo  da  se  sjedinjenje  naše  duša  s  Bogom  događa  neprimjetno, 
bilo  da  se  ono  događa  primjetno,  njegov  začetnik  je  uvijek  Bog.  Ta! 
Nitko  se  ne  može  sjediniti  s  njim,  ako  ne  pođe  k  njemu.  A  nitko 
ne  može  poći  k  njemu,  ako  ga  on  sam  ne  povuče  k  sebi.  To  nam 
svjedoči  sam  nebeski  zaručnik,  kada  veli:  »»Nitko  ne  može  doći 
k  meni,  ako  ga  ne  povuče  moj  Otac!«  Iv  6.44.  A  to  isto  tvrdi  i  nje¬ 
gova  nebeska  zaručnica,  kada  zahtijeva:  »Povuci  me!  Mi  trčimo  za 
ugodnostima  tvojih  miomirisa!«  Pj  nad  pj  1.3. 

Savršenost  dakle  toga  sjedinjenja  sastoji  se  od  dvije  točke:  1. 
ono  mora  biti  čisto  i  2.  ono  mora  biti  jako. 

Mogu  li  ja  prići  k  nekomu,  da  mu  govorim,  da  ga  bolje  vidim, 
da  od  njega  nešto  dobijem,  da  udišem  miris,  koji  ga  okružuje,  da 
se  oslonim  'na  nj?  Da!  Tada  ja  zaista  prilazim  k  njemu  i  ja  se  sa¬ 
stajem  s  njim,  ali  moje  približavanje  k  njemu,  moje  sastajanje 
s  njim  nije  moja  glavna  namjera,  nego  ja  se  njime  služim  samo  kao 
sredstvom  i  kao  pripremom,  da  postignem  neku  drugu  stvar.  Jer 
ako  se  ja  približim  k  njemu  i  ako  se  ja  sastanem  s  njim,  ne  želeći 
ništa  drugo,  osim  da  budem  blizu  njega  i  da  uživam  u  njegovoj 
blizini  i  u  vezi  s  njime,  tada  je  to  čisto  i  jednostavno  približavanje 
i  sjedinjenje. 

Tako  su  se  mnogi  približili  našemu  Gospodinu.  Jedni,  da  ga 
čuju  kao  Marija  Magdalena,  drugi,  da  ozdrave,  kao  žena  'koja  je 
bolovala  od  krvotoka.  Drugi  su  mu  se  opet  približili,  da  mu  se  kla¬ 
njaju,  kao  Magi  ili  Mudraci,  dirugi,  da  mu  služe,  kao  Marta.  Drugi 
opet,  da  nadvladaju  svoju  nevjeru,  kao  Tomo,  drugi  napokon,  da  ga 
pomažu,  kao  Magdalena,  Josip  i  Ndkodem.  Ali  njegova  božanska 


295 


Sulamitikinja  ga  traži  samo  zato,  da  ga  nađe  i  kada  ga  je  našla,  ona 
ne  želi  ništa  drugo,  nego  da  ga  čvrsto  drži  ii  da,  držeći  ga,  nikada  ga 
ne  ostavi.  Stoga  ona  veli:  »Ja  ga  držim  i  nikada  ga  više  neću  pu¬ 
stiti!«  Pj  nad  pj  3.4. 

Sv.  Bernard  piše,  Sedamdeset  i  deveta  homilija  k  Pj  nad  pj, 
točka  4:  »Jakob  drži  Boga  čvrsto  ga  stišćući,  ali  on  je  brzo  spreman, 
da  ga  pusti,  jedino  pod  uvjetom,  da  dobije  od  njega  blagoslov.«  Post 
32.36.  Ali  Sulamitkinja  ga  neće  pustiti  ni  za  volju  svih  blagoslova, 
koje  će  on  njoj  dati.  Jer,  ona  neće  Božje  blagoslove,  ona  hoće  Boga 
blagoslova!  Ona  govori  s  Davidom:  »Sto  ima  u  nebu  za  mene  i  što 
ja  želim  na  zemlji  drugo,  ako  ne  tebe?  Ti  si  Bog  mojega  srca  i  moj 
dio  za  sve  vijeke!«  Ps  72.25. 

Tako  je  slavna  Majka  stajala  pod  križem  svojega  Sina.  Iv  19.25. 
Sto  ti  tražiš,  ti,  majko  života,  na  tome  brdu  Kalvariji,  na  tome  mje¬ 
stu  smrti?  Ja  tražim  —  odgovorit  će  nam  ona  —  moje  dijete,  koje 
je  moj  život.  A  zašto  ga  ti  tražiš?  Da  budem  s  njime!  Ali  on  je  sada 
u  tuzi  smrti.  Ps  17.5.  i  114.3.  Pa  ja  ni  ne  tražim  radosti,  ja  tražim 
samo  njega.  Moje  srce  je  puno  ljubavi  i  ona  me  uvjek  i  svuda  tjera, 
da  tražim  sjedinjenje  s  njime,  da  budem  zajedno  s  tim  mojim  ljub- 
sjendm  djetetom,  s  mojim  predragim. 

Jednom  riječju,  težnja  duše  za  tim  sjedinjenjem  znači  jedino  to, 
da  duša  želi  biti  sa  svojim  predragim. 

Kada  je  to  sjedinjenje  duše  s  Bogom  nadasve  tijesno  i  čvrsto, 
tada  ga  bogoslovi  nazivaju  »inhaesio«  ili  »adhaesio«,  jer  u  njemu 
duša  ostaje  ugrabljena  i  osvojena,  prikovana  i  prilijepljena,  obješena 
i  pričvršćena  uz  Božje  veličanstvo  i  to  tolikom  snagom,  da  se  ona 
od  njega  ne  može  lako  otrgnuti  i  otkinuti. 

Molim  te,  dragi  moj  Teotime,  promatraj  toga  čovjeka,  koji  je 
tako  napetom  pažnjom  prikovan  uz  milozvučnost  skladne  glazbe 
ili,  što  je  zaista  ludo,  uz  budalaštinu  igranja  na  karte.  Ti  bi  ga  htio 
od  toga  otrgnuti,  ali  ti  to  ne  možeš.  Kakve  mu  drago  dužnosti  če¬ 
kale  na  nj  kod  kuće,  one  ga  ne  mogu  otrči  od  njegove  prilijepljenosti 
i  prikovanositi.  U  njima  on  zaboravlja  čak  i  jesti  i  pita. 

Bože  moj!  Dragi  moj  Teotime!  Koliko  više  je  prilijepljena  i  pri¬ 
kovana  uz  Boga  duša,  koja  je  sva  utonula  u  ljubavi  prema  svojemu 
Bogu,  kada  je  ona  sjedinjena  s  beskrajnom  slašću  Boga  i  kada  je 
ona  sva  očarana  i  začarana  beskrajnim  savršenstvima  toga  neuspo¬ 
redivoga  bića. 

Takva  je  bila  duša  onoga  velikoga  apostola,  izabrane  posude 
Božje  koji  je  uskliknuo:  »Da  živim  za  Boga,  ja  sam  pribijen  na  križ 
s  Isusom  Kristom!«  Gal  2.19.  Rada  toga  on  nas  uvjerava,  da  ga  ništa, 
pa  ni  sama  smrt  ne  može  rastaviti  od  njegova  Učitelja.  Rim  8.38. 

Štoviše  takav  učinak  ljubavi  pokazao  se  između  Davida  i  Jonatana. 
Jer  stoji  napisano,  da  je  »Jonatanova  duša  bila  prilijepljena  za  Da- 
vidovu  dušu!«  1  Kralj  18.1.  Tako  je  poznat  aksion,  koji  su  hvalili 
stari  Oci  Crkve,  da  prijateljstvo,  koje  je  moglo  svršiti,  nije  nikada 
ni  'bilo  pravo  prijateljstvo,  kako  sam  ja  'to  na  drugom  mjestu  pro¬ 
tumačio. 

Molim  te,  dragi  moj  Teotime,  gledaj  to  dojenče,  'kako  se  objesilo 
o  vrat  i  kako  se  pripilo  o  grudi  svoje  majke!  Hoće  li  ga  sada  netko 
otrgnuti  iz  majčina  zagrijala,  da  ga  odnese  u  njegovu  kolijevku,  jer 
je  već  vrijeme,  da  ide  spavati,  ono  će  se  svima  silama  braniti  i  oti¬ 
mati,  da  ne  mora  ostaviti  te  njemu  tako  drage  grudi.  Otrgnemo  li 
mu  jedinu  niku,  ono  će  se  uhvatiti  drugom.  A  ako  ga  sasvim  digne¬ 
mo,  ono  će  početi  plakati.  Držeći  još  samo  svoje  srce  i  svoje  oči  tamo 
gdje  više  ne  može  držati  svoje  tijelo,  ono  zaziva  svoju  majku  sve 
dok  ga  pomoću  kolijevke  ne  uspavamo. 

Tako  je  isto  i  s  dušom,  koja  je  vježbom  sjedinjenja  doprla  .tako 
daleko,  da  sva  upijena  i  utonula  boravi  u  božanskoj  dobroti.  Nikako 
osim  silom  i  uz  veliku  'bol  ne  može  se  nju  otkinuti  od  nje.  Ako  od¬ 
vratimo  njezinu  maštu,  ona  će  i  dalje  ostati  pričvršćena  svojim  ra¬ 
zumom.  A  ako  odvratimo  njezin  razum,  ona  će  se  i  dalje  držati 
zakvačena  voljom.  A  ako  je  natjeramo,  da  se  odvrati  od  Božje  do¬ 
brote  kakvom  nasilnom  rastresenošću,  ona  će  se  od  časa  do  časa 
opet  vraćati  predmetu  svoje  ljubavi,  od  kojega  se  ona  nikako  ne 
može  odvratiti.  Kolikogod  joj  je  moguće,  ona  će  i  opet  obnoviti  i  na¬ 
staviti  slatke  veze  svojega  sjedinjenja  sa  svojom  ljubavlju.  Ona  će  se 
krišom  ponovno  i  ponovno  vraćati  k  njoj.  U  tome  nastojanju  ona 
će  doživljavati  onu  istu  muku,  koju  je  doživljavao  sv.  Pavao.  Filip 
1.23.  Nju  progone  dvije  želje:  s  jedne  strane  ona  želi,  da  se  oslobodi 
svakoga  vanjskoga  .posla,  da  unutra  ostane  sjedinjena  s  Isusom 
Kristom,  a  s  druge  strane,  da  ipak  prione  uz  poslušnost,  koju  upravo 
sjedinjenje  s  Isusom  Kristom  traži  od  nje  kao  nuždan  preduvjet. 

Sv.  Majka  Tereza  veli  vrlo  zgodno:  »Kada  je  sjedinjenje  doprlo 
do  te  savršenosti,  da  nas  ono  drži  priljubljene  i  prilijepljene  uz  na¬ 
šega  Gospodina,  ono  se  tada  više  ni  u  čemu  ne  razlikuje  od  ushićenja 
u  transu,  od  stanja,  u  kojemu  se  prekida  funkcioniranje  duha  i  on 
kao  da  ostaje  lebdjeti  u  zraku.«  Život,  Glava  18.1  20.  To  se  stanje 
zove  naprosto  sjedinjenje  ili  zanos  ili  lebdjenje,  kada  je  ono  kratko. 
Kada  je  ono  dugo,  tada  se  zove  ekstaza  ili  trans. 

Jer  ako  je  duša  zaista  tako  čvrsto  sjedinjena  i  spojena  sa  svo¬ 
jim  Bogom,  da  je  nije  moguće  tako  lako  od  njega  otkinuti,  tada  ona 
više  nije  u  samoj  sebi,  nego  u  Bogu.  Kao  što  raspeto  tijelo  nije  više 
samo  za  sebe,  nego  je  pribijeno  na  križu  i  kao  što  bršljan,  koji  se 
penje  uza  zid  nije  više  sam  za  sebe,  nego  je  prirastao  za  zid. 

Ali  da  izbjegnemo  svaku  nejasnoću,  znaj,  dragi  moj  Teotime, 
da  je  ljubav  veza,  i  to  veza  savršenstva.  Kol  3.4.  Prema  tome  onaj 
koji  ima  više  ljubavi,  on  je  uže  sjedinjen  i  vezan  s  Bogom.  Ali  mi 
ne  govorimo  o  toj  vezi  ljubavi,  koja  je  trajno  u  nama,  koja  je  naš 
habitus  ili  naša  navika,  bdio  da  mi  spavamo,  bilo  da  smo  budni.  Mi 
govorimo  o  sjedinjenju,  koje  se  postizava  putem  djelatnosti  i  koje 
je  plod  vježbanja  u  ljubavi. 

Predstavi  ti  sebi,  dragi  moj  Teotime,  da  su  još  dandanas  na 
životu  sv.  Pavao,  Dionizije,  Augustin,  Bernard,  Franjo,  sv.  Katarina 
Genovska  ili  Sijenska  i  da  sada  spavaju  od  umomosti  nakon  mnogo 
rada  i  truda,  koji  su  podnijeli  iz  ljubavi  prema  Bogu.  Predstavi  ti 
sebi  isto  tako  koju  mu  drago  dobru  dušu,  koja  nije  tako  sveta  kao 
što  su  spomenute  duše,  a  koja  se  u  isto  vrijeme  predaje  molitvi  sje¬ 
dinjenja.  Pitam  te  sada,  dragi  moj  Teotime,  tko  je  s  Bogom  više 
sjedinjen,  tko  je  s  njim  tješnje  povezan,  tko  je  prisnije  predan  Bogu 
ili  te  velike  duše,  koje  spavaju  ili  ta  duša,  koja  se  sada  moli?  Si¬ 
gurno  će  to  biti  one  velike  duše  spomenutih  slavnih  svetaca.  One 
posjeduju  više  ljubavi  i  kakogod  na  neki  način  njihove  duše  spavaju, 
one  su  toliko  predane  Bogu,  toliko  su  s  njime  sjedinjene,  da  se  ne 
mogu  rastaviti  od  njega. 

Ali  ti  češ  mi  reći,  kako  je  to  moguće,  da  duša  koja  je  u  molitvi 
sjedinjena  pa  čak  i  u  samoj  ekstazi  bude  manje  sjedinjena  s  Bogom 
nego  duše  onih  koji  spavaju  pa  'bile  one  ne  znapi  kako  svete.  Evo  što 
ću  ti  na  to  odgovoriti,  dragi  moj  Teotime!  Ova  se  duša  nalazi  dalje 
naprijed  u  vježbi  sjedinjenja,  a  one  su  duše  dalje  naprijed  u  samome 
sjedinjenju.  One  su  već  sjedinjene  s  Bogom  i  više  se  s  njim  ne  sje¬ 
dinjuju,  jer  spavaju.  Ova  se  naprotiv  jedna  duša  sjedinjuje  s  Bogom, 
jer  ona  taj  čas  uvježbava  sjedinjenje  i  aktualno  ga  provodi  u  djelo. 

Uostalom  ta  vježba  sjedinjenja  s  Bogom  može  se  provoditi  u 
kratkim  i  prolaznim,  ali  čestim  uzdizanjima  našega  srca  u  Bogu.  Ta 
uzdizanja  činimo  pomoću  strelovitih  molitava,  koje  činimo  na  tu  na¬ 
kanu. 

»O,  Isuse,  tko  će  mi  dati  milost,  da  ja  budem  jedan  duh  s  tobom? 
Napbkon,  Gospodine,  od  svega  mnoštva  stvorova  ja  ne  tražim  ništa. 
Ja  hoću  jedino  biti  jedno  s  tobom!  Bože  moj,  ti  si  jedan  jedini,  ti  si 
jedini  potreban,  Uk  10.42,  mojoj  duši!  Ah,  dragi  prijatelju  mojega 
srca,  sjedini  moju  siromašnu  dušu,  jedinu  moju  dušu  s  tvojom  jed¬ 
nom  jedinom  i  jedinstvenom  dobrotom!  Ah!  Ti  si  sav  moj!  Kada  ću 
i  ja  biti  sav  itvoj?  Magnet  vuče  željezo  i  čvrsto  ga  drži!  O,  Gospodine 
Isuse,  ti  si  moj  magnet!  Povuci  k  sebi  moje  srce!  Čvrsto  drži  moju 
dušu,  pritisni  je  na  svoje  očinske  grudi  i  zauvijek  je  sjedini  sa  so- 

bom!  Ah!  Ja  sam  stvoren  za  tebe.  ZaSto  dakle  ja  nisam  u  tebi?  Utopi 
tu  'kap  duha  koju  si  mi  dao  u  more  tvoje  dobrote !  Utopi  je  u  to  more 
dobrote,  iz  koje  ona  i  tako  proizlazi !  AH !  Gospodine !  Budući  da  me 
tvoje  srce  ljubi,  zašto  me  ne  ugrabi  za  sebe,  kada  ja  i  tako  za  tim 
čeznem  svim  svojim  bićem?  Povuci  me  i  ja  ću  trčati  za  tvojim  ča¬ 
rima!  Pj  nad  pj  1.3.  Ja  ću  se  'baciti  u  tvoj  očinski  naručaj  i  neću  se 
iz  njega  maknuti  ni  sve  vijeke  vjekova.  Amen!« 


CETVRTA  GLAVA 
OTMICA  I  NJEZINA  PRVA  VRSTA 

Ekstaza  se  zove  otmica,  jer  nas  njome  Bog  vuče  i  diže  'k  sebi,  a 
otmica  se  zove  ekstaza,  jer  njome  mi  izlazimo  i  ostajemo  izvan  i  iz¬ 
nad  nas  da  se  sjedinimo  s  Bogom. 

Koligod  su  čari  ili  meke,  kojima  nas  Bog  vuče  k  sebi  divno  bla¬ 
go  ugodne  i  slatke,  to  iipak,  radi  moći  koju  imaju  božanska  dobrota 
i  ljepota,  da  .privuku  k  sebi  pažnju  i  napetost  našega  duha,  ito  se  na¬ 
ma  čini  da  nas  one  ne  samo  dižu,  nego  da  nas  one  grabe,  otimlju  i 
odnose. 

S  druge  strane  opet  .pristanak  ugrabljene  duše  'kao  i  njezino 
gorljivo  kretanje  za  Božjim  čarima,  kojim  se  duša  izlijeva  u  Bogu 
potpuno  su  slobodni,  ali  ipak  izgleda,  da  ona  ne  samo  da  se  penje  i 
diže,  .nego  da  se  baca  izvan  sebe  i  da  9rlja  u  samoga  Boga. 

To  isto  se  događa  d  u  onoj  sramotnoj  ekstazi  i  u  onom  gnusnom 
ushićenju,  koje  duša  doživljava,  kada  mekama  svojih  tjelesnih  uži¬ 
taka  izađe  izvan  svojih  granica  svojega  duhovnoga  dostojanstva  i 
padne  ispod  svojega  prirodnoga  stanja.  Jer  duša  se  tada  drago¬ 
voljno  predaje  toj  bijednoj  strasti  i  stropoštava  se  izvan  sebe  same, 
to  jest  izvan  svojega  duhovnoga  stanja.  Zato  kažemo,  da  ona  pada 
u  sjetilnu  ekstazu.  Ali  jer  je  sjetilne  čari  snažno  vuku  i  da  tako  ka¬ 
žemo  odnose  je  u  to  nisko  i  prosto  stanje,  kaže  se,  da  je  ona  zapala 
i  utonula  u  stanje  izvan  sebe,  jer  je  te  .proste  putenosti  lišavaju 
upotrebe  .razuma  i  rasuđivanja.  One  to  čine  s  tako  divljom  i  bije¬ 
snom  silom,  da  izgleda  kao  da  je  čovjek,  kako  je  rekao  jedan  od  naj¬ 
većih  filozofa  Hiipokrat,  pao  u  epilepsiju.  Izgleda,  da  je  duh  toliko 
upropašten  i  izgubljen.  O  ljudi,  dokle  ćete  biti  tako  bezumni,  da 
ćete  htjeti  gaziti  vaše  naravno  dostojanstvo,  dragovoljno  se  spušta¬ 
jući  i  strovaljujući  u  stanje  divljih  životinja?  Ps  43. 

Sto  se  tiče  svetih  ekstaza,  dragi  moj  Teotime,  imade  ih  tri  vrste. 
Prva  je  ekstaza  razuma,  druga  je  ekstaza  čuvstva  i  treća  je  ekstaza 
djelatnosti.  Prva  se  sastoji  u  udivljenju,  druga  u  žaru  čuvstva,  a 
treća  u  djelu.  Prva  se  događa  putem  divljenja,  druga  putem  pobo- 
žnosti,  a  treća  putem  djela. 

Divljenje  nastaje  u  nama,  kada  se  susretnemo  s  novom  istinom, 
koju  mi  do  tada  nismo  poznavali,  a  niti  smo  je  kanili  upoznati.  I  'ka¬ 
da  se  k  toj  novoj  istini  koju  smo  sreli,  pridruži  ljepota  i  dobrota, 
divljenje,  koje  odatle  nastaje,  postaje  prava  naslada.  Tako  na  pri¬ 
mjer  kada  je  kraljica  od  Sabe  našla  u  Salamonu  veću  mudrost  nego 
ju  je  očekivala,  postala  je  sva  prožeta  od  divljenja.  3  Kr  10.15.  A  isto 
tako  je  veliko  divljenje  obuzelo  Zidove,  kada  su  se  uvjerili,  da  naš 
Gospodin  ima  više  znanja  nego  su  oni  slutili.  Mt  13.54. 

Kada  se  dakle  Božjoj  dobroti  svidi,  da  našemu  razumu  pokloni 
neku  posebnu  jasnoću  tako  da  on  njome  promatra  božanska  otajstva 
izvanrednim,  uzvišenim  i  dubokim  razmišljanjem,  tada  ga  obuzima 
divljenje.  Jer  tada  on  u  tima  božanskim  otajstvima  gleda  više  ljepote 
nego  je  ikada  mogao  i  pomisliti.  On  im  se  jednostavno  divi. 

Divljenje  nad  stvarima  Ikoje  su  drage  priteže  i  čvrsto  drži  duh 
na  tima  stvarima.  Divljenje  postizava  to  koliko  radi  sjajnosti  ljepo¬ 
te,  koju  ono  u  tima  stvarima  otkriva,  toliko  radi  toga,  jer  je  ta  sjaj¬ 
nost  za  nj  potpuno  nova.  Razum  se  jednostavno  ne  može  dosta  na¬ 
gledati  onoga,  što  on  još  nikada  nije  vidio,  a  što  mu  je  tako  drago 
gledati. 

Osim  toga  katkada  Bog  daje  duši  svjetlo,  koje  je  ne  samo  jasno, 
nego  koje  raste  kao  jutarnja  zora.  I  tada  duša  postaje  nalik  rudari¬ 
ma,  koji  su  otkrili  zlatan  rudnik  i  koji  tada  kopaju  sve  dublje  i  du¬ 
blje,  da  pronađu  sve  više  i  više  toga  željenoga  dragocjenoga  metala. 
Tako  i  duh  sve  dublje  i  dublje  ponire  u  razmišljanje  i  divljenje  svo¬ 
jega  božanskoga  predmeta. 

Ta,  divljenje  je  stvorilo  ni  više  ni  manje  nego  filozofiju  i  pomno 
proučavanje  .prirodnih  znanosti.  Ono  je  isto  tako  stvorilo  i  ‘kontem¬ 
placiju  i  mističko  bogoslovlje.  Pa  kada  to  divljenje  ojača  i  postane 
izvanredno  snažno,  to  nas  ono  svojom  živom  pažnjom  i  upregnutošću 
razuma  u  nebeskim  stvarima  drži  izvan  i  iznad  nas  i,  razumije  se, 
vodi  nas  u  ekstazu. 

PETA  GLAVA 


DRUGA  VRSTA  OTMICE 

Bog  vuče  duše  k  sebi  svojom  vrhovnom  ljepotom  i  svojom  ne¬ 
pojmljivom  dobrotom.  Obadvije  te  uzvišenosti  nisu  ipak  ništa  drugo 
nego  samo  jedan  jedini  višnji  Bog,  koji  je  ujedno  i  lijep  i  dobar. 

Sve  što  se  događa,  imade  za  svrhu  ono,  što  je  dobro  i  lijepo.  Sve 
se  stvari  okreću  prema  njemu,  jer  on  ih  sve  kreće  i  drži  iz  svoje 
ljubavi.  Dobro  i  lijepo  žele,  ljube  i  uživaju  svi.  Za  nj  sve  stvari  čine 
i  žele  sve  ono,  što  one  uistinu  rade  i  hoće. 

Ono  što  je  lijepo  Grci  zovu  imenom  koje  znači  zvati,  jer  lijepo 
privlači  i  zove  k  sebi  sve  stvari.  Lijep  veli  se  grčki  k  a  1  o  s,  a  taj 
pridjev  dolari  od  glagola  k  alein  koji  znači  zvati.  Na  isti  način 
što  se  tiče  dobra,  njegova  je  prava  slika  svjetlo,  osobito  u  tome  smi¬ 
slu,  što  svjetlo  sve  ono  što  postoji  obuhvaća,  omeđuje  i  upućuje  na 
sebe.  Radi  toga  Grci  zovu  sunce  riječju  h  e  1  i  o  s,  koja  pokazuje, 
da  ono  sve  stvari  okuplja,  zatvara  u  sebi,  da  ono  skuplja  sve  što  je 
raspršeno,  to  jest  da  djeluje  tako  isto  kako  djeluje  i  dobro,  jer  sve 
stvari  okreće  k  sebi.  Da!  Svjetlo  nije  samo  beskrajno  i  neograničeno 
jedinstvo,  nego  je  ono  dsto  tako  i  ujedinitelj  i  skupljač  svega.  Sve 
stvari  njega  žele  kao  svoj  princip,  svojega  čuvara  i  svoj  posljednji 
cilj. 

Na  kraju  krajeva  dakle  dobro  i  lijepo  su  jedino  te  isto  tako  da 
sve  stvari  žele  dobro  i  lijepo. 

Dragi  moj  Teotime,  sve  ono  što  sam  ovdje  izložio,  sastavljeno  je 
malone  isključivo  prema  riječima  divnoga  Dionizija  Areopagite.  Div. 
nom.  4,  4.7.  A  nema  sumnje,  da  je  sunce  izvor  tjelesnoga  svjetla  i  da 
je  ono  prema  tome  prava  slika  onoga  što  je  dobro  i  lijepo.  Jer  među 
tjelesnim  stvorovima  nema  nijednoga  po  svojoj  dobrota  i  ljepoti  je¬ 
dnakoga  suncu.  Ljepota  i  dobrota  sunca  sastaje  se  u  njegovu  svjetlu, 
bez  kojega  ništa  ine  toi  bilo  ni  lijepo  ni  ddbro  u  ovome  tjelesnom 
svijetu.  Budući  da  je  ono  lijepo,  ono  rasvjetljuje  sve.  Budući  da  je 
ono  dobro,  ono  ugrijava  i  oživljava  sve.  Zato  jer  je  lijepo  i  svjetlo, 
ono  privlači  sve  oči,  koje  imaju  sposobnost,  da  gledaju  na  ovome 
svijetu.  Zato  jer  je  dobro  i  jer  ugrijava,  ono  privlači  k  sebi  sve  želje 
i  sva  nagnuća  tjelesnoga  svijeta.  Ono  privlači  sva  ishlapljivanja  i  sve 
pare  te  ih  zatim  opet  podiže.  Ono  vuče  (biljke  i  životinje  i  daje,  da 
one  niču  iz  svojih  .početaka,  I  nikakav  život  ne  nastaje,  a  da  mu 
životna  toplina  toga  velikoga  svjetlila  ne  pridonese  svoj  dio. 

Tako  isto  i  Bog,  otac  svakoga  svjetla,  Jak  1.17,  koji  je  nadasve 
dobar  i  lijep,  svojom  ljepotom  privlači  naš  razum,  da  ponire  u  nj,  a 

svojom  dobrotom  privlači  našu  volju,  da  ga  ljubi.  Svojom  ljepotom 
on  ispunja  naš  razum  uživanjem,  izlijeva  svoju  ljubav  u  našu  volju. 
Svojom  dobrotom  on  napunja  našu  volju  svojom  ljubavlju,  on  po¬ 
tiče  naš  razum,  da  ga  kontemplira.  Ljubav  nas  potiče  na  kontempla¬ 
ciju,  a  'kontemplacija  nas  potiče  na  ljubav. 

Odatle  slijedi,  da  ekstaza  i  otmica  potpuno  ovise  o  ljubavi.  Jer 
ljubav  je  ona  sila,  koja  tjera  razum  na  kontemplaciju,  a  volju  na 
sjedinjenje.  Prema  tome  mi  moramo  zajedno  s  velikim  Dionizijem 
povući  zaključak:  Božja  ljubav  je  ekstatička.  Ona  ne  dopušta,  da 
oni  koji  ljube  pripadaju  sebi,  nego  traži  da  pripadaju  onome,  što 
oni  ljube.  Div.  nom.  4.13. 

Onaj  divan  apostol  sv.  Pavao,  koji  je  posjedovao  tu  božansku 
ljubav  i  koji  je  iskusio  njezinu  ekstatičku  snagu,  nadahnut  božan¬ 
skom  mudrošću  radi  toga  veli:  »Ne  živim  više  ja,  nego  Isus  Krist 
živi  u  meni«!  Gal  2.20.  Kao  pravi  zaljubljenik  on  je  izašao  iz  samoga 
sebe  i  uronio  u  Boga  tako,  da  on  više  nije  živio  svojim  vlastitim  ži¬ 
votom  nego  životom  svojega  Preljubljenoga,  koji  je  nadasve  vrijedan 
da  bude  ljubljen. 

Ta  otmica  ili  zanesenost  ljubavi  događa  se  volji  i  to  na  ovaj  na¬ 
čin.  Bog  gane  volju  čarima  i  mekama  svojega  blaženstva.  I  tada  se 
događa,  da  volja  poput  igle  koju  je  taknuo  magnet  .te  se  ona  okreće 
i  kreće  prema  polu  sasvim  zaboravi  na  svoju  prirodnu  nepokret¬ 
ljivost,  taknuta  isto  tako  nebeskom  ljubavlju  leti  prema  Bogu  i  uli¬ 
jeće  u  nj!  Tada  ona  ostavlja  sva  svoja  zemaljska  nagnuća  i  tim  pu¬ 
tem  kao  da  je  oteta  i  zanesena  ona  ulazi  u  esktazu  ne  spoznajom 
razuma,  već  blaženim  uživanjem  u  posjedovanju,  ne  divljenjem  nego 
ljubljenjem,  ne  znanjem  nego  iskustvom  ili  doživljavanjem,  ne  gle¬ 
danjem  nego  kušan j em  i  naslađivanjem. 

Istina  jest,  'kako  sam  ja  to  već  upozorio,  da  razum  katkada  pada 
u  divljenje.  On  pada  u  divljenje,  kada  Vidi  sveto  uživanje,  u  kojemu 
se  naslađuje  volja,  koja  je  u  ešktazi,  kada  je  opazila  razum  u  di¬ 
vljenju.  Smijemo  dakle  reći,  da  ove  dvije  sposobnosti  duše  uza¬ 
jamno  među  sobom  dijele  svoja  ushićenja.  Pogled  na  ljepotu  potiče 
nas,  da  je  ljubimo,  a  ljubav  nas  potiče,  da  je  gledamo.  Zrake  sunca 
ne  griju  nas  tako  često,  a  da  nas  ujedno  i  ne  osvijetle.  A  zatim  one 
nas  ni  ne  osvjetljuju,  a  da  nas  ujedno  i  ne  griju.  Ljubav  lako  rađa 
divljenje.  A  divljenje  lako  rađa  ljubav. 

Usprkos  tome  te  dvije  ekstaze  razuma  i  volje  ne  pripadaju 
jedna  drugoj  toliko,  da  često  ne  bi  postojala  jedna  ibez  druge.  Jer  kao 
što  filozofi  posjeduju  više  znanja  o  Stvoritelju  negoli  ljubavi  prema 
njemu,  tako  dobri  kršćani  često  posjeduju  više  ljubavi  nego  znanja. 
To  znači,  da  iza  prevelikoga  znanja  ne  slijedi  uvijek  prevelika  lju- 

bav,  kao  što  niti  prevelika  ljubav  ne  .prati  uvijek  preveliko  znanje, 
kako  sam  ja  to  već  na  drugome  mjestu  zabilježio. 

Zaključak  dakle  glasi:  kada  postoji  sama  ekstaza  divljenja,  ona 
nas  ne  čini  boljima,  kako  je  rekao  onaj,  koji  je  u  ekstazi  bio  uzdig¬ 
nut  u  treće  nebo,  2  Kor  12.2.:  »Kada  bih  ja  poznavao  sva  otajstva 
i  svu  znanost,  a  ne  bih  imao  ljubavi,  bio  bih  ništa«!  1  Kor  13.2. 

Smijemo  li  tako  reći  i  sam  zao  duh  može  se  uznesti  u  ekstazu, 
u  trans  razuma.  U  tome  stanju  on  može  sebi  predstaviti  divno  shva¬ 
ćanje,  da  se  uzdiže  i  da  leibdi  iznad  svojih  naravnih  sposobnosti.  A 
opet  u  takvu  jasnu  gledanju  on  može  svojoj  volji  pridodati  neku 
vrstu  isprazne,  mekane,  slabe  i  nesavršene  ljubavi.  Nju  on  postizava 
sviđanjem,  zadovoljstvom  i  osjetnom  utjehom.  Ali  pokloniti  pravu 
ekstazu  volje,  kojom  se  ona  isključivo  i  snažno  predaje  Božjoj  do¬ 
broti,  može  jedino  Bog,  jer  samo  po  njemu  »je  Božja  ljubav  razlivena 
u  našim  srcima!«  Rim  5.5. 


SESTA  GLAVA 

BILJEGE  PRAVE  EKSTAZE.  TRI  VRSTE  EKSTAZE 

Dragi  moj  Teotime,  znano  je,  da  smo  u  naše  doba  čuli  za  više 
osoba,  koje  su  same  za  sebe  mislile,  a  potom  su  zajedno  s  njima 
i  drugi  držali,  da  ih  je  Bog  često  ugrabio  i  uzdigao  u  ekstazu.  Kad 
tamo  na  kraju  se  ipak  otkrilo,  da  su  to  bile  samo  tlapnje  i  opsjene, 
đavolske  zabave.  U  doba  sv.  Angustina  jedan  se  svećenik  bacao  u 
ekstazu,  kadgod  je  to  zaželio.  On  je  to  činio  uvijek  kadgod  je  pjevao 
ili  kadgod  je  drugima  dao  da  mu  pjevaju  određene  tužne  i  žalosne 
melodije.  A  činio  je  to  jedino  zato,  da  zadovolji  radoznalost  onih, 
koji  su  željeli,  da  vide  taj  prizor.  No  što  je  još  zanimljivije,  ta  nje¬ 
gova  ekstaza  išla  je  tako  daleko,  da  on  nije  osjećao,  kada  ga  se 
je  palilo,  već  istom  kasnije  kada  je  došao  k  sebi  A  ipak  ako  je  netko 
malo  jače  govorio  i  to  jasnim  glasom,  on  ga  je  čuo  kao  da  govori 
negdje  iz  daljine.  I  u  tome  stanju  on  nije  uopće  ništa  disao.  August. 
St.  G.  64.24. 

Sami  filozofi  su  potvrdili,  da  postoje  različite  vrste  ekstaza 
naravnoga  reda.  One  nastaju,  kada  se  duh  svom  žestinom  preda 
promatranju  uzvišenih  stvari.  Radi  toga  ne  treba  se  čuditi',  ako  zao 
duh  prouzrokuje  ekstaze  u  nekim  dušama  koje  su  slabo  poučene  u 
pravoj  pobožnosti.  On  to  čini  zato,  da  oponaša  Boga,  da  prevari  duše, 
da  sablazni  slabe,  da  sebe  pretvori  u  duha  svjetla. 

Da  bi  se  dakle  mogle  razlikovati  božanske  ekstaze  od  ljudskih 
i  đavolskih,  Božje  su  sluge  postavile  više  znaikova  raspoznavanja. 
Za  moju  svrhu  -bit  će  dosta,  da  vam  iznesem  dvije  biljege  dobre 
i  svete  ekstaze. 

Rpva  je  biljega,  da  se  sveta  ekstaza  nikada  ne  hvata  i  ne  drži 
toliko  razuma  'koliko  volje.  Nju  ona  pobuđuje,  raspaljuje  i  napunja 
jakom  ljubavlju  prema  Bogu.  Odatle  slijedi  zaključak:  ako  je  eks¬ 
taza  više  lijepa  nego  dobra,  više  svijetla  nego  topla,  više  spekulativna 
nego  afektrvna,  tada  je  ona-  jako  sumnjiva  d  zaslužuje,  da  budemo 
prema  njoj  nepovjerljivi. 

Ja  ne  velim,  da  je  nemoguće  imati  ekstaze,  vizije  pa  čak  i  pro¬ 
ročke  vizije,  a  -bittd  bez  ljubavi.  1  Kor  13.2.  Jer  ja  znam  vrlo  dobro, 
da  kao  što  je  moguće  imati  ljubav,  a  ne  biti  u  ekstazi,  ne  posjedovati 
dar  prorokovan  ja,  tako  je  moguće  biti  u  ekstazi  i  prorokovati,  a 
a  nemati  ljubavi.  Ali  ja  velim,  da  onaj  koji  u  svojoj  ekstazi  ima  više 
jasnoće  u  razumu  da  se  divi  Bogu  nego  topline  u  volji  da  ga  ljubi, 
mora  dobro  paziti  na  sebe.  Jer  kod  njega  postoji  opasnost,  da  je  ta 
ekstaza  lažna  i  da  više  nadima  duh,  nego  ga  posvećuje.  Ona  ga  do¬ 
duše  uvrštava  među  proroke,  kao  na  primjer  Saula,  1  Sam  10.11, 
Balaama,  4  Mojs  22  i  Kajfu,  Iv  11.51,  ali  mu  ipak  određuje  mjesto 
među  odbačenima. 

Druga  biljega  pravih  ekstaza  sastoji  se  u  trećoj  vrsti  ekstaza, 
o  kojoj  smo  mi  ovdje  gore  govorili.  To  je  potpuno  sveta,  potpuno 
poželjna  ekstaza,  koja  je  kao  kruna  onih  prvih  dviju.  To  je  ekstaza 
djela  i  života. 

Potpuno  vršenje  Božjih  zapovijedi  ne  leži  u  granicama  ljudskih 
sila,  nego  u  granicama  instinkta  ljudskoga  duha.  A  taj  se  instinkt 
u  cijelosti  podudara  s  razumom  i  naravnim  nadahnućem  čovjeka. 
Prema  tome  kada  mi  živimo  po  Božjim  zapovijedima  mi  time  ne 
izlazimo  iz  granica  našega  naravnoga  nagnuća. 

Ali  osim  Božjih  zapovijedi  irnade  još  i  Božjih  nadahnuća.  Da 
bismo  mogli  izvršiti  ta  nadahnuća,  potrebno  je  ne  samo  da  nas  Bog 
uzdigne  iznad  naših  sila,  nego  isto  tako,  da  nas  odvuče  iznad  naših 
instinkata  i  prirodnih  nagnuća.  Jer  ta  Božja  nadahnuća  nisu  protivna 
ljudskom  razumu,  ali  ona  ga  nadilaze,  dižu  se  iznad  njega  d  žive 
iznad  njega.  Izvršavajući  ih  mi  ne  živimo  samo  poštenim  građanskim 
i  crkvenim  životom,  nego  nadnaravnim,  duhovnim,  .pobožnim  i  eks- 
tatičkim  životom.  A  to  sve  Skupa  znači  životom,  koji  je  po  svemu 
svojemu  načinu  iznad  našega  naravnoga  stanja. 

Ne  krasti,  ne  lagati,  ne  griješiti  bludno,  moliti  se  Bogu,  ne  za¬ 
klanjati  se  uzalud,  ljubiti  i  štovati  svojega  oca  i  svoju  majku,  ne 
ubiti,  to  znači  živjeti  prema  naravnom  razumu  čovjeka.  Ali  ostaviti 

sva  svoja  dobra,  ljubiti  siromaštvo,  nazivati  ga  i  štovati  ga  'kao 
najljupkiju  gospodaricu  i  vlađaricu,  ruglo,  sramotu,  prezir,  poniže¬ 
nje,  progonstvo,  mučeništvo  držati  za  sreću  i  blaženstvo,  sačuvati 
potpunu  nevinost  i  napokon  živjeti  usred  svijeta,  a  u  ovom  smrtnom 
životu  protiv  svih  mišljenja  i  pravila  života  ovoga  svijeta,  protiv 
struje  rijeke  ovoga  života  i  takav  život  provoditi  u  iredovitom  odri¬ 
canju  i  nadvladavanju  samoga  sebe,  u  trajnoj  rezignaciji,  to  tada  ne 
znači  živjeti  čovječansM,  već  nadčavječanski.  To  ne  znači  živjeti  u 
nama,  već  izvan  nas  i  iznad  nas.  A  jer  nitko  ne  meže  na  taj  način 
izaći  iz  sebe  i  dići  se  iznad  sebe,  ako  ga  ne  povuče  nebeski  Otac,  Iv 
6.44.,  to  takav  način  života  znači  neprekidan  zanos,  trajnu  otmicu 
duha,  trajnu  ekstazu  djela  i  rada. 

►►Vi  ste  mrtvi«,  govorio  je  veliki  apostol  Korinćanima,  »a  vaš  je 
život  sakriven  u  Bogu«.  Kol  3.3.  Smrt  je  uzrok,  da  duša  više  ne  živi 
u  tijelu,  u  kojemu  je  prije  živjela,  niti  na  njegovu  području.  Sto  nam 
dakle  kani  reći  ta  riječ  apostola:  »Vi  ste  mrtvi«?  Dragi  moj  Teotime, 
to  je  isto  kao  da  nam  sv.  Pavao  veli:  »Vi  ne  živite  više  u  samima 
sebi,  ni  u  granicama  vašega  prirodnoga  stanja.  Vaša  duša  ne  živi 
više  na  svoj  vlastiti  način.  Ona  živi  iznad  same  sebe.« 

Kako  su  stari  držali,  feniks  je  feniks  zato,  jer  on  uništava  svoj 
život  u  prilog  sunčanih  zraka,  da  potom  dobije  drugi  ljepši  i  snažniji 
život.  Radi  toga  on,  da  tako  kažemo,  sakriva  svoj  život  pod  pepeo. 
Plin.  Hist.  nat.  10.2.  Ličinka  svilca  mijenja  svoje  biće  i  pretvara  se  u 
leptira.  Pčele  se  rađaju  kao  crvi,  potom  postaju,  kukuljice,  pužu  na 
svojim  nogama  a  na  kraju  postaju  muhe  koje  lete. 

Dragi  moj  Teotime,  i  mi  činimo  to  isto,  ako  smo  duhovni.  Jer 
mi  ostavljajući  svoj  ljudski  život  mijenjamo  ga  na  to,  da  živimo 
drugim  životom,  koji  je  uzvišeniji  od  nas  samih.  I  taj  svoj  novi  život 
mi  s  Isusom  Kristom  sakrivamo  u  Bogu,  koji  ga  jedini  vidi,  pozna 
i  daje. 

Naš  novi  život  je  božanska  ljubav,  koja  oživljuje  i  oduševljuje 
našu  dušu.  A  ta  ljubav  je  sva  sakrivena  u  Bogu  i  u  Božjim  stvarima 
zajedno  s  Isusom  Kristom.  Jer  kako  nas  izvještava  sveto  evanđelje 
uzlazeći  na  nebesa  Spasitelj  se  najprije  dao  malo  vidjeti  svojim 
učenicima,  a  zatim  ga  je  opkolio  oblak,  sakrio  i  oteo  ispred  njihovih 
očiju.  Dap  1.9,  Mk  16.19,  Lk  24.51.  Tako  je  dakle  Isus  Krist  u  nebu, 
sakriven  u  Bogu. 

Isus  Krist  je  naša  ljubav,  a  naša  ljubav  je  život  naše  duše.  Naš 
je  dakle  život  sakriven  u  Bogu  s  Isusom  Kristom.  I  kada  se  Isus 
Krist,  koji  je  naša  ljubav  i  prema  tome  naš  duhovni  život  ukaže  na 
Sudnji  dan  i  mi  ćemo  se  tada  ukazati  s  njim  u  slavi,  Kol  3.4.,  tj. 
naša  ljubav  Isus  Krist  će  nas  proslaviti,  predajući  nam  svoje  bla¬ 
ženstvo  i  svoj  sjaj. 

SEDMA  GLAVA 


LJUBAV  JE  ŽIVOT  DUŠE.  NASTAVAK  RAZMIŠLJANJA 
O  EKSTATICNOM  ŽIVOTU 

Duša  je  prvi  čin  i  prvi  početak  svih  životnih  pokreta  čovjeka. 
I  kaiko  veli  Aristotel,  ona  je  prvo  počelo  ili  prvi  uzrok,  po  kojemu 
mi  živimo,  osjećamo  i  razumijemo.  Iz  toga  slijedi,  da  mi  iz  različi¬ 
tosti  životnih  pokreta  uviđamo,  da  postoje  i  različitosti  života.  Živo¬ 
tinje  koje  nemaju  nikakve  prirodne  pokrete,  nemaju  ni  života. 

Tako  je,  dragi  moj  Teotime,  ljubav  prvi  čin  i  prvi  početak  na¬ 
šega  duhovnoga  ili  pobožnoga  života.  Po  njoj  mi  živimo,  osjećamo 
i  mičemo  se.  Naš  duhovni  život  je  takav,  kakva  su  naša  afektivna 
kretanja  i  stremljenja.  A  srce  koje  nema  nikakvih  kretanja  ni 
stremljenja,  nema  ni  ljubavi.  Naprotiv,  srce  koje  ima  ljubavi,  ne 
može  biti  bez  uzbuđenja  i  kretanja. 

Kada  smo  mi  dakle  našoj  ljubavi  dali  mjesto  u  Isusu  Kristu, 
tada  smo  mi  dosljedno  prema  tome  naš  život  također  smjestili  u 
njemu.  A  on  je  sada  sakriven  u  Bogu  u  nebu,  kao  što  je  Bog  bio 
sakriven  u  njemu,  kada  je  on  živio  na  zemlji.  Radi  toga  je  naš  život 
sakriven  u  njemu.  I  kada  će  se  .on  ukazati  u  svojoj  slavi,  tada  će  se 
i  naš  život  i  naša  slava  ukazati  s  njim  u  Bogu.  Kol  3.3. 

Prema  kazivanju  sv.  Dionizija,  De  div.  nom.  1.14,  sv.  Ignacije 
je  govorio  da  je  njegova  ljubav  raspeta.  Kao  da  je  tima  riječima 
htio  reći:  »»Moja  naravna  i  čovječja  ljubav  sa  svima  strastima,  koje 
o  njoj  ovise,  raspeta  je  na  križ.  Ja  sam  nju  ubio  kao  smrtnu  ljubav, 
koja  je  tjerala  moje  srce,  da  ono  živi  smrtnom  ljubavlju.  I  kao  što 
je  moj  Spasitelj  bio  raspet  i  umro  je  svojim  smrtnim  životom,  da 
zatim  udknsne  na  besmrtni  život  tako  sam  i  ja  zajedno  s  njim  umro 
na  križu  svojom  smrtnom  ljubavlju,  koja  je  bila  smrtni  život  moje 
duše,  da  uskrsnem  na  nadnaravni  život  ljubavi,  koja  se  može  ga¬ 
jiti  u  nebu  i  'koja  je  prema  tome  besmrtna. 

Kada  dakle  vidimo  neku  dušu,  da  se  ona  u  molitvi  nalazi  u 
ekstazi,  kojom  ona  izlazi  iz  same  sebe  i  kojom  se  uzdiže  do  Boga, 
a  koja  ipak  u  svojemu  životu  nema  ni  najmanje  ekstaze,  to  jest  ne 
provodi  nikakav  viši  život,  koji  je  ukorijenjen  u  Bogu,  ne  odriče  se 
svojih  svjetskih  .požuda,  ne  mrtvi  svoje  prirodne  želje  i  prirodna 
nagnuća  i  mjesto  u  njima  ne  živi  u  unutrašnjoj  dobroti,  jednostav¬ 
nosti,  poniznosti  i  nadasve  u  neprekidnoj  ljubavi,  tada,  vjeruj  mi, 
dragi  moj  Teotime,  da  su  te  njezine  ekstaze  vrlo  sumnjive  i  opasne. 
To  su  ekstaze  koje  mogu  zadiviti  ljude,  ali  koje  ne  mogu  nikoga  po¬ 
svetiti.  - 

Jer  kakvu  korist  može  imati  duša,  da  je  ona  u  molitvi  ugrab¬ 
ljena  kod  Boga  dli  da  se  nalazi  u  otmici  kod  Boga,  ako  ona  u  svo¬ 
jemu  razgovoru  i  u  svojemu  životu  biva  ugrabljena  od  naravnih, 
zemaljskih  d  niskih  nagnuća  i  želja?  Biti  iznad  sebe  u  molitvi,  a  biti 
ispod  sebe  u  životu  i  radu,  biti  anđeo  u  razmatranju,  a  biti  životinja 
u  svojemu  ponašanju  i  razgovoru,  to  znači  klimati  i  na  jednu  i  na 
drugu  stranu,  to  znači  zaklanjati  se  i  na  Boga  i  na  Moloha,  3  Kr  18.21 
i  Mudr  1.5.  Jednom  riječju  to  je  siguran  znak,  da  su  takve  otmice 
i  takve  ekstaze  samo  opsjene  i  prevare  zla  duha. 

Blaženi  oni  koji  provode  nadnaravan,  ekstatičan  život,  uzdignut 
iznad  njih  samih,  pa  makar  ni  ne  bili  uzneseni  i  ugrabljeni  iznad 
samih  sebe  u  molitvi!  U  nebu  se  nalaze  mnogi  sveci,  koji  nikada 
nisu  bili  u  ekstazi  ili  otmci  u  svojoj  kontemplaciji.  Jer  koliko  muče¬ 
nika  i  koliko  svetaca  i  svetica  gledamo  u  .povijesti,  a  da  nisu  nikada 
u  molitvi  imali  ijednu  drugu  povlastiou  osim  pobožnost  i  gorljivost. 
Ali  nikada  nije  bilo  nijednoga  sveca,  koji  je  imao  ekstaze  i  uznese¬ 
nja  u  svojemu  životu  i  u  svojemu  radu,  a  da  nije  nadvladao  sama 
sebe  i  svoje  prirođene  sklonosti . 

Dragi  moj  Teotime,  ta  tko  ne  vidi,  molim  te,  da  su  u  prvom 
redu  ekstaze  života  i  rada  one,  o  kojima  veliki  apostol  govori  kada 
kaže:  »Živim  ja,  ali  ne  više  ja,  nego  Krist  živi  u  meni!«  Gal  2.20. 
Ta,  to  isto  on  objašnjava  drugim  riječima  Rimljanima,  kada  im  go¬ 
vori:  »Naš  stari  čovjek  raspet  je  zajedno  s  Kristom«,  Rim  6.6.  A  to 
znači,  da  smo  mi  zajedno  s  njime  umrli  u  grijehu  i  da  smo  isto  tako 
zajedno  s  njime  uskrsnuli,  da  »hodamo  u  novom  životu  i  da  ne  bu¬ 
demo  sluge  grijeha!«  Rim  6.11. 

Dragi  moj  Teotime,  time  su  u  svakome  od  nas  predstavljena 
dva  čovjeka,  a  dosljedno  prema  tome  i  dva  života.  Jedan  život  sta¬ 
roga  čovjeka  koji  je  stari  život,  kako  se  pripovijeda  o  orlu,  koji  je 
postao  star  i  koji  tada  rasteže  krila,  a  ipak  ne  može  njima  poletjeti. 
Drugi  je  život  onaj  novoga  čovjeka,  koji  je  uistinu  nov  život,  kao 
i  onaj  orla,  koji  se  oslobodio  svojega  staroga  perja  tako  da  ga  je 
istresao  u  more  te  je  zatim  dobio  novo  perje,  pomladio  se  te  se  sada 
novim  silama  vije  u  nebeske  visine.  Ps  102.5. 

U  prvome  životu  mi  živimo  prema  starom  čovjeku,  tj.  prema 
našim  nedostacima,  slabostima  i  manama,  koje  smo  navukli  na  se 
grijehom  našega  prvoga  oca  Adama  i  prema  tome  mi  živimo  u  Ada¬ 
movom  grijehu  i  naš  život  je  smrtan  život,  štoviše  sama  smrt. 

U  drugome  životu  mi  živimo  prema  novom  čovjeku,  tj.  po  mi¬ 
losti,  blagonaklonosti,  povlastici,  odredbama  i  volji  našega  Spasi¬ 
telja  i  prema  tome  mi  živimo  u  spasenju  i  otkupljenju  i  taj  novi 
život  je  životan,  oživljujući  i  snažan. 

Ali  tkogod  želi  -dospjeti  do  toga  novoga  života  mora  proći  (kroz 
smrt  staroga  života,  mora  raspeti  svoje  tijelo  s  njegovim  manama 
i  pohotama.  Gal  5.24.  Njih  on  mora  utopiti  u  vodama  svetoga  krsta 
ili  svete  ispovijedi,  kao  što  je  to  učinio  Aman,  koji  je  u  vodi  Jor¬ 
dana  utopio  svoj  život  okuženosti  i  gubavosti  te  je  potom  oživio 
novim  životom  zdravlja  i  čistoće.  Mirne  duše  možemo  reći  za  toga 
čovjeka,  da  to  više  nije  trio  stari  Aman,  zaražen  i  gubav,  nego  novi 
Aman  čist,  zdrav  i  ugledan,  jer  je  bio  umro  gubi  i  jer  je  sada  živio 
zdravlju  i  čistoći. 

Tkogod  je  dakle  uskrsnuo  na  taj  novi  život  Spasitelja,  on  ne 
živi  više  ni  u  sebi  ni  za  sebe,  ni  od  sebe,  nego  on  živi  svojemu  Spa¬ 
sitelju,  u  svojemu  Spasitelju  i  za  svojega  Spasitelja.  Sveti  Pavao 
veli:  »Držite,  da  ste  zaista  umrli  grijehu  i  da  živite  Bogu  u  Isusu 
Kristu,  našemu  Gospodinu!«  Rim  6.11. 


OSMA  GLAVA 

DIVAN  POTICAJ  SVETOGA  PAVLA  NA  EKSTATlCAN  I 
NADCOVJECANSKI  ŽIVOT 

I  na  kraju  sv.  Pavao  navodi  'najjači,  najsnažniji  i  najljepši  raz¬ 
log,  koji  je,  kako  se  meni  čini,  ikada  bio  iznesen,  da  sve  nas  potakne 
na  ekstazu  i  otmicu  života  i  djela. 

Slušaj  dakle,  dragi  moj  Teotime.  Molim  te  budi  pažljiv  i  dobro 
važi  snagu  i  djelovanje  žarkih  i  nebeskih  riječi  toga  apostola,  koji 
je  bio  sav  obuzet,  prožet  i  ponesen  od  ljubavi  prema  svojemu  Uči¬ 
telju.  Govoreći  o  samom  sebi,  a  to  isto  tako  treba  reći  i  za  svakoga 
od  nas,  on  veli:  »Ljubav  Isusa  Krista  goni  nas«!  2  Kor  5.14. 

Da !  Dragi  moj  Teotime,  ništa  ne  goni  srce  toliko  koliko  ljubav. 
Ako  jedan  čovjek  znade,  da  ga  koji  mu  drago  drugi  čovjek  ljubi,  on 
se  također  osjeća  gonjen,  da  i  on  njega  za  uzvrat  ljubi.  A  ako  je 
neki  prost  čovjek  ljubljen  od  velikoga  gospodina,  tada  je  on 
svakako  još  više  gonjen,  da  uzvrati  tu  ljubav.  A  ako  je  taj  gospodin 
suvereni  vladar,  koliko  je  tada  još  snažnije  on  gonjen? 

A  sada,  dragi  moj  Teotime,  molim  te,  gledaj !  Kada  mi  znamo, 
da  je  Isus  Krist  pravi  vječni  svemogući  Bog  nas  ljubio  sve  dotle, 
da  je  bio  pripravan  za  nas  podnijeti  smrt,  i  to  smrt  prlbijanjem  na 
križ,  Filip  2.8.,  moj  Teotime,  reci,  ne  znači  li  to,  da  su  naša  srca 
stavljena  pod  tijesak?  Ne  gona  li  ih  ta  sila  tijeska,  da  ljube,  i  to  da 
ljube  toliko  jače,  koliko  je  ta  sila  jača,  koliko  je  ljubaznija  i  milija? 

A  kako  nas  to  goni  taj  naš  božanski  dragi?  Apostol  veli:  »Lju¬ 
bav  Kristova  nas  goni,  kada  je  mi  cijenimo«?  To  znači,  da  nas  Spa¬ 
siteljeva  ljubav  goni  u  prvome  redu  tada  kada  mi  razmišljamo,  raz¬ 
matramo,  važemo  taj  zaključak  vjere  i  'kada  mu  mi  poklonimo  svoju 
pažnju  i  svoje  štovanje.  A  koji  je  to  zaključak  vjere?  Molim  te,  dra¬ 
gi  moj  Teotime,  gledaj,  kako  apostol  polako  kroči  naprijed  i  kako 
usađuje  i  ucjepljuje  svoju  misao  u  naša  srca!  Sto  on  veli?  Ako  je 
jedan  umro  za  sve,  tada  su  svi  umrli!  A  Isus  Krist  je  umro  za  sve«! 
2  Kor  5.14.  To  moramo  razmisliti.  To  moramo  uvažati!  Sigurno  je 
dakle  istina,  ako  je  Isus  Krist  umro  za  sve,  tada  su  i  svi  umrli  u 
osobi  toga  jednoga  Spasitelja,  koji  je  umro  za  njih.  Njegova  smrt 
mora  'biti  uračunata  njima,  budući  da  je  ona  bila  podnesena  za  njih 
i  s  Obzirom  na  njih. 

A  što  slijedi  iz  toga?  Čini  mi  se  kao  da  iz  usta  toga  svetoga  apo¬ 
stola  čujem  glas,  koji  snažno,  poput  groma,  ori  u  ušima  naših  srdaca. 
Iz  toga  slijedi,  kršćani,  iz  toga  proizlazi  ono,  što  je  Isus  Krist  želio 
od  nas,  kada  je  umirao  za  nas.  A  što  je  on  želio  od  nas?  Sto  drugo, 
nego  da  se  mi  učinimo  sličnima  njemu?  Kako  apostol  to  lijepo  veli, 
da  oni  koji  žive,  ne  žive  više  sebi,  nego  da  žive  za  onoga,  koji  je 
umro  i  uskrsnuo  za  njih.  2  Kor  5.15. 

Bože  moj!  Dragi  Teotime,  kako  'taj  zaključak  snažno  zove  na 
ljubav! 

Isus  Knist  je  umro  za  nas!  Svojom  smrću  on  je  nama  poklonio 
život.  Mi  živimo  samo  zato,  jer  je  on  umro.  On  je  umro  za  nas,  radi 
nas  i  u  nama.  Naš  život  dakle  nije  više  naš  nego  onoga  koji  nam  ga 
je  stekao  svojom  smrću.  Mi  ne  smijemo  dakle  više  živjeti  sebi  nego 
njemu.  Ne  u  nama,  nego  u  njemu.  Ne  za  nas,  nego  za  nj. 

Kako  izvješćuje  Plinije,  Hist.  nat.  10.5.,  na  otoku  Sestos  neka 
djevojčica  hranila  je  mladoga  orla  onom  brigom,  kojom  se  već  djeca 
znadu  predati  -takvu  poslu.  Kada  je  orao  postao  velik,  on  je  malo 
pomalo  počeo  letjeti  d  loviti  ptice,  kako  mu  je  nametnuo  njegov  pri¬ 
rođeni  instinkt.  Zatim  kada  je  ojačao  kao  zreo  orao,  on  je  nasrtao 
na  divlje  životinje  i  nije  nikada  propustio,  a  da  svojoj  dragoj  go¬ 
spodarici  svaki  puta  ne  donese  svoj  plijen,  kao  da  joj  je  -time  želio 
zahvaliti  za  onu  hranu,  koju  je  primio  od  nje.  I  tada  se  dogodilo, 
da  je  ta  djevojka  umrla  onoga  dana,  kada  je  orao  bio  u  lovu,  a  nje¬ 
zino  je  tijelo,  prema  običaju  onoga  vremena  i  onoga  kraja,  bilo  stav¬ 
ljeno  na  lomaču,  da  bude  spaljeno.  I  kada  je  plamen  vatre  počeo 
paliti  mrtvo  tijelo,  orao  je  sletio  raširenih  krila  i  ugledavši  taj  iz¬ 
nenadan  i  žalostan  prizor,  satrt  od  boli,  on  je  otvorio  svoje  pandže, 
ispustio  plijen  i  bacio  se  na  svoju  dragu  i  siromašnu  gospodaricu. 


309 


On  ju  je  prekrio  svojim  krilima,  kao  da  je  želi  obranti  od  vatre  ili 
kao  da  je  želi  zagrliti  od  samilosti.  Tako  je  ostao  stajati  čvrst  i  ne¬ 
pomičan  sve  dok  nije  izgorio  i  hrabro  poginuo  zajedno  s  njom.  Zar 
njegove  privrženosti  nije  mogao  uzmaknuti  žaru  i  plamenu  vatre 
ta'ko  da  je  on  postao  žrtva  svoje  hrabre  i  goleme  ljubavi,  kao  što  je 
njegova  gospodarica  bila  žrtva  smrti  i  plamena. 

Dragi  moj  Teotime,  na  kakav  polet  nas  potiče  taj  orao !  Od  naše 
najnježnije  mladosti  Spasitelj  nas  je  hranio.  On  nas  je  odgojio.  Kao 
prava  majka  dojiiteljdca  on  nas  je  podigao  u  naručje  svoje  božanske 
Providnosti,  i  to  već  od  časa  našega  začeća.  Po  svetom  krstu  on  nas 
je  uzeo  pod  svoje  i  neshvatljivom  ljubavlju  nježno  nas  je  hranio, 
kako  naše  srce,  tako  i  našu  dušu.  On  je  umro,  da  nama  pribavi  ži¬ 
vot.  On  nas  je  hranio  svojim  vlastitim  tijelom  d  svojom  vlastitom 
krvlju. 

Što  je  dakle  još  preostalo,  da  učini?  Koji  zaključak  nam  se  na¬ 
meće,  dragi  moj  Teotime?  Ne  moramo  li  zaključiti  zajedno  s  velikim 
apostolom:  Oni  koji  žive,  ne  žive  više  sebi,  nego  onome  koji  je  umro 
za  njih?  2  Kor  5.15.  A  to  znači,  da  mi  toj  božanskoj  ljubavi  našega 
Spasitelja,  koja  odsijeva  u  njegovoj  smrti,  posvetimo  sve  časove 
svojega  života,  da  njezinoj  časti  vratimo  sav  svoj  ulov,  sve  naše 
tečevine,  sve  naše  čine  i  sva  naša  djela,  sve  naše  misli  i  svu  našu 
ljubav. 

Dragi  moj  Teotime,  gledajmo  toga  božanskoga  Spasitelja,  raši¬ 
rena  na  križu  kao  na  počasnoj  lomači,  na  kojoj  on  umire  prema 
nama,  ali  iz  ljubavi  koja  je  bolnija  i  od  same  smrti  ili  umire  u  smrti, 
koja  je  puni  ja  ljubavi  nego  ljubav  sama. 

Ah!  Zašto  se  mi  u  duhu  ne  bacimo  na  nj,  da  na  križu  umremo 
zajedno  s  njim,  koji  je  umro  iz  ljubavi  prema  nama?  Mi  bismo  mo¬ 
rali  reći:  »Ja  ću  ga  čvrsto  držati  i  ja  ga  neću  nikada  pustiti«!  Pj 
nad  pj  3.4.  Mi  bismo  to  rekli,  'kada  bismo  imali  veledušnost  orla. 
Tada  bismo  mi  dalje  govorili:  »Ja  ću  umrijeti  s  njim.  Ja  ću  izgorjeti 
u  plamenu  njegove  ljubavi.«  Ta  ista  vatra  spalit  će  toga  božanskoga 
Stvoritelja  i  njegova  slaba  stvora.  »Moj  Isus  je  sav  moj  i  ja  sam  sva 
njegova«!  Pj  nad  pj  3.16.  Ja  ću  živjeti  i  umrijeti  na  njegovim  grudi¬ 
ma,  »ni  smrt  ni  život  neće  me  nikada  rastaviti  od  njega«!  Rim  8.38. 

Tako  se  eto  ostvaruje  ekstaza  prave  ljubavi.  Doživljujemo  je 
kada  više  ne  živimo  prema  ljudskim  razlozima  i  nagnućima,  nego 
stojimo  iznad  njih,  'kada  živimo  prema  nadahnućima  i  poticajima 
božanskoga  Spasitelja  naših  duša. 

DEVETA  GLAVA 


NAJVIŠI  UČINAK  LJUBAVI  JE  SMRT  ONIH  KOJI  SE  LJUBE 
PRVO:  O  ONIMA  KOJI  SU  UMRLI  U  LJUBAVI 

Ljubav  je  jaka  kao  smrt!  Pj  nad  pj  3.16.  Smrt  ra¬ 
stavlja  dušu  onoga  koji  umire  od  njegova  tijela  i  od  svih  stvari  ovo¬ 
ga  svijeta.  Sveta  ljubav  rastavlja  dušu  onoga  koji  ljubi  od  njegova 
tijela  i  od  svih  stvari  ovoga  svijeta.  Kod  toga  postoji  samo  jedna 
razlika:  smrt  to  čini  zaista  na  djelu,  u  stvarnosti,  a  ljubav  to  čini 
obično  samo  u  srcu. 

Dragi  moj  Teotime,  ja  velim  obično,  jer  katkada  je  sveta  lju¬ 
bav  tako  žestoka,  da  ona  uistinu  prouzrokuje  rastavu  tijela  i  duše. 
Ona  postaje  uzrok,  da  oni  koji  se  ljube  umiru  potpuno  sretnom 
smrću,  smrću,  koja  je  vrednija  nego  stotinu  života. 

Kao  što  je  osuđenima  svojstveno  da  umru  u  grijehu,  tako  je 
izabranima  svojstveno  da  umru  u  ljubavi  i  u  milosti  Božjoj.  Ali  to 
se  događa  na  različite  načine. 

Pravednik  nikada  ne  umire  nepredviđeno.  Jer  sutra  jati  u  krš- 
šandkoj  pravednosti  do  kraja,  znači  pobrinuti  se  za  svoju  smrt.  Ipak 
dogodi  se  da  i  pravednik  katkada  umre  iznenadnom  i  naglom  smr¬ 
ću.  Radi  toga  Crkva,  koja  je  uvijek  mudra,  ne  daje  nam,  da  u  lita¬ 
nijama  jednostavno  molimo,  da  nas  Bog  oslobodi  od  nagle  smrti, 
već  od  nagle  i  nepripravne  smrti.  Jer  ako  je  smrt  iznenadna,  ona 
radi  toga  nije  gora,  samo  ako  uz  to  nije  još  i  nepripravna. 

Da  su  ljudi  slabe  i  proste  pameti  vidjeli  kako  vatra  s  neba  pada 
na  sv.  Simuna  Stilitu  (Stupnika)  i  kako  ga  ubija,  što  bi  oni  bili  dru¬ 
go  mislili,  ako  ne  misli  sablažnjavamja  ?  A  ipak  pni  tome  ne  treba 
ništa  drugo  misliti,  nego  da  se  taj  veliki  svetac  u  svojemu  srcu  tako 
savršeno  i  potpuno  žrtvovao  Bogu,  da  je  sasvim  izgonio  u  ljubavi  te 
je  još  samo  s  neba  došla  vatra,  da  dovrši  žrtvu  i  da  ga  do  kraja  spali. 
Jer  opat  Julijam,  koji  je  bio  dan  hoda  daleko  od  njega,  vidio  je  nje¬ 
govu  dušu,  kako  uzlazi  u  nebo  i  u  isto  vrijeme  je  zapalio  tamjan,  da 
zahvali  Bogu. 

Sv.  Homobon  iz  Kremone,  koji  je  umro  13.  11.  1197,  prisustvo¬ 
vao  je  sv.  Misi  i  na  obadva  koljena  je  klečao  te  se  žarko  molio  Bogu. 
U  najvećoj  pobožnosti  neprekidno  je  ostao  klečati  i  nije  ustao  na 
evanđelje,  kako  mu  je  bio  običaj.  Oni  koji  su  se  nalazili  Oko  njega, 
pogledali  su  na  nj  a  vidjeli,  da  je  umro. 

U  naše  doba  također  osobe,  koje  su  se  isticale  kako  u  kreposti, 
tako  u  znanju,  nađene  su  mrtve,  jedne  u  ispovjedaonici,  druge  slu- 


311 


šajući  propovijed.  Štoviše  neke  su  pale  mrtve  u  trenu,  kada  su  izla¬ 
zile  iz  propovjedaonice,  na  kojoj  su  propovijedale  s  velikim  žarom. 
Sve  su  to  iznenadne  smrti,  ali  ne  nepripravne.  I  koliko  dobrih  ljudi 
vidimo  umrijeti  od  apopleksije  ili  letargije  i  na  tisuću  drugih  načina 
na  licu  mjesta!  A  koliko  drugih  ljudi  umire  bilo  u  pijanstvu,  bilo  u 
ludilu,  da  nemaju  upotrebu  razuma.  Ali  svi  su  oni,  jednako  kao 
i  djeca  'koja  su  krštena,  umrli  u  milosti,  prema  tome  u  Božjoj  lju¬ 
bavi. 

A  kaiko  su  svi  oni  mogli  umrijeti  u  Božjoj  ljubavi,  kad  nisu  na 
Boga  ni  mislili,  dok  su  umirali? 

Dragi  moj  Teatime !  Učeni  ljudi  ne  gube  svoje  znanje,  dok  spa¬ 
vaju.  Kada  ne  bi  tako  bilo,  ona  bi  bili  neznalice,  kada  se  probude 
i  morali  ponovno  ići  u  školu.  Tako  je  i  sa  svima  krepostima,  kao  što 
su:  razboritost,  umjerenost,  vjera,  ufanje  i  ljubav.  One  su  uvijek  u 
duhu  pravednika  pa  i  tada  kada  nisu  djelatne,  kada  ne  vrše  nikakve 
čine. 

Kada  čovjek  spava,  izgleda,  da  sve  njegove  kreposti  spavaju 
s  njime  i  da  se  one  bude  kad  i  on.  Tako  i  kada  pravedan  čovjek  na¬ 
glo  umre,  bilo  da  ga  šatre  kuća  koja  se  srušila  na  nj,  bilo  da  ga 
uguši  katar,  bilo  da  umre  u  nesvijesti,  koju  je  prouzrokovala  visoka 
groznica,  on  tada  sigurno  ne  umre  u  djelatnosti  Božje  ljubavi,  ali  on 
ipak  umre  u  Božjoj  ljubavi.  Ta,  zato  i  veli  Mudrac:  »I  kada  ga  smrt 
iznenadi,  pravednik  će  ući  u  mjesto  osvježenja  (u  opreci  prema  pa¬ 
klenom  ognju)«.  Mudr  4.7.  Jer  za  postizavanje  vječnoga  života  dosta 
je  umrijeti  u  stanju  i  u  kreposti  ljubavi. 

Mnogi  su  sveci  ipak  umrli  ne  samo  u  stanju  nebeske  ljubavi, 
nego  također  na  djelatnosti  te  ljubavi. 

Sv.  Augiustin  je  umro,  kada  je  u  sebi  budio  čin  svetoga  kajanja, 
koji  sigurno  nije  bio  bez  ljubavi.  Sv.  Jeronim  je  umro,  kada  je  svoju 
dragu  duhovnu  djecu  poticao  na  ljubav  prema  Bogu,  prema  bližnje¬ 
mu  i  .prema  kreposti.  Sv.  Ambrozije  je  umro,  dok  se  je  povjerljivo 
i  blago  razgovarao  sa  svojim  Spasiteljem,  upravo  nakon  toga  što  je 
primio  presv.  oltarski  sakramenat.  Sv.  Ante  Padovanski  je  umro 
nakon  recitiTanja  himna  u  čast  praslavne  Djevice  i  Majke  u  veselom 
razgovoru  sa  Spasiteljem.  Sv.  Toma  Akvinski  je  umro  sklopivši  ruke, 
podigavši  svoje  oči  prema  nebu,  visoko  podigavši  glas  te  s  velikim 
žarom  izgovarajući  riječi  Pjesme  nad  pjesmama,  što  ih  je  taj  čas 
bio  protumačio:  »Dođi,  Predragi  moj!  Hajde,  izađimo  zajedno  u  po¬ 
lja«!  Pj  nad  pj  7.11. 

Svi  apostoli  i  gotovo  svi  sveti  mučenici  umrli  su  moleći  se  Bo¬ 
gu.  Sveti  i  časni  Beda  primio  je  objavu  po  kojoj  je  znao  točan  sat 

svojega  prijelaza  u  drugi  život.  Bio  je  blagdan  Uzašašća  Gospodina 
Našega  Isusa  Krista.  On  je  otišao  na  vespere  i  svršio  je  svoj  život 
uspravno  stojeći  na  nogama,  jedino  se  upirući  o  naslonjače  na  svo¬ 
jemu  sjedalu.  Nije  imao  nikakvu  bolest.  Isti  čas  kada  je  svršio  ve¬ 
spere,  svršio  je  i  svoj  život.  Bilo  je  to  tako,  kao  da  je  želio  slijediti 
svojega  Učitelja  koji  je  uzašao  na  nebo,  da  uživa  divno  jutro  vječ¬ 
nosti,  u  kojoj  nema  večeri. 

Ivan  Gerson,  kancelar  Pariškoga  sveučilišta  bio  je  toliko  učen 
i  pobožan  čovjek,  3’a  je  Siksto  Sijenski,  Sv.  V,  prvi  Predgovor, 
s  pravom  rekao,  da  se  ne  može  razlikovati,  je  li  kod  njega  znanje 
nadvisilo  pobožnost  ili  je  njegova  pobožnost  nadvisila  znanje.  Tri 
dana  poslije  toga,  kako  je  razložio  pedeset  svojstava  božanske  lju¬ 
bavi,  koja  su  zabilježena  u  Pjesmi  nad  pjesmama,  pokazujući  svježe 
lice  i  jako  srce,  izdahnuo  je.  U  obliku  strelovitih  molitava  umirući 
izgovarao  je  i  više  puta  ponavljao  ove  svete  riječi,  izvađene  iz  iste 
Pjesme  nad  pjesmama:  »Bože  moj,  tvoja  je  ljubav  jaka  kao  smrt!« 
Tamo  8.6. 

Kako  svatko  znade,  sveti  Martin  je  umro  tako  usredotočen  u 
aktivnoj  pobožnosti,  da  više  nije  potrebno  reći  ni  jednu  jedinu  riječ. 

Sveti  Ljudevit,  taj  veliki  kralj  među  svecima  i  veliki  svetac 
među  kraljevima  bio  je  udaren  kugom.  Ali  on  nije  prestajao  moliti. 
Kada  je  primio  svetu  poputbinu,  raširio  je  ruke  u  obliku  križa,  oči 
upro.  u  nebo  i  izdahnuo.  Izdišući  žarko  je  molio  i  uzdisao  ove  riječi 
potpunoga  predan  ja,  kako  se  čovjek  predaje  u  ljubavi:  »O,  Gospo¬ 
dine,  ja  ću  ući  u  .tvoju  '.kuću,  ja  ću  ti  se  klanjati  u  tvojemu  svetom 
hramu  i  blagoslivljat  ću  tvoje  sveto  ime!«  Ps  5.6. 

Sveti  Petar  Celestin  pretrpio  je  tako  neizrecive  boli,  da  se  to 
jednostavno  ne  da  izreći.  Kada  je  stigao  na  kraj  svojih  dana,  kao 
sveti  labud  stao  je  pjevati  posljednji  psalam  i  svoj  pijev  i  svoj  život 
svršio  je  ovim  riječima  ražarenim  u  ljubavi:  »Sve  što  živi,  neka  hvali 
Gospodina«!  Ps  150.6. 

Sjajna  sveta  Euzebija,  prozvana  Strankinja,  umrla  je  klečeći  na 
koljenima,  u  žarkoj  molitvi.  Sveti  Petar  mučenik  umro  je  pišući 
svojim  prstom  i  svojom  vlastitom  krvlju  ispovijed  vjere,  za  koju  je 
umro  i  govoreći  ove  riječi:  »Gospodine,  u  tvoje  ruke  preporučujem 
svoj  duh!«  A  veliki  apostol  Japanaca  sv.  Franjo  Ksaverski  umro  je 
držeći  u  rukama  raspelo  i  cjelivajući  ga,  dok  je  u  isti  mah  ponavljao 
u  zanosu  svojega  duha:  »O  Isuse,  Bože  mojega  srca!« 

DESETA  GLAVA 


O  ONIMA  KOJI  SU  UMRLI  IZ  LJUBAVI  I  RADI  BOŽJE 

LJUBAVI 

Dragi  moj  Teotime,  svi  su  mučenici  umrli  radi  Božje  ljubavi. 
Jer  'kada  velimo,  da  su  mnogi  umrli  radi  vjere,  tada  se  to  ne  treba 
razumjeti,  da  au  oni  umrli  radii  mrtve  vjere,  Jak  2.17.,  nego  radi 
žive  vjere,  to  jest  radi  vjere,  koja  je  oživljena  ljubavlju.  Gal  5.6. 
Pa  i  sama  ispovijed  vjere  nije  toliko  čin  razuma  i  vjerovanja,  koliko 
je  čin  volje  ii  ljubavi  prema  Bogu.  Tako  se  i  dogodilo,  da  je  veliki 
sveti  Petar  na  dan  Muke  Kristove  u  svojoj  duši  sačuvao  vjeru,  ali 
je  usprkos  tome  izgubio  ljubav,  jer  ustima  nije  htio  za  svojega  Uči¬ 
telja  priznati  ono,  što  je  za  nj  priznavao  u  svojemu  srou. 

Ima  međutim  mučenika  koji  su  umrli  izrično  iz  same  ljubavi. 
Tako  na  primjer  veliki  preteča  Spasiteljev,  koji  je  podnio  muče¬ 
ničku  smrt  samo  radi  bratskoga  upozorenja.  Mt  14.4.  Mk  6.18.  Slav¬ 
ni  apostolski  prvaci  sv.  Petar  i  Pavao,  a  poglavito  sv.  Pavao  umrli 
su  radi  toga,  jer  su  na  svetost  i  čistoću  obratili  žene,  koje  je  bestidni 
Neron  zavodio  na  razvrat.  Baronius,  Ann.  anni  69.  Sveti  biskupi 
Stanislav  i  Toma  Kenterberijsfci  također  su  bili  ubijeni  radi  razloga, 
koji  se  ne  'tiče  vjere  nego  ljubavi.  Napokon  veliki  broj  svetih  dje¬ 
vica  i  mučenika  bio  je  poubijan  radi  revnosti  da  sačuvaju  čistoću, 
na  koju  ih  je  poticala  ljubav  prema  nebeskom  zaručniku. 

Ali  među  svecima  koji  izgaraju  od  ljubavi  ima  i  takvih,  koji 
se  sasvim  predaju  djelatnosti  božanske  ljubavi  tako  da  ih  ta  sveta 
vatra  spali  i  dokrajči  njihov  život. 

Žalost,  koja  one  koje  je  obuzela  dugo  vremena  sprečava  da  piju, 
jedu  i  spavaju  na  kraju  ih  toliko  oslabi,  da  oni  potpuno  izne- 
mognu  i  umru.  Obično  se  tada  veli,  da  ih  je  ubila  žalost.  Ali  to  nije 
istina.  Jer  oni  su  umrli  od  slabosti  i  od  gubitka  sila.  Oni  su  jedno¬ 
stavno  iznemogli.  Istina  je,  da  ta  iznemoglost  nastupa  kao  posljedi¬ 
ca  žalosti.  Pa  ako  i  moramo  priznati,  da  oni  nisu  umrli  od  žalosti,  da 
ona  nije  bila  neposredan  razlog  njihove  smrti,  to  ipak  oni  su  umrli 
od  posljedica  žalosti  ili  oni  su  umrli  u  vezi  sa  žalošću. 

Tako  je  isto  i  s  ljubavlju,  dragi  moj  Teotime!  Kada  je  žar  svete 
ljubavi  velik,  on  žestoko  navaljuje  na  srce,  često  ga  ranjava,  unosi 
u  nj  ljubavne  čežnje,  često  ga  uzdiže  u  zanose  i  ekstaze  tako  da  je 
duša  na  taj  način  tako  reći  sva  (uronjena  u  Boga  te  nema  ni  mjesta 
ni  vremena,  da  'bude  u  pomoć  svojim  prirodnim  potrebama,  da  po¬ 
mogne  probavi,  da  se  pobrine  za  prikladnu  hranu.  Tada  malo  po 
malo  tjelesne  sile  slabe  i  slabe,  život  se  ugasi  i  konačno  stigne  smrt. 

Bože  moj!  Dragi  moj  Teotime!  Kako  je  sretna  takva  smrt!  Ka¬ 
ko  je  slatka  ta  ljubavna  strijela,  Ikoja  nam  nanosi  tu  neizlječivu 
ranu  svete  ljubavi  i  ikoja  nas  toliko  udara,  da  zauvijek  ostajemo 
iznemogli  i  bolesni  te  nam  srce  tako  žestoko  lupa  te  na  kraju  mora 
umrijeti. 

Sto  ti  misliš,  koliko  su  te  svete  ljubavne  čežnje,  koliko  su  te 
patnje  pretrpljene  za  ljubav  Skratile  dame  (božanskim  zaljubljenici¬ 
ma,  kakvi  su  bili  sv.  Katarina  Sijenska,  sv.  Franjo,  mali  Stanislav 
Kostka,  sv.  Karlo  i  više  stotina  drugih,  'koji  su  umrli  tako  mladi? 

Sto  se  tiče  sv.  Franje,  znamo  sigurno,  da  je  on  primio  svete 
■rane  od  svojega  Učitelja  i  da  je  imao  tako  jake  i  velike  boli,  grčeve, 
trzanje  i  bolesti,  da  na  njemu  nije  ostalo  ništa  drugo,  nego  kost 
i  koža.  Izgledao  je  prije  kao  kostur  ili  slika  smrti  nego  kao  čovjek, 
koji  još  diše  i  živi. 


JEDANAESTA  GLAVA 

JOS  NEKOLIKO  VELIKIH  SVETACA  KOJI  SU  NADASVE 
LJUBILI  BOGA  I  OD  LJUBAVI  UMRLI 

Sve  su  dakle  izabrane  duše,  dragi  moj  Teotime,  umrle  u  stanju 
svete  ljubavi.  Osim  toga  mnoge  od  tih  duša  umrle  su  u  vršenju  te 
svete  ljubavi,  druge  opet  radi  te  ljubavi  i  napokon  treće  iz  te 
ljubavi. 

Ali  u  najviši  stupanj  ljubavi  spada,  da  su  neki  umrli  od  ljubavi. 
A  to  se  događa  tada,  kada  ljubav  ne  samo  rani  dušu  tako  da  je  ispuni 
ljubavnom  čežnjom,  već  je  ona  probode,  zadavši  joj  udarac  ravno 
usred  srca  i  to  tako  snažno,  da  on  potjera  dušu,  da  ona  izađe  iz 
tijela. 

A  to  se  događa  ovako:  slastima  svojega  božanskoga  zaručnika 
duša  biva  nadasve  snažno  privučena.  Potom  sa  svoje  strane  ona 
svakako  želi  odgovoriti  tima  slastima.  U  tu  svrhu  ona  se  svima  svo¬ 
jim  silama  koje  ima  baca  prema  tome  svojemu  nadasve  željenom 
i  privlačnom  prijatelju.  A  budući  da  sa  sobom  ne  može  vući  svoje 
tijelo,  ona  ga  ostavlja  i  rastaje  se  s  njim,  jer  ne  želi  ostati  s  njim 
u  ništarvostima  ovoga  života.  Radije  od  toga  ona  sama  kao  lijepa 
golubica  leti  u  blaženo  krilo  svojega  nebeskoga  zaručnika.  Ona  sama 
leti  k  svojemu  predragom,  a  njezin  predragi  je  vuče  k  sebi  i  odnosi 
je.  I  kao  što  zaručnik  ostavlja  i  oca  i  majku,  da  bude  jedno  sa  svojom 

zaručnioom,  Post  2.24,  tako  ta  čista  zaručnica  ostavlja  smrtno  tijelo, 
da  se  sjedini  sa  svojim  predragim. 

To  je  najjači  učinak,  koji  ljubav  proizvodi  u  duši  i  koji  traži 
od  srca,  da  se  ono  prije  toga  temeljito  očisti  od  svih  nagnuća,  ikoja 
ga  mogu  vezati  s  tijelom  i  sa  svijetom. 

Vatra  najprije  malo  .po  malo  odvoji  jezgru  od  svih  njezinih 
kasnijih  naslaga  tako  da  kada  je  sasvim  očisti,  ostane  samo  čista 
jezgra.  Tako  djeluje  i  sveta  ljubav.  Kada  ona  otrgne  ljudsko  srce 
od  svih  njegovih  svojevoljnosti,  sklonosti,  nagnuća  i  strasti,  kada 
ona  to  izvrši  koliko  je  to  najviše  moguće,  tada  napokon  ostaje  sama 
čista  duša.  Nakon  te  u  očima  Božjim  dragocjene  smrti  ona  sada 
lako  ulazi  u  besmrtnu  slavu.  Ps  115.5. 

Veliki  sveti  Franjo,  koji  mi  se,  kad  je  riječ  o  nebeskoj  ljubavi, 
uvijek  vraća  pred  oči,  nije  mogao  izbjeći,  a  da  ne  umre  od  ljubavi. 
Ta,  njegova  Iju'bav  prema  Bogu  Obdarila  ga  je  mnogim  i  velikim 
čežnjama,  nesvjesticama  i  ekstazama,  iz  kojih  je  morala  uslijediti 
smrt.  Još  više!  Njega  je  Bog  izložio  očima  cijeloga  svijeta  kao  čudo 
ljubavi  pa  je  sada  htio  da  on  ne  samo  umre  radi  ljubavi  već  da 
umre  iz  ljubavi. 

Jer,  dragi  moj  Teotdme,  gledaj  ti,  molim  te,  kako  je  on  umro. 
Kada  je  vidio,  da  se  približava  čas  njegova  odlaska,  odredio  je,  da 
ga  gola  polože  na  zemlju.  Zatim  je  kao  milostinju  prihvatio  habit  i 
dao  da  ga  njime  pokriju.  Nato  se  svom  revnošću  obratio  svojoj  braći 
oduševljavajući  ih  na  ljubav  d  strahopoštovanje  prema  Bogu  i  Cifcvd. 
Iza  toga  je  dao  da  mu  čitaju  Spasiteljevu  Muku.  Kada  je  čitanje  bilo 
gotovo,  počeo  je  krajnjim  žarom  moliti  psalam  141:  »Glasom  svo¬ 
jim  zapomagati  Gospodinu,  glasom  svojim  vapio  sam  Gospodinu!« 
I  kada  je  izgovorio  posljednje  riječi  psalma:  »Gospodine,  izvuci 
dušu  moju  iz  tamnice,  da  ja  blagoslivljam  tvoje  sveto  ime.  Praved¬ 
nici  čekaju  na  me,  oni  očekuju,  da  me  ti  nagradiš«,  on  je  izdahnuo. 
Imao  je  tada  četrdeset  i  pet  godina  svojega  života. 

Dragi  moj  Teotdme,  tko  ne  vidi,  da  je  taj  serafski  čovjek,  koji 
je  toliko  želio  da  umre  mučeničkom  smrću,  da  umre  za  volju  lju¬ 
bavi,  napokon  umro  od  ljubavi,  kako  sam  ja  to  izložio  na  drugome 
mjesto.  V.  10. 

Sveta  Marija  Magdalena  provela  je  trideset  godina  u  spilji,  koja 
se  još  i  danas  može  vidjeti  u  Provenci.  Svaki  dan  ona  je  sedam  puta 
bila  zanesena  i  od  anđela  dignuta  u  zrak,  kao  da  ide  pjevati  sedam 
kanoničkih  časova  u  njihovom  zboru.  Jedne  nedjelje  ona  dođe  u 
crkvu.  Tu  ju  je  našao  njezin  dragi  biskup  Maksim.  Našavši  je  u 
kontemplaciji,  očiju  punih  suza  i  visoko  podignutih  ruku,  on  ju  je 
pričestio.  Odmah  iza  toga  ona  je  ispustila  svoju  blaženu  dušu,  koja 

je  od  tada  zauvijek  obuhvatila  noge  svojega  Spasitelja,  u  kojemu 
će  ona  zauvijek  uživati  bolji  dio,  koji  je  već  bila  izabrala  na  ovom 
svijetu.  Lk  10.43. 

Sv.  Bazilije  je  bio  sklopio  veliko  prisno  prijateljstvo  s  glasovitim 
liječnikom,  koji  je  po  svojoj  vjeri  i  narodnosti  bio  Židov.  On  se  na¬ 
dao,  da  će  ga  pridobiti  za  Našega  Gospodina.  Ali  to  on  ipak  nije 
nikako  mogao  postići,  sve  dok  skršen  od  postova,  bdijenja,  muka  i 
molitava  nije  dospio  na  prag  smrti.  Tada  je  on  upitao  liječnika,  Sto 
on  misli  o  njegovu  zdravlju.  Zaklinjao  ga  je,  da  mu  otvoreno  kaže, 
što  on  misli.  Liječnik  je  opipao  'bilo  sveca  i  rekao  mu :  »Nema  više 
nikakve  pomoći!  Još  prije  nego  sunce  zađe,  vi  ćete  umrijeti!«  Sve¬ 
tac  mu  na  to  uzvrati:  »Sto  ćete  vi  reći,  ako  ja  još  sutra  budem  živ?« 
Liječnik  mu  odgovori:  »Obećajem  vam,  da  ću  ja  tada  postati  krš¬ 
ćanin  !« 

Svetac  je  moMo  Boga  i  izmolio  produženje  svojega  tjelesnoga 
života  u  korist  duhovnoga  života  liječnika.  Kada  je  ovaj  vidio  to 
čudo,  obratio  se.  A  sv.  Bazilije  hrabro  ustane  iz  kreveta,  dođe  u 
crkvu  i  krsti  liječnika  s  aijelom  njegovom  obitelju.  Vrativši  se  u 
svoju  sobu  on  legne  u  krevet.  Dugo  se  zadržao  s  Bogom  u  molitvi, 
a  zatim  je  sveto  pominjao  i  poticao  prisutne,  koji  su  se  oko  njega 
nalazili,  da  svim  svojim  srcem  služe  Bogu.  Konačno  je  ugledao  an¬ 
đele,  koji  mu  dolaze  ususret  i  krajnjom  milinom  izgovorio  je  ove 
riječi:  »Bože  moj,  ja  ti  (preporučujem  svoju  dušu  i  predajem  je  u 
tvoje  ruke!«  PS  30.6.  Lk  23.46.  Iza  toga  svetac  izdahmu.  A  siromašna 
liječnik,  kojega  je  svetac  bio  obratio,  videći  ga  mrtva,  dkoči  na  nj, 
zagrli  ga  i  lijući  suze  reče:  »Veliki  Bazilije,  Božji  slugo,  da  si  ti  htio, 
ti  ne  bi  ni  danas  umro  ništa  više  nego  jučer!«  Pseudo-Amphiloch, 
Život  sv.  Bazilija. 

Tko  ne  vidi,  da  je  taj  svetac  umro  od  ljubavi? 

A  sv.  Terezija  Velika,  poslije  svoje  smrti,  objavila  je,  da  je  ona 
umrla  od  napadaja  i  silovitosti  ljubavi,  koja  je  bila  toliko  silna,  da 
joj  se  narav  nije  mogla  oduprijeti,  a  duša  je  tada  pošla  prema  pre¬ 
dragom,  kojemu  je  poklonila  svu  svoju  ljubav. 

DVANAESTA  GLAVA 


ČUDESNA  POVIJEST  SMRTI  PLEMIĆA 

KOJI  JE  NA  MASLINSKOJ  GORI  UMRO  OD  LJUBAVI 

K  onome  što  sam  dosada  iznio,  mogu  dodati  još  jednu  povijest. 
Ona  je  doduše  čudesna,  ali  zato  ništa  manje  vjerojatna  dušama  pu¬ 
nim  svete  ljubavi.  Ta,  veliki  apostol  nas  uvjerava:  »Ljubav  rado 
vjeruje  sve!«  1  Kor  13.7.  To  znači,  ljubav  ne  dolazi  lako  na  pomi¬ 
sao,  da  netko  laže.  I  ako  nema  nikakva  očita  znaka,  da  se  nešto  la¬ 
žno  nalazi  u  onom,  što  se  njoj  predlaže,  ona  ne  nalazi  nikakve  po¬ 
teškoće  da  vjeruje.  To  vrijedi  osobito,  kada  se  radi  o  stvarima,  koje 
veličaju  i  slave  ljubav  Boga  prema  ljudima  ili  ljubav  ljudi  prema 
Bogu.  Jer,  ljubav  je  vrhovna  'kraljica  svih  kreposti.  I  radi  toga  poput 
kraljeva  ona  nalazi  sviđanje  u  stvarima,  koje  podaju  veći  sjaj  slavi 
njezina  carstva  i  njezine  vlasti.  To  je  njezin  kraljevski  način. 

Povijest  koju  ću  ja  sada  pripovijedati  nije  ni  tako  poznata,  ni 
tako  zasvjedočena,  kao  što  bi  zahtijevala  veličina  čuda,  koje  ona 
obuhvaća.  Međutim  ona  zbog  toga  ne  gubi  svoju  vrijednost.  Jer, 
kako  izvrsno  veli  sv.  Augustin,  jedva  da  se  nešto  zna  o  čudesima  na 
mjestima  gdje  su  se  ona  zbila,  pa  makar  kako  veličanstvena  bila  ta 
čudesa.  Pa  neka  se  k  tome  doda  još  činjenica,  da  o  tima  čudesima 
pripovijedaju  očevici,  pred  čijim  su  se  očima  ta  čudesa  dogodila, 
malo  tko  će  ih  vjerovati.  Ali  ona  zbog  toga  ne  .prestaju  biti  istinita. 
Posebna  okolnost  vrijedi  na  polju  vjere.  Fine  duše  više  uživaju,  kada 
vjeruju  one  stvari,  koje  su  teže  ii  koje  zaslužuju  veće  divljenje. 

Isto  toliko  slavan  'koliko  i  krepostan  plemić  jednoga  dana  krene 
morem  na  put  u  Palestinu.  On  je  pošao  na  taj  dalek  put,  jer  je 
odlučio  pohoditi  sveta  mjesta,  na  kojima  je  naš  Spasitelj  izvršio 
djelo  našega  otkupljenja.  Da  što  dostojnije  započne  taj  sveti  pothvat, 
on  se  pobožno  Ispovjedio  i  pričestio. 

Stigavši  u  Palestinu,  on  je  na  prvom  mjestu  otišao  u  Nazaret, 
gdje  je  anđeo  presvetoj  Djevici  navijestio  božansko  utjelovljenje  i 
gdje  se  dogodilo  klanjanja  vrijedno  začeće  Vječne  Riječi.  Na  tom 
mjestu  plemić  se  dao  na  dulbotoo  .poniranje  u  bezdan  nebeske  do¬ 
brote,  koja  se  udostojala  uzeti  na  sebe  ljudsko  tijelo,  da  izvuče  čo¬ 
vjeka  iz  propasti. 

Odatle  je  on  prešao  u  Betlehem,  na  mjesto  rođenja.  Nemoguće 
je  reći  koliko  je  suza  on  prolio,  kada  je  u  dubokom  razmišljanju  mi¬ 
slio  o  onim  suzama,  koje  je  Sin  Božji  kao  malo  dijete  Djevice  pro¬ 
lio  na  ovom  mjestu  i  njima  natopio  ovu  svetu  štalu.  Sto  puta  je  on 

ljubio  i  opet  ljubio  tu  svetu  zemlju,  lizao  je  p ražinu,  na  'kojoj  je  bo- 
žansiko  Dojenče  provelo  prve  dane  svojega  djetinjstva. 

Iz  Betlehema  on  je  otputovao  u  Betabaru,  grad  iz  plemena  Be- 
njamlnova,.  kamo  je  ibio  došao  Jozua.  Iz  Betabare  je  Stigao  u  malo 
mjesto  Betaniju.  Tu  se  on  sjećao,  da  se  Naš  Gospodin  na  tome  mje¬ 
stu  svukao,  da  bude  kršten.  Nato  se  i  naš  plemić  svukao  i  sišao  u 
rijeku  Jordan.  Oprao  se  u  njezinim  vodama  i  napio  se  njezine  vode. 
On  je  pri  .tome  mislio,  da  gleda  svojega  Spasitelja,  kako  .prima  krst 
iz  ruku  svojega  preteče  i  ikako  Duh  Sveti  u  vidljivoj  prilici  u  liku 
golubice  silazi  na  nj.  Kod  toga  mu  se  učinilo  kao  da  su  nebesa  još 
otvorena  i  kao  da  se  iz  njih  čuje  glas  Oca  nebeskoga:  »Ovo  je  moj 
ljubljeni  Sin,  kojega  sam  ja  odabrao«!  Mt  3.17. 

Iz  Betanije  naš  je  plemić  otišao  u  pustinju  i  u  njoj  je  očima 
svojega  duha  gledao,  kako  Spasitelj  posti,  kako  se  'bori  s  neprijate¬ 
ljem  i  kako  ga  .pobjeđuje.  Nakon  toga  je  mislio  o  tome,  kako  su 
anđeli  pristupili  k  njemu  d  posluživali  ga  jelima,  kojima  nema  rav¬ 
nih.  Mt  3.16—4.11. 

Dalje  je  on  krenuo  na  brdo  Tabor,  da  gleda  ono  mjesto,  gdje  se 
Spasitelj  preobrazio.  Potom  je  došao  na  Sion,  gdje  mu  se  opet  uči¬ 
nilo,  kao  da  u  dvorani  Posljednje  večere  gleda  Spasitelja  kako  kleči 
na  koljenima,  zatim  kako  pere  noge  svojim  učenicima  i  kako  im 
nakon  toga  dijeli  svoje  božanško  tijelo  u  presvetoj  Euharistiji.  Zatim 
je  prešao  .preko  potoka  C odrona  i  stigao  u  vrt  Getsemani.  U  njemu 
je  njegovo  srce  od  boli  iz  ljubavi  patilo  i  izlilo  se  u  suzama,  kada  je 
on  sebi  zamišljao  svojega  diragog  Spasitelja,  kako  pati  u  svojoj  smrt¬ 
noj  muci  i  kako  se  znoji  krvavim  znojem  i  kako  odmah  iza  toga 
bude  svezan,  potezan,  zlostavljan  d  odveden  u  Jeruzalem. 

Tada  se  i  on  sam  .uputio  tamo,  posvuda  slijedeći  trag  svojega 
predragog  Spasitelja.  I  u  mašti  on  ga  je  gledao  pred  sobom.  On  ga 
je  gledao  kako  ga  vuku  od  Ane  do  Kajie,  od  Kajfe  do  Pilata,  od  Pi¬ 
lata  do  Heroda.  On  ga  je  gledao,  kako  biva  bičevan,  iščuškan  i  po¬ 
pljuvan.  Gledao  ga  je,  kako  je  okrunjen  trnovom  krunom,  kako  je 
izveden  pred  narod,  osuđen  na  smrt.  Gledao  ga  je,  kako  uzima  na 
se  svoj  teški  križ,  kako  ga  mirno  nosi  i  noseći  ga  kako  jadno  susreće 
svoju  tužnu  Majku,  koja  je  sva  uronjena  u  boli  i  napokon  kako  su¬ 
sreće  jeruzalemske  žene,  koje  plaču  nad  njim. 

Na  kraju  naš  pobožni  hodočasnik  uspinje  se  na  brdo  Kalvariju. 
Tu  on  u  svojemu  duhu  gleda  križ,  položen  na  zemlji,  gleda  našega 
Gospodina  svučena  do  gola,  gleda  kako  ga  zatim  bacaju  na  križ, 
kako  mu  Okrutno  pribijaju  na  nj  ruke  i  noge.  Nakon  toga  promatra, 
kako  diižu  .križ,  vidi  Raspetoga  lebdjeti  u  zraku  između  neba  i  ze¬ 
mlje,  vidi  kako  krv  kaplje  iz  svih  rana  njegova  božanskoga  tijela. 

On  gleda  siromašnu  presvetu  Djeviou  Mariju,  probodenu  mačem 
boli.  Lik  2.35.  Potom  okreće  svoj  pogled  na  raspetoga  Spasitelja,  s 
neusporedivom  ljubavlju  sluša  njegovih  posljednjih  sedam  riječi. 
Napokon  promatra  kako  umire,  gleda  ga  mrtva,  gleda  kako  mu  voj¬ 
nik  kopljem  probada  bok,  gleda  (kopljem  probodenu  ranu,  koja  zjapi 
otvorena  i  kroz  tu  ranu  vidi  otvoreno  Isusovo  srce.  Poslije  toga  on 
prisustvuje  skidanju  s  križa  i  polaganju  u  grob  do  kojega  i  sam 
silazi  neprekidno  prateći  našega  Gospodina. 

Na  mjestima,  koja  je  naš  Otkupitelj  natopio  svojom  krvlju  on 
je  prolio  more  suza  i  konačno  on  je  ušao  u  grob  i  zakopao  svoje 
srce  'kraj  srca  svojega  Učitelja. 

S  njim  je  uskrsnuo,  s  njim  je  išao  u  Emaus  i  promatrao  je  sve 
što  se  događalo  između  Gospodina  i  dvojice  učenika.  Naposljetku 
vratio  se  na  Maslinsko  brdo,  gdje  se  odigralo  otajstvo  Uzašašća. 
Kada  je  tu  ugledao  posljednje  tragove  i  korake  nogu  našega  Spasi¬ 
telja  ničice  se  bacio  na  njih  i  tisuću  i  tisuću  puta  ih  je  cjelivao  uzda¬ 
sima  beskrajne  ljubavi. 

Kao  što  strijelac  napinje  svoju  tetivu,  kada  želi  odapeti  strijelu, 
tako  je  i  on  počeo  napinjati  sve  sile  svoje  ljubavi,  tada  je  ustao,  oči 
i  ruke  podigao  prema  nebu  i  ovako  molio:  »O,  Isuse,  slatki  moj 
Isuse,  ne  znam,  gdje  bih  te  još  tražio  i  slijedio  ovdje  na  zemlji!  Ah, 
Isuse,  Isuse,  ljubavi  moja,  dopusti  ovome  srcu,  da  te  slijedi  gore  i 
da  tamo  dođe  k  tebi!«  I  tima  žarkim  riječima  on  je  u  isto  vrijeme 
svoju  dušu  doslovno  bacio  u  nebo  kao  strijelicu,  koju  je  kao  bogo- 
dani  strijelac  odapeo  usred  svoje  blažene  mete. 

Kada  su  njegovi  pratioci  i  .poslužitelji  opazili,  kako  je  taj  siro¬ 
mašak  iznenada  pao  kao  od  smrti  pogođen,  snebili  su  se  nad  tom 
izvanrednom  .pojavom  i  odmah  su  otrčali  po  liječnika.  Kada  je  ovaj 
stigao,  brzo  je  ustanovio,  da  je  pobožni  plemić  hodočasnik  zaista 
preminuo.  Da  uzmogne  stvoriti  čvnst  sud  o  uzrocima  te  nagle  smrti, 
liječnik  se  brižljivo  raspitivao,  kakva  je  tjelesna  sastava,  kakve  na¬ 
ravi,  kakve  ćudi  i  kakva  načina  života  bio  pokojnik.  Prisutni  su  mu 
lako  protumačili,  da  je  po  svojoj  naravi  bio  blag,  ljubazan,  divno 
pobožan  i  da  je  sav  gorio  od  ljubavi  prema  Bogu.  Na  to  je  liječnik 
bez  ikakva  okolišanja  odgovorio,  da  se  njegovo  srce  rasprsnulo  od 
preobilja  i  vatre  ljubavi.  I  da  k  tome  još  potvrdi  svoj  sud,  liječnik 
je  otvorio  leš  i  našao  je  to  junačko  srce  otvoreno  i  unutra  u  njemu 
urezane  ove  svete  riječi:  »Isuse,  moja  ljubavi«!  U  tome  srcu  dakle 
ljubav  je  izvršila  službu  smrti.  Bez  sudjelovanja  ijednoga  drugog 
uzroka  ona  je  rastavila  dušu  od  tijela.  Taj  događaj  ispripovijedao 
nam  je  u  prvom  od  svojih  govora  o  Uzašašću  Gospodinovom  sveti 
Bemardin  Sijenđki.  A  on  je  vrlo  učen  i  vrlo  svet  pisac. 

Drugi  je  opet  pisac,  gotovo  iz  istoga  vremena,  napisao  'knjigu 
pod  naslovom:  »Zrcalo  duhovnih  ljudi«.  Iz  poniznosti  on  je  prešutio 
svoje  ime,  a  ono  ipaik  zaslužuje,  da  bude  spomenuto.  U  svojemu 
»Zrcalu«  taj  sveti  pisac  pripovijeda  jednu  drugu  još  divniju  povijest. 
On  opisuje,  da  je  u  'krajevima  Provense  živio  gospodin,  koji  je  uve¬ 
like  bio  odan  ljubavi  Božjoj  i  pobožnosti  prema  presv.  oltarskom 
sakramentu.  Jednoga  dana  bio  je  on  strahovito  napadnut  od  bolesti 
koja  ga  je  tjerala  na  neprekidno  'povraćanje.  Tada  mu  je  svećenik 
donio  svetu  Pričest,  ali  on  se  nije  'usudio,  da  je  primi,  jer  se  bojao 
opasnosti,  da  je  ne  hi  morao  povratiti.  Uto  on  zamoli  župnika,  da 
mu  je  metne  na  prsa  i  da  njome  načini  nad  njim  znak  križa.  Župnik 
je  to  i  učinio.  Isti  tren  raspaljena  svetom  ljubavlju  njegova  prsa  su 
se  rascijepila  i  povukla  u  sebe  tu  svetu  hranu,  u  kojoj  je  bio  njegov 
predragi  Spasitelj.  I  u  isti  tren  bolesnik  izdahniu. 

Meni  je  zaista  jasno,  da  je  ta  povijest  nadasve  izvanredna  i  da 
zaslužuje  svjedočanstvo  mnogo  veće  težine.  Ali  poslije  zaista  istinite 
povijesti  rascijepljena  srca  svete  Klare  Monfalkonske,  koje  svatko 
još  i  dandanas  može  vidjeti,  poslije  povijesti  stigmata  sv.  Pranje, 
koja  je  potpuno  sigurna,  moja  duša  ne  nalazi  nikakve  poteškoće,  da 
vjeruje  u  takve  učinke  Božje  ljubavi. 


TRINAESTA  GLAVA 

PRESVETA  DJEVICA  MAJKA  BOŽJA  UMRLA  JE  IZ  LJUBAVI 

ZA  SVOJEGA  SINA 

Jedva  možemo  sumnjati  o  tome,  da  je  veliki  sveti  Josip  pre¬ 
minuo  prije  muke  i  smrti  Spasitelja  Isusa  Krista.  Da  nije  tako,  Spa¬ 
sitelj  ne  bi  bio  svoju  Majku  preporučio  svetomu  Ivanu. 

I  kako  birano  mogli  sebi  zamisliti,  da  drago  dijete  njegova  srca, 
predrago  dojenče,  kojemu  je  on  bio  hranitelj  i  branitelj  nije  bilo 
prisutno  u  času,  kada  se  je  on  dijelio  od  ovoga  svijeta?  »Blaženi 
milosrdni,  jer  će  oni  postići  milosrđe!«  Mt  5.7.  Bože  moj,  koliko  li 
je  dobrote,  blagosti,  ljubavi  i  milosrđa  prosuo  taj  dobri  otac  hrani¬ 
telj  prema  Spasitelju,  kada  se  on  istom  rodio  d  kao  malo  dijete  do¬ 
šao  na  svijet!  I  tko  bi  sada  mogao  vjerovati,  da  taj  božanski  sin  nije 
'stostruko  uzvratio  njemu,  ikada  je  odlazio  s  ovoga  svijeta?  Mt  19.29. 
Tko  bi  mogao  vjerovati,  da  ga  nije  obasuo  svima  nebeskim  rado¬ 
stima? 

Rode  su  prava  slika  uzajamne  ljubavi  djece  prema  očevima  i 
očeva  prema  djeci.  Budući  da  su  one  ptice  selice,  na  svojoj  seobi 
one  nose  svoje  stare  očeve  i  majike,  jednako  kao  što  su  njih,  dok  su 
bole  male,  nosili  očevi  i  majke.  Kad  je  Spasitelj  bio  još  mali,  slavni 
sveti  Josip,  njegov  hranitelj  i  njegova  Majka  presveta  Djevica  Ma¬ 
rija  puno  puta  su  ga  nosili,  a  osobito  kada  su  bježali  iz  Judeje  u 
Egipat  i  kada  su  se  vraćali  iz  Egipta  u  Judeju.  Tko  dakle  može 
sumnjati,  da  taj  sveti  otac,  kada  je  stigao  na  kraj  svojih  dana,  za 
uzvrat,  nije  bio  nošen  od  svojega  božanskoga  dojenčeta  na  prijelazu 
s  ovoga  svijeta  u  drugi,  u  krilo  Abrahamovo,  da  ga  na  kraju  njegovo 
božansko  dojenče  nije  na  dan  svojega  Uzašašća  prenijelo  u  svoje 
krilo? 

Svetac  koji  je  u  svojemu  životu  toliko  ljubio,  mogao  je  umrijeti 
jedino  od  ljubavi.  Njegova  duša  u  rastresenosti  ovoga  života  nije 
mogla  svojega  Isusa  toliko  ljubiti  koliko  je  željela,  sada  kada  je 
svršila  službu,  'koja  je  bila  potrebna  njegovomu  dojenčetu  u  njego¬ 
vim  najmlađim  godinama,  što  je  mogla  drugo  učiniti,  ako  ne  reći 
svojemu  nebeskomu  Oou:  »Oče,  ja  sam  izvršio  djelo,  koje  si  mi  po¬ 
vjerio!«  Iv  17.4.  A  Sinu:  »Dijete  moje,  kao  što  je  tvoj  nebeski  Otac 
onaj  dan,  kad  si  ti  došao  na  svijet,  stavio  tvoje  tijelo  u  moje  ruke, 
tako  ja  sada,  ovaj  dan,  kada  odlazim  s  ovoga  svijeta,  stavljam  moj 
duh  u  tvoje  rukeJ«  Ps  30.6.  Lk  23.46. 

Takva  je  bila,  kako  ja  milslim,  smrt  toga  velikoga  i  slavnoga 
patrijarha,  čovjeka,  koji  je  bio  izabran,  da  Sinu  Božjemu  učini 
najnježniju  i  najljubazniju  službu,  koja  mu  je  bila  ili  koja  će  mu 
ikada  više  biti  učinjena. 

Naravno,  ja  izuzimam  službu,  koju  je  Sinu  Božjemu  učinila 
Josipova  sveta  zaručnica.  Ona  je  prava  rođena  Majka  toga  istoga 
Sina.  Potpuno  je  nemoguće  misliti,  da  je  ona  umrla  nekom  drugom 
vrstom  smrti,  osim  smrti  iz  ljubavi.  To  je  od  svih  smrti  najpleme¬ 
nitija  smrt.  I  prema  tome  ona  je  dostojna,  da  padne  u  dio  najple¬ 
menitijemu  životu,  koji  je  ikada  postojao  među  stvorovima.  To  je 
smrt,  kojom  bi  željeli  umrijeti  i  sami  anđeli  kada  bi  oni  mogli 
umrijeti. 

Za  prve  kršćane  je  rečeno,  da  su  bili  jedno  srce  i  jedna  duša 
radi  toga,  jer  su  jedni  prema  drugima  gajili  savršenu  uzajamnu  lju¬ 
bav.  Dap  4.32.  A  sveti  Pavao  nije  više  živio  sebi,  nego  je  Krist  živio 
u  njemu.  Gal  2.20.  I  to  radi  toga,  jer  je  njegovo  srce  do  krajnje  mo¬ 
gućnosti  bilo  sjedinjeno  sa  srcem  njegova  Učitelja.  Njegova  duša 
kao  da  je  bila  mrtva  u  njemu,  kao  da  je  bila  mrtva  u  srcu,  koje  je 
ona  oživljavala,  da  može  živjeti  u  srcu  svojega  božanskoga  Spasi¬ 
telja,  kojega  je  ona  nadasve  ljubila. 


322 


Dobri  moj  Bože,  koliko  istinitije  je  tada,  da  su  presveta  Djevica 
i  njezin  Sin  'bili  samo  jedna  jedina  duša,  jedno  jedino  srce,  jedan  je¬ 
dini  život!  Tako  ta  sveta  Majka  nije  više  živjela  sama,  nego  je  njezin 
Sin  živio  u  njoj.  Majka  koja  je  najviše  ljubila  i  koja  je  bila  najviše 
ljubljena  što  je  uopće  moguće  ikada  zamisliti,  ljubila  je  i  bila  je 
ljubljena  ljubavlju,  koja  je  neusporedivo  uzvišenija  nego  je  ljubav 
svih  redova  anđela  i  ljudi  isto  tako  kao  što  su  u  carstvu  ljubavi  i 
imena  jedine  Majke  i  jedinoga  Sina  imena  iznad  svih  drugih  imena. 

Ja  velim  jedine  Majke  i  jedinoga  Sina,  jer  sva  druga  djeca  di¬ 
jele  zahvalnost  svojega  rođenja  s  ocem  i  majkom.  Ali  kod  ovoga 
djeteta  njegovo  ljudsko  rođenje  ovisilo  je  jedino  od  same  Majke, 
koja  je  jedina  namakla  sve  ono  što  je  bilo  .potrebno  jakosti  Duha 
Svetoga,  da  to  božanske  Dijete  bude  začeto.  Zato  je  njoj  jedinoj 
pripadala  i  njoj  jedinoj  je  bila  dana  sva  ljubav  koja  proizlazi  iz  ro¬ 
đenja. 

Na  taj  način  su,  eto,  taj  Sin  i  ta  Majka  bili  sjedinjeni  jedinstvom, 
koje  je  toliko  uzvišenije,  koliko  u  carstvu  ljubavi  ima  ime  uzvišenije 
nad  sva  druga  imena.  Jer  kojemu  od  svih  serafima  pripada  pravo 
reći  Spasitelju:  »Ti  si  moj  pravi  sin  i  ja  tebe  ljubim  kao  mojega 
pravoga  sina?«  A  kojemu  je  od  svih  stvorova  Spasitelj  ikada  rekao: 
»Ti  si  moja  prava  majka  i  tebe  ja  ljubim  kao  svoju  pravu  majku! 
Ti  si  moja  prava  majka,  koja  si  sva  samo  moja,  a  ja  sam  tvoj  pravi 
sin,  koji  sam  sav  tvoj !« 

Ako  se  dakle  sluga  koji  ljubi  usudio  reći  i  ako  je  uistinu  re¬ 
kao,  da  on  nema  drugoga  života  nego  samo  život  svojega  Učitelja, 
Gal  2.20,  koliko  li  je  smionije  i  žarče  morala  uskliknuti  ta  Majka, 
koja  je  vruće  ljubila:  »Ja  nemam  nikakva  drugoga  života  osim  ži¬ 
vota  mojega  sina.  Sav  moj  život  je  u  njegovu  životu,  a  sav  njegov 
život  je  u  mojemu  životu!«  Jer  između  te  Majke  i  toga  Sina  to  nije 
više  bilo  samo  sjedinjenje,  već  je  to  bilo  pravo  jedinstvo  srca,  duše 
i  života. 

Ako  je  dakle  ta  Majka  živjela  životom  svojega  Sina,  tada  je 
ona  i  umrla  smrću  svojega  Sina.  Jer,  kakav  život,  takva  smrt! 

Pripovijeda  se,  Plin,  Hist.  nat.  10.2,  da  feniks  ptica  kada  ostari, 
snese  na  vrh  brda  hrpu  mirisavih  drva  i  da  na  toj  hrpi  kao  na  po¬ 
časnom  krevetu  svrši  svoje  dane.  Kada  sunce  u  puno  podne  upre 
svoje  najžarče  zrake,  tada  ta  jedinstvena  ptica  povećava  žar  sunca 
svojom  radnjom.  Ona  ne  prestaje  mahati  svojim  krilima  na  svojoj 
lomači  sve  dotle,  dok  se  ona  ne  upali.  Tada  zajedno  s  lomačom  izgori 
i  ptica.  Izgori  i  pogine  gubeći  život  na  mirisnoj  vatri. 

Dragi  moj  Teotime,  tako  isto  i  blažena  Djevica  Marija  svojim 
živim  i  trajnim  pamćenjem  nakupila  je  u  svojemu  duhu  sva  najmi- 

lija  otajstva  života  i  smrti  svojega  jedinoga  Sina.  Osim  toga  ona  je 
uz  to  uvijelk  izravno  primala  najžarča  nadahnuća,  koja  je  njezin 
Sin,  sunce  pravde,  Mal  4.2.,  poput  najžarčih  podnevnih  zraka  svoje 
ljubavi  bacao  na  ljude.  A  zatim  je  i  ona  sama  od  sebe  držala  svoj 
duh  u  neprekidnoj  djelatnosti  duboke  kontemplacije.  Na  kraju  ju 
je  ta  sveta  vatra  božanske  ljubavi  sasvim  istrošila  kao  žrtvu  bo¬ 
žanske  ljupkosti.  Ona  je  umrla  od  toga,  da  je  njezina  duša  dospjela 
u  otmicu  i  da  je  sva  'bila  prenesena  u  naručje  ljubavi  svojega  Sina. 
O,  draga  smrti  koja  si  živa  kao  ljubav!  O,  draga  ljubavi,  koja  si 
mrtva  kao  život. 

Kod  smrti  Spasitelja  bilo  je  prisutno  više  svetih  duša  punih 
božanske  ljubavi.  Medu  njima  su  najveću  bol  trpjele  one  duše,  koje 
su  imale  najveću  ljubav.  Jer  njihova  je  ljubav  bila  sva  prožeta  boli, 
a  njihova  bol  prožeta  ljubavlju.  Svi  oni  koji  su  ga  strastveno  ljubili, 
bili  su  zaljubljeni  u  njegovu  muku  i  bol.  A  njegova  draga  Majka, 
koja  ga  je  ljubila  više  nego  svi  drugi,  bila  je  više  od  svib  drugih 
probodena  mačem  boli.  Lk  2.35.  Bol  Sina  bila  je  britki  mač,  koji  je 
probo  srce  Majke.  Ta!  Srce  Majke  'bilo  je  vezano,  spojeno  i  sjedi¬ 
njeno  sa  svojim  Sinom  tako  savršeno  potpunim  jedinstvom,  da  ni¬ 
šta  nije  moglo  raniti  jedno  srce,  a  da  nije  u  isti  čas  ucvililo  i  drugo 
srce.  Kada  je  dakle  to  majčino  srce  'bilo  ranjeno  ljubavlju,  ono  ne 
samo  da  nije  tražilo  da  ozdravi  od  te  ljubavi,  od  te  rane  ljubavi, 
nego  je  ljubilo  tu  ranu  više  nego  sve  njezino  ozdravljenje.  Ono  ie 
svojom  ljubavlju  čuvalo  tragove  boli,  koje  je  zadobilo,  i  to  radi 
ljubavi,  koja  ih  je  ostavila  u  njezinom  srcu.  Ona  je  neprekidno 
čeznula  za  tim,  da  zbog  toga  umire,  jer  je  i  njezin  Sin  zbog  toga 
umro.  Kako  cijelo  Sveto  pismo  i  svi  crkveni  učitelji  vele,  on  je 
umro  u  plamenu  ljubavi,  savršena  i  potpuna  žrtva  za  sve  grijehe 
svijeta. 


ČETRNAESTA  GLAVA 

SLAVNA  DJEVICA  JE  UMRLA  OD  LJUBAVI 
KOJA  JE  BILA  KRAJNJE  BLAGA  I  MIRNA 

S  jedne  strane  pripovijeda  se,  da  je  Naša  Gospa  objavila  svetoj 
Matildi,  Knjiga  posebnih  milosti,  26,  da  bolest,  od  koje  je  ona  umrla 
nije  bila  ništa  drugo  nego  žestok  i  silan  napadaj  'božanske  ljubavi. 
A  s  druge  strane  opet  sv.  Brigita,  Objave  6.62,  i  sv.  Ivan  Damaščan- 
ški,  Homilija  o  smrti  blažene  Djevice  Marije,  svjedoče,  da  je  ona 
umrla  krajnje  mirnom  smrću. 

Dragi  moj  Teotime!  I  jedno  i  drugo  je  istina! 

Zvijezde  su  čudesno  lijepe,  kada  ih  promatramo.  One  bacaju 
vrlo  ugodnu  svjetlost.  Ali,  kada  ih  pažljivije  promatramo,  uvjerit 
ćemo  se,  da  one  svoje  zrake  proizvode  blistamjem,  iskrenjem  i  plam- 
tenjem.  Prema  tome,  mogli  bismo  reći  da  one  svoje  svjetlo  rađaju 
trudom,  koji  obnavljaju  u  opetovanim  pothvatima.  Ili  opet,  možemo 
reći  da  je  njihovo  svjetlo  slabo  i  da  ne  može  trajno  svijetliti  jedna¬ 
kom  jačinom.  Ili  opet,  možemo  reći  da  su  naše  oči  preslabe  i  da  ne 
mogu  jednalko  uporno  i  čvrsto  gledati  radi  prevelike  udaljenosti, 
koja  postoji  između  njih  i  zvijezda. 

Taiko  su  redovito  i  sveci  koji  su  umrli  od  ljubavi  osjetili  veliku 
raznolikost  nezgoda  i  nagovještaja  ljubavi  prije  nego  su  stigli  do 
prijelaza  u  drugi  život.  Oni  su  osjetili  mnogo  plamsaja  ljubavi, 
mnogo  napadaja,  mnogo  ekstaza,  mnogo  čežnji,  mnogo  agonija  tako 
da  im  se  činilo,  da  njihova  ljubav  teškom  mukom  i  u  ponovljenim 
uzastopnim  pokušajima  rađa  njihovu  blaženu  smrt.  Uzrok  tome  je 
bila  slabost  njihove  ljubavi.  Ona  nije  bila  još  tako  potpuno  savršena 
i  nije  mogla  nastaviti  svoje  ljubljenje  jednakom  čvrstoćom  i  stal- 
nošću. 

Ali  sasvim  drukčije  moramo  promatrati  ljubav  blažene  Djevice 
Marije! 

Divno  jutarnje  svitanje  ne  pomalja  se  u  trzajima  i  u  različitim 
mahovima,  u  'ponovljenim  navratima.  Ono  nastaje  nekim  nepre¬ 
kidnim  širenjem  i  rastom,  koji  se  ni  ne  primjećuje,  a  ipak  se  pri¬ 
mjećuje  tako  da  mi  vidimo,  kako  ono  uistinu  raste  i  sve  više  poja¬ 
čava  svjetlo,  ali  tako,  da  ipak  nitko  ne  opaža  nikakav  prekid, 
nikakvo  rastavi  janje,  nikakvo  odvajanje  i  nikakvo  obustavljanje 
toga  rasta. 

Tako  je  isto  božanska  ljubav  u  djevičanskom  srcu  naše  slavne 
Gospe  rasla  svakoga  trena.  Ali  taj  rast  je  bio  tih,  blag,  miran  i  ne¬ 
prekidan  bez  ikakva  uznemirivanja,  uzrujavanja,  bez  ikakvih  po¬ 
tresa  i  sila.  Ne!  Dragi  moj  Teotime,  ne  smijemo  u  božansku  ljubav 
majčinoga  srca  unositi  nikakvu  silovitost  uzrujanosti  i  bure.  Jer  lju¬ 
bav  je  već  sama  po  sebi  blaga,  ljupka,  miroljubiva  i  mirna.  Prouzro¬ 
kuje  li  ona  katkada  napadaje,  potresa  li  ona  više  puta  dušu,  tada  je 
to  samo  radi  toga,  jer  ona  nailazi  na  otpor.  Ali  tako  dugo,  dok  su  joj 
prolazi  duše  otvoreni  bez  protivljenja  i  smetnji,  ona  miroljubivo 
kroči  naprijed  s  neizrecivom  blagošću.  Tako  je  eto  sveta  ljubav  u 
djevičanskom  srcu  svete  Majke  upotrebljavala  svoju  snagu  bez  na¬ 
prezanja  i  bez  silovitosti  i  žestine,  jer  nije  nailazila  ni  na  kakav 
otpor,  ni  na  kakvu  zapreku. 

Velike  rijeke  pjene  se  i  skaču  uz  veliki  štropot  na  grebenastim 
mjestima,  na  ikojima  im  litice  prave  izbočine  i  šiljke,  koji  se  suprot¬ 
stavljaju  toku  vode  i  ometaju  ga.  Naprotiv,  kada  se  te  iste  vode  nađu 
u  ravnici,  one  teku  i  protiču  ravnicu  tiho  i  bez  ikakva  naprezanja. 

Isto  je  tako  i  s  ljubavlju.  Kada  Božja  ljubav  naiđe  na  različite 
zapreke  i  otpore  u  ljudskim  dušama,  kao  što  su  oni  uistinu  u  svim 
dušama  iako  samo  na  različite  načine,  tada  ona  nastupa  silom,  suz¬ 
bija  zle  sklonosti,  kuca  na  vrata  srca,  različitim  poticajima  i  napo¬ 
rima  .pobuđuje  volju.  Na  taj  način  ona  ide  za  tim,  da  nađe  za  sebe 
mjesta  ili  u  najmanju  ruku,  da  prijeđe  preko  tih  zapreka. 

Ali  kod  blažene  Djevice  Marije  sve  je  samo  pogodovalo  toku 
Božje  ljubavi  i  pomagalo  ga.  Napredak  i  rast  te  ljubavi  kročili  su 
neusporedivo  brže  nego  kod  svih  drugih  stvorova,  usprkos  tome, 
što  je  taj  napredak  bio  neizmjerno  blag,  miran  i  tih.  Ne!  Ona  se 
nije  onesvijestila  podno  križa  svojega  Sina,  ni  od  ljubavi  ni  od  su- 
patnje,  iako  je  ona  tada  doživjela  najžarči  i  naj'bolniji  juriš  ljubavi, 
što  se  samo  može  zamisliti.  Iako  je  taj  juriš  bio  onaj  najvišega  stup¬ 
nja,  on  je  ipak  u  isto  vrijeme  bio  jednako  jak  i  blag,  jednako  mo¬ 
ćan  i  miran,  aktivan  i  pasivan,  sastavljen  od  žestokoga  ili  žarkoga, 
ali  milostiva  žara. 

Dragi  moj  Teotime,  ja  ne  želim  time  reći,  da  u  duši  preblažene 
Djevice  Marije  nisu  bila  dva  dijela  pa  prema  tome  i  dva  različita 
teženja:  jedno  prema  duhu  i  prema  višemu  razumu,  drugo  .prema 
nižemu  razumu.  Ona  je  mogla  osjećati  odvratnosti  i  protivnosti 
jednoga  i  drugoga  teženja,  jer  taj  se  proces  nalazio  ča/k  i  u  našemu 
Gospodinu,  njezinom  Sinu. 

Nego  ja  velim,  da  su  u  toj  nebeskoj  Majci  svi  čuvstveni  poticaji 
bili  tako  dobro  sređeni,  svrstani,  raspoređeni  i  uređeni,  da  je  ne¬ 
beska  ljubav  u  njoj  mogla  potpuno  mirno  vršiti  svoju  vlast  i  go¬ 
spodstvo.  U  tome  je  nisu  mogli  uznemirivati  različnost  volje  i  težnji, 
kao  ni  protivljenje  sjetila.  Jer  nikakvo  odupiranje  prirođenoga 
teženja,  ni  nikakve  pobude  sjetila  nisu  u  njoj  nikada  doprle  do 
grijeha,  čak  ni  do  lakoga  grijeha.  Već  naprotiv  te  sve  sklonosti 
i  sposobnosti  bile  su  upotrebljene  u  tu  svrhu,  da  služe  svetoj  lju¬ 
bavi  za  vršenje  drugih  kreposti,  koje  se  ponajčešće  ne  mogu  pro¬ 
voditi  u  djelo  bez  poteškoća,  suprotstavljanja  i  protuslovljenja. 

Po  mišljenju  ljudi  trnje  ne  samo  da  je  različito  od  cvijeća  nego 
mu  je  oprečno  i  škodljivo.  Pa  se  na  temelju  toga  i  veli,  da  bi  na 
svijetu  bilo  mnogo  bolje,  kada  uopće  ne  bi  bilo  trnja.  To  je  sv. 
Ambrozija  navelo  na  misao,  da  bez  grijeha  ne  bi  bilo  ni  trnja.  Pa, 
jer  ga  ipak  ima,  valjan  ratar  ga  pretvara  u  korisno  sredstvo,  čini 

od  njega  živice  i  ograde  polja  i  mladih  stabala  talko  da  trnje  njima 
služi  'kao  obrana  i  zaštita  protiv  životinja. 

Taifto  je  i  blažena  Djevica  Marija  imala  dio  u  svima  nevoljama 
ljudskoga  roda,  osim  u  onima  koje  izravno  idu  prema  grijehu.  No 
ona  je  te  nevolje  upotrebljavala  s  najvećom  korišću  u  prilog  vršenja 
i  porasta  svetih  kreposti:  jakosti,  umjerenosti,  pravednosti,  razbo¬ 
ritosti,  siromaštva,  poniznosti,  strpljivosti  i  sućuti.  Njezine  nevolje 
nisu  joj  ništa  smetale,  nego  su  joj  naprotiv  davale  mnogo  prilika, 
da  se  vježba  u  nebeskoj  ljubavi  i  da  je  ojača  u  tima  trajnim  vjež¬ 
banjima  u  krepostima  i  u  njihovom  napredovanju.  Ona  se,  jednako 
kao  i  Magdalena,  nije  uopće  odvraćala  od  pažnje,  da  bez  prekida 
prima  utiske  ljubavi  od  strane  Spasitelja.  Kolikogod  je  ljubavi,  žara, 
brižnosti  d  uslužmosti  znala  pokazati  Marta,  Marija  je  izabrala  jedino 
ljulbav  svojega  Sina  i  ništa  je  ndje  moglo  otrći  od  nje.  Lk  10.42. 

Kao  što  svatko  znade,  dragi  moj  Teotime,  magnet  po  svojoj 
naravi  vuče  k  sebi  željezo.  U  tu  svrhu  on  posjeduje  tajnu  i  udivlje- 
nja  vrijednu  silu.  Usprkos  tome  tu  njegovu  djelatnost  sprečava  pet 
stvari:  1.  Prevelika  udaljenost  između  njega  i  željeza.  2.  Prisutnost 
drugoga  'magneta  među  njima.  3.  Masnoća  na  željezu.  4.  Češnjakom 
natrljano  željezo  i  5.  Prevelika  težina  željeza. 

Naše  srce  je  stvoreno  za  Boga,  koji  ga  bez  prekida  vabi  i  ne 
prestaje  mu  bacati  meke  svoje  ljubavi.  Ali  pet  stvari  sprečava  dje¬ 
lovanje  svete  privlačnosti.  To  je:  1.  Grijeh,  koji  nas  uđaljuje  od 
Boga.  2.  Lju/bav  prema  bogatstvu.  3.  Sjetilne  naslade.  4.  Oholost 
i  taština  i  5.  Sebel'jublje  s  mnoštvom  neuređenih  strasti,  koje  ono 
rađa  i  koje  su  u  nama  težak  teret,  koji  nas  pritište  i  satire. 

Nijedna  od  tih  zapreka  nije  se  nalazila  u  srcu  blažene  Djevice 
Marije.  1.  Ona  je  uvijek  bila  sačuvana  od  svakoga  grijeha.  2.  Ona 
je  uvijek  od  srca  rado  bila  siromašna.  3.  Uvijek  je  bila  vrlo  čista. 
4.  Uvijek  je  ibi-la  vrlo  ponizna  i  5.  Od  sroa  rado  uvijek  je  bila  mirna, 
tiha  i  blaga  gospodarica  svih  svojih  strasti  i  potpuno  izuzeta  od 
svake  pobune,  koju  sebeljublje  podiže  protiv  ljubavi  prema  Bogu. 

Kada  je  željezo  slobodno  od  tih  zapreka  i  štoviše  od  svoje  vla¬ 
stite  težine,  magnet  će  ga  čvrsto,  ali  ravnomjerno  privlačiti.  I  ta  će 
bila  privlačenja  biti  uvijek  djelotvornija  i  jača  prema  tome  što  će 
biti  bliže  jedno  prema  drugome  i  što  će  kretanje  biti  bliže  svojemu 
cilju. 

Tako  ni  blažena  Djevica  Marija  nije  imala  na  sebi  ništa,  što  bi 
smetalo  djelovanju  božanske  ljubavi  njezina  Sina.  Zato  se  je  ona 
sjedinjivala  s  njiim  neusporedivim  jedinstvom.  To  se  jedinstvo  po¬ 
stizavalo  ekstazama,  koje  su  bile  blage,  mirne,  tihe  i  bez  napora.  To 

su  bile  ekstaze,  u  kojima  je  sjetilna  strana  nastavljala  svoju  djelat¬ 
nost,  a  da  time  nije  nanosila  nikakvu  neugodnost  jedinstvu  duha. 
Za  uzvrat  tome  savršeno  sjedinjenje  njezina  duha  s  Bogom  nije  po¬ 
vlačilo  sa  sobom  bogzna  'kako  veliko  rastresenje  sjetila. 

Radi  toga  je  smrt  blažene  Djevice  Marije  bila  blaža,  nego  što 
se  može  pomisliti.  Njezin  Sin  ju  je  jednostavno  .privukao  k  sebi  'bla¬ 
gim  dahom  svojih  mirisa.  Pj  nad  pj  1.3.  Kao  tekućina  'koja  tiho  i 
blago  teče  za  svetim  dahom  tih  mirisa  ona  se  izlila  u  krilo  dobrote 
svojega  Sina. 

Mada  je  ta  sveta  duša  svoje  prečisto,  presveto  i  predrago  'tijelo 
ljubila  koliko  je  moguće,  ona  ga  je  ipak  ostavila  bez  ikakve  muke  i 
bez  ikakva  otpora.  Ostavila  ga  je  kao  čista  Judita.  Kakogod  je  ona 
uvelike  ljubila  svoje  haljine  pokore  i  udovištva,  ipak  ih  je  ostavila 
s  veseljem  i  sva  sretna  ih  je  svukla,  kada  je  pošla  da  se  obuče  u 
svoje  svadbeno  odijelo  i  da  krene  u  pobjedu  nad  Holofernom.  Jud 
10.2.  Ili  svukla  ga  je  kao  Jonatan,  koji  je  Davidu  za  ljubav  svukao 
svoje  odijelo.  1  Sam  18.4. 

Toj  božanskoj  zaručnici  ljubav  je  pod  Sinovim  križem  zadala 
najveću  bol.  Zato  je  sada  bilo  pravedno,  da  joj  na  kraju  smrti  po¬ 
kloni  najveće  slasti  ljubavi. 

SVRŠETAK  SEDME  KNJIGE 

OSMA  KNJIGA 

O  LJUBAVI  SLIČNOSTI  KOJOM  MI  NASU  VOLJU 
SJEDINJUJEMO  S  BOŽJOM  VOLJOM  KOJU  NAM 
POKAZUJU  NJEGOVE  ZAPOVIJEDI, 
NJEGOVI  SAVJETI  I  NJEGOVA  NADAHNUĆA 


PRVA  GLAVA 

LJUBAV  SLIČNOSTI  DOLAZI  OD  SVETOGA  SVIĐANJA 

Dobra  zemlja,  koja  je  primila  zrno,  stostruko  ga  vraća  u  svoje 
doba.  Lk  8.8.  Tako  isto  i  srce,  koje  je  našlo  svoje  sviđanje  u  Bogu, 
nc  može  biti  ničim  ometeno  u  svojemu  nastojanju,  da  ono  za  uzvrat 
sa  svoje  strane  ne  priredi  sviđanje  Bogu.  Nipošto  nam  se  ne  sviđa 
onaj,  kojemu  se  mi  ne  želimo  svidjeti.  Hladno  vino  kratko  vrijeme 
rashlađuje  one,  koji  ga  piju.  Ali  ubrzo  zatim  ono,  ugrijano  od  želuca, 
u  koji  je  ušlo,  sa  svoje  strane,  gdje  njega.  I  što  više  želudac  grije 
vino,  to  više  vino  grije  želudac.  Prava  ljubav  nije  nikada  nezahvalna. 
Ona  se  trudi,  da  se  svidi  onima,  koji  se  njoj  sviđaju. 

Odatle  dolazi  sličnost  onih  koji  se  ljube,  a  koja  rađa  time,  da 
se  želimo  učiniti  takvima  kakvi  su  oni  koje  mi  ljubimo.  Veoma  po¬ 
božan  i  veoma  mudar  kralj  Salamon  postao  je  idolopoklonik  i  lud 
čovjek,  kad  je  ljubio  lude  i  idolopokloničke  žene  i  imao  je  isto 
toliko  idola  koliko  su  imale  te  žene.  3  Kr  11.4 — 8.  Radi  toga  Sveto 
Pismo  one  muškarce,  koji  ludo  ljube  žene  radi  njihova  spola  naziva 
mekoputnicima,  jer  njih  ljubav  pretvara  od  muškaraca  u  žene,  kako 
po  ćudi  tako  i  po  ponašanju. 

Ta  se  preobrazba  vrši  neprimjetno  putem  sviđanja.  Jer  čim  je 
sviđanje  ušlo  u  naše  srce,  ono  odmah  rađa  drugo  sviđanje,  da  ga 
preda  onome,  od  koga  smo  mi  primili  ono  prvo. 

Pripovijeda  se,  da  u  Indiji  živi  sitna  kopnena  životinja,  kojoj 
se  ribe  i  more  toliko  sviđaju,  da  često  odlazi  plivati  s  njima  i  da  tim 
plivanjem  napokon  postaje  riba.  Od  kopnene  životinje  ona  se  pot¬ 
puno  pretvori  u  morslku  životinju.  Almeyđa,  Pisma  iz  Japana  go¬ 
dine  1566. 

Tako  isto  sviđanjem  koje  nalazimo  u  Bogu  postajemo  slični 
Bogu  a  putem  sviđanja,  koje  u  njemu  nalazi,  naša  se  volja  pretvara 
u  volju  božanskoga  veličanstva. 

Sveti  Ivan  Zlatousti  veli,  da  ljubav  ili  nalazi  sličnost  ili  je 
stvara.  Primjer  onih  koje  mi  ljubimo  vrši  slatku  i  neprimjetnu  vlast 
na  nas,  om  zauzima  mjesto  našega  neprimjetnoga  poglavara.  Mi  bi¬ 
vamo  prisiljeni  ili  da  ih  napustimo  ili  da  ih  nasljeđujemo. 

Onaj  koji  privučen  ugodnošću  mirisa  uđe  u  parfimeriju,  dok 
uživa  u  mirisima  'koje  u  njoj  osjeća,  sam  se  napunja  mirisima  koji 
se  u  njoj  nalaze  i  sami  od  sebe  šire.  Tako  reći  ti  mirisi  prelaze  na  nj 
tako  da  on  počinje  njima  mirisati.  Kada  on  izađe  iz  te  parfimerje, 
dio  užitka  koji  je  on  osjetio  u  njoj,  on  prenosi  na  druge,  šireći  među 
njima  one  mirise,  'kojima  se  sam  natopio  i  proniknuo. 

Užitkom  koji  naše  srce  dobiva  od  onoga  što  ono  ljubi  ono  na¬ 
vlači  na  sebe  svojstva  onoga  što  ono  ljubi.  Radost  otvara  srce,  a 
žalost  ga  steže.  Stoga  Sveto  Pismo  često  upotrebljava  riječ  širiti, 
mjesto  riječi  veseliti  se.  Pa  'kada  užitak  širom  otvori  srce,  tada  u  nj 
lako  uđu  utisci  onih  svojstava,  od  'kojih  je  potekao  užitak.  Zajedno 
s  njima  lako  uđu  još  i  drugi  utisci,  koji  su  svojstva  istoga  uzroka 
ili  iste  osobe,  pa  makar  se  oni  nama  ni  ne  sviđali.  Sve  pod  okriljem 
i  pritiskom  užitka  oni  ne  prestaju  ulaziti  u  nas.  S  njima  je  jednako 
kao  i  s  onim  gostom,  koji  je  ušao  na  gozbu  bez  svadbenoga  ruha 
i  našao  se  među  onima  koji  su  bili  svečano  obučeni.  Mt  22.12. 

Tako  su  na  primjer  Aristotelovi  učenici  voljeli  mucati,  kako  je 
i  on  sam  činio  ili  opet  Platonovi  učenici  su  rado  držali  pognuta  ra¬ 
mena,  samo  da  nasljeduju  svojega  učitelja. 

Sve  u  svemu  užitak  koji  mi  imamo  u  nekoj  stvari  je  kao  ko- 
načar,  koji  u  srce  što  ljubi  ukonačuje  sva  svojstva  one  stvari,  u  ko¬ 
joj  uživa. 

Radi  toga  nais  sveto  sviđanje  preobražava  u  Boga,  kojega  mi  lju¬ 
bimo.  I  prema  tome  koliko  to  naše  sviđanje  biva  veće,  toliko  je  i 
naše  preobražavan  je  veće  i  potpunije.  Sveci  koji  su  žaTko  ljubili, 
brzo  su  se  i  potpuno  preobrazili,  jer  ljubav  prenosi  i  presađuje  na¬ 
vike  i  raspoloženja  jednoga  srca  u  drugo  srce. 

Nevjerojatno,  ali  istinito.  Uzmimo  dvije  lutnje.  One  obadvije 
imaju  isti  glas  i  isti  akord,  tj.  jedna  i  druga  jednako  su  ugođene. 
Stavimo  ih  jednu  pokraj  druge.  Zasvirajmo  samo  na  jednu!  Premda 
drugu  nismo  mi  ni  dotakli,  ona  će  ipak  jednako  zvučati  kao  i  ona 
prva,  na  kojoj  sviramo.  Jednaki  ugođaj  jedne  i  druge  kao  da  je  plod 
rođene  ljubavi  i  kao  da  radi  toga  rađa  to  podudaranje. 

Odvrtno  nam  je  nasljedovati  one  koje  mrzimo.  To  nam  se  ne  da 
činiti  ni  u  onome,  što  je  kod  njih  dobro.  Spartanci  nisu  htjeli  poslu¬ 
šati  dobar  savjet,  koji  im  je  dao  zao  čovjek.  Učinili  su  to  istom  tada, 
kad  im  je  taj  savjet  ponovio  dobar  čovjek.  Plutarh,  Apoftegmata. 

Naprotiv  nemoguće  nam  je,  a  da  se  ne  izjednačujemo  i  ne  činimo 
sličnima  s  onim  što  ljubimo. 

Veliki  apostol,  kako  ja  mislim,  u  tome  istom  smislu,  veli,  da 
za'kon  nije  dan  za  pravedne.  1  Tim  1.9.  Jer  pravednik  je  zaista  samo 
zato  pravednik  jer  posjeduje  svetu  ljubav.  A  ako  on  posjeduje  lju¬ 
bav,  tada  nije  nipošto  potrebno,  da  ga  sili  ali  tjera  strogost  zakona. 
Sama  ljubav  najrevniji  je  učitelj  i  staratelj,  koji  potiče  i  nagovara 
srce  koje  posjeduje  ljubav,  da  preuzme  i  prihvati  volju  i  nakanu 
onoga  kojega  ono  ljubi.  Ljubav  je  poglavar,  koji  vrši  svoju  vlast  bez 
buke,  bez  nadzornika,  bez  stražara.  Ona  vrši  tu  vlast  sama  jedino 
putem  uzajamnoga  sviđanja.  Kao  što  mi  osjećamo,  da  se  Bog  sviđa 
nama,  tako  mi  uzvratno  želimo,  da  se  i  mi  sviđamo  njemu. 

Ljubav  je  poskupac  ili  sažetak  cjelokupne  teologije.  Ona  je  po¬ 
dala  nadasve  svetu  učenost  neznanju  tolikih  Pavla,  Antuna,  Hilari- 
jona,  Simeona,  Franji  i  drugih.  Ona  im  je  tu  mudrost  podala  bez 
knjiga,  bez  učitelja,  bez  umjetnosti.  Na  temelju  te  ljubavi  ljubljena 
draga  sa  sigurnošću  može  reći:  »Moj  predragi  je  sav  moj,  i  to  .po 
sviđanju,  kojim  se  on  meni  sviđa  i  kojim  on  mene  hrani.  A  ja  sam 
sva  njegova,  i  to  po  dobrohotnosti,  kojom  se  ja  njemu  sviđam  i  ko¬ 
jom  ja  njemu  uzvraćam  hranu.«  Pj  nad  pj.  2.16.  Moje  se  srce  hrani 
time,  da  nalazi  svoje  sviđanje  u  njemu,  a  njegovo  se  srce  hrani 
time,  da  se  ja  sviđam  njemu.  Poput  svetoga  pastira  on  mene,  kao 
svoju  dragu  ovcu  vodi  na  pašu  i  pase  me  među  ljiljanima  svojih 
savršenosti,  koje  se  meni  sviđaju.  A  što  se  mene  tiče,  kao  njegova 
draga  ovca,  ja  njega  pasem  mojom  ljubavlju,  kojom  ja  hoću,  da  se 
njemu  svidim.  Pj  nad  pj  2.16. 

Svaki  onaj,  kojemu  se  Bog  uistinu  sviđa,  želi,  da  se  i  on  sa  svo¬ 
jom  vjernošću  svidi  Bogu.  A  da  mu  se  svidi,  on  želi,  da  se  učini  sli¬ 
čnim  njemu. 


DRUGA  GLAVA 

SLIČNOST  U  PODVRGAVANJU  KOJA  PROIZLAZI  IZ  LJUBAVI 

DOBROHOTNOSTI 

Sviđanje  privlači  u  naše  duše  crte  božanske  savršenosti  u  onoj 
mjeri,  u  kojoj  smo  ih  mi  kadri  primiti.  Tako  i  zrcalo  prima  odraz 
sunca  ne  prema  veličini  i  sjajnosti  toga  silnoga  i  divnoga  svjetionika, 
nego  prema  vrsnoći  i  veličini  svoje  površine.  Na  taj  isti  način  posta¬ 
jemo  i  mi  slični  Bogu. 

Ali  imade  još  nešto  drugo.  Ljubav  dobrohotnosti  donosi  nam 
tu  svetu  sličnost  još  jednim  drugim  putem.  Ljubav  dobrohotnosti 
vuče  Boga  u  naše  srce.  Ali  ljubav  dobrohotnosti  baca  naše  srce  u 
Boga,  a  tim  samim  'baca  u  nj  i  sve  naše  čine  i  sve  naše  osjećanje. 
Ona  mu  ih  predaje  i  sa  svom  zaljubljenošću  mu  ih  .posvećuje.  Jer 
dobrohotnost  želi  Bogu  svu  čast,  svu  slavu  i  svu  zahvalnost,  koju 
mi  možemo  dati  ‘kao  određeno  vanjsko  dobro,  koje  pripada  njegovoj 
dobroti. 

Prema  sviđanju  'koje  mi  nalazimo  u  Bogu  ta  se  želja  ispunja 
na  ovaj  način. 

Mi  osjećamo  nadasve  veliko  sviđanje  u  tome,  da  gledamo,  kako 
je  Bog  neizrecivo  dobar.  Radi  toga  našom  ljubavlju  dobrohotnosti 
mi  želimo,  da  sva  ljubav  koju  mi  možemo  zamisliti,  bude  uložena  u 
to,  da  mi  svim  srcem  ljubimo  tu  dobrotu. 

Mi  smo  našli  sviđanje  i  radost  u  neizrecivoj  sjajnosti  Božje  sa¬ 
vršenosti.  Uslijed  toga  mi  želimo,  da  ona  bude  nadasve  hvaljena, 
slavljena  i  klanjana. 

Mi  smo  uživali  u  tome,  da  razmišljamo,  ikako  je  Bog  ne  samo 
prvi  prauzrok  i  prvi  početak  svega,  nego  kako  je  on  i  posljednji 
cilj,  tvorac,  uzdržavatelj  i  gospodar  svih  stvari.  Iz  toga  razloga  mi 
želimo,  da  mu  sve  bude  podloženo  u  bezuvjetnoj  podčinjenosti. 

Mi  vidimo,  da  je  Božja  volja  apsolutno  savršena,  pravedna,  pra¬ 
vična  i  poštena.  Iz  takve  spoznaje  mi  želimo,  da  ona  bude  pravilo, 
mjera  i  vrhovni  zakon  svih  stvari  i  da  sve  druge  volje  nju  slijede, 
njoj  služe  i  njoj  se  .pokoravaju. 

No  .pripazi  -dobro,  dragi  moj  Teotime,  da  ja  ovdje  ne  govorim 
o  -poslušnosti,  koju  dugujemo  Bogu  zato,  jer  je  on  naš  Gospodin  i 
Gospodar,  naš  Otac  i  naš  dobročinitelj.  Ta  vrsta  poslušnosti  pripada 
kreposti  pravednosti,  a  ne  ljubavi.  Ne!  O  tome  ja  sada  ovdje  ne 
govorim.  Jer,  kada  ne  ‘bi  bilo  ni  pakla,  da  budu  kažnjeni  buntovnici, 
kada  ne  bi  -bilo  na  raja,  da  budu  nagrađeni  dobri,  kada  mi  ne  bismo 
imali  nikakvih  obveza  i  dužnosti  -prema  Bogu  —  a  to  je  nemoguće 
i  zapravo  nezamislivo  —  to  bi  nas  Ipak  ljubav  dobrohotnosti  tje¬ 
rala,  da  po  svojemu  vlastitom  izboru  i  sasvim  dragovoljno  doka¬ 
žemo  Bogu  svu  svoju  podložnost  i  poslušnost.  Jest!  Ta  bi  nas  ljubav 
tjerala  na  to  sama  od  sebe,  svojom  dragom  ljubavnom  silom,  i  to 
radi  vrhovne  Božje  dobrote,  radi  pravednosti  i  pravičnosti  njezine 
božanske  volje. 

Ne  opažamo  li  mi,  dragi  moj  Teotime,  da  se  mlada  djevojka  po 
svojemu  slobodnom  izboru,  koji  proističe  iz  njezine  dobrohotnosti, 
podlaže  mužu  prema  kojemu  inače  nema  nikakvih  dužnosti.  Ili  da 
se  neki  plemić  stavlja  u  službu  stranoga  kneza  ili  predaje  svoju  volju 

u  ruke  poglavara  nekoga  vjerskoga  redovničkoga  staleža,  u  koji  je 
on  stupio? 

Na  taj  isti  način  provodimo  mi  sličnost  ili  usklađenost  našega 
srca  s  Božjim  srcem.  Našom  svetom  dobrohotnošću  mi  bacamo  sve 
svoje  osjećanje,  svu  svoju  ljubav  u  ruke  Božje  volje,  da  je  ona  sa¬ 
vija  i  upravlja  kako  se  njoj  sviđa,  da  je  oblikuje  i  brusi,  kako  je 
njoj  drago. 

U  tome  pogledu  postoji  duboka  poslušnost  ljubavi,  koju  ne  tre¬ 
ba  poticati  prijetnjama  ni  nagradama,  koju  ne  treba  sokoliti  nika¬ 
kvim  zakonima  ni  zapovijedima.  Ona  to  sve  pretiče,  ona  se  podlaže 
Bogu  iz  same  savršene  dobrote,  koja  je  u  njemu  i  radi  koje  on  za¬ 
služuje,  da  mu  bude  pokorna  svaka  volja,  da  mu  se  podloži  i  pod¬ 
čini,  da  se  svaka  volja  učini  sličnom  njemu  i  da  se  zauvijek,  svuda 
i  u  svemu  sjedini  s  njegovim  božanskim  nakanama. 


TREĆA  GLAVA 

MORAMO  POSTATI  SLIČNI  ONOJ  BOŽJOJ  VOLJI 
KOJU  ZOVEMO  OBJAVLJENOM 

Kojii  puta  mi  promatramo  Božju  volju  u  sebi  samoj.  Kada  mi 
vidimo,  da  je  ona  sva  sveta  i  sva  dobra,  tada  nam  je  lako  hvaliti  je, 
blagoslivljati  je  i  klanjati  joj  se.  Tada  nam  je  lako  našu  volju  i  volju 
svih  drugih  stvorova  žrtvovati  pokoravanju  njegovoj  svetoj  volji 
onim  božanskim  usklikom:  »Budi  volja  tvoja,  kako  na  nebu  tako  i 
na  zemlji!«  Mt  6.10. 

Drugi  opet  puta  promatramo  Božju  volju  u  njezinim  pojedina¬ 
čnim  učincima,  kao  na  primjer  u  događajima  koji  se  nas  tiču  ili  u 
doživljajima,  kroz  koje  mi  sami  prolazimo.  Napokon  je  promatramo 
u  objavama  i  očitovanjima  njezinih  nakana. 

Mada  Božje  veličanstvo  ima  uistinu  samo  jednu  jedinu,  i  to  na¬ 
dasve  jednostavnu  volju,  mi  je  ipak  nazivamo  različitim  imenima.  U 
tome  mi  slijedimo  različitost  načina,  kojima  mi  stičemo  spoznaje. 
Prema  toj  različitosti  ravna  se  i  različitost  naših  obveza,  da  se  uči¬ 
nimo  sličnima  njoj. 

Kršćanska  nauka  jasno  nam  stavlja  pred  oči  istine,  za  koje  Bog 
hoče,  da  ih  mi  vjerujemo,  dobra,  za  koja  Bog  hoće,  da  im  se  mi  na¬ 
damo,  kazne,  za  koje  on  hoće,  da  ih  se  mi  bojimo.  Kršćanska  nauka 
nam  objavljuje  Božju  volju  o  onome,  što  mi  ljubimo,  o  zapovijedi- 

ma,  za  koje  ona  hoće,  da  ih  mi  držimo  i  o  savjetima,  za  koje  ona 
želi,  da  ih  mi  slijedimo.  To  sve  zajedno  zove  se  objavljena  Božja 
volja,  jer  nama  je  on  objavio  d  očitovao  ono,  što  on  želi  i  misli,  da 
mi  vjerujemo,  nadamo  se,  bojimo  se,  ljubimo  i  činimo. 

Ta  izražena  volja  Božja  više  je  njegova  želja  nego  njegova  apso¬ 
lutna  volja.  Otuda  proizlazi,  da  joj  se  mi  možemo  pokoriti  i  slijediti 
je  ili  joj  se  možemo  nepokoriti  i  suprotstaviti  joj  se.  U  tome  pogledu 
Bog  ostvaruje  tri  čina  svoje  volje:  on  hoće,  da  se  mi  možemo  su¬ 
protstaviti,  on  želi,  da  se  mi  ne  suprotstavimo,  a  ipak  dopušta,  da  se 
mi  suprotstavimo,  ako  hoćemo. 

Da  se  mi  možemo  suprotstaviti,  to  slijedi  dz  stanja  naše  naravi 
i  iz  naše  slobode.  Da  se  mi  uistinu  suprotstavljamo,  to  slijedi  iz  naše 
zloće.  Da  se  mi  ne  suprotstavljamo,  to  je  u  Skladu  sa  željom  Božje 
dobrote. 

Kada  se  dakle  mi  suprotstavljamo,  to  Bog  ništa  ne  doprinosi 
našoj  nepokornosti.  Naprotiv  on  nas  prepušta  našoj  slobodnoj  volji 
i  dopušta,  da  ona  izabere  zlo.  Eccli  15.14.  Ali  kada  se  mi  pokorimo 
i  kada  poslušamo.  Bog  nam  pridonosi  svoju  pomoć,  svoje  nadahnuće 
i  svoju  milost.  Dopuštanje  je  čin  volje,  koji  je  sam  po  sebi  sterilan, 
neplodan,  bez  učinka,  da  tako  kažemo,  on  je  pasivna  djelatnost,  koja 
ne  radi  ništa  nego  pušta  raditi.  Naprotiv  želja  je  aktivna,  plodna, 
djelotvorna  djelatnost,  koja  potiče,  sokoli,  navaljuje  i  sili. 

Kada  dakle  Bog  želd,  da  mi  slijedimo  njegovu  objavljenu  volju, 
on  nas  potiče,  opominje,  nuka,  nadahnjuje,  pomaže,  podupire.  A 
kada  dopušta,  da  se  mi  suprotstavimo,  on  ne  čini  ništa  drugo,  nego 
nas  jednostavno  pušta  da  radimo  ono  što  mi  hoćemo,  po  našem  slo¬ 
bodnom  izboru,  protiv  njegove  želje  i  nakane. 

A  ipak  ta  želja  je  prava  želja.  Jer  kako  prijatelj  može  jasnije 
izraziti  svoju  želju,  da  bogato  i  obilno  počasti  svojega  prijatelja,  ne¬ 
go  da  mu  priredi  bogatu  i  obilnu  gozbu,  'kao  što  je  učinio  kralj  u 
onoj  usporedbi  evanđelja.  Mt  22.2 — 10.  Dk  14.16 — 23.  Pa  kada  je  pri¬ 
redio  gozbu,  da  ga  molbama,  nukanjem,  moljakanjem  i  dosađivanjem 
poziva,  tjera  i  malone  sili,  da  dođe,  sjedne  za  njegov  stol  i  jede? 
Svakako  onaj,  koji  bi  žestokom  silom  otvorio  usta  svojemu  prija¬ 
telju,  gurao  mu  i  trpao  meso  u  grlo,  tjerao  ga  da  proguta  taj  zalo¬ 
gaj,  ne  bi  mu  priređivao  počasnu  gozbu,  nego  bi  postupao  s  njim 
kao  sa  životinjom,  kao  s  kopunom,  kojega  on  želi  utoviti.  Ta  vrsta 
dobročinstva  mora  biti  ponuđena  poticajima,  opomenama,  hrabre- 
njima  i  molbama,  a  ne  smije  biti  izvršena  silom  i  nasiljem.  To  je 
razlog,  da  se  ona  provodi  željom,  a  ne  apsolutnom  voljom. 

Tako  stoji  stvar  i  s  objavljenom  Božjom  voljom.  Njome  Bog 
želi,  i  to  istinskom  željom,  da  mi  činimo  ono,  što  nam  on  objavljuje. 

I  u  tu  svrhu  on  nam  pruža  sve  što  je  potrebno,  u  isto  vrijeme  nas 
potičući  i  tjerajući,  da  to  upotrebimo.  Kod  takve  naklonosti  i  do¬ 
brote  ne  može  se  ništa  više  željeti.  Zrake  sunca  ostaju  prave  zrake 
sunca  i  kada  ih  neka  zapreka  odbije  i  odbaci.  Tako  i  objavljena  volja 
Božja  jednako  ostaje  iprava  volja  Božja  i  kada  joj  se  odupre,  mada 
ona  tada  ne  donosi  toliko  plodova,  koliko  ih  donosi,  kada  se  vrši. 

Sličnost  ili  ipodudarnost  dakle  našega  srca  s  objavljenom  voljom 
Božjom  sastoji  se  u  tome,  da  mi  hoćemo  sve  ono,  za  što  nam  je  Bo¬ 
žja  dobrota  objavila,  da  je  njezina  nakana,  da  vjerujemo  ono,  što 
nas  ona  uči,  da  se  nadamo  onom,  što  nam  ona  obećaje,  da  se  bojimo 
onoga,  čime  nam  ona  prijeti,  da  ljubimo  ono  što  ona  od  nas  traži 
i  na  što  nas  upozoruje,  da  prema  tome  živimo. 

Tome  teže  i  na  to  se  odnose  uvjeravanja  i  priznanja,  koja  mi 
tako  često  ispovijedamo  u  svetim  crkvenim  obredima.  To  je  razlog, 
da  mi  stojimo,  dok  se  čitaju  odlomci  evanđelja.  Time  mi  priznajemo, 
da  smo  spremni  pokoravati  se  očitovanju  volje  Božje,  ‘koju  nam  ka¬ 
zuje  evanđelje.  To  je  razlog,  da  cjelivamo  misal  na  mjestu,  gdje  se 
nalazi  evanđelje.  Kao  da  se  time  klanjamo  svetoj  riječi,  koja  nam 
objavljuje  Božju  volju.  To  je  razlog,  da  su  mnogi  sveci  i  svetice  u 
staro  doba  na  svojim  grudima  nosili  pisano  evanđelje.  Takav  je  za¬ 
pis  njima  predstavljao  podsjetnik  na  ljubav  i  na  lijek.  O  tome  či¬ 
tamo  u  životopisu  svete  Cecilije.  A  na  prsima  svetoga  Barnabe  našlo 
se  poslije  njegove  srmrti  cijelo  evanđelje  svetoga  Mateja,  koje  je  taj 
svetac  sam  napisao  svojom  vlastitom  rikom. 

I  napokon  zašto  se  na  starim  koncilima  Crkve  usred  sabranih 
biskupa  podizalo  prijestolje  i  na  nj  stavljala  knjiga  svetih  evan¬ 
đelja?  Evanđelje  je  njima  predstavljalo  osobu  Spasitelja,  kralja, 
učitelja,  vođe,  duha  i  jednoga  jedinoga  srca  svih  koncila  i  cijele  Cr¬ 
kve.  Toliko  se  je  tada  poštivala  objava  Božje  volje,  koja  je  izražena 
u  ovoj  božanskoj  knjizi. 

Poznato  je,  da  je  milanski  nadbiskup  sveti  Karlo  Boromejska  bio 
veliko  zrcalo  pastoralne  službe.  On  je  mnogo  proučavao  Sveto  Pi¬ 
smo.  A  to  je  uvijek  činio  klečeći  i  otkrite  glave.  Tako  je  on  htio  po¬ 
svjedočiti  s  kolikim  poštovanjem  treba  čitati  i  slušati  objavljenu 
Božju  volju. 

Četvrta  glava 


SLIČNOST  NAŠE  VOLJE  S  BOŽJOM  VOLJOM 
DA  NAS  SPASI 

Bog  nam  je  na  toliko  načina  i  s  toliko  sredstava  objavio,  da  on 
hoće,  <ia  se  mi  svi  spasimo,  da  to  mora  biti  svakome  poznato. 

S  tom  nakanom  on  nas  je  svojim  stvaranjem  načinio  na  svoju 
sliku  i  priliku,  Post  1.26,  a  u  svojemu  utjelovljenju  on  je  sama  sebe 
načinio  na  našu  sliku  i  priliku.  Poslije  toga  on  je  pretrpio  muku  i 
smrt,  da  otkupi  sav  ljudski  rod  i  da  ga  spasi.  On  je  to  učinio  s  toli¬ 
kom  ljubavlju,  da  je,  kako  pripovijeda  veliki  sveti  Diorrizije,  apo¬ 
stol  Francuske,  jednoga  dana  rekao  svetomu  čovjeku  Canpusu,  V. 
sv.,  1.  gl,  da  je  spreman  još  jedanput  trpjeti,  da  spasi  ljude  i  da  će 
to  rado  učiniti,  ako  bi  se  to  moglo  učiniti  tako,  da  ne  sagriješi  ni¬ 
jedan  čovjek. 

Iako  se  svi  ljudi  ne  spašavaju,  ta  volja  Božja  ipak  uvijek  ostaje 
prava  volja  Božja,  koja  djeluje  u  naima,  kako  odgovara  i  njezinoj  i 
našoj  naravi.  Njegova  dobrota  tjera  ga,  da  nam  darežljivo  pokloni 
pomoć  svoje  milosti,  da  mi  uzmognemo  stići  u  blaženstvo  njegove 
slave.  Ali  naša  narav  traži,  da  nam  ostavi  slobodu,  da  se  mi  njego¬ 
vom  milošću  nadvladamo,  pobijedimo  i  spasimo  se  ili  da  tu  milost 
prezremo  i  propadnemo. 

»Jedno  sam  tražio«,  veli  prorok,  »a  to  ću  i  uvijek  tražiti,  da 
gledam  kako  Gospodin  uživa  i  da  posjećujem  njegov  hram!«  Ps 
26.4.  A  u  čemu  će  drugom  uživati  vrhovna  Božja  dobrota,  ako  ne  u 
tome,  da  prosipa  i  saopćuje  svoje  savršenosti?  Svakako!  Božja  je 
naslada  boraviti  sa  sinovima  ljudskim,  Pos  1  8.31.,  da  uzmogne  na 
njih  prosuti  svoje  milosti. 

Za  slobodne  ljude  ništa  nije  ugodnije  i  slađe,  nego  da  vrše  svoju 
volju.  A  naše  posvećenje  je  volja  Božja,  1  Sol  4.3.  i  naš  spas  je 
njegovo  veselje.  Između  veselja  i  naslade  nema  opet  nikakve  razlike. 
Prema  tome  dakle  nema  nikakve  razlike  ni  između  Božje  naslade 
i  Božje  volje.  Volja  koju  Bog  ima  za  dobro  ljudi  naziva  se  dobrom. 
Ps  5.13,  50.20,  Rim  12.2,  jer  ona  je  mila,  draga,  milostiva,  blagona¬ 
klona,  puna  sviđanja  i  slasti.  Ili  kako  to  kažu  Grci,  nasljedujući 
svetoga  Favla:  ona  je  prava  filantropija,  pravo  čovjekoljublje,  Tit 
3.4.,  Dap  28.1.  To  znači  ona  je  dobrohotnost  ili  volja  puna  ljubavi 
prema  ljudima. 

Sav  nebeski  hram  slavne  i  borbene  Crkve  sa  svih  strana  od¬ 
zvanja  pjesmama  te  slatke  Božje  ljubavi  prema  nama.  A  presveto 
tijelo  našega  Spasitelja,  koje  je  najsvetiji  hram  njegova  božanstva. 

sve  je  ukrašeno  znakovima  i  oznakama  .te  ljubavi  i  dobrohotnosti. 
Uvijek  kadgod  pohodimo  njegov  božanski  hram,  mi  doživljavamo  te 
božanske  slasti,  koje  njegovo  srce  nalazi  u  tome,  da  nas  obasipa  svo¬ 
jom  ljubavlju. 

Sto  puta  na  dan  promatrajmo  dakle  tu  ljubav  Božje  volje! 
Utapajući  našu  volju  u  njegovoj  pobožno  kličimo:  »O  dobroto  bes¬ 
krajne  slasti!  Kako  je  draga  tvoja  volja!  Koliko  mi  čeznemo  za 
tvojom  blagonaklonošću!  Ti  si  nas  stvorio  za  vječni  život.  I  tvoje 
očinsko  srce,  puno  neusporedive  ljubavi,  obiluje  milosrđem,  bilo  da 
oprašta  onima,  koji  se  kaju,  bilo  da  čini  savršenijima  one,  koji  su 
pravedni!  Zašto  dakle  mi  ne  priljubljujemo  našu  volju  na  tvoju, 
kao  što  se  mala  djeca  priljubljuju  na  grudi  svoje  majke,  da  upijamo 
u  sebe  mlijeko  tvojih  vječnih  blagoslova? 

Dragi  moj  Teotime,  mi  moramo  htjeti  naš  spas  tako  kako  ga 
Bog  hoće.  A  on  hoće  naš  spas  tako,  da  ga  on  želi.  Prema  tome  i  mi 
ga  moramo  bez  prestanka  željeti  slijedeći  njegovu  želju. 

Ne  samo  da  on  hoće  naš  spas,  već  nam  uistinu  daje  sredstva,  koja 
su  potrebna,  da  možemo  dospjeti  do  spasenja.  Mi,  sa  svoje  strane, 
moramo  ne  samo  imati  želju,  da  budemo  spaseni,  moramo  to  ne 
samo  htjeti,  već  moramo  uistinu  prihvatiti  sva  sredstva,  koja  nam 
je  on  pripravio  i  koja  nam  on  nudi. 

Dosta  je  reći:  »Ja  želim  biti  spasen!«  Ali  nije  dosta  reći:  »Ja 
želim  prigrliti  sredstva,  koja  siu  prikladna,  da  ja  dospijem  do  toga!« 
Treba  naprotiv  biti  čvrsto  odlučan,  da  hoćemo  i  da  prigrljujemo  sve 
one  milosti,  koje  nam  Bog  dodjeljuje.  Naša  volja  mora  se  poduda¬ 
rati  s  Božjom  voljom,  naša  volja  mora  odgovarati  njegovoj  volji.  I 
kao  što  nam  njegova  volja  daje  sredstva  da  se  spasimo,  tako  ih  mi 
moramo  .primiti  i  prigrliti.  Mi  moramo  željeti  naš  spas  tako  kako 
ga  želi  njegova  volja  i  željeti  ga  zato,  jer  ga  želi  njegova  volja. 

Mnogo  puta  se  događa,  da  su  sredstva,  koja  vode  k  spasenju, 
promatrana  općenito  i  u  cjelini,  ugodna  za  naše  srce,  a  promatrana 
pojedinačno  i  zasebno,  su  strašna.  Ta!  Nismo  li  vidjeli  siromašnoga 
svetoga  Petra,  kako  je  općenito  gledajući  pripravan  uzeti  na  svoja 
leđa  sve  vrste  muka,  štoviše  i  samu  smrt?  Pa  ipak!  Kada  je  došlo 
do  djela  d  do  izvršenja  te  spremnosti,  sveti  Petar  blijedi,  dršće  i 
odriče  se  svojega  Učitelja  na  glas  obične  sluškinje.  Lk  22.33 — 57. 

Svatko  misli,  da  može  zajedno  s  našim  Gospodinom  piti  njegov 
kalež.  Mt  20.22.  Ali  kada  uistinu  dođe  do  toga,  da  nam  se  taj  kalež 
stavi  u  ruku,  tada  mi  bježimo  i  ostavljamo  sve. 

Kada  nam  se  stvari  ukazu  odjelito,  svaka  za  sebe,  one  mnogo 
jače  djeluju  na  nas  i  mnogo  jače  ranjavaju  našu  maštu.  Radi  toga 
smo  mi  u  našemu  »Uvodu  u  pobožan  život«  savjetovali,  da  u  razma- 

tranju  poslije  općih  osjećanja  i  pobuda  valja  stvoriti  pojedinačne, 
konkretne  odluke, 

David  je  prihvatio  pojedinačne  muke  kao  put  k  svojoj  savrše¬ 
nosti,  kada  je  ovako  pjevao:  ~0,  kako  je  dobro,  Gospodine,  da  si  me 
ponizio,  da  ja  naučim  tvoje  naredbe!«  Ps  98.71.  A  tako  su  isto  i  apo¬ 
stoli  bili  veseli,  kada  su  morali  trpjeti,  jer  im  je  trpljenjem  bila 
ukazana  milost,  da  podnesu  sramotu  za  ime  njihovoga  Spasitelja. 
Dap  5.41. 


PETA  GLAVA 

SLIČNOST  NAŠE  VOLJE  S  BOŽJOM  VOLJOM 
KOJA  NAM  JE  OBJAVLJENA  U  NJEGOVIM  ZAPOVIJEDIMA 

Kako  nam  cijelo  Sveto  Pismo  svjedoči,  Božja  želja,  da  mi  dr¬ 
žimo  njegove  zapovijedi,  krajnje  je  velika.  I  kako  ju  je  Bog  mogao 
bolje  izraziti  nego  isticanjem  velikih  nagrada,  koje  on  obećava  oni¬ 
ma,  koji  'budu  vršili  njegov  zakon  i  predočavanjem  strahovitih  ka¬ 
zni,  kojima  on  prijeti  prekršiteljima  istoga  zakona?  To  je  Davida 
natjeralo,  da  klikne:  »Gospodine,  ti  si  naredio,  da  se  tvoj  zakon  vrši 
na  najbolji  mogući  način!«  Ps  118.71. 

Imajući  pred  očima  tu  Božju  želju  ljubav  sviđanja  želi,  da  se 
svidi  Bogu  tako,  da  tu  želju  izvrši.  Ljubav  sviđanja  želi  sve  podlo¬ 
žiti  Bogu  pa  prema  tome  i  sve  naše  želje  i  svu  našu  volju  podlaže 
objavljenoj  volji  Božjoj.  Otada  proizlazi  ne  samo  vršenje  zapovijedi 
Božjih  nego  i  ljubav  prema  njima,  koju  David,  pun  oduševljenja, 
veliča  u  psalmu  118.  Dobivamo  dojam  kao  da  ga  je  ispjevao  samo 
zato,  da  veliča  tu  ljubav. 

O,  kako  ljubim  Zakon  tvoj, 
po  cio  dan  o  njemu  razmišljam . . . 

Stoga  ljubim  zapovijedi  tvoje 
više  no  zlato,  zlato  šeženo  . . . 

Objava  riječi  tvojih  prosvjetljuje, 

Bezazlene  urazumljuje.  Ps  118:  97,  127  i  130. 

Da  probudimo  u  sebi  tu  svetu  i  spasonosnu  ljubav  prema  zapo¬ 
vijedima,  moramo  promatrati  njihovu  ljepotu,  koja  je  uistinu  div¬ 
na.  Jer  kao  što  ima  djela,  koja  su  zla,  jer  su  zabranjena  i  kao  što 
ima  drugih,  koja  su  zabranjena,  jer  su  zla,  tako  ima  djela,  koja  su 

dobra,  jer  su  zapovjeđena,  kao  što  ima  djela,  koja  su  zapovjeđena, 
jer  su  dobra  i  korisna.  I  stoga  sva  su  ona  vrlo  dobra  i  dostojna  lju¬ 
bavi,  jer  zapovijed  daje  dobrotu  jednima,  koju  ona  inače  ne  bi  imala, 
a  drugima  povećava  dobrotu,  jer  bi  ona  već  i  sama  po  sebi  bila  do¬ 
bra,  pa  i  da  nisu  zaipovjeđena. 

Mi  ne  primamo  taiko  rado  dobro,  koje  nam  pruža  neprijateljska 
ruka.  Spartanci  nisu  htjeli  prihvatiti  vrlo  dobar  i  spasonosan  savjet 
od  zla  čovjeka.  Morao  je  naići  poštenjak  i  ponoviti  im  taj  savjet. 
Istom  itada  su  ga  oni  poslušali.  Naprotiv,  dar  nam  nije  nikada  draži, 
nego  'kada  nam  ga  daje  prijatelj.  Najslađe  zapovijedi  postaju  gorke, 
ako  nam  ih  nameće  tiransko  i  okrutno  srce.  One  postaju  slatke  i 
drage,  kada  nam  ih  nameće  ljubav.  Jakobu  se  činila  njegova  služba 
kao  kraljevanje,  jer  je  proizlazila  iz  ljubavi.  Post  29.20.0,  kako  je 
sladak  i  poželjan  jaram  nebeskoga  zakona,  koji  je  tako  ljubezan 
kralj  .postavio  na  nas! 

Mnogi  primaju  zapovijedi  tako  kao  što  gutaju  lijekove,  više  iz 
straha,  da  ne  .umru  kao  osuđeni,  nego  iz  užitka,  da  žive  po  volji  Spa¬ 
sitelja.  A  ima  i  takvih  ljudi,  koji  i  najslađi  lijek  uzimaju  protiv 
volje,  samo  zato,  jer  on  nosi  ime  lijeka.  Isto  tako  imade  duša,  koje 
hvata  užas,  kada  se  spomenu  zapovjeđena  djela,  samo  zato,  jer  su 
zapovjeđena.  Pripovijeda  se,  da  je  u  Parizu  neki  čovjek  mimo  ži¬ 
vio  punih  osamdeset  godina,  a  da  nije  nikada  iz  njega  izišao.  Kad 
mu  je  potom  kralj  najedanput  naredio,  da  ostatak  svojih  dana  pro¬ 
vede  u  Parizu,  on  je  .tada  izašao  iz  grada,  da  gleda  polja,  koja  cijeli 
svoj  život  nije  želio  vidjeti. 

Naprotiv,  srce,  koje  živi  u  ljubavi,  ljubi  zapovijedi.  I  što  su  one 
teže,  to  se  njemu  čine  slađe  i  draže  stoga,  jer  se  ono  po  njima  sa¬ 
vršenije  i  potpunije  sviđa  svojemu  predragom  i  jer  mu  po  njima 
iskazuje  veću  počast.  Ono  kliče  od  radosti  d  od  sreće  pjeva  himne, 
kada  ga  Bog  uči  svoje  zapovijedi  i  svoje  naredbe.  Ps  118.171. 

Putnik,  koji  veselo  kroči  pjevajući  na  svojemu  putu,  očito  do¬ 
daje  napor  pjevanja  naporu  hodanja  pa  ipak  tim  prirastom  napora 
on  se  uistinu  razonodi  i  zabavlja  te  na  taj  način  olakšava  sebi  te¬ 
žinu  puta.  Tako  isto  i  sveti  zaljubljenik  osjeća  u  zapovijedima  toliku 
sreću,  da  mu  .ništa  ne  daje  toliko  daha  i  olakšanja  u  ovom  smrtnom 
životu,  koliko  milostiv  teret  zapovijedi  njegova  Boga.  Stoga  sveti 
psalmist  kliče:  »O,  Gospodine,  tvoje  naredbe  ili  tvoje  zapovijedi  su 
meni  slatke  pjesme  na  ovom  mojem  putovanju.«  Ps  54. 

Pripovijeda  se  —  bez  sumnje  na  temelju  pučkoga  vjerovanja 
onoga  vremena  —  da  mazge  i  konji  natovareni  smokvama  bez  dalj¬ 
njega  padaju  pod  tim  teretom  i  gube  sve  svoje  sile.  Zakon  Božji  je 
mnogo  sladi  od  smokava.  Ali  čovjek  surovnjak,  koji  je  postao  jednak 

kao  komj  ili  'kao  mazgov,  koji  nemaju  razuma,  ps  31.9,  gubi  srčanost 
i  ne  može  smoći  snage,  da  nosi  taj  dragi  teret. 

Naprotiv,  kako  pripovijeda  Plimije,  postoji  jedna  vrsta  drveta, 
zvana  agnus  castus  —  čisto  janje.  Grančica  toga  drveta  onemogućava 
svaku  umornost  kod  onoga,  koji  je  nosi.  Plin.  Hist.  natur.  249.  Isto 
tako  križ,  trapljenje,  jaram,  zakon  Spasitelja,  koji  je  pravo  čisto 
janje,  je  teret  koji  oporavlja,  olakšava  i  osvježuje  srca,  koja  ljube 
njegovo  božansko  veličanstvo.  »Ništa  nije  teško  onome  koji  ljubi  ili 
ako  ima  kakve  teškoće,  tada  je  to  samo  draga  teškoća!«  Augustinus, 
De  bono  viduit.  21.  Muka  pomiješana  sa  svetom  ljubavlju  ima  svoju 
sladogorčinu  i  ta  sladogorčina  ugodnija  je  okusu  nego  čista  slatkoća. 

Božja  ljubav  čini  nas  sličnima  Božjoj  volji  i  potiče  nas,  da  briž¬ 
ljivo  vršimo  njegove  zapovijedi,  kao  apsolutnu  želju  njegova  bo¬ 
žanskoga  veličanstva,  kojemu  se  mi  želimo  svidjeti.  To  sviđanje 
svojom  slatkom  i  milom  silom  predusreće  dužnost,  da  se  pokora¬ 
vamo,  koju  nam  nameće  zakon.  Ono  pretvara  tu  dužnost  u  krepost 
ljubavi  i  svu  teškoću  u  uživanje  i  veselje. 


Šesta  glava 

SLIČNOST  NAŠE  VOLJE  S  ONOM  BOŽJOM  VOLJOM 
KOJU  NAM  JE  ON  OBJAVIO  U  SVOJIM  SAVJETIMA 

Zapovijed  odaje  čvrstu  .i  odlučnu  volju  onoga  koji  naređuje. 
Savjet  označuje  samo  volju  u  obliku  želje.  Zapovijed  nas  obvezuje. 
Savjet  nas  jedino  potiče.  Zapovijed  prekršitelje  pretvara  u  krivce, 
a  savjet  one  koji  ga  ne  slušaju  proglašuje  samo  manje  vrijednima 
hvale.  Prekršitelji  zapovijedi  zaslužuju,  da  budu  osuđeni.  Oni  koji 
zanemaruju  savjete  zaslužuju  samo  da  budu  manje  slavljeni. 

Postoji  razlika  između  zapovjediti  i  preporučiti.  Kada  se  zapovi¬ 
jeda,  tada  se  služi  vlašću,  da  se  nametne  obveza.  A  kada  se  prepo¬ 
ručuje,  služi  se  prijateljstvom,  da  se  uspije  nagovoriti  i  pridobiti. 
Zapovijed  nameće  obvezu  i  dužnost.  Savjet  i  preporuka  samo  nas 
potiču  na  ono  što  je  korisnije.  Zapovijedi  odgovara  poslušnost,  sa¬ 
vjetu  povjerenje.  Savjet  slijedimo  zato,  da  se  sviđimo,  a  zapovijed 
zato,  da  se  ne  zamjerimo. 

To  je  razlog,  da  nas  ljubav  sviđanja,  koja  nas  obvezuje,  da  se 
predragom  sviidimo,  logično  vodi  k  tome,  da  slijedimo  njegove  sa¬ 
vjete.  A  ljubav  dobrohotnosti,  koja  hoće,  da  sva  naša  volja  i  sve 

naše  osjećanje  budu  njemu  podložni,  čini,  da  mi  hoćemo  ne  samo 
ono  što  on  naređuje,  nego  i  ono  što  on  savjetuje  i  na  što  on  potiče. 
To  je  isto  ono  što  i  s  ljubavlju  i  poštovanjem,  koje  dobro  dijete  gaji 
prema  svojemu  dobromu  ocu  i  koje  ga  dovodii  do  toga,  da  ono  odlu¬ 
čuje  živjeti  ne  samo  prema  zapovijedima,  koje  mu  otac  daje,  nego 
i  ipo  željama  i  sklonostima  koje  otac  pokazuje. 

Savjet  se  daje  svakako  u  korist  onoga  kojemu  se  daje  u  svrhu, 
da  on  bude  savršen.  »Ako  hoćeš  biti  savršen«,  veli  Spasitelj,  »idi, 
prodaj  sve  što  imaš,  daj  siromasima  i  slijedi  mene!«  Mt  10.21.  Lk 
18.22. 

Ali  srce  koje  ljubi  ne  prihvaća  savjet  radi  svoje  koristi,  nego 
zato,  da  se  učini  sličnijim  želji  onoga  koji  savjetuje  i  da  dade  pošto¬ 
vanje  koje  pripada  njegovoj  volja. 

Zato  ono  .prima  savjete  onako  kako  to  Bog  hoće.  A  Bog  neće, 
da  svatko  prihvaća  sve  savjete,  nego  samo  one,  koji  odgovaraju 
kako  različitosti  osoha,  dobi,  okolnosti,  prilika  i  sila  i  kalko  ih  traži 
ljubav.  Jer  ona  je  kraljica  svih  kreposti,  svih  zapovijedi  i  svih  sa¬ 
vjeta,  ukratko  svih  zakona  i  svih  kršćanskih  čina,  ona  svima  njima 
daje  stupanj  časti,  red,  vrijeme  i  vrijednost. 

Ako  tvoj  otac  lili  tvoja  majka  uistinu  trebaju  tvoju  pomoć  i  pot¬ 
poru,  da  mogu  živjeti,  nije  za  tebe  vrijeme,  da  poslušaš  savjet  i  da 
se  povučeš  u  samostan.  Jer  ljubav  ti  naređuje,  da  izvršiš  zapovijed, 
koja  traži  od  tebe,  da  .poštuješ,  služiš,  pomažeš  i  podupireš  svojega 
oca  i  svoju  majku.  Izl  29.12. 

Ako  si  ti  knez  iza  kojega  podanici  krune  koja  tebi  pripada  treba 
da  budu  očuvani  u  miru  i  da  budu  sigurni  protiv  tiranije,  pobuna  i 
građanskoga  rata,  obzir  na  tako  veliko  dobro  obvezuje  te,  da  u  sve¬ 
toj  ženidbi  rodiš  zakonite  nasljednike.  Tada  to  ne  znači  izgubiti 
čistoću  ili  u  najmanju  ruku  izgubiti  je  na  čist  način,  nego  znači 
žrtvovati  je  javnom  dobru  u  korist  ljubavi. 

Imadeš  li  slabo,  nestalno  zdravlje,  kojemu  je  potrebna  velika 
briga  i  njega?  Ne  opterećuj  se  dragovoljno  stvarnim  siromaštvom! 
Ljubav  ti  to  zabranjuje. 

Ljubav  ne  samo  zabranjuje  očevima  obitelji,  da  sve  prodaju  i 
razdijele  siromasima,  nego  im  zapovijeda,  da  na  pošten  način  pri¬ 
kupljaju  ono  što  je  potrebno  za  odgoj  i  uzdržavanje  žene,  djece  i 
služinčadi.  Tako  isto  kraljevi  i  knezovi  moraju  imati  blago,  koje  su 
stekli  na  pravedan  način,  a  ne  tiranskim  smicalicama  i  upotreblja¬ 
vati  ga  kao  spasonosno  zaštitno  sredstvo  protiv  vidljivih  neprijatelja. 

Ne  savjetuje  li  i  sv.  Pavao  oženjenim  ljudima,  da  se  nakon  svr¬ 
šene  molitve  vrate  redovitom  toku  bračne  dužnosti?  1  Kor  7.5. 

Savjeti  su  dani  za  usavršavanje  cjelokupnoga  kršćanskoga  na¬ 
roda,  ali  ne  za  usavršavanje  svakoga  pojedinoga  kršćanina  posebno. 
Život  ćesto  nameće  takve  okolnosti,  po  kojima  savjeti  mnogo  puta 
poistaju  ze  neke  ljude  nemogući,  ponekad  beskorisni,  katkad 
opasni,  a  kadšto  i  škodljivi.  To  i  jest  jedan  od  razloga,  da  je  naš 
Gospodin  za  jedan  savjet  rekao  ono  što  je  htio,  da  bude  shvaćeno 
i  valjano  za  sve:  -Tko  može  shvatiti,  neka  shvati!«  Mt  19.12.  Kao 
da  je  time  htio  reći  ono  što  sv.  Jeronim  tumači:  »Tko  može  osvojiti 
i  ponijeti  sobom  krunu  čistoće  kao  znak  odlikovanja,  neka  je  nosi, 
jer  ta  je  kruna  i  namijenjena  onima,  koji  budu  hrabro  trčali!«  Svi 
dakle  ne  mogu  prigrliti  sve  savjete  to  jest  nije  uputno,  da  ih  prigrle. 
Savjeti  su  dani  na  korist  ljubavi  i  ona  služi  kao  ravnalo  i  kao  mjera 
za  njihovo  izvršenje. 

Kada  dakle  ljubav  naređuje,  iz  samostana  se  izvlače  redovnici 
i  samostanci  te  se  od  njih  stvaraju  kardinali,  prelati  i  župnici.  Što¬ 
više  koji  puta  ih  se  tjera  na  ženidbu  za  volju  mira  u  kraljevstvu, 
kako  sam  rekao  malo  prije.  Ako  dakle  ljubav  traži,  da  iz  samostana 
izađu  oni,  koji  su  se  svečanim  zavjetom  vezali  uza  nj,  s  koliko  više 
razloga  i  zbog  neznatnijega  uzroka  se  može,  po  zapovijedi  te  iste 
ljubavi,  mnogima  savjetovati,  da  ostanu  kod  kuće,  da  čuvaju  svoj 
imetak,  da  se  žene,  štoviše,  da  uhvate  oružje  i  da  idu  u  rat,  koji  je 
tako  opasno  zvanje. 

Kada  dakle  ljubav  jedne  vodi  u  siromaštvo,  a  druge  vuče  iz 
njega,  kada  ona  jedne  tjera  u  brak,  a  druge  vuče  na  uzdržljivost, 
kada  ona  jedne  zatvara  u  samostan,  a  druge  poziva,  da  ga  ostave, 
ona  ne  mora  o  tome  nikomu  polagati  račune.  U  kršćanskom  zakonu 
ona  posjeduje  puninu  moći,  kako  stoji  zapisano:  »Ljubav  može 
sve!«  1  Kor  13.37.  Ona  je  vrhunac  mudrosti,  kako  je  zapisano:  »Lju¬ 
bav  ne  čini  ništa  uzalud!«  1  Kor  13.4.  Kani  li  se  netko  s  njom  pre¬ 
pirati  i  od  nje  tražiti  račun,  zašto  ona  tako  čini,  ona  će  mu  jednosta¬ 
vno  i  smjelo  odgovoriti:  »Jer  Gospodin  to  treba!«  Mt  21,3. 

Sve  je  stvoreno  za  ljubav,  a  ljubav  je  stvorena  za  Boga.  Sve 
mora  služiti  ljubavi,  a  ona  nikomu,  čak  ni  svojemu  predragom,  jer 
ona  nije  njegova  sluškinja,  nego  njegova  zaručnica.  Njezina  zadaća 
nije  služiti,  nego  ljubiti. 

To  je  razlog  radi  kojega  nju  moramo  pitati  za  red  kojim  valja 
vršiti  savjete.  Jer  jednima  će  ona  odrediti  čistoću,  a  ne  siromaštvo, 
drugima  poslušnost,  a  ne  čistoću,  trećima  post,  a  ne  milostinju, 
četvrtima  milostinju,  a  ne  post,  petima  samoću,  .a  ne  dušobrižnički 
rad,  šestima  razgovor,  a  ne  samoću. 

Ukratko,  to  je  sveta  voda,  koja  natapa  vrt  Crkve  i  po  kojoj  on 
postaje  plodan.  Iako  ta  sveta  voda  nema  nikakve  boje,  to  ipak  svaki 

cvijet,  'kojemu  ona  daje  rast,  nosi  svoju  vlastitu  boju,  različitu  od 
boje  svih  drugih  cvjetova.  Ona  rađa  mučenike,  rumeni  je  od  ruže, 
djevice,  bjelije  od  ljiljana.  Jednima  ona  podaje  nježnu  ljubičastu 
boju  trapljenja,  drugima  plavu  boju  bračnih  briga.  Ljubav  na  raz¬ 
ličite  načine  primjenjuje  savjete,  da  usavrši  duše,  koje  su  sretne, 
da  žive  pod  njezinim  vodstvom. 


SEDMA  GLAVA 

LJUBAV  PREMA  VOLJI  BOŽJOJ  KOJA  JE  OBJAVLJENA 
U  ZAPOVIJEDIMA  VODI  NAS  K  TOME  DA  LJUBIMO  SAVJETE 

Dragi  moj  Teotime!  Kako  je  draga  ta  volja  Božja!  Kako  je  ona 
dostojna  naših  želja!  O  zakone,  sav  iz  ljubavi  i  sav  za  ljubav! 

Pod  riječju  »mir«  Židovi  razumiju  skupnost  i  vrhunac  svih  dr- 
bara,  to  jest  blaženstvo.  Stoga  psalmist  kliče:  »Obilan  miT  neka  oba- 
spe  one,  ikoji  ljube  Božji  zakon  i  nikakav  posrtaj  neka  njih  ne  za¬ 
desi!«  Ps  118.165.  Kao  da  je  time  htio  reći:  »O,  Gospodine,  kolika 
slast  leži  u  ljubavi  prema  tvojim  svetim  zapovijedima!  Sva  slast  uži¬ 
vanja  prožima  srce  koje  je  obuzeto  ljubavlju  prema  tvojemu  svetom 
zakonu ! 

Onaj  veliki  kralj,  koji  je  svoje  srce  načinio  po  srcu  Božjem,  u 
tolikoj  je  mjeri  uživao  savršenu  odličnost  Božjih  odredaba,  da 
stičemo  dojam,  kao  da  je  očaran  i  zaljubljen  u  ljepotu  toga  zakona, 
kao  u  čistu  ženu  i  kraljicu  svojega  srca.  To  očito  slijedi  iz  pohvala, 
koje  on  ne  prestaje  pjevati  tome  zakonu. 

Kada  nebeska  zaručnica  želi  izraziti  beskonačnu  slast  miomirisa 
svojega  božanskoga  zaručnika,  ona  mu  veli:  »Tvoje  ime  je  kao  razli¬ 
vena  pomast!«  Pj  nad  pj  1.2.  Kao  da  time  kani  reći:  »Ti  tako  veli¬ 
čanstveno  mirišiš,  da  se  čini,  kao  da  si  sav  miomirs  i  kao  da  bi  bilo 
na  mjestu  zvati  te  prije  pomast  i  miomiris  nego  samo  reći,  da  si 
namazan  pomašću  i  da  si  namirisan. 

Tako  je  i  duša  koja  ljubi  Boga  toliko  preobražena  u  volju  Bo¬ 
žju,  da  ona  više  zaslužuje,  da  je  nazovemo  volja  Božja,  nego  da  samo 
kažemo,  da  je  ona  poslušna  ili  podložna  volji  Božjoj.  Stoga  Bog  na 
usta  Izaijina  veli,  da  će  on  kršćansku  Crkvu  nazvati  novim  imenom, 
koje  će  usta  Gospodinova  izgovoriti,  utvrditi  i  urezati  u  srca  vjer¬ 
nika.  A  potom  objašnjavajući  to  ime  on  veli,  da  će  ono  glasiti: 
»Moja  volja  u  njoj!«  Iz  62.  2  i  4. 

Kao  da  time  hoće  reći:  »Od  onih  koji  nisu  'kršćani  svaki  poje¬ 
dinac  imade  svoju  vlastitu  volju  u  svojemu  srcu.  A  od  onih  koji  su 
prava  djeca  Spasiteljeva  svatki  će  ostaviti  svoju  volju  i  bit  će  samo 
jedna  jedina  volja  vladarica  i  gospodarica.  Ona  će  biti  opća  te  će 
oživljavati,  ravnati  i  voditi  sve  duše,  sva  srca  i  sve  volje.  A  časno 
ime  kršćana  neće  biti  ništa  drugo  nego  »volja  Božja  u  njima«.  I  ta 
će  volja  vladati  svima  voljama  i  sve  će  njih  preobraziti  u  sebe.  Tako 
će  volja  kršćana  i  volja  našega  Gospodina  biti  samo  jedna  jedina 
volja. 

To  se  potpuno  ostvarilo  i  obistinilo  u  prvoj  Crkvi,  kada  je  mno¬ 
štvo  vjernika  bilo  samo  jedno  srce  i  jedna  duša,  kako  piše  slavni 
sveti  Luka.  Dap  4.32.  Tu  on  ne  misli  govoriti  o  srcu  koje  oživljuje 
naše  tijelo,  ni  o  duši,  koja  ljudskim  životom  prožimlje  ta  srca,  već 
on  tu  govori  o  srcu,  koje  daje  nebeski  život  našim  dušama  i  o  duši, 
koja  naša  srca  oživljuje  nadnaravnim  životom. 

Jedno  jedino  srce  i  jedna  jedina  duša  pravih  kršćana  jest  volja 
Božja.  Psalmist  veli:  »Život  je  u  volji  Božjoj!«  Ps  29.6.  Život  je  u  vo¬ 
lji  Božjoj  ne  samo  stoga,  jer  naš  vremeniti  život  ovisi  o  volji  Božjoj, 
nego  i  naš  duhovni  život  stoji  u  vršenju  volje  Božje.  Po  njoj  Bog 
živi  i  vlada  u  nama  i  daje,  da  mi  živimo  i  postojimo  u  njemu. 

Obrnuto  od  toga:  zao  čovjek  već  od  početka  svijeta,  a  to  znači 
oduvijek  slomio  je  jaram  Božjega  zakona  i  izjavio:  »Neću  služiti!« 
Jerem  2.20.  Stoga  Gospodin  veli,  da  ga  je  on  već  od  utrobe  njegove 
majke  prozvao  prestupnikom  .i  (pobunjenikom.  Iz  48.8.  A  ‘kada  go¬ 
vori  kralju  Tira,  on  mu  predbacuje,  da  je  on  svoje  srce  ipočeo  sma¬ 
trati  'kao  da  je  cmo  Božje  srce.  Ezek  28.2.  Jer  pobunjen  duh  hoće, 
da  njegovo  srce  bude  gospodar  samoga  sebe  i  da  njegova  vlastita 
volja  bude  neprikosnovena  kao  volja  Božja.  On  neće  da  Božja  volja 
vlada  nad  njegovom,  nego  hoće  da  ona  bude  neograničena  i  vrhovna, 
slobodna  od  ičije  zavisnosti  pa  i  od  zavisnosti  same  Božje  volje. 

O,  vječni  Gospodine,  ne  dopusti  ti  to!  Naprotiv,  daj  da  ne  bude 
moja  volja,  već  tvoja!  Lik  22.42.  Ah!  Mi  nismo  na  ovome  svijetu  za¬ 
to,  da  vršimo  svoju  volju,  već  volju  tvoje  dobrote,  koja  nas  je  posta¬ 
vila  u  ovaj  svijet.  Iv  6.38. 

O  tebi,  Spasitelju  moje  duše,  stoji  zapisano,  da  ti  vršiš  volju 
svojega  nebeskoga  Oca  i  po  prvom  čovječjem  činu  volje  tvoje  duše, 
u  času  kada  si  bio  začet,  ti  si  sa  svom  ljubavlju  prigrlio  taj  zakon 
Božje  volje  i  stavio  si  ga  usred  svojega  srca,  da  on  u  njemu  vječno 
vlada  i  gospodari.  Ps  39.8.  Oh!  Tko  će  mojoj  duši  udijeliti  milost, 
da  ona  nema  nikakve  druge  volje  nego  samo  Božju  volju? 

Kada  je  dakle  naša  ljubav  prema  volji  Božjoj  tako  velika,  da 
ne  može  biti  veća,  mi  se  ne  zadovoljavamo  samo  time,  da  činimo  vo- 

Iju  Božju  koja  mm  je  objavljena  u  zapovijedima,  nego  mi  se  tada 
postrojavamo  u  red,  da  slušamo  savjete,  Ikoji  su  nam  dani  samo  zato, 
da  savršenije  držimo  zapovijedi,  na  koje  se  oni  odnose. 

O  tome  sveti  Toma  divno  govori:  »O,  kako  sjajno  provodi  u 
djelo  zabranu  nedopuštenih  užitaka  onaj,  koji  se  odrekao  najoprav- 
danijih  i  majdopuštenijih  radosti.  Oh,  kako  je  daleko  od  želje  za 
tuđim  dobrom  onaj,  koji  je  odbacio  sva  bogatstva,  čaik  i  ona,  koja 
je  po  svima  zakonima  svetosti  mogao  zadržati!  Kako  je  daleko  od 
toga,  da  svoju  volju  pretpostavi  volji  Božjoj  onaj,  koji  se  podložio 
volji  jednoga  čovjeka,  da  bi  mogao  činiti  volju  Božju!« 

Jednoga  dam  David  je  bio  u  svojemu  šatoru,  a  vojska  Filisteja- 
ca  utaborila  se  u  Betlehemu.  Tada  je  David  izrazio  želju:  »O,  da 
mi  netko  dade  piti  vode  iz  cisterne,  koja  se  nalazi  kod  vrata  Betle¬ 
hema!«  I  gle!  Tek  što  je  on  izgovorio  te  riječi,  tri  hrabra  viteza 
skaču  na  put,  srljajući  u  opasnost,  prolaze  neprijateljsku  vojdku, 
dolaze  do  cisterne  kod  vrata  Betlehema,  grabe  vodu  i  donose  je  Da¬ 
vidu.  Kad  je  David  vidio  kolikoj  su  se  opasnosti  ti  junaci  izložili, 
da  (bi  utažili  njegovu  žeđ,  nije  htio  piti  tu  vodu,  koju  su  oni  stekli 
u  opasnosti  njihova  života  i  smrti!  On  je  tu  vodu  prolio  na  žrtvu, 
koju  je  prinio  vječnomu  Bogu!  2  Knj  Kr  23.15. 

Dragi  moj  Teotime,  vidiš  li  ti  koliku  su  ljubav  pokazala  ta  tri 
viteza,  da  posluže  i  zadovolje  svojega  gospodara!  Oni  trče  i  probi¬ 
jaju  zid  neprijatelja  s  tisuću  opasnosti,  da  poginu,  a  to  sve  samo 
zato,  da  ispune  jednu  jedinu  želju,  koju  je  izrazio  njihov  kralj. 

Dok  je  spasitelj  boravio  na  ovoj  zemlji,  on  je  izrazio  svoju  vo¬ 
lju  u  pogledu  jednih  stvari  u  obliku  zapovijedi,  a  u  .pogledu  mnogih 
drugih  stvari  u  obliku  želje.  On  je  živo  hvalio  čistoću,  siromaštvo, 
poslušnost,  potpuno  predanje  u  volju  Božju,  odricanje  od  vlastite 
volje,  udovištvo,  post,  redovitu  molitvu.  I  ono  što  je  rekao  o  čistoći, 
da  osvoji  njezinu  nagradu  onaj  koji  može,  Mt  19.22.  to  je  on  rekao 
također  i  o  svima  drugim  savjetima.  Na  tu  njegovu  želju  mnogi 
hrabri  kršćani  dali  su  se  u  trk  i  svladavajući  sve  odvrtanosti,  požude 
i  poteškoće  stigli  su  do  svete  savršenosti.  Svrstavajući  se  u  red  onih 
koji  u  najmanje  sitnice  ispunjavaju  želje  svojega  kralja  oni  su  time 
zadobili  krunu  slave. 

Istina  je  ono  što  nam  govori  psalmist.  Bog  sluša  ne  samo  molitve 
svojih  vjernika,  nego  čak  i  ono  što  oni  samo  požele,  štoviše  i  samu 
spremnost  njihova  srca,  da  mole.  Ps  9.38.  Toliko  je  on  blagonaklon 
i  milostiv,  da  vrši  volju  onih  koji  ga  ljube.  Zašto  onda  ne  bismo  i  mi 
sa  svoje  strane  bili  tako  revni,  da  vršimo  ne  samo  ono  što  on  zapovi¬ 
jeda,  nego  i  ono  za  što  on  jamči,  da  mu  je  drago  i  da  on  to  želi?  Ple¬ 
menite  duše  ne  trebaju  nikakav  jači  razlog,  da  prigrle  određenu  na- 

kanu,  nego  znati,  da  predragi  to  želi.  Jedna  od  takvih  duša  veli: 
»Moja  se  duša  odmah  rastopila,  samo  što  mi  je  moj  dragi  počeo  go¬ 
voriti!«  Pj  nad  pj  5.5. 


OSMA  GLAVA 

PREZIR  EVANĐEOSKIH  SAVJETA  JE  VELIK  GRIJEH 

Riječi  'kojima  nas  naš  Spasitelj  potiče,  da  težimo  za  savršenošću 
i  da  se  trudimo,  da  je  postignemo  toliko  su  jake  i  odilučne,  da  se  mi 
ne  možemo  činiti  kao  da  ne  osjećamo  dužnost,  da  prionemo  na  posao 
na  tu  nakanu.  On  veli:  »Budite  sveti,  jer  sam  ja  svet!«  Levit  11.44. 
Ili  opet  na  drugome  mjestu:  »Onaj  koji  je  svet  neka  bude  još  svetiji, 
a  .onaj  koji  je  pravedan,  neka  bude  još  pravedniji!«  Otkr  22.11. 1  da¬ 
lje:  »Budite  savršeni  kao  što  je  savršen  vaš  nebeski  Otac!«  Mt  5.48. 
Radi  toga  veliki  sveti  Bernard  pišući  slavnome  svetom  Guarinu, 
opatu  u  samostanu  Aux  u  biskupiji  Zeneve,  koji  je  svojim  životom 
i  čudesima  prosuo  toliko  miomirisa  u  ovoj  biskupiji,  ovako  mu  savje¬ 
tuje:  »Pravedan  čovjek  ne  kaže  nikada:  Dosta  je.  On  uvijek  gladuje 
i  žeđa  za  pravdom!« 

Kod  vremenitih  stvari,  dragi  moj  Teotime,  vrijedi  ovo  pravilo: 
onome,  komu  nije  dosta  ono  što  je  dosta,  ništa  nije  dosta.  Jer  što 
može  biti  dosta  srcu,  kojemu  nije  dosta  ono  što  je  uistinu  dosta?  Kod 
duhovnih  dobara  drukčiji  je  zakon:  nema  dosta  onaj,  koji  se  zado¬ 
voljava  time,  da  ima  ono  što  mu  je  dosta.  Dovoljnost  sama  po  sebi 
nije  dovoljna,  jer  prava  dovoljnost  božanskih  stvari  stoji  u  želji  za 
obiljem. 

Na  početku  svijeta  Bog  je  zapovijedio  zemjji,  da  rađa  bilje  koje 
se  zeleni  i  koje  rađa  svoje  sjeme,  a  svako  drvo  koje  donosi  plod  neka 
rađa  svoj  plod,  svako  u  svojoj  vrsti,  jer  ono  već  nosi  svoje  sjeme  u 
sebi!  Post  1.11. 

I  ne  uči  li  nas  svagdašnje  iskustvo,  da  biljke  i  plodno  drveće  ne 
rastu  i  ne  sazrijevaju  kako  treba,  osim  kada  nose  svoje  sjemenke 
i  koštice,  koje  im  služe  za  porod,  da  rađaju  biljke  i  drveće  svoje 
vrste? 

Nikada  kreposti  nemaju  svoju  pravu  veličinu  i  svoju  dovoljnost, 
ako  ne  rađaju  u  nama  želje  za  daljnjim  napretkom,  koje,  kao  du¬ 
hovne  sjemenke,  služe  rađanju  novih  stupnjeva  kreposti.  I  meni  se 
čini,  da  zemlja  našega  srca  ima  zapovijed,  da  rađa  takve  kreposne 

biljke,  koje  nose  plodove  svetih  djela,  svalka  u  svojoj  vrsti,  a  ta  sva¬ 
ka  vrsta  opet,  da  u  sebi  nosi  sjemenke  pune  želja  i  nakana,  da  se 
uvijek  dalje  razmnažaju  i  da  neprekidno  rastu  i  napreduju  u  savr¬ 
šenosti. 

Krepost,  koja  ne  nosi  u  sebi  zrno  ili  košticu  takvih  želja,  nije 
još  doprla  ni  do  svoje  dovoljnosti  ni  do  svoje  zrelosti.  Zato  sveti 
Bernard  ovako  govori  lijenčini :  »Ti  dakle  nećeš  napredovati  u  'kre¬ 
posti?  —  Ne!  —  Ali!  Ti  nećeš  postati  ni  gori?  —  Zaista  nel  —  Pa 
što  onda,  ti  nećeš  postati  ni  bolji  ni  gori?  Jao,  jadni  čovječe!  Ti 
hoćeš  biti  ono  što  ne  može  biti!  Zaista  ništa  nije  stalno  ni  sigurno 
na  ovom  svijetu.  A  za  čovjeka  je  posebno  istaknuto,  da  on  nikada 
ne  ostaje  u  istome  stanju.«  Job  14.2.  On  mora  dakle  ili  da  napreduje 
ili  da  nazaduje. 

Time  ne  mislim  reći  ni  ja  ni  sveti  Bernard,  da  je  grijeh  ne  vršiti 
savjete.  Nipošto  ne!  Jer  to  je,  dragi  moj  Teotime,  upravo  bitna  raz¬ 
lika  između  zapovijedi  i  savjeta :  zapovijed  nas  obvezuje  pod  kaznu 
grijeha,  a  savjet  nas  poziva  bez  kazne  grijeha.  Pa  ipak!  Ja  velim, 
da  je  veliki  grijeh  prezirati  težnju  za  kršćanskom  savršenošću.  A 
još  veći  je  grijeh  prezirati  poticaj,  kojim  nas  naš  Gospodin  zove. 
Napokon  nepodnosiva  je  bezbrižmost  prezirati  savjete  i  sredstva  koja 
nam  naš  Gospodin  pokazuje,  da  ih  uzmognemo  vršiti. 

Krivovjerje  je  reći,  da  nam  naš  Gospodin  nije  dobro  savjetovao. 
A  bogohulstvo  je  reći  Bogu:  »Otiđi  od  nas!  Mi  nećemo  da  znamo 
tvoje  putove!«  Job  21.14.  Napokon  užasna  je  neuljudnost  i  manjak 
svakoga  poštovanja  prema  onome,  koji  nas  s  tolikom  ljubavlju,  do¬ 
brotom  i  blagošću  zove  na  savršenstvo,  reći  mu:  »Ja  neću  biti  svet 
ni  savršen,  ja  neću  više  imati  dijela  u  tvojoj  dobrohotnosti,  niti 
želim  slijediti  savjete  koje  mi  ti  daješ,  da  mogu  napredovati  u  njoj.« 

Svakako  da  možemo,  a  da  ne  griješimo,  ne  slijediti  savjete  iz 
razloga,  što  je  naša  ljubav  okrenuta  prema  nečemu  drugom.  Na 
primjer  možemo  mirne  duže  ne  prodati  ono  što  posjedujemo  i  ne 
razdijeliti  to  među  siromahe,  jer  nemamo  toliko  hrabrosti  da  prihva¬ 
timo  tako  veliko  odricanje.  Isto  tako  slobodno  je,  da  se  oženimo,  jer 
ljubimo  jednu  ženu,  a  nemamo  u  duši  dosta  snage  da  poduzimamo 
rat,  koji  valja  voditi  protiv  tijela. 

Ali  ispovijedati,  da  uopće  nećemo  slijediti  savjete  ni  u  cjelini 
kao  ni  'pojedinačno  nijedan  od  njih,  ne  možemo  učiniti,  a  da  time  ne 
nanosimo  uvredu  i  prezir  onome,  koji  ih  daje.  Ne  slijediti  savjet 
djevičanstva  zato,  da  se  može  oženiti,  nije  nikakvo  zlo.  Ali  oženiti 
se  zato,  jer  se  više  cijeni  ženidba  nego  čistoća  kao  što  to  rade  krivo¬ 
vjerci,  to  je  veliki  prezir  kalko  savjetnika  tako  i  savjeta.  Piti  vino 
protiv  odredbe  liječnika  kada  čovjekom  ovlada  žeđ  ili  kada  ga  spo- 

padne  volja  da  pije  ne  znači  prezirati  ni  liječnika  ni  njegov  savjet. 
Ali  reći:  »Ja  uopće  neću  slijediti  savjet  liječnika«,  to  može  slijediti 
jedino  iz  toga,  što  nema  .poštovanja  prema  njemu. 

Ili  'kao  što  se  često  događa  kod  ljudi.  Možemo  mnogo  puta  pre¬ 
zreti  savjet  ljudi,  a  da  ne  ipreziremo  one,  koji  su  ga  dali,  jer  to  ne 
znači  prezirati  čovjeka,  ako  držimo,  da  se  on  vara,  da  živi  u  zabludi. 
Ali  što  se  Boga  .tiče,  stvar  stoji  drukčije.  Odbaciti  njegov  savjet 
i  prezreti  ga  može  potjecati  samo  iz  mišljenja,  da  on  nije  dobro  sa¬ 
vjetovao.  A  to  možemo  misliti,  a  da  ne  očitujemo  duh  bogohulstva. 
Kao  da  Bog  nije  bio  dosta  mudar,  da  zna  dati  dobar  savjet  ili  da  nije 
bio  dosta  dobar,  da  želi  dobro  savjetovati.  A  to  vrijedi  i  za  savjete, 
koje  nam  daje  Crkva.  Ta!  Ona  živi  neprekidno  vođena  i  pomagana 
od  Duha  Svetoga,  koji  je  ući  i  vodi  u  svoj  istini.  Zato  ni  ona  ne  može 
nikada  dati  loše  savjete. 


DEVETA  GLAVA 

NASTAVAK  ZAPOČETOGA  RAZLAGANJA.  SVAKI  ČOVJEK 
MORA  LJUBITI  SVE  EVANĐEOSKE  SAVJETE  AKO  IH  I  NE 
VRSI,  A  SVATKO  MORA  VRŠITI  ONO  STO  MOŽE 

Premda  svaki  'kršćanin  ne  može  ni  ne  mora  vršiti  sve  savjete 
napose  i  pojedinačno,  to  je  ipak  svaki  kršćanin  dužan  ljubiti  sve 
savjete,  jer  su  oni  svi  dobri. 

Imaš  li  ti  glavobolju  te  ti  miris  mošusa  škodi,  hoćeš  li  ti  poradi 
toga  nijekati,  da  je  taj  miris  dobar  i  ugodan?  Ako  ti  ne  pristaje 
haljina  od  zlata,  hoćeš  li  ti  reći,  da  ona  ne  vrijedi  ništa?  Ne  ide  li 
prsten  na  tvoj  prst,  hoćeš  li  ga  ti  zato  baciti  u  blato? 

Dragi  moj  Teotime,  hvali  ti  stoga,  poštuj,  t cijeni  i  ljubi  sve  sa¬ 
vjete  koje  je  Bog  dao  ljudima.  O!  Neka  bude  zauvijek  blagoslovljen 
anđeo  velikoga  savjeta,  Iz  9.6.,  sa  svima  savjetima,  koje  on  daje  i  sa 
svima  opomenama,  koje  on  dijeli  ljudima. 

Pomasti  i  ugodni  mirisi  razveseljuju  srce,  a  dobar  savjet  prija¬ 
telja  umiruje  dušu  veli  Salamom  Posl  27.9.  A  o  kojemu  prijatelju 
i  o  kojima  savjetima  mi  govorimo!  O  Bože!  Ta  to  je  .prijatelj  nad 
prijateljima  i  .njegovi  savjeti  slađi  su  od  meda.  Taj  prijatelj  je  naš 
Spasitelj  i  njegovi  savjeti  su  usmjereni  na  naš  spas. 

Radujmo  se,  dragi  moj  Teotime,  kada  gledamo  ljude,  da  drže 
niz  savjeta  koje  mi  ne  možemo  ili  ne  smijemo  držati!  Molimo  za 
njih,  blagoslivljajmo  ih,  podupirimo  ih,  pomažimo  im!  Ljubav  nas 


350 


obvezuje,  da  ljubimo  ne  samo  ono  što  je  dobro  za  nas,  nego  da  lju¬ 
bimo  i  ono  što  je  dobro  za  bližnjega. 

Mi  ćemo  u  dovoljnoj  mjeri  posvjedočiti,  da  ljubimo  sve  savjete, 
kada  budemo  pobožno  držali  sve  one,  'koji  nama  odgovaraju.  Onaj 
koji  vjeruje  jedan  članak  vjere  zato  jer  ga  je  Bog  objavio  svojom 
naviještenom  riječju  i  jer  ga  je  Crkva  proglasila  neće  uskratiti  vje¬ 
ru  i  drugim  člancima.  I  onaj  ikoji  vrši  jednu  zapovijed  iz  prave  lju¬ 
bavi  prema  Bogu,  potpuno  je  spreman  da  vrši  i  druge  zapovijedi, 
kad  mu  se  pruži  prilika  za  to.  Jednako  i  onaj  koji  ljubi  i  cijeni  evan¬ 
đeoski  savjet  zato  jer  ga  je  Bog  dao  ne  može,  a  da  dosljedno  ne 
cijeni  i  savjete  druge  jer  su  oni  isto  tako  od  Boga.  Prema  tome  mi 
možemo  lako  vršiti  nekoliko  savjeta,  iako  nam  nije  moguće  vršiti 
sve  zajedno.  A  Bog  nam  je  dao  više  njih,  da  hi  svatko  mogao  vršiti 
nekoliko  njih.  I  nema  dana  koji  nam  ne  bi  nudio  ovu  ili  onu  priliku 
za  to. 

Traži  li  ljubav,  da  ti  pomažeš  svojemu  ocu  i  svojoj  majci,  ti  ćeš 
ostati  s  njima.  To  ipak  sačuvaj  sklonost  i  ljubav  za  povučenost  i  sa¬ 
moću.  Svoje  srce  drži  samo  toliko  vezano  uz  kuću  oca  i  majke,  koliko 
je  potrebno,  da  u  njoj  učiniš  ono  što  ti  naređuje  ljubav. 

Nije  li  ti  moguće  da  radi  svojega  staleža  dTŽiš  savršenu  čistoću, 
a  ti  drži  barem  ono  što  možeš  držati,  a  da  ne  povrijediš  ljubav. 

Tko  ne  može  učiniti  cijeli  posao,  neka  učini  samo  jedan  njegov 
dio!  Ti  nisi  dužan  ići  tražiti  onoga  koji  te  je  uvrijedio,  jer  njegova 
je  dužnost  da  dođe  k  sebi  i  osvijesti  se  i  potom  da  dođe  k  tebi  i  da 
ti  dade  zadovoljštinu,  jer  on  je  prvi  tebe  napao  nepravdom  i  uvre¬ 
dom.  Pa  ipak,  dragi  moj  Teotime,  ti  idi  i  učini  ono  što  ti  Spasitelj 
savjetuje.  Mt  5.23.  Preteci  ga  u  dobru!  Vrati  mu  dobro  za  zlo!  Na 
njegovu  glavu  i  na  njegovo  srce  baci  goruće  ugljevlje  dokaza  tvoje 
ljubavi,  koja  neka  ga  svega  sprži  d  neka  ga  prisili  da  te  ljubi. 

Slovom  zakona  ti  nisi  dužan  dijeliti  svoja  dobra  svima  siroma¬ 
sima  koje  sretneš,  nego  samo  onima  koji  su  u  velikoj  nuždi.  Ali  radi 
toga  ne  propusti  slijediti  savjet  Spasiteljev  i  drage  volje  dati  milo¬ 
stinju  svima  siromasima  koje  sretneš,  koliko  ti  dopuste  tvoje  prilike 
i  pravo  stanje  tvojih  poslova. 

Ti  ne  moraš  položiti  nijedan  zavjet,  ali  ipak  položi  ili  jedan  ili 
drugi,  koji  će  po  sudu  tvojega  duhovnoga  oca  biti  najprikladniji  za 
tvoje  napredovanje  u  Božjoj  ljubavi. 

Ti  možeš  piti  vino  sve  doklegod  ostaješ  u  granicama  pristojnosti 
ali  poslušaj  savjet  svetoga  Pavla  Timoteju  i  uzmi  samo  toliko  koliko 
je  potrebno,  da  pomogneš  svojemu  želucu. 

Različiti  su  stupnjevi  savršenosti  kojima  se  odlikuju  savjeti. 
Posuditi  siromasima  koji  nisu  u  vrlo  velikoj  nuždi  jest  prvi  stupanj 

savjeta  koji  se  odnosi  na  milostinju.  Viši  stupanj  je  pokloniti  im 
neki  dio.  A  još  viši  stupanj  je  pokloniti  im  sve.  I  na  kraju  najviši 
stupanj  je  pokloniti  im  (samu  svoju  osobu  posvećujući  je  službi  si¬ 
romaha. 

Pokazati  gostoljublje  ikada  za  nj  ne  postoji  krajnja  nužda  jest 
savjet.  Primiti  stranca  jest  prvi  njegov  stupanj.  Ali  izaći  na  prilaze 
cesta  i  putova  te  pozivati  strance  u  goste,  kao  što  je  činio  Abraham, 
već  je  viši  stupanj  gostoljublja.  Post  18.2.  A  još  viši  stupanj  gosto¬ 
ljubivosti  je,  kada  netko  udari  sebi  stan  na  opasnim  mjestima  sa 
svrhom,  da  putnike  izbavi  ja  iz  pogibli,  da  im  pomaže  i  služi. 

U  tome  se  nadasve  istakao  veliki  sveti  Bernard  od  Menthona 
koji  potječe  iz  ove  biskupije.  Potekao  je  iz  slavne  kuće,  ali  ju  je 
ostavio  i  više  je  godina  stanovao  na  vrhuncima  i  prijelazima  naših 
Alpi.  Uza  se  je  okupio  vđše  pomoćnika,  da  dočekuju,  ukonačuju  i  po¬ 
mažu  putnike  i  prolaznike,  da  ih  izbavljaju  iz  pogibli  bura  i  oluja. 
Jer  mnogi  bi  od  njih  bili  umrli  od  nevremena,  od  snijega  i  studeni, 
da  im  taj  veliki  prijatelj  Božji  nije  osnovao  i  uredio  hospicije  i  go- 
stinjce  na  dva  alpska  brda,  koja  su  se  radi  toga  i  prozvala  po  njego¬ 
vom  imenu:  Veliki  sveti  Bernard  u  biskupiji  Sion  i  Mali  sveti  Ber¬ 
nard  u  'biskupiji  Tarantaise. 

Posjećivati  bolesnike  koji  nisu  u  krajnjoj  nuždi  pohvalno  je 
djelo  kršćanske  ljubavi.  Posluživati  ih  i  dvoriti  još  je  bolje.  Ali  po¬ 
svetiti  se  njihovoj  službi  jest  najviši  stupanj  toga  savjeta.  Njega  vrše 
klerioi  od  Pohađanja  bolesnika  prema  ustanovama  svojih  pravila,  a 
njima  se  pridružuje  i  mnogo  gospođa  na  različitim  mjestima.  Oni 
to  čine  nasljedujući  onoga  velikoga  sveca  Samsona,  rimskoga  ple¬ 
mića  i  liječnika,  koji  je  u  gradu  Carigradu  bio  posvećen  za  svećenika 
i  odmah  se  sav  divnom  kršćanskom  ljubavlju  ili  karitasom  posvetio 
službi  bolesnika.  Za  njih  je  on  sam  sagradio  bolnicu,  koju  je  kasnije 
car  Justinsijan  upotpunio  i  dovršio.  Oni  to  čine  nasljedujući  dalje 
Katarinu  Sijensku  i  Genovsku  pa  sv.  Elizabetu  Ugarsku  i  slavne 
Božje  prijatelje  sv.  Pranju  i  svetoga  Ignacija  Lojolu,  koji  su  u  po¬ 
četku  svojih  redova  tu  službu  vršili  neopisivim  žarom  i  neusporedi¬ 
vom  duhovnom  korišću. 

K  ovome  što  smo  dosad  rekli  moramo  još  dodati,  da  kreposti 
imaju  svoj  određeni  opseg  savršenosti.  I  redovito  mi  nismo  dužni 
vršiti  ih  do  krajnje  granice  njihove  savršenosti.  Dostaje,  da  mi  u 
njihovu  vršenju  tako  daleko  stignemo,  da  dh  uistinu  posjedujemo. 
A  prijeći  preko  te  granice,  probiti  se  u  njihovu  savršenost  jest  sa¬ 
vjet.  Herojski  čini  kreposti  obično  nisu  zapovijedeni  već  su  samo 
savjetovani.  Pa  ako  se  pruži  ova  ili  ona  prilika  i  mi  se  nađemo  ob¬ 
vezatni  da  ih  vršimo,  to  se  događa  u  rijetkim  i  izvanrednim  sluča- 

jevima  koji  nužno  zahtijevaju  te  herojske  čine,  da  se  sačuva  Božja 
milost. 

Kada  je  blaženi  vratar  tamnice  u  Sebasti  vidio,  da  je  jedan  od 
četrdesetorice  mučenika  koji  su  taj  čas  bili  mučeni  izgubio  hrabrost 
i  krunu  mučeništva,  on  se  sam  postavio  na  njegovo  mjesto,  a  da  ga 
nitko  nije  tužio  ni  tražio  i  tako  je  postao  četrdeseti  po  broju  od  onih 
slavnih  i  pobjedonosnih  vojnika  našega  Gospodina. 

Sveti  Adaukt  gledajući  kako  svetoga  Feliksa  odvode  u  mučeni- 
štvo,  reče,  a  da  ga  nitko  nije  na  to  ni  poticao  niti  silio:  »Ja  sam  isto 
tako  kršćanin  kao  i  on.  Ja  se  klanjam  istom  Spasitelju  kao  i  on!« 
Potom  poljubi  svetoga  Feliksa  i  uputi  se  zajedno  s  njime  u  muče- 
ništvo.  Postade  mučenik  tako,  da  mu  je  odrubljena  glava. 

Tisuće  prvovjekdh  kršćanskih  mučenika  učinile  su  to  isto.  Bez 
ikakva  grijeha  ti  su  mučenici  mogli  jednako  izbjeći  mučenižtvo  kao 
i  pretrpjeti  ga.  Ali  oni  su  ipak  izabrali,  da  ga  radije  plemenito  pre- 
trpe  nego  da  ga  svojevoljno  izbjegnu.  Kod  njih  je  mučenižtvo  bilo 
herojski  čin  snage  i  stalnosti,  vjere  i  postojanosti,  koju  im  je  dala 
sveta  prekomjemost  ljubavi. 

No  kada  je  čovjek  silom  stavljen  pred  izbor  ili  da  pretrpi  mu- 
čeništvo  ili  da  se  odrekne  vjere,  mučenižtvo  ne  prestaje  biti  muče- 
ništvo  i  izvanredan  čin  ljubavi  i  jakosti.  Ali  ja  ne  znam,  valja  li  ga 
i  tada  zvati  herojskim  činom.  Ta,  izbor  nije  pao  kao  plod  preko¬ 
mjernost  i  ljubavi,  nego  kao  sila  zakona,  koji  u  tome  slučaju  određu¬ 
je  tu  zapovijed. 

U  vršenju  herojskih  čina  kreposti  postoji  savršeno  nasljedova¬ 
nje  Spasitelja  koji  je  kao  što  veli  sv.  Toma,  III  qu  7  art  2,  u  času 
svojega  začeća  posjedovao  sve  kreposti  u  herojskom  stupnju.  Ja  bih 
radije  rekao,  da  ih  je  posjedovao  više  nego  u  herojskom  stupnju.  Ta! 
Jednostavno  on  nije  bio  samo  čovjek.  On  je  bio  beskonačno  više  nego 
čovjek.  On  je  bio  pravi  Bog. 


DESETA  GLAVA 

MORAMO  SE  UČINITI  SLIČNIMA  S  VOLJOM  BOŽJOM  KOJU 
NAM  ON  NAZNAČUJE  SVOJIM  NADAHNUĆIMA.  BOG  NAM 
SVOJA  NADAHNUĆA  SAOPCUJE  NA  RAZLIČITE  NAČINE 


Zrake  sunca  rasvjetljuju  ugrijavajući  i  ugrijavaju  rasvjetljujući. 
Nadahnuće  je  nebeska  zraka  koja  u  naše  srce  donosi  toplo  svjetlo 
koje  rasvjetljuje  naš  pogled  za  ono  što  je  dobro  i  koje  nas  ugrijava, 

da  pođemo  u  ipotragu  za  tim  dobrom.  Sve  ono  'na  zemlji  što  u  sebi 
nosi  život  obamire  u  zimi,  a  kada  se  vrati  životna  toplina  proljeća, 
sve  opet  oživljuje  i  nanovo  počinje  svoje  kretanje.  Zemaljske  živo¬ 
tinje  'brže  trče,  ptice  lete  u  više  visine  i  pjevaju  veselije,  biljke  vese¬ 
lije  tjeraju  svoje  listove  i  svoje  cvijetove. 

Bez  nadahnuća  naše  bd  duše  živjele  trome,  lijene,  uzete  i  besko¬ 
risne.  Ali  kada  nas  obasjaju  zrake  božanskoga  nadahnuća,  mi  osje¬ 
ćamo  svjetlo  koje  je  pomiješano  s  toplinom,  koja  oživljuje  i  rasvjet¬ 
ljuje  naš  razum,  koja  budi  i  oživljuje  našu  volju  pođajući  joj  snagu, 
da  ona  hoće  i  čini  ono  što  je  dobro  za  vječni  spas. 

Ka'ko  nas  Mojsije  uči,  kada  je  Bog  oblikovao  ljudsko  tijelo  iz 
gliba  zemlje,  on  mu  je  udahnuo  disanje  života  i  tako  je  bila  nači¬ 
njena  živa  duša,  Post  2.7.,  to  jest  duša  koja  je  tijelu  dala  život,  kre¬ 
tanje  i  djelovanje.  I  taj  isti  vječni  Bog  puše  i  tjera  u  naše  duše 
nadahnuća  nadnaravnoga  života  zato,  da  one  postanu  oživljujući 
duh,  kako  veli  veliki  Apostol.  1  Kor  15.45.  A  to  znači,  da  naše  duše 
postanu  duh,  koji  postaje  uzrok,  da  mi  živimo,  mičemo  se,  osjećamo 
i  radimo  djela  milosti,  tako  da  onaj  koji  nam  je  dao  život  daje  nam 
i  djelovanje. 

Duh  čovjeka  ugrijava  stvari  u  koje  ulazi.  Dokaz  je  za  to  dijete 
SunamiUkinje.  Kada  je  prorok  Elizej  stavio  svoja  usta  na  usta  Su- 
namitkinjina  sina  i  svoj  dah  dahnuo  u  njegov,  ugrijalo  se  tijelo  nje¬ 
zina  sina.  4  Kr  4.34.  A  i  samo  iskustvo  potvrđuje  to  na  jasan  način. 
Za  dah  Božji  moramo  reći  još  d  više.  On  ne  samo  da  ugrijava  nego 
i  rasvjetljuje  na  savršen  način.  Duh  Božji  je  beskrajna  svjetlost.  A 
njegov  životni  dah  zove  se  nadahnuće.  Njime  ta  vrhovna  dobrota  di- 
še  i  duše  u  nas  želje  i  nakane  svojega  srca. 

Beskonačni  su  načini  kojima  se  Božja  dobrota  služi,  da  nam 
saopći  svoja  nadahnuća.  Sv.  Antun,  sv.  Franjo,  sv.  Anselmo  i  tisuće 
drugih  često  su  primale  svoja  nadahnuća  putem  pogleda  na  stvorove. 

Redoviti  put  nadahnuća  je  propovijed.  Ali  katkada  oni  koji  od 
riječi  nisu  izvukli  nikakvu  korist  budu  najedanput  poučeni  žalošću. 
Točno  se  ispunjuje  riječ  proroka:  «-I  žalost  će  podati  sluhu  shvaća¬ 
nje.«  Iz  28.19.  To  znači:  oni  koji  se  ne  popravljaju  kada  čuju  nebe¬ 
ske  grožmje  upućene  zlima,  shvatit  će  istinu  kada  kn  je  predoče  do¬ 
gađaji  i  njihovi  učinci.  Oni  će  postati  mudri  istom  tada,  kada  osjete 
žalost. 

Sv.  Marija  Egipatska  primila  je  nadahnuće  kada  je  pogledala  na 
sliku  Majke  Božje,  sv.  Antun  kada  je  slušao  evanđelje  koje  se  čitalo 
kod  sv.  Mise,  sv.  Augustin  kada  je  slušao  povijest  života  sv.  Antuna, 
knez  od  Gandije  kada  je  gledao  mrtvu  caricu,  sv.  Pahomije  kada  je 
vidio  primjer  kršćanske  ljubavi  koji  je  bližnjemu  pođijeljivao  milo- 

stinju,  sv.  Ignacije  Lojola  kada  je  čitao  životopise  svetaca  i  svetica, 
sv.  Ciprijan  (to  nije  slavni  biskup  u  Kartagi  nego  svjetovnjak  i  slav¬ 
ni  mučenik)  'bio  je  dirnut  kada  je  vidio,  da  đavao  priznaje  svoju 
nemoć  nad  onima  koji  se  pouzdaju  u  Boga. 

Kada  sam  ja  još  u  mladim  godinama  boravio  u  Parizu,  dvojica 
studenata,  od  kojih  je  jedan  bio  ikrivovjerac,  razvratno  bančeći  pro¬ 
vodila  su  noć  u  predgrađu  Sv.  Jakoba.  Najedanput  su  začuli  ponoćno 
zvonjenje  na  Misu  kod  kartuzijanaca.  Krivovjerac  je  upitao  svojega 
prijatelja,  zašto  zvone  ta  zvona.  Ovaj  mu  je  protumačio  s  kolikom 
pobožnošću  kartuzijamci  ustaju  u  ponoći  i  sveto  pjevaju  službu  Božju 
u  tome  samostanu.  Na  to  krivjerac  uskli'kne :  »Bože  moj,  koliko  se 
djelatnost  ovih  redovnika  razlikuje  od  onoga  što  mi  radimo!  Oni 
rade  posao  anđela,  mi  posao  nerazumnih  životinja!«  Dan  iza  toga 
htio  se  je  on  sam  vlastitim  iskustvom  uvjeriti  o  tome  što  mu  je  pri¬ 
jatelj  pripovijedao.  Otišao  je  u  samostan  i  dozvolom  priora  našao 
je  te  oce  u  njihovim  pregradama  u  koru,  poredane  kao  kipove  od 
mramora  i  postavljene  jednoga  do  drugoga  u  njihovim  nepomičnim 
udubinama.  Oni  su  bili  nepokretni  za  svaku  drugu  djelatnost  osim 
za  pjevanje  psalama,  a  tu  djelatnost  su  oni  obavljali  sa  zaista  anđe¬ 
oskom  pažljivošću  i  pobožnošću  prema  običaju  njihovoga  svetoga 
reda.  Mladi  čovjek  je  bio  izvan  sebe  od  divljenja.  Obuzela  ga  je 
krajnje  duboka  radost  kada  je  vidio,  da  se  među  katolicima  Bog 
štuje  na  tako  divan  način.  Odmah  je  odlučio  da  uđe  u  krilo  kato¬ 
ličke  Crkve,  jedine  i  istinite  zaručnice  Onoga  koji  ga  je  pohodio 
svojim  nadahnućem,  dok  se  on  valjao  u  gnusnom  blatu.  Kasnije  je 
on  tu  odluku  zaista  i  izvršio. 

Oh,  kako  su  blaženi  oni  koji  svoja  srca  drže  otvorena  svetim 
nadahnućima!  Jer  oni  nikada  ne  oskudijevaju  na  onima  koja  su  im 
potrebna,  da  dobro  i  pobožno  žive  u  svojemu  staležu  i  sveto  izvršuju 
dužnosti  svojega  zvanja.  Jer  kao  što  Bog  putem  prirode  svakoj  živo¬ 
tinji  daje  instinkte  koji  su  joj  potrebni  za  održanje  i  za  upotrebu 
njezinih  naravnih  svojstava  tako  on  i  svakomu  od  nas,  ako  se  ne 
opiremo  njegovoj  milosti,  daje  nadahnuća  koja  su  potrebna,  da  ži¬ 
vimo,  djelujemo  i  ustrajemo  u  duhovnom  životu. 

»Ah,  Gospodine«,  govoraše  vjerni  Eliezer,  »evo  me  na  ovom  iz¬ 
voru  vode.  Kćeri  ovoga  grada  doći  će  ovamo  da  uzmu  vode.  Ona 
lijepa  djevojka,  kojoj  ja  budem  rekao:  ’Nagni  svoj  vrč,  da  ja  pi¬ 
jem’,  a  ona  mi  na  to  odgovori:  ’Pij  ti,  a  ja  ću  dati  još  i  tvojim 
devama,  da  i  one  piju’,  jest  ona  lijepa  djevojka,  koju  si  ti  priredio 
za  mene!«  Post  24.12 — 14. 

Dragi  moj  Teotime,  Eliezer  daje  razumjeti,  da  on  želi  vodu  sa¬ 
mo  za  svoju  osobu.  A  lijepa  Rebeka  slušajući  nadahnuće  koje  joj 

daje  Bog  i  njezina  vlastita  dobroćudnost  nudi  se,  da  će  napojiti  još 
i  deve.  Stoga  je  ona  'bila  izabrana  za  ženu  sv.  Izaka,  snahu  velikoga 
Abrahama  i  prabaiku  Spasitelja. 

Duše  ikoje  se  ne  zadovoljavaju  samo  time  da  čine  ono  što  nebeski 
zaručnik  od  njih  traži  putem  zapovijedi  i  savjeta  nego  su  spremne 
da  slijede  i  njegova  nadahnuća  jesu  one  duše  koje  je  nebeski  Otac 
pripravio,  da  budu  zaručnice  njegovoga  preljubljenoga  Sina. 

Dobri  Eliezer  nije  mogao  prepoznati  koja  je  od  Haranovih  kćeri 
u  gradu  Nahoru  određena  za  sina  njegova  gospodara  drukčije  nego 
tako,  da  mu  je  Bog  svojim  nadahnućem  pomogao,  da  je  prepozna. 

Tako  je  to  i  s  nama.  Kada  mi  ne  znamo  što  na/m  valja  činiti  i  ka¬ 
da  nam  u  našoj  zbunjenosti  ne  dotiče  ljudska  pomoć,  tada  nas  Bog 
nadahnjuje.  I  ako  ga  mi  ponizno  poslušamo,  on  neće  nipošto  do¬ 
pustiti,  da  mi  zalutamo. 

Ja  neću  ovdje  više  govoriti  o  tima  tako  potrebnima  nadahnu¬ 
ćima.  Dosta  sam  o  njima  govorio  i  u  ovoj  knjizi  i  još  prije  toga  u 
mojemu  Uvodu  u  pobožni  život  ili  Filotei,  11.18. 


JEDANAESTA  GLAVA 

SJEDINJENJE  NAŠE  VOLJE  S  VOLJOM  BOŽJOM  U 
NADAHNUĆIMA  KOJA  SU  DANA  ZA  VRŠENJE  IZVANREDNIH 
KREPOSTI.  USTRAJNOST  U  ZVANJU  JEST  PRVI 
ZNAK  NADAHNUĆA 

Ima  nadahnuća  koja  smjeraju  samo  na  izvanrednu  savršenost 
običnih  vježbi  kršćanskoga  života.  Kršćanska  ljubav,  karitas  prema 
siromašnim  bolesnicima  obična  je  zadaća  pravih  kršćana.  Ali  tu  obič¬ 
nu  zadaću  izvršili  su  izvanrednom  savršenošću  sv.  Franjo  i  sv.  Ka¬ 
tarina  Sijenska,  kada  su  lizali  i  sisali  čirove  gubavaca  i  bolesnika 
oboljelih  od  raka.  To  isto  je  radio  i  slavni  sv.  Ljudevit,  kada  je  na 
koljenima  i  otkrite  glave  posluživao  bolesnike.  Kada  ga  je  u  tome 
stavu,  gdje  pipa  i  čisti  gadnu  gnojnu  ranu  bolesnika  koji  pati  od 
raka,  vidio  cistercitski  opat,  ostao  je  izvan  sebe  od  udivljenja.  Sva¬ 
kako  je  nadalje  'bio  čin  izvanredne  kreposti,  kada  se  taj  sveti  monarh 
upregnuo,  da  poslužuje  kod  stola  najgore,  najzapuštenije  i  najodba- 
čenije  siromahe  i  da  jede  ostatke  njihove  juhe. 

Sv.  Jeronim  koji  je  u  svojemu  gostinjcu  i  bolnici  u  Betlehemu 
primao  hodočasnike  iz  Evrope  koji  su  bježali  od  progonstva  Gota 

ne  samo  da  je  prao  njihove  noge,  nego  se  je  tako  duboko  ponizio,  da 
je  .prao  i  masirao  noge  njihovih  deva.  Kao  da  je  slijedio  primjer  Re- 
beke,  o  kojoj  smo  mi  malo  prije  govorili,  a  koja  je  crpla  vodu  ne  sa¬ 
mo  za  Eliezera  nego  isto  tako  i  za  njegove  deve. 

Sv.  Franjo  Asiški,  kao  što  svatko  zna,  nije  samo  provodio  siro¬ 
maštvo  u  njegovom  krajnjem  obliku,  nego  je  isto  tako  i  u  svetoj 
prostodušnosti  išao  do  krajnjih  granica.  Tomo  da  Celano,  Legenda 
antiqua  1,9 — 10.  Iz  straha,  da  ne  bude  zaklano,  kupio  je  on  janje,  jer 
je  ono  slika  našega  Gospodina.  U  svojemu  srcu  on  je  nosio  potpuno 
neobičnu,  ali  nadasve  mudru  prostodušnost  prema  svima  stvorovi¬ 
ma,  uvijek  duboko  kontemplirajući  njihova  Stvoritelja.  Toliko  .puta 
on  je  uživao  u  tome,  da  odvuče  arve  s  puta,  da  ih  ne  zgaze  ljudi  koji 
prolaze  mimo,  jer  se  sjećao,  da  se  je  naš  Gospodin  usporedio  s  cr¬ 
vom.  Ps  21.7.  On  je  stvorove  nazivao  svojom  braćom  i  svojim  se¬ 
strama  na  temelju  onih  njegovih  divnih  razmišljanja,  koja  mu  je 
nadahnula  njegova  sveta  ljubav. 

Sv.  Aleksije,  velikaš  vrlo  plemenita  roda  divno  je  provodio 
odricanje  samoga  sebe.  To  je  samoponiženje  dotjerao  dotle,  da  je 
sedamnaest  godina  ostao  nepoznat  kod  svojega  vlastitoga  oca  u 
Rimu  boraveći  kod  njega  'kao  siromašni  hodočasnik. 

Sva  su  ta  nadahnuća  vrijedila  kao  obične  vježbe.  Jedino  te  su 
vježbe  izvedene  izvanrednom  savršen ošću.  U  ovoj  vrsti  nadahnuća 
moramo  se  držati  onih  pravila  koja  sam  ja  u  pogledu  želja  iznio  u 
mojemu  »Uvodu«,  3.37.  Odjedanput  i  u  isti  mah  ne  smijemo  slijediti 
i  provoditi  više  vježbi.  Jer  neprijatelj  često  pokušava  nagovoriti  nas, 
da  poduzmemo  i  započnemo  više  nakana,  da  bismo  se  s  previše  posla 
našli  satrti  i  da  ne  bismo  ništa  svršili  nego  bismo  sve  ostavili  nedo¬ 
vršeno  i  nesavršeno. 

Više  .puta  on  nam  štoviše  prišaptava  volji,  da  poduzmemo  i  za¬ 
počnemo  kakav  izvanredan  posao,  za  koji  on  unaprijed  predviđa, 
da  ga  mi  nećemo  svršiti.  To  on  čini  samo  zato,  da  nas  odvrati  od 
toga,  da  radimo  onaj  manje  sjajan  posao  koji  bismo  bili  lako  izvr¬ 
šili.  Jer  on  se  malo  brine  za  to,  jesmo  li  mi  stvorili  mnogo  planova 
i  započeli  mnogo  pothvata,  samo  neka  nismo  ništa  od  toga  dovršili. 

On  neće  ništa  sprečavati,  kao  ni  Faraon,  2  Mojs  1.16.,  da  mi¬ 
stičke  žene  Izraela,  to  jest  kršćanske  duše  rađaju  na  svijet  sinove, 
ako  samo  oni  budu  ubijeni  prije  nego  odrastu.  Suprotno  od  toga  veli 
sv.  Jeronim,  kod  kršćana  ne  polaže  se  toliko  važnost  na  početak 
koliko  na  svršetak.  44.  list  Furiji,  6.  Ne  treba  gutati  toliko  hrane,  da 
čovjek  ne  može  probaviti  ono  što  je  pojeo.  Duh  zavodnik  zaustavlja 
nas  na  početku  i  nagovara  nas,  da  se  zadovoljimo  rascvalim  prolje¬ 
ćem.  A  Božji  duh  upravlja  naš  pogled  na  početak  samo  zato,  da  nas 

potakne  da  dođemo  do  kraja  i  daje  nam,  da  se  veselimo  rascvjetalom 
proljetnom  cvijeću,  ali  samo  s  težnjom,  da  uživamo  u  plodovima  ljeti 
i  jeseni. 

Sv.  Toma  zastupa  mišljenje,  da  nije  zgodno  mnogo  se  savjetovati 
i  dugo  se  odlučivati  glede  Sklonosti  ikojom  čovjek  želi,  da  stupi  u  do¬ 
bar  i  uređen  samostanski  život.  I  on  ima  pravo.  Budući  da  je  naš 
Gospodin  u  evanđelju  savjetovao  redovnički  stalež,  što  treba  još 
nadugo  i  naširoko  raspitivati  se  o  tome?  Dosta  je  jedan  pošten  raz¬ 
govor  s  nekolicinom  razboritih  osoba  koje  se  razumiju  u  to  pitanje 
i  koje  nam  mogu  pomoći  da  donesemo  kratku  i  čvrstu  odluku.  Pa 
kada  smo  promislili  i  odlučili  se  u  toj  stvari  kao  i  u  svemu  drugomu 
što  se  odnosi  na  službu  Božju,  treba  pri  tome  ostati  čvrst  i  nepro¬ 
mjenljiv.  Nipošto  se  ne  smijemo  dati  uskolebati  nikakvom  prividnoš- 
ću,  kojom  nam  se  pričinja,  da  postoji  još  nešto  drugo  bolje. 

Jer  lijepo  veli  slavni  sv.  Bernard,  Sermo  33  in  cant,  paragraf  9, 
zao  duh  nas  vrlo  često  vara.  Da  nas  odvrati  od  toga,  da  dovršimo 
jedno  dobro,  ona  nam  predlaže  neko  drugo  dobro  koje  se  čini  kao 
da  je  bolje.  A  kada  smo  jedva  počeli  raditi  na  tome  dobru,  on  i  opet 
ide  za  tim,  da  nas  otrgne  od  njega  i  da  ga  ne  dovršimo  pa  nam  u  tu 
svrhu  stavlja  pred  oči  treće  dobro.  Njemu  je  stalo  samo  do  toga,  da 
što  više  stvari  započnemo,  samo  da  nijednu  ne  dovršimo.  Radi  toga 
bez  vrlo  važnih  razloga  ne  valja  prelaziti  iz  jednoga  reda  u  drugi, 
veli  sv.  Toma  Akvinski,  kako  smo  malo  prije  spomenuli.  Art  8.  A 
prije  njega  rekao  je  to  isto  opat  Nestorije,  kako  nas  izvještava  Cassi- 
an.  Collat.  Patrum  14.5. 

Iz  jednoga  lista  koji  je  veliki  sveti  Anselmo  napisao  Lauzonu, 
List  28,  posuđujem  ovu  usporedbu.  Kako  nijedno  drvce  koje  se  često 
presađuje  ne  može  uhvatiti  korijena  te  prema  tome  ni  dospjeti  do 
svojega  potpunoga  razvoja  i  donijeti  očekivani  plod,  tako  ni  duša 
koja  svoje  srce  presađuje  s  jedne  nakane  na  drugu  ne  može  napre¬ 
dovati  ni  doseći  pravilan  rast  svoje  savršenosti.  Jer  savršenost  se  ne 
sastoji  u  počecima  nego  u  dovršenim  djelima. 

Svete  životinje  koje  je  Ezekijel  gledao,  Ezek  1.12.,  išle  su  tamo 
kamo  ih  je  nosila  žestina  duha  i  hodajući  one  se  nisu  ništa  okretale 
nego  je  svaka  od  njih  koračala  naprijed  stupajući  ravno  svojim  pu¬ 
tem.  Treba  ići  tamo  kamo  nas  tjera  nadahnuće.  Ne  treba  nipošto 
mijenjati  smjer  ni  okretati  se  natrag  nego  ići  tamo  kamo  je  Bog 
okrenuo  naše  lice,  nimalo  ne  ispravljajući  taj  smjer.  Spasit  će  se 
onaj  koji  je  na  pravom  putu! 

Cesto  se  događa,  da  ostavimo  jedno  dobro  i  da  potražimo  drugo 
bolje.  I  na  kraju  to  svrši  tako,  da  smo  jedno  ostavili  a  drugo  nismo 

našli.  Više  vrijedi,  da  posjedujemo  malo  blago  koje  smo  našli  nego 
da  'posižemo  za  većim  koje  treba  istom  tražiti  i  naći. 

Sumnjivo  je  nadahnuće  ikoje  nas  tjera  da  ostavimo  pravo  dobro 
koje  već  posjedujemo  pa  da  pođemo  u  potjeru  za  boljim  koje  ima 
istom  doći. 

Mladi  Portugalac  .po  imenu  Franjo  Bassus  bio  je  udivljenja  vri¬ 
jedan.  Odlikovao  se  je  ne  samo  u  svetom  govorništvu  nego  i  u  životu 
kreposti,  dok  je  živio  pod  vodstvom  sv.  Filipa  Nerija  u  njegovoj  kon¬ 
gregaciji  rimskoga  oratorija.  Najedanput  mu  je  palo  na  pamet,  da  je 
osjetio  nadahnuće  koje  ga  tjera  da  ostavi  tu  svetu  kongregaciju  i  da 
stupi  u  zajednicu  formalnoga  redovničkoga  samostana.  Konačno  se 
je  odlučio  na  taj  korak.  Sv.  Filip  Neri  došao  je  osobno  u  crkvu,  u 
kojoj  se  vršio  obred  njegova  primanja  u  red  sv.  Dominika.  Svetac 
je  prisustvovao  tome  primanju  i  cijelo  je  vrijeme  gorko  plakao.  Fra¬ 
njo  Marija  Tauruse  'koji  je  kasnije  postao  nadbiskup  u  Sijeni  i  kar¬ 
dinal  upitao  je  sveca,  zašto  lije  tolike  suze.  Svetac  mu  je  odgovorio: 
►►Ja  oplakujem  gubitak  tolikih  kreposti!«  I  zaista!  Taj  mladi  čovjek 
toliko  se  isticao  mudrošću  i  pobožnošću  dok  je  živio  u  kongregaciji. 
A  čim  je  stupio  u  red,  .postao  je  toliko  nepostojan,  lakouman  i  vje- 
trenjast,  da  su  ga  progonile  različite  želje  za  novotarijama  i  pro¬ 
mjenama.  U  tima  tlapnjama  on  je  počinio  mnoštvo  velikih  bruka 
i  sablazni.  Gallonius,  Vita  B.  Phil.  Neri,  caput  VI. 

Kada  lovac  na  ptice  ide  ravno  na  gnijezdo  jarebice,  jarebica  će 
mu  se  predati.  Fretvarat  će  se  kao  da  je  slomljena  i  hroma.  I  skočiv¬ 
ši  kao  da  želi  visoko  poletjeti  ona  će  se  odmah  pustiti  da  padne,  kao 
da  ne  može  više  letjeti.  Ona  to  čini  zato,  da  se  lovac  zabavi  njom 
i  da  misli,  da  će  je  lako  uhvatiti.  Time  će  se  on  odvratiti  od  toga,  da 
ne  udari  na  njezine  mlade  koji  su  izvan  gnijezda.  Pa  kada  ju  je  cm 
tako  neko  vrijeme  motrio  i  kada  upravo  kani  da  je  uhvati,  tada  se 
ona  digne  u  zrak  i  odleti. 

Tako  isto  radi  i  naš  neprijatelj.  Kada  on  vidi  čovjeka  od  Boga 
nadahnuta,  da  je  prigrlio  zvanje  i  način  života  koji  su  najpriklad¬ 
niji  da  on  napreduje  u  nebeskoj  ljubavi,  on  mu  savjetuje,  da  udari 
drugim  putem  koji  je  po  izgledu  savršeniji.  I  'kada  ga  je  odvratio  od 
njegova  pravoga  puta,  malo  po  malo  on  mu  onemogućuje  da  ide  tim 
drugim  putem.  Tada  mu  on  savjetuje  treći  put.  Tako  ga  on  drži  ne¬ 
prekidno  zaposlena  traženjem  različitih  novih  sredstava  kojima  će 
se  on  tobože  usavršiti  i  posvetiti.  A  u  isto  vrijeme  on  ga  sprečava  da 
se  služi  ijednim  od  njih,  a  time  samim  sprečava  ga  da  uopće  dođe 
do  cilja,  za  koji  on  ta  sredstva  traži,  a  to  je  savršenost  i  svetost. 

Mladi  psi  kod  svake  zapreke  na  koju  naiđu  ostave  svoj  plijen 
i  promijene  svoj  smjer.  Naprotiv,  stari  psi  koji  su  iskusni  nikada  ne 

mijenjaju  smjer  nego  vazda  slijede,  jednako  uporni  i  ustrajni,  je¬ 
lenski  trag  na  kojemu  se  nalaze. 

Stoga  svatko  koji  je  u  svojemu  zvanju  našao  svetu  volju  Božju 
neka  sveto  i  zaljubljeno  ostane  u  tome  zvanju.  U  njemu  neka  vrši 
vježbe  koje  su  podesne  prema  redu  uviđavnosti  i  razboritosti  i  za 
niih  neka  upotrebi  svu  revnost  koju  zahtijeva  savršenost. 


DVANAESTA  GLAVA 

SJEDINJENJE  LJUDSKE  VOLJE  S  BOŽJOM  VOLJOM 
U  NADAHNUĆIMA  KOJA  SU  PROTIV  REDOVITIH  ZAKONA. 
MIR  I  BLAGOST  SRCA  JESU  DRUGA  ZNAČAJKA  NADAHNUĆA 

Tako  se  dakle,  dragi  moj  Teotime,  valja  vladati  prema  nadahnu¬ 
ćima  koja  nisu  izvanredna  ni  po  čemu  osim  po  tomu  što  nas  potiču 
na  izvanredan  žar  i  posebnu  savršenost  u  vršenju  redovitih  vježbi 
kreposnoga  života  svakoga  kršćanina. 

Ali  postoji  i  druga  vrsta  nadahnuća  koja  nazivamo  izvanredni¬ 
ma.  Nazivamo  ih  tako  ne  samo  stoga,  jer  ona  tjeraju  dušu  da  ona 
napreduje  -dalje  od  redovitoga  međaša.  Nazivamo  ih  tako  i  stoga, 
jer  ona  nose  dušu,  da  ona  vrši  čine  koji  su  protivni  običnim  i  općim 
zakonima,  pravilima  i  običajima  svete  Crkve  i  kojima  se  prema  tome 
možemo  više  diviti  nego  ih  nasljedovati. 

Sveta  djevica  koju  povjesničari  nazivaju  Euzebija  Tudinka  osta¬ 
vila  je  Rim,  svoju  domovinu  i  prerušivši  se  u  dječaka  s  još  druge 
dvije  djevojke  ukrcala  se  na  brod  i  prevezla  se  preko  mora.  Stigla 
je  u  Aleksamdriju  i  iz  nje  na  otok  Kos.  Kada  se  tamo  osjetila  na 
sigurnom,  ona  je  ponovno  obukla  odijelo  svojega  spola.  Dala  se  je 
ponovno  na  more  i  došla  je  u  zemlju  Kariju,  u  grad  Melasu,  kamo 
ju  je  doveo  veliki  sv.  Pavao,  koji  ju  je  bio  našao  na  otoku  Kosu 
i  uzeo  je  pod  svoje  duhovno  vodstvo.  Kasnije  je  on  u  tome  istom 
mjestu  postao  biskup  i  nju  vodio  na  tako  svet  način,  da  je  ona  osno¬ 
vala  samostan  i  sva  se  predala  u  službu  Crkve.  U  ono  vrijeme  su  tu 
službu  nazivali  službom  dijakonesa.  Ona  je  tu  službu  vršila  s  toli¬ 
kom  ljubavlju,  da  je  na  kraju  života  umrla  -potpuno  sveta.  Na  teme¬ 
lju  velikoga  mnoštva  čudesa,  koja  je  Bog  učinio  na  njezinim  moćima 
i  na  njezin  zagovor  bila  je  ona  kasnije  i  službeno  priznata  kao 
svetica. 

Obući  se  u  odijelo  drugoga  spola,  tako  prerušen  izložiti  se  pu¬ 
tovanju  s  muškarcima  nije  samo  pothvat  s  one  strane  običnih  pra- 

vila  kršćanske  čednosti  nego  je  pothvat  upravo  suprotan  tima  pra¬ 
vilima. 

Neki  mlad  čovjek  udario  je  nogom  svoju  majku.  Potresen  tim 
nedjelom  živo  se  kajući  došao  je  k  sv.  Antunu  Padovanskom,  da  se 
ispovijedi.  Svetac  je  išao  za  tim  da  mu  utisne  u  dušu  još  jači  užas 
od  njegova  grijeha.  Među  ostalim  on  mu  je  rekao:  »Dijete  moje,  no¬ 
ga  koja  je  poslužila  kao  oruđe  tvoje  zloće  za  takvo  nedjelo  zaslužila 
bi,  da  .bude  odsječena!«  Mladić  je  te  riječi  uzeo  toliko  k  srcu,  da  je 
vrativši  se  kući  k  svojoj  majci  zanesen  od  svojega  kajanja  odsjekao 
sebi  nogu.  Liiber  mdraculorum  s.  Antonii,  4.  Svečeve  riječi  nisu  imale 
toliku  snagu  po  svojemu  običnom  domašaju,  da  im  Bog  nije  dodao 
svoje  nadahnuće,  koje  je  toliko  izvanredno,  da  bi  ga  se  prije  moglo 
smatrati  napašću,  da  mu  nije  dalo  pravo  čudo  koje  se  dogodilo,  kada 
je  svetac  blagoslovio  odsječenu  nogu  i  kada  se  ona  opet  spojila  i  sje¬ 
dinila  s  drugim  dijelom  noge. 

Sv.  Pavao,  prvi  pustinjak,  sv.  Antun,  sv.  Marija  Egipatska  nisu 
se  sunovratili  u  te  bezdane  ponore  samoće,  u  kojima  nisu  mogli  slu¬ 
šati  ni  svetu  Misu,  niti  su  se  mogli  pričešćivati  ni  ispovijedati,  gdje 
su  kao  mladi  ljudi  uopće  bili  lišeni  svakoga  vodstva  i  svake  pomoći, 
a  da  prije  toga  nisu  imali  snažno  nadahnuće. 

Veliki  Simun  Stupnik  (Stilita)  provodio  je  život  kakav  čovjek 
visokoga  društva  ne  bi  mogao  ni  zamisliti  ni  poduzeti  bez  nebeskoga 
poticaja  i  bez  božanske  pomoći. 

Sv.  Ivan,  biskup  s  nadimkom  Sutljivac  napustio  je  svoju  bisku¬ 
piju,  a  da  o  tome  nitko  od  klera  nije  ništa  znao.  Otišao  je  u  samo¬ 
stan  Laura,  da  tamo  provede  ostatak  svojih  dana  i  da  više  nitko  o 
njemu  ne  čuje  ni  riječi.  Nije  li  to  protiv  svih  pravila  koja  biskupa 
obvezuju  na  držanje  svete  rezidencije? 

A  veliki  sveti  Paulin  .prodao  se  je,  da  otkupi  dijete  siromašne 
udovice.  Kako  je  on  to  mogao  učiniti  prema  redovničkim  zakonima, 
po  kojima  on  nije  bio  svoj  nego  je  po  svojemu  biskupskom  posveće¬ 
nju  pripadao  svojoj  crkvi  i  njezinim  vjernicima? 

Djevojke  i  žene  progonjene  radi  svoje  ljepote  dragovoljnim  ra¬ 
nama  iznakazile  su  svoje  lice,  da  bi  pod  plaštem  svoje  ružnoće  sa¬ 
čuvale  svetu  čistoću.  Nisu  li  one  time  učinile  ono  što  se  nama  čini, 
da  je  zabranjeno? 

Jedna  od  najboljih  oznaka  za  dobrotu  svih  nadahnuća,  a  pose¬ 
bice  izvanrednih  jest  mir  i  smirenost  srca  koje  ih  prima.  Jer  duh 
Božji  jest  doduše  silovit,  ali  je  njegova  sila  blaga,  draga  i  mirna.  On 
dolazi  kao  silan  vjetar,  Dap  1.2.,  i  kao  nebeska  munja,  ali  on  obara 
apostole  na  zemlju,  on  ih  uopće  ne  zbunjuje.  Strah  koji  njih  obuzima 
radi  njegova  šuma  samo  je  časovita  pojava.  Začas  na  njegovo  mjesto 

stupa  mirna  sigurnost.  Stoga  božanska  vatra  sjeda  na  svakoga  od 
njih,  Dap  2.2.,  kao  da  tu  nalazi  i  poklanja  svoj  sveti  odmor. 

Kao  što  je  Spasitelj  nazvan  miran  i  miroljubiv  Salamon,  Pj  nad 
pj,  tako  se  i  njegova  zaručnica  Sulamitka  naziva  mirna  i  kći  mira. 
Glais,  tj.  nadahnuće  zaručnika  ni  najmanje  je  ne  zbunjuje  ni  ne 
uznemiruje  nego  je  tako  blago  privlači,  da  se  njezina  duša  polako 
rastapa  i  kao  da  se  izlijeva  u  njega.  »Moja  se  duša  rastopila,  kada  mi 
je  moj  predragi  govorio«,  veli  ona.  Pj  nad  pj  5.6.  Premda  je  ona 
ratoborna  i  vična  ratu,  to  ipak  ona  je  sva  toliko  mirna,  da  i  usred 
stanja  naoružanosti  i  usred  bojeva  nastavlja  pjevati  akorde  neuspo¬ 
redive  melodije.  »Sto  ćeš  ti  drugo  vidjeti  na  Sulamitki,  ako  ne  zbo¬ 
rove  vojski«,  veli  ona.  Pj  nad  pj  7.1.  Njezine  vojske  su  zborovi.  To 
znači  akordi  pjevača.  A  njezini  pjevači  su  vojske,  jer  za  Crkvu  i  za 
pobožne  duše  ne  postoji  nikakvo  drugo  oružje  nego  molitve,  himni, 
kantici  i  psalmi.  Stoga  su  Božje  sluge  koje  su  imale  najviša  i  naj- 
uzvišenija  nadahnuća  bile  najblaža  i  najmirnija  bića  na  svijetu!  Ta¬ 
ko  redom  A'braham,  Izak,  Jakob,  Mojsije.  Mojsije  je  nazvan  najdo- 
broćudnijim  od  svih  ljudi.  Br  12.3.  David  se  slavi  iradi  svoje  blagosti. 

Naprotiv  zao  duh  je  nemiran,  opor,  trpak,  oštar  i  žestok.  I  oni 
koji  slijede  njegova  paklena  došaptavanja  misleći  da  su  to  nebeska 
nadahnuća,  obično  se  mogu  vrlo  lako  prepoznati.  Oni  su  nemirni, 
tvrdoglavi,  oholi,  pokretači  i  poduzetnici  svih  mogućih  poslova.  Pod 
izlikom  revnosti  ti  ljudi  naglavce  izvornu  sve  stvari.  Oni  kude  i  grde 
sav  svijet,  karaju  sve  i  svakoga,  zanovijetaju  nad  svim  i  svačim.  To 
su  ljudi  bez  pristojna  ponašanja,  bez  susretljivosti.  To  su  ljudi  koji 
ne  znaju  ništa  podnijeti,  ljudi,  koji  udovoljavaju  strastima  svojega 
samoljublja.  I,  dragi  moj  Teotime,  pazi  dobro,  to  sve  oni  krste  lju¬ 
bomorom  za  Božju  čast! 


TRINAESTA  GLAVA 

TREĆI  ZNAK  NADAHNUĆA  JEST  SVETA  POSLUŠNOST 
CRKVI  I  POGLAVARIMA 

S  mirom  i  blagošću  srca  nerazdruživo  je  povezana  sveta  poniz¬ 
nost. 

Poniznošću  ja  ne  zovem  onu  krutu  i  ukočenu  hrpu  riječi,  gesta, 
poljubaca  zemlje,  prigibanja  koljena,  naklona  i  drugih  sličnih  čina, 
kada  se  te  sve  izraze  poštovanja  čini,  kako  se  to  često  događa,  bez 

ikaikva  unutarnjega  osjećanja  svoje  vlastite  nevrijednosti  i  niskoće 
i  bez  ikakva  štovanja  bližnjega  koje  bi  bilo  osnovano  na  pravedno¬ 
sti.  To  sve  je  samo  tašta  i  prazna  zabava  slalbih  duhova  i  to  sve  mo¬ 
ramo  nazvati  prije  priviđenjem  ili  sablašću  poniznosti  nego  poniz- 
nošću. 

Ovdje  ja  govorim  o  poniznosti,  koja  je  prava,  istinska,  puna  srži, 
čvrsta,  stalna,  postojana,  koja  nas  čini  mekima  i  gipkima  na  poti¬ 
caje  i  savjete,  da  se  popravimo,  koja  nas  stvara  podatljivima  i  sprem¬ 
nima  na  poslušnost. 

Dok  je  neusporedivi  Simun  Stupnik  <Stilit)  živo  još  kao  novak 
u  Teledi,  samostanu  u  Siriji,  pokazao  se  tvrdoglav  i  nepopustljiv 
prema  savjetima  svojih  poglavara,  koji  su  ga  htjeli  spriječiti,  da  ne 
provodi  na  sebi  nadasve  nastranu  strogost,  kojom  je  on  bez  svake 
umjerenosti  bjesnio  protiv  samoga  sebe.  Radi  takvoga  svojega  vla¬ 
danja  on  je  na  kraju  bio  prognan  iz  samostana.  Kako  su  mu  to  ostali 
samostanci  rekli,  bio  je  premalo  pristupačan  mrtvljenju  srca  a  pre¬ 
više  odan  mrtvljenju  tijela.  Theodoretus,  Hist.  relig.  26. 

Kasnije  je  on  od  svojih  poglavara  bio  ponovno  pozvan,  da  dade 
dokaz  svoje  poniznosti.  Nu  tada  je  već  on  postao  mnogo  pobožniji 
i  mnogo  mudriji  u  duhovnome  životu.  Prema  tome  on  se  tada  i  vla¬ 
dao  sasvim  drukčije  nego  prije.  O  tome  svjedoči  slijedeći  događaj. 
Kada  su  pustinjaci  raštrkani  u  susjednim  pustinjama  oko  Antiohije 
doznali  za  izvanredan  život  koji  je  on  provodio  na  svojemu  stupu, 
na  kojemu  je  on  izgledao  kao  da  je  ili  zemaljski  anđeo  ili  nebeski 
čovjek,  tada  su  oni  između  sebe  izabrali  jednoga  zastupnika  i  poslali 
ga  k  njemu.  Tome  zastupniku  oni  su  dali  nalog,  da  ga  u  njihovo  ime 
ovako  pita:  »Zašto  si  ti,  Sirnune,  ositavio  put  pobožnoga  života,  koji 
su  utrli  tako  mnogi  veliki  i  sveti  naši  predšasnici  te  si  pošao  na  dru¬ 
gi  put,  koji  je  potpuno  nepoznat  ljudima  i  koji  je  tako  daleko  od 
svega  onoga  što  je  dosada  viđeno  ili  čuveno?  Danas  još,  Simune, 
ostavi  ti  taj  stup  i  daj  dođi  ti  k  nama,  stani  .u  red  svih  nas  drugih  te 
živi  na  način  i  običaj  kojima  su  običavali  služiti  Bogu  dobri  i  dragi 
naši  oci,  koji  su  bili  naši  predhodnici!«  Posluša  li  Šimun  njihovu 
želju  i  pristane  li  na  nju  te  pokaže  volju,  da  je  spreman  sići  sa  stu¬ 
pa,  pustinjaci  su  u  tome  slučaju  ovlastili  svojega  zastupnika,  da  mu 
ostavi  slobodu,  kojom  smije  ustrajati  u  tome  načinu  života,  u  kojemu 
je  započeo  živjeti.  Jer,  tako  govorahu  ti  dobri  oci,  po  njegovoj  po¬ 
slušnosti  moći  će  se  lako  prepoznati,  da  je  on  takav  način  života 
poduzeo  po  Božjem  nadahnuću.  Naprotiv  usprotivi  li  se  on  i  prezre 
njihovo  svjetovanje  te  pokaže  volju  da  nastavi  i  dalje  živjeti  svojim 
načinom  života,  tada  su  oni  odlučili,  da  ga  moraju  silom  povući  sa 
stupa,  prisiliti  ga,  da  ostavi  svoj  stup. 

Kada  je  poslanik  stigao  do  stupa,  nije  još  ni  izgovorio  svoju 
poruku,  veliki  je  Sirnun  smjesta,  bez  ikakva  odlaganja,  bez  ograde 
i  bez  prigovora  pokazao  volju,  da  siđe  sa  stupa,  pokazujući  time 
poslušnost  i  poniznost,  koje  su  ibile  dostojne  njegove  rijetke  svetosti. 
Kada  je  poslanik  to  vidio,  poviknuo  mu  je:  »Stani,  Šimune,  ostani 
tamo  gdje  jesi,  ustraj  vjerno,  ostani  hrabar  i  junački  ili  herojski 
nastavi  i  dovrši  svoj  pothvat!  Tvoj  boravak  na  tome  stupu  potječe 
od  Boga!« 

Pripazi  dakle  dobro,  dragi  moj  Teotime,  molim  te  i  gledaj,  kako 
ti  stari  i  sveti  pustinjaci,  skupljeni  na  svojoj  generalnoj  skupštini  u 
svrhu  rješavanja  tako  izvanrednoga  problema  kao  što  je  'bio  život 
toga  velikoga  svetoga  stupnika,  ne  nalaze  nijedno  drugo  bolje  i  si¬ 
gurnije  obilježje  nebeskoga  nadahnuća  nego  da  ga  vide,  kako  je  on 
bezazlen,  blag  i  pokoran  zakonima  poslušnosti.  Stoga  je  i  Bog  bla¬ 
goslovio  pokornost  toga  velikoga  sveca.  On  mu  je  podijelio  milost, 
da  punih  trideset  godina  ustraje  na  trideset  i  šest  lakata  visokom 
stupu  nakon  toga  što  je  već  prije  toga  sedam  godina  živio  na  dru¬ 
gim  stupovima,  visokim  šest,  dvanaest  i  dvadeset  stopa,  a  još  prije 
toga  je  deset  godina  stajao  na  malom  šiljku  litice  na  mjestu  koje  se 
zove  Mandra.  Tako  je  ta  rajska  ptica  živeći  u  zraku  i  ne  dodirujući 
zemlju  bila  prizor  ljudi  za  anđele  i  prizor  udivljenja  za  ljude. 

Sve  ono  što  je  učinjeno  u  poslušnosti,  zajamčeno  nosi  na  sebi 
pečat  osiguranja.  A  sve  ono  što  se  događa  izvan  poslušnosti,  sum¬ 
njivo  je  i  nesigurno. 

Kada  Bog  počinje  u  naše  srce  bacati  nadahnuća,  prvo  nadahnuće 
koje  on  sije  u  našemu  srcu,  jest  nadahnuće  poslušnosti.  Je  li  ikada 
postojalo  slavnije  i  opipljivije  nadahnuće  nego  je  ono  koje  je  Bog 
posijao  u  srcu  slavnoga  sv.  Pavla?  A  prva  i  glavna  točka  toga  na¬ 
dahnuća  stajala  je  u  tome,  da  on  ode  u  grad.  U  njemu  će  naći  Ana- 
niju  i  iz  njegovih  će  usta  saznati,  što  mu  valja  činiti.  Dap  9.7.  A  taj 
Ananija,  vrlo  slavan  muž,  kako  veli  sv.  Dorotej,  bio  je  biskup  Da¬ 
maska. 

Svaki  onaj  koji  veli,  da  je  nadahnut,  a  neće  da  posluša  svoje 
poglavare  i  da  slijedi  njihove  savjete,  obmanjivač  je  i  varalica.  Svi 
proiroci  i  propovjednici,  koji  su  'bili  nadahnuti  od  Boga,  uvijek  su 
ljubili  Grkvu,  uvijek  su  pristajali  uz  njezinu  nauku.  S  druge  strane 
opet  Crkva  je  uvijek  odobravala  njihovu  nauku,  jer  oni  nisu  nika¬ 
da  isticali  nešto  drugo  više  nego  istinu:  da  usta  svećenika  moraju 
čuvati  znanje  i  da  se  iz  njegovih  usta  mora  tražiti  zakon.  Malah  2.7. 

Radi  toga  i  naj  izvanredni  ja  poslanja  ostaju  samo  đavolske  ob¬ 
mane  i  opsjene,  a  ne  nebeska  nadahnuća,  ako  nisu  odobrena  i  pri¬ 
znata  od  pastira,  koji  imadu  redovito  poslanje.  O  tome  jednako  sude 

Mojsije  i  proroci.  A  sv.  Franjo,  sv.  Dominik  i  drugi  oci  vjerskih 
redova  bili  su  zaneseni  velikim  nadahnućem  i  pod  utjecajem  toga 
nadahnuća  oni  su  se  posvetili  službi  duša,  ali  u  svemu  tomu  nadah¬ 
nuću  i  u  svoj  toj  službi  oni  su  se  još  poniznije  i  još  veselije  pokorili 
svetoj  hijerarhiji  Crkve. 

Ukratko!  Tri  najbolja  i  najsigurnija  znaka  pravih  nadahnuća 
jesu:  ustrajnost  nasuprot  nepostojanosti  i  lakoumnosti,  mir  i  blagost 
srca  nasuprot  nemiru  i  užurbanosti,  ponizna  poslušnost  nasuprot 
tvrdoglavosti  i  nastranosti. 

Da  zaključimo  sve  ono  što  smo  rekli  o  sjedinjenju  naše  volje 
s  Božjom  voljom,  koju  zovemo  objavljenom,  poslužit  ćemo  se  ovom 
usporedbom.  Gotovo  sve  biljke  koje  imaju  žuti  cvijet  pa  čak  i  sama 
divlja  cikorija  koja  ima  plavi  cvijet  uvijek  okreću  svoje  cvijetove 
prema  suncu  i  tako  slijede  njegovu  putanju.  Naprotiv  sunookret  ne 
okreće  prema  tome  jedinstvenom  svjetioniku  samo  svoje  cvijetove 
nego  i  sve  svoje  lišće. 

Tako  isto  i  sve  izabrane  duše  okreću  cvijet  svojega  srca,  koji 
je  pokoravanje  zapovijedima,  prema  volji  Božjoj.  Međutim  duše 
živo  zanesene  svetom  ljubavlju  ne  okreću  se  samo  prema  toj  božan¬ 
skoj  dobroti  tako,  da  se  pokoravaju  njezinim  zapovijedima  nego 
i  sjedinjenjem  svih  svojih  osjećaja  s  tom  božanskom  dobrotom.  Na 
taj  način  one  slijede  putanju  toga  božanskoga  sunca  u  svemu  što 
ono  njima  zapovijeda,  savjetuje  i  nadahmuje.  I  kod  toga  one  ne  zna¬ 
ju  ni  za  kakav  izuzetak,  ni  za  kakav  pridržaj.  Stoga  one  mogu  reći 
sa  svetim  psalmistom:  »Gospodine,  ti  si  me  uhvatio  za  moju  desnu 
ruku,  vodio  si  me  po  svojoj  svetoj  volji  i  uzeo  si  me  zatim  u  svoju 
veliku  slavu.  Bijah  kao  konj  pred  tobom  a  i  sada  ja  sam  uvijek  s  to¬ 
bom!«  Ps  72.23  d  24.  Jer  kao  što  se  dobro  izvježban  konj  na  sve  na¬ 
čine  dade  lako,  blago  i  pravilno  upravljati  od  jahača  koji  gai  vodi, 
tako  isto  i  duša  koja  ljubi  tolikom  podatljivošću  i  gipkoćom  slijedi 
volju  Božju,  da  on  čini  s  njome  sve  što  hoće. 


ČETRNAESTA  GLAVA 

KRATKA  METODA  KOJOM  UPOZNAJEMO  VOLJU  BOŽJU 

Sveti  Bazilije  veli,  da  nam  je  Bog  svoju  volju  posvjedočio  na¬ 
redbama  i  zapovijedima  i  da  tu  čovjek  nema  više  ništa  odlučivati. 
Jednostavno  valja  činiti  ono  što  je  naređeno.  Za  sve  drugo  ostavlje- 

na  nam  je  sloboda,  da  tpo  svojoj  volji  biramo  ono  što  nam  se  čini 
dobro.  No  me  treiba  činiti  sve  ono  što  je  dopušteno  nego  samo  ono 
što  je  umjesno  i  uputno.  Konačno  da  uzmognemo  raspoznati  ono  što 
je  dolično  i  prikladno,  valja  nam  čuti  savjet  mudra  duhovnoga  oca. 

Nego,  dragi  moj  Teotime,  moram  te  upozoriti  na  neugodnu  na- 
paist.  Ona  više  puta  napada  duše  koje  uvelike  žele  da  u  svima  stva¬ 
rima  slijede  ono  što  najviše  odgovara  volji  Božjoj.  Njih  neprijatelj 
u  svakoj  prilici  napunja  sumnjom,  je  li  volja  Božja,  da  one  čine  jed¬ 
nu  stvar  a  ne  drugu.  Tako  na  primjer:  je  li  volja  Božja,  da  one  jedu 
zajedno  s  prijateljem  ili  je  volja  Božja,  da  one  to  ne  čine.  Ili  da  one 
nose  siv  ili  cm  hatoit,  da  poste  u  petak  ili  subotu,  da  pođu  na 
rekreaciju  ili  da  se  uzdrže  od  nje.  U  tima  razmišljanjima  te  duše 
izgube  mnogo  vremena.  I  dok  se  one  brinu  i  zbunjuju  oko  toga,  jer 
žele  razlučiti  ono  što  je  najbolje,  one  beskorisno  i  uzaludno  gube 
vrijeme,  da  učine  mnogo  dobra  koje  bi  na  slavu  Božju  služila  više 
nego  što  služi  .razlučivanje  dobra  od  boljega,  kojim  su  se  one  toliko 
vremena  zabavljale. 

Nije  običaj  da  važemo  sitan  novac.  Na  vagu  se  stavljaju  samo 
veliki  komadi.  Bilo  bi  vrlo  neprilično  i  značilo  bi  veliki  gubitak  vre¬ 
mena,  kada  'hi  se  u  trgovini  moralo  vagat  sav  sitan  novac:  novčiće, 
krajcare,  groše,  i  pare.  Isto  tako  ne  treba  vagati  sve  vrste  pojedinih 
čina,  da  odredimo,  jesu  li  oni  vredniji  od  onih  drugih. 

Štoviše  imade  vrlo  mnogo  praznovjerja  u  tome,  da  se  želi  pro¬ 
vesti  takvo  ispitivanje.  Jer  kakvoj  bi  svrsi  služilo  to,  da  stvaramo 
sebi  poteškoće  ispitivanjem,  je  li  bolje  slušati  Misu  u  jednoj  crkvi 
nego  u  drugoj,  je  Ii  'bolje  presti  nego  šivati,  je  li  bolje  dati  milosti¬ 
nju  muškarcu  nego  ženskoj?  To  ne  bi  značilo  dobro  služiti  jednoga 
gospodara,  ako  bismo  trošili  sate  vremena  na  razmišljanje  o  tome 
što  treba  činiti  mjesto  da  učinimo  ono  što  se  mora  učiniti.  Mjera 
naše  pažnje  mora  odgovarati  važnosti  onoga  što  mi  poduzimamo. 
Bila  bi  naopaka  briga,  kada  bismo  mi  sebi  zadavali  toliko  muke,  da 
odlučimo,  hoćemo  li  poći  na  putovanje  koje  traje  jedan  dan  kao  da 
idemo  na  putovanje  koje  traje  tjednima  i  mjesecima. 

Izbor  zvanja,  nakana  da  učinimo  posao  koji  će  imati  dugotrajne 
posljedice,  da  učinimo  čin  za  koji  treba  doista  mnogo  vremena,  da 
se  odlučimo  na  veliki  izdatak,  na  promjenu  boravka,  na  izbor  teme 
o  kojoj  ćemo  razgovarati  i  mnoštvo  drugih  takvih  stvari  zaslužuju, 
da  ozbiljno  razmislimo  o  tome,  što  više  odgovara  volji  Božjoj.  Ali 
što  je  potrebno  mučiti  se  pažljivim,  zbunjenim  a  suvišnim  raspiti¬ 
vanjima  i  vijećanjima  u  sitnim  svagdašnjim  stvarima,  koje,  ni  'kada 
ih  pogrešno  učinimo,  nisu  nikakva  pogreška,  ne  povlače  sa  sobom 
nikakve  .posljedice  i  nisu  nepopravljive? 

Kakvu  svrhu  ima,  da  ja  trošim  vrijeme  ispitujući,  je  li  Bogu 
milije,  da  ja  izmolim  krunicu  ili  oficij  naše  Drage  Gospe?  Između 
jednoga  i  drugoga  čina  pobožnosti  ne  postoji  tako  velika  razlika,  da 
bih  ja  morao  poduzimati  tako  veliko  raspitivanje.  Ili  hoću  li  kre¬ 
nuti  u  bolnicu,  da  posjetim  bolesnike  ili  ću  poći  na  večernjicu  ili  ću 
otići  u  crkvu,  u  kojoj  ću  slušati  propovijed  ili  ću  svratiti  u  crkvu,  u 
kojoj  ću  dobiti  oprost?  Obično  ni  u  jednoj  od  tih  dviju  alternativa 
nema  očito  ništa  značajnije  od  onoga  što  se  već  nalazi  i  u  drugoj 
od  njih.  Čemu  dakle  onda  ulaziti  u  tako  veliko  razmišljanje?  U  tak¬ 
vim  prilikama  valja  uvijek  ići  iskreno  i  dobronamjerno,  bez  cjepi¬ 
dlačenja,  kako  veli  sv.  Bazilije,  sa  svom  slobodom  učiniti  ono  što 
nam  se  čini  dobro,  da  ne  mučimo  i  ne  umaramo  svoj  duh,  da  ne 
gubimo  vrijeme,  da  se  ne  izvrgavamo  opasnosti  nemira,  skrupula 
i  praznovjerja.  To  pravilo  vrijedi  uvijek  kadgod  ne  postoji  razmjer 
između  jednoga  i  drugoga  čina  i  kadgod  ne  susrećemo  nikakvu 
znatniju  okolnost  na  strani  jednoga  više  nego  na  strani  drugoga. 

Cak  i  u  stvarima  s  dalekosežnijim  posljedicama  valja  biti  vrlo 
ponizan  i  nipošto  ne  misliti,  da  se  volja  Božja  može  upoznati  pomoću 
ispitivanja,  cjepidlačenja  i  pripovijedanja.  Kada  smo  zamolili  svjet¬ 
lost  Duha  Svetoga,  kada  smo  se  u  našemu  razmatranju  potrudili,  da 
pronađemo  volju  Božju,  kada  smo  zamolili  za  savjet  našega  duhov¬ 
nog  vođu  i  ako  je  potrebno  i  druge  dvije  do  tri  duhovne  osobe,  treba 
se  odlučiti  i  u  ime  Božje  dati  se  na  posao.  Ne  valja  poslije  toga  taj 
naš  izbor  dozivati  u  sumnju  već  naprotiv  moramo  ga  pobožno,  mir¬ 
no  i  ustrajno  njegovati  i  podržavati.  Pa  i  kada  naiđemo  na  poteško¬ 
će,  napasti  i  različite  događaje  u  toku  izvršavanja  naše  nakane  koji 
bi  nam  mogli  uliti  nepovjerenje,  da  smo  dobro  izabrali,  treba  ipak 
ostati  čvrst  i  nepokolebiv,  ništa  se  ne  obazirati  na  to  sve  nego  misliti 
na  to,  da  smo  mogli  doživjeti  još  sto  puta  gore,  ako  bismo  bali  iza¬ 
brali  ono  drugo.  Mislimo  pri  tome  i  na  to,  da  mi  nikada  ne  znamo, 
hoće  li  Bog,  da  naša  sudbina  bude  utjeha  ili  tuga,  mir  ili  rat. 

Kada  smo  jedanput  donijeli  odluku,  ne  treba  nikada  više  sum¬ 
njati  o  svetosti  njezina  izvršenja.  Jer,  ako  ono  ne  ovisi  o  nama,  ono 
ne  može  ne  uspjeti.  Raditi  drukčije  jest  znak  velikoga  samoljublja 
ili  djetinjastoga,  slabog  i  nedotupavog  duha. 

SVRŠETAK  OSME  KNJIGE 

DEVETA  KNJIGA 

O  LJUBAVI  PODLOŽNOSTI  KOJOM  SE  NASA 
VOLJA  SJEDINJUJE  S  BOŽJIM  SVIĐANJEM 


PRVA  GLAVA 

SJEDINJENJE  NAŠE  VOLJE  S  BOŽJOM  VOLJOM  KOJU 
ZOVEMO  VOLJA  SVIĐANJA 

Ništa  se,  osim  grijeha,  ne  događa  bez  volje  Božje,  Ikoju  zovemo 
apsolutna  volja  ili  volja  sviđanja  —  beneplacitum  Dei.  Tu  volju 
nitko  ne  može  spriječiti.  Nju  mi  poznamo  jedino  po  njezinim  učin¬ 
cima,  koji,  kada  se  dogode,  jasno  pokazuju,  da  ih  je  Bog  htio  i  imao 
u  svojim  planovima. 

1.  Dragi  moj  Teotime!  Promatrajmo  mi  u  cjelini  sve  ono  Što 
je  bilo,  što  jest  a  što  će  biti!  Obuzet  će  nas  divljenje  i  mi  ćemo  mo¬ 
rati  uskliknuti  zajedno  s  psalmistom:  »»Gospodine,  ja  ću  te  hvaliti, 
jer  ti  si  preko  svake  mjere  slavan.  Divna  su  tvoja  djela  i  moja  ih 
duša  predobro  prepoznaje.  Tvoje  je  znanje  divno.  Ono  nadilazi 
mene  i  ja  ga  neću  doseći  nikada.«  Ps  138.6.14. 

Od  toga  divljenja  mi  ćemo  tada  prijeći  na  sveto  sviđanje.  Mi 
ćemo  uživati  u  tome,  da  je  Bog  beskrajan  u  svojoj  mudrosti,  moći 
i  dobroti.  To  su  tri  Božja  svojstva  i  sav  svemir  nije  ništa  drugo  nego 
samo  mali  ogled  i  izlog  tih  svojstava. 

2.  Gledajmo  ljude  i  anđele,  tu  svu  raznovrsnost  naravi,  svoj¬ 
stava,  staleža,  službi,  sposobnosti,  sklonosti,  čuvstava,  strasti,  mi¬ 
losti  i  povlastica,  koje  je  višnji  Promisao  stavio  u  bezbrojno  mno¬ 
štvo  tih  nebeskih  duhova  d  ljudskih  osoba,  na  kojima  se  tako  divno 
vrše  i  ostvaruju  božanska  pravednost  i  božansko  milosrđe.  Gleda¬ 
jući  ta  sva  čudesa  mi  se  nećemo  moći  uzdržati,  a  da  s  radošću  pu¬ 
nom  poštovanja  i  ljubavnoga  straha  ne  pjevamo: 

Pravednost  i  razum  hoću  da  pjevam. 

Tebi,  Bože,  koji  si  sav  pravedan  i  sav  blag 

Posvećujem  ja  svoj  pijev  Ps  100.1. 

Dragi  moj  Teotime!  Mi  moramo  imati  neizmjerno  zadovoljstvo, 
kada  gledamo,  kako  Bog  tako  različitim  dobročinstvima,  koja  dijeli 
ljudima  i  anđelima,  ma  nebu  i  na  zemlji  vrši  svoje  milosrđe  i  kako 
on  beskrajnom  raznolikošću  kazni  i  nevolja  provodi  svoju  praved¬ 
nost.  Jer  njegova  pravda  i  njegovo  milosrđe  su  u  samima  sebi  jed¬ 
nako  pumi  ljubavi  i  jednako  vrijedni  udivljenja.  Ta  im  pravednost 
i  milosrđe  nisu  ništa  drugo  nego  jedna  te  ista  i  jedinstvena  dobrota 
i  božanska  moć. 

3.  Budući  da  su  posljedice  njegove  pravednosti  trpke  i  pune 
gorčine,  on  ih  uvijek  zaslađuje  dodajući  im  posljedioe  svojega  milo¬ 
srđa.  On  čini,  da  usred  potopnih  voda  njegova  pravedna  gnjeva 
ostane  sačuvana  zelena  grančica  masline  i  da  pobožna  duša  kao  čista 
golubica,  1  Mojs  8.11,  na  kraju  uzmogne  opet  naći  njega,  i  to  pod 
jednim  jedinim  uvjetom,  da  ona  hoće  ljubavno  razmišljati  na  način 
golubice.  Iz  38.14,  59.11. 

Tako  ma  smrt,  boli,  znoj,  napori,  kojima  obiluje  naš  život  o  koji 
su  po  pravednoj  Božjoj  odredbi  kazne  za  grijeh  isto  tako  po  blagosti 
njegova  milosrđa  ljestve  kojima  se  mi  penjemo  u  nebo.  To  su  sred¬ 
stva  i  načini  kojima  mi  stičemo  milost  i  zasluge,  da  osvojimo  slavu 
u  nebu. 

Blaženi  su  siromaštvo,  glad,  žeđ,  žalost,  'bolest,  smrt,  progon¬ 
stvo,  Mt  5,3 — 10,  jer  oni  su  zaista  pravedne  kazne  'koje  mi  zaslužuje¬ 
mo  za  naše  krivice.  Ali  to  su  kazne  'koje  su  uvelike  ublažene  ili  kako 
to  običavaju  reći  liječnici,  kazne  toliko  aromatizirane  ili  začinjene 
božanskom  blagošću,  dobrotom  i  milostivošću,  da  njihova  gorčina 
postaje  vrlo  draga. 

4.  Čudna  je,  ali  ipak  istinita  stvar,  dragi  moj  Teotime!  Kada 
oni  koji  su  osuđeni  ne  bi  bili  zaslijepljeni  svojom  tvrdoglavošću 
i  tvrdokornošću,  svojom  mržnjom  koju  oni  gaje  protiv  Boga,  oni  bi 
u  svojim  mukama  našli  utjehu  d  upoznali  bi,  da  je  božansko  milo¬ 
srđe  na  divan  način  pomiješano  s  plamenom  koji  njih  vječno  pali. 

Radi  toga  kada  sveci  na  jednoj  strani  razmatraju  tako  užasne 
i  grozne  muke  osuđenih,  na  drugoj  strani  oni  hvale  božansku  pra¬ 
vednost  i  kliču : 

»Ti  si  pravedan,  Bože,  ti  sudiš  po  pravičnosti. 

Pravednost  vječno  vlada  u  tvojim  sudovima !«  Ps  118.137. 

Kada  sveoi  razmišljaju  dalje,  da  te  muke,  kakogod  su  vječne 
i  neshvatljive,  ipak  su  mnogo  manje  nego  krivice  i  prestupci  zbog 
kojih  su  one  dosuđene,  ushićeni  neizmjernim  Božjim  milosrđem  oni 
kliču:  »Gospodine,  kako  si  ti  dobar!«  I  u  najjačoj  tvojoj  srdžbi  ti  ne 

možeš  zadržati  bujice  tvojega  milosrđa,  da  one  ne  Izlijevaju  svoje 
vode  u  nesmiljen  plamen  pakla: 

» Gospodine ,  ti  nisi  zaboravio  svoje  dobrote 
Ne  samo  kada  u  svojoj  jarosti  osuđene  bacaš 
XJ  plamen  vječnoga  pakla. 

Nego  ti  nisi  znao  zaustaviti  ni  svoju  svetu  blagost, 

Da  izliješ  utjehu  svoje  samilosti 

Na  pravedne  udarce  svoje  kazne  /«  Usp.  Ps  76.8. 

5.  Na  kraju  bacimo  posebice  pogled  i  na  same  sebe!  Proma¬ 
trajmo  mnoštvo  unutrašnjih  i  vanjskih  dobara,  kao  i  isto  tako  velik 
broj  unutrašnjih  i  vanjskih  nevolja  koje  nam  je  božanski  Promisao 
pripravio  u  svojoj  svetoj  pravednosti  i  milosrdnosti.  Otvorimo  širom 
ruke  našega  pristanka  i  s  ljubavlju  ih  zagrlimo  sve  skupa!  Prihva¬ 
timo  svetu  volju  Božju  i  kao  da  pjevamo  himnu  vječnoga  pristanka 
(kličimo  Bogu:  »Budi  volja  tvoja  kako  na  nebu  tako  i  na  zemlji!« 
Mt  6.10. 

Dal  Gospodine!  Tvoja  sveta  volja  neka  se  vrši  na  zemlji,  gdje 
mi  nikada  nemamo  radosti  bez  primjese  po  koje  boli,  nijedne  ruže 
bez  tnnja,  nijednoga  dana,  a  da  poslije  njega  ne  slijedi  noć,  nijedno¬ 
ga  proljeća,  a  da  prije  njega  nismo  pretrpjeli  zimu!  Tvoja  sveta  vo¬ 
lja,  Gospodine,  neka  se  vrši  na  zemlji,  gdje  su  utjehe  rijetke,  a  tru¬ 
dovi  i  napori  bezbrojni!  O,  Bože!  Usprkos  svemu  neka  se  vrši  tvoja 
sveta  volja,  ne  samo  kada  mi  vršimo  tvoje  zapovijedi,  savjete  i  na¬ 
dahnuća,  koje  mi  moramo  provoditi  u  život,  nego  također  i  u  trplje¬ 
nju,  žalosti  i  mukama,  koje  mi  moramo  preuzeti  na  sebe,  tako  da 
tvoja  sveta  volja  po  nama,  za  nas,  u  nama  i  od  nas  učine  sve  ono 
što  joj  je  drago  ili  što  joj  se  sviđa. 


DRUGA  GLAVA 

SJEDINJENJE  NAŠE  VOLJE  S  BOŽJIM  SVIĐANJEM  VRSI  SE 
POGLAVITO  U  MUCI 

Sasvim  je  sigurno,  da  mi  ne  možemo  ljubiti  muke  promatrane 
u  samima  sebi.  Ali  ako  pogledamo  na  njihovo  podrijetlo,  to  jest  na 
Božju  Providnost  i  Božju  volju,  koje  nam  ih  šalju,  tada  su  one  ne¬ 
izmjerno  drage. 

Pogledaj  Mojsijev  štap  na  zemlji!  On  je  grozna  zmija!  No  po¬ 
gledaj  ti  njega  u  Mojsijevim  rukama!  On  je  štap  koji  čini  čudesa! 
2  Mojs  7.  Pogledaj  ti  muku  u  samoj  sebi!  Ona  je  grozna!  Pogledaj  ti 
nju  u  volji  Božjoj.  Ona  je  ljubav  i  naslada!  Koliko  puta  nam  se  je 
dogodilo,  da  smo  osjetili  odvratnost  prema  ljekarijama  i  lijekovima, 
kada  su  nam  ih  pružali  liječnici  ili  ljekarnici.  No  kada  nam  ih  je 
davala  nama  draga  ruka,  ljubav  je  nadvladala  grozu  i  mi  amo  ih 
uzeli  s  veseljem.  Svakako  ljubav  ili  oduzima  tnpkost  muci  ili  nama 
daje  osjećaj,  da  je  mi  radije  primamo. 

Pripovijeda  se,  da  u  Beociji  postoji  rijeka,  u  kojoj  sve  ribe  iz¬ 
gledaju  kao  da  su  od  zlata.  Ali  čim  se  te  ribe  izvade  iz  tih  voda,  tj. 
iz  mjesta  njihova  podrijetla,  one  odmah  dobivaju  naravnu  boju  koju 
imaju  i  sve  druge  rilbe.  Plin.  His  t.  nat.  2.103.  S  mukom  je  isto  tako. 
Kada  je  gledamo  izvan  volje  Božje,  ona  ima  svoju  naravnu  gorčinu. 
Ali  kada  je  promatramo  u  tome  vječnom  Božjem  sviđanju,  ona  iz¬ 
gleda  kao  da  je  sva  od  zlata,  kao  da  je  draga  i  dragocjena  više  nego 
što  se  može  reći. 

Sto  misliš,  dragi  moj  Teotime,  koliko  bi  muka  i  grčenja  srca 
bio  pretrpio  slavni  Abraham,  da  je  on  morao  ubiti  svojega  sina  bez 
spoznaje,  da  mu  to  naređuje  volja  Božja?  Ali  budući  da  je  on  znao, 
da  tu  žrtvu  mora  prinesti  po  volji  Božjega  sviđanja,  ona  mu  se  sjala 
kao  zlato  i  on  ju  je  .prigrlio  s  nježnom  ljubavlju. 

Da  su  mučenici  gledali  svoje  muke  bez  volje  Božjega  sviđanja, 
kako  bi  oni  bili  mogli  pjevati  u  okovima  i  u  plamenu? 

Srce  koje  uistinu  ljubi,  ljubi  Božje  sviđanje  ne  samo  u  utjehama 
nego  isto  tako  i  u  mukama.  Štoviše  ono  ga  ljubi  više  u  križu,  u  mu¬ 
kama  i  u  naporima,  jer  to  je  glavna  i  najvažnija  moć  ljubavi,  da 
ona  onome  koji  ljubi  daje  jakost  da  trpi  za  ono  što  on  ljubi. 

Stoici,  a  posebno  dobri  Epiktet,  usredotočili  su  svu  svoju  filo¬ 
zofiju  u  načelo:  uzdržati  se  i  izdržati,  odreći  se  i  podnijeti,  uzdržati 
se  i  odreći  se  užitaka,  odreći  se  zemaljskih  putenih  naslada  i  časti, 
izdržati  i  podnijeti  nepravde,  muke  i  neugodnosti.  Aulus  Gellius, 
Noctes  Atticae  17.19. 

A  kršćanska  nauka  koja  je  jedina  prava  filozofija  ima  .tri  na¬ 
čela,  na  kojima  ona  zasniva  sve  svoje  djelovanje:  odricanje  samoga 
sebe  koje  je  daleko  više  nego  je  samo  odricanje  od  užitaka,  nošenje 
svojega  križa  koje  je  daleko  više  nego  ga  samo  trpjeti  i  slijediti  na¬ 
šega  Gospodina  ne  samo  u  onom  što  se  odnosi  na  odricanje  samoga 
sebe  ili  na  nošenje  križa  nego  i  u  svemu  onom  što  se  odnosi  na  vr¬ 
šenje  svih  vrsta  dobrih  djela.  Mt  10.38,  16.24. 

Međutim  ljubav  se  ne  .posvjeđočuje  toliko  ni  u  odricanju  ni  u 
djelatnosti  koliko  se  ona  posvjeđočuje  u  muci  i  u  trpljenju.  Doista 
Duh  Sveti  u  Svetom  Pismu  označuje  kao  najvišu  točku  ljubavi  na¬ 
šega  Gospodina  prema  nama  u  muci  i  smrti  koje  je  on  pretrpio  za 
nas.  Iv.  15.13.  Rim.  5.8.  1  Iv  3.16. 

1.  Ljubiti  volju  Božju  u  utjehama  dobra  je  ljubav,  kada  mi 
uistinu  ljulbimo  volju  Božju,  a  ine  utjehu,  u  koju  je  ona  ogrnuta.  Ipak 
to  je  ljubav  bez  protuslovlja,  bez  sukoba  i  protivljenja,  to  je  ljubav 
bez  truda  i  naprezanja,  jer  tko  ne  bi  ljubio  tako  dostojnu  volju  u 
tako  ugodnoj  stvari? 

2.  Ljubiti  volju  Božju  u  njezinim  zapovijedima,  savjetima  i  na¬ 
dahnućima  jest  drugi  stupanj  ljubavi  i  on  je  savršeniji  od  prvoga 
stupnja.  Jer  ta  ljubav  nas  nosi,  da  se  odreknemo  svoje  vlastite  volje 
i  da  je  ostavimo.  Ona  nas  vuče,  da  se  odreknemo  i  da  odustanemo  od 
više  naših  sjetilnih  naslada,  ali  ne  od  svih. 

3.  Ljubiti  muke  i  patnje  iz  ljubavi  prema  Bogu  jest  vrhunac 
svete  'ljubavi.  Jer  u  toj  ljubavi  ništa  drugo  nije  milije  nego  upravo 
sama  volja  Božja.  Naša  narav  se  uvelike  protivi  i  suprotstavlja  toj 
svetoj  ljubavi.  Ta  ljubav  ne  samo  ostavlja  sve  putene  naslade  nego 
ona  prigrljuje  muke  i  trpljenje. 

Zao  duh  je  dobro  znao,  da  je  to  najviša  profinjenost  ljubavi. 
Kada  je  on  iz  Božjih  ustiju  čuo,  da  je  Job  pravedan,  da  on  ide  pra¬ 
vednim  putem,  da  se  boji  Boga,  da  bježi  od  grijeha  i  da  je  odlučan 
i  stalan  u  svojoj  nevinosti,  procijenio  je,  da  to  sve  malo  znači,  ako 
se  usporedi  s  patnjom  muka  kojima  je  Bog  postavio  posljednju  i  naj¬ 
veću  kušnju  ljubavi  toga  velikoga  Božjega  sluge.  Da  tima  mukama 
poda  'krajnju  grozotu,  on  ih  je  sastavio  tako,  da  je  u  njih  uvrstio 
gubitak  svih  njegovih  dobara  i  sve  njegove  djece,  ostavljenost  od 
svih  njegovih  prijatelja,  drzovito  prigovaranje  svih  onih  s  kojima  je 
prije  toga  bio  najprisnije  povezan  pa  i  same  njegove  žene,  prigova¬ 
ranje  puno  prezira,  ruganja  i  predbacivanja.  Na  to  sve  je  on  još 
dodao  tako  reći  gomilu  svih  ljudskih  bolesti,  a  prije  svega  bolest 
kojom  je  cijelo  njegovo  tijelo  pretvorio  u  jednu  jedinu,  opću,  krva¬ 
vu,  smradnu  i  užasnu  ranu. 

I  gle!  Tako  je  eto  veliki  Job  kao  kralj  svih  jadnika  i  patnika 
zemlje  sjedio  na  gnojištu  kao  na  prijestolju  svoje  bijede,  nakićen 
ranama,  čirovima  i  gnojem  kao  kraljevskom  odjećom,  koja  u  cijelo¬ 
sti  pristaje  značaju  njegova  kraljevstva.  U  takvoj  gnusobi,  u  takvu 
poniženju  i  uništenju  sjedio  je  Job  na  gnojištu.  Da  on  nije  govorio, 
bilo  bi  nemoguće  razlikovati,  je  li  Job  čovjek  koji  je  pretvoren  u 
gnoj  ište  ili  je  gnojište  sa  svom  svojom  truleži  poprimilo  oblik  čo¬ 
vjeka. 

I  gle!  Taj  veliki  Job  u  tome  istom  času  poviknu :  »Ako  smo  iz 
Božjih  ruku  primili  dobra,  zašto  da  ne  primimo  i  zla?«  Job  2.10. 

O  Bože  moj!  Kako  velika  ljubav  leži  u  tima  riječima?  Dragi  moj 
Teotime,  Job  sudi,  da  je  iz  Božje  ruke  primio  doibra  i  time  ističe,  da 
ih  on  nije  toliko  cijenio  stoga,  jer  su  to  bila  dobra,  koliko  više  stoga, 
jer  su  ona  dolazila  iz  ruke  Gospodina.  Dakle  radi  toga  jer  je  tako, 
Job  zaključuje,  da  valja  s  ljubavlju  podnositi  nesreće  i  nevolje,  jer 
i  one  dolaze  iz  iste  ruke  Gospodina,  koja  je  jednako  mila  i  kada  dijeli 
žalosti  kao  i  kada  dijeli  utjehe. 

Dobra  svi  rado  primaju.  A  primiti  zlo  može  jedino  savršena  lju¬ 
bav,  koja  ih  toliko  više  ljubi,  koliko  se  više  ona  ne  mogu  ljubiti 
osim  s  obzirom  na  poštovanje  ruke  koja  ih  daje. 

Putnik  koji  se  boji  da  će  izgubiti  pravi  put,  koji  hoda  sa  sum¬ 
njom,  pogleda  i  amo  i  tamo  kraj  kojim  prolazi  i  zastaje  tako  reći  na 
svakom  kraju  polja,  da  prouči,  nije  li  zalutao.  Naprotiv  onaj  putnik 
koji  je  siguran  za  svoj  put  hoda  veselo,  smiono  i  brzo. 

Tako  je  isto  i  s  ljubavlju  koja  želi  slijediti  volju  Božju  u  utje- 
hama.  Ona  hoda  uvijek  u  strahu,  bojeći  se,  da  se  ne  prevari  i  da 
mjesto  da  ljubi  Božje  sviđanje  ona  ne  ljubi  svoje  vlastito  sviđanje, 
koje  se  sastoji  u  utjehama. 

Naprotiv  ljubav  koja  stupa  svojim  putem  vjerna  volji  Božjoj  u 
muci,  hoda  sigurno.  Jer  muka  nije  nimalo  draga  u  samoj  sebi,  vrlo 
je  lako  ne  ljubiti  je  nikako  drukčije  osim  jedino  iz  poštovanja  prema 
ruci,  koja  je  daje. 

U  proljeće  se  psi  na  svakom  koraku  varaju  i  nemaju  tako  reći 
nikakva  njuha,  jer  u  to  doba  trave  i  cvijeće  puštaju  tako  jak  miris, 
da  on  nadilazi  miris  jelena  i  zeca.  Tako  i  u  proljeće  utjeha  ljubav 
gotovo  nikako  ne  prepoznaje  Božje  sviđanje,  jer  osjećajan  užitak 
utjehe  baca  toliko  miline  i  draži  u  srce,  da  se  ono  pod  njihovim 
utjecajem  odvrati  od  pažnje,  koju  bi  morala  imati  prema  volji 
Božjoj. 

Kada  je  naš  Gospodin  svetoj  Katarini  Sijenskoj  prepustio  na 
volju  da  bira  ili  krunu  od  zlata  ili  krunu  od  trnja,  ona  je  izabrala 
ovu  drugu,  jer  ova  više  odgovara  ljubavi.  Blažena  Angela  od  Fo- 
linja  veli,  da  je  to  siguran  zinak  ljubavi,  kada  čovjek  hoće  trpjeti. 
Amaldus,  2ivot  bi.  Angele  od  Folinja,  Glava  66.  A  veliki  Apostol 
kliče:  »A  ja  se  ne  dičim  ničim,  osim  križem,  slabošću  i  progonstvom!« 
Gal  6.14,  2  Kor  12.5. 

TREĆA  GLAVA 


SJEDINJENJE  NAŠE  VOLJE  S  BOŽJIM  SVIĐANJEM 
U  DUŠEVNIM  ŽALOSTIMA  PROVODIMO  SVOJIM 
PREDANJEM  VOLJI  BOŽJOJ 

Ljubav  prema  'križu  potiče  nas,  da  preuzimamo  na  se  drago¬ 
voljne  muke,  kao  Sto  su  na  primjer  post,  bdijenje,  pokornička  ko¬ 
šulja  od  kostrijeti  i  tolike  druge  vrste  pokora  i  muka  kojima  trapimo 
tijelo.  Ta  ljubav  nas  potiče,  da  se  odričemo  užitaka,  časti  i  bogatsta¬ 
va.  Ljuibav  koja  se  očituje  u  tima  trapljenjima  nadasve  je  draga  pre¬ 
dragom. 

Ali  njemu  je  još  milije,  kada  mi  strpljivo,  blago  i  rado  primamo 
muke,  'boli  i  nesreće  iz  ljubavi  prema  božanskoj  volji,  koja  nam  ih 
šalje.  Ljubav  dosiže  svoj  najviši  vrhunac  ili  svoje  savršenstvo,  kada 
mi  ne  primamo  samo  'blago  i  strpljivo  muke  nego  mi  ih  volimo,  mi 
ih  ljubimo  i  uznosimo  se  njima  iz  ljubavi  prema  Božjemu  sviđanju, 
od  kojega  nam  one  dolaze. 

Ipak  od  svega  onoga  što  savršena  ljubav  poduzima  bez  sumnje 
je  najfinije  i  najuzvišenije  ono,  kada  ona  sama  privoljuje  i  pristaje 
na  muke  duhovnoga  života. 

Blažena  Angela  od  Folinja  divno  opisuje  unutarnje  muke,  u  ko¬ 
jima  se  i  ona  sama  nekoliko  puta  nalazila.  Amaldus,  Život  bi.  Ange- 
le  od  Folinja,  19.  Ona  veli,  da  je  njezina  duša  bila  u  takvim  mukama, 
u  kakvima  je  »čovjek,  koji  je,  vezanih  ruku  i  nogu,  obješen  o  vrat, 
a  ipak  ne  bi  'bio  zadavljen,  nego  bi  u  tome  stanju  ostao  visjeti  izme¬ 
đu  života  i  smrti.  U  isto  vrijeme  taj  čovjek  ne  bi  imao  nikakve  nade 
za  pomoć,  jer  ne  'bi  mogao  stati  ni  na  svoje  noge,  niti  bi  sebi  mogao 
pomoći  svojim  rukama,  niti  bi  mogao  vikati  na  svoja  usta,  niti  bi 
mogao  uzdisati  niti  žaliti  se.« 

Tako  je  to,  dragi  moj  Teotime!  Ponekad  je  duša  toliko  pritisnuta 
od  unutrašnjih  muka,  da  su  zbog  njih  satrvene  sve  njezine  sposob¬ 
nosti  i  moći  i  da  je  ona  lišena  svega  onoga  što  bi  joj  moglo  služiti 
za  olakšanje  i  da  stoji  pod  strahom  i  dojmom  svega  onoga,  što  je 
može  ražalostiti.  Slijedeći  svojega  Spasitelja  ona  počinje  osjećati 
ostavljenost,  počinje  se  bojati  i  trnuti  od  užasa.  A  potom  pada  u 
žalost  koja  je  slična  žalosti  onih  koji  umiru  tako,  da  ona  s  pravom 
može  reći:  »Moja  je  duša  žalosna  do  smrti!«  Mk  14.33.  Mt  26.37,  26.38. 
I  svim  svojim  bićem  ona  želi,  moli  i  prosi,  da  je,  alko  je  moguće,  mi¬ 
moiđe  taj  kalež.  Mt  26.39. 

U  tome  času  ne  preostaje  joj  ništa  drugo  nego  samo  najnježniji 
i  najviši  vršak  duha,  koji  je  priljubljen  uz  Božje  srce  d  Božje  sviđa¬ 
nje  i  koji  sasvim  jednostavnim  pristankom  izjavljuje:  »Vječni  Oče, 
uza  sve  to  neka  ne  bude  moja  volja  nego  tvoja!«  Lk  22.42. 

Važno  je  znati,  da  duša  taj  čin  predanja  Božjemu  sviđanju  pro- 
buđuje  u  tolikoj  zbunjenosti,  u  tolikom  protuslovlju  i  u  tolikom 
protivljenju,  da  ona  sama  ni  ne  primjećuje,  da  to  čini.  U  najmanju 
ruku  njoj  izgleda,  da  je  taj  čin  tako  slab,  da  nije  od  srca  i  da  nije 
učinjen  kako  bi  dolikovalo.  Jer  taj  pristanak  na  Božje  sviđanje  biva 
dan  ne  samo  bez  užitka  i  zadovoljstva  nego  protiv  svakoga  užitka 
i  zadovoljstva  svega  onoga  što  još  ostaje  u  srcu. 

Ljubav  joj  doduše  dopušta  da  se  žali,  barem  da  se  žali  što  se  ne 
može  žaliti.  Dopušta  joj  da  izgovori  sve  jadikovke  Joba  i  sve  tužaljke 
Jeremije,  ali  pod  uvjetom,  da  se  sveti  pristanak  donese  uvijek  na 
vrhu  duše,  na  najvišem  i  najnježnijem  vrhu  duše. 

Taj  pristanak  nije  nježan,  ni  krotak,  ni  sladak.  On  se  zapravo 
ne  može  ni  osjetiti,  premda  je  on  istinski,  jak,  neukrotiv  i  sav  pro- 
niknut  ljubavlju.  Čini  se,  kao  da  se  je  on  povukao  na  najviši  šiljak 
duha,  kao  na  najvišu  kulu  tvrđave,  u  kojoj  on  ostaje  hrabar,  premda 
je  sve  drugo  obuzela  i  pritisnula  tuga.  I  što  je  više  ljubav  u  tome 
stanju  lišena  svake  pomoći,  Što  je  više  napuštena  od  svake  potpore 
moći  i  sposobnosti  duše,  to  je  ona  više  vrijedna  štovanja,  ako  tako 
stalno  ustraje  u  svojoj  vjernosti. 

To  sjedinjenje  i  podudaranje  s  Božjim  sviđanjem  provodi  se  bilo 
svetim  predanjem  bilo  svetom  ravnodušnošću. 

Predanje  se  vrši  putem  napora  i  podvrgavanja.  U  srcu  živi  sva¬ 
kako  veća  želja,  da  ono  živi  nego  da  umre.  Ali  jer  Božje  sviđanje 
želi,  da  ono  umre,  srce  pristaje  na  to.  Srce  'bi  htjelo  živjeti,  ako  se 
to  Bogu  sviđa,  ali  još  više  ono  bi  htjelo,  da  se  Bogu  sviđa  da  on  do¬ 
pusti  dalje  živjeti.  Čovjek  umire  drage  volje,  ali  još  radije  on  bi 
živio.  Čovjek  odlazi  dobrovoljno,  ali  on  bi  se  još  više  veselio,  da 
ostane. 

U  svojim  mukama  Job  probuđuje  čin  predanja.  On  veli:  »Ako 
smo  .primili  dobra  iz  ruke  Božje,  zašto  ne  bismo  podnijeli  muke  i  boli 
koje  nam  on  šalje?«  Job  2.10.  Primjećuješ  li  dobro,  dragi  moj  Teoti- 
me,  da  on  govori  o  podnijeti,  izdržati,  pretrpjeti?  On  izrično  veli: 
»Kako  se  je  Gospodinu  svidjelo,  tako  se  je  dogodilo!«  Job  1.21.  To 
su  riječi  predanja  i  prihvaćanja  putem  trpljenja  i  strpljenja. 

ČETVRTA  GLAVA 


O  SJEDINJENJU  NAŠE  VOLJE  S  BOŽJIM  SVIĐANJEM 
PUTEM  RAVNODUŠNOSTI 

Predanje  više  voli  volju  Božju  nego  sve  druge  stvari.  Ali  zato 
ono  ne  prestaje  ljubiti  mnogo  drugih  stvari  osim  volje  Božje.  Prema 
tome  ravnodušnost  stoji  iznad  predanja,  jer  ona  ne  ljubi  ništa  dru¬ 
go,  osim  ono  što  ljubi  za  ljubav  prema  volji  Božjoj.  Svakako  i  naj- 
ravnodušnije  srce  na  svijetu  može  biti  ganuto  nekim  nagnućem,  dok 
još  ne  zna  što  je  volja  Božja.  Ali  kada  je  ono  otkrilo  volju  Božju  i 
kada  se  ono  nalazi  u  prisutnosti  Božjega  djelovanja,  ništa  ga  više 
ne  može  ganuti. 

Kada  je  Eliezar  stigao  na  zdenac  u  Haram,  ugledao  je  djevicu 
Rebeku  i  ona  mu  se  učinila  izvanredno  lijepom  i  ljupkom.  Ali  uspr¬ 
kos  tome  on  je  ustrajao  u  ravnodušnosti  sve  do  onoga  časa,  kada  ga 
je  Božji  znak  nadahnuo  i  kada  je  on  spoznao,  da  je  volja  Božja  nju 
pripravila  za  sina  njegova  gospodara.  Istom  tada  predao  je  on  njoj 
naušnice  i  zlatne  narukvice.  Post  24.22. 

Naprotiv!  Da  je  Jakob  u  Raheli  ljubio  samo  savez  s  Labanom, 
na  što  ga  je  bio  obvezao  njegov  otac  Izak,  to  bi  on  bio  jednako  lju¬ 
bio  Liu  kao  i  Rahelu,  jer  su  i  jedna  i  druga  jednako  bile  kćeri  La- 
banove.  Prema  tome  očeva  bi  volja  jednako  bila  ispunjena  kako 
s  jednom  tako  i  s  drugom  Labanovom  kćeri.  Ali  jer  je  on  osim  volji 
očevoj  htio  zadovoljiti  i  svojoj  vlastitoj  sklonosti  i  želji  i  jer  je  bio 
osvojen  ljepotom  i  umiljatošću  Rahele,  on  se  srdio,  da  se  oženio 
Liom.  Uzeo  ju  je  protiv  svoje  volje,  uzeo  ju  je  iz  predanja  u  volju 
Božju. 

Ravnodušno  srce  nije  na  to  brdo  tkano.  Ono  znade,  da  muka, 
kakogod  bila  ružna,  kao  druga  Lia,  ostaje  jednako  kćerka  i  to  ljub¬ 
ljena  kćerka  Božjega  sviđanja  i  radi  toga  ono  je  ljubi  jednako  kao 
i  utjehu,  premda  je  ova  sama  po  sebi  ugodnija.  Jest!  Ono  još  većma 
ljubi  muku,  jer  zna,  da  u  njoj  nema  ništa  vrijedno  ljubavi  osim  je¬ 
dino  žiga  Božje  volje.  Hoću  li  ja  čistu  vodu,  što  mi  je  stalo  do  toga, 
hoće  li  mi  je  donijeti  u  zlatnoj  posudi  ili  u  običnoj  čaši,  kad  ja  ne 
želim  ništa  drugo  nego  samo  vodu?  Pače,  ja  bih  više  volio,  da  mi  je 
donesu  u  običnoj  čaši.  A  to  zato,  jer  ona  nema  drugu  boju  nego  i  sa¬ 
ma  voda,  koju  ja  želim  i  koju  u  njoj  mnogo  bolje  vidim.  Sto  mi  je 
stalo  do  toga,  hoće  li  mi  se  volja  Božja  ukazati  kao  muka  ili  kao 
utjeha,  kada  ja  ni  u  jednoj  ni  u  drugoj  ne  tražim  ništa  drugo  nego 
samo  volju  Božju,  koja  se  to  bolje  ističe  koliko  je  manje  druge  lje- 

pote  u  njoj  sakriveno  nego  je  upravo  ljepota  toga  jedinog  nadasve 
svetoga  vječnog  Božjeg  sviđanja. 

Herojska!  Jest.  još  više  nego  herojska  je  neusporediva  ravno¬ 
dušnost  sv.  Pavla.  Poslušajmo  samo,  kako  je  iskreno  on  ispovijeda! 
»S  dviju  strana  ja  sam  pritisnu/t«  piše  on  Filipljanima.  »Želim  da 
budem  oslobođen  ovoga  tijela  i  da  budem  s  Kristom,  što  je  kudika¬ 
mo  najbolje,  a  s  druge  strane  opet  radi  vas  ja  želim  ostati  u  ovome 
životu!«  Filip  1.23. 

U  tome  ga  je  nasljedovao  veli'ki  nadbiskup  sveti  Martin.  Sti¬ 
gavši  na  kraj  svojega  života,  s  jedne  strane  tjeran  vrućom  željom, 
da  ide  k  svojemu  Bogu,  ipak,  s  druge  strane,  on  nije  prestao  doka¬ 
zivati,  da  bi  on  rado  ostao  na  radu  i  u  dužnostima  svoje  službe,  samo 
da  time  bolje  posluži  dobru  svojega  stada.  On  je  najprije  otpjevao 
ovaj  psalam: 

»O,  kako  su  dragi  tvoji  Šatori! 

Bože  vojski  koje  sijevaju  užasom! 

Ah!  S  pravom  su  one  ljubljene. 

DuSa  se  moja  rastopila  od  žara  koji  ju  je  spalio! 

A  sjetila  su  moja  također  iznemogla  od  čežnje 

Za  predvorjima  tvojim  koja  ja  tražim. 

Moje  srce  skače,  moje  tijelo  je  zaneseno, 

Ono  leti  k  tebi.  Bože  mojega  života /«  Ps  83. 

A  potom  je  uskliknuo:  »Gospodine,  ako  sam  ja  ipak  potreban  u 
službi  spašavanja  tvojega  naroda,  ja  ne  otklanjam  nikakav  rad.  Ne¬ 
ka  bude  tvoja  sveta  volja!« 

Divne  li  ravnodušnosti  Apostola!  Divne  li  ravnodušnosti  ovoga 
apostolskoga  čovjeka!  Oni  gledaju  za  sebe  otvoren  raj.  Oni  gledaju 
tisuću  trudova  i  napora  na  zemlji.  Sto  se  izbora  tiče,  jedno  i  drugo 
je  njima  posve  ravnodušno.  Samo  i  jedino  volja  Božja  je  onaj  uteg 
koji  će  prevagnuti  na  vagi  njihova  srca.  Raj  im  nije  draži  nego  bi¬ 
jeda  ovoga  svijeta,  jer  sviđanje  je  Božje  jednako  i  ondje  i  ovdje. 
Muke  su  za  njih' raj,  ako  se  u  njima  nalazi  volja  Božja.  A  raj  im  je 
muka,  ako  u  njemu  nema  volje  Božje.  Jer,  kako  to  lijepo  veli  David, 
ni  na  nebu  ni  na  zemlji  oni  ne  traže  ništa  drugo  već  samo  izvršuju 
volju  Božju.  »Gospodine,  što  ima  na  nebu  za  mene  ili  što  ja  još  tra¬ 
žim  na  zemlji,  ako  ne  tebe?«  Ps  72.25. 

Ravnodušno  je  srce  kao  voštana  kuglica  u  rukama  svojega  Boga. 
Ono  je  spremno,  da  jednako  primi  svaki  utisak  ili  svaki  utjecaj  vječ¬ 
noga  Božjeg  sviđanja.  To  je  srce  koje  nema  svoj  izbor,  koje  je  jed¬ 
nako  spremno  na  sve,  jer  samo  od  sebe  nema  nikakav  predmet  svoje 

volje  nego  jedino  volju  svojega  Boga.  Ono  ne  stavlja  svoju  ljubav  u 
stvari  koje  Bog  hoće  nego  u  volju  Božju  koja  ih  hoće.  To  je  razlog, 
da  ravnodušno  srce,  kada  je  volja  Božja  u  više  stvari,  pod  svaku 
cijenu  bira  onu  u  kojoj  je  volja  Božja  u  najobilnijoj  mjeri. 

Božje  sviđanje  je  i  u  ženidbi  i  u  djevičanistvu.  Ali  radi  toga,  jer 
je  ono  više  u  djevićanstvu,  ravnodušno  srce  izabire  đjevičanstvo. 
Ono  bira  đjevičanstvo  i  kada  će  ga  ono  stajati  života,  kao  što  je  sta¬ 
jalo  života  dragu  duhovnu  'kćer  svetoga  Pavla  svetu  Teklu,  svetu 
Ceciliju,  svetu  Agatu  i  tisuće  drugih  svetaca  i  svetica.  Volja  Božja  je, 
da  služimo  i  siromašnima  i  bogatima,  ali  ona  želi,  da  nešto  više  slu¬ 
žimo  siromašnima.  Ravnodušno  srce  izabire  tu  stranu.  Božja  volja 
je  skromnost  u  utjehama,  kao  što  je  volja  Božja  i  strpljivost  na  mu¬ 
kama.  Ravnodušno  srce  više  voli  ovu  -posljednju  nego  onu  prvu,  jer 
u  njoj  ima  više  volje  Božje. 

Jednom  riječju:  Božje  sviđanje  je  najviši  predmet  ravnodušne 
duše.  Svuda  gdjegod  ga  ona  vidi,  ona  trči  za  mirisom  njegovih  -po¬ 
masti.  Pj  nad  pj  1.3.  I  ona  uvijek  traži  mjesto  gdje  će  njega  najviše 
naći,  bez  obzira  na  išta  drugo. 

Božja  volja  vodi  ravnodušnu  dušu  kao  da  je  poteže  na  dragoj 
uzici  tako  da  ona  ide  za  njom  kamogod  ona  krenula.  Ona  bi  više  vo¬ 
ljela  pakao  s  voljom  Božjom  nego  raj  bez  Božje  volje.  Štoviše  ona 
bi  više  voljela  pakao  nego  raj,  kada  'bi  ona  znala,  da  u  njemu  ima 
više  volje  Božje  nego  što  je  ima  u  raju.  Jest!  Ako  pretpostavimo 
ono  što  je  nemoguće,  kada  bi  ona  znala,  da  je  njezino  vječno  pro¬ 
kletstvo  Bogu  nešto  malo  milije  nego  njezino  blaženstvo,  ona  bi  osta¬ 
vila  svoje  blaženstvo  i  trčala  bi  u  svoje  vječno  prokletstvo. 


PETA  GLAVA 

SVETA  SE  RAVNODUŠNOST  PROTEŽE  NA  SVE  STVARI 

Ravnodušnost  se  mora  provoditi  u  stvarima  naravnoga  života, 
kao  što  su  zdravlje,  bolest,  ljepota,  ružnoća,  slabost,  jakost  itd.  Ona 
se  zatim  mora  provoditi  u  stvarima  građanskoga  života,  kao  što  su 
na  primjer  časti,  položaji,  bogatstva.  Napokon  ona  se  mora  provoditi 
u  promjenama  i  mijenama  duhovnoga  života,  kao  što  su  suhoća,  utje¬ 
ha,  radost,  veselost,  hladnoća.  Ona  se  mora  provoditi  u  svima  pot¬ 
hvatima  i  patnjama,  ukratko  u  svima  vrstama  događaja. 

Joto  je  u  svojemu  naravnom  životu  bio  sav  pretvoren  u  jednu 
jedinu  ranu,  od  koje  se  užasnija  ne  može  ni  zamisliti.  U  svojemu 

građanskom  životu  on  je  'bio  izrugivan,  opadan,  pogrđen  i  prezren  od 
svojih  najbližih,  A  u  duhovnom  životu  bio  je  napadnut  od  malaksa- 
losti,  čame  i  tuge,  unutrašnje  potlačenosti,  grčeva,  tjeskobe,  gušenja 

1  tame,  riječju  od  svih  vrsta  neizdrživih  unutrašnjih  boli.  Dovoljno 
jak  dokaz  tome  jesu  njegove  jadikovke  i  tužaljke. 

Veliki  Apostol  nas  poziva  na  ravnodušnost  koja  obuhvaća  sve. 
On  nas  potiče,  da  -se  pokažemo  kao  pravi  Kristovi  službenici  veli¬ 
kom  postojanošću:  u  nevoljama,  u  nuždama,  u  tjeskobama,  pod 
udarcima,  u  tamnicama,  u  bunama,  u  naporima,  u  bdjenjima,  u  po¬ 
stovima,  čistoćom,  znanjem,  strpljivošću,  dobrotom,  Duhom  Svetim, 
iskrenom  ljubavi,  riječju  istine,  silom  Božjom,  s  oružjem  pravedno¬ 
sti  za  napad  i  obranu,  sa  slavom  i  sramotom,  sa  zlim  i  dobrim  gla¬ 
som.  Čini  se,  da  smo  zavodnici,  a  zapravo  smo  pošteni.  Čini  se,  da 
smo  nepoznati,  a  zapravo  smo  poznati.  Čini  se,  da  umiremo,  a  za¬ 
pravo  evo  živimo.  Čini  se,  da  smo  kažnjavani,  a  zapravo  nismo  ubi¬ 
jani.  Čini  se,  da  smo  žalosni,  a  zapravo  smo  uvijek  veseli.  Čini  se, 
da  smo  siromasi,  a  zapravo  smo  oni  koji  mnoge  obogaćuju.  Čini  se, 
da  smo  ljudi  bez  ičega,  a  zapravo  smo  oni  koji  posjedujemo  sve.« 

2  Kor  6.4—10. 

Vidiš  li  ti,  dragi  moj  Teotime,  molim  Te,  kako  je  život  svih  apo¬ 
stola  'bio  ispunjen  mnogim  bolima :  na  tijelu  po  ranama,  na  srcu  po 
brigama  i  tjeskobama,  medu  ljudima  po  beščasnosti  i  tamnicama! 
I  u  svima  tim  mukama,  Bože  moj,  kakva  ravnodušnost!  Njihova  tu¬ 
ga  je  vesela,  njihovo  siromaštvo  je  bogato,  njihova  smrt  je  puna 
života  i  njihova  sramota  je  puna  časti.  To  znači,  oni  su  veseli,  da  bu¬ 
du  žalosni,  oni  su  zadovoljni,  da  budu  siromašni,  oni  su  snažni  i  jaki, 
da  žive  u  pogiblima  smrti,  oni  su  ponosni,  da  budu  poniženi  i  osra¬ 
moćeni.  A  zašto?  Samo  zato,  jer  je  to  volja  Božja. 

I  jer  se  volja  Božja  u  patnjama  prepoznaje  bolje  nego  u  činima 
drugih  kreposti,  apostol  stavlja  vršenje  strpljivosti  na  prvo  mjesto. 
On  izrično  veli:  -Pokažimo  se  u  svima  stvarima  kao  sluge  Božje, 
is  mnogo  strpljivosti  u  mukama,  u  oskudicama,  u  tjeskobama«  i  zatim 
na  kraju  veli  on  -u  čistoći,  u  razboritosti  i  u  strpljivosti!«  2  Kor 
6.4  i  5. 

Tako  je  naš  božanski  Spasitelj  u  svojemu  građanskom  životu  bio 
moren  i  mučen  neusporedivim  patnjama:  bio  je  osuđen  kao  zločinac 
zbog  uvrede  veličanstva,  kako  božanskoga  tako  i  ljudskog,  bio  je  bi- 
jen  i  tučen,  udaran  bičem,  izvrgnut  ruglu  i  mučen  sramotom  kojoj 
nema  premca.  Istim  patnjama  bio  je  mučen  i  u  svojemu  naravnom 
životu:  umro  je  u  najokrutnijim  i  najtežim  mukama  koje  se  uopće 
mogu  zamisliti.  U  svojemu  duhovnom  životu  on  je  trpio  žalost,  strah, 
užas,  strepnju  i  zebnju,  tjeskobu,  unutrašnju  zapuštenost  i  stisku, 

koje  nisu  imale  i  'neće  nikada  imati  sebi  ravnih.  Jer  ako  i  jest  naj¬ 
viši  dio  njegove  duše  neograničeno  i  nenadmašivo  uživao  u  vječnoj 
slavi,  to  je  ipak  ljubav  sprečavala,  da  ta  slava  prospe  svoje  slasti 
čuvstvima,  mašti  i  nižemu  razumu.  Tako  je  ona  ostavljala  srce  pre¬ 
pušteno  na  milost  i  nemilost  žalosti  i  straha. 

Ezekijel  je  vidio  neku  utvaru  poput  ruke  koja  ga  je  zgrabila  za 
jedan  jedini  čuperak  kose  na  njegovoj  glavi  i  podigla  ga  do  visine 
između  neba  i  zemlje.  Ezek  8.3.  Tako  je  i  naš  Gospodin  bio  uzdignut 
na  križ  između  neba  i  zemlje.  Ne  izgleda  li  kao  da  je  i  njega  ruka 
njegova  Oca  držala  na  krajnjem  vršku  duha  i,  da  tako  kažemo,  za 
jednu  jedinu  vlas  njegove  glave.  I  dok  je  njega  doticala  slatka  ruka 
vječnoga  Oca,  njemu  je  priticalo  najveće  izobilje  sreće,  a  sve  drugo 
je  bilo  utonulo  u  more  žalosti  i  jada.  Stoga  je  on  i  povikao:  »»Bože 
moj,  Bože  moj,  zašto  si  me  ostavio?«  Mt  27.46. 

Pripovijeda  se  da  postoji  riba  koja  se  zove  morska  lanterna. 
Dalje  se  veli,  da  ona  za  vrijeme  najžešćih  bura  drži  svoj  jezik  iznad 
morskih  valova.  A  taj  jezik  da  tako  jako  svijetli,  baca  zrake  u  dalji¬ 
nu  i  rasvjetljuje  daleko  oko  sebe  tako  da  on  služi  krmilarima  kao 
baklja  i  kao  svjetionik.  Plin.  Hist.  nat.  9.27.  Tako  i  u  moru  muka 
koja  su  se  sručile  na  našega  Spasitelja,  sve  sposobnosti  njegove  duše 
progutala  je  i  pokopala  oluja  tolikih  muka.  Jedino  vršak  njegova  du¬ 
ha  bio  je  izuzet  i  pošteđen  od  svake  muke.  On  je  jedini  svijetlio 
i  sjajio  od  slave  i  sreće. 

O  kako  je  blažena  ljubav  koja  vlada  na  najvišem  vršku  duha 
Božjih  ljubitelja,  dok  oni  tonu  u  valovima  i  burama  unutrašnjih 
muka. 


SESTA  GLAVA 

KAKO  TREBA  GAJITI  RAVNODUŠNOST  PROŽETU  LJUBAVLJU 
U  STVARIMA  KOJE  SE  ODNOSE  NA  SLUŽBU  BOŽJU 

Božje  sviđanje  ne  može  se  prepoznati  gotovo  nikako  drukčije 
nego  po  događajima.  I  tako  dugo  dok  nam  je  ono  nepoznato,  moramo 
mi  koliko  samo  najviše  možemo  prianjati  uz  onu  volju  Božju,  koja 
nam  je  objavljena  ili  pače  izričito  priopćena.  Ali  čim  se  sviđanje  nje¬ 
govoga  božanskoga  veličanstva  pojavi  očima  našega  duha,  mi  se  mo¬ 
ramo  odmah  postrojiti  u  red  onih,  koji  se  s  ljubavlju  podvrgavaju 
njegovoj  vlasti. 

Moja  majka  ili  ja  (jer  to  je  jedno  te  isto)  ležimo  bolesni  u  kre¬ 
vetu.  (Majka  svetoga  pisca  Madame  de  Boisy  umrla  je  1609.)  Ja  ne 

mogu  znati,  hoće  li  Bog,  da  ta  bolest  vodi  u  smrt.  Sasvim  je  sigurno, 
da  ja  o  tome  ništa  ne  znam.  Ali  ja  ipak  sasvim  dobro  znam,  da,  dok 
ja  očekujem  događaj  'koji  je  njegovo  'božansko  sviđanje  odredilo,  Bog 
po  svojoj  objavljenoj  volji  hoće,  da  ja  upotrebljavam  sve  lijekove 
koji  su  .podeisni  za  ozdravljenje.  Ja  ću  dakle  to  savjesno  učiniti,  a  da 
ništa  ne  zaboravim  od  onoga  što  ja  jednostavno  mogu  pridonijeti  na 
tu  nakanu.  Ali  ako  je  Božje  sviđanje  u  tome,  da  zlo  pobijedi  lijekove 
i  da  na  ikraju  donese  smrt,  na  vršku  mojega  duha  ja  ću  odmah  pri¬ 
stati  na  to,  čim  samo  putem  događaja  steknem  sigurnost  o  tome.  Ni¬ 
šta  ne  smeta,  što  niže  sposobnosti  moje  duše  osjećaju  odvratnost 
protiv  toga.  Jest!  Ja  ću  reći:  »Da!  Gospodine,  ja  to  hoću  zato,  jer  se 
tebi  tako  sviđa!«  Mt  2.26.  Tako  se  je  svidjelo  tebi,  tako  se  sviđa 
i  meni,  koji  sam  vrlo  ponizni  sluga  tvoje  volje. 

Ali  ako  'bi  mi  Božje  sviđanje  bilo  očitovano  prije  samoga  doga¬ 
đaja,  kako  je  slavnom  sv.  Petru  'bila  očitovana  njegova  smrt,  Iv  22.18, 
slavnom  sv.  Pavlu  njegovi  okovi  i  njegove  tamnice,  Dap  20.23,  Je- 
remiji  razorenje  njegova  dragog  Jeruzalema,  Davidu  smrt  njegova 
sina,  2  Sam  12.14,  tada  'bih  ja  u  tren  oka  morao  moju  volju  izravnati 
i  sjediniti  s  voljom  Božjom. 

Tako  je  učinio  slavni  patrijarh  Abraham.  Tako  bismo  po  njego¬ 
vu  primjeru  morali  učiniti  i  mi,  ako  bi  nam  bilo  zapovijeđeno  izvr¬ 
šiti  vječnu  odluku,  pa  makar  se  radilo  i  o  smrti  naše  vlastite  djece. 
Kako  je  divno  jedinstvo  volje  ovoga  patrijarha  s  Božjom  voljom! 
U  vjeri,  da  je  to  Božje  sviđanje,  da  on  žrtvuje  svoje  dijete,  on  je  od¬ 
mah  to  isto  htio  i  svima  se  svojim  silama  dao  na  to,  da  to  izvrši.  Ali 
divna  je  također  i  volja  djeteta,  koje  se  tako  divno  podložilo  očevu 
maču,  da  živi  sviđanje  njegovoga  Boga,  pa  makar  i  pod  cijenu  nje¬ 
gove  vlastite  smrti. 

Ali  dobro  pogledaj,  Teotime  moj,  taj  čin  savršenoga  sjedinjenja 
ravnodušnoga  srca  s  Božjim  sviđanjem!  Gledaj  ti  Abrahama,  kako 
je  uhvatio  mač  u  pesnicu,  podigao  ruku,  spreman  da  zada  smrtan 
udarac  svojemu  jedinomu  sinu.  On  to  čini,  da  se  svidi  volji  Božjoj. 
Ali  gledaj  isti  čas  anđela,  koji,  sa  strane  te  iste  Božje  volje,  napro¬ 
sto  i  odjednom  zaustavlja  njegov  udarac.  Abraham  smjesta  stane. 
On  je  jednako  spreman  žrtvovati  svojega  sina  kao  i  ne  žrtvovati  ga. 
Naočigled  Boga  kako  život  tako  i  smrt  njegova  vlastitoga  sina  bili 
su  mu  ravnodušni.  Kada  mu  Bog  naređuje,  da  žrtvuje  svoje  dijete, 
on  se  nimalo  ne  žalosti.  Kada  ga  Bog  oslobađa  od  te  žrtve,  on  se 
nimalo  ne  veseli.  Tomu  velikom  srcu  sve  je  jednako  pravo,  sve  je 
jednako  isto,  samo  da  bude  izvršena  volja  Božja. 

Da!  Teotime  moj!  Vrlo  često  Bog  nam  nadahnjuje  vrlo  uzvišene 
planove,  za  koje  on  ipak  ne  želi,  da  uspiju.  On  jedino  hoće,  da  nas 


384 


vježba  u  toj  svetoj  ravnodušnosti!  Tako  dakle  kako  nam  valja  smi¬ 
ono,  hrabro  i  ustrajno  početi  i  nastaviti  djelo,  dogod  se  može,  tako 
nam  isto  valja  blago  i  smiono  pristati  na  svršetak  toga  djela,  tako 
kako  se  Bogu  svidi  da  nam  odredi. 

Po  Božjemu  nadahnuću  sv.  Ljudevit  plovi  morem,  da  osvoji  Sve¬ 
tu  zemlju.  Uspjeh  je  bio  suprotan.  Svetac  se  mirno  suglašava  s  njim. 
Ja  mnogo  više  cijenim  mirnoću  toga  suglašavanja  nego  velikoduš¬ 
nost  samoga  pothvata. 

Sveti  Franjo  ide  u  Egipat,  da  obrati  nevjernike  ili  da  kao  mu¬ 
čenik  umre  među  nevjernicima.  To  je  bila  volja  Božja.  Ali  on  se  ipak 
vratio,  a  da  nije  učinio  ni  jedno  ni  drugo.  I  to  je  također  bila  volja 
Božja. 

Isto  je  tako  bila  volja  Božja,  da  sv.  Antun  Padovanski  čezne  za 
mučeništvom,  a  iipak  ga  ne  doživljuje. 

Sveti  Ignacije  Lojolski  je  s  mnogo  truda  i  muke  digao  na  noge 
Družbu  Isusovu.  On  je  promatrao  mnoštvo  lijepih  plodova,  koje  je 
ona  donijela,  a  još  je  više  njih  predviđao  u  budućnosti.  Pa  ipak  on 
je  bio  toliko  hrabar,  da  je  sam  sebi  obećao,  doživi  li  on,  da  Družba 
bude  raspuštena  —  što  bi  za  nj  bila  najgorča  bol  —  da  će  već  pola 
sata  poslije  toga  donijeti  svoju  odluku  i  da  će  se  podložiti  volji 
Božjoj. 

Učen  i  svet  propovjednik  Andaluzije  Ivan  Avila  nosio  se  na¬ 
kanom,  da  osnuje  društvu  reformiranih  svećenika  koji  će  služiti 
slavi  Božjoj.  I  u  toj  nakani  pokročio  je  on  već  daleko  naprijed.  Ali 
kada  je  on  vidio,  da  je  osnovana  Družba  isusovaca  i  da  ona  već  vodi 
žestoke  okršaje,  učinilo  mu  se,  da  je  to  taj  čas  dosta.  Blagošću  i 
poniznošću  kakvima  nema  ravnih  on  je  na  licu  mjesta  odustao  od 
svoje  namjere. 

O  kako  su  sretne  te  duše,  koje  smiono  i  hrabro  idu  u  pothvate  koje 
im  Bog  nadahnjuje,  ali  koje  su  opet  tako  gipke,  podatljive  i  blage, 
da  odustanu  od  njih,  kada  Bog  tako  odluči.  To  su  znakovi  savršene 
ravnodušnosti  prestajemo  li  mi  činiti  dobro,  kada  se  to  Bogu  svidi 
i  okrenemo  li  se  s  pola  puta,  kada  to  odredi  volja  Božja,  koja  je  naš 
vođa. 

Jona  je  sigurno  uvelike  imao  krivo,  kada  se  je  počeo  žalostiti 
zbog  toga,  što  Bog,  kako  je  on  mislio,  nije  ispunio  njegovo  proročan¬ 
stvo  nad  Ninivom.  Jon  4.1.  Jona  je  činio  volju  Božju  kada  je  propo¬ 
vijedao  propast  Ninive.  Ali  on  je  kasnije  pomiješao  svoju  volju  i 
svoj  interes  s  voljom  Božjom.  I  stoga,  kada  je  vidio,  da  Bog  ne  izvr- 
šuje  njegovo  proroštvo  točno  prema  doslovnim  riječima,  kojima  se 
on  poslužio,  kada  ga  je  izricao,  on  se  ljuti  i  nedostojno  mrmlja.  Da 
je  on  radio  jedino  iz  pobude,  da  se  ispuni  sviđanje  volje  Božje,  tada 

bi  on  bio  zadovoljan  da  vidi  kako  je  Bog  otpustio  kaznu  koju  je  Ni- 
niva  zaslužila.  Jednako  kao  što  bi  bio  zadovoljen  da  vidi,  kako  je 
Bog  kaznio  krivicu  koju  je  Niniva  počinila. 

Mi  hoćemo,  da  sve  ono  što  mi  poduzmemo  i  činimo  uspije.  Ali  ne 
bi  bilo  razborito,  da  Bog  učini  sve  onako  kako  mi  to  hoćemo,  da  baš 
u  svemu  udovolji  našoj  volji.  Ako  on  hoće  da  zaprijeti  Ninivi,  a  da  je 
poslije  toga  i/pak  ne  razori,  jer  je  sama  prijetnja  dosta,  da  se  Niniva 
popravi,  zašto  se  tada  Jona  žali? 

Ako  dakle  stvari  stoje  tako,  ne  bi  li  trebalo  nikada  se  ni  za  što 
ne  zagrijavati,  nego  pustiti  stvari  da  idu  kako  ih  događaji  nose? 

Oprosti  mi,  dragi  moj  Teotime !  Ne  treba  ni  na  što  zaboraviti  od 
onoga  što  je  potrebno,  da  uspiju  pothvati  koje  Bog  stavlja  u  naše 
ruke,  ali  pod  uvjetom,  ako  se  dogodi  suprotno,  da  mi  to  primimo 
blago  i  mirno.  Jer  mi  smo  primili  zapovijed,  da  sve  svoje  sile  ula¬ 
žemo  na  stvari  koje  služe  Božjoj  slavi,  a  koje  su  povjerene  našoj  slu¬ 
žbi.  Ali  ishod  događaja  nije  ni  naša  služba  mi  naša  obveza,  jer  on  ne 
leži  u  našoj  moći. 

»Brini  se  za  nj«  rečeno  je  gostioničaru  u  paraboli  o  siromašnom 
čovjeku  koji  je  ipola  živ  pola  mrtav  nađen  na  cesti  između  Jeruza¬ 
lema  i  Jerihona.  Lk  10.35.  Kako  primjećuje  sv.  Bernard,  nije  mu  bilo 
rečeno :  »Ozdravi  ga«  nego  samo  »Brini  se  za  nj !« 

Tako  su  i  apostoli  s  neusporedivom  ljubavlju  propovijedali  po¬ 
najprije  Zidovima,  iako  su  znali,  da  će  ih  na  kraju  morati  ostaviti 
kao  neplodnu  zemlju  i  obratiti  se  na  stranu  pogana.  Dap  13.46.  Naša 
je  dužnost,  da  dobro  sadimo  i  zalijevamo.  A  dati  rast  pripada  jedino 
Bogu.  1  Kor  3.6. 

Kao  krik  radosti  i  kao  znamenje  pobjede  slavni  psalmista  upu¬ 
ćuje  Spasitelju  ovu  molitvu:  »Gospodine,  svojom  ljepotom  i  svojom 
dražešću  napni  svoj  luk,  uzjaši  konja  i  kreni  sretno!«  Ps  44.5.  Kao  da 
je  tim  riječima  htio  reći:  da  će  Spasitelj  strelicama  svoje  ljubavi, 
koje  je  odapeo  u  srca  ljudska,  postati  gospodarom  ljudi,  da  ih  vodi 
po  svojoj  volji,  kao  što  se  vodi  dobro  dresirani  konj.  Gospodine,  ti 
si  kraljevski  vitez.  Ti  s  najvećom  vještinom  okrećeš  duh  onih  koji  su 
ti  vjerni  i  koji  je  ljube.  Ponekada  ti  ih  tjeraš  napetim  uzdama  i  oni 
trče,  koliko  samo  mogu,  u  pothvate,  koje  im  ti  nadahnjuješ.  A  zatim, 
kada  ti  to  smatraš  za  dobro,  ti  ih  zaustavljaš,  dok  oni  najbrže  trče. 

S  druge  strane  opet,  ako  pothvat  koji  je  bio  poduzet  i  započet 
na  Božje  nadahnuće,  propadne  krivnjom  onih  kojima  je  bio  povje¬ 
ren,  ikako  se  tada  može  reći,  da  treba  pristati  na  volju  Božju?  Jer  ne¬ 
tko  će  mi  tada  s  pravom  reći:  »Nije  volja  Božja  ona  koja  sprečava 
događaj,  nego  je  to  moja  krivnja,  a  njezin  uzrok  nije  volja  Božja!« 
Sigurno,  dijete  moje,  da  se  tvoja  krivnja  nije  dogodila  Božjom  vo- 

ljom,  jer  Bog  nije  začetnik  grijeha.  Ali  ipak  je  volja  Božja,  da  je 
tvoja  krivnja  povukla  za  sobom  neuspjeh  i  neispunjenje  tvojega 
pothvata,  koji  su  ikazna  za  tvoju  krivnju.  Jer  ako  njegova  dobrota 
ne  može  njemu  dopustiti,  da  on  hoće  tvoju  krivnju,  njegova  praved¬ 
nost  traži,  da  on  hoće,  da  ti  trpiš  kaznu  za  nju. 

Tako  Bog  nije  bio  uzrok,  da  je  David  sagriješio,  ali  on  ga  je  ipak 
udario  kaznom,  koja  je  pripadala  njegovu  grijehu.  Bog  nije  bio 
uzrok  Saulova  grijeha,  ali  je  zato  ipak  bio  uzrok,  da  je,  za  kaznu, 
njegova  pobjeda  propala  na  njegovim  vlastitim  rukama. 

Kada  se  dakle  dogodi,  da  svete  nakane  za  kaznu  naših  grijeha 
ne  uspiju,  tada  isto  tako  ozbiljnom  pokorom  valja  osuditi  krivnju  i 
prihvatiti  kaznu,  koju  za  nju  trpimo.  Jer,  kao  što  je  grijeh  protiv 
volje  Božje,  tako  je  kazna  po  volji  Božjoj. 


SEDMA  GLAVA 

RAVNODUŠNOST  MORAMO  PROVODITI 
U  SVEMU  ONOM  STO  SE  ODNOSI  NA  NAŠE  NAPREDOVANJE 

U  KREPOSTI 

Bog  nam  je  naredio  da  činimo  sve  što  možemo,  da  steknemo 
svete  kreposti.  Ne  zaboravimo  dakle  ništa,  da  potpuno  uspijemo  u 
ovome  svetom  pothvatu.  Ali  kada  smo  mi  posadili  i  zalili,  znajmo, 
da  o  Bogu  ovisi,  da  dade  rast,  1  Kor  3.6.,  drveću  naših  dobrih  sklo¬ 
nosti  i  običaja.  Stoga  plod  naših  želja  i  napora  mi  moramo  očekivati 
od  njegove  božanske  Providnosti. 

Zato  i  kada  mi  ne  osjećamo  nikakav  napredak  i  nikakav  porast 
naših  duša  u  pobožnome  životu  onako  kako  bismo  mi  to  željeli,  ništa 
se  ne  uznemirujmo!  Ostanimo  samo  mirni!  Neka  uvijek  mir  vlada 
u  našim  srcima! 

Naša  je  zadaća  da  njegujemo  i  usavršavamo  naše  duše.  Prema 
tome  moramo  se  savjesno  posvetiti  tome  poslu  i  marljivo  se  truditi 
na  njemu!  No  što  se  tiče  pitanja,  u  kojemu  ćemo  obilju  uloviti  i  žeti, 
tu  brigu  prepustimo  našemu  Gospodinu!  Nitko  neće  karati  ratara 
radi  toga,  jer  nije  imao  bogatu  žetvu  i  berbu,  ali  će  ga  svakako  gr¬ 
diti,  ako  nije  dobro  izorao  i  posijao  svoja  polja. 

Ništa  se  ne  uznemirujmo,  ako  nam  se  čini,  da  ostajemo  uvijek 
novaci  u  vršenju  kreposti.  Ta  u  samostanu  pobožnoga  života  svatko 
sebe  uvijek  smatra  novakom  i  sav  život  je  određen  za  kušnju.  Jer 


387 


nema  očitijega  znaka,  da  netko  nije  ne  samo  novak  nego  da  je  za¬ 
služio,  da  bude  isključen  i  osuđen,  kada  on  o  sebi  misli  i  drži,  da  je 
profas.  Jer  po  pravilu  toga  samostana,  o  kojemu  govorimo,  novaka 
ne  čini  profesom  svečanost  polaganja  zavjeta  nego  njihovo  izvršenje. 
A  zavjeti  nisu  nikada  izvršeni  dok  god  ima  još  nešto  da  bude  uči¬ 
njeno  u  svrhu  njihova  ispunjavanja.  S  druge  strane  opet  obveza  slu¬ 
žiti  Bogu  i  napredovati  u  njegovoj  ljubavi  traje  uvijek  sve  do  smrti. 

Možda  če  mi  netko  na  to  reći,  ako  ja  uviđam,  da  je  moje  napre¬ 
dovanje  u  kreposti  usporeno  mojom  krivnjom,  kako  se  ja  mogu  uz¬ 
držati,  a  da  se  ne  žalostim  i  da  se  ne  uznemirujem? 

O  tome  sam  ja  već  govorio  u  mojemu  »Uvodu  u  pobožni  život«, 
ali  ja  ću  to  rado  još  jedanput  ovdje  ponoviti,  jer  o  tome  ne  može 
nikada  biti  dosta  rečeno. 

Radi  svojih  počinjenih  pogrešaka  treba  se  žalostiti.  Ta  se  žalost 
očituje  u  kajanju.  Ono  mora  biti  jako,  staloženo,  ozbiljno,  stalno 
i  mimo.  Nipošto  ono  ne  smije  biti  uzbuđeno,  burno,  nemirno  i  malo- 
dužno.  Jesi  li  se  uvjerio,  da  tvoje  kašnjenje  na  putu  kreposti  dolazi 
kao  posljedica  tvoje  krivnje,  hajde,  ponizi  se  pred  Bogom,  zazivaj 
njegovo  milosrđe,  baci  se  nićice  pred  lice  njegove  dobrote,  ispovijedi 
svoju  krivicu,  moli  oproštenje,  zapom  a  ži  za  milosrđe  pa  makar  to 
bilo  i  na  samo  uho  svojega  ispovjednika,  da  dobiješ  odrješenje.  Ali 
kada  to  sve  učiniš,  ostani  miran.  I  'kada  si  osudio  pogrešku,  s  ljuba¬ 
vlju  prigrli  poniženje  koje  osjećaš  u  sebi  zbog  toga  što  tvoj  napredak 
u  dobru  kasni. 

Ah,  dragi  moj  Teotime,  duše  koje  su  u  čistilištu,  sigurno  su 
ondje  radi  svojih  grijeha  koje  su  one  osudile  i  koje  one  sigurno  više 
od  svega  osuđuju.  No  muku,  da  su  osuđene  i  kažnjene  i  da  su  Zbog 
toga  zadržane  na  ovom  mjestu  i  da  su  za  neko  vrijeme  lišene  uži¬ 
vanja  'blažene  ljubavi  raja  one  podnose  s  ljubavlju  i  pobožno  izgova¬ 
raju  hvalospjev  božanskoj  pravednosti:  »Pravedan  si,  Gospodine,  i 
pravični  su  tvoji  sudovi!«  Ps  67.137. 

Sa  strpljivošću  dakle  čekajmo  na  naš  napredak!  I  mjesto  da  se 
uznemirujemo  što  smo  tako  malo  učinili  u  prošlosti,  marljivo  se  po- 
brinimo  da  u  budućnosti  učinimo  više. 

Molim  te  lijepo,  promatraj  ti  ovu  lijepu  dušu.  Ona  je  živo  že¬ 
ljela  i  trudila  se,  da  se  oslobodi  srdžbe.  I  Bog  ju  je  u  tome  pomogao, 
jer  ju  je  riješio  svih  grijeha  koji  .potječu  od  srdžbe.  Ona  bi  prije 
umrla  nego  'bi  rekla  uvredljivu  riječ  ili  bi  samo  za  vlas  popustila 
mržnji.  Pa  ipak  ona  je  još  uvijek  podvrgnuta  prvim  porivima  i 
prvim  pokretima  te  iste  strasti,  koji  su  neke  vrste  zaleti,  potresi,  ju¬ 
riši  i  napadaji  razjarena  srca.  Kaldejska  parafraza  naziva  te  pokrete 
potresima.  Ona  veli:  »Tresite  se  samo,  ali  nemojte  griješiti!«  A  u 


388 


našemu  vulgatinom  prijevodu  stoji:  --Srdite  se,  ali  nemojte  griješiti!« 
Ps  4.5.  Jer  to  je  uistinu  jedno  te  isto.  Prorok  ne  želi  ništa  drugo  nego 
jedino  da  nas  upozori,  neka  pazimo  -kada  nas  uhvati  srdžba.  Kada 
nas  uhvati  srdžba  i  kada  ona  u  našim  srcima  probudi  prve  drhtaje 
srdžbe,  pazimo  dobro,  da  se  ne  damo  dalje  ponijeti  tom  strašću,  jer 
tada  bismo  sagriješili. 

Premda  ti  prvi  zaleti  i  drhtaji  nisu  nikakav  grijeh,  to  ipak  ubo¬ 
ga  duša  koja  je  od  njih  često  napadnuta,  postaje  nemirna,  rastuži 
se,  zbuni  se  i  misli,  da  upravo  dobro  čini  što  se  žalosti,  kao  da  bi 
to  bila  ljubav  Božja  koja  je  izaziva  na  tu  žalost.  Ali,  dragi  moj 
Teotime,  to  nije  istina.  Taj  nemir  ne  prouzrokuje  ljubav  Božja,  jer 
ona  se  ne  srdi  ni  na  što  osim  na  grijeh.  Taj  nemir  prouzrokuje  naše 
vlastito  sebeljuiblje.  Ono  bi  htjelo,  da  mi  budemo  izuzeti  i  pošteđeni 
od  muke  i  truda  koje  nam  zadaju  napadaji  srdžbe.  Nije  krivica  ta 
radi  koje  negodujemo  u  tima  prvim  nasrtajima  srdžbe,  jer  u  njima 
nema  nikakva  grijeha.  Nas  uznemiruje  muka,  da  im  se  odupremo. 

Te  pobune  sjetilnoga  teženja,  kako  u  srdžbi  tako  u  pohlepi,  osta¬ 
vljene  su  u  nama  radi  naše  vježbe.  Kada  im  se  odupiremo,  mi  tada 
na  djelu  'pokazujemo  hrabrost  našega  duhovnoga  života.  Pravi  Izra¬ 
elci  moraju  se  trajno  boriti  protiv  Filistejca,  a  da  ga  nikada  ne  uspiju 
oboriti.  Jos  23.13.  Oni  ga  mogu  oslabiti  ali  ga  ne  mogu  uništiti.  On 
ne  umire  nikada,  osim  kada  i  mi  sami  umremo.  On  živi  uvijek  s 
nama  sve  dogod  mi  sami  živimo.  Svakako  da  je  on  ogavan,  opak  i 
mrzak,  jer  je  -proizašao  iz  grijeha  i  trajno  teži  grijehu. 

Mi  smo  nazvani  zemlja,  jer  smo  izvađeni  iz  zemlje  i  jer  ćemo  se 
vratiti  u  zemlju.  Post  3.19.  Tako  je  i  ta  pobuna  od  velikoga  apostola 
nazvana  grijeh,  Rim  6.8.  Kol  3.9.,  jer  ona  proističe  iz  grijeha  i  jer 
teži  grijehu,  iako  ona  nikada  od  nas  ne  stvara  krivce,  osim  kada 
joj  mi  pomažemo  i  kada  joj  se  pokorimo.  Rim  7. 

Radi  toga  nas  isti  Apostol  opominje,  da  živimo  tako,  da  to  zlo 
nikako  ne  vlada  u  našemu  smrtnom  tijelu  i  da  se  mi  prema  tome  ne 
pokoravamo  njegovim  pohotama.  Rim  6.12.  On  nam  ne  zabranjuje, 
da  ne  osjećamo  grijeh  nego  nam  samo  brani  da  pristanemo  na  nj. 
On  ne  naređuje,  da  mi  spriječimo,  da  grijeh  dođe  u  nas  i  da  bude 
u  nama,  nego  on  samo  zapovijeda,  da  on  ne  vlada  u  nama.  On  jest 
u  nama,  kada  mi  osjećamo  pobunu  sjetilnoga  teženja  ili  sjetilnoga 
apetita.  Ali  on  ne  vlada  u  nama  tako  dugo,  dok  mi  na  nj  ne  pri¬ 
stanemo. 

Liječnik  neće  nikada  zapovjediti  onome  koji  ima  groznicu,  da 
nema  žeđ,  jer  to  bi  bilo  i  previše  besmisleno.  Ali  on  će  mu  svakako 

reći,  da  se  uzdrži  od  pila,  premda  ima  žed.  Nikada  ne  valja  reći  ženi 
koja  je  trudna,  neka  ne  želi  jesti  izvanredna  jela,  jer  to  nije  u  nje¬ 
zinoj  moći.  Ali  na  svaki  način  može  joj  se  reći,  da  ona  pazi  na  svoj 
tek  tako,  ako  su  te  stvari  koje  ona  želi  škodljive,  da  ona  uputi  svoju 
maštu  na  drugu  stranu  i  da  u  njezinoj  pameti  ne  preuzme  maha  ona 
mašta  koja  je  škodljiva. 

Žaoka  tijela,  glasnik  đavla,  žestoko  je  podbadala  velikoga  svetog 
Pavla,  da  ga  strovali  u  grijeh.  2  Kor  12.7.  Ubogi  apostol  trpio  ju  je 
kao  sramotnu  i  nečasnu  povredu.  Stoga  ju  je  on  nazivao  ćuškanjem 
i  bićevanjem.  Molio  je  Boga,  da  ga  oslobodi  od  nje.  A  Bog  mu  je 
odgovorio:  »Pavle,  dosta  ti  je  moja  milost.  Jer  moja  se  jakost  usa- 
vršuje  u  slabosti!«  S  time  se  je  taj  veliki  čovjek  suglasio  i  pomirio 
Nakon  toga  je  on  rekao:  »Rado  ću  se  dičiti  mojim  slabostima,  da 
jakost  Isusa  Krista  stanuje  u  meni!«  2  Kor  12.7. 

Molim  te,  pripazi  dobro,  da  je  sj etilna  pobuna  živa  u  toj  divnoj 
izabranoj  posudi,  Dap  9.15.,  i  da  se  veliki  apostol  utiče  za  pomoć 
molitvi.  Time  on  nama  pokazuje,  da  i  mi  tim  istim  lijekom  moramo 
pobijati  napasti  koje  osjećamo. 

Pripazi  još  i  na  ovo!  Ako  naš  Gospodin  dopušta  tako  krute  po¬ 
bune  u  čovjeku,  to  on  ne  čini  uvijek  zato,  da  ga  kazni  za  neki  grijeh, 
nego  zato,  da  pokaže,  kolika  je  jakost  i  moć  Božje  pomoći  i  milosti. 

Pripazi  napokon  i  na  ovo!  Ne  samo  da  se  mi  ne  moramo  uzne- 
miravati  u  našim  napastima  i  u  našim  slabostima,  već  naprotiv  mi 
se  moramo  ponositi  svojim  slabostima  zato,  da  se  Božja  jakost  oči¬ 
tuje  u  nama,  koja  pomaže  našoj  slabosti  protiv  nastojanja  zavođenja 
i  napastovanja.  Jer  veliki  Apostol  naziva  svoje  slabosti  rodom  i  po¬ 
rodom  nečistoće  koju  je  on  osjećao.  I  on  veli,  da  se  on  diči  njima,  jer 
kakogod  on  njih  osjeća  u  svojoj  bijedi,  to  uza  sve  to,  po  Božjemu 
milosrđu,  on  ne  pristaje  na  njih. 

Očevidno,  kako  sam  ja  to  već  prije  rekao,  1.3,  Crkva  je  osudila 
zabludu  nekih  pustinjaka  koji  su  govorili,  da  mi  možemo  na  ovom 
svijetu  biti  potpuno  slobodni  od  strasti  srdžbe,  pohotljivosti,  straha 
i  drugih  sličnih  strasti.  Bog  hoće  da  mi  imamo  neprijatelja.  Bog  hoće 
da  mi  njih  odbijamo  i  suzbijamo.  Živimo  dakle  hrabro  između  jedne 
i  druge  volje  Božje.  Strpljivo  podnosimo,  da  budemo  napadani,  ali 
junački  se  borimo,  da  se  napadaču  suprotstavimo  i  odupremo. 

OSMA  GLAVA 


KAKO  MORAMO  SVOJU  VOLJU  SJEDINITI  S  BOŽJOM  VOLJOM 
KOJA  DOPUSTA  GRIJEH 

Bog  mrzi  grijeh  iznad  svega.  Pa  i.pak  po  svojoj  neizrecivoj  mu¬ 
drosti  on  ga  dopušta.  Čini  to  stoga,  da  pusti  razumna  stvora  neka 
radi  prema  značaju  svoje  naravi  i  da  pokaže  kako  su  oni  koji  su 
dobri  još  razumniji,  jer,  kada  oni  mogu  prekršiti  zakon,  oni  ga  ipak 
ne  krše.  Klanjajmo  se  tome  svetom  dopuštenju  i  blagoslivljajmo  ga! 

Ali  jer  Providnost  koja  grijeh  dopušta  isto  tako  ga  beskrajno 
mrzi  i  mi  se  zajedno  s  njom  gnušajmo  nad  grijehom  i  mrzimo  ga! 
Iz  svih  svojih  sila  težimo  za  tim,  da  grijeh  koji  Bog  dopušta  ipak  ne 
bude  učinjen.  I  radi  toga  jer  težimo  za  tim  upotrebljavajmo  sva 
sredstva  koja  možemo  da  spriječimo,  da  se  grijeh  rodi,  da  napreduje 
i  vlada.  U  tome  nasljedujmo  našeg  Spasitelja!  U  tome  on  nas  nikada 
ne  prestaje  nukati,  obećavati  nam,  prijetiti,  zabranjivati  nam,  za¬ 
povijedati  i  nadahnjivati  nas,  da  odvrati  našu  volju  od  grijeha  uko¬ 
liko  je  to  moguće,  a  da  nam  pri  tom  ne  oduzme  našu  slobodu. 

Međutim,  kada  je  grijeh  počinjen,  činimo  sve  što  je  u  našoj 
moći,  da  on  bude  izbrisan.  Činimo  jednako  kao  što  je  učinio  naš 
Gospodin,  kako  smo  mi  to  već  prije  rekli,  8.  knjiga,  četvrta  glava.  On 
je  uvjeravao  Kanpusa,  ako  bi  bilo  potrebno,  on  bi  i  opet  podnio 
smrt,  samo  da  jednu  jedinu  dušu  oslobodi  od  grijeha.  Pa  ako  gre- 
šnik  tvrdoglavo  ostaje  u  grijehu,  tada,  dragi  moj  Teotime,  plačimo, 
uzdišimo,  molimo  za  nj  sa  Spasiteljem  naših  duša,  koji  je  za  vrijeme 
cijeloga  svojega  života  prolio  mnogo  suza  nad  grešnicima  i  nad 
onima  koji  su  njih  zastupali  i  koji  je  napokon  sav  obliven  od  suza, 
dok  je  cijelo  njegovo  tijelo  bilo  utopljeno  u  krvi,  umro  raspet  na 
križu,  žaleći  propast  grešnika.  Tolika  ljubav  tako  je  ganula  Davida, 
da  se  je  onesvijestio.  »Nesvjestica  me  je  uhvatila  radi  grešnika  koji 
ostavljaju  tvoj  zakon!«  Tako  pjeva  David.  Ps  118.53.  A  veliki  Apo¬ 
stol  ispovijeda,  da  u  srcu  nosi  trajnu  bol  zbog  tvrdoglavosti  Židova. 
Rim  9.2. 

Međutim  bili  grešnici  tvrdoglavi  kako  mu  drago,  nikada  ne 
gubimo  srčanosti,  da  im  pomognemo  i  da  im  služimo,  da  im  idemo 
na  ruku.  Jer,  što  mi  znamo,  neće  li  oni  možda  ipak  činiti  pokoru 
i  spasiti  se.  Blago  onome  koji  može  reći  svojima  bližnjima  kao  što  je 
rekao  sv.  Pavao  svojima:  »I  dan  i  noć  u  suzama  ja  nisam  prestao 
opominjati  svakoga  od  vas«,  Dap  20.31.  »Zato  sam  ja  čist  od  krvi 
svih.  Jer  ja  se  nisam  ni  u  čemu  štedio,  da  vam  u  cijelosti  naviještam 
volju  Božju  koja  je  njegovo  sviđanje.«  Dap  26.37.  Dokle  god  se  na- 

lazimo  u  granicama  nade,  da  se  grešnik  može  popraviti,  a  te  su 
granice  uvijek  tako  široke,  kao  što  je  širok  njihov  život,  ne  treba  ga 
nikada  odbaciti  nego  se  uvijek  moliti  za  nj  i  pomagati  ga  toliko  ko¬ 
liko  dopušta  njegova  nesreća. 

Ali  na  kraju  krajeva  kada  smo  se  već  dosta  naplakali  nad  tvr¬ 
dokornima,  kada  smo  prema  njima  izvršili  dužnost  ljubavi,  kada 
smo  pokušali  izvući  ih  iz  propasti,  tada  moramo  nasljedovati  našega 
Gospodina  i  apostole.  Tada  moramo  odvratiti  svoj  duh  od  toga  posla 
i  okrenuti  ga  na  druge  predmete  i  druge  poslove  koji  više  služe  Bo¬ 
žjoj  slavi.  »Trebalo  je«,  govorili  su  apostoli  Židovima,  »vama  prvima 
naviještati  riječ  Božju,  ali  'budući  da  ste  je  vi  odbacili  i  da  se  vi  sami 
držite  za  nedostojne  Kristova  kraljevstva,  evo,  mi  se  obraćamo  po¬ 
ganima!«  Dap  13.46.  A  Spasitelj  veli:  »Kraljevstvo  Božje  će  biti  odu¬ 
zeto  od  vas  i  bit  će  dano  drugom  narodu  koji  će  donijeti  plod!« 
Mt  21.43. 

Ta!  Nemoguće  je  dangubiti  s  jednima  i  predugo  plakati  nad  nji¬ 
ma,  a  da  time  ne  izgubimo  vrijeme,  koje  je  potrebno  i  kadro,  da 
drugima  pribavimo  spasenje.  Istina,  Apostol  veli,  da  nosi  trajnu  bol 
radi  gubitka  Zidova.  Rim  9.2.  Ali  to  je  isto  tako  kao  kada  mi  velimo, 
da  mi  sve  vrijeme  'blagoslivljamo  Boga.  A  to  ne  znači  drugo  nego  da 
ga  mi  blagoslivljamo  vrlo  Često  i  kadgod  se  za  to  pruži  prilika.  Isto 
tako  je  i  sla<vni  sveti  Pavao  trajno  nosio  bol  u  svojemu  srcu  radi 
toga  što  su  Židovi  odbačeni,  a  tu  bol  je  on  nosio  u  svojemu  srcu  na 
taj  način,  da  je  uvijek  žalio  njihovu  nesreću,  kadgod  se  za  to  našao 
povod. 

Uostalom  treba  uvijek  štovati,  ljubiti  i  hvaliti  pravednost  našega 
Boga  'koja  osvećuje  i  kažnjava,  jednako  kao  što  ljubimo  njegovo 
milosrđe.  Jer  i  pravednost  i  milosrđe  su  kćeri  njegove  dobrote.  Po 
svojoj  milosti  on  hoće  da  nas  učini  dobrima  zato,  jer  je  on  sam  vrlo 
dobar,  štoviše  nadasve  dobar.  Po  svojoj  pravednosti  on  želi  kazniti 
grijeh,  jer  ga  mrzi.  A  mrzi  ga  zato,  jer  je  nadasve  dobar.  On  mrzi 
najveće  zlo,  jer  je  ono  nepravednost. 

I  na  kraju  pripazimo  još  i  na  to,  da  Bog  svoje  milosrđe  nikada 
ne  povlači  od  nas,  osim  kada  to  zahtijeva  pravedna  osveta  njegove 
pravednosti  koja  kažnjava  i  da  mi  nikada  ne  možemo  uteći  stro¬ 
gosti  njegove  pravednosti,  osim  kada  nam  to  dopusti  njegovo  milo¬ 
srđe  koje  opravdava.  No  uvijek  bilo  da  on  kažnjava,  bilo  da  dariva, 
njegova  sveta  volja  sviđanja  dostojna  je  klanjanja,  ljubavi  i  vječnoga 
blagoslivljani  a. 

Radi  toga  će  se  pravednik  koji  pjeva  hvalu  Božjemu  milosrđu 
radovati  zbog  onih  koji  će  biti  spaseni  i  tada  kada  on  bude  vidio 

osvetu.  Ps  57.11.  Blaženi  će  s  veseljem  odobriti  osudu  odbačenih 
jednako  kao  i  osudu  spasenja  izabranih.  A  i  sami  anđeli  koji  su 
bili  čuvari  ljudi,  ostat  će  na  miru  kada  vide  da  su  oni  prema  tima 
ljudima,  svojim  štićenicima,  izvršili  svoju  ljubav,  ali  da  su  oni  ostali 
tvrdokorni  pa  štoviše  i  osuđeni.  Treba  dakle  privoljeti  na  Božju  volju 
i  jednakom  ljubavlju  i  poštovanjem  poljubiti  desnu  ruku  njegova 
milosrđa  kao  i  lijevu  ruku  njegove  pravednosti. 


DEVETA  GLAVA 

KAKO  SE  NENATRUNJENA  ILI  CISTA  RAVNODUŠNOST 
MORA  PROVODITI  U  DJELIMA  SVETE  LJUBAVI 

Jedan  od  najslavnijih  glazbenika  na  svijetu  koji  je  savršeno 
svirao  lutnju  u  vrlo  kratko  vrijeme  postao  je  krajnje  gluh  tako 
da  uopće  ništa  više  nije  čuo.  Usprkos  tome  on  ipak  radi  toga  nije 
prestao  pjevati  i  nježno  i  divno  pjevati  na  svoju  lutnju.  To  je  on 
činio  zahvaljujući  velikoj  navici  koju  je  bio  stekao,  a  koju  mu  ni 
gluhoća  nije  oduzela.  No  jer  on  više  nije  imao  nikakva  užitka  u 
svojemu  pjevanju  ni  u  svitanju  hitnje,  jer  je  bio  lišen  sluha  i  jer  nije 
mogao  osjetiti  njihove  ugodnosti  i  ljepote,  on  je  pjevao  i  svirao 
lutnju  samo  zato  da  razveseli  kneza,  čiji  je  bio  podanik.  On  je  imao 
izvanredno  jaku  sklonost,  da  se  srvidti  tomu  knezu,  a  osjećao  je  .prema 
njemu  i  neobičnu  zahvalnost  radi  toga,  jer  je  od  svojega  djetinjstva 
zrno  na  njegovoj  brizi  i  njezi.  Ta  činjenica  bila  je  uzrok,  da  je  on 
nadasve  uživao  u  tome,  da  se  svidi  knezu  i  da  mu  ugodi  i  kada  mu 
je  knez  pokazao,  da  mu  se  sviđa  njegovo  pjevanje,  on  je  bio  sav 
izvan  sebe  od  radosti.  Međutim  dogodilo  se  je  koji  puta,  da  je  knez 
htio  iskušati  ljubav  toga  dragog  glazbenika  i  da  mu  je  u  tu  svrhu 
naredio  neka  pjeva,  a  on  je  odmah  izašao  iz  sobe,  ostavio  glazbenika 
sama  ii  krenuo  u  lov.  Zelja  pjevača  da  izvrši  želje  svojega  gospodara 
tjerala  ga  je,  da  jednostavno  nastavi  svoje  pjevanje  tako  sabrano 
i  pažljivo,  kao  da  je  knez  nazočan,  iako  on  sam  po  sebi  zaista  nije 
imao  više  nikakvu  želju  da  pjeva.  Ta  on  nije  imao  nikakav  užitak 
u  melodiji,  jer  ga  je  gluhoća  lišavala  toga  užitka.  A  isto  tako  on  nije 
imao  nikakav  užitak  ni  u  tome,  da  se  svidi  svojemu  knezu,  jer  je 

ovaj  bio  odsutan  i  nije  mogao  uživati  u  ljupkosti  lijepih  arija  koje 
je  on  pjevao. 

»Srce  je  moje  spremno,  Gospodine,  srce  je  moje  razigrano, 

Da  pjeva  himan,  sastavljen  tebi  na  slavu. 

Moja  duša  i  moj  duh  rado  staju  u  red  onih 

Koji  pjevaju  tvoju  hvalu. 

Hajde  dakle,  blaženstvo  moje,  valja  da  se  probudimo! 

Dohvatimo  harfu  i  psalterion!  Prestanimo  drijemati! 

Ps  56.8  i  9. 

Zaista  ljudsko  srce  je  istinski  pjevač  hvalospjeva  svete  ljubavi. 
Ono  je  samo  u  isto  vrijeme  i  harfa  i  zbirka  psalama.  I  redovito  taj 
pjevač  sluša  sama  sebe  i  silno  uživa,  kada  sluša  melodiju  svoje  pje¬ 
sme.  A  to  znači:  kada  naše  srce  ljubi  Boga,  ono  polako  uživa  slasti 
te  ljubavi  i  nalazi  zadovoljstvo  bez  premca  u  tome,  da  ljubi  onoga 
koji  je  dostojan  neizrecive  ljubavi. 

Dragi  moj  Teotime,  molim  te  pripazi  na  ono  što  mislim  reći! 
Mladi  slavuji  s  početka  pokušavaju  pjevati  stoga,  da  nasljeduju 
stare  slavuje.  Ali  kada  jedanput  nauče  pjevati  i  kada  postanu  maj¬ 
stori  pjevanja,  tada  pjevaju  radi  užitka  koji  osjećaju  u  svojemu  vla¬ 
stitom  biglisanju.  Štoviše,  kako  sam  ja  to  već  na  drugome  mjestu 
rekao,  V.  8,  oni  tako  strastveno  ljube  to  uživanje,  da  usiljeno  napre¬ 
zanje  njihovo  dovodi  do  toga,  da  njihov  grkljan  pukne  i  da  oni 
ugibaju. 

Tako  i  naša  srca  na  početku  svoje  pobožnosti  ljube  Boga  zato, 
da  se  sjedine  s  njime,  da  mu  budu  draga  i  da  ga  nasljeduju  u  tome, 
što  on  nas  odvijeka  ljubi.  No  malo  po  malo  izučena  i  izvježbana  u 
svetoj  ljubavi,  da  se  ni  ne  primijeti,  naša  srca  odjednom  promijene 
svoj  smjer  i  mjesto  da  ljube  Boga  zato,  da  se  svide  Bogu,  ona  ga 
počnu  ljubiti  radi  užitka  koji  ona  sama  osjećaju  u  vježbama  svete 
ljubavi.  I  ako.  su  ona  dosad  bila  zaljubljena  u  Boga,  to  ona  sada  po¬ 
staju  zaljubljena  u  ljubav  kojom  ona  ljube  Boga,  koju  ona  gaje 
prema  Bogu.  Ona  ljube  svoja  vlastita  ljubavna  osjećanja  i  ne  uživaju 
više  u  Bogu  nego  u  užitku  koji  ona  imaju  u  ljubavi  prema  njemu. 

Ona  nalaze  zadovoljstvo  u  toj  ljubavi  utoliko  ukoliko  je  ona 
njihova  ljubav,  ukoliko  ona  živi  u  njihovu  duhu  i  ukoliko  ona  iz 
njega  proizlazi.  Pa  iako  se  ta  sveta  ljubav  zove  Božja  ljubav,  jer 
njome  ljuibimo  Boga,  ona  ne  prestaje  biti  naša  ljubav,  jer  mi  smo 
oni  koji  pomoću  nje  ljubimo. 

I  u  tome  se  sada  sastoji  promjena.  Umjesto  da  mi  ljubimo  tu 
svetu  ljubav  radi  toga  jer  ona  teži  k  Bogu,  kojega  mi  ljubimo,  mi 

je  ljubimo  radi  toga  jer  ona  potječe  od  nas  koji  smo  zaljubljenici, 
koji  ljubimo.  Tko  ne  vidi,  da,  dok  mi  tako  činimo,  mi  ne  tražimo 
Boga  nego  mi  se  vraćamo  k  samima  nama,  jer  mi  ljubimo  ljubav 
mjesto  da  ljubimo  našega  predragog.  Velim,  da  mi  tu  ljubav  ljubimo 
ne  radi  sviđanja  i  zadovoljstva  Božjega  nego  radi  sviđanja  i  zado¬ 
voljstva  koje  mi  sami  izvlačimo  iz  nje. 

Onaj  pjevač  koji  je  u  početku  pjevao  Bogu  i  za  Boga  sada  pje¬ 
va  više  samomu  sebi  i  za  sebe  nego  Bogu  i  za  Boga.  I  ako  on  u  pje¬ 
vanju  nalazi  radost,  tada  to  nije  toliko  radi  toga,  da  zadovolji  uhu 
svojega  Boga  koliko  je  radi  toga,  da  zadovolji  svoje  vlastito  uho.  I 
jer  je  pjesma  božanske  ljubavi  uzvišenija  od  svih  drugih  pjesama, 
on  je  lju'bi  više  nego  sve  druge  pjesme,  ali  ne  radi  Božje  uzvišenosti 
koju  ona  slavi  nego  zato,  jer  po  njoj  melodija  pjesme  postaje  divnija, 
milija  i  ugodnija. 


DESETA  GLAVA 

PUT  I  NAČIN  KAKO  DA  PREPOZNAMO  PROMJENU 
U  SADRŽAJU  TE  SVETE  LJUBAVI 

To  ćeš  ti,  dragi  moj  Teotime,  lako  prepoznati.  Jer  kada  taj  misti¬ 
čki  slavuj  pjeva  zato  da  zadovolji  Boga,  tada  će  on  pjevati  pjesmu 
za  koju  sigurno  zna,  da  će  ona  biti  najprijatnija  Božjoj  Providnosti. 
Ali  ako  on  pjeva  radi  užitka  koji  on  sam  nalazi  u  melodiji  svojega 
pjeva,  on  neće  pjevati  pjesmu  koja  je  najprijatnija  Božjoj  dobroti 
nego  onu  koja  je  njemu  najviše  po  volji  i  za  koju  on  misli,  da  mu 
donosi  najviši  užitak.  Lako  se  može  dogoditi,  da  od  dviju  pjesama, 
od  kojih  su  i  jedna  i  druga  božanske,  jedna  bude  pjevana  zbog  toga 
jer  je  božanska,  a  druga  zbog  toga  jer  je  prijatna. 

I  Rahela  i  Lea  bile  su  jednako  Jakobove  žene.  No  jednu  je  on 
od  njih  ljubio  samo  zato  jer  mu  je  bila  žena,  a  drugu  je  ljubio  radi 
njezine  ljepote.  Pjesma  je  božanska  ali  .poticaj  koji  nas  nuka  da 
pjevamo,  jest  duhovno  uživanje  na  koje  mi  računamo. 

Ne  vidiš  li  ti,  moglo  bi  se  reći  onome  biskupu,  da  Bog  hoće,  da 
ti  pjevaš  pastoralnu  pjesmu  njegove  ljubavi  među  tvojim  stadom, 
koje  ti  on,  snagom  svoje  svete  ljubavi  tri  puta  preporučuje  pasti  u 
osobi  velikoga  i  slavnog  svetog  Petra  koji  je  postao  prvak  svih  pa¬ 
stira.  Iv  21.15 — 17.  Sto  ćeš  mi  ti  na  to  odgovoriti?  Da  u  Rimu,  u  Pa¬ 
rizu  imade  monogo  više  duhovnih  slasti  i  da  se  ondje  može  proži- 


395 


vljavati  sveta  ljubav  s  mnogo  više  slatkoće  i  radosti.  Bože  moj!  Taj 
dakle  čovjek  ne  kani  pjevati,  da  se  tebi  svidi  nego  će  pjevati  zbog 
užitka  koji  on  u  tome  pjevanju  nalazi.  On  dakle  u  ljubavi  ne  traži 
tebe.  On  traži  zadovoljstvo  i  veselje,  koje  nalazi  u  preživljavanju 
svete  ljubavi. 

Redovnici  bi  htjeli  pjevati  pjesmu  pastira,  a  oženjeni  ljudi  pje¬ 
smu  redovnika  zato,  da  bi,  kako  to  oni  kažu,  mogli  bolje  ljubiti  Boga 
i  služiti  mu.  Ah!  Vi  se  varate,  dragi  moji  prijatelji!  Ne  recite  da  je 
vama  stalo  do  toga,  da  bolje  ljubite  Boga  i  više  mu  služite.  Sigurno 
ne!  Vama  je  stalo  do  toga,  da  bolje  služite  vašemu  vlastitom  zado¬ 
voljstvu  koje  vi  više  ljubite  nego  Božje  zadovoljstvo. 

Ljubav  Božja  je  isto  tako  u  zdravlju  kao  i  u  bolesti,  a  obično 
još  i  više.  Pa  ako  mi  više  ljubimo  zdravlje,  ne  recimo,  da  to  činimo 
stoga,  da  možemo  bolje  služiti  Bogu.  Jer  tko  je  taj  koji  ne  vidi,  da  mi 
u  volji  Božjoj  tražimo  zdravlje,  a  ne  volju  Božju  u  zdravlju? 

Ja  priznajem,  da  je  teško  dugo  i  s  uživanjem  promatrati  lje¬ 
potu  zrcala,  a  da  čovjek  u  njemu  ne  promatra  ujedno  i  samoga 
sebe,  štoviše,  da  čovjek  ni  ne  uživa  u  tome  što  promatra  samoga 
sebe.  Ali  razlika  je  ipak  između  užitka  koji  osjećamo  kada  proma¬ 
tramo  zrcalo  jer  je  ono  lijepo  i  zadovoljstva  koje  imamo  kada  gle¬ 
damo  u  zrcalo  zato  jer  u  njemu  vidimo  sebe.  Isto  je  tako  bez  sum¬ 
nje  teško  ljubiti  Boga,  a  ne  ljubiti  ujedno  užitak  koji  se  u  nama  rađa 
zbog  toga  što  ljubimo  Boga.  Ali  ipak  je  razlika  između  zadovoljstva 
koje  imamo  zbog  toga  što  ljubimo  Boga,  jer  je  on  lijep  i  između  za¬ 
dovoljstva  koje  imamo  zato,  jer  nam  je  njegova  ljubav  ugodna  i 
prijatna. 

Treba  se  dakle  truditi,  da  u  Bogu  tražimo  samo  ljubav  prema 
njegovoj  ljepoti,  a  ne  tražiti  uživanje  koje  leži  u  ljepoti  njegove  lju¬ 
bavi.  Onaj  koji  primjećuje  da  se  moli  Bogu  dok  mu  se  moli,  nije  sa¬ 
vršeno  pažljiv  u  molitvi,  ne  usredotočuje  se  sav  u  molitvi.  On  od¬ 
vraća  svoju  pažnju  od  Boga  kojega  moli  i  misli  na  molitvu  kojom  ga 
moli.  I  sama  briga  koju  mi  često  vodimo  zato,  da  ne  bismo  imali  ni¬ 
kakvih  rastresenja,  često  nam  služi  kao  vrlo  veliko  rastresenje. 

U  činima  duhovnoga  života  najviše  se  preporučuje  jednostav¬ 
nost.  Hoćeš  li  gledati  Boga,  tada  gledaj  samo  njega  i  svu  svoju  pažnju 
usredotoči  na  nj.  Jer  ako  ti  razmišljaš  i  okreneš  svoje  oči  na  samoga 
sebe  da  vidiš  kako  se  vladaš  pri  tome  kada  gledaš  Boga,  tada  i  ti 
više  ne  gledaš  njega.  Tada  ti  gledaš  na  svoje  ponašanje.  Tada  ti  gle¬ 
daš  na  samoga  sebe.  Onaj  koji  žarko  moli,  ne  zna,  je  li  moli  ili  ne 
moli,  jer  on  ne  misli  na  molitvu  koju  vrši  nego  na  Boga  kojemu  je 
upućuje.  Tko  je  u  žaru  svete  ljubavi,  on  nipošto  ne  okreće  svoje  srce 
prema  samome  sebi,  da  gleda  na  ono  što  ono  čini  nego  ga  drži  čvrsto 

prikovana  uz  Boga  i  zaposlena  u  Bogu  kojemu  on  posvećuje  svoju 
ljubav.  Nebeski  pjevač  toliko  uživa  u  tome,  đa  se  svidi  svojemu 
Bogu,  da  nimalo  ne  uživa  u  melodiji  svojega  glasa,  osim  utoliko 
ukoliko  se  ona  sviđa  njegovome  Bogu. 

Zašto  ti,  dragi  moj  Teotime,  vjeruješ,  da  je  Amon,  Davidov  sin, 
tako  strastveno  ljubio  Tamaru,  da  je  od  ljubavi  kanio  umrijeti? 
2  Sam  13.  Vjeruješ  li  ti,  da  je  on  nju  toliko  ljubio?  Ti  ćeš  se  odmah 
uvjeriti,  da  nije  tako.  Jer  čim  je  on  svoju  zločinačku  požudu  zado¬ 
voljio,  on  je  Tamaru  nemilosrdno  odbacio  i  sramotno  je  otjerao  od 
sebe.  Da  je  on  Tamaru  ljubio,  on  to  ne  bi  bio  nikada  učinio,  jer 
Tamara  je  uvijek  ostala  Tamara.  Ali  budući  da  to  nije  bila  Tamara 
koju  je  on  ljubio  nego  je  to  bila  samo  njegova  sramotna  pohota 
koju  je  on  želio  na  njoj  zadovoljiti,  on  je  nju  na  prostački  i  divljački 
način  ismijao,  samo  je  tako  dugo  brutalno  ostao  s  njom  zajedno, 
dok  nije  postigao  ono  što  je  htio.  On  je  na  Tamari  tražio  samo  svoju 
pohotu.  On  je  ljubio  svoju  pohotu,  a  ne  Tamaru.  Kada  je  dakle 
nestala  njegova  pohota,  on  bi  bio  najsretniji,  da  je  mogao  ustano¬ 
viti,  da  je  s  njegovom  pohotom  u  isto  vrijeme  nestala  i  Tamara. 

Dragi  moj  Teotime,  gledaj  toga  čovjeka  koji  se  moli  Bogu,  'kako 
se  tebi  čini,  s  velikom  pobožnošću  i  koji  se  tako  gorljivo  predaje 
činima  svete  nebeske  ljubavi  Ali,  molim  te,  pričekaj  ti  malo  pa  ćeš 
odmah  vidjeti,  je  li  to  zaista  Bog  kojega  on  ljubi.  Ah,  nažalost,  čim 
prestanu  prijatnost  i  radost  koje  je  on  osjećao  u  toj  ljubavi,  čim  na¬ 
stupi  razdoblje  suhoće,  on  će  sve  napustiti.  On  će  samo  usput,  tu 
i  tamo,  moliti.  Dakle,  da  je  Bog  bio  onaj  kojega  je  on  ljubio,  zašto 
bi  on  bio  prestao  ljubiti  ga?  Ta!  Bog  jest  uvijek  Bog!  Prema  tome  on 
nije  ljubio  Boga.  On  je  ljubio  samo  utjehu  Boga,  a  ne  Boga  utjehe. 

Zaista  imade  mnogo  ljudi  koji  nisu  nimalo  zadovoljni  Božjom 
ljubavlju,  ako  ona  nije  ušećerena  u  neku  sjetilnu  slatkoću.  Oni  bi 
najradije  učinili  ono  isto  što  rade  mala  djeca,  koja,  kada  im  se  dade 
meda  na  komadiću  kruha,  najprije  poližu  i  posišu  med,  a  potom 
kruh  bace.  Kada  bi  se  ugodnost  odnosno  utjeha  dale  odijeliti  od  lju¬ 
bavi,  oni  bi  ostavili  ljubav  i  prigrlili  bi  ugodnost  i  utjehu.  Tako 
dakle  oni  slijede  ljubav  samo  radi  ugodnosti  i  utjehe.  Ne  nailaze  li 
oni  u  ljubavi  na  ugodnost  i  utjehu,  to  se  oni  više  ne  brinu  ni  za 
ljubav. 

Takvi  su  ljudi  izloženi  mnogim  opasnostima.  Oni  vrlo  lako  pa¬ 
daju  u  nedoumicu.  Ili  da  se  vrate  tamo  odakle  su  pošli,  čim  im 
ponestane  ugodnosti  i  utjehe  ili  da  se  zabavljaju  taštim  i  lažnim 
ugodnostima  koje  su  vrlo  daleko  od  prave  ljubavi,  da  Heraklov  med 
uzmu  za  med  iz  Narbone. 

O  ZBUNJENOSTI  SRCA  KOJE  LJUBI  A  DA  NE  ZNA  SVIĐA  LI  SE 
NJEGOVA  LJUBAV  BlCU  KOJE  ONO  LJUBI 

Pjevač  o  kojemu  sam  ja  govorio,  kada  je  postao  gluh  nije  imao 
nikakvo  zadovoljstvo  da  pjeva  osim  ono  Sto  je  po  koji  puta  vidio 
svojega  kneza  kako  pažljivo  sluša  njegovo  pjevanje  i  u  njemu  uživa. 
O!  Kako  je  blaženo  srce,  koje  ljubi  Boga  bez  ikakva  drugog  uživanja 
osim  onoga  da  se  sviđa  Bogu!  Jer  koje  ibi  uživanje  uopće  moglo  biti 
čistije  i  savršenije  od  onoga  koje  nalazimo  u  sviđanju  Bogu! 

Pa  ipak  to  uživanje  da  se  svidimo  Bogu,  nije  u  pravom  smislu 
riječi  ljubav  prema  Bogu.  Ono  je  samo  jedan  plod  te  ljubavi.  Jer 
taj  plod  može  biti  rastavljen  od  nje,  kao  što  jedan  limuni  može  biti 
rastavljen  od  limunova  stabla.  Jer  kako  sam  ja  već  rekao,  naš  je 
glazbenik  bez  prekida  dalje  pjevao,  premda  nije  imao  nikakva  užitka 
od  svojega  pjevanja,  jer  mu  ga  je  gluhoća  onemogućavala.  A  mnogo 
i  mnogo  puta  on  je  pjevao,  a  da  nije  imao  ni  taj  užitak,  da  se  svidi 
svojemu  knezu,  jer  mu  je  knez  najprije  naredio  da  pjeva,  ali  se  zatim 
udaljio  iz  sobe  ili  je  čak  otišao  u  lov,  a  da  nije  našao  ni  slobodnoga 
vremena  ni  užitka,  da  njega  sluša. 

O,  Bože  moj!  Kada  ja  vidim  tvoje  milo  lice  koje  mi  svjedoči,  da 
se  tebi  sviđa  pjev  moje  duše!  Ah,  kakva  je  to  utjeha  za  mene!  Jer 
nema  nijednoga  drugoga  užitka  koji  bi  bio  ravan  užitku  sviđati  se 
svojemu  Bogu.  Ali,  'kada  ti,  Bože  moj,  okreneš  svoje  oči  od  mene 
i  kada  ja  više  ne  opažam  dragu  naklonost  tvojega  sviđanja  koju  si 
ti  prije  toga  nalazio  u  mojemu  pjevanju,  ah,  kako  tada  teško  trpi 
moja  duša!  Ali  ona  ipak  i  dalje  ne  prestaje  vjerno  te  ljubiti  i  bez 
prekida  tebi  pjevati  himnu  svoje  ljubavi.  Ona  ti  je  pjeva  bez  ikakva 
užitka  koji  bi  ona  u  tome  osjećala,  jer  ona  zaista  nema  nikakva 
užitka.  Ona  ti  je  pjeva  iz  čiste  ljubavi  prema  tvojoj  volji. 

Dogodi  se,  da  neko  teško  bolesno  dijete  hrabro  s  nevjerojatnim 
gađenjem  jede  sve  ono  što  mu  dade  njegova  majka.  Dijete  jede  je¬ 
dino  iz  želje,  da  ispuni  želju  majke.  Prema  ome  ono  jede  bez  ikakva 
užitka  u  jelu,  ali  zato  jede  s  drugim  užitkom,  koji  je  mnogo  više 
dostojan  štovanja  i  koji  je  mnogo  uzvišeniji,  a  to  je  užitak,  da  se 
svidi  svojoj  majci  i  da  ispuni  njezinu  želju. 

Drugo  opet  dijete  koje  ne  vidi  svoje  majke,  koje  samo  znade, 
da  to  njegova  majka  želi,  uzima  sve  što  mu  se  od  nje  donese.  I  ono 
to  sve  jede  bez  ikakva  užitka,  jer  nema  ni  užitka  da  jede,  ni  za¬ 
dovoljstva  da  vidi  užitak  svoje  majke.  Ono  jede  jednostavno  i  jedino 
zato  da  izvrši  njezinu  volju. 

Samo  zadovoljstvo  prisutnoga  kneza  ili  koje  druge  živo  ljub- 
Ijenene  osobe  uzrok  je,  da  nam  postanu  drage  neprospavane  noći, 
muke  i  napori  ipuni  znoja,  uzrok  je,  da  nam  opasnosti  postanu  .po¬ 
željne.  Ali  nema  ništa  žalosnije  nego  je  služiti  gospodaru  koji  o  tome 
ništa  ne  zna  ili  ako  zna  on  to  ni  najmanjim  znakom  ne  pokazuje, 
on  ne  daje  ni  naslutiti,  da  mu  je  to  po  volji.  U  tome  slučaju  dakle 
ljubav  mora  biti  zaista  snažna,  jer  tada  ona  drži  i  nosi  samu  sebe, 
jer  je  ne  podupire  i  ne  pomaže  nikakav  užitak  i  nikakav  izgled  na 
što  mu  drago  bilo. 

Tako  se  koji  puta  događa,  da  mi  u  vježbama  svete  ljubavi 
nemamo  nikakve  utjehe.  Mi  smo  baš  kao  gluhi  pjevači.  Mi  ne  čujemo 
svojega  vlastitoga  glasa.  Mi  se  ne  možemo  naslađivati  milinom  na¬ 
šega  glasa.  Naprotiv,  nas  mjesto  toga  pritišće  tisuću  bojazni,  nas  zbu¬ 
njuje  tisuću  buka  i  huka,  kojima  naš  neprijatelj  buči  i  viče  oko 
našega  srca.  On  nam  glasno  govori  u  naše  uho,  da  mi  valjda  nismo 
ugodni  našemu  gospodaru  i  da  je  naša  ljubav  nekorisna,  da  ona 
nema  nikakve  vrijednosti,  štoviše,  da  je  ona  pogrešna  i  tašta,  jer‘ 
nam  ona  ne  donosi  nikakve  utjehe.  Tada,  dragi  moj  Teotime,  mi  se 
mučimo  i  kinimo  bez  ikakva  užitka.  Tada  mi  trpimo  i  patimo  u  kraj¬ 
njem  nezadovoljstvu  i  jadu,  jer  ne  vidimo  ni  dobro  u  našemu  radu, 
ni  zadovoljstvo  onoga  za  kojega  radimo. 

A  u  toj  neprilici  postoji  još  jedna  činjenica,  koja  samo  povećava 
naše  zlo.  Ta  činjenica  stoji  u  tome,  da  ni  naša  duša,  ni  najviši  vrh 
našega  razuma  ne  mogu  nam  pružiti  nikakvo  olakšanje.  Jer  i  ta  si¬ 
romašna  najviša  čest  našega  razuma  toliko  je  sva  opkoljena  pri- 
šaptavanjima  koja  joj  neprijatelj  neprestano  dostavlja,  da  je  i  sama 
sva  zbunjena  i  poplašena.  Ona  i  sama  osjeća  veliku  potrebu,  da  bude 
na  oprezu,  neće  li  neprijatelj  iznenada  nasrnuti  i  na  prevaru  izma¬ 
miti  od  nje  neki  pristanak  na  zlo.  Na  taj  način  ona  ne  može  otvoriti 
nikakav  izlaz,  da  oslobodi  nižu  čest  duha. 

Premda  ta  najviša  čest  našega  razuma  nije  izgubila  srčanosti, 
ona  je  ipak  tako  strašno  napadana,  da,  iako  je  'bez  krivnje,  to  ipak 
nije  bez  muke.  A  da  mjera  zla  bude  do  vrha  ispunjena,  ona  je  lišena 
i  one  najopćenitije  utjehe  koju  čovjek  ima  u  svima  drugim  nedaćama 
ovoga  svijeta,  a  to  je  nada  da  one  neće  vječno  trajati  nego  da  će 
jednom  doći  njihov  kraj.  U  tima  duševnim  brigama  i  kušnjama  srce 
pada  u  određenu  nemoć  da  misli  na  njihov  svršetak.  I  prema  tome 
ono  ne  može  naći  olakšanje  u  utjehi. 

Istina  jest,  da  nas  vjera,  koja  stoluje  na  najvišem  vrhu  duha, 
sa  svom  sigurnošću  uvjerava,  da  će  toj  nevolji  doći  kraj  i  da  ćemo 
mi  jednoga  dana  uživati  mir.  Ali  strahovita  vika  i  buka  koje  nepri¬ 
jatelj  širi  u  ostalom  dijelu  duše,  tj.  u  nižem  dijelu  razuma,  spreča- 

vaju,  da  ise  savjeti  i  opomene  vjere  tako  reći  uopće  ne  čuju.  Prema 
tome  u  našoj  mašti  ne  preostaje  ništa  drugo  nego  mrkla  slutnja: 
Jao!  Ja  nikada  neću  biti  veseo! 

Oh,  Bože  moj,  dragi  moj  Teotime!  Upravo  taj  čas  je  doba,  kada 
našemu  Spasitelju  moramo  dokazati  našu  nepobjedivu  vjernost.  Baš 
tada  mu  moramo  dokazati,  da  mu  služimo  jedino  iz  ljubavi  prema 
njegovoj  volji,  ne  samo  bez  užitka  nego  utapajući  se  u  tome  potopu 
tuge,  strahote,  užasa  i  udaraca.  Tako  je  radila  njegova  sveta  Majka, 
tako  je  radio  sveti  Ivan  na  dan  njegove  strašne  muke.  Usred  tolikih 
boghulstava,  boli  i  smrtnoga  užasa,  oni  su  ostali  čvrsti  i  nepokolebivi 
u  ljubavi.  Oni  su  ostali  takvi  i  u  onom  času,  ikada  ni  sam  Spasitelj, 
povukavši  svu  svoju  radost  u  najviši  vrh  svojega  duha,  nije  više  na 
svojemu  božanskom  licu  pokazivao  nikakve  radosti  ni  utjehe,  kada 
su  njegove  otežale  d  tamom  smrti  pokrivene  oči  mogle  bacati  jedino 
poglede  boli,  kada  je  i  samo  sunce  moglo  bacati  jedino  zrake  užasa 
i  grozne  tame. 


DVANAESTA  GLAVA 

KAKO  USRED  TIH  UNUTRAŠNJIH  MUKA 
DUŠA  'NE  RASPOZNAJE  VISE  LJUBAV  KOJA  JE  VODI  K  BOGU. 

O  VRLO  LJUPKOJ  SMRTI  VOLJE 

Uoči  dana  kada  je  veliki  sveti  Petar  imao  biti  mučen,  došao  je 
u  tamnicu  anđeo,  svu  ju  je  ispunio  jarkim  svjetlom,  probudio  Petra, 
pozvao  ga  je,  da  ustane,  da  se  opaše,  da  se  obuje,  da  se  obuče,  skinuo 
mu  je  lisičine  i  gvožđa,  izveo  ga  je  iz  tamnice,  proveo  ga  kroz  prvu 
i  drugu  stražu  do  željeznih  vrata  koja  su  vodila  u  grad.  Ta  su  se 
sama  od  sebe  otvorila  pred  njima.  Kada  su  .prošli  jednu  ulicu,  anđeo 
je  ostavio  sv.  Petra  potpuno  slobodna.  Dap  12.6 — 11. 

U  ovome  događaju  odvija  se  pred  našim  očima  znatan  broj 
različitih  radnji,  koje  su  sve  opipljive.  Pa  ipak  sv.  Petar,  koji  je  prije 
svega  bio  probuđen,  nije  mislio,  da  su  te  radnje,  koje  se  redaju  pod 
vodstvom  anđela,  istina.  Naprotiv  on  je  držao,  da  ima  priviđenje. 
Njega  je  anđeo  probudio,  a  on  nije  mislio,  da  je  probuđen.  On  se  je 
obuo  i  obukao,  a  nije  ni  znao,  da  je  to  učinio.  On  je  hodao,  a  nije 
držao,  da  hoda.  On  je  bio  izbavljen  iz  tamnice,  a  nije  vjerovao,  da  je 
izbavljen.  I  to  toliko  više,  jer  je  čudo  njegova  izbavljenja  bilo  tako 
veliko,  da  je  ono  obuzelo  njegov  duh  na  takav  način,  da  je  on  još 
uvijek  imao  dosta  osjećanja  i  svijesti,  da  čini  ono,  što  čini.  Ali  to 

ipak  još  uvijek  nije  bilo  dosta,  da  on  spozna,  da  on  to  čini  stvarno 
i  zbiljski.  On  je  dobro  vidio  anđela,  ali  on  nije  primjećivao,  da  je  to 
istinsko  i  zbiljsko  gledanje.  To  je  stoga,  jer  on  od  izbavljenja  nije 
osjećao  nikakve  utjehe  sve  do  onoga  časa,  dok  nije  došao  k  seibi 
i  dok  nije  uskliknuo:  »Sada  uistinu  znam,  da  je  Bog  poslao  svojega 
anđela  i  da  me  je  izbavio  iz  ruku  Heroda  i  iz  svega  onoga  što  je 
židovski  narod  očekivao!«  Dap  12.11. 

Dragi  moj  Teotime!  Isto  se  zbiva  s  dušom  koju  razdiru  teške 
unutrašnje  muke.  Ona  doduše  ima  moć,  da  vjeruje  u  Boga,  da  se 
ufa  u  nj  i  da  ga  ljubi,  što  ona  uistinu  i  čini.  No  ona  ipak  nema  snage, 
da  jasno  razlikuje,  je  li  ona  uistinu  vjeruje,  ufa  se  i  ljubi  svojega 
Boga.  Nju  tako  jako  obuzima  i  razdire  strah,  da  ona  nikako  ne  može 
baciti  ipogled  na  samu  sebe,  da  gleda  ono  što  ona  čini.  I  radi  toga  njoj* 
izgleda,  da  nema  ni  vjere  ni  ufanja  ni  ljubavi  nego  samo  utvare  i 
priviđenja,  nekorisne  utiske  tih  kreposti.  Ona  njih  opaža,  a  da  ih  ni 
ne  opaža.  Opaža  ih  kao  strance  a  ne  kao  ukućane  svoje  duše. 

Pripaziš  li  malo  ti  ćeš  i  sam  ustanoviti,  da  je  naša  duša  u  slič¬ 
nom  stanju  uvijek,  kada  god  njome  snažno  drma  koja  žestoka  strast. 
Tada  ona  mnoštvo  čina  obavlja  kao  u  snu  i  tako  ih  je  malo  svjesna, 
da  gotovo  ne  može  vjerovati,  da  se  te  stvari  uistinu  događaju. 

Radi  toga  sveti  psalmist  izražava  veličinu  utjehe  koju  su  Izraelci 
osjećali  kada  su  se  vratili  iz  'babilonskoga  sužanjstva  ovim  riječima: 

Kada  se  je  Gospodinu  Siona  svidjelo, 

Da  naše  ropstvo  preokrene  u  slobodu, 

Takvo  je  ushićenje  obuzelo  naše  duše, 

Te  smo  mislili,  da  sanjamo!  Ps  125.1. 

U  latinskom  prijevodu  koji  je  načinjen  prema  Septuaginti,  to 
mjesto  glasi:  »Mi  smo  se  osjetili  kao  utješeni !«  To  znači,  divljenje 
nad  veličinom  dobra  koje  nam  je  učinjeno,  bilo  je  toliko  izvanredno, 
da  nam  je  ono  onemogućavalo  uredno  osjećati  utjehu  koju  smo  mi 
primili.  I  radi  toga  je  nama  izgledalo  kao  da  mi  nismo  bili  stvarno 
utješeni  i  kao  da  naša  utjeha  nije  bila  prava  utjeha  nego  samo  nje¬ 
zina  slika  i  njezin  san. 

Takva  su  dakle  osjećanja  duše  koju  muče  duhovne  strepnje  i 
tjeskobe.  One  izvanredno  čiste  i  bistre  ljubav.  Budući  da  je  ona 
lišena  svakoga  užitka,  pomoću  kojega  bi  ona  mogla  biti  vezana  uz 
Boga,  to  nas  ona  neposredno  povezuje  i  sjedinjuje  s  Bogom,  volju 
s  voljom,  srce  sa  srcem,  a  da  se  među  njih  ne  upliće  nikakva  radost 
i  nikakva  želja. 

Ah!  Teotime  moj,  kako  je  rascviljeno  srce,  kada  naoko  osta¬ 
vljeno  od  ljubavi  ogleda  se  unaokolo  i,  kako  se  njemu  čini,  ne  nalazi 
je  nigdje.  Ono  je  ne  nalazi  u  vanjskom  svijetu  svojih  sjetila,  jer  ona 
je  nisu  kadra  primiti.  Ono  je  ne  nalazi  ni  u  mašti  koju  nesmiljeno 
muče  različiti  utisci.  Ono  je  ne  nalazi  ni  u  razumu  kojega  zbunjuje 
tisuću  nerazumljivosti  u  rasuđivanju  i  tisuću  čudnih  bojazni,  kad 
napokon  duša  pronalazi  ljubav  na  vrhu,  na  najvišoj  točki  duha,  gdje 
ta  božanska  ljubav  ima  svoje  sjedište.  Ipak  duša  je  ni  tu  ne  prepo¬ 
znaje  i  drži,  da  to  nije  ona,  jer  joj  veličina  jada  i  tame  onemogućuje 
da  osjeti  njezinu  slast.  Duša  je  vidi,  a  da  je  ne  gleda,  susreće  je,  a 
da  je  ne  prepoznaje,  kao  da  se  to  sve  događa  u  slici  i  u  snu.  Tako  ni 
Marija  Magdalena  kada  je  srela  svojega  dragog  Učitelja  nije  osjetila 
nikakvu  utjehu,  jer  je  držala,  da  to  nije  on  nego  da  je  vrtlar.  Iv  20. 

A  što  može  učiniti  duša  kada  se  nađe  u  takvu  stanju?  Teotime 
moj,  ona  ne  zna  više,  kako  će  se  održati  u  tolikim  nevoljama  i  nema 
više  snage  ni  za  što  drugo  nego  da  pusti,  da  njezina  volja  umre  na 
rukama  volje  Božje  i  da  tako  nasljeduje  dragoga  Isusa.  Kada  je  on 
stigao  na  vrhunac  svojih  muka  na  križu,  koje  mu  je  Otac  bio  pred¬ 
odredio  i  kada  više  nije  mogao  izdržati  prekomjemost  svojih  boli, 
bio  je  kao  jelen  koji  nema  više  daha,  jer  je  satrven  od  hajke  lova¬ 
čkih  paisa,  sa  suzom  u  očima  daje  posljednji  glas  od  sebe  i  predaje  se 
lovcu.  Tako  je  i  naš  božanski  Spasitelj  u  neposrednoj  blizini  svoje 
smrti  hvatajući  posljednji  dah  u  suzama  izdahnuo  svoj  posljednji 
krik  i  zaviknuo:  »Ah,  Oče  moj,  u  tvoje  ruke  ja  preporučujem  svoj 
duh!«  Lk  23.46. 

To  je,  dragi  moj  Teotime,  bila  njegova  posljednja  riječ.  Njome 
je  taj  preljubljeni  Sin  dao  najjače  svjedočanstvo  svoje  lubavi  prema 
svojemu  Ocu. 

Kada  dakle  sva  naša  nemoć  i  sva  naša  neimaština,  kada  sve 
naše  nevolje  i  muke  dosegnu  svoj  najviši  vrhunac,  tada  nam  ne 
smije  izostati  ta  riječ,  taj  osjećaj,  to  predanje  naše  duše  u  ruke  na¬ 
šega  Spasitelja. 

Sin  je  predao  svoj  duh  Ocu  u  svojoj  krajnjoj  i  neusporedivoj 
nevolji.  Tako  i  mi!  Kada  se  grčimo  u  duhovnim  mukama  i  kada 
nam  te  muke  oduzmu  svaku  drugu  mogućnost  olakšanja  i  utjehe, 
kada  nam  oduzmu  svaku  drugu  mogućnost  da  se  dalje  borimo,  pre¬ 
poručimo  i  predajmo  naš  duh  u  ruke  toga  vječnoga  Sina,  koji  je  naš 
pravi  Otac.  Prignimo  našu  glavu  u  znak  našega  pristajanja  na  nje¬ 
govo  sviđanje,  izručimo  mu  svu  nasu  volju. 

TRINAESTA  GLAVA 


KADA  JE  VOLJA  UMRLA  SAMOJ  SEBI,  ONA  ŽIVI  JEDINO  U 

VOLJI  BOŽJOJ 

U  našemu  francuskom  jeziku  mi  imamo  osobito  prikladan  izraz 
kada  govorimo  o  smrti  ljudi.  Tu  smrt  mi  nazivamo  .prijelaz  —  trćpas, 
a  one  koji  su  umrli  nazivamo  preminulima,  otišlima  —  trćpassćs. 
Time  mi  hoćemo  reći,  da  smrt  ljudi  nije  ništa  drugo  nego  prijelaz 
iz  jednoga  života  u  drugi  i  da  umrijeti  ne  znači  ništa  drugo  nego  pri¬ 
jeći  granice  ovoga  smrtnoga  života  i  ući  u  besmrtni  život. 

Istina,  naša  volja  ne  može  nikada  umrijeti,  jednako  kao  ni  naš 
duh.  Ali  ponekad  ona  prelazi  granice  svojega  običnoga  života  zato, 
da  sva  živi  u  volji  Božjoj.  To  biva  tada,  ikada  ona  ne  zna  ni  ne  želi 
ništa  više  htjeti,  nego  se  potpuno  i  bez  ikakve  ograde  predati  svi¬ 
đanju  Božjega  Promisla,  toliko  se  smiješati  i  rastopiti  s  Božjim  svi¬ 
đanjem,  da  se  ona  više  ni  ne  vidi,  nego  da  je  sva  zajedno  s  Isusom 
Kristom  sakrivena  u  Bogu,  Kol  3.3.,  gdje  ona  živi,  ali  ne  više  ona 
sama  nego  volja  Božja  živi  u  njoj.  Gal  2.20. 

Sto  nastaje  od  zvijezda  i  njihova  svjetla,  kada  se  na  našemu 
horizontu  pojavi  sunce  i  njegovo  svjetlo?  Svjetlo  zvijezda  nipošto 
se  ne  gasi  nego  biva  jednostavno  ugrabljeno  i  progutano  od  vrhun¬ 
skoga  svjetla  sunca,  s  kojim  se  ono  uspješno  i  sretno  sjedinilo  i  po¬ 
miješalo.  I  što  se  događa  s  ljudskom  voljom,  kada  se  ona  potpuno  i 
sasvim  prepusti  božanskom  sviđanju?  Ona  ne  nastaje  sasvim,  ali  se 
to  kiko  izgubi  u  volji  Božjoj  i  toliko  se  izmiješa  s  njom,  da  se  ona  više 
ne  pojavljuje  i  da  više  nema  nikakve  druge  želje,  koja  bi  bila  odvo¬ 
jena  od  volje  Božje. 

Dragi  moj  Teotime!  Predstavi  ti  sebi  slavnoga  i  nikada  dosta 
hvaljenoga  sv.  Ljudevita!  On  se  ukrcao  u  lađu,  da  plovi  preko  mora. 
Gledaj  dalje,  kako  se  s  njim  ukrcala  kraljica,  njegova  draga  supruga. 
I  kada  bi  sada  netko  upitao  tu  hrabru  vladaricu:  »Kamo  vi,  kraljice, 
putujete?«  Ona  bi  bez  sumnje  odgovorila:  »Ja  idem  tamo  kamo  ide 
moj  kralj!«  I  ako  bi  isti  ipitalac  nastavio  dalje  pitati:  »A  je  li  vama, 
kraljice,  dobro  poznato  kamo  ide  vaš  kralj?«  Ona  bi  mu  tada  jama¬ 
čno  odgovorila:  »On  mi  je  u  glavnim  crtama  govorio  o  tome.  Ali  ja 
se  ništa  ne  brinem  za  to,  da  znam,  kamo  on  ide.  Ja  hoću  samo  to, 
da  idem  s  njim!«  I  ako  bi  pitalac  na  to  opet  uzvratio:  »Vi,  kraljice, 
nemate  dakle  nikakva  plana  na  tome  putovanju?«  Ona  bi  mu  odgo¬ 
vorila:  »Ne!  Ja  nemam  nikakav  drugi  plan  osim  da  budem  zajedno 
s  mojim  dragim  suprugom  i  gospodarom!«  Na  to  bi  joj  se  opet  moglo 
primijetiti:  »Ali!  Gledajte,  kraljice!  Kralj  plovi  u  Egipat,  da  odanle 

prijeđe  u  Palestinu.  On  će  stanovati  u  Damieti,  u  Akri  i  u  više  dru¬ 
gih  mjesta.  Nemate  li  vi,  kraljice,  nakanu,  da  i  sami  posjetite  ta  mje¬ 
sta?«  Njezin  odgovor  na  to  pitanje  bi  tada  glasio:  »-Zaista  ne!  Ja 
nemam  baš  nikakve  nakane,  osim  da  budem  uz  mojega  kralja.  Mje¬ 
sta,  u  koja  on  ide,  za  mene  su  potpuno  indiferentna  i  bez  značenja, 
osim  samo  utoliko  ukoliko  će  kralj  boraviti  u  njima.  Ja  putujem  u 
njih,  a  da  sama  ne  želim  doći  u  njih.  Jer  ja  ne  ljubim  ništa  drugo 
nego  samo  prisutnost  kralja.  Kralj  je  dakle  taj  koji  ide  i  koji  želi 
putovanje.  Naprotiv,  ja  ne  putujem,  ja  samo  slijedim  kralja.  Ja  ne 
želim  putovanje  već  samo  prisutnost  kralja.  Putovanje,  boravak  i 
sve  drugo  što  je  s  time  u  vezi  za  mene  je  potpuno  ravnodušno.« 

Sigurno  je,  upitamo  li  nekoga  slugu  koji  se  nalazi  u  pratnji  svo¬ 
jega  gospodara,  kamo  on  ide,  da  on  ne  mora  odgovoriti,  da  ide  u  to 
i  u  to  mjesto  nego  jednostavno  samo  to,  da  on  prati  svojega  gospo¬ 
dara.  Jer  on  i  tako  nikada  ne  ide  zato  što  on  to  hoće  nego  samo  zato, 
jer  to  hoće  njegov  gospodar. 

Isto  tako,  dragi  moj  Teotime,  volja  koja  se  predala  volji  Božjoj 
ne  smije  imati  više  nikakvu  svoju  volju  nego  samo  jednostavno  sli¬ 
jediti  volju  Božju.  Ona  mora  biti  kao  čovjek  koji  se  nalazi  u  lađi,  ne 
kreće  se  zbog  toga  što  bi  se  on  sam  kretao,  već  se  kreće  samo  zato, 
jer  se  kreće  lađa  u  kojoj  se  on  nalazi.  Tako  isto  i  srce  koje  se  ukrcalo 
u  Božje  sviđanje  ne  smije  imati  nikakve  druge  volje  nego  da  se  dade 
nositi  volji  Božjoj. 

Tada  srce  ne  govori  više:  »Neka  se  vrši  tvoja  volja  a  ne  moja«, 
Lk  22.42,  jer  ono  nema  više  svoje  vlastite  volje  koje  bi  se  trebalo 
odreći.  Ono  tada  govori  ispravnije:  »Gospodine,  u  tvoje  ruke  pre¬ 
dajem  svoju  volju!«  Lk  23.46.  Ps  30.6.  To  znači,  da  njegova  volja  ne 
stoji  više  u  njegovu  raspolaganju  već  da  se  ona  nalazi  na  raspolaga¬ 
nju  božanskoga  Promisla. 

Iz  toga  slijedi,  da  se  to  srce  ne  vlada  upravo  onako  kao  sluge 
koje  prate  svojega  gospodara.  Jer  kakogod  se  kod  njih  radi  još  o 
tome,  da  oni  idu  na  putovanje  po  volji  svojega  gospodara,  to  oni 
ipak  pristaju  na  to  da  ga  pTate  po  svojoj  vlastitoj  volji.  Ništa  ne 
smeta  što  ta  volja  slijedi  volju  njihova  gospodara,  što  njoj  služi,  njoj 
se  podlaže  i  pokorava.  Ipak  tu  uvijek  ostaje  činjenica,  da  kakogod 
su  gospodar  i  sluga  dvije  osobe  tako  su  isto  i  volje  gospodara  i  sluge 
dvije  volje. 

Naprotiv  volja  koja  je  umrla  samoj  sebi  da  živi  u  volji  Božjoj 
nema  više  nikakve  svoje  vlastite  volje.  Ona  je  ne  samo  podložna  i  su¬ 
kladna  volji  Božjoj  nego  ona  je  sva  umrla  samoj  sebi  i  ona  se  sva 
pretvorila  u  volju  Božju.  Za  nju  se  može  reći,  da  je  kao  ono  malo 
dijete  koje  nema  još  upotrebu  svoje  volje  da  hoće  i  da  ljubi  nešto 

drugo  osim  lice  i  grudi  svoje  drage  majke.  Jer  ono  ne  misli,  neće  i 
ne  ljubi  ništa  drugo  osim  Ibiti  u  naručju  svoje  majke,  za  koju  ono 
misli  da  je  isto  što  i  ono  samo.  Ono  uopće  ne  misli  na  to,  da  svoju 
volju  prilagodi  volji  svoje  majke.  Ta  ono  uopće  ne  osjeća  svoju  volju 
i  ne  'brine  se  za  to  da  je  ima.  Svu  svoju  'brigu  ono  prepušta  svojoj 
majci.  Ono  će  ići  kamogod  ona  hoće,  ono  će  raditi  i  htjeti  sve  štogod 
ona  pronađe,  da  je  za  nj  dobro. 

Nema  sumnje,  da  je  to  vrhunska  savršenost  naše  volje,  kada  je 
ona  tako  savršeno  sjedinjena  s  voljom  našega  vrhovnoga  dobra,  kao 
što  je  s  njime  bila  sjedinjena  volja  onoga  sveca,  koji  je  rekao:  »Go¬ 
spodine!  Po  tvojoj  volji  ti  si  me  vodio  i  upravljao!«  Ps  72.24.  Jer  što 
je  on  time  htio  reći  drugo  nego  da  se  on  nije  ni  najmanje  služio 
svojom  voljom,  da  se  vodi  i  upravlja  nego  da  se  jednostavno  prepu¬ 
stio  volji  svojega  Boga,  da  ga  ona  vodi  i  upravlja! 


ČETRNAESTA  GLAVA 

RAZJAŠNJENJE  ONOGA  STO  JE  REČENO  U  POGLEDU  SMRTI 

NAŠE  VOLJE 

Vjerojatno  da  je  presveta  Djevica,  Majka  našega  Gospodina  na¬ 
lazila  neizrecivu  radost  zbog  toga  što  na  svojim  rukama  nosi  svojega 
dragoga  malog  Isusa.  Ta  radost  onemogućila  je,  da  ona  osjeti  umor- 
nost  ili  je  u  najmanju  ruku  tu  umomost  pretvarala  u  ugodnost.  Jer 
ako  je  već  nošenje  same  mladice  agnus  castus  (čisti  jaganjac) 
olakšavalo  hod  putnika  i  oslobađalo  ih  od  umornosti  (v.  knjiga  osma 
glava  peta)  kakvo  olakšanje  nije  slavnoj  Majci  donosilo  nošenje  pra¬ 
voga  bezgrešnoga  Božjega  Jaganjca!  Iv  1.36.  1  Petr  1.19.  Pa  ako  ga 
je  ona  više  puta  puštala  da  hoda  svojim  nogama,  dok  ga  ona  drži 
za  ruku,  to  ne  znači,  da  ga  ona  nije  rado  nosila  i  da  nije  više  voljela 
nositi  ga  na  svojim  grudima,  obješena  o  svojemu  vratu.  Ona  je  to 
činila  jedino  stoga,  da  ga  vježba,  kako  će  sam  praviti  korake  i  kako 
će  samostalno  hodati. 

Tako  i  mi,  dragi  moj  Teotime,  kao  mala  djeca  našega  nebeskoga 
Oca  možemo  hodati  s  njim  na  dva  načina. 

Prvo.  Mi  možemo  hodati  koracima  naše  vlastite  volje  koju  pri¬ 
lagođujemo  njegovoj.  U  tome  hodanju  mi  uvijek  rukom  naše  poslu¬ 
šnosti  držimo  za  Tuku  njegovu  božansku  nakanu.  Slijedimo  je  svuda 
kamogod  nas  ona  vodi.  A  to  znači,  da  mi  vršimo  sve  ono  što  Bog  od 
nas  traži  objavljivanjem  svoje  volje. 

Jer  kada  on  hoće  da  ja  činim  ono  što  on  naređuje,  tada  on  hoće, 
da  ja  posjedujem  volju  i  moć  kojima  ću  ja  to  izvršiti.  Tako  na  pri¬ 
mjer  Bog  mi  je  objavio,  da  on  hoće,  da  ja  svetkujem  dan  odmora. 
Kada  on  dakle  hoće  da  ja  to  činim,  on  hoće  isto  tako,  da  i  ja  to  hoću 
učiniti  i  da  ja  zbog  toga  imadem  svoju  vlastitu  volju  kojom  ja  sli¬ 
jedim  njegovu  volju,  njoj  se  prilagođujem  i  s  njom  se  podudaram. 

Ali  mi  možemo  ići  s  našim  Gospodinom  također  i  tako,  da  ne¬ 
mamo  nikakve  vlastite  volje.  Mi  se  možemo  jednostavno  pustiti 
njemu,  da  nas  on  nosi  kako  se  to  njemu  sviđa,  kao  što  to  čini  malo 
dijete  na  rukama  svoje  majke.  To  prepuštanje  njemu  zbiva  se  nekom 
vnstom  divnoga  pristanka  koji  se  može  nazvati  sjedinjenje  ili  još  'bo¬ 
lje  jedinstvo  naše  volje  s  Božjom  voljom. 

I  to  je  način  na  koji  mi  moramo  nastojati  da  se  vladamo 
s  obzirom  na  volju  Božjega  sviđanja.  Učinci  te  volje  Božjega  sviđa¬ 
nja  potječu  jedino  od  njegove  Providnosti.  Oni  nam  dolaze,  a  da  mi 
kod  toga  ništa  ne  sudjelujemo.  Istina  jest,  da  mi  možemo  živo  htjeti, 
da  se  oni  dogode  po  volji  Božjoj  i  da  je  ta  volja  vrlo  dobra.  Ali  mi 
možemo  također  učinke  nebeskoga  Božjeg  sviđanja  primiti  potpuno 
jednostavnim  mirom  naše  volje.  Taj  mir  naše  volje  baš  ništa  ne  želi. 
On  jednostavno  pristaje  na  sve  ono,  što  Bog  hoće  da  učini  u  nama, 
na  nama  i  od  nas. 

Da  je  netko  pitao  slatko  dijete  Isusa  kada  je  on  mirno  počivao 
nošen  na  rukama  svoje  Majke,  kamo  on  ide,  ne  'bi  li  on  bio  imao 
pravo  da  odgovori:  »Ja  ne  idem  nikamo.  Mjesto  mene  ide  moja 
Majka!«  I  kada  bi  ga  taj  isti  sulbesjednik  dalje  pitao:  »Pa  ipak,  ne 
ideš  li  ti  zajedno  sa  svojom  Majkom«,  ne  bi  li  on  opet  imao  pravo 
da  mu  odgovori:  »Ne!  Nipošto  ne  idem  ja.  Premda  ja  idem  tamo 
kamo  me  nosi  moja  Majka,  ja  ne  idem  zajedno  s  njom  i  ja  ne  idem 
mojim  vlastitim  koracima.  Ja  idem  tamo  samo  koracima  moje  Maj¬ 
ke,  ja  idem  po  njoj  i  na  njoj!«  I  ako  bi  mu  isti  pitalac  ponovno 
uzvratio:  »Ali,  najdraže  moje  božansko  dijete,  na  svaki  način  ti  se 
barem  daješ  nositi  svojoj  dragoj  Majci!«  Malo  dijete  Isus  moglo  bi 
mu  na  to  odgovoriti:  »Ne!  Sigurne  ne!  Ja  neću  ništa  od  svega  toga. 
Nego  kao  što  moja  predobra  Majka  korača  za  mene  tako  ona  i  hoće 
za  mene!  Ja  njoj  isto  tako  prepuštam  brigu,  da  ona  za  mene  hoda 
i  da  za  mene  hoće  ići  kamo  je  nju  volja.  I  budući  da  ja  koračam 
samo  njezinim  koracima,  tako  ja  i  hoću  sve  samo  njezinom  voljom. 
I  otkako  se  ja  nalazim  na  njezinim  rukama,  to  ja  uopće  ne  posveću¬ 
jem  nikakvu  pažnju  na  to,  da  li  hoću  ili  neću.  Ja  jednostavno  sve 
svoje  brige  prepuštam  svojoj  Majci,  osim  jedne  jedine  brige,  da  po¬ 
čivam  na  njezinim  njedrima,  da  sisam  njezine  blagoslovljene  grudi 
i 'da  se  vješam  čvrsto  pripijen  o  njezin  predragi  vrat  tako  da  ga 

mogu  svom  svojom  ljubavlju  cjelivati  poljupcima  mojih  usta!« 
Pj  1.1. 

»A  da  znadete  i  to:  tako  dugo  dok  ja  uživam  slasti  tih  svetih 
milovanja  koja  prelaze  sve  užitke,  meni  se  čini  kao  da  je  moja  Majka 
drvo  života  a  ja  sam  na  njoj  samo  kao  njezin  plod,  ja  sam  njezino 
vlastito  srce  usred  njezinih  grudi  ili  ja  sam  njezina  duša  usred  nje¬ 
zina  srca.  Posljedica  toga  jest  da  njezini  koraci  vrijede  i  za  nju  i  za 
mene,  a  da  ja  kod  toga  ne  trebam  učiniti  niti  jedan  jedini  korak. 
Posljedica  toga  jest  isto  tako  i  to,  da  njezina  volja  vrijedi  i  za  nju 
i  za  mene  i  da  ja  ne  trebam  nikakve  volje  što  se  tiče  čina  kao  što 
su  ići  ili  doći.  Niti  ja  išta  pazim  na  to  ide  li  moja  Majka  brzo  ili  sa¬ 
svim  polako.  Isto  tako  mi  je  svejedno  ide  li  ona  s  ove  ili  s  one  strane. 
Ja  se  baš  ništa  ne  brinem  kamo  ona  hoće  ići.  Ja  sam  zadovoljan 
samo  time,  da,  štogod  se  dogodilo,  ja  se  uvijek  nalazim  na  njezinim 
rukama,  ja  se  uvijek  pritišćem  na  njezine  drage  grudi,  gdje  se  ja 
naslađujem  kao  medu  ljiljanima!«  Pj  nad  pj  2.2. 

O,  božansko  dijete  Marijino!  Dopusti  mojoj  slaboj  duši  ovaj  za¬ 
nos  ljubavi!  Idi  ti  samo  dalje,  o  drago  malo  nadasve  ljubljeno  Dijete 
ili  još  bolje  ne  idi  nego  ostani  tako  kako  jesi  sveto  pripito  na  gru¬ 
dima  svoje  drage  Majke!  Doklegod  ®i  ti  Dijete,  idi  ti  samo  uvijek  s 
njom,  na  njoj  i  po  njoj!  Nikada  ti  ne  idi  bez  nje!  O,  kako  su  blažena 
prsa  koja  su  te  nosila  i  grudi  koje  su  te  dojile!  Lk  11.27. 

Spasitelj  naših  duša  posjedovao  je  upotrebu  razuma  od  onoga 
trena  kada  je  'bio  začet  u  krilu  svoje  blažene  Majke  i  mogao  je 
razmišljati  o  svemu  tome.  Da!  To  je  isto  mogao  i  slavni  njegov 
preteča  Sv.  Ivan  Krstitelj  i  to  od  dana  kada  je  blažena  djevica  Ma¬ 
rija  pohodila  njegovu  majku  svetu  Elizabetu. 

Prema  tome  dakle  i  jedan  i  drugi  za  sve  to  vrijeme  kao  i  za 
vrijeme  djetinjstva  uživali  su  svoju  vlastitu  slobodu  da  ovo  i'li  ono 
hoće  ili  neće.  Pa  ipak  i  jedan  i  drugi,  što  se  tiče  njihova  vanjskoga 
ponašanja  svu  su  brigu  prepustili  svojim  majkama,  da  one  za  njih 
hoće  i  rade  sve  ono  što  je  potrebno. 

Teotime  moj!  I  mi  moramo  biti  isto  takvi!  Mi  moramo  postati 
tako  gipki  i  podatljivi  za  Božje  sviđanje  kao  da  smo  od  voska.  Ne 
smijemo  uopće  tratiti  vrijeme  na  to,  da  želimo  ili  hoćemo  ovo  ili 
ono,  već  moramo  to  sve  prepustiti  Bogu,  da  on  to  hoće  i  učini  za 
nas  kako  se  njemu  sviđa.  Mi  moramo  kako  veli  veliki  sveti  Apostol 
»svu  svoju  brigu  baciti  na  njega  jer  on  se  brine  za  nas!«  1  Petr  5.7. 

Pripazi,  molim  te,  dobro  na  to,  da  on  veli  »■svu  mašu  brigu«,  a 
to  znači  kako  onu  koju  mi  imamo  da  prihvatimo  ono  što  se  je  dogo¬ 
dilo  tako  i  onu  brigu  da  hoćemo  ili  nećemo  ovo  ili  ono.  Jer  on  će 

nositi  brigu  za  uspjeh  naših  pothvata  i  htjet  će  ono  što  je  za  nas 
najbolje. 

Međutim  naša  najmilija  briga  neka  bude  da  zahvaljujemo  Bogu 
za  sve  ono  što  on  učini.  Nasljedujmo  Joba  koji  je  govorio:  »Gospodin 
mi  je  mnogo  dao,  Gospodin  mi  je  to  uzeo.  Neka  bude  blagoslovljeno 
ime  Gospodnje!«  Job  1.21. 

Ne!  Ne!  Gospodine!  Ja  neću  da  se  dogodi  ovo  ili  ono.  Jer  ja 
sve  prepuštam  tebi,  da  ti  hoćeš  za  mene  kako  je  tebi  drago.  Mjesto 
da  ja  hoću  ovo  ili  ono  ja  ću  blagoslivljati  tebe  jer  si  ti  to  htio. 

Moj  Teotime!  U  kako  divinom  i  uzvišenom  poslu  je  upregnuta 
naša  volja  'kada  se  ona  okanila  brige  da  hoće  ili  da  bira  učinke 
Božjega  sviđanja  te  mjesto  toga  hvali  i  zahvaljuje  tom  Božjem  svi¬ 
đanju  za  te  učinke  Božjega  sviđanja! 


PETNAESTA  GLAVA 

NAJUZVISENIJA  služba  koju  mi  možemo  vršiti  kada 
NA  NAS  NAVALE  VANJSKE  I  UNUTRAŠNJE  MUKE  OVOGA 
ŽIVOTA  JEST  U  TOME  DA  SE  VJEŽBAMO  U  RAVNODUŠNOSTI 
I  ODUMIRANJU  NAŠE  VOLJE 

Zaista  je  potpuno  svet  posao  blagoslivljati  Boga  i  hvaliti  mu  za 
sve  ono  što  nam  on  šalje  u  svojoj  Providnosti!  Ali  kada  bismo  mi 
prepustili  Bogu  'brigu,  da  on  u  nama,  na  nama  i  od  nas  hoće  i  čini 
ono  što  se  njemu  sviđa,  a  da  mi  ni  ne  pazimo  na  ono  što  se  događa, 
premda  mi  to  dobro  osjećamo,  tada  bismo  mi  još  bolje  mogli  zabaviti 
naše  srce  a  našu  pažnju  više  posvetiti  dobroti  i  ljubavi  Božjoj.  Tada 
bismo  mi  nju  blagoslivljali  i  to  ne  po  njezinim  djelima  i  događajima 
koje  nam  ona  šalje  nego  zbog  nje  same  i  zbog  njezine  vlastite  uzvi- 
šenosti  i  sjajnosti.  Tada  bismo  mi  bez  sumje  obavljali  još  savršeniju 
vježbu,  još  kudikamo  uzvišeniju  krepost. 

Kada  je  Demetrije  opsjedao  Rodos  slavni  slikar  Protogen  koji 
se  nalazio  u  kućici  u  predgrađu  ni  na  tren  nije  prestao  raditi.  Štoviše 
on  je  svoj  posao  radio  s  tolikom  sigurnošću  i  duševnim  mirom,  da  je, 
kakogod  mu  je  gotovo  bez  prekida  stajao  mač  na  grlu,  naslikao 
izvanredno  remek -djelo:  sjajnoga  satira  koji  podcikuje  od  veselja 
svirajući  klarinet.  Plin.  Hist.  nat.  1.25. 

O  Bože  moj !  Kako  su  to  divne  duše  koje  usred  stovrsnih  nezgoda 
i  nesreća  drže  svoju  pažnju  i  svoju  ljubav  usredotočene  na  Božjoj 
dobroti,  da  je  vječno  časte  i  ljube. 

Kći  slavnoga  liječnika  i  kirurga  bolovala  je  od  trajne  groznice. 
Znajući  da  je  njezin  otac  ljubi  izvanrednom  ljubavlju,  ona  je  rekla 
jednoj  od  svojih  prijateljica:  »Ja  trpim  vrlo  velike  boli,  ali  ipak  ja 
ne  mislim  ni  na  kakav  lijek,  jer  ja  ne  znam  što  bi  moglo  poslužiti 
mojemu  ozdravljenju.  Moglo  bi  se  dogoditi,  da  ja  želim  jednu  stvar 
a  bila  bi  mi  .potrebna  druga.  Ne  činim  li  dakle  ja  bolje,  kada  tu  svo¬ 
ju  brigu  prepuštam  mojemu  ocu  koji  zna,  koji  može  i  koji  hoće  za 
mene  sve  ono  što  je  potrebno  za  moje  zdravlje?  Bilo  bi  pogrešno 
kada  bih  ja  mislila  na  to,  jer  on  će  mjesto  mene  potpuno  dosta 
misliti  na  to.  Činila  bih  krivo,  da  ja  nešto  hoću,  jer  on  će  sam  u  do¬ 
voljnoj  mjeri  htjeti  sve  ono  što  će  biti  korisno  za  me.  Ja  ću  dakle 
samo  čekati  na  to,  da  on  hoće  ono  što  drži,  da  je  uputno  za  me.  Ja 
neću  ništa  drugo  činiti  nego  samo  gledati  njega,  kada  se  bude  na¬ 
lazio  .pokraj  mene.  Tako  ću  mu  posvjedočiti  moju  djetinju  ljubav 
i  tako  ću  mu  dati  priliku,  da  upozna  moje  .potpuno  pouzdanje  u  nj.« 

Kad  ona  tako  reče,  otac  joj  odmah  podveže  ruku  d  sam  joj 
lancetom  otvori  žilu  kucavicu.  A  ta  njegova  mila  kćerka  cijelo  to 
vrijeme  nije  ni  okom  trenula,  nije  niti  jedan  .pogled  bacila  na  svoju 
ruku  koju  je  otac  zarezao,  nije  se  niti  osvrnula  na  ikirv  koja  je  počela 
teći.  Ona  je  jednostavno  cijelo  to  vrijeme  držala  svoje  oči  uprte  u 
svojega  oca,  ona  je  gledala  samo  njegovo  lice.  Ona  nije  progovorila 
niti  jednu  jedinu  riječ  nego  je  samo  tu  i  tamo  nježno  šapnula:  »Moj 
otac  mene  zaista  ljubi,  a  ja  sam  sva  njegova!«  I  kada  je  sve  bilo 
gotovo,  ona  mu  nije  ni  zahvalila  nego  je  samo  još  jedanput  ponovila 
iste  riječi  svoje  ljubavi  i  svojega  djetinjega  pouzdanja. 

Hajde  reci  ti  meni  sada,  dragi  moj  prijatelju  Teotime,  nije  li  ta 
kći  posvjedočila  mnogo  pažljiviju  i  čvrstiju  ljubav  prema  svojemu 
ocu  nego  da  je  ona  bila  puna  briga  i  misli,  da  ga  ispituje  o  lijeko¬ 
vima  za  njezinu  bolest,  da  ga  gleda  kako  otvara  njezinu  žilu  ili  da 
gleda  svoju  krv  kako  teče  i  da  mu  zahvaljuje  riječima  bez  kraja  i 
konca?  O  tome  ne  može  biti  nikakve  sumnje.  Jer  da  je  ona  mislila 
na  sebe,  što  bi  ona  time  bila  dobila  osim  što  bi  bila  natovarila  sebi 
na  glavu  suvišne  brige,  budući  da  je  njezin  otac  vodio  dovoljno  bri¬ 
ge  o  njoj?  Da  je  ona  gledala  svoju  ruku  koja  krvari,  što  bi  ona  time 
bila  postigla?  Jedino  bi  bila  osjetila  užas  straha!  A  da  je  zahvaljivala 
svojemu  ocu,  koju  bi  ona  drugu  krepost  bila  pokazala  osim  kreposti 
zahvalnosti?  Nije  li  dakle  ona  kudikamo  bolje  učinila,  da  se  sva  po¬ 
svetila  tome,  kako  će  svojemu  ocu  dokazati  svoju  dječju  ljubav  i 
što  je  ocu  bilo  neizrecivo  milije  nego  ijedna  druga  krepost. 

K  Jahvi  su  svagda  oči  moje  upravljene,  jer  on  mi  izvlači  nogu 
iz  mreže  i  zamke.  Bs  24.15.  Ako  si  dakle  upao  u  mreže  nesreća  i  ne¬ 
volje,  eh,  eh,  ne  gledaj  tada  na  svoje  neprilike  ni  na  zamke,  u  koje 

se  se  uhvatio.  Gledaj  tada  na  Boga  i  daj  njemu  neka  on  uradi  sve. 
On  će  se  brinuti  za  te.  »Baci  svoju  misao  na  njega  i  on  će  te  hra¬ 
niti!«  Ps  54.23.  1  Petr  5.7. 

Sto  se  ti  brineš  za  to,  da  hoćeš  ili  nećeš  zbivanja  i  događaje 
svijeta?  Pa  ti  i  tako  ne  znaš,  što  ti  valja  htjeti!  Ta!  Bog  uvijek  doista 
hoće  mjesto  tebe  sve  ono  što  bi  ti  mogao  htjelti,  a  da  se  ti  za  to  ne 
trebaš  ni  najmanje  truditi.  U  duševnom  miru  dakle  čekaj  djela  Bo¬ 
žjega  sviđanja.  Ono  što  on  hoće  neka  tebi  bude  dosta!  Jer  on  je  uvi¬ 
jek  nadasve  dobar.  On  je  ovako  zapovjedio  svojoj  ljubljenoj  sv. 
Katarini  Sijenskoj :  »Ti  misli  na  me,  a  ja  ću  misliti  mjesto  tebe!« 
Raym.  de  Cap.,  Vita  S.  Cath.  1.10. 

Veoma  je  teško  pravo  i  točno  izraziti  što  znači  ta  neograničena 
ravnodušnost  ljudske  volje,  koja  je  potpuno  prešla  u  volju  Božju  i 
u  njoj  umrla.  Jer,  kako  se  mend  čini,  ne  smijemo  govoriti,  da  ljud¬ 
ska  volja  pristane  na  volju  Božju,  jer  pristajanje  je  čin  duše  kojim 
ona  izražava  svoj  pristanak.  Isto  tako  ne  treba  reći,  da  volja  pri¬ 
hvaća  ili  prima,  jer  prihvaćanje  ili  primanje  su  određene  djelatnosti, 
koje  se  na  neki  način  može  nazvati  pasivne  kreposti,  kojima  mi  pri- 
grljujemo  i  prihvaćamo  ono  što  nas  stiže.  Ne  treba  također  reći  ni 
to,  da  ona  dopušta,  jer  dopuštan  je  je  čin  volje  i  prema  tome  odre¬ 
đeno  dokono  htijenje  koje  uistinu  neće  činiti  ništa  nego  ipak  hoće 
drugoga  pustiti  da  on  čini. 

Meni  se  dakle  čini,  da  je  za  dušu  koja  živi  u  toj  ravnodušnosti 
i  koja  neće  ništa  drugo  nego  naprosto  prepušta  Bogu  da  on  hoće 
ono  što  se  njemu  sviđa  najbolje  reći,  da  je  njezina  volja  u  jedno¬ 
stavnom  i  općem  očekivanju.  Smijem  to  reći  stoga,  jer  očekivati  ne 
znači  raditi  niti  u  ikojem  smislu  riječi  biti  aktivan.  Očekivati  znači 
jednostavno  'biti  izložen  ili  prepušten  nekom  zbivanju. 

I  ako  ti,  dragi  moj  Teotime,  malo  'bolje  pripaziš,  ustanovit  ćeš  da 
je  čekanje  duše  uistinu  dragovoljno.  Ali  ono  ipak  nije  nikakav  čin 
nego  je  samo  jednostavno  spremnost  primiti  sve  što  se  dogodi.  I 
kada  događaji  dođu  i  budu  dočekani,  tada  se  čekanje  pretvara  u  pri¬ 
stanak  i  privolu.  Ali  prije  nego  su  se  oni  zbili,  duša  je  zaista  u  pu¬ 
kom  očekivanju,  ona  je  ravnodušna  prema  svemu,  što  će  se  Božjoj 
volji  svidjeti,  da  odredi. 

Naš  Spasitelj  ovako  izražava  neograničeno  podvrgavanje  svoje 
ljudske  volje  volji  svojega  vječnoga  Oca.  On  veli:  »Gospodin  Bog 
je  otvorio  moje  uho!«  Iz  50.5.  To  znači:  on  mi  je  objavio  svoju  volju, 
da  ja  moram  trpjeti  mnogo  muka.  A  na  to  on  veli  dalje:  »Ja  nisam 
nimalo  protuslovio,  ja  nisam  nimalo  uzmaknuo!«  A  što  to  znači: 
»Ja  nisam  nimalo  protuslovio,  ja  nisam  nimalo  uzmaknuo?«  Sto  drugo 
ako  ne:  »Moja  volja  je  jednostavno  čekanje  i  ostaje  spremna  na  sve 

ono  što  će  Božja  volja  odrediti.  Radi  toga  ja  predajem  i  prepuštam 
moje  tijelo  na  milost  svih  onih  koji  će  ga  tući,  a  moje  obraze  na  ne¬ 
milost  svih  onih  koji  će  dh  udarati  i  koji  će  pljuvati  po  njima!«  Iz 
50.6.  Drugim  riječima  to  znači  ja  sam  spreman  na  sve  ono  što  će  oni 
htjeti  da  učine  sa  mnom. 

I  sada  gledaj,  molim  te,  dragi  moj  Teotime!  Poslije  molitve  u 
Maslinskom  vrtu,  kojom  se  predao  u  ruke  Božje,  naš  Spasitelj  se 
posve  mirno  dao  uhvatiti.  Pustio  je  da  postupaju  s  njime  i  da  ga 
odvode  kako  i  kamo  hoće  oni  koji  su  ga  raspeli.  Divljenja  vrijednom 
predanošću  on  je  stavio  u  njihove  ruke  svoje  tijelo  i  svoj  život.  Isto 
tako  iznad  svakoga  pojma  savršenom  ravnodušnošću  on  je  u  ruke 
svojega  vječnoga  Oca  predao  svoju  dušu  i  svoju  volju.  Istina  jest, 
da  on  uzdiše:  »Bože  moj,  Bože  moj,  zašto  si  me  ostavio«,  Mt  27.46,  ali 
to  je  on  učinio  samo  zato,  da  nam  pokaže  kako  su  istinske  gorčine 
i  muke  njegove  duše,  a  ne  da  radi  protiv  svete  ravnodušnosti  u  kojoj 
se  nalazio,  da  njoj  naudi.  To  je  on  dokazao  neposredno  iza  toga,  kada 
je  sav  svoj  život  i  cijelu  svoju  muku  završio  ovim  riječima  kojima 
nema  premca:  »Oče  moj,  u  tvoje  ruke  predajem  svoj  duh!«  Lk  23.46. 


Šesnaesta  glava 

POTPUNO  OGOLJENJE  DUŠE  KOJA  JE  SJEDINJENA 
S  VOLJOM  BOŽJOM 

Dragi  moj  Teotime!  Predočimo  nri  sebi  slatkoga  Isusa  kod 
Pilata  I  Za  ljubav  .prema  nama  tu  su  mu  oružnid,  stražari  i  panduri 
svukli  s  njega  njegovo  odijelo,  trgajući  komad  po  komad.  Ali  oni  još 
ni  time  nisu  bili  zadovoljni.  Povrh  toga  oni  su  još  skidali  s  njega 
i  kožu  razdirućd  je  .udarcima  šiba  i  bičeva.  Poslije  toga  svega  njego¬ 
vom  smrću,  koju  je  pretrpio  na  križu,  njegova  duša  bila  je  lišena 
tijela,  a  njegovo  tijelo  bilo  je  lišeno  života.  Ali  kada  su  prošla  tri 
dana  njegovim  svetim  uskrsnućem  duša  je  opet  obukla  svoje  slavno 
tijelo,  a  tijelo  svoju  ibesmiltnu  kožu.  Ona  se  jednako  zaodjela  u  raz¬ 
ličita  odijela,  sada  kao  hodočasnik,  sada  kao  vrtlar  ili  na  koji  mu 
drago  drugi  način,  već  prema  tome  kako  su  tražili  spas  ljudi  i  slava 
njegovoga  nebeskoga  Oca. 

Teotime  moj!  Sve  je  to  učinila  ljubav!  Ljubav  čini  i  to,  da  uđe 
u  dušu  sa  svrhom,  da  je  potakne  i  skloni,  da  ona  blaženo  umre  sa¬ 
moj  sebi  i  da  ponovno  oživi  u  Bogu.  Ljubav  je  skloni,  da  ona  svuče 

sve  ljudske  želje  i  uvažavanje  same  sebe,  koje  nije  sraslo  s  duhom 
manje  nego  je  koža  prirasla  mesu.  Ljubav  je  napokon  sasvim  ogoli. 
Ona  vuče  s  nje  sve  njezine  najdraže  sklonosti,  želje  i  sva  njezina 
čuvstva  koja  su  joj  bila  najmilija.  Tako  na  primjer  ona  svuče  s  nje 
duhovne  utjehe,  pobožnosti  i  usavršavanje  u  krepostima,  sve  same 
čine,  koji  su  prije  toga  izgledali  najnepatvoreniji  d  pravi  organski 
život  pobožne  duše. 

U  tome  dakle  času,  Teotime  moj,  duša  ima  pravo  da  usklikne: 
»Ja  sam  svukla  moje  odijelo,  kako  ću  ga  opet  obući?«  Pj  5.3.  »Ja  sam 
oprala  svoje  noge  od  svake  vrste  mojih  najmilijih  željica,  kako  ću 
ih  ubuduće  uprljati?  Gol  sam  izašao  iz  ruke  Božje,  gol  ću  se  opet 
tamo  vratiti!  Gospodin  mi  je  dao  mnogo  želja,  Gospodin  mi  ih  je 
oduzeo.  Neka  bude  blagoslovljeno  njegovo  sveto  ime!«  Job  1.25. 

Da!  Dragi  moj  Teotime!  Isti  Gospodin  koji  nam  na  našem  po¬ 
četku  daje  da  želimo  kreposti  i  koji  nam  pomaže,  da  ih  u  svima 
prilikama  vršimo,  isti  taj  Gospodin  oduzima  nam  želju  za  krepostima 
i  za  svima  duhovnim  vježbama.  A  to  sve  on  čini  samo  zato,  da  stek- 
nemo  što  više  mira,  čistoće  i  duha  iskrenosti  i  bezazlenosti  tako  da 
ne  ljubimo  ništa  drugo  osim  ono  što  se  sviđa  njegovom  božanskom 
veličanstvu. 

Lijepa  i  mudra  Judita  posjedovala  je  u  svojim  ormarima  divna 
svečana  odijela.  Usprkos  tome  ona  ih  uopće  nije  voljela,  niti  se  je 
u  svojemu  udovištrvu  ikada  njima  'kitila.  Učinila  je  to  jedino  tada 
kada  je,  nadahnuta  od  Boga,  pošla  da  uništi  Holofema.  Jdt  10.3. 

Isto  tako  moramo  činiti  i  mi!  I  kada  izučimo  vršenje  kreposti  i 
vježbe  pobožnosti,  ne  smijemo  nipošto  biti  zaljubljeni  u  njih,  niti 
dopustiti  da  nam  one  zarobe  srce.  Jedini  uvjet,  da  to  dopustimo  i  da 
budemo  zaljubljeni  u  njih  jest  da  znamo,  da  je  to  beneplacitum  Ded, 
da  je  to  ono  što  se  sviđa  Bogu.  I  kao  što  je  Judita  trajno  ostajala  u 
svojemu  odijelu  žalosti,  izuzevši  jedino  taj  čas  kada  je  Bog  htio  da 
se  ona  svečano  obuče,  tako  moramo  raditi  i  mj!  Mi  moramo  mirno 
ostati  obučeni  u  našu  bijedu  i  niskost  usred  svih  naših  nesavršenosti 
i  slabosti  sve  do  onoga  časa,  kada  nas  Bog  uzdigne  do  te  časti,  da 
vršimo  izvanredna  i  sjajna  djela. 

Ne  može  se  dugo  ostati  u  toj  ogoljenosti  ili  lišenosti  svih  čuv¬ 
stava.  Radi  toga  nam  veliki  Apostol  savjetuje,  da  najprije  svučemo 
staroga  Adama,  a  nakon  toga  da  obučemo  odijelo  novoga  Adama,  to 
jest  Isusa  Krista.  Kol  3.9.  Jer  nakon  toga  što  smo  se  odrekla  svega, 
čak  i  same  ljubavi  prema  krepostima  tako  da  ne  želimo  ni  ove  koje 
imamo  niti  ikoje  druge,  osim  utoliko  ukoliko  ih  božansko  sviđanje 
samo  sobom  donosi,  mi  moramo  ubuduće  obući  više  različitih  sklo¬ 
nosti.  Možda  će  neke  od  njih  biti  one  iste  kojih  smo  se  prije  toga 

odrekli  i  'koje  smo  ostavili.  Mi  moramo  od  sada  obući  njih  ne  stoga, 
jer  su  nam  one  ugodne,  korisne,  časne  i  kadre  da  zadovolje  ljubav 
koju  mi  imamo  prema  nama  samima,  nego  stoga,  jer  su  one  ugodne 
Bogu,  korisne  njegovoj  časti  i  određene  njegovoj  slavi. 

Eliezer  je  nosio  naušnice,  narukvice,  nova  odijela  i  druge  veli¬ 
čanstvene  darove  za  djevojku  koju  je  Bog  bio  odredio  za  sina  nje¬ 
gova  gospodara.  I  doista  on  je  te  sve  darove  poklonio  djevici  Rebeki, 
čim  je  upoznao,  da  je  ona  ta  odabranica.  1  Mojs  24.25.  Spasiteljeva 
zaručnica  treba  da  ima  nova  odijela.  Jer,  ako  se  je  iz  ljubavi  prema 
njemu  ona  odrekla  svoje  stare  ljubavi  koju  je  ona  gajila  prema  svo¬ 
jim  roditeljima,  Ps  44.11,  prema  domovini,  prema  rodnoj  kući,  prema 
prijateljima,  to  ona  sada  mora  otpočeti  novu  ljubav  kojom  će  ljubiti 
sve  prema  svojemu  novom  položaju,  i  to  ne  više  prema  ljudskim 
shvaćanjima  i  gledištima  nego  stoga  jer  to  hoće  njezin  nebeski  za¬ 
ručnik,  jer  on  to  zapovijeda  i  on  ide  za  tim  i  jer  je  on  takav  red 
postavio  u  ljubav.  Pj  2.4. 

Jer  ako  smo  skinuli  sa  sebe  staru  ljubav  za  duhovne  utjehe,  za 
vježbe  u  pobožnosti,  za  život  kreposti  pa  štoviše  i  za  naše  vlastito 
napredovanje  u  savršenosti  i  svetosti,  tada  se  moramo  obući  u  drugu, 
sasvim  novu  ljubav.  Tom  novom  ljubavlju  tada  ljubimo  te  sve  mi¬ 
losti  i  nebeske  darove  ne  zato,  jer  oni  usavršuju  i  rese  naš  duh  nego 
zato,  jer  se  njima  sveti  ime  našega  Gospodina,  njima  se  obogaćuje 
njegovo  kraljevstvo,  njima  se  slavi  njegovo  sviđanje  i  njegovo  ve¬ 
selje.  Mt  6.9. 

Zato  se  sveti  Petar  oblači  u  tamnici  ne  kako  bi  njemu  bilo  drago 
nego  onim  redom  i  onako  kako  mu  zapovijeda  anđeo.  Dap  12.8.  Prije 
svega  on  pripaže  svoj  pojas,  zatim  obuje  sandale  i  po  tome  redom 
oblači  druge  odjevne  komade.  A  slavni  sveti  Pavao  u  tren  oka  svuče 
sa  sebe  sva  svoja  nagnuća.  I  tai  čas  upita  Gospodina:  »-Gospodine, 
što  hoćeš  da  ja  učinim?«  Dap  9.6.  To  znači,  što  se  tebi,  Gospodine, 
sviđa,  da  ja  zavolim,  jer  kada  sam  se  ja  bacio  na  zemlju,  ti  si  učinio, 
da  je  moja  vlastita  volja  posve  umrla.  Ajde,  dakle,  Gospodine,  na 
njezino  mjesto  metni  ti  sada  svoje  sviđanje  i  nauči  me  vršiti  svoju 
volju,  jer  ti  si  moj  Bog.  Ps  142.10. 

Dragi  moj  Teotime,  onaj  koji  je  sve  ostavio  iz  ljubavi  prema 
Bogu,  ne  smije  nanovo  ništa  steći  osim  ono  što  i  kako  to  Bog  hoće. 
On  hrani  svoje  tijelo  samo  onako  kako  to  Bog  određuje  tako  da  ono 
služi  duhu.  On  uči  samo  toliko  da  posluži  svojemu  bližnjemu  i  svojoj 
vlastitoj  duši  onako  kako  to  božanska  nakana  želi.  On  vrši  kreposti 
ne  onako  kako  se  to  njemu  najviše  sviđa  nego  onako  kako  to 
Bog  želi. 


413 


Bog  je  zapovjedio  proroku  Izaiji,  da  se  svuče  do  gola  i  on  je  to 
učinio.  Iz  20.2.  U  takvu  stanju  on  je  hodao  i  propovijedao,  kako  neki 
vele,  tri  cijela  dana  ili  kako  drugi  misle  tri  godine.  Poslije  toga  on 
je  opet  obukao  svoje  odijelo,  jer  je  bio  prošao  rok,  koji  je  Bog  bio 
unaprijed  odredio. 

Tako  isto  treba  svući  ili  skinuti  sa  sebe  sve  svoje  željice  i  lju¬ 
bavi,  bile  one  male  ili  velike.  Mi  moramo  često  ispitvati  naše  srce, 
da  vidimo,  je  li  ono  odista  spremno  da  svuče  sa  sebe,  kako  je  to 
učinio  Izaija,  sva  svoja  odijela.  A  zatim  da  ono  opet,  kada  bude  vri¬ 
jeme  za  to,  obuče  nagnuća  i  osjećaje  koji  su  najprikladniji  da  posluže 
ljubavi  te  da  s  našim  božanskim  Spasiteljem  sasvim  goli  umremo  na 
križu,  a  poslije  toga  da  zajedno  s  njime  uskrsnemo  kao  posve  nov 
čovjek.  Rim  6.4. 

Ljubav  je  jaka  kao  smrt.  Pj  8.6.  Ona  nam  daje  jakost,  da  mo¬ 
žemo  sve  ostaviti.  Ona  je  sjajna  kao  uskrsnuće,  jer  nas  kiti  i  resi 
vječnim  blaženstvom  i  vječnom  slavom. 

SVRŠETAK  DEVETE  KNJIGE 

DESETA  KNJIGA 


ZAPOVIJED  DA  LJUBIMO  BOGA  NADASVE 


PRVA  GLAVA 

O  MILOSTI  ZAPOVIJEDI  KOJU  NAM  JE  BOG  DAO  DA  GA 
LJUBIMO  NADASVE 

Čovjek  je  savršenstvo  i  vrhunac  svemira.  Duh  je  savršenstvo 
i  vrhunac  čovjeka.  Ljubav  je  savršenstvo  i  vrhunac  duha.  Božan¬ 
ska  ljubav  je  savršenstvo  i  vrhunac  ljubavi.  Stoga  dakle  božanska 
ljubav  je  svrha,  savršenstvo  i  kruna  svemira.  U  tome,  eto,  Teoti- 
me  moj,  stoji  veličina  i  prvenstvo  zapovijedi  Božje  ljubavi  koju 
naš  Spasitelj  naziva  prva  i  glavna  zapovijed.  Mt  22.38. 

Ta  je  zapovijed  kao  sunce.  Poput  sunca  ona  daje  svjetlost  i 
čast  svima  svetim  zakonima,  svima  božanskim  naredbama  i  svima 
Svetim  pismima.  Radi  te  nebeske  ljubavi  sve  je  načinjeno  i  sve 
stoji  u  odnosu  prema  njoj.  Svi  savjeti,  svi  poticaji,  sva  nadahnuća 
i  sve  zapovijedi  rastu  s  drveta  te  svete  ljubavi,  a  sve  druge  zapo¬ 
vijedi  su  kao  cvijeće  koje  raste  na  njoj.  Vječni  život  je  njezin  plod. 
Sve  što  ne  teži  k  toj  vječnoj  ljubavi,  teži  k  vječnoj  smnti.  Velika 
zapovijed  koja  se  svojim  savršenim  preživljavanjem  produžuje  u 
vječni  život  i  u  njemu  traje  isto  tako  savršenim  životom  nije  ništa 
drugo  nego  upravo  sam  vječni  život. 

Promatraj  ti  samo,  dragi  moj  Teotime,  kako  je  taj  zakon  lju¬ 
bavi  mio  i  drag!  Eh!  Gospodine,  Bože  moji  Ne  bi  li  to  bilo  dosta, 
da  si  ti  nama  dopustio,  da  te  ljubimo  kao  što  je  Laban  dopustio  Ja¬ 
kobu  da  ljubi  Rahelu?  Jesi  li  ti  povrh  toga  morao  nas  još  poticati 
na  tu  ljubav  šaljući  nam  različite  pomene  i  poticaje?  Jesi  li  nas 
morao  tjerati  na  nju  izdajući  nam  svoje  zapovijedi?  Ali  ne,  božan¬ 
ska  moja  dobroto!  Ti  nama  zapovijedaš  zbog  toga,  da  nas  ni  tvoja 
veličina  ni  naša  podlost  niti  ikakav  drugi  izgovor  ne  odvrati  od 
toga,  da  te  ljubimo. 

Siromašni  Apel,  slavni  grčki  slikar,  koji  je  naslikao  Aleksan¬ 
dra  Velikoga,  nije  se  mogao  suzdržati,  da  ne  ljubi  lijepu  Kompa- 
spu.  Ali1  on  se  ipak  nije  usudio  da  je  ljubi,  jer  je  ona  pripadala  ve- 

likom  Aleksandru.  No  kada  mu  je  ovaj  dopustio,  da  je  ljubi,  koliko 
se  on  osjeća  dužan  njemu  koji  mu  je  dao  to  dopuštenje!  On  tada 
nije  znao,  treba  li  više  ljubiti  lijepu  Kompaspu,  koju  mu  je  tako 
veliki  car  bio  prepustio  ili  toga  samoga  velikoga  cara,  koji  mu  je 
prepustio  tu  lijepu  Kompaspu. 

O  dobri  moj  Bože!  Dragi  moj  Teotime!  Kada  bismo  mi  samo 
mogli  razumjeti  koliku  obavezu  mi  dugujemo  tome  vrhovnome 
Dobru  koje  ne  samo  što  nam  dopušta  da  ga  ljubimo  nego  nam  za¬ 
povijeda  da  ga  ljubimo.  Ah,  Bože  moj!  Ja  ne  znam  moram  li  ja  više 
ljubiti  tvoju  beskonačnu  ljepotu  koja  mi  naređuje  da  ljubim  tvoju 
božansku  dobrotu  ili  moram  li  ja  više  ljubiti  tvoju  božansku  do¬ 
brotu  koja  mi  naređuje  da  ljubim  tako  beskrajnu  ljepotu!  O  lje¬ 
poto,  kako  si  vrijedna  ljubavi,  jer  si  mi  poklonjena  od  tako  beskraj¬ 
ne  dobrote!  O  dobroto,  kako  si  ti  dostojna  ljubavi,  jer  mi  priopća¬ 
vaš  tako  uzvišenu  ljepotu! 

Na  dan  suda  Bog  će  na  divan  način  dušama  osuđenih  utisnuti 
razumijevanje  kojim  će  one  shvatiti  kako  su  veliki  gubitak  pretrp¬ 
jele.  Jer  božansko  će  veličanstvo  njima  dati,  da  jasno  vide  božan¬ 
sku  ljepotu  njegova  lica  i  beskrajno  bogatstvo  njegove  dobrote.  I 
kada  njihova  volja  ugleda  neizmjernost  i  neizrecivost  božanskih 
slasti  ona  će  se  krajnjim  naporom  svih  svojih  sila  htjeti  baciti  na 
njih  i  sjediniti  se  s  njima,  da  uživa  u  njima  i  u  njihovoj  ljubavi. 
Ali  to  će  biti  nemoguće.  Njihova  volja  će  biti  nalik  ženi  koja  je 
pretrpjela  žestoke  grčeve,  grozne  boli  i  nepodnosiv  strah,  ali  na 
kraju  ipak  u  teškim  porođajnim  mukama  umire,  a  da  nije  mogla 
roditi. 

Jer  u  istoj  onoj  mjeri,  u  kojoj  će  jasna  i  divna  spoznaja  bo¬ 
žanske  ljepote  prodrijeti  u  duše  tih  nesretnih  ljudi,  božanska  pra¬ 
vednost  će  u  istoj  mjeri  oduzeti  volji  snagu,  da  ona  neće  nikako 
moći  ljubiti  tu  božansku  divotu  i  dobrotu,  koje  će  njima  njihov 
razum  prikazati  i  predložiti  kao  najdostojnije  ljubavi.  I  taj  pogled 
koji  bi  trebao  roditi  tako  veliku  ljubav  u  njihovoj  volji  izazvat  će 
mjesto  toga  beskrajnu  žalost.  I  ta  će  žalost  u  tima  dušama  trajati 
vječno,  jer  će  se  te  izgubljene  duše  vječno  sjećati  božanske  ljepote 
koju  su  one  vidjele.  A  to  će  sjećanje  biti  neplodno  i  jalovo  od  sva¬ 
koga  dobra,  a  plodno  i  obilno  vječnim  patnjama  i  mukama,  boli¬ 
ma  i  očajanjima.  Njihovoj  volji  bit  će  ne  samo  nemoguće  ljubiti 
nego  će  u  njoj  vladati'  grozna  i  vječna  odvratnost  i  protuvolja  lju¬ 
biti  tu  nadasve  poželjnu  divotu  i  krasotu. 

Tako  će  jadni  osuđenici  zauvijek  živjeti  u  zdvojnom  bjesnilu. 
Oni  će  znati  da  postoji  savršenost  koja  je  nadasve  vrijedna  lju¬ 
bavi,  a  da  oni  ne  mogu  u  njoj  ni  uživati,  niti  je  ljubiti.  Razlog  je 

u  tome,  da  oni  to  nisu  htjeli  činiti  tada,  kada  su  je  mogli  ljubiti. 
Oni  će  gorjeti  od  žeđe  koja  će  biti  toliko  jača  koliko  će  više  sjeća¬ 
nje  na  to  »vrelo  voda  vječnoga  života«,  Jr  2.13.,  Iv  4.14.,  raspiri¬ 
vati  njihovu  vatru.  Oni  će  se  vječno  sušiti  i  gasiti,  kao  psi  koje 
muči  glad.  Ps  58.7.  A  ta  će  njihova  glad  biti  toliko  žešća,  koliko 
će  više  njihovo  pamćenje  brusiti  nezasitnu  grozotu  sjećajući  se 
gozbe  koje  su  se  oni  lišili. 

Ljutito  će  gledati  bezbožnik, 

Skrgutat  će  zubima  i  venuti. 

Propast  će  želja  opakih.  Ps  112.10. 

Sasvim  je  sigurno,  da  ja  neću  tvrditi,  da  će  taj  pogled  na 
Božju  dobrotu  koji  će  nesretnici  imati  samo  kao  blijesak  munjevite 
brzine  biti  jednake  jasnoće  kao  i  pogled  blaženih.  Usprkos  tome 
on  će  biti  tako  jasan,  da  će  oni  vidjeti  Sina  Božjega  u  njegovoj 
veličanstvenosti.  Mt  24.3.  Oni  će  vidjeti  onoga  kojega  su  proboli. 
Iv  19.37.  Dap  1.7.  Vidjevši  tu  slavu  njima  će  postati  jasno,  kako 
je  veliki  gubitak  koji  oni  trpe. 

Ah,  da  je  Bog  zabranio  ljudima  da  ga  ljube,  kolika  bi  to  bila 
žalost  za  plemenite  duše!  Sto  sve  one  ne  bi  učinile,  da  im  Bog  do¬ 
pusti,  da  ga  one  ljube.  David  je  srnuo  u  opasnost  izvanredno  su¬ 
rovoga  boja,  da  zadobije  kćerku  kralja.  1  Sam  18.25.  A  što  sve  nije 
učinio  Jakob,  da  uzmogne  oženiti  se  Rahelom.  1  Mojs  29.18.  Sto 
sve  nije  učinio  knez  Sihem,  da  se  može  vjenčati  Dinom?  1  Mojs 
34.11.  Osuđeni  bi  se  smatrali  sretnima,  kada  bi  mislili,  da  mogu 
ovđa  onda  ljubiti  Boga.  A  blaženi  bi  mislili, .da  su  osuđeni,  kada 
bi  im  pala  na  pamet  misao,  da  postoji  mogućnost  kojom  će  oni 
jedanput  biti  lišeni  te  svete  ljubavi! 

Oh!  Dobri  i  dragi  moj  Bože!  Koliko  mi  moramo  čeznuti  za 
ljepotom  tvoje  zapovijedi!  Jer,  promisli,  Teotime  moj,  kada  bi  bo¬ 
žanska  volja  nametnula  tu  zapovijed  osuđenima,  oni  bi  u  tren  oka 
bili  oslobođeni  svoje  najveće  nesreće!  Pomisli  zatim,  da  su  sveti 
blaženi  samo  zbog  toga,  jer  tu  zapovijed  provode  u  život! 

O,  nebeska  ljubavi,  kako  si  ti  draga  našim  dušama!  Neka  bude 
vječno  blagoslovljena  dobrota,  koja  nam  s  tolikom  ljubavlju  zapo¬ 
vijeda,  da  je  ljubimo,  premda  je  njezina  ljubav  tako  poželjna  i 
potrebna  za  našu  sreću,  da  bez  nje  mi  možemo  biti  samo  nesretni. 

DRUGA  GLAVA 


BOŽJA  ZAPOVIJED  LJUBAVI  SMJERA  NA  NEBO. 

ALI  ONA  JE  IPAK  DANA  VJERNICIMA  OVOGA  SVIJETA 

Kako  stoji  pisano  »nikakav  zakon  nije  uspostavljen  na  praved¬ 
nika«.  1  Tim  1.9.  Pravednik  ispunja  zakon.  Ne  postoji  nikakva  po¬ 
treba,  da  ga  zakon  opominje  i  potiče.  Pravednik  sam  od  sebe  čini 
volju  Božju.  Njega  na  to  tjera  instinkt  ljubavi  koji  vlada  u  njego¬ 
voj,  duši.  Kada  je  tome  tako,  kako  onda  blaženici  u  nebu  moraju 
biti  slobodni  i  izuzeti  od  svih  vrsta  zapovijedi!  Ta  oni  su  u  svetom 
posjedu  i  uživaju  nebeske  ljepote  i  dobrote  svojega  predragog.  A 
iz  toga  u  njihovu  duhu  izvire  i  teče  blaga  i  nježna,  ali  zato  ipak 
neminovna  potreba  da  vječno  ljube  presvetoga  Boga. 

Dragi  moj  Teotime!  Mi  ćemo  u  nebu  ljubiti  Boga  ne  stoga, 
jer  bismo  zakonom  bili  na  to  vezani  ili  obvezani  nego  stoga,  jer 
će  nas  privući  i  zanijeti  radost  koju  će  taj  tako  savršen  i  mio 
predmet  uliti  u  naša  srca.  Tada  će  dakle  sila  zapovijedi  prestati  i 
ustupit  će  mjesto  sili  radosti  koja  će  biti  plod  i  vrhunac  ispunjenja 
zapovijedi. 

Po  toj  dakle  zapovijedi  koja  nam  je  dana  za  ovaj  smrtan  ži¬ 
vot  u  kojemu  mi  živimo,  mi  smo  određeni  za  radost  koja  nam  j.e 
obećana  u  besmrtnom  životu.  Prema  tome  dakle  mi  smo  zaista  duž¬ 
ni,  da  tu  zapovijed  vrlo  strogo  vršimo.  Ta!  To  je  temeljni  zakon 
koji  je  kraj  Isus  Krist  dao  građanima  Jeruzalema  koji  se  bore  još 
ovdje  na  zemlji  zato,  da  time  zasluže  građansko  pravo  i  radost  Je¬ 
ruzalema  koji  slavi  vječno  božanske  slavlje. 

Na  svaki  način  tamo  gore  na  nebu  naše  će  srce  biti  slobodno 
od  strasti,  naša  će  duša  biti  očišćena  od  svake  rastresenosti,  naš  duh 
će  biti  iscijeljen  od  svi'h  protuslovlja  i  naše  sile  više  neće  znati 
ni  za  kakvo  protivljenje  i  odupiranje.  Radi  toga  mi  ćemo  ljubiti 
Boga  trajnom  i  nikada  prekinutom  ljubavlju.  Ljubit  ćemo  ga  ona¬ 
ko  kako  je  rečeno  za  one  četiri  svete  životinje,  koje  su  slike  četvo¬ 
rice  evanđelja,  za  koje  piše,  da  one  neprekidno  slave  Boga,  ne  pre- 
stajući  ni  dan  ni  noć.  Dap  4.8.  O,  Bože  moj  kakva  će  to  biti  radost, 
kada  naše  duše,  nastanivši  se  u  tima  vječnim  šatorima,  budu  u 
tome  vječnom  kretanju  i  u  njemu  budu  uživale  toliko  žuđeni  od¬ 
mor  svoje  vječne  ljubavi! 

Blago  onome  koji  stanuje  u  tvojoj  kući 

On  te  hvali  u  svako  doba  i  u  svaki  čas!  Ps  83.5. 

Međutim  u  ovome  smrtnom  životu  mi  ne  možemo  tražiti  ni 
zahtijevati  za  sebe  tu  izvanredno  savršenu  ljubav.  Ta!  Dok  živi¬ 
mo  tim  životom  mi  nemamo  još  ni  srce  ni  dušu  ni  duh  ni  jakost 
blaženiika  u  nebu.  Za  nas  je  dosta,  da  ljubimo  svim  srcem  i  svima 
silama  koje  imamo. 

Tako  dugo  dok  smo  mala  djeca,  mi  smo  dobri  tako  kao  što  su 
dobra  mala  djeca,  mi  govorimo  kao  mala  djeca,  mi  ljubimo  kao  mala 
djeca.  1  Kor  13.11.  Ali  kada  ćemo  mi  tamo  gore  u  nebu  biti  sa¬ 
vršeni,  tada  ćemo  mi  ostaviti  naše  djetinjstvo  i  ljubit  ćemo  Boga 
na  savršen  način. 

Tako  dakle,  dragi  moj  Teotime,  sve  doklegod  smo  mala  djeca 
u  našemu  smrtnom  životu,  kolikogod  je  do  nas,  ne  propuštajmo 
činiti  ništa  od  svega  onoga  što  nam  jd  zapovjeđeno.  Mi  to  ne  samo 
da  možemo  nego  je  to  vrlo  lako.  Cijela  ta  zapovijed  potječe  od 
ljubavi  i  to  od  Božje  ljubavi,  a  Božja  ljubav  je  nadasve  dobra, 
Božja  ljiubav  je  nadasve  vrijedna  ljubavi. 


TREĆA  GLAVA 

PREMDA  CIJELO  SRCE  SLUŽI  SVETOJ  LJUBAVI 
TO  IPAK  MOŽEMO  LJUBITI  BOGA  NA  RAZLIČITE  NAĆINE. 

A  UZ  BOGA  MOŽEMO  LJUBITI  VISE  DRUGIH  STVARI 

Kada  čovjek  kaže  sav,  on  ne  isključuje  ništa.  Pa  ipak  uza  sve 
to  čovjek  može  pripadati  sav  Bogu,  sav  svojemu  ocu,  sav  svojoj 
majci,  sav  svojemu  knezu,  sav  svojoj  domovini,  sav  svojoj  djeci, 
sav  svojim  prijateljima.  Na  taj  dakle  način  on  pripada  sav  svako¬ 
mu  od  njih,  on  pripada  sav  svima.  To  je  tako  stoga,  jer  dužnost 
kojom  čovjek  pripada  sav  jednima  nije  u  suprotnosti  s  dužnošću 
kojom  pripada  sav  drugima. 

Čovjek  se  daje  sav  po  ljubavi.  Čovjek  se  dakle  daje  sav  utoli¬ 
ko  ukoliko  on  ljubi.  Prema  tome  dakle  čovjek  se  iznad  6vega  pre¬ 
daje  Bogu,  kada  on  iznad  svega  ljubi  njegovu  božansku  dobrotu. 
Pa  kada  je  čovjek  tako  predan  Bogu,  tada  on  ne  smije  ljubiti  ni¬ 
šta  što  bi  moglo  njegovo  srce  udaljiti  od  Boga.  Tako  dakle  nikada 
nijedna  ljubav  ne  udaljuje  naša  srca  od  Boga  osim  one  koja  je 
njemu  suprotna  ili  oprečna. 

Sara  se  ništa  ne  ljuti  gledajući  Izmaela  kraj  svojega  dragog 
Izaka  sve  dotle  dok  se  on  nije  počeo  upuštati  u  to,  da  udara  po 
njemu  ili  da  ga  bocka.  1  Mojs  21.9.  Tako  se  ni  božanska  dobrota 

nimalo  ne  vrijeđa,  kada  u  nama  pokraj  svoje  ljubavi  vidi  još  i 
druge  ljubavi,  pod  uvjetom,  da  te  ljubavi  čuvaju  prema  njoj  po¬ 
štovanje  i  podložnost  koje  joj  duguju. 

Nema  sumnje,  Teotime  moj,  da  će  se  u  nebu  Bog  nama  dati 
ne  samo  djelomično  već  u  cijelosti  sav  i  potpun,  budući  da  je  on 
cjelina  koja  nema  nikakvih  dijelova.  Ali  on  će  se  ipak  nama  dati 
na  različite  načine,  i  to  na  toliko  različitih  načina  koliko  će  biti 
blaženih.  A  to  će  se  tako  dogoditi  zato  jer  on  se  doduše  daje  sav 
svima  i  sav  svakome,  ali  on  se  ipak  neće  nikada  potpuno  dati  ni 
pojedincu  ni  svima  u  cjelini. 

Mi  sa  svoje  strane  dat  ćemo  se  njemu  u  onoj  mjeri  u  kojoj  će 
se  on  dati  nama.  Mi  ćemo  doista  njega  gledati  licem  u  lice,  1  Kon 
13.12,  takva  kakav  on  uistinu  jest  u  svojoj,  ljepoti.  Ljubit  ćemo  ga 
od  srca  k  srcu,  takva  kakav  on  jest  u  svoj  svojoj  dobroti.  Ali  neće 
ga  svi  gledati  jednakom  jasnoćom,  niti  će  ga  svi  ljubiti  jednakim 
blaženstvom.  Svaki  pojedinac  gledat  će  ga  i  ljubiti  prema  posebnoj 
mjeri  glorije  ili  nebeskoga  blaženstva,  koje  mu  je  božanska  Pro¬ 
vidnost  pripravila.  Svi  ćemo  mi  jednako  imati  puninu  te  božanske 
ljubavi,  ali  ipak  ta  će  punina  po  svojoj  savršenosti  biti  nejednaka. 

Med  iz  Narbonne  potpuno  je  sladak,  a  isto  tako  je  sladak  i 
onaj  iz  Pariza.  Obadva  su  puna  slatkoće,  ali  jedan  je  od  njih  ipak 
pun  one  bolje,  finije  i  jače  slatkoće.  Premda  je  i  jedna  i  druga 
vrsta  meda  potpuno  slatka,  ipak  nijedna  nije  sasvim  slatka. 

Ja  ispovijedam  poštovanje  suverenom  knezu,  a  ispovijedam  ga 
također  i  podčinjenom.  Prema  jednom  i  prema  drugom  dakle  ja 
ispovijedam  svu  moju  vjernost,  ali  ja  je  ipak  sasvim  ne  dajem  ni 
jednomu  ni  drugomu.  Jer  u  onoj  vjernosti  koju  ja  ispovijedam 
prema  suverenom  ja  ne  isključujem  vjernost  prema  podčinjenom,  a 
u  vjernosti  prema  podčinjenom  ja  ne  uključujem  vjernost  prema 
suverenom. 

Ako  će  dakle  u  nebu,  gdje  će  na  vlas  biti  u  djelo  provođene 
riječi:  »Ljubite  Gospodina  Boga  svojega  svim  srcem«,  5  Mojs  6.5. 
Mt  22.37,  vladati  tako  velike  razlike  u  ljubavi,  kakvo  je  tada  čudo, 
ako  ih  i  u  ovom  smrtnom  životu  imade  mnogo. 

Teotime  moj,  ne  samo  među  onima  koji  ljube  Boga  svim  svo¬ 
jim  srcem  imade  takvih  koji  ga  ljube  više  i  takvih  koji  ga  ljube 
manje.  Cak  i  jedna  te  ista  osoba  često  premašuje  sama  sebe  u  toj 
uzvišenoj  vježbi  da  ljubi  Boga  više  od  svih  drugih  osoba  i  stvari. 

Apel  je  stvarao  jedan  puta  bolje  nego  drugi  puta.  Koji  puta 
on  bi  premašio  samoga  sebe.  On  je  obično  svu  svoju  pažnju  i  svu 
svoju  umjetnost  usredotočivao  na  to,  da  slika  Aleksandra  Veliko¬ 
ga.  Ali  on  se  ipak  nije  uvijek  sav  cjelovito  i  potpuno  unosio  u  to 

slikanje,  tako  da  mu  ne  bi  još  ostalo  i  drugih  sila  kojima  je  on 
stvarao  veću  umjetnost  i  rađao  veću  ljubav.  On  je  ipak  to  slikanje 
obavljao  na  življi  i  savršeniji  način.  On  je  uvijek  uposlio  sav  svoj 
duh,  da  najbolje  izvede  slike  Aleksandra  Velikoga.  Tada  je  on  svoj 
duh  upregnuo  bez  ikakva  pridržaja  i  ograničenja.  Ali  po  koji  puta 
je  on  to  činio  na  mnogo  snažniji  i  sretniji  način. 

Tko  ne  zna,  da  se  u  toj  svetoj  ljubavi  napreduje  i  da  je  svrše¬ 
tak  života  svetaca  ispunjen  kudikamo  većom  ljubavlju  nego  je  bio 
njihov  početak? 

U  načinu  izražavanja  Svetoga  Pisma  »činiti  nešto  od  svega 
svojega  srca«  ne  znači  ništa  drugo  nego  činiti  to  rado,  činiti  to  od 
srca,  bez  ograde  i  pridržaja.  »Gospodine,«  pjevaše  David,  »ja  sam 
te  tražio  svim  svojim  srcem.  Ja  sam  vikao  iz  svega  svojega  srca, 
Gospodine,  usliši  me!«  Ps  118.10  Ps  118.145.  I  Sveto  Pismo  svje¬ 
doči,  da  je  on  doista  svim  svojim  srcem  slijedio  Boga.  1  Sam  13  i 
d.  Dap  13.22.  Usprkos  tome  Sveto  Pismo  ipak  piše  o  Ezekiji:  »Od 
svih  kraljeva  u  Judeji  nijedan  mu  nije  bio  ravan,  ni  od  onih  koji 
su  bili  prije  njega  ni  od  onih  koji  su  bili  poslije  njega.  On  se  je 
ujedinio  s  Bogom  i  nikada  se  više  nije  okrenuo  od  njega!  4  Kr  18.5. 
A  potom  govoreći  o  Joziji  Sveto  Pismo  veli,  da  prije  njega  nije 
bilo  nijednoga  sličnoga  kralja,  koji  bi  se  bio  okrenuo  Gospodinu, 
svim  svojim  srcem,  svom  svojom  dušom  i  svom  svojom  snagom, 
poštujući  sav  Mojsijev  zakon.  Ni  poslije  njega  nitko  se  nije  uzdi¬ 
gao  da  bude  njemu  ravan!«  4  Kr  23.25. 

Vidiš  li  ti  dakle,  dragi  moj  Teotime,  molim  te.  Vidiš  li  ti,  da 
su  David,  Ezekija  i  Jozija  ljubili  Boga  iz  svega  svojega  srca,  a  da 
ga  ipak  usprkos  tome  sva  trojica  njih  nisu  ljubila  jednako,  budući 
da  nijedan  od  njih  nije  imao  sebi  ravna,  kako  veli  Sveto  Pismo. 
Sva  trojica  od  njih,  svaki  sa  svoje  strane,  ljubili  su  ga  iz  svega 
svojega  srca,  ali  nijedan  pojedinac  od  njih,  ni  sva  trojica  njih  za¬ 
jedno  nisu  ga  ljubili  potpuno  nego  ga  je  svaki  od  njih  ljubio  na 
svoj  poseban  način.  Sva  trojica  njih  bila  su  slična  u  tome,  što  je 
svaki  od  njih  dao  cijelo  svoje  srce.  A  sva  trojica  njih  bila  su  raz- 
lična  po  načinu  kojim  su  oni  dali  svoje  srce,  Ne  postoji  nikakva 
sumnja,  da  je  David,  promatran  sam  za  sebe,  i  sam  prema  sebi 
i  te  kako  bio  različan  u  toj  ljubavi.  S  onim  drugim  srcem  koje  je 
Bog  stvorio  »čisto  i  bistro  u  njemu«  i  s  »njegovim  pravim  du¬ 
hom«,  koji  je  Bog  po  svetoj  pokori  obnovio  u  njegovu  srcu,  Ps 
50.2,  on  je  neusporedivo  melodioznije  pjevao  svoju  himnu  ljubavi, 
nego  je  to  ikada  učinio  sa  svojim  prvorođenim  srcem  i  sa  svojim 
prvim  duhom.  Ps  50.12. 

Svi  pravi  ljubavnici  su  jednaki.  Svi  oni  daruju  Bogu  cijelo 
svoje  srce  i  to  svima  svojim  silama.  Ali  oni  su  isto  tako  i  nejed¬ 
naki.  Svaki  od  njih  to  čini  drukčije.  Oni  to  čine  na  različite  nači¬ 
ne.  Jedna  poklanjaju  doduše  cijelo  svoje  srce  sa  svima  svojim  si¬ 
lama,  ali  to  čine  na  manje  savršen  način  nego  drugi.  Jedni  ga 
poklanjaju  svojim  mučeništvom,  drugi  svojim  djevičanstvom,  treći 
svojim  siromaštvom,  četvrti  svojim  radom,  za  duše,  peti  svojom 
kontemplacijom,  šesti  svojom  aktivnošću  i  tako  dalje  redom.  Svi 
to  rade  tako,  da  vrše  Božje  zapovijedi.  Ipak  jedni  to  čine  s  manje 
savršenosti  nego  drugi. 

Štoviše  i  sam  Jakob,  kojega  Sveto  Pismo  zove  »Božjim  sve¬ 
cem«,  Dan  3.35,  i  za  kojega  nas  Bog  uvjerava,  da  ga  je  ljubio,  Mal 
1.2.,  Rim  9.13  ispovijeda,  da  je  svima  svojim  silama  služio  Labanu. 
1  Mojs  31.6,  A  zašto  je  on  služio  Labanu,  ako  ne  zato,  da  dobije 
lijepu  Rahelu  koju  je  ljubio  svima  svojim  silama?  On  služi  Labanu 
svima  svojim  silama,  on  služi  Bogu  svima  svojim  silama,  on  ljubi 
Rahelu  svima  svojim  silama,  ali  radi  toga  on  ne  ljubi  Rahelu  kao 
Boga,  niti  ljubi  Boga  kao  Rahelu. 

On  ljubi  Boga  kao  svojega  Boga  iznad  svih  drugih  stvari  i 
više  nego  samoga  sebe.  On  ljubi  Rahelu  kao  svoju  ženu  više  nego 
sve  druge  žene  i  kao  samoga  sebe.  On  ljubi  Boga  apsluitnom  i  su¬ 
verenom  ljubavlju  koja  sve  nadvisuje,  a  Rahelu  ljubi  najvišom 
bračnom  ljubavlju.  Jedna  ljubav  nije  protivna  drugoj,  jer  ljubav 
prema  Raheli  ni  najmanje  ne  nanosi  povredu  suverenim  povlasti¬ 
cama  i  prednostima  Božje  ljubavi. 

Prema  tome  dakle,  dragi  moj  Teotime,  vrijednost  ljubavi  koju 
mi  gajimo  za  Boga,  ovisi  o  uzvišenosti  i  izvrsnosti  pobude  zbog  koje 
i  kojom  mi  ljubimo  Boga.  A  ta  stoji1  u  tome,  da  ga  mi  ljubimo  radi 
njegove  -beskrajne,  neizrecive  dobrote,  da  ga  ljubimci  utoliko  ukoli¬ 
ko  je  on  Bog  i  jer  je  on  Bog.  Tako  dakle  jedna  kap  te  ljubavi  vrijedi 
više,  ima  veću  snagu  i  zaslužuje  više  poštovanja  nego  sve  druge 
vrste  ljubavi  koje  bi  se  ikada  mogle  pojaviti,  bilo  u  srcima  ljudi 
bilo  u  zboru  anđela.  Tako  dugo  dok  ta  ljubav  živi,  ona  vlada  i  su¬ 
vereno  se  diže  iznad  svake  druge  ljubavi.  Ona  pretpostavlja  i  više 
cijeni  Boga  i  njegovu  svetu  volju  nego  sve  druge  stvari  kojegod  i 
kakvegod  one  bile,  i  to  bez  ikakva  izuzetka  i  bez  ikakve  razlike. 

Četvrta  glava 


DVA  STUPNJA  SAVRŠENOSTI  KOJIMA  MOŽEMO  VRŠITI  TU 
ZAPOVIJED  U  OVOM  SMRTNOM  ŽIVOTU 

Dok  je  još  veliki  kralj  Salamom  posjedovao  i  uživao  Božji  duh, 
ispjevao  je  svetu  Pjesmu  nad  pjesmama.  Po  običaju  onoga  vreme¬ 
na  on  je  imao  veliku  šarolikost  gospođa  i  gospođica,  koje  su  se,  pod 
različitim  uvjetima  i  pod  različitim  naslovima,  posvetile  njegovoj 
ljubavi.  Pj.  6.7.  Prvo.  On  je  imao  jednu  koja  je  bila  isključiva,  je¬ 
dna  jedina  prijateljica.  Ona  je  bila  potpuno  savršena,  potpuno  iz¬ 
vanredna,  kao  osebujna  golubica  s  kojom  se  sve  druge  uopće  nisu 
mogle  usporediti  i  kojoj  je  on  zbog  toga  dao  posebno  ime  —  Sula- 
mitka.  Sulamitka  u  židovskom  jeziku  znači  savršena.  Drugo.  Osim 
Sulamitke  Salamon  je  imao  još  šezdeset  žena,  koje  su  iza  nje  za¬ 
uzimale  prvi  stupanj  časti  i  poštovanja  i  koje  su  se  zvale  kraljice. 
Treće.  Osim  svih  ovih  na  trećem  mjestu  bilo  je  još  osamdeset  gos¬ 
pođa,  koje  doduše  nisu  bale  kraljice,  ali  su  ipak  imale  svoj  dio  u 
kraljevskoj  postelji  kao  časne  i  zakonite  prijateljice.  Četvrto.  Na¬ 
pokon  tu  su  još  hile  mlade  gospođice  kojima  nije  tailo  broja,  a  koje 
su  bile  pričuva  sa  svrhom  d'a  zauzmu  mjesto  pređašnjih  onim  re¬ 
dam  kojim  će  one  napustiti  svoja  mjesta. 

Eto!  Dragi  moj  Teotime!  Imajući  dakle  na  pameti  sve  ono  Što 
se  događalo  u  kraljevskoj  palači  Salamon  je  opisao  različite  savrše¬ 
nosti  duša,  koje  su  se  u  budućnosti  trebale  klanjati  velikomu  kra¬ 
lju  mira  Isusu  Kristu,  našemu  Gospodinu,  koje  su  ga  u  budućnosti 
trebale  ljubiti  i  služiti  mu. 

Među  tima  dušama  imade  takvih  koje  su  se  nedavno  oslobodile 
svojih  grijeha  i  koje  su  čvrsto  odlučile  ljubiti  Boga,  ali  koje  su 
unatoč  tome  još  novakinje,  naučnice,  početnice,  nježne  i  slabe.  One 
ljube  božansku  dobrotu,  ali  njihova  je  ljubav  pomiješana  s  tolikim 
drugim  različitim  nagnućima  tako,  da  j,e  njihova  ljubav  još  kao  u 
svojemu  djetinjstvu.  Uz  našega  Gospodina  one  ljube  još  mnoštvo 
drugih  suvišnih,  taštih  i  opasnih  stvari. 

Kada  mladi  feniks  upravo  uskrsne  iz  svojega  pepela,  on  ima 
tek  malo,  slabašno  perje,  beznačajne  malje  tako  da  se  njima  može 
jedva  dići  od  zemlje.  Prema  tome  kod  njega  možemo  govoriti  prije 
o  skakutanju  nego  o  lijetu.  Tako  isto  mlade  nježne  duše  koje  su  se 
netom  rodile  iz  pepela  svoje  pokore  ne  mogu  se  još  vinuti  u  visi¬ 
ne  i  letjeti  u  daleko  slobodno  more  svete  ljubavi.  Njih  zadržava 
mnoštvo  zlih  navika  i  izopačenih  običaja  koje  su  im  ostavili  grijesi 
pređašnjega  života.  Pa  ipak!  Njih  oživljuje,  prožimlje,  zanosi  i  daje 

im  krila  ljubav,  i  to  prava  ljubav.  Inače  one  ne  bi  bile  ostavile 
grijeh.  Ali  ta  njihova  ljubav  unatoč  tome  ostaje  još  uvijek  mlada 
i  slaba.  I  osim  toga  tu  ljubav  opkoljuje  sva  sila  drugih  ljubavi  i 
ona  ne  može  roditi  tolikim  plodom  kolikim  bi  rodila  kada  bi  zapre¬ 
mala  cijelo  srce. 

Takav  je  bio  i  rasipni  sin,  kada  je  ostavio  opako  društvo  i  ču¬ 
vanje  svinja  među  kojima  je  živio.  Napola  gol,  sav  uprljan  od  ne¬ 
čistoće  koju  je  navukao  na  se  živeći  među  tima  nečistim  životinja¬ 
ma,  on1  se  opet  vratio  u  zagrljaj  svojega  jedinoga  oca.  A  što  drugo 
znači  ostaviti  svinje  nego  okrenuti  se  i  povući  se  od  grijeha?  A  što 
drugo  znači  biti  sav  poderan,  biti  u  dronjcima,  biti  zasmrađen  nego 
imati  ljubav  koja  je  još  ometana  od  navika  i  nagnuća  koja  teže 
grijehu?  Međutim,  on  je  ipak  posjedovao  život,  koji  je  ljubav.  Kao 
feniks  koji  se  ponovno  rodio  iz  svojega  pepela,  tako  je  i  on  odskora 
uskrsnuo.  Njegov  otac  veli:  »Bijaše  mrtav  i  opet  oživje!«  Lk  15.32. 

Takve  dakle  duše  Pjesma  nad  pjesmama  zove  »mlade  djevoj¬ 
ke«.  Pj  6.7.8.  One  su  osjetile  miris  zaručnikova  imena  koji  odiše 
samo  spasenjem  i  oproštenjem.  One  ga  ljube  istinskom  ljubavlju, 
ali  ta  njihova  ljubav  je,  kao  i  one  same,  još  u  svojoj  nježnoj  mla¬ 
dosti.  Tako  isto  mlade  djevojke  zaista  svim  srcem  ljube  svojega 
zaručnika,  ako  ga  imaju.  Ali  uza  sve  to  one  ne  prestaju  i  dalje 
živo  ljubiti  prstenje  i  druge  sitnice,  ne  prestaju  ljubiti  svoje  dru¬ 
garice,  s  kojima  se  one  ludo  vole  zabavljati  i  igrati-  One  i  dalje 
vole  plesati,  biti  nestašne,  šaliti  se,  zabavljati  se  s  malim  pticama, 
malim  psima,  vjevericama  i  drugim  sličnim  igračkama.  Tako  dakle 
mlade  i  neiskusne,  nedavno  obraćene  duše,  sasvim  sigurno  veoma 
ljube  svetoga  nebeskog  zaručnika,  ali  njihova  je  ljubav  pomiješana 
i  isprepletena  s  mnoštvom  dragovoljnih  rastresenosti  i  zabava.  Na 
taj  način  one  njega  zaista  ljube  iznad  svih  drugih  stvari,  ali  one 
se  u  isto  vrijeme  ne  prestaju  zabavljati  drugim  stvarima,  koje  one 
ljube  ne  u  njegovu  duhu  nego  mimo  njega,  izvan  njega  i  bez  njega. 
Svakako  sitne  nepodopštine  i  nepravilnosti  u  riječima,  u  kretnja¬ 
ma,  u  odijevanju,  u  razbibrigi  i  u  stotinu  drugih  nestašluka,  šala  i 
vragolija,  pravo  govoreći,  nisu  protiv  Božje  volje.  Ali  isto  tako  nisu 
ni  po  Božjoj  volji,  već  su  izvan  nje  i  bez  nje. 

Ali  imade  i  takvih  duša,  koje  su  već  dobrano  uznapredovale  u 
Božjoj  ljubavi,  koje  su  od  sebe  odsjekle  svaku  ljubav  koju  su  imale 
prema  opasnim  stvorovima,  a  koje  ipak  uza  sve  to  ne  prestaju 
imati  suviše  i  opasne  ljubavi.  One  to  čine  stoga,  jer  je  njihova  lju¬ 
bav  prema  stvorovima,  za  koje  Bog  hoće  da  ih  one  ljube,  pretje¬ 
rana,  prenježna  i  previše  puna  strasti. 

Bog  je  htio  da  Adam  nježno  ljubi  Evu,  ali  ipak  ne  toliko  nježno, 
da  njoj  za  ljubav  prekrši  zapovijed  koju  mu  je  njegovo  božansko 

veličanstvo  dalo.  On  dalele  nije  ljubio  ni  stvar  koja  je  suvišna, 
kao  ni  stvar  koja  je  sama  po  sebi  opasna.  Al'i  on  ju  je  ljubio  više 
nego  je  trebalo  i  na  način  koji  je  opasan.  Ljubav  prema  našim  ro¬ 
diteljima,  prijateljima,  dobročiniteljima  sigurno  je  po  Božjoj  volji, 
ali  mi  ih  ne  smijemo  ljubiti  pretjerano. 

Tako  isto  mi  možemo  na  neuređen  i  neuredan  način  ljubiti 
naše  zvanje,  pa  neka  ono  bude  najduhovnije  što  se  može  zamisliti, 
naše  vježbe  pobožnosti,  koje  zaista  moramo  svim  srcem  ljubiti.  To 
mi  činimo  tada  kada  mi  njih  cijenimo  više  nego  poslušnost  ili  više 
nego  opće  dobro  ili  kada  mi  njih  ljubimo  kao  posljednji  cilj,  prem¬ 
da  su  oni  samo  sredstva  i  put  naše  sinovske  želje  i  namjere,  to 
jest  Božje  ljubavi. 

Te  dakle  duše  koje  ne  ljube  ništa  drugo  nego  samo  ono  što  Bog 
hoće  da  one  ljube,  prekoračuju  mjeru  u  načinu  kojim  one  ljube. 
One  uistinu  ljube  Božju  dobrotu  iznad  svih  stvari,  ali  ne  u  svima 
stvarima.  Jer  one  iste  stvari  koje  je  njima  ne  samo  dopušteno  lju¬ 
biti,  nego  im  je  zapovjeđeno  da  ih  ljube  prema  Božjoj  volji,  one  ne 
ljube  samo  po  Božjoj  volji,  nego  ih  ljube  zbog  razloga  i  pobuda 
koje  sigurno  nisu  protiv  Boga,  ali  svakako  leže  izvan  Boga.  Na  taj 
način  one  su  nalik  ptici  feniksu.  Dobivši  svoje  prvo  perje  i  ojačav¬ 
ši  u  neku  ruku  svoje  slabe  sile,  on  odmah  polijeće  u  visine,  ali  jer 
nema  još  dosta  jakosti,  da  izdrži  duži  lijet,  on  se  često  spušta  na 
zemlju,  da  se  na  njoj  odmori. 

Tako  se  dogodilo  onom  siromašnom  mladiću,  koji  je  od  svoje¬ 
ga  ranog  djetinjstva  držao  zapovijedi  Božje,  Mt  19.20,  i  nije  želio 
dobra  drugoga,  ali  je  previše  nježno  ljubio  ona  koja  je  posjedovao. 
I  kada  mu  je  naš  Gospodin  savjetovao,  da  ih  pokloni  siromasima, 
on  se  sav  pokunjio  i  ražalostio.  Lk  18.21.  On  nije  ljubio  ništa  dru¬ 
go  doli  samo  orno  što  mu  je  bilo  dopušteno  ljubiti.  Ali  on  je  to  lju¬ 
bio  ljubavlju  koja  je  bila  veća  nego  je  trebalo  i  k  -tomu  uskogru¬ 
dna. 

Te  dakle  duše,  dragi  moj  Teotime,  ljube  zaista  previše  žarko  i 
suviše,  to  jest  više  nego  treba,  ali  one  nipošto  ne  ljube  suvišnosti, 
već  samo  ono  što  moraju  ljubiti.  Radi  toga  one  uživaju  u  zajedni¬ 
štvu  s  nebeskim  Salamonom,  to  jest  u  sjedinjenju  s  njim,  u  sabra¬ 
nosti,  zaljubljenosti  i  odmaranju  u  njegovoj  ljubavi,  o  kojima  smo 
već  govorili  u  petoj  i  šestoj  knjizi.  Aid  one  ne  uživaju  kao  njegove 
zaručnice,  jer  suvišnost  ili  porekomjernost  kojom  one  ljube  dobre 
stvari  sprečava  ih  da  one  često  ulaze  u  to  božansko  sjedinjenje  sa 
zaručnikom.  One  su  zaokupljene  i  zabavljene  time  što  ljube  izvan 
njega  i  bez  njega  ono  što  bi  morale  ljubiti  u  njemu  i  radi  njega. 

PETA  GLAVA 


DVA  DAUNA  STUPNJA  VEĆE  SAVRŠENOSTI  KOJIMA  MI 
MOŽEMO  LJUBITI  BOGA  IZNAD  SVIH  DRUGIH  STVARI 

Osim  toga  imađe  i  takvih  duža  koje  ne  ljube  ni  suvišnosti  ni  sa 
suvišnošću.  One  ljube  samo  ono  što  Bog  hoće  i  kako  Bog  hoće.  One 
ljube  samo  ono  što  je  predmet  Božjega  sviđanja.  To  su  sretne  duše, 
jer  one  ljube  Boga,  one  ljube  svoje  prijatelje  u  Bogu  i  svoje  ne¬ 
prijatelje  radi  Boga.  One  zajedno  uz  Boga  ljube  i  više  drugih  stva¬ 
ri,  ali  nijednu  od  njih  one  ne  ljube  osim  u  Bogu  i  radi  Boga.  One 
ljube  Boga  ne  samo  iznad  svih  stvari,  nego  u  svima  stvarima,  a 
sve  stvari  u  Bogu.  One  su  slične  feniksu  koji  se  potpuno  pomladio 
i  ojačao,  kojega  nikada  ne  vidimo  nigdje  drugdje  osim  u  zraku  ili 
na  visokim  vrhuncima  gora,  koji  su  također  visoko  u  zraku.  Jer 
tako  dsto  i  te  duše  ne  ljube  ništa,  ako  to  nije  u  Bogu.  One  ljube  da¬ 
kle  samo  ono  što  je  u  Bogu,  premda  zajedno  s  Bogom  ili  bolje  reći 
zajedno  uz)  Boga  one  ljube  još  više  drugih  stvari,  to  jest  one  ljube 
Boga  zajedno  s  više  drugih  stvari. 

Sveti  Luka  izvještava,  9.59,  da  je  naš  Gospodin  mladića  koji 
ga  je  zaista  jako  ljubio  bio  pozvao,  da  pođe  za  njim.  Ali  taj  mla¬ 
dić  je  još  veoma  ljubio  svojega  oca  i  zbog  toga  je  želio  vratiti  se  k 
njemu.  Naš  Gospodin  pobija  potrebmost  te  ljubavi  i  potiče  mladića, 
da  se  oduševi  za  čistiju  ljubav,  da  ljubi  ne  samo  našega  Gospodi¬ 
na  više  nego  svojega  oca,  nego  da  ljubi  svojega  oca  u  našemu  Gos¬ 
podinu.  Naš  Gospodin  ga  izričito  opominje:  »Ostavi  mrtvima  brigu 
da  pokapaju  mrtve,  a  što  se  tiče  tebe,  koji  si  našao  život,  ti  idi  i 
navješćuj  kraljevstvo  Božje!«  Lk  9.59. 

I  te  duše,  dragi  moj  Teotime,  kao  što  ti  vidiš,  tako  su  tijesno 
sjedinjene  sa  zaručnikom,  da  zaslužuju  imati'  dio  u  njegovoj  časti 
i  biti  kraljice  kao  što  je  on  kralj.  Ta!  One  cijele  pripadaju  njemu 
bez  igdje  ikakve  diobe  ili  odijeljenosti.  One  ne  ljube  ništa  drugo 
izvan  njega  i  bez  njega,  već  samo  u  njemu  i  radi  njega. 

Ali  konačno  iznad  svih  tih  duša  ima  jedna  duša  koja  je  nada¬ 
sve  jedna  i  jedinstvena,  koja  je  kraljica  kraljica,  koja  najviše  lju¬ 
bi,  koja  je  najmilija  i  koja  je  najljubljenija  od  svih  prijateljica 
božanskoga  zaručnika.  Ona  ne  samo  da  ljubi  Boga  iznad  svih  stvari 
i  u  svima  stvarima,  nego  ona  ni  ne  ljubi  ništa  drugo  osim  Boga  u 
svima  stvarima.  Ona  dakle  ne  ljubi  više  stvari  nego  samo  jednu 
jedinu  stvaT,  a  to  je  Bog.  A  budući  da  je  to  Bog  sam  kojega  ona 
ljubi  u  svemu  što  ona  ljubi,  ona  ga  ljubi  posvuda  na  .posve  isti 
način,  ta'ko  kako  ito  traži  njegovo  božansko  sviđanje,  izvan  svih 

drugih  stvari  i  bez  svih  drugih  stvari.  Ako  Asver  zaista  ljubi  samo 
Esteru,  zašto  bi  je  on  trebao  ljubiti  više  kada  je  ona  bogato  naki- 
ćena  i  namirisana,  nego  kada  je  ona  u  svojemu  običnom  odijelu? 
Ako  ja  uistinu  ljubim  samo  mojega  Spasitelja,  zašto  onda  ja  ne  bih 
ljubio  goru  Kalvariju  isto  toliko  koliko  ljubim  i  brdo  Tabor,  jer 
moj  se  Spasitelj  nalazi  na  gori  Kalvariji  isto  toliko  koliko  se  na¬ 
lazi  i  na  brdu  Taboru.  I  zašto  ja  ne  bih  rekao  iz  dubine  svojega 
srca  na  jednom  kao  i  na  drugom  mjestu:  »Dobro  je  ovdje  biti!« 
Mt  17.4. 

Ja  ljubim  Spasitelja  u  Egiptu,  a  da  ne  ljubim  Egipat.  Mt  2.15. 
Zašto  ga  ne  bih  ljubio  na  gozbi  Simuna  Gubavoga,  a  da  ne  lju¬ 
bim  gozbu?  Mt  26.6.  Iako  ga  ljubim  i  tada  kada  ga  hule  i  pusuju, 
Mt  27.39,  a  da  ne  ljubim  hule  i  psovke,  zašto  ga  ne  bih  ljubio,  kada 
je  namirisan  skupocjenom  mirisnom  mašću  Marije  Magdalene,  a 
da  ne  ljubim  ni  tu  skupocjenu  mast  ni  njezin  miris? 

To  je  pravi  znak,  da  mi  u  svima  stvarima  ljubimo  samo  Boga, 
kada  ga  mi  zaista  u  svima  stvarima  ljubimo  na  isti  način.  Jer  on 
je  u  samom  sebi  uvijek  jednak,  a  sva  nejednakost  naše  ljubavi 
prema  njemu  može  potjecati  samo  odatle,  što  mi  imademo  pred 
očima  nešto  što  nije  on. 

Ona  sveta  zaljubljenica  ne  ljubi  svojega  kralja  s  cijelim  sve¬ 
mirom  više  nego  bi  ga  ljubila,  da  je  on  sam  bez  svemira.  Jer  sve 
ono  drugo  što  je  izvan  Boga  i  što  nije  Bog  za  nju  nije  ništa.  Sa¬ 
svim  čista  duša  ne  ljubi  ni  sam  raj  iz  drugoga  razloga  osim  zbog 
toga,  što  u  raju  ljubi  svojega  zaručnika.  Ali  i  sam  zaručnik  koji 
je  tako  neograničeno  ljubljen  u  svojemu  raju,  kada  on  ne  bi  imao 
raja  za  poklanjanje,  on  zbog  toga  ne  bi  bio  manje  vrijedan  lju¬ 
bavi,  ni  manje  ljubljen  od  te  svoje  hrabre  zaljubljenice.  Ta!  Ona 
ne  ljubi  raj  svojega  zaručnika  nego  samo  zaručnika  svojega  raja. 
Ona  ne  štuie  Kalvariju  na  kojoj  je  niezin  zaručnik  raspet  manie. 
nego  nebo  u  kojemu  je  on  slavljen. 

Vagnemo  li  jednu  od  triju  kuglica  koje  su  nađene  u  srcu  svete 
Klare  Montefalkonske,  ustanovit  ćemo,  da  je  ona  isto  toliko  teška 
koliko  i  sve  tri  zajedno.  Tako  isto  i  velika  ljubav  nalazi,  da  je  i 
Bog  sam  isto  toliko  dostojan  ljubavi  koliko  i  svi  stvorovi  s  njim 
zajedno,  jer  ona  sve  stvorove  ljubi  samo  u  Bogu  i  radi  Boga. 

Tih  tako  savršenih  duša  imade  tako  malo,  da  se  svaka  od  njih 
naziva  »jedinica  svoje  majke«,  Pj  6.8.,  koja  je  božanski  Promisao. 
Ona  se  zove  i  »jedina  golubica«,  tamo  6.9,  koja  ljubi  samo  svojega 
goluba.  Ona  se  zove  »savršena«,  jer  je  ona  po  svojoj  ljubavi  postala 
jedno  te  isto  s  najvišom  savršenošću.  Prema  tome  ona  može  u  čed¬ 
noj  istini  ireći:  »Ja  pripadam  jedino  mojemu  predragom,  a  i  on 
čezne  jedino  za  mnom!«  Pj  7.11. 

Nema  nikakve  sumnje,  dragi  moj  Teotime,  da  ne  postoji  niti 
jedno  jedino  biće  koje  bi  tako  savršeno  doprlo  do  toga  uzvišenoga 
i  izvanrednoga  stupnja  u  ljubavi  prema  svojemu  predragom  osim 
presvete  Djevice  naše  drage  Gospe.  Ona  je  jedna  jedina  go¬ 
lubica,  toliko  jedinstvena  u  svojoj  ljubavi,  da  sve  druge,  kada  se 
usporede  s  njom  zaslužuju  prije  ime  vrana  nego  golubica. 

Ali  ostavimo  li  po  strani  tu  kraljicu  kojoj  nema  ravne  u  nje¬ 
zinoj  neusporedivoj  uzvišenosti,  mi  smo  sigurno  vidjeli  duše  koje 
su  se  do  te  mjere  nalazile  u  stanju  te  čiste  ljubavi,  da,  usporedimo 
li  ih  s  drugima,  one  mogu  zadržati  prijestolje  kraljica,  jedin¬ 
stvenih  golubica  i  savršenih  prijateljica  svojega  zaručnika. 
Jer,  molim  te  lijepo,  dragi  moj  Teotime,  što  je  morao  biti  onaj,  koji 
je  iz  svega  svojega  srca  pjevao  Bogu: 

»Na  nebu  tko  mi  može  biti  drag  ako  ne  ti? 

A  što  ću  ja  željeti  ovdje  na  zemlji,  ako  neću  tražiti  tebe? 

Ps  72.25. 

A  što  da  kažemo  o  onome  koji  je  uskliknuo:  »Radi  njega  sam 
sve  žrtvovao  i  sve  smatram  blatom,  samo  da  njega  dobijem!«  Filip 
3.8.  Ne  posvjedočuje  li  on  time,  da  nije  ljubio  ništa  drugo  osim 
svojega  Učitelja  i  da  ga  je  ljubio  iznad  svih  drugih  stvari?  A  ka¬ 
kvo  je  moglo  biti  čuvstvo  onoga  velikoga  zaljubljenika  koji  je 
cijelu  noć  uzdisao:  »Moj  Bože,  ti  si  sve  paoje!« 

Takvi  su  bili  sveti  Augustin,  sveti  Bernard,  dvije  svete  Kata¬ 
rine:  Sijenska  i  Genovska  i  mnogi  drugi.  Nasljeđujući  te  jedin¬ 
stvene  duše  svaki  od  nas  može  težiti  prema  tome  božanskom  stup¬ 
nju  ljubavi. 

Izvanredne  su  i  rijetke  te  duše  i  nemaju  nikakve  sličnosti  s 
pticama  ovoga  svijeta,  a  pogotovo  ne  s  feniksom  koji  je  izuzetno 
rijedak.  Njih  možemo  usporediti  jedino  s  pticom,  za  koju  se  veli, 
da  radi  svoje  izvanredne  ljepote  i  radi  svoje  plemenitosti  nije  od 
ovoga  svijeta  nego  iz  raja,  po  kojemu  nosi  i  svoje  ime.  Ona  se 
naime  zove  rajska  ptica.  Ta  lijepa  ptica  prezire  zemlju  i  nikada 
je  ne  dotiče.  Ona  uvijek  živi  u  zraku.  Štoviše  i  tada  kada  se  ona 
želi  odmoriti,  ona  se  tankim  nitima  objesi  o  drvo  i  ostaje  tako  vi¬ 
sjeti  u  zraku,  izvan  kojega  i  bez  kojega  ona  ne  može  ni  letjeti  ni 
odmarati  se.  Lopez,  Hist.  Indic.  Occid.  C.  IX. 

Na  jednaki  način,  pravo  govoreći,  i  te  velike  duše  ne  ljube 
stvorove  zbog  njih  samih  nego  ih  ljube  u  njihovomu  Stvoritelju, 
a  njihova  Stvoritelja  ljube  u  njima.  I  kada  se  one  zbog  zapovijedi 

ljubavi  posvete  nekomu  stvoru,  tada  one  to  čine  jedino  stoga,  da 
se  odmore  u  Bogu,  koji  je  jedina  i  posljednja  želja  i  nada  njihove 
ljubavi.  Budući  da  one  nalaze  Boga  u  stvorovima,  a  stvorove  u  Bo¬ 
gu,  one  ljube  Boga,  a  ne  stvorove.  Kod  njih  se  zbiva  ono  isto 
što  se  događa  i  kod  biserara.  Kada  biserari  love  bisere  pa  nađu 
bisere  u  oštrigama,  oni  svoj  ulov  cijene  ipak  jedino  zbog  bisera 
koje  su  našli. 

Konačno  ja  držim,  da  nije  nikada  postojalo  smrtno  biće  koje 
je  nebeskoga  zaručnika  ljubilo  tom  jedinom  tako  savršenom  i  či¬ 
stom  ljubavlju,  izuzevši  jedino  blaženu  Djevicu  Mariju,  koja  je 
bila  njegova  zaručnica  i  ujedno  njegova  Majka. 

Nasuprot  tome,  što  se  tiče  provođenja  u  život  tih  četiriju  raz¬ 
lika  ljubavi,  jedva  da  se  može  živjeti  drukčije  nego  da  se  od  jed¬ 
ne  prelazi  na  drugu. 

Duše  koje  su,  kao  mlade  djevojke,  još  uvijek  zbunjene  ili  sme¬ 
tene  od  mnogo  različitih,  taštih,  pustih  i  opasnih  sklonosti,  pri 
svemu  tomu  ipak  mnogo  puta  imaju  čuvstva  najčistije  i  najviše 
ljubavi.  Ali  jer  ta  čuvstva  samo  kao  bljesci  strelovitom  brzinom 
zasjaju  i  nestaju  ne  može  se  reći,  da  su  te  duše  prebrodile  stalež 
mladih  djevica  novakinja  i  naučnica. 

Ali  jednako  se  događa  katkada  i  dušama  koje  su  se  popele  do 
stupnja  jedinstvenih  i  savršenih  zaljubljenika,  da  one  olabave  i 
jako  popuste,  čak  i  tako  daleko,  da  počine  goleme  nesavršenosti 
i  nemile  lake  grijehe.  To  možemo  ustanoviti  na  mnogim  i  dosta 
oštrim  nesuglasicama  koje  su  izbile  među  slavnim  Božjim  sluga¬ 
ma  pa  štoviše  i  među  nekolicinom  apostola.  Ne  može  se  nijekati, 
da  su  oni  pali  u  neke  nesavršenosti,  kao  ni  to,  da  je  na  neki  način 
bila  povrijeđena  ljubav  i  da  je  svakako  bio  povrijeđen  njezin  žar 
i  njezina  revnost.  Međutim  jer  su  te  velike  duše  većinom  ljubile 
Boga  savršeno  čistom  ljubavlju,  usprkos  tomu  moramo  reći,  da  su 
se  one  nalazile  u  stanju  savršene  ljubavi. 

Mi  vidimo,  da  dobro  drvo  nikada  ne  rađa  otrovan  plod,  već 
samo  nezreo,  crvljiv,  pohvaren  plod,  koji  je  upropašten  od  namet¬ 
nika  poput  imele,  mahovine  i  dr.  Tako  isto  i  veliki  sveci  nikada 
ne  počinjaju  smrtan  grijeh,  ali  svakako  se  događa,  da  oni  čine 
mnogo  toga  što  je  suvišno  i  nekorisno,  što  je  nedozrelo,  trpko  i 
gorko,  žestoko  i  loše  začinjeno.  I  prema  tome  dakle  valja  priznati, 
da  je  to  drveće  plodno.  U  protivnom  slučaju  ono  ne  bi  bilo  dobro. 
Ali  isto  tako  ne  treba  ni  poricati,  da  su  neki  od  njegovih  plodova 
neplodni.  Jer  tko  će  poricati,  da  rese  i  imele,  ti  biljni  nametnici, 
koji  rastu  na  drvu,  nisu  neplodni?  Tako  isto  tko  će  nijekati,  da 
sitne  srdžbe,  male  neumjerenosti  u  veselosti  i  uživanju,  u  ismjehi- 

vanju,  u  taštini  i  druge  takve  strasti  nisu  beskorisna  i  neispravna 
uzbuđenja?  Pa  ipak  kraj  svega  toga  i  pravednik  ih  čini  sedam 
puta  na  dan,  to  jest  vrlo  često.  Posl  24.16. 


Šesta  glava 

SVIMA  ONIMA  KOJI  LJUBE  BOGA  ZAJEDNIČKO  JE  TO  DA  GA 
LJUBE  IZNAD  SVIH  STVARI 

Među  onima  koji  zaista  ljube  Boga  imade  različitih  stupnjeva 
ljubavi,  ali  pri  svoj  toj  različitosti  imade  samo  jedna  jedina  zapo¬ 
vijed  koja  općenito  i  jednako  obvezuje  svakoga  od  njih  jednakom 
i  nepromjenljivom  dužnošću.  Ta  dužnost  se  vrši  na  različite  načine 
i  s  beskrajnom  raznolikošću  u  savršenosti.  Jer  ne  postoje  ni  cigle 
dvije  duše  na  zemlji,  kao  ni  dva  anđela  na  nebu,  ikoji  hi  imali  dvije 
potpuno  jednake  ljubavi.  Kao  što  se  jedna  zvijezda  razlikuje  od 
druge  po  svojemu  sjaju,  1  Kor  15.41,  tako  će  biiti  i  kod  svakoga 
sveca  poslije  uskrsnuća.  Sva'ki  će  pjevati  svoju  vlastitu  pjesmu 
slave  i  dobit  će  ime,  za  koje  ne  zna  nitko  osiim  onoga  koji  ga  pri¬ 
ma.  Otkr  2.17. 

Koji  je  dakle  stupanj  ljubavi  na  koji  Božja  zapovijed  sve  nas 
obvezuje  podjednako,  općenito,  uvijek  i  svagdje? 

Bio  je  to  čin  Promisla  Duha  Svetoga,  da  je  njegovo  božansko 
veličanstvo  na  saboru  u  Tridemtu  kanoniziralo  i  posvetilo  nebesku 
zaoovijed  ljubavi  radije  riječju  »dilectio«  nego  riječju  »amor«.  Jer 
kako  god  i  riječ  »dilectio«  izražava  ljubav,  ta  ljubav  ipak  nije  obič¬ 
na,  jednostavna  ljubav,  nego  je  to  ljubav  koja  je  nastala  kao  po¬ 
sljedica  izbora  i  štovanja,  kako  to  i  sama  riječ  kaže  i  kako  to  do¬ 
bro  bilježi  slavni  sv.  Toma,  S.  Th,  Ia  Ilae,  qu  26,  art.  3.  Jer  ta 
nas  zapovijed  obvezuje  na  ljubav  koja  je  izabrana  između  tisuću 
drugih,  kao  što  je  predragi  te  ljubavi  izabran  između  tisuću  dru¬ 
gih,  kako  to  u  Pjesmi  nad  pjesmama  potvrđuju  riječi  drage  milje¬ 
nice  Sulam'itke.  Pj  5.10. 

To  je  ljubav  koja  mora  nadmašiti  i  nadjačati  sve  druge  ljuba¬ 
vi,  to  je  ljubav  koja  mora  vladati  svima  našim  uzbuđenjima,  čuv¬ 
stvima  i  strastima.  I  to  je  ono  što  Bog  od  nas  traži:  od  svih  naših 
ljubavi  ljubav  prema  njemu  mora  biti  najsrdačnija,  mora  gospo¬ 
dariti  cijelim  našim  srcem.  Ona  mora  biti  najviše  milovana.  Ona 
mora  obuzimati  cijelu  našu  dušu.  Ona  mora  biti  najopćenitija.  Ona 
mora  osvojiti  sve  naše  moći,  ona  mora  zaposliti  i  ispunjati  sav  naš 

duh.  Ona  mora  biti  na  j  uzvišeni  ja,  ali  u  isto  vrijeme  ona  mora  biti  i 
najčvršća  i  najstabilnija.  Ta  ljubav  mora  pretvarati  u  djelo  svu  našu 
snagu  i  jakost.  I  jer  mi  tom  ljubavlju  izabiremo  Boga  za  najviši 
predmet  našega  duha,  zato  je  to  ljubav  najvišega  izbora  i  izbor 
najviše  ljubavi. 

Ti  znaš,  dragi  moj  Teotime,  da  imade  različitih  vrsta  ljubavi: 
kao  što  su  na  primjer  očinska  ljubav,  djetinja,  sinovska,  bratska, 
bračna,  društvena,  socijalna  ljubaiv  pa  zatim  ljubav  zahvalnosti, 
zavisnosti  i  stotinu  drugih  ljubavi.  Sve  su  te  ljubavi  različite  po 
svojoj  odličnosti  i  sve  su  talko  prilagođene  svojim  predmetima  i 
usklađene  s  njima,  da  se  ne  mogu  tako  jednostavno  primijeniti  ili 
prilagoditi  drugim  predmetima.  Tko  bi  svojega  oca  ljubio  samo 
bratskom  ljubavlju,  taj  ga  sigurno  ne  bi  dosta  ljubio.  Tko  bi  svoju 
ženu  ljubio  samo  kao  svojega  oca,  taj  je  sigurno  ne  bi  ljubio  kako 
treba.  Tko  bi  svojega  slugu  ljubio  kao  svojega  sina,  taj  bi  poči¬ 
njao  neučtivost. 

Ljubav  je  kao  i  čast.  Kao  što  se  časti  razlikuju  prema  različi¬ 
tosti  odličnosti  zbog  kojih  se  čast  iskazuje,  upravo  tako  se  ljubavi 
razlikuju  prema  različitosti  dobrote  zbog  kojih  se  one  rađaju  i  po¬ 
kazuju.  Najviša  čast  pripada  najvišoj  odličnosti,  a  najviša  ljubav 
najvišoj  dobroti.  Božja  ljubav  je  ljubav  kojoj  nema  ravne,  jer  Bož¬ 
ja  dobrota  je  dobrota  kojoj  nema  ravne. 

»Slušaj,  Izraele,  tvoj  Bog  je  jedini  Gospodin!  I  radi  toga  ti  ćeš 
ga  ljubiti  svom  svojim  srcem,  svom  svojom  dušom,  svim  svojim  ra¬ 
zumom  i  svima  svojim  silama!«  Deut  6.4 — 5. 

Jer  je  Bog  jedini  Gospodin  i  jer  njegova  dobrota  neizmjerno 
nadmašuje  svaku  drugu  dobrotu,  moramo  ga  ljubiti  najvišom  lju¬ 
bavlju,  ljubavlju  koja  je  najviša  i  najjača,  ljubavlju  koja  je  naj- 
uzvišenija  tako  da  se  ona  ne  može  ni  s  čime  drugim  usporediti. 

To  je  ona  vrhovna  ljubav  koja  daje  Bogu  najveće  štovanje  u 
našemu  srcu,  kojom  mi  najviše  cijenimo  tu  čast,  da  se  Bogu  sviđa¬ 
mo  i  da  mu  budemo  dragi,  kojom  mi  njega  volimo  i  ljubimo  više 
nego  sve  druge  stvari. 

Tako  dakle,  dragi  moj  Teotime,  ne  vidiš  li  ti,  da  svaki  onaj. 
koji  Boga  ljubi  na  taj  način  svu  svoju  dušu  i  sve  svoje  sile  po¬ 
svećuje  Bogu?  Ta,  on  će  uvijek  i  zauvijek  u  svima  prilikama  više 
voljeti  Božju  naklonost  nego  sve  druge  stvari  i  bit  će  uvijek  spre¬ 
man  ostaviti  sav  svijet,  samo  da  sačuva  ljubav  koju  duguje  Bož¬ 
joj  dobroti. 

Jednom  riječju  to  je  ljubav  u  najuzvišenijem  smislu  riječi  ili 
to  je  najuzvišeniji  smisao  ljubavi,  to  je  najuzvišeniji  pojam  riječi 
ljubav,  koja  je  zapovjeđena  svima  smrtnicima  uopće  .i  svakome 

od  njih  napose  sve  od  onoga  časa  kada  su  došli  do  slobodne  upo¬ 
trebe  razuma.  Ta  je  ljubav  moguća  svakome,  a  potrebna  je  svima, 
da  budu  spaseni. 


SEDMA  GLAVA 
RAZJAŠNJENJE  PRETHODNE  GLAVE 

Ne  zna  se  nikada  potpuno  jasno  i  potpuno  sigurno,  barem  ne 
sigurnošću  vjere,  (posjedujemo  li  mi  pravu  ljubav  prema  Bogu,  koja 
se  traži  da  se  sipasimo.  Trid.  sabor,  6.  sjed,  9.  gl.  Ali  to  ništa  ne 
smeta,  da  o  tome  možemo  ustanoviti  postojanje  više  znakova.  Je¬ 
dan  od  najsigurnijih  i  gotovo  nepre varljivih  dolazi  na  vidjelo,  ka¬ 
da  se  neika  velika  ljubav  prema  stvorovima  suprotstavi  namjerama 
Božje  ljubavi.  Jer  ako  je  u  to  vrijeme  u  duši  Božja  ljubav,  ona  će 
tada  jasno  pokazati  kako  su  veliki  utjecaj  i  vlast  koje  ona  ima 
na  volju.  Ona  će  tada  na  djelu  pokazati,  da  ne  samo  što  nema  ni¬ 
kakva  gospodara  nad  sobom  nego  da  nema  ni  nikakva  sudruga. 
Ona  će  pokazati,  da  odbacuje  i  obara  sve  što  joj  se  protivi  i  da 
sve  podlaže  svojim  namjerama. 

Kada  se  nesretna  vojska  zlih  duhova  pobunila  protiv  svojega 
stvoritelja  i  kada  je  nato  na  svoju  buntovničku  stranu  htjela  pri¬ 
vući  vojsku  blaženih  duhova,  davni  sveti  Mihovil  oduševljava¬ 
jući  svoje  drugove  na  vjernost  koju  duguju  svojemu  Bogu,  na  svoj 
anđeoski  način  vikao  je  u  nebeskom  Jeruzalemu  visokim  glasom: 
»Tko  je  kao  Bog?«  I  tima  riječima  on  je  oborio  izdajicu  Lucifera 
s  njegovom  pratnjom,  koja  se  je  htjela  učiniti  jednakom  s  božan¬ 
skim  veličanstvom.  I  kako  se  govori  od  toga  je  bilo  dano  ime  sv. 
Mihovilu,  jer  Mihovil  ne  .znači  ništa  drugo  nego:  »Tko  je  kao  Bog?« 
Grgur  Veliki,  Hom  34  ad  Evang. 

Pa  kada  ljubav  prema  stvorenim  stvarima  hoće  da  odvuče  naš 
duh  na  svoju  stranu  i  da  nas  učini  neposlušnima  božanskomu  veli¬ 
čanstvu,  ako  se  u  našoj  duši  nalazi  velika  ljubav,  ona  pruža  otpor 
■i  brani  se  kao  drugi  sveti  Mihovil  i  pruža  sigurnost  sposobnostima 
i  snagama  duše  u  službi  Božjoj  istim  onim  odlučnim  riječima:  »Tko 
je  kao  Bog?«  Kakva  dobrota  leži  u  stvorovima  koja  bi  trebala  pri¬ 
vući  k  sebi  ljudska  srca,  da  se  ona  pobune  protiv  nenadmašive 
dobrote  njihovoga  Boga? 

Kada  je  svet,  hrabar  i  plemenit  čovjek  Josip  uvidio,  da  ljubav 
njegove  gospodarice  teži  za  tim,  da  razori  ljubav  koju  on  duguje 

svojemu  gospodaru,  on  je  uskliknuo:  »Ah!  Očuvaj  me,  Bože,  da 
pogazim  štovanje  koje  dugujem  mojemu  gospodaru,  koji  se  toliko 
pouzdaj e  u  mene!  Kako  bih  dakle  ja  mogao  počiniti  taj  zločin  i  sa¬ 
griješiti  protiv  mojega  Boga?«  Post  39.8. 

Pripazi  dobro,  dragi  moj  Teotime,  na  te  tri  ljubavi  koje  dragi 
Josip  nosi  u  svojemu  srcu!  On  ljubi  svoju  gospodaricu,  on  ljubi 
svojega  gospodara,  on  ljubi  svojega  Boga.  Ali  čim  se  ova  ljubav 
prema  njegovoj  gospodarici  postavi  protiv  ljubavi  prema  njegovu 
gospodaru,  on  je  na  mjestu  ostavlja  i  bježi  od  nje,  jednako  kao  što 
bi  on  ostavio  i  ljubav  prema  svojemu  gospodaru,  kada  bi  ona  po¬ 
stala  protivna  ljubavi  prema  njegovom  Bogu.  Od  svih  ljubavi  ona 
prema  Bogu  mora  biti  toliko  najomiljenija,  da  zbog  nje  budemo 
spremni  ostaviti  sve  druge  ljubavi. 

Po  zakonitom  moralu  onoga  vremena  Sara  je  svoju  službeni¬ 
cu  Agaru  prepustila  svojemu  suprugu  Ahrahamu,  da  mu  rodi  dje¬ 
cu.  I  kada  je  Agara  postala  majka,  ona  je  krajnje  iprezirala  svoju 
gospodaricu  Saru.  Post  16.4.  Do  toga  časa  nije  se  zapravo  moglo 
razlikovati,  komu  je  pripadala  najveća  Abrahamova  ljubav,  je  li 
to  bila  ona  koju  je  gajio  za  Saru  ili  je  to  bila  ona  koju  je  imao 
za  Agaru.  Jer  on  je  s  Agarom  postupao  jednako  kao  i  sa  Sarom,  a 
osim  toga  Agara  je  uživala  prednost  zato,  jer  je  bila  plodna.  Me¬ 
đutim  kada  se  iznenada  dogodilo  te  je  Abrahamu  palo  na  pamet 
da  usporedi  te  dvije  ljubavi,  dobri  je  Abraham  lako  upoznao,  koja 
je  ljubav  bila  jača.  Jer  jedva  što  mu  je  Sara  predbacila,  da  Agara 
nju  prezire,  Abraham  joj  je  odmah  odgovorio:  »Agara  je  tvoja  so¬ 
barica.  Ona  je  pod  tvojom  vlašću.  Ti  čini  s  njom,  što  te  je  volja!« 
Post  16.6.  Od  toga  časa  Sara  je  toliko  mučila  tu  siromašnu  Agaru, 
da  je  ona  bila  prisiljena  ukloniti  se  i  nestati. 

Božja  ljubav  sigurno  hoće,  da  mi  imademo  i  drugih  ljubavi  i 
često  mi  ne  bismo  znali  reći,  koja  je  glavna  ljubav  našega  srca. 
Jer  to  ljudsko  STce  mnogo  pulta  i  te  kako  uživa  u  ljubavi  prema 
stvorovima.  Radi  toga  se  često  događa,  da  ono  mnogo  više  množi 
svoje  čine  ljubavi  prema  stvorovima  nego  svoje  čine  ljubavi  pre¬ 
ma  svojemu  Bogu.  A  usprkos  tome  sveta  ljubav  prema  Bogu  ne 
prestaje  nadvisivati  sve  druge  ljubavi.  Prema  tome  mnogo  puta 
ispada,  da  istom  događaji  pokazuju,  kada  se  stvor  suprotstavlja 
Bogu.  I  tada  u  taj  tren  mi  se  opredjeljujemo  za  svetu  ljubav  i  njoj 
podlažemo  sve  druge  naše  ljubavi. 

Kod  stvorenih  stvari  često  postoji  razlika  između  veličine  i  do¬ 
brote.  Jedan  od  Kleopatrinih  bisera  vrijedio  je  više  nego  naša  naj¬ 
viša  hridina,  premda  je  ova  kudikamo  veća  od  njega.  Jedan  je 
kamen  veći,  a  drugi  je  vredniji.  Pita  se,  koja  je  najveća  slava  ne- 

koga  kneza:  je  li  to  ona  koju  je  on  stekao  u  ratu  pomoću  oružja, 
ili  je  to  ona  koju  je  on  zaslužio  u  miru  putem  pravednosti.  Meni  se 
čini,  da  je  vojnička  slava  veća,  ali  da  je  ona  druga  bolja.  Među 
instrumentima  bubnjavi  i  trube  prave  veću  buku,  ali  su  lutnje  i 
spinete  melodioznije  od  njih.  Zvuk  jednih  je  jači,  a  drugih  je  miliji 
i  duhovniji.  Jedna  unca  balzama  neće  nikada  proširiti  toliko  mirisa 
koliko  jedna  litra  aspikova  ulja,  ali  miris  balzama  ostat  će  uvijek 
miliji  i  bolji. 

Dragi  moj  Teotime,  istina  je  i  ti  ćeš  je  lako  ustanoviti,  da  je 
neka  majka  toliko  zaokupljena  svojim  djetetom  te  se  čini,  da  ona 
nema  više  nikakve  druge  ljubavi  osim  te  prema  svojemu  djetetu. 
Ona  ima  oči  samo  zato,  da  gleda  to  svoje  dijete.  Ona  ima  usta  samo 
zato,  da  cjeliva  to  dijete.  Ona  ima  grudi  samo  zato,  da  doji  to  di¬ 
jete.  Kao  da  je  njezina  jedina  briga,  da  podigne  i  uzgoji  to  dijete. 
Mogli  bismo  pomisliti,  da  u  usporedbi  s  tim  djetetom  ni  njezin 
vlastiti  suprug  za  nju  ne  znači  ništa.  Ali  kada  bi  se  ona  morala 
suočiti  s  izborom,  da  izgubi  ili  supruga  ili  dijete,  tada  bi  se  vidjelo, 
da  ona  više  cijeni  supruga  i  da,  kakogod  je  ljubav  prema  djetetu 
nježnija,  gorljivija  i  strastvenija,  to  ipak  ljubav  prema  mužu  je  iz- 
vrsnija,  jača  i  bolja. 

Tako  isto  kada  neko  srce  ljubi  Boga  s  obzirom  na  njegovu  ne¬ 
izmjernu  dobrotu,  kakogod  ono  malo  posjedovalo  te  uzvišene  lju¬ 
bavi,  ono  će  ipak  više  voljeti  Božju  volju  nego  sve  druge  stvari.  U 
svima  prilikama  koje  će  mu  se  pružiti  ono  će  ostaviti  sve  samo  da 
se  sačuva  u  milosti  najviše  dobrote  i  neće  se  ničim  dati  odijeliti  od 
nje.  Prema  tome  dakle  kada  božanska  ljubav  ne  raspaljuje  i  ne 
raznježuje  ljudsko  srce  uvijek  toliko  koliko  to  čine  druge  ljubavi, 
to  ona  ipak,  u  pojedinim  prilikama,  rađa  tako  uzvišene  i  tako  izvan¬ 
redne  čine,  da  samo  jedan  od  njih  vrijedi  više  nego  deset  milijuna 
drugih. 

Kunići  se  legu  u  nevjerojatnoj  množini.  Naprotiv  slonica  ne 
izleže  nikada  više  nego  samo  jedno  slonče.  Ali  to  jedno  slonče  vri¬ 
jedi  više  nego  tisuću  kunića.  Tako  isto  i  ljubavi,  koje  čovjek  gaji 
prema  stvorovima,  bujaju  mnoštvom  plodova,  ali  kada  Božja  lju¬ 
bav  donese  svoj  plod,  tada  je  on  toliko  uzvišen,  da  nađmašuje  sve 
druge  plodove.  Njezin  je  naime  plod,  da  mi  bez  ikakva  pridržaja 
ljubimo  Boga  više  nego  sve  druge  stvari. 

OSMA  GLAVA 


ZNAMENITA  POVIJEST  KOJA  NAM  POMAŽE  DA  LAKO 
SHVATIMO  U  ČEMU  LEŽI  SNAGA  I  UZVIŠENOST 
SVETE  LJUBAVI 

Dragi  moj  Teotime!  Koliku  mjeru  mora  obuhvaćati  snaga  te 
ljubavi  kojom  mi  ljubimo  Boga  iznad  svih  drugih  stvari!  Ona  mora 
nadilaziti  svaku  drugu  ljubav,  ona  mora  pobijediti  sve  poteškoće 
koje  stoje  njoj  na  putu  i  ona  mora  čast  Božje  dobrohotnosti  voljeti 
više  nego  sve  druge  stvari.  Ja  velim  izričito,  ona  ih  mora  bezuvjetno 
i  isključivo  voljeti  više  nego  sve  druge  stvari.  Tu  nema  nikakva 
izuzetka,  ni  ikakva  pridržaja.  Ja  to  tako  izričito  ističem  zato,  jer 
imade  ljudi,  koji  će  za  ljubav  prema  našemu  Gospodinu  hrabro 
ostaviti  sva  dobra,  koja  oni  posjeduju,  koji  će  hrabro  ostaviti  samu 
svoju  čast  i  svoj  vlastiti  život,  a  koji  ipak  njemu  za  ljubav  neće 
ostaviti  neku  drugu  stvar,  koja  je  mnogo  manje  vrijednosti. 

U  doba  careva  Valerijana  i  Galusa  živio  je  u  Antiohiji  svećenik 
imenom  Sapricije  i  jedan  svjetovnjak  imenom  Nikefor.  Zbog  izvan¬ 
rednih  srdačnosti  i  dugogodišnjega  prijateljstva  koje  su  oni  gajili 
među  sobom,  ljudi  su  ih  držali  za  braću.  Pa  ipak!  Iz  nepoznatih 
razloga  najedanput  se  dogodilo,  da  je  ta  dugogodišnja  ljubav  pro¬ 
pala  i  kako  se  tada  često  događa,  ona  se  pretvorila  u  najžešću  mrž¬ 
nju.  Ta  mržnja  je  neko  vrijeme  gorjela  među  njima.  Ali  tada  je 
Nikefor  uvidio  svoju  krivicu  i  tri  puta  se  pokušao  pomiriti  sa  Sa- 
pricijem.  On  je  to  učinio  sada  putem  jedinih  sada  putem  drugih 
njihovih  zajedničkih  prijatelja.  Nikefor  je  sa  svoje  strane  dao  izreći 
sve  izraze  zadovoljštine  i  pokornosti,  kako  se  oni  mogu  samo  pože¬ 
ljeti.  Ali  Sapricije  je  ostao  nesavitljdv  i  gluh  na  te  sve  ponude  za 
pomirenje.  S  mnogo  oholosti  on  je  uvijek  odbijao  pomirenje,  dok 
ga  je  Nikefor  uvijek  tražio  s  mnogo  poniznosti.  Siromašni  Nikefor 
došao  je  naposljetku  na  slijedeću  misao.  Ponadao  se,  da  će  Sapricije 
biti  živo  ganut,  kada  njega  samoga  osobno  ugleda  i  kada  vidi  kako 
se  on  ničice  bacio  preda  nj  i  kako  ga  moli  za  oproštenje.  S  tom 
namjerom  ode  on  do  njega,  nađe  ga  u  njegovu  stanu  i  hrabro  se 
baci  pred  njegove  noge.  Tako  bačen  pred  njegovim  nogama  on  ga 
srdačno  zamoli:  »Dragi  Oče!  Ponizno  te  molim,  za  ljubav  našega 
Gospodina,  oprosti  mi!«  Ali  i  tu  poniznost  kao  i  sve  one  prijašnje 
Sapricije  je  oholo  prezreo  i  odbacio. 

Kadli  najedanput  izbije  užasno  progonstvo  upereno  protiv  krš¬ 
ćana.  Zajedno  s  drugim  kršćanima  i  sam  svećenik  Sapricije  bi 
uhvaćen  i  čudesnom  ustrajnošću  pretrpio  je  tisuću  i  tisuću  muka 

u  ime  ispovijedanja  svoje  svete  vjere.  Posebnu  je  hrabrost  pokazao, 
kada  je  strahovito  surovo  bio  okretan  i  valjan  na  mučilu  koje  je  u 
obliku  vijka  nekoga  tijeska  bilo  načinjeno  upravo  za  nj.  Nijednoga 
časa  nije  on  izgubio  svoju  ustrajnost.  To  je  krajnje  razjarilo  upra¬ 
vitelja  Antiohije  i  on  ga  je  osudio  na  smrt.  Na  temelju  te  osude 
bude  on  izveden  iz  tamnice  pred  svjetinu  sa  svrhom,  da  bude  odve¬ 
den  na  stratište,  gdje  će  primiti  slavnu  krunu  mučeništva. 

Cim  je  to  Nikefor  opazio,  odmah  je  pritrčao  k  svojemu  Sapri- 
ciju  i  susreo  se  s  njim.  Bez  ikakva  predomišljanja  bacio  se  pred 
njim  na  zemlju  i  uzviknuo  visokim  glasom:  »Mučeniče  Isusa  Krista, 
žao  mi  je,  da  sam  te  uvrijedio.  Molim  te,  oprosti  mi!«  Sapricije  se 
na  to  nije  ni  ogledao.  Siromašni  Nikefor  je  tada  otrčao  brzo  drugom 
ulicom  želeći  na  taj  način  prestići  Sapricija  i  opet  se  pojaviti  pred 
njim.  To  mu  je  i  uspjelo.  On  se  još  jedanput  pojavi  pred  Sapricijem 
i  istom  poniznoišću  kao  i  prije  zaklinjao  ga  je,  da  mu  oprosti.  Po¬ 
nizno  ga  je  molio  ovim  riječima:  »Mučeniče  Isusa  Krista,  oprosti  mi 
uvredu  koju  sam  ti  nanio.  Ja  sam  samo  slab  čovjek  i  kao  takav 
lako  sam  podložan  tome,  da  pogriješim.  Jer  gle,  tebi  će  od  danas 
naš  Gospodin  dati  krunu,  jer  pred  mnogim  svjedocima  ti  nisi  zani¬ 
jekao  njegovo  sveto  ime  nego  si  ga  priznao  i  javno  ispovijedio!« 

ALi  Sapricije  je  ustrajao  u  svojoj  ohollosti  i  nije  mu  odgovorio 
ni  jedne  jedine  riječi.  Krvnici  su  se  čudili,  da  je  Nikefor  tako  upo¬ 
ran  i  rekli  su  mu:  »Tako  velike  budale  mi  još  nismo  vidjeli!  Taj 
čovjek  će  evo  ovaj  tren  umrijeti.  Što  je  tebi  potrebno  njegovo  opro- 
štenje?«  Na  to  im  je  Nikefor  odgovorio:  »Vi  ne  znate  što  ja  molim 
ispovjedaoca  Isusa  Krista,  ali  Bog  to  zna!« 

Uto  je  Sapricije  stigao  na  stratište.  Tu  se  je  opet  Nikefor  bacio 
ničice  preda  nj  i  ponovno  ga  molio:  »Mučeniče  Isusa  Krista,  skru¬ 
šeno  te  molim,  da  mi  oprostiš,  jer  stoji  napisano:  ’Miolite  i  dobit 
ćete!’«  Mt.  7.4.  Ali  ni  te  riječi  nisu  mogle  tronuti  uporno  i  tvrdo¬ 
korno  srce  nesretnoga  Sapricija. 

Budući  da  je  on  tako  tvrdoglavo  odbijao,  da  se  smiluje  svoje¬ 
mu  bližnjemu,  po  pravednoj  svojoj  odluci  Bog  ga  je  lišio  slavne 
palme  mučeništva.  Jer,  kada  su  mu  krvnici  zapovijedali  da  klekne, 
da  mu  oni  mogu  odrubiti  glavu,  on  je  počeo  gubiti  hrabrost.  Po- 
najprije  je  počeo  s  njima  pregovarati,  dok  im  na  kraju  nije  predložio 
ovu  žaljenja  vrijednu  i  sramotnu  predaju:  »Molim  vas,  ne  sijecite 
mi  glavu,  ja  ću  izvršiti  ono  što  naređuju  carske  zapovijedi  i  žrtvo- 
vat  ću  idolima!« 

Kada  je  to  čuo  siromašni  Nikefor,  on  je  odmah  sa  suzama  u 
očima  uzviknuo:  »Ah,  dragi  moj  brate,  molim  te,  ne  prestupaj,  ne 
prestupaj  zakona  Božjega  i  ne  odriči  se  Isusa  Krista.  Zaklinjem  te, 

ne  ostavljaj  ga  i  ne  gubi  nebesku  krunu,  'koji  si  s  toliko  muke  i 
truda  stekao.« 

Nažalost,  taj  kukavan  svećenik  došao  je  već  k  oltaru  mučenika, 
da  na  njemu  posveti  svoj  život  vječnomu  Bogu,  a  da  se  pri  tome 
nije  sjetio,  da  je  Kralj  mučenika  rekao:  »Kada  prinosiš  svoj  dar  na 
oltar  i  došavši  k  oltaru  sjetiš  se,  da  tvoj  brat  ima  nešto  protiv 
tebe,  pusti  svoj  dar  na  oltaru  i  pođi  te  se  najprije  pomiri  sa  svojim 
bratom.  Vrativši  se  nakon  toga  k  oltaru,  tada  prinesi  svoj  dar!« 
Mt.  5.23. 

Radi  toga  je  Bog  odbio  njegov  dar  i  oduzeo  je  svoje  milosrđe 
od  njega.  Ne  samo  što  je  dopustio  da  on  izgubi  najveće  blaženstvo 
mučeništva  nego  je  dopustio,  da  se  strovali  u  nesreću  idolopo- 
klonstva. 

Kada  je  ponizni  i  blagi  Nikefor  vidio,  da  je  otpadom  od  vjere 
bezdušnoga  Sapricija  kruna  mučeništva  postala  slobodna,  ganut 
izvanrednim  i  uzvišenim  nadahnućem,  on  se  sam  smjelo  gurnuo, 
da  tu  krunu  stekne  za  sebe.  Stavši  pred  stražare  i  krvnike  on  im 
je  rekao:  »Dragi  moji  prijatelji,  ja  sam  uistinu  kršćanin  i  ja  vjeru¬ 
jem  u  Isusa  Krista  kojega  je  ovaj  svećenik  tu  zanijekao.  Molim  vas, 
stavite  mene  na  njegovo  mjesto  i  meni  odrubite  glavu!«  Stražari  su 
se  neizrecivo  začudili  toj  ponudi  ii  vijest  o  njoj  odnijeli  su  upra¬ 
vitelju.  Taj  je  zapovjedio,  da  se  Saprioije  pusti  na  slobodu,  a  Nike¬ 
for  da  bude  pogubljen. 

Taj  se  događaj  zbio  9.  veljače  oko  260.  godine  našega  spasenja, 
kako  nam  to  opisuju  Metafrast  i  Sirije. 

To  je  grozna  povijest.  Ona  zaslužuje,  da  je  vrlo  dobro  vagnemo 
zbog  stvari  o  kojoj  mi  govorimo.  Jer,  jesi  li  ti  to  vidio,  dragi  moj 
Teotime,  kako  je  taj  Sapricije  bio  hrabar,  kako  je  on  neustrašivo  i 
gorljivo  čuvao  i  branio  svoju  vjeru,  kako  je  podnio  tisuću  muka, 
kako  je  nepokolebiv  i  čvrst  u  ispovijedanju  Spasiteljeva  imena,  dok 
ga  valjaju  i  tako  reći  drobe  na  tome  mučilu,  izmišljenom  u  obliku 
vijka,  kako  je  on  sav  spreman  da  primi  i  sam  udarac  smrti,  da  izvrši 
onu  najuzvišeniju  i  najglavniju  zadaću  božanske  vjere,  da  Božju 
čast  pretpostavi  svojemu  vlastitomu  životu?  Ali  zato  jer  on  zado¬ 
voljenje  svoje  okrutne  hrabrosti  zasićuje  u  nepomirljivoji  i  nepre¬ 
kidnoj  mržnji  prema  Nikeforu  i  tako  to  svoje  vlastito  zadovoljenje 
pretpostavlja  Božjoj  volji,  on  na  kraju  krajeva  zatajuje  na  svojemu 
putu.  I  kada  je  već  stigao  na  vrhunac  i  kada  je  pomoću  mučeništva 
trebao  primiti  nagradu  slave,  on  se  tako  nesretno  srušio,  da  je 
skrhao  vrat  i  da  je  pao  u  idolopOklonstvo. 

Istina  je  dakle,  dragi  moj  Teotime,  da  nam  nije  dosta  ljubiti 
Boga  nego  naš  vlastiti  život,  ako  ga  ne  ljubimo  potpuno  i  bezuvjetno 

bez  ikakva  izuzetka  više  nego  sve  drugo  što  mi  ljubimo  ili  što  mi 
možemo  Ijuibiti. 

Ali1  ti  ćeš  mi  reći,  nije  li  naš  Gospodin  odredio  najviši  stupanj 
ljubavi  koji  mi  možemo  imati  prema  njemu,  da  nitko  ne  može  imati 
veće  ljubavi  od  one  koja  svoj  život  daje  za  svoje  prijatelje ?« 
Iv  15.13. 

Svakako  stoji,  dragi  moj  Teotime,  da  među  pojedinačnim  čini- 
ma  i  dokazima  ljubavi  nema  nijednoga  koji  bi  bio  tako  velik  kao 
što  je  podnijeti  smrt  za  Božju  slavu.  Ali  isto  tako  stoji  i  to,  da 
postoji  samo  jedan  jedini  čin  i  jedan  jedini  dokaz  koji  je  uistinu 
remek-djelo  ljubavi,  ali  povrh  kojega  ima  još  i  mnogo  drugih,  koje 
ljubav  zahtijeva  od  nas,  i  to,  koje  ljubav  zahtijeva  od  nas  toliko 
žešće  i  toliko  jače,  koliko  su  to  za  sve  one  koji  ljube  mnogo  običniji, 
redovitiji  i  lakši  čini,  a  općenito  govoreći  potrebniji  su  za  očuvanje 
svete  ljubavi. 

O  jadni  Sapricije!  Hoćeš  li  se  ti  možda  usuditi  reći,  da  si  ti 
ljubio  Boga  onako  kako  je  trebalo,  kada  ti  nisi  njegovu  volju  više 
volio  nego  strast  svoje  mržnje  i  svoje  osvetljavosti  koju  si  gajio 
prema  siromašnom  Nikeforu?  Htjeti  umrijeti  za  Boga  svakako  je 
najveći  čin,  ali  uistinu  ne  jedini  čin  ljubavi,  koji  mi  dugujemo 
Bogiu.  I  htjeti  samo  taj  jedan  jedini  čin,  a  odbaciti  sve  druge,  nije 
nipošto  ljubav  nego  taština.  Ljubav  nije  nikakva  nastranost,  a  ona 
bi  to  bezuvjetno  u  najvećoj  mjeri  bila,  kada  bi  se  htjela  svojemu 
predragom  svidjeti  u  krajnje  teškim  stvarima,  a  u  isto  vrijeme  bi 
dopuštala,  da  mu  se  snevidi  u  lalkšim  stvarima.  Kako  može  htjeti 
umrijeti  za  Boga  onaj  koji  neće  živjeti  po  Božjoj  volji? 

Dobro  sređen  duh  koji  je  spreman  podnijeti  smrt  za  prijatelja, 
bez  sumnje  će  podnijeti  za  nj  i  sve  drugo,  jer  onaj  koji  bi  prije 
toga  prezreo  smrt,  morao  bi  poslije  toga  prezreti  i  sve  drugo.  Ali 
ljudski  je  duh  slab,  nestalan  i  čudan.  U  tome  je  razlog  da  ljudi 
ponekad  radije  izabiru  smrt  nego  da  pretrpe  druge  mnogo  lakše 
muke  i  drage  volje  daju  svoj  život  zbog  nevjerojatno  nedotupavih, 
djetinjastih  i  taštih  zadovoljstava. 

Kada  je  Agripina  čula,  da  će,  dijete  koje  je  ona  nosila  pod 
svojim  srcem  sigurno  postati  car,  ali,  da  će  ono,  kada  postane  car 
nju  dati  ubiti,  rekla  je:  »Neka  me  samo  ubije.  Glavno  je,  da  ono 
vlada!«  Tacit,  Annal.  14.9.  Gledaj,  dragi  moj  Teotime,  molim  te, 
kakav  nered  vlada  u  tom  ludom  majčinom  srcu:  ona  dostojanstveno 
svojega  sina  pretpostavlja  svojemu  vlastitom  životu. 

Katon  i  Kleopatra  više  su  voljeli  pretrpjeti  smrt  nego  gledati 
zadovoljstvo  i  slavu  svojih  neprijatelja  nad  njihovim  zarobljeni¬ 
štvom.  Lukrecija  je  izabrala,  da  sama  sebi  nemilosrdno  nanese  smrt 


440 


radije  nego  da  nepravedno  trpi  sramotu  zbog  nekoga  čina,  za  koji, 
kako  se  čini,  ona  uopće  nije  nimalo  bila  kriva. 

Koliko  imade  ljudi  koji  bi  drage  volje  umrli  za  svoje  prijatelje, 
u  čijoj  službi  oni  uopće  ne  bi  htjeli  živjeti  i  ne  bi  se  htjeli  poko¬ 
ravati  njihovoj  volji!  Svoji  život  stavlja  na  kooku  onaj  koji  ne  bi 
stavio  na  kocku  svoju  novčarku.  I  kako  ih  puno  ima  koji  će  izložiti 
svoje  živote,  da  obrane  svoje  prijatelje,  a  u  cijelom  jednom  stoljeću 
ne  nađe  se  možda  do  jedan  jedini,  koji  bi  bio  voljan  založiti  svoju 
slobodu  ili  izgubiti  jednu  uncu  svoje  najtaštije  i  najnekorisnije  re¬ 
putacije  ili  svjetske  slave  za  koga  mu  drago. 


DEVETA  GLAVA 

ZNAMENIT  PRIMJER  POTVRĐUJE  ONO  STO  SMO  REKLI 

Dragi  moj  Teotime,  ti  znaš,  kolikom  je  ljubavlju  Jakob  ljubio 
svoju  Rahelu.  1  Mojs  29.  I  što  sve  on  nije  učinio,  da  joj  zasvjedoči 
veličinu,  snagu  i  vjernost  svoje  ljubavi,  otkada  ju  je  bio  pozdravio 
na  zdencu  za  napajanje  stoke?  Jer  nikada  više  nije  on  prestao 
ljubiti  je.  A  da  je  dobije  za  ženiu,  on  je  sedam  punih  godina  služio 
s  revnošću  ikojoj  nema  ravne.  A  uza  sve  to  on  je  mislio,  da  to  nije 
ništa,  jer  je  njegova  ljubav  toliko  zaslađivala  njegov  trud,  kojim  se 
on  (kini©  za  tu  svoju  ljubljenicu.  Jest!  Kada  je  on  u  svojemu  očeki¬ 
vanju  bio  štoviše  i  prevaren,  on  je  služio  još  drugih  sedam  godina, 
da  je  dobije.  Toliko  je  on  bio  ustrajan,  vjeran  i  hrabar  u  svojoj 
ljubavi.  I  kada  ju  je  napokon  dobio,  on  je  zanemario  sve  drugo  što 
je  ljubio.  Nije  se  više  obazirao  ni  na  kakvu  dužnost  koju  je  imao 
prema  svojoj  prvoj  supruzi  Liji,  ženi,  koja  je  imala  velike  zasluge 
i  koja  je  bila  dostojna  da  bude  ljubljena.  Zbog  prezira  koji  je  on 
pokazivao  prema  njoj,  sam  Bog  se  sažalio.  Toliko  je  velik  bio  taj 
prezir! 

Pa  ipak!  Poslije  svega  toga  što  bi  bilo  dosta,  da  najoholiju  dje¬ 
vojku  ovoga  svijeta  osvoji  za  ljubav  tako  vjerna  zaljubljenika,  sva¬ 
kako  je  sramota,  kada  vidimo,  kako  je  slabom  ljubavlju  Rahela  uz¬ 
vraćala  ljubav  Jakobu.  1  Mojs  30.14 — 16.  Siromašna  Lia  nije  više 
imala  nikakvu  vezu  ljubavi  s  Jakobom  osim  svoje  podlosti,  kojom 
mu  je  dala  četvoro  muške  djece.  Najstariji  od  tih  sinova  Ruben 
otišao  je  u  vrijeme  žetve  u  polje  i  našao  tamo  biljku  mandragoru. 
—  Mandragori  se  pripisivala  čarobna  moć  i  malo  dalje  pisac  aludira 
na  tu  moć.  Korijen  biljke  je  svakako  sredstvo,  koje  se  upotrebljava 

za  omamljivanje  i  uspavljivanje.  —  Ruben  je  dakle  ubrao  tu  biljku 
i  vrativši  se  kući  on  ju  je  poklonio  svojoj  majci.  Kada  je  Rahela  to 
vidjela,  rekla  je  sestri:  »Molim  te,  sestro,  daj  mi  jedan  dio  tih 
mandragora  koje  ti  je  poklonio  tvoj  sin!«  A  Lia  joj  na  to  odgovori: 
»Čini  li  ti  se,  da  ti  je  to  malo  probitka,  što  si  mi  ugrabila  mojega 
muža  pa  sada  hoćeš  još  da  mi  otmeš  i  mandragore  mojega  djeteta?« 
Rahela  joj  je  na  to  uzvratila:  »Hajde,  daj  ti  meni  mandragore,  a  za 
uzvrat  neka  moj  muž  bude  s  tobom!«  Lia  je  taj  uvjet  prihvatila-- 
I  kada  se  navečer  Jakob  vratio  s  polja,  Lia  potrča  preda  nj  sva 
sretna  i  puna  Tadosti  reče  mu:  »Dragi  moj  gospodaru  i  dragi  moj 
prijatelju,  ovu  večer  ti  moraš  provesti  sa  mnom.  Jer  ja  sam  sebi 
tu  sreću  pribavila  putem  mandragore  mojega  sina!«  Rekavši  mu  to, 
ona  mu  je  ispripovijedila  pogodbu  koju  je  načinila  sa  svojom  se¬ 
strom.  A  Jakob,  koliko  se  zna,  nije  odgovorio  niti  jednu  jedinu 
riječ.  Kako  ja  mislim,  on  se  samo  snebio  i  osjetio  bol  u  srcu  čuvši 
za  toliku  slabost  i  nepostojanost  Rahele,  koja  je  za  tako  sitnu  stvar 
svojoj  sestri  prepustila  svoju  čast,  ljubav  i  radost.  Ta  reci  i  sam, 
dragi  moj  Teotime,  zar  to  nije  bila  svojeglava  i  velika  lakoumnost 
Rahele,  da  je  nekoliko  sitnih  mandragora  pretpostavila  ljubavi  svo¬ 
jega  dragoga  supruga?  Da  se  je  barem  radilo  o  kraljevstvu!  Ali  u 
pitanju  je  bila  šaika  kukavnih  mandragora!  Što  ti  sudiš  o  tome, 
dragi  moj  Teotime? 

Pa  usprkos  tome!  Uzmimo  mi  sami  ,sebe!  Bože  moj!  Koliko  puta 
je  naš  izbor  neizrecivo  sramotniji  i  bjedniji!  Veliki  sveti  Augustin 
jednoga  dana  priuštio  je  sebi,  da  uživa  u  tome  te  gleda  i  natenane 
promatra  mandragore.  Bilo  mu  je  stalo  do  toga,  da  bolje  pronikne 
uzrok,  radi  kojega  ih  je  Rahela  tako  žarko  željela.  I  on  je  došao 
do  zaključka,  da  su  mandragore  uistinu  na  pogled  lijepe  i  da  ugodno 
mirišu,  ali  da  su  potpuno  bez  ukusa,  bljutave  i  netečne. 

Plinije  opet  pripovijeda,  Hist.  nat.  25.13.,  da,  kada  kirurzi  dadu 
piti  njihov  sok  onima  bolesnicima,  na  kojima  žele  izvršiti  neku  ope¬ 
raciju  tako  da  im  rezanje  učine  neosjetljivim,  puno  .puta  se  događa, 
da  sam  njihov  miris  proizvede  taj  učinak  i  u  dovoljno  jakoj  mjeri 
uspava  bolesnike.  Iz  toga  slijedi,  da  je  mandragora  biljka,  koja 
omamljuje,  začarava  ili  otežava  oči,  tjera  u  san  boli,  žalosti  i  sve 
strasti.  Još  više!  Onaj  koji  predugo  udiše  taj  miris,  postaje  nijem, 
a  onaj  koji  mandragoru  pije,  neizlječivo  umire. 

Dragi  moji  Teotime,  ima  li  išta  drugo  na  svijetu,  što  bi  moglo 
bolje  i  točnije  predočiti  sjaj,  bogatstvo  i  naslade  svijeta?  Izvana  su 
one  izvanredno  privlačne.  Ali  tko  zagrize  te  jabuke,  to  jest  tko 
iskušava  njihovu  narav,  tko  hoće  da  ih  iskapi  do  dna,  taj  ne  nalazi 
u  njima  ni  okusa  ni  zadovoljstva.  Ipak  ispraznošću  svojega  mirisa 
one  očaravaju  i  uspavljuju.  A  glas  koji  im  pripisuju  djeca  ovoga 

svijeta  omamljuje  i  ubija  one,  koji  se  njima  previše  pažljivo  zabav¬ 
ljaju  ili  ih  previše  obilno  uzimlju. 

I,  eto,  za  volju  takvih  manđragora,  za  volju  takvih  opsjena  i 
utvara  užitaka  mi  ostavljamo  ljubav  nebeskoga  Zaručnika.  I  kako 
još  tada  mi  možemo  govoriti,  da  ga  ljubimo  iznad  svih  drugih 
stvari,  dok  tako  ništavu  taštinu  volimo  više  nego  njegovu  milost! 

Nije  li  sažaljenja  vrijedno  čudo  gledati  Davida,  koji  je  bio  tako 
velik  u  nadvladavanju  mržnje,  koji  je  bio  tako  hrabaT  u  opraštanju 
nepravde,  da  je  usprkos  tome  bio  tako  bijesno  nepravedan  u  ljuba¬ 
vi  te  mu  nije  bilo  dosta,  da  na  zakonit  način  posjeduje  tako  veliko 
mnoštvo  života,  nego  je  još  protupravno  ugrabio  i  prisvojio  zakonitu 
ženu  siromašnoga  Urije?  I  što  je  još  gadnije!  Da  uzmogne  što  više 
za  sebe  pridobiti  ljubav  Urijine  žene,  on  se  poslužio  groznom  pod- 
lošću  i  na  okrutan  način  dao  je  ubiti  njezina  muža!  2  Sam  11. 

Tko  se  ne  divi'  neustrašivosti  svetoga  Petra,  koji  je  bio  tako 
hrabar  medu  naoružanim  vojnicima,  da  on  jedan  jedini  od  cijele 
čete  svojega  Učitelja  uzima  u  ruke  mač  i  njime  udara  slugu  veli¬ 
koga  svećenika  i  odsijeca  mu  >uho?  Mt  26.51.  A  samo  čas  poslije 
toga  on  isti  postaje  takva  kukavica,  da  među  ženama  na  jednu  je¬ 
dinu  riječ  sluškinje  zatajuje  svojega  Učitelja  i  odriče  ga  se.  Mt 
26.69—74. 

I  što  se  mi  čudimo  i  držimo  nevjerojatnim,  da  se  Rahela  od¬ 
rekla  Jakobovih  milovanja  za  volju  nekoliko  mandragora,  kada  su 
Adam  i  Eva  za  ljubav  jedne  jabuke,  koju  im  je  ponudila  zmija, 
žrtvovali  milost? 

Jednom  riječju,  dragi  moj  Teotime,  kažem  ti  riječ  koju  je  vri¬ 
jedno  zapamtiti:  heretici  su  heretici  i  oni  nose  to  ime  zato,  jer 
među  člancima  vjere  oni  izabiru  one,  koji  se  po  njihovu  ukusu  i 
po  njihovoj  želji  njima  čine  vrijedni,  da  im  vjeruju,  a  drugih  se 
odriču,  osuđuju  ih  i  odbacuju.  A  katolici  su  katolici  zato,  jer  oni 
ne  birajući  i  ne  pretpostavljajući  ovu  istinu  onoj  jednakom  čvrsto¬ 
ćom  i  odlučnošću  i  bez  ikakva  izuzetka  prigrljuju  cjelokupnu  vjeru, 
koju  Crkva  naučava. 

Isti  propisi  vrijedi  i  u  zakonima  ljubavi.  Hereza  je  u  svetoj 
ljubavi  od  Zapovijedi  Božjih  jedne  izabrati  zato,  da  ih  vršimo,  a 
druge  zato,  da  ih  kršimo.  Jer  onaj  isti  koji  je  rekao:  »Ne  sagriješi 
bludno«,  rekao  je  i  »Ne  ubij«!  Jak  2.11.  Ako  ti  dakle  ne  griješiš 
bludno,  a  ubiješ  čovjeka,  tada  to  nije  zato,  što  ljubiš  Boga  i  ne 
griješiš  bludno,  nego  je  to  iz  nekoga  čisto  drugoga  razloga,  koji  je 
tebe  ponukao,  da  si  ti  izabrao  radije  tu  zapovijed  nego  onu  drugu. 
Takav  izbor  zapovijedi  je  hereza  u  stvarima  ljubavi. 

Kada  bi  mi  netko  rekao,  da  mi  iz  ljubavi  koju  gaji  prema  meni 
neće  odrezati  ruku,  nego  da  će  mi  samo  iskopati  oči  ili  da  će  mi 

razbiti  glavu  ili  da  će  mi  proburaziti  tijelo  s  jedne  strane  na  drugu, 
ja  bih  mu  rekao:  »Eh,  zaboga,  kako  ti  to  meni  kažeš,  da  mi  iz  lju¬ 
bavi  nećeš  odrezati  ruku,  kada  ćeš  mi  iskopati  oči,  koje  mi  nisu 
ništa  manje  dragocjene  ili  da  ćeš  mi  ovim  mačem  probosti  tijelo, 
što  je  za  mene  još  opasnije?« 

Istinito  je  načelo:  bonum  ex  integra  causa,  malum  ex  quocum- 
que  defectu  —  dobro  potječe  od  stvari  uzete  u  cjelini,  a  zlo  odskače 
od  svake  pogreške.  Dion.  Areop.  De  div.  nom.  4.30.  Da  učinimo 
djelo  prave  ljubavi,  potrebno  je,  da  ono  proizlazi  iz  cijele,  opće, 
sveobuhvatne  ljubavi,  koja  se  proteže  na  sve  zapovijedi  Božje.  I 
kada  mi  nemamo  ljubavi  u  jednoj  jedinoj  zapovijedi,  naša  ljubav 
nije  više  cijela  ni  općenita  ni  sveobuhvatna.  A  za  srce  u  kojemu 
takva  ljubav  živi  ne  može  se  reći,  da  ono  zaista  ljubi,  a  prema 
tome  ni  da  je  ono  zaista  dobro. 


DESETA  GLAVA 

MI  MORAMO  BOŽJU  DOBROTU  LJUBITI  NEOGRANIČENOM 
LJUBAVLJU  VISE  NEGO  SAMI  SEBE 

Aristotel  je  imao  pravo,  ikada  je  rekao,  da  je  dobro  zaista  vri¬ 
jedno  da  ga  ljubimo,  ali  da  to  u  prvome  redu  vrijedi  za  svakoga 
pojedinca  s  obzirom  na  njegovo  vlastito  dobro,  tako  da  na  taj  način 
ljubav  koju  mi  imamo  prema  drugome  potječe  od  ljubavi  koju  mi 
imamo  prema  nama  samima.  Eth.  Nic.  8.2.  i  9.4.  Ta,  kako  bi  druk¬ 
čije  i  mogao  govoriti  filozof,  koji  ne  samo  da  nije  ljubio  Boga. 
nego  nije  štoviše  gotovo  nikada  govorio  o  Božjoj  ljubavi?  A  ljubav 
prema  Bogu  ipak  prethodi  svoj  ljubavi  prema  nama  samima,  jer 
ona  je  naravna  sklonost  naše  volje,  kako  sam  ja  to  protumačio  u 
Prvoj  knjizi,  1.16. 

Potpuno  sigurno  možemo  reći,  da  je  volja  tako  predana  i  ako 
tako  moramo  reći  ona  je  tako  posvećena  dobroti,  da  kada  joj  se 
neizmjerna  dobrota  jasno  pokaže,  nemoguće  je,  bez  čuda,  da  je  ona 
ne  ljubi  nadasve.  Radi  toga  su  blaženi  u  nebu  oteti,  poneseni,  oča¬ 
rani,  prinuđeni,  iako  ne  prisiljeni  ili  silom  natjerani,  da  ljube  Boga, 
čiju  neizrecivu  i  neizmjernu  ljepotu  oni  gledaju  jasno  i  čisto.  Sveto 
Pismo  nam  to  vrlo  zorno  pokazuje,  kada  radost,  koja  ispunja  srca 
tih  blaženih  stanovnika  nebeskoga  Jeruzalema  uspoređuje  s  bujicom 
i  brzom  silovitom  rijekom,  koja  teče  tolikom  snagom,  da  se  njezini 

valovi  ne  mogu  zaustaviti,  a  da  ne  preliju  ravnice,  na  koje  naiđu  na 
svojemu  putu.  Ps  35.9,  45.4. 

Ali,  dragi  moj  Teotime,  u  ovome  smrtnome  životu,  mi  nismo 
primorani  da  ljubimo  Boga  najvišom  ljubavlju  zato,  jer  ga  mi  tako 
jasno  ne  spoznajemo.  U  nebu,  gdje  ćemo  ga  mi  gledati  licem  u  lice, 
mi  ćemo  ga  ljubiti  od  srca  k  srcu.  To  znaći,  kako  ćemo  mi  svi  vi¬ 
djeti,  razumije  se  svaki  prema  mjeri,  koja  će  odgovarati  stupnju 
njegove  blaženosti,  beskrajnost  njegove  dobrote  vidom,  od  kojega 
ne  može  biti  ništa  drugo  jasnije,  tako  ćemo  isto  mi  biti  zaneseni  od 
ljubavi  njegove  beskrajne  dobrote.  Ta  će  zanesenost  biti  tako  ne¬ 
izmjerno  jaka,  da  mi  nećemo  nikako  i  nikada  ni  htjeti  ni  moći 
pružiti  joj  kakav  mu  drago  otpor. 

Ali  ovdje  na  zemlji  ne  gledamo  mi  tu  božansku  dobrotu  u 
njezinoj  ljepoti,  nego  je  samo  naslućujemo  u  našoj  tami.  Mi  smo 
uistinu  skloni  i  mamljeni  prema  toj  dobroti,  ali  nismo  primorani  ni 
prisiljeni,  da  je  ljubimo  više  nego  nas  same.  Naprotiv!  Kakogod  mi 
imali  tu  svetu  naravnu  sklonost,  da  ljubimo  Boga  više  nego  sve 
druge  stvari,  mi  ipak  nemamo  snage,  da  tu  svetu  naravnu  sklonost 
provedmo  u  djelo,  ako  taj  isti  Bog  sam  nadnaravnim  putem  ne 
ulije  u  naša  srca  svoju  svetu  ljubav. 

Istina  je  dakle  ipak:  kako  jasno  gledanje  Boga  neminovno  rađa 
potrebu,  da  ga  ljubimo  više  nego  sami  sebe,  tako  naslućivanje,  to 
jest  naravna  spoznaja  Boga  neminovno  rađa  u  našemu  srcu  sklo¬ 
nost  i  nježnost,  da  ga  ljubimo  više  nego  sami  sebe.  Ah!  Molim  te 
lijepo,  dragi  moj  Teotime,  kako  bi  mogla  volja,  'koja  je  sva  odre¬ 
đena  i  usmjerena  na  to  da  ljubi  dobro  i  u  slučaju  kada  ona  makar 
samo  malo  spoznaje  neizmjerno  dobro,  ne  biti  makar  samo  malo 
sklona,  da  to  dobro  ljubi  iznad  svega? 

Od  svih  dobara  koja  nisu  neizmjerna  naša  će  volja  u  svojoj 
ljubavi  uvijek  više  voljeti  ono  dobro  koje  joj  je  najbliže,  a  prije 
svega  svoje  vlastito  dobro.  Ali  između  beskonačnoga  i  konačnoga 
dobra  tako  je  velik  razmak,  da  naša  volja,  koja  je  upoznala  besko¬ 
načno  dobro,  bude  sasvim  sigurno  od  njega  potresena,  potaknuta  i 
sklonjena  da  prijateljstvo  beskrajnosti  te  beskonačne  dobrote  pret¬ 
postavlja  svakoj  drugoj  vrsti  ljubavi  pa  čak  i  ljubavi  prema  nama 
samima. 

A  ta  sklonost  je  osobito  jaka  stoga,  jer  smo  mi  više  u  Bogu 
nego  u  nama  samima,  mi  živimo  više  u  njemu  nego  u  nama.  Dap 
17.28.  Mi  smo  toliko  od  njega,  po  njemu,  za  njega  i  u  njemu,  da  mi 
svom  svojom  mirnoćom  i  hladnokrvnošću  ne  možemo  ni  zamisliti 
ni  dokučiti  ono  što  smo  mi  njemu  i  ono  što  je  on  nama.  Mi  smo 
naprosto  prisiljeni,  da  uskliknemo:  »Gospodine,  ja  sam  tvoj,  Ps 

118.94.,  i  ne  trebam  ništa  drugo  nego  da  budem  tvoj,.  Moja  duša  je 
tvoja  i  ona  ne  mora  živjeti  ni  za  što  drugo  nego  samo  za  tebe. 
Moja  volja  je  tvoja  i  ona  ne  mora  ljubiti  ništa  drugo  nego  samo 
tebe.  Moja  ljubav  je  samo  tvoja  i  ona  ne  mora  težiti  ni  za  čim  dru¬ 
gim  nego  samio  za  tobom.  Ja  tebe  moram  ljubiti  kao  moj  jedini  pra- 
uzrok,  jer  ja  potječem  od  tebe.  Ja  tebe  moram  ljubiti  kao  moj  cilj 
i  moj  mir,  jer  ja  sam  stvoren  za  tebe.  Ja  moram  ljubiti  tebe  više 
nego  moje  vlastito  biće,  jer  moje  biće  postoji  po  tebi.  Ja  tebe  moram 
ljubiti  više  nego  samoga  sebe,  jer  ja  sam  sav  tvoj  i  jer  ja  sam 
sav  u  tebi. 

Pa  i  kada  bi  mogla  postojati  neka  neizmjerna  i  iznad  svega 
uzvišena  dobrota,  od  koje  mi  ne  bismo  bili  ni  najmanje  zavisni, 
ali  neka  bismo  se  mi  samo  mogli  s  njom  sjediniti  putem  ljubavi, 
mi  bismo  i  opet  bili  potaknuti,  da  je  ljubimo  više  nego  nas  same. 
Razlog  za  to  leži  u  ovome.  Neizmjernost  njezine  dobrote  bila  bi  uvi¬ 
jek  jača  od  svega  drugoga  da  privuče  našu  volju,  da  je  ona  ljubi 
više  nego  sve  druge  dobrote  pa  i  više  nego  samu  našu  vlastitu 
dobrotu. 

Pođimo  još  i  dalje!  Kada  bismo  mi  u  našoj  mašti  mogli  sebi 
zamisliti  i  ono  što  je  nemoguće,  da  ima  neizmjerna  dobrota,  kojoj 
mi  ni  na  koji  način  ne  pripadamo  i  s  kojom  mi  ne  bismo  mogli 
imati  nikakva  jedinstva  i  nikakve  veze,  mi  bismo  je  sigurno  cije¬ 
nili  više  nego  nas  same.  Budući  da  bismo  mi  upoznali,  da  je  ta 
dobrota  neizmjerna,  smatrali  bismo  prema  tome,  da  je  ona  vred¬ 
nija  štovanja  i  ljubavi  nego  mi.  I  dosljedno  prema  tome  mi  bismo 
mogli  jednostavno  željeti,  da  je  možemo  ljubiti.  Ali  pravo  govo¬ 
reći,  mi  nju  ne  bismo  ljubili,  jer  ljubav  teži  za  sjedinjenjem.  A 
još  manje  bismo  mi  mogli  prema  njoj  gajiti  božansku  ljubav,  jer 
božanska  ljubav  je  prijateljstvo,  a  prijateljstva  ne  može  biti,  ako 
ono  nije  uzajamno.  Taj  njegov  temelj  mogu  biti  samo  veza  i  dodir, 
a  njegov  cilj,  sjedinjenje. 

To  ja  tako  govorim  zbog  nekih  ljudi,  koji  su  puni  tlapnji  i 
opsjena,  koji  su  puni  taštine  i  sujete.  Na  temelju  drskih  i  besmisle¬ 
nih  maštanja  oni  često  puta  smišljaju  u  svojoj  glavi  tužne  žalosne 
besjede,  koje  ih  strahovito  ucviljuju. 

A  što  se  nas  tiče,  dragi  moj  prijatelju  Teotime,  mi  dobro 
znamo,  da  mi  ne  možemo  biti  pravi  ljudi,  a  da  nemamo  sklonost 
ljubiti  Boga  više  nego  nas  same,  ne  možemo  biti  ni  pravi  kršćani, 
a  da  tu  sklonost  ne  provodimo  u  djelo.  Ljubimo  dakle  više  nego 
nas  same  onoga,  koji  je  nama  više  nego  sve  drugo,  koji  je  nama 
više  nego  smo  mi  sami  sebi.  Tako  jest  i  tako  mora  biti. 

JEDANAESTA  GLAVA 


SVETA  BOŽJA  LJUBAV  RAĐA  LJUBAV  PREMA  BLIŽNJEMU 

Kao  što  je  Bog  stvorio  čovjeka  na  svoju  sliku  i  priliku,  Post 
1.26.,  tako  je  isto  odredio  za  čovjeka  ljubav  na  sliku  i  priliku  lju¬ 
bavi,  kakva  pripada  njegovomu  božanstvu.  On  nam  je  rekao:  »Ljubi 
Gospodina  Boga  tvojega  iz  svega  svojega  srca.  To  je  prva  i  najveća 
zapovijed.  A  druga  je  slična  ovoj:  Ljubi  bližnjega  svojega  kao  sa¬ 
moga  sebe!«  Mt  22.37. 

Dragi'  moj  Teotime!  Zašto  mi  ljubimo  Boga?  Na  to  pitanje  od¬ 
govara  sveti  Bernard:  »Razlog  zbog  kojega  mi  ljubimo  Boga  jest 
Bog  sam!«  Kao  da  je  time  htio  reći:  mi  ljubimo  Boga  zato,  jer  je 
on  najviša  i  najneizmjernija  dobrota. 

A  zašto  mi  ljubimo  sami  sebe  kršćanskom  ljubavlju?  Očevid¬ 
no  stoga  jer  smo  mi  slika  i  prilika  Božja.  A  zbog  toga,  jer  i  svi 
ljudi  posjeduju  to  isto  dostojanstvo,  mi  ih  ljubimo  kao  sami  sebe, 
a  to  znači  kao  svete  i  žive  slike  Boga.  Jer,  dragi  moj.  Teotime,  kao 
takvi  mi  pripadamo  Bogu,  i  to  tako  tijesnom  povezanošću  i  tako 
ljubaznom  ovisnošću,  da  nema  nikakve  poteškoće,  da  njega  zovemo 
svojim  Ocem,  a  mi  sami  sebe  nazivamo  njegovom  djecom.  1  Iv  3.1. 
Kao  takvi  mi  smo  kadri,  da  se,  uživajući  njegovu  neizmjernu  do¬ 
brotu  i  blaženstvo,  sjedinimo  s  njegovom  božanskom  naravi.  Kao 
takvi  mi  primamo  njegovu  milost  i  naš  duh  se  sjedinjuje  s  njego¬ 
vim  svetim  duhom,  čineći  nas  tako  na  svoj  način  dionicima  njegove 
božanske  naravi,  kako  veli  sv.  Petar.  2  Petar  1.4. 

Radi  toga  ista  sveta  ljubav,  koja  rađa  čine  ljubavi  prema  Bogu, 
u  isto  vrijeme  rađa  i  čine  ljubavi  prema  bližnjemu. 

To  je  upravo  onako  kao  što  je  Jakob  vidio,  da  iste  ljestve  do¬ 
diruju  nebo  i  zemlju  tako,  da  isu  one  služile  anđelima  kako  za  sila- 
ženje  tako  i  za  uzlaženje.  1  Mojs  28.12.  Isto  tako  mi  znamo,  da  se 
ista  ljubav  proteže  tako,  da  mi  ljubimo  i  Boga  i  bližnjega.  Ona 
uzdiže  naš  duh  do  sjedinjenja  s  Bogom,  a  potom  nas  opet  vraća 
na  ljubazno  općenje  s  našima  bližnjima.  Sve  to  naravno  na  taj 
način,  da  mi  bližnjega  ljubimo  utoliko  ukoliko  je  on  slika  i  prilika 
Božja,  stvoren  za  to,  da  opći  s  božanskom  dobrotom,  da  sudjeluje 
s  njegvom  milošću  i  da  uživa  u  njegovu  blaženstvu. 

Dragi  moj  Teotime,  ljubiti  bližnjega  svetom  ljubavlju  znači 
ljubiti  Boga  u  čovjeku  ili  ljubiti  čovjeka  u  Bogu.  To  znači  ljubiti 
Boga  iz  ljubavi  prema  njemu  samomu,  a  stvora  ljubiti  iz  ljubavi 
prema  Bogu. 

Kada  je  mladi  Tobija,  praćen  od  anđela  Rafaela,  stigao  k  svo¬ 
jem  rođaku  Raguelu,  kojemu  je  on  ipak  bio  nepoznat,  Sveto  Pismo 

veli:  »Cim  ga  je  Raguel  ugledao,  odmah  se  okrenuo  prema  svojoj 
ženi  Ani  i  rekao  joj:  'Gledaj  ti  samo,  koliko  je  taj  čovjek  sličan 
mojemu  hratiću!’«  I  rekavši  to  ženi  upitao  je  mladoga  Tobiju: 
»Odakle  dolazite  vi,  mladi  ljudi,  moja  draga  braćo?«  A  oni  mu  na 
to  odmah  odgovoriže:  »Mi  smo  iz  plemena  Neftali,  iz  ropstva  u 
Ninivil«  A  potom  Raguel  nastavi:  »Poznajete  li  vi  tamo  mojega 
brata  Tobiju?«  Oni  odgovore:  »Jest!  Mi  ga  poznajemo!«  I  kada  je 
Raguel  mnogo  lijepih  stvari  pripovijedao  o  njemu,  tada  mu  je 
anđeo  rekao:  »Tobija,  o  kojemu  se  ti  raspituješ,  je  upravo  otac 
ovoga  ovdje!«  Raguel  nato  priđe  k  Tobiji,  zagrli  ga  i  s  mnogo  suza 
plačući  naslonjen  na  njegov  vrat  reče:  »Blagoslovljeno  budi  moje 
dijete,  jer  ti  si  sin  dobroga  i  vrlo  poštenoga  muža!«  A  dobra  go¬ 
spođa  Ana,  supruga  Raguelova,  zajedno  sa  Sarom,  svojom  kćeri 
udare  također  plakati  od  nježnosti,  koja  potječe  od'  ljubavi.  Tobija 
7,1—8. 

Ne  udara  li  ti  u  oči,  dragi  moj  Teotime,  da  Raguel  ni  ne 
poznavajući  mladoga  Tobiju,  prima  ga  u  zagrljaj,  miluje  ga,  cjeliva 
i  plače  od  ljubavi  nad  njim?  Odakle  dolazi  ta  ljubav  ako  ne  od 
one  ljubavi,  koju  je  Raguel  gajio  prema  staromu  Tobiji,  prema  ocu, 
kojemu  je  to  dijete  bilo  toliko  nalik?  On  mu  je  izrično  rekao: 
»Blagoslovljeno  budi,  dijete  moje«!  A  zašto  mu  je  to  rekao?  Sva¬ 
kako  ne  zato,  jer  si  ti  dijete  moje  tako  dobar  mladić,  jer  ja  o  tome 
još  uopće  ništa  ne  znam,  nego  samo  zato,  jer  si  ti  sin  svojega  oca 
i  jer  si  toliko  sličan  njemu,  koji  je  vrlo  dobar  i  čestit  čovjek. 

Oh!  Dobri  Bože  moj!  Ako  dakle  mi  ljudi  gledamo  u  svojemu 
bližnjemu  sliku  i  priliku  Božju,  jer  je  on  stvoren  na  tu  sliku  i 
priliku  Boga,  ne  bismo  li  mi  tada  trebali  jedan  drugomu  govoriti: 
»Gledaj  samo!  Vidiš  li  kako  taj  stvor  sliči  svojemu  Stvoritelju?« 
Ne  bismo  li  mi  tada  trebali  baciti  mu  se  u  zagrljaj,  milovati  ga  i 
plakati  iz  ljubavi  za  nj?  Ne  bismo  li  mi  trebali  zazivati  na  nj 
tisuću  i  tisuću  blagoslova?  I  to  zašto?  I  to  zašto?  Iz  ljubavi  prema 
njemu?  Nikako  ne!  Jer  mi  ne  znamo,  je  lii  on  sam  po  sebi  dostojan 
ljubavi  ili  mržnje.  Pa  zašto  onda,  dragi  moj  Teotime?  Iz  ljubavi 
prema  Bogu,  koji  ga  je  oblikovao  na  svoju  sliku  i  priliku  i  koji  ga 
je  prema  tome  učinio  sposobnim,  da  bude  dionik  njegove  dobrote 
u  milosti  i  u  nebeskoj  slavi.  Ponovno  velim:  iz  ljubavi  prema  Bogu, 
od  kojega  on  jest,  za  kojega  on  jest,  po  kojemu  on  jest,  u  kojemu 
on  jest  i  kojemu  je  on  na  poseban  način  sličan. 

Radi  toga  božanska  ljubav  mnogo  puta  ne  samo  zapovijeda  lju¬ 
bav  prema  bližnjemu,  nego  je  ona  sama  rađa  i  širi  u  ljudskim 
srcima,  kao  svoju  sliku  i  priliku.  Jer  kao  što  je  čovjek  slika  Božja, 
tako  je  isto  sveta  ljubav  čovjeka  prema  čovjeku  prava  slika  nebe¬ 
ske  ljubavi  čovjeka  prema  Bogu. 

Ovo  izlaganje  ljubavi  prema  bližnjemu  iziskuje  poseban  trak¬ 
tat  ili  posebnu  raspravu  o  njoj.  U  tu  svrhu  ja  ponizno  molim  naj¬ 
većega  ljubitelja  ljudi,  da  se  udostoji  nadahnuti  nekoga  od  svojih 
najboljih  slugu,  da  napiše  taj  traktat  ili  tu  raspravu,  jer  punina 
ili  vrhunac  ljubavi  prema  božanskoj  dobroti  nebeskoga  Oca  sastoji 
se  u  savršenosti  ljubavi  prema  našoj  braći  i  prema  našim  dru¬ 
govima. 


DVANAESTA  GLAVA 
LJUBAV  RAĐA  REVNOST 


Ljubav  teži  prema  dobru  stvari,  koju  ona  ljubi  ili  tako  da 
uživa  u  njoj,  ako  ga  ona  ima  ili  tako,  da  joj  to  dobro  želi  ili  joj 
ga  traži,  ako  ga  još  nema.  Isto  tako  ljubav  rađa  mržnju,  kojom 
ona  izbjegava  zlo  suprotno  ljubljenoji  stvari  ili  tako  da  ga  želi  ili 
nastoji  udaljiti  od  nje,  ako  ga  ona  već  ima,  ili  opet  tako,  da  ga 
odvraća  ili  sprečava  da  dođe,  ako  ga  ona  još  nema.  Pa  dogodi  li 
se,  da  se  zlo  ne  može  ni  spriječiti  ni  odvratiti  tada  ljubav  u  naj¬ 
manju  ruku  ne  prestaje  to  zlo  mrziti  ili  ga  proklinjati. 

Kada  je  dakle  ljubav  tako  žarka  i  kada  je  ona  doprla  do  toga, 
da  hoće  otkloniti,  udaljiti  i  odvratiti  ono  što  se  protivi  ljubljenoj 
stvari,  tada  se  ta  ljubav  zove  revnost.  Pravo  govoreći  prema  tome 
revnost  nije  ništa  drugo  nego  ljubav  koja  je  dosegla  žar  ili  još 
bolje  žar,  koji  je  zahvatio  ljubav. 

Radi  toga  možemo  reći,  kakva  je  ljubav,  takva  je  revnost,  koja 
je  žar  ljubavi.  Ako  je  ljubav  dobra,  tada  je  i  njezina  revnost 
dobra.  Ako  je  ljubav  zla,  tada  je  i  njezina  revnost  zla. 

Tako  dakle  kada  ja  govorim  o  revnosti,  kanim  reći  koju  riječ 
i  o  ljubomomosti,  jer  ljubomornost  je  samo  jedna  vrsta  revnosti 
i  ako  se  ja  ne  varam  između  jedne  i  druge  nema  druge  razlike 
osim  to,  da  revnost  promatra  cjelokupno  dobro  ljubljene  stvari  sa 
željom,  da  od  nje  odvrati  suprotno  zlo,  dok  ljubomornost  promatra 
posebno  dobro  prijateljstva  sa  željom,  da  otjera  sve  ono  što  se  su¬ 
protstavlja  tome  dobru. 

Kada  prema  tome  mi  žarko  ljubimo  svjetovne  i  vremenite 
stvari,  kao  što  su  na  primjer  ljepota,  časti,  bogatstva,  položaj,  tada 
ta  revnost,  to  jest  žar  te  ljubavi  redovito  svršava  u  zavisti.  Jer  te 
niske  stvari  su  tako  sitne,  male,  osobne,  ograničene,  tupe  i  nesa- 

vršene,  da  ih  neka  druga  osoba  ne  može  posjedovati  u  jednakoj 
mjeri.  Pa  kada  su  one  pale  u  dio  mnogim  osobama,  taj.  njihov  dio 
je  za  svaku  pojedinu  osobu  manje  savršen. 

Kada  mi  dakle  na  poseban  način  žarko  želimo,  da  budemo 
ljubljeni,  tada  ta  revnost  ili  točnije  govoreći  žar  te  ljubavi  postaje 
ljubomornost.  Prijateljstvo  među  ljudima  jest  doduše  krepost,  ali 
zbog  naše  ljudske  slabosti  ono  ima  tu  nesavršenost,  da,  što  je  na 
više  ljudi  podijeljeno,  to  manji  njegov  dio  poseduje  svaka  pojedina 
osoba.  Radi  toga  žar  ili  revnost  kojima  mi  želimo  da  budemo  ljub¬ 
ljeni,  ne  može  trpjeti,  da  mi  imamo  suparnike  ili  sudrugove.  I  čim 
mi  sebi  stanemo  umišljati,  da  i'h  imamo,  smjesta  se  u  nama  rađa 
strast  ljubomornosti.  Dakako  da  ta  strast  ljubomornosti  ima  neku 
sličnost  sa  zavišću,  ali  usprkos  tome  ona  se  ipak  vrlo  jako  razlikuje 
od  nje. 

1.  Zavist  je  uvijek  nepravedna,  a  ljubomornost  je  katkada  pra¬ 
vedna.  Ona  je  to  u  najmanju  ruku  sve  dotle  dok  ostaje  u  grani¬ 
cama  umjerenosti.  Na  primjer,  nemaju  li  oženjeni  ljudi  pravo,  kada 
žele  spriječiti,  da  njihovo  prijateljstvo  bude  podijeljeno  i  očigled¬ 
no  time  umanjeno. 

2.  Uslijed  zavisti  mi  se  žalostimo,  da  naš  bližnji  posjeduje 
više  od  nas  ili  posjeduje  toliko  koliko  i  mi  sami  posjedujemo,  prem¬ 
da  on  ne  uzima  ništa  od  onoga  što  je  naše.  U  tome  je  zavist  ne¬ 
razumna,  što  nas  tjera  na  to,  da  mislimo,  kao  da  ono  što  je  za 
našega  bližnjega  dobro,  da  je  za  nas  zlo.  A  ljubomornost  naprotiv 
nije  nikada  žalosna  zbog  toga,  jer  bližnji  posjeduje  neko  dobro, 
samo  neka  to  dobro  nije  naše  dobro.  Jer  ljubomoran  čovjek  neće 
biti  nikada  žalostan  stoga,  jer  je  njegov  prijatelj  ljubljen  od  drugih 
žena,  samo  neka  nije  ljubljen  od  njegove  žene.  Isto  tako  da  kažemo 
istinu,  čovjek  nije  nikada  ljubomoran  na  suparnika,  osim  kada  on 
počne  misliti,  da  je  suparnik  stekao  prijateljstvo  osobe  koju  on  sam 
ljubi.  Ako  se  dakle  prije  toga  opazi  kakva  strast,  tada  to  nije  lju¬ 
bomornost  nego  zavist. 

3.  U  onome  kojemu  smo  mi  zavidni,  mi  ne  pretpostavljamo  ni¬ 
kakvu  nesavršenost,  već  naprotiv,  mi  držimo,  da  on  posjeduje  ono 
dobro,  zbog  kojega  smo  mu  mi  zavidni.  Ali  što  se  tiče  osobe  zbog 
koje  smo  mi  ljubomorni,  mi  na  svaki  način  pretpostavljamo,  da  je 
ona  nesavršena,  podmitljiva,  zavodljiva  i  promjenljiva. 

4.  Ljubomornost  potječe  od  ljubavi,  a  zavist  naprotiv  dolazi  od 
nemanja  ljubavi. 

5.  Ljubomornost  se  pojavljuje  samo  u  pitanjima  ljubavi.  A 
zavist  se  proteže  na  sve,  na  dobra,  na  čast,  na  blagonaklonost,  na 
dobrotu,  na  ljepotu.  Pa  ako  je  katkada  netko  zavidan  zbog  ljubavi 

koju  uživa  netko  drugi,  tada  on  nije  zavidan  zbog  ljubavi,  nego 
zbog  plodova  koji  o  njoj.  ovise.  Zavidan  čovjek  se  malo  brine  zbog 
toga,  što  je  njegov  prijatelj  ljubljen  od  kneza,  već  mu  je  žao  jedi¬ 
no  to,  što  knez  u  svakoj  prilici  njegova  prijatelja  obasipa  darovima 
i  nagradama. 


TRINAESTA  GLAVA 
KAKO  JE  BOG  LJUBOMORAN  ZBOG  NAS 

Tako  govori  Bog:  »Ja  sam  Gospodin  tvoj.  Bog,  veoma  ljubo¬ 
moran.«  Deut  5.9.  Gospodinovo  je  ime  ljubomoran.  Exod  34.14. 

Dragi  moj  Teotime,  kako  vidiš  dakle,  Bog  je  ljubomoran.  Ali 
u  čemu  se  sastoji  njegova  ljubomornost?  Očevidno  u  prvi  tren  se 
čini,  da  je  to  ljubomornost  žudnje,  slična  onoj  koju  imaju  muževi 
na  svoje  žene.  On  hoće,  da  mi  budemo  tako  njegovi  te  ni  na  koji 
mu  drago  način  ne  pripadamo  nikomu  drugomu  osim  njega.  »Nitko«, 
veli  on,  »ne  može  služiti  dva  gospodara .«  Mt  6.24.  On  traži  od  nas 
cijelo  naše  srce,  cijelu  našu  dušu,  sav  naš  duh  i  sve  naše  sile.  5  Mojs 
6.5.  Mt  22.37. 

Radi  toga  on  se  naziva  našim  zaručnikom,  a  naše  duše  on  zove 
svojim  zaručnicama.  I  sve  vrste  udalji vamj  a  od  njega  on  zove  blud 
i  preljub.  I  zaista  ima  pravo  taj  veliki  Bog,  koji  je  jedino  dobar, 
da  hoće  u  cijelosti  posjedovati  naše  srce.  Jer  mi  imamo  malo  srce 
i  ono  ne  može  smoći  dosta  ljubavi,  da  na  dostojan  način  ljubi  bo¬ 
žansku  dobrotu.  Ne  pristoji  li  se  dakle,  da,  kada  ono  ne  može  dati 
svu  onu  ljubav  koja  se  od  njega  traži,  da  dade  bar  onu  ljubav, 
koju  može  dati?  Ta,  ne  mora  li  dobro  koje  je  vrijedno  neizmjerne 
ljubavi  biti  i  neizmjerno  ljubljeno?  A  neizmjerno  ljubiti  znači  pot¬ 
puno  ljubiti. 

Uza  sve  to  ljubomornost  koju  Bog  ima  zbog  nas  uistinu  nije 
ljubomornost  žudnje,  nego  je  uistinu  ljubomornost  neizmjernoga 
prijateljstva.  Jer  on  nema  nikakve  koristi  od  toga,  da  mi  njega 
ljubimo.  Naprotiv,  za  nas  je  velika  korist,  da  mi  njega  ljubimo 
Naša  ljubav  je  za  nj  suvišna,  ali  nama  ona  donosi  veliku  dobit.  I 
ako  je  ona  njemu  ugodna  i  mila,  to  je  zato,  jer  je  ona  nama  na 
korist.  Budući  da  je  on  najviše  dobro,  on  se  veseli,  kada  se  saopćuje 
putem  ljubavi,  a  da  od  toga  ne  može  za  nj  proizaći  nikakvo  dobro. 
Zbog  toga  on  kliče  ljubomorno  se  tužeći  na  grešnike:  » Ostavili  su 
mene,  koji  sam  izvor  žive  vode  i  iskopali  su  sebi  cisterne,  koje  su 

udaljene  jedna  od  druge  i  koje  su  raspucane  tako  da  ne  mogu  sa¬ 
državati  vode.«  Jer  2.13. 

Pogledaj  ti  samo  malo,  dragi  moj.  Teotime,  molim  te,  kako  taj 
božanski  zaljubljenik  nježno  izražava  plemenitost  i  velikodušnost 
svoje  Ijubomomosti!  On  veli:  »Oni  su  me  ostavili,  a  ja  sam  izvor 
žive  vode!«  Kao  da  je  time  htio  reći:  »Ja  se  ne  tužim  zbog  štete 
koju  mi  može  donijeti  to,  što  su  me  oni  ostavili,  jer  kakvu  štetu 
može  pretrpjeti  živ  izvor,  ako  ljudi  ne  dolaze  k  njemu  i  ne  crpe 
iz  njega?  Hoće  li  izvor  zbog  toga  prestati  teći  i  natapati  zemlju? 
Nego  ja  žalim  njihovu  nesreću,  jer  otkad  su  mene  ostavili,  oni  se 
zabavljaju  i  gube  vrijeme  u  zdencima  koji  nemaju  žive  vode.  I 
kada  bih  ja  sebi  mogao  predstaviti  ono  što  je  nemoguće,  da  su  oni 
našli  neki  drugi  izvor  žive  vode,  ja  bih  lako  podnio  to,  što  su  oni 
mene  ostavili,  jer  ja  od  njihove  ljubavi  ne  želim  ništa  drugo,  nego 
samo  to,  da  oni  budu  sretni.  Ali  da  su  oni  mene  ostavili  zbog  toga 
da  poginu,  da  su  otišli  od  mene  zato,  da  se  strovale  u  propast,  toj 
njihovoj  ludosti  se  ja  čudim  i  nju  ja  žalim. 

Bog  dakle  iz  ljubavi  prema  nama  hoće,  da  mi  njega  ljubimo. 
Jer  mi  ne  možemo  prestati  njega  ljubiti,  a  da  sami  sebe  ne  počne¬ 
mo  upropaštavati.  Svaki  djelić  naše  ljubavi  koji  mi  oduzmemo  od 
njega,  naš  je  gubitak. 

U  Pjesmi  nad  pjesmama,  8.6.,  božanski  pastir  veli  Sulamitkinji: 
»Stavi  me  na  svoje  srce,  stavi  me  na  svoje  srce  kao  pečat,  stavi 
me  kao  pečat  na  svoju  ruku!«  Nema  sumnje,  da  je  Sulamitkinjino 
srce  bilo  puno  ljubavi,  prave  nebeske  ljubavi  za  njezinoga  predra¬ 
gog.  Ali  on  je  takav,  da  nije  zadovoljan  ni  tada  kada  sve  posjeduje, 
nego  ima  neko  sveto  nepovjerenje  Ijubomomosti  i  hoće  još  trajno 
stanovati  i  boraviti  na  srcu  koje  posjeduje,  želi  ga  zapečatiti  is¬ 
ključivo  za  samoga  sebe  tako,  da  ni  najsitnija  čestica  ljubavi  koja 
je  za  njega  ne  izađe  iz  njega  i  da  se  baš  ništa  ne  može  primiješati 
toj  ljubavi.  Jer  on  nije  zadovoljan  ljubavlju  kojom  je  ispunjena 
duša  njegove  Sulamitkinje,  sve  dok  on  ne  zna,  da  je  ta  ljubav 
nepromjenljiva,  da  je  potpuno  čista  i  da  je  sačuvana  jedino  za  nj. 

I  da  ne  uživa  samo  u  ljubavi  našega  srca  nego  također  i  u 
činima  i  djelima  naših  ruku,  on  hoće  da  kao  pečat  bude  pričvršćen 
na  našoj  desnoj  ruci,  da  se  ona  ne  pruža  i  ne  upotrebljava  ni  za 
što  drugo  osim  za  djela  koja  su  posvećena  njegovoj  službi. 

Razlog  za  tu  želju  božanskoga  dragog  jest  Pjesma  nad  pjesma¬ 
ma  8.6.:  kao  što  je  smrt  tako  jaka  da  rastavlja  dušu  od  svih  stvari 
pa  čak  i  od  njezina  vlastitog  tijela,  tako  isto  čini  i  sveta  ljubav 
kada  dopre  do  stupnja  revnosti.  Tada  ona  rastavlja  dušu  od  svih 
drugih  ljubavi  i  udaljuje  je  od  svih  njih.  Tada  je  ona  čisti  od 
svake  druge  primjese. 

Jedino  što  ona  nije  tako  jaka  kao  smrt  nego  je  stroga,  neumo¬ 
ljiva,  tvrda  i  nemilosrdna,  bez  sažaljenja  i  samilosti,  da  kazni  sva¬ 
ku  krivicu  koja  joj  bude  nanesena,  kada  se  usporedo  kraj  nje  daje 
još  mjesto  suparnicima.  Tako  je  isto  pakao  žestok  i  silovit  da  kazni 
osuđene.  I  kao  što  pakao  koji  je  pun  užasa,  bijesa,  jarosti  i  vjero¬ 
lomstva  ne  trpi  nikakvu  primjesu  ljubavi,  tako  ni  ljubomorna  lju¬ 
bav  ne  trpi  nikakvu  primjesu  druge  ljubavi  nego  želi  da  sve  pri¬ 
pada  jedino  predragom. 

Ništa  nije  tako  nježno  kao  golub,  ali  ništa  nije  tako  silovito  kao 
on  prema  svojoj  golubici,  kada  ga  spopadne  kakva  ljubomornost. 
Ako  si  ti  ikada,  dragi  moj  Teotime,  pripazio  na  to,  ti  se  se  mogao 
uvjeriti,  da  ta  dobroćudna  ptica  kada  se  vrati  sa  svojega  leta  i 
nađe  svoju  golubicu  s  drugim  golubima,  ne  može  se  uzdržati,  a 
da  ne  osjeti  malo  nepovjerenje,  od  kojega  ona  postaje  gruba  i  zbu¬ 
njena.  Najprije  on  kruži  oko  nje  gučući  i  nestrpljivo  lupajući  no¬ 
gama  o  zemlju  te  je  udarajući  svojim  krilima,  iako  ona  dobro  zna, 
da  je  ona  vjerna  i  da  je  ona  sva  čista  u  njezinoj  nevinosti. 

Jednoga  dana  sveta  Katarina  Sijenska  nalazila  se  u  zanosu, 
koji  joj  je  oduzeo  upotrebu  njezinih  sjetila.  I  kada  joj  je  Bog  davao 
da  gleda  njegova  čudesa,  jedan  od  njezine  braće  prošao  je  mimo 
nje.  Mali  štropot  koji  je  on  pri  tome  učinio  rastresao  je  nju  tako, 
da  se  ona  okrenula  i  pogledala  ga  samo  jedan  tren.  Ta  mala  rastre- 
senost  nadošla  je  nepredviđeno  i  nehotice,  nije  bila  nikakav  grijeh 
ni  nikakva  nevjernost  nego  samo  sjena  grijeha  i  slika  nevjernosti. 
Pa  ipak!  Presveta  Majka  njezinoga  nebeskoga  zaručnika  ukorila  ju 
je  zbog  toga  vrlo  oštro,  a  slavni  sveti  Pavao  toliko  ju  je  posramio, 
da  je  ona  mislila,  da  će  propasti  u  suzama. 

A  kako  je  Bog  postupao  s  Davidom,  kada  je  on  savršenom  lju¬ 
bavlju  ponovno  zadobio  milost  zbog  samo  jednoga  jedinoga  lakoga 
grijeha  koji  je  počinio  kada  je  dao  brojiti  svoj  narod?  2  Kralj  24. 

Ali,  dragi  moj  Teotime,  tko  hoće  tu  ljubomornost  gledati  izra¬ 
ženu  na  fin  i  savršen  način,  neka  čita  pouke  koje  je  napisala  se- 
rafska  sveta  Katarina  Genovska  sa  svrhom,  da  objasni  svojstva 
čiste  ljubavi.  Među  njima  serafska  svetica  izričito  naglašava 
i  ističe  ovo  svojstvo  čiste  ljubavi:  savršena  ljubav,  to  jest  ona 
koja  je  stigla  do  revnosti  ne  može  trpjeti  uplitanje,  posredo¬ 
vanje  ni  miješanje  nijedne  druge  stvari,  štoviše  ni  samih  darova 
Božjih.  U  toj  svojoj  strogosti  ona  ne  dopušta  ni  da  ljubimo  raj 
osim  zbog  toga,  da  u  njemu  savršeno  ljubimo  dobrotu  onoga  koji 
ga  daje.  Svjetiljke  te  čiste  ljubavi  nemaju  ni  ulja,  ni  stijenja,  ni 
dima.  One  su  samo  čista  vatra  i  čisti  plamen,  koje  ništa  na  ovom 
svijetu  ne  može  ugasiti.  Anon.  Vita  S.  Cathar.  18  i  27.  Pj  nad  pj  8.6. 

Oni  koji  te  svjetiljke  nose  u  svojim  rukama,  Lk  12.35,  obuzeti 
su  svetim  strahom  čistih  zaručnica,  a  ne  strahom  preljubnih  žena. 
I  ove  se  boje  i  one  se  boje,  ali  na  različit  način,  veli  sveti  Augustin. 
Cista  žena  boji  se  odsutnosti  svojega  supruga,  a  preljubnica  se  boji 
njegove  prisutnosti.  Ova  se  boji,  da  on  ode,  a  ona  se  boji,  da  on 
ostane.  Ova  je  toliko  puna  ljubavi,  da  je  sva  ljubomorna  zbog  njega, 
a  ona  druga  uopće  nije  ljubomorna,  jer  ga  ona  ne  ljubi.  Ova  se 
boji,  da  ne  bude  dosta  ljubljena,  a  ona  druga  se  boji,  da  ne  bude 
kažnjena.  Ali  uistinu  ona  koja  se  boji,  da  ne  bude  dosta  ljubljena, 
ne  boji  se  zapravo,  da  ne  bude  dosta  l'julbljena,  kao  što  to  čine 
druge  ljubomorne  žene  koje  uistinu  ljube  same  sebe,  a  hoće  biti 
ljubljene.  Ona  se  boji,  da  ne  ljubi  dosta  onoga,  kojega  ona  smatra, 
da  je  toliko  vrijedan  ljubavi,  da  ga  nitko  ne  može  dosta  dostojno 
ljubiti  prema  veličini  ljubavi  koju  on  zaslužuje,  kako  sam  ja  to 
rekao  već  prije.  Radi  toga  ona  nije  ljubomorna  sebičnom  ljubo- 
mornošću  nego  nju  prožima  čista  ljubomornost,  koja  ne  potječe  ni 
od  kakve  pohotljivosti  nego  iz  plemenitoga  i  čistog  prijateljstva. 

To  je  ljubomornost  koja  se  kasnije  proteže  na  bližnjega  zajedno 
s  ljubavlju  od  koje  ona  potječe.  Budući  da  mi  radi  Boga  ljubimo 
bližnjega  kao  sami  sebe,  to  smo  mi  također  radi  Boga  ljubomorni 
za  nj,  kao  što  smo  ljubomorni  sami  na  sebe.  Iz  te  ljubomornosti 
mi  smo  pripravni  umrijeti,  da  spasimo  bližnjega  od  propasti. 

Kako  je  opet  revnost  zapaljeni  žar  ili  gorući  plamen  ljubavi, 
potrebno  je,  da  ona  bude  razborito  i  mudro  provođena  u  djelo. 
Ako  ne  budemo  na  to  pazili,  može  se  dogoditi,  da  pod  izgovorom 
revnosti  povrijedimo  granice  čednosti  ili  obzirnosti.  A  može  se  lako 
dogoditi  i  to,  da  od  revnosti  prijeđemo  na  srdžbu  i  od  opravdane 
ljubavi  na  neopravdanu  strast.  Budući  da  ovdje  nije  mjesto  da  ozna¬ 
čujemo  granice  revnosti,  dragi  moj  Teotime,  ja  te  upozoravam,  da 
za  njezino  provođenje  uvijek  tražiš  savjet  i  pomoć  od  onoga,  koga 
ti  je  Bog  dao  za  vođu  u  tvojemu  duhovnom  životu. 


Četrnaesta  glava 

O  REVNOSTI  ILI  LJUBOMORNOSTI  KOJE  MI 
IMAMO  ZA  NAŠEGA  GOSPODINA 

Neki  vitez  naručio  je  kod  glasovitoga  slikara,  da  mu  načini 
sliku  konja  koji  trči.  I  kada  je  slikar  svršio  tu  sliku,  on  ju  je 
predao  vitezu.  Ali  on  mu  je  sliku  predao  u  obrnutom  smislu,  to  jest 

tako  da  je  konj>  bio  okrenut  na  leđa  te  je  izgledalo  kao  da  se 
valja  po  zemlji.  Vitez  se  počeo  ljutiti.  Tada  je  slikar  okrenuo  sliku 
u  okrenutom  smjeru,  to  jest  ono  što  je  bilo  dolje  postavio  je  gore 
i  tada  rekao  vitezu:  »Ne  ljutite  se,  gospodine!  Da  izmijenimo  polo¬ 
žaj  konja  koji  trči  u  položaj,  konja  koji  se  valja  ne  treba  ništa 
drugo  nego  samo  okrenuti  sliku!« 

Dragi  moj  Teotime,  tko  hoće  točno  znati  kakvu  revnost  ili 
kakvu  ljubomornost  mi  moramo  imati  za  Boga,  ne  treba  mu  ništa 
drugo  nego  jasno  prikazati  ljubomornost  koju  mi  imamo  za  ljud¬ 
ske  stvari  i  potom  je  izvrnuti,  to  jest  okrenuti  je  odozdo  prema  gore. 
Jer  upravo  takva  mora  biti  ljubomornost  koju  Bog  od  nas  traži 
za  sebe. 

Usporedi  ti  jedan  put,  dragi  moj.  Teotime,  kakva  je  razlika  iz¬ 
među  onih  koji  uživaju  u  svjetlu  sunca  i  onih  koji  nemaju  ništa 
drugo  doli  svjetlost  neke  lampe.  Oni  prvi  nisu  zavidni  ni  ljubo¬ 
morni  jedni  na  druge,  jer  oni  dobro  znadu,  da  svjetla  sunca  imade 
dosta  za  sve,  da  to  što  u  njemu  uživa  jedan  nimalo  ne  smeta,  da  i 
drugi  uživaju  u  njemu,  da,  koliko  god  svi  uživaju  u  njemu,  to 
ipak  nitko  zbog  toga  nije  prikraćen  i  ne  uživa  manje  nego  bi  uži¬ 
vao,  da  ga  svatko  posjeduje  sam  za  sebe.  A  što  se  tiče  svjetla  lampe, 
svatko  je  hoće  imati  u  svojoj  sobi,  jer  njezino  je  svjetlo  slabo, 
kratkoga  je  dosega  i  nije  dosta  za  mnogo  njih.  Stoga  onima  koji  ga 
posjeduju  drugi  su  zavidni. 

Dobrota  svjetovnih  stvari  tako  je  ograničena  i  bijedna,  da,  dok 
jedan  u  njoj  uživa,  drugi  mora  biti  bez  nje.  Ljudsko  prijateljstvo 
tako  je  kratkotrajno  i  nesigurno,  da,  koliko  se  ono  poklanja  jednima 
toliko  isto  ono  slabi  za  druge.  Zato  smo  mi  ljubomorni  i  srdimo  se, 
kada  u  njemu  naiđemo  na  suparnike  i  takmace. 

Božje  srce  naprotiv  tako  je  obilno  ljubavlju,  njegova  je  dobro¬ 
ta  toliko  neizmjerna,  da  je  svi  mogu  posjedovati,  a  da  je  zbog  toga 
nijedan  ne  posjeduje  manje.  Ta  neizmjernost  ne  može  nikada  biti 
iscrpljena  pa  makar  ona  ispunjavala  sve  duhove  vasione.  Ta  i  kada 
ona  ispuni  sve,  njezina  neizmjernost  ostaje  joj  cijela,  a  da  se  nije 
ni  najmanje  umanjila. 

Sunce  ne  osvjetljuje  i  ne  grije  manje  jednu  ružu  s  tisućama 
milijuna  drugih  cvjetova  nego  kada  bi  sjalo  njoj  samoj.  Tako  i  Bog 
ne  izlijeva  manje  svoju  ljubav  na  jednu  dušu,  premda  on  ljubi  ne¬ 
izmjernu  množinu  drugih,  nego  bi  izlijevao,  kada  bi  ljubio  samo  tu 
jednu  jedinu  dušu.  Snaga  njegove  ljubavi  ni  najmanje  se  ne  uma¬ 
njuje  zbog  množine  zraka  koje  ona  isijava  nego  ostaje  uvijek  puna 
svoje  neizmjernosti. 

U  čovjeku  dakle  stoje  revnost  ili  ljubomornost,  koje  nas  mo¬ 
raju  ispunjati  radi  Božje  dobrote.  Teotime  moj  dragi,  njegova  je 

prva  dužnost  mrziti,  izbjegavati,  sprečavati,  osjećati  gnušanje,  od¬ 
bacivati,  suzbijati  i  ako  je  moguće  obarati  sve  ono  što  je  protiv 
Boga,  to  jest  što  je  protiv  njegove  volje,  njegove  slave  i  što  je  pro¬ 
tiv  toga,  da  se  sveti  njegovo  sveto  ime. 

»Mrzio  sam  nepravdu«,  veli  David,  »i  gnušao  sam  se  nad 
njom!«  Ps  118.163.  »Ne  moram  li  ja  mrziti  one  koji  tebe  mrze, 
Gospodine,  i  ne  moram  li  ja  skapavati  od  boli  nad  tvojim  nepri¬ 
jateljima?«  Ps  138.21.  »Moja  revnost  me  izjeda,  jer  su  moji  nepri¬ 
jatelji  zaboravili  na  tvoje  riječi!«  Ps  118.139.  »Svako  jutro  ja  sam 
satirao  sve  grešnike  na  zemlji,  da  tako  uistinu  i  istrijebim  sve 
one  koji  čine  nepravdu.«  Ps  100.8. 

Vidiš  li  ti  dakle,  dragi  moj  Teotime,  molim  te,  toga  velikoga 
kralja!  Kakva  revnost  njega  obuzima  i  kako  on  strasti  svoje  duše 
stavlja  u  službu  svete  ljubavi?  Ne  samo  da  on  jednostavno  mrzi 
nepravdu  nego  on  se  gnuša  nad  njom,  on  gine  od  boli  kada  je 
gleda,  on  se  onesvješćuje  i  hvata  ga  obamrlost  srca,  on  je  progoni, 
on  je  baca  na  zemlju,  on  je  istrebljuje! 

Tako  je  Fineesa  obuzela  sveta  revnost  i  on  je  jednim  udarcem 
mača  sveto  probo  onoga  besramnoga  Izraelca  i  onu  sramotnu  Ma- 
dijanitkinju,  kada  ih  je  zatekao  na  bestidnom  djelu  njihove  strasti. 
Knjiga  Brojeva  25.8. 

Tako  je  ista  revnost  izjedala  srce  našega  Spasitelja  i  natjerala 
ga,  da  je  on  istjerao  i  u  isto  vrijeme  kaznio  nepoštivanje  i  obeš- 
čašćenje  koje  su  pokazali  oni  prodavači  i  trgovci  u  svetom  hramu. 
Iv  11.14—17. 

Na  drugom  mjestu  revnost  nas  pali,  da  gorimo  ljubomornošću 
za  čistoću  onih  duša  koje  su  zaručnice  Isusa  Krista,  kako  je  to 
sveti  Apostol  rekao  Korinćanima:  »Ja  sam  ljubomoran  na  vas,  i  to 
Božjom  ljubomornošću,  jer  ja  sam  vas  obećao  jednomu  čvjeku,  da 
vas  kao  čiste  djevice  mogu  predstaviti  Isusu  Kristu.  2.  Kor.  2.2. 

Eliezer  bi  bio  neizrecivo  raspaljen  od  Ijubomornosti,  da  je  vidio 
kako  je  čista  i  lijepa  Rebeka  koju  je  on  vodio  kao  zaručnicu  sinu 
svojega  gospodara  zapala«  neku  pogibelj.  Svakako  bi  on  tada  rekao 
toj  svetoj  djevici:  »Ja  sam  ljubomoran  zbog  tebe,  i  to  ljubomor¬ 
nošću  koju  ja  imam  za  svojega  gospodara.  Jer  ja  sam  tebe  zaručio 
jednomu  čovjeku,  da  te  kao  čistu  djevicu  dovedem  sinu  mojega  go¬ 
spodara  Abrahama. 

To  isto  želi  reći  sveti  Pavao  svojim  Korinćanima:  »Ja  sam 
od  Boga  poslan  vašim  dušama,  da  sklopim  brak  vječnoga  sje¬ 
dinjenja  između  njegova  Sina,  našega  Spasitelja  i  vas.  Ja  sam  vas 
obećao  njemu,  da  vas  kao  čiste  djevice  dovedem  k  njemu,  tome 
božanskomu  zaručniku.  I  to  je  razlog,  da  sam  ja  ljubomoran  na 

vas,  ne  mojom  ljubomornošću  nego  ljubomornošću  Boga,  u  čije  ime 
sam  vas  ja  snubio.« 

Ta  ljubomornost,  dragi  moj  Teotime,  bila  je  uzrok,  da  je  sveti 
Apostol  iz  dana  u  dan  ginuo  i  umirao.  »Svaki  dan«,  veli  on,  »ja 
umirem  radi  vaše  slave!«  1  Kor  15.31.  »Tko  je  bolestan,  a  da  i 
ja  ne  budem  bolestan?  Tko  se  je  sablaznio,  a  da  ja  ne  gorim?«  2 
Kor  11.29. 

Gledaj  samo,  govorili  su  stari,  koliku  ljubav,  koliku  brigu  i 
koliku  ljubomornst  ima  kvočka  za  svoje  piliće.  Naš  Gospodin  nije 
smatrao,  da  je  ta  usporedba  nedostojna  da  uđe  u  njegovo  evanđelje. 
Kokoš  je  kukavica,  to  jest  ona  je  životinja  koja  nema  nikakve 
hrabrosti  ni  plemenitosti  sve  dok  ne  postane  majka.  Ali  čim  ona 
postane  majka,  kao  da  dobiva  lavlje  srce.  Od  toga  časa  ona  ima 
uvijek  uzdignutu  glavu,  uvijek  otvorene  oči,  uvijek  na  sve  strane 
otvoren  pogled,  da  samo  negdje  ne  prijeti  najmanja  opasnost  za 
njezine  mališane.  Nema  tada  neprijatelja  kojemu  se  ona  ne  bi  bacila 
u  oči,  da  obrani  svoje  drago  leglo.  Bez  prekida  ona  vodi  brigu  za 
svoje  piliće,  bez  prekida  ona  trči  oko  njih,  kvoca  i  jadikuje.  Pa 
pogine  li  koje  njezino  pile,  koliko  ona  tada  ima  žalosti,  koliko 
srdžbe. 

To  je  ljubomornost  očeva  i  majki  nad  njihovom  djecom,  pastira 
nad  njihovim  ovcama,  braće  nad  njihovom  braćom.  Kakva  je  rev¬ 
nost  obuzela  Jakobove  simove,  kada  su  doznali,  da  je  Dina  oskrvnje- 
na!  Kakva  je  revnost  upalila  Jakoba,  kada  je  opazio  i  pobojao  se, 
da  bi  njegova  djeca  mogla  uvrijediti  Boga!  Koliku  je  revnost  osjetio 
sveti  Pavao  za  svoju  braću  po  krvi  i  za  svoju  djecu  po  Bogu,  za 
koju  je  on  želio  biti  kao  zločinac  istrijebljen  prokletstvom  i  izop¬ 
ćenjem.  Rim  9.3.  Kakvu  je  revnost  nosio  u  sebi  Mojsije  za  svoj 
narod,  za  koji  je,  da  tako  kažemo,  bio  pripravan  da  bude  izbrisan 
iz  knjige  života.  Izl  32.42. 

Treće.  Kod  ljudske  ljubomornosti  mi  se  bojimo,  da  netko  drugi 
ne  dobije  u  posjed  stvar  ili  osobu  koju  mi  ljubimo.  Ali  revnost 
koju  mi  gajimo  prema  Bogu  djeluje  naprotiv  suprotno  tome,  da  se 
mi  bojimo  više  od  svega  drugoga,  da  Bog  nas  ne  dobije  dosta  teme¬ 
ljito  u  posjed.  Ljudska  ljubomornost  nas  uči,  da  nismo  dosta  ljub¬ 
ljeni.  A  kršćanska  ljubomornst  nam  zadaje  bol,  da  mi  dosta  ne 
ljubimo.  Radi  toga  je  sveta  Sulamitkinja  uskliknula:  »O,  predragi 
moje  duše,  pokaži  mi,  gdje  ti  počivaš  u  podne,  da  ja  ne  zalutam  i 
da  ne  pođem  za  stadima  tvojih  prijatelja!«  Pj  nad  pj  1.6.  Ona  se 
boji,  da  ne  bi  sva  pripadala  svojemu  svetomu  pastiru  i  da  se  ne  bi, 
makar  to  bilo  i  u  najmanjoj  mjeri,  zabavljala  s  onima  koji  hoće 

biti  njegovi  suparnici.  Jer  ona  neće  da  svjetski  užici,  časti  i  bo¬ 
gatstva  zauzmu  nijednu  mrvicu  njezine  ljubavi,  koju  je  ona  svu 
posvetila  svojemu  dragom  Spasitelju. 


PETNAESTA  GLAVA 
SAVJETI  ZA  UPRAVLJANJE  SVETOM  REVNOŠCU 

Budući  da  je  revnost  goruća  i  plamena  ljubav,  potrebno  je,  da 
se  njome  mudro  upravlja.  Ako  ne  bismo  tako  radd'U,  ona  može  lako 
povrijediti  granice  čednosti  i  obzirnosti.  To  je  potrebno  svakako  ne 
zbog  toga,  što  bi  božanska  ljubav,  kako  god  ona  bila  vatrena,  mogla 
ikada  biti  pretjerana  sama  po  sebi,  ni  po  svojim  poticajima  i  sklo¬ 
nostima,  kojima  ona  potiče  duše.  Ali  to  je  potrebno  zibog  toga,  jer 
ona  za  izvršenje  svojih  planova  upotrebljuje  razum,  njemu  nare¬ 
đuje  da  traži  sredstva,  kojima  će  uspjeti  izvršiti  planove.  Za  izvr¬ 
šenje  svojih  planova  ona  nadalje  upotrebljuje  smionost  ili  srdžbu, 
da  svlada  poteškoće  na  koje  nailazi.  I  radi  toga  se  često  događa,  da 
joj  razum  predloži  i  nagovori  je  da  prihvati  putove  koji  su  previše 
hrapavi  i  nasilni,  da  se  srdžba  i  smjelost  jedanput  pokrenuti  ne 
mogu  više  zadržati,  kako  bi  trebalo,  u  granicama  razuma,  nego  po¬ 
nesu  i  povuku  srce  u  nered,  zbrku  i  raspo jasanost.  U  tome  slučaju 
takvim  putem  revnost  se  provodi  u  djelo  na  bezobziran  i  neobuz¬ 
dan  način.  Drugim  riječima  revnost  postaje  zla  i  zaslužuje,  da  bude 
pokarana. 

David  je  poslao  Jaoba  sa  svojom  vojskom  protiv  svojega  ne¬ 
vjernoga  i  buntovnoga  sina  Absaloma.  Ali  on  mu  je  najstrožije  za¬ 
branio,  da  ni  na  koji  način  ne>  stavi  ruku  na  njega.  Štoviše  on  mu 
je  zapovjedio,  da  se  u  svima  okolnostima  brine  za  to,  da  se  Absa- 
lom  spasi.  Kad  tamo  Joab  zanesen  bojem,  raspaljen  ratnom  pobje¬ 
dom  sam  svojom  vlastitom  rukom  ubio  je  siromašnoga  Absaloma, 
ne  osvrćući  se  ni  na  što  od  svega  onoga,  što  mu  je  kralj  bio  zapo¬ 
vjedio.  2  Sam  18.5. 

Tako  se  revnost  poslužuje  srdžbom  da  svlada  zlo,  ali  joj  uvijek 
izričito  naređuje,  da  uništavajući  nepravdu  i  grijeh,  kad  god  je  to 
moguće,  spasi  grešnika  i  zločinca.  Ali  kada  srdžba  jednom  skoči  u 
bijes,  tada  je  ona  slična  konju,  koji  ima  jake  žvale  i  koji  je  tvrdo¬ 
glav  te  kao  i  konj  oslobađa  svojega  jahača  i  preskače  sve  ograde 
i  nlikada  se  ne  zaustavlja  prije  nego  joj,  jednako  kao  i  konju,  pone¬ 
stane  daha. 

Onaj  dobar  otac  obitelji  kojega  naš  Gospodin  opisuje  u  evan¬ 
đelju,  znao  je  dobro,  da  njegovi  revni  i  nagli  sluge  znadu  obično 
prekoračiti  nakanu  njihovoga  gospodara.  Kada  su  mu  se  dakle  oni 
ponudili,  da  idu  plijeviti  njegovo  polje  i  istrijebiti  kukolj.,  on  im  je 
rekao:  »Ne!  Ja  to  neću.  Jer  ja  se  bojim,  da  biste  vi  zajedno  s  kuko¬ 
ljem  mogli  iščupati  i  pšenicu!«  Mt  13.29. 

Doista!  Dragi  moj  Teotime,  srdžba  je  moćan,  hrabar  i  vrlo  po¬ 
duzetan  sluga,  koji  znade  izvršiti  veli'k  posao.  Ali  on  je  žestok, 
vatren,  nemiran,  nepromišljen  i  nasilan,  da  obično  on  ne  učini 
nikakvo  dobro,  a  da  u  isto  vrijeme  ne  učini  više  zla. 

Stoga  naši  seljaci  lijepo  vele,  da  ne  valja  gospodarstvo  koje  u 
svojoj  ekonomiji  gaji  paune.  Jer  kako  god  oni  hvataju  pauke  i 
čiste  kuću  od  njih,  oni  uništavaju  krovove,  tako  da  se  korist  od 
njih  ne  može  usporediti  sa  štetom  koju  oni  prave. 

Srdžba  je  pomoć  koju  je  priroda  dala  razumu  i  milost  je  upo- 
trebljuje  u  službi  revnosti,  da  izvrši  svoje  nakane,  ali  je  ta  pomoć 
vrlo  opasna  i  malo  poželjna.  Jer  kada  ona  postane  jaka,  ona  osili, 
ona  postaje  gospodar,  ona  ruši  svaki  autoritet  razuma  i  zakone 
revnosti,  ‘koje  je  odredila  ljubav.  Naprotiv  kada  ona  postane  slaba, 
ona  ne  čini  ništa,  što  ne  bi  učinila  i  revnost  sama  ,bez  njezine  po¬ 
moći.  A  osim  toga  pred  njom  treba  uvjek  imati  opravdan  strah, 
da  ne  ojača  i  ne  osili,  da  se  ne  domogne  srca  i  revnosti  tako  da 
ih  podvrgne  svojoj  tiraniji  upravo  onako  kao  što  vatromet  u  tren 
oka  može  zapaliti  kuću  i  tada  nitko  više  ne  zna,  kako  se  taj  požar 
može  ugasiti.  Mora  biti  čin  očajanja  kada  se  na  neko  mjesto  po¬ 
zovu  u  pomoć  tuđe  čete,  koje  potom  mogu  preuzeti  vlast  u  svoje 
ruke. 

Samoljublje  nas  često  vara  zavodeći  nas  tako,  da  pod  plaštem 
revnosti  provodi  u  djelo  svoje  vlastite  strasti.  Katkada  se  je  rev¬ 
nost  uistinu  poslužila  srdžbom,  ali  zato  se  tada  kao  za  protuuslugu 
srdžba  Služi  samom  revnošću,  da  njome  pokrije  svoju  sramotnu 
neobuzdanost.  Ja  velim,  da  se  ona  služi  imenom  revnosti,  jer  se 
samom  revnošću  ne  može  poslužiti,  jer  to  je  vlastitost  svih  kre¬ 
posti  a  pogotovo  kreposti  kršćanske  ljubavi,  iz  koje  revnost  izvire, 
da  su  one  tako  dobre,  da  ih  nitko  ne  može  zloupotrijebiti. 

Neki  ozloglašen  grešnik  dođe  jednoga  dana  k  dobrom  i  vri¬ 
jednom  svećeniku  te  mu  se  baci  ničice  pred  noge.  S  mnogo  po¬ 
kornosti  on  je  počeo  uvjeravati  svećenika,  da  je  došao  zbog  toga, 
da  nađe  lijek  svojim  grijesima,  to  jest  da  dobije  sveto  odrješenje, 
koje  mu  je  potrebno  za  oproštenje  njegovih  grijeha.  Neki  redovnik 
po  imenu  Demofil  bio  je  mišljenja,  da  se  taj  siromašni  pokornik 
usudio  previše  blizu  primaknuti  oltaru  i  zbog  toga  je  on  zapao  u 

tako  žestoku  srdžbu,  da  je  slijepo  nasrnuo  na  nj,  udarajući  ga  no¬ 
gama.  Na  to  ga  je  počeo  gurati  i  istjerao  ga  je  napolje.  Vrijeđao 
je  također  i  dobroga  svećenika,  koji  je,  kako  mu  je  bila  i  dužnost, 
krotko  primio  toga  siromašnoga  pokornika.  Zatim  je  otrčao  k  olta¬ 
ru,  skinuo  je  s  njega  sve  stvari  koje  su  se  na  njemu  nalazile  i 
odnio  ih  je  van  iz  crkve,  tobože  iz  straha,  kako  je  kasnije  htio 
uvjeriti  druge,  da  prisutnost  grešnika  nije  oskvrnula  sveto  mjesto. 
I  kada  je  izvršio  to  veliko  junačko  djelo  svoje  revnosti,  on  nije 
ostao  samo  pri  tome.  Od  svega  toga  on  je  napravio  veliku  svet¬ 
kovinu  kada  je  u  svojemu  oduševljenju  napisao  list  velikomu  sve¬ 
tom  Dioniziju  Areopagiti. 

Veliki  učenik  svetoga  Pavla  napisao  mu  je  divan  odgovor,  koji 
je  bio  dostojan  izraz  apostolskoga  duha,  kojim  je  taj.  svetac  bio 
prožet.  On  mu  je  jasno  obrazložio,  kako  je  njegova  revnost  u  isto 
vrijeme  bila  bezobzirna,  nerazborita  i  bezobrazna.  Kakogod  je  nje¬ 
gova  revnost  za  čast  svete  stvari  dobra  i  pohvalna,  on  ju  je  proveo 
protiv  svakoga  razuma,  ne  razmislivši  i  ne  prosudivši  baš  ništa, 
jer  on  je  na  mjestu,  u  prilici  i  protiv  osobe  koju  mu  je  valjalo 
poštivati,  ljubiti  i  cijeniti  upotrebio  udarce  nogama,  uvrede,  ne¬ 
pravde  i  prijekore.  Prema  tome  ta  njegova  revnost  nije  nikako 
mogla  biti  dobra,  jer  je  izvršena  na  tako  nediscipliniran  način. 

Ali  u  tome  istom  odgovoru,  Epist.  VIII  ad  Demophilum,  taj 
isti  veliki  svetac  pripovijeda  jedan  drugi  sjajan  primjer  žarke  rev¬ 
nosti,  koja  je  potekla  od  vrlo  dobre  duše,  ali  koja  je  ipak  bila 
pogrešna  i  vrijedna  osude  zbog  pretjeranosti  srdžbe  kojom  je  iz¬ 
vršena. 

Neki  poganin  zaveo  je  jednoga  kršćanina  s  otoka  Krete,  odne¬ 
davna  obraćena  na  kršćanstvo  i  nagovorio  ga,  da  se  vrati  na  idolo- 
poklonstvo.  Na  to  je  Karpus,  čovjek  koji  se  visoko  odlikovao  čisto¬ 
ćom  i  svetošću  života  i  koji  je,  kako  sve  prilike  govore,  bio  biskup 
na  Kreti  pao  u  tako  veliku  srdžbu,  kakvu  još  nikada  prije  toga 
nije  bio  doživio.  On  se  tom  strašću  dao  tako  daleko  zanijeti,  da  je 
u  ponoći  ustao  da  po  svojemu  običaju  moli  svoje  molitve  i  pri  tome 
je  sam  za  se  razmišljao  o  tome,  da  nije  razumno,  da  tako  bezbožni 
ljudi  dalje  žive.  U  toj  svojoj  ljutini  on  je  molio  božansku  praved¬ 
nost,  da  jednim  udarcem  strijele  ubije  obadva  grešnika  zajedno, 
kako  zavodnika  poganina  tako  i  zavedenoga  kršćanina. 

Ali,  dragi  moj  Teotime,  slušaj  ti  sada,  što  je  Bog  učinio,  da 
ublaži  oštrinu  strasti  koja  je  bila  obuzela  siromašnoga  Karpusa. 
Prvo,  on  mu  je  kao  drugom  svetom  Stjepanu  dao  da  vidi  otvoreno 
nebo  i  našega  Gospodina  Isusa  Krista  kako  sjedi  na  velikom  prije¬ 
stolju,  okružen  od  mnoštva  anđela  koji  mu  služe  u  ljudskom  obliku. 
Dap  7.55.  Potom  je  vidio  dolje  ispod  sebe  otvorenu  zemlju  kao 

grozan  i  golem  ponor,  a  na  rubu  toga  ponora  ugledao  je  on  dvojicu 
zabludjelih,  kojima  je  on  bio  želio  toliko  zla.  Oni  su  drhtali  kao 
šibe  i  bili  su  takoreći  onesviješteni  od  užasa,  jer  su  se  nalazili 
upravo  u  trenu  da  padnu  unutra  u  ponor.  S  jedne  strane  ih  je 
privlačilo  mnoštvo  zmija,  koje  su  izlazile  iz  ponora  i  koje  su  se 
vijale  oko  njihovih  nogu,  golicale  ih  svojim  repovima  i  vukle  ih 
da  se  strovale  u  ponor.  Na  drugoj  strani  su  se  nalazili  ljudi,  koji 
su  ih  gurali  i  udarali,  da  ih  natjeraju  na  pad  u  ponor.  Tako  je 
dakle  sve  izgledalo  kao  da  su  oni  upravo  pred  tim,  da  se  suno¬ 
vrate  u  taj  ponor. 

Zamisli  ti  sada  sebi,  molim  te,  dragi  moj  Teotime,  kako  je  bila 
silna  gorčina  muke  Karpusove!  Jer  kako  je  kasnije  on  sam  pri¬ 
povijedao  svetom  Dioniziju,  on  nije  pazio  na  to,  da  promatra  na¬ 
šega  Gospodina  i  anđele,  koji  su  mu  se  ukazali  gore  na  nebu.  On 
je  toliko  uživao  gledati  dolje  strašan  užas,  u  kojemu  se  se  nalazila 
ona  dvojica  bijednih  nevaljalaca,  ljuteći  se  jedino  zbog  toga,  što 
su  se  oni  tako  sporo  primicali  svojoj  propasti  tako  da  je  on  sam 
pokušavao,  da  ih  strovali.  Budući  da  mu  to  nije  uspjelo  tako  brzo 
izvršiti  kako  je  on  to  želio,  on  se  još  većma  jedio  i  žestio  te  ih 
je  obojicu  prokleo,  dok  napokon  nije  podigao  svoje  oči  prema  nebu. 
Tamo  je  on  ugledao  blagoga  Spasitelja  Isusa  Krista,  puna  sućuti  i 
milosrđa.  Spasitelj  ganut  krajnjom  sućuti  i  milosrđem  prema  sve¬ 
mu  onome  što  se  tu  događalo,  ustane  sa  svojega  prijestolja,  siđe 
do  mjesta  gdje  su  bila  ta  dva  siromašna  bijednika  i  pruži  im  svoju 
ruku  pomoćnicu.  A  u  isto  vrijeme  opet  i  s  jedne  i  s  druge  strane 
pristupiše  k  njima  anđeli  i  zadržavahu  ih  onemogućavajući  im  da 
padnu  u  taj  užasan  ponor.  Na  kraju  ljubazni  i  blagi  Isus  obrati  se 
srditom  Karpusu  i  reče  mu:  »Slušaj,  Karpuse,  odsada  ti  udri  po 
meni,  jer  ja  sam  pripravan  još  jedan  puta  trpjeti,  da  spasim  ljude. 
I  to  bi  mi  bilo  vrlo  drago,  kada  bi  se  to  moglo  učiniti  bez  grijeha 
drugih  ljudi.  Ali  razmisli  i  ti  sam,  što  bi  za  tebe  bilo  bolje,  ži¬ 
vjeti  u  tome  ponoru  sa  zmijama  ili  stanovati  s  anđelima,  koji  su 
tako  veliki  prijatelji  ljudi. 

Gledaj,  dragi  moj  Teotime,  sveti  čovjek  Karpus  je  imao  pravo 
zapaliti  se  gorljivošću  ili  revnošću  zbog  ona  dva  čovjeka  i  njegova 
revnost  je  s  pravom  izazvala  srdžbu  protiv  njih.  No  kada  se  je 
srdžba  pokrenula,  ona  je  iza  sebe  ostavila  i  razum  i  revnost.  Ona 
je  prešla  sve  granice  i  sve  međe  svete  ljubavi,  a  dosljedno  prema 
tome  i  sve  granice  revnosti,  koja  nije  ništa  drugo  nego  samo  žar 
ljubavi.  Ta  srdžba  je  pretvorila  mržnju  prema  grijehu  u  mržnju 
prema  grješniku  i  vrlo  blagu  i  krotku  kršćansku  ljubav  u  bijesnu 
okrutnost. 

Imade  ljudi  koji  misle,  da  čovjek  ne  može  imati  mnogo  rev¬ 
nosti,  ako  nema  mnogo  srdžbe.  Oni  misle,  da  ne  mogu  uspostaviti 
nikakav  red,  ako  prije  toga  sve  ne  .razbiju.  A  istina  je  upravo 
obratno.  Prava  se  revnost  gotovo  nikada  ne  služi  srdžbom.  Jer 
kao  što  se  ni  kod  bolesnika  željezo  i  vatra  ne  primjenjuju,  osim  u 
krajnjim  slučajevima,  kada  se  bćz  njih  ne  može  ništa  drugo  uči¬ 
niti,  tako  isto  ni  sveta  revnost  ne  upotrebljuje  srdžbu  nikada  osim 
u  krajnjoj  nuždi. 


ŠESNAESTA  GLAVA 

PRIMJER  VIŠE  SVETACA  KOJI  SU,  KAKO  SE  ČINI,  SVOJU 
REVNOST  PROVODILI  SRDŽBOM,  NE  PROTUSLOVI  ONOME 
ŠTO  SMO  REKLI  U  PRETHODNOJ  GLAVI 

Prijatelju  moj  Teotime,  potpuno  je  sigurno,  da  su  se  Mojsije, 
2  Mojs  32.19.  Finees,  4  Mojs  25.7,  Ilija,  3  Kr  18.40,  Matatija,  1 
Makab.  2.24  i  više  drugih  velikih  Božjih  slugu  poslužili  srdžbom, 
da  provedu  u  djelo  svoju  revnost.  Oni  su  tako  uradili  u  mnogo 
prilika,  koje  su  opisane  u  Svetom  Pismu  i  na  drugim  mjestima. 
Ali  ja  te  odmah  molim,  imaj  na  pameti,  da  su  to  bili  veliki  ljudi, 
koji  su  dobro  znali  gospodariti  svojim  strastima  i  prema  tome  koji 
su  dobro  znali  vladati  svojom  srdžbom.  Oni  su  bili  slični  onom 
hrabrom  satniku  iz  evanđelja,  Mt  8.9,  koji  je  rekao  svojim  vojni¬ 
cima:  »Idite«  i  oni  su  išli.  Kad  im  je  rekao:  »Dođite«,  oni  su  došli. 
No  mi  ostali  ljudi  koji  smo  svi  više  manje  mali  svtijet,  mi  nemamo 
toliku  vlast  naid  našim  uzbuđenjima.  Naš  konj  nije  tako  dobro  iz¬ 
vježban,  da  bismo  mi  mogli  potjerati  ga  i  opet  ga  zaustaviti  kada 
i  kako  bismo  mi  to  htjeli. 

Pametni  i  dobro  izvježbani  psi  protrče  cijelo  polje  i  opet  se 
vrate  na  svoj  vlastiti  trag  kako  im  zapovijeda  sluga  koji  vodi  pse 
u  lovu.  A  mladi  psi,  koji  moraju  istom  biti  izvježbani,  lako  za- 
lutaju  i  ne  pokoravaju  se  pozivu  vodiča.  Veliki  sveci  koji  su  vjež¬ 
banjem  u  krepostima  umrtvili  svoje  strasti  i  stvorila  od  njih  uredne 
i  poslužne  sluge,  mogu  svoju  srdžbu  okretati  oko  maloga  prsta, 
mogu  se  njome  džildtnuti,  kako  daleko  se  njima  čini,  da  je  dobro, 
a  potom  je  opet  povući  natrag.  Ali  mi  ostali  ljudi,  koji  imamo 
neukroćene  strasti,  potpuno  mlade  ili  u  najmanju  ruku  loše  uvjež¬ 
bane,  ne  možemo  odapeti  našu  srdžbu  bez  opasnosti  velikih  pore- 

mećaja.  Jer  kada  se  ona  već  jedanput  zapali  i  plane,  tada  je  mi 
više  ne  možemo  zadržati  ni  vladati  njome,  onako  kako  bi  trebalo. 

Kada  je  sveti  Dionizije  razgovarao  s  onim  Demofilom,  koji  je 
svojoj  jarosti  i  svojemu  bjesnilu  htio  dati  ime  revnosti,  on  mu  je 
rekao:  »Onaj  koji  hoće  druge  popraviti,  mora  se  ponajprije  po¬ 
brinuti  za  to,  da  se  toliko  izvježba  te  onemogući  da  srdžba  zbaci 
razum  s  prijestolja  i  s  vlasti  koju  mu  je  Bog  dao  u  našoj  duši  i 
da  ona  ne  izazove  u  nama  pobunu,  prevrat  i  zbrku.  Radi  toga  mi 
ne  odobravamo  tvoju  silovitost,  na  koju  te  je  natjerala  tvoja  bez¬ 
obzirna  revnost,  pa  makar  se  ti  tisuću  puta  pozivao  na  Fineesu  i 
na  Iliju.  Takve  riječi  nisu  se  svidjele  našemu  Gospodinu  Isusu  Kri¬ 
stu,  kada  su  mu  ih  izrekli  apostoli,  dok  još  nisu  bili  primili  ovaj 
blag  i  krotak  duh.« 

Dragi  moj  Teotime,  kada  je  Finej  vidio,  da  je  neki  nesretni 
Izraelac  uvrijedio  Boga  griješeći  s  Moabitkinjom,  on  ih  je  oboje 
ubio.  4  Mojs  25.7.  Ilija  je  prorekao  smrt  Ohozije,  koji  se  je  rasrdio 
zbog  toga  proroštva  i  poslao  dva  satnika,  jednoga  iza  drugoga,  sva¬ 
koga  s  pedeset  vojnika,  da  ga  uhvate.  Božji  čovjek  Ilija  izmolio  je 
vatru  s  neba  koja  ih  je  progutala.  4  Kr  1.10.  Kada  je  jednoga 
dana  naš  Gospodin  prolazio  Samarijom,  poslao  je  svoje  učenike  u 
grad,  da  nađu  stan  za  njega.  A  kada  su  stanovnici  saznali,  da  je 
naš  Gospodin  Židov  po  svojoj  narodnosti  i  da  ide  u  Jeruzalem, 
nisu  mu  htjeli  dati  stan.  Kada  su  to  vidjeli  učenici  sveti  Ivan  i 
sveti  Jakob,  rekli  su  našemu  Gospodinu:  »Gospodine,  hoćeš  li,  da 
zapovjedimo  neka  vatra  siđe  s  neba  i  neka  spali  te  stanovnike?« 
Isus  se  na  to  okrenuo  svojim  učenicima,  ukorio  ih  je  i  rekao  im: 
»Vi  ne  znate  čijega  ste  duha!  Sin  Čovječji  nije  došao  da  upro¬ 
pasti  duše  nego  da  ih  spasi!«  Lk  9.52. 

To  ti  je,  dragi  moj  Teotime,  ono  isto  što  je  sveti  Dionizije  htio 
reći  Demofilu,  kada  se  ovaj  pozivao  na  primjer  Fineja  i  Ilije.  Jer 
sveti  Ivan  d  sveti  Jakob,  koji  su  htjeli  nasljedovati  Iliju  i  zazvati 
s  neba  vatru  na  ljude,  dobili  su  ukor  od  našega  Gospodina,  koji 
im  je  dao  razumjeti,  da  su  njegov  duh  i  njegova  revnost  blagi 
krotki  i  ljupki,  da  on  samo  vrlo  rijetko  upotrebljava  ljutnju,  srdžbu 
i  gnjev,  i  to  samo  onda,  kada  nema  više  nikakve  nade,  da  bi  mogao 
uspjeti  drugim  putem. 

Kada  je  sv.  Toma  Akvdnski,  ta  velika  zvijezda  bogoslovije  u 
cistercitskom  samostanu  Fossa  Nuova  ležao  bolestan  od  bolesti,  od 
koje  je  i  umro,  redovnici  su  ga  zamolili,  da  im  ukratko  protumači 
svetu  Pjesmu  nad  pjesmama,  kako  je  to  nekoć  učinio  sv.  Bernard. 
Svetac  im  je  na  to  odgovorio:  »Dragi  moj  oci,  dajte  vi  meni  duh 
sv.  Bernarda  i  ja  ću  vam  protumačiti  tu  božansku  pjesmu  kao  sv. 

Bernard!«  To  isto  vrijedi  i  za  nas.  Kada  nama  malima  nevrijed¬ 
nim  jadnim  nesavršenim  i  lošim  kršćanima  netko  kaže:  »Služite  se 
vi  u  vašoj  revnosti  srdžbom  i  jarošću  kao  što  su  se  njima  služili 
Finej,  Ilija,  Matatija,  sv.  Petar  i  sv.  Pavao,  tada  im  mi  moramo 
odgovoriti:  »Dajte  nam  duh  savršenosti  i  čiste  revnosti  s  unutraš¬ 
njim  prosvjetljenjem  i  nadahnućem,  koje  su  imali  ti  veliki  sveci, 
tada  ćemo  se  i  mi  raspaliti  srdžbom  kao  i  oni.  Ne  mogu  se  i  ne 
znaju  se  svi  ljudi  srditi,  kada  treba  i  kako  treba. 

Ti  su  veliki  sveci  bili  neposredno  nadahnuti  od  Boga  i  radi 
toga  oni  su  lako  mogli  služiti  se  svojom  srdžbom  bez  opasnosti. 
Jer  onaj  isti  duh  koj  ih  je  raspaljivao  za  njihove  junačke  pothvate 
držao  je  također  uzde  njihovoga  pravednog  gnjeva,  da  on  nije  mo¬ 
gao  prijeći  granice,  koje  dm  je  on  bio  unaprijed  odredio.  Gnjev 
kojega  je  nadahnuo  i  potaknuo  Duh  Sveti  nije  više  gnjev  čovjeka. 
Jedini  gnjev  čovjeka  je  gnjev  pred  kojim  treba  bježati,  jer  to  je 
jedini  gnjev,  koji,  kako  veli  slavni  sv.  Jakob,  nipošto  ne  čini  ono 
što  je  pravo  pred  Bogom!«  Jak  1.20.  I  uistinu  kad  su  se  ti  veliki 
sluge  Božji  poslužili  srdžbom,  to  je  bilo  u  tako  svečanim  događa¬ 
jima  i  zbog  tako  izvanrednih  zločina  te  nije  postojala  nikakva 
opasnost,  da  će  kazna  nadmašiti  krivnju. 

Smijemo  li  mi  radi  toga,  jer  je  veliki  sv.  Pavao  jedan  puta 
Galaćane  nazvao  bezumnima,  Gal  3.1.,  jer  je  Krećanima  predba¬ 
civao  njihove  zle  sklonosti,  Tit  1.12.,  jer  se  jedan  puta  slavnom 
sv.  Petru,  svojemu  poglavaru  u  lice  opro,  Gal  2.11.,  dopustiti  sebi 
slobodu  te  grditi  grešnike,  koriti  narode,  kritizirati  i  osuđivati  naše 
biskupe?  Sigurno  nije  svatko  od  nas  sv.  Pavao  i  ne  zna  te  stvari 
izvesti  onako  kako  bi  trebalo.  Pa  se  stoga  događa  da  jetki,  zajed¬ 
ljivi,  žalosni,  preuzetni,  umišljeni  i  na  ogovor  spremni  ljudi  služeći 
svojim  sklonostima,  mušicama,  odvratnostima  i  drskostima,  žele 
svoju  nepravednost  prikriti  plaštem  revnosti.  A  kad  tamo  svaki  od 
njih  pod  imenom  te  svete  vatre  pušta  da  ga  pale  i  sažižu  njegove 
vlastite  strasti! 

Castoljubiv  čovjek  govori  o  revnosti  za  spas  duša,  a  pod  tim 
želi  biskupsku  čast.  Onaj  nemiran  duh  od  redovnika  kojemu  je 
mjesto  na  oficiju  u  koru  trči  od  nemila  do  nedraga  i  to  naziva 
revnost.  Onaj  drzovit  čovjek  proglašuje  to  revnošću  dok  surovo  i 
grubo  ogovara  i  osuđuje  visoke  dostojanstvenike  u  Crkvi  i  zemalj¬ 
ske  poglavare.  Govori  se  samo  o  revnosti,  a  od  same  revnosti  ne 
vidi  se  upravo  ništa  nego  samo  ogovaranje,  srdžba,  mržnja,  zavist, 
nemir  duha  i  jezika. 

Revnost  se  može  provoditi  na  tri  načina.  Prvi  je  način,  da 
činimo  velika  djela  pravde  te  tako  suzbijemo  zlo.  Taj  način  pripada 

jedino  onima  koji  zauzimaju  javne  službe  i  imaju  zadaću  isprav¬ 
ljati,  ocjenjivati,  kuditi  i  osuđivati  u  svojstvu  poglavara,  vladara, 
visokoga  crkvenog  dostojanstvenika  i  propovjednika.  I  radi  toga 
jer  je  ta  služba  dostojna  štovanja  svatko  je  se  laća  i  svatko  se 
miješa  u  nju. 

Drugi  je  način,  da  se  služimo  revnošću  tako  da  činimo  djela 
velikih  kreposti,  da  dademo  dobar  primjer,  da  preporučujemo  lijek 
protiv  zla,  da  potičemo  na  trošenje  ili  primjenu  toga  lijeka,  da 
činimo  dobro  koje  je  suprotno  zlu  koje  želimo  iskorijeniti.  Taj 
način  je  dužnost  svakoga  čovjeka  pa  ipak  tako  malo  ljudi  hoće  da 
ga  provodi. 

I  napokon  treći  način  revnosti  mi  provodimo  divnom  metodom 
tako,  da  mnogo  trpimo  i  podnosimo  u  svrhu  da  spriječimo  ili  da 
odvratimo  zlo.  Pa  ipak!  Gotovo  nitko  ne  želi  i  ne  prihvaća  tu 
vrstu  revnosti. 

Svi  teže  za  nekom  prividnom,  vidljivom  revnošću.  Na  njoj  svi 
žele  iskušati  svoje  sposobnosti,  a  da  ni  ne  misle  na  to,  da  to  što 
oni  žele  nije  revnost  nego  častohleplje,  slava,  zadovoljenje  samo¬ 
ljublja,  oholosti,  srdžbe,  gnjeva  i  drugih  strasti. 

Očevidno  revnost  našega  Gospodina  pokazala  se  prije  svega 
u  tome,  da  je  on  umro  na  križu,  da  uništi  smrt  i  grijeh  ljudi.  U 
tome  ga  je  u  najvišem  stupnju  nasljedovao  onaj  veliki  i  slavan 
apostol  koji  je  bio  »divna  posuda  izabranja  i  ljubavi«.  Dap  9.15. 
To  nasljedovanje  nam  zlatnim  riječima  prikazuje  veliki  sv.  Grgur 
Nazijanski.  Govoreći  o  svetom  Apostolu  on  veli:  »On  se  bori  za  sve, 
on  se  moli  za  sve,  on  trpi  od  ljubomornosti  za  sve,  on  gori  za  sve. 
On  je  još  više  od  svega  toga  pokušao  učiniti  za  svoju  braću  po 
krvi.  Ja  ću  to  sasvim  smiono  izraziti.  Iz  ljubavi  on  je  želio,  da  ta 
njegova  braća  zauzmu  njegovo  mjesto  kod  Isusa  Krista.«  Rim  9.3. 
O,  kako  izvanredna  hrabrost!  O,  kako  nevjerojatan  duh  revnosti! 
On  nasljeduje  Isusa  Krista  koji  je  zbog  nas  postao  prokletstvo, 
Gal  3.13,  koji  je  na  sebe  uzeo  naše  slabosti  i  koji  je  nosio  naše 
bolesti,  Iz  53.4,  Mt  8.17  i  da  ja  to  još  jednostavnije  i  jasnije  kažem: 
»Poslije  Isusa  Krista  on  je  bio  prvi  koji  se  zbog  njih  nije  kratio 
trpjeti  i  zbog  njih  biti  ubrojen  među  bezbožnike.« 

Dragi  moj  Teotime,  naš  Spasitelj  je  bio  bičevan,  osuđen  na 
smrt,  raspet  kao  čovjek  koji  je  izabran,  posvećen  i  određen  da  nosi 
i  trpi  sramotu,  ruglo  i  kaznu,  koje  bi  trebali  nositi  i  trpjeti  svi 
grešnici  cijeloga  svijeta  i  da  posluži  kao  opća  žrtva  za  grijeh  — 
kao  da  je  bio  isto  tako  anatemiziran,  proklet,  odbačen  i  ostavljen 
od  svojega  nebeskoga  Oca.  Mt  27.46.  Gal  3.13.  Tako  je  isto  prema 
nauci  toga  velikoga  Nazijanžanina  slavni  apostol  Pavao  želio  da 

bude  zasut  sramotom,  da  bude  raspet,  odbačen,  ostavljen  i  žrtvo¬ 
van  za  grijehe  Židova.  On  je  želio,  da  za  njih  nosi  prokletstvo  i 
kaznu  koje  su  oni  zaslužili. 

I  kao  što  je  naš  Spasitelj  nosio  grijehe  svijeta,  postao  proklet¬ 
stvo,  bio  žrtvovan  za  grijehe  i  ostavljen  od  svojega  nebeskoga  Oca, 
a  da  ipak  nije  prestao  trajno  biti  preljubljeni  Sin  koji  se  sviđa 
svojemu  Ocu,  Mt  3.17,  17.5.,  tako  je  isto  sv.  Apostol  želio,  da  bude 
odbačen  od  svojega  naroda  i  rastavljen  od  svojega  Učitelja,  da 
bude  ostavljen  od  njega  i  prepušten  na  milost  i  nemilost  sramote 
i  kazne,  koje  su  zasluživali  Židovi.  Ali  time  ipak  on  nije  nipošto 
želio,  da  bude  ikada  lišen  ljubavi  i  milosti  svojega  Gospodina,  od 
kojega  ga  ipak  nikada  ništa  nije  moglo  rastaviti.  Rim  8.39.  Drugim 
riječima  to  znači  on  je  želio,  da  se  s  njime  postupa  kao  s  čovjekom 
koji  je  rastavljen  od  Boga,  ali  on  nije  želio,  da  bude  uistinu  ra¬ 
stavljen  od  njega  ni  lišen  njegove  milosti,  jer  na  svet  način  to 
nitko  ne  može  željeti. 

Tako  isto  i  nebeska  zaručnica  u  Pjesmi  nad  pjesmama  ispovi¬ 
jeda,  da  je  »ljubav  jaka  kao  smrt«,  Pj  8.6,  koja  rastavlja  dušu  od 
tijela,  a  revnost  koja  je  žar  ljubavi  je  svakako  još  jača.  Jer  ona 
je  nalik  paklu  koji  rastavlja  dušu  od  gledanja  našega  Gospodina. 
Pj  8.6.  Ali  nikada  i  nigdje  nije  rečeno  i  ne  može  biti  rečeno,  da 
su  ljubav  ili  revnost  nalik  grijehu,  koji  jedini  rastavlja  od  Božje 
milosti.  Pa  kako  bi  se  i  moglo  dogoditi,  da  bi  žar  ljubavi  mogao 
roditi  želju,  da  budemo  rastavljeni  od  milosti,  kada  je  ljubav  mi¬ 
lost  sama  ili  u  najmanju  ruku  ona  ne  može  biti  bez  milosti? 

Tako  je  dakle,  kako  se  meni  čini,  mali  sv.  Pavao,  hoću  da 
kažem  sv.  Paulin,  na  neki  način  proveo  u  djelo  revnost  velikoga 
sv.  Pavla.  On  je  samoga  sebe  načinio  robom,  da  uzmogne  drugoga 
roba  izbaviti  iz  njegova  ropstva.  On  je  žrtvovao  svoju  slobodu, 
da  je  pribavi  svojemu  bližnjemu. 

O  kako  je  sretan  onaj,  veli  sv.  Ambrozije,  tko  je  svoju  revnost 
naučio  na  stegu  i  zapt.  A  sv.  Bertiard  veli:  »vrlo  lako  će  se  dogoditi, 
da  se  đavao  poigra  s  tvojom  revnošću,  ako  ti  zanemariš  znanje. 
Neka  dakle  tvoja  revnost  gori  od  ljubavi,  neka  je  uljepšava  znanje 
i  neka  je  učvršćuje  ustrajnost!  Prava  revnost  je  dijete  ljubavi,  jer 
ona  je  njezin  žar.  Radi  toga  ona  ima  ista  svojstva  kao  i  ljubav. 
Ona  je  strpljiva,  dobroćudna,  blaga,  ne  zna  što  je  nemir,  što  je  pre¬ 
pirka,  što  je  mržnja,  što  je  zavist.  Ona  uživa  samo  u  istini.«  1  Kor 
13.4 — 6.  Žar  prave  revnosti  možemo  usporediti  sa  žarom  lovca, 
koji  je  marljiv,  hitar,  brižan,  živ,  neumoran  i  vrlo  zaljubljen  u  svoj 
lov,  u  svoje  traženje  i  gonjenje  divljači.  Ali  u  svoj  toj  velikoj  dje¬ 
latnosti  on  je  bez  srdžbe,  bez  gnjeva  i  bez  nemira.  Jer  kada  bi 

napor  lovaca  pratila  srdžba,  tuga,  briga,  neraspoloženost,  nitko  ne  bi 
volio  lov,  nitko  ne  bi  bio  za  nj  oduševljen.  Isto  tako  prava  revnost 
ima  izvanredno  jaki  žar,  ali  je  taj  žar  ustrajan.  Osim  toga  on  je 
odlučan,  nepokolebiv,  blag,  miran,  marljiv,  pun  ljubaznosti  i  u  isto 
vrijeme  neumoran.  Sasvim  obratno  lažna  revnost  je  nemirna,  buč¬ 
na,  svadljiva,  bezobrazna,  ohola,  srdita,  kratkotrajna  i  prolazna, 
jednako  kao  što  je  silovita,  nagla  i  nepostojana. 


SEDAMNAESTA  GLAVA 

KAKO  JE  NAS  GOSPODIN  VRŠIO  SVE  NAJUZVIŠENIJE 
ČINE  LJUBAVI 

Dragi  moj  Teotime,  tako  dugo  sam  ti  govorio  o  svetim  činima 
božanske  ljubavi.  Činio  sam  to  stoga,  da  ih  što  lakše  i  Što  svetije 
upiješ  i  zadržiš  u  svojemu  pamćenju.  A  sada  ti  želim  to  sve  sku¬ 
piti  i  dati  ti  kratak  sadržaj  onoga  što  sam  ti  rekao. 

»Ljubav  Isusa  Krista  tjera  nas«,  govori  veliki 
Apostol.  2  Kor  5.14.  Uistinu,  dragi  moj  Teotime,  ona  nas  tjera  i 
sili  svojom  neizmjernom  dobrotom,  koju  je  Isus  Krist  provodio  u 
život  u  cijelomu  svojem  djelu  našega  otkupljenja,  u  kojemu  s  e 
pokazala  Božja  blagost  i  ljubav  prema  ljudi- 
m  a.  Tit  3.4.  Jer  što  sve  ta  ljubav  nije  učinila  za  nas? 

1.  Ona  nas  je  ljubila  ljubavlju  sviđanja,  jer  njezina  je 
naslada  bila  boraviti  s  djecom  ljudskom.  Posl 
8.31.  Ona  je  htjela  privući  čovjeka  k  sebi  time,  što  je  sama  sebe 
učinila  čovjekom. 

2.  Ona  nas  je  ljubila  ljubavlju  dobrohotnosti,  tako  da  je  svoje 
božanstvo  izlila  u  čovjeka,  tako  da  je  čovjek  postao  Bog. 

3.  Ona  se  je  sjedinila  s  nama  nepojmljivom  vezom  kojom  se 
ona  toliko  priljubila  našoj  naravi  i  tako  se  jako  s  njom  zbila,  da 
je  ta  veza  nerastavljiva  i  beskonačna  tako  da  nikada  ništa  nije  bilo 
tako  tijesno  spojeno  i  sjedinjeno  s  ljudskom  naravi,  kao  što  je 
sada  božanska  narav  u  osobi  Božjega  Sina. 

4.  On  se  je  sav  izlio  u  nas  i  da  tako  kažemo  rastopio  je  svoju 
veličinu,  da  iz  nje  stvori  oblik  i  lik  naše  majušnosti.  Radi  toga  je 
i  nazvan  izvor  vode,  rosa  i  dažd  s  neba.  .Jerem  2.13.  Iz  45.8. 

5.  On  je  bio  u  ekstazi.  Ta  se  je  ekstaza  sastojala  ne  samo  u 
tome,  da  je  on,  kako  veli  sv.  Dionizije,  zbog  prekomjernosti  svoje 

dobrote  prepune  ljubavi  zapao  takoreći  izvan  sebe  tako  da  je  svoju 
Providnost  proširio  nš  sve  stvari  i  da  se  je  našao  u  svim  stva¬ 
rima.  Ta  se  je  ekstaza  sastojala  u  tome,  kako  veli  sv.  Pavao,  Fil 
2.7.,  da  je  on  na  neki  način  ostavio  samoga  sebe,  da  je  ispraznio 
samoga  sebe,  da  je  sa  sebe  svukao  svoju  veličinu  i  svoju  slavu, 
da  se  je  svrgnuo  s  prijestolja  svojega  neshvatljivoga  veličanstva  i, 
ako  možemo  talko  reći,  on  je  uništio  samoga  sebe,  Fil  2.7.,  da  stigne 
u  našu  ljudsku  narav,  da  nas  ispuni  svojim  božanstvom,  da  nas 
obaspe  svojom  dobrotom,  da  nas  uzdigne  na  svoje  dostojanstvo  i 
da  nam  dade  božanski  bitak  djece  Božje. 

I  onaj  za  kojega  je  tako  često  napisano:  »Ja  živim,  veli 
Gospodin«,  Ezek  33.11,  mogao  se  je  kasnije  poslužiti  riječima 
svojega  aipostola  pa  reći:  »Ja  živim,  ali  ja  ne  živim 
više  sam  nego  čovjek  živi  u  meni.  Gal  2.20.  M  o  j 
život  jeste  čovjek.  I  umrijeti  za  čovjeka  je 
moj  dobitak.  Fil  1.21.  Moj  život  s  čovjekom  je 
sakriven  u  Bogu.«  Kol  3.3.  Onaj  koji  je  stanovao  u  samome 
sebi  stanuje  sada  u  nama  i  onaj  koji  je  od  vijekova  živio  u  krilu 
svojega  vječnoga  Oca,  Iv  1.18,  ležao  je  iza  toga  mrtav  u  krilu  svoje 
zemaljske  majke.  Onaj  koji  je  vječno  živio  svojim  božanskim  ži¬ 
votom,  živio  je  u  vremenu  ljudskim  životom  i  onaj  koji  od  vijeka 
nije  bio  nikada  ništa  drugo  nego  samo  Bog,  bit  će  odsada  svu 
vječnost  bez  prekida  još  i  čovjek.  Toliko  je  ljubav  prema  čovjeku 
zanijela  Boga  i  odnijela  ga,  da  tako  kažemo,  u  ekstazu. 

6.  Iz  ljubavi  on  se  je  često  divio.  Tako  na  primjer  satniku,  Mt 
8.10.  i  Kananejki,  Mt  15.28. 

7.  On  je  ljubazno  promatrao  mladića  koji  je  do  toga  časa  držao 
zapovijedi  i  koji  je  želio  da  krene  na  put  savršenosti.  Mk  10.21. 

8.  On  je  nama  našao  mir  svoje  ljubavi  koji  je  štoviše  pratilo 
isključenje  ili  obustavljanje  rada  sjetila,  kao  ono  u  krilu  njegove 
majke  ili  u  doba  njegova  djetinjstva. 

9.  On  je  osjećao  nježnost  prema  maloj  djeci,  koju  je  uzimao  u 
svoje  naručje  i  tetošio  je  milujući.  Isto  tako  prema  Marti  i  Magda¬ 
leni  imao  je  on  nježnu  ljubav  kao  i  prema  Lazaru  nad  kojim  je 
plakao.  Iv  11.5.  Isto  takvu  ljubav  osjećao  je  on  prema  gradu  Jeru¬ 
zalemu  nad  kojim  je  također  plakao.  Iv  11.5. 

10.  Isto  tako  ga  je  nadahnjivala  i  prožimala  revnost  kojoj  ne¬ 
ma  premca  tako  da  se  je  ona,  kako  veli  sv.  Dionizije,  pretvorila 
u  ljubomornost.  On  je  činio  sve  što  je  mogao,  da  od  svoje  ljubljene 
ljudske  naravi  odvrati  sve  zlo  pa  i  pod  cijenu  svojega  vlastitoga 
života.  On  je  tjerao  od  sebe  đavla,  kneza  ovoga  svijeta,  Iv  4.30,  koji 
se  pravio  kao  da  je  njegov  suparnik  i  pratilac. 

11.  Tisuću  i  tisuću  puta  obuzela  ga  je  ljubavna  čežnja,  jer  oda¬ 
kle  bi  inače  mogle  .proizaći  ove  božanske  riječi:  »Ja  moram  biti 
kršten  u  krstu  i  kakva  me  muka  hvata  i  koliko  me  ona  pritište  sve 
dok  ja  to  ne  izvršim!«  Lk  12.50.  On  je  neprekidno  gledao  i  čekao 
čas,  kada  će  biti  kršten  u  svojoj  krvi  i  čeznuo  je,  dok  to  ne  izvrši. 
Ljubav  koju  je  gajio  prema  nama  silila  ga  je,  da  nas  što  prije  vidi 
svojom  smrću  oslobođene  od  vječne  smrti.  Radi  toga  je  na  Maslin¬ 
skoj  gori  njegova  duša  bila  žalosna  do  smrti  i  on  se  je  znojio  krva¬ 
vim  znojem  od  straha  ne  samo  zbog  neizmjerne  boli  koju  je  njego¬ 
va  duša  osjećala  u  nižem  dijelu  svojega  razuma  nego  i  zbog  neiz¬ 
mjerne  ljubavi  koju  je  gajio  prema  nama  u  višemu  dijelu  svojega 
razuma.  Bol  mu  je  ulijevala  užas  pred  smrću,  a  ljubav  ga  je  ispu¬ 
njala  neizrecivom  željom  za  njom.  Radi  toga  je  nastao  težak  boj 
i  grozna  smrtna  borba  između  želje  za  smrću  i  užasa  pred  njom. 
Tako  je  došlo  do  velikoga  izliva  krvi  koji  je  kao  iz  živoga  vrela 
tekao  cureći  sve  do  zemlje.  Lk  22.43. 

12.  I  konačno,  dragi  moj  Teotime,  taj  božanski  naš  dragi  umro 
je  u  žaru  i  plamenu  ljubavi,  umro  je  radi  neizmjerne  ljubavi  koju 
je  imao  prema  nama,  umro  je  radi  snage  i  jakosti  te  ljubavi.  Dru¬ 
gim  riječima  to  znači  on  je  umro  u  ljubavi,  po  ljubavi,  iz  ljubavi, 
radi  ljubavi.  Jer  kakogod  su  bile  grozne  muke  i  neizreciva  muče¬ 
nja  i  sama  po  sebi  i  previše  velika  i  dovoljna  da  ubiju  svakoga 
čovjeka,  to  ipak  smrt  ne  bi  nikada  bila  mogla  .ući  u  život  Onoga 
koji  u  svojim  rukama  drži  ključeve  života  i  smrti,  Otkr  1.18.,  da 
božanska  ljubav  koja  rukuje  tima  ključevima  nije  otvorila  vrata 
smrti  da  je  ona  mogla  ući  u  to  božansko  tijelo,  opljačkati  ga  i  ote¬ 
ti  mu  život.  Ljubav  se  nije  zadovoljila  samo  time,  da  ga  je  zbog 
nas  učinila  smrtnim.  Ona  ga  je  htjela  zaista  predati  smrti.  I  on  je 
umro  ne  silom  zla  nego  zato  jer  je  on  to  sam  izabrao.  »Nitko  mi 
neće  oteti  život«,  veli  on,  Iv  10.17.,  ja  ga  sam  dobrovoljno  dajem  i 
ostavljam.  Ja  imam  vlast  ostaviti  ga  i  ponovno  ga  uzeti.  Iv  10.18. 
Izaija  veli:  »On  je  bio  žrtvovan  jer  je  to  sam  htio!«  Iz  53.7.  I  stoga 
nije  rečeno,  da  je  njegov  duh  otišao  od  njega,  da  ga  je  ostavio  i 
da  se  odijelio  od  njega.  Nego  je  naprotiv  rečeno,  da  je  on  ispustio 
svoj  duh,  da  ga  je  izdahnuo,  predao  ga  i  vratio  u  ruke  svojemu 
vječnomu  Ocu.  Mt  27.50.  Mk  15.37.  Lk  23.46.  Iv  19.30. 

Tumačeći  ta  mjesta  sv.  Atanazije  primjećuje,  da  je  on  nagnuo 
glavu  da  umre,  da  na  taj.  način  dade  pristanak  i  sagne  se  pred 
dolaskom  smrti  koja  se  bez  toga  ne  bi  bila  usudila  približiti  mu  se. 
I  povikavši  iz  svega  glasa,  on  je  predao  svoj  duh  svo¬ 
jemu  Ocu.  Lk  23.46.  Time  je  on  pokazao,  da  ima  dosta  snage  i 
daha,  da  uopće  ne  umre,  ali  da  isto  tako  ima  toliko  ljubavi,  da  ne 

može  više  živjeti,  a  da  svojom  smrću  ne  oživi  one  koji  bez  toga  ne 
bi  nikada  mogli  izbjeći  smrti,  niti  bi  mogli  težiti  za  pravim  živo¬ 
tom. 

Zbog  toga  je  smrt  našega  Spasitelja  bila  prava  žrtva,  i  to  krv¬ 
na,  potpuna  žrtva  koju  je  on  prenio  svojemu  Ocu  za  naše  otkup¬ 
ljenje,  Jer  kakogod  su  muke  i  boli  njegova  trpljenja  bile  tako  ve¬ 
like  i  jake,  da  bi  svaki  drugi  čovjek  od  njih  umro,  to  on  sam  ne  bi 
ipaik  nikada  bio  od  njih  umro,  da  on  sam  to  nije  htio  i  da  vatra 
njegove  neizmjerne  ljubavi  nije  spalila  njegov  život.  On  je  dakle 
bio  svećenik  koji  je  samoga  sebe  žrtvovao  svojemu  Ocu,  i  to  žrtvo¬ 
vao  mu  se  u  ljubavi,  žrtvovao  se  ljubavi,  žrtvovao  se  po  ljubavi, 
zbog  ljubavi  i  iz  ljubavi. 

Ali,  dragi  moj  Teotime,  čuvaj  se  ipak  dobro  da  tvrdiš,  da  ta 
Spasiteljeva  smrt  iz  ljubavi  nije  uslijedila  na  način  ekstaze.  Jer 
predmet  radi  kojega  ga  je  njegova  ljubav  odvela  u  smrt  nije  bio 
toliko  drag  da  bi  bio  mogao  k  sebi  privući  tu  božansku  dušu.  Ali 
ona  je  ipak  izašla  iz  svojega  tijela  na  način  ekstaze,  istjerana  i  iz¬ 
bačena  navalom  i  snagom  ljubavi.  Isto  tako  kao  što  vidimo,  da 
mirha  svoj  prvi  skok  tjera  samim  svojim  izobiljem,  da  nitko  ništa 
ne  tiska  i  nitko  ništa  ni  najmanje  ne  vuče.  Kako  smo  mi  već  gore 
upozorili,  ta  on  je  sam  rekao:  »Nitko  mi  ne  otimlje  ni  ne  grabi  du¬ 
šu.  Ja  je  dajem  sam  dragovoljno.«  Iv  10.18. 

O,  Bože  dragi!  Dragi  moj  Teotime,  kolik  je  to  žar,  da  nas  za¬ 
pali  te  počnemo  vršiti  vježbe  svete  ljubavi  za  Spasitelja  koji  je  sa¬ 
mo  dobar,  da  uvidimo,  da  ih  je  on  s  tolikom  ljubavlju  vršio  za  nas. 
koji  smo  zli!  Ta  ljubav  Isusa  Krista  nas  goni!«  2  Kor  5.14. 

SVRŠETAK  DESETE  KNJIGE 

JEDANAESTA  KNJIGA 

VRHOVNA  VLAST  KOJU  SVETA  LJUBAV  IMA 
NAD  SVIMA  KREPOSTIMA,  DJELIMA  I 
SAVRŠENOSTIMA  DUŠE 


PRVA  GLAVA 
SVE  SU  KREPOSTI  BOGU  MILE 

Krepost  je  već  po  svojoj  naravi  tako  draga,  da  joj  Bog  ide  na 
ruku  svuda  gdjegod  je  nađe. 

Kakogod  su  pogani  neprijatelji  njegova  božanskoga  veličan¬ 
stva,  to  su  oni  ipak  katkada  ostvarivali  različite  ljudske  i  građan¬ 
ske  kreposti,  koje  nisu  .premašivale  snage  duha  razumnosti.  Prema 
tome,  dragi  moj  Teotime,  ti  možeš  sebi  lako  zamisliti,  kako  su  to 
bile  neznatne  stvari.  Sigurno  su  te  kreposti  naoko  mogle  izgledati 
velike  stvari,  ali  one  su  uistinu  bile  male  vrijednosti.  Razlog  za  to 
leži  u  tome,  što  je  bila  niska  nakana  onih  koji  su  ih  vršili.  Ta  oni 
su  se  gotovo  uvijek  mučili  samo  zbog  časti,  kako  veli  sv.  Augustin. 
Ili  je  opet  bila  posrijedi  neka  druga  težnja  koja  je  isto  tako  bila 
jako  neznatna.  Tako  na  primjer  uzmimo  njihov  razlog,  da  se  održi 
građansko  društvo.  Drugi  su  opet  imali  sitnu  sklonost  prema  do¬ 
bru  i  kada  ta  sklonost  nije  nailazila  na  velike  poteškoće  i  zapreke, 
ona  ih  je  poticala  na  sitne  čine  kreposti,  kao  što  su  npr.  među¬ 
sobno  se  pozdravljati,  pomagati  prijatelje,  trijezno  i  umjereno  ži¬ 
vjeti,  ne  krasti,  ne  otimati,  vjerno  služiti  gospodara,  radnicima  is¬ 
plaćivati  njihovu  plaću  itd. 

Pa  ipak!  Kakogod  je  to  sve  bilo  neznatno  i  popraćeno  mnogim 
nesavršenostima,  Bog  je  bio  zadovoljan  tima  ljudima  i  on  ih  je  obi¬ 
lato  nagrađivao. 

Primalje  kojima  je  faraon  izdao  zapovijed,  da  poubijaju  sve 
muške  Izraelce,  bile  su  bez  sumnje  Egipćanke  i  prema  tome  po- 
ganke.  Izl  1.15.  Jer  kada  su  se  one  ispričavale  zato  jer  nisu  izvršile 
kraljevsku  zapovijed,  one  su  govorile:  »Židovke  nisu  kao  Egip¬ 
ćanke.  One  same  znadu  vještinu  prihvatiti  djecu.  I  prije  nego  smo 
mi  stigle  k  njima,  one  su  bile  već  rodile!«  Izl  1.19.  Ta  isprika  ne  bi 
nikako  bila  pristajala,  da  su  primalje  bile  Židovke.  A  nije  vjero¬ 
jatno,  da  bi  faraon  bio  izdao  tako  nemilosrdnu  naredbu  protiv  ži- 

dova  židovskim  ženama,  dakle  ženama  iste  narodnosti  i  vjere.  Pa 
i  sam  Josip,  Antiqu.  Jud.  2.5.,  svjedoči,  da  su  te  primalje  bile  uisti¬ 
nu  Egipćanke.  A  eto  ipak  kakogod  su  one  bile  Egipćanke  i  pogan- 
ke,  one  su  se  bojale  uvrijediti  Boga  tako  barbarskom  i  protupri¬ 
rodnom  okrutnošću,  kao  što  bi  bio  pokolj  te  istom  rođene  nevine 
djece.  To  se  je  Božjoj  dobroti  toliko  svidjelo,  da  im  je  ona  sagra¬ 
dila  kuće,  to  jest  učinila  ih  plodnima  u  njihovoj  djeci  i  obdarila 
ih  vremenitim  dobrima. 

Nabukodonozor,  kralj  babilonski,  vodio,  je  pravedan  rat  protiv 
grada  Tira,  koji  je  božanska  pravednost  htjela  kazniti.  I  Bog  je  re¬ 
kao  Ezekijelu,  da  će  za  uzvrat  dati  Nabukodonozoru  i  njegovoj 
vojsci  Egipat  kao  plijen,  jer  »oni  su«,  rekao  je  Bog,  »radili  za  me¬ 
ne«.  Ezek  29.18.  Iz  toga  se,  kako  nam  u  svojemu  komentaru  tuma¬ 
či  sveti  Jeronim,  mi  učimo,  da  ni  pogani  kada  čine  neko  dobro  ne 
ostaju  bez  plaće  za  nj.  Božja  pravednost  i  njih  nagrađuje. 

Stoga  je  Danijel  poticao  nevjernoga  Nabukodonozora,  da  ot¬ 
kupi  svoje  grijehe  milostinjom,  Dan  4.24,  tj.  da  se  iskupi  od  vre¬ 
menitih  kazni  koje  je  zaslužio  za  svoje  grijehe  i  koje  mu  prijete. 

Vidiš  li  ti,  dragi  moj  Teotime,  koliko  Bog  cijeni  kreposti  pa  i 
kada  ih  čine  osobe  koje  su  inače  zle!  Da  mu  se  nije  svidjelo  milo¬ 
srđe  egipatskih  primalja  i  pravednost  rata  koji  su  vodili  Babilon¬ 
ci,  molim  te,  zar  bi  on  bio  mislio  na  to  da  ih  nagradi?  I  da  Danijel 
nije  znao,  da  nevjernost  Nabukodonozorova  neće  ništa  smetati,  da 
Bog  primi  njegove  milostinje,  zar  bi  mu  ih  on  bio  savjetovao? 

Razumije  se,  Apostol  nas  uvjerava,  Rim  2.14.  »da  pogani  koji 
nemaju  vjere  po  svojoj  naravi  čine  ono  što  zakon  propisuje.«  I  dok 
oni  to  čine,  tko  može  sumnjati,  da  oni  ne  čine  dobro  i  da  Bog  to 
ne  uzima  u  obzir,  da  on  to  ne  nagrađuje? 

Pogani  su  znali,  da  je  ženidba  dobra  i  potrebna.  Oni  su  bili 
uvjeravani,  da  se  pristoji  odgojiti  djecu  u  umjetnostima,  u  ljubavi 
prema  domovini  i  prema  uljuđenom  životu  i  oni  su  to  činili.  I 
opet,  dragi  moj  Teotime,  ja  prepuštam  tebi,  da  ti  sam  misliš  o 
tome,  nije  li  Bog  to  prosudio  kao  dobro,  budući  da  je  on  sam  upra¬ 
vo  u  tu  svrhu  dao  ljudima  svjetlo  razuma  i  prirodni  nagon. 

Naravni  razum  je  dobro  drvo  koje  je  Bog  zasadio  u  nama. 
Plodovi  koji  na  njemu  dozrijevaju  mogu  biti  samo  dobri.  Uspore¬ 
dimo  li  te  plodove  s  onima  koje  rađa  milost,  oni  su  uistinu  vrlo 
male  vrijednosti,  ali  ipak  nipošto  ne  bez  ikakve  vrijednosti.  Jer 
Bog  ih  je  sam  pohvalio  i  dao  za  njih  vremenite  nagrade.  Tako  je 
one,  kako  veli  slavni  sv.  Augustin,  Božja  država  5.15.,  ćudoredne 
kreposti  Rimljana  nagradio  velikim  proširenjem  i  raskošnom  sla¬ 
vom  njihovoga  carstva. 

Počinjen  grijeh  na  svaki  način  povlači  sa  sobom  bolest  duha. 
I  očevidno  taj  bolesnik  ne  može  tada  činiti  velika  i  kreposna  djela. 
No  za  mala  djela  je  on  svakako  dorastao,  jer  svi  čini  koje  bolesnik 
vrši  nisu  bolesni.  Bolesnik  može  uvijek  govoriti,  može  gledati,  mo¬ 
že  slušati,  može  piti. 

Duša  koja  je  u  grijehu  može  činiti  dobra  djela.  To  su  po  na¬ 
ravi  dobra  djela  i  kao  takva  ona  bivaju  nagrađena  naravnom  pla¬ 
ćom.  Budući  da  ona  spadaju  u  red  građanskih  dobara,  to  ona  bi¬ 
vaju  plaćena  građanskom  i  ljudskom  valutom,  tj.  vremenitim 
udobnostima  i  ugodnostima. 

Grešnik  se  ne  nalazi  u  stanju  đavola  ikoji  imaju  do  te  mjere 
od  zla  rastvorenu  u  zlu  utjelovljenu  volju,  da  ona  ne  može  više 
htjeti  nikakvo  dobro.  Ne!  Teotime  moj!  S  grešnikom  na  ovom  svi¬ 
jetu  stvar  ne  stoji  tako.  Ovdje  na  zemlji  on  se  nalazi  na  putu 
između  Jeruzalema  i  Jeriha,  ranjen  na  smrt,  Lk  10.30.,  ali  ne  još 
mrtav.  Jer  evanđelje  izričito  veli:  »Ostaviše  ga  napola  živa.  On  je 
dakle  napola  živ  i  prema  tome  on  može  činiti  napola  živa  djela. 
On  doduše  ne  može  hodati,  ne  može  ustati,  ne  može  vikati  u  po¬ 
moć,  zbog  svojega  iznemoglog  srca  on  ne  može  pravo  ni  govoriti. 
Njegove  su  riječi  samo  malaksale  ili  nemoćne.  Ali  on  ipak  može 
svakako  otvoriti  oči,  može  micati  prstima,  može  uzdisati,  može  ste¬ 
njati,  može  reći  koju  riječ  jadikovke.  To  su  bezuvjetno  slabi  čini, 
radnje  po  kojima  bi  on  svakako  jadno  svršio  svoj  život  u  svojoj 
krvi,  da  nije  naišao  milosrdni  Samaritanac  i  da  nije  u  njegove 
rane  ulio  ulja  i  vina  i  da  ga  nije  odnio  na  konačište  i  na  svoj  tro¬ 
šak  predao  ga  vlasniku  konačišta,  da  ga  previja  i  njeguje.«  Lk 
10.53. 

Naravni  razum  je  grijehom  teško  ranjen  i  tako  reći  napola 
mrtav.  U  takvu  dakle  bijednom  stanju  on  ne  može  držati  sve  za¬ 
povijedi,  koje  on  inače  cijeni  kao  vrlo  prikladne  i  primjerene.  On 
zna  svoju  dužnost,  ali  je  ne  može  izvršiti.  Njegove  oči  imaju  jasniji 
vid,  da  mu  pokažu  put  nego  što  njegove  noge  posjeduju  snage,  da 
se  dadu  na  taj  put. 

Znademo  ipak,  da  grešnik  može  svakako  tu  i  tamo  držati  neke 
zapovijedi.  Štoviše  neko  kratko  vrijeme  on  može  držati  sve  tako 
dugo,  dok  se  ne  pojavi  koji  važniji  zadatak,  koji  od  njega  traži  da 
vrši  zapovijeđene  kreposti  ili  dok  se  ne  pojavi  teška  napast,  koja 
ga  tjera  da  počini  zabranjeni  grijeh. 

Ali  sasvim  sigurno  je,  da  bez  posebne  Božje  pomoći  grešnik 
ne  može  živjeti  u  svojemu  grijehu,  a  da  mu  ne  dodaje  nove  gri¬ 
jehe.  Jer  čovjekovi  neprijatelji  su  žarki  i  žestoki,  nemirni  i  nepre¬ 
kidno  djelatni  sa  željom,  da  ga  sunovrate  u  ponor.  I  kada  oni  vide, 

da  ne  dolazi  nikakva  prilika  u  kojoj  bismo  mi  izvršili  zapovjeđene 
kreposti,  oni  stvaraju  i  izazivaju  tisuću  napasti,  da  nas  strovale  u 
ono  što  je  zabranjeno.  A  bez  milosti  narav  sama  po  sebi  ne  može 
se  zaštititi  od  strašne  propasti.  Jer  kada  mi  pobijedimo,  to  je  Bog 
onaj  koji  nama  daje  pobjedu  po  Isusu  Kristu,  kako  nas  uči  sveti 
Pavao.  1  Kor  15.57. 

»Bdijte  i  molite  se,  da  ne  padnete  u  napast!«  Mt  26.41.  Da  je 
naš  Gospodin  rekao  samo:  »Bdijte«,  mi  bismo  mogli  misliti,  da 
mnogo  toga  možemo  učiniti  i  sami.  Ali  kada  on  dodaje  i  »Molite 
se«,  tada  on  pokazuje  našoj  pameti,  da  uzalud  bdiju  oni  koji  ču¬ 
vaju  svoje  duše  u  vrijeme  napasti,  ako  i  on  sam  ne  čuva  njihove 
duše.  Ps  126.2. 


DRUGA  GLAVA 

SVETA  LJUBAV  ČINI  KREPOSTI  NEIZRECIVO  MILIJIMA 
BOGU  NEGO  SU  ONE  SAME  PO  SVOJOJ  NARAVI 

Dobri  poznavaoci  i  ljubitelji  ladanjskoga  života  dive  se  pot¬ 
punoj  netaknutosti  i  čistoći  mladih  jagoda.  Jer  kakogod  one  pužu 
po  zemlji  i  neprekidno  po  njima  gaze  zmije,  gušteri  i  druge  otrov¬ 
ne  životinje,  to  one  ipak  ne  poprimaju  ni  najmanji  trag  otrova,  ne 
stiču  nikakvo  škodljivo  svojstvo.  To  je  znak,  da  one  nemaju  nika¬ 
kve  srodnosti  prema  otrovima. 

Takve  su,  dragi  moj  Teotime,  i  ljudske  kreposti.  I  u  slučaju 
kada  se  one  nalaze  u  niskom,  potpuno  zemaljskom  i  svjetovnom 
srcu  koje  je  velikim  dijelom  zauzeo  grijeh,  one  ipak  nisu  ni  naj¬ 
manje  zaražene  od  njegove  zloće.  One  su  tako  ćiste  i  nevine  na¬ 
ravi,  da  nju  ne  može  pokvariti  društvo  opačina.  Štoviše  Aristotel 
uči,  da  je  krepost  habitus,  koji  ne  može  nitko  zlorabiti. 

Usprkos  tome  ne  smijemo  se  ništa  čuditi,  da  kreposti  koje  su 
same  po  sebi  tako  dobre,  ne  bivaju  nagrađene  vječnom  plaćom, 
kada  ih  vrše  nevjernici  ili  ljudi  koji  žive  u  grijehu.  Tome  se  ne 
treba  ništa  čuditi  zato,  jer  srce  grešnika  ili  nevjernika,  iz  kojega 
one  proizlaze,  nije  sposobno  da  obuhvati  vječno  dobro,  jer  se  ono 
okrenulo  od  Boga.  A  osim  toga  nebesko  nasljedstvo  pripada  Bož¬ 
jemu  Sinu  i  nitko  ne  može  postati  njegov  dionik,  ako  nije  u  njemu 
i  ako  nije  postao  njegov  posvojeni  brat.  Dalje  možemo  reći,  da  se 
ugovor  kojim  Bog  obećaje  raj  odnosi  samo  na  one,  koji  su  u  nje¬ 
govoj  milosti.  Kreposti  grešnika  imaju  samo  ono  dostojanstvo  i 

onu  vrijednost,  koju  im  daje  njihova  narav.  Prema  tome  ta  nji¬ 
hova  narav  ne  može  ih  uzdići  do  te  visine,  na  kojoj  bi  zasluživale 
nadnaravnu  plaću.  Nadnaravna  plaća  se  i  zove  tako  zato,  jer  je 
sama  narav  i  sve  ono  što  od  nje  ovisi  ne  može  ni  dati  ni  zaslužiti. 

Naprotiv  kreposti  koje  se  nalaze  u  Božjim  prijateljima,  pa 
makar  one  po  svojemu  stanju  bile  samo  moralne  i  naravne,  ipak 
zbog  vrsnoće  srca  koje  ih  rađa  postaju  oplemenjene  i  uzdignute 
na  dostojanstvo  svetih  djela. 

Jedno  od  svojstava  prijateljstva  jest  upravo  to,  da  ono  čini 
dragim  prijatelja  i  sve  što  je  u  njemu  dotoro  i  pošteno.  Prijatelj¬ 
stvo  širi  svoju  ljupkost  i  naklonost  na  sve  čine  i  na  sva  djela  ono¬ 
ga,  koji  je  ljubljen,  makaT  ona  bila  i  u  najmanjoj  mjeri  za  to  pode¬ 
sna.  Gorčine  prijatelja  primaju  se  kao  slatkoće,  a  slatkoće  nepri¬ 
jatelja  dočekuju  se  kao  gorčine. 

Sva  kreposna  djela  srca  koje  živi  u  prijateljstvu  s  Bogom  po¬ 
svećena  su  Bogu.  Jer  srce  koje  je  predalo  samo  sebe,  kako  ne  bi 
predalo  i  sve  ono  što  ovisi  o  njemu?  Jer  tko  bez  ikakva  pridržaja 
poklanja  drvo,  ne  poklanja  li  isto  tako  i  lišće,  cvijeće  i  plodove?« 
Pravednik  će  cvjetati  kao  palma.  On  će  rasti  kao  kedar  na  Liba¬ 
nonu!  Zasađeni  u  kući  Gospodnjoj  oni  će  cvjetati  na  travnjaku 
pred  kućom  našega  Boga.«  Pss  111.13,  91.13.  Budući  da  je  praved¬ 
nik  zasađen  u  kući  Gospodnjoj,  to  i  njegovo  lišće,  njegovo  cvijeće, 
njegovi  plodovi  rastu  u  njoj  i  posvećeni  su  službi  njegova  veli¬ 
čanstva.  »On  je  kao  drvo  zasađeno  na  potoku  vode,  koje  donosi 
svoj  plod  u  svoje  vrijeme,  štoviše  ni  njegovo  lišće  ne  opada,  što¬ 
god  ono  rodi,  sve  mu  cvate.«  Ps  1.3.  Ne  samo  plodovi  ljubavi  i  cvi¬ 
jeće  djela  koje  ona  raspoređuje  nego  i  samo  lišće  moralnih  i 
naravnih  kreposti  poprimaju  poseban  procvat  i  napredak  od  lju¬ 
bavi  srca  koje  ih  rađa. 

Cijepiš  li  ti  stablo  i  stavliš  li  u  prorez  stabla  zrno  mošusa, 
sve  će  ruže  koje  će  iz  toga  stabla  izrasti  mirisati  na  mošus.  Sve¬ 
tom  pokorom  dakle  načini  ti,  dragi  moj  Teotime,  rez  u  svojemu 
srcu  i  u  taj;  rez  stavi  ti  Božju  ljubav  pa  potom  na  nju  ucijepi  onu 
krepost  koju  ti  želiš,  sva  će  djela  koja  će  od  nje  poteći  mirisati  na 
svetost,  a  da  ti:  u  tu  svrhu  ne  trebaš  baš  ništa  drugo  učiniti. 

Spar tanci  bijahu  čuli  vrlo  mudru  izreku  iz  ustij,u  nekoga  zla 
čovjeka.  Ali  oni  su  držali,  da  je  ne  treba  prihvatiti  sve  dotle,  dok 
je  ne  izgovore  usta  dobra  čovjeka.  Radi  toga  dakle  da  tu  mudru 
izreku  učine  dostojnom  prihvaćanja,  oni  nisu  učinili  ništa  drugo 
nego  su  je  dali  u  usta  kreposnoga  čovjeka  i  tražili  su  od  njega,  da 
je  on  ponovi.  Plutarh  8.1.  Hoćeš  li  'ti  ljudsku  i  moralnu  krepost 
Epikteta,  Sokrata,  Demadesa  i  dr.  učiniti  svetom,  učini  samo  to, 

da  tu  krepost  čini  jedna  uistinu  kršćanska  duša,  to  jest  duša  koja 
ima  u  sebi  Božju  lj,ubav.  Tako  je  i  Bog  pogledao  najprije  na  do¬ 
broga  Abela  a  potom  na  njegove  darove.  Post  4.4.  A  to  znači,  da 
su  u  Božjim  očima  darovi  dobili  svoju  ljepotu  i  svoje  dostojanstvo 
od  dobrote  i  pobožnosti  onoga  koji  ih  je  prinio. 

O  neizreciva  i  neizmjerna  dobroto  toga  velikoga  Boga,  koja 
toliko  zasvjedočuješ  svoju  naklonost  onima  koji  tebe  ljube!  Ti  i 
naj,manje  njihove  čine,  neka  su  oni  samo  malo  dobri,  toliko  ljubiš, 
da  im  na  najsjajniji  način  daješ  značaj  plemenitosti,  da  im  podje¬ 
ljuješ  naslov  i  svojstvo  svetosti.  Eh!  To  Bog  čini  samo  radi  svoje¬ 
ga  preljubljenoga  Sina,  jer  on  hoće  da  ukaže  čast  njegovoj  posi- 
nj,enoj  djeci.  On  hoće  da  posveti  sve  ongo  što  je  dobno  u  njima: 
njihove  kosti,  kose,  odijela,  grobove  pa  čak  i  samu  sjenu  njihovih 
tjelesa,  Dap  5.15,  njihovu  vjeru,  ufanje  i  ljubav,  njihovo  štovanje 
Boga,  da,  štoviše,  i  samu  njihovu  trijeznost  i  umjerenost,  uglađe- 
nost  i  pristojnost,  prijaznost  i  blagost  njihovih  srdaca. 

Zato  nas  Apostol  opominje:  »Draga  moja  braćo,  budite  čvrsti, 
stalni  i  nepokolebivi,  obilujte  u  svima  djelima  Gospodinovim,  zna¬ 
jući,  da  vaš  trud  neće  biti  nikada  uzaludan  po  našemu  Gospodi¬ 
nu!«  1  Kor  15.53. 

I  zapamti,  dragi  moj  Teotime,  da  se  svako  kreposno  djelo 
mora  cijeniti  kao  Gospodinovo  djelo,  pa  i  tada  kada  ga  je  učinio 
nevjernik.  Jer  njegovo  božansko  veličanstvo  veli  Ezekijelu,  Ezek 
29.18,  da  su  se  Nabukodonozor  i  njegova  vojska  trudili  za  nj,  jer 
su  vodili  zakonit  i  pravedan  rat  protiv  Tirana.  Time  je  Bog  dosta 
jasno  pokazao,  da  je  pravda  nepravednih  njegova,  da  ona  teži  k 
njemu  i  da  pripada  njemu.  Ništa  ne  smeta,  što  nepravedni  koji 
čine  pravdu  nisu  njegovi,  ne  teže  k  njemu  i  ne  pripadaju  njemu. 

Veliki  prorok  i  knez  Job  uvijek  je  pripadao  Bogu,  premda  je 
bio  potomak  poganskoga  roda  i  premda  je  stanovao  u  zemlji  Hus. 
Job  1.1.  Tako  i  moralne  kreposti  uvijek  pripadaju  Bogu,  pa  i  tada 
kada  one  proizlaze  iz  srca  grešnilka. 

A  kada  se  te  kreposti  nađu  u  zaista  kršćanskome  srcu,  to  jest 
u  srou  koje  je  prožeto  svetom  ljubavlju,  tada  one  ne  samo  da  pri¬ 
padaju  Bogu,  nego  one  nisu  ni  neplodne  u  našemu  Gospodinu  već 
postaju  bogate  plodom  i  bivaju  dragocjene  u  očima  njegove  do¬ 
brote.  Zato  veli  sv.  Augustin:  »Daj  čovjeku  ljubav  i  tada  je  sve  od 
koristi.  A  oduzmi  mu  ljubav,  tada  sve  ono  što  je  ostalo  ne  koristi 
ništa.«  Pedeseta  propovijed  De  Verbo  Damini.  A  veliki  Apostol 
veli:  »Onima  koji  ljube  Boga  sve  se  okreće  na  dobro!«  Rim  8.28. 

TREĆA  GLAVA 


PRISUTNOST  BOŽJE  LJUBAVI  UZDIŽE  JEDNE  KREPOSTI  NA 
VISI  STUPANJ  NEGO  DRUGE 

Imade  kreposti  koje  su  zbog  svoje  naravne  veze  i  srodnosti  s 
ljubavlju  mnogo  sposobnije  da  dođu  pod  dragocjen  utjecaj  svete 
ljubavi  i  da  prema  tome  više  učestvuju  u  njezinom  dostojanstvu 
i  vrijednosti.  Takve  su  kreposti  npr.  vjera  i  ufanje,  koje  se  jed¬ 
nako  kao  i  ljubav  odnose  izravno  na  Boga.  Isto  takve  su  kreposti 
bogoštovlje,  pokora  i  pobožnost,  koje  služe  časti  njegova  božan¬ 
skoga  veličanstva.  Te  su  kreposti  po  svojemu  vlastitom  svojstvu, 
značaju  i  službi  upućene  na  Boga.  One  su  toliko  podatljive  utisci¬ 
ma  nebeske  ljubavi,  da  nije  ništa  drugo  potrebno,  da  one  učestvu¬ 
ju  u  svetosti  Božje  ljubavi  nego  da  one  budu  kod  njega,  to  jest 
da  se  nalaze  u  srcu  koje  ljubi  Boga. 

Uzmimo  jedan  primjer!  Hoćemo  li  grožđu  dati  tek  maslina, 
nije  potrebno  ništa  drugo  nego  zasaditi  vinovu  lozu  među  masli¬ 
novim  stablima.  Masline  i  vinova  loza  ne  trebaju  se  ni  najmanje 
taknuti.  Te  će  biljke  već  samim  time  što  su  blizu  jedna  drugoj 
izmijeniti  svoje  okuse  i  svoja  svojstva.  Tako  je  tijesna  njihova 
međusobna  sklonost,  tako  je  velika  njihova  srodnost  jednih  pre¬ 
ma  drugima. 

Sve  cvijeće  osim  cvijeta  »žalosnoga  drveta«  (nyctanthe,  grm 
iz  obitelji  jasmina,  koji  raste  na  Malabaru  i  čiji  se  žućkasti  cvje¬ 
tovi  otvaraju  samo  noću)  i  nekih  drugih  hiljaka,  koje  su  po  svojoj 
naravi  uistinu  prirodne  nakaze,  veseli  se,  šini  svoje  latice  i  postaje 
ljepše  čim  ugleda  sunce.  To  sve  cvijeće  od  sunčevih  zraka  prima 
svoju  životnu  toplinu.  A  sve  žuto  cvijeće,  osobito  ono,  koje  su 
Grci  nazvali  heliotropium,  a  ma  ga  zovemo  suncokret  ne  samo  da 
prima  radost  i  užitak  od  sunčeve  prisutnosti  nego  nekim  dražesnim 
kretanjem  ono  slijedi  privlačnost  njegovih  zraka,  neprekidno  ga 
gledajući  i  neprekidno  se  okrećući  prema  njemu  od  njegova  izla¬ 
ska  do  njegova  zalaska. 

Tako  isto  sve  kreposti  dobivajiu  novi  sjaj  i  uzvišenije  dostojan¬ 
stvo,  kada  je  s  njima  sveta  ljubav.  A  vjera,  ufanje,  strah  Božji, 
pobožnost,  pokora  i  sve  druge  kreposti,  koje  same  po  sebi  na  po¬ 
seban  način  teže  k  Bogu  i  k  njegovoj  časti,  ne  dobivaju  samo  uti¬ 
sak  Božje  ljubavi,  kojom  one  bivaju  uzdignute  na  veću  vrijednost, 
nego  one  ,se  sasvim  priklanjaju  toj  ljubavi,  združuju  se  s  njom, 
nju  slijede  u  svima  prilikama  i  njoj  služe.  Jer  napokon,  dragi  moj 
Teotime,  Sveto  Pismo  pridaje  vjeri,  ufanju,  pobožnosti,  strahu  Bož¬ 
jemu,  pokori  posebno  svojstvo  i  naročitu  snagu,  da  spašavaju,  po- 

svećuju  i  proslavljaju.  A  time  ono  posvjedočuje,  da  su  to  kreposti 
velilke  vrijednosti  i  da  one,  kada  ih  vrši  srce  koje  je  puno  ljubavi 
prema  Bogu,  postaju  kudikamo  plodnije  i  svetije  nego  druge  kre¬ 
posti  koje  po  svojoj  naravi  nemaju  tako  veliku  sukladnost  sa  sve¬ 
tom  ljubavlju. 

I  onaj  koji  je  uskliknuo:  »I  kada  bih  ja  imao  toliku  vjeru,  da 
bi  ona  premještala  gore,  a  ljubavi  ne  bih  imao,  ne  bih  bio  ništa«, 
1  Kor  13.2.,  pokazuje  vrlo  jasno,  da  bi  mu  vjera  s  ljubavlju  bila 
od  velike  koristi. 

Ljubav  je  dakle  krepost  koja  nema  sebi  ravne.  Ona  ne  samo 
uljepšava  srce,  u  kojemu  boravi,  nego  samom  svojom  prisutnošću 
blagoslivlje  i  posvećuje  sve  druge  kreposti  koje  ona  u  njemu  za¬ 
tekne.  Ona  ih  ispunja  miomirisom  svojega  nebeskoga  daha,  kojim 
se  one  uzdižu  do  najviše  cijene  pred  Bogom.  A  to  ona  postiže  u 
daleko  većoj  mjeri  kod  vjere,  ufanja  i  drugih  kreposti  koje  po 
svojoj  naravi  teže  prema  pobožnosti. 

Zbog  toga,  dragi  moj  Teotime,  od  svih  kreposnih  čina  mi  mo¬ 
ramo  najmarljivije  vršiti  kreposne  čine  štovanja  Boga  i  poštova¬ 
nja  prema  božanskim  stvarima,  tj.  kreposne  čine  vjere,  ufanja  i 
vrlo  svetoga  straha  Božjega.  Mi  moramo  često  govoriti  o  nebes¬ 
kim  stvarima  misleći  na  vječnost  i  težeći  za  njom.  Moramo  često 
posjećivati  crkve  i  prisustvovati  svetim  službama  Božjim,  gajiti 
duhovno  čitanje  d  obdržavati  obrede  kršćanske  vjere.  Jer  sveta  se 
ljubav  vrlo  dobro  podržava  i  krijepi  tima  vježbama  i  obilnije  na 
njih  izlijeva  svu  svoju  ljepotu  i  sva  svoja  svojstva  nego  na  djela 
jednostavnih  ljudskih  kreposti,  kao  što  i  duga  na  nebeskom  svodu 
podaje  miris  svima  biljkama  na  koje  ona  padne,  a  neusporedivo 
više  od  svih  drugih  napunja  ona  mirisom  biljku  kojia  se  zove  as- 
palatus.  Plin.  Hist.  nat.  12.24. 


ČETVRTA  GLAVA 

SVETA  LJUBAV  NA  JOS  UZVIŠENIJI  NAČIN  POSVEĆUJE 
KREPOSTI  KOJE  SVETA  DUŠA  VRSI  NA  NJEZINU  NAREDBU 

I  ZAPOVIJED 

Lijepa  Rahela  silno  je  željela  da  postane  majka.  Na  kraju  že¬ 
lja  joj  se  ispunila.  Ona  je  postala  plodna  na  dva  načina  pa  je  pre¬ 
ma  tome  imala  i  djecu  dviju  različitih  vrsta.  Jer  u  početku  svoje¬ 
ga  braka  ona  se  je  smatrala  neplodnom.  Tada  se  ona  poslužila 

svojom  sluškinjom  Balom  smislivši,  da  je  dade  svojemu  dragom 
Jakobu,  a  njemu  je  rekla:  »Ja  imam  sluškinju  Balu.  Ti  nju  uzmi 
kao  bračnu  družicu  i  neka  ona  rodi  na  mojim  kojenima,  tako  da 
ja  imam  od  nje  djecu.  Post  30.3.  I  dogodilo  se  kalko  je  ona  željela. 
Jer  Bala  je  začela  i  rodila  više  djece  na  Rahelinim  koljenima.  Ra- 
hela  je  tu  djecu  prihvatila  kao  pravu  svoju  djecu,  iako  su  ta  djeca 
potjecala  od  dviju  osoba,  od  kojih  je  prva,  Jakob,  pripadala  njoj 
po  zakonu  ženidbe,  a  druga,  Bala,  po  dužnosti  službe  i  po  tome  što 
je  njezina  sluškinja  Bala  postala  majka  zato,  jer  je  to  ona,  Rahela, 
htjela  i  naredila.  A  kasnije  je  i  ona  sama  začela  i  rodila  dva  dje¬ 
čaka,  tj.  Josipa  i  svojega  dragog  Benjamina.  Post  33.23  i  35.18. 

Sada  ja  tebi  velim,  dragi  moj  Teotime,  da  sveta  ljubav  koja 
je  sto  puta  ljepša  nego  Rahela  i  koja  je  vjenčana  s  ljudskom  du¬ 
šom  bez  prekida  želi  rađati  sveta  djela.  Iako  ih  ona  u  početku  ne 
može  rađati  sama  od  sebe,  svojim  vlastitim  rađanjem,  snagom 
svojega  svetog  sjedinjenja  koje  je  samo  njoj  svojstveno,  ona  tada 
zove  u  pomoć  druge  kreposti  kao  svoje  vjerne  sluškinje,  priklju¬ 
čuje  ih  svojemu  vjenčanju  i  zapovijeda  srcu,  da  se  posluži  njima, 
da  ono  iz  njih  rodi  sveta  djela.  Ali  ta  sveta  djela  ona  ne  prestaje 
uzimati  pod  svoja  i  smatrati  ih  svojima,  jer  ona  su  se  rodila  na 
njezinu  naredbu  i  zapovijed  i  od  srca  koje  pripada  njoj.  I  kako 
smo  mi  več  na  drugom  mjestu  protumačili  ljubav  je  gospodarica 
srca  i  dosljedno  tome  ona  je  gospodarica  i  svih  djela  drugih  kre¬ 
posti,  koja  su  učinjena  po  njezinom  pristanku. 

Povrh  toga  ipak  dva  čina  ostaju  toj  božanskoj  ljubavi  uvijek 
svojstvena.  To  su  prije  svega  njezina  dva  vlastita  čina  koji  proiz¬ 
laze  izravno  iz  nje  same.  Od  ta  dva  čina  jedan  je  efektivna  ljubav 
ili  djelotvorna  ljubav  koja  se  kao  drugi  Josip  služi  puninom  kra¬ 
ljevske  vlasti  te  sav  narod  naših  sposobnosti,  sila,  i  ljubavi  pod¬ 
vrgava  ljubavi  i  volji  Božjoj  i  stavlja  u  onaj  red  u  koji  ona  hoće. 
Ta  djelotvorna  ljubav  hoće  da  Bog  bude  ljubljen,  slušan  i  služen 
više  nego  sve  druge  stvari  te  da  se  na  taj  način  izvrši  velika 
zapovijed  Božja:  »Ljubi  Gospodina  Boga  tvojega  svim  srcem,  svom 
svojom  dušom,  svim  svojim  umom  i  svima  svojim  silama!«  Deut 
6.5.  Mt  22.37.  Drugi  je  čin  afektivna  ljubav  ili  čuvstvena  ljubav, 
ljubav  srca,  koja  je  kao  mali  Benjamin  izvanredno  tankoćutna, 
nježna,  ugodna  i  mila.  Ali  u  tome  je  ona  sretnija  nego  Benjamin, 
jer  njezina  majka  ljubav  ne  umire  rađajući  nju,  nego,  kako  nam 
se  čini,  slašću  koju  ona  pri  tome  osjeća,  ona  dobiva  novi  život. 

Tako  dakle,  Teotime  moj,  svi  kreposni  čini  djece  Božje  pripa¬ 
daju  svetoj  ljubavi.  Jedni  stoga,  jer  ih  ona  sama  rađa  svojom  vla¬ 
stitom  naravi,  a  drugi  stoga,  jer  ih  ona  posvećuje  svojom  životnom 
prisutnošću,  treći  napokon  stoga,  jer  ih  ona  rađa  svojom  vlašću  i 

zapovijeđu  nad  drugim  krepostima,  od  kojih  ih  ona  doziva  u  život. 
Te  kreposti  kao  (takve  po  svojemu  dostojanstvu  nisu  uistinu  tako 
odlične  kao  što  su  čini,  koji  su  izravno  i  u  pravom  smislu  riječi 
proistekli  iz  same  ljubavi,  ali  one  ipak  neusporedivo  nadvisuju 
one  čine  koji  su  svoju  svetost  imaju  jedino  od  prisutnosti  i  društva 
svete  ljubavi. 

Kada  je  neki  veliki  vojskovođa  dobio  glasovitu  bitku  u  ratu, 
tada  će  on  sigurno  uživati  i  svu  čast  pobjede.  A  to  je  on  i  zaslužio. 
Jer  on  se  je  sam  borio  na  čelu  svoje  vojske,  izveo  je  više  sjajnih 
oružanih  poteza,  a  osim  toga  om  je  rasporedio  vojsku,  on  je  odre¬ 
dio  i  zapovjedio  sve  ono  što  se  imalo  izvršiti.  Zbog  toga  smatra  se, 
da  je  on  sam  sve  učinio,  bilo  da  se  je  sam  svojim  rukama  borio, 
bilo  da  je  svojim  vodstvom  zapovijedao  drugima.  Štoviše,  ako  su 
se  neke  prijateljske  čete  iznenadno  priključile  njegovoj  vojsci,  to 
će  se  ipak  čast  njihova  uspjeha  pripisivati  vojskovođi.  Alko  te  čete 
i  nisu  dobile  njegove  zapovijedi,  one  su  ipak  njemu  služile  i  slije¬ 
dile  su  njegove  namjere.  Ali  ipak!  Pošto  je  vojskovođa  primio 
slavu  za  cjelokupnu  pobjedu,  to  će  i  pojedinim  dijelovima  vojske 
biti  podijeljena  u  kojima  će  biti  istaknuto  što  su  sve  učinili  pred¬ 
nji  redovi  vojske,  što  je  učinila  glavnina  vojske,  a  što  njezina  po¬ 
zadina.  Bit  će  točno  naznačeno,  kako  su  se  ponijeli  Francuzi,  kako 
Talijani,  kako  Nijemci,  kalko  Španjolci.  Još  više!  Bit  će  pohvaljeni 
i  oni  pojedinci  koji  su  se  istakli  u  borbi. 

Tako  isto,  dragi  moj  Teotime,  sva  slava  za  naše  spasenje  i 
naše  oslobođenje  od  pakla  bit  će  dana  ne  drugima  krepostima  ne¬ 
go  božanskoj  ljubavi.  Jer  ona  je  kao  vladar  i  kao  vojskovođa  cijele 
vojske  drugih  kreposti,  ona  postizava  sva  junačka  djela  kojima  mi 
stičemo  pobjedu.  Jer  sveta  ljubav  ima  svoju  vlastitu  djelatnost, 
ima  svoje  vlastite  čine,  koji  potječu  i  proizlaze  iz  nje  same  i  ko¬ 
jima  ona  čini  borbena  čudesa  nad  našim  neprijateljima.  A  onda 
osim  toga  ona  raspoređuje,  naređuje  i  zapovijeda  čine  drugim  kre¬ 
postima.  Radi  toga  se  i  veli,  da  su  ti  čini  naređeni  ili  zapovjeđeni 
od  ljubavi.  I  napokon  ako  neke  kreposti  čine  svoja  djela  bez  nje¬ 
zine  zapovijedi,  samo  dok  ta  djela  služe  njezinoj  nakani,  tj.  Bož¬ 
joj  ljubavi,  ona  dh  ipak  uvijek  priznaje  svojim  vlastitim  djelima. 

Premda  smo  mi  dakle  općenito  govoreći  i  povodeći  se  za  bo¬ 
žanskim  Apostolom  rekli,  da  ljubav  podnosi  sve,  da  ona  vjeruje 
sve,  da  se  ona  nada  svemu  i  da  ona  trpi  sve,  1  Kor  13.7.,  i  ukratko, 
da  ona  čini  sve,  mi  ipak  ne  propuštamo  kod  svakoga  pojedinog 
blaženika  zahvaljivati  njegovo  spasenje  i  drugima  krepostima,  u 
kojima  se  svaki  pojedini  od  njih  odlikovao.  Tako  na  primjer  mi 
kažemo,  da  je  vjera  spasila  jedne,  milostinja  druge,  a  treće  opet 
umjerenost,  molitva,  poniznost,  ufanje,  čistoća  itd.  To  kažemo 

zato,  jer  su  se  kod  tih  svetaca  čini  tih  kreposti  istakli  posebnim 
sjajem.  Ali  opet  kada  smo  istakli  slavu  tih  pojedinih  kreposti  oži- 
votvorenih  u  pojedinačnoj  svetosti  svakoga  pojedinoga  sveca,  mi 
moramo  uvijek  za  uzvrat  svu  njihovu  čast  pripisati  svetoj,  ljubavi* 
koja  je  svima  njima  dala  svetost  koju  one  imaju.  Jer  što  drugo 
želi  reći  slavni  Apostol,  kada  nam  utuvljuje,  da  je  ljubav  dobro¬ 
ćudna,  strpljiva,  da  ona  vjeruje  sve,  da  se  nada  svemu,  da  trpi  sve, 
1  Kor  13.4.,  ako  ne,  da  ljubav  naređuje  i  zapovijeda  strpljivosti, 
da  bude  strpljiva,  ufanju,  da  se  ufa  i  vjeri,  da  vjeruje? 

Istina  je,  dragi  moj  Teotime,  da  sveti  Apostol  time  izražava 
još  i  to,  da  je  ljubav  duša  i  život  svih  kreposti.  Kao  da  on  time  želi 
reći,  da  strpljivost  nije  dosta  strpljiva,  da  vjera  nije  dosta  vjerna, 
da  ufanje  nije  dosta  pouzdano  i  da  dobroćudnost  nije  dosta  blaga, 
ako  ih  ljubav  ne  oživljava  i  ne  promiče.  To  isto  je  htio  da  mi  ra¬ 
zumijemo  taj  isti  Apostol,  ta  »izabrana  posuda«,  Dap  9.15.,  kada 
nam  je  rekao,  da,  ako  ne  bi  imao  ljubavi,  ništa  mu  ne  bi  koristilo 
i  da  on  tada  ne  bi  bio  ništa.  1  Kor  13.2 — 3.  Jer  to  je  isto  kao  da  je 
rekao,  da  bez  ljubavi  on  nije  ni  strpljiv,  ni  dobroćudan,  ni  ustrajan, 
ni  vjeran,  ni  prožet  ufanjem,  kao  što  se  priliči  slugi  Božjemu.  A  u 
tome  i  stoji  pravi  bitak  čovjeka,  koji  je  dostojan  da  ga  želimo  i 
da  čeznemo  za  njim. 


PETA  GLAVA 

SVETA  LJUBAV  DAJE  OD  SVOJEGA  DOSTOJANSTVA 
DRUGIM  KREPOSTIMA  I  UJEDNO  USAVRSUJE  NJIHOVO 
VLASTITO  DOSTOJANSTVO 

Plinije,  Hist.  nat.  17.16.,  pripovijeda:  »Ja  sam  u  Tivoliju  vidio 
drvo  cijepljeno  na  sve  moguće  načine  na  koje  se  može  cijepiti  i 
koje  je  prema  tome  nosilo  sve  vrste  plodova.  Tako  su  se  na  jednoj 
grani  nalazile  trešnje,  na  drugoj  orasi,  na  trećoj  grožđe,  na  četvr¬ 
toj  smokve,  na  petoj  šipak,  na  šestoj  jabuke  itd.  redom  uglav¬ 
nom  sve  vrste  voćaka.  To  je,  Teotime  moj,  bilo  divno.  Ali  još  više 
imaš  gledati  na  kršćaninu,  kada  gledaš  kaiko  su  na  božanskoj  lju¬ 
bavi  nakalemljene  sve  druge  kreposti.  Jer  kao  što  se  je  moglo  reći 
za  to  drvo,  da  je  ono  i  trešnja  i  jabuka  i  orah  i  šipak,  tako  se  isto 
može  reći  za  ljubav,  da  je  strpljiva,  blaga,  hrabra,  pravedna  ili 
još  bolje,  da  je  ona  sama  strpljivost,  sama  blagost  i  sama  praved¬ 
nost. 

Ali  kako  nam  sam  Plinije  svjedoči,  siromašno  drvo  u  Tivoliju 
nije  ostalo  dugo  na  životu.  Jer  tako  velika  raznovrsnost  plodova 
kojima  je  ono  rodilo  neumjereno  je  iscrpljivala  njegov  životni  sok 
tako  dugo  dok  ga  nije  do  temelja  iscnpla  i  osušila.  Tada  je  drvo 
usahlo.  S  ljubavlju  se  događa  obrnuto.  Ona  jača  i  stiče  novu  sna¬ 
gu,  kada  putem  vršenja  svih  kreposti  rađa  mnoštvo  plodova.  Jest! 
Kako  su  naši  sveti  Oci  upozorili,  ona  je  nezasitna  u  svojoj  težnji, 
da  .rađa  plodove  i  da  ne  prestaje  poticati  i  siliti  srce  u  kojemu  ona 
boravi,  kao  što  je  ono  Rahela  silila  svojega  muža:  »Daj  mi  djece! 
Inače  ja  ću  umrijeti!«  Post  30.1. 

Tako  dakle  plodovi  cijepljenih  voćaka  uvijek  odgovaraju  ci- 
jepku  ili  kalamu.  Jer  ako  je  cijepak  od  jabuke,  voćka  će  rađati 
jabuke,  ako  je  on  od  trešnje,  ona  će  rađati  trešnje.  Ipak  uvijek 
ostaje  na  snazi  zakon,  da  će  ti  plodovi  u  sebi  nositi  okus  stabla,  na 
koje  je  cijepak  bio  nakalemljen. 

Isto  tako,  dragi  moj  Teotime,  naši  čini  dobivaju  svoje  ime  i 
svoju  vrstu  od  pojedinih  kreposti,  iz  kojih  su  oni  proistekli,  ali 
okus  svoje  svetosti  oni  dobivaju  od  svete  ljubavi.  Jer  sveta  lju¬ 
bav  je  korijen  i  vrelo  sve  svetosti  u  čovjeku.  Pa  kao  što  stablo 
prenosi  svoj  sok  svojim  plodovima,  koje  rađaju  cijepljene  gran¬ 
čice,  ali  ipak  tako  da  svaki  plod  i  dalje  čuva  naravne  vlastitosti 
onoga  cijepka,  od  kojega  on  potječe,  tako  i  sveta  ljubav  prosipa 
svoju  vrsnoću  i  svoje  dostojanstvo  djelima  drugih  kreposti,  a  da 
pri  tome  ipak  ostavlja  svakoj  pojedinoj  kreposti  njezinu  posebnu 
vrijednost  i  dobrotu,  koju  ona  ima  po  svojemu  naravnom  značaju. 

U  tama  noći  sve  cvijeće  gubi  svoj  sjaj  i  svoju  ljepotu.  Ali 
kada  ujutro  grane  sunce,  ono  tom  istom  cvijeću  vraća  sjaj  i  ljepo¬ 
tu.  Usprkos  tome  ono  ne  daje  svemu  cvijeću  jednaku  ljepotu  i 
jednaku  milinu.  Ono  doduše  jednako  rasipa  svoj  sjaj  na  sve  cvi¬ 
jeće,  ali  sve  cvijeće  ipak  ne  postaje  jednako  svijetlo  i  sjajno.  Raz¬ 
lika  je  u  tome,  koliko  je  pojedini  cvijet  manje  ili  više  sposoban 
da  primi  djelovanje  sunčeva  sjaja  i  sunčeva  svjetla.  Neka  sunče¬ 
vo  svjetlo  slobodno  jednako  obasjava  ljubicu  i  ružu,  ipak  neće 
nikada  ljepota  jedne  biti  jednaka  ljepoti  druge,  niti  će  čar  ivančice 
dostići  čar  ljiljana.  No  neka  svjetlo  sunca  vrlo  jasno  obasja  lju¬ 
bicu,  a  gustom  maglom  zastrto  neka  blijedo  i  slabo  obajsja  ružu, 
tada  će  ono  svakako  ljudskom  oku  učiniti  ugodniju  ljubicu  nego 
ružu. 

Tako  ti  je,  dragi  moj  Teotime,  isto  i  s  ljubavlju.  Ako  s  jedna¬ 
kom  ljubavlju  jedan  svetac  podnese  mučeništvo,  a  drugi  svojim 
postom  podnosi  glad,  tko  ne  vidi,  da  zasluga  toga  posta  ipak  neće 
biti  jednaka  zasluzi  onoga  mučenika?  Ne!  Dragi  Teotime!  Tko  će 
se  usuditi  tvrditi,  da  mučeništvo  samo  po  sebi  nije  izvrsnije  i  uz- 

višenije  od  posta?  Pa  kada  je  ono  samo  po  sebi  izvrsnije  i  uzviSe- 
nije,  tada  mu  ni  ljubav,  koja  ga  kao  pridošlica  prati  ne  može  odu¬ 
zeti  izvrsnost  i  uzvišenost  koju  ono  ima,  nego  je  samo  usavršujo 
i  dosljedno  tome  ostavlja  netaknute  prednosti  koje  ono  po  svojoj 
naravi  ima  pred  postom.  Očito  već  po  samoj  upotrebi  zdrava  ra¬ 
zuma  nijedan  čovjek  neće  tvrditi,  da  je  ista  stvar  bračna  čistoća 
i  djevičanstvo,  niti  da  je  ista  stvar  svoje  bogatstvo  upotrebljavati 
u  dobre  svrhe  ili  ga  se  potpuno  odreći.  I  tko  bi  se  usudio  reći,  da 
ljubav  koja  se  pridružuje  drugim  krepostima  oduzima  njima  nji¬ 
hova  svojstva  i  povlastice,  kada  ljubav  nije  nikada  krepost  koja 
ruši  i  osiromašuje,  nego  je  naprotiv  krepost  koja  poboljšava,  oživ- 
Ijuje  i  obogaćuje  sve  ono  što  nađe  da  je  dobro  u  dušama,  u  kojima 
ona  vlada.  Ne  može  biti  ni  govora  o  tome,  da  nebeska  ljubav  odu¬ 
zima  krepostima  prednosti  i  dostojanstva  koja  one  imaju  po  svo¬ 
joj  naravi.  Istina  je  suprotno  od  toga.  Budući  da  nebeska  ljubav 
ima  to  svojstvo  da  usavršuje  one  savršenosti,  koje  ona  zatekne  i 
i  to  tako  da  koliko  veće  savršenosti  ona  nađe  toliko  ih  više  ona  usa¬ 
vršuje.  Šećer  u  ukuhanom  voću  svojom  slatkoćom  toliko  zasladi  to 
voće,  da  je  ono  sve  slatko.  Ali  on  ipak  ostavlja  to  voće,  da  je  nejed¬ 
nako  slatko  i  nejednako  tečno,  tj.  već  prema  tome  koliko  je  to  voće 
po  svojoj  naravi  nejednakoga  teka  i  slatkoće.  Tako  na  primjer  on 
neće  nikada  učiniti,  da  breskve  i  orasi  budu  jednako  slatki  i  tečni 
kao  na  primjer  kajsije  i  mirobaland  (bademu  slično  voće  koje  se 
uvozi  iz  Amerike  i  Indije). 

Pri  svemu  tome  ostaje  istina,  da  će  ljubav  koja  je  žarka,  snaž¬ 
na  i  uzvišena  vladarica  u  srcu,  isto  tako  u  još  većoj  mjeri  oboga¬ 
titi  i  usavršiti  sva  kreposna  djela  'koja  iz  nje  proizlaze.  Kao  što 
sv.  Pavao  pretpostavlja,  1  Kor  13.3.,  i  kako  sam  ja  na  drugom  mje¬ 
stu  izložio,  10.  knjiga,  8.  glava,  moguće  je  pretrpjeti  smrt  i  vatru 
za  Boga,  a  nemati  ljubavi.  A  kudikamo  je  onda  prije  moguće  to 
sve  pretrpjeti  s  malom  ljubavlju.  Zato  ti  ja  velim,  dragi  moj  Teo- 
time,  da  se  može  lako  dogoditi,  da  i  jedna  znatno  manja  krepost 
ima  veću  vrijednost  u  duši  u  kojoj  žarko  vlada  sveta  ljubav  nego 
samo  mučeništvo  u  duši,  u  kojoj  je  ljubav  mlitava,  slaba  i  troma. 
Tako  su  na  primjer  male  kreposti  Naše  Gospe,  sv.  Ivana  i  drugih 
velikih  svetaca  pred  Bogom  bile  mnogo  veće  vrijednosti  nego  naj- 
uzvišenije  kreposti  mnogo  manjih  svetaca.  Tako  su  i  najmanji  za¬ 
nosi  ljubavi  Serafina  vatreniji  nego  najzanosniji  čini  ljubavi  anđelu 
najnižega  reda.  Tako  je  i  pijev  slavuja  početnika  neusporedivo 
skladniji  nego  pijev  najizvježbamijih  starih  češljugara. 

U  svojim  posljednjim  godinama  Pireikus  je  slikao  samo  malu 
platna  i  predmete  od  neznatne  vrijednosti.  Tako  je  na  primjer  on 
slikao  radionice  brijača,  postolara,  male  magarce  natovurene  povr- 

ćem  i  druge  slične  trice.  Kako  Plinije  misli,  Hist.  nat.  35.10.,  to  je 
on  činio  stoga,  da  oslabi  svoju  veliku  slavu.  Na  kraju  se  o  njemu 
počelo  govoriti  kao  o  slikaru  malih  sposobnosti.  A  ipak  veličina 
njegove  umjetnosti  upravo  u  tima  malim  djelima  toliko  se  istakla, 
da  su  ljudi  njih  više  kupovali  nego  velike  radove  drugih  slikara. 

Tako  su  se  isto,  dragi  moj  Teotime,  male  prostodušnosti,  poni¬ 
ženja  i  odricanja,  kojima  su  se  veliki  sveci  tako  rado  naslađivali 
zato,  da  se  sakriju  i  da  svoje  srce  zaštite  od  tašte  slave,  a  koja  su 
oni  izveli  velikom  umjetnošću  u  izvrsnosti  i  neizrecivim  žarom  ne¬ 
beske  ljubavi,  više  svidjela  Bogu  nego  velika  i  slavna  djela  mno¬ 
gih  drugih  svetaca,  koja  su  oni  učinili  s  malo  ljubavi  i  malo  po- 
božnosti. 

Sveta  zaručnica  ranjava  svojega  zaručnika  jednom  jedinom 
vlasi  svoje  kose,  Pj.  nad  pj  4.9.,  koje  on  toliko  cijeni,  da  ih  uspore¬ 
đuje  sa  stadima  galaadskih  koza,  Tamo  6.4.  I  poslije  toga  on  nije 
više  hvalio  oči  svoje  pobožne  zaručnice,  koje  su  najplemenitiji  dio 
svega  lica  nego  on  najedanput  počinje  hvaliti  kosu,  koja  je  naj- 
krhkiji,  najjeftiniji  i  najneznatniji  dio  lica.  A  to  on  čini  samo  zato, 
da  se  zna,  da  su  i  one  vježbe,  koje  se  nama  čine  najsitnije  i  naj- 
neznatnije,  kada  ih  dini  duša  koja  je  zanesena  Božjom  ljubavlju, 
njegovom  božanskom  veličanstvu  ipak  nadasve  drage  i  mile. 


Šesta  glava 

KAKVU  IZVANREDNU  VRIJEDNOST  SVETA  LJUBAV  DAJE 
ONIM  DJELIMA  KOJA  PROISTIČU  IZ  NJE  SAME  KAO  I 
ONIMA  KOJA  PRO ISTIČU  IZ  DRUGIH  KREPOSTI 

Pa  kakva  je  to  vrijednost,  molim  te,  pitat  ćeš  ti  mene  sada, 
koju  sveta  ljubav  daje  našim  djelima?  O,  Bože  moj,  dragi  moj  Te¬ 
otime,  ja  se  nikako  ne  bih  usudio  to  reći,  da  to  nije  potpuno  izri¬ 
čitim  izrazima  objavio  sam  Duh  Sveti  putem  svojega  velikog  Apo¬ 
stola  sv.  Pavla,  koji  ovako  govori:  »Lako  trenutačno  breme  naše 
sadašnje  nevolje  proizvodi  u  nama  vječni  teret  slave  kojoj  nema 
mjere!  A  to  je  vječna  slava  u  njegovoj  divoti.«  2  Kor  4.17. 

Za  Boga!  Važimo  te  riječi!  Naše  nevolje  koje  su  tako  lake,  da 
prolaze  kao  tren  oka,  proizvode  u  nama  trajan  i  siguran  teret 
vječne  slave.  Molim  te,  gledaj  ti  to  čudo!  Nevolja  rađa  slavu,  la¬ 
koća  donosi  težinu,  a  trenuci  rode  vječnost. 

Pitam  ja  tebe,  tko  može  tima  tako  prolaznim  trenucima,  tima 
tako  lakim  nevoljama  podati  toliku  snagu?  Grimiz  i  škrlet  ili  fini 

ljubičasti  karmezin  su  zaista  vrlo  skupocjena  i  kraljevska  sukna, 
ali  oni  nisu  takva  sukna  radi  vune  nego  radi  svoje  boje.  Djela 
dobroga  kršćanina  imaju  tako  veliku  vrijednost,  da  nam  se  za  njih 
poklanja  nebo.  Ali,  Teotime  moj  dragi,  razlog  tome  nije  u  tome, 
što  djela  potječu  od  nas,  što  su  ona,  da  tako  kažemo,  vuna  naših 
srdaca,  nego  je  razlog  toga  u  tome  što  su  ta  djela  obojena  krvlju 
Sina  Božjega.  Hoću  time  da  kažem,  da  Spasitelj  posvećuje  naša 
djela  zaslugom  svoje  krvi. 

Loza  koja  je  spojena  sa  svojim  čokotom  donosi  plod.  Ona  do¬ 
nosi  plod  ne  svojom  vlastitom  moći  nego  moći  čokota.  I  mi  smo  po 
ljubavi  sjedinjeni  s  našim  Otkupiteljem  kao  udovi  s  glavom.  Ef 
4.15.  I  zbog  'toga  naši  plodovi  i  naša  dobra  djela  zaslužuju  vječni 
život,  jer  od  njega  dobivaju  svoju  vrijednost. 

Aronov  štap  je  bio  suh  i  sam  po  sebi  nije  mogao  roditi  plo¬ 
dom.  Ali  čim  je  na  nj  bilo  napisano  ime  velikoga  svećenika,  jedne 
jedine  noći  on  je  izbacio  svoje  lišće,  svoj  cvat  i  svoje  plodove.  Br 
17.8.  Sami  po  sebi  mi  smo  suhe,  neplodne  i  nekorisne  grane.  Sami 
od  sebe  mi  nismo  u  stanju  ni  da  Bog  zna  što  mislimo,  kao  da  je  to 
od  nas  samih.  Sva  naša  sposobnost  potječe  od  Boga.  On  je  nas  os¬ 
posobio  za  službenike  Novoga  Zavjeta  i  dao  nam  sposobnost  za  vr¬ 
šenje  njegove  volje.  2  Kor  3.5.  I  radi  toga  dakle  Čim  je  sveta 
ljubav  urezala  ime  Spasitelja,  velikoga  biskupa  naših  duša,  1  Petr 
2.25.,  u  našima  srcima  mi  počinjemo  nositi  slatke  plodove  za  vječ¬ 
ni  život. 

Koštice  dinje  same  po  sebi  donose  kao  plod  samo  dinje  blju¬ 
tava  okusa,  ali  čim  ih  namočimo  u  šećernu  ili  muškatnu  vodu,  one 
rode  vrlo  slatke  i  muškatne  dinje.  Tako  isto  i  naša  srca  koja  sama 
po  sebi  ne  mogla  roditi  ni  jednu  jedinu  dobru  misao  za  službu 
Bogu,  kada  budu  natopljena  u  svetoj  ljubavi  Duha  Svetoga  koji 
stanuje  u  nama,  Rim  5.5.,  rađaju  sveta  djela  koja  imaju  za  cilj 
vječnu  slavu  i  koja  nas  nose  k  njoj. 

Naša  djela  ukoliko  potječu  od  nas  samih  samo  su  krhke  trsti¬ 
ke.  Ali  ljubav  pretvara  te  trstike  u  zlato  i  njima  se  mjeri  nebeski 
Jeruzalem,  koji  nam  se  daje  prema  toj  mjeri.  Otkr  21.15. 

Jer  kako  anđelima  tako  i  ljudima  to  se  nebesko  blaženstvo 
podjeljuje  prema  mjeri  ljubavi  i  prema  djelima  koja  je  ona  uči¬ 
nila  tako  da  je  mjera  anđela  ista  kao  što  je  i  mjera  čovjeka.  Otkr 
21.17.  I  Bog  je  svakomu  uzvratio  i  uzvratit  će  prema  njegovim 
djelima.  Tako  nas  uči  cijelo  Sveto  Pismo.  Božansko  blaženstvo  i 
vječnu  radost  neba  ono  nam  doznačuje  kao  nagradu  za  trud  i  do¬ 
bra  djela  koja  smo  mi  učinili  na  zemlji. 

To  je  veličanstvena  nagrada  koja  odaje  veličinu  gospodara 
kojemu  mi  služimo.  On  bi  uistinu,  dragi  moj  Teotime,  mogao,  ako 

bi  htio,  s  pravom  od  nas  tražiti  poslušnost  i  službu,  a  da  nam  ne 
obeća  nikakvu  nagradu  ni  plaću,  jer  mi  s  tisuću  najzakonitijih 
naslova  njegov.i  i  bez  njega  mi  ne  možemo  ništa  vrijedna  učiniti, 
nego  jedino  u  njemu,  po  njemu,  za  nj,  i  s  njime. 

Međutim  njegova  dobrota  nije  tako  rasporedila.  S  obzirom  na 
njegovoga  Sina,  našega  Spasitelja  on  je  htio  da  ugovori  s  nama 
uglavljenu  cijenu.  On  nas  je  uzeo  u  svoju  službu  i  obvezao  se  pre¬ 
ma  nama  svojim  obećanjima,  da  će  nam  platiti,  i  to  obvezao  se, 
da  će  nam  prema  našim  djelima  platiti  vječnom  plaćom.  Naša 
služba  njemu  nije  ni  potrebna  ni  korisna,  jer  nakon  toga  što  smo 
mi  učinili  sve  ono  što  nam  je  on  zapovjedio,  Lk  17.10.,  mi  moramo 
ipak  u  istinitoj  poniznosti  priznati  vrlo  poniznu  istinu,  da  smo  mi 
doista  vrlo  beskorisne  sluge  našega  gospodara  i  da  on  od  nas  ne¬ 
ma  nikakva  ploda.  Po  svojoj  naravi  on  posjeduje  toliko  preobilje 
dobra,  da  od  nas  ne  može  primiti  nikakvu  dobit.  Naprotiv  sva  naša 
djela  on  okreće  u  našu  korist  i  na  naše  dobro.  On  radi  to,  da  mi 
njemu  služimo  bez  ikakve  koristi  za  nj,  a  da  je  ta  služba  za  nas 
veliko  bogatstvo,  da  mi  s  tako  malo  truda  stičemo  tako  veliku  na¬ 
gradu. 

On  nije  bio  dužan  platiti  nama  našu  službu,  da  nam  on  to 
nije  obećao.  Ali  nemoj  misliti,  dragi  moj  Teotime,  da  je  on  u  tome 
obećanju  htio  toliko  pokazati  svoju  dobrotu,  da  je  kod  toga  za¬ 
boravio  slaviti  svoju  mudrost.  Naprotiv  on  je  vrlo  točno  ispunja¬ 
vao  pravila  pravednosti  i  vrlo  divno  je  spojio  pravednost  s  darež- 
ljivošću.  Jer  kakogod  su  naša  djela  izvanredno  sitna,  a  po  svojoj 
količini  ne  mogu  se  nikako  usporediti  s  njegovim  sjajem  i  blažen¬ 
stvom,  ali  su  im  zato  razmjerna  po  svojoj  kakvoći,  kojoj  daje  pe¬ 
čat  Duh  Sveti.  Po  svojoj  ljubavi  on  stanuje  u  našim  srcima,  Rim 
r  11.,  i  čini  naša  djela  u  nama,  po  nama  i  za  nas.  Ali  on  to  čini  s 
tako  divnom  umjetnošću,  da  potpuno  ista  djela  koja  su  sasvim 
naša,  još  više  su  potpuno  njegova,  jer  kako  dh  on  proizvodi  u  na¬ 
ma  tako  ih  mi  uzvratno  sa  svoje  strane  proizvodimo  u  njemu. 
Kako  ih  on  izvodi  u  nama,  tako  ih  i  mi  izvodimo  zajedno  s  njime. 

A  Duh  Sveti  stanuje  u  nama  uvijek  kada  smo  mi  živi  udovi 
Isusa  Krista  koji  je  radi  toga  rekao  svojim  učenicima:  »Tko  ostaje 
u  meni  ja  ostajem  u  njemu,  taj  donosi  mnogo  ploda.«  Iv  15.5.  A  to 
je  zato,  Teotime,  jer  onaj  koji  ostaje  u  njemu,  taj  ima  dijela  na 
njegovom  božanskom  duhu,  koji  se  nalazi  usred  ljudskoga  srca 
kao  živo  vrelo  koje  baca  svoje  vode  u  zrak  i  diže  ih  sve  do  vječ¬ 
noga  života!  Iv  4.14. 

Tako  isto  ulje  blagoslova  izliveno  na  Spasitelja  kao  na  glavu 
Crkve,  kako  one  koja  se  još  bori  na  zemlji,  tako  i  one  koja  je  ste¬ 
kla  svoju  slavu  na  nebu,  ulijeva  se  jednako  na  zajednicu  blaženih, 

koji  su  kao  sveta  brada  toga  božanskoga  Učitelja  uvijek  spojeni  s 
njegovim  slavnim  licem,  a  tako  isto  ono  kaplje  na  zajednicu  vjer¬ 
nika,  koji  su  po  svetoj  ljubavi  kao  živa  tijela  povezani  i  sjedinje¬ 
ni  s  njegovim  božanskim  veličanstvom.  Kako  jedna  tako  i  druga 
četa  kao  ista  rođena  braća  i  sestre  mogu  dakle  zbog  toga  klicali: 
»O  kako  je  dobro  i  ugodno,  kada  braća  stanuju  zajedno!  Tada  je 
to  kao  dragocjeno  ulje  na  glavi,  koje  teče  na  bradu,  na  bradu  Aro- 
noviu  i  kaplje  sve  do  ruba  njegove  odjeće!«  Ps  132.1. 

Tako  se  dakle  ni  naša  djela  koja  su  kao  malo  zrno  gorušice 
ne  mogu  nipošto  usporediti  s  veličinom  drveta  nebeskoga  blažen¬ 
stva  kojim  ona  rode,  ali  ona  ipak  imaju  sposobnost  i  moć,  da  ga 
proizvedu,  jer  ona  proizlaze  iz  Duha  Svetoga  koji  divnim  izljevom 
svoje  milosti  u  naša  srca  pretvara  naša  djela  u  svoja  puštajući  pri 
tome,  da  ona  u  cjelini  budu  ipak  naša.  A  to  zato  jer  smo  mi  udovi 
glave  kojoj  je  on  duh  i  jer  smo  mi  ucijepljeni  na  drvo  kojemu  je 
on  božanski  životni  sok.  I  jer  on  na  taj  način  radi  u  našim  djeli¬ 
ma,  a  mi  na  određeni  način  u  njegovom  djelovanju  djelujemo  ili 
sudjelujemo,  to  on  prepušta  nama  svu  zaslugu  i  korist  naših  službi 
i  naših  dobrih  djela. 

Mi  opet  sa  svoje  strane  prepuštamo  njemu  svu  čast  i  svu  hva¬ 
lu.  Mi  priznajemo,  da  početak  napredak  i  svršetak  svega  dobra 
koje  mi  činimo  ovisi  o  njegovu  milosrđu,  po  kojemu  je  on  došao 
k  nama  i  predusreo  nas,  po  kojemu  je  on  došao  u  nas  i  pomogao 
nam,  po  kojemu  je  on  išao  s  nama  i  vodio  nas  tako  da  je  dovršio 
ono  što  je  započeo.  Filip  1.6. 

O  Bože  moj,  Teotime  dragi,  kako  je  ta  Božja  dobrota  milo¬ 
srdna,  kada  pristaje  na  tu  podjelu  s  nama!  Mi  njoj  dajemo  slavu, 
kada  je  hvalimo,  a  ona  nama  daje  slavu  svojega  užitka  i  blažen¬ 
stva.  Ukratko,  tim  lakim  i  kratkotrajnim  trudom  mi  stičemo  dobra 
koja  traju  neprolaznu  vječnost.  Amen. 


SEDMA  GLAVA 

SAVRŠENE  KREPOSTI  NISU  NIKADA  ODIJELJENE 
JEDNE  OD  DRUGIH 

Kaže  se,  da  je  srce  prvi  dio  čovjeka  koji  dobiva  život,  kada  se 
tijelo  sjedini  s  dušom,  a  nasuprot  tome,  da  je  oko  posljednji  dio, 
koji  dobiva  život.  Arist.  De  generat.  animal.  2.4.  Obratno  se  do¬ 
gađa  kada  čovjek  umire  naravnom  smrću.  Prvo  se  počne  gasiti 

oko,  a  -srce  umire  posljednje.  No  kada  srce  počne  živjeti  dok  drugi 
dijelovi  tijela  nemaju  još  života  u  sebi,  na  svaki  način  njegov  je 
život  vrlo  slab,  nježan  i  nesavršen.  Ali  koliko  više  život  biva  jači 
u  cijelom  tijelu,  toliko  on  jača  i  u  svakom  pojedinom  dijelu,  a  na¬ 
pose  u  srcu.  A  vidimo  i  to,  da,  kada  život  bude  oštećen  u  jednom 
dijelu  tijela,  tada  i  svi  drugi  dijelovi  tijela  slabe.  Ako  je  neki  čo¬ 
vjek  ranjen  u  nogu  ili  u  ruku,  cijelo  se  njegovo  tijelo  osjeća  nela¬ 
godno,  ono  je  cijelo,  da  tako  kažemo,  ranjeno,  oslabljeno,  klonulo, 
nemirno  i  promijenjeno.  Osjećamo  li  boli  u  želucu,  tada  u  isto  vri¬ 
jeme  trpe  i  oči  i  glas  i  cijelo  lice.  Tolika  suglasnost  postoji  između 
pojedinih  dijelova  čovjeka,  kada  je  u  pitanju  naravno  uživanje 
života. 

Ne  možemo  steći  sve  kreposti  najedanput,  tj.  zajedno  i  u  tren 
oka.  Naprotiv,  kreposti  stičemo  jedne  za  drugima,  i  to  u  onoj  mje¬ 
ri,  u  kojoj  se  razum,  koji  je  kao  duša  našega  srca,  domogne  vlasti 
sad  nad  jednom  sad  nad  drugom  strašću  tako  da  on  njome  uprav¬ 
lja  i  vlada.  I  obično  taj  život  naše  duše  počinje  u  srcu  naših  stra¬ 
sti,  a  to  srce  naših  strasti  je  ljubav.  Zatim  se  on  širi  na  sve  druge 
strasti  i  na  kraju  pomoću  kontemplacije  oživljuje  i  sam  razum. 

Naprotiv  moralna  ili  duhovna  smrt  prvim  svojim  korakom 
ulazi  u  dušu  nesmotrenošću.  Sveto  Pismo  nam  govori:  »Smrt  ulazi 
kroz  prozore!«  Jerem  9.20.  I  .njezin  konačni  učinak  sastoji  se  u 
tome,  da  uništi  našu  pravu  ljubav.  A  kada  ta  umre,  umire  i  sav 
moralni  život  u  nama. 

Ukoliko  se  i  mogu  naći  neke  kreposti  odijeljene  jedne  od  dru¬ 
gih,  tada  one  mogu  biti  samo  malaksale,  slabe  i  nesavršene.  Jer 
razum  koji  je  život  naše  duše,  nije  nikada  zadovoljan,  niti  se  volj¬ 
ko  osjeća  u  našoj  duši,  ako  on  ne  zaokuplja  i  ne  posjeduje  sve  nje¬ 
zine  sposobnosti  i  strasti.  I  čim  on  bude  povrijeđen  ili  ranjen  jed¬ 
nom  ili  drugom  strašću  ili  ljubavlju,  sve  ostale  gube  svoju  snagu 
i  jakost  te  napadno  slabe. 

Tako  dakle,  dragi  moj  Teotime,  ti  vidiš,  da  su  sve  kreposti 
kreposti  po  svojoj,  sukladnosti  i  podudarnosti  koje  one  imaju  s  ra¬ 
zumom.  Ne  možemo  reći  za  jedan  čin,  da  je  on  krepostan,  ako  on 
ne  proizlazi  iz  ljubavi  koju  srce  gaji  za  čestitost  i  ljepotu  razuma. 
Ako  ljubav  prema  razumu  prožima  dušu  i  vlada  njome,  ona  će  u 
svakoj  prilici  učiniti  ono  što  razum  od  nje  zatraži  i  prema  tome  ona 
će  vršiti  kreposti. 

Ako  je  Jakob  ljubio  Rahelu  stoga,  jer  je  ona  bila  kći  Labano- 
va,  zašto  je  onda  prezirao  Liu  koj.a  nije  bila  samo  Labanova  kći 
nego  njegova  prva  kći?  Ali  jer  je  on  ljubio  Rahelu  zbog  njezine 
ljepote  koju  je  on  na  njoj  nalazio,  nije  on  nikako  mogao  toliko 

ljubiti  siromašnu  Liu,  premda  je  ona  bila  plodna  i  pametna  dje¬ 
vojka,  ali  po  njegovu  ukusu  nije  bila  tako  lijepa  kao  Rahela.  Post 
29.16—30. 

Kada  netko  ljubi  krepost  iz  ljubavi  prema  razumu  i  poštenju 
kojima  one  sjaju,  tada  će  on  ljubiti  sve  kreposti,  jer  će  on  u  svima 
naći  isti  sadržaj.  On  će  svaku  pojedinu  od  njih  ljubiti  više  ili  ma¬ 
nje,  već  prema  tome  koliko  će  mu  se  učiniti,  da  u  njima  više  ili 
manje  sja  razum. 

Tko  ljubi  darežljivost,  a  ne  ljubi  čistoću,  on  svakako  pokazu¬ 
je,  da  ne  ljubi  darežljivost  radi  ljepote  razuma,  jer  je  ta  ljepota 
još  veća  u  kreposti  čistoće,  pa  tamo  gdje  je  jači  uzrok  morali  bi 
biti  jači  i  učinci.  To  je  dakle  očevidan  znak,  da  to  srce  ne  vuku 
na  darežljivost  poticaji  i  razlozi  razuma.  A  odatle  slijedi,  da  se  u 
ovom  slučaju  darežljivost  samo  pričinja  kao  krepost,  a  da  je  ona  to 
samo  prividno,  jer  ona  ne  proizlazi  iz  razuma,  koji  je  pravi  pokre¬ 
tač  kreposti,  nego  ima  neki  drugi  razlog  koji  je  tuđ  kreposti. 

Za  dijete  je  sasvim  dosta  da  bude  rođeno  u  braku.  Tada  ono 
može  pred  svijetom  nositi  ime,  grb  i  naslov  muža  svoje  majke. 
Ali  da  dijete  može  nositi  krv  i  narav  toga  čovjeka,  nije  dosta  da 
ono  bude  rođeno  u  braku,  nego  je  potrebno,  da  bude  rođeno  iz 
braka.  Djeca  nose  ime,  grb  i  obilježje  kreposti,  jer  potječu  iz  srca 
koje  je  obdareno  razumom  i  jer  se  prema  tome  smatraju  razum¬ 
ne.  Pa  ipak  ona  nemaju  ni  suštine  ni  snage,  ako  ne  potječu  od  ra¬ 
zuma  već  od  nekih  drugih  pobuda  koje  su  tuđe  i  preljubničke. 

Može  se  dakle  lako  dogoditi,  da  čovjek  posjeduje  neke  krepo¬ 
sti,  ako  mu  druge  manjkaju.  Ali  to  su  tada  kreposti  koje  se  tek 
rađaju,  koje  su  još  potpuno  nježne,  koje  su  kao  pupoljci  u  cvatu 
ili  to  su  kreposti  koje  propadaju,  koje  umiru,  koje  blijede  i  venu 
kao  cvijeće.  Jer  kao  što  nas  cijela  filozofija  i  teologija  uče,  krepo¬ 
sti  sadrže  svoju  puninu,  svoju  potpunost  i  neokrnjenost,  ne  nose 
u  sebi  svu  svoju  snagu  samo  tada,  kada  se  sve  drže  zajedno. 

Molim  te,  dragi  moj  Teotime,  kakvu  krepost  razboritosti  može 
imati  čovjek  koji  je  neumjeren,  nepravedan  i  strašljiv,  jer  on  je 
izabrao  opačinu,  a  odbacio  krepost?  I  kako  čovjek  može  biti  pra¬ 
vedan,  ako  nije  razborit,  jak  i  umjeren,  jer  pravednost  nije  ništa 
drugo  nego  neprestana,  jaka  i  stalna  volja  svakome  dati  ono  što 
njemu  pripada  i  kada  se  nauka  po  kojoj  se  kroji  pravo  zove  juris- 
prudencija  —  pravna  mudrost. 

I  zatim,  da  možemo  svakomu  dati  ono  što  njemu  pripada,  mi 
moramo  živjeti  razborito  i  skromno,  moramo  u  nama  samima  one¬ 
mogućiti  neumjerenost  i  razuzdanost,  da  možemo  nama  samima 
dati  ono  što  nama  samima  pripada. 

Ne  označuje  li  riječ  krepost  snagu  i  jakost  koje  pripadaju  duši 
kao  njezino  svojstvo,  kao  što  se  kaže  za  biljke  i  drago  kamenje,  da 
imaju  ovo  ili  ono  svojstvo  ili  vrijednost? 

No  nije  li  u  neumjerenu,  pretjeranu  čovjeku  razboritost  ne¬ 
razborita?  Snaga  bez  razboritosti,  pravednosti  i  umjerenosti  nije 
snaga  nego  je  bijes  i  pomamnost.  A  u  čovjeku  kukavici  pravednost 
postaje  nepravednost,  jer  se  on  ne  usudi  braniti  pravdu.  Tako  isto 
pravednost  postaje  nepravednost  kod  čovjeka  neumjerena  koji  se 
daje  ponijeti  strastima,  kao  i  kod  nerazborita  čovjeka,  koji  ne  zna 
razlikovati  što  je  pravo  a  što  je  krivo. 

Pravednost  nije  pravednost,  ako  nije  razborita,  jaka  i  umje¬ 
rena.  A  razboritost  nije  razboritost,  ako  nije  umjerena,  pravedna 
i  jaka.  Ni  jakost  nije  jakost,  ako  nije  pravedna,  razborita  i  umje¬ 
rena.  Ni  umjerenost  nije  umjerenost,  ako  nije  razborita,  jaka  i 
pravedna.  Jednom  riječju  krepost  nije  savršena  krepost,  ako  je  ne 
prate  sve  druge  kreposti. 

Svakako  je  istina,  Teotime  moj,  da  nitko  ne  može  sve  kre¬ 
posti  najedanput  provoditi  u  djelo,  jer  se  prilika  za  to  ne  pruža 
uvijek  najedanput.  Tako  ima  kreposti  koje  neki  od  najvećih  sve¬ 
taca  nisu  nikada  imali  priliku  vršiti.  Uzmimo  npr.  sv.  Pavla,  prvoga 
pustinjaka.  Gdje  je  on  imao  mogućnosti  da  se  vježba  npr.  u  kre¬ 
posti  opraštanja  nepravdi,  u  prijaznosti,  u  darežljivosti,  u  blago¬ 
sti?  Ali  usprkos  tome  duše  su  toliko  naklonjene  svemu  onome  što 
razum  proglašuje  za  časno  i  pošteno,  da  one  doduše  ne  posjeduju 
sve  kreposti  što  se  tiče  njihovoga  učinka,  ali  one  ih  ipak  sve  po¬ 
sjeduju  svojom  ljubavlju  prema  njima.  To  znači,  da  su  one  spremne 
i  voljne  slijediti  razum  i  služiti  mu  u  svim  prilikama,  bez  izuzetka 
i  bez  pridržaja. 

Postoje  određene  sklonosti  koje  se  smatraju  krepostima,  a  one 
to  nisu.  One  su  samo  prednosti  i  povlastice  naravi.  Koliko  imade 
ljudi  koji  su  po  svojim  naravnim  darovima  umjereni,  jednostavni, 
blagi  i  šutljivi  pa  štoviše  i  čisti  i  čestiti.  Sva  ta  njihova  naravna 
svojstva  izgledaju  kao  kreposti,  a  ona  ipak  nemaju  nikakve  zaslu¬ 
ge,  jednako;  kao  što  ni  zle  sklonosti  ne  zaslužuju  nikakav  ukor  sve 
tako  dugo  dok  na  ite  naravne  sklonosti  ne  bude  ucijepljen  slobodan 
i  dobrovoljan  pristanak  naše  volje.  Nije  nikakva  krepost  iz  svoje 
prirođene  sklonosti  malo  jesti,  ali  je  svakako  krepost  uzdržavati  se 
od  jela  po  svojemu  slobodnom  izboru.  Nije  nikakva  krepost  biti 
šutljiv  po  svojoj  prirođenoj  sklonosti,  ali  je  svakako  krepost  šutjeti 
zhog  razuma!  Mnogi  misle,  da  posjeduju  kreposti,  kada  ne  upadaju 
u  suprotne  mane.  Onaj  koji  nije  bio  napadnut,  lako  se  moži  dičiti, 
da  nije  nikada  'bježao  pred  neprijateljem,  ali  se  ne  može  nikako 
hvaliti,  da  je  bio  hrabar.  Onaj  koji  nije  morao  trpjeti  bol  i  žalost, 

može  se  hvaliti,  da  nije  bio  nestrpljiv,  ali  se  ne  može  hvaliti,  da 
je  bio  strpljiv.  Tako  mnogi  misle,  da  imaju  kreposti,  a  oni  ipak 
samo  od  naravi  posjeduju  dobre  sklonosti.  I  jer  su  te  sklonosti 
jedne  bez  drugih,  oni  misle,  da  je  to  isto  tako  i  kod  kreposti. 

Znamo,  da  veliki  sveti  Augustin  u  jednoj  svojoj  poslanici  koju 
je  napisao  sv.  Jeronimu  govori  o  tome,  da  mi  možemo  imati  jednu 
vrst  kreposti,  a  da  nemamo  drugih  kreposti.  Uza  sve  to  md  ipak 
nipošto  ne  možemo  imati  savršene  kreposti,  a  da  ih  nemamo  sve. 
Potpuno  drukčije  stoji  stvar  u  pogledu  mana.  Netko  može  imati 
jednu  manu,  a  da  pri  tome  ipak  nema  druge.  Nemoguće  je,  da  ih 
itko  posjeduje  sve  zajedno. 

Ali  iz  toga  opet  ne  slijedi  mi  to,  ,da  onaj  koji  je  izgubio  sve 
kreposti,  dosljedno  prema  tome  mora  imati  sve  mane.  Jer  gotovo 
sve  kreposti  imaju  po  dvije  sebi  suprotne  odnosno  oprečne  mane. 
Te  su  dvije  mane  oprečne  ne  samo  kreposti  nego  su  isto  tako 
oprečne  i  samima  sebi.  Onaj  koji  je>  prevelikom  smionošću  izgubio 
hrabrost,  ne  može  u  isto  vrijeme  posjedovati  manu  kukavičnosti. 
Onaj  koji  je  rasipnošću  izgubio  darežljivost,  ne  može  u  isto  vrijeme 
biti  optužen  radi  škrtosti. 

Sv.  Augustin  piše,  da  je  Katilina  bio  trijezan  i  umjeren,  pažljiv 
i  oprezan,  strpljiv  u  podnošenju  studeni,  vrućine  i  gladi.  Sve  je  to 
on  činio  zbog  toga,  jer  je  zajedno  sa  svojim  sukrivcima  mislio,  da 
je  silno  postojan.  Ali  ta  njegova  jakost  nije  bila  razborita,  jer  je 
on  bio  izabrao  zlo  mjesto  dabra.  Njegova  jakost  nije  bila  umje¬ 
rena,  jer  je  on  tražio  oduška  u  ružnim  gadarijama.  Njegova  jakost 
nije  bila  pravedna,  jer  se  je  on  bio  urotio  protiv  svoje  domovine. 
Njegova  jakost  nije  bila  stalnost  ni  ustrajnost  nego  tvrdoglavost, 
koja  je  sebi  dala  ime  stalnosti  i  ustrajnosti  samo  zato,  da  bi  time 
drugim  ljudima  bacila  pijesak  u  oči.  Ep  167.2. 


OSMA  GLAVA 

LJUBAV  OBUHVAĆA  SVE  KREPOSTI 

Iz  mjesta  slasti  izlazila  jje  rijeka,  da  natapa  sav  zemaljski  raj. 
Izlazeći  iz  raja  ona  se  dijelila  na  četiri  druge  rijeke.  Post  2.10. 
Tako  se  i  čovjek  nalazi  na  mjestu  slasti,  iz  kojega  Bog  pušta  da 
izvire  rijeka  razuma  i  naravne  spoznaje,  da  njome  natapa  cijeli 
raj  našega  srca.  A  ta  se  rijeka  dijeli  u  četiri  rukava,  tj*  ona  uzima 
četiri  različita  toka  i  teče  u  četiri  različita  predjela  naše  duše. 

Jer  prvo  naravni  razum  razlijeva  svoju  mudrost  na  shvaćanje 
koje  mi  zovemo  praktičnim  zbog  toga,  jer  ono  razlikuje  čine  koje 
valja  činiti  od  čina  koje  valja  izbjegavati.  Ta  mudrost  potiče  naš 
duh,  da  razborito  sudi  o  zlu,  koje  mi  moramo  izbjegavati  i  tjerati 
od  sebe,  jednako  kao  i  o  dobru,  koje  mi  moramo  tražiti  i  činiti. 

Drugo.  Taj  naravni  razum  pušta  da  na  našu  volju  struji  pra¬ 
vednost,  koja  nije  ništa  drugo  nego  stalna  i  čvrsta  volja  da  dademo 
svakomu  ono  što  mu  pripada. 

Treće.  Na  nagon  ipohote  on  pušta  teći  umjerenost,  koja  ubla¬ 
žuje  njegove  strasti. 

Četvrto.  Napokon  na  nagon  razdražljivosti  i  snditosti  on  pušta 
slijetati  snagu  koja  zauzdava  i  upravlja  svima  pokretima  naglosti. 

Tako  dakle  te  sve  četiri  rijeke,  rastavljene  jedna  od  druge, 
nakon  toga  dijele  se  u  više  drugih  rijeka  i  postaju  razlog,  da  svi 
drugi  ljudski  čini  mogu  biti  usklađeni  s  čestitošću  i  naravnim  bla- 
ženstvom. 

Ali.  Osim  toga  Bog  je  htio  kršćane  obogatiti  posebnim  dobro¬ 
činstvom  i  u  tu  svrhu  je  načinio,  da  na  vrhu  višega  dijela  njihova 
duha  izvire  nadnaravno  vrelo,  koje  mi  zovemo  milost  Božja.  To 
vrelo  svakako  sadrži  vjeru  i  ufanje.  No  ono  se  isto  tako  sastoji  i 
od  ljubavi,  koja  čisti  dušu  od  svih  grijeha.  A  potom  je  kiti  i  uljep¬ 
šava  nadasve  privlačivom  ljepotom  i  napokon  razlijeva  svoje  vode 
na  sve  sposobnosti  i  na  sve  čine  duše.  Na  taj  način  ona  podaje 
razumu  nebesku  razboritost,  volji  svetu  pravednost,  požudnosti  po¬ 
svećenu  umjerenost,  a  nagonu  snditosti  pobožnu  jakost.  Ona  to  čini 
samo  zato,  jer  želi,  da  cijelo  ljudsko  srce  teži  za  nadnaravnom 
čestitošću  i  srećom,  koja  stoji  u  sjedinjenju  s  Bogom.  Pa  ako  ove 
četiri  rijeke  i  ova  četiri  rukava  ljulbavi  nađu  u  jednoj  duši  koju 
od  četiri  naravnih  kreposti,  oni  je  podvrgnu  svojoj  poslušnosti 
taiko  da  se  pomiješaju  s  njom  u  svrhu  da  je  u  svrše,  kao  što  mi¬ 
risna  voda  usavršava  naravnu  vodu,  kada  se  one  pomiješaju  za¬ 
jedno.  Ali  kada  tako  razlivena  voda  svete  ljubavi  ne  nađe  u  duši 
nijednu  naravnu  krepost,  tada  ona  sama  preuzima  na  sebe  svu 
djelatnost,  već  prema  tome  kako  je  prilike  zahtijevaju. 

Tako  je  npr,  sveta  ljubav  kod  sv.  Pavla,  sv.  Ambrozija,  sv. 
Dionizija,  sv.  Pahomija  našla  više  različitih  kreposti.  Na  njih  je 
ona  prosula  svoju  blagotvornu  jasnoću  i  sve  ih  je  povukla  u  svoju 
službu.  Ali  kod  Marije  Magdalene,  kod  sv.  Marije  Egipatske,  kod 
dobroga  razbojnika  i  kod  stotinu  drugih  takvih  pokornika,  koji  su 
prije  toga  bili  veliki  grešnici,  božanska  ljubav  nije  našla  nijednu 
krepost.  Radi  toga  je  ona  sama  morala  preuzeti  službu  i  djela  svih 
kreposti,  postavši  kod  njih  strpljiva,  blaga,  ponizna  i  darežljiva. 

U  našim  vrtovima  mi  sijemo  vrlo  mnogo  različitoga  sjemenja.  Za¬ 
tim  to  sve  sjemenje  pokrivamo  zemljom.  Kao  da  bismo  ga  htjeli 
pokopati  sve  do  onoga  časa,  kada  dođe  jače  sunce  i  potjera  sje¬ 
menje  da  nikne,  da  tako  kažemo,  kada  ga  ono  uskrisi,  da  svako 
sjeme  proizvede  svoje  lišće  i  svoje  cvijeće,  da  rodi  novim  sjeme¬ 
njem,  svako  prema  svojoj  vrsti.  Post  1.12.  Prema  tome  samo  jedna 
nebeska  toplina  proizvodi  svu  tu  različitost  plodova  iz  sjemenki, 
koje  ono  nađe  sakrivene  u  krilu  zemlje. 

Tako  je,  dragi  moj  Teotime,  u  našim  dušama  Bog  razasuo  sje¬ 
menke  svih  kreposti.  One  su  međutim  dobrano  pokrivene  našom 
nesavršenošću  i  slabošću,  da  se  one  uopće  ne  pokazuju  ili  se  vrlo 
malo  pokazuju  sve  do  onoga  časa,  kada  životno  svjetlo  svete  lju¬ 
bavi  ne  zasja  na  njih,  ne  oživi  ih  i  ne  uskrisi.  Kada  svjetlo  i  to¬ 
plina  svete  ljubavi  dođu  do  toga  stupnja,  tada  one  pomoću  oživjelih 
sjemenki  proizvode  djela  svih  kreposti.  Pa  kao  što  je  mana  sa¬ 
državala  u  sebi  tek  svih  vrsta  mesa  i  poticala  je  taj  tek  mesa  u 
ustima  Izraelaca,  tako  nebeska  ljubav  sadrži  u  sebi  različite  sa¬ 
vršenosti  svih  kreposti  i  to  na  tako  uzvišen  i  odličan  način,  da  ona 
sve  svoje  čine  vrši  na  onom  mjestu  i  u  ono  vrijeme  koje  odgovara 
prilikama. 

Jozua  je  na  svaki  način  junački  potukao  Božje  neprijatelje, 
jer  je  dobro  vodio  izraelsku  vojsku,  kojoj  je  on  stajao  na  čelu. 
Ali  Samson  ih  je  još  slavnije  pobijedio,  jeir  je  on  tisuće  njih  po¬ 
ubijao  toljagom  koju  je  načinio  od  magarećih  čeljusti.  Sud  15.15. 
Jozua  je  učinio  velika  djela  zato,  jer  je  svojim  zapovijedanjem  i 
svojim  dobrim  rasporedom  znao  iskoristiti  hrabrost  svojih  četa. 
Ali  Samson  je  izveo  divna  djela  svojom  vlastitom  snagom  ne  uzi¬ 
majući  u  pomoć  nijednu  drugu  osobu.  Jozua  je  imao  pod  svojom 
vlašću  mnoštvo  vojnika,  a  Samson  je  imao  svu  njihovu  snagu  u 
samom  sebi  i  on  sam  mogao  je  učiniti  isto  toliko  koliko  su  mogli 
Jozua  i  golemo  mnoštvo  svih  njegovih  vojnika. 

Nebeska  se  ljubav  uzdiže  svojom  veličanstvenošću  i  u  prvom 
i  u  drugom  smislu.  Jer  kada  ona  nađe  u  duši  kreposti  (a  redovito 
ona  nalazi  u  duši  barem  vjeru,  ufanje  i  pokoru),  tada  ih  ona  oživi, 
ona  im  zapovijeda,  ona  dh  na  sretan  način  upotrebi  na  službu 
Boga.  A  mjesto  drugih  kreposti  koje  ona  ne  nađe  u  duši,  ona  se 
sama  daje  na  posao  i  preuzima  njihovu  službu.  A  ona  sama  može 
preuzeti  njihovu  službu,  jer  ona  već  sama  po  sebi  ima  toliko  snage 
koliko  i  one.  Štoviše,  možemo  reći,  da  ona  ima  više  snage  nego  je 
imaju  one  sve  zajedno. 

Uistinu  veliki  Apostol  ne  veli  samo,  da  nam  ljubav  daje  strp¬ 
ljivost,  blagost,  ustrajnost,  prostodušnost.  On  veli,  da  je  ljubav 
sama  strpljiva,  blaga,  prostodušna.  1  Kor  13.4.  A  kreposti  najvišega 

reda,  kako  kod  anđela  tako  i  kod  ljudi,  posjeduju  upravo  to  svoj¬ 
stvo,  da  ome  mogu  ne  samo  zapovijedati  nižim  krepostima,  da  one 
postanu  djelotvorne  nego  da  i  one  same  mogu  činiti  ono  isto  što 
zapovijedaju  drugima. 

Biskup  podjeljuje  vlast  za  sve  crkvena  službe.  On  daje  pravo: 
otvarati  crkvu,  u  njoj  čitati,  tjerati  zle  duhove,  poučavati,  propo¬ 
vijedati,  krstiti,  služiti  svetu  Misu,  pričešćivati,  odrješivati  od  gri¬ 
jeha  itd.  Ali  isto  tako  i  on  sam  može  to  sve  činiti  i  on  to  sve 
čini,  jer  on  ima  u  sebi  najvišu  vlast  koja  obuhvaća  sve  druge  niže 
vlasti.  Razmišljajući  o  riječima  sv.  Pavla,  kada  on  govori,  da  je 
ljubav  strpljiva,  dobroćudna  i  jaka,  sv.  Toma  tumači:  »Ljubav  čini 
i  ostvaruje  djela  svih  kreposti.«  A  sv.  Ambrozije  pišući  Demetru 
naziva  strpljivost  .i  druge  kreposti  »udovima  ljubavi«.  A  veliki  sv. 
Augustin  veli,  da  Božja  ljubav  obuhvaća  sve  kreposti  i  da  ona  vrši 
sva  njihova  djela  u  nama.  Evo  njegovih  riječi:  »Sto  se  veli,  da  je 
ljubav  razdijeljena  u  četvero  (on  podrazumijeva  četiri  kardinalne 
kreposti),  tada  se  to  veli,  kako  se  meni  čini,  radi  različitih  čuvstava 
koja  proizlaze  iz  ljubavi.  Prema  tome  ja  se  ne  bih  nimalo  ska¬ 
njivao  definirati  te  četiri  kreposti  tako  da  kažem,  da  je  umjerenost 
ljubav  koja  se  sva  predaje  Bogu,  da  je  jakost  ljubav  koja  sve 
drage  volje  podnosi  za  Boga,  da  je  pravednost  jakost  koja  služi 
jedinomu  Bogu  i  koja  prema  tomu  pravedno  zapovijeda  svime  onim 
što  je  podređeno  čovjeku,  da  je  razboritost  ljubav  koja  izabire 
ono  što  je  korisno  za  sjedinjenje  s  Bogom,  a  odbacuje  sve  ono 
što  škodi  tomu  sjedinjenju.«  De  morihus  eccl.  C.  XIV.  Onaj  dak¬ 
le  koji  ima  ljubav,  obukao  je  svoj  duh  u  lijepo  svadbeno  ruho. 
A  to  je  ono  ruho  kao  što  je  bilo  Josipovo,  1  Mojs.  37.3,  protkano 
mnoštvom  različitih  kreposti.  Ili  da  još  bolje  kažemo,  on  posjeduje 
savršenost  koja  sadrži  krepost  svih  savršenosti  ili  savršenost  svih 
kreposti.  I  radi  toga  ljubav  je  strpljiva,  ljubav  je  dobroćudna.  Ona 
nimalo  ne  zavidi,  ona  je  puna  dobrote.  Ona  ne  pravi  nikakve  lako- 
umnosti,  ona  je  razborita.  Ona  se  ni  najmanje  ne  nadimlje  oho- 
lošću,  ona  ostaje  uvijek  ponizna.  Ona  nije  nimalo  častohlepna  ili 
sklona  preziru,  ona  je  uvijek  ljubazna  i  prijazna.  Ona  nije  svad- 
ljiva  ni  mušičava  u  tome  da  traži  ono  što  njoj  pripada,  ona  je 
iskreno  slobodna  i  susretljiva.  Ona  se  nikada  ne  ljuti,  ona  je  uvijek 
blaga  i  mirna.  Ona  ne  misli  ni  na  kakvo  zlo,  ona  je  dobroćudna. 
Ona  se  ne  veseli  zlu  nego  ona  se  veseli  istini  i  svemu  što  je  u 
vezi  s  istinom.  Ona  sve  podnosi  i  trpi,  ona  rado  vjeruje  sve  dobro 
što  joj  se  kaže  bez  ikakve  tvrdoglavosti  i  prepirke  i  bez  ikakva 
nepovjerenja.  Ona  se  nada  svakomu  dobru  bližnjega  ne  gubeći  ni¬ 
kada  hrabrost  da  se  brine  za  njegovo  spasenje.  Ona  pomaže  sve. 
1.  Kor  13.4 — 7  mirno  čekajući  ono  što  joj  je  obećano.  I  na  kraju 


496 


ljubav  je  ono  fino  u  vatri  prokušano  zlato,  koje  je  naš  Gospodin 
savjetovao  biskupu  u  Laodiceji,  da  ga  kupi,  Othr  3.18,  koje  nosi  u 
sebi  vrijednost  svih  stvari,  koje  može  sve  i  koje  čini  sve.  1.  Kor 
13.4—7. 


DEVETA  GLAVA 

KREPOSTI  CRPE  SVOJU  SAVRŠENOST  IZ  SVETE  LJUBAVI 

Ljubav  je  dakle  veza  savršenosti,  Kol  3.14.,  jer  u  njoj  i  po  njoj 
su  sadržane  i  skupljene  sve  savršenosti  duše.  Bez  nje  ne  samo  da 
ne  bi  mogao  postojati  cjelokupni  skup  kreposti  već  bez  nje  ne  bi 
mogla  postojati  niti  jedna  jedina  krepost.  Bez  cementa  i  morta  koji 
vežu  kamen  i  zidove,  cijela  zgrada  bi  se  srušila.  Bez  živaca,  mišića 
i  tetiva  cijelo  tijelo  bi  se  raspalo,  a  bez  ljubavi  kreposti  se  ne  mogu 
držati  zajedno  i  ne  mogu  potpomagati  jedni  druge. 

Naš  Gospodin  uvijek  je  povezivao  izvršivamje  zapovijedi  s  lju¬ 
bavlju.  »Tko  pozna  moje  zapovijedi  i  drži  ih,  taj,  mene  ljubi«,  go¬ 
vori  on.  Iv  14.21.«  Onaj  koji  me  ne  ljubi,  ne  drži  moje  zapovijedi.« 
Iv  14.24.  »Onaj  koji  me  ljubi,  držat  će  moje  riječi.«  Iv  14.25.  To 
isto  ponavlja  i  njegov  najmiliji  učenik:  »Onaj  koji  drži  zapovijedi 
Božje,  neka  zna,  da  je  u  njemu  savršena  ljubav  Božja«  veli  on. 
»Jer  savršena  ljubav  Božja  stoji  u  tome,  da  mi  držimo  njegove 
zapovijedi.«  1  Iv  2.5  i  5.3. 

Prema  tome  dakle  onaj  koji  bi  posjedovao  sve  kreposti,  držao 
bi  sve  zapovijedi.  Jer  onaj  koji  bi  imao  krepost  vjere,  držao  bi 
tri  prve  zapovijedi,  onaj  koji  bi  imao  strahopoštovanje,  držao  hi 
petu  zapovijed.  Po  čistoći  držao  bi  šestu.  Po  darežljivosti  izbjegavao 
bi,  da  se  ogrješuje  o  sedmu  zapovijed.  Po  istinoljubivosti  ispunjavao 
bi  osmu  zapovijed,  a  po  štedljivosti  i  stidljivosti  držao  bi  devetu  i 
desetu  zapovijed. 

Jer  ako  se  bez  ljubavi  ne  može  držati  zapovijedi,  kudikamo  se 
manje  bez  nje  može  posjedovati  sve  kreposti. 

Naravno  i  onaj  koji  ne  bi  posjedovao  Božje  ljubavi  može  po¬ 
sjedovati  jednu  ili  drugu  krepost  i  može  živjeti  neko  vrijeme,  da 
ne  vrijeđa  Boga.  Tako  npr.  mi  kadšto  vidimo,  da  neka  stabla  iš¬ 
čupana  iz  zemlje  donose  neke  plodove,  ali  ti  plodovi  ipak  nisu  ni 
dugotrajni  ni  potpuno  dobri.  Isto  tako  i  srce  koje  se  odijelilo  od 
ljubavi  može  doduše  uroditi  nekim  činima  kreposti,  ali  sigurno  ne 
dugo. 

Sve  kreposti  kada  se  odijele  od  svete  ljubavi  vrlo  su  nesavr¬ 
šene,  jer  one  bez  nje  ne  mogu  stići  do  svojega  pravoga  cilja  koji 
je  u  tome,  da  one  čovjeka  učine  sretnim. 

Pčele  se  rađaju  na  svijet  kao  bezlični  crvići.  Niti  imaju  nogu, 
niti  krila,  niti  ikakva  oblika.  Ali  tokom  vremena  one  se  promijene 
i  postanu  male  muhe.  I  napokon  kad  one  ojačaju  i  kada  dosegnu 
svoj  rast,  tada  kažemo,  da  su  one  razvijene,  lijepe  i  savršene,  jer 
one  imaju  sve  ono  što  je  potrebno  da  mogu  letjeti  i  skupljati  med. 

Isto  tako  i  kreposti  imaju  svoj  početak,  svoj  napredak  i  svoju 
savršenost.  I  ja  ne  poričem,  da  se  one  bez  ljubavi  ne  mogu  roditi, 
štoviše,  da  one  bez  nje  ne  mogu  i  napredovati.  Ali  ja  tvrdim,  da 
isključivo  o  ljubavi  ovisi  to,  da  one  mogu  doseći  svoju  potpunu 
savršenost  tako  da  mogu  doista  nositi  ime  razvijenih,  zrelih  i  sa¬ 
vršenih  kreposti.  Jer  ljubav  je  jedina  sila  i  snaga  koja  im  daje  moć 
da  mogu  letjeti  k  Bogu  i  da  mogu  od  njegova  milosrđa  skupljati 
med  pravih  zasluga  i  posvećenje  srdaca  u  kojima  te  kreposti  žive. 

Ljubav  je  među  krepostima  ono  što  je  sunce  među  zvijezdama. 
Sunce  daje  svima  zvije2idama  njihovu  svjetlost  i  ljepotu.  Vjera, 
ufanje,  strah  i  pokora  dolaze  redovito  u  dušu  prije  ljubavi  zato 
da  joj  priprave  stan.  Ali  kada  dođe  ljubav,  tada  se  one  kao  i  sve 
druge  kreposti  pokoravaju  njoj  i  služe  njoj.  Tada  ljubav  sve  njih 
oživljuje,  ukrašuje  i  uznosi  svojom  prisutnošću. 

Druge  kreposti  se  mogu  među  sobom  pomagati  i  uzajamno  se 
poticati  u  svojim  djelima  i  .vježbama.  Jer  tko  ne  zna,  da  čistoća 
traži  i  potiče  trijeznost,  da  nas  poslušnost  vodi  k  slobodi,  k  piolitvi 
i  k  poniznosti?  Time  dakle  što  jedne  sudjeluju  u  savršenostima 
drugih  one  sve  skupa  ostaju  u  vezi  jedne  s  drugima.  Tako  npr. 
čistoća,  držana  iz  poslušnosti  ima  dvostruko  dostojanstvo.  Ona  ima 
svoje  Vlastito  dostojanstvo  i  dostojanstvo  poslušnosti.  Mažemo  do¬ 
dati  još  i  to,  da  ona  ima  više  od  dostojanstva  poslušnosti  nego  od 
svojega  vlastitog  dostojanstva.  Kako  ono  veli  Aristotel,  Eth.  ad 
Nioom.  5.2.,  onaj  koji  krade  zato  da  može  bludno  živjeti  više  je 
bludnik  nego  tat,  jer  je  sva  njegova  težnja  usmjerena  bludnosti  i 
on  se  služi  krađom  samo  zbog  toga,  da  mu  ona  omogući  bludnost. 
Tako  i  onaj  koji  drži  čistoću  zbog  toga,  da  bude  poslušan  više  je 
poslušan  nego  čist,  jer  on  služi  čistoći  zato,  da  bude  poslušan.  Pa 
ipak  iz  pomiješanosti  poslušnosti  s  čistoćom  ne  može  proisteći  pot¬ 
puna  i  savršena  krepost,  jer  i  jednoj  i  drugoj  kreposti  nedostaje 
ljubav  koja  je  vrhovna  krepost. 

Iz  toga  dakle  slijedi,  da,  kada  bi  se  moglo  dogoditi  da  se  sve 
kreposti  nađu  zajedno  na  okupu  u  jednom  čovjeku  i  kada  bi  njemu 
nedostajala  samo  ljubav,  taj  skup  kreposti  bio  bi  doduše  tijelo 

vrlo  savršeno  u  svojim  dijelovima,  kao  što  je  bilo  npr.  tijelo  Ada¬ 
ma  kada  ga  je  Bog  svojom  majstorskom  rukom  sazdao  iz  gliba 
zemlje.  Ali  to  tijelo  ne  bi  se  uza  sve  to  moglo  ni  za  jedan  milimetar 
pomaknuti  na  svojemu  putu  naprijed,  ono  ne  bi  imalo  ni  života 
ni  milosti,  sve  do  onoga  časa  kada  Bog  ne  udahne  u  nj.  dah  života, 
tj.  svetu  lju/bav  bez  koje  nam  ništa  ne  pomaže  i  ne  koristi.  1  Kor 
13.3. 

Uostalom  savršenost  Božje  ljubavi  toliko  je  nenadmašiva,  da 
ona  usavršuje  sve  kreposti,  a  ona  sama  ne  može  biti  od  njdh  usa¬ 
vršena  pa  niti  od  same  poslušnosti,  koja  je  ipak  ona  krepost  koja 
može  najviše  savršenosti  izliti  i  prosuti  na  druge  kreposti.  Uzmimo 
npr.  i  to,  da  je  ljubav  zapovjeđena  i  da  ljubeći  mi  provodimo  po¬ 
slušnost,  to  ipak  ljubav  ne  dobiva  svoju  savršenost  od  poslušnosti 
nego  od  dobrote  onoga  koji  ljubi.  Jer  ljubav  nije  uzvišena  zbog 
toga,  jer  je  on  poslušan,  nego  zbog  toga  jer  on  ljubi  nadasve  uzvi¬ 
šeno  dobro.  Istina  jest,  da  dok  mi  ljubimo,  mi  slušamo,  mi  se  po¬ 
koravamo  kao  i  obratno,  dok  slušamo  i  pokoravamo  se,  mi  ljubimo. 
Ali  ako  je  ta  poslušnost  tako  uzvišena  i  mila,  razlog  toga  leži  u 
tome,  da  ona  teži  k  uzvdšenosti  ljubavi.  I  njezina  savršenost  ne 
ovisi  o  tome,  da  se  mi  pokoravamo  ljubeći  nego  o  tome,  da  mi 
ljubimo  pokoravajući  se.  Na  kraju  možemo  reći,  da  kakogod  je 
Bog  jednako  posljednji  cilj  svega  onoga  što  je  dobro,  kao  što  je  on 
zbog  toga  prvi  izvor  same  ljubavi  koja  je  izvor  svakoga  dobrog 
čuvstva,  tako  je  on  na  isti  način  posljednji  cilj  i  posljednja  savrše¬ 
nost  svakog  čuvstva. 


DESETA  GLAVA 

O  SAVRŠENOSTI  KREPOSTI  KOD  STARIH  POGANA 

Mudraci  staroga  vijeka  držali  su  nekada  veličanstvene  govore 
u  čast  moralnih  kreposti  pa  štoviše  i  u  pohvalu  vjere.  Aid  ono  što 
je  Plutarh  rekao  za  stoike  još  više  vrijedi  za  druge  pogane.  U  svo¬ 
jemu  djelu  kojemu  je  naslov:  Opus  cujus  argumentum  est  Stoicos 
quam  poetas  absurdiora  dicere  (Stoici  govore  veće  nezgrapnosti  nego 
pjesnici)  on  piše:  Mi  vidimo  lađe  koje  nose  čuvene  natpise.  Jednima 
je  ime  Pobjeda,  drugima  Hrabrost,  trećima  Sunce.  Ali  ta  imena 
im  ništa  ne  pomažu,  da  ne  budu  izložene  vjetrovima  i  valovima. 
Tako  se  npr.  stoici  hvale,  da  su  oni  ljudi  koji  ne  poznaju  strasti: 
strah,  žalost,  srditost,  da  su  oni  ljudi  koji  nisu  podvrgnuti  kole- 

banjima  i  promjenama.  Ali  istina  jest,  da  su  i  oni  podvrgnuti  stra¬ 
stima  kao  što  su:  uzbuđenast,  uzrujanost,  nemir,  žestina  i  druge 
nedoličnosti. 

Bože  moj!  Molim  te,  reci  ti  meni,  Teotime  moj,  kakve  su 
kreposti  mogli  imati  ti  ljudi,  koji  su  sasvim  dragovoljno  i  kao  da  bi 
za  to  bili  plaćeni  rušili  sve  zakone  vjere?  Seneka  je  napisao  knjigu 
protiv  praznovjerja  i  u  njoj  je  s  mnogo  slobode  kudio  pogansku 
bezbožnost.  Ali  ta  Senekina  sloboda,  kako  kaže  veliki  sv.  Augustin, 
De  civit.  lib.  XIX.C.IV,  nalazi  se  samo  u  njegovim  knjigama,  a 
nipošto  ne  i  u  njegovu,  životu.  Ta,  on  je  sam  savjetovao,  da  pra¬ 
znovjerje  treba  izbaciti  -iz  svojega  srca,  ali  da  ne  treba  prestati 
vršiti  ga  u  svojim  djelima.  Evo  njegovih  vlastitih  riječi:  »Mudrac 
će  ta  praznovjerja  držati  zato,  jer  ih  zakoni  zapovijedaju  a  ne  zato, 
jer  su  ona  ugodna  bogovima.«  Tamo  li’b.  I,  C.XXII  ,i  XXIII. 

Kako  su  mogli  biti  kreposni  oni  koji  su,  kako  nas  je  izvijestio 
sv.  Augustin,  držali,  da  se  mudrac  mora  ubiti,  kada  on  više  ne  može 
ili  ne  smije  podnositi  bijedu  i  patnju  ovoga  života,  a  koji  ipak  nisu 
htjeli  priznati,  da  su  bijeda  i  nevolja  muke,  kao  ni  to,  da  su  muke 
bijeda  i  nevolja,  nego  su  tvrdili,  da  mudrac  mora  biti  uvijek  sre¬ 
tan  i  blažen?  »Kako  je  to  sretan  i  blažen  život«,  uzvikuje  sv. 
Augustin,  »radi  kojega  treba  pribjeći  smrti,  da  bi  čovjek  izbje¬ 
gao  njegovoj  muci  i  bijedi?  Ako  je  taj  život  tako  sretan,  zašto 
čovjek  ne  bi  osdao  u  njemu?« 

To  isto  vrijedi  i  za  onoga  stoika  i  vojskovođu  koji  je  u  gradu 
Utikd  sam  sebe  ubio,  da  izbjegne  sramotu  za  koju  je  držao,  da  je 
nedostojna  njegova  života.  Svjetovni  mozgovi  toliko  su  hvalili  taj 
njegov  čin.  A,  kako  veli  sv.  Augustin,  tim  činom  on  je  pokazao 
tako  malo  prave  kreposti.  Njegovo  samoljublje  nije  bio  nikakav 
dokaz  njegove  hrabrosti,  kojom  je  želio  izbjeći  svoju  sramotu  nego 
je  bio  dokaz  slabe  duše  koja  nije  imala  smjelosti  da  dočeka  nesre¬ 
ću.  Jer  ako  je  on  uistinu  držao  za  sramotu  živjeti  pod  pobjednikom 
Cezarom,  zašto  je  onda  drugima  naredio  da  se  uzdaju  u  Cezarovu 
blagost?  Zašto  nije  i  svojemu  sinu  savjetovao  da  umre  s  njim,  ako 
je  smrt  bila  bolja  i  časnija  nego  život?  On  se  ubio  dakle  zato  jer 
je  ili  zavidio  Cezarovoj  slavi  po  kojoj  bi  mu  on  poklonio  život  ili 
zato  jer  se  bojao  sramote  da  živi  pod  pobjednikom  kojega  je  mrzio. 
Prema  tome  može  se  pohvaliti  njegova  velika  i  teška  hrabrost, 
usput  rečeno,  skopčana  s  pustolovinom,  ali  ne  njegov  mudar,  kre- 
postan  i  postojan  duh.  Okrutnost  koja  se  pokazuje  hladnokrvno  bez 
ikakva  uzbuđenja  najokrutnija  je  od  svih  drugih.  To  isto  vrijedi  i 
za  očaj.  Onaj  koji  u  tome  pogledu  kroči  najpolaganije,  najpromi- 
šljenije  i  najodlučnije,  on  najmanje  zaslužuje  da  bude  ispričan. 
Njegov  je  očaj  najgori. 


500 


Nećemo  zaboraviti  hrabra  djela  ni  manje  hrabroga  spola.  Spo¬ 
menimo  npr.  samo  Lukreciju.  Je  li  ona  bila  čista  ili  nije,  kada  ju 
je  Tarkvinijev  sin  napao  i  silovao.  Ako  Lukrecija  nije  bila  čista, 
zašto  se  tada  hvali  njezina  čistoća?  A  ako  je  Lukrecija  ostala  čista 
i  nevina  kod  toga  nedjela,  nije  li  tada  Lukrecija  billa  zla  kada  je 
išla  ubijati  nevinu  Lukreciju?  Ako  je  bila  preljubnica,  čemu  je 
onda  toliko  hvaliti?  Ako  je  bila  nevina,  zašto  se  onda  ubila?  Ali 
ona  se  bojala  bruke  i  sramote  onih  koji  bi  bili  mogli  misliti,  da 
je  ona  sramotu  koju  je  nasilno  pretrpjela  isto  tako  dragovoljno 
htjela  trpjeti,  kada  je  poslije  nje  htjela  ostati  na  životu.  Ona  se 
bojala,  da  bi  se  nju  moglo  smatrati  sukrivcem  grijeha,  ako  bi  ona 
strpljivo  trpjela  ono,  što  je  na  njoj  bilo  prostački  učinjeno.  Treba 
li  dakle  satrti  nevina  d  ubiti  pravedna,  da  se  izbjegnu  bruka  i 
sramota  koje  ovise  od  mišljenja  ljudi?  Treba  li  sačuvati  čast  na 
štetu  kreposti  i  dobar  glas  na  uštrb  pravde?  Tako  su  dakle  izgle¬ 
dale  kreposti  najkreposnijih  pogana  prvo  prema  Bogu  i  drugo  pre¬ 
ma  njima  samima. 

A  što  se  tiče  kreposti  koje  se  odnose  na  bližnjega  čak  i  s 
izrično  donesenim  zakonima  pogani  su  nogama  gazili  i  to  vrlo 
bezočno  i  surovo  prvi  i  glavni  zakon  —  pijetet  ljubavi  prema  bliž¬ 
njemu.  Tako  npr.  sam  Aristotel,  najveći  um  među  poganima  izre¬ 
kao  je  ovu  užasnu  i  vrlo  nemilosrdnu  osudu:  Sto  se  tiče  izlaganja 
ili  napuštanja  djece  ili  odgoja,  to  neka  vrijedi  ovaj  zakon:  niti  jedno 
dijete  ne  treba  othranjivati,  ako  je  ono  rođeno  bez  nekoga  dijela 
tijela.  A  što  se  tiče  druge  djece,  ako  običaji  i  zakoni  grada  zabra¬ 
njuju,  da  djeca  budu  izložena,  a  nekomu  se  djeca  množe  toliko, 
da  ih  on  ima  već  dvostruko  više  nego  njegova  sredstva  uzdržavanja 
mogu  podnijeti,  tome  treba  stati  na  put  i  izvršiti  pobačaj. 

A  Seneka,  taj  toliko  hvaljeni  mudrac  veli:  »Nakazno  rođenu 
djecu  mi  ubijamo,  a  djecu  koja  su  defektna,  slaba,  nesavršena  i 
loše  građena  mi  odbacujemo  i  napuštamo.«  De  ira  1.15.  Prema 
tome  dakle  nije  bez  razloga,  da  Tertulijan  predbacuje  Rimljanima, 
da  oni  izlažu  svoju  djecu  valovima,  studeni,  gladi  i  psima.  Apol. 
cap.  9.  I  kako  Tertulijan  to  veili,  oni  to  ne  čine  iz  nužde  siromaštva, 
jer  i  sami  predsjednici  i  visoki  državni  činovnici  počinjaju  tu  protu¬ 
prirodnu  okrutnost. 

O  Bože  moj,  dragi  Teotime,  kakvi  su  to  kreposni  ljudi  i  kakvi 
su  to  mudraci  koji  su  naučavali  tako  nečovječnu  i  okrutnu  mud¬ 
rost?  Ah,  veli  veliki  Apostol:  misleći  da  su  mudri  oni  su  postali 
bezumni  i  njihov  ludi  razum  potamnio  je.  Bog  ih  je  prepustio 
njihovoj  opakoj  i  pokvarenoj  pameti.  Rim  1.12.  Ah,  kako  je  to  uža¬ 
sno,  da  tako  veliki  filozof  savjetuje  pobačaj!  To  znači  predujmiti 
ubojstvo  kada  čovjek  začetom  čovjeku  onemogućuje  da  se  rodi, 

oštroumno  to  žigoše  Tertulijan.  A  sv.  Ambrozije  prekorava  bar¬ 
bare  radi  toga  istoga  barbarstva.  On  piše:  »Na  taj  način  otima  se 
djeci  život  prije  nego  im  je  bio  dan.«  Lib  5  Exhameron  18. 

Nema  sumnje,  da  su  pogani  vršili  i  neke  kreposti.  A  to  je 
ponajviše  bivalo  radi  slave  svijeta  i  prema  bome  oni  su  poznavali 
samo  čin  kreposti,  a  ne  njezin  razlog  i  njezinu  nakanu.  A  krepost 
nije  krepost  ako  nema  prave  nakane.  Koncil  u  Oranžu  veli:  »Ljud¬ 
ska  pohlepa  davala  je  jakost  poganima,  a  božanska  ljubav  daje 
jakost  kršćanima.«  Conc.  araus.  C.  XVII.  Sv.  Augustin  u  tome 
smislu  nastavlja  dalje:  »Kreposti  pogana  nisu  bile  prave  kreposti 
nego  samo  prividne,  jer  one  nisu  bile  vršene  radi  prave  svrhe  nego 
samo  radi  propadljivih  svrha.  Fabricije  je  bio  manje  kažnjen  nego 
Katilina  ne  radi  toga,  jer  je  imao  prave  kreposti  nego  radi  toga, 
jer  je  bio  od  njih  manje  daleko  nego  Katilina,  dakle  ne  zato  jer  je 
on  bio  dobar  nego  zato,  jer  je  ovaj  bio  gori.  Na  dan  suda  kreposti 
pogana  branit  će  ih  ne  zato  da  bi  ih  spasile  nego  zato  da  ih  ne  bi 
osudile. 

Kod  pogana  je  vrijedio  taj  zakon,  da  je  jedan  porok  tjerao 
drugi  porok.  Poroci  su  izmjenjivali  svoja  mjesta,  a  da  nisu  ostav¬ 
ljali  nikakva  mjesta  za  krepost.  Za  volju  samo  jednoga  jedinoga 
poroka  slavohlepnosti  oni  su  svladavali  škrtost  i  mnogo  drugih 
poroka.  Štoviše  katkada  su  oni  prezirali  taštinu  radi  te  iste  tašti¬ 
ne.  Tako  je  npr.  jedan  od  njih  koji  je  izgledao  'kao  da  mu  je 
najmanje  stalo  do  taštine  jednoga  dana  došao  k  Platonu  i  počeo 
noigama  gaziti  njegov  bogato  ukrašen  krevet.  »Sto  to  radiš,  Dio- 
gene«,  upitao  ga  je  Platon.  »Nogama  gazim  raskoš  i  oholost  Pla¬ 
tona«,  odgovorio  mu  je  Diogen.  »Istina  je,  da  ti  to  radiš,  ali  samo 
iz  razloga  druge  oholosti«,  uzvratio  mu  je  Platon.  Je  li  Seneka  bio 
tašt,  možemo  zaključiti  iz  njegovih  posljednjih  riječi,  jer  konac 
djelo  krasi  i  posljednji  sat  života  izriče  sud  o  cijelom  životu.  V. 
Tacit,  Anali  15.62.  Gledaj,  Teotime  moj,  kakva  je  to  taština!  Na¬ 
lazeći  se  na  umoru  počeo  je  govoriti  svojim  prijateljima,  da  im  još 
nikada  do  ovoga  časa  nije  mogao  zahvaliti  onako  dostojno  kako  bi 
trebalo  i  da  sada  odlazeći  od  njih  želi  im  ostaviti  u  baštinu  ono 
što  on  misli,  da  je  najljepše  i  najdraže  imao  u  svojemu  životu.  To 
neka  oni  uvijek  najbrižnije  čuvaju  i  kada  to  budu  činili,  bit  će  uve¬ 
like  hvaljeni  cijeloga  svojega  života.  Tada  je  on  dodao,  da  ta  veli¬ 
čanstvena  ostavština  nije  ništa  drugo  nego  slika  i  prilika  njegova 
života.  Vidiš  li  ti,  dragi  moj  Teotime,  kako  posljednji  trenuci  života 
toga  velikoga  čovjeka  vonjaju  na  taštinu! 

Te  svjetovne  mudrace  nije  tjerala  na  vršenje  kreposti  ljubav 
prema  čestitosti  nego  ljubav  prema  časti.  I  njihove  kreposti  su 
upravo  toliko  različite  od  pravih  kreposti  koliko  je  ljubav  prema 

čestitosti  i  ljubav  prema  zasluzi  različna  od  ljubavi  prema  plaći. 
Ljudi  koji  služe  vladarima  zbog  koristi  obično  vrše  hitnije,  potreb¬ 
nije  i  opipljivije  službe,  dok  oni  koji  služe  iz  ljubavi  vrše  dostojan¬ 
stvenije,  plemenitije  i  prema  tome  cjenjenije  poslove. 

Grci  zovu  tamnocrvene  rubine  i  obične  rubine  s  dva  potpuno 
suprotna  imena.  Jednima  oni  daju  ime  piropi,  a  druge  zovu  api- 
ropi.  To  znači,  da  jedni  imaju  vatre  a  drugi  je  nemaju.  Plin.  Hist. 
nat.  1.37.C.7.  Oni  ih  zovu  upaljeni,  vatreni,  ugljevlje  i  žeravica, 
ražareni  ugljen,  jer  su  oni  po  svojemu  sjaju  ili  svjetlucanju  slični 
vatri.  Ali  oni  ih  zovu  i  »bez  vatre«,  da  tako  kažemo  neupaljivi,  ne 
samo  zato,  jer  njihov  sjaj  nema  nikakve  topline  nego  i  zato  jer  oni 
ne  mogu  ni  primiti  nikakvu  toplinu,  jer  nema  nikakve  vatre  koja 
bi  mogla  njih  ugrijati. 

Tako  su  i  stari  sveti  Oci  Crkve  nazivali  kreposti  pogana  kre¬ 
postima,  ali  ujedno  i  nekrepostima.  Zvali  su  ih  krepostima,  jer  su 
one  imale  svoj  sjaj  i  svoj  vanjski  izgled.  A  zvali  su  ih  i  nekrepo¬ 
stima  zato,  jer  one  ne  samo  da  nisu  imale  one  životne  topline 
ljubavi  Božje,  koja  im  je  jedina  mogla  dati  savršenost  kreposti, 
nego  i  zato,  jer  one  nisu  ni  mogle  imati  tu  životnu  toplinu,  jer  su 
bile  djela  učinjena  od  osoba  koje  su  bili  nevjernici. 

Sv.  Augustin  ovako  to  zorno  prikazuje:  U  ono  doba  živjela  su 
dva  Rimljanina  koji  su  bili  veliki  po  svojim  krepostima.  To  su 
bili  Cezar  i  Katon.  Ali  Katonova  krepost  bila  je  mnogo  bliže  pra¬ 
voj  kreposti  nego  Cezarova.  De  civ.  Dei  5.12.  I  nakon  toga  što  je 
na  jednom  drugom  mjestu  rekao,  da  su  filozofi  ipak  blistali  svjet¬ 
lom  kreposti,  premda  im  je  nedostajala  prava  pobožnost,  on  to  opo¬ 
ziva  u  svojoj  knjizi  Opoziva.  Retract.  1.3.  U  toj  knjizi  on  izjavljuje 
kako  drži,  da  je  to  bila  previše  velika  pohvala  za  tako  nesavršene 
kreposti  kao  što  su  bile  te  kreposti  pogana.  Istina  jest,  da  su  one 
slične  krijesnicama  koje  imaju  doduše  vatre  i  svjetla,  ali  samo 
noću,  dok  danju  gube  svoju  svjetlost.  Tako  su  i  te  poganske  kre¬ 
posti  samo  tada  kreposti,  kada  ih  usporedimo  s  opačinama,  ali 
usporedimo  li  ih  s  pravim  krepostima  'kršćana,  tada  one  nipošto 
ne  zaslužuju  ime  kreposti. 

Svakako  stoji,  da  te  kreposti  imadu  nešto  dobra  u  sebi.  I  radi 
toga  možemo  ih  usporediti  s  crvljivim  jabukama.  Jer  one  imaju 
boju,  a  i  ono  malo  srži  što  im  ostaje  isto  je  tako  dobro  kao  i  kod 
potpuno  pravih  'kreposti.  Ali  orv  taštine  izgriza  njihovu  srž  i  kvari 
ih.  Prema  tome  onaj  koji  bi  želio  nasljedovati  te  kreposti,  mora 
prije  toga  valjano  odvojiti  dobro  od  zla. 

Ja  drage  volje,  Teotime  moj,  priznajem,  da  je  Katon  posjedo¬ 
vao  snažnu  hrabrost  i  da  su  njegova  čvrstoća  i  stalnost  pohvalne. 
Ali  onaj  koji  bi  htio  ugledati  se  u  njegov  primjer,  morao  bi  biti 

siguran,  da  to  čini  u  pravednoj  i  dobroj  stvari.  To  znači,  da  ne  bi 
smio  sam  sebi  zadati  smrt,  nego  da  bi  je  smio  pretrpjeti  samo,  ako 
bi  to  tražila  prava  krepost.  On  bi  to  mogao  učiniti  ne  iz  taštine 
za  slavom,  nego  za  slavu  istine,  kako  su  činili  naši  mučenici.  Naši 
su  mučenici  nepobjedivom  hrabrošću  pokazali  čudesa  stalnosti  i 
hrabrosti,  da  se  Katoni,  Horaciji,  Seneke,  Lukreciji,  Ariji  i  dr. 
ne  mogu  s  njima  ni  usporediti.  Svjedoci  su  za  to  Lovre,  Vinki,  Vi- 
laliji,  Erazmi,  Eugeni,  Sebastijani,  Agate,  Agneze,  Katarine,  Per- 
petue,  Felicite,  Simforoze,  Natalije  i  tisuće  'tisuća  drugih  kojima 
se  ja  dan  na  dan  divim.  I  zbog  kojih  se  ja  čudim  klanjateljima  po¬ 
ganskih  kreposti,  i  to  ne  zbog  toga  jer  se  oni  pretjerano  klanjaju 
nesavršenim  krepostima  pogana  nego  zato,  jer  se  oni  ne  klanjaju 
savršenim  krepostima  kršćana,  koje  su  sto  puta  vrednije  divljenja 
i  koje  su  jedino  dostojne  nasljedovanja. 


JEDANAESTA  GLAVA 

LJUDSKA  DJELA  NEMAJU  VRIJEDNOSTI  KADA  SU 
UČINJENA  BEZ  BOŽJE  LJUBAVI 

Veliki  prijatelj  Boga  Abraham  imao  je  od  svoje  glavne  žene 
Sare  svojega  srdačno  ljubljenoga  sina  Izaka.  On  je  ujedno  bio 
njegov  univerzalni  baštinik.  Premda  je  on  imao  još  Izmaela  od 
Agare  i  više  druge  djece  od  Cature,  svojih  sluškinja  i  inoča,  ipak 
njima  je  dao  samo  nekoliko  darova  i  zapisa,  da  ih  na  taj  način 
otpusti  iz  svoje  obitelji  i  razbaštini.  Budući  da  njegova  glavna  žena 
Sara  tu  svu  djecu  nije  priznala,  ona  nisu  mogla  biti  njezini  na¬ 
sljednici.  A  ta  djeca  nisu  bila  priznata,  jer  što  se  tiče  Ceturine 
djece,  ona  su  se  rodila  poslije  smrti  Sare,  a  što  se  tiče  Izmaela, 
on  je  doduše  začet  od  Agare  po  pristanku  Sare,  njezine  gospoda¬ 
rice,  ali  unatoč  tome,  kada  je  Agara  vidjela,  da  je  u  drugom 
stanju,  ona  je  prezrela  svoju  gospodaricu  i  nije  rodila  dijete  na 
njezinim  koljenima,  kao  što  je  Bala  rodila  svoju  djecu  na  kolje¬ 
nima  Rahele.  Post.  14.4.  i  16.4. 

Dragi  moj  Teotime,  samo  djeca,  tj.  djela  svete  ljubavi  baštinici 
su  Božji,  a  subaštinici  Isusa  Krista,  Rim  8.17.,  i  djeca  ili  djela 
koja  budu  začeta  i  rođena  u  krilu  njezine  zapovijedi  ili  u  najmanju 
ruku  pod  njezinim  krilima  ili  pod  zaštitom  njezine  prisutnosti.  Ali 
kada  moralne  kreposti  ili  čak  i  nadnaravne  kreposti  rađaju  svoja 

djela  u  odsutnosti  ljubavi,  kao  što  se  to  po  nauci  sv.  Augustina 
događa  kod  shizmatika  ili  toliko  puta  i  među  samim  lošim  kato¬ 
licima,  Do  bapt.  1.8.9,  tada  ona  nemaju  nikakve  vrijednosti  za  nebo. 
Tako  ni  milostinja,  pa  kada  bi  nam  ona  i  bila  poticaj,  da  sve  svoje 
imanje  razdijelimo  siromasima,  1  Kor  13.3.,  pa  štoviše  ni  samo 
mučendštvo,  kada  bismo  mi  svoje  tijelo  izručili  plamenu,  da  ga 
spali.  1  Kor  13.3.  Ne!  Dragi  moj  Teotime,  bez  ljubavi  Božje,  veli 
Apostol,  to  sve  ne  bi  nam  ništa  koristilo,  1.  Kor  13.3.,  kao  što  ćemo 
to  na  drugom  mjestu  opširnije  prikazati. 

Ali  može  se  dogoditi  još  i  nešto  drugo.  Kada  se  npr.  volja,  dok 
rađa  moralne  kreposti,  pokaže  neposlušna  prema  svojoj  gospoda¬ 
rici  —  a  to  je  sveta  ljubav  —  ili  kada  se  po  oholosti,  taštini,  vre¬ 
menitim  koristima  ili  po  nekoj  drugoj  lošoji  pobudi  kreposti  odvrate 
od  svoje  prave  naravi,  naravno  tada  ta  djela  bivaju  protjerana  i 
izagnana  iz  kuće  Abrahama,  iz  Sarinoga  društva.  Drugim  riječima 
tada  ta  djela  izgube  plodove  i  povlastice  ljubavi  i  prema  tome 
ostaju  bez  vrijednosti  i  zasluge.  Jer  ta  djela  takva  kakva  jesu 
zaražena  su  od  zle  nakane  i  radi  toga  ona  su  uistinu  više  poročna 
nego  kreposna.  Od  kreposti  naime  ona  nemaju  ništa  drugo  nego 
samo  vanjštinu.  Njihova  unutrašnjost  pripada  mani  koja  njima 
služi  kao  pobuda.  Dokaz  za  to  jesu  postovi,  žrtve  i  druga  djela 
farizeja.  Lk  18.12. 

Osim  toga  konačno  možemo  reći  još  i  ovo.  U  doba  Josipa  i 
Levija  Izraelci  su  mirno  živjeli  u  Egiptu.  Kad  najedanput  poslije 
smrti  Levija  oni  su  bili  tiranski  zasužnjeni.  Odatle  je  kod  Zidova 
nastala  poslovica:  »Neka  jedan  od  braće  premine,  drugi  za  njim 
ima  odmah  da  gine!«  Tako  to  stoji  zapisano  u  velikoj,  kronologiji 
Zidova,  koju  je  izdao  nadbiskup  u  Aixu  Gilbert  Genebrard.  Gilbert 
Genebrard  bio  je  nadbiskup  u  Aixu  od  1591.  do  1597.  On  je  zna¬ 
čajan  učenjak  po  svojoj  naobrazbi  i  učenosti.  Ostavio  je  iza  sebe 
zamašan  broj  djela,  napose  spisa  o  knjigama  Židova.  Pokazao  se 
pretjerani  pristaša  Lige  i  nije  prestao  žestoko  napadati  Henrika  IV, 
koji  ga  j.e  bio  zatočio  u  njegov  samostan  u  Semur-en-Auxois,  gdje 
je  i  umro.  Ja  spominjem  njegovo  ime,  jer  md  je  on  čast  i  radost, 
budući  da  sam  ja,  premda  nevrijedan,  bio  njegov  učenik,  kada  je 
on  bio  kraljevski  lektor  u  Parizu  i  kada  je  tumačio  Pjesmu  nad 
pjesmama.  Na  isti  način  zasluge  i  plodovi  kako  moralnih  tako  i 
kršćanskih  kreposti  mirno  i  krotko  žive  i  djeluju  u  duši  tako  dugo, 
dok  u  njoj  živi  i  vlada  sveta  ljubav.  Ali  u  isti  čas  kada  božanska 
ljubav  u  duši  umre,  istovremeno  umru  u  duši  i  sve  zasluge  i  svi 
plodovi  drugih  kreposti.  To  su  ona  djela  koja  bogoslovi  nazivaju 
umrtvljena.  Ona  su  rođena  živa  pod  zaštitom  ljubavi.  Ali  jednako 
kao  i  Izmael  u  Abrahamovoj  obitelji  kasnijom  nepokornošću  i  nak- 

nadnom  pobunom  ljudske  volje,  koja  je  njihova  majka,  ta  djela 
poslije  toga  gube  život  i  pravo  nasljedstva. 

Bože  moj,  dragi  Teotime,  kolika  li  nesreća!  »Ako  se  pravednik 
odvrati  od  svoje  pravednosti  i  ako  čini  nepravdu  i  opačinu,  neće 
više  ostati  ni  uspomena  svih  njegovih  djela  pravednosti  i  on  će 
umrijeti  u  svojemu  grijehu.«  Ezek.  18.24.  Tako  dakle  govori  Bog 
preko  poroka  Ezekijela.  Sasvim  je  sigurno,  da  smrtni  grijeh  razara 
sve  zasluge  kreposti. 

Jer  što  se  tiče  onih  kreposti,  koje  duša  vrši,  dok  smrtni  grijeh 
vlada  u  njoj,  one  dolaze  potpuno  mrtve  na  svijet  tako  da  nikada 
ne  mogu  biti  od  koristi  za  pravo  na  vječni  život. 

A  što  se  tiče  onih  kreposti  koje  je  duša  učinila  prije  nego  je 
počinila  smrtni  grijeh,  dakle  u  ono  vrijeme  dok  je  još  sveta  ljubav 
živjela  u  njoj,  njihova  vrijednost  i  zasluga  pogibaju  i  umiru  odmah 
čim  grijeh  stigne  u  dušu.  Poslije  smrti  ljubavi  koja  im  je  dala 
život  ni  one  ne  mogu  više  sačuvati  život. 

Jezero  .kojemu  svjetovni  pisci  općenito  daju  ime  Asfaltit,  dok 
ga  sveti  pisci  zovu  Mrtvo  more  opterećeno  je  s  tako  velikim  pro¬ 
kletstvom,  da  ništa  ne  može  ostati  živo  štogod  s  položi  u  nj. 
Kada  se  ribe  Jordana  približe  njemu,  one  na  mjestu  ugibaju,  ako 
naglo  ne  odskoče  uzvodno.  Drveće  koje  raste  na  njegovim  obalama 
ne  rodi  nikakvim  živim  plodom.  Premda  plodovi  toga  drveća  imaju 
vanjski  izgled  i  oblik  koji  su  slični  plodovima  iz  drugih  krajeva, 
ipak,  kada  ih  pođemo  ubrati  ustanovimo,  da  oni  nisu  ništa  drugo 
nego  kožica  i  ljuština  pune  pepela  koje  raznosi  vjetar.  To  su  znaci 
sramotnih  grijeha,  zbog  kojih  je  taj  kraj  bio  kažnjen.  Stanovništvo 
četiriju  nekada  bogatih  gradova  bilo  je  jednom  pretvoreno  u  taj 
ponor  smrada  i  okuženosti. 

Meni  se  čini,  dragi  moj  Teotime,  da  ništa  ne  može  bolje  pre¬ 
dočiti  nesreću  grijeha  nego  to  grozno  jezero,  nastalo  upravo  zbog 
najgorega  i  najogavnijega  poroka  razuzdanosti  koji  ljudsko  tijelo 
može  počiniti. 

Grijeh  je  isto  što  i  to  mrtvo  umrtvljujuće  more.  On  ubija  sve 
što  mu  se  približi.  Od  svega  onoga  što  se  rodi  u  duši,  u  kojoj  on 
vlada,  ništa  nije  živo.  Isto  tako  ništa  živo  ne  može  rasti  ni  oko 
njega,  u  njegovoj  blizini.  O,  Bože  moj,  Teotime  dragi,  zaista  ništa. 
Sve  je  mrtvo.  Jer  grijeh  ne  samo  da  je  mrtvo  djelo,  nego  on  je 
toliko  otrovan  i  zarazan,  da  najdivnije  kreposti  griješne  duše  ne 
rađaju  nijedno  živo  djelo.  I  premda  su  djela  grešnika  više  puta 
u  visokom  stupnju  slična  djelima  pravednika,  to  ona  ipak  nisu  ništa 
drugo  nego  ljuske  ispunjene  vjetrom  i  prašinom.  Ipak  božanska  do¬ 
brota  s  blagonaklonošću  gleda  na  njih  i  štoviše  nagrađuje  ih  po 

kojim  vremenitim  darom  koji  im  ona  podjeljuje  kao  djeci  sluški¬ 
nja.  Ali  ona  ipak  uvijek  ostaju  samo  vanjske  kore  koje  za  božansku 
pravednost  nemaju  nikakva  teka  i  u  kojima  ona  ne  može  uživati 
tako  da  bi  ih  naplatila  vječnom  nagradom.  Ona  propadaju  na  svo¬ 
jemu  drveću  i  ne  mogu  biti  sačuvana  u  Božjoj  ruča,  jer  su  ona 
prazna  i  nemaju  nikakve  prave  vrijednosti.  Ta  istina  zasvjedo¬ 
čena  nam  je  u  Otkrivenju.  U  njemu  piše,  da  je  biskupu  u  Sardu, 
koji  je  zbog  više  kreposti  u  kojima  se  on  odlikovao  bio  cijenjen 
kao  živo  drvo,  bilo  rečeno,  da  je  on  ipak  mrtvo  drvo.  Otkr  3.1. 
Radi  toga  jer  je  on  živio  u  grijehu,  njegove  kreposti  nisu  bili  pravi 
živi  plodovi  nego  mrtve  kore  ili  ljuske,  užitak  za  oči,  ali  nikakve 
slasne  jabuke,  zdrave  i  upotrebljive  za  jelo. 

Prema  tome  svi  mi  možemo  nasljedujući  svetoga  Apostola  us- 
kliknuti:  »Bez  ljubavi  ja  sam  ništa  i  ništa  mi  ne  koristi.«  1  Kor 
13.2.3.  Ili  opet  ponoviti  sa  sv.  Augustinom:  »Stavite  u  srce  ljubav, 
sve  koristi.  Izbacite  iz  srca  ljubav,  ništa  vam  ne  koristi!« 

Hoću  dakle  da  time  kažem:  ništa  ne  koristi  za  vječni  život. 
Premda,  kako  sam  ja  to  na  drugom  mjestu  već  rekao,  kreposna 
djela  grešnika  nisu  bez  koristi  za  vremeniti  život.  Ali,  prijatelju 
moj  Teotime,  »što  koristi  čovjeku,  ako  privremeno  dobije  sav  svi¬ 
jet,  a  vječno  izgubi  svoju  dušu?«  Mt.  16.26. 


DVANAESTA  GLAVA 

VRATIVŠI  SE  U  DUŠU  SVETA  LJUBAV  02IVLJUJE  U  NJOJ 
SVA  DJELA  KOJA  JE  GRIJEH  BIO  UNIŠTIO 


Djela  koja  grešnik  čini  kada  je  lišen  svete  ljubavi  nikada  mu 
ne  koriste  za  vječni  život.  Zbog  toga  se  ta  djela  zovu  mrtva.  Su¬ 
protno  od  toga  dobra  djela  pravednika  zovu  se  živa  djela.  Razlog 
je  tome  što  ta  djela  nadahnjuje  i  oživljuje  božanska  ljubav.  Ona 
tima  djelima  daje  dio  svojega  dostojanstva.  Dogodi  li  se,  da  ta 
djela  naknadnim  .iznenadnim  dolaskom  grijeha  u  dušu  izgube  svoj 
život  i  svoju  vrijednost,  tada  se  ta  djela  zovu  odumrla,  ugasla  ili 
jednostavno  umntvljena,  osobito  ako  imamo  pred  očima  djela  iza¬ 
branih. 

Jer  kao  što  je  Gospodin  rekao  za  malu  Tabitu,  kćerku  Jaira, 
da  nije  umrla  nego  da  samo  spava,  Mt  16.26.,  jer  je  ona  odmah 
poslije  toga  imala  biti  u^krišena  pa  je  prema  tome  njezina  smrt 

bila  tako  kratka  vijeka,  da  je  bila  više  slična  snu  nego  pravoj 
smrti.  Tako  je  isto  i  s  djelima  pravednika,  a  osobito  s  djelima  iza¬ 
branih.  Kada  pridošli  grijeh  postane  uzrok,  da  ta  djela  umru,  to 
mi  za  njih  ipak  ne  kažemo,  da  su  mrtva  djela  nego,  da  su  samo 
ugasla,  odumrla,  umrtvljena,  uspavana,  onesviještena.  Jer  kod 
prvoga  povratka  svete  ljubavi  ona  moraju  ili  u  najmanju  ruku 
mogu  biti  naskoro  oživljena  i  uskrišena. 

Povratak  grijeha  oduzima  život  srcu  i  svima  njegovim  djelima. 
Povratak  milosti  vraća  život  srcu  i  svima  njegovim  dobrim  djeli¬ 
ma.  Oštra  zima  ubija  sve  biljke  na  poljima  i  kada  bi  ta  zima 
vječno  trajala  i  te  biljke  bi  isto  tako  vječno  ostale  u  tome  stanju 
smrti.  Grijeh  je  žalosna  i  vrlo  strašna  zima  duše.  On  ubija  sva 
sveta  djela  koja  u  njoj  nađe.  I  kada  bi  on  u  njoj  vjekovao,  nikada 
više  ništa  ne  bi  u  njoj  ni  oživjelo  ni  ojačalo. 

Ali  u  duši  se  događa  ono  isto  što  mi  doživljujemo  s  povratkom 
proljeća.  Kada  grane  divno  proljeće,  tada  ne  samo  da  klijaju  i 
pupaju  nove  sjemenke  koje  su  bile  bačene  u  zemlju,  tada  ne  samo 
da  pod  blagotvornim  utjecajem  toga  lijepoga  i  plodnog  godišnjega 
doba  sjajno  rastu  te  nove  sjemenke,  svaka  prema  svojoj  vrsti.  Tada 
se  događa  čudo.  Tada  ponovno  ožive,  zazelene  se,  ojačaju  i  ponovno 
dobivaju  svoju  nekadašnju  životnu  jakost  i  moć  i  one  stare  biljke, 
koje  je  oštrina  prijašnje  zime  bila  savila,  osušila  i  takoreći  ubila. 
Tako  je  isto  i  s  grijehom.  Kada  grijeh  bude  uništen  i  kada  je  u 
dušu  ponovno  ušla  milost  božanske  ljubavi,  tada  ne  samo  klija  i 
raste  u  duši  mnoštvo  zasluga  i  blagoslova,  niču  nova  čuvstva  i  novi 
poticaji  nego  i  ona  stara  djela  koja  su  pod  oštrinom  zime  nestaloga 
grijeha  bila  poblijedjela  i  uvela,  sada  kao  da  su  oslobođena  svojega 
smrtnog  neprijatelja,  dobivaju  opet  svoju  životnu  snagu,  jačaju  i 
kao  da  su  uskrsla  iznova  cvatu  i  donose  nove  plodove  i  zasluge 
za  vječni  život. 

Tako  je  velika  svemoć  nebeske  ljubavi  ili  tako  je  velika  ljubav 
nebeske  svemoći.  »Ako  se  bezbožnik  odvrati  od  svoje  bezbožnosti  i 
počne  činiti  pravo  i  pravedno,  on  će  oživiti  svoju  dušu.  Obratite 
se  i  činite  pokoru  zbog  vaših  nepravdi  i  nepravda  vam  neće  služiti 
na  propast«,  govori  svemogući  Gospodin.  Ezek  18.27.30.  I  što  to 
znači  kada  prorok  veli:  »Nepravda  vam  više  neće  biti  na  propast«, 
ako  ne  to,  da  će  ona  propast  koju  je  nepravda  prouzrokovala  biti 
popravljena?  Tako  npr.  izgubljeni  sin  ne  samo  da  je  od  svojega 
oca  primio  više  od  tisuću  milovanja  nego  je  bio  ponovno  svečano 
uveden  u  kuću  i  s  prednošću  ispred  svojega  rođenoga  brata  bio 
obučen  u  sva  svoja  prekrasna  odijela,  bio  uspostavljen  u  svima 
svojim  častima,  pogodnostima  i  ljepotama  koje  je  bio  izgubio.  Lk 
15.22. 

A  Job,  nevina  slika  grešnika  koji  se  kaje,  na  kraju  dobiva 
dvostruko  od  svega  onoga  Sto  je  prije  imao.  Job  42.10. 

Nema  sumnje  da  sveti  Sabor  u  Tridentu  želi,  neka  se  pokornici 
koji  se  vraćaju  svetoj  ljubavi  vječnoga  Oca  oduševe  za  taj  korak. 
U  tu  svrhu  sabor  preporučuje  riječi  Apostola:  »Obilujte  svojima 
dobrim  djelima,  uvjereni,  da  vaš  rad  u  Gospodinu  ne  može  nipošto 
biti  uzaludan!«  1  Kor  15.58  »Jer  Bog  nije  nepravedan,  da  bi  zabo¬ 
ravio  Vaše  djelo  i  vašu  ljubav  koju  ste  vi  pokazali  u  njegovo  ime!« 
Hebr.  6.10.  Bog  dakle  ne  zaboravlja  djela  onih  koji  su  grijehom 
izgubili  ljubav,  ali  je  pokorom  ponovno  dobivaju.  On  doduše  za¬ 
boravlja  djela  kada  ona  izgube  svoju  zaslugu  i  svoju  svetost  grije¬ 
hom  koji  je  kasnije  nadošao,  ali  on  se  tih  djela  ponovno  sjeća 
kada  ona  ožive  i  ponovno  dobiju  svoju  vrijednost  radi  prisutnosti 
svete  ljubavi.  Iz  toga  dakle  slijedi,  da  vjernici  bivaju  nagrađeni  za 
svoja  dobra  djela  kako  porastom  milosti  i  buduće  slave  tako  i 
zbiljskim  uživanjem  vječnoga  života.  Sveti  sabor  dalje  uči,  da  nije 
potrebno,  da  čovjek  ponovno  ne  padne  u  grijeh,  već  da  je  dosta 
samo  to  da  čovjek  u  milosti  i  u  Božjoj  ljubavi  pođe  s  ovoga  svijeta. 
6.  sjed.  kan.  32. 

Bog  je  obećao  vječnu  nagradu  djelima  pravednoga  čovjeka.  Ali 
ako  se  pravednik  svojim  grijehom  odvrati  od  pravednosti,  Bog  neće 
više  čuvati  u  sjećanju  njegovu  pravednost  i  njegova  dobra  djela 
koja  je  on  načinio.  Ezek  18.24.  Aid  ako  se  taj  siromašni  čovjek  koji 
je  pao  u  grijeh  kasnije  ipak  pridigne  i  putem  pokore  ponovno  vrati 
Božjoj  ljubavi,  Bog  se  više  neće  sjećati  njegova  grijeha.  A  kada  se 
on  više  ne  sjeća  njegova  grijeha,  tada  će  se  on  ponovno  sjećati 
njegovih  bivših  dobrih  djela  i  prema  tome  jednako  i  nagrade  koju 
je  on  za  ta  djela  obećao.  Jer  onaj  grijeh  koji  je  jedini  ta  djela  iz¬ 
brisao  iz  Božjega  pamćenja,  sada  je  on  sam  do  temelja,  izbrisan, 
uništen  i  nestao  tako  da  Božja  pravednost  obvezuje  njegovu  pra¬ 
vednost,  da  odsada  gleda  na  bivša  dobra  djela  kao  da  ih  nikada 
nije  ni  zaboravila.  Kada  ne  bi  bilo  tako,  sveti  se  pokornik  ne  bi  bio 
usudio  reći  svojemu  Gospodinu:  »Vrati  mi  radost  spasenja  svojega 
i  učvrsti  me  u  svojemu  prvobitnome  duhu!«  Pa  50.14.  Jer  kao  što 
ti  vidiš,  on  moli  ne  samo  novost  duha  i  srca,  nego  on  želi,  da  mu 
se  vrati  radost,  koju  mu  je  grijeh  bio  ugrabio.  A  ta  radost  nije 
ništa  drugo  nego  vino  božanske  ljubavi  koje  razveseljuje  srce  čo¬ 
vjeka.  Ps  103.15. 

Ono  što  je  ovdje  rečeno  za  djela  ljubavi,  ne  vrijedi  za  grijeh. 
Jer  djela  pravednika  nadošlim  grijehom  nisu  izbrisana,  uništena 
i  nestala  nego  su  samo  zaboravljena.  A  grijeh  zla  čovjeka  nije  sa¬ 
mo  zaboravljen  nego  je  uništen,  izbrisan,  ispran  i  nestao  u  svetoj 

pokori.  Radi  toga  nanovo  nadošli  grijeh  kod  pravedna  čovjeka 
nije  razlog  da  ožive  grijesi  koji  su  već  jednom  oprošteni,  jer  su  oni 
bili  potpuno  uništeni.  Ali  kada  se  u  dušu  pravednika  vrati  ljubav, 
ona  uistinu  oživljuje  sveta  djela  koja  su  bila  nekada  učinjena,  jer 
ona  nisu  bila  nikada  uništena  nego  samo  zaboravljena.  Taj  zabo¬ 
rav  dobrih  djela  pravednika  nakon  toga  što  su  oni  ostavili  praved¬ 
nost  i  ljubav  sastoji  se  u  tome,  što  su  ta  djela  postala  beskorisna 
tako  dugo  dok  grijeh  čini  dušu  nesposobnom  za  vječni  život  koji 
je  plod  'dobrih  djela.  Ali  čim  se  u  dušu  vrati  sveta  ljubav  i  mi  bu¬ 
demo  ponovno  vraćeni  u  stanje  djece  Božje  i  dosljedno  prema  to¬ 
me  čim  smo  postali  sposobni  za  besmrtno  blaženstvo,  Bog  se  od¬ 
mah  sjeća  naših  starih  dobrih  djela  i  ona  od  toga  časa  postaju  za 
nas  ponovno  plodonosna. 

Ne  bi  bilo  pravo,  da  grijeh  bude  tako  jak  protiv  ljubavi,  kao 
što  je  ljubav  jaka  protiv  grijeha.  Jer  grijeh  proizlazi  iz  naše  slabo¬ 
sti,  a  ljubav  iz  Božje  moći.  Ako  grijeh  obiluje  zloćom  za  rušenje, 
to  milost  još  više  obiluje  dobrotom  za  popravljanje.  Rim  5.20.  A 
milosrđe  Božje  kojim  on  briše  grijeh  uvijek  se  uzdiže  i  zanosi  i 
uvijek  slavodobitno  natkriljuje  strogost  osude,  Jak  2.3.,  po  kojoj 
je  Bog  zaboravio  dobra  djela  koja  su  bila  učinjena  prije  grijeha. 
Tako  je  naš  Gospodin  uvijek  radio,  i  kod  tjelesnih  ozdravljenja 
koja  je  on  podjeljivao  čineći  čudesa.  Ne  samo  da  je  on  vraćao 
zdravlje  nego  je  on  dodavao  nove  blagoslove  tako  da  je  ozdravlje¬ 
nje  daleko  nadmašivalo  bolest.  Toliko  je  on  dobar  prema  ljudima. 

Ja  nisam  nikada  ni  vidio,  ni  čuo,  ni  čitao,  da  ose,  obadi,  muhe 
i  druge  slične  sitne  a  škodljive  životinje  mogu  ponovno  oživjeti  i 
kao  uskrsnuti  na  novi  život  kada  već  jedanput  uginu.  Ali  da  dra¬ 
ge  pčelice,  tako  dragocjene  male  životinjice,  mogu  ponovno  oživje¬ 
ti  svi  govore,  a  i  ja  sam  sam  o  tome  već  više  .puta  čitao.  Plin.  Hist. 
nat.  11.20.  Pripovijeda  se,  piše  Plinije,  čuvamo  li  mrtva  tjelesa 
pčelica,  koja  su  prije  toga  bila  potopljena,  oijelu  zimu  u  kući,  a 
naredno  dh  proljeće  opet  izložimo  na  sunce  tako  da  smo  ih  prije 
toga  pokrili  pepelom  smokvina  drveta,  one  ponovno  ožive  i  budu 
tako  čvrste  kao  i  prije.  (U  znanosti  ne  možemo  naći  potvrdu  za 
Plinijevo  mišljenje.  Op.  prev.) 

Koliko  ja  znam,  dragi  moj  Teotime,  sigurno  je,  da  ni  Sveto 
Pismo  ni  nijedan  bogoslov  nije  nikada  rekao,  da  mogu  ponovno 
oživjeti  opačine  i  zla  djela  koja  je  pokora  potopila  i  uništila.  Na¬ 
protiv  Riječ  Božja  uči  nas  protivno  jednako  kao.  i  općenito  mišlje¬ 
nje  svih  učitelja  Crkve.  Ali  svi  bogoslovi  govore  i  jasno  uče,  da 
se  sveta  djela  koja  kao  slatke  pčele  prave  med  zasluga  utapaju  u 
grijehu.  Međutim  ta  ista  sveta  djela  ponovno  pokrivena  pepelom 
pokore  i  izložena  suncu  milosti  i  svete  ljubavi  mogu  oživjeti.  Radi 

toga  ne  smijemo  sumnjati,  da  su  ona  jednako  korisna  i  plodna  kao 
i  prije  grijeha. 

Kada  je  Nabuzardan  razorio  Jeruzalem  i  Izraelce  odveo  u  rop¬ 
stvo,  sveta  vatra  žrtvenika  bi  sakrivena  u  bunar,  gdje  se  pretvo¬ 
rila  u  blato.  Ali  kada  je  to  blato  po  povratku  iz  ropstva  bilo  izvu¬ 
čeno  iz  bunara  i  ponovno  stavljeno  na  sunce,  mrtva  je  vatra  po¬ 
novno  oživjela  i  blato  se  sada  pretvorilo  u  plamen.  2  Mak  1.19.  i  d. 

Kada  pravedan  čovjek  postane  rob  grijeha,  sva  dobra  djela 
koja  je  on  bio  učinio,  postaju  jadno  zaboravljena  i  pretvorena  u 
blato.  Ali  čim  on  izađe  iz  ropstva  ili  drugim  riječima,  kada  se  on 
putem  pokore  vrati  milosti  božje  ljubavi,  tada  se  njegova  prijaš¬ 
nja  dobra  djela  vraćaju  iz  zdenca  zaborava  i  taknuta  zrakama 
božanskog  milosrđa  ona  oživi  ju  ju  i  pretvaraju  se  u  tako  sjajan 
plamen  kakav  nikada  nisu  bila.  I  kao  takva  polažu  se  na  sveti 
oltar  božanskoga  priznanja  i  dobivaju  svoje  prvo  dostojanstvo, 
svoju  prvu  cijenu  i  svoju  prvu  vrijednost. 


TRINAESTA  GLAVA 

SVE  NAŠE  ČINE  KREPOSTI  I  SVA  NASA  DJELA  MORAMO 
SVESTI  NA  SVETU  LJUBAV 

Životinje  ne  mogu  upoznati  svrhu  svojih  čina.  Zbog  toga  one 
doduše  idu  k  svojemu  cilju,  ali  one  ne  teže  za  njim.  Težiti  naime 
za  nečim  znači  ići  za  nečim  s  namjerom  prije  toga  nego  se  ta  na¬ 
mjera  ostvari.  Životinje  rade  prema  svojemu  cilju,  ali  one  ne  pra¬ 
ve  nikakve  planove  ni  nacrte.  One  jednostavno  slijede  svoje  nago¬ 
ne  bez  biranja  i  nakane.  Sasvim  drukčije  stoji  stvar  s  čovjekom. 
Čovjek  je  u  tolikoj  mjeri  gospodar  svojih  ljudskih  i  razumnih  čina, 
da  ih  on  sve  vrši  zbog  neke  svrhe  i  on  ih  može  namijeniti  jednoj 
svrsi  ili  više  različitih  pojedinačnih  svrha,  prema  tome  kako  već 
on  misli,  da  je  bolje.  On  može  promijeniti  naravnu  svrhu  nekoga 
čina  kao  što  čini  na  primjer  kada  se  zaklinje  da  prevari,  jer  upra¬ 
vo  suprotno  od  toga  svrha  zakletve  jest  to,  da  se  spriječi  prevara. 
On  može  naravnoj  svrsi  nekoga  čina  dodati  neku  drugu  svrhu 
kada  on  na  primjer  osim  namjere  da  pomogne  siromahu,  kojoj 
svrsi  milostinja  sama  po  sebi  teži,  dodaje  još  namjeru,  da  siroma¬ 
ha  u  istoj  mjeri  obveže. 

Tako  se  događa,  da  mi  kadšto  svrsi  našega  čina  dodajemo  svr¬ 
hu  koja  je  manje  savršena  od  svrhe  čina,  kadšto  joj  dodajemo 

svrhu  ikoja  je  jednaka  svrsi  čina  ili  je  slične  savršenosti  sa  svrhom 
čina,  a  po  koji  puta  dodajemo  i  svrhu  koja  je  još  viša  i  još  uzviše- 
nija  nego  je  sama  svrha  čina.  Uzmimo  na  primjer  osim  pomoći  si¬ 
romahu  čemu  na  poseban  način  teži  milostinja,  ne  možemo  li  mi 
težiti  i  za  tim:  1.  da  stekmemo  njegovo  prijateljstvo,  2.  da  bližnje¬ 
mu  dademo  dobar  primjer  i  napokon  3.  da  se  svidimo  Bogu. 

To  su  tri  potpuno  različite  svrhe.  Prva  od  njih  je  manje  savr¬ 
šena  nego  obična  svrha  milostinje,  druga  nije  da  tako  kažemo 
ništa  savršena,  a  treća  je  mnogo  savršenija.  Prema  tome  dakle, 
dragi  moj  Teotime,  kao  što  vidiš,  mi  možemo  našim  činima  dati 
različite  savršenosti,  već  prema  različitosti  pobuda,  svrha  i  naka¬ 
na  koje  dm  mi  dajemo  kada  ih  činimo. 

»Budite  dobri  mjenjači«,  veli  Spasitelj  (prema  Origenu,  Am¬ 
broziju,  Jeronimu  i  dr.).  Pazimo  dakle  dobro,  dragi  moj  Teotime, 
da  nipošto  ne  mijenjamo  pobude  i  svrhe  naših  čina,  osim  kada  nam 
za  to  govore  bilo  veća  prednost  bilo  veća  korist.  Isto  tako  u  tome 
premetanju  ne  činimo  ništa  što  ne  služi  razumnom  redu  i  poretku. 

Uzmimo  na  primjer  čovjeka,  koji  nastupa  službu,  da  služi 
ljudima  i  da  stekne  čast.  Ako  on  više  teži  za  tim  da  stekne  čast 
nego  za  tim  da  služi  općoj  stvari  ili  ako  on  jednako  želi  jedno  i  dru¬ 
go,  on  ima  krivo  i  on  je  slavohlepan.  On  izvrće  red  razuma  izjed¬ 
načujući  ili  pretpostavljajući  svoj  interes  općemu  dobru.  Ali  ako 
on  kao  za  svojim  glavnim  ciljem  teži  za  tem,  da  služi  općem  dobru, 
a  uz  to  se  veseli  i  tomu,  da  poveća  čast  svoje  obitelji,  sasvim  si¬ 
gurno  nemoguće  je,  da  on  zbog  toga  bude  pokaran.  Jer  i  jedna  i 
druga  od  tih  težnji  ne  samo  da  su  časne  nego  se  isto  tako  nalaze 
u  pravilnom  redoslijedu. 

Jedan  drugi  kršćanin  pričešćuje  se  o  Uskrsu,  da  ga  ne  bi  pre- 
koravala  njegova  okolina  i  da  izvrši  volju  Božju.  Tko  će  sumnjati', 
da  on  radi  drsko,  jer  izjednačuje  ili  što  više  pretpostavlja  obzir 
prema  ljudima  poslušnosti  koju  duguje  Bogu? 

U  vrijeme  korizme  ja  mogu  postiti  ili  iz  ljubavi,  da  se  svidim 
Bogu  ili  iz  poslušnosti,  jer  to  naređuje  Crkva.  Mogu  postiti  i  iz 
razloga  trijeznosti  ili  marljivosti,  zato  da  mogu  bolje  učiti.  Mogu 
postiti  i  iz  razboritosti,  da  načinim  neku  potrebnu  štednju.  Mogu 
postiti  i  iz  čistoće,  da  ušutkam  tijelo.  I  napokon  mogu  postiti  iz 
pobožnosti,  da  uzmognem  bolje  moliti. 

Ako  ja  dakle  hoću,  ja  mogu  te  sve  nakane  uzeti  zajedno  i  zbog 
svih  njih  postiti.  Ali  u  tome  slučaju  ja  moram  vrlo  dobro  paziti,  da 
držim  pravilan  redoslijed  tih  nakana.  Jer  kada  bih  ja  uglavnom 
postio  više  zato  da  uštedim  nego  zato  da  slušam  Crkvu,  više  zato 
da  ddbro  učim  nego  zato  da  se  svidim  Bogu,  nije  li  tada  jasno, 

da  ja  izvrćem  pravo  i  red,  da  ja  moju  korist  pretpostavljam  posluš¬ 
nosti  Crkvi  i  pokoravanju  Bogu?  Postiti,  da  se  uštedi,  je  dobro. 
Postiti,  da  se  posluša  Crkvu  je  bolje.  Postiti,  da  se  svidim  Bogu, 
je  najbolje.  Ali  kakogod  se  čini,  da  se  iz  tri  dobre  stvari  ne  može 
načiniti  jedna  zla  stvar,  ipak  bi  bez  sumnje  počinjao  nered  koji 
bi  bio  vrijedan  ukora  čovjeka  koji  bi  ta  tri  dobra  poredao  u  takvu 
neredu,  da  bi  ono  najmanje  cijenio  više  nego  ono  najveće. 

Kada  netko  pozove  samo  jednoga  od  svojih  prijatelja,  on  ni¬ 
pošto  ne  vrijeđa  drugoga  prijatelja.  Ali  kada  on  pozove  njih  sve 
zajedno  i  kada  prva  mjesta  dade  najneuglednijima  smjestivši  one 
najuglednije  tamo  negdje  na  dno  stola,  ne  vrijeđa  li  on  time  i  je¬ 
dne  i  druge?  Ove  jer  ih  bez  ikakva  razloga  ponizuje,  a  one  druge, 
jer  ih  isto  tako  bez  ikakva  razloga  pravi  budalama. 

Isto  tako  nipošto  se  ne  vrijeđa  razum,  kada  on  poduzima  jed¬ 
no  jedino  djelo,  pa  bilo  ono  najmanje,  samo  dok  je  pobuda  za  nj 
razumna.  Ali  onaj  koji  želi  imati  više  pobuda,  mora  ih  redati  po 
njihovim  svojstvima.  U  protivnom  slučaju  on  počinja  grijeh.  Jer 
nered  je  grijeh  isto  tako  kao  što  je  grijeh  nered. 

Tko  se  želi  svidjeti  Bogu  i  našoj  dragoj  Gospi,  čini  vrlo  dobru 
stvar.  Ali  onaj  koji  bi  želio  svidjeti  se  našoj  dragoj  Gospi  isto  to¬ 
liko  koliko  i  Bogu  ili  još  više,  počinjao  bi  nepodnosiv  nered.  Za  nj 
bi  se  moglo  reći  ono  što  je  rečeno  za  Kaina:  »Ti  si  dobro  učinio,  da 
si  žrtvovao,  ali  si  žrtvu  loše  razdijelio.  Prestani!  Ti  si  sagriješio!« 
Post  4.7.  Svakoj  svrsi  treba  dati  ono  mjesto  koje  joj  pripada  i 
prema  tome  treba  smatrati  najvišim  ciljem  svidjeti  se  Bogu. 

Najviša  pobuda  naših  djela  jest  nebeska  Božja  ljubav.  Ona 
ima  to  nenadmašivo  svojstvo,  da  je  ona  najčistija  pobuda  djelovanja 
i  da  zbog  toga  ona  svako  djelovanje  koje  iz  nje  proizlazi  čini  či¬ 
stim.  Radi  toga  anđeli  i  sveci  u  nebu  ne  ljube  ništa  drugo  zbog 
neke  druge  svrhe  osim  zbog  svrhe  da  ljube  božansku  dobrotu,  i  to 
jedino  iz  pobude,  jer  se  hoće  njoj.  svidjeti.  Oni  se  naime  svi  među 
sobom  ljube,  i  to  vrlo  žarko  se  ljube.  Oni  zatim  ljube  nas.  Oni  lju¬ 
be  kreposti,  ali  to  sve.  samo  zato,  da  se  svide  Bogu.  Oni  se  drže 
kreposti  i  u  svojemu  životu  ih  provode  ali  ne  zato  jer  su  one  lijepe 
i  mile,  nego  zato  jer  su  one  Bogu  drage.  Oni  ljube  svoju  sreću  ali 
ne  stoga  jer  je  to  njihova  sreća,  nego  stoga  jer  se  ona  sviđa  Bogu. 
Da!  Štoviše  tu  istu  ljubav  kojom  oni  ljube  Boga  oni  ljube  ali  ne 
zato  jer  je  ona  u  njima,  nego  zato  jer  ona  teži  k  Bogu,  ne  zato  jer 
je  ona  njima  slatka  nego  zato  jer  se  ona  sviđa  Bogu,  ne  zato  jer 
je  oni  imaju  i  posjeduju,  nego  zato  jer  je  Bog  njima  daje  i  jer  je 
ona  njegovo  veselje. 

ČETRNAESTA  GLAVA 


OSTVARENJE  ONOGA  STO  SMO  REKLI  U  PRETHODNOJ 

GLAVI 

Dragi  moj  Teotime,  očistimo  dakle  kolikogod  mi  možemo  sve 
naše  nakane.  I  budući  da  mi  možemo  svetu  pobudu  božanske  lju¬ 
bavi  proširiti  na  sve  naše  kreposne  čine,  zašto  mi  to  ne  bismo  uči¬ 
nili?  Odbacimo  dakle  u  sv<ima  prilikama  sve  vrste  loših  pobuda, 
kao  što  je  na  primjer  častohleplje  i  vlastita  korist  i  razmotrimo 
sve  dobre  pobude  koje  mi  možemo  imati  da  izvršimo  čin  koji  se 
postavlja  pred  nais.  Izaberimo  pobudu  svete  ljubavi  koja  je  naj- 
uzvišenfija  od  svih  drugih  i  njome  natopimo  i  prožmimo  sve  druge. 

Uzmimo  jedan  primjer.  Kanim  li  se  ja  hrabro  izložiti  opasno¬ 
sti  rata,  tada  ja  to  mogu  učiniti  iz  različitih  pobuda.  Naravna  po¬ 
buda  te  nakane  jest  ja'kost  i  hrabrost.  Njihova  je  stvar  da  ja  ra¬ 
zumno  promislim  i  poduzmem  stvari  'koje  su  opasne.  Ali  osim  te 
naravne  pobude  ja  mogu  imati  i  više  drugih  pobuda  kao  što  je  na 
primjer  ona,  da  se  ja  pokoravam  knezu  pod  čiju  vlast  ja  spadam 
ili  kao  što  je  na  primjer  ljubav  prema  općem  dobru  ili  kao  što  je 
nadalje  velikodušnost  po  kojoj  ja  uživam  u  veličini  toga  čina.  Pri¬ 
stupajući  dakle  činu  ja  srljam  u  opasnost  predobiven  od  svih  tih 
pobuda.  Ali  da  ja  njih  sve  uzdignem  na  stupanj  božanske  ljubavi 
i  da  ih  sve  savršeno  očistim,  to  ću  ja  od  svega  mojega  srca  reći 
mojoj  duši:  »O  vječni  Bože!  Ti  si-  najveća  ljubav  svih  mojih  čuv¬ 
stava!  Ako  se  tebi  ne  mile  hrabrost,  pokoravanje  knezu,  ljubav 
prema  domovini  i  velikodušnost  ja  neću  nikada  slijediti  njihove 
poticaje  koje  ja  sada  osjećam.  Ali  jer  se  te  kreposti  tebi  sviđaju, 
ja  prihvaćam  tu  priliku,  da  ih  izvršim  i  slažem  se  s  njihovim  na¬ 
gonom  i  s  njihovom  sklonošću  samo  zato,  jer  ti  njih  ljubiš  i  jer  ti 
njih  hoćeš.« 

Iz  toga  ti,  dragi  moj  Teotime,  jasno  razabireš,  da  mi  takvim 
obratom  duha  svojega  drugim  pobudama  dajemo  miris  koji  ima 
sveta  ljubav  i  njezina  sveta  blagost.  Jer  mi  ne  pristajemo  uz  njih 
i  ne  vršimo  ih  naprosto  zbog  toga,  jer  su  to  kreposne  pobude  nego 
zbog  toga,  jer  su  to  pobude  koje  su  mile  i  drage  Bogu,  koje  se 
njemu  sviđaju  i  koje  on  hoće. 

Kako  veli  Aristotel,  onaj  koji  krade  da  se  opija,  više  je  pija¬ 
nac  nego  tat.  Tako  i  onaj  koji  pokazuje  hrabrost,  pokornost,  lju¬ 
bav  prema  domovlini,  velikodušnost  zato  da  se  svidi  Bogu,  on  više 
ljubi  Boga  nego  što  je  hrabar,  pokoran,  dobar  građanin  i  veliko¬ 
dušan  čovjek.  Jer  sva  njegova  volja  u  tima  vježbama  svršava  i 

rastapa  se  u  ljubavi  Božjoj.  Sve  druge  pobude  upotrebljava  on 
samo  zato  da  dođe  do  toga  cilja.  Mi  ne  govorimo  da  idemo  u  Lion 
nego  u  Pariz,  kada  idemo  u  Lion  samo  zato  da  preko  njega  stig¬ 
nemo  u  Pariz.  Isto  tako  kao  što  ne  kažemo,  da  idemo  pjevati  nego 
da  idemo  služiti  Bogu,  kad  idemo  pjevati  samo  zato  da  služimo 
Bogu. 

Pa  ako  nas  više  puta  gane  koja  posebna  pobuda  kao  što  nam 
se  na  primjer  događa,  da  ljubimo  svetu  čistoću  zbog  toga,  što  je 
ona  tako  lijepa  i  prijatna,  tada  mi  moramo  odmah  tu  pobudu  na¬ 
topiti  božanskom  ljubavlju.  A  to  činimo  na  ovaj,  način.  Najprije  se 
obratimo  svetoj  čistoći  ovim  riječima:  »O  vrlo  čestita  i  prekrasna 
bjelino  svete  čistoće,  kako  si  ti  vrijedna  da  te  ljubimo,  jer  tebe 
sama  božanska  dobrota  toliko  ljubi!«  A  zatim  se  odmah  obratimo 
Stvoritelju  i  kažimo  mu:  »Ah,  Bože  moj,  jednu  jedinu  stvar  ja 
molim  od  tebe.  A  to  je,  da  ja,  dok  se  ja  trudim  za  svetu  čistoću 
gledam  i  vršim  u  njoj  ono  što  se  tebi  sviđa  i  u  Čemu  ti  nalaziš  svoju 
nasladu!«  Ps  26.4.  Uvijek  kadgod  mi  pristupamo  vršenju  kreposti 
mi  moramo  iz  svega  našega  srca  govoriti:  »Da!  Vječni  moj  Oče,  ja 
ću  to  činiti,  jer  tako  je  to  tebi  od  vijeka  bilo  drago!«  Mt  11.26. 

Na  taj  način  moramo  mi  sve  naše  čine  oživiti  tom  Božjom 
svetom  voljom.  Prije  svega  moramo  ljubiti  čestitost  i  ljepotu  kre¬ 
posti,  jer  su  one  Bogu  drage.  Jer  ima,  dragi  moj  Teotime,  ljudi 
koji  svim  svojim  srcem  ljube  ljepotu  nekih  kreposti,  a  da  pri  tome 
ne  samo  ne  ljube  svetu  ljubav  nego  je  štoviše  preziru. 

Tako  na  primjer  sasvim  sigurno  znamo,  da  su  Origen  i  Tertu- 
lijan  tako  žarko  ljubili  neokaljanost  čistoće,  da  su  povrijedili  naj- 
osnovnija  pravila  ljubavi.  Jedan  je  od  njih  radije  izabrao  da  po¬ 
čini  idolopoklonstvo  nego  da  pretrpi  gnusnu  besramnost  kojom  su 
tirani  htjeli  okaljati  njegovo  tijelo.  Drugi  se  odijelio  od  svoje 
Majke,  potpuno  čiste  katoličke  Crkve,  da  prema  svojemu  mišljenju 
bolje  osigura  čistoću  svoje  supruge. 

Tko  ne  zna  za  sektu  koja  je  nastala  u  Lionu  u  Francuskoj 
tokom  dvanaestoga  stoljeća?  Njezini  su  se  članovi  zvali  »Lionski 
siromasi«.  Oni  su  preko  svake  mjere  hvalili  prosjačenje  i  u  tome 
su  otišli  tako  daleko,  da  su  od  prosjaka  postali  heretici  i  na  kraju 
sumnjivi  lupeži.  Tko  ne  pozna  taštinu  entuzijasta  mesalijanaca  i 
euhita  koji  su  ostavljali  ljubav,  da  se  zanose  za  molitvu?  Tko  ne 
zna,  da  je  bilo  heretika  koji  su  potiskivali  ljubav  prema  Bogu, 
da  veličaju  ljubav  prema  siromasima?  Kao  što  svjedoči  sv.  Augu- 
stin,  De  oiv.  Dei  21.27.,  oni  su  cjelokupni  spas  ljudi  pripisivali  kre¬ 
posti  davanja  milostinje.  A  svi  mi"  dobro  znamo,  da  veliki  Apostol 
kliče:  »I  tko  sve  svoje  imanje  razdijeli  siromasima,  a  ljubavi  ne- 

ma,  ništa  mu  ne  koristi!«  1  Kor  13.3.  Sveta  Sulamitkinja  veli: 
»Nada  me  je  Bog  postavio  svoju  zastavu  svete  ljubavi.«  Pj  nad  pj 
2.4.  Dragi  moj.  Teotime!  U  vojsci  kreposti  sveta  ljubav  je  zastava. 
Sve  se  kreposti  moraju  svrstavati  pod  njezin  stijeg.  Ona  je  jedina 
zastava  pod  kojom  njih  Gospodin  vocM  u  borbi,  on  koji  je  jedini 
pravi,  general  te  vojske.  Sve  kreposti  dakle  dovedimo  u  pokorava¬ 
nje  svetoj  ljubavi.  Ljubimo  pojedine  kreposti,  ali  prije  svega  zato 
jer  su  one  drage  Bogu.  Odličnije  od  drugih  ljubimo  najodličnije 
kreposti,  ali  ne  zato  jer  su  one  odlične  nego  zato  jer  Bog  njih  ljubi 
odličnije  nego  druge.  Na  taj  način  će  sveta  ljubav  oživiti  sve  kre¬ 
posti.  Ona  će  ih  sve  ispuniti  svetom  ljubavlju  i  tako  ih  učiniti 
dragocjenima  i  pređragocjenima. 


PETNAESTA  GLAVA 

SVETA  LJUBAV  OBUHVAĆA  DAROVE  DUHA  SVETOGA 

Da  ljudski  duh  uzmogne  lako  slijediti  poticaje  i  pobude  razu¬ 
ma  i  tako  steći'  naravnu  sreću  do  koje  može  doći  živeći  po  zakoni¬ 
ma  čestitosti,  njemu  je  prije  svega  potrebna  umjerenost  i  trijez¬ 
nost  da  suzbije  drske  i  opake  sklonosti  putenosti.  U  drugome  redu 
njemu  je  potrebna  pravednost  da  dade  Bogu,  bližnjemu  i  samomu 
sebi  ono  što  je  dužan  dati.  Treće  njemu  je  potrebna  jakost  da  po¬ 
bijedi  poteškoće  koje  osjeća  da  čini  dobro  i  da  odbije  od  sebe  zlo. 
Četvrto  njemu  je  potrebna  razboritost  da  znade  razlikovati  koja 
su  sredstva  najprikladnija  da  dođe  do  dobra  i  do  kreposti.  Peto 
njemu  je  potrebno  znanje  ili  tolika  učenost  da  znade  raspoznavati 
pravo  dobro  kojemu  mora  težiti  i  pravo  zlo  koje  mora  odbaciti. 
Šesto  njemu  je  potrebno  poimanje  da  dobro  pronikne  prve  i  glav¬ 
ne  temelje  ili  načela  ljepote  i  uzvišenost  čestitosti.  Sedmo  i  konač¬ 
no  njemu  je  potrebna  mudrost  da  promatra  Boga  koji  je  prvi  iz¬ 
vor  svakoga  dobra. 

To  su  svojstva  koja  čine  naš  razum  blagim,  poslušnim  i  gip¬ 
kim  za  zakone  naravnoga  razuma  koji  je  u  nama. 

Dragi  moj  Teotime,  na  taj  način  Duh  Sveti  koji  stanuje  u 
nama  želi  našu  dušu  učiniti  gipkom,  pođatljivom  i  poslušnom  nje¬ 
govim  božanskim  pobudama  i  nebeskim  nadahnućima.  A  to  su  za¬ 
koni  njegove  ljubavi  i  u  njihovom  održavanju  sastoji  se  nadnarav¬ 
na  sreća  ovoga  sadašnjega  života.  U  tu  svrhu  on  nama  daje  sedam 
svojstava  i  savršenosti  koje  su  tako  reći  jednake  onima  isto  tako 

na  broju  sedam  koje  smo  taj  čas  izbrojili,  a  koje  se  u  Svetom  Pi¬ 
smu  i  u  bogoslovskim  knjigama  zovu  darovi  Duha  Svetoga. 

Ti  svi  darovi  ne  samo  da  se  ne  daju  rastaviti  od  ljubavi  nego 
kada  mi  sve  njih  dobro  proučimo,  to  su  upravo  glavne  kreposti, 
svojstva  i  odlike  ljubavi. 

Jer  1.  mudrost  uistinu  nije  ništa  drugo  nego  ljubav  koja  uži¬ 
va,  ikuša  i  doživljava  koliko  je  Bog  dobar  i  blag.  2.  Poimanje  nije 
ništa  drugo  nego  ljubav  koja  svoju  pažnju  upravlja  na  to,  da  raz¬ 
mišlja  o  ljepoti  istina  vjere  i  da  pronikne  u  njih,  kako  bi  u  njima 
upoznala  Boga  kakav  je  on  u  samom  sebi  i  zatim  da  sišavši  s  Bož¬ 
jih  visina  promatra  Boga  u  stvorovima.  3.  Znanje  ili  znanost  nije 
ništa  drugo  nego  ista  ljubav,  koja  našu  pažnju  usmjerava  na  to, 
da  mi  upoznajemo  sami  sebe  i  stvorove,  da  se  tim  putem  uspnemo 
k  spoznaji  služenja  Bogu  koje  mi  njemu  dugujemo.  4.  Savjet  je 
također  ljubav  utoliko  što  on  djeluje  na  nas,  da  budemo  brižni, 
pažljivi  i  sposobni  te  dobro  izaberemo  sredstva  koja  su  prikladna, 
da  mi  sveto  služimo  Bogu.  5.  Jakost  je  ljubav  koja  hrabri  i  odu¬ 
ševljava  srce,  da  ono  izvrši  sve  ono  što  je  savjet  odredio  da  treba 
biti  učinjeno.  6.  Pobožnost  je  ljubav  koja  zaslađuje  rad  i  koja  nas 
potiče  da  svim  srcem  radimo,  da  rado,  veselo  i  sinovskom  ljubav¬ 
lju  prionemo  uz  ona  djela  koja  se  sviđaju  Bogu,  našemu  Ocu.  I 
napokon  7.  i  zaključno,  strah  nije  ništa  drugo  nego  ljubav  utoliko 
ukoliko  nas  on  potiče  da  bježimo  i  klonimo  se  od  svega  onoga  što 
se  ne  mili  Božjemu  veličanstvu. 

Na  taj  način,  dragi  moj  Teotime,  ljubav  će  nam  biti  druge 
Jakobove  ljestve,  Post  28.12.,  koje  su  načinjene  od  sedam  darova 
Duha  Svetoga  kao  od  sedam  svetih  iprečaka,  po  kojima  se  anđeoski 
ljudi  penju  sa  zemlje  u  nebo,  da  se  zagrle  u  svetoj  ljubavi  na  .prsi¬ 
ma  svemogućega  Boga.  A  po  tima  istim  Ijestvama  će  oni  opet  sila¬ 
ziti  s  neba  na  zemlju,  da  tu  uzmu  bližnjega  za  ruku  i  da  ga  vode 
u  nebo. 

Jer  čim  se  uspnemo  na  prvu  prečku,  strah  djeluje,  da  mi  ostav¬ 
ljamo  zlo.  Na  drugoj  prečki  pobožnost  nas  potiče,  da  mi  dobivamo 
volju  činiti  dobro.  Na  trećoj  prečki  znanje  nas  potiče  i  omogućuje 
nam,  da  upoznamo  dobro  koje  valja  činiti  i  zlo  koje  valja  izbje¬ 
gavati.  Na  četvrtoj  prečki  jakost  nam  daje  hrabrost  protiv  svih 
poteškoća  koje  se  postavljaju  na  put  našemu  pothvatu.  Na  petoj 
prečki  savjet  nam  preporučuje  da  izaberemo  najprikladnija  sred¬ 
stva  u  tu  svrhu.  Na  šestoj,  prečki  mi  sjedinjujemo  naše  poimanje 
s  Bogom  da  promatramo  i  proničemo  crte  njegove  neizmjerne  lje¬ 
pote.  I  na  kraju  na  sedmoj  prečki  mi  spajamo  našu  volju  s  Bogom 
da  doživljujemo  i  uživamo  slasti  njegove  neshvatljive  dobrote.  Jer 

na  najvišem  vrhu  tih  ljestava  Bog  se  prigiba  k  nama,  daje  nam  po¬ 
ljubac  ljubavi  i  na  svojim  svetim  grudima  daje  nam  sisati  svoju 
slast  koja  je  slađa  od  vina.  Pj  nad  pj  1.1. 

Kada  smo  tako  blaženo  uživali  te  darove  Božje  ljubavi,  mi  se 
želimo  vratiti  na  zemlju,  da  i  naše  bližnje  dovedemo  do  te  iste  sre¬ 
će.  Tada  mi  s  prve  i  najviše  prečke,  na  kojoj  smo  mi  našu  volju 
napunili  najžarčom  revnošću  i  našu  dušu  napunili  mirisima  bes¬ 
krajne  ljubavi  Božje,  mi  silazimo  na  drugu  prečku.  Na  njoj  naš 
razum  stiče  neusporedivu  jasnoću  i  pribavlja  sebi  zalihu  najuzvi- 
šenijih  misli  i  načela  na  slavu  Božje  ljepote  i  dobrote.  S  druge 
prečke  mi  Silazimo  na  treću  prečku.  Tu  mi  darom  savjeta  uočuje- 
mo  kojim  sredstvima  ćemo  mi  u  dušu  naših  bližnjih  udahnuti  okus 
i  štovanje  Božje  miline  i  dražesti.  Na  četvr^j  prečki  mi  stičemo 
hrabrost  i  dobivamo  svetu  jakost,  da  možemo  svladati  poteškoće 
koje  nas  mogu  sprečavati  u  tome  pothvatu.  Na  petoj  prečki  mi  do¬ 
bivamo  dar  znanja  i  počinjemo  pripovijedati  potičući  duše  da  sli¬ 
jede  kreposti  i  da  izbjegavaju  grijehe  i  poroke.  Na  šestoj  prečki 
mi  nastojimo  utisnuti  im  svetu  pobožnost,  da  duše  upoznaju  Boga 
kao  najljubaznijega  Oca  i  da  mu  se  pokoravaju  u  sinovskom  stra¬ 
hu.  I  napokon  na  posljednjem  stupnju  mi  ih  potičemo,  da  se  boje 
Božjega  suđenja  i  da  povezujući  taj  strah  od  mogućnosti  da  budu 
osuđeni  oni  sa  sinovskim  poštovanjem  što  revnije  ostave  zemlju  i 
uspinju  se  u  nebo. 

Ljubav  obuhvaća  i  sadrži  u  sebi  svih  sedam  darova.  Ona  je 
slična  lijepome  cvijetu  ljiljana  koji  ima  šest  listova  bjelijih  od 
snijega  i  u  njegovoj  sredini  divne  zlatne  male  čekiće  mudrosti 
koji  u  naša  srca  zabijaju  ljubavni  Okus  i  užitke  dobrote  Oca  na¬ 
šega  Stvoritelja,  milosrđe  Sina,  našega  Otkupitelja  i  ljupkosti 
Duha  Svetoga,  našega  Posvetitelja. 

Taj.  dvostruki  strah  ja  mećem  na  dvije  prečke  zato  da  dove¬ 
dem  u  sklad  sve  prijevode  s  redovitim  izdanjem  svetoga  teksia. 
Iz  11.2.  Jer  ako  se  u  židovskom  tekstu  riječ  strah  ponavlja  dva 
puta,  to  nije  učinjeno  bez  tajanstvene  svrhe.  To  je  učinjeno  zato 
da  se  pokaže  da  postoji  dar  sinovskoga  straha  koji  nije  ništa  drugo 
nego  dar  pobožnosti  i  jedan  dar  ropskoga  straha  koji  je  početak 
cijeloga  našega  puta  k  najvišoj  mudrosti.  Ps  110.10. 

Šesnaesta  glava 


LJUBAVNI  STRAH  BRAČNIH  DRUGOVA 
NASTAVAK  ZAPOČETOGA  RASPRAVLJANJA 

»Ah!  Moj  brate  Jonatane,  ti  mi  bijaše  više  drag  nego  lju¬ 
bav  prema  životu«,  govoraše  David.  2  Kr  1.26.  A  to  je  isto  kao  da 
je  rekao:  Ti  si  zaslužio  veću  ljubav  nego  je  ljubav  žena  prema 
njihovim  muževima, 

Sve  ono  što  je  divno,  rijetko  je.  Zamisli  ti  sebi,  dragi  moj  Teo- 
time,  suprugu  golubinjega  srca  koja  posjeduje  savršenost  bračne 
ljubavi.  Njezina  se  ljubav  ne  da  ničim  usporediti,  ne  samo  po  svo¬ 
joj  uzvišenosti  nego  isto  tako  ni  po  svojoj  velikoj  raznolikosti  lije¬ 
pih  čuvstava  i  svojstava  koja  tu  ljubav  prate.  Ona  je  ne  samo  čista 
nego  i  stidljiva.  Ona  je  jaka  ali  i  umiljata.  Ona  je  žestoka  ali  i 
nježna.  Ona  je  žarka  ali  i  puna  poštovanja.  Ona  je  velikodušna  ali 
'i  plašljiva.  Ona  je  smiona  ali  i  plašljiva.  Ona  je  odvažna  ali  i  po¬ 
korna.  I  sav  njezin  strah  pomiješan  je  s  blaženim  povjerenjem. 

Takav  je  sigurno  strah  duše  koja  posjeduje  božansku  ljubav. 
Ona  je  toliko  sigurna  za  božansku  dobrotu  svojega  zaručnika,  da 
se  ona  ni  najmanje  ne  boji  da  će  ga  izgubiti,  ali  ona  se  ipak  boji 
da  ne  uživa  dosta  u  njegovoj  božanskoj  prisutnosti  i  da  ga  neka 
neznatna  malenkost,  pa  makar  samo  i  za  najkraći  čas,  ne  otrgne 
od  nje.  Ona  se  použdaje,  da  mu  neće  nikada  omrzmuti,  ali  ona  se 
boji  da  mu  se  ne  sviđa  toliko  koliko  ljubav  traži.  Njezina  ljubav 
je  previše  hrabra  da  bi  i  najmanje  posumnjala,  da  će  ikada  pasti 
u  njegovu  nemilost,  ali  ona  je  ipak  toliko  pažljiva,  da  se  boji  da 
nije  s  njime  dosta  sjedinjena. 

Da!  Duša  ponekad  dosegne  tako  veliku  savršenost,  da  se  ona 
više  ne  boji,  da  nije  dosta  s  njime  sjedinjena.  Ta  njezina  ljubav  joj 
daje  sigurnost,  da  će  ona  to  uvijek  biti.  Ali  ona  se  boji,  da  to  sje¬ 
dinjenje  nije  tako  čisto,  jednostavno  i  pažljivo  kao  što  bi  to  nje¬ 
zina  ljubav  željela. 

To  je  ona  divna  zaljubljenica  koja  bi  uopće  više  željela  ne  lju¬ 
biti  duhovne  okuse,  slasti,  kreposti  i  utjehe  nego  makar  samo  naj¬ 
manje  biti  otrgnuta  ili  udaljena  od  one  isključive  ljubavi  koju  ona 
gaji  za  svojega  predragog.  U  tu  svrhu  ona  javno  ispovijeda  da 
traži  samo  njega  a  ne  njegove  darove.  U  tu  svrhu  ona  kliče:  »Hajde, 
predragi  moj.,  pokaži  mi  gdje  ti  počivaš  i  odmaraš  se  u  podne  da 
ja  nikako  ne  krenem  na  uživanja  koja  su  izvan  tebe.«  Pj  nad  pj 
1.6. 

Tim  svetim  strahom  prema  božanskom  zaručniku  bile  su  obu¬ 
zete  one  najveće  duše  kao  što  su  sv.  Pavao,  sv.  Franjo,  sv.  Katari¬ 
na  Genovska  i  dr.  One  nisu  trpjele  nikakve  primjese  u  njihovoj 
ljubavi  nego  su  se  brinule  da  je  učine  tako  čistom,  tako  jednostav¬ 
nom,  tako  savršenom,  da  n'i  same  utjehe,  ni  same  kreposti  nisu 
imale  nikakva  mjesta  između  njihova  srca  i  Boga.  Radi  toga  te 
najveće  duše  mogle  su  reći:  »Ja  živim  ali  ne  živim  više  ja  nego 
Isus  Krist  živi  u  meni.  Gal  2.20.  Moj  Bog  i  sve  moje!  Ono  što  nije 
Bog,  meni  nije  više  ništa.  Isus  Krist  je  moj  život.  Kol  3.34.  Filip 
1.21.  Moja  ljubav  je  raspeta«,  govorile  su  te  velike  duše  kao  i  to¬ 
liko  drugih  sličnih  riječi  koje  sve  odaju  stanje  ekstaze. 

Možemo  dakle  reći,  da  početni  strah  nije  strah  početnika.  On 
proizlazi  iz  već  prave  ljubavi,  ali  koja  je  još  uvijek  nježna,  slaba, 
početna.  Sinovski  strah  proizlazi  iz  čvrste  i  jake  ljubavi  koja  je 
sposobna  da  se  odupire  i  koja  teži  k  savršenosti.  Strah  bračnih 
drugova  proizlazi  iz  već  potpuno  srtečene  savršenosti  i  vrsnoće.  A 
što  se  tiče  ropskoga  i  najamničkoga  straha,  oni  sasvim  sigurno  ne 
proizlaze  iz  ljubavi.  Oni  redovito  prethode  ljubavi  i  služe  kao  nje¬ 
zini  preteče.  Oni  mogu  biti  vrlo  korisni  u  službi  ljubavi.  No  o  tome 
smo  mi  već  govorili  na  drugome  mjestu.  11.18. 

Dragi  moj  Teotime,  ti  si  možda  već  vidio  poštovanja  vrijedne 
gospođe  koje  isto  tako  kao  ni  ona  gospođa  koju  je  Salomon  tako 
mnogo  pohvalio  u  svojim  Posl  31.21.  neće  besposlene  jesti  svoj 
kruh.  Na  jedan  potpuno  bijeli  satin  one  ušivavaju  svilu  u  najša- 
rolikijoj  različitosti  boja.  Na  taj-  načine  one  stvaraju  vezivo  s 
mnogo  lijepih  boja.  A  poslije  toga  će  one  to  isto  vezivo  vrlo  bo¬ 
gato  istaći  podižući  mu  vrijednost  zlatom  i  srebrom  prema  uzorci¬ 
ma  koji  im  se  najviše  sviđaju.  Taj  posao  one  izvode  iglom  koju 
one  provode  tamo  gdje  žele  ušiti  svilu,  zlato  i  srebro.  Međutim  one 
nikada  ne  zabadaju  iglu  u  satin  zato  da  je  u  njemu  ostave  nego 
samo  zato  da  u  nj  ušiju  svilu,  zlato  i  srebro  i  da  njima  naprave 
put.  Cim  te  stvari  uđu  u  osnovu,  igla  se  povuče  iz  nje  i  izvuče  na¬ 
polje. 

Na  isti  način  služi  se  božanska  dobrota  iglom  ropskoga  i  pla¬ 
ćeničkoga  straha,  kada  želi  u  našu  dušu  položiti  mnoštvo  različi¬ 
tih  kreposti  i  na  kraju  ih  podići  na  stupanj  svete  ljubavi.  Jer  naša 
srca  obično  bivaju  ubodena  iglom  ropskoga  i  plaćeničkoga  straha. 
Ali  ta  igla  ne  ostaje  u  srcima  nego  već  prema  stupnju  u  kojemu 
kreposti  ulaze  u  dušu  i  zauzimaju  u  njoj  svoje  mjesto,  ropski  i 
plaćenički  strah  izlaze  iz  nje.  Kako  je  lijepo  rekao  ljubljeni  uče¬ 
nik:  »Savršena  ljubav  istiskuje  strah  iz  srca.«  Iv  4.18.  Doista,  Teo- 

time  moj,  strah  da  budeš  osuđen  i  da  izgubiš  nebo,  užasna  je  i 
tjeskobna  muka.  Kako  bi  dakle  on  mogao  ostati  zajedno  u  duši  sa 
svetom  ljubavlju  koja  je  samo  ugodna  i  samo  blažena. 


SEDAMNAESTA  GLAVA 

KAKO  ROPSKI  STRAH  OSTAJE  ZAJEDNO  S  BOŽJOM 

LJUBAVLJU 

Kada  smo  čas  prije  govorili  o  gospođi  koja  veze,  rekli  smo  da 
ona  ne  želi  ostaviti  iglu  u  svojemu  vezu  kada  on  bude  gotov.  Ali 
dogodi  li  se,  da  ona  mora  ostaviti  taj  posao  dok  je  on  još  u  toku  i 
poći  za  nekim  drugim  poslom,  ona  će  ostaviti  iglu  zabodenu  u 
karamfil,  ružu  ili  maćuhicu  koje  veze.  Tako  će  joj  biti  lakše  naći 
je  kada  se  ponovno  vrati  na  posao. 

Isto  tako,  dragi  moj  Teotime,  radi  i  Božji  Promisao.  Kada  on 
izrađuje  vez  kreposti  i  svršava  djelo  svoje  ljubavi  u  našim  duša¬ 
ma,  on  u  njima  uvijek  ostavlja  ropski  i  plaćenički  strah  sve  dotle 
dok  sveta  ljubav  ne  postane  potpuno  savršena.  Istom  tada  on  vadi 
tu  iglu  koja  bode  i  da  tako  kažemo  ponovno  je  zabada  u  jastučić 
za  igle.  U  ovome  dakle  životu,  u  kojemu  naša  ljubav  nikada  neće 
biti  tako  savršena  da  bi  se  nalazila  izvan  opasnosti,  nama  je  uvi¬ 
jek  potreban  strah.  Dok  se  mi  tresemo  o'd  radosti  zbog  ljubavi,  mi 
drhćemo  od  bojazni  zbog  straha. 

»Naučite  se  što  vam  valja  činiti: 

U  strahu  i  bez  oholosti  služite  Svevišnjemu. 

Veselite  se  u  njemu  ali  u  poniznosti! 

Neka  ga  štuje  vaše  srce  pokorno  drhćući /«  Ps  2.10  i  dalje. 

Veliki  patrijarh  Abraham  poslao  je  svojega  slugu  Eliezera  da 
potraži  ženu  svojemu  sinu  jedincu  Izaku.  Eliezer  pođe  na  put  i  po 
Božjem  nadahnuću  on  izabere  lijepu  i  čistu  Rebeku,  koju  je  od¬ 
mah  poveo  sa  sobom.  Ali  ta  mudra  djevojka  ostavi  Eliezera  odmah 
čim  je  susrela  Izaka.  I  kada  je  bila  uvedena  u  Sarinu  sobu,  ona  je 
ostala  njegova  žena  zauvijek.  1  Mojs  24. 

Bog  često  šalje  ropski  strah  kao  drugoga  Eliezera  (Eliezer 
upravo  i  znači  Božja  pomoć),  da  pregovara  o  braku  između  njega 
i  svete  ljubavi.  Pa  i  kada  se  duša  dade  voditi  od  straha,  tada  to  ne 

znači,  da  se  ona  kani  njime  vjenčati.  Naprotiv  istina  je  to,  čim 
duša  susretne  ljubav,  ona  se  sjedinjuje  s  njom  i  ostavlja  strah. 

Ali  'kao  što  je  Eliezer,  kada  se  vratio  kući,  ostao  u  kući  i  u 
službi  Izaka  i  Rebeke,  tako  isto  i  strah,  kada  nas  je  doveo  k  svetoj 
ljubavi  ostaje  s  nama,  da,  kada  se  pruži  prlilika  služi  kako  ljubavi 
tako  i  duši  koja  ljubi.  Jer  kolikogod  bila  pravedna,  duša  biva  če¬ 
sto  puta  izložena  žestokim  napastima.  A  ljubav,  kolikogod  bila 
hrabra,  ima  mnogo  posla,  da  se  održi  i  sačuva  sigurna.  Razlog  toga 
leži  u  tome  što  se  ona  nalazi  na  mjestu  kao  što  je  ljudsko  srce 
koje  je  uvijek  promjenljivo  i  podložno  upornosti  strasti.  Zato, 
dragi  moj  Teotime,  u  toj  borbi  ljubav  upotrebljava  strah  i  služi 
se  njime  da  potisne  neprijatelja. 

Kada  je  junačan  vojvoda  Jonatan  usred  tamne  noći  krenuo 
u  napad  protiv  Filistejaca,  on  je  htio  da  njegov  štitonoša  bude  uz 
njega.  Filisitejce  koje  nije  poubijao  vojvoda  sam,  poubijao  je  nje¬ 
gov  štitonoša.  1  Kr  14.1.  Tako  isto  čini  i  ljubav.  Kada  ona  kani 
poduzeti  neki  smion  pothvat,  ona  se  ne  služi  samo  svojim  vlasti¬ 
tim  pobudama  nego  uzima  u  pomoć  i  pobude  ropskoga  i  plaćenič¬ 
koga  straha.  Napasti  koje  ne  ruši  ljubav,  obara  strah  koji  se  boji 
osude. 

Ako  me  napadne  napast  oholosti,  škrtosti  ili  koje  mu  drago 
sjetilne  pohlepe  ili  požude,  tada  ja  kažem  samomu  sebi:  hoćeš  li 
ti,  drago  moje  srce,  za  tako  tašite  stvari  moći  ostaviti  ljubav  tvoje¬ 
ga  najmilijega?  Pa  kada  ni  to  ne  bi  bilo  dosta,  ljubav  će  pobuditi 
strah.  Eh,  jadno  moje  srce,  ne  vidiš  li  ti,  da  popuštajući  toj  napa¬ 
sti  izlažeš  samu  sebe  strašnom  plamenu  pakla  i  da  ti  time  gubiš 
vječnu  baštinu  neba?  U  krajnjoj  nuždi  čovjek  se  pomaže  kako  zna 
i  kako  može.  Tako  je  učinio  i  Jonatan  kada  se  penjao  preko  oštrih 
litica  koje  su  se  ispriječile  između  njega  i  Filistejaca.  On  se  nije 
služio  samo  svojim  nogama,  nego  se  verao  i  penjao  i  obadvjema 
rukama,  kako  je  samo  znao  i  mogao.  Kada  mornari  kreću  na  more, 
neka  im  je  godišnje  doba  najpovoljnije  i  neka  im  je  vjetar  naj- 
skloniji,  oni  ipak  nikada  ne  zaboravljaju  ponijeti  sa  sobom  užad, 
sidra  i  sav  drugi  pribor  koji  im  je  potreban  kako  za  lijepa  vreme¬ 
na  tako  i  za  oluje.  Isto  tako  ne  smije  nijedan  sluga  Božji,  uživao 
on  u  miru  i  blaženstvu  svete  ljubavi,  nikada  biti  bez  straha  pred 
Božjim  sudom,  da  se  njime  posluži  kada  navale  bure  i  oluje  na¬ 
pasti. 

Lupina  jabuke  sama  po  sebi  nije  velike  vrijednosti,  ali  ona 
ipak  mnogo  pomaže  da  se  sačuva  jabuka  koju  ona  pokriva.  Isto 
tako  i  ropski  strah  po  samome  sebi  male  je  vrijednosti  ako  se  us¬ 
poredi  sa  svetom  ljubavlju,  ali  on  je  ipa'k  od  velike  koristi  ljuba- 

vi,  jer  joj  pomaže  da  se  sačuva  i  održi  u  opasnostima  ovoga  smrt¬ 
noga  života. 

Onaj  koji  poklanja  jabuku  očevidno  je  daruje  poradi  soka  i 
srži  koje  ona  sadrži  u  sebi’,  ali  on  ipak  ne  propušta,  a  da  je  ne  po¬ 
kloni  zajedno  s  lupinom  kao  s  dijelom  koji  njoj  pripada.  Tako  isto 
i  Duh  Sveti  među  svojim  svetim  darovima  podjeljuje  dar  ljubav¬ 
noga  straha  dušama  svojih  vjernih,  da  se  one  boje  Boga  u  pobož- 
nosti  i  štovanju,  kao  svojega  Oca  i  svojega  Zaručnika.  Ali  on  u 
isto  vrijeme  ne  propušta,  da  im  dade  još  i  ropski  i  plaćenički  strah 
kao  dodatak  onome  drugom  uzvišenijem.  Tako  je  i  Josip  Egipatski 
poslao  svojemu  ocu  više  tovara  svih  mogućih  egipatskih  bogatsta¬ 
va,  ali  mu  nije  poslao  samo  blago  kao  prve  i  glavne  darove  nego 
mu  je  zajedno  s  darovima  poslao  i  magarce  koji  su  te  darove  no¬ 
sili. 

Na  temelju  svega  što  smo  dosad  izložili  možemo  dakle  reći, 
da  su  ropski  i  plaćenički  strah  vrlo  korisni  za  ovaj  smrtni  život, 
ali  da  nije  dostojno  da  oni  imaju  mjesto  u  vječnomu  životu,  jer  u 
vječnom  ćemo  životu  imati  sigurnost  bez  straha,  mir  bez  nepovje¬ 
renja  i  počinak  bez  brige.  Ali  usluge  koje  su  ropski  i  plaćenički 
strah  učinili  ljubavi  tamo  će  biti  uzvraćene  i  nagrađene.  Iz  toga 
dakle  slijedi,  da  ni  jedan  ni  drugi  taj  strah,  kao  ono  Mojsije  i  Aron, 
neće  ući  u  obećanu  zemlju,  ali  da  će  svakako  u  nju  ući  njihovo 
potomstvo  i  njihova  djela.  Što  se  tiče  dječjega  i  bračnog  straha, 
oni  će  i  u  nebu  zadržati  svoje  mjesto  i  svoji  položaj.  Toj  činjenici 
neće  biti  svrha,  da  oni  ulijevaju  u  dušu  nepovjerenje  i  zbunje¬ 
nost  nego  da  joj  pomognu,  da  se  ona  u  svojoj  podložnosti  divi  i 
klanja  neshvatljivom  veličanstvu  svojega  svemogućega  Oca  i  svo¬ 
jega  slavnoga  Zaručnika. 

» Štovanje  davano  Ocu 

Sveto  je  i  puno  čistoće. 

Strah  Božji  traje  od  vijeka  do  vijeka, 

Isto  tako  kao  što  je  i  njegovo  veličanstvo 

Dostojno  štovanja  od  vijeka  do  vijeka.«  Ps  18.10. 

OSAMNAESTA  GLAVA 


KAKO  NARAVNI  ROPSKI  I  PLAĆENIČKI  STRAH  SLUŽE 
SVETOJ  LJUBAVI 

Munje,  grmljavine,  strijeile,  oluje,  poplave,  potresi  i  druge 
slične  iznenadne  nesreće  potiču  štoviše  i  one  najmanje  pobožne, 
da  se  boje  Boga.  U  tima  događajima  priroda  pretiće  razmišljanje 
i  tjera  srce,  oči  pa  i  same  ruke  da  se  sklapaju  prema  nebu,  da  mole 
pomoć  presv.  Trojstva.  Jer  kako  veli  Tito  Livije,  opća  je  svijest 
ljudskoga  roda,  da  oni  koji  se  boje  Boga  napreduju,  a  oni  koji  ga 
preziru,  pate  i  tuguju.  Hist  3.56. 

U  buri  koja  je  bila  razlog  Jonine  propasti,  mornari  su  se  sil¬ 
no  prestrašili  i  kao  u  jedan  glas  počeli  su  zazivati  svaki  svojega 
boga.  Jon  1.3.  Komentirajući  taj  događaj  sv.  Jeronim  veli:  »Mor¬ 
nari  nisu  poznavali  istinu,  ali  oni  su  priznavali  Božji  Promisao  i 
vjerovali  su,  da  se  oni  po  Božjem  sudu  nađoše  u  toj  opasnosti. 
Jednako  su  i  Maltežani  držali,  da  je  to  Božja  osveta,  kada  su  vid¬ 
jeli  sv.  Pavla  kako  se  spasio  od  brodoloma  i  kako  ga  je  napala 
zmija  otrovnica.«  Daip  28.4. 

Radi  toga  i  psalmista  zove  grmljavinu,  munje  i  oluje  glasom 
Gospodinovim.  Ps  28.3,  8.76,  18  i  19.  Psalmista  također  veli,  da  su 
oni  riječ  Gospodnja,  Ps  148.8,  jer  oni  naviještaju  strah  pred  njim 
i  kao  da  su  izvršioci  njegove  pravde.  I  kada  on  želi,  da  Bog  učini, 
te  ga  se  njegovi  neprijatelji  boje,  on  veli:  »Baci  svoje  strijele  i 
rasprši  ih.  Odapni  svoja  koplja  i  zbunit  ćeš  ih!«  ps  143.6.  Pri  tome 
on  misli  na  munje,  strijele  i  gromove.  I  već  prije  psalmiste  dobra 
majka  Samuelova  pjevala  je,  da  će  se  i  sami  neprijatelji  Božji  bo¬ 
jati  njega,  kada  on  s  neba  zagrmi  na  njih.  1  Kralj.  2.10. 

Tomu  se  dojmu  nije  mogao  oteti  ni  sam  Platon.  U  svojemu 
djelu  Gorgijas,  a  na  drugim  mjestima  on  izvan  svake  sumnje  svje¬ 
doči,  da  među  poganima  postoji  čuvstvo  straha.  To  čuvstvo  oni 
tumače  ne  samo  kao  kazne  kojima  vrhovna  Božja  pravednost  uda¬ 
ra  ovaj  svijet  nego  i  kao  'kazne  koje  ona  provodi  u  drugomu  životu 
na  dušama  onih  koji  imaju  neizlječive  grijehe.  Tako  duboko  je  u 
ljudskoj  naravi  urezan  nagon  bojati  se  Boga. 

Unatoč  tome  taj  strah  koji  se  u  nama  pojavljuje  iznenada  kao 
zanos  ili  kao  strah  koji  mi  osjećamo  u  svojoj  naravi,  ne  mažemo 
niti  hvaliti  niti  kuditi,  jer  on  ne  potječe  od  našega  izbora.  On  je 
ipak  učinak  vrlo  dobra  uzroka  i  uzrok  vrlo  dobra  učinka.  On  po¬ 
tječe  od  naravne  spoznaje  koju  nam  je  Bog  dao  o  svojoj  Provid¬ 
nosti  i  pomaže  nam,  da  upoznamo  koliko  mi  ovisimo  o  neograniče- 

noj  Božjoj  svemogućnosti.  Ta  njegova  dobra  strana  potiče  nas,  da 
se  molimo  neograničenoj  Božjoj  svemogućnosti. 

Kada  se  taj  strah  nalazi  u  kršćanskoj  duši,  on  joj  donosi  mno¬ 
ga  dobra.  Kod  zaprepaštenja  koja  im  donose  grmljavine,  bure, 
oluje  i  druge  prirodne  opasnosti,  kršćani  zazivaju  sveta  imena  Isu¬ 
sa  i  Marije,  prave  na  sebi  znak  svetoga  križa,  padaju  ničice  pred 
Bogom,  probuđuju  više  dobrih  djela  vjere,  ufanja  i  ljubavi.  Slavni 
sv.  Toma  Akvinski  (Razzi,  Život  svetaca  dominikanskoga  reda)  po 
svojoj  naravi  plašio  se,  kada  je  grmjelo.  Stoga  je  on  u  taj  čas  obi¬ 
čavao  kao  strelovitu  molitvu  izgovarati  one  božanske  riječi  koje 
Crkva  toliko  cijeni:  »I  Riječ  je  tijelom  postala!«  Iv  1.14. 

Na  taj  strah  dakle  božanska  ljubav  mnogo  puta  rađa  čine  svi¬ 
đanja  i  dobrohotnosti:  »Ja  ću  te  blagoslivljati-,  Gospodine,  jer  ti  si 
veličanstven  i  onda  kada  to  biva  na  strašan  način.«  Ps  138.14.  »Ne¬ 
ka  se  svaki  čovjek  boji  tebe,  Gospodine!  O  vi  dostojnici  na  zemlji, 
razumijte  i  poslušajte!  Služite  Bogu  u  strahu!  Zadršćite  za  nj  tre¬ 
sući  se!«  Ps  11.10. 

Međutim  postoji  još  jedna  druga  vrsta  straha.  To  je  strah  koji 
potječe  od  vjere.  A  vjera  nas  uči,  da  poslije  ovoga  smrtnoga  živo¬ 
ta  postoje  strašne  vječne  muke,  koje  su  strašne  po  svojoj  vječno¬ 
sti  i  vječne  po  svojoj  strahoti,  a  koje  čekaju  one  koji  bi  na  ovom 
svijetu  uvrijedili  božansko  veličanstvo  i  koji  bi  umrli,  a  da  se  pri¬ 
je  toga  ne  pomire  s  Bogom.  Vjera  nas  uči  dakle,  da  će  duše  na 
času  smrti  biti  suđene  posebnim  sudom,  a  na  kraju  svijeta  svi  će 
uskrsnuti  i  stati  na  sud,  da  budu  suđeni  općim  sudom.  Dragi  moj 
Teotime,  te  kršćanske  istine  tjeraju  u  srce,  koje  o  njima  razmišlja, 
krajnji  užas.  I  kako  bi  to  ljudsko  srce  moglo  sebi  predočiti  te  vje¬ 
čne  strahote,  a  da  ne  dršće  i  ne  trese  se  od  straha? 

Kada  dakle  ta  čuvstva  straha  zauzmu  toliko  mjesta  u  našemu 
srcu,  da  ona  iz  njega  prognaju  i  otjeraju  ljubav  i  volju  za  grijeh, 
kako  to  uči  Sveti  Sabor  u  Tridentu,  tada  su  ona  nadasve  spaso¬ 
nosna.  »Od  takva  straha  mi  smo  zatrudnjeli  i  rodili  smo  duha  spa¬ 
senja«,  piše  Izaija.  Iz  26.18.  A  to  znači:  Tvoje  razljućeno  lice  pre¬ 
strašilo  nas  je  tako,  da  smo  zatrudnjeli  i  rodili  duh  pokore  koji  je 
duh  spasenja.  Isto  tako  se  izrazio  i  psalmist:  »Nema  mira  u  mojim 
kostima,  jer  one  se  tresu  od  straha  pred  licem  tvoje  srdžbe!«  Ps 
37.4. 

Naš  Gospodin  koji  je  došao,  da  nam  donese  zakon  ljubavi, 
smatra,  da  nije  nikada  dosta  preporučiti  nam  i  stavljati  na  srce  taj 
strah.  On  nas  upozorava:  »Bojte  se  onoga,  koji  može  tijelo  i  dušu 
baciti  u  pakao!«  Mt  10.28.  Na  prijetnje,  da  će  biti  uništeni  i  osu¬ 
đeni  Ninivljani  su  činili  pokoru  i  njihova  pokora  bila  je  Bogu 
draga.  Iv  15.5.  Jednom  riječju  taj  strah  je  sadržan  među  darovima 

Duha  Svetoga.  Tako  nas  uči  više  starih  crkvenih  otaca.  Sv.  Jero¬ 
nim,  Ad  l.s  11.2.  Sv.  Augustim,  Doctrina  christiana,  2.7.  Sv.  Grgur 
Veliiki,  Aid  Ezech  2.  knj.  7.  homilija.  Ako  strah  ne  isključuje  volju 
za  grijeh  kao  ni  sklonost  za  grijeh,  on  je  nesumnjivo  zao  i  sličan  je 
strahu  đavla,  koji  često  prestaju  škoditi  iz  straha  da  ne  budu  mu¬ 
čeni  putem  egzorcizama,  a  koji  ipak  ne  prestaju  željeti  i  htjeti  zlo, 
koje  oni  uvijek  smišljaju.  Taj  strah  je  sličan  strahu  jadnoga  gali- 
jaša,  koji  bi  najradije  progutao  srce  nadzornika,  ali  se  ne  usudi 
ostaviti  veslo  iz  straha,  da  ne  bude  tučen.  Taj  je  strah  ravan  stra¬ 
hu  velikoga  utemeljitelja  krivovjerske  sekte  prošloga  stoljeća,  koji 
je  ispovjedio,  da  je  mrzio  Boga  radi  toga,  jer  on  kažnjava  zle.  Lu- 
ther  u  Predgovoru  svojim  djelima.  Svakako  onaj  koji  ljubi  grijeh 
i  spreman  je  rado  ga  počiniti  i  protiv  volje  Božje,  a  neće  ga  uči¬ 
niti  samo  iz  straha,  da  će  biti  osuđen,  ima  gnusan  i  mrzak  strah. 
Jer  premda  on  nema  volje  da  izvrši  grijeh,  on  ga  je  ipak  izvršio 
u  svojoj  volji,  jer  on  bi  ga  rado  učinio,  da  ga  ne  suzdržava  strah. 
Njega  dakle  samo  sila  sprečava  da  ne  dođe  do  izvršenja. 

K  toj  vrsti  straha  možemo  pribrojiti  još  jednu  drugu  vrstu 
straha.  Nema  sumnje  ona  je  manje  zlobna,  ali  je  isto  toliko  neko¬ 
risna.  Toj  vrsti  straha  je  sličan  strah  suca  Feliksa,  koji  se  sav  upla¬ 
šio,  kada  je  čuo  govoriti,  ali  radi  toga  ipak  nije  prestao  i  dalje  ga¬ 
jiti  svoju  škrtost.  Dap  24.25.  Isti  je  strah  osjetio  također  Baltazar 
kada  je  gledao  onu  čudnovatu  ruku,  koja  je  pisala  na  zidu  nje¬ 
govu  osudu.  On  se  toliko  prestrašio,  da  je  promijenio  lice,  da  su  se 
zglobovi  njegovih  križa  rasklimali  i  da  su  se  njegova  koljena  po¬ 
čela  tresti  udarajući-  jedno  o  drugo.  Dan  5.5.  Usprkos  svemu  tomu 
on  nije  činio  pokoru.  Prema  tome  dakle  što  koristi  bojati  se  zla, 
ako  taj  strah  ne  natjera  čovjeka  da  odluči  izbjeći  to  zlo? 

Možemo  dakle  reći,  da  je  strah  onih  koji  kao  robovi  vrše  za¬ 
kon  Božji  da  izbjegnu  pakao  vrlo  dobar.  Ali  mnogo  plemenitiji  i 
poželjniji  je  strah  onih  kršćana,  koji,  kao  plaćenici  ili  nadničari 
vjerno  obavljaju  svoj  posao.  Očevidno  oni  to  ne  rade  u  prvom 
redu  ni  iz  kakve  ljubavi  koju  bi  oni  još  imali  prema  svojim  gospo¬ 
darima,  nego  samo  zato  jer  očekuju  plaću  koja  im  je  obećana. 

O,  kada  bi  oko  moglo  vidjeti,  kada  bi  uho  moglo  čuti  ili  kada 
bi  moglo  sići  u  srce  čovjekovo  ono  što  je  Bog  pripravio  onima  koji 
njemu  služe!  1  Kor  2.9.  O  'kakav  strah  bi  čovjek  imao  pred  tim,  da 
ne  povrijedi  zapovijedi  Božje,  strah,  da  ne  izgubi  te  vječne  nagra¬ 
de!  Kakve  suze  bi  čovjek  prolijevao,  kakve  uzdahe  smagao,  kada 
bi  ih  po  grijehu  izgubio! 

Pa  ipak  taj  strah  bi  bio  vrijedan  pokude,  ako  bi  on  isključivao 
svetu  ljubav.  Jer  onaj  koji  bi  rekao:  Ja  uopće  ne  želim  služiti 
Bogu  iz  bilo  kakve  mu  drago  ljubavi  koju  bih  ja  gajio  za  nj.  Ja 

hoću  jedino  da  od  njega  primim  nagrade  koje  je  on  obećao,  taj 
bi  počinio  boguhulstvo.  On  bi  više  cijenio  nagradu  nego  Gospodina, 
više  dobročinstvo  nego  dobročinitelja,  nasljedstvo  nego  svojega 
Oca,  svoju  vlastitu  korist  više  nego  svemogućega  Boga.  A  o  tome 
smo  mi  već  mnogo  iscrpljivije  govorili  u  Drugoj  knjizi.  11.17. 

Kada  se  mi  napokon  bojimo  uvrijediti  Boga  ne  zbog  toga  da 
izbjegnemo  kaznu  pakla  ili  da  izgubimo  nebo,  već  jedino  radi  toga 
jer  je  Bog  naš  dobri  Otac  i  zbog  toga  smo  mi  njemu  dužni  iskazi¬ 
vati  čast,  štovanje  i  poslušnost,  tada  je  naš  strah  sinovski.  Jer  bla¬ 
gorodno  dijete  ne  sluša  svojega  oca  samo  zato,  jer  ono  zna,  da  on 
zna,  da  on  ima  moć  kazniti  njegovu  nesposlušnost,  ni  zbog  toga, 
jer  on  ima  pravo  razbaštiniti  ga,  već  jedino  radi  toga,  jer  je  on 
njegov  otac.  I  kada  bi  otac  bio  star,  slab  i  siromašan,  on  bi  mu 
sveudilj  jednakom  marljivošću  služio.  Upravo  kao  i  ona  dobroću¬ 
dna  roda,  od  koje  su  Rimljani  načinili  simbol  sinovske  privrženo¬ 
sti,  on  bi  mu  pomagao  s  još  većom  brigom  i  ljubavlju.  I  Josip  Egi¬ 
patski  videći  dobričinu  svojega  oca  Jakoba,  da  je  star,  slab  i  si¬ 
romašan,  da  je  spao  na  to  da  dođe  pod  njegovo  žezlo,  nije  prestao 
iskazivati  mu  čast,  štovati  ga  i  služiti  mu  sinovskom  nježnošću.  Ta 
je  njegova  nježnost  bila  tolika,  da  su  njegova  braća  opazila  i  da  su 
pomislila,  da  će  on  tu  ljubav  pokazivati  i  poslije  očeve  smrti.  Tada 
su  oni  tu  njegovu  ljiubav  upotrijebili  u  tu  svrhu,  da  dobiju  od  nje¬ 
ga  oproštenje  za  sebe.  Braća  Josipova  rekoše  Josipu:  »Tvoj  otac 
nam  je  zapovjedio,  da  ti  mi  u  njegovo  ime  kažemo:  'Molimo  te 
zaboravi  zlodjelo  svoje  braće  kao  i  pakost  koju  su  ona  izvršila 
protiv  tebe!'«  Post  50.16.  Kada  je  Josip  to  čuo,  on  je  počeo  plakati. 
Njegovo  sinovsko  srce  toliko  se  raznježilo,  kada  su  mu  braća  pred¬ 
stavila  želje  i  volju  njegovoga  pokojnoga  oca. 

Oni  se  dakle  boje  Boga  sinovskom  ljubavlju  koji  osjećaju 
strah,  da  ne  naljute  Boga  čisto  i  jednostavno  zbog  toga,  jer  je  on 
njihov  nadasve  dobar,  blag  i  drag  Otac. 

Dogodi  li  se  ipak,  da  taj  sinovski  strah  bude  povezan,  pomi¬ 
ješan  i  prožet  ropskim  strahom  pred  vječnom  osudom  ili  opet 
plaćeničkim  strahom  pred  gubitkom  neba,  zbog  toga  on  ne  pre¬ 
staje  biti  vrlo  drag  Bogu.  Zato  se  taj  strah  zove  početnički  strah, 
tj.  strah  naučnika  koji  istom  stupaju  u  vježbanje  s  ljubavlju  Bož¬ 
jom.  To  je  isto  tako  kao  kada  mladi  momci  počinju  uzjahivati,  po¬ 
činju  učiti  jahanje  pa  osjete,  da  njihov  konj  malo  previsoko  skače, 
tada  oni  ne  stišću  samo  koljena  nego  se  i  obadvjema  rukama  čvr¬ 
sto  uhvate  za  sedlo.  Međutim,  kasnije,  kada  se  oni  malo  više  uvjež¬ 
baju,  oni  samo  malo  jače  stisnu  noge.  Tako  isto  rade  novaci  i  na¬ 
učnici  u  Božjoj  službi.  U  početku  prestrašeni  od  napadaja 
kojima  na  njih  navaljuju  njihovi  neprijatelji,  oni  se  ne  služe  i  ne 

brane  samo  sinovskim  strahom  nego  zovu  u  pomoć  i  plaćenički  i 
ropska  strah  i  drže  se  kako  samo  znadu  i  mogu,  samo  da  njihova 
težnja  ne  bude  osujećena. 


DEVETNAESTA  GLAVA 

SVETA  LJUBAV  OBUHVAĆA  DVANAEST  PLODOVA  DUHA 
SVETOGA  I  OSAM  BLAŽENSTAVA  EVANĐELJA 

Slavni  sv.  Pavao  veli:  »Plod  Duha  je  ljubav,  radost,  mir,  strp¬ 
ljivost,  dobroćudnost,  dobrota,  velikodušnost,  blagost,  vjera,  čed¬ 
nost,  uzdržljivost  i  čistoća.«  Gal  5.22.  Ali  gledaj,  dragi  moj  Teo- 
time,  kada  taj  divan  apostol  nabraja  tih  dvanaest  plodova  Duha 
Svetoga,  on  ih  uzima  samo  kao  jedan  plod.  Jer  on  ne  veli:  »Plo¬ 
dovi  Duha  su  ljubav,  radost  it.d.«,  nego:  »Plod  Duha  je  ljubav,  ra¬ 
dost  . . ,  Evo  dakle  u  čemu  je  tajna  takva  načina  govora.  »Lju¬ 
bav  Božja  se  izlila  u  naša  srca  po  Duhu  Svetom  koji  nam  je  dan.« 
Rim  5.5.  Svakako  ljubav  je  jedinstven  plod  Duha  Svetoga.  Ali  jer 
taj  plod  ima  bezbroj,  izvrsnih  sredstava  i  kada  Apostol  želi  neka 
od  njih  predočiti  nam  i  pokazati  nam  ih  kao  da  nam  ih  izlaže, 
tada  on  govori  o  tome  jedinstvenom  plodu  kao  o  više  njih.  A  to 
on  čini  samo  zbog  mnoštva  svojstava  koja  ono  sadržava  u  svojemu 
jedinstvu.  Obrnuto  on  opet  govori  o  svima  tima  plodovima  kao  o 
samo  jednom  plodu  zbog  jedinstva,  u  kojemu  je  obuhvaćena  ta 
sva  raznovrsnost. 

To  je  isto  kao  kada  bi  netko  rekao:  plod  vinove  loze  je  grožđe, 
mošt,  vino,  rakija,  piće  »koje  razveseljuje  srce  čovjekovo«,  Ps 
103.5,  napitak  koji  jača  želudac,  tada  on  time  ne  bd  kanio  reći,  da 
bi  to  bili  plodovi  različitih  vrsta,  već  da  je  to  sve  samo  jedan  plod 
koji  međutim  ima  mnoštvo  različitih  svojstava,  zavisno  od  toga,  u 
koju  se  svrhu  on  upotrebljava. 

Apostol  dakle  ne  želi  reći  ništa  drugo  nego  da  je  plod  Duha 
Svetoga  ljubav.  A  ta  ljubav  je  vesela,  miroljubiva,  strpljiva,  do¬ 
broćudna,  dobra,  velikodušna,  blaga,  vjerna,  čedna,  uzdržljiva  i 
čista.  Drugim  riječima  to  znači,  da  božanska  ljubav  daje  unutraš¬ 
nju  radost  i  utjehu  s  velikim  mirom  u  srcu.  A  taj  se  mir  održava  u 
nesrećama  pomoću  strpljivosti.  Strpljivost  nas  opet  čini  uslužnima 
i  sretnima  da  osjećajući  unutrašnju  dobrotu  prema  bližnjemu  trči¬ 
mo  da  mu  pomognemo.  Ta  dobrota  nije  promjenljiva  nego  je  po¬ 
stojana  i  ustrajna.  Ona  nam  daje  hrabrost  velikoga  domašaja.  Po 

toj  hrabrosti  mi  postajemo  blagi,  prijazni  i  susretljivi  prema  svi¬ 
ma.  Ona  nam  pomaže  podnositi  njihove  ćudljivosti  i  nesavršenosti. 
Mi  svima  bez  razlike  pokazujemo  prostodušnost  i  iskrenost  spare¬ 
ne  s  povjerenjem,  kako  u  našim  riječima  tako  u  našim  djelima, 
živeći  čedno  i  ponizno.  A  na  svojoj  strani  mi  odbacujemo  i  isklju¬ 
čujemo  svaku  suvišnost  i  neurednost  u  piću,  jelu,  odijevanju,  spa¬ 
vanju,  igrama,  zabavama  i  drugim  sličnim  sjetilnim  pohotama.  To 
mi  polučujemo  svetom  uzdržljivošću  prije  svega  potiskujući  sklo¬ 
nosti  i  pobune  tijela,  brižno  nastojeći  oko  svete  čistoće.  Na  taj  na¬ 
čin  sva  naša  osoba  biva  obuzeta  svetom  ljubavlju,  kako  unutra 
radošću,  mirom,  strpljivošću,  velikodušnošću,  dobrotom  i  vjerno¬ 
šću,  tako  izvana  blagošću,  dobroćudnošću,  čednošću,  uzdržljivošću 
i  čistoćom. 

Ljubav  se  naziva  plodom,  jer  nas  ona  krijepi  i  osvježuje  i  jer 
mi  uživamo  u  njezinoj  blaženoj  slasti  kao  da  je  ona  prava  rajska 
jabuka  ubrana  na  drvetu  života  koji  je  Duh  Sveti  ucijepio  u  naše 
ljudske  duše  i  koji  po  svojemu  beskrajnom  milosrđu  stanuje  u 
nama. 

Ali  kada  mi  ne  samo  uživamo  u  toj  božanskoj  ljubavi  i  nasla¬ 
đujemo  se  u  njezinoj  blaženoj  slasti  nego  mi  i  svu  našu  slavu 
stavljamo  u  nju  kao  na  krunu  naše  sreće,  tada  ona  nije  više 
samo  sladak  plod  našemu  grlu,  nego  je  ona  nadasve  poželjno  bla¬ 
ženstvo  i  nebeska  sreća.  Ona  je  to  ne  samo  stoga,  jer  nam  osigu¬ 
rava  sreću  u  drugom  životu,  nego  jer  nam  je  ona  i  u  ovom  životu 
radost  od  neprocjenjive  vrijednosti.  Ta  je  radost  tako  jaka,  da  je 
ne  mogu  ugasiti  ni  sve  vode  muka,  ni  sve  rijetke  progonstava.  Ta 
radost  ne  samo  da  ne  gine  usred  svega  siromaštva,  nego  se  oboga¬ 
ćuje.  Usred  prezira  i  poniženja  ona  biva  još  veća,  usred  suza  ona 
se  veseli,  ona  jača,  kada  je  napuštena  od  pravde  i  kada  je  lišena 
njezine  pomoći,  kada  je  ona  traži  a  nitko  joj  je  neće  dati.  Ona 
oživljuje  po  supatnji  i  samilosti,  kada  je  sa  svih  strana  okružuju 
ubogi  i  bijedni.  Ona  uživa  kada  se  može  odreći  svih  vrsta  sjetilnih 
i  svjetovnih  naslada,  da  stekne  čistoću  i  bezazlenost  srca.  Ona  se 
laća  junaštva,  da  utiša  crne  ratove  i  nesloge,  da  prezre  vremenitu 
važnost  i  uglednost.  Ona  poprima  novu  životnu  snagu  kada  treba 
izdržati  sve  moguće  vrste  patnji.  Ona  drži,  da  njezin  pravi  život 
stoji  u  tome,  da  umre  za  svojega  Predragog.  Mt  5.3 — 12.  Lk  6.20 — 
—23. 

Iz  svega  toga  dakle,  dragi  moj  Teotime,  proizlazi,  da  je  sveta 
ljubav  krepost,  dar,  plod  i  blaženstvo.  Kao  krepost  ona  nas  čini 
poslušnima  unutrašnjim  nadahnućima  koja  nam  Bog  daje  svojim 
savjetima  i  zapovijedima.  A  u  izvršavanju  tih  savjeta  i  zapovijedi 
leži  život  svih  kreposti. 

Ljubav  je  dakle  krepost  svih  kreposti. 

Kao  dar  ljubav  nas  čini  gipkima  i  poslušnima  prema  unutraš¬ 
njim  nadahnućima  koja  vrijede  kao  tajne  Božje  zapovijedi  i  tajni 
Božji  savjeti.  Za  njihovo  izvršenje  služi  sedam  darova  Duha  Sve¬ 
toga. 

Moramo  dakle  reći:  ljubav  je  dar  nad  svima  darovima. 

Kao  plod  ljubav  nam  daje  najjaču  volju  i  krajnji  užitak  u  pro¬ 
vođenju  pobožnoga  života  koji  doživljujemo  u  dvanaest  plodova 
Duha  Svetoga. 

Prema  tome  dakle  ljubav  je  plod  nad  svima  plodovima. 

Kao  blaženstvo  ljubav  nas  čini  sposobnima,  da  uvrede,  kle¬ 
vete,  sramote  i  prijekore  koje  nam  svijet  nanosi  primamo  kao  kraj¬ 
nju  milost  i  posebnu  čast  i  jača  nas,  da  ostavimo,  odbacimo  i  od¬ 
bijemo  svaku  drugu  slavu  osim  one  koja  dolazi  od  Predragoga 
Raspetoga  na  Križu.  Gal  6.14.  I  radi  nje  mi  se  dičimo  time,  da  se 
odričemo  samih  sebe,  da  ponizujemo  sami  sebe  i  zatajujemo  sami 
sebe.  Jer  mi  ne  želimo  nikakve  druge  znakove  veličanstva  osim 
trnove  krune,  križa,  žezla  njegove  trstike,  kabanice  prezira  koju 
su  mu  bacili  na  leđa  i  prijestolje  njegova  križa.  Na  tome  prijestolju 
oni  koji  su  zapaljeni  svetom  ljubavlju  nalaze  više  zadovoljstva,  ra¬ 
dosti  i  slave,  užitka  i  sreće  nego  je  ikada  sam  Salamon  uživao  na 
svojemu  prijestolju  od  slonove  bjelokosti. 

To  su  razlozi,  da  se  sveta  ljubav  mnogo  puta  prikazuje  kao 
mogranj.  Jer  on  sva  svoja  svojstva  vuče  iz  mogranj  drveta,  može 
se  reći,  da  je  on  njegova  krepost.  Kao  što  on,  kako  se  opet  čini, 
može  biti  i  njegov  dar  koji  on  iz  svoje  ljubavi  daje  čovjeku.  A  on 
se  zove  i  njegov  plod,  jer  ga  ljudi  jedu,  da  ožive  svoj  tek.  A  na¬ 
pokon  on  je,  da  tako  kažemo  i  njegova  slava  i  njegovo  blaženstvo, 
jer  on  nosi  njegovu  krunu  i  njegov  dijađem. 


DVADESETA  GLAVA 

BOŽANSKA  LJUBAV  UZIMA  U  SVOJU  SLUŽBU  SVE  STRASTI 
I  SVA  ČUVSTVA  DUŠE  TE  IH  SVE  PODLAŽE  SVOJOJ 
POSLUŠNOSTI 


Sveta  ljubav  je  život  našega  srca.  Pa  kao  što  utezi  stavljaju 
u  kretanje  sve  pokretne  dijelove  sata,  tako  ljubav  stavlja  u  pokret 
sva  gibanja  duše  koje  ona  ima. 

Sva  naša  čuvstva  slijede  našu  ljubav  i  mi  želimo,  mi  se  vese¬ 
limo,  mi  se  nadamo  ili  mi  zdvajamo,  mi  se  bojimo  ili  mi  postajemo 
hrabri,  mi  mrzimo,  mi  bježimo,  mi  se  žalostimo,  mi  se  srdimo,  mi 
trijumfiramo  slijedeći  našu  ljubav,  radeći  ono  što  nam  naša  ljubav 
određuje. 

Ne  vidimo  li  mi  kod  ljudi  koji  su  svoje  srce  kao  plijen  predali 
niskoj  i  lošoj  ljubavi  prema  ženama,  kako  oni  žele  samo  sve  ono 
što  služi  toj  ljubavi?  Oni  nalaze  užitak  samo  u  toj  ljubavi.  Oni  se 
nadaju  samo  njoj,  oni  zdvajaju  samo  zbog  nje.  Oni  se  boje  i  sve 
poduzimaju  samo  za  nju.  Oni  se  srde  samo  na  ono  i  bježe  samo  od 
onoga  što  ih  odvraća  od  te  ljubavi.  Oni  se  žaloste  samo  zbog  ono¬ 
ga  što  im  oduzima  tu  ljubav.  Oni  bijesne  samo  zbog  ljubomorno- 
sti  i  trijumfiraju  samo  zbog  te  sramote. 

Isto  to  vrijedi  i  za  sve  one  koji  ljube  bogatstvo,  koji  ljube  ča¬ 
sti  i  slavu.  Ta,  oni  su  postali  robovi  onoga  što  oni  ljube.  I  u  svo¬ 
jim  grudima  oni  nemaju  više  srce,  u  svojim  srcima  oni  nemaju 
više  duše,  u  svojoj  duši  oni  nemaju  više  nikakve  druge  ljubavi 
nego  samo  za  to. 

Kada  dakle  u  našim  srcima  vlada  božanska  ljubav,  ona  kra¬ 
ljevski  podlaže  sebi  sve  druge  ljubavi  volje  i  prema  tome  sva  nje¬ 
zina  čuvstva  koja,  razumije  se,  sama  po  sebi  slijede  ljubav.  Zatim 
božanska  ljubav  kroti  sjetilnu  ljubav  i  podlaže  je  svojoj  poslušno¬ 
sti,  a  time  samim  vuče  za  sobom  i  sve  druge  sjetilne  strasti.  Jes¬ 
na  kraju  krajeva  ta  je  sveta  ljubav  ona  spasonosna  voda,  o  kojoj 
je  naš  Spasitelj  rekao:  »Tko  bude  pio  od  vode  koju  ću  mu  ja  dati, 
neće  nikada  biti  žedan!«  Iv  1.18.  I  zaista,  dragi  moj  Teotime,  onaj 
koji  jednom  u  nešto  obilnijoj  mjeri  posjeduje  ljubav  prema  Bogu, 
on  neće  više  imati  ni  želje,  ni  straha,  ni  nade,  ni  hrabrosti,  ni  ra¬ 
dosti  osim  za  Boga.  Sva  njegova  čuvstva  naći  će  svoj  mir  u  toj 
jedinoj  nebeskoj  ljubavi. 

Božanska  ljubav  i  samoljublje  nalaze  se  u  našem  srcu  kao  Ja¬ 
kob  i  Ezav  u  Rebekinoj  utrobi.  Post  25.22.  One  žive  u  velikoj  mrs- 
kosti  i  odvratnosti  jedna  prema  drugoj  i  neprekidno  se  sukobljuju 
u  našemu  srcu.  Radi  toga  siromašna  duša  uzdiše:  »Jao!  Nesretna  li 
sam  ja!  Tko  će  me  osloboditi  od  toga  smrtnoga  tijela,  da  samo  lju¬ 
bav  prema  Bogu  mirno  vlada  u  meni!«  Rim  7.24. 

Ali  usprkos  tomu  mi  moramo  biti  hrabri  i  uzdati  se  u  riječ 
našega  Gospodina  koji  obećava  zapovijedajući  i  zapovijeda  obe¬ 
ćavajući  pobjedu  svojoj  ljubavi. 

Čini  se,  da  on  našoj  duši  veli  ono  što  je  bilo  rečeno  Rebeki: 
»Dvije  nacije  su  u  tvojemu  krilu  i  dva  naroda  će  biti  razdvojena 
u  tvojoj  utrobi.  I  jedan  će  narod  svladati  drugi  i  stariji  će  služiti 
mlađemu.«  Post  25.22. 

Rebeka  je  nosila  samo  dvoje  djece  u  svojemu  krilu.  Ali  jer  su 
se  od  njih  imala  roditi  dva  naroda,  bilo  je  rečeno,  da  je  ona  nosila 
u  svojemu  krilu  dvije  nacije.  Tako  isto  i  duša  imajući  u  svojemu 
srcu  dvije  ljubavi,  ima  prema  tome  i  dva  velika  naroda  različitih 
uzbuđenja,  pobuda,  čuvstava  i  strasti.  I  kao  što  je  dvoje  Rebekine 
djece  oprečnošću  svojih  micanja  njoj  zadavalo  velike  grčeve  i  boli 
u  utrobi,  tako  isto  i  dvije  ljubavi  naše  duše  zadaju  velike  muke 
našemu  srcu.  I  kao  što  je  bilo  rečeno,  da  će  između  dvoje  Rebe¬ 
kine  djece  starije  služiti  mlađemu,  tako  je  isto  određeno,  da  će  od 
dvije  ljubavi  našega  srca  sjetilna  ljubav  (služiti  duhovnoj  ljubavi, 
to  jest  samoljublje  će  služiti  ljubavi  prema  Bogu. 

A  kada  se  je  dogodilo,  da  je  stariji  od  naroda  koji  su  bili  u 
Rebekinu  krilu  služio  mlađemu?  Očevidno  to  se  nije  dogodilo  sve 
dotle  dok  David  nije  u  ratu  pobijedio  Idumejce  i  dok  ih  Salamon 
nije  svladao  u  miru.  A  kada  će  to  biti,  da  će  sjetilna  ljubav  služiti 
božanskoj  ljubavi?  To  će  se,  dragi  moj  Teotime,  dogoditi  tada 
kada  će  naoružana  ljubav,  koja  se  uspela  sve  do  revnosti,  mrtvlje- 
njem  podložiti  sebi  sve  naše  strasti  i  još  više,  kada  će  tamo  gore 
na  nebu  naša  blažena  ljubav  u  miru  posjedovati  cijelu  našu  dušu. 
Lk  11.21. 

Način  dakle  na  koji  božanska  ljubav  mora  sebi  podložiti  sje- 
tilni  nagon  jednak  je  onome  koji  je  upotrebio  Jakob.  Kao  dobar 
znak  i  početak  onoga  što  se  kasnije  Imalo  dogoditi  Jakob  je  uhva¬ 
tio  za  petu  Ezava  kada  je  on  izlazio  iz  krila  svoje  majke.  Post 
25.25.  To  je  izgledalo  kao  da  ga  hoće  prestići,  istisnuti  ga  i  učiniti 
ga  pokornim  sebi  ili  kako  se  ono  veli  nogom  ga  privući  poput  ptice 
grabilice,  kakav  je  Ezav  kao  lovac  i  kao  strašan  čovjek  bio.  Tamo 
s.  27.  Isto  tako  božanska  ljubav,  kada  vidi  da  se  u  nama  rađa  neka 
strast  ili  naravna  ljubav,  mora  je  odmah  uhvatiti  za  nogu  i  pod¬ 
ložiti  je  svojoj  službi.  A  što  to  znači  uhvatiti  je  za  nogu?  To  znači 
svezati  je  i  .podložiti  je  Boljoj  nakani.  Nisi  li  opažao,  da  je  Mojsije 
pretvorio  zmiju  u  štap  tako  da  ju  je  uhvatio  za  rep?  Izl  4.4.  Sa¬ 
svim  sigurno  'će  i  naše  strasti  postati  krepostima,  ako  im  mi  dade¬ 
mo  dobar  cilj. 

Kojom  dakle  metodom  se  mi  moramo  poslužiti,  da  naše  stra¬ 
sti  i  naše  ljubavi  stavimo  u  službu  Božje  ljubavi?  Metodićni  liječ¬ 
nici  imaju  uvijek  na  ustima  ovo  mudro  pravilo:  oprečno  se  liječi 
oprečnim.  Ti  metodičari  slijede  stari  Hipokratov  aksiom:  Contra- 
ria  contrariis  curantur.  Spagirici  (prema  Paracelzu  liječnici  izSpa- 
gire,  preteče  današnjih  homeopata)  opet  tvrde  sasvim  suprotno  i 
hvale  sentenciju  koja  je  suprotna  spomenutoj.  Oni  govore:  slično 
se  liječi  sličnim.  Kako  vidimo,  spagirici  su  preteče  homeopata. 

Mnogo  su  liječili  pomoću  kemije.  A  način  njihova  liječenja  opisao 
je  Paracelzo. 

Bilo  kako  mu  drago,  mi  znamo,  da  dvije  stvari  rastjeruju 
svjetlo  zvijezda:  tama  noćnih  magli  i  najjače  svjetlo  sunca.  Isto 
tako  i  mi  suzbijamo  naše  strasti  bilo  suprotstavljajući  im  oprečne 
strasti,  bilo  suprotstavljajući  im  najjača  čuvstva  njihove  vrste. 

Napadne  li  me  na  primjer  neka  tašta  nada,  ja  joj  se  mogu 
oprijeti  tako,  da  joj  suprotstavim  ovu  osnovanu  malodušnost:  »O 
ti,  bezumini  čovječe,  na  kakvu  temelju  ti  gradiš  tu  nadu?  Zar  ti  ne 
vidiš,  da  je  taj  velik  čovjek  u  kojega  se  ti  pouzdaješ  isto  tako  bli¬ 
zu  smrti  kao  i  ti  sam?  Ne  poznaš  li  ti  nestalnost,  slabost  i  glupost 
ljudskoga  duha?  To  srce,  od  kojega  se  ti  toliko  nadaš,  danas  je  uz 
tebe,  a  sutra  će  ti  ga  već  netko  drugi  odnijeti  za  sebe.  U  što  dakle 
ti  stavljaš  tu  svoju  nadu?« 

Ili  opet  ja  se  toj  nadi  mogu  oduprijeti  i  na  taj  način,  da  joj 
suprotstavim  drugu,  mnogo  pouzdaniju  i  trajniju  nadu.  »Dušo 
moja,  ufaj  se  u  Boga,  jer  on  će  osloboditi  tvoje  noge  iz  zamki.«  Ps 
24.15.  Nikada  se  nitko  nije  nadao  u  njega,  a  da  bi  bio  posramljen. 
Crkiv.  2.2.  Baci  svoje  nade  u  stvari  koje  su  trajne  i  vječne! 

Jednako  ja  mogu  pobijati  želju  za  bogatstvom  i  za  zemalj¬ 
skim  nasladama.  Ili  to  činim  tako  da  ih  prezirem  kako  one  zaslu¬ 
žuju  ili  opet  tako  da  želim  besmrtne  i  vječne.  Na  taj  način  će  ne¬ 
beska  ljubav  razoriti  sj etilnu  i  zemaljsku  ljubav  kao  što  voda  gasi 
vatru  pomoću  svojih  oprečnih  svojstava  ili  kao  što  je  razara  nebe¬ 
ska  vatra,  jer  ima  jača  i  nadmoćnija  svojstva. 

Naš  se  Gospodin  služi  i  jednom  i  drugom  metodom  u  svojim 
duhovnim  ozdravljenjima.  On  ozdravljuje  svoje  učenike  od  svjet¬ 
skoga  straha  tako  da  im  utiskuje  u  srce  viši  strah.  On  im  govori: 
»Ne  bojte  se  onih  koji  ubijaju  tijelo,  već  se  bojte  onoga  koji  može 
osuditi  dušu  i  tijelo  na  vječne  muke.«  Mt.  10.28. 

Ili  opet  kada  je  drugom  prilikom  htio  svoje  učenike  izliječiti 
od  niskih  radosti,  on  im  određuje  drugu,  višu  radost.  On  im  veli: 
»Ne  veselite  se  zbog  toga,  jer  vam  se  pokoravaju  zli  duhovi  nego 
se  veselite  zato  jer  su  vaša  imena  zapisana  na  nebesima!«  Lk  10.20. 
A  zatim  on  sam  odbacuje  radost  suprotstavljajući  joj  žalost:  »Jao 
vama  koji  se  smijete,  jer  vi  ćete  plakati.«  Lk  4.25. 

Na  taj  način  dakle  božanska  ljubav  istiskuje  i  podvrgava  sebi 
strasti  i  čuvstva.  Ona  ih  odvraća  od  cilja  kojemu  ih  sebeljublje  želi 
ponijeti  i  upravlja  ih  svojoj  duhovnoj  nakani.  Kao  što  duga  kada 
dotakne  biljku  koja  se  zove  aspalatus  oduzme  joj  njezin  miris  i 
dade  joj'  drugi,  mnogo  uzvišenifji,  tako  i  sveta  ljubav  kada  dotakne 
naše  strasti,  otme  njihov  zemaljski  cilj  i  dade  im  svoj  nebeski. 

Tek  za  jelom  poprima  potpuno  duhovno  obilježje,  ako  mu  dade¬ 
mo  ljubav  kao  poticaj  prije  nego  počnemo  jesti.  U  tu  svrhu  mo¬ 
žemo  otprilike  ovako  govoriti:  »Gospodine  moj,  ja  ne  idem  k  sto¬ 
lu  zato  da  ojačam  moju  slabu  ljudsku  narav,  ni  da  utažim  taj>  moj 
tek,  nego  ja  radim  tako  kako  je  tvoja  Providnost  odredila,  hoću 
da  očuvam  to  tijelo  koje  si  mi  dao  i  koje  zbog  svoje  slabosti  treba 
hranu.  Da!  Gospodine!  Ja  to  činim  zato,  jer  se  to  tebi  sviđa!«  Mt 
2.26. 

Ako  se  ja  nadam  pomoći  nekoga  prijatelja,  ne  mogu  li  ja  tada 
reći:  »Ti  si,  Gospodine,  naš  život  tako  uredio,  da  mi  trebamo  po¬ 
moć,  potporu  i  utjehu  jedni  drugih  i  jer  se  to  tebi  sviđa,  ja  ću  u 
tu  svrhu  moliti  za  pomoć  ovoga  čovjeka  čije  prijateljstvo  si  ti 
meni  poklonio.« 

Postoji  li  koji  opravdan  razlog  za  strah?  Tada  ću  ja  govoriti: 
»Ti,  Gospodine,  hoćeš,  da  se  ja  bojim  zato,  da  ja  upotrijebim  pri¬ 
kladna  sredstva  da  izbjegnem  tu  nepriliku.  Ja  ću  to  učiniti,  Gospo¬ 
dine,  jer  se  to  tebi  sviđa.« 

Ako  me  muči  prekomjeran  strah,  tada  ću  ja  govoriti  Bogu: 
»O,  Bože  moj,  vječni  moj  Oče,  šta  se  imaju  bojati  tvoja  djeca  koju 
ti  čuvaš  pod  svojim  krilima,  kao  što  kvočka  čuva  svoje  piliće?  Ps 
90.4.  Mt  23.37.  Hajde  dak'le  ja  ću  učiniti  sve  što  je  potrebno  da  iz¬ 
bjegnem  zlo  kojega  se  bojim.  Ali  nakon  toga,  Gospodine  moj,  ja 
sam  tvoj.  Spasi  me,  molim  te.  Ps  118.94.  Štogod  mi  se  dogodi,  ja 
ću  to  prihvatiti,  jer  će  mi  se  to  dogoditi  radi  toga,  jer  je  to  tvoja 
sveta  volja.« 

O  ti  sveta  i  božanska  alkemijo!  Po  tebi  svi  metali  naših  stra¬ 
sti,  čuvstava  i  djela  dadu  se  pretvoriti  u  čisto  zlato  nebeske  lju¬ 
bavi. 


DVADESET  I  PRVA  GLAVA 

2ALOST  JE  GOTOVO  UVIJEK  NEKORISNA.  ŠTOVIŠE  ONA  JE 
OPREČNA  SLUŽBI  SVETE  LJUBAVI 

Ne  može  se  hrastovu  mladicu  cijepiti  na  kruškino  stablo.  So¬ 
kovi  tih  dvaju  drveta  toliko  su  oprečni  jedan  drugomu.  Jednako 
se  ne  može  mržnja,  srdžba,  očajanje  cijepiti  na  ljubav.  U  svakom 
slučaju  to  bi  bio  težak  posao.  O  srdžbi  mi  smo  već  govorili,  kada 
smo  rasrpavljali  o  revnosti.  Sto  se  tiče  očajanja,  ja  ne  vidim  ka¬ 
kvu  bi  korist  božanska  ljubav  mogla  iz  nje  izvući.  Ona  bi  se  njo- 

me  mogla  poslužiti  jedino,  kada  bi  je  svela  na  opravdano  nepo¬ 
vjerenje  prema  nama  samima  ili  opet  na  svijest  koju  mi  .moramo 
imati  o  taštini,  slabosti  i  nestalnosti  povjerenja,  potpore  i  obeća¬ 
nja  svijeta. 

A  kako  može  svetoj  ljubavi  koristiti  žalost?  Nije  li  radost 
stavljena  u  prvi  red  plodova  Duha  Svetoga?  I  ne  zauzima  li  ona 
prvo  mjesto  koje  se  nalazi  odmah  do  svete  ljubavi?  Gal  3.22.  Kor 
7.10. 

Uza  sve  to  veliki  Apostol  ovako  govori:  »Žalost  koja  je  po  vollji 
Bogu  rađa  pokoru  koja  je  siguran  zalog  spasenja.«  A  naprotiv  za 
žalost  koja  je  od  svijeta  isti  Apostol  veli,  da  rađa  smrt.  2  Kor  7.10. 
Prema  tome  dakle  postoji  žalost  koja  je  po  Božjoj  volji.  A  ta  se 
očituje  bilo  kod  grešnika  koji  čine  pokoru,  bilo  kod  dobrih  ljudi 
koji  trpe  zbog  zemaljske  bijede  i  nevolje  bližnjega,  bilo  kod  savr¬ 
šenih  koji  plaču  i  tuguju  nad  duhovnim  zlom  duša  te  osjećaju  sa- 
učešće  zbog  njih.  Tako  su  npr.  David,  sveti  Petar,  Magdalena  i 
dr.  plakali  nad  svojim  grijesima.  A  Agara  je  plakala  kada  je  vidje¬ 
la,  da  njezin  sin  tako  reći  umire  od  žeđi.  Jeremija  j,e  plakao  nad 
ruševinama  Jeruzalema,  a  naš  Gospodin  nad  Židovima.  Njegov 
veliki  Apostol  jecao  je  i  pisao  ove  riječi:  »Jer  ja  sam  vam  već  če¬ 
sto  govorio,  a  i  sada  vam  opet  sa  suzama  u  očima  kažem:  'Mnogi 
hodaju  kao  neprijatelji  križa  Isusa  Krista!'«  Eildp  3.18. 

Postoji  dakle  žalost  ovoga  svijeta  koja  potječe  od  tri  uzroka: 

1.  Ta  žalost  dolazi  katkada  od  paklenoga  neprijatelja.  S  tisuću 
žalosnih,  sjetnih  i  neugodnih  došaptavanja  on  zamračuje  naš  ra¬ 
zum,  slabi  volju  i  zbunjuje  cijelu  dušu.  Kao  gusta  magla  on  ispu¬ 
nja  glavu  i  prsa  gripom  i  tom  bolešću  otežava  disanje.  On  dovodi 
bolesnika  u  zbunjenost.  Na  taj  način  dakle  zao  duh  ispunja  čovje¬ 
čju  dušu  žalosnim  mislima  i  time  mu  oduzima  lakoću  da  diše  u 
Bogu.  On  unosi  u  dušu  nezadovoljstvo  i  krajnu  malodušnost,  da 
je  tako  dovede  do  očaja  i  da  je  napokon  strovali  u  propast. 

Pripovijeda  se,  da  postoji  jedna  riba  koju  zovu  morski  đavao. 
Ona  miče  i  gura  amo  tamo  morski  mulj  i  kal  te  tako  zamuti  vodu 
oko  sebe.  Kad  je  to  učinila,  sakrije  se  u  vodi  kao  u  zasjedi,  iz  koje, 
čim  spazi  siromašne  male  ribe,  jurne  na  njih,  napadne  ih  kao  raz¬ 
bojnik  i  proždere.  Može  biti  da  je  odatle  i  nastala  riječ  »loviti  u 
mutnom«,  koja  se  općenito  upotrebljava.  Usp.  Plin.  Hist.  nat.  9.42. 

Pakleni  đavao  čini  isto  što  i  morski  đavao.  Njegova  zasjeda 
se  zove  žalost.  Kada  on  mnoštvom  neugodnih  i  mrskih  misli  koje 
porazbaca  amo  tamo  po  razumu  smuti  dušu,  tada  on  nasrne  na 
čuvstva  satirući  ih  nepovjerenjem,  ljubomornošću,  odvratnošću, 
zavišću,  suvišnim  strahom  zbog  prijašnjih  grijeha.  Stotinama  svo- 

jih  praznih,  taštih,  gorkih  i  tužnih  prepredenosti  on  juriša  na  nju 
tako  da  ona  neće  da  čuje  ni  o  kakvim  razlozima,  ni  o  kakvim 
utjehama. 

2.  Drugi  puta  opet  žalost  dolazi  od  naravnih  svojstava  u  časo¬ 
vima  kada  u  nama  prevladava  melankolična  ćud.  Ta  ćud  sama  po 
sebi  nije  zla,  ali  unatoč  tome  naš  neprijatelj  se  vrlo  mnogo  služi 
njome,  da  bi  ispleo  i  iskovao  tisuću  napasti  u  našoj  duši.  On  čini 
jednako  kao  i  pauci.  Pauci  predu  svoju  mrežu  gotovo  uvijek  kada 
je  oblačno  vrijeme  i  kada  je  nebo  zastrto  maglom.  Tako  isto  i  zao 
duh  ne  može  nikada  tako  lako  raspeti  mreže  svojih  prišaptava- 
nja  u  nježne  dobroćudne  i  vesele  duše  kao  što  to  može  u  sjetne, 
tužne  i  melankolične  duše.  Jer  njih  on  lako  uzburka  i  smuti  bri¬ 
gama,  sumnjama,  mržnjom,  prigovaranjem,  kuđenjem,  zavišću,  li- 
jenošću  i  duhovnom  mlitavošću. 

3.  Ima  napokon  i  treći  uzrok  žalosti.  Nju  nam  donosi  mnoštvo 
nesreća  u  ljudskom  životu.  »Kakvu  radost  mogu  imati  ja,  kada 
ne  mogu  vidjeti  svjetlo  na  nebu«,  govorio  je  Tobija.  Tob  5.12.  Tako 
je  isto  bio  žalostan  Jakob  na  vijesft  o  smrti  svojega  Josipa.  Post 
37.34.  Jednako  je  bio  žalostan  i  David,  kada  je  čuo  za  smrt  svoje¬ 
ga  slina  Absalona.  2  Sam  18.32.  Prema  .tome  dakle  ta  je  žalost 
zajednička  kako  dobrima  tako  i  zlima.  Kod  dobrih  ona  je  ipak 
ublažena  pristajanjem  uz  volju  Božju  i  predanjem  u  njezine  ruke. 
Kao  primjer  uzmimo  samo  Tobiju.  Uza  sve  nesreće  kojima  je  bio 
bijen  on  je  zahvaljivao  Božjemu  veličanstvu.  Isto  tako  znamo  i  za 
Joba,  kako  je  u  svima  svojim  bolima  blagoslivljao  ime  Gospodnje. 
A  što  istom  da  kažemo  o  Danijelu?  Svoje  boli  on  je  pretvorio  u 
pjesme. 

Suprotno  od  toga  svjetovnim  ljudima  ta  je  žalost  obična  poja¬ 
va  i  ona  se  mijenja  u  naricanje  i  jadikovanje,  u  očaj  i  vrtoglavicu 
duha.  Ti  ljudi  su  slični  majmunima  i  sviscima.  Kada  mjesec  opada 
oni  su  uvijek  tmurni,  tužni  i  čangrizavi.  Naprotiv  kada  se  on  ob¬ 
navlja  i  raste  oni  uvijek  skaču,  plešu  i  krevelje  se.  Svjetovan  čo¬ 
vjek  je  mrzovoljast,  čangrizav,  neraspoložen,  gorak  i  razdražljiv 
kadagod  mu  ponestane  zemaljskoga  blagostanja.  A  kada  ga  opet 
ima  u  izobilju,  on  je  gotovo  uvijek  hvastav,  razmetljiv  i  obijestan. 

Istinu  govoreći  žalost  prave  pokore  ne  bi  zapravo  trebalo  ni¬ 
kada  ni  zvati  žalošću  nego  negodovanje,  gnušanje  žacanje  nad  gri¬ 
jehom.  Ta  to  je  žalost  koja  nije  nikada  ni  neugodna,  ni  potištena, 
ni  zlovoljna,  ni  ljuta.  To  je  žalost  koja  uopće  ne  omlitavljuje  duh 
nego  ga  čini  aktivnim,  hitrim  i  marljivim.  To  je  žalost  koja  ne  tla¬ 
či  srce  nego  ga  diže  molitvom  i  nadom  i  pomaže  mu,  da  se  ono  sve 
više  oduševljava  .u  svojoj  revnosti  i  pobožnosti.  To  je  žalost  koja 
i  usred  najtežih  gorčina  uvijek  rađa  slast  neusporedive  utjehe 

prema  izreci  velikoga  svetoga  Augustina:  »Pokornik  se  uvijek  ža¬ 
losti  ali  on  se  uvijek  i  veseli  zbog  svoje  žalosti!«  Ađ  Ps  50.5. 

Kasijan  veli:  »Žalost  koja  rađa  sigurnu  pokoru  i  blagotvorno 
pokajanje,  zbog  koje  se  nikada  ne  kaje,  jest  poslušna,  prijazna, 
čedna,  ponizna,  dobroćudna,  umiljata  i  strpljiva.  Ona  potječe  od 
ljubavi  i  ona  je  njezino  dijete.  I  kakogod  se  ona  proteže  na  sve 
boli  tijela  i  na  skrušenost  duha,  ona  je  na  svoj  način  vesela.  Nju 
uvijek  prožima  i  jača  nada,  da  će  ona  donijeti  korist.  Ona  trajno 
čuva  u  sebi  svu  blagost  prijaznosti  i  strpljivosti,  jer  ona  nosi  u 
sebi  plodove  Duha  Svetoga,  kako  nas  to  uči  veliki  sv.  Apostol.  A 
ti  darovi  Duha  Svetoga  jesu:  ljubav,  radost,  mir,  strpljivost,  bla¬ 
gost,  vjera,  dobrota,  dobroćudnost  i  uzdržljivost.  Gal  4.22. 

To  je  dakle  prava  pokora  i  to  je  dobra  žalost,  koja  ni  nije  u 
pravom  smislu  riječi  žalosna  ni  melankolična  nego  samo  misli  na 
to  i  ide  za  tim,  da  osuđuje,  odbacuje  i  sprečava  zlo  grijeha  kako  u 
prošlosti  tako  i  u  budućnosti. 

Radi  toga  se  i- događa,  da  mi  mnogo  puta  gledamo  pokoru  i 
previše  revnu,  burnu,  nestrpljivu,  zaplakanu,  gorku,  s  uzdasima 
na  ustima,  nemirnu,  nadasve  strogu  i  grubu,  svu  snuždenu  i  tuž¬ 
nu,  a  da  ta  ista  .pokora  uza  sve  to  na  kraju  ostaje  neplodna  i  bez 
ikakva  traga  pravoga  poboljšanja.  A  razlog  za  to  jest  u  tome  što 
ta  pokora  ne  proizlazi  iz  pravih  pobuda  pokore  nego  iz  naravnoga 
sebeljublja. 

Žalost  svijeta  rađa  smrt,  veli  Apostol.  2  Kor  7.10.  Tu  žalost 
dakle,  dragi  moj  Teotime,  valja  izbjegavati  i  kolikogod  nam  je 
moguće  odbaciti.  Ako  nam  je  ona  od  naravi  prirođena,  mi  je  mo¬ 
ramo  odbijati  131«),  da  se  suprotstavljamo  njezinim  pojavama  raz¬ 
bijajući  je  činima  koji  su  za  to  prikladni.  Moramo  upotrebljavati 
lijekove  i  provoditi  takav  način  života  kako  to  liječnici  smatraju 
potrebnim.  Ako  ta  žalost  dolazi  od  napasti,  tada  mi  moramo  sva¬ 
kako  naše  srce  otkriti  svojemu  duhovnom  ocu.  On  će  nam  propi¬ 
sati  sredstva  kojima  ćemo  je  pobijediti.  O  tome  smo  mi  već  pisali 
u  četvrtom  dijelu  našega  Uvoda  u  pobožni  život. 

Ako  li  je  naša  žalost  samo  prigodna,  tada  potražimo  pomoć 
na  onaj  način  kako  sam  ja  to  označio  u  osmoj,  knjizi  istoga  Uvoda. 
Tu  ćemo  mi  naučiti,  kako  su  jadi  i  muke  dragi  djeci  Božjoj  i  da 
veličina  naših  nada  u  vječni  život  mora  učiniti  tako  reći  gotovo 
bez  ikakva  značenja  sve  prolazne  događaje  vremenita  života. 

Uostalom  usred  svih  tuga  koje  nas  mogu  zadesiti  mi  se  mo¬ 
ramo  poslužiti  autoritetom  više  volje,  da  učinimo  sve  što  je  mo¬ 
guće  u  prilog  božanske  ljubavi.  Nema  sumnje  da  postoji  toliko 
čina  koji  umnogome  ovise  o  tjelesnom  raspoloženju  i  naravi  čo- 

vijeka,  da  ne  stoji  u  našoj  moći  da  ih  izvršimo  po  našoj  volja.  Jer 
po  naravi  melankolični  temperament  ne  može  ni  svoje  oči,  ni  svoje 
riječi,  ni  svoje  lice  pokazivati  u  istoj  ljupkosti  i  umiljatosti  kao  što 
bi  on  to  mogao  kada  bi  bio  slobodan  od  toga  lošega  raspoloženja. 
Ali  on  ipak  može,  pa  makar  i  bez  ljupkosti  govoriti  ljubazne,  bla¬ 
ge  i  učtive  riječi.  I  protiv  svoje  sklonosti,  pomoću  razuma,  on  može 
činiti  prikladne  i  pristale  stvari  kako  riječima  tako  i  djelima  lju¬ 
bavi,  blagosti  i  susretljivosti.  Može  se  ispričati  čovjek  koji  nije 
uvjek  veseo,  jer  mi  sami  ne  možemo  biti  gospodari  svojega  vese¬ 
lja  i  smoći  ga,  kadgod  bismo  to  zaželjeli.  Ali  se  nitko  ne  može  is¬ 
pričati,  da  nije  uvijek  prijazan,  gibak  i  susretljiv,  jer  ta  svojstva 
mi  imamo  uvijek  u  moći  svoje  volje  i  moramo  jedino  odlučiti  se, 
da  nadvladamo  oprečnu  ćud  i  sklonost. 

KRAJ  JEDANAESTE  KNJIGE 

DVANAESTA  KNJIGA 

NEKOLIKO  SAVJETA  ZA  NAPREDAK  DUŠE 
U  SVETOJ  LJUBAVI 


PRVA  GLAVA 

NAPREDAK  DUŠE  U  SVETOJ  LJUBAVI  NE  OVISI  O 
PRIROĐENOJ  SKLONOSTI 


Veliki  redovnik  našega  doba  napisao  je,  da  je  prirođena  sklo¬ 
nost  velika  pomoć  za  kontemplativnu  ljubav  i  da  su  osobe  čuvstve¬ 
ne  naravi  mnogo  prikladnije  za  nju.  Usprkos  tome  ja  ne  mislim, 
da  je  on  time  htio  reći,  da  se  sveta  ljubav  poklanja  kako  ljudima 
tako  anđelima  radi  ili  još  manje  na  temelju  njihovih  naravnih 
sklonosti.  Isto  tako  ja  ne  mislim,  da  je  on  time  htio  reći,  da  se 
božanska  ljubav  daje  ljudima  prema  njihovim  naravnim  svojstvi¬ 
ma  i  sposobnostima.  Takvo  tvrđenje  stajalo  bi  u  protuslovlju  sa 
Svetim  Pismom  i  vrijeđalo  bi  crkvenu  odredbu  po  kojoj  su  Pelagi- 
jevci  proglašeni  krivovjercima. 

Ja  u  ovoj  Raspravi  govorim  o  nadnaravnoj  ljubavi  koju  Bog 
iz  svoje  ljubavi  izlijeva  u  naša  srca  i  čije  je  sjedište  u  najvišem 
vrhu  duha.  Taj  vrh  se  nalazi  iznad  svih  drugih  sposobnosti  naše 
duše  i  neovisan  je  od  cjelokupnoga  našega  naravnoga  ustrojstva. 

Zato  ja  mogu  reći  slijedeće:  premda  duše  koje  naginju  k  lju¬ 
bavi  imaju  s  jedne  strane  neku  sklonost  koja  ih  čini  prikladniji¬ 
ma  da  hoće  ljubiti  Boga,  ali  kraj  toga  one  s  druge  strane  isto  su 
tako  sklone  da  se  svojom  ljubavlju  prilijepe  uz  druge  stvorove 
koji  su  vrijedni  ljubavi.  Zbog  toga  ih  njihova  sklonost  stavlja  u 
opasnost  kako  da  primjesom  drugih  ljubavi  izgube  čistoću  svete 
ljubavi  tako  da  posjeduju  neku  određenu  lakoću  kojom  hoće  lju¬ 
biti  Boga.  Jer  opasnost,  da  na  loš  način  ljubimo  povezana  je  s  la¬ 
koćom,  da  na  loš  način  ljubimo. 

Ostaje  međutim  svakako  istina,  da  duše  s  takvim  prirođenim 
sklonostima,  kada  jedanput  budu  očišćene  od  ljubavi  za  stvorove, 
stvaraju  čudesa  u  svetoj  ljubaivi.  Tada  Ijubaiv  nalazi  veliku  lako¬ 
ću  da  se  proširi  u  sva  područja  njihovoga  srca.  Pri  tome  odskače 

vrlo  ugodna  draž  koja  se  ne  očituje  kod  onih  koji  imaju  oporu, 
oštru,  sjetnu,  neprijaznu  i  surovu  dušu. 

Nadalje  mi  možemo  tvrditi  i  to,  ako  dvije  duše  od  kojih  je  po 
svojim  naravnim  darovima  jedna  ljubazna  i  nježna,  a  druga  žalo¬ 
sna  i  gorka,  imaju  istu  ljubav,  one  će,  nema  sumnje,  i  jedna  i  dru¬ 
ga  ljubiti  Boga,  ali  ne  na  sličan  način.  Po  naravi  blago  srce  ljubit 
će  lakše,  na  ljepši  način,  nježnije,  ali  zato  me  jače  ni  savršenije. 
Radi  toga  ljubav  koja  će  se  roditi  među  trnjem  i  protuslovljima 
po  svojoj  naravi  opore  i  suhe  duše,  bit  će  jača  i  slavnija  nego  ona 
druga  koja  će  zato  biti  divnija  i  dražesnija. 

Kada  se  dakle  radi  o  nadnaravnoj  ljubavi  i  o  ljubavi  po  kojoj 
se  razvija  samo  nadnaravna  djelatnost,  malo  je  važno,  da  li  je  duša 
sama  po  sebi,  po  svojoj,  naravi,  sklona  ljubavi.  Ipak,  dragi  moj  Te- 
otime,  ja  bih  svima  ljudima  bez  razlike  doviknuo  samo  ovo:  »O,  vi 
smrtnici!  Ako  vi  imate  srce  sklono  ljubavi,  zašto  vi  ne  težite  k  ne¬ 
beskoj  i  božanskoj,  ljubavi?  Ali  ako  ste  vi  tvrda  i  gorka  srca,  ah 
vi  siromašni  ljudi,  zašto  vi  ne  težite  za  nadnaravnom  ljubavi  koju 
će  vam  na  najljubazniji  način  dati  onaj  koji  vas  uvijek  na  tako 
svet  način  zove  da  ga  ljubite?« 


DRUGA  GLAVA 

MORAMO  IMATI  NEPREKIDNU  ŽELJU  DA  LJUBIMO 

Skupljajte  sebi  bogatstva  na  nebu!  Mt  6.20.  Po  volji  našega 
božanskoga  zaručnika  samo  jedno  bogatstvo  nije  dosta.  On  hoće 
da  mi  imamo  toliko  bogatstava,  da  naše  bogatstvo  bude  skup  raz¬ 
ličitih  bogatstava.  Dragi  moj  Teotime,  to  ti  drugim  riječima  znači, 
da  mi  moramo  imaiti  nezasitnu  želju  ljubiti  Boga,  da  mi  bez  pre¬ 
stanka  gomilamo  ljubav  na  ljubav. 

Sto  tako  jako  tjera  pčele  da  uvijek  i  uvijek  umnažaju  količinu 
svojega  meda,  ako  ne  ljubav  koju  one  imaju  za  med?  O,  srce  moje 
duše  koje  si  stvoreno  zato  da  ljubiš  beskonačno  dobro,  koju  lju¬ 
bav  ti  možeš  željeti,  ako  ne  tu  ljubav  koja  je  najpoželjnija  od  svih 
drugih  ljubavi?  Jao!  Dušo  mojega  srca!  Koju  želju  ti  možeš  ljubiti, 
ako  ne  želju  koja  je  od  svih  najvrednija  ljubavi?  O  ljubavi  svetih 
želja!  O  želje  svete  ljubavi!  Koliko  sam  ja  žudio  za  tim,  da  želim 
vaše  savršenosti!  Ps  128.20. 

Bolesnik  korji  nema  teka  za  jedo  želi  imati  taj  tek.  On  ne  želi 
meso,  nego  želi  da  bi  mogao  željeti  meso.  Dragi  moj  Teotime,  ne 

leži  u  našoj  moći  da  znamo,  ljubimo  li  mi  Boga  više  nego  sve  dru¬ 
ge  stvari,  ako  nam  Bog  sam  to.  me  objavi.  Ali  mi  možemo  svakako 
znati,  da  li  ga  mi  želimo  ljubiti.  I  kada  mi  osjećamo  u  sebi  želju 
za  svetu  ljubav,  tada  mi  znamo,  da  mi  počinjemo  ljubiti. 

Od  naše  sjetilne  i  životinjske  naravi  potječe  želja  da  jedemo, 
ali  naša  razumna  strana  želi  taj  apetit.  No  j,er  se  naša  sjetilna 
strana  ne  pokorava  uvijek  našoj  razumnoj  strani  mnogo  puta  se 
događa  da  mi  želimo  apetit,  a  ne  možemo  ga  imati. 

Međutim  želja  da  ljubimo  i  ljubav  sama  potječu  od  iste  volje. 
Cim  smo  mi  dakle  stvorili  pravu  želju  da  ljubimo,  mi  počinjemo 
imati  ljubav.  I  prema  tome  koliko  ta  želja  raste,  toliko  se  poveća¬ 
va  i  ljubav.  Tko  žarko  želi  ljubav,  on  će  doskora  žarko  i  ljubiti. 

O  Bože  moj!  Dragi  moj  Teotime,  tko  će  nam  podijeliti  tu  mi¬ 
lost,  da  gorimo  od  te  želje?  Ta  to  je  želja  siromašnih  i  spremnost 
njihova  srca  koje  Bog  rado  uslišava.  Ps  9.39.  Onaj  koji  nije  sigu¬ 
ran  da  ljubi  Boga,  siromašan  je.  A  tko  teži  za  tim  da  ljubi,  prosjak 
je,  ali  prosjak  onoga  blaženoga  prosjačenja,  za  koje  je  naš  Gospo¬ 
din  rekao:  »Blaženi  Siromašna  duhom,  jer  njihovo  je  kraljevstvo 
nebesko.«  Mt  5.3. 

Takav  je  bio  sv.  Augustin  kada  je  uskliknuo:  »O  ljubiti!  O  kro¬ 
čiti  naprijed!  O  umrijeti  samomu  sebi!  O  moći  k  Bogu!«  Takav 
je  bio  sv.  Franjo,  kada  je  govorio:  »Neka  ja  samo  umrem  od  lju¬ 
bavi  za  tobom,  prijatelju  mojega  srca  koji  si  se  dostojao  umrijeti 
od  ljubavi  za  mnom!«  Takve  su  bile  sv.  Katarina  Genovska  i  sv. 
Majka  Terezija  kada  su  kao  duševne  košute  koje  dahćući  i  umirući 
u  žeđi  od  božanske  ljubavi  povikaše  ove  riječi:  »Gospodine,  daj  mi 
te  vode!«  Iv  4.15. 

Zemaljska  škrtost  kojom  čovjek  lakomo  želi  zemaljska  bogat¬ 
stva  korijen  je  svih  zala.  Tim  6.10.  Ali  duhovna  škrtost  kojom  čo¬ 
vjek  bez  prekida  želi  divno  zlaito  svete  ljubavi  korijen  je  svih  do¬ 
bara.  Tko  doista  želi  ljubav  on  je  doista  i  traži.  A  tko  je  doista 
traži,  on  je  doista  i  nalazi.  A  tko  nju  doista  nađe,  taj  je  našao  izvor 
vode  iz  kojega  će  crpsti  spasenje  od  Gospodina.  Posl  8.35. 

Stoga,  dragi  moj  Teotime,  vičimo  dan  i  noć:  »Dođi,  Duše  Sveti, 
napuni  srca  svojih  vjernika!  Zapali  u  njima  vatru  tvoje  ljubavi!  O 
nebeska  ljubavi,  kada  ćeš  ti  do  vrha  ispuniti  moju  dušu?« 

TREĆA  GLAVA 


DA  BISMO  I'MALI  ŽELJU  ZA  NEBESKOM  LJUBAVLJU 
MORAMO  ISKLJUČITI  SVE  DRUGE  ŽELJE 

Sto  tS  misliš,  dragi  moj  Teotime?  Zašto  psi  baš  u  proljetno 
doba  češće  nego  u  neko  drugo  godišnje  doba  izgube  njuh  i  trag 
divljači?  Lovci  i  filozofi  odgovaraju  na  to  pitanje  tvrdeći,  da  su 
u  to  dotba  godine  biljke  i  cvijeće  u  svojoj  naj.b  ujni  joj  snazi.  Poradi 
toga  mnogobrojni  mirisi  koje  biljke  prosipaju  do  te  mjere  uguše 
njuh  pasa,  da  oni  više  među  tolikim  mirisima  koji  se  isparuju  iz 
zemljje  i  cvijeća  ne  znaju  ni  razabrajti  ni  slijediti  miris  plijena  za 
kojim  trče. 

Istina  je,  da  duše  koje  bez  kraja  i  konca  bujaju  u  svojim  že¬ 
ljama,  nakanama  i  planovima,  nikada  ne  žele  svetu  nebesku  lju¬ 
bav  onako  kako  treba.  One  ne  mogu  pravo  osjetiti  ljubavni  trag  i 
stope  božanskoga  zaručnika  kojega  Sveto  Pismo  uspoređuje  sa 
srndaćem  i  mladim  lanetom.  Pj  nad  pj  2.9. 

Za  ljiljan  nema  godišnjega  doba.  On  cvate  prije  ili  kasnije, 
prema  tome  posadi  li  ga  se  pliće  ili  dublje  u  zemlju.  Posadi  li  ga 
se  samo  tri  prsta  u  zemlju,  on  će  cvasti  odmah.  Posadi  li  ga  se  šest 
ili  devet  prstiju  u  zemlju,  on  će  također  cvasti  ali  zbog  toga  raz¬ 
mjerno  kasnije.  Ako  je  srce  koje  teži  za  božanskom  ljubavlju  du¬ 
boko  utonulo  u  zemaljske  i  vremenite  poslove,  ono  će  teško  i  ka¬ 
sno  procvasti.  Ali  ako  je  ono  u  svijetu  samo  toliko  koliko  to  traže 
njegove  prilike  i  njegovo  zvanje,  ti  ćeš  vidjeti  da  će  ono  vrlo  brzo 
cvasti  u  ljubavi  i  prosuti  svoj  ugodan  miris. 

U  tome  leži  razlog  da  se  sveci  povlače  u  samoću.  U  njoj  oni 
postaju  oslobođeni  od  svih  zemaljskih  briga  svjetovnoga  života  i 
zato  toliko  žarče  prianjaju  uz  nebesku  ljubav.  Radi  toga  je  sveta 
zaručnica  zatvorila  jedno  od  svojih  očiju,  da  tako  što  jače  usredo¬ 
toči  svoj  vid  u  jedinom  samom  oku  i  tim  putem  što  točnije  pogodi 
usred  srca  svojega  predragog  koje  ona  želi  raspaliti  svojom  lju¬ 
bavlju.  Pj  nad  pj  4.9.  To  je  i  razlog  da  ona  svu  svoju  kosu  drži 
tako  skupljenu  i  nagomilanu  u  jednu  pletenicu  te  se  čini  kao  da 
ima  samo  jednu  jedinu  vlas  kojom  se  ona  služi  kao  lancem  da  veže 
i  otme  srce  svojega  zaručnika  te  ga  tako  učini  robom  svoje  ljubavi. 
Ondje. 

Duše  koje  svom  ozbiljnošću  žele  ljubiti  Boga,  zatvaraju  svoju 
pamet  razgovorima  o  svjetovnim  stvarima,  da  se  što  žarče  mogu 
posvetiti  razmatranjima  o  božanskim  stvarima.  Sve  njihove  težnje 

slijede  jednu  jedinu  nakanu,  tj.  samo  ljubiti  Boga.  Jer  onaj  koji 
želi  nešto  što  on  ne  želi  radi  Boga,  time  on  manje  želi  Boga. 

Neki  redovnik  pitao  je  sv.  Egidija,  što  bi  on  morao  činiti,  da 
to  bude  najmilije  Bogu.  Sv.  Egidije  mu  je  odgovorio  pjevajući:  Je¬ 
dnu  jodnomu,  jednu  jednomu!  A  to  znači  jednu  dušu  jednomu 
Bogu.  Kada  jedno  srce  ima  mnogo  želja  i  mnogo  ljubavi,  tada  su 
one  kao  mnogo  djece  na  jednima  majčinim  prsima.  Jasno  je,  da  ta 
majčina  prsa  ne  mogu  dati  sisati  svoj  djeci  .odjedamput.  Budući  da 
sva  djeca  ne  mogu  sisati  najedamput,  tada  se  ona  natječu  koje  će 
stići  prije  a  koje  kasnije.  I  tako  navaljujući  sad  jedno  sad  drugo 
napokon  natjeraju  majčine  sise  da  presuše  i  usahnu.  Tko  ozbiljno 
teži  k  božanskoj  ljubavi,  on  mora  s  najvećom  brigom  i  svoj  duh  i 
svoje  ljubavi  i  svoje  slobodno  vrijeme  čuvati  za  nju. 


Četvrta  glava 

STALEŠKI  POSLOVI  NIMALO  NE  PRIJEČE  DUŠU  DA  ŽIVI  U 
BOŽANSKOJ  LJUBAVI 

Radoznalost,  slavoljublje,  nemir,  nepažnja  i  nepromišljenost 
s  obzirom  na  svrhu  zbog  koje  smo  mi  na  ovom  svijetu,  uzrok  su 
da  mi  imamo  tisuću  puta  više  smetnji  nego  poslova,  više  neprilika 
nego  čina,  više  briga  nego  potreba.  Dragi  moj  Teotime,  to  su  ti  te 
zapreke,  istinu  govoreći  glupe,  tašte  i  suvišne  brige  koje  mi  sebi 
tovarimo  na  leđa  i  koje  nas  odvraćaju  od  Božje  ljubavi.  Nisu  to 
nipošto  prave,  istinite  i  zakonite  dužnosti  našega  zvanja. 

David  i  poslije  njega  sv.  Ljudevit  usred  tolikih  opasnosti,  na¬ 
pora  i  poslova  usred  kojih  su  on  živjeli,  kako  u  miru  tako  i  u  ratu, 
nisu  nikada  prestajali  iskrenim  srcem  pjevati: 

Sto  traži  moje  srce  ako  ne  Boga 

Kojemu  se  svekoliko  nebo  divi? 

Među  svima  niskim  stvarima 

Za  čime  srce  moje  teži  ako  ne  za  Bogom?  Ps  72.25. 

Sv.  Bernard  nije  ništa  izgubio  od  napretka  koji  je  on  želio 
postići  u  toj  svetoj'  ljubavi,  premda  se  on  nalazio  na  dvorovima  i 
u  vojskama  velikih  knezova,  gdje  se. on  trudio  da  državničke  poslo¬ 
ve  svede  u  službu  Božje  slave.  On  je  često  mijenjao  mjesto  svoje- 

ga  boravka,  ali  nije  nimalo  mijenjao  svoje  srce.  Pogotovo  se  nije 
mijenjalo  njegovo  srce  u  njegovoj  ljubavi.  Njegovo  srce  nije  ni¬ 
kada  mijenjalo  predmet  svoje  ljubavi.  I  da  govorimo  njegovim 
vlastitim  jezikom  te  su  se  promjene  zbivale  u  njemu,  ali  on  se  nije 
mijenjao.  Sasvim  je  sigurno,  da  je  njegova  zaposlenost  bila  nada¬ 
sve  različita,  ali  on  je  bio  ravnodušan  prema  svojim  poslovima,  on 
je  bio  različan  od  svih  svojih  poslova.  On  nije  poprimao  boju  svo¬ 
jih  poslova  i  razgovora  kao  što  kameleon  poprima  boju  onih  mje¬ 
sta  na  kojima  se  nalazi.  Naprotiv!  On  je  uvijek  ostajao  ujedinjen  s 
Bogom,  uvijek  bijel  od  svete  čistoće,  uvijek  rumen  od  ljubavi  i 
uvijek  pun  poniznosti. 

Dragi  moj  Teotime!  Ja  dobro  poznam  savjet  mudrih  ljudi. 
Oni  vele:  Onaj  koji  želi  pobožno  živjeti  bježi  od  dvora  i  ostavlja 
palače.  Rijetko  se  u  vojsci  nađe  pobožnih  ljudi.  Vjera  i  svetost  su 
kćeri  mira. 

A  Izraelci  su  imali  pravo  kada  su  se  ispričavali  Babiloncima 
koji  su  ih  tjerali  da  im  pjevaju  svete  sionske  pjesme: 

Jao!  Kakva  pjesma  u  tom  jadnom  progonstvu! 

Kako  bismo  mi  mogli  te  svete  hvalospjeve  Gospodnje 

Dostojno  pjevati  u  ropstvu?  Ps  136. 

Ne  vidiš  li  ti,  da  je  'taj  siromašni  narod  ne  samo  živio  među 
Babiloncima  nego  da  je  bio  roblje  Babilonaca?  To  isto  vrijedi  i  za 
svaku  dušu.  Tkogod  je  rob  dvorskih  povlastica,  pohvala  i  pljeska 
u  palačama,  ratne  slave  i  časti,  Bože  moj,  sasvim  sigurno  možemo 
za  nj  reći,  da  on  ne  može  pjevati  hvalospjeve  Božje  ljubavi.  Ali 
tko  je  na  dvoru,  u  ratu,  u  palači  samo  zato  da  izvrši  svoju  dužnost, 
njemu  Bog  pomaže  i  božanska  dobrota  njemu  služi  kao  lijek  za 
njegovo  srce,  da  ga  sačuva  od  kuge  koja  na  tima  mjestima  vlada. 

Kada  je  u  Milanu  harala  kuga,  sveti  Karlo  se  pije  nikada  ža- 
cao  posjećivati  kuće  i  doticati  osobe  oboljele  od  kuge.  Ali,  Teotime 
moj  dragi,  on  je  posjećivao  kuće  i  doticao  oboljele  osobe  od  kuge 
samo  toliko  koliko  je  to  tražila  služba  Božja.  I  ni  zašto  on  ne  bi 
bio  išao  u  tu  opasnost  bez  prave  potrebe,  iz  straha  da  ne  počini 
grijeh  da  iskušava  Boga.  Radi  toga  njega  nije  zadesilo  nikakvo  zlo. 
Božanski  Promisao  sačuvao  je  njega  koji  je  prema  njemu  imao 
tako  čisto  povjerenje,  da  ono  nije  imalo  ni  trunka  straha  ni  nepro- 
mišljenosti. 

Na  isti  način  Bog  se  brine  za  sve  one  koji  idu  na  dvor,  u  pala¬ 
če,  u  rat  samo  po  potrebi  svoje  dužnosti.  U  toj  stvari  ne  valja  biti 
ni  tako  plašljiv  da  čovjek  propusti  učiniti  dobre  i  valjane  stvari 


546 


samo  zato  jer  neće  ići  na  ta  mjesta.  Aid  isto  tako  ne  valja  biti  ni 
tako  preuzetan  i  umišljen  pa  ići  na  njih  i  na  njima  ostati  bez  izri¬ 
čite  potrebe,  dužnosti  i  posla. 


PETA  GLAVA 

VRLO  LJUBAZAN  PRIMJER  ZA  TU  NAUKU 

Čistomu  je  Bog  čist,  dobromu  je  on  dobar,  srdačnomu  je  sr¬ 
dačan,  a  nježnomu  nježan.  Njegova  ljubav  više  puta  ga  potiče  da 
pokazuje  znakove  svetoga  maženja  prema  onim  dušama  koje  se  u 
ljubavnoj  čistoći  i  jednostavnosti  prema  njemu  vladajiu  kao  male¬ 
na  djeca. 

Jednoga  dana  sv.  Franciska  je  molila  otići j  Naše  Gospe  i  kao 
što  se  obično  događa  da  upravo  za  vrijeme  molitve  navali  neki  hi¬ 
tan  posao,  iako  čovjek  cijeli  dan  ima  obaviti  tek  jedan  jedini  va¬ 
žan  posao,  tako  je  i  ta  sveta  gospođa  bila  pozvana  od  svojega  muža, 
da  učini  neki  kućni  posao.  I  to  se  dogodilo  četiri  puta.  Trudeći  se 
da  svaki  puta  nastavi  svoj  započeti  oficij,  ona  je  bila  pozvana  i 
prisiljena  da  prekine  isti  stih  svojega  oficij  a.  Napokon  je  taj  po¬ 
sao  zbog  kojega  je  ona  tako  hitno  morala  prekidati  svoju  molitvu 
bio  dovršen.  Kada  se  ona  ponovno  vratila  svojemu  oficiju,  ona  je 
našla  taj  stih  koji  je  ona  radi  poslušnosti  tako  često  morala  osta¬ 
viti  i  koji  je  ona  isto  tako  često  ponovno  počela  moliti  od  slova 
do  slova  napisan  zlatnim  pismenima.  Njezina  pobožna  drugarica 
gospođa  Vannocie  zaklinjala  se  je,  da  je  vidjela  anđela  čuvara 
svetice  kako  piše  ta  slova.  A  to  je  i  njoj  samoj  kasnije  objavio  sv. 
Pavao.  Valladierus,  Panegirik  u  čast  sv.  Franciske  Rimske. 

Vidiš  li  ti,  dragi  moj  Teotime,  kako  je  sladak  taj  nebeski  za¬ 
ručnik  prema  slatkoj  i  vjernoj  zaručnici?  Ali  ti  vidiš  ujedno  i  to, 
da  nužni  poslovi  koje  svatko  mora  vršiti  prema  svojemu  zvanju 
nipošto  ne  umanjuju  božansku  ljubav  nego  je  naprotiv  povećavaju 
i  pozlaćuju,  da  tako  kažemo,  djelima  pobožnosti.  Slavuj  ne  ljubi 
svoju  melodiju  manje,  kada  on  u  svojemu  pjevanju  pravi  stanke 
nego  kada  on  pjeva.  Pobožna  srca  ne  ljube  ljubav  manje  kada  se 
zbog  vanjskih  potreba  odvraćaju  od  nje  nego  kada  se  mole.  Nji¬ 
hova  šutnja  i  njihov  glas,  njihova  kontemplacija,  njihov  rad  i  nji¬ 
hov  odmor  u  njima  jednostavno  jednako  pjevaju  hvalospjev  nji¬ 
hove  ljubavi. 

SESTA  GLAVA 


SVAKU  PRILIKU  VALJA  UPOTREBITI  ZA  VRŠENJE 
SVETE  LJUBAVI 

Ima  duša  koje  kuju  velike  planove  kako  bi  one  uzvišenim  či- 
nima  i  izvanrednim  trpljenjima  na  najuzvišeniji  način  mogle  slu¬ 
žiti  našemu  Gospodinu.  Ali  to  su  čini  i  tnpljenja  za  koje  one  taj 
čas  nemaju  nikakve  prilike,  a  možda  je  uopće  nikad  neće  ni 
imati.  No  one  ipak  misle,  da  su  time  načinile  djelo  velike  ljubavi. 
I  u  tome  se  one  često  vrlo  jako  varaju.  Jer  očito  je,  da  one  u  svo¬ 
joj  želji,  kako  se  njima  čini,  prigrljuju  velike  buduće  križeve,  ali 
vrlo  revno  izbjegavaju  nošenje  prisutnih  križeva  koji  su  manji. 
Nije  li  to  najveća  napast,  da  čovjek  bude  najhrabriji  u  mašti  a 
takva  kukavica  na  djelu! 

Ah!  Bože  moj,  čuvaj  nas  od  te  umišljene  revnosti  koja  vrlo 
često  na  dnu  naših  srdaca  hrani  potajno  i  tašto  samoljublje!  Ve¬ 
lika  djela  ne  leže  uvijek  na  našem  putu  ali  na  najuzvišeniji  način 
mi  možemo  svaki  čas  činiti  mala  djela,  tj.  činiti  ih  s  velikom  lju¬ 
bavlju.  Molim  te  lijepo,  dragi  moj  Teotime,  gledaj  samo  toga  sve¬ 
ca  koji  za  ljubav  Božju  daje  čašu  vode  siromašnomu  putniku  koji 
je  ožednio.  Mt  10.42.  Naoko  on  čini  sitnicu,  ali  nakana,  ljubav  i 
ljupkost  kojima  on  nadahnjuje  to  svoje  djelo  toliko  su  izvrsne,  da 
one  tu  jednostavnu  čašu  vode  pretvaraju  u  čašu  vode  za  život,  u 
čašu  vječnoga  života. 

Pčelice  sišu  med  u  ljiljanima,  u  perunikama,  u  ružama,  ali 
zato  one  ne  uhvate  manje  plijena  na  malim  sitnim  cvjetićima  ruž¬ 
marina  i  majčine  dušice.  Da!  One  na  ovim  posljednjim  cvjetovi¬ 
ma  nakupe  ne  samo  više  meda  nego  k  tome  meda  bolje  vrste  nego 
na  onim  drugim  cvjetovima.  U  tima  malim  čaškicama  nalazi  se  ne 
samo  zgusnutiji  med  nego  se  on  i  duže  vremena  drži  čist  i  nepo¬ 
kvaren.  Jednako  se  i  u  sitnim  vježbama  pobožnosti  ljubav  ne  sa¬ 
mo  Češće  vrši  nego  obično  i  mnogo  poniznije,  a  prema  tome  i  mno¬ 
go  korisnije  i  svetije. 

Teotime  moj  dragi!  Sva  sitna  i  naoko  neznatna  djela  plodono¬ 
snija  su  za  naše  duše  nego  što  mi  to  možemo  i  misliti.  Jedini  uvjet 
za  to.  jest,  da  ih  vodi  nebeska  ljubav.  No  o  tome  smo  mi  već  opšir¬ 
no  pisali  u  Filoteji:  III.3  i  33.  To  su  npr.  sva  ona  popuštanja  ću¬ 
dima  i  raspoloženjima  drugih  ljudi,  to  je  trpljenje  neotesanih  i 
neugodnih  čina  i  ponašanja  bližnjih,  to  su  pobjede  nad  našim  vla¬ 
stitim  raspoloženjima  i  strastima,  to  je  odricanje  od  naših  sitnih 
sklonosti,  to  je  borba  protiv  onoga  što  nam  je  odvratno  i  mrsko, 

to  je  iskreno  i  kratso  priznanje  naših  nesavršenosti-  to  je  nepre¬ 
kidan  trud  koja  mi  činimo  da  održimo  naše  duše  u  ravnoteži,  to 
je  ljubav  prema  našemu  -poniženju,  to  je  dobroćudno,  blago  i  lju¬ 
bazno  primanje  kojim  mti  prihvaćamo  preziranje  i  kritiziranje 
naše  službe,  našega  života,  našega  ponašanja  i  našega  rada. 


SEDMA  GLAVA 

MORAMO  SE  BRINUTI  DA  NAS  RAD  VRSIMO  VRLO  TOČNO 

Obazirući  se  na  predaju  starijih  pokoljenja  naš  Gospodin  je 
običavao  govoriiti  svojim  učenicima:  »Budite  dobri  .kovatelji  novca!« 

Ako  li  'talir  nije  od  dobroga  zlata,  ako  nema  propisanu  težinu, 
ako  nije  iskovan  prema  ,žigu  koji  je  zakon  odiredio,  nitko  ga  neće 
primiti  kao  zakonit  novac.  Ako  je  ,neki  čin  vrlo  dobar  po  svojoj 
naravi  ali  nije  ukrašen  ljubavlju,  ako  njegova  nakana  nije  pobož¬ 
na,  on  uopće  ne  može  biti  primljen  među  dobra  djela. 

Ako  ja  postim  zato  da  uštedim,  moj  post  nije  dobar  po  svojoj 
nakani  i  po  svojoj  naravi.  Ako  ja  postim  zbog  umjerenosti,  ali  ja 
u  svojoj  duši  nosim  neki  smrtni  grijeh,  tada  time  mojemu  činu 
nedostaje  njegova  težina,  jer  ljubav  je  ona  jediina  snaga  koga  daje 
težinu  svemu  onomu  što  mi  činimo.  Ako  ja  postim  jedino  iz  raz¬ 
loga  društvenih  odnosa,  tj.  zato  da  se  prilagodim  mojim  drugovi¬ 
ma,  tada  taj  čin  nije  uopće  iskovan  u  kalupu  pravovaljane  nakane. 
Ali  ako  ja  postim  radi  umjerenosti  a  nalazim  se  u  milosti  Božjoj  i 
imam  nakanu  tom  mojom  umjerenošću  svidjeti  se  božanskom  ve¬ 
ličanstvu,  tada  će  to  moje  djelo  biti  dobar  novac,  kadar  da  u  meni 
umnoži  i  poveća  bogatstvo  ljubavi. 

Sitne  male  čine  mi  vršimo  na  izvanredno  savršen  način  kada 
dh  činimo  s  koliko  je  više  moguće  čistom  nakanom  i  s  jakom  vo¬ 
ljom,  da  se  sviddmo  Bogu.  Tada  nas  ta  djela  veoma  mnogo  posve¬ 
ćuju. 

Ima  ljudi  koji  mnogo  jedu  a  uvijek  su  tanki,  mršavi,  iscrplje¬ 
ni,  mlitavi,  jer  im  probava  ne  valja.  A  ima  drugih  koji  malo  jedu 
a  uvijek  su  krepki  i  snažni,  jer  imaju  dobar  želudac.  Isto  tako  ima 
dobrih  duša  koje  čine  mnoštvo  dobrih  djela  a  ipak  vrlo  malo  na¬ 
preduju  u  ljubavi,  jer  one  ta  djela  čine  ili  vrlo  hladno  i  mlitavo 
ili  po  naravnom  nagonu  ili  naravnoj  sklonosti  više  nego  po  Bož¬ 
jem  nadahnuću  ili  nebeskoj  revnosti.  Suprotno  od  njih  tolike  dru- 

ge  duše  mnogo  manje  rade  ali  to  što  rade  čine  s  tako  svetom  vo¬ 
ljom  i  nakanom  da  postižu  krajnji  napredak  u  ljubavi.  One  imaju 
malo  talenata  ali  one  ih  tako  vjerno  upotrebljavaju  da  ih  Gospo¬ 
din  bogato  nagrađuje.  Mt  25.21 — 23. 


OSMA  GLAVA 

OPĆE  JE  PRAVILO  DA  NASA  DJELA  STAVIMO  U  SLUŽBU 

BOŽJU 

Štogod  vi  činili  i  štogod  biste  vi  mogli  činiti,  bilo  u  riječima 
bilo  u  djelima,  činite  sve  u  ime  Isusa  Krista.  Bilo  da  vi  jedete  ili 
pijete,  bilo  da  činite  koju  mu  drago  drugu  stvar,  činite  sve  na  sla¬ 
vu  Božju!  Kol  3.17.  1  Kor  10.31.  To  su  vlastite  riječi  velikoga  bo¬ 
žanskoga  Apostola.  Izlažući  ih  sv.  Toma  Akvinski  veli,  da  ih  mi 
dovoljno  provodimo  u  djelo  kaida  živimo  u  stanju  svete  ljubavi. 
Kada  mi  živimo  u  stanju  ljubavi  tada  mi  doduše  nemamo  isklju¬ 
čivu  i  svjesnu  nakanu,  da  svako  djelo  čtinimo  za  Doga,  ali  ta  je 
nakana  uključena  i  sadržana  u  jedinstvu  i  sjedinjenju  s  Bogom. 
Po  toj  nakani  sve  dobro  koje  mi  možemo  učiniti  zajedno  s  nama 
samima  posvećeno  je  božanskoj  dobroti.  Nije  potrebno  da  dijete 
koje  ostaje  u  kući  i  pod  vlašću  oca  izrično  izjavljuje,  da  sve  ono 
što  stekne  stiče  svojemu  ocu.  Budući  da  osoba  djeteta  pripada  nje¬ 
govu  ocu  to  i  sve  drugo  što  pripada  toj  osobi  pripada  također  ocu. 
Tako  je  isto  dosta  i  to  da  smo  mi  po  ljubavi  Božjoj  djeca  Božja  i 
da  time  samim  sve  ono  što  činimo  učinimo  namijenjeno  na  slavu 
Božju. 

Zato  je,  dragi  moj'  Teotime,  istina  ono  što  srno  mi  rekli  na  jed¬ 
nome  drugom  mjestu.  Stablo  masline  koje  je  zasađeno  blizu  vinove 
loze  daje  njoj  svoj  dkus.  Tako  isto  i  ljubav  kada  se  nalazi  uz  druge 
kreposti  predaje  njima  svoju  savršenost.  Ali  je  istina  i  to,  da  cije¬ 
pi  li  se  vinova  loza  na  maslinu,  tada  joj  maslina  ne  samo  predaje 
svoj.  savršeniji  okus  nego  joj  daje  udjela  i  u  svojemu  vlastitom 
soku.  Prema  tomu  ni  ti  se  nemoj  zadovoljiti  time,  da  imaš  ljubav 
i  s  njome  izvršavanje  kreposti  nego  nastoj  oko  toga  da  po  njoj  i 
za  nju  vršiš  kreposti  tako  da  se  one  s  pravom  mogu  pripisivati  njoj. 

Kada  neki  slikar  drži  i  vodi  ruku  svojega  učenika  crte  koje  iz 
toga  proizađu  pripisuju  se  u  prvom  redu  slikaru.  Jer  ukoliko  je 
učenik  i  pridonio  kretanju  svoje  ruke  i  pritiskivanju  kista,  to  je 

i  učitelj  sa  svoje  strane  toliko  pridonio  kretanju  učenikove  ruke  i 
njezinu  pritiskanju  kista,  da  njemu  pripada  čast  za  sve  ono  što  je 
na  toj,  slici  lijepo  i  .dobro.  Ali  zato  nećemo  ništa  manje  hvaliti 
učenika  zbog  gipkosti  kojom  je  on  prilagodio  svoje  kretanje  vođe¬ 
nju  učiteljeve  ruke.  O  kako  su  uzvišena  djela  kreposti  kada  im  bo¬ 
žanska  ljubav  utisne  svoje  sveto  vođenje,  tj.  kada  su  ona  izvrše¬ 
na  na  poticaj  ljubavi. 

A  to  se  događa  na  različite  načine. 

Pobuda  božanske  ljubavi  vrši  poseban  utjecaj  savršenosti  na 
kreposna  djela  onih  koji  su  se  na  poseban  način  posvetili  Bogu  da 
mu  zauvijek  služe.  To  su  biskupi  i  svećenici  koji  se  po  sakramentu 
svetoga  reda  ii  po  duhovnom  biljegu  koji  se  nikada  ne  može  izbri¬ 
sati  u  trajnoj  službi  posvećuju  Bogu,  kao  robovi  koji  su  javno 
žigosani  i  obilježeni.  To  su  nadalje  redovnici  i  redovnice  koji  su 
se  po  svojim  bilo  jednostavnim  bilo  svečanim  zavjetima  žrtvovali 
Bogu  kao  žive  i  razumne  žrtve.  Rim  12.1.  Takvi  su  svi  oni  koji  su 
stali'  u  red  pobožnih  kongregacija  i  koji  su  se  tako  zauvijek  posve¬ 
tili  Božjoj  slavi.  Takvi  su  još  i  oni  koji  hotimično  i  namjerno 
stvaraju  duboke  i  jake  odluke  da  slijede  volju  Božju,  koji  u  tu 
svrhu  obavljaju  duhovne  vježbe  od  više  dana  sa  željom,  da  u  tima 
duhovnim  vježbama  različitim  trudom  i  naporom  izvježbaju  svoje 
duše  za  potpunu  obnovu  njihova  života.  To  je  bila  sveta  i  dobro 
poznata  metoda  starim  kršćanima,  no  koja  je  kasnije  nažalost  go¬ 
tovo  sasvim  pala  u  zaborav,  dok  je  nije  opet  povratio  u  život  i  u 
upotrebu  u  vrijeme  naših  otaca  veliki  sluga  Božji  sv.  Ignacije 
Lojola. 

Ja  znam  da  mnogi  drže,  da  ta  naša  sasvim  općenita  obveza  nas 
samih  ne  proširuje  svoju  moć  i  ne  prenosi  svoj  utjecaj  na  ona  djela 
koja  mi  činimo  poslije  toga,  osim  utoliko  ukoliko  mi  u  njihovu 
vršenju  posebice  ne  provodimo  u  život  pobudu  ljubavi,  izričito  je 
posvećujući  Božjoj  slavi.  Ali  zajedno  sa  sv.  Bonaventurom  ipak  svi 
priznaju  i  svd  ga  hvale  u  tome  pogledu:  ako  sam  ja  u  svojemu  srcu 
odlučio  radi  Boga  pokloniti  sto  talira,  a  zatim  tu  svotu  razdijelim 
kako  mi  se  svidi  jer  je  moj  duh  postao  rastresen  i  nepažljiv,  to  je 
ipak  ta  podjela  izvršena  iz  ljubavi,  jer  ona  proizlazi  iz  prve  odluke 
koju  mi  je  božanska  ljubav  nadahnula  i  potaknula  me  da  po¬ 
klonim  sve  zajedno. 

Ali  molim  te  lijepo,  dragi  moj  Teotime,  kakva  je  razlika  između 
onoga  čovjeka  koji  žrtvuje  Bogu  sto  talira  i  onoga  koji  mu  žrtvuje 
sva  svoja  djela?  Dakako,  nema  druge  razlike  osim  što  jedan  žrtvuje 
veći  iznos  novca  a  drugi  veći  iznos  djela.  Pa  zašto  dakle,  molim 
te  lijepo,  ne  bismo  mogli  smatrati,  da  jedan  i  drugi  dijele  pojedi- 

naćne  isplate  njihovih  iznosa  na  temelju  njihovih  prvih  zamisli  i 
odluka?  Prema  tome  dakle  kada  onaj  prvi  dijeli  svoje  talire,  ne 
pazeći  na  svakoga  od  njih  posebno,  ostaje  trajno  pod  utjecajem 
svoje  prve  nakane,  zašto  isto  tako  i  drugi,  kada  dijeli,  svoja  dobra 
djeda  ne  bi  isto  tako  uživao  plodove  svoje  prve  nakane?  Onaj  koji 
je  odlučno  od  sebe  načinio  poniznoga  roba  božanske  dobrote,  do¬ 
sljedno  tomu  činu  on  je  toj  istoj  dobroti  posvetio  također  i  sva 
svoja  dobra  djela. 

O  toj  istin/i  svaki  bi  čovjek  trebao  jedan  puta  u  svojemu  životu 
načiniti  dobre  duhovne  vježbe.  Njihova  svrha  bi  bila  to,  da  on  u 
njima  dobro  očisti  svoju  dušu  od  svakoga  grijeha  i  da  zatim  načini 
iskrenu  i  čvrstu  odluku  ubuduće  živjeti  potpuno  za  Boga,  kako 
smo  mi  to  pokazali  u  prvomu  dijelu  našega  »Uvoda  u  pobožni  ži¬ 
vot«.  Zatim  mi  moramo  bar  jedanput  na  godinu  načiniti  dobar  pre¬ 
gled  naše  savjesti  i  obnovu  prve  odluke,  kako  smo  mi  to  opisali  u 
petom  dijelu  ove  knjige  tako  da  te,  dragi  moj  Teotime,  ovdje  na  to 
samo  upućujemo. 

Istina  je,  sveti  Bonaventura  tvrdi,  da  čovjek  koji  je  stekao  tako 
veliku  sklonost  i  naviku  činiti  dobro  da  ga  čini  često,  a  da  time 
ne  poklanja  posebnu  pažnju  svakom  činu,  on  tima  činima  ipak  stiče 
velike  zasluge.  Te  su  zasluge  oplemenjene  ljubavlju  iz  koje  one 
potječu,  jer  ona  je  korijen  i  prvi  izvor  te  sretne  navike,  te  lakoće 
i  te  spremnosti. 


DEVETA  GLAVA 

JOS  NEKA  DRUGA  SREDSTVA  KOJA  NAM  POMAŽU  DA 
NAŠA  DJELA  JOS  POJEDINACNIJE  PRILAGODIMO 
BOŽJOJ  LJUBAVI 

Kada  paunice  legu  na  potpuno  bijelim  mjestima,  tada  je  ii  sva 
paunčad  bijela.  I  kada  su  naše  nakane  u  Božjoj  ljubavi  u  vrijeme 
dok  mi  namjeravamo  učiniti  neko  dobro  djelo  ili  kada  mi  prigrlju- 
jemo  neko  zvanje,  tada  svi  čini  koji  poslije  toga  slijede  poprimaju 
vrijednost  od  svete  ljubavi  i  stiču  plemenitost  ljubavi  koja  je  nji¬ 
hova  majka  i  koja  njih  rađa,  Jer  tko  ne  vidi,  da  čini  koji  su  svoj¬ 
stveni  mojemu  zvanju  ili  koje  moja  nakana  pretpostavlja  ovise  od 
toga  prvoga  izbora  ili  od  te  prve  odluke  koju  sam  ja  načinio. 

Ali,  dragi  moj  Teotime,  tu  ne  treba  stati.  Da  bismo  mnogo 
više  napredovali  u  pobožnosti,  treba  ne  samo  na  početku  našega 

obraćenja,  nego  i  sve  godine  poslije  toga  sav  naš  život  i  sva  naša 
djela  namijeniti  Bogu.  Ta,  njemu  ih  moramo  prikazivati  sve  dane 
u  našoj  jutarnjoj  vježbi  kako  sam  ja  to  već  izložio  u  Filoteji.  Jer 
u  tome  dnevnom  obnavljanju  našega  prikazivanja  mi  razlijevamo 
na  naša  djela  jakost  i  snagu  Božje  ljubavi,  jer  opet  i  opet  iznova 
posvećujemo  naše  srce  božanskoj  slavi.  A  to  ponavljanje  je  siguran 
put  kojim  se  uvijek  sve  više  i  više  posvećujemo. 

Osim  toga  sto  i  sto  puta  na  dan  posvećujemo  naš  život  božan¬ 
skoj  ljubavi  talko  da  izgovaramo  strelovite  molit  viče,  da  uzdižemo 
svoje  srce  i  da  provodimo  duhovne  vježbe.  Jer  te  svete  vježbe 
bez  prekida  upućuju  i  bacaju  naš  duh  prema  Bogu,  a  odmah  po¬ 
slije  toga  nose  k  njemu  i  sva  naša  djela.  A,  molim  te  lijepo,  kako 
bi  i  moglo  biti  drugačije  nego  da  duša  koja  se  naučila  od  jutra  do 
mraka  letjeti  prema  božanskoj  dobroti  i  koja  svaki  trenutak  uzdiše 
riječi  ljubavi,  koja  svoje  srce  uvijek  drži  na  grudima  toga  nebe¬ 
skoga  Oca,  bude  procijenjena  kao  duša  koja  sva  svoja  djela  radi 
u  Bogu  i  za  Boga? 

Ona  koja  govori:  »Da!  Gospodine!  Ja  sam  tvoja!  Ps  118.94.  Moj 
predragi  je  sav  moj  i  ja  sam  sva  njegova.  Pj  nad  pj  2.16.  Moj 
Bože,  ti  sve  moje!  O,  Isuse,  ti  si  moj  život!  Ah,  tlko  će  mi  dati 
milost,  da  ja  umrem  samoj  sebi  tako  da  živim  samo  za  tebe?  Oh 
ljubiti!  Ah  sve  više  i  više  ljubiti!  Ah,  umrijeti  samomu  sebi!  Ah 
živjeti  samo  za  Boga!  Ah  biti  samo  u  Bogu!  O  Bože  moj,  ono  što 
nisi  ti,  za  mene  nije  ništa!«  Ta  reci,  dragi  moj  Teotime,  ne  posve¬ 
ćuje  li  duša  koja  tako  govori  neprestano  sva  svoja  djela  božan¬ 
skomu  zaručniku? 

Blažena  duša  koja  se  jedan  puta  temeljito  odrekla  same  sebe 
i  koja  se  potpuno  predala  u  ruke  Božje,  kako  smo  o  tome  naprijed 
opširnije  govorili.  IX.16.  Jer  poslije  toga  za  nju  je  dosta  samo  jedan 
malen  uzdah,  jedan  pogled  na  Boga  pa  da  ona  opet  obnovi  odri¬ 
canje  same  sebe,  predanje  i  prikazanje  same  sebe  s  izrićitom  ispo- 
vješću,  da  ona  neće  ništa  drugo  nego  samo  Boga  i  za  Boga  i  da 
ona  ne  ljubi  ni  sebe  ni  stvari  ovoga  svijeta  nego  samo  u  Bogu  i 
radi  Božje  ljubavi. 

Jasno  je  dakle,  da  ta  vježba  neprekidnih  uzdisaja  imade  svoja 
svojstva  koja  će  sva  naša  djela  predati  na  raspolaganje  ljubavi 
Božjoj.  Prije  svega  to  vrijedi  i  to  u  vrlo  obilnoj  mjeri  za  svag¬ 
dašnja,  mala  i  redovita  djela  našega  života. 

Sto  se  tiče  velikih  djela  koja  sa  sobom  povlače  posljedice  umje¬ 
sno  je  poslužiti  se  slijedećom  metodom.  Njome  ćemo  postići  veoma 
važan  probitak.  O  njoj  sam  ja  već  natuknuo  na  drugomu  mjestu. 
VIII. 14. 

U  tima  zgodama  uzdignimo  naša  srca  i  naše  duše  k  Bogu.  Za¬ 
dubimo  se  u  razmišljanje  o  svetoj  i  slavnoj  vječnosti.  Pustimo  naše 
misli  neka  se  malo  zadrže  u  tomu  razmišljanju.  Promatrajmo  kako 
nas  je  to  sve  vrijeme  božanska  dobrota  nježno  milovala,  kako  je 
u  svojoj  ljubavi  za  naše  spasenje  odredila  sva  prikladna  sredstva 
a  osobito  priliku  da  činimo  dobro  koje  nam  se  taj  čas  nudi  ili  da 
pretrpimo  zlo  koje  nas  stigne.  Kada  smo  to  učinili,  da  tako  kažem, 
raširimo  i  podignimo  svoje  ruke  poneseni  našim  pristankom,  tj. 
nježno,  revno  i  sa  svom  ljubavlju  prigrlimo  bilo  dobro  koje  nam 
se  nudi  da  ga  učinimo  bilo  zlo  koje  nam  valja  pretrpjeti.  Pomislimo 
da  je  Bog  to  odvijeka  htio,  da  mu  se  mi  svidimo  i  da  se  pokorimo 
njegovom  božanskom  Promislu. 

Promatrajmo  velikoga  sv.  Karla  (Carolus  a  Basilica  Petri 
Bascape,  Život  sv.  Karla,  4.  knjiga)  u  vrijeme  kada  je  kuga  napala 
njegovu  biskupiju.  On  je  podigao  svoju  hrabrost  što  je  više  mogao 
usredotočivši  je  u  samom  Bogu.  I  učvrstivši  se  tako  u  samom  Bogu 
on  je  pažljivo  promatrao,  kako  je  božanski  Promisao  taj  bič  bio 
već  u  vječnosti  pripravio  i  namijenio  svojemu  narodu.  Taj  isti 
Promisao  je  dalje  odredio,  da  se  on,  dok  taj  bič  hara,  nježno  brine 
za  svoj  narod  i  služi  mu,  da  svim  srcem  tješi  ucviljene  i  pomaže 
im,  jer  je  on  baš  u  toj.  nesreći  bio  duhovni  otac,  pastir  i  biskup 
toga  kraja.  Kada  je  dakle  on  sebi  predstavio  veličinu  muka,  patnji 
i  opasnosti  kojima  se  zbog  te  tragedije  morao  podvrći,  on  se  u 
duhu  prinio  za  žrtvu  Božjemu  sviđanju,  nježno  je  zagrlio  svoj 
križ  i  nasljedujući  sv.  Andriju  iz  dna  svojega  srca  on  je  uskliknuo: 
»Zdravo,  dragocjeni  križu!  Ja  te  pozdravljam  blažena  muko!  O 
sveta  boli  kako  si  mi  draga,  jer  ti  si  potekla  iz  krila  toga  lju¬ 
baznoga  Oca  vječnoga  milosrđa  koji  je  tebe  htio  od  vječnosti  i 
koji  te  je  odredio  mojemu  dragomu  narodu  i  meni!  O  Križu,  moje 
te  srce  hoće,  jer  te  je  htjelo  srce  mojega  Boga.  O  Križu!  Moja 
duša  te  grli  i  miluje  svom  svojom  ljubavlju!« 

Na  taj  način  moramo  mi  pristupati  najtežim  zadaćama  i  pri¬ 
hvaćati  najgore  muke  koje  nas  mogu  stići.  Međutim  kada  one  po- 
traju  duže  vremena  bit  će  potrebno  od  vremena  do  vremena  pa  i 
vrlo  često  ponoviti  tu  vježbu,  da  što  korisnije  nastavimo  jedinstvo 
naše  volje  s  onim  što  se  Bogu  sviđa.  A  to  možemo  učiniti  tako  da 
izgovaramo  ovu  kratku  ali  ipak  božansku  izjavu  njegova  Sina:  »Da! 
Vječni  Oče!  Ja  to  hoću  iz  svega  mojega  srca  jer  se  to  tebi  sviđa!« 
Mt  11.26.  Bože  moj!  Dragi  moj  Teotime,  koliko  li  je  blago  u  toj 
vježbi! 

POTICAJ  DA  NASU  SLOBODNU  VOLJU  ŽRTVUJEMO  BOGU 

Žrtvi  sv.  Karla  ja  dodajem  ovdje  još  žrtvu  velikoga  patrijarha 
Abrahama.  Ona  je  živa  slika  najjače  i  najiskrenije  ljubavi  koju 
uopće  možemo  zamisliti  u  kojemu  mu  drago  stvoru. 

Nema  sumnje  Abraham  je  žrtvovao  sve  svoje  najjače  naravne 
želje  koje  j,e  mogao  imati  kada  je  čuo  glas  Božji  koji  mu  je  govo¬ 
rio:  »Iziđi  iz  sivoje  zemlje  i  odtavri  svajiu  rodbinu  i  kuću  svojega 
oca  i  dođi  u  zemfl'ju  koju  6u  ti  ja  pokazafti.«  Post  12.1.  Abraham  je 
odmah  ostavio  sve  i  spremno  se  dao  na  put  a  da  nije  ni  znao 
kamo  ide.  Hebr  11.8.  Nisu  ga  uzdrmale  ni  slatka  ljubav  prema  do¬ 
movini,  ni  dragi  razgovori  s  rođacima,  ni  radosti  očinske  kuće. 
Smiono  i  gorljivo  Abraham  je  krenuo  na  put  i  ići  će  sve  dalje  i 
dalje  od  zavičaja  sve  do  onoga  časa  kada  će  se  Bogu  svidjeti  da 
ga  vodi.  Dragi  moj  Teotime,  koliko  li  samoprijegora,  koliko  li  odri¬ 
canja  u  Abrahamovu  vladanju!  Nitko  ne  može  savršeno  ljubiti 
Boga,  ako  ne  ostavi  sklonosti  za  prolazne  stvari. 

Ali  to  sve  nije  ništa  u  usporedbi  s  onim  što  je  Abraham  po¬ 
slije  toga  učinio.  Kada  ga  je  Bog  dva  puta  pozvao  i  kada  je  on 
vidio,  da  je  Abraham  spreman  poslušati,  on  mu  je  rekao:  »Uzmi 
Izaka,  tvoje  jedino  dijete  koje  ti  ljubiš  i  idi  u  zemlju  viđenja. 
Tamo  ćeš  ga  prinijeti  kao  žrtvu  na  jednom  od  brda  koje  ću  ja 
tebi  pokazati.«  Post  22.  I  gle!  Mi  vidimo,  da  taj  zaista  velik  čovjek 
odmah  kreće  na  put  zajedno  sa  svojim  sinom  kojega  je  on  toliko 
ljubio  i  koji  zaslužuje  toliku  ljubav.  Kada  su  prevalili  tri  dana 
puta  stigli  su  do  podnožja  planine.  Tu  je  Abraham  ostavio  svoje 
sluge  i  svojega  magarca.  Drva  koja  su  potrebna  za  žrtvu  Abraham 
natovaruje  na  leđa  svojega  sina  Izaka  a  za  sebe  je  zadržao  da 
nosi  oštar  velik  nož  i  vatru.  I  kada  su  se  tako  uspinjali  na  brdo  to 
drago  dijete  Izak  zapita  svojega  oca:  »Moj  oče!«  A  otac  mu  na  to 
odgovori:  »Sto  želiš,  moj  sine!«  Na  to  će  dijete:  »Evo  drva  i  vatra 
su  tu,  ali  gdje  je  ovca  za  žrtvu?«  Tada  mu  otac  uzvrati:  »Dijete 
moje,  Bog  će  se  pobrinuti  za  žrtvenu  ovcu!« 

I  kada  su  oni  stigli  na  određeno  brdo,  Abraham  je  tu  odmah 
podignuo  oltar,  priredio  na  njemu  drva,  svezao  svojega  Izaka  i 
smjestio  ga  na  cjepanice.  Potom  on  raširi  svoju  desnu  ruku,  zgrabi 
i  povuče  k  sebi  svoj  nož,  digne  ruku  i  upravo  kada  je  kanio  zadati 
udarac  kojim  bi  žrtvovao  svoje  dijete,  gle,  anđeo  s  neba  poviče: 
»Ahrahame!  Abrahame!«  Abraham  odgovori:  »Evo  me.  Tu  sam!« 
Anđeo  mu  reče:  »Ne  ubijaj  dijete!  Sada  je  dosta!  Ja  sam  se  uvjerio, 

da  se  ti  bojiš  Boga  i  nisi  iz  ljubavi  prema  meni  poštedio  ni  svojega 
jedinca  sina!«  Poslije  toga  Abraham  odveže  Izaka,  uzme  ovna  koji 
se  svojim  rogovima  bio  zapleo  u  grmlje  kupina  i  njega  prinese  za 
žrtvu. 

Dragi  moj  Teotime,  svaki  čovjek  koji  pogleda  ženu  svojega 
bližnjega  s  pohotljivom  željom  već  je  počinio  preljub  u  svojemu 
srcu.  Mt  5.28.  Tako  isto  onaj  koji  je  svezao  svojega  sina  u  namjeri 
da  ga  žrtvuje,  on  ga  je  žrtvovao  u  svojemu  srcu.  Ah!  Molim  te 
dakle  pogledaj,  kakvu  je  žrtvu  taj  sveti  čovjek  prinio  u  svojemu 
srcu!  To  je  neusporediva  žrtva.  To  je  žrtva  koju  ne  možemo  nikada 
dosta  procijeniti.  To  je  žrtva  koju  ne  možemo  nikada  dosta  hvaliti. 
Jer,  o  Bože  moj,  tko  bi  mogao  razlikovati  koja  je  od  dviju  ljubavi 
veća,  je  li  ona  Abrahamova  kojom  je  on  da  se  svidi  Bogu  žrtvovao 
svoje  tako  ljubazno  dijete  ili  ljubav  toga  djeteta  koje,  da  se  svidi 
Bogu,  doista  prihvaća  tu  žrtvu  i  želi  biti  žrtvovano,  u  tu  se  svrhu 
daje  vezati,  daje  se  poleći  na  drva  i  kao  slatko  janje  mirno  čeka 
udarac  smrti  od  drage  ruke  svojega  dobroga  oca? 

Što  se  mene  tiče,  ja  više  volim  oca  zbog  njegove  strpljivosti, 
ali  ja  isto  tako  odvažno  ističem  zaslugu  sina  zbog  njegove  veliko¬ 
dušnosti.  Jer  s  jedne  strane  istina  jest  čudo,  ali  ne  tako  veliko 
kada  gledamo  Abrahama  koji  je  već  star,  iskusan  i  usavršen  u 
znanosti  koja  uči  ljubiti  Boga,  koji  je  osim  toga  ojačan  najnovijim 
viđenjem  i  Božjom  riječju,  koji  .prihvaća  ovaj  krajnji  napor  vjer¬ 
nosti  i  ljubavi  prema  Bogu  kojega  je  on  tako  često  osjetio  i  toliko 
puta  uživao  u  njegovoj  dobroti  i  providnosti.  Ali  kada  gledamo 
Izaka  koji  je  još  sav  u  proljeću  svojega  života,  koji  je  još  potpuni 
novak  i  praivi  pravcati  naučnik  u  umjetnosti  ljubiti  svojega  Boga, 
da  se  na  samu  riječ  svojega  oca  prinosi  za  žrtvu  nožu  i  vatri,  da 
postane  žrtva  poslušnosti  božanskoj  volji,  tada  je  to  događaj  koji 
nadilazi  svako  čuđenje. 

Ali,  s  druge  strane  opet,  dragi  moj  Teotime,  ne  vidiš  li  ti,  da 
Abraham  više  od  tri  dana  u  svojoj  duši  žvače  i  valja  gorku  misao 
i  odluku  te  teške  žrtve?  Nemaš  ld  ti  sažaljenja  i  sućuti  za  njegovo 
očinsko  srce  u  trenutku  kada  se  on  penje  na  brdo  sam  sa  svojim 
sinom,  tim  djetetom  bezazlenijim  od  golubice  pa  kada  to  dijete 
njega  pita:  »Oče  moj,  a  gdje  je  žrtva?«,  a  otac  mu  odgovara:  »Sinko 
moj',  Bog  će  se  pobrinuti!«  Misliš  li  ti,  da  nježnost  toga  djeteta 
koje  je  na  svojim  leđima  nosilo  drva  i  poslije  toga  ih  mirno  i  strp¬ 
ljivo  naslagalo  na  oltar  nije  ganula  srce  toga  blagog  oca?  O  srce, 
kojemu  se  anđeli  dive  i  koje  sam  Bog  veliča! 

Ah,  Gospodine  moj  Isuse,  kada  će  se  napokon  dogoditi  to,  da 
mi  najprije  žrtvujemo  tebi  sve  ono  što  mi  imamo  a  zatim  i  sve 
ono  što  mi  jesmo?  Kada  ćemo  mi  kao  žrtvu  paljenicu  tebi  žrtvovati 

našu  slobodnu  volju,  to  jedino  dijete  našega  duha?  Kada  ćemo  mi 
nju  svezati  i  položiti  na  žrtveni  oltar  tvojega  križa,  tvojega  trnja, 
tvojega  koplja,  da  ona  kao  ovčica  postane  draga  žrtva  tvojemu 
sviđanju  tako  da  ona  umre  i  da  bude  spaljena  na  vatri  i  na  oštrici 
tvoje  svete  ljubavi? 

O  draga  slobodna  voljo  mojega  srca!  Kako  bi  to  bilo  dobro  za 
tebe,  da  ti  budeš  svezana  i  položena  na  križ  božanskoga  Spasitelja! 
O  kako  je  za  tvoju  sreću  poželjno,  da  ti  umreš  samoj  sebi,  da  da 
zauvijek  goriš  kao  žrtva  paljenica  tvojemu  Gospodinu! 

Dragi  moj  Teotime!  Naša  slobodna  volja  nije  nikada  tako  slo¬ 
bodna  kao  kada  je  ona  robinja  Božje  volje.  Kao  što  ona  nije  ni¬ 
kada  takva  robinja  kao  onda  kada  služi  našemu  vlastitom  htijenju. 
Nikada  ona  ne  živi  toliko  koliko  živi  onda  kada  umre  samoj  sebi, 
niti  je  ikada  tako  mrtva  kao  onda  kada  živi  samoj  sebi. 

Mi  imamo  slobodu  činiti  dobro  i  zlo.  Ali  izabrati  zlo,  to  ne 
znači  islužiti  se  našom  slobodnom  voljom  nego  to  znači  zlaupotrebiti 
tu  našu  slobodnu  volju.  Odreknimo  se  te  nesretne  slobode  i  pod- 
vrgnimo  zauvijek  našu  slobodnu  volju  nebeskoj  ljubavi!  Načinimo 
od  nas  robove  svete  ljubavi!  Jer  njezini  su  robovi  sretniji  nego  kra¬ 
ljevi!  Pa  ako  bi  naša  duša  ikada  htjela  upotrebiti  svoju  slobodu 
protiv  naših  odluka,  da  vječno  i  bez  pridržaja  služimo  Bogu,  o 
zaboga,  žrtvujmo  tada  tu  svoju  slobodnu  volju  i  učinimo  da  ona 
umre  samoj  sebi  pa  da  živi  Bogu. 

Tko  bude  htio  sebeljublje  sačuvati  na  ovome  svijetu,  taj  će  ga 
izgubiti  za  vječnu  ljubav  na  drugomu  svijetu.  A  tko  će  ga  izgubiti 
za  ljubav  Božju  na  ovomu  svijetu,  taj  će  ga  za  istu  ljubav  saču¬ 
vati  na  drugiomu  sivijetu.  Mt  10.39.  Mk  8.35.  Iv  12.25.  Tko  će  svojemu 
sebeljublju  dati  slobodu  na  ovomu  svijetu,  on  će  biti  kmet  i  rob 
na  drugomu  svijetu.  A  tko  će  ga  podvrgnuti  križu  na  ovomu  svijetu, 
taj  će  biti  slobodan  na  drugomu  svijetu.  Tamo  će  on  biti  sav  uronuo 
u  beskrajnom  uživanju  božanske  dobrote,  a  njegova  će  se  sloboda 
pretvoriti  u  ljubav,  a  ljubav  u  slobodu,  a  sloboda  u  neizrecivo  bla¬ 
ženstvo.  Bez  ikakva  truda  i  bez  ikakve  muke,  bez  ikakva  odupi¬ 
ranja  i  protivljenja  mi  ćemo  nepromjenljivo  i  vječno  ljubiti  Stvo¬ 
ritelja  i  Spasitelja  naših  duša. 

JEDANAESTA  GLAVA 


POTICAJI  KOJI  NAS  VODE  K  SVETOJ  LJUBAVI 

Sv,  Bonaventuira  (Amatarium).  O.  Ljudevit  Granadski,  O.  Lju¬ 
devit  Pontski,  Fr.  Diego  de  Stella  dovoljno  su  napisali  o  tome 
predmetu.  Ja  ću  se  zadovoljiti  time,  da  oznaćim  samo  one  točke 
kojih  sam  se  ja  dotaknuo  u  ovoj  raspravi. 

Božanska  dobrota  promatrana  u  samoj  sebi  nije  samo  prvi  po¬ 
ticaj  među  svima  ostalima  nego  je  ujedno  i  najplemenitiji  i  naj¬ 
snažniji  poticaj.  Božanska  dobrota  je  poticaj,  koji  ushićuje  i  zanosi 
blažene  u  nebu,  koji  ispunja  sve  njihovo  blaženstvo.  Kako  čovjek 
može  imati  sirce,  a  ne  ljubiti  tu  beskrajnu  dobrotu?  O  tome  pred¬ 
metu  smo  mi  opširnije  pisali  u  drugoj  i  devetoj  glavi  druge  knjige 
i  od  osme  glave  treće  knjige  pa  sve  do  kraja  iste  knjige,  kao  i 
u  drugoj  glavi  desete  knjige. 

Drugi  poticaj,  je  naravni  Božji  Promisao  prema  nama,  stvara¬ 
nje  i  uzdržavanje,  kako  smo  o  tome  govorili  u  trećoj  glavi  druge 
knjige. 

Treći  je  poticaj  nadnaravni  Božji  Promisao  prema  nama,  tj. 
Otkupljenje  koje  je  Bog  nama  pripravio.  A  to  sam  ja  protumačio 
u  glavama  4,  5,  6  i  7  druge  knjige. 

Četvrti  poticaj  jest  razmišljanje  o  tome  kako  Bog  ostvaruje 
taj  Promisao  i  to  otkupljenje,  kako  on  svakomu  pojedinomu  od  nas 
daje  svoje  milosti  i  svoje  pomoći  koje  su  nam  potrebne  za  spa¬ 
senje.  O  tome  smo  mi  raspravljali  u  drugoj  knjizi  počevši  od  osme 
glave  pa  dalje  i  u  trećoj  knjizi  od  početka  pa  sve  do  šeste  glave. 

Peti  poticaj  je  vječna  slava  koju  je  božanska  dobrota  za  nas 
odredila  koja  je  punina  božanskih  dobročinstava  prema  nama,  a  o 
kojoj  smo  mi  iscrpno  pisali  u  trećoj  knjizi  od  devete  glave  pa  sve 
do  kraja. 


DVANAESTA  GLAVA 

VRLO  KORISTAN  NAČIN  DA  PRIMIJENIMO  TE  POTICAJE 

Očito  je,  da  ti  svi  poticaji  mogu  u  našoj  duši  zapaliti  dubok  i 
snažan  žar  ljubavi.  Ali  u  tu  svrhu  mi  moramo  učiniti  slijedeće. 

1.  Kada  smo  jedan  od  tih  poticaja  općenito  promotrili,  moramo 
ga  zatim  pojedinačno  primijeniti  na  same  sebe.  Uzmimo  na  primjer 


558 


ovako:  O  kako  je  velik  i  dostojan  ljubavi  taj  silni  Bog,  koji  je  u 
svojoji  dobroti  dao  svojega  Sina  da  otkupi  cijeli  svijet!  Da!  To  vri¬ 
jedi  uopće  za  sav  svijet,  za  sve  ljude.  Ali  na  poseban  način  to 
vrijedi  za  mene  koji  sam  prvi  od  tih  grešnika.  Tim  1.16,  Da!  Ja 
velim:  »On  je  mene  ljubio!  Jest!  Baš  mene!«  Ja  velim:  »Mene  takva 
kakav  ja  jesam  i  za  mene  on  se  izručio  mukama.«  Gal  2.10. 

2.  Treba  božanska  dobročinstva  promatrati  u  njihovom  prvom 
i  vječnom  početku.  O  zaboga,  Teotime  moj  dragi,  gdje  je  ta  ljubav 
koju  bismo  mi  mogli  imati,  a  koja  bi  bila  dostojna  neizmjerne 
dobrote  našega  Stvoritelja  koji  je  od  vječnosti  zamislio  i  nakanio 
da  nas  stvori,  uzdržava,  upravlja,  otkupi,  spasi  i  proslavi  kalko  sve 
zajedno  tako  i  svakoga  pojedinca  napose.  Ah!  Tko  sam  bio  ja  kada 
još  nisam  ni  postojao!  Tko  sam,  velim,  ja  i  sada  dok  jesam  nešto, 
ako  nisam  ništa  drugo  nego  običan,  sićušan  zemaljski  crv?  A  među¬ 
tim  već  iz  beškrajnosti  svoje  vječnosti  on  je  mislio  na  mene  mi¬ 
slima  svojega  blagoslova.  Jer  29.11.  On  je  smislio,  označio  i  odre¬ 
dio  sat  mojega  rođenja,  mojega  krštenja,  sva  nadahnuća  koja  će 
on  meni  dati,  ukratko  sva  dobročinstva  koja  će  mi  on  učiniti  i 
pokloniti.  Ima  li  dakle  dobrote  koja  je  ravna  toj  dobroti! 

3.  Božanska  dobročinstva  moramo  promatrati  u  njegovom  dru¬ 
gom  izvoru  po  kojemu  ona  i  nose  svoju  zaslužnost.  Jer,  nije  li 
tebi,  dragi  moj  Teotime,  poznato,  da  je  veliki  svećenik  staroga 
zavjeta  na  svojim  ramenima  i  na  svojim  prsima  nosio  imena  djece 
Izraelove?  To  znači  on  je  nosio  dragocjeno  kamenje  na  kojemu  su 
bila  urezana  imena  izraelskih  poglavica.  2  Mojs  39.14.  A  sada  po¬ 
gledaj  ti  na  Isusa,  našega  velikog  biskupa.  1  Petr  2.25.  I  dobro  ga 
gledaj  od  časa  njegova  začeća.  Gledaj,  da  je  on  na  svojim  ramenima 
nosio  nas,  jer  je  preuzeo  na  sebe  obvezu  da  nas  otkupi  svojom 
smrću,  i  to  smrću  na  križu.  Filip  2.8.  Teotime,  Teotime  moj!  Ta 
Spasiteljeva  duša  poznavala  je  nas  sve  po  imenu  i  po  prezimenu. 
A  posebno  na  dan  njegove  muke,  kada  je  on  svoje  suze,  svoje  mo¬ 
litve,  koju  krv  i  svoj  život  žrtvovao  za  sve  nas.  Tada  je  on  napose 
svoje  misli  ljubavi  upravio  svojemu  nebeskomu  Ocu  govoreći  za 
tebe:  »Da!  Vječni  moj  Oče,  ja  uzimam  na  sebe  i  ja  nosim  na  svojim 
leđima  sve  grijehe  siromašnoga  Teotima  i  želim  pretrpjeti  sve  muke 
i  samu  smrt,  da  on  bude  od  njih  oslobođen  i  da  ne  propadne  nego 
da  živi.  Neka  samo  ja  budem  raspet,  da  on  bude  spasen  i  proslav¬ 
ljen.«  O  ljubavi  iznad  svih  ljubavi  koj.om  ljubi  Srce  Isusovo!  Koje 
srce  na  svijetu  će  te  ikada  dosta  pobožno  slaviti! 

Tako  je  u  svojim  majčinskim  grudima  njegovo  božansko  srce 
predvidjelo,  rasporedilo,  zaslužilo  i  primilo  sva  ona  dobročinstva 
koja  mi  imamo  ne  samo  općenito  uzeto  za  sve  ljude  nego  isto  tako 
napose  za  svakoga  pojedinca  od  nas.  Na  svojim  majčinskim  grudi- 

ma  on  nam  je  pripremio  mlijeko  svojih  poticaja,  svojih  nadahnuća 
i  svojih  slasti  kojima  on  privlači,  vodi  i  hrani  naša  srca  za  život 
vječni.  Ta  dobročinstva  ne  raspaljuju  naše  srce,  ako  mi  ne  gle¬ 
damo  na  vječnu  volju  koja  nam  je  sve  njih  odredila  i  na  srce 
Spasitelja  koji  nam  ih  je  zaslužio  svojim  strpljenjem,  a  nadasve 
svojom  mukom  i  svojom  smrću. 


TRINAESTA  GLAVA 
KALVARIJA  JE  PRAVO  SVEUČILIŠTE  LJUBAVI 

I  sada  da  završimo!  Muka  i  smrt  našega  Gospodina  je  najpri- 
vlačniji  i  najjači  poticaj  koji  može  raspaliti  naša  srca  u  ovome 
smrtnom  životu.  I  istina  je,  da  mističke  duše  poput  pčela  najbolji 
med  prave  iz  rana  toga  »lava  iz  plemena  Judina«,  Otkr.  5.5.,  koji 
je  na  brdu  Kalvariji  bio  umoren,  razderan  i  u  komade  sasječen. 
Djeca  križa  diče  se  svojom  divnom  zagonetkom  koju  svijet  ne  ra¬ 
zumije.  »Iz  smrti  koja  proždire  sve  proizašla  je  hrana  naše  utje¬ 
he!«  I  iz  smrti  koja  je  jača  od  svega  potekla  je  slatkoća  meda  naše 
ljubavi.  Sud  14.13.  O  Isuse  moj  Spasitelju!  Kako  je  tvoja  smrt  vri¬ 
jedna  ljubavi,  jer  ona  je  najviši  vrh  tvoje  ljubavi! 

Štoviše  i  tamo  gore  u  nebeskoj  slavi  najjači  poticaj  koji  ushi- 
ćuje  blažene  duše  da  ljube  Boga  bit  će  svakako  najprije  sama  bo¬ 
žanska  dobrota  koju  te  duše  spoznaju  i  promatraju  u  samoj  sebi, 
a  odmah  iza  nje  smrt  Spasitelja.  U  znak  toga  kod  Preobraženja 
Gospodinova  koje  je  bilo  samo  uzorak  nebeske  slave  Mojsije  i  Ilija 
govorili  su  s  našim  Spasiteljem  o  krajnosti  koju  on  mora  izvršiti  u 
Jeruzalemu.  Lk  9.31.  A  o  kakvoj  drugoj  krajnosti  bi  to  oni  bili 
mogli  govoriti  ako  ne  o  krajnosti  ljubavi,  po  kojoj  onomu  koji 
ljubi  život  biva  on  oduzet  i  predan  njegovoj  mnogo  ljubljenoj.  Radi 
toga  ja  sebi  zamišljam  da  će  se  u  pjevanju  vječne  himne  trajno  po¬ 
navljati  ovo  radosno  klicanje:  »Živio  Isus,  čija  je  smrt  pokazala, 
koliko  je  jaka  ljubav!« 

Dragi  moj  Teotime!  Kalvarija  je  brdo  onih  koji  se  ljube.  Svaka 
ljubav  koja  ne  potječe  od  gorke  muke  našega  Spasitelja  je  isprazna 
i  opasna.  Nesretna  je  smrt  bez  ljubavi  Spasiteljeve.  Nesretna  je 
ljubav  bez  smrti  Spasiteljeve.  Ljubav  i  smnt  su  u  Muci  našega 
Spasitelja  tako  pomiješane,  da  ne  možemo  nositi  u  srcu  jednu  bez 
druge.  Na  Kalvariji  ne  može  biti  života  bez  ljubavi,  ni  ljubavi  bez 

smrti  Spasiteljeve.  Jer  izvan  toga  sve  je  ili  vječna  smrt  ili  vječna 
ljubav.  I  sva  kršćanska  mudrost  stoji  u  tomu,  da  dobro  izaberemo 
između  njih  dviju.  A  da  ti,  dragi  moj  Teotime,  u  tomu  pomognem, 
ja  sam  ti  složio  ovu  kiticu: 

U  ovomu  smrtnom  životu,  smrtniče  moj, 

Valja  tebi  birati  ii’  vječnu  ljubav  iV  vječnu  smrt 

Odluka  velikoga  Boga  ne  pušta  ti  na  volju  da  biraš  nikakav 

srednji  put! 

O  vječna  ljubavi!  Moja  duša  te  traži  i  izabire  za  svu  vječnost. 
Ah!  Dođi,  Duše  Sveti  i  upali  naša  srca  svojom  ljubavlju!  Ili  ljubiti 
ili  umrijeti!  Umrijeti  i  ljubiti!  Umrijeti  svakoj  drugoj  ljubavi,  da 
živimo  jedino  Isusovoj  ljubavi  i  da  nikada  ne  umremo.  Da  živimo 
u  tvojoj  vječnoj  ljubavi,  Spasitelju  naših  duša,  da  mi  vječno  pje¬ 
vamo:  »Živio  Isus!  Ja  ljubim  Isusa!  Živio  Isus  kojega  ja  ljubim! 
Ja  ljubim  Isusa  koji  živli  i  loraljuje  u  vijeke  vjekova!  Amen!« 

Dragi  moj  Teotime!  Neka  se  ove  stvari  koje  su  milošću  i  utje¬ 
cajem  ljubavi  napisane  za  tvoju  ljubav  toliko  utisnu  u  tvoje  srce, 
da  ta  ljubav  rodi  u  tebi  plod  svetih  djela  a  ne  samo  lišće  ispraznih 
pohvala!  Amen.  Blagoslovljen  budi  Bog! 

Ja  završavam  dakle  cijelu  ovu  Raspravu  onim  riječima  kojima 
je  Sv.  Augustin  svršio  svoju  divnu  propovijed  o  ljubavi,  Sermo  350, 
koju  je  održao  pred  uglednim  i  slavnim  zborom. 

KRAJ 

U  Zagrebu,  na  Blagdan  Svih  Svetih, 

1.  studenoga  1975. 

Prof.  Dr  Juraj  Paša 
Kosirnikova  ulica  23 

M.  Škvorc  -  J.  Smej  -  J.  Mrzljak 
KRIŽNI  PUT  TROJICE  BISKUPA 
Razmatranje  za  postaje  Križnog  puta  trojice  biskupa: 
Mije  Skvorca,  dr.  Jožefa  Smeja,  Josipa  Mrzljaka. 
Cijena:  20  kn 


Josip  Kribl:  SMISAO  ŽIVOTA 

Knjiga  poznatog  katoličkog  profesora  i  odgajatelja,  govori  o  tajni 
života  i  smrti  na  jednostavan,  nov  i  zanimljiv  način.  Misli  izne¬ 
sene  u  ovoj  knjizi  vode  nas  kroz  smisao  i  zagonetku  života. 
Cijena  25.00  kn 


VVilfrid  Stinissen:  VJEČNOST  U  VREMENU 
Svaki  trenutak  proživljen  u  ljubavi  jest  vječno  trajanje,  vječno  vri¬ 
jeme.  Odnos  čovjeka  prema  Bogu  -  Ljubavi,  odlučuje  hoće  li  vri¬ 
jeme  biti  podređeno  prolaznosti  ili  će  svaki  trenutak  biti  kap  iz 
mora  vječnosti. 

Cijena:  50.00  kn 


Wilfrid  Stinissen:  JA  NE  UMIREM,  JA  ULAZIM  U  ŽIVOT 
Ne  govorimo  rado  o  smrti.  Iako  nas  prva  pomisao  na  smrt  pre¬ 
straši,  ne  bi  nas  trebalo  spriječiti  da  se  približimo  ovoj  stvarnosti, 
kojoj  smo  svakim  danom  sve  bliže.  Autor  nam  želi  ukazati  da 
naše  postojanje  postaje  mnogo  bogatije  ako  se  u  životu  naučimo 
živjeti  u  prijateljstvu  sa  smrću. 

Cijena  35.00  kn 

Fulton  J.  Sheen:  ŽENA  -  marija  iz  nazareta 

Izvrsno  djelo  glasovitog  biskupa  i  televizijskog  propovjednika 

Fultona  J.  Sheena  o  Majci  Božjoj 

Cijena:  30  kn 

Fulton  J.  Shccn:  DUGA  BOLI 

Holi  kojoj  Sedam  riječi  s  križa  bijahu  kao  sedam  duginih 
luija  s  neba  zalog  svršetka  potopa  trpljenja  u  slavi  uskrsloga 
Krista  koji  je  Svjetlo  svijeta. 

Cijena  25,00  kn 


Fulton  J.  Sheen:  SEDAM  POSLJEDNJIH  RIJEČI 
Briljantno  djelo  glasovitog  biskupa  i  televizijskog  propovjednika 
Fultona  J.  Sheena  govori  nam  o  “Sedam  posljednjih  riječi”  našeg 
Otkupitelja  upućenih  s  križa. 

Cijena  20,00  kn 


Fulton  J.  Sheen:  SEDAM  BLAŽENSTAVA  I  KRIŽ 
Sadržajem  bogato  djelo  glasovitog  biskupa  Fultona  J.  Sheena. 
Blaženstva  su  stepenice  na  našem  životnom  putu  prema  vječno¬ 
sti.  Preko  tmja  k  zvijezdama,  po  muci  i  križu  k  slavi  uskrsnuća. 
Cijena:  25.00  kn 


Sv.  Antun  Padovanski  -  crkveni  naučitelj 
PROPOVIJEDI 

Kapitalno  djelo  crkvenog  naučitelja  i  velikog 
propovjednika,  prvi  put  i  na  hrvatskom  jeziku. 

I.  VRIJEME  DOŠAŠĆA  I  BOŽIĆA 
Cijena:  60.00  kn 

II.  KORIZMENO  I  VAZMENO  VRIJEME 

Cijena:  70.00  kn 


ni.  marijanske  i  SVETAČKE  (u  pripremi) 
iv.  vrijeme  kroz  godinu  (u  pripremi) 

Radovan  Grgeč 

ZAKON  SRCA  •  PRIGODNA  RAZMIŠLJANJA 
Knjiga  prigodnih  razmišljanja  i  sjećanja  tijekom  crkvene  godine, 
objavljena  u  povodu  150.  obljetnice  Zagrebačke  metropolije,  a 
posvećena  velikom  srcu  biskupa  Josipa  Langa.  (Trinaesti  svezak 
biblioteke  Novi  vidici.  HKD  SV.  JERONIMA) 

Cijena:  30  kn 

EDICIJA  -  SVECI  1  SVETIŠTA 


VVcrner  von  Heidenstam:  BOŽJI  PUT  SVETE  BRIGITE 

Knjiga  izlazi  povodom  700.  obljetnice  rođenja  sv.  Brigite,  suza- 
štitnice  Europe.  Već  kao  dijete  predala  se  mističnom  razmatranju 
i  duhovnom  životu.  Udati  su  je  kad  joj  je  bilo  14  godina,  a  nakon 
muževljevc  smrti  utemeljila  je  samostan  novog  Reda  Presvetog 
Spasitelja.  U  Rimu  je  osnovala  i  hospicij  za  poklonike  i  studente 
iz  Švedske. 

Cijena:  35  kn 


Stanislav  Vitković:  NEDOPJEVANA  PJESMA 

Poslhumni  izbor  pjesama  mladog  hrvatskog  katoličkog  intelektualca  Stanislava 
Vitkovića  (1913. -1945.). 

Cijena:  30  kn 


NARUDŽBE: 

Ćirilo-Metodska  knjižara,  Kaptol  29,  Zagreb, 
tel-fax:  01/48  14  709; 

HKD  Sv.  Jeronima,  Trg  kralja  Tomislava  21,  Zagreb, 
tei.:  01/49  22  300 

RASPRAVA  O  BOŽJOJ  LJUBAVI 


“U  Crkvi  Božjoj  sve  pripada  ljubavi, 
sve  leži  u  ljubavi,  sve  je  za  ljubav  i  sve 
je  iz  ljubavi.  ” 

sv.  Franjo  Saleški 

Remek-djelo  duhovnosti  jednog  od  najvećih 
i  najčitanijih  kršćanskih  mislilaca,  izvan¬ 
rednog  poznavatelja  Svetog  Pisma,  teologije 
i  filozofije.  Bogato  stilom  i  jezikom  te  jasnim 
i  ispravnim  naukom,  pokazuje  veliku  učenost 
i  duhovnost  crkvenog  naučitelja  i  ženevskog 
biskupa  sv.  Franje  Saleškog  (1576.  -  1622.). 
Njime  je,  kako  tvrde  najbolji  poznavatelji 
njegove  duhovnosti,  nadmašio  samoga  sebe 
i  pokazao  da  su  življeno  kršćanstvo  i  istinska 
svetost  moguća  u  svakodnevnom  životu. 


